
PRAEFATIO AD EDITIONEM SEPTIMAM. 


ac septima editione eadem doctrina eadem disserendi ratione tra- 
ditur. Numeri marginales cum titulis suis per totum opus iidem, 
qui in antecedente editione, servantur. Clarius manifestatur 


doctrina fundamentalis aristotelico-thomistica de actu et potentia: quae- 


dam etiam doctrinae capita, ut sunt principium causalitatis et argu- 
menta pro exsistentia Dei, accuratius evolvuntur, alia vero in brevio- 
rem et simpliciorem formam redacta sunt. 

Textus ex Aristotele et S. Thoma in prioribus editionibus iam allati, 
quibus probetur doctrinam propositam vere esse aristotelico-thomisti- 
cam, in hac editione sunt emendati et expleti. Quae adduntur ad textus 
declarandos, etiam si sunt verba ipsius Aristotelis et 5. Thomae, uncis 
includuntur angulatis: quod vero uncis includitur rotundis, iam in ipso 
textu invenitur uncis inclusum. Aristoteles citatur secundum editionem 
Berolinensem. Opera S. Thomae, quantum in editione Romana Leonina 
iam evulgata sunt, secundum hanc editionem citantur, cetera secundum 
editiones, quae facile omnibus praesto sunt. Ita commentaria S. Tho- 
mae in Aristotelem citantur secundum editiones a Marietti (Taurini) 
ad usum scholarem publicatas: In De anima (ed. Pirotta); In De sensu 
et sensato; In De memoria et reminiscentia (ed. Pirotta); In Metaphysi- 
cam (ed. Cathala); In Ethicam (ed. Pirotta). Harum editionum numeri 
marginales adiunguntur, ut textus facile reperiri possint. Citantur opera 
modo abbreviato, sed facili explicatu. 

A pagina 4 usque ad 6 primi voluminis accurate enumerantur opera 
Aristotelis et S. Thomae. Quae enumeratio compleatur recensendo no- 
minatim singulas Quaestiones disputatas de virtutibus: 1. De 
virtutibus in communi; 2. De caritate; 3. De correctione fraterna: 
4. De spe; 5. De virtutibus cardinalibus. 

Ei qui arduum onus suscepit novo illo modo ordinandi et disponendi 
textus Aristotelis et S. Thomae, qui tamen nominari non vult, quam 
maximas gratias exhibeo. 


Scripsi Romae die 8 Iulii 1936. 


los. Gredt O. S. B. 

l. Philosophiae definitio. — Secundum nominis etymologiam Philo- 
sophia idem est atque amor seu studium sapientiae (piÀia Tf) ogia ). 
Sumitur tamen haec vox modestiae causa ad significandam ipsam sa- 
pientiam, quo innuatur humanam sapientiam imperfectam et studium 
potius esse sapientiae quam sapientiam. Philosophia igitur idipsum 
est quod oogia seu sapiential. Nomine vero sapientiae perfectam 
scientiam omnes intelligunt. Est enim distinguenda scientia 1m per- 
fecta (scientia non stricte dicta), mere experimentalis, a posteriori, 
quae facta enumerat secundum conexionem eorum ad invicem: Hi- 
storia generis humani, aut rerum naturalium typos exhibet: Historia 
naturalis, aut probat a posteriori leges naturae per inductionem ex 
singularibus: Physica experimentalis, — et scientia perfecta, a priori 
(scientia stricte dicta), quae non tantum ostendit rem esse, sed cur 
res sit ostendit per causam propriam rei; quae est cognitio per causas, 
et quidem per causas ultimas, cum mens humana ultimo non quiescat 
nisi in ultimis causis. At sapientia seu scientia perfecta duplex est: 
altera quae procedit sub lumine supernatural! fidei et divinae reve- 
lationis, altera quae procedit sub lumine naturali rationis. Haec est 
Philosophia, illa vero Theologia. Theologia procedit ex veri- 
tatibus revelatis, sub lumine supernatural! fidei cognitis; ideo est sa- 
pientia radicaliter supernaturalis ratione principiorum suorum.  Prin- 
cipia vero philosophiae sunt veritates per se notae ex lumine naturali 


| Cf. M. Th ici, Philosophische und nichtphilos. Weisheit: Divus Thomas (Fri- 
burgi Helv.) 1935. 
Gredt, Elem, philos. I. Ed. 7. 

rationis. Philosophia igitur definienda erit: cognitio per ultimas causas 
procedens ex principiis naturali rationi per se notis. 


2. Philosophiae divisio. — Cognitio per causas ultimas (procedens sub 
lumine naturali rationis) potest esse per ultimas causas simpliciter aut 
per causas ultimas secundum quid seu in aliquo genere tantum. Haec 
considerat aliquod. genus tantum seu ens determinatum (tale ens) et 
causas ultimas eius, illa vero non aliquod genus entis considerat, sed 
ipsum ens ut ens et causas ultimas. Scientia, quae est per causas 
ultimas simpliciter, est sapientia simpliciter. Haec una tantum est: 
Metaphysica, quae versatur circa ens, ut ens est, et circa causas 
entis. Scientia, quae est per causas ultimas secundum quid, est sa- 
pientia secundum quid. Haec multiplex est secundum diversa genera 
scibilium, quae considerantur. Ad eam seu ad philosophiam secundum 
quid pertinent omnes scientiae stricte dictae, quae a priori ex naturali 
rationis lumine procedunt, praeter Metaphysicam. Et revera antiquo 
tempore philosophiae nomine totus omnium scientiarum complexus com- 
prehendebatur. ,Sapientiam-, ita Tullius, ,qui expetunt, philosophi 
nominantur; sapientia autem est, ut a veteribus philosophis definitum 
est, rerum divinarum et humanarum causarumque, quibus hae res con- 
tünentur, scientia- (De offic. II 2; Tuscul. V 2, 3. Quem modum signi- 
ficandi philosophiae vox etiam apud scholasticos retinebat ', qui tamen 
propter diversitatem luminis seu rationis formalis ,sub qua“ theolo- 
giam christianam tamquam sapientiam supernaturalem (ratione prin- 
cipiorum) a philosophia probe distinguebant et philosophiae nomine 
eas nonnisi scientias complectebantur, quae lumine utuntur naturalis 
rationis. Sed tum antiqui philosophi graeci, ut Plato et Aristoteles, 
tum scholastici discrimen agnoscebant inter philosophiam strictissime 
acceptam seu sapientiam simpliciter et philosophiam latiore significa- 
tione sumptam. Nostris temporibus a Philosophia etiam solet eliminari 
Mathesis, et ita Philosophia scientias omnes (stricte dictas) complecti- 
tur, quae sub lumine naturali rationis procedunt, praeter Mathesin. 
Hae autem scientiae sunt: Logica, Philosophia naturalis (cuius pars 
est Psychologia), Metaphysica, Ethica seu Moralis. 

Logica versatur circa ens logicum seu circa ordinationem concep- 
tuum ad veritatem  attingendam. Haec primo loco traditur, quia est 
organum seu instrumentum sciendi necessarium simpliciter ad ceteras 
scientias omnes acquirendas in statu perfecto. Philosophia naturalis 
est circa ens corporeum, mobile, sensibile. Philosophia naturalis se- 
cundo loco traditur, ante Metaphysicam, quia speculatio circa ens cor- 
poreum, mobile, sensibile est facilior ea, quae est circa ens, ut ens est, 
seu circa ens supersensile, maxime abstractum. Ultimo loco traditur 
Ethica, quae agit de actibus humanis ordinandis ad finem ultimum. 


| Neque separabant veteres scientiam imperfectam, experimentalem, a scientia 
perfecta, a priori, sed utramque per modum unius tradebant (cf. n. 236). 

3. Philosophia aristotelico-thomistica. — Philosophia aristotelico-thomi- 
stica essentialiter consistit in evolutione rigorose logica et consequenti 
doctrinae aristotelicae de potentia et actu '. Haec doctrina ab Aristotele 
proposita, a S. Thoma declarata et ulterius evoluta, in schola tho- 
mistica iterum iterumque elaborata est et contra adversariorum im- 
pugnationes defensa. Fundamentum eius est distinctio realis inter actum 
et potentiam limitantem actum: inter essentiam limitantem esse et 
materiam limitantem formam. Esse irreceptum est simpliciter infinitum, 
actus purus; et forma pure spiritualis, in nulla materia receptibilis, 
est in sua linea infinita. Quo stabilitur distinctio inter Deum et mun- 
dum, inter mundum spiritualem et corporeum. Hoc fundamentum 
omni ex parte solidum esse et philosophiam aristotelico-thomisticam 
doctrinam ex hoc fundamento logica consequentia evolutam, ostendetur. 


Ad 1. Aristoteles in primo libro Metaphysicornm .primo [c. 1] ostendit, quod 
huius scientiae, quae sapientia dicitur, est considerare causas. .. . Unusquisque 
enim tanto sapientior est, quanto magis accedit ad causae cognitionem ; ... quia 
expertus [qui scii, ex plurium particularium memoria cognoscit, quid in iisdem ad- 
iunctis agendum sit] est sapientior eo, qui solum habet sensum sine experimento. 
Et artifex [qui scii, non solum in particulari, sed in universali seu per causam 
cognoscit, quid agendum sit] est sapientior experto quocumque. Et inter artifices 
architector est sapientior manu artifice. Et inter artes etiam et scientias specula- 


tivae sunt magis scientiae quam activae. ... Unde relinquitur, quod illa scientia, 
quae simpliciter est sapientia, est circa éausas (S. Thom., In Met. I lect. 1 n. 1 
35 [ed. Cathala, Taurini]. "Ori! uév oov 5 ooqoia nepi Tiva aita kai àpxà Gonv 


&miornun, ónAov: 982a 1). Deinde (c. 2) Aristoteles .ostendit, quod [sapientia] est 
circa causas maxime universales et primas | (S. Thom. 1. c. lect. 2 n. 36. Aet yàp 
TAÙTNV [rnv Emiotiuny] Tov 7ztporov àpxov kai aririov eivai Ogoprnrikrv: 982 b 9). — 
.Notandum est autem, quod, cum prius nomine sapientiae uteretur [Philosophus], 
nunc ad nomen philosophiae se transfert. Nam pro eodem accipiuntur. Cum enim 
antiqui studio sapientiae insistentes sophistae, id est sapientes vocarentur, Pythagoras 
interrogatus, quid se esse profiteretur, noluit se sapientem nominare, sicut sui ante- 
cessores, quia hoc praesumptuosum videbatur esse; sed vocavit se philosophum, id 
est amatorem sapientiae. Et exinde nomen sapientis immutatum est in nomen philo- 
sophi, et nomen sapientiae in nomen philosophiae. Quod etiam nomen ad propositum 
aliquid facit. Nam ille videtur sapientiae amator, qui sapientiam non propter aliud 
sed propter seipsam quaerit. Qui enim aliquid propter alterum quaerit, magis hoc 
amat propter quod quaerit, quam quod Quaerit (S. Thom. 1. c. lect. 3 n. 56'. 

Ad 2. Aristoteles distinguit Philosophiam primam et non primam.  Philo- 
sophia prima (npwtn oqiAooopia) est Metaphysica, cuius obiectum est ens, ut ens 
est (Met. VI 1, 1026 a 24—32; IV ] [cit. ad 613]);; haec est scientia, quae prae- 
sertim ad philosophum pertinet (ñ Tob qiAooóqpov Enmiothun, ]. c. IV 3, 1005 a 21 ; 
cf. S. Thom. lect. 4 n. 590) et circa causas primas versatur (l.c. I 2 [cit. ad 1]). 
Philosophia non prima ceteras scientias omnes complectitur: 'Eoti ð oogia T1 
kai ñ qvoikn, àAÀA où 7zpotn (lc.IV 3, 1005 b |; cf. VI 1, 1026 a 18 [cit. ad 
232]; XI 4, 1061 b 32). — De divisione philosophiae plura invenies infra (n. 232); 
de singulis eius disciplinis quid senserit Aristoteles, dicetur, ubi de illis agitur. 

s. Thom as Aristotelem secutus sapientiam simpliciter seu Philosophiam primam 
et sapientiam secundum quid seu in aliquo genere distinguit, ut patet ex eius com- 
mentario in Aristotelis Metaphysicam. Sed praeterea sapientiam (radicaliter) super- 


| Cf. Manser, Das Wesen des Thomismus. 

naturalem. Theologiam Christianam, quae procedit ex articulis fidei, distinguit 
a Philosophia, quae procedit sub lumine naturali rationis. Ita in S. th. I 1, 6 ad 
quaesitura: .Utrum haec doctrina [sacra; i. e. Theologia Christiana] sit Sapientia 
respondet: .Dicendum quod haec doctrina maxime sapientia est inter omnes sapientias 
humanas, non quidem in aliquo genere tantum, sed £impliciter. 

Ad 3. Vide text. cit. ad 657u^; cf. text, ad 253 259 386 530 655 705. 


Opera Aristotelis, quae nobis nota sunt, alia sunt exoterica (dialogi), alia doctri- 
nalia, quae solis discipulis destinata erant. Ex primis pauca fragmenta tantum ser- 
vata sunt; cf. Val. Rose, Aristotelis qui ferebantur librorum fragmenta (Lipsiae 
1886). Opera doctrinalia econtra quasi omnia nobis prostant, spuriis mixta; ratione 
materiae secundum diversa.-< disciplinas philosophicas sequenti modo distinguuntur: 

l. Organon seu Opera Logica: Karnyopiai Categoriae seu Praedicamenta 
(hic liber ab aliquibus in dubium vocatur; c. 10—15 [Postpraedicamenta] a posteriore 
manu sunt addita); IIepi &pueveia , De interpretatione (hunc librum Andronicus Rho- 
dius et plures recentiores in dubium vocant); Avaàvtrikà zpoórepa, Analytics priora; 
'AvaAlvrikà Dorepa, Analytics posteriora; Tomıka, Topica; IIepi oocoiotiKov  &A&yxov, 
De sophisticis elenchis. 

2. Opera Physica: Ọvo àxpóaor , Physica auscultatio (1. VII videtur esse 
fragmentum alterius operis); Ilepi obpavobv, De caelo; Ilepi yevéogeo xai o00pà , 
De generatione et corruptione: MereopoAoyikà, Meteorologies; Ilepi Kòouov, De 
mundo (spurius habetur, quia Stoicorum doctrinam sapit). — IIepi wvxn , De anima; 
IIzpi aio0roseo Kai ai100nvov, De sensu et sensato; Hepi uvñħun Kai àvauvrnogo , De 
memoria et reminiscentia; Hepi ùnvov xai éypnyopogeo , De somno et vigilia; IIegpi 
Evunviov, De insomniis; [Iepi tù  Kka0 omvov uavtıkh , De divinatione per som- 
num; [epi uakpofiorqTo xai BpaxvpiorqTo , De longitudine et brevitate vitae; IIepi 
Lor Kai avtov, De vita et morte; IIepi &vanvoñ , De respiratione; IlIepi mvev- 
uato , Dc spiritu (spur.). — Ilepi và Zoa lIoropia:, Historiae animalium (1. IX et X 
spurii habentur); IIlepi Zoov uopiwv, De partibus animalium; IIepi Zocov xivrjogo , 
De motu animalium; llepi zopseia Zoov, De incessu animalium; Ilepi Zoov ys- 
véoto , De generatione animalium. — IIepi xpopguàrov, De coloribus (spur., e schola 
peripatetica); IIepi àxovotov, Do audibilibus; Ovoioyvouikà, Physiognomica (spur.); 
Hepi qutTov, De plantis (spur.); Hepi 0Oavuàoiov àkovouàrov, De mirabilibus auscul- 
tationibus (spur.); Mmnyxavik«à, Mechanica (spur.); Ipoßàñuata, Problemata (hic liber 
videtur ex variis commentariis Aristotelis compilatus); Ilepi àróuov ypauuov, De 
insecabilibus lineis (dubius, ex schola peripatetica). 

3. Metaphysica: Andronicus Rhodius, qui opera Aristotelis ordinavit, libros XIV, 
quos post opera physica collocavit, TÈ uerà Trà «voiKü, i. e. ea quae physicam se- 
quuntur, inscripsisse videtur. Hi libri ab Aristotele conscripti (secundo excepto, qui 
in graeco a £éAarTov signatur et a Pasicle Rhodio, Aristotelis discipulo, scriptus di- 
citur) revera unum opus non efformant. 

4. Ethica: 'H0ik«à Nikopuóàyeig, Ethica Nicomachea; 'HOi«à ueyda, Magna mo- 
ralia; 'HOikà Evónuseia, Ethica Eudemiana (Ethica Nicomachea videtur a Nicomacho, 
filio Aristotelis, post mortem patris evulgata; Ethica Eudemiana ex notis Eudemi 
Rhodii, discipuli Aristotelis, elaborata; Magna moralia autem ex utraque Ethica in 
epitomen redacta esse videntur); epi àperov xai xakiov, De virtutibus et vitiis 
(spurius); IloAt:rikà, Politica; IIoAt:vreia. A0nvaiov, Constitutio Atheniensium (ed. a 
F. G. Kenyon in Supplem. Aristotel. Ill, 2 [Berolini 1903]); Otikovouikà, Oeconomica 
(1. I dubius, ex schola peripatetica; 1. II spur.). 

3. Rhetorica et Poetica: Té&xvn fmnropikn, Ars rhetorica; 'Pnropikü mpò 
AA&Evaópov, Rhetorica ad Alexandrum (spur.); IIepi moinri«r , De poetica. 

De operibus Aristotelis consulatur: Ueberweg, GrundriQ der Geschichte der 
Philosophie, 1. Teii: Die Philosophie des Altertums, hrsg. von K. Praechtler, 
12. Aufl. (Berlin 1926), § 45. 

Opera S. Thomae Aquinatis distribuuntur secundum triplicem actum magisterii 
medio aevo consuetum: lectionis (commentaria), disputationis, praedicationis, quibus 
accedunt opera et opuscula systematica vel monographies. Quantum fieri potest, 
etiam tempus indicatur, quo singula opera a S. Doctore scripta sunt. 

l. Commentaria: a) in libros Sacrae Scripturae: lob (1269 — 1270), Psal- 
morum 1—54, 16 (1272— 1273), Cantici Canticorum (expositio genuina S. Thomae non 
videtur conservata), Isaiae (1256— 1257), leremiae c. 1— 42 (1267—1268), Threnorum 
leremiae (1267), Catena aurea super quattuor Evangelia (1262 — 1267), Evangelii Mat- 
thae1 (1257—1259; reportatio Petri de Andria et Leodegarii Bisuntini). Evangelii 
loannis (1270—1272; a c. 6 reportatio Reginaldi de Piperno), Epistolarum S. Pauli 
(a S. Thoma scripta sunt Rom, et I Cor. 1—7, 13 [1272— 1273]; I Cor. 7. 14 ad c. 10 ex 
comment, Petri de Tarantasia; reliqua: reportatio Reginaldi de Piperno [1259—1265]). 

b) in libros Aristotelis: Perihermeneias, 1. I—II lect. 2, i. e. usque ad expositio- 
nem in c. 10 huius operis, cuius originale graecum unico libro continetur (1269 ad 
1272), reliqua a Caietano; Analyticorum posteriorum (1268 vel post); Physicorum 
(1265—1268 vel post); Do caelo et mundo, 1.1— III lect. 8 (1272), reliqua a Petro de 
Alvernia; De generatione et corruptione, 1. I lect. 1—17 (1272—1273), reliqua a Thoma 
de Sutton; Meteorologicorum, 1.1—II lect. 9 (ed. Leonina lect. 10) (1269— 1271), reliqua 
Petro de Alvernia; De anima, l.I est reportatio Reginaldi de Piperno, 1.11 et 111 
a S. Thoma (ca. 1266 vel 1270); De sensu et sensato (ca. 1266); De memoria et re- 
miniscentia (ca. 1266); Metaphysicorum (ca. 1265 vel post 1268): Ethicorum ad 
Nicomachum (ca. 1266); Politicorum, 1. I—III lect. 6 (ca. 1268), reliqua a Petro de 
Alvernia. 

c) in alios auctores: in „Librum de čausis (1269—1272); in BoCthium ,De 
ħebdomadibus (opusc. 69) (1257—1258); In BoCthium ,De Trinitate  (opusc. 70) 
(1256); in Dionysium ,De divinis ñominibus (ca. 1260). 

2. Quaestiones disputatae: De veritate (1256—1259); De potentia (1259 
ad 1263); De natura beatitudinis (1266; ed. a Mandonnet in Rev. Thom. 1918, 366 
ad 371); De malo (1263—1268 vel 1270— 1272); De unione Verbi incarnati (1268 vel 
1272); De spiritualibus creaturis (1269 vel 1267—1268); De anima (1269— 1270); De 
virtutibus (1270— 1272 vel 1269—1270). — Quodlibeta disputata sunt semel vel 
bis in anno circa festa Nativitatis Domini et Paschae: Quodlibeta I— VI et XII (1269 
ad 1272); Quodlibeta VII—XI (1256-1259). 

3. Sermones universitarii, quos S. Doctor habuit, inter opuscula suo loco 
enumerabuntur. 

4. Opera maiora systematica: Scriptum in IV libros Sententiarum (1254 
ad 1256); Summa contra Gentiles (1258—1264); Summa theologica (1267— 1273; 
III partem S. Doctor morte praeventus incompletam reliquit; Supplementum, quo 
eam complevit Reginaldus de Piperno, ex scripto S. Thomae in 1. IV Sententiarum 
desumptum est). 

5. Opuscula (secundum enumerationem editionis Romanae a. 1570; — asterisco 
f signantur opuscula quae a P. Mandonnet O. P. apocrypha quidem reputantur, a 
M. Grabinann vero authentica habentur): 1. Contra errores Graecorum (ca. 1263); 
2. Compendium theologiae (1272— 1273); 3. De rationibus fidei, sive: Declaratio quo- 
rumdam articulorum, contra Graecos, Arinenos et Saracenos (1264— 1268); 4. Colla- 
tiones de decem praeceptis, reportatio (1273); 5. De articulis fidei, et sacramentis 
ecclesiae (1261—1262); 6. Collationes de Credo in Deum, reportatio (1273); 7. Col- 
lationes de Pater noster, reportatio (1273); 8. Collationes de Ave Maria, reportatio 
(1273); 9. Responsio ad Fr. loannem Vercellensem de articulis 108 ex opere P. de 
Tarantasia (1265—1266); 10. De articulis 42 (1271); 11. Ad lectorem Venetum de 
articulis 36 (1271); 12. Ad lectorem Bisuntinum de articulis 6 (1271); 13. * De di- 
differentia verbi divini et humani; 14. * De natura verbi intellectus; 15. De sub- 
stantiis separatis, sive: De natura angelorum (post 1268); 16. De unitate intellectus, 
contra Averroistas (1270); 17. Contra doctrinam retrahentium homines a religionis 
ingressu (1270); 18. De perfectione vitae spiritualis (1269); 19. Contra impugnantes 


p Introductio in universam philosophiam. 


Dei cultum (1256); 20. De regno vel de regimine principum ad regem Cypri, 1.1— II, 
c. 4 (1265—1267), reliqua a Ptolemaeo de Lucca; 21. De regimine ludaeorum ad du- 
cissam Brabantiae (1261); 22. De forma absolutionis sacramentalis ad Magistrum 
Ordinis (1269- 1272); 23. Expositio in I Decretalem; 24. Expositio in II Decretalem; 
25. De sortibus (1269— 1272); 26. De iudiciis astrorum (1269— 1272); 27. De aeterni- 
tate mundi (1270); 28. De fato (spur.); 29. De principio individuationis; 30. De 
ente et essentia (1254— 1256); 31. De principiis naturae (1254); 32. De natura 
materiae et dimensionibus interminatis (1252— 1256); 33. De mixtione elementorum 
(1273); 34. De occultis operationibus naturae (1269— 1273); 35. De motu cordis (1273); 
36. De instantibus; 37. De quattuor oppositis; 38. De demonstratione; 39. De 
fallaciis (1244 vel 1269); 40. De propositionibus modalibus (1244 vel 1269); 41. Ðe 
natura accidentis; 42. *De natura generis; 43. De potentiis animae (spur.); 44. De 
tempore (spur.); 45. De pluralitate formarum (spur.); 46. (Altera pars opusc. 32); 
47. De natura syllogismorum (spur.); 48. Summa totius logicae (spur.); 49. De sensu 
respectu singularium et intellectu respectu universalium (spur.); 50. De inventione 
medii (spur.; 51. De natura luminis (spur.); 52. Do natura loci (spur.); 53. De in- 
tellectu et intelligibili (spur.); 54. De quo est et quod est (spur.); 55. et 56. De 
universalibus (spur.); 57. Officium Corporis Christi (1264); 58. De venerabili sacra- 
mento altaris (spur.); 59. De sacramento Eucharistiae ad modum praedicamentorum 
(spur.; 60. De humanitate lesu Christi Domini nostri (spur.); 61. De dilectione Dei 
et proximi (spur.); 62. De divinis moribus (spur.); 63. De beatitudine (spur.); 64. De 
modo confitendi (spur.); 65. De officio sacerdotis (spur.); 66. Expositio Missae (spur.) ; 
07. De emptione et venditione (1262); 68. Epistola de modo studendi; 69. In Bo- 
ethium „De fiebdomadibus (1257—1258); 70. In Boethium ,De Trinitate — (1256); 
71. De vitiis et virtutibus (spur.); 72. De concordantüs in seipsum (spur.); 73. De 
usuris (spur.. — Quae sequuntur, in editione Romana aut omnino non inveniuntur 
aut inter opuscula non enumerantur, quamquam sunt genuina S. Doctoris scripta: 
De secreto; Sermones pro dominicis et Sanctorum sollemnitatibus (1254—1264); 
Sermo de festo Corporis Christi ; Responsio ad Bernardum abbatem Cassinensem (1274). 

Cf. IP. Mandonnet et I. Destrey, Bibliographie thomiste (Kain 1921); M. Grab- 
man n, Die Werke des hl. Thomas von Aquin (Beitriige zur Geschichte der Philos, 
und Theol. des Mittelalters Bd. XXII, 1—2), 2. Aufl. (Münster 1931); Simonin, Ta- 
bulae Opusculorum D. Thomae, in Revue Thomiste 1930. 


LOGICA 


PROLEGOMENA. 


4. Logicae notio. — Logica (Aoytikr &rmiotrjun) secundum nominis etymo- 
logiam est scientia rationalis, quia versatur circa ipsum actum rationis. 
Definitur .Logica a S. Thoma: ,ars directiva ipsius actus rationis, per 
quam scii, homo in ipso actu rationis ordinate et faciliter et sine 
errore procedat" (In Anal. post. I lect. 1) Actus autem rationis est 
ratiocinium. Intellectus enim humanus ratio vocatur, inquantum vir- 
tute pollet deducendi conclusiones ex principiis. Ad ratiocinium ordi- 
nantur iudiciurn et simplex apprehensio. Quare obiectum principale 
Logicae est ratiocinium; de indicio autem et simplici apprehensione 
agit, inquantum ordinantur ad ratiocinium. 


5. Logicae divisio. — In ratiocinio distinguenda est form a— arti- 
ficiosa conceptuum dispositio ad consequentiam  manifestandam, et 
materia — illud obiectivum, quod forma ratiocinii continetur et 
exprimitur. Ratione formae ratiocinium vocatur rectum, ratione 
materiae verum. Ita ratiocinium : „Omne animal est rationale; atqui 
canis est animal; ergo canis est rationalis", est rectum, sed non est 
verum. Ut autem homo „in ipso actu rationis ordinate et faciliter 
et sine errore procedat", utrumque requiritur: forma recta, i. e. dis- 
positio terminorum secundum regulas Logicae; et materia vera et 
evidenter vera, ut habeatur conclusio vera et certa. Veritas enim 
certitudine possidetur, et certitudo evidentia gignitur. Quare Logica 
in duas partes dividitur principales: in Logicam formalem, quae in 
actibus rationis formam, et Logicam materialem, quae hac forma 
contentam materiam considerat. Logica formalis resolvit ratiocinium 
in principia sua formalia explicando et probando regulas, quibus ratio 
nostra dirigenda est, ut actus eius sint recti; Logica materialis ratio- 
cinium in principia sua materialia resolvit, ostendendo, qualis debeat 
esse materia, ut habeatur conclusio vera et certa. — Resolutio in 
principia formalia ab Aristotele vocatur prior, eamque in Analytic is 
prioribus tradit; ad Analytica priora seu ad Logicam formalem 
spectat etiam Aristotelis liber IIepi &punveia seu De interpreta- 
tione, qui agit de prima et secunda mentis operatione in ordine ad 


g Logica. 


Analytica priora. Resolutio in principia materialia vocatur posterior 


et traditur ab Aristotele in Analyticis posterioribus; ad Ana- 
lytica posteriora seu ad Logicam materialem spectat etiam Aristotelis 


liber Praedicamentorum, qui agit de prima mentis operatione in 
ordine ad Analytica posteriora. 


Logicam formalem secundum tres operationes mentis in tres partes 
subdividimus, quarum prior agit de simplici apprehensione (Perihenne- 
nias pars prior) altera de iudicio (Perihermenias pars altera), tertia 
de ratiocinio (Analytica priora). Logicam materialem dividimus in Lo- 
gicam prooemialem et Logicam praedicamentalem et Logicam 
demonstrativam (Analytica posteriora); nam ratiocinium, quo ha- 


betur conclusio vera et certa, demonstratio dicitur. Logica prooemialis 


agit de natura Logicae et de obiecto eius formali, Logica praedica- 
mentalis agit de prima mentis operatione, Logica demonstrativa agit 


de secunda et de tertia mentis operatione, 1. e. de syllogismo demon- 
strativo et de eius principiis. 


Ad 4. Aristotelis scripta de re logica a discipulis eius ópyavikà vocabantur 
sive ópyavov (cf. Top. I 18, 108 b 32; VIII 14, 163 b 11), 


quia instrumentum 
seu methodum sciendi tradunt. 


«Quia non est facile, quod homo simul duo capiat, 
sed, dum ad duo attendit, neutrum capere potest: absurdum est, quod homo simul 
quaerat scientiam et modum, qui convenit scientiae. Et propter hoc debet prius 
addiscere Logicam quam alias scientias, quia Logica tradit communem modum pro- 
cedendi in omnibus alis é$cientiis (S. Thom., In Met. II 3 lect. 5 n. 335. Aiò 
bei nemai0gboO0at zt. £kaora dnoðekT^ov, w  üTOTtOVv dua Znreiv &mriotr]urv Kai Tpózrov 
&motüun : 995 a 12; cf. Met. IV 3, 1005 b 2—5). Cf. text. cit. ad 87. 

Ad 5. Ordinem operum logicalium Aristotelis S. Thomas his verbis indicat: 
«Sicut dicit Philosophus in III De anima, duplex est operatio intellectus: una 
quidem, quae dicitur indivisibilium intelligentia, per quam scii, intellectus apprehendit 


essentiam uniuscuiusque rei in seipsa; alia est operatio intellectus, scii, componentis 


et dividentis. Additur autem et tertia operatio, scii, ratiocinandi, secundum quod 


ratio procedit a notis ad inquisitionem ignotorum. Harum autem operationum prima 
ordinatur ad secundam: quia non potest esse compositio et divisio nisi simplicium 
apprehensorum. Secunda vero ordinatur ad tertiam: quia videlicet oportet quod ex 
aliquo vero cognito, cui intellectus assentiat, procedat ad certitudinem accipiendam 
de aliquibus ignotis. Cum autem Logica dicatur rationalis scientia, necesse est quod 
eius consideratio versetur circa ea, quae pertinent ad tres praedictas operationes. 
De his igitur quae pertinent ad primam operationem intellectus, id est de his quae 
simplici intellectu concipiuntur [quoad materiam), determinavit Aristoteles in libro 
Praedicamentorum. De his vero quae pertinent ad secundam operationem, scii, 
de enuntiatione affirmativa et negativa [de prima et secunda mentis operatione quoad 
formam), determinavit Philosophus in libro Perihermenias. De his vero, quae 
pertinent ad tertiam operationem, determinavit in libro Priorum et in consequenti- 
bus, in quibus agitur de syllogismo simpliciter et de diversis syllogismorum et 
argumentationum speciebus, quibus ratio de uno procedit ad aliud. Et ideo secundum 


praedictum ordinem trium operationum liber Praedicamentorum ordinatur ad 
librum Perihermenias, qui ordinatur ad 
S. Thom., In Perih. | lect. 1 n. 1 sq.). 
consideratio. 


librum Priorum et &Sequentes 

«Simplicium dictionum triplex potest esse 
Una quidem, secundum quod absolute significant simplices intellectus 
[= conceptus], et sic earum consideratio pertinet ad librum Praedicamentorum. 
Alio modo, secundum rationem, prout sunt partes enuntiationis, et sic determinatur 
de iis in hoc libro [Perihermenias); et ideo traduntur sub ratione nominis et verbi: 

do quorum ratione est quod significent aliquid cum tempore vel sine tempore, et 
alia huiusmodi, quae pertinent ad rationem dictionum, secundum quod constituunt 
enuntiationem. Tertio modo considerantur, secundum quod ex iis constituitur 
ordo syllogisticus, et sic determinatur de iis sub ratione terminorum in libro Prio- 
rum‘ (l. c. n. 5; cf. text. cit. ad 21 sq.).— S. Thomas: .Quia judicium certum de 
effectibus haberi non potest nisi resolvendo in prima principia, ideo pars haec [sdl. 
Logicae, quae deservit rationis processui, per quem scientiae certitudo acquiritur] 
Analytica vocatur, idest resolutoria. Certitudo autem iudicii, quae per resolutionem 
habetur, est, vel ex ipsa forma syllogismi tantum, et ad hoc ordinatur liber 
Priorum analyticorum, qui est de syllogismo simpliciter; vel etiam cum hoc 
ex materia, quia sumuntur propositiones per se et necessariae, et ad hoc ordi- 
natur liber Posteriorum analyticorum, qui est de syllogismo demonstrativo' 
(In Anal. post. I lect. 1 n. 6; cf. l. c. II lect. 4 n. 2). 


PARS I. 
LOGICA FORMALIS. 


CAPUT I. 


DE SIMPLICI APPREHENSIONE. 


Caietanus, In De ente et essentia q. 2. Joannes aS. Thoma, Cursus philos.: 
Logica, pars I, Summulae 1. 1, Illustrationes q. 1—3; pars II, q. 21—23. Urráburu, 
Institutiones philos.: Logica minor, disp. 1. Tilm. Peach, Institutiones logicales, 
pars I, 1.2, c. 1. A. Pirotta, Summa philosophiae I. 


S 1. De simplici apprehensione et conceptu in genere. 


6. Simplicis apprehensionis notio. — Simplex apprehensio definitur: 
actus, quo intellectus aliquam essentiam cognoscit, quin quidquam de 
ea affirmet vel neget; qua cognitione producitur conceptus. Sim- 
plici enim apprehensione intellectualiter concipimus rem. 


7. Conceptus notio. — Conceptus seu idea est illud a mente et in 
mente expressum, quo intelligimus seu concipimus rem. — Distinguunt 
conceptum formalem  (subiectivum, proprie dictum) et conceptum 
Oobiectivum (analogice dictum). Cum conceptus formalis sit id, in 
quo intelligimus, conceptus obiectivus est id, quod intelligimus for- 
mali ter, i. e. per se primo, seu ratio obiectiva, quae mediante con- 
ceptu formali immediate obversatur menti. Conceptus formalis est 
species expressa a mente et in mente seu imago intentionalis, in qua 
contemplamur obiectum : conceptus vero obiectivus est ipsum obiectum 
formale intellectus. Notanda est differentia inter obiectum materiale 
et obiectum formale. Obiectum formale est id, quod formaliter, 1. e. per 
se primo, seu immediate attingitur, et quo mediante attingitur ob- 
iectum materiale; obiectum vero materiale est, quod mediate attingitur. 
Ita obiectum materiale visus est corpus, obiectum autem formale est 
coloratum. ^Obiectum igitur formale intellectus est res, prout est per 
se primo intellecta, seu res secundum illam rationem  obiectivam, 
secundum quam immediate obversatur intellectui. Etsi enim obiectum 
intellectus seu essentia rei in se simplex est, multas tamen prae se 
fert perfectiones seu gradus, secundum quos concipi seu considerari 
ab intellectu potest. Ita homo considerari potest, ut est substantia, 

ut est animal, ut est rationalis, ut est universalis, ut est singularis 
hic homo. Hi gradus sunt tot obiecta formalia, eodem manente 
obiecto materiali. 


6. Conceptus notae. — Notae dicuntur distinctive illa obiectiva, ope 
quorum nobis innotescit conceptus obiectivus, et quibus illum distin- 
guimus ab omnibus aliis. Ita possumus concipere hominem ut animal 
rationale, 1. e. mediantibus notis animalitatis et rationalitatis; sed ho- 
minem possumus etiam concipere ut animal bipes, implume, his notis 
eum ab omnibus aliis distinguendo. Cum igitur conceptus formalis sit 
subiectivum illud, quo intelligimus rem, notae sunt obiectivum 
illud, quo rem intelligimus et distinguimus ab omnibus aliis rebus. 


9. Conceptus formalis est signum formale rei. — Signum est id, 
quod potentiae cognoscitivae repraesentat aliquid aliud a se, tam- 
quam vices eius gerens. Ex quo patet a) signum semper esse 
distinctum a re significata; b) signum mensurari a re significata ac 
dependere ab ipsa tamquam minus principale a principaliore. Quare 
ipsum signum formaliter seu significatio consistit in relatione se- 
cundum esse (cf. n. 190) ad rem significatam. 

signum aliud est naturale, quod repraesentat ex naturae in- 
stituto, aliud arbitrarium seu ad placitum, quod repraesentat ex 
arbitraria institutione. Ita gemitus est signum naturale doloris, ramus 
ad ianuam appensus ex hominum instituto significat vinum vendibile. 
In signis naturalibus relatio secundum esse, in qua consistit signi- 
ficatio, est realis, in ceteris est rationis tantum. Signum naturale aut 
est 1mago, quae aliud a se repraesentat ratione convenientiae seu 
similitudinis, aut non est imago. Signum, quod est imago, divi- 
ditur in signum instrumentale seu ex quo et signum formale 
seu in quo. Signum instrumentale est, quod mediante praevia notitia 
sui repraesentat aliud a se; signum formale est, quod sine praevia 
notitia sui statim immediate repraesentat aliud a se. Ita statua est 
imago, quae est signum instrumentale. Et signum omne, quod non 
est imago, sive est signum naturale sive arbitrarium, est signum 
instrumentale. Ita gemitus est signum instrumentale naturale doloris, 
et fumus est signum instrumentale naturale ignis, et ramus ad ianuam 
appensus est signum instrumentale arbitrarium. Sola imago cognitione 
expressa, i. e. conceptus formalis, est signum formale, i. e. forma in- 
tentionalis, quae absque praevia notitia sui repraesentat aliud a se 
(cf. n. 468, 1). 


10. Comprehensio, extensio conceptus. — Comprehensio conceptus est 
complexio notarum, quae conceptum constituunt; extensio est com- 
plexio omnium obiectorum, quorum imago est conceptus. — Quo maior 
est alicuius conceptus comprehensio, eo minor est eius extensio, et 

quo minor est comprehensio, eo maior est extensio. Ita conceptus 
animalis latius patet quam conceptus hominis. 


ll. Varia conceptos nomina. — Conceptus mentis variis significatur 
nominibus; vocatur: idea ab €lóo et species a verbo inusitato 
specere, quia est quaedam visio obiecti et principium cognitionis eius; 
forma intelligibilis, quia est similitudo quaedam repraesentans ob- 
iectum; verbum mentis, quia a mente quasi profertur et dicitur; 
notio, quia est ratio, qua obiectum menti innotescit; intentio, 
quia est id, quo mens tendit in obiectum cognoscendum; ratio, in- 
quantum est principium cognoscendi rem; terminus (mentalis), quia 
in ipso terminat resolutio operationis mentalis complexae. 


Ad 6. Simplex apprehensio ab Aristotele vocatur .indivisibilium intelligentia 
(n vov àóiaipé£rov vónoi: De an. Ill 6, 430a 26; cf. S. Thom. lect. 11). Earn 
S. Thomas, In Perih. I lect. 3 n. 3, ita explicat .Oportet intelligere quod una 
duarum operationum intellectus est indivisibilium intelligentia: in quantum scii, in- 
tellectus intelligit absolute cuiusque rei quidditatem sive essentiam per seipsam, 
puta quid est homo, vel quid album vel quid aliud huiusmodi. Alia vero operatio 
intellectus est, secundum quod huiusmodi simplicia concepta simul componit et di- 
Vidit. — Cf. ib. lect. 1 n. 1 (cit. ad 5); Spir. creat, a. 9 ad 6. —  .Intelligentia indivisi- 
bilium sive incomplexorum, secundum quam concipit (intellectus] quid est res... 
a quibusdam dicitur informatio intellectus sive imagirtatio per intellectum (S. Thom., 


In Anal. post. I 1 lect. 1 n. 4). — .Secundum hanc operationem [simplicem intelli- 
gentiam] intellectus non assentit nec dissentit (III Dist. 23, 2 a. 2 sol. 1; cf. In 
Met. VI 3 lect. 4 n. 1224 1232sqq.). — .Angelus per simplicem apprehen- 


sionem subiecti cognoscit esse vel non esse, sicut et nos componendo et dividendo 
(Malo 16, 6 ad | in contrar.; cf. S. th. 1 58, 4; 85, 5). 

Ad 7. Vocum .significationem exponens [Aristoteles] dicit: ,Sunt ergo ea 
quae sunt in voce, notae', idest signa ,earum passionum, quae sunt in anima' ['Eori 
u£v obv TA év T] ovr Tov év TI] poxi zraónuóárov obußoa: Perih. 1, 16a3].... 
Passiones animae vocat omnes animae operationes [cf. De an. I 1, 403 a3; S. Thom. 
lect. 2 n. 16sqq. «ed. Pirotta, Taurini)|l. Unde et ipsa conceptio intellectus passio 
dici potest. ... Hoc quod dicit passiones animae, quas significant voces, esse omni- 
bus easdem ... referendum est ad simplices intellectus conceptiones (quas 
significant voces incomplexae), quae sunt eaedem apud omnes [ov rara «ypàupuara 
ka( povai) ongueia 7ztpoTo , TAÙTA NAOI zraOruara TÅ pox : Perih. 1, 16 a 6]: quia, 
si quis vere intelligit quid est homo, quodcumque aliud aliquid, quam hominem 
apprehendat, non intelligit hominem. Huiusmodi autem simplices conceptiones in- 
tellectus sunt, quas primo voces &8ignificant (S. Thorn., In Perih. I lect. 2 n.3 
6 10). — Conceptus ab Aristotele vónga vocatur (Perih. 1, 16 a 10 14 [cf. ad 
26]; De an. III 8, 432a 11); etiam Aoóyo (Cat. 1 [cit. ad 20]; Eth. I 4, 1096 b 21 
24). — S. Thomas: .Conceptus Zgimplices (In Perih. I lect. 3 n. 13 [cit. ad 26]). 
— .Ratio, prout hic sumitur, nihil aliud est quam id quod apprehendit in- 
tellectus de significatione alicuius fiominis (1 Dist. 2, 1 a. 3; cf. C. g. II 75: Se- 
cunda vero). Cf. text, ad 11. 

Ad 9. S. Thomas: .Signum quantum est in se, importat aliquid manifestum 
quoad nos. quo manuducimur in cognitionem alicuius ócculti (IV Diet. 1, I a. 1 


sol. 1 ad 5). — «Relatio, quae importatur in nomine signi, oportet quod super ali- 
quid fundetur (S. th. Ill 63. 2 ad 3). — .Imago proprie dicitur quod procedit ad 
similitudinem ğlterius (I 35, 1 ad 1; cf. 93, 1 2 9). — Aristoteles  .litteras 


dixit esse notas, idest signa vocum, et voces passionum animae similiter; passiones 
[conceptus] autem animae dicit esse similitudines rerum (cf. verba supra allata 

(ad 7: 16a 3), quibus addit: kai rà ypapóueva vov öv T] qgovr: 16a4. Et post 
verba item supra posita (16 a 6), continuat: kai cov TabTQ <sc. zaO0rjuara) Opgotico- 
uara, zpóàyuara nón raoTà: Perih. 1, 16 a 7]: et hoc ideo, quia res non cognoscitur 
ab anima nisi per aliquam sui similitudinem exsistentem vel in sensu vel in in- 
tellectu. Litterae autem ita sunt signa vocum, et voces passionum, quod non atten- 
ditur ibi aliqua ratio similitudinis, sed sola ratio institutionis, sicut et in multis 
aliis signis: ut tuba est signum belli, in passionibus autem animae oportet attendi 
rationem similitudinis ad exprimendas res, quia naturaliter eas designant, non ex 
institutione (S. Thom., In Perih. I lect. 2 n. 9). — S. Thomas: «Forma intelligi- 
bilis potest dici signum rei quae per ipsam éCognoscitur (Ver. 9, 4 ad 4). 

"Vd 11. S. Thomas: «Idea enim graece, latine forma dicitur: unde per ideas 
intelliguntur formae aliarum rerum, praeter ipsas res exsistentes. Forma autem ali- 
cuius rei praeter ipsam exsistens, ad duo esse potest: vel ut sit exemplar eius 
cuius dicitur forma; vel ut sit principium cognitionis ipsius, secundum quod formae 
cognoscibilium dicuntur esse in éCognoscente (S. th. I 15, 1). — «Idea, . . . secundum 
quod principium cognoscitivum est, proprie dicitur fatio (1. c. 3).— «Res exterior 
intellecta a nobis in intellectu nostro non exsistit secundum propriam naturam, sed 
oportet quod species eius sit in intellectu nostro, per quam fit intellectus in actu.... 
Species praedicta, quae est principium intellectualis operationis ut forma, est simili- 


tudo illius [= rei]. ... Intellectus, per speciem rei formatus, intelligendo format in 
seipso quandam intentionem rei intellectae, quae est ratio ipsius, quam signi- 
ficat definitio (C. g. I 53). — «Dico autem intentionem .intellectam id quod in- 


tellectus in seipso concipit de re intellecta. Quae quidem in nobis neque est ipsa 
res quae intelligitur, neque est ipsa substantia intellectus; sed est quaedam simili- 
tudo concepta in intellectu de re intellecta, quam voces exteriores significant; unde 
et ipsa intentio verbum interius nominatur, quod est exteriori verbo significa 
tum (C. g. IV 11). 


§ 2. De divisione conceptuum. 


12. Divisio conceptuum in genere. — Conceptus considerari possunt 
materialiter, ratione rei significatae, et formaliter, ratione 
modi significandi. Ratione rei significatae conceptus dividuntur sicut 
res. Sed haec divisio ad Logicam materialem pertinet. Ratione modi 
significandi seu repraesentandi seu secundum diversos modos, quibus 
una eademque res cognosci seu repraesentari potest, conceptus divi- 
duntur: 1. ratione extensionis; 2. ratione comprehensionis; 3. ratione 
perfectionis; 4. ratione originis et finis. 


13. Divisio ratione extensionis. — Ratione extensionis conceptus divi- 
duntur in singulares (hic homo, Petrus) et universales (homo), 
quatenus eorum comprehensio ad unum tantum vel ad plura exten- 
ditur individua. Conceptus universalis potest esse restrictus (aliqui 
homines, aliquod animal) aut non restrictus (homo). Conceptus 
universalis restrictus vocatur particularis vel disiunctivus. Con- 
ceptus universalis non restrictus est aut collectivus (familia, civitas) 
aut distributi vus (homo), quatenus exprimit aliquid commune multis 
aut collectim aut distributive sumptis. Conceptus „homo“ exprimit id, 
quod convenit omnibus individuis humanis distributive, i. e. singulis 
seorsim sumptis; conceptus „familia“ exprimit aliquid, quod non con- 

venit pluribus individuis nisi collectim sumptis. Conceptus universalis 
distributivus subdividitur in conceptum universalem univocum et 
conceptum universalem analogum. Conceptus universalis univocus 
est, qui communis est pluribus eadem ratione (natura humana); 
conceptus universalis analogus significat aliquid commune pluribus di- 
versa ratione čČsanum dicitur de animali, de cibo, de colore etc. 
diversa ratione). 

Inter conceptus universales analogos notandi sunt conceptus trans- 
scendentales, qui transcendunt omne genus; exhibent enim aliquid, 
quod convenit simpliciter omnibus rebus, sed analogice. Sunt sex: 
ens, res, aliquid, unum, verum, bonum. 


Nota. — Ipse conceptus collectivus potest iterum esse singularis et 
universalis distributive, quatenus refertur ad unam vel ad plures 
collectiones eiusdem speciei, de quibus universaliter. distributive dici- 
tur: .Haec familia de una determinata collectione dicitur, "familia 
autem de omnibus et singulis familiis distributive sumptis. 


14. Divisio ratione comprehensionis. — Ratione comprehensionis con- 
ceptus dividuntur in simplices (incomplexos) et compositos (com- 
plexos). Conceptus simplex est, qui unam, compositus, qui plures 
essentias repraesentat. Ita conceptus hominis albi est compositus. 
Conceptus simplex potest esse concretus et abstractus. Conceptus 
concretus significat formam cum subiecto (homo); abstractus formam 
sine subiecto significat (humanitas); concretus significat id quod est, 
abstractus id quo est aliquid; forma enim est id, quo aliquid est id 
quod est. Conceptus concretus est aut absolutus aut conotativus. 
Absolutus significat aliquid ad modum substantiae, sive in se sub- 
stantia sit, ut homo, sive ad modum substantiae tantum concipiatur, 
ut albedo (conceptus abstractus absolutus). Conotativus (consignifica- 
tvus) significat aliquid ad modum adiacentis alteri tamquam subiecto, 
ut album, caecus. Conotativus igitur habet unum significatum  prin- 
cipale et in recto, quod est idem cum suo absoluto (ut album significat 
albedinem), et alterum minus principale et in obliquo scii illud, cui 
adiacet et in quo invenitur. Conceptus conotativus est conceptus iam 
quodammodo compositus. *Album significat albedinem tamquam ad- 
iacentem alteri, non tamquam per se stantem, atque ita "album duas 
essentias significat: alteram in recto, alteram in obliquo. Contra homo 

non significat humanitatem tamquam adiacentem alteri, sed unam 
rem tantum dicit, quamquam significat formam cum subiecto. 


13. Divisio ratione perfectionis. — Ratione perfectionis conceptus divi- 
duntur in finitos et infinitos. Conceptus finitus determinatam 
essentiam significat, infinitus. (indefinitus), ut non-homo, nullam essen- 
tam determinate significat, sed dicit tantum id, quod res non est. 
Est conceptus imperfectissimus. Conceptus finitus est aut proprius 

(clarus) aut communis (obscurus). Hic essentiam in communi tan- 
tum significat, ita ut a ceteris essentiis omnibus non possit distingui, 
exemplum sit conceptus animalis; eo habito de aliqua re ignoratur, 
utrum sit brutum animal an rationale. Ille essentiam exprimit ita, 
ut possit ab omnibus aliis essentiis distingui. Conceptus proprius seu 
clarus est aut quidditativus seu distinctus aut non quiddita- 
tivus seu confusus. Conceptus quidditativus praedicata rei essen- 
tialia pandit; ita si homo cognoscitur ut animal rationale, cognoscitur 
conceptu quidditativo. Conceptus proprius non quidditativus essentiam 
aliquam distinguit ab omnibus alis non per ipsa praedicata essentialia, 
sed per aliquod proprium aut per congeriem accidentium, quorum 
unumquodque seorsim sumptum etiam alis rebus convenit, quae tamen 
simul in nulla alia re inveniuntur (exemplo sit homo, quatenus con- 
cipitur ut animal bipes, implume), aut per causam rei extrinsecam 
(exempla vide n. 33). Conceptus etiam tunc confusus est. cum ab at- 
tributis propris nequeunt distingui attributa essentialia. Ad quam 
confusionem tollendam agitatur saepe in philosophia quaestio de ,con- 
stitutivo metaphysico" seu essentiali alicuius rei. 

Conceptus quidditativus est aut completus (adaequatus) aut in- 
completus. Completus est, qui omnes gradus essentiales reLpene- 
trat seu etiam notarum notas distinguit, quousque distinguibiles sunt. 
Eiusmodi est conceptus, qui hominem tamquam substantiam corpoream, 
viventem, sensitivam, rationalem attingit. Conceptus quidditativus non 
completus notas omnes resolvere nequit ac proinde ex parte manet 
confusus, quatenus notam aliquam nonnisi confuse attingit. Conceptus 
proprius non quidditativus dicitur clarus quoad ex ten sio nem, quam 
perfecte manifestat, confusus vero quoad comprehensionem seu 
quoad notas essentiales. Logicae materialis scopus aliquis principalis 
est per doctrinam de praedicamentis seu per ordinationem rerum se- 
cundum genera et species reddere conceptus claros et distinctos. 

Conceptus quidditativus (completus) potest esse stricte quiddi- 
tativus seu simpliciter positivus aut non stricte quidditativus 
seu positivo-negativus. Ille praedicata rei omnia positive attingit, 
hic vero quaedam praedicata positive, alia negative tantum cognoscit 
atque ita ex hac parte potius repraesentat, quid res non sit, quam 
quid sit. Ita concipimus substantiam spiritualem conceptu positivo- 
negativo, positive repraesentando praedicata, quae ei communia sunt 
cum substantiis corporeis, addendo negationes, quibus removentur im- 
perfectiones corporeae, ut extensio etc. Hoc modo una res concipitur 
ad instar alterius seu ad analogiam alterius. Contra conceptus stricte 
quidditativus repraesentat essentiam positive, prout est in se. Tandem 
conceptus stricte quidditativus potest esse apprehensi vus tantum 
aut etiam comprehensivus. Apprehensivus totam essentiam seu 
omnia eius praedicata quidditativa cognoscit, comprehensivus non tan- 
tum haec praedicata apprehendit, sed etiam comprehendit. 

i. e. cognoscit, quantum  cognoscibilia sunt, exhauriendo totam rei 
cognoscibilitatem; cognoscit igitur totam essentiam totaliter. 


l6. Divisio ratione originis et finis. — Ratione originis conceptus 
dividuntur: a) in mediatos et 1mmediatos. Conceptus mediatus est, 
qui mediante alio conceptu habetur. Conceptus mediatus est mediatus 
aut objective tantum aut formaliter. Conceptus est obiective 
tantum mediatus, si in alio excedente continetur, tunc unum in 
alio cognoscitur unico actu, sicut visione sensitiva videtur homo in 
speculo l. — Conceptus est formaliter mediatus, si mediante alio con- 
ceptu per novum actum cognitionis formatur. Hoc fit, aut quatenus 
ex uno conceptu alius formatur, qui in illo conotative continebatur, 
in quo consistit reflexio (sive propria sive impropria), aut quatenus 
duo conceptus, actibus distinctis cogniti, in unum coniunguntur aut ad 
invicem separantur, quod iterum fit aut immediate aut mediate: fit 
immediate, si immediate apparet conceptus sociandos esse aut sepa- 
randos (evidentia immediata — iudicium immediatum); fit mediate, si 
mediate tantum apparet, ope tertii termini (evidentia mediata — 1u- 
dicium conclusum, ratiocinium ). 

b) in conceptus intuiti vos et abstractivos. Conceptus intui- 
tivus est, qui formatur ex praesentia" et exsistentia physica rei in 
rerum natura; conceptus abstractivus est, qui non formatur ex prae- 
sentia rei in rerum natura, sed cui res est praesens mere intentiona- 
liter (obiective). Cognitio igitur intuitiva est cognitio terminans in 
obiectum realiter praesens, secus est abstractiva. Ad hanc defini- 
tionem intelligendam nota: 1. ad omnem cognitionem requiri praesen- 
tiam intentionalem, ad cognitionem vero intuitivam specialiter requiri 
praesentiam et exsistentiam realem in rerum natura; 2. praesentiam 
et exsistentiam posse sumi a) in actu signato, prout est ratio quae- 
dam intellecta, B) in actu exercito, prout est exercita in rerum natura 
et afficit ipsum obiectum in se seu est in ipsa re physice exercita. 
Ad cognitionem intuitivam requiritur, ut terminet in obiectum realiter 
praesens, quatenus praesentia realis sumitur in sensu f. Cognitio in- 
tuitiva dicitur etiam visio et scientia visionis, abstractiva: simplex 
notitia et scientia simplicis intelligentiae. 


| Conceptus excedens distinguitur contra proprium, non excedentem. Ex dictis 
patet conceptum proprium seu cognitionem propriam multipliciter dici: 1. ut distin- 
guitur contra excedentem; ita cognitio propria seu conceptus proprius est 
cognitio seu conceptus limitatus ad aliquod determinatum obiectum ; 2. ut distinguitur 
contra cognitionem communem; in hac acceptione cognitio propria est, quae est 
propria alicui rei, ita ut distinctive eius cognoscantur; 3. ut distinguitur contra 
positi vo-negativ am, qua unum cognoscitur ad instar alterius. Cognitio pro- 
pria, prout contra positivo negativam distinguitur, est, quae rem repraesentat per 
speciem stricte quidditativam seu immediate ac per se primo destinatam ad illius 


cognitionem atque adeo illam exhibet, prout est in se citra negationes vel ordinem 
ad aliud. 

Quia homo non cognoscit singulare seu exsistentiam nisi cogni- 
tone sensili aut mediante cognitione sensili, cognitio intuitiva humana 
est cognitio sensitiva sensuum externorum et sensus communis, quia 
hi sensus versantur circa praesentialiter. exsistentia. Intellectiva co- 
gnitio humana non est intuitiva immediate, quia intellectus directe non 
attingit singulare seu exsistentiam, sed mediante sensu tantum, qua- 
tenus attingit exsistentiam per reflexionem quandam super cognitio- 
nem sensitivam, et ita mediante sensu protenditur usque ad singulare 
praesentialiter exsistens. Conceptus igitur intuitivus intellectus humani 
est conceptus, qui per reflexionem super cognitionem sensitivam fertur 
in rem prout praesentialiter exsistentem. Similiter principia per se 
nota omnibus dicuntur intuitiva, quia ex immediata experientia sensuum 
ab intellectu colliguntur. 

Cognitio experimentalis est cognitio intuitiva illa, quae ex mo- 
tione obiectorum in sensus hauritur. E quo patet cognitionem omnem 
intuitivam humanam esse experimentalem. 

Ad cognitionem abstractivam pertinet cognitio scientifica humana 
seu rationalis, quia, quod ratiocinio, i. e. mediante alio tantum attin- 
gitur, in se non videtur. 

c) in conceptus di rectos et reflexos. Conceptus reflexus est, 
quo intelligens suam ipsius intellectionem eiusque conceptum suam- 
que animam cognoscit indirecte, i. e. regrediendo ab intellectione ob- 
iecti sui proprii ad huius intellectionis terminum, ad conceptum, ad 
ipsam suam intellectionem et principium eius, ad animam. Conceptus 
directus est, quo intellectus in obiectum fertur directe, i. e. sine 
illa regressione. — Conceptus reflexus non obtinet in illo intellectu, 
cuius obiectum proprium est propria substantia spiritualis huiusque 
accidentia propria, sed in humano tantum, cuius obiectum proprium 
est quidditas rei materialis, quam directe et immediate cognoscit. Sed 
conceptus directe repraesentans quidditatem rei materialis etiam se- 
ipsum et actum, cuius est terminus, et huius actus subiectum seu 
animam  correpraesentat indirecte seu  conotat. Ideo intellectus ad- 
vertendo ad id, quod conotative continetur in conceptu directo, 
reflectit seu regreditur ad conceptum et intellectionem et animam 
intelligendam. Novus iste actus reflexus etiam novum producit ter- 
minum seu conceptum, qui est conceptus reflexus. — Cognitio 
reflexa tamquam experientia interna ad experimentalem cognitionem 
trahitur a recentibus. At proprie experimentalis non est, quia non 
est intuitiva. Quod enim reflexe attingitur, in se non videtur, sed in 
alio et mediante alio, i. e. mediante cognitione obiecti proprii seu quid- 
ditatis. materialis. 

d) in conceptus ultimatos et non ultimatos. Conceptus non 
ultimatus est conceptus vocis significantis ut significantis, seu genera- 
lius, cuiusque signi instrumentalis. Conceptus ultimatus est conceptus 


rei significatae. Conceptus aliquis dicitur non ultimatus, quia est me- 
Gredt, Elem philo’. 1. Ed. 7. 

dium, quo tenditur ad conceptum ultimatum et ad ipsam rem signi- 
ficatam. Mens enim non quiescit in signo, sed eo manuducitur ad 
rem significatam. 

Ratione finis conceptus dividuntur in speculativos et prac- 
tices. Conceptus practicus exsistentiam considerat rei tamquam in 
rerum natura efficiendam ; speculativus essentiam contemplatur et etiam 
exsistentiam, sed non tamquam efficiendam. Conceptus potest esse 
practicus in actu secundo aut in actu primo tantum; est practicus in 
actu secundo, si actualiter movet ad rei effectionem ; si non actualiter 
movet, sed considerat tantum rem sub ratione producibilis, est prac- 
ticus in actu primo tantum. 


§ 3. De habitudine conceptuum ad invicem. 


17. Duversitas et conexio. conceptuum. — Secundum habitudinem ad 
invicem distinguuntur: 

a) conceptus diversi et identici. Identici sunt, qui idem signi- 
ficant, secus sunt diversi. Si identitas refertur tum ad comprehensio- 
nem tum ad extensionem, conceptus dicuntur identici stricte (eadem 
res bis concepta eodem modo, i. e. iisdem notis); si vero extensio tan- 
tum eadem est, comprehensio vero diversa, dicuntur aequipollentes 
(24 et 42; triangulum aequilaterale et triangulum aequiangulatum; 
animal rationale et animal bipes, implume). 

b) conceptus impertinentes et pertinentes. Impertinentes 
sunt, qui nec se inferunt neque excludunt, ut albus et doctus; perti- 
nentes (conexi) sunt, qui se inferunt, ut homo et animal, aut excludunt, 
ut homo et asinus. Illi dicuntur pertinentes sequela, hi pertinentes 
repugnantia seu oppositi. Pertinentes sequela sunt aequales 
(convertibiles), qui mutuo se inferunt, ut rationale et risibile, aut in- 
aequales (non convertibiles), qui mutuo non se inferunt, ut homo et 
animal. Ex his conceptibus qui infertur, dicitur superior (animal), 
qui infert, inferior (homo). — Recentes distinguunt conceptus socia- 
biles et 1nsociabiles seu repugnantes. Sociabiles sunt pertinentes 
sequela et impertinentes antiquorum. 


18. Oppositio conceptuum. — Conceptus pertinentes repugnantia seu 
oppositi significant res seu rationes oppositas. Opposita definiuntur: 
quae in eadem re sub eodem respectu simul esse non possunt. Distin- 
guuntur in proprie opposita et 1mproprie opposita seu disparata. 
Proprie opposita dicuntur, quae ut opposita et repugnantia speciali se 
modo respiciunt (virtus et vitium). Disparata sunt, quae ut opposita 
et repugnantia speciali modo non se respiciunt (virtus et lapis). 
Propria oppositio est quadruplex: contradictoria, privativa, con- 
traria, relativa. Contradictoria oppositio est inter rem eiusque 
negationem (homo — non-homo). Non habent medium. Privativa 
oppositio est inter rem et eius privationem. Privatio autem est 

carentia perfectionis in subiecto apto (videns — caecus). Habent me- 
dium negativum: inter videns et caecum est medium non-videns: ita 
lapis non est neque videns neque caecus; defectus visus in lapide non 
est privatio, 1. e. carentia perfectionis debitae, sed mera negatio, quia 
non est subiectum aptum ad habendum visum. Contraria oppositio 
est inter ea, quae sub eodem genere sive remoto sive proximo maxime 
distant et ab eodem subiecto mutuo se expellunt (rubrum — caeru- 
leum |; prodigalitas — avaritia). Habent medium: inter rubrum et 
caeruleum continentur colores intermedii, inter duos habitus morales 
extremos invenitur virtus: In medio virtus. Excipiuntur contraria im- 
mediata, quae non habent medium respectu subiecti capacis: sani- 
tas — morbus respectu animalis, honestas — inhonestas respectu actus 
liberi (supposito non dari actum humanum  indifferentem ). 

Relativa oppositio est inter ea. quae ordinem sive respectum ad 
invicem dicunt (pater — filius). 

secundum hanc quadruplicem oppositionem distinguuntur etiam con- 
ceptus oppositi in oppositos contradictorie, privative, contrarie, relative. 

Ad 18. Aristoteles: Avtık€iu€va Xéfexai àvripaoi xai rüvavtria Kai TA TpÒ 
T1 kai orépno: xai Ki (Met. V 10, 1018a20; cf. Cat. 10, 11 b 17, ubi loco àvri- 
paot habet œw xarapaoir kai àróoaoi ) Quae S. Thomas ita exponit: «Dicit 
[Aristoteles] quot modis dicuntur opposita; quia quattuor modis ; scii, contradictoria, 
contraria, privatio et habitus, et ad aliquid. Aliquid enim contraponitur alteri vel 
opponitur aut ratione dependentiae, qua dependet ab ipso, et sic sunt opposita rela- 
tive. Aut ratione remotionis, quia scii, unum removet alterum. Quod quidem con- 
tingit tripliciter. Aut enim totaliter removet nihil relinquens, et sic est negatio 
Aut relinquit subiectum solum, et sic est privatio. Aut relinquit subiectum et genus, 


et sic est contrarium. Nam contraria non sunt solum in eodem subiecto, sed etiam 
in eodem genere' (In Met. V lect. 12 n. 922). Cf. text, ad 47. 


S 4. De externa conceptus expressione seu de termino orali. 


19. Termini oralis notio. — Terminus potest sumi a) pro ipso con- 
ceptu: terminus mentalis, b) pro voce significativa, qua conceptpm 
exprimimus: terminus oralis, c) pro scriptura significativa concep- 
tus: terminus scriptus. Terminus scriptus significat oralem et mediante 
orali mentalem, mediante mentali rem (in scripturis phoneticis et alpha- 
beticis; in scripturis enim ideographicis terminus scriptus significat, 
sicut oralis, conceptum et mediante conceptu rem). Terminus simpli- 
citer dictus solet sumi pro termino orali. 

Terminus oralis definitur: vox significativa ad placitum. —  Expli- 
catur definitio: Vox secundum Aristotelem (De an. II 8) est «sonus 
ab ore animalis prolatus cum imaginatione quadam" (S. Thom., In 
Perih. I lect. 4 n. 3). — Terminus est vox «significativa", quia 
significat conceptum et rem. Terminus 1immedaiatius significat con- 
ceptum formalem, rem vero significat mediante conceptu. Nam ter- 
minis seu loquela nostra intendimus significare, quid nos cogitemus 


| Cf. infra n. 188, 3, nota. 

de rebus, i. e. conceptus nostros subiectivos seu formales de rebus. 
Ponimus enim terminos loco conceptuum nostrorum formalium, ut 
pateat, quid nos intus subjective cogitemus de rebus. Ex quo etiam 
patet terminum unica significatione significare conceptum et rem. 
Attamen principalius terminus significat rem; nam ipse conceptus 
formalis, cuius vices gerit terminus, principalius repraesentat rem, 
seipsum indirecte conotat tantum. Quare terminus unica significatione 
ita significat conceptum et mediante conceptu rem, ut tamen rem 
principalius significet. Ad intelligendum, quomodo terminus possit im- 
mediatius ferri in conceptum, principalius autem in rem, notandum 
est terminum significare conceptum non tamquam reflexe et in actu 
signato, sed tamquam in actu exercito tantum cognitum, nisi sit ter- 
minus, cuius res significata, quam principalius significat, est ipse con- 
ceptus, ut sunt termini ,conceptus", ,idea". — Terminus dicitur vox 
significativa „ad placitum": Vox aliqua potest significare aut na- 
turaliter, ex ipsa naturae institutione, sicut gemitus, aut ad placitum, 
i, e. ex arbitraria institutione. Terminos non esse signa naturalia 
ostenditur a) a posteriori, ex tanta diversitate linguarum, cum ea, 
quae naturaliter significant, ut risus et gemitus, semper sint eadem 
apud omnes homines; b) a priori, ex eo quod signa naturalia sensilia 
semper significant aliquid concreti; ita gemitus non dolorem significat 
in universali, sed subiectum gemens hic et nunc esse dolore affectum, 
conceptus autem intellectus humani sunt abstracti. Homo igitur arti- 
ficialiter sibi disponit signa apta ad exprimendos conceptus suos. 
Loco vocis alus signis uti potest, quae tamen semper sunt ad pla- 
citum, ut patet ex dictis. 

Terminus igitur concrete sumptus est vox affecta relatione signi- 
ficationis. — Terminus (oralis, scriptus) est instrumentum logicum ; 
non enim potest magister ordinare conceptus discipuli, nisi mediante 
loquela seu mediantibus terminis. 


20. Termini divisio. — Terminus potest considerari vel absolute, 
prout est signum conceptus, vel ut est pars propositionis et 
syllogismi. Terminus absolute consideratus iisdem divisionibus di- 
viditur, quibus conceptus. Quare dividitur ratione rei significatae et 
modi significandi. Ratione rei significatae dividitur in terminum signi- 
ficativum entis realis et terminum significativum entis rationis. Ter- 
minus significativus entis realis dividitur in terminum transcendentalem 
et praedicamentalem, de quibus divisionibus dicendum erit in Logica 
materiali. Etiam ratione modi significandi terminus dividitur sicut 
conceptus. Solummodo illi divisioni, qua conceptus universalis divi- 
ditur in univocum et analogum, addendum est tertium membrum. 
Terminus enim est aut univocus aut analogus aut aequivocus. 
Terminus univocus est, qui significat conceptum simpliciter unum 
et rationem obiectivam simpliciter unam (homo). Terminus analogus 

est, qui significat conceptum secundum quid seu proportionaliter 
unum et rationem obiectivarn secundum quid unam; ita -principium", 
quatenus dicitur de puncto respectu lineae et de causa respectu effec- 
tus (punctum est principium lineae, causa effectus). Terminus aequi- 
vocus (ambiguus seu duplicis significationis) est, qui significat sim pli- 
citer plura (,gaHus" avis et „gallus“ homo in Gallia natus). Signi- 
ficare autem plura ut plura potest convenire uni eidemque termino, 
qui est signum ad p.lacitum, in quo plures significationes ad libitum 
accumulari possunt. Retinet enim terminus nihilominus unitatem suam 
propter unitatem vocis. Contra uni conceptui hoc convenire nequit. 
Conceptus enim naturaliter secundum essentiam suam totam est 
imago rei. Ab obiecto igitur repraesentato sumit unitatem suam. 
Quare hoc ipso, quod plura obiecta repraesentantur mentaliter, adsunt 
plures repraesentationes mentales, plures imagines seu conceptus. Nullus 
igitur conceptus est aéquivocus. 


Terminus consideratus ut pars propositionis et syllogismi dividitur 
in terminum enuntiativum et syllogisticum. 


Ad 19. Aristoteles: Où yàp za Zoov yópo «povr|, .QAAQ Orci [Owoyxóv 
TE Eilvdi TÒ TU7TOV KAİ puerà oavraoia TiwwÓ (De an. II 8, 42Ub 29. S. Thomas 
ib. lect. I8 n. 477: ,cuin imaginatione ad aliquid significandum ... vel naturaliter, 
vel ad placitum. Cf. In De sensu et sens. lect. 2 n. 30 ed. Pirotta, Taurini). — 
Circa ordinem significationis vocum Aristoteles in Perih. | 1 .tria proponit, ex 
quorum uno intelligitur quartum. Proponit enim scripturam, voces et animae 
passiones, ex quibus intelliguntur res. Nam passio est ex impressione alicuius 
agentis: et sic passiones animae [i. e. conceptus, cf. ad 7] originem habent ab ipsis 
rebus. Et si quidem homo esset naturaliter animal solitarium, sufficerent sibi animae 
passiones, quibus ipsis rebus conformaretur. ... sed quia homo est animal natura- 
liter politicum et sociale, necesse fuit quod conceptiones unius hominis in- 
notescerent aliis, quod fit per vocem. ... Rursum si homo uteretur sola cognitione 
sensitiva, quae respicit solum ad hic et nunc, sufficeret sibi ad convivendum 
aliis vox significativa, sicut et ceteris animalibus, ... sed quia homo utitur etiam 
intellectuali cognitione, quae abstrahit ab hic et nunc; consequitur ipsum sollici- 
tudo non solum de praesentibus secundum locum et tempus, sed etiam de his 
quae distant loco et futura sunt tempore. Unde ut homo conceptiones suas etiam 
his qui distant secundum locum et his qui venturi sunt in futuro tempore mani- 
festet, necessarius fuit usus Scripturae (S. Thom., In Perih. | lect. 2 n. 2\ — 
Ibidem Aristoteles ostendit, ,quod nec voces nec litterae naturaliter 
signi ficant. Ea enim, quae naturaliter significant, sunt eadem apud omnes. Signi- 
ficatio autem litterarum et vocum, de quibus nunc agimus, non est eadem apud 
omnes. Sed hoc quidem apud nullos umquam dubitatum fuit quantum ad litteras.... 
Voces autem naturaliter formantur; unde et apud quosdam dubitatum fuit, num 
naturaliter significent. Sed Aristoteles hic determinat ex similitudine litterarum, 
quae sicut non sunt eaedem apud omnes, ita nec voces [qoovai: Penh. I, 16a 5]. 
Unde manifeste relinquitur quod ...nec voces naturaliter significant, sed ex in- 
stitutione humana. Voces autem illae, quae naturaliter significant, sicut gemitus in- 
firmorum et alia huiusmodi, sunt eaedem apud ómnes (S. Thom., In Perih. I lect. 2 
n. 8; cf. ib. n. 9 [ciL ad 9); lect. 4 n. 11 12; Arist. ib. c. 4, 17al; S. Thom. lect. 6 
n. $9). — Terminus (oralis) appellatur ab Aristotele aut communi dictione qoovrj (hic 
supra), vel Aóyo (cf. text, ad 29), aut speciali «aoi (cf. text, ad 21), vel ópo 
(cf. ad 23 32); etiam òvoua (cf. ad 43). 

Ad 20. Aristoteles in c. 1 De categoris distinguit nomina in homonyma 
seu aequivoca lato sensu, synonyma seu univoca, denominative. Aequivoca sunt, 
quorum nomen solum commune est, ratio autem substantiae seu rei significatae per 
nomen diversa, sicut homo praedicatur de homine vero et picto. 'Oucovvpua 2A£- 
yetar wv OÓvoua nuóvov kKoivÓv, Ò Ó&£ karàü TODVOUuO ÀÓyo TÅ  obvoia tepo , OiOV 
Zoov o t€ àvOpomo xai TÒ yeypauuévov (lal). Univoca autem dicuntur, quo- 
rum et nomen commune est et ratio substantiae seu rei significatae per illud eadem 
est, sicut animal dicitur de homine et bove. Xvvc«ovvua ó&£ Aéyeradi WV TÒ TE 
óvoua Koivóv Kai Ò KATA TOobDvoua Aóyo TÀ obvoia ð abTO , oiov Zoov ð tE àvOpo- 
ro kai ð Don (1a6). Den ominati va vero dicuntur, quae ab aliquo nominis 
appellationem casu [forma verbali] diversam sortiuntur, sicut a grammatica gram- 
maticus et a fortitudine fortis vocantur. Ilapovvua ðt Aéyerai ðoa óÓmó Tivo 
Ói1ap&povtra Tf] zTOO0&1 [hac voce Aristoteles significat quamcumque formam gram- 
maticalem derivatam] Tf]|v xarà vrobvoua zpoornyopiav £xet, oiov ATÒ T] ypaunarikr| 
ð ypauuatıxò (1 a 12). In c. 2 Aristoteles dividit nomina in complexa et incomplexa. 
Deinde transit ad explicandam divisionem termini praedicamentalis in decem categorias. 


§ 5. De termino enuntiativo et syllogistico. 


2]. Termini enuntiativi notio. — Terminus enuntiativus definitur: vox 
significativa ad placitum, ex qua simplex conficitur propositio vel 
oratio. — Terminus enim enuntiativus est ultimum elementum ordinis 


logici, in quod resolvitur oratio, seu est huius resolutionis terminus. 
Nani etsi ipsi termini ulterius resolvi possunt in syllabas et litteras, 
haec tamen extra ordinem logicum sunt. — Oratio est signum com- 
plexum, quod ex signis incomplexis, ex terminis tamquam ex ele- 
mentis componitur. Quare voces non significativae, ut „blitiri“ et 
J.Scindapsusk, non sunt termini enuntiativi neque componunt orationem 
formaliter, sed 1náterialiter tantum, quia non sunt id quo lo- 
quor seu significo (loqui enim est significare), sed id de quo loquor, 
seu res vel materia, de qua loquor seu quam significo: ,Blitiri non 
est scindapsus"; ,blitiri estvox". Id quo loquor est negatio et copula 
et terminus significativus „vox“ ex contextu Ssubintelligendus (vox 
,blitir non est vox nscindapsus", vox ,blitiri est aliqua vox), ope 
cuius significo subiectum et praedicatum. Ita voces non significativae 
insunt in propositione sicut res demonstratae, cum dico: Hoc non est 
illud, res manibus apprehendendo: id enim quo loquor (ex quo forma- 
liter conficitur oratio) sunt voces significativae ,hoc" et copula negata 
et gestus significativus seu demonstratio; id vero de quo loquor sunt 
res demonstratae, ex quibus materialiter componitur oratio. — Ter- 


minos significativos loco rerum ponimus, quia loquendo ipsas res ex- 
hibere non possumus. 


22. Termini enuntiativi divisio. — Terminus enuntiativus dividitur in 
categorematicum et syncategorematicum. Terminus cate- 
georematicus est, qui aliquid per se significat, 1. e. qui significat aliquid, 
quod repraesentatur ut aliquid per se, non ut modificatio et de- 
terminatio alterius. Syncategorematicus est, qui significat aliquid. tam- 
quam alterius modificationem et determinationem. Terminus categore- 

maticus subdividitur in nomen et verbum. Nomen est aut sub- 
stantivum aut adiectivum substantivo modo usurpatum. — Syn- 
categoremata modificant seu determinant aut nomen aut verbum aut 
totam propositionem. Nomen determinatur pronomine! et adiec- 
tivo et praepositione, verbum adverbio, tota propositio con- 
junctionel. Ad adiectiva pertinent etiam numeralia, si substan- 
tive non usurpantur, ad adverbia negationes. 

Nota. — Interiectio potius naturaliter. significat quam ad pla- 
citum, neque significat conceptum abstractum, sed concretam sub- 
iecti affectionem atque materialiter potius ingreditur orationem quam 
formaliter. Ideo non est terminus simpliciter, sed participative seu 
imperfecte. 

Haec divisio termini enuntiativi in categorematicum et syncate- 
gorematicum, nomen et verbum, terminum dividit formaliter, prout est 
pars orationis: categoreniaticus est pars principalis, quae significat 
aliquid per se, syncategorematicus est pars minus principalis; nomen 
componit ut extremum, ut pars quae unitur (ut subiectum et prae- 
dicatum, cf. n. 26), verbum ut copula et unio, ut pars quae unit. 

Praeterea terminus enuntiativus dividitur in Subiectum et Praedi- 
catum et Copulam. C est verbum „esse“, inquantum coniungit S et P 
(dicit esse conjunctionem seu identitatem inter S et P). Propositio, 
in qua haec tria S, P, C explicite ponuntur, dicitur de tertio adiacente 
(1. e. de tertio termino adiacente seu adiuncto ceteris): Petrus est 
currens; secus dicitur de secundo adiacente: Petrus currit. In pro- 
positione de secundo adiacente unus terminus est simul C et P; potest 
idem terminus esse simul S et C et P, ut in propositione virtuali 
(cf. n. 28): curro. At viceversa tum S tum P constitui possunt 
pluribus terminis: Homo iustus tribuit suum cuique; homo, qui est 
iustus, tribuit suum cuique; in his propositionibus tum S tum P sunt 
composita; in ultimo exemplo tota propositio relativa ,qui est 1ustus" 
se habet sicut syncategorema determinans subiectum. 


23. Termini syllogistici notio. — Terminus syllogisticus definitur ab 
Aristotele: terminus, in quem resolvitur propositio ut in S et P 
(Anal. pr. I 1). — In qua definitione propositionis nomine intelligantur 
enuntiationes, ex quibus conficitur syllogismus: praemissae et con- 


| Ad ipsum pronomen reducitur .articulus*, qui in multis linguis invenitur. — 
Pronomen aliquando absolute ponitur, nullo adiuncto nomine; sed tunc saepe sub- 
intelligitur nomen, quod pronomine determinatur (hic est bonus — hic vir eet bonus; 
hoc est verum — hoc effatum est verum); si vero nullum nomen subintelligendum 
est. tunc pronomen strictissime ponitur pro nomine ac proinde nominis indolem habet 
et reductive est nomen; ita in propositione: ego video, ,ego* nominat personam 
loquentem. 

) Nomen etiam integra propositione (relativa) determinari potest (homo, qui est 
iustus, tribuit suum cuique), quae tunc se habet ut syncategorema, sed non est ter- 
minus, quia est integra oratio subordinata. 

clusio'. Terminus igitur syllogisticus triplex tantum est: S, P, M. 
Terminus medius (M) est terminus syllogisticus tamquam subiectum 
et praedicatum in praemissis. Ex quo elucet terminum enuntiativum 
latius patere syllogistico: nam terminus enuntiativus includit etiam 
copulam et verbum ut copulans, cum ad syllogisticum non pertineat 
copula neque verbum ut copulans (ut continens copulam), sed ut prae- 
dicatum tantum. Huius rei ratio ex eo deducitur, quod enuntiationis 
seu propositionis est construere et enuntiare veritatem, syllogismi vero 
formaliter non est construere, sed inferre veritatem: Syllogismus 
illam veritatem infert, quam propositio construit, cum syllogismus ope 
M' 1llative coniungit S et P, quae propositio ope copulae coniungit 
construendo veritatem. Syllogismus enim conficitur, quatenus ope M. 
coniunguntur S et P, propositionibus construentibus veritates ad syllo- 
gismum praerequisitas. Quare copula praesuppositive pertinet ad syl- 
logismum, non formaliter. 

Nota. — Verbum „est“ in propositionibus de tertio adiacente non 
est formaliter terminus syllogisticus utpote copula, in propositionibus 
vero de secundo adiacente est terminus syllogisticus ut P. 


Ad 21. Aristoteles in c. 4 Perih. exponens orationis definitionem (cf. ad 28), 
terminum ut partem enuntiationis considerat. Terminus = ọġ&o1ı , dictio: Perih. 4, 
l6 b 27; 5, 17 a 17. Sed alibi, ut De an. III 6, 430 b 26, oào1 est enuntiatio. 
Cf. S. Thom., In Perih. I lect. 6 et 8 n. 17 et lect. 1 n. 5 (cit. ad 5). 

Ad 22. Aristoteles in libro Perih. praetermissis aliis orationis partibus de 
solo nomine et verbo determinat, quia^sola nomina et verba sunt principales 
orationis partes | (S. Thom., In Perih. I lect. | n. 6) — ,Syncategoremata ... 
secundum se non significant aliquid absolutum, sed solum habitudinem unius ad 
álterum (1. c. lect. 6 n.3. - In c. 10 Perih., quod in latinis editionibus libri H 
initium est, Aristoteles distinguit propositiones de secundo et de tertio adiacente 
(tò fori rpirov zpooxkarnQyoprirai:. 19 b 19. S. Thomas: „Hoc verbum est quando- 
que in enuntiatione praedicatur secundum se; ut cum dicitur, Socrates est: per quod 
nihil aliud intendimus significare, quam quod Socrates sit in rerum natura. Quando- 
que vero non praedicatur per se, quasi principale praedicatum, sed quasi con- 
junctum principali praedicato ad conectendum ipsum subiecto; sicut cum dicitur, 
Socrates est albus, non est intentio loquentis ut asserat Socratem esse in rerum 
natura, sed ut attribuat ei albedinem | mediante hoc verbo, est; et ideo in talibus, 
est, praedicatur ut adiacens principali praedicato. Et dicitur esse tertium, non quia 
sit tertium praedicatum, sed quia est tertia dictio posita in enuntiatione, quae simul 
cum nomine praedicato facit unum praedicatum, ut sic enuntiatio dividatur in duas 
partes et non in tres.... Dicit quod cum dicitur, homo est iustu s, hoc verbum 
est. adiacet, scii, praedicato, tamquam tertium nomen vel verbum in affirma- 
tione (In Perih. II lect. 2 n. 2 et 4; cf. I lect. 5 n. 18—22). 

Ad 23. Aristoteles: 'Opov ð kaw e&t Öv OÓ1aAbETOI! f| ztpóTOO! , OIOV TÒ TE 
katnyopobuevov kai TÒ Ka’ ov karnyopetrai (Anal. pr. I 1, 24 b 16). 


$ 6. De nomine et verbo. 


24. Definitio nominis. — Nomen definitur secundum Aristotelem : vox 
significativa ad placitum, sine tempore, cuius nulla pars significat se- 


| Aristoteles distinguit propositionem (mpòtaoıv) i. e. praemissam, et enuntiationem 
(àroqpavtriKOv AóÓyov); cf. n. 39. 

parata, finita, recta. — Explicatur definitio: Esse .vocem significa- 
tivam ad placitum" commune est nomini cum quocumque termino. 
Cetera distinguunt nomen ab iis, quae non sunt nomen: «Sine tem- 
pore" distinguit nomen a verbo, quod significat cum tempore. At non 
excluditur tempus ut res significata, sed significatio cum tempore, 
tamquam modus significandi, quia nomen significat rem ut extremum 
stans, verbum ut fluens. Dicitur «cuius nulla pars significat separata" 
ad excludendum orationem et terminum complexum ; oratio enim non 
est nomen, sed componitur ex nomine; similiter terminus complexus 
non est nomen, sed ex pluribus nominibus conflatur.  Intelligatur 
tamen illud «cuius nulla pars significat separata" de parte ut intra 
nomen exsistit, ne a nominis ratione excludantur nomina compo- 
sita, ut signifer, proconsul, quae vera nomina sunt et simplicem es- 
sentiam significant, etsi componuntur ex partibus alias significativis. 
rFinita" ponitur ad excludendos terminos infinitos. Notetur differentia 
inter «non-homo" (terminus infinitus) et «non homo" (quatenus tò non 
refertur ad verbum aliquod subintelligendum). quod est aliquid com- 
plexi iam exclusum per priorem particulam «cuius nulla pars significat 
separata". Terminus enim infinitus non est nomen, quia, tollendo signi- 
ficatum termini, iam non nominando seu significando aliquid deter- 
minati procedit, sed retrahit se a nominando, et cum nihilominus 
significet aliquid, hoc est quasi per accidens seu indirecte seu con- 
sequenter seu mediate. Ad rationem termini infiniti requiritur, ut signi- 
ficationem aliquam positivam ex adiuncta negatione indeterminet seu 
infinitet. Quare termini nullus, nihil, non-ens etc. non sunt infiniti, 
quia non indeterminant significationem aliquam positivam per adiunc- 
tam negationem, sed simpliciter negationem significant. — Pertinet 
tamen nomen infinitum reductive ad nomen, quasi imperfecte nominis 
naturam participans. — «Recta" dicitur ad excludendos casus obliquos, 
qui syncategoremata sunt. «Casus" dicuntur, quia ex propria ratione 
nominis cadunt. Etiam accusativus et syncategorema: Ego amo 
Petrum = Ego sum amans Petri. Vocativus continet orationem 
ordinativam  vocativam (cf. n. 29) aut est interiectio, ut si quis cum 
effectu exclamat: (o) Petre Vocativus virtualiter est oratio sicut vox : 
Amo = Ego sum amans. 


25. Definitio verbi. — Arerbum secundum Aristotelem est vox signi- 
ficativa ad placitum cum tempore, cuius nulla pars significat separata, 
finita et recta, et eorum, quae de altero praedicantur, semper est 
nota. — Dicitur «vox significativa cum tempore", quia verbum signi- 
ficat per modum actionis et motus seu temporis. Aliquando tamen id, 
quod significat, absolvitur a tempore seu est aeternae veritatis. Sed 
etiam tunc verbum significat per modum motus et temporis, quia etiam 
aeterna et independentia a tempore intelliguntur a nobis per modum 
temporis. Quare etiam verbum substantivum  ,est' significat actum 

essendi, ut subest praesentiae et transit ad praeteritum. „Cuius nulla 
pars significat separata" ponitur, ut distinguatur verbum ab oratione 
et a verbis complexis, quae non sunt unum, sed plura verba. „Finita“ 
excludit verbum infinitum ut ,non-currit \ „Recta“ ponitur ad ex- 
cludenda verba obliqua. Verbum enim, cum declinatur per tempora, 
cadit a modo proprio verbi, qui est significare per modum actionis et 
motus. Tunc enim significat id, quod erat aut erit, quod non sim- 
pliciter est actio et motus, sed est in praeterito et in futuro. Ex 
simili ratione modi optativi et imperativi excluduntur: non praedicant 
actionem, quae in subiecto est. Coniunctivus, i. e. purus coniunc- 
tivus, qui non est optativus (saepissime enim coniunctivus optativus 
est), est modus mere grammaticalis ad conjunctionem et subordina- 
tionem propositionum exprimendam. Quare a logico haberi potest 
tamquam indicativus2. Sed haec verba obliqua et infinita reductive 
tainen ad genus verbi pertinent, tamquam rationem eius imperfecte 
participantia. „Et eorum, quae praedicantur, semper est nota“ — his 
excluditur participium et infinitivus, quae poni possunt tam ex parte 
subiecti quam praedicati, quae tamen significant cum tempore, sed ex- 
cluduntur a ratione verbi, quia verbum semper ex parte praedicati se 
tenet. Hi modi aliquid participant de genere nominis et verbi ac pro- 
inde ad utrumque reduci possunt. Infinitivus aliquando etiam rationem 
coniunctivi habet, ut in hac propositione: Video eum currere. — Etiam 
copula, quatenus praedicat esse de subiecto, se tenet ex parte prae- 
dicati; non enim copulat nisi praedicando actum essendi: Petrus est 
doctus; copula ,est' praedicat aliquod esse, nimirum: esse doctum. 


Ad 24. Aristotelea: Ovogua ygév oüv oti ovr onuavrikr] xarà ovvOnknv 
üveu xpóvovu, "| unóév uépo oti onuavtıkòv Kexopiouevov (Perib. 2, 16 a 19). No- 
men infinitum (óvoua üàópiotov) et casus (vtTOGO0€&1 OÓvóuaro ) excludit a ratione no- 
minis. S. Thomas ib. I lect. 4. 

Ad 25. Aristoteles: 'Prua« 606 ori TÒ npooongpaivov xpóvov, oð uépo ovðėv 
onuaivet xopi , kai &oriv üei TOv ka0' érépovu Aeyouévov onuetov (Perih. 3, 16 b 6). 
Verbum infinitum (Oñua àópiovov) et verbum in futuro vel praeterito tempore con- 
structum (7tro0e1 frnuaro ) a ratione verbi excludit. S. Thomas ib. I lect. 5. — 
De copula cf. text, ad 22. 


CAPUT II. 


DE IUDICIO. 


Babenstuber, Philos. Thom. Salisburgensis: Logica magna, 1. Perih., disp. 2; 
Logica parva, disp. l. Ioannes a S. Thoma, Cursus philos.: Logica, pars I, 
Summulae 1.2, Illustrationes q. 4—7. Commer, Logik, 2. T: Vom Urteil. 


| Notandum est verbum intra propositionem  infinitari non posse; eo enim quod 
additur negatio, fit propositio negativa. 

| Exempla: Cum ipse nolit, ego nunc facio. Video, quod currat. Quamvis nolit, 
ego facio. 

§ 1. De ipso iudicio. 


26. [Indicii notio. — Indicium definitur: actio intellectus, qua com- 
ponit vel dividit affirmando vel negando. — Explicatur definitio: Du- 
pliciter potest intellectus componere et dividere: a) simpliciter sibi re- 
praesentando rerum aggregatum, quin quidquam affirmet vel neget — 
simplex apprehensio complexa: homo doctus, leo rugiens; intellectus 
hoc modo simpliciter apprehendere potest integram propositionem; 
b) affirmando et negando. In affirmatione vel negatione seu in sen- 
tentia, quam fert intellectus perspiciendo convenientiam vel discrepan- 
tiam duorum conceptuum inter se, consistit essentia iudicii. 

In omni iudicio distinguimus materiam seu ea, quae componuntur 
vel separantur ad invicem: Subiectum et Praedicatum, et formam: 
compositionem vel divisionem. S et P etiam extrema iudicii di- 
cuntur. S se habet materialiter, P formaliter. Sicut enim materia 
determinatur per formam, quam recipit, ita S determinatur P^. Quare 
P dici potest forma partialis iudicii; forma vero totalis est unio, com- 
positio vel divisio. 

Ad iudicium tria praerequiruntur: a) apprehensio subiecti et prae- 
dicati; b) eorum comparatio; c) simplex apprehensio conotativa qua, 
per modum simplicis repraesentationis, cognoscitur praedicatum ut con- 
veniens vel discrepans cum subiecto, quin tamen esse huius con- 
venientiae vel discrepantiae enuntietur: apprehensio praedicabilitatis. 
Apprehensionem hanc praedicabilitatis immediate sequitur. praedicatio 
seu iudicium (cf. n. 659). Convenientia et discrepantia inter S et P 
cognoscitur aut immediate aut mediate ope tertii termini’. Si cogno- 
scitur ope tertii termini, iudicium exinde secutum non est simplex 
iudicium, sed iudicium conclusum seu conclusio. Si cognoscitur imme- 
diate, aut ex ipsis terminis cognoscitur, quatenus termini ipsi se co- 
notant ad invicem (sicut se conotant totum et pars, qua conotatione 
percepta formatur iudicium: totum maius est sua parte), aut ex ex- 
perientia. 

Iudicium potest considerari logice et physice. Iudicium logice 
consideratum (ut artefactum logicum) est aliquid complexi, quod tam- 
quam ex materia constat ex P" et S", quae uniuntur vel separantur, 
i. e. relationibus rationis identitatis vel discrepantiae ad invicem re- 
feruntur, in quo eius forma consistit. Physice vero iudicium est 
simplex actus, quo mens perspiciendo convenientiam vel discrepantiam 
inter S et P pronuntiat ea convenire vel non convenire inter se. Intel- 
lectus autem perspiciendo hanc convenientiam vel discrepantiam duo- 
rum conceptuum producit novum conceptum repraesentativum huius 
convenientiae vel discrepantiae. Quare, sicut in simplici apprehensione, 
ita etiam in iudicio distinguendus est actus et terminus seu con- 
ceptus ab eo productus. 


| aut mediate: ex auctoritate; at ita habitudo inter S et I' non scitur, sed creditur. 

Nota. — ludicium, quod componendo et dividendo fit, imperfectionem 
arguit in intellectu, qui non statim unico actu totam rem penetrat, 
sed pluribus actibus indiget. Quare proprium est intellectus imperfecti, 
humani; intellectus vero perfectus, angelicus nimirum et divinus, non 
iudicat componendo et dividendo, sed statim simplici apprehensione 
perfecta totam rem cum attributis suis comprehendit. 


27. ]ludicii proprietas. — Proprium est iudicio continere veritatem 
vel falsitatem logicam seu cognitionis. Haec proprietas ex essentia 
iudicii immediate derivatur: Veritas. logica eo habetur, quod res ita 
esse mente enuntiatur sicut revera est; falsitas eo, quod res esse enun- 
tiatur sicut non est, aut viceversa, non esse enuntiatur sicut est. Hoc 
autem in omni iudicio et nonnisi in iudicio habetur. Nam in simplici 
apprehensione mens est adaequata rei, sed suam adaequationem non 
cognoscit ac proinde neque enuntiat rem esse sicut revera est. Quare 
simplici apprehensione nondum habetur veritas logica, sicut terminis, 
qui ore proferuntur, nondum significatur verum et falsum, si hi ter- 
mini in propositione non coniunguntur. 

Cum sit proprium iudicii continere veritatem aut falsitatem, seu 
esse verum aut falsum, ipsa veritas et falsitas accidentia sunt 
iudicii. Hoc ex eo patet, quod iudicium est verum aut falsum. 

Cum iudicium in signo suo sensili, quod est enuntiatio, melius nobis 
pateat ac iisdem omnino divisionibus dividatur, iudicii divisiones re- 
censentur infra, ubi de enuntiationis divisione agitur (n. 40). 

Ad 26sq. .Sicut in principio dictum est, duplex est operatio intellectus, ut tra- 
ditur in III De anima [c. 65; in quarum una non invenitur verum et falsum, in 
altera autem invenitur. Et hoc est quod dicit (Aristoteles), quod in anima aliquoties 
est intellectus sine vero et falso, aliquoties autem ex necessitate habet alterum 
horum (oti Ó', oomxep év TI] pux oTt uév vónua àveu TOU üQÀnOsbseiv h webosoOai!, 
oré£ Öt nón o àvüàykn vobDTOov bmüpyxsiv Oüàrepov, obTo kai év Tf] (ovr|: Perib. 1, 
16 a9]. Et quia voces significativae formantur ad exprimendas conceptiones intel- 
lectus, ideo ad hoc quod signum conformetur signato, necesse est quod etiam vocum 
significativarum similiter quaedam significent sine vero et falso, quaedam cum vero 
et falso. ... Ad ostendendum igitur, quod intellectus quandoque est sine vero et 
falso, quandoque autem cum altero horum, dicit primo quod veritas et falsitas est 
circa compositionem et divisionem [nepi yàp ovvOsgoiv xai OÓtiaipeoiv £otri TÒ web00 
Karı TÒ QàAn0& . omw Öt aAnOi A ypebdo , éàv un TÒ eivai r ur eivai mpooteON : 
16a I2 17).... Nomina (composita) significant . . . conceptus simplices, licet rerum 
compositarum ; et ideo non est verum vel falsum, nisi quando additur esse vel non esse, 
per quae exprimitur iudicium fntellectus (S. Thom., In Perih. I lect. 3 n. 2 3 13; cf. 
Ver. 14, 1. — S. Thomas: .Compositio autem intellectus est signum identitatis eorum 
quae éomponuntur (S.th. [ 85, 5 ad 3; cf. 58, 4; Ver. 1,3; In Met. VI lect. 4 n. 1223 sq.; 
IX lect. 11 n. 1898sqq.^. — .Ex multis imperfectis fit unum verbum perfectius, sicut 


cum intellectus concipit aliquam énuntiationem (Op. De rat. fid. c. 3). — .Ipse mentis 
conceptus ... in quo est verum vel falsum (In Perih. I lect. 7 n. 5). Cf. infra n. 29. 


§ 2. De orali expressione iudicii seu de oratione. 


48. Orationis notio. — Oratio definitur ab Aristotele: vox significa- 
tiva ad placitum, cuius partes separatae aliquid significant ut dictio, 

non ut affirmatio vel negatio (v. textus). — Oratio est totum logicum, 
signum logicum complexum, compositum ex partibus, quae separatae 
aliquid. significant tamquam „dictio“, 1 e. tamquam terminus. ,Non 
ut affirmatio et fiegatio 1. e. partes orationis sunt termini; non sunt 
affirmatio vel negatio, i. e. non sunt integrae propositiones. Potest 
tamen oratio aliqua composita componi ex affirmationibus et ne- 
eationibus tamquam ex partibus, attamen tunc hae partes sunt com- 
positae ex terminis. — Nota differentiam inter terminum com- 
plexum et orationem. Terminus complexus sunt duo aut plures 
termini, qui inveniuntur in aliqua oratione positi, ut 
„homo fustus in oratione: „Homo iustus tribuit suum cuique? |. Hi 
duo vel plures termini non sunt partes termini complexi, sed totius 
orationis, quia ipse terminus complexus non constituit aliquod totum 
per se. Quare definitio orationis non verificatur de termino complexo. 

Sicut terminus, ita oratio est concretum accidentale ex materia 
seu subiecto et forma. Materia sunt voces, forma est significatio com- 
plexa seu significationum compositio. Quare terminus ille unus, qui 
integrum iudicium significat (e. g. „ideo formaliter non est oratio, 
sed terminus, etsi virtualiter orationem continet. 


29. Orationis divisio. — Oratio est aut perfecta aut imperfecta. 
Oratio perfecta est, „quae complet Sententiam seu facit perfectum 
sensum in animo audientis; imperfecta est, ,quae non facit perfec- 
tum sensum in animo ÉXudientis (S. Thom., In Perih. I lect. 7 n. 4). 
Oratio imperfecta reddit intellectum suspensum, ut cum dico: ,cum 
transiret aut „homo [füustus hic sistendo neque orationem meam 
complendo. Hi termini constituunt tamen aliquod totum per se, sed 
imperfectum, quo differunt a termino complexo. Ita „homo éÉXlbus 
extra propositionem est oratio imperfecta tamquam totum per se, 
intra propositionem est terminus complexus tamquam pars alicuius totius. 

Oratio perfecta est aut enuntiativa aut argumentati va aut 
ordinativa, quatenus exprimit aut mentis iudicium aut ratiocinium 
aut ordinationem practicam. Potest enim intellectus componere vel 
iudicando, i. e. affirmando aut negando sive immediate sive mediate, 
vel ordinando, ut aliquid fiat in rerum natura. Haec ordinatio intel- 
lectus, etsi iudicium non est, supponit tamen iudicium intellectus et 
insuper electionem voluntatis, quatenus est dictamen practicum. — 
Oratio enuntiativa et argumentativa proprie omnino ad Logicam per- 
tinent; quare de eis agetur specialiter n. 39sqq. 53sqq. 

Oratio ordinativa dividitur in vocativam, interrogativam, im- 
perativam, deprecativam (optativam). Indolem orationis ordinativae 
eiusque divisionem sic evolvit S. Thomas: „Quia intellectus vel ratio 
non solum concipit in seipso veritatem rei tantum, sed etiam ad eius 
officium pertinet secundum suum conceptum alia dirigere et ordinare, 
ideo necesse fuit quod, sicut per enuntiativam orationem significatur 

ipse mentis conceptus, ita etiam essent aliquae aliae orationes signi- 
ficantes ordinem rationis, secundum quam alia diriguntur. Diırigitur 
autem ex ratione unius hominis alius homo ad tria: primo quidem ad 
attendendum mente, et ad hoc pertinet vocativa oratio; secundo 
ad respondendum voce, et ad hoc pertinet oratio interrogativa; 
tertio ad exsequendum in opere, et ad hoc pertinet, quantum ad in- 
feriores, oratio imperativa, quantum autem ad superiores, oratio 
deprecativa, ad quam reducitur oratio optativa; quia respectu 
superioris homo non habet vim motivam nisi per expressionem sui 
desiderii. Quia igitur istae quattuor orationis species non significant 
ipsum conceptum intellectus, in quo est verum et falsum, sed quen- 
dam ordinem ad hoc consequentem, inde est quod in nulla earum in- 
venitur verum et falsum, sed solum in enuntiativa, quae significat id 
quod mens de rebus concipit. Et inde est quod omnes modi oratio- 
num, in quibus invenitur verum et falsum, sub enuntiatione continen- 
tur, quam quidam dicunt 1ndicativamvel suppositivam; dubita- 
tiva autem ad interrogativam reducitur- (In Perih. I lect. 7 n. 5). 

Inter orationes imperfectas eae praecipuum locum tenent, quae sunt 
modi sciendi, i. e. definitio et divisio. 


Ad 28. .Philosophus in definitione orationis'[Aóyo bé éari ovr] ongavrikr| 
Karàü ovvOnknv, r] Tov uepov T1 OnuavriKOv OTI KEXOplOUuEVOV, € PAI , AAA ODX 
©  KaràüQaoi T5J óróoao!:: Perih. 4, 16 b 26] primo ponit illud in quo oratio con- 
venit cum nomine et verbo, cum dicit: Oratio est vox significativa.... 
Secundo autem ponit id, in quo oratio differt a nomine et verbo, cum dicit: cuius 
partium aliquid significativum est separati m. Supra enim dictum est 
quod para nominis non significat aliquid per se separatum. ... Sed quia duplex 
est significatio vocis, una quae refertur ad intellectum compositum, alia quae refertur 
ad intellectum simplicem; prima significatio competit orationi, secunda non competit 
orationi, sed parti orationis. Unde subdit Ut dictio, non ut affirmatio. Quasi 
dicat: pars orationis est significativa, sicut dictio significat, puta ut nomen et ver- 
bum, non sicut affirmatio, quae componitur ex nomine et verbo- (S. Thom., In 
Perih. I lect. 6 n. 2 sq.). 

Ad 29. .Orationem enuntiativam definit ex significatione veri et falsi, dicens 
quod non omnis oratio est enuntiativa, sed in qua verum vel falsum 
est ['Azoqpavrikó bé où ma , &àà êv œw TÒ ÓOAmnOsbeiv h wevóoso0ar vbüpxsei. obK £v 
ó1aoi È o7üpxcet, oiov ñ ebyr Aóyo uév, àAÀ obte QAnOn obte wevOrn : Perih. 4, 
17 a2]. Ubi considerandum est quod Aristoteles mirabili brevitate usus et divisionem 
orationis innuit in hoc quod dicit: Non omnis oratio est enuntiativa, et 
definitionem enuntiationis in hoc quod dicit: Sed in qua verum vel falsum 
est.... Deinde cum dici: Non autem in omnibus etc., ostendit, quod per 
hanc definitionem enuntiatio differt ab aliis orationibus! (S. Thom., In Perih. I lect. 7 
n.2 4). 


§ 3. De modis sciendi. 


30. Notio modi sciendi. — Modus sciendi definitur: oratio alicuius 
ignoti manifestativa. In qua definitione ignotum pro obscuro et con- 
fuso et dubio sumitur. Modus sciendi est instrumentum logicum seu 
instrumentum, quo utimur ad cognitionem nostram perficiendam et ad 
verum attingendum. — Terminus non est instrumentum logicum seu 

modus sciendi nisi remote, nam terminis non perficimus nostram cogni- 
tonem, nisi quatenus ad invicem speciali aliquo modo coniunguntur 
seu quatenus ex eis formantur definitiones, divisiones, argumentationes, 
i. e. modi sciendi de quibus hic agimus. Ipsa Logica est modus seu 
instrumentum sciendi in universali. 


31. Divisio modorum sciendi. — Ignotum manifestandum est aut ali- 
quid incomplexi aut veritas complexa. Id quod est incomplexum seu 
simplex rei essentia, manifestatur definitione quantum ad constitu- 
tionem^suam, divisione quantum ad suas partes. Veritas autem com- 
plexa, i. e. veritas logica, quae in iudicio tantum inest quod (logice) 
est aliquid complexi (cf. n. 26), manifestatur probatione seu argu- 
mentatione. Ideo modi sciendi sunt tres: definitio, divisio, argu- 
mentatio. Ut pateat modos sciendi tres tantum esse seu enumera- 
tonem hanc esse adaequatam, notetur etiam veritatem facti seu 
veritatem circa exsistentiam rei manifestari argumentatione (ita pro- 
batur exsistentia Dei) Quodsi veritas facti est nota ex experientia 
sensili, non indiget medio quo manifestetur. Fides autem, qua factum 
vel veritas quaelibet creditur ex dictis alterius, non est modus sciendi, 
quia non manifestat ipsam rem, sed obscuram relinquit. Argumentatio 
ad tertiam mentis operationem pertinet, definitio autem et divisio ad 
primam, quia sunt instrumenta logica, quibus dirigitur prima mentis 
operatio; obiectum enim, quod manifestant, est conceptus qui est ali- 
quid incomplexum seu simplici apprehensione habitum, et modus, quo 
conceptum manifestant, terminum complexum constituit. Ideo definitio 
et divisio proprie et stricte essent tractanda in prima parte, quae de 
termino agit; sed, quia terminus complexus materialiter coincidit cum 
oratione, et quia possunt inveniri etiam extra propositionem, dicuntur 
orationes (imperfectae) et hoc loco tractantur. 


Ad 30. Aristoteles Logicam modum communem sciendi habet (cf. ad 4^ 

Ad 31. Aristoteles, Platonem secutus, in veritate investiganda definitioni ct divi- 
sioni magnas partes tribuit et primus argumentationis leges subtiliter inquisivit 
(cf. text, ad 32 35 36 52sqq.). 


§ 4. De definitione. 


32. Detfinitionis notio. — Definitio definitur: oratio naturam rei aut 
termini significationem exponens. — Dicitur ,óratio i. e. oratio im- 
perfecta seu terminus complexus. — Debet esse terminus complexus, 


non incomplexus, quia ad naturam rei (aut termini significationem) 
exponendam declarandum est, in quo res cum aliis conveniat, et in quo 
differat; ideo omnis definitio duobus terminis constat, quorum alter ex- 
hibet genus seu quasi-genus, i. e. commune illud in quo res cum aliis 
convenit, alter vero differentiam seu quasi-differentiam specificam. 

33. Divisio definitionis. — Definitio est aut nominalis aut realis, 
quatenus termini significationem aut naturam rei exponit. — Definitio 

nominalis potest fieri: a) exponendo vocis etymologiam: Logica est 
scientia rationalis; b) declarando vocem minus notam alia voce idem 
significante, sed notiore: Ensis est vox idem significans quod gladius. 
Nominalis definitio tendit ad solam vocem declarandam. Quare per 
se de ipsa natura rei nihil enuntiat, ita ut, si quis non aliunde noverit 
rem, definitione nominali nihil discat. 


Definitio realis secundum Aristotelem est: oratio significans, quid 
res sit (cf. textus). Definitio realis omnis conceptum proprium seu 
clarum rei producit. Definitio realis est aut intrinseca aut ex- 
trinseca, quatenus fit per principia rei intrinseca aut extrinseca. 
Definitio intrinseca est aut essentialis aut descriptiva. 


Definitio essentialis est, quae rei essentiam declarat per principia 
constitutiva ipsius essentiae. Haec principia sunt vél physica vel me- 
taphysics, unde definitio essentialis duplex est: physica et meta- 
physica. Definitio essentialis physica est, quae fit per partes essen- 
tiales physicas (quae ut partes distinctae in rerum natura exsistunt, 
i. e. per materiam et formam: Homo est substantia constans ex anima 
rationali et corpore organico). Definitio essentialis metaphysica est, 
quae fit per partes essentiales metaphysicas (quae ut partes distinctae 
in rerum natura non subsistunt, i. e. per genus proximum et differen- 
tiam specificam: Homo est animal rationale). 

Definitio descriptiva est, quae rei essentiam declarat non per prin- 
cipia constitutiva ipsius, sed per ea quae ex essentia resultant et ei 
coniunguntur, quibus tamen ab omnibus rebus secerni potest. Ex quo 
colligitur definitionem descriptivam dupliciter fieri posse: 1. per pro- 
prium (Homo est animal risibile); 2. per congeriem accidentium, 
quae seorsim spectata etiam aliis rebus conveniunt, simul tamen sumpta 
nonnisi in re describenda inveniuntur (Homo est animal bipes, im- 
plume). 

Definitio extrinseca est, quae essentiam rei declarat per principia 
eius propria extrinseca seu per causam propriam extrinsecam (causam 
efficientem et finalem): Anima humana est substantia incompleta a 
Deo ex nihilo creata ad beatitudinem (definitio per causam efficientem 
et finalem); horologium est machina ad indicandas horas constructa 
(definitio per causam finalem). Haec definitio etiam causalis dicitur. 
Ad eam quoque pertinet genetica definitio, quae rei essentiam de- 
clarat explicando modum, quo res ex causa sua efficiente producatur 
seu quomodo gignatur: Circulus est figura plana exsurgens ex motu 
lineae rectae circa fixam sui extremitatem sese vertentis. 

Perfectissima definitio est definitio. essentialis metaphysica. Haec 
conceptum non tantum clarum, sed etiam quidditativum seu distinc- 
tum gignit. 


34. Leges definitionis. — 1. Definitio sit convertibilis cum de- 
finito. — Contra hanc regulam peccatur: a) si definitio est latior 

definito (Homo est vivens sensitivum); b) si est angustior (Homo 
est animal doctum). 

2. Definitio sit clarior definito. 

3. Definitio essentialis metaphysica fiat per genus proximum 
et differentiam specificam (Homo est animal rationale). Quare 
hac definitione perfectissima non possunt definiri nisi species sub ge- 
nere contentae seu ea, quae sunt composita ex genere et differentia 
specifica. Suprema igitur genera non sunt hac definitione definibilia, 
sed describuntur conceptu analogo entis seu accidentis determinato per 
diversos essendi modos. 

4. Definitum non debet ingredi definitionem (circulus: Logica 
est scientia et ars, quae tradit regulas logicas). 

5. Definitio non sit negativa. Nam definitione negativa non 
significatur, quid res sit. Quaedam tamen aliter definire non possumus, 
quia propter imbecillitatem intellectus nostri de quibusdam non habemus 
nisi conceptus positivo-negativos (cf. n. 15). 

6. Definitio sit brevis. Requiritur, ut omnia superflua a defini- 
tione resecentur; quae enim redundant, nocent claritati. Vitiosa igitur 
esset definitio, qua homo definiretur: animal rationale risibile. 

Definitio, quae est vel non est secundum leges, dicitur bona vel 
mala, non tamen vera vel falsa per se. Dicitur bona vel mala, qua- 
tenus manifestat vel non manifestat ignotum per convenientem et de- 
bitam explicationem. Ubi est convenientia debita vel eius contrarium, est 
etiam bonum vel malum. At nequit dici vera vel falsa per se, sed per 
accidens tantum, quia ipsa non est enuntiatio: hoc tamen accidit ei du- 
pliciter: a) quatenus definitio attribuitur definito, b) quaienus definitionis 
partes componuntur ad invicem. Ita definitio circuli attributa homini di- 
citur falsa per accidens, similiter definitio: animal rationale quadrupes. 


35. (tuae possint definiri. — Conditiones definiti, quod est capax de- 
finitüionis, sunt: a) Debet esse unum per se seu una essentia. Plura 
enim ut plura definiri non possunt, sed unumquodque sua definitione 
definitur. Quare in definitionibus concretorum  accidentalium (exemplum 
sit «terminus-, qui definitur: vox significatione affecta ad placitum) 
definitum est sola forma accidentalis (in nostro exemplo significatio) 
non absolute et abstracte, sed respective et conotative ad subiectum 
(n exemplo ad vocem), quod proinde ponitur in definitione ut addita- 
mentum extrinsecum et ut conotatum. b) Debet esse universale ; quid- 
ditas enim singularis est extra ambitum cognitionis nostrae. 

Ad 32sq. Aristoteles saepius distinguit definitionem nominalem (Aóyo TOv 
ti ongaivii tò òvoua: Anal. post, il 10, 93 b 30; cf. II 7, 92 b26 etc.) et realem (Aóyo 


TOU Ti £OTt: l.c. H 10, 93 b 29), quam propriam definitionem habet: iori b ópo  [al. 
óptiopuó ] uv Aóyo ô tÒ Ti nv civari onpgaivov (Top. 1] 5, 101 b 39; cf. Vil 5, 150 
e 31; Met. VII 4, 1030a 14). S. Thomas: .Unde videtur, quod sola ratio speciei, 
quae ex genere et differentiis constituitur, sit definitio. Sed in aliis quidem, si est 
eis nomen positum, potest esse ratio declarans, quid significat nomen! (In Met. VII 
Giedt, Elem. pliiloe I. Ed. 7. 

lect. 3 n. 1328 sq.'. — Definitionem causalem innuit Aristoteles explicando habitudi- 
nem definitionis ad demonstrationem : „Ponit alium modum definitionis; et dicit quod 
alia definitio definitionis est, ut sit ratio manifestans propter quid ... est quasi de- 
monstratio quaedam ipsius quod quid est: et non differt a demonstratione nisi sola 
positione, id est ordine terminorum et propositionum- (S. Thom., In Anal.post.il 
10 lect. 8 n. 7 8). — .Definitio ideo dicitur terminus [ópo ], quia includit totaliter 
rem; ita scii., quod nihil rei est extra definitionem, cui scii, definitio non conveniat; 
nec aliquid aliud est infra definitionem, cui scii, definitio conveniat- (S. Thoin., 
In Perih. I lect. 4 n. 2). 

Ad 35. Aristoteles in VII Met. dicit ,palam esse, quod definitio, et quod quid 
erat esse, primo et simpliciter est substantiarum, ... cum etiam accidentia aliquo 
modo habeant definitionem, et quod quid erat esse, non tamen primum [ò 7p«oto 
Kai ATA  Ópiouó Kai TO Ti fv eivai TOV obvoiov £otriv: Met. VIIA4, 1030b 5). Et 
hoc sic patet. Non enim omnis ratio, qua nomen per rationem exponitur, idem est 
quod definitio; ...sed alicui determinatae rationi competit, quod sit definitio; illi 
scii., quae significat unum. ... Non tamen sufficit, quod sit unum in continuitate 
illud quod per rationem significatur, ad hoc quod sit definitio. .. . Aut etiam non 
sufficit, quod sit unum per colligationem. ... Sed tunc ratio significans unum erit 
definitio, si significet unum aliquod illorum modorum, quorum quoties unum per se 
dicitur (S.T hom., In Met. VII lect. 4 n. 1339 sq. Cf. In Anal. post. II lect. 5 n. 8 ; lect. 
6 n.3. — .Quia definitio est indicativa eius quod quid est; omne autem, quod 
pertinet ad quod quid est, praedicatur et affirmative et universaliter; ergo definitio 
est solum eorurn contentiva sive significativa,quae praedicantur affirmative et uni- 
versaliter- tò òè Ti ioriv üàmav ka0020v Kkaikatnyopıkòv: Anal. post. II 3, 90b4; 
cf. II 13, 97 b 26. S.Thom, in 1. c. lect. 2 n. 4;cf. lect. 16 n. 5; In Met. VIIIO lect. 10 
n.1l482sqq.; c. 11 lect. 11 n. 1502 1528sqq.; c. 15 lect. 15; S. th. I 29, 1 ad 1). 


S 5. De divisione. 


36. Notio divisionis. — Divisio definitur: oratio rem vel nomen per 
suas partes distribuens. Dicitur „oratio“ sicut definitio; ,distribuens", 
i. e. distribuendo et distinguendo partes manifestans. Etiam definitio 
manifestat partes, sed coniungendo eas, cum divisio resolvendo seu 
enumerando procedat. Quare divisio sicut definitio tendit ad conceptum 
clarum gignendum, sed alio modo. Divisio proponendo rei partes quasi 
materiam congerit, ex qua conficiatur definitio. In omni divisione 
distinguenda sunt haec tria: 1. totum, quod dividitur, 2. partes, 
in quas dividitur, 3. fundamentum, ratione cuius fit divisio. Ita 
si homines dividuntur in albos, nigros etc., totum quod dividitur sunt 
homines, partes sunt homines albi, nigri etc., fundamentum est color. 


37. Partitio divisionis. — Divisio est aut per se aut per accidens. 
Divisio per se est, cum res ratione sui ipsius, divisio per accidens, 
cum ratione alterius, quod accidit ei, dividitur, seu quatenus divisionis 
fundamentum praebetur ab ipsa re aut ab aliquo, quod accidit ei. 
Divisio per se est aut divisio nominis (distinctio) aut divisio rei, 
quatenus id quod dividitur est vox significativa, cuius significationes 
enumerantur, aut res significata. Divisionis autem rei tot sunt species, 
quot sunt species totius, quod dividendum est. lam vero totum est 
aut potenti ale aut actuale. Totum potentiate seu logicum est, 
quod partes suas, in quas dividitur, non actu, sed potentia continet; 


Caput II. De iudicio. 35 


est duplex: univocum et analogum. Totum potentiate univocum 
est ratio universalis univoca relate ad inferiora sua, i. e. relate ad ea, 
de quibus praedicatur. Ita genus animalis est totum potentiate uni- 
vocum. Totum potentiate analogum est ratio universalis analoga relate 
ad inferiora sua, de quibus praedicatur non eadem, sed diversa ratione. 
Ita ens est totum potentiate analogum relate ad genera suprema omnia. 
Totum actuale subdividitur in totum essentiale, quod conflatur ex 
partibus essentiam constituentibus, et totum non-essentiale, quod 
ex partibus essentiam non constituentibus constituitur. Totum essen- 
tiale est aut physicum aut m etap h y sicum, quatenus constituitur 
ex partibus essentialibus physicis aut metaphysicis, i. e. realiter aut 
non realiter inter se distinctis. Ita homo ut totum physicum conflatur 
ex anima rationali et corpore organico, ut totum metaphysicum ex 
animalitate et rationalitate.. Totum actuale non-essentiale est aut 
entitativum, quod conflatur ex partibus entitativis (ex essentia et 
esse), aut non-entitativum. Non-entitativum est aut 1ntégrale, quod 
conflatur ex partibus integralibus (quantitativis) * sicut homo ex capite, 
collo etc., aut potestativum, quod dividitur secundum diversas 
potentias seu facultates, quibus pollet, sicut anima humana dividitur 
ut totum potestativum in vegetativum, sensitivum, rationale. 

secundum has species enumeratas totius, quod dividitur, distinguitur 
etiam divisio totius potentialis univoci, analogi, divisio totius actualis, 
essentialis etc. 

Divisio per accidens triplex est: a) divisio subtecti in accidentia, 
ut animalium aliud album, aliud nigrum etc.; b) accidentis in subiecta, 
ut alborum aliud nix, aliud lac etc. ; c) accidentis in accidentia, ut 
alborum aliud dulce, aliud amarum etc. 

Praecipua divisio est divisio generis in species. Haec divisio, quae 


etiam essentialis vocatur, conceptum gignit non tantum clarum, sed 
etiam distinctum. 


38. Leges divisionis. — 1. In eadem divisione non licet fundamentum 
mutare. Unde mala divisio esset, si quis homines divideret in albos, 
nigros, rubros, flavos, musicos. 

2. Totum adaequet membra dividentia simul sumpta. Contra quam 
regulam peccaret, qui viventia corporea divideret in homines et bruta. 

3. Fiat per membra se invicem excludentia. Unde mala esset divisio, 
si corpora dividerentur in animata et inanimata et lapides. 

4. Sit brevis, neque sine ratione multiplicentur subdivisiones; nam 
„simile confuso est, quidquid usque ad pulverem sectum est- (Seneca, 
Ep. $9). 

5. Sit rite ordinata, i. e. genus dividatur in species immediate ei 
subordinatas, quae eodem modo subdividi poterunt. Inordinata igitur 


| Hae partes hoinogeneae sunt (in corporibus non-viventibus) aut heterogeneae 
in viventibus). 

esset divisio animalium in homines, equos, aves etc. Animalia enim 
dividenda sunt in rationalia seu homines et bruta, bruta ulterius sub- 
dividantur secundum genera et species a zoologia assignata. 

Ad 36. FDicit ergo [Aristoteles) primo, quod, cum aliquis vult negotiari, ad 
definiendum, aliquod totum, id est universale, congruum est ut primo dividat genus 
in primas partes illius generis, quae sunt indivisibiles secundum speciem, puta quod 
dividat numerum in binarium et ternarium [Xpr| bé, órav OÓAov T1 NMPAYUATEÙNTAİ TI , 
bieXdv (O1aipgo:1 , Anal. pr. 131, 46h31>tô y^vo &  Tà àroua Tw eibei rà ztpora, 
oiov àpiOuóv er rpidba xai budba: Anal.post.il 13, 96 b 15), et hac divisione prae- 
missa, per quam cognoscitur genus, tentet postea accipere definitionem singularum 
specierum; sicut etiam fit in aliis, puta in recta linea et in circulo et in recto an- 
gulo. Omnia enim haec congrue definiuntur praemissa divisione generis* (S. Thom., 
In Anal. post. II lect. 14 n. 2; cf. ib. II 5 lect. 4; Top. VI 6, 143a 36; De part, animal. | 
2sq., 642b 5). — .Totum potestativum [ib. paulo infra: potentiale) ... medium est 
inter totum universale et totum integrate? (S. th. | 77, | ad 1 ; cf. I-II 95, 4). 


$ 6. De enuntiatione seu propositione. 


39. Enuntiationis notio. — Enuntiatio definitur: oratio verum vel fal- 
sum significans indicando (cf. textus). „Oratio“ ponitur loco generis; 
Significans verum vel falsum" loco differentiae, qua distinguitur enun- 
tiatio a ceteris orationibus sive imperfectis sive perfectis non signi- 
ficantibus verum vel falsum seu indicium ; in solo enim iudicio habetur 
veritas logica. «Indicando" dicitur, i. e. asserendo, quod fit per verbum 
indicativi modi. Sensus ergo definitionis est enuntiationem esse ora- 
tonem significantem indicium. 

Enuntiatio propositjo dicitur, quatenus pars est syllogismi. Lo- 
eica enuntiationem principaliter considerat tamquam propositionem 
seu tamquam instrumentum  ratiocini, quia eius opus principale est 
ratiocinium (cf. n. 4). 

Materia propositionis (simplicis) sunt termini: S et P; forma est 
copula; S, P, C in omni propositione necessario requiruntur, etsi inter- 
dum non omnia explicite ponuntur (cf. n. 22). — In propositione affir- 
mativa S subicitur P^, quia a P^ determinationem et denominationem 
recipit. Ideo S comprehensione maius est P^; nam praeter suas notas 
etiam eas complectitur, quas enuntiat P; P vero extensione maius est. 
Quare S sub extensione P' continetur et P  «supponit" particulariter, 
i. e. in ipsa propositione adhibetur particulariter tantum. Res decla- 
retur exemplo: 


S P 
Homo est mortalis: S continetur sub P; (p OT) J 


S (homo) continetur sub extensione P‘, 
quod secundum se latius patet (praeter homines sunt alia entia 


mortalia), quod tamen in ipsa propositione supponit particulariter, 


| In his diagrammatis circulus repraesentat extensionem, quae conceptui secundum 
se seu absolute convenit; circulorum vero habitudo inter se repraesentat determi- 
natam extensionem, secundum quam conceptus in propositione usurpantur. 

i. e. sumitur pro ea tantum parte mortalium, quae homines sunt. Hae 
propositiones dicuntur naturales seu ordinatae. Quodsi ordo iste 
naturalis invertitur, propositio dicitur 1innaturalis, inordinata, 


NAAA 


S 
Aliquod mortale est homo; aliqua pars toù S (s(PjJ ) 


indirecta; est propositio distorta: 


continetur sub P; 


in propositione negativa S subicitur P^ negative, i. e. removetur P uni- 
versaliter secundum omnem suam extensionem a S°. Quare in his pro- 
positionibus P supponit universaliter. 

Interdum de facto S et P secundum extensionem suam aeque late 
patent (propositio convertibilis), cum definitio praedicatur de definito: 
Homo est animal rationale; homo est animal risibile (definitio per 
proprium), aut propter factum contingens. At simplex propositio hoc 
numquam enuntiat, sed requiritur nova propositio et novum iudicium, 
quo enuntietur 5 aeque late patere quam P, P esse definitionem 5. 
Propositio autem exclusiva: Solus homo est animal risibile; omnes 
homines sunt omnia animalia risibilia, est occulte composita * 


40.  Propositionis divisio. — Propositiones dividuntur: 1. ratione for- 
mae. Ratione formae, i. e. ratione copulae manifestantis compositionem 
vel divisionem, propositiones dividuntur in categoricas (simplices) et 
hypotheticas (compositas). Categorica est, quae ope copulae ver- 
balis P coniungit S^ seu praedicat de S°; ideo etiam praedicativa (cate- 
gorica) dicitur. Hypothetica est, quae ope particularum  ,et", „aut“ 
.Vel^) „si“ integras coniungit propositiones ad invicem. Hoc modo 
aliam construit veritatem distinctam a veritatibus catégoriels. Nam 
sicut categorica fert iudicium de coniunctione S' cum P’, ita hypo- 
thetica iudicium fert de ipsa coniunctione plurium categoricarum sive 
copulativa sive disiunctiva sive conditional!, quam asserit esse vel non 
esse. Quia haec nova veritas pendet a veritatibus catégoriels, pro- 
positio dicitur hypothetica. 

Propositio hypothetica seu composita est aut aperte composita 
aut occulte. Species propositionis aperte compositae sunt: copula- 
tiva, disiunctiva, coniunctiva, conditionalis, ut patet ex supradictis. 
Propositio copulativa est, quae plura subiecta vel praedicata vel 
plures integras propositiones conectit particulis coniunctivis et^, 
„nec“ (explicite vel implicite positis); Petrus et Paulus Romae mortui 
sunt. Unitas autem et multiplicitas subiecti et praedicati non ex uni- 
tate et multiplicitate vocum, quibus significantur subiectum et prae- 
dicatum, sed ex unitate et multiplicitate rei desumenda est. Ita .homo 


| Cf. n.40. Propositio: .omnes homines sunt omnia risibilia4 reducitur ad pro- 
positionem exclusivam; similiter propositio: .omnes homines in hac aula praesentes 
sunt decem* (scii, homines). 

est animal rationale" est propositio simplex, „homo est animal ratio- 
nale risibile^ est propositio composita. Etiam propositio subordinata 
non impedit simplicitatem, dummodo ne superaddat novam realitatem 
S° vel P^. Ita propositio „homo est animal quod est rationale" est 
propositio simplex. Propositio disiunctiva est, quae plures proposi- 
tones particulis disiunctivis „aut“, ,vel' conectit. Propositio con- 
junctiva est, quae enuntiat duo P non posse simul convenire eidem 
S^ (A non potest simul esse B et C). Propositio conditionalis est, 
quae coniungit propositiones ope particulae conditionalis si". Pro- 
positio disiunctiva et coniunctiva et conditionalis aliquo modo iam argu- 
mentationes sunt et ratiocinium exprimunt (cf. n. 55). 

Species propositionum occulte compositarum sunt: propositio ex- 
clusiva, exceptiva, reduplicativa. 

Propositio exci usi va ea est, cuius subiectum vel praedicatum afficitur 
particula exclusiva ,solum", ,tantum" etc.: Solus Deus est aeternus. 

Propositio exceptiva ea est, qua aliquid sub extensione subiecti 
contentum excipitur a participatione praedicati per particulas excep- 
tivas ,praeter", „nisi“ etc.: Omne ens praeter Deum est contingens. 

Propositio reduplicativa ea est, quae subiectum replicat per par- 
ticulas geminantes „ut“, „quatenus“ etc.: Homo ut homo ratiocinatur. 

Propositiones occulte compositae etiam exponauibiles dicuntur, quia, 
cum resolvuntur, exponuntur: Deus est aeternus; nullum ens, quod 
non est Deus, est aeternum. — Omnia entia sunt contingentia; Deus 
non est contingens. — Homo ratiocinatur ; ratio, cur homo ratiocinetur, 
est humana natura. 

Interdum particula reduplicans sumitur ,specificative". Tunc non 
exprimit causam, cur P tribuendum sit 5^, sed declarat P spectare ad 
essentiam S, ut si dicas: Homo, inquantum homo, est animall. 

Propositio categorica ratione formae subdividitur in affirmativam 
et negativam, quatenus P de S^ affirmatur aut negatur. Etiam 
haec divisio ex parte formae est, quia negatio copulam afficit, dicitur 
tamen ratione qualitatis, i. e. essentialis.— Divisio in affirma- 
tivam et negativam est subdivisio categoricae tantum, non hypothéticae. 
Nam negatio non potest cadere super copulam hypotheticam „si“, „aut“, 
„Eet“, secus ipsa coniunctio categoricarum cessaret ac proinde etiam 
hypothetica propositio destrueretur. 

Divisio propositionum in categoricas et hypotheticas, affirmativas et 
negativas essentialis est, i. e. generis in species, quia fit ratione 


) 


Etiam quaedam propositiones, quarum  ?quantificatur P, essent propositiones 
occulte compositae. Quantificatio praedicati in Logicam introducta est ab Hamilton 
(1788—1856':: Omnes homines sunt omnia risibilia; omnes homines sunt aliqua ani- 
malia etc. Sed haec quantificatio est contra naturam praedicati et ducit ad ambiguas, 
immo ad falsas propositiones. lain S. Thomas (In Perih. | lect. 10 n.23sq.) hunc 
modum formulandi propositiones reicit (cf. J. Maritain, Eléments de Philosophie. Petite 
Logique p. 252sqq.* 

formae seu compositionis constituentis ipsam essentiam propositionis. 
Ceterae divisiones accidentales sunt, quia fiunt ratione alicuius, 
quod accidit propositioni neque eius essentiam constituit. 

2. Propositiones dividuntur ratione materiae. Materia propositionis 
sunt termini, quatenus considerantur secundum habitudinem ad in- 
vicem. Materia triplex est: naturalis (necessaria), contingens, remota, 
quatenus P necessario convenit Su aut contingenter tantum aut re- 
pugnat Su — Ratione materiae propositio dividitur in necessariam, 
contingentem, impossibilem. Propositio necessaria est, fyuae enuntiat 
aliquid, quod aliter esse non potest Homo est animal. Propositio 
contingens est, quae enuntiat aliquid, quod aliter esse potest: Homo 
est albus. Propositio impossibilis est, quae enuntiat aliquid, quod 
esse non potest: Homo est lapis. — In materia naturali omnis pro- 
positio affirmativa est necessaria, negativa vero impossibilis; in materia 
remota omnis propositio affirmativa est impossibilis, negativa neces- 
saria; in materia contingenti tam affirmativa quam negativa propo- 
sitio contingens est. 

3. Ratione quantitatis propositiones dividuntur in universales, 
particulares, singulares, indefinitas, quatenus S est ter- 
minus universalis, particularis, singularis, indefinitus, i. e. indetermi- 
natus quoad quantitatem, ut cum dicitur: Homo est risibilis. Si materia 
propositionis indefinitae est naturalis aut remota, propositio aequivalet 
universali (Homo non est lapis = nullus homo est lapis); si vero ma- 
teria est contingens, aequivalet particulari seu singulari (Homo currit 
— aliquis homo currit). 

4. Ratione qualitatis accidentalis propositio multipliciter dividitur 
secundum diversas qualitates accidentales propositionis. | Praecipuae 
qualitates sunt veritas et falsitas et modalitas. Ratione veritatis pro- 
positiones sunt verae et fels Ratione modalitatis propositiones 
dividuntur in propositiones de inesse (quae a recentibus etiam cate- 
eoricae dicuntur), quibus simpliciter enuntiatur P inesse vel non in- 
esse S“: Petrus est doctus, et propositiones modales, quibus enun- 
tiatur modus, quo P inest vel non inest S*. 

5. Ratione originis propositiones dividuntur: a) in propositiones 
analyticas et syntheticas. — Propositio est analytica, si habitudo 
inter subiectum et praedicatum dignoscitur ex subiecti analysi: Homo 
est rationalis. Propositio est synthetica, si habitudo inter subiec- 
tum et praedicatum ex experientia cognoscitur: Petrus currit. - b) in 
propositiones 1:mmediatas (per se notas) et mediatas (non per se 
notas), quatenus habitudo praedicati ad subiectum immediate ex ipsis 
terminis vel non immediate est cognoscibilis. 


Nota. — Propositio relativa reducitur ad copulativam aut ad 
causalem: Homo, quem video, currit — video hominem, et homo currit; 
homo, qui est iustus, solvit debita sua — quia homo est iustus, solvit 


debita sua. Similiter propositio adversativa: Ego laboro, ipse autem 


40 Pans I. Logica formalis. 


dormit = ego laboro, et ipse dormit (innuit tamen forma adversativa 
praeter compositionem, oppositionem quandam in praedicatis); hic est 
malefactor, colit tamen B. Virginem = hic est malefactor, hoc ei non 


est causa non colendi B. Virginem (causalis negata). Ipsa propositio 
causalis, sicut etiam rationalis, stricte propositiones non sunt, 
sed argumentationes (cf. n. 55). Similiter ceterae propositiones, quae a 
erammaticis recensentur, reduci possunt ad praedictas, ut temporales, 
finales etc. 


A d 39. Definitionem enuntiationis vide supra ad 29. — Propositio ab Aristotele 
z1póraoi vocatur (Anal. pr. I 1, 24a 16: Ilpóraot1 puėv oùv oti Aóyo KATAPATIKO 
ù à&nmopaTtTıkò Tivo KaTA Tivo ) et principium demonstrationis habetur (1. c. et Anal, 
post. I 13, 77 a37: Ilpot&osıi 0&6 kaO0 ék&otny &miotüunv, ¿E ov ò ovààoyiouòð ò 
kað’ ék&otnv; cf. S. Thom., S. th. I 13, 12). 

Ad40. «Sub breviloquio duas divisiones enuntiationis ponit [Philosophus]. Quarum 
una est, quod enuntiationum quaedam est una sim plex , quaedam est coni unctione 
una. ... Alia subdivisio enuntiationis est, quod, si enuntiatio sit una, aut est affirma- 
tiva aut negativa ['Eori ðt ei. ztporo  Aóyo ómoopavrikÓ KaTÓQao: , EITA OTOQaot - 
oi © àAAO: ztàvtE OvvO&oUuwy gı : Perih. 5, 17a81. ... Ad manifestandam praedictam 
divisionem .. . dicit . . . quod enuntiatio dicitur vel una absolute, scii, quae unum 
de uno significat, vel una secundum quid, scii, quae est coniunctione una. Per 
oppositum autem est intelligendum, quod enuntiationes plures sunt, vel ex eo quod 
plura significant et non unum: quod opponitur primo modo unitatis; vel ex eo quod 
absque coniunctione proferuntur: et tales opponuntur secundo modo unitatis. . . . Mani- 
festat secundam divisionem enuntiationis ... artificiosissime procedit: dividit enim genus 
non in species, sed in differentias specificas. Non enim dicit, quod enuntiatio est affir- 
matio vel negatio, sed vox significativa de eo quod est, quae est differentia 
specifica affirmationis, vel de eo quod non est, in quo tangitur differentia speci- 
fica negationis. Et ideo ex differentiis adiunctis generi constituit definitionem speciei, 
cum subdit: quod affirmatio est enuntiatio alicuius de aliquo, per 
quod significatur esse; et negatio est enuntiatio alicuius ab aliquo, quod 
significat non esse' (Karáàoaoi ó& &otiv ànòpavoi Tivo xarà Tivo , &nòpaoı ðt 
£otiv Omróqpavoi Tivo (0 Tivo : Perih. 6, 17a 25. S. Thom, in l.c. | lect.8 n. 2 3 
12 13 19 21). — «Praemittüt [Aristoteles] divisionem enuntiationum, quae sumitur 
secundum differentiam subiecti. ... Quia enim semper enuntiatur aliquid de aliqua 
re, rerum autem quaedam sunt universalia, quaedam singularia [scii, .secundum quod 
res cadunt in intellectu (1b. n. 4)], necesse est quod quandoque enuntietur aliquid 
inesse vel non inesse alicui universalium, quandoque vero alicui singularium' 
(S. Thom., In Perih. I lect. 10 n. 1 8; cf. Anal. pr. 2: Ovvo [Aóyo kxaraqoatiKOÓ f 
ÒATOPATIKÒ Tivo xarà Tivo ] ð fj xa0020v r| év upet ñ àOi60pioTo : 24a 17). — 
«Secunda diversitas [enuntiationis] est per comparationem ad rem, ex qua dependet 
veritas et falsitas intellectus et enuntiationis. Cum enim enuntiatur aliquid esse 
vel non esse secundum congruentiam rei, est oratio vera; alioquin est oratio falsa' 
(S. Tbom..In Perih. I lect. 9 n.2 — Aristoteles distinguit propositiones de inesse 
et modales: Ildoa 7zpóraoi1 &oTtiv f| Tob Ubuüpyciv ñ TOV &i àvàykmn] ÙÓTApXELIV f| TOU 
£vO£xyeo0a1 v7tàpxeiw: Anal. pr. I 2, 25 al.- 


§ 7. De propositionibus modalibus. 


4]. Notio propositionis modalis. — Propositio modalis est. in qua enun- 
tiatur modus determinans compositionem ipsam praedicati et subiecti. 
Quam definitionem S. Thomas ita exponit: «Quia propositio modalis a 
modo dicitur, ad sciendum quid sit propositio modalis, oportet prius 

scire, quid sit modus. Est autem determinatio adiacens rei, quae 
quidem fit per adiectionem nominis adiectivi, quod determinat sub- 
stantivum, ut cum dicitur ,homo est albusl, vel per adverbium, quod 
determinat verbum, ut ,homo currit bene. Sciendum etiam, quod 
triplex est modus. Quidam determinat subiectum propositionis, ut 
homo albus éurrit Quidam determinat praedicatum, ut ,Socrates est 
homo Élbus vel ,Socrates currit Yelociter Quidam determinat com- 
positionem ipsam praedicati ad subiectum, ut cum dicitur 
Socrates currere est impossibile | et ab hoc solo modo dicitur pro- 
positio modalis. Aliae vero propositiones, quae modales non sunt, 
dicuntur de inesse. Modi autem qui compositionem determinant, sunt 
sex, scii.: verum, falsum, necessarium, impossibile, possibile, contingens. 
Verum autem et falsum nihil addunt supra significationes propositio- 
num de inesse: idem enim significatur, cum dicitur ,Socrates non éurrit 
et ‚Socrates currere est falsum et ,Socrates éCurrit et ,Socrates cur- 
rere est Yerum Quod non contingit de aliis quattuor modis, quia non 
idem significatur, cum dicitur , Socrates éurrit et , Socrates currere est 
possibile (Opusc. [40] De propos, modalibus). 

Modi igitur determinantes ipsam compositionem P' ad S sunt quat- 
tuor: necessarium, impossibile, possibile, contingens. Materiae naturali 
respondet necessitas, remotae impossibilitas, contingenti contingentia 
vel possibilitas, secundum quod consideratur factum esse rei contin- 
gentis vel abstrahitur ab eo. — In propositione modali distinguenda 
sunt modus et dictum. Dictum enuntiat compositionem P' ad S, ei 
adiungitur €inodus — determinans modum huius compositionis. Exemplum 
sit: Socratem currere est contingens; «Socratem čğrrere est dictum, 
«est Cóntingens est modus. 

Omnis modalis, si est vera, est propositio necessaria et aeternae 
veritatis; enuntiat enim modum, quo S et P conectuntur inter se, qui 
modus semper ex ipsa essentia 5 et P desumendus est. Ita «Petrum 
currere est Cóntingens — est propositio necessaria; enuntiat enim modum, 
quo &Petrus et XCurrere conectuntur; qui modus non potest non esse 
contingens propter liberum Petri arbitrium (cf. n. 846, 4). 


42. Divisio propositionis modalis. — Propositio modalis duplex est: 
modalis divisa et modalis composita. Modalis composita est, in 
qua modus se habet ut P et dictum ut S: Sedentem stare est possibile. 
Modalis divisa est, in qua modus adverbialiter sumptus refertur in 
copulam: Sedens possibiliter stat. Haec significat sensum divisum, 
illa compositum. Sensus compositus est, qui significat simultatem 
et unionem duplicis formae in uno subiecto; sensus divisus est, qui 
significat unionem et convenientiam duplicis formae in uno subiecto 
non simul, sed successive, seu una excludente aliam; hoc enim est 
divise. — Potest tamen modalis composita etiam sumi in sensu diviso, 
et ideo distinctione opus est. 

Propositio modalis ad propositionem de inesse reduci potest. Ita 
haec propositio modalis «Petrus contingenter currit“ reducitur ad hanc 
de inesse: «haec propositio: Petrus currit, est contingens 

Ad 41. Aristoteles in c. 12 Perih. de propositionibus modalibus earuinque op- 
positione agit: XkemrtEov ònw — Exyovoiv ai &nopåosci Kai kxarapüosi mpo QAÀAmnAa 
Qi TOU OvvarÓv eivai Kai ur] OvvarOóv kai Evógexóouevov xai ur Evógexouevov, kai nepi 
Tof» àOvvüàrovu TE Kai üvaykaiov: 21 a34. Cf. Caie tan um in l.c. I1 lect. 8 n. 1 sqq. 


$ 8. De proprietatibus partium propositionis. 


43.  Proprietates propositionis. — Proprietates, quae propositionis essen- 
tiam sequuntur, sunt duplicis generis: quaedam sequuntur extrema seu 
partes propositionis, quaedam totam propositionem. Proprietates par- 
tum propositionis, quae tamen solummodo his partibus, prout insunt in 
propositione, conveniunt, sunt: suppositio, ampliatio, restrictio, alienatio, 
diminutio, appellatio. Proprietates, quae sequuntur totam propositionem, 
sunt: oppositio, conversio, aequipollentia. Hae proprietates sunt rela- 
tivae, 1. e. conveniunt uni propositioni relate ad alteram. 


44. ^ Suppositionis notio. — Suppositio definitur: acceptio termini pro 
aliquo, de quo verificatur iuxta exigentiam copulae. — Terminus dicitur 
supponere, quatenus in oratione accipitur pro aliquo, de quo veri- 
ficatur iuxta exigentiam copulae, secus dicitur non supponere. Ita 
haec propositio: A^am est albus, est de S° non supponente, quia ter- 
minus «Adam' non verificatur, iuxta exigentiam copulae. Adam enim 
non est, sed fuit. Ad diudicandum, utrum aliqua propositio sit de 
subiecto supponente necne, notandum est: a) ad suppositionem non 
requiri veritatem seu verificationem propositionis, nam etiam in pro- 
positione falsa datur suppositio, ut cum dico: Homo est lapis, iomo 
supponit, sed unice requiritur acceptionis termini verificatio iuxta 
exigentiam copulae; b) copulam posse significare 1. esse exsistentiae 
(Adam est albus); 2. esse-possibile quod abstrahit ab exsistentia (Cir- 
culus est rotundus); 3. esse entis rationis (Chimaera est non-ens). Quare 
propositiones aeternae veritatis, quae enuntiant veritates necessarias 
circa rerum essentias, sunt de subiectis supponentibus, etsi haec subiecta 
non exsistunt. 

suppositio differt a significatione.  Significatio enim termini 
(univoci) una tantum est et permanens, suppositio autem multiplex et 
variabilis secundum modum, quo utimur termino in propositione quod 
ex suppositionis divisione patebit. 


45. $Suppositionis divisio. — Suppositio dividitur in materialem et 
formalem.  Suppositio materialis est acceptio termini pro seipso: 
Homo est vox. Tunc terminus non significat, sed repraesentat tantum 
seipsum et propositionem mere materialiter ingreditur. Suppositio for- 
malis est acceptio termini pro re significata. Suppositio formalis est 
propria aut impropria, quatenus accipitur terminus pro eo, quod 

proprie aut metaphorice tantum significat. In propositione: Vicit leo 
de tribu luda, supponit šleo improprie seu metaphorice. Suppositio 
propria dividitur in simplicem (logicam) et realem (personalem). 
suppositio simplex est acceptio termini pro eo tantum, quod immediate 
significat. Suppositio realis est acceptio termini etiam pro iis, quae 
mediate significat. Ad intellectum huius notandum est terminum sicut 
conceptum habere duplex significatum obiectivum, formale seu im- 
mediatum et materiale seu mediatum. Ita terminus ,homo- 
immediate significat humanam naturam, mediate individua in ea sub- 
sistentia: «animal^ immediate significat naturam genericam animalis, 
mediate species sub ea contentas et harüm specierum individua; contra 
terminus singularis, nomen proprium, ut Plato, significat immediate 
individuationem, mediate naturam in individuo subsistentem. 

Tam simplex quam realis suppositio dividitur in universalem 
et singularem, quatenus terminus universalis aut singularis sumitur 
pro significato suo immediato tantum aut pro immediato et mediato. 
Res illustretur exemplis. In propositione: Homo est species, „homo“ 
supponit suppositione universali simplici; in propositione: Homo est 
vivens, idem terminus supponit suppositione universali reali. In pro- 
positione: Plato est individuum, rPlato supponit suppositione singu- 
lari simplici; in propositione: Plato est animal, idem terminus supponit 
suppositione singulari reali. — De suppositione reali universali infra 
iterum erit dicendum. 

suppositio realis subdividitur: a) per ordinem ad copulam seu ad 
nexum inter S et P in essentialem (naturalem) et accidentalem. 
suppositio essentialis est acceptio termini pro eo, cui intrinsecus et 
essentialiter convenit P. Ita in propositione: Homo est animal, yhomo 
supponit suppositione essentiali. Haec suppositio semper universalis 
est. Suppositio accidentalis est acceptio termini pro eo, cui P non 
intrinsecus sed accidentaliter convenit. Haec suppositio semper par- 
ticularis est: Homo disputat — aliquis homo disputat. — b) relate ad 
extensionem in universalem et singularem.  Suppositio uni- 
versalis est acceptio seu usus termini universalis ut universalis: Homo 
est risibilis; singularis est acceptio termini ad exprimendam rem singu- 
larem: Petrus est doctus; hic homo est doctus. — Suppositio universalis 
est triplex: distributi va, collectiva, particularis.  Distribu- 
tiva est usus termini universalis pro omnibus suis inferioribus distribu- 
tive sumptis: Omnis homo est risibilis. Subdividitur in completam 
seu absolutam et 1ncompletam seu exceptivam. Exceptiva obtinet, 
cum terminus universalis ita usurpatur, ut aliquid sub eius extensione 
contentum excipiatur: Omnes homines in peccato originali concipiun- 
tur; excipitur B. V. Maria. Suppositio universalis collectiva est usus 
termini universalis pro suis inferioribus collectim sumptis: Omnes 
apostoli fuerunt duodecim. Suppositio particularis est usus termini 
particularis. Suppositio particularis est aut disi uncti va aut dis- 

iuneta seu confusa, quatenus terminus particularis verificatur aut 
non verificatur in aliquo determinato supposito. Ita cum dicitur: Ali- 
quis homo currit, S verificatur in aliquo determinato homine; contra in 
propositionibus: Aliqua navis requiritur ad navigandum, aliquis oculus 
ad videndum, S non verificatur in determinato aliquo supposito. 


46. ^Ampliatio, restrictio, alienatio, diminntio, appellatio. — Am plia- 
tio definitur: extensio termini a minore ad maiorem suppositionem. 
In propositione: Homo potest esse iustus, „homo“ extenditur ad omnes 
homines futuros et possibiles. 

Restrictio definitur: coarctatio a maiore ad minorem supposi- 
tonem. Ita in propositione: Homo, qui est iustus, est sapiens, shomo" 
non supponit pro omni homine, sed pro eo tantum, qui iustus est. 

Terminus dupliciter potest ampliari vel restringi: a) in ordine ad 
plura vel pauciora individua seu inferiora, quibus convenit, b) in ordine 
ad plura tempora vel pauciora, in quibus verificatur. Primo modo 
ampliatio et restrictio invenitur solum in termino universali sup- 
ponente suppositione personali accidentali; nam simplex suppositio 
universalis non transit ad individua, naturalis vero omnibus absolute 
convenit, sola accidentalis pluribus vel paucioribus convenire potest. 
secundo modo ampliatio et restrictio etiam termino singulari convenit: 
Petrus est et fuit iustus. 

Alienatio (remotio) est distractio S5 a propria ad impropriam 
significationem per P, quod de eo enuntiatur, vel distractio P' per S, 
de quo enuntiatur: Homo est pictus, Petrus est leo (in crudelitate). 
Talia enim sunt subiecta, qualia permittuntur a suis praedicatis et 
e converso. 

Di minutio est usus termini secundum significationem incompletam, 
propter adiectivum ei adiunctum: Homo pictus est imago; tò pictus- 
restringit terminum analogum „homo“ ad analogatum minus principale. 

Appellatio est applicatio significati formalis unius termini ad 
significatum formale alterius, ut cum dicitur: Petrus est magnus 
logicus, tò .magnus- non convenit absolute Petro, sed sub ratione 
et formalitate Logicae. Appellatio igitur efficit, ut terminus appellans 
(n exemplo ,magnus-) non absolute conveniat S^, sed ratione eius, 
super quod appellat (in exemplo ratione Logicae). Dicitur autem in 
definitione: .applicatio significati formalis ad significatum formale-, 
quia applicatio formalis ad materiale tantum est simplex praedicatio, 
non appellatio, quae aliquid applicat ad subiectum mediante aliqua 
formalitate. non absolute; ideo si dicitur: Petrus est citharoedus, et 
bonus, utrumque praedicatum applicatur simpliciter et absolute sub- 
iecto, non autem appellative unum ad alterum. 

Appellatio dividitur in realem et rationis. Appellatio realis 
est, quae fit secundum accidentia vel formalitates reales, ut: Petrus 
est magnus logicus. Appellatio rationis est, quae fit mediante ac- 

cidente rationis, ut: Homo est species. Non enim convenit P "species 
homini absolute, sed homini ut abstracte concepto; ubicumque autem 
P aliquod non convenit S" absolute, sed ratione alicuius formalitatis, 
est appellatio. 

Recentes praeterea dividunt appellationem in materialem et for- 
malem, quatenus terminus applicatur alteri ratione materiae seu sub- 
iecti tantum (medicus cantat) aut ratione formae (medicus sanat). 
Sed ex dictis patet appellationem istam materialem proprie appel- 
lationem non esse, sed simplicem praedicationem. 


Ad 43. Nosse istas proprietates partium propositionis, quanti sit momenti, ex eo 
apparet, quod, secundum Aristotelem, diversus usus terminorum inter praecipuas 
causas est, ex quibus defectus in ratiocinando proveniunt. ,Cum énim ait ille, 
Qon liceat res ipsas per se in disserendo afferre, sed nominibus vice rerum utamur 
tamquam notis, id quod in nominibus evenit, etiam in rebus putamus evenire. ... 
Hoc vero non est simile: nomina enim sunt finita, . .. res autem numero infinitae 
sunt; necesse igitur est ut eadem oratio unumque nomen plura significet. Igitur... 
in disputationibus, qui nominum potestatis sunt imperiti, paralogismis decipiuntur/ 
Toi óvóuaoiv àvri TOv 7payuàrov xpouge0a ovupóAor ,... Aàvaykaiov oov TAÀ&io 
TÓV QbTOV AÓyov kai robvoua TÒ ëv onuaiveiv. .. . nmi TOv AÓyov [in disputationibus] 
ol TOv óvouàtov Ti] OÓvvàueo  Ameipoi zrapaAoyiGovrat (De soph. el. c. 1, 165a 7—16). 

Ad 44. S. Thomas: Jn quolibet nomine est duo considerare: scil. id a quo 
imponitur nomen, quod dicitur qualitas nominis, et id cui imponitur, quod dicitur 
substantia nominis. Et nomen, proprie loquendo, dicitur significare formam sive 
qualitatem, a qua imponitur nomen; dicitur vero supponere pro eo, cui fmponitur 
(111 Dist. 6,1 a. 3; cf. S. th. I 39, 4; III 16, I ; Pot. 9, 4). 


$ 9. De proprietatibus, quae sequuntur totam propositionem. 


47.  Oppositionis notio et divisio. — Oppositio definitur: affirmatio 
et negatio eiusdem de eodem. — Ita definitur oppositio logica seu 
oppositio, quae viget inter propositiones; nam oppositio physica, inter 
res (et conceptus), de qua iam supra egimus (n. 18), est habitudo 
duarum rationum ea, ut in eadem re sub eodem respectu simul esse 
non possint. Oppositio logica sic definita non extenditur ad subalter- 
nationem, i. e. ad oppositionem relativam, quae viget inter universalem 
affirmativam (A) et particularem affirmativam (I: Affirmo), universalem 
negativam (E) et particularem negativam (O: nEgO) tamquam inter 
superius et inferius (vide infra quadratum logicum). — Quia oppositio 
est eiusdem de eodem affirmatio et negatio, requiritur, ut idem ma- 
neat 5 et P secundum eandem significationem, secundum idem genus 
suppositionis. Non tamen requiritur, ut eadem maneat species sup- 
positionis realis. Haec potest transire ab universali ad particularem 
't viceversa. 

Oppositio dividitur in contradictoriam, contrariam, su fa- 
con trari am. Oppositio contradictoria, si definitur secundum rationem 
suam formalem, est quae repugnat in veritate et falsitate, ita ut duae 
contradictoriae numquam possint esse simul verae neque falsae. Ista 
oppositio contradictoria constituitur tamquam ex materia ex uni- 

versali affirmativa et particulari negativa, ex universali negativa et 
particulari affirmativa, ex singulari affirmativa et singulari negativa. 
Oppositio contraria, si definitur secundum rationem formalem, est quae 
repugnat in veritate, non tamen in falsitate, ita ut duae contrariae 
non possint esse simul verae, possint tamen simul esse falsae Oppo- 
siio contraria constituitur ex A et E tamquam ex materia. Oppositio 
subcontraria ex parte rationis suae formalis est quae repugnat in falsi- 
tate, sed non repugnat in veritate, ita ut propositiones subcontrariae 
possint esse simul verae2, sed non possint simul esse falsae. Ex parte 
materiae constat ex I et O. 

Nota. — a) Lex, quae viget inter propositiones contradictorias, 
non est unam esse determinate veram, alteram determinate falsam, 
sed, si una est vera, altera est falsa, vel contra. Ideo ex proposi- 
tionibus contradictorie oppositis circa futura contingentia, ut: Petrus 
curret, Petrus non curret, nulla in se est determinate vera, nulla de- 
terminate falsa, neque earum veritas determinari potest nisi per causas 
proprias et intrinsecas. 

b) Genus suppositionis, ut ab initio monuimus, numquam est mutan- 
dum. Genera autem suppositionis sunt: materialis, formalis, simplex, 
personalis. Quare propositioni: Homo est species, non est contra- 
dicendum per distributionem: Nullus homo est species, sed per sim- 
plicem negationem: Homo non est species. Similiter propositioni: 
Homo secundum se est albus, contradicimus dicendo: Homo secundum 


se non est albus, quia, cum dicitur «secundum se". „homo“ redditur 
terminus singularis, qui nullius quantitatis capax est; natura enim 
secundum se una tantum est. — Oppositionem propositionum simpli- 


cium de inesse ob oculos ponit Quadratum logicum : 


48. Maxima omnium est oppositio contradictoria tam in propositioni- 
bus quam in rebus. — Nam haec est maior oppositio, in qua unum 
oppositum magis destruit alterum ; iam vero sola oppositio contradic- 
toria absolute et omnibus modis destruit oppositum suum, quia nihil 
habet, in quo conveniat cum eo; cetera vero opposita aliquid relin- 
quunt, in quo convenire possint. Etenim oppositio contraria, si est 


| Nequeunt simul esse falsae, si sunt in materia necessaria. 
* [n materia contingenti, at non in materia necessaria. 

physica (i. e. in rebus), versatur inter duas formas positivas, quae con- 
veniunt in eodem genere et possunt etiam convenire simul in eodem 
subiecto, si sint in gradibus remissis similiter oppositio contraria 
logica (i. e. in propositionibus) non tollit in una propositione totum 
quod est in altera, quia saltem non tollit universalitatem et distribu- 
tionem, nam in hac debent convenire propositiones contrariae, et con- 
sequenter habent, in quo convenire possint, falsitatem. | Similiter sub- 
contrarietas non tollit particularitatem et consequenter neque veritatem, 
sed duae propositiones subcontrariae sunt simul particulares et possunt 
esse simul verae. Denique oppositio privativa non tollit, sed relinquit 
aptitudinem ad oppositam formam ; ergo saltem ex hac parte relinquit 
aliquam convenientiam cum suo opposito. .Relative autem opposita 
conveniunt in quasi-genere entis, immo in eodem genere proximo re- 
lationis; praeterea sunt simul natura ac proinde non destruunt inter 
se (physice), sed mutuo se inferunt. At vero in contradictoriis negatio 
unius ita est pura et absoluta, ut omnem convenientiam cum suo ex- 
tremo tollat, et ita nec relinquit esse neque aptitudinem neque uni- 
versalitatem neque particularitatem. 


49. Oppositio in modalibus et hypotheticis. — Contradictoriam in mo- 
dalibus efficimus praeponendo negationem modo: Omnem hominem 
currere est necessarium; contradictoria: Non est necessarium omnem 
hominem currere. Ceterum modalis ex necessario continet universali- 
tatem affirmatam, modalis ex impossibili continet universalitatem ne- 
gatam, modalis affirmativa ex possibili (ex contingenti) continet particu- 
laritatem  affirmatam, modalis negativa ex possibili (ex contingenti) con- 
tinet particularitatem negatam. Inde oppositio modalium, prout osten- 
ditur schemate: 


Exemplum. A: Omnem hominem currere est necessarium. 0: Non 
est necessarium omnem hominem currere = aliquem hominem non 
currere est possibile; E: Omnem hominem currere est impossibile: 
I: Non est impossibile omnem hominem currere — aliquem hominem 
currere est possibile. 

similiter in conditionalibus nsemper si“ significat universalitatem 
affirmatam (Semper si x est, est y) .numquam si“ universalitatem 


| Exemplo sit color violaceus, qui est commixtio rubri et caerulei. 

negatam (Numquam si x est, est y), .interdum si" particularitatem 
(Interdum si x est, est y: interdum si x est, non est y). — Propo- 
siiones autem  hypotheticae copulativae ratione Tob „et“ important 
universalitatem, disiunctivae ratione toù ,vel^ particularitatem. Ideo 
per disiunctivas contradicimus copulativis, si sint oppositae qualitatis 
essentialis, 1. e. si opponantur secundum affirmationem et negationem. 
Exemplum: Omne lac est album, et omne lac est dulce; contradictoria: 
Aliquod lac non est album vel aliquod lac non est dulce. 


50. De aequipollentia propositionum. — Aequipollentes vocantur gene- 
ratim propositiones, quae idem significant; hic vero aequipollentiam 
modo sumimus strictiore, ita ut aequipollentia sit aquivalentia duarum 
propositionum, quae ope particulae negantis ,non' ex oppositis in 
aequivalentes mutatae sunt. — Regulae ad mutandas propositiones 
oppositas in aequipollentes hoc versiculo continentur: Prae contra- 
dic; post contra; prae-postque subalter, i. e. praepone nega- 
tionem subiecto in contradictoriis, postpone in contrariis, praepone et 
postpone in subalternis. — Exempla: Non aliquis homo est iustus, 
aequipollet huic: Nullus homo est iustus; — Non aliquis homo non est 
iustus, huic: Omnis homo est iustus. 

Eodem modo etiam modales divisae aequipollentes redduntur: Om- 
nis homo non currit necessario, aequipollet huic : Nullus homo ne- 
cessario. currit. In modalibus autem compositis negatio est praepo- 
nenda modo aut postponenda subiecto dicti aut praeponenda modo et 
postponenda subiecto dicti. Ita propositio: Necesse est omnem homi- 


nem non currere, aequipollet huic: Impossibile est omnem hominem 
currere. 


Nota. —  Subcontrariae aequipollentiam non admittunt. Nam si ne- 


gatio postponitur subiecto propositionis I, non aequipollentia, sed identi- 
tas oritur. 


3l. De conversione propositionum. — Conversio est inversio extre- 
morum propositionis, retenta eiusdem propositionis veritate. 


Distinguitur conversio: simplex, per accidens, per contrapositionem. 
— Conversio est simplex, si in conversione quantitas propositionis 
manet eadem; quae si variatur, conversio dicitur per accidens. 
Conversio per contrapositionem est, cum inversis extremis prae- 
figitur particula negativa. 

Ad conversionem rite faciendam requiritur: a) ut integrum sS 
convertatur in integrum P. Ideo propositio: Petrus videt lapidem, 
non convertitur dicendo: Lapis videt Petrum, sed: Aliquis videns la- 
pidem est Petrus; quare verba impersonalia resolvenda sunt in verbum 
substantiale jesse ita haec: Paenitet me peccati, antequam conver- 
tatur, ita resolvitur: Ego sum paenitens peccati, et convertitur: Ali- 

quis paenitens peccati sum ego. — b) ut servetur idem genus sup- 
positionis. 

Regulae ad rite faciendam conversionem: 

sSimpliciter fEd convertitur; EvA per acci(dens), AstO 
per contrap(ositionem); sic fit conversio tota. 

Ratio, cur conversio nonnisi secundum has regulas fieri possit, est 
subiecti et praedicati suppositio. 

Exempla: Omnis prudens est sapiens, convertitur per accidens: 
Aliquis sapiens est prudens. Ratio est, quia in propositionibus affir- 
mativis praedicatum supponit particulariter. Eadem propositio: .Omnis 
prudens est sapiens", etiam per contrapositionem converti potest: Omnis 
non sapiens est non prudens. 

Propositio O non convertitur nisi per contrapositionem. Videtur 
posse converti etiam simpliciter: Aliquis homo non est iustus; aliquis 
iustus non est homo. Attamen secunda propositio aliam omnino veri- 
tatem  enuntiat. Nam in prima praedicatum niustus", quod negatur, 
supponit pro homine non iusto, in secunda autem subiectum Justus" 
non supponit pro homine, sed pro Deo, angelo iusto. — Propositio E 
simpliciter convertitur et per accidens: Nullus homo est lapis; nullus 
lapis est homo; aliquis lapis non est homo. Conversa per accidens 
-eandem enuntiat veritatem partialiter. 

Secundum easdem regulas convertuntur etiam modales divisae: 
Omnis homo necessario est animal; aliquod animal necessario est homo. 
In modalibus autem compositis modus semper debet esse P. Ideo in 
his convertitur dictum tantum, modo non variato: Possibile est omnem 
hominem currere; possibile est aliquod currens esse hominem. 

Ab his regulis eximuntur propositiones, quarum praedicatum est 
definitio, quae simpliciter convertuntur: Omnis homo est risibilis (de- 
finito per proprium); omne risibile est homo. Recentes aequipollentiam 
et conversionem propositionum ut i1illationes 1mmediatas habent 
seu argumentationes immediatas: Omnis homo est animal; ergo ali- 
quod animal est homo. Attamen argumentationes immediatas dari 
nullas patebit ex capite sequenti. Aequipollentiam autem et conver- 
sionem argumentationes non esse iam nunc ex eo apparet, quod pro- 
positiones aequipollentes sicut etiam conversae eandem omnino enun- 
tiant veritatem, saltem partialem; argumentatio autem est oratio signi- 
ficans sequelam unius ex aliol. 


Ad 47. Aristoteles ,manifestat, quae sit absoluta oppositio affirmationis et 
negationis.... Dicit ergo quod, cum cuilibet affirmationi opponatur negatio, et e converso, 
oppositioni buiusmodi imponatur nomen hoc, quod dicatur contradictio [£oro àvripaot 
TOUTO, KüQTÓdQaoi kai óxóqoaoi aït Avrikeiueva»: Perih. 6, 17a33].... Deinde definit 


| Neque propositio copulativa aliam veritatem infert, sed construit tantum 
mere formaliter (cf. n. 40). 


Grodt, Etem. philoi. I. Ed. 7. 

contradictionem.... Oportet autem opposita esse circa idem. Et quia enuntiatio constitui- 
tur ex subiecto et praedicato, requiritur ad contradictionem primo quidem, quod affirma- 
tio et negatio sint eiusdem praedicati (Aéyo Öt àvrikeioOat TÁV rob abTOD KATA ToD ab100, 
uñ óuovouo ð: 17 a 34]: si enim dicatur, Plato currit, Plato non disputat, 
non est contradictio; secundo requiritur, quod sint de eodem subiecto: si enim di- 
catur, Socrates currit, Plato non currit, non est contradictio. Tertio re- 
quiritur, quod identitas subiecti et praedicati non solum sit secundum nomen, sed 
sit simul secundum rem et nomen. Nam si non sit idem nomen, manifestum est, quod 
non sit una et eadem enuntiatio. Similiter autem ad hoc. quod sit enuntiatio una, 
requiritur identitas rei: dictum est enim supra, quod enuntiatio una est, quae unum 
de uno significat; et ideo subdi: Non autem aequivoce, idest non sufficit 
identitas nominis cum diversitate rei, quae facit iequivocationem (S. Thom., In 
Perih. I lect. 9 n. 7 8). — „Dicit quod, si aliquis enuntiet de subiecto universali uni- 
versaliter, idest secundum continentiam suae universalitatis;, quoniam est, idest 
affirmative, aut non est, idest negative, erunt contrariae enuntiationes; ut si di- 
catur: omnis homo est albus, nullus homo est albus [Eàv uv oov 
Kaĝo ov ómodqoaivnrai: éni TOD ka0020v0 OTI ÖNAPXEL T1 ù ur], £oovrai &£vavrtiat: 17 b 3]. 
Huius autem ratio est, quia contraria dicuntur, quae maxime a se distant: non enim 
dicitur aliquid. nigrum ex hoc solum, quod non est album, sed super hoc... ad- 
dit nigrum extremam distantiam ab albo. Sic igitur id. quod affirmatur per hanc 
enuntiationem: omnis homo est albus, removetur per hanc negationem: non 
omnis homo est albus. Oportet ergo, quod negatio removeat modum, quo 
praedicatum dicitur de subiecto, quem designat haec dictio: omnis. Sed super hanc 
remotionem addit haec enuntiatio: nullus homo est albus, totalem remotionem, 
quae est extrema distantia a primo; quod pertinet ad rationem contrarietatis. Et 
ideo convenienter hanc oppositionem dicit Gontrarietatem (S. Th oin. 1. c. lect, 
10 n. 18). ,Particularis vero affirmativa et particularis negativa non habent proprie 
loquendo oppositionem, quia oppositio attenditur circa idem subiectum ; subiectum 
autem particularis enuntiationis est universale particulariter sumptum, non pro ali- 
quo determinato singulari, sed indeterminate pro quocumque ; et ideo, cum de uni- 
versali particulariter sumpto aliquid affirmatur vel negatur, ipse modus enuntiandi 
non habet, quod affirmatio et negatio sint de eodem: quod requiritur ad oppositionem 
affirmationis et negationis, secundum praemissa  (l. c. lect. 11 n. 2). — Quomodo propo- 
sitiones oppositae se habeant ad verum et falsum, Aristoteles explicat in c. 7 Perih. 
S. Thom. ib. | lect. 11 n. 6sqq. Circa propositiones singulares oppositas de futuro in 
materia contingenti diserte tradit Aristoteles, nullam determinate veram aut falsam 
esse, nam ,si omnis affirmatio vel negatio determinate est vera vel falsa, 1ta in sin- 
gularibus et futuris sicut in aliis, consequens est, quod omnia necesse sit vel de- 
terminate esse vel non ésse (Ei yàp [&ri Tov kað’ kaota kai ugAAÓvTOv] zràoa 
Karüqaot: xai ógzóqpaoi àAnOrn rm wevór , kai àrrav àvàykr orüpxetiv À uÀ ozrüpyxetv : 
Perih. 9, 18 a34. S. Thom. lect. 13 n. 7). 

Ad 48. S. Thomas: ^Oppositio affirmationis et negationis, cui non admiscetur 


aliqua convenientia, est prima et maxima oppositio, et causa omnis oppositionis et 
distinctionis (I Dist. 5, 1 a. 1 ad 1). 


Ad 49. De oppositione modalium propositionum Aristoteles diserte agit in c. 12 
et 13 Perihermenias. 


Ad 51. Aristoteles in c. 2 Analyticorum priorum I quattuor regulas de con- 
versione simplicium propositionum tradit: 1. propositionem de inesse universalem 
privativam simpliciter seu inversis terminis converti (üvriotpégpeiv: 25 a 6 ; 2. uni- 
versalem affirmativam converti per accidens seu ita, ut particularis evadat: 3. par- 
ticularem affirmativam converti simpliciter; 4. particularem vero negativam non 
converti. Conversionem per contrapositionem omittit, ‚quia non conducit ad reductio- 
nem $yllogismorum (Silv. Maurus, Comment, in 1. c.) — Regulas de conversione 
propositionum inodalium Aristoteles in eodem libro tradit c. 3; cf. c. 13 et 17. 

CAPUT III. 


DE RATIOCINIO. 


loannes a S. Thoma. Cursus philos.: Logica, pars I, Summulae 1.3. Baben- 
sluber, Philosophia Thom. Salisburgensis: Logica magna, disp. 1, a. 1. Commer. 
Logik, 3. Tl., Kap. 1—2. Pesch, Institutiones logicales, pars I, 1.2, c. 3. Urrà- 
buru, Institutiones philos.: Logica minor, disp. 3. Keynes, Studies and Exercises 
in formal Logic, part 111, chapt. 4. B. Reiser, Syst. d. Philos.: Logik I. 3. J. M ari- 
tal n, Éléments de Philosophie. Petite Logique, chap. III. 


§ 1. De ratiocinio et argumentatione. 


52. Ratiocini notio. — Ratiocinium est actus mentis, quo, ex veri- 
tatibus cognitis, mens aliam veritatem cognoscit. :.— Ad essentiam 
ratiocinii non sufficit, ut unum post aliud aut unum in alio cogno- 
scatur (ut effectus in causa), sed requiritur, ut ex cognitione unius 
in cognitionem alterius deveniamus. Quare intellectus, qui compre- 
hensive intelligit. (divinus, angelicus), non intelligit discurrendo, et 
esse rationale seu ratiocinari est proprium hominis. 

Sicut in simplici apprehensione et in iudicio, ita in ratiocinio di- 
stinguendus est actus, intellectio, et terminus seu conceptus ab 
ea productus. 


53.  Argumentationis notio. — Oralis expressio ratiocinii argumentatio 
dicitur. Argumentatio definitur: oratio significans sequelam unius ex 
alio: Petrus est animal: ergo est corpus. Constat ex antecedente et 
consequente et nota illationis, quae est coniunctio antecedentis et con- 
sequentis, illationem seu sequelam denotans. 


54. Leges ratiocinii et argumentationis. — a) Ex vero antecedente 
semper sequitur verum consequens, ex falso autem antecedente ali- 
quando sequitur verum consequens. Nam quia antecedens est et 
verum est, necessario est consequens et est necessario verum. Ex 
falso autem dicitur sequi verum, non per se. quasi falsum posset esse 
causa veri: non enim potest neque logice causare verum (ex falso enim 
non potest manifestari seu probari aliqua veritas) neque ontologice 
(id enim, quod non est, non potest esse causa seu ratio, ut aliquid 
sit): sed per accidens, quatenus etiam data ea rerum dispositione, quae 
non est et quae in antecedente falso asseritur, tamen sequeretur 1d. 
quod vere est et verum est. Exemplo sit istud : Omnis lapis est vivens : 
omnis homo est lapis; ergo omnis homo est vivens. Conclusio: omnis 
homo est vivens, est et vera est, at non quia homo est lapis, sed 
alia ex causa. 

b) Peiorem semper sequitur conclusio partem, i. e. si aliqua prae- 
missa est negativa vel particularis, neque conclusio poterit affirmativa 
vel universalis esse. Ratio est, quia praemissae sunt causa conclusionis. 

55. Divisio ratiocinii et argumentationis. — a) Argumentatio conside- 
rata ut propositio dividitur ex parte notae illationis in ratio- 
nalem (Horno est animal, ergo est vivens), conditionalein (Si sol 
lucet, dies est), causalem (Quia homo est rationalis, est risibilis), 
quatenus illatio exprimitur per particulam ,ergow aut per particulam 
„S1“ aut per particulam „quia“. — Ad veritatem conditionalis sufficit 
consequentiam bonam esse, licet extrema (antecedens et consequens) 
sint falsa. Ita haec est vera: S1 homo est brutum, caret ratione. Ad 
veritatem rationalis requiritur insuper, ut antecedens et consequens 
sint vera. Ad veritatem causalis praeterea necesse est, ut antecedens 
sit causa ontologica consequentis. Ideo vera est rationalis: Est mun- 
dus, ergo est Deus; sed falsa est causalis: Quia est mundus, est Deus. 

b) Ratione materiae argumentatio dividitur in formalem et ma- 
terialem. Formalis est, quae est bona ratione formae, quae proinde 
etiam nullo respectu habito ad materiam valet et ideo in omni specie 
materiae est bona; materialis, quae nonnisi ratione materiae est bona, 
i. e. in materia necessaria tantum, et quia materia est necessaria. Ex- 
emplum sit: Aliquis homo est rationalis; ergo omnis homo est rationalis. 

c) Ratione qualitatis dividitur in bonam et malam. Bona est, 
in qua antecedens infert consequens. Bonae argumentationis proprium 
est non posse antecedens esse verum et consequens falsum. Mala argu- 
mentatio est, in qua antecedens non infert consequens, licet videatur seu 
significetur inferre. Huius proprium est antecedens posse esse verum et 
consequens falsum. — Argumentatio formaliter considerata dividitur in 
bonam et malam, non in veram et falsam, quia argumentatio non est 
propositio, cuius formaliter est construere veritatem, sed est conexio 
illativa propositionum, quae convenienter fit sive non convenienter. 

d) Essentialiter, ut est modus sciendi (cf. n. 30 sq.) seu modus 
manifestativus veritatis, dividitur in tres species, quae sunt: syllogis- 
mus categoricus, inductio, syllogismus hypotheticus. Syllogismus 
categoricus manifestat veritatem consequentis seu conclusionis ope 
termini medii, coniungendo (aut separando) in conclusione subiectum et 
praedicatum ope termini medii. Procedit descendendo ab universali ad 
particulare ope „dicti de omni et de nullo" (cf. n. 57). Inductio 
manifestat veritatem conclusionis ope enumerationis particularium. Eius 
medium est enumeratio particularium, ope cuius in conclusione con- 
iungit praedicatum subiecto (cf. n. 76 sq.). Ita procedit ascendendo a 
particulari ad universale. Syllogismus ý potheticus, affirmata 
dependentia duaruin propositionum inter se, ex positione aut negatione 
alterutrius deducit veritatem aut falsitatem alterius (cf. n. 72). — Etiam 
syllogismus expositorius, qui de singulari ad singulare vel parti- 
culare concludit, reducendus est ad syllogismum categoricum. Terminus 
medius eius est singularis, qui tamen valet pro termino universali, cum ne- 
cessario supponat pro tota sua extensione. Quare hic syllogismus quasi 
descendendo procedit coniungendo S et P mediante termino medio. 

Ad 52. .Sunt autem rationis tres actus: quorum primi duo sunt rationis, secun- 
dum quod est intellectus quidam (cf. text, ad 6 et 26]... . Tertius vero actus rationis 
est secundum id quod est proprium rationis, scii, discurrere ab uno in aliud, ut 
per id quod est notum deveniat in cognitionem ignoti- (S. Thom., In Anal. post. I 


lect. | n. 4; cf. .c.n. 6; S.th. 114,7; 58,3; 79,8; 85, 5; Ver. 8,15; 15,1 ; III Dist. 
23,2 a. l ad 4). 


Ad 53. Secundum Aristolelem syllogismus est .oratio, in qua quibusdam 
positis aliud quiddam diversum ab his, quae posita sunt, necessario accidit eo, quod 
haec posita sunt'; inde essentiam argumentationis formaliter sumptae collocat in 
necessaria consecutione conclusionis ex praemissis. XvAAOoyiouÓ òè oTi ÀAÓóyo èv y 
TEÜEvTIUV TivO V ÉTEDOÓV TI TOV KEIUÈVWV üvàykr ovupaivei TE TrabTQO civar, A&yo 


ÕE... TÒ d TabTa ovupaiveiv tò unógevoó £&o0ev pov mpooó0civ po TÒ yevéoOat 
TÒ àvaykaiov (Anal. pr. 11, 24 b 1$). 

Ad 54. Ex veris praemissis non posse concludi falsum, ex falsis autem verum, 
non tamen ita, ut probetur cur sit, sed tantum quod sit, tradit Aristoteles in 
c.2 II Anal. pr.: EE ààAn0ov guév obv oùk oti ysOOÓo OovAAoyiocao0aqi, ék ypevõwv 
© £oTiv àAn0£e , Arv où OÓtóTi AAA Óm1 (53 b 7). 

Ad 55. .Duplex est modus acquirendi scientiam. Unus quidem per demonstra- 
tionem, alius autem per inductionem. ... Differunt autem hi duo modi, quia de- 
monstratio procedit ex universalibus; inductio autem procedit ex particularibus 
(MavOàvouev n é&mxrayoyn n à&noðsiEsıi. oti Ò 5rd guév àmóoceiE1. èk TC v Ka002A0v, rf 
ò £mayoyn êK TOv KaTA upo : Anal.post. | 18, 81 a40. S. Thom, in l1. c. lect. 30 
n. 4; cf. lect. 1 n. 11). — Aristoteles in C. 23 II Anal. pr. argumentationem dividit in 
syllogismum et inductionem : "Anavta miotebouev f] id ovAAOyiOUuOD f|] ¿£ &mrayoyr| 
(68 b 13). Syllogismi hypothetici mentionem non facit (cf. ad 72). 


§ 2. De syllogismo categorico. 


56. Syllogismi catégoriel notio. — Syllogismus categoricus est argu- 
mentatio, in cuius antecedente comparantur duo termini cum uno eodem- 
que tertio, ut exinde inferatur consequens quod enuntiat illos duos 
terminos inter se convenire vel non convenire.— Explicatur definitio: 
Intellectus comparando duos terminos cum aliquo tertio percipit illos 
duos cum hoc tertio convenire, ex quo patet eos etiam convenire inter 
se; vel percipit unum convenire cum tertio, alterum vero non convenire, 
ex quo patet eos etiam non convenire inter se, vi illius principii: Quae 
sunt eadem uni tertio, sunt quoque eadem inter se; et quorum unum 
cum tertio convenit, alterum ab eo discrepat, ea inter se diversa sunt. 

Ex definitione elucet syllogismum ex tribus coalescere terminis ita 
dispositis, ut tres oriantur propositiones. Tres termini constituunt 
materiam remotam, tres propositiones materiam proximam syl- 
logismi. Duae priores propositiones dicuntur antecedens, tertia vero 
quae ex prioribus deducitur, consequens appellatur. 

syllogismus potest considerari logice et physice. —  Syllogismus 
logice consideratus, ut argumentatio, est artefactum logicum. Ita 
est aliquid complexi, quod tribus terminis constat, quibus tres pro- 
positiones efformantur, quarum duae priores, quae antecedens vocantur, 
manifestant sequelam seu consequentiam tertiae, quae dicitur con- 
sequens seu conclusio. Materia proxima syllogismi (logice considerati) 
sunt hae tres propositiones, materia remota sunt earum termini. Ter- 

mini, qui in conclusione coniunguntur vel separantur, dicuntur ex- 
trema: subiectum (S) conclusionis vocatur extremum minus, prae- 
dicatum (P) autem extremum maius (P dicitur extremum maius, quia 
communiter latius patet quam S). Terminus, quocum utrurnque ex- 
tremum comparatur, dicitur terminus medius (M). ludicia seu pro- 
positiones, quibus constat syllogismi antecedens, vocantur praemissae, 
quarum altera, quae continet extremum maius (P), appellatur maior, 
altera vero, quae continet extremum minus (S), dicitur minor. — Forma 
syllogismi ita considerati est artificiosa terminorum dispositio secun- 
dum figuras et modos a Logicae regulis praescripta, qua manifestatur 
consequentia seu descensus necessarius consequentis ex antecedente. 


Exemplum : 
M P 
Omnis homo est mortalis (maior): M < P 
Antecedens: 
S M 
Atqui Petrus est homo (minor): S M 
S P 
Consequens: Ergo Petrus est mortalis (conci.): S 


syllogismus physice consideratus est ipsa consequentia seu sim- 
plex actus mentis concludentis consequens ex antecedente. In sola 
igitur conclusione seu in actu concludendi consequens ex antecedente 
consistit. In cognitione enim antecedentis virtualiter consequentis cogni- 
to continetur, et mens hoc ipso quod cognoscit minorem ut minorem, 
i. e. tamquam subsumptam maiori, applicatur ad cognoscendum etiam 
consequens. Quae cognitio antecedentis est instrumentum, quo intel- 
lectus sufficienter instruitur ad consequens cognoscendum, et quo 
evidenter applicatur ac proinde etiam necessitatur ad hanc cognitionem 
eliciendam seu ad assentiendum conclusioni, ita ut, cognita minore 
ut minore, non possit non assentiri conclusioni. Praemissae igitur sunt 
causa efficiens instrumentalis necessaria conci usionis. 

Si consequentia seu ratiocinium physice consideratum comparatur 
cum ratiocinio logice considerato, hoc iterum dici potest materia illius. 


57. Principia syllogismi catégoriel. — Primum principium, unde de- 
pendet tota vis syllogismi catégoriel, est principium convenientiae 
et discrepantiae: .Quae sunt eadem uni tertio, sunt quoque eadem 
inter se", et .quorum unum cum tertio convenit, alterum ab eo 
discrepat, ea inter se diversa &dnt Hoc autem principium non est 
nisi determinatio principii contradictionis (idem non potest 
simul esse et non esse), quod est supremum et universalissimum prin- 
cipium metaphysicum. Attamen principium convenientiae et discrepan- 
tiae applicari non potest in re syllogistica nisi mediante alio principio, 
quod secundum Aristotelem vocabatur a scholasticis .dictum de ómni 

.dictum de iíüllo Quidquid universaliter. distributive affirmatur. de 


Caput III. De ratiocinio. «93 


aliquo subiecto, debet affirmari de omnibus contentis sub eo; quidquid 
universaliter distributive negatur de aliquo subiecto, debet negari de 
omnibus contentis sub eo. 

Huius assertionis I pars probatur ex eo, quod syllogismus catego- 
ries innititur principio identitatis vel discrepantiae tamquam principio 
essentialiter constitutivo suo. Hoc patet ex definitione syllogismi caté- 
goriel. — II pars probatur ex eo, quod in re syllogistica non constat 
quaedam identificari cum uno tertio nisi in virtute .dicti de omni". 
Non enim constat S et P identificar cum eodem M, nisi in quantum 
M sumitur universaliter distributive (cf. infra: Leges syllogismi). 


58. Leges syllogismi. — Ex ipsa syllogismi essentia hae regulae dedu- 
cuntur, quas scholastici memoriae iuvandae gratia versibus includebant: 

l. Terminus esto triplex: maior, mediusque minorque. 

Latius hos quam praemissae conclusio non vult. 
Nequaquam medium capiat conclusio oportet. 
Aut semel aut iterum medius generaliter esto. 
Utraque si praemissa neget, nihil inde sequetur. 
Ambae affirmantes nequeunt generare negantem. 
Peiorem sequitur semper conclusio parteml. 

. Nil sequitur geminis ex particularibus umquam. 

Ad 1. Nota quartum terminum adesse posse (quaternio terminorum) 
aut aperte aut latenter, si eadem vox diversa significatione 
aut diverso suppositionis genere usurpatur. E. g.: Taurus est 
animal; sed taurus est mons; ergo mons est animal — Homo est spe- 
cies; Plato est homo; ergo Plato est species. — In priore exemplo 
terminus aequivocus ,taurus- alia significatione in maiore, alia in minore, 
in altero terminus „homo“ diverso suppositionis genere usurpatur. 

Ad 2. Secus adessent plus quam tres termini (contra regulam 1); 
si enim terminus latius sumitur in conclusione quam in praemissa, 


oo a Aaa RA C2 r2 


aliter supponit, est igitur quartus terminus. 

Ad 4. Secus adsunt quattuor termini: P comparatur cum ista, 5 cum 
illa parte medii; ista pars et illa sunt duo termini. 

Exempla : 


P M 
Planta est vivens (i. e. vegetativum ). —r\ 


Animal est vivens (i. e. sensitivum), ( | | 
S P 
Animal est planta. — 


Petrus est homo (i. e. aliquis homo); Paulus est homo 
(i. e. aliquis homo); ergo Petrus est Paulus. 


| Pars peior dicitur negativa et particularis. Sensus igitur regulae est: Si aliqua 
praemissa est negativa, conclusio erit negativa: si aliqua praemissa est particularis, 
conclusio erit particularis. 

Ad 5. Nam ex eo quod neque P neque S sub M' extensione con- 
tinentur, nihil deduci potest, quod habitudinem inter P et S attinet. 

Ad 6. Si enim S et P conveniunt cum M^, etiam inter se conveniant 
necesse est. 

Ad 7. Si aliqua praemissa est negativa, conclusio erit negativa. 
Tunc enim aut $5 non convenit cum M^ aut P, ergo neque conveniunt 
inter se. Si aliqua praemissa est particularis, aut S aut P nonnisi ex 
parte convenit cum M^, ergo nonnisi ex parte conveniunt inter se. 

Ad 8. Nam si ambae praemissae sunt negantes, peccatur contra regulam 
5; si ambae affirmantes, M erit semper particularis! contra regulam 4. 
Si una est affirmans, altera negans, unus tantum terminus in praemis- 
sis supponeret universaliter, i. e. M (secundum regulam 4), et P suppone- 
ret particulariter; at vero in conclusione, quae esset negativa (secundum 
regulam 7), P supponeret universaliter, quod esset contra regulam 2. 

Nota. — Terminus singularis, cumcareat extensione, aequiparatur 
universali. 


Ad 56. Aristoteles: ,Cum igitur tres termini [ópoi] ita inter se affecti sunt, 
ut extremus [S: ópo oyato , al. tò £AarTOv àkpov] sit in toto medio [ðpo  uéoo , 
TÒ uéoov] et medius in toto primo [ðpo 7t:poto , tÒ ygeiZov àkpov]| sit vel non sit, 
necesse est extremorum esse syllogismum perfectum. Inde terminus extremus solum 
subicitur, primus solum praedicatur, medius autem et subicitur et praedicatur; ita- 
que medium ¿et positione quoque fit medium (Anal. pr. 14, 25b32; 26 b21). — 
Praemissa: mpóraoi , cf. supra ad 39; consequens: ovunrėpaocua, Anal. pr. I 8sq., 30 
a5; 24. — Quoad definitionem syllogismi cf. text, ad 53. 

Ad 57. Secundum Aristotelem alterum in toto altero esse idem est ac alte- 
rum omni alteri attribui seu de omni altero dici. .Dicimus autem de omni prae- 
dicari, quando nihil subiecti accipere licet, de quo alterum non dicatur; et prae- 
dicari de nullo, eodem modo Éccipitur. A£youev Ó£ TÒ KATA TAVTÒ KAT- 
nyopeseioOaei, tav unóév n Aafeiv Tov ToD ýúmoKkEIuėvov, kaO' ov OATEpov où 
AexOroeravu kai TÒ Karà urnoóevo  ooabvro (Anal. pr. II, 24 b 28; cf. Cat. 3, Ib 
10—13, cit. ad 165). — S. Thomas: .Secundum Philosophum in III Phys. [cf. ib. 
c.3, 202b 8; S. Thom. lect. 5 n. 10 (infra ad 193)], .. . quaecumque uni et eidem sunt 
eadem, sibi invicem sunt eadem, in his quae sunt idem re et ratione, . . . non autem 
in his quae differunt ratione (S. th. 1 28, 3 ad 1). 

Ad 58. Aristoteles ostendit conclusionem universalem non posse inferri, nisi 
omnes termini sint universales, atque in omni syllogismo vel ambas praemissas vel 
alteram necessario similem esse conclusioni, et id non solum quod sit affirmativa 
aut negativa, sed etiam quod sit necessaria vel de inesse vel contingens.  Cavepóv 
ovv OÓTI év Qgravri [ovAAOoyicuo] cı TÒ Kka00A20v vbrüpyxeiv, kai OT1 TÒ uv KaOoAov tE 
ATAvVTWV TWV OÓpov Ka00Aov OzikvuTat. ... ÓOr]JÀov Ó&€ Kai ÒTI Èv ANAVTI OUÀAÀOyIOBLO h 
&àuporepa 1| Tü]v &Trépav mpoóraoiv Ouoiav àvàykr yiveoOati TY ovjurepiáouatt. A&yo 
Ó où uóvov TY KaradQariKr]v eivai ñ orepnriKr]v, AAAA kai Tw üvaykaiav r oTTüpxovoav 
| £évoóexouévrv (Anal. pr. 1 24, 41 b 22). 


§ 3. De figuris et modis syllogismi categorici. 


59. Figurae syllogismi. — Forma syllogismi est artificiosa materiae 
dispositio (cf. n. 56). — Materiae remotae dispositio dicitur figura 
syllogismi, materiae vero proximae dispositio vocatur modus. 


| Praedicata enim propositionum affirmantium supponunt particulariter. 

Figura syllogismi definitur: dispositio extremorum cum medio per 
modum praedicati et subiecti. — Quattuor sunt figurae, quia quattuor 
dispositiones fieri possunt. 


I. figura. I. figura indirecta. II. figura. III. figura. 
M —P P —M P —M M —P 
S —M M — S 9 —M M — S 
S —P S —P S— P S — P 
Nota.. — Figura secundo loco posita (quae etiam Galenical vocatur 


et a recentibus IV. figura dicitur) non est nisi I. indirecte concludens: 


Omnis homo est mortalis (minor). 
P M 
Petrus est homo (maior). 


Aliquod mortale est Petrus. 


60. Modi syllogismi. — Modus syllogismi definitur: dispositio pro- 
positionum secundum quantitatem et qualitatem essentialem, quae in 
affirmatione et negatione sita est. In qualibet figura sedecim modi 
contingere possunt; nam quantitas propositionum variari potest quat- 
tuor modis. Aut enim utraque praemissa est universalis aut utraque 
particularis aut prima universalis et secunda particularis, vel e contra 
prima particularis et secunda universalis. Similiter qualitas variatur 
quattuor modis. Sed 4 X 4 = 16. Ergo in qualibet figura 16 modi 
fieri possunt. Qui modi litteris indicantur. In prima figura habentur: 

similiter in secunda et tertia figura. Cum autem quattuor sint 
figurae, numerus omnium modorum erit 16 X 4 = 64. Attamen ex 
his modis 19 tantum sunt apti ad concludendum, cum reliqui omnes 
contra syllogismi leges (n. 58) peccent (e. g. e e e). Modi idonei hisce 
versiculis a logicis exprimuntur: 
(I. fig.:) Barbara, Celarent, Dari, Ferio, (I. indir.:) Baralipton, 
Celantes, Dabitis, Fapesmo, Frisesomorum, 
(II. fig.::) Cesare, Camestres, Festino, Baroco, (III. fig.:) Darapti, 
Felapton, Disamis, Datisi, Bocardo, Ferison. 
In his versibus prima vocalis uniuscuiusque vocis significat quan- 
titatem et qualitatem propositionis maioris; secunda quantitatem et 
qualitatem minoris indicat, tertia conclusionis, exceptis vocibus Bara- 


| Galenum medicum (131—200) auctorem habet. 
* Significatio istarum litterarum supra indicata est n. 47. 


58 Pars I. Logica formalis. 


lipton, Celantes etc., quae ponuntur pro I. figura indirecta, et in quibus 
prima vocalis significat minorem, secunda maiorem * 


6l. Principia et leges singularum figurarum. — Dictum de omni et 
de nullo in tota sua universalitate nonnisi in I. figura directa, in 
ceteris vero figuris modo aliquo determinato applicatur. Specialis haec 
applicatio ad II. figuram vocari potest „dictum de diverso": Si cer- 
tum attributum potest praedicari affirmative aut negative de quolibet 
membro alicuius speciei (generis), omne individuum (omnis species), 
de quo illud praedicari nequit (affirmative aut negative), non pertinet 
ad istam speciem (genus). Principium speciale III. figurae vocatur 
«dictum de parte"2: Duo termini, qui continent aliquam partem com- 
munem, partim conveniunt; si autem unus continet partem, quam alter 
non continet, partim differunt. 

Tres figurae igitur, unaquaeque secundum suum principium speciale, 
ita procedunt: In I. figura maior universaliter distributive P 
aliquod de S?’ suo praedicat affirmative aut negative; minor affirmat 
sub hoc $^ maioris contineri S minoris; huic S° proinde etiam P maioris 
convenire (affirmative aut negative) enuntiat conclusio: dictum de omni, 
de nullo. — Ponatur primum exemplum syllogismi affirmativi in Bar- 
bara, qui applicat dictum de omni: 


Omne animal est substantia; 
omnis homo est animal; 
ergo omnis homo est substantia. 


Secundum exemplum sit syllogismus negativus in Celarent, qui 
applicat dictum de nullo: 


Nullum animal est arbor; 
omnis homo est animal; 
ergo nullus homo est arbor. 


In II. figura maior universaliter distributive praedicat affir- 
mative aut negative P aliquod de S° suo; si P in maiore est negatum, 
minor de suo S° hoc P affirmat; si autem P in maiore est affirmatum, 
minor hoc idem P negat de suo S^ (ergo si maior est affirmativa, 
minor erit negativa et viceversa, ita ut una semper sit prae- 


| Recentes versus ita proponunt: 
Barbara, Celarent, primae Darii Ferioque. 
Cesare, Camestres, Festino, Baroco secundae. 
Tertia grande sonans recitat: Darapti, Felapton, 
Disamis, Datisi, Bocardo, Ferison. Quartae 
Sunt Bamalip, Calemes, Dimatis, Fesapo, Fresison. 
In his versibus prima vocalis vocum Bamalip, Calemes etc. quae ponuntur pro 
IV. figura seu 1. indirecta, indicat maiorem, secunda minorem. 
| A Lambert (.Neues Organon I, Hauptstück 4) vocatur .dictum de exemplo*], 
quia haec figura plerumque adhibetur, si propositioni universali opponitur exemplum 
contrarium. 

missa negativa); conclusio proinde utriusque S' (maioris et minoris) 
diversitatem enuntiat: dictum de diverso.— Sit primum exemplum in 
Cesare, cuius maior est negativa: 


Nullus peccator est beatus; 
omnis sanctus est beatus: 
ergo nullus sanctus est peccator. 


Secundum exemplum sit in Cam es tres, cuius minor est negativa: 


Omnis homo est rationalis: 
nullum brutum est rationale; 
ergo nullum brutum est homo. 


In III. figura praemissae enuntiant duo P convenire eidem S°. 1. e. con- 
tinere aliquam partem communem, ex quo proinde concluditur haec 
P partim inter se convenire (conclusio particularis affirmativa), 
aut unum non convenire huic S“. alterum convenire, i. e. unum con- 
tinere partem, quam alterum non continet: ex quo concluditur ea 
partim differre (conclusio particularis negativa; P eius supponit 
universaliter, similiter ergo in. maiore P conclusionis, quod est etiam 
P maioris, debet supponere universaliter, i. e. haec maior debet esse 
negativa, ac proinde minor est affirmativa). 

Sit primum exemplum in Darapti, cuius conclusio est affirmativa : 


Omnis homo est rationalis: 
omnis homo est animal; 
ergo aliquod animal est rationale. 


Alterum exemplum sit in Felapton, cuius conclusio est negativa: 


Nulla arbor videt; 
omnis arbor est substantia: 
ergo aliqua substantia non videt. 


Ex his principiis specialibus colligimus etiam leges speciales unius- 
cuiusque figurae; pro I. figura: Sit minor affirmans, nec maior parti- 
cularis; pro Il.: Una negans praeeat, nec maior sit specialis; pro HI.: 
Sit minor affirmans, conclusio particularisl. 

Harum legum ratio etiam deduci potest ex legibus generalibus. Si 
enim leges illae speciales non observantur, erit etiam propter indolem 
peculiarem singularum figurarum peccatum contra leges generales. 


02. Singularum figurarum praestantia. — De ordine trium figurarum 
ita disserit auctor opusculi 48 (inter opera S. Thomae): .S1 enim me- 
dium in una propositione subicitur et in altera praedicatur, dicitur 


| Pro I. figura indirecta, si maiorem vocamus eam, in qua inest conclusionis P, 
leges ita enuntiari possunt: 
Maior ubi affirmat, generalis tum minor esto. 
Si ininor affirmat, conclusio sit specialis. 
Si negat haec, maior generalis postulat esse. 

esse prima figura, et merito, quia tunc medium vere est medium, 
quia sapit naturam utriusque extremi, scil. subiecti et praedicati; 
praedicatur enim et subicitur, ut dictum est. Si vero medium in utra- 
que propositione praedicatur, dicitur esse secunda figura, quia licet 
medium non sit vere medium sapiens naturam subiectionis et prae- 
dicationis, tamen quia dignius est praedicari quam subici, ideo haec 
figura secundum locum tenet. Si vero medium in utraque propositione 
subicitur, dicitur tertia figura et ultima, quia in ea medium non stat 
in medio sicut in prima et subicitur semper, quod est indignius/ — 
Attamem quamquam prima figura est perfectissima, etiam secunda et 
tertia suo loco, datis circumstantiis, optimae sunt; ita secunda, cuius 
conclusio semper est negativa, ubi agitur de adversario refellendo, et 
tertia, ubi ostendendum est dictum aliquod universale esse illegitimum 
propter exemplum contrarium. 


03. De reductione modorum. — Quattuor modi I. figurae directae 
dicuntur modi perfecti seu syllogismi perfecti, quia in ipsis statim 
clare apparet consequentia; alii 1m perfecti dicuntur, quia in ipsis 
consequentia non ita facile videtur. Hoc autem ex eo provenit, quod 
in quattuor modis I. figurae directae clare apparet applicatio dicti de 
omni, quod simpliciter in tota universalitate sua applicatur, in quantum 
in his modis M est S in maiore et P in minore. In ceteris figuris 
applicatio dicti de omni non ita manifeste apparet, quia modo aliquo 
determinato applicatur. Utile igitur est alios modos ad hos quattuor 
reducere, id quod fit dupliciter: 1. directe (per reductionem directam), 
2. indirecte (per reductibnem ad impossibile). 

l. Directe reducuntur conversione propositionum et mutatione prae- 
missarum (conversio: loco S' ponitur P secundum regulas ad propositio- 
num conversionem statutas!; — mutatio: loco maioris ponitur minor). 

Quomodo fieri debeat conversio et mutatio praemissarum, in ver- 
sibus memorialibus (Barbara etc.) indicatur litteris s, p, m: 


S vult simpliciter verti, P vero per accid(ens); 
M vult mutari, C per impossibile duci, 


scii. S indicat propositionem a praevia vocali significatam esse con- 
vertendam simpliciter, P indicat esse convertendam per accidens, M 
significat praemissas mutandas esse, ita ut loco maioris ponatur minor 
et loco minoris maior. Consonans initialis diversorum modorum de- 
signat modum I. figurae, ad quem reducuntur; ita Cesare reducendum 
est ad Celarent. Hac ratione ad modos perfectos reducuntur omnes 
alii modi, exceptis Baroco et Bocardo, qui nonnisi indirecte reduci 
possunt, quod indicat littera C (C per impossibile duci). 

2. Reductio ad impossibile eo fit, quod omittitur maior aut minor 
et eius loco ponitur contradictoria conclusionis (in Baroco omittitur 


| Excipe Baralipton, in quo i convertitur in a, quia ex ea conversa est 

minor, in Bocardo maior, quod indicat littera o). Conclusio syllogismi 
ita confecti erit contradictoria illius praemissae, quae omissa est. 
Exemplum (in Baroco): 


Omnis virtus est laudabilis; 
aliquod vitium non est laudabile; 
aliquod vitium non est virtus. 


Si adversarius, veritate praemissarum concessa, negat consequen- 
tiam, loco minoris ponatur contradictoria conclusionis negatae: qui 
enim negat „aliquod vitium non esse virtutem", necesse est admittat 
„omne vitium esse virtutem", et habetur syllogismus in Barbara: 


Omnis virtus est laudabilis; 
omne vitium est virtus; 
omne vitium est laudabile. 


lam vero adversarius concessit ,aliquod vitium non esse laudabile". 
Unde reducitur ad absurdum. 


Ad 59—03. De figuris et modis syllogismi [figura: oxrnua, Anal. pr. 14, 26b33; 
modus: T0070 , cf. ib. 128, 45a4) Aristoteles fuse agit in libris Analyticorum 
priorum ; et ipse fatetur de arte syllogizandi se nihil ab antiquis accepisse, sed per 
longum tempus labore proprio ac exercitio eam quaesivisse (De soph. el. 34, 184 b I). 


§ 4. De divisione syllogismi categorici. 


604. Quomodo divisio instituatur. — Cum in syllogismo materia et 
forma distinguantur, divisio eius secundum duplicem rationem fieri 
potest. Ratione formae syllogismus secundum diversas figuras et 
modos dividitur, quos supra (n. 59 sqq.) explicavimus. Eadem ratione 
syllogismi dividuntur in bonos et malos seu sophisticos. Quae divisio 
analogum in sua analogata distribuit; nam syllogismus sophisticus 
revera non est syllogismus, quia caret forma syllogistica. Cum etiam 
defectus materiales syllogismos sophisticos reddere queant et cum de- 
fectus seu sophismata accidant non tantum in syllogismo categorico, 
sed in omni argumentatione, de sophismatis infra (8$ 8) sermo erit. 
Ratione materiae syllogismi multipliciter dividuntur secundum varios 
respectus, quos materia eorum induit; istas divisiones hic proponimus. 


65. Syllogismus completus et enthymema. — Syllogismus ratione ma- 
teriae dividitur in completum et incompletum seu enthymema, 
prout materia integra explicite ponitur aut non ponitur. Enthymema 
est syllogismus, in quo altera praemissa reticetur: Est corpus; ergo 
est grave. 


66. Syllogismus rectus et obliquus; affirmativus et negativus. — Ra- 
tione materiae remotae seu ratione terminorum syllogismus dividitur 
in rectum et obliquum. Syllogismus rectus est, cuius termini 
omnes sunt recti; obliquus est, qui continet terminum obliquum. Ter- 
mini hic intelliguntur syllogistici S, P, M, non aliqua horum termino- 


62 Pars 1. Logica formalis. 


rum determinatio, quae non redderet syllogismum obliquum. Exemplum 
sit: Christus est Deus: Maria est mater Christi; ergo Maria est mater 
Dei. M est AChristusqui in minore ponitur in casu obliquo; similiter 
P „Dei“ in conclusione est casus obliquus. luvat syllogismos obliquos 
in rectos convertere ad eorum bonitatem probandam : Mater Christi est 
mater Dei; sed Maria est mater Christi; ergo Maria est mater Dei. 

Ratione materiae proximae, i. e. ratione propositionum, syllogismi 
dividuntur in affirmativos et negativos, quatenus conclusio est 
affirmativa aut negativa. 


607. Syllogismus simplex et compositus. — Ratione materiae proximae, 
quatenus nomine materiae proximae intelliguntur ipsi syllogismi seu 
argumentationes, ex quibus conflari potest syllogismus aliquis com- 
positus, distinguuntur syllogismi simplices, ex pluribus aliis syl- 
logismis seu argumentationibus non compositi, et syllogismi compositi 
sive implicite sive explicite. Syllogismi compositi sunt: 

Epichirema — est syllogismus, cuius una vel utraque praemissa 
est propositio causalis: Omnis homo est mortalis, quia habet essentiam 
compositam; atqui Petrus est homo; ergo Petrus est mortalis. 

Polysyllogismus — est colligatio plurium syllogismorum, ita 
ut conclusio unius sit praemissa subsequentis: Spiritus caret materia; 
atqui anima humana est spiritus. Ergo caret materia; atqui, quod 
caret materia, est incorruptibile. Ergo anima humana est incorruptibilis. 

Sorites — est syllogismus compositus continens plures terminos 
medios, quorum alter alterum extensione sua complectitur. Implicite 
in se continet plures syllogismos, etsi conclusio non deducitur nisi post 
ultimam praemissam. Sorites est duplex: Aristotelicus et Goclenius:. 
Aristotelicus in prima praemissa Mua minus extensum de S^ praedicat, 
in secunda de hoc M^ alium Mum magis extensum etc., in ultima prae- 
missa P praedicat de M^ maxime extenso. Goclenius inverso modo 
procedit: in prima praemissa P praedicat de M^ maxime extenso, in 
secunda hunc Mum de alio M^ minus extenso etc., in ultima praemissa 
Mum extensione minimum de S° praedicat. 


Sorites Aristotelicus : Sorites Goclenius: 
S M Mx P 
Petrus est homo; Animal sentit ; 
M Mt M Mı 
homo est animal; homo est animal ; 
Mı P S M 
animal sentit; Petrus est homo ; 
S P~ mE mM 
ergo Petrus sentit. ergo Petrus sentit. 


| Ita vocatur a Rud. Goclenio, Marburgensi doctore, qui primus in libro 
«Isagoge in Organum Aristolelis (Francofurti 1598) illum proposuit. 

608. Syllogismus absolutus et modalis. — Ratione qualitatis materiae 
seu ratione qualitatis accidentalis propositionum, ex quibus conflantur 
syllogismi, distinguuntur syllogismi modales et non modales. — 
Syllogismus modalis est, cuius una vel utraque praemissa est modalis. 
Syllogismi modales ita conficiendi sunt, ut tamquam materia remota 
consideretur S et P dicti propositionum modalium: 


M P 
Necesse est omne animal esse substantiam. 
S M 
Sed necesse est omnem hominem esse animal. 
S P 
Ergo necesse est omnem hominem esse substantiam. 


Syllogismi modales confici possunt in omnibus figuris et modis syl- 
logisticis. Conclusio syllogismi modalis semper est modalis. Si una 
tantum praemissa est modalis, conclusio erit eiusdem modalitatis, simi- 
liter si utraque praemissa est eiusdem modalitatis. 51 vero praemissae 
sunt diversae modalitatis, „peiorem sequitur semper conclusio partem". 
Modi contingentiae, possibilitatis, impossibilitatis peiores sunt quam 
modus necessitatis, modi possibilitatis et 1mpossibilitatis peiores sunt 
quam contingentia, impossibilitas peior est possibilitate. Exemplum: 
Possibile est omne animal esse album ; sed necesse est omnem hominem 
esse animal; ergo possibile est omnem hominem esse album. Notetur 
tamen modum impossibilitatis negationem continere ac proinde ex 
utraque praemissa de impossibili syllogismum confici non posse secun- 
dum regulam 5. 


609. Syllogismus apodicticus, probabilis, erroneus. — Ratione materiae, 
i. e. ratione materiae propositionum, distinguuntur syllogismi apodic- 
tici seu demonstrativi et probabiles et erronei, quatenus constant 
ex propositionibus necessariis aut contingentibus aut impossibilibus. 


Ad O64sqq. Aristoteles distinguere solet: 1. syllogismum  demonstrativum 
(piiooópnua — ovAAoyiouó  AmoOstiKTiIKÓ ), qui procedit ex principiis universalibus 
et certis, ideoque scientiam proprie dictam efficit; 2. syllogismum dialecticum seu 
inquisitorium (Enıxecipnua — ovAAoytouó  OtgAEKTIKÓ ), qui ex propositionibus pro- 
babilibus procedit et ad inquirendam veritatem ordinatur; 3. syllogismum contentio- 
sum seu sophisticum (oóqoioua — ovAAoyiocuó  EpiotTiKÓ ), qui conclusionem infert ex 
praemissis quae illam non re ipsa, sed specie tenus continent: 4. syllogismum rhe- 
toricum seu enthymema (EvO0bunua — ovAAoyicuó  PmropiKÓ ), qui procedit ex veri- 
similibus et exemplis et ab oratoribus adhiberi solet, quo audientibus conclusionem 
persuadeant. — In c. 11 VIII Topicorum habet: Eoti ð qiAooópnua uEv ovAAOyIOLO 
üzoOsziKTIKO , Emixyeipnua ó& ovAAOoytouÓ OtgÀAgKTIKÓO , oÓcQioua 0$ ovAAOyiouO  EpioTiKO , 
órópnua ó& ovAAoyicpuÓó O10AEKTIKO àvtripàogo (162a 15. Cf. Anal. post. | 6; Ei obv 


Eotiv ñ ómoosikrikr Emiotrüun EE àvaykaiov àpxov . . pavepòv óri Ek TOt10DTOV TIVO V 
üv ein ò àmoOsikTiKOÓ  ovAAoyircuó (74b 5 10). Topic. T1: AiaAeKTIKO ë OvAAOyIO- 
uò ò EE EvoóóEov ovAAoyiocuévo (100 a 29; cf. Anal. pr. 130, 46a9\... EpiotiKo 


OÓ Eoti ovààoyiouò Ó Ek paivouEvwv EvoóoEov, uñ óvrov ðE, kai ò EE EvõòEwv r] pavo- 
uėvwv EvõòEwv parvòuevo (100 b 23). Anal. pr. 11 27: 'EvObungua uv oùv Eoti ovààoyio- 
uò EE sikócrov n onueiov (70a 10; cf. Rhet. I 1; Eoti ò àanòðsıEı Pntopixh EvObunua.... 

TÒ © EvObunua ovAAoyircuó 71: 1355a60). Ex istis testimoniis apparet divisionem 
syllogismorum et terminologiam, qua utitur Aristoteles, differre a modo dividendi et 
dicendi, quem recentiores adbibent et quem supra in textu secuti sumus. Divisiones, 
quas Aristoteles proponit, conveniunt cum iis, quae n. 69 positae sunt; alias vero 
divisiones, quas accidentales plerumque esse manifestum est, posteriores philosophi 
statuerunt, Aristoteles vero eas aut omittit aut breviter tangit exceptis syllogismis 
modalibus, quos in I Anal. pr. c. 9—22 tanta ubertate pertractat, ut pleniorem ex- 
positionem vix invenias. Enthymema et epichirema apud Aristotelem alio sensu di- 
cuntur ac apud recentiores. Voce ,$8orites  (oopeirn ) ipse Aristoteles non utitur, 
argumentandi autem rationem, quae isto nomine venit, indicat Anal. pr. 123 (41 a 18) 
et 25 (42b 1). Doctrina de syllogismis modalibus etiam in opusc. [48] Summa tot. 
Log. Arist., quod inter opuscula S. Thomae recensetur, fuse exponitur: Tract. 8 De 
syll. simpliciter, c. 13— 15. 


$ 5. De syllogismo expositorio. 


70. Syllogismi expositoriü definitio. —  Syllogismus expositorius ille 
est, cuius M est terminus singularis. Dicitur ,expositorius", quia con- 
iunctionem P' cum S° exponit mediante M^ singulari, sensibus mani- 
festo : ludas Iscariotes tradidit lesum ; sed ludas Iscariotes fuit apo- 
stolus; ergo apostolus tradidit lesum. — Socrates est philosophus; sed 
hic homo est Socrates; ergo hic homo est philosophus. 

Sicut in syllogismo stricte dicto M universaliter. distributive ad- 
hibendus est, ita in syllogismo expositorio M debet esse perfecte, 
i. e. incommunicabiliter singularis . Et haec est ratio, cur syllogismus 
deductivus reguletur principio identitatis et discrepantiae mediante dicto 
„de omni“ et „de nullo", syllogismus vero'expositorius immediate 
reguletur principio identitatis et discrepantiae. 


71. Syllogismi expositorii figurae et modi. — Syllogismi expositorii 
confici possunt in omnibus figuris, sed connaturalissime fiunt in tertia 
figura, in qua M bis subicitur; proprium enim est individui subici. 
At in secunda figura praeter modos communes negative concludentes 
syllogismus expositorius habet quattuor alios affirmativos, quorum 
primus ex utraque praemissa universali, alter ex utraque particulari, 
tertius ex maiore universali et minore particulari, quartus ex maiore 
particulari et minore universali rectam infert conclusionem. Hi modi, 
qui tamquam modi syllogismi stricte dicti peccant contra regulam 
quartam, pro syllogismo expositorio valent, quia in syllogismo ex- 
positorio M, utpote terminus singularis, semper universaliter supponit: 
Magister meus est hic homo; atqui pater meus est hic homo; ergo 
pater meus est magister meus (modus: a a a) Aliquis homo est 
Petrus; atqui aliquis philosophus est Petrus; ergo aliquis philosophus 


| Essentia divina non est incommunicabiliter singularis; ideo non valet syllogis- 
mus: Essentia divina est Pater; essentia divina est Filius; ergo Pater est Filius. 
Syllogismus iste habet quattuor terminos, quia aliter supponit essentia divina in 
prima, aliter in secunda praemissa; in prima supponit pro essentia divina subsistente 
in Patre, in secunda pro eadem essentia subsistente in Filio. Pater et Filius non 


sunt idem uni eidemque tertio. 

est homo (modus: i 1 i). Contra in tertia figura syllogismus exposi- 
torius non potest habere nisi duos modos, alterum qui utramque prae- 
missam affirmativam, alterum qui alterutram negativam habet, quia 
in syllogismo expositorio secundum tertiam figuram constructo utra- 
que maior est necessario singularis, i. e. universalis (cf. n. 58, nota). 


Nota. — Syllogismi, qui conficerentur ex utraque praemissa con- 
vertibili, ita ut utriusque S et P aeque late paterent secundum ex- 
tensionem, se haberent similiter sicut syllogismi expositorii: immediate 
regularentur principio identitatis atque admitterent praeter modos 
communes alios modos legitimos. Exemplum sit: Omne animal risibile 
est animal rationale; atqui omnis homo est animal rationale; ergo 
omnis homo est animal risibile. Sed hoc per accidens est, non in 
rigore praemissarum, quia praemissae ex se non enuntiant se esse pro- 
positiones convertibiles. Si autem addatur P^ signum, quo enuntietur 
propositionis convertibilitas: Omne animal risibile est omne animal 
rationale etc., propositiones fiunt compositae, ac proinde etiam ipsa 
argumentatio composita estl. 


§ 6. De syllogismo hypothetico. 


72. Syllogismi hypothetici notio. — Syllogismus hypotheticus est, in 
quo maior est propositio hypothetica, cuius una pars indicat conclu- 
sionem, altera rationem eius logicam, unde dependet; minor vero ponit 
hanc rationem2. Ceteri syllogismi omnes sunt catégoriel, licet con- 
tineant propositiones hypotheticas, quia procedunt secundum formam 
communem syllogismi. E. g.: Sı A est, est B; si B est, est C; ergo 
si A est, est C. Est processus communis syllogismi: A = B, B = C, 
C — A. 

Maior syllogismi hypothetici continet conclusionem hypothetice iam 
deductam, quae ope minoris absolute deducitur. Ideo syllogismus hypo- 
theticus supponit syllogismum categoricum, quem virtualiter et im- 
plicite continet. 


73. Syllogismi hypothetici divisio. — Cum propositio hypothetica 
quadruplex sit: conditionalis, disiunctiva, coniunctiva, copulativa, et 
cum ex propositione copulativa nihil inferri possit, syllogismus hypo- 
theticus est triplex: conditionalis, disiunctivus, coniunctivus. 
syllogismus conditionalis est, cuius maior est propositio con- 
ditionalis; minor proinde est affirmatio conditionis aut negatio con- 


| Cf. Wildschrey, Die Grundlagen einer vollstándigen Syllogistik. — Auctor 
quantificando praedicatum octoginta reperit modos. De hac quantificatione praedicati 
cf. n. 40, 1 nota. 

* Haec ratio est aut affirmatio conditionis aut negatio conditionati (in. syllogismo 
conditional!) aut affirmatio vel negatio unius vel plurium membrorum disiunctionis 
(in syllogismo disiunctivo et coniunctivo). 

Gredi, Elein. philos. I. Ei 7. 

ditionati. Conclusio est aut affirmatio conditional! in virtute affirmatae 
conditionis (in minore) aut negatio conditionis in virtute negati con- 
ditional (in minore). Quia veritas et falsitas propositionis conditio- 
nal non consistit nisi in relatione inter conditionem et conditionatum, 
syllogismus conditionalis habet duas figuras: I. concludit a veritate 
conditionis ad veritatem conditionati, II. a falsitate conditional ad 
falsitatem conditionis: Si Petrus currit, Petrus movetur; atqui Petrus 
currit; ergo Petrus movetur; vel: atqui Petrus non movetur; ergo 
non currit. Posita enim conditione, conditionatum ponatur necesse est, 
at non viceversa posito conditionato ponenda est conditio; sublato 
conditionato, conditio tolli debet, at non viceversa sublata conditione 
tollendum est conditionatum. Falso igitur concluderetur: atqui Petrus 
non currit; ergo non movetur. Licet enim Petrus non currat, potest 
tamen moveri. 

secundum diversitatem qualitatis (essentialis) praemissarum in utra- 
que figura oriuntur quattuor modi: 


I. figura: a) Si A est, estB; est A; ergo est B. 

b) Si A est, non est B; est A ; ergo non est B. 

c) Si A non est, est B; A non est; ergo est B. 

d) Si A non est, non est B; A non est; ergo non est B. 
II. figura: a) Si A est, est B; non est B; ergo non est A. 

b) Si A est, non est B: est B; ergo non est A. 

c) Si A non est, est B ; non est B ; ergo est A. 

d) Si A non est, non est B: est B; ergo est A. 


syllogismus conditionalis eo resolvitur in categoricum, quod expli- 
catur syllogismus categoricus in hypothetico virtualiter et implicite 
contentus. Si utrumque membrum propositionis conditionalis habet 
idem subiectum, reductio facili modo fit syllogismo categorico, cuius 
maior est propositio universalis, quae habet pro S^ P conditionis, pro 
P^ P conditionati; minor manet eadem: Si Petrus currit, Petrus mo- 
vetur; atqui Petrus currit; ergo movetur. Omne quod currit, movetur; 
atqui Petrus currit; ergo movetur. Si vero utrumque membrum pro- 
positionis conditionalis non habet idem subiectum, reductio ita simplici 
modo fieri non potest: Si mundus exsistit, Deus exsistit; atqui mundus 
exsistit: ergo Deus exsistit. Syllogismus categoricus latens in hac 
argumentatione ita explicari potest: Causa mundi exsistentis exsistit; 
atqui Deus est causa mundi exsistentis; ergo Deus exsistit. 

syllogismus disiunctivus est, cuius maior est propositio dis- 
iunctiva, minor vero affirmatio vel negatio unius aut plurium mem- 
brorum disiunctionis ; conclusio est negatio vel affirmatio ceterorum. — 
Quia in propositione disiunctiva omnia membra non possunt esse neque 
simul vera neque falsa, duae sunt figurae syllogismi disiunctivi; in 
utraque figura sunt quattuor modi secundum variationem qualitatis 
(essentialis) praemissarum : 

I. figura: a) Aut A est, aut B est; A non est; ergo B est. 
b) Aut A est, aut B non est; A non est; ergo B non est. 
c) Aut A non est, aut B est; A est: ergo B est. 
d) Aut A non est, aut B non est; A est; ergo non est B. 
II. figura: a) Aut A est, aut B est; A est; ergo non est B. 
b) Aut A est, aut non est B; A est; ergo est B. 
c) Aut A non est. aut B est: A non est; ergo non est B. 
d) Aut A non est, aut non est B; A non est; ergo est B. 


Exemplum: Angulus est aut rectus aut acutus aut obtusus: atqui 
est neque rectus neque acutus; ergo est obtusus (I. fig.). — Atqui est 
obtusus; ergo est neque rectus neque acutus (II. fig.). 

Syllogismus disiunctivus reduci potest ad conditionalem aut im- 
mediate ad categoricum. Ita primus modus primae figurae reducitur: 
l. ad syllogismum  conditionalem: Si A non est, est B: A non est; 
ergo B est; 2. ad categoricum: Omne quod non est A, est B: at- 
qui x non est A; ergo x est B: Si angulus est neque rectus neque 
acutus, est obtusus; atqui angulus est neque rectus neque acutus; ergo 
est obtusus. Angulus qui est neque rectus neque acutus, est obtusus : 
atqui hic angulus est neque rectus neque acutus; ergo est obtusus. 

syllogismus coniunctivus est, cuius maior negat duo P eidem 
S^ simul convenire posse, minor est unius membri affirmatio, conclusio 
negatio alterius. In maiore non potest utrumque membrum verum 
esse, potest tamen utrumque esse falsum. Ideo conclusio a falsitate 
unius ad veritatem alterius non valet. Quare syllogismus coniunctivus 
unam tantum habet figuram cum duobus modis, qui distinguuntur 
secundum affirmationem et negationem membrorum maioris: A non 
potest simul esse B et C; atqui A est B: ergo non est C. — A non 
potest simul esse B et C; atqui A est C; ergo non est B. Homo non 
potest servire Deo et mammonae; atqui servit Deo; ergo non servit 
mammonae; — atqui servit mammonae; ergo non servit Deo. 


74. Dilemma ‘^. — Dilemma (trilemma etc.) est argumentatio, in qua 
ex positione uniuscuiusque membri disiunctionis completae idem semper 
deducitur. Dilemma est syllogismus hypotheticus compositus. 

S est aut P aut Pj aut P2. 

Si S est P, valet C. 


Si S est P,, valet C. 

Si S est P2, valet C. 

Ergo C valet, sive 5 est P sive Pj sive P2. 
Exemplum sit illud Tertulliani- contra decretum Traiani : 


Aut nocentes sunt Christiani aut innocentes. 
Si nocentes, cur inquiri prohibes? (Decretum est iniustum.) 


| A S. Hieronymo (Ep. ad Ocean.) vocatur .syllogismus Cornutus 
) Apologeticus. 

Si innocentes, cur delatis poenam irrogas? (Decretum est iniustum.) 
(Ergo sive sunt nocentes sive innocentes, decretum est iniustum.) 


Ut dilemma sit rectum, requiritur: 1. ut disiunctio sit completa, 
2. ut consequens, quod ex singulis membris deducitur, sequatur legitime 
et exclusive, ita ut dilemma retorqueri non possit. — Exemplum di- 
lemmatis, quod peccat contra has regulas: 


Aut bene aut male rempublicam administrabis. 
Si male, displicebis Deo: 
si bene, displicebis hominibus. Ergo etc. 


Retorquetur: Si male, placebo hominibus; 
si bene, placebo Deo. Ergo etc. 


Ad 72. Aristoteles syllogismi hypothetici mentionem non facit; nomine syllo- 
gismi hypothetici significat syllogismum  categoricum, qui procedit ex aliqua sup- 
positione, de qua certo non constat (cf. M. Thiel, Die Bedeutungen des Wortes 


hypothesis bei Aristoteles). 


§ 7. De inductione. 


De Maria, Philos, peripatetico-scholast.: Logica minor, tract. 3, c. 2. Frick, 
Logica, pars I, 1.2, c. 2; para II, 1.2, c. 4. Mercier, Cours philos.: Logique IV, 
chap. 2, a. 2. B. Reiser, System der Philos.: Logik, Wesen und Beweiskraft des 
aufsteigenden Beweises. P. Geny, Instit. dialecticae (ad usum privatum) II, cap. 3, 
art. 3. Richard, La philosophie du raisonnement dans les sciences, chap. 5. 


75. Inductionis notio. — Inductio dupliciter sumitur: a) pro abstrac- 
tione qua universale a singularibus abstrahitur, b) pro argumenta- 
tione inductiva. Inductio quae est argumentatio inductiva, defini- 
tur: argumentatio, qua ex veritatibus singularibus seu  particulari- 
bus ad veritatem universalem in eis contentam concluditur. Inductio 
igitur motum rationis exprimit a particularibus ad universale, cum syl- 
logismus stricte dictus seu deductivus ab universali ad particulare 


descendat. 


Inductio : 
M P 


Plantae, bruta, homines movent seipsa. 


M S 


Plantae, bruta, homines sunt omne vivens cbrporeum. 
S P 


Omne vivens corporeum movet seipsum. 

Deductio : 
M P 
Omne vivens corporeum movet seipsum. 
S M 
Plantae, bruta, homines sunt viventia corporea. 
S P 
Plantae, bruta, homines movent seipsa. 
M « P 
S «M 
S«P. 
76. Inductionis medium et principium speciale. — Inductio eo essen- 


tialiter distinguitur a syllogismo quod, mediante enumeratione particu- 
larium in antecedente, coniungit P S° in consequente, cum syllogismus, 
mediante termino medio, coniungat in conclusione sua P S°. Medium 
inductionis proinde est divisio seu enumeratio particularium. Eius 
principium speciale vocari potest „dictum de omnibus singulis", ,ne- 
gatum de omnibus singulis", et ita enuntiatur: Quidquid affirmatur 
vel negatur de omnibus singulis inferioribus alicuius universalis, de 
ipso universali affirmandum vel negandum est. 


71. Inductionis divisio. — Inductio alia est completa, alia incom- 
pleta. Prima habetur, cum de subiecto universali concludimus id, 
quod singillatim de omnibus eius inferioribus affirmandum vel negan- 
dum esse cognovimus (exemplum inductionis completae vide supra n. 75). 
Secunda vero habetur, cum de subiecto aliquo universali concludimus 
id, quod singillatim de quibusdam eius inferioribus affirmandum vel 
negandum esse cognovimus. — Inductio incompleta subdividitur in 
sufficientem et insufficientem. 

Inductio incompleta sufficiens est inductio, in qua non fit enume- 
ratio omnium singularium sub aliqua specie vel specierum sub aliquo 
genere contentarum, supponendum tamen est praedicatum, quod con- 
venire quibusdam patet, convenire omnibus. Et hoc tunc supponen- 
dum est, cum constat praedicatum aliquod, in quibusdam individuis 
observatum, esse proprietatem seu dimanare ex ipsa rei natura; nam 
natura specifica eadem est in omnibus individuis eiusdem speciei, et 
natura generica eadem est in omnibus speciebus eiusdem generis. 
Praedicatum autem ex ipsa rei natura dimanare ex eo deducitur, quod 
sub diversis circumstantiis constanter adest. Effectus enim constans 
postulat causam constantem, quae non potest esse fortuita quaedam et 
accidentalis circumstantia, sed debet esse ipsa rei natura. Innititur 
ergo inductio incompleta sufficiens principio causalitatis seu rationis 
sufficientis: Quidquid fit, causam habet proportionatam; nihil est sine 
ratione sufficiente. 

Inductio igitur incompleta, sed sufficiens, opitulante principio cau- 
salitatis, ad veram certitudinem deducere potest, cum inductio in- 
completa insufficiens ex ipsa natura sua non possit gignere nisi pro- 
babilitatem. 

Inductio incompleta sufficiens physica dicitur propterea, quod in 
scientiis physicis experimentalibus adhibetur ad inducendas leges na- 
turae ex factis singularibus. Physici enim observationibus suis eo de- 
venire nituntur, ut cognoscant, num phaenomenon aliquod observatum 
ex ipsa rei natura progrediatur. Qua in re notandum est: a) posse 
quandoque contingere, ut ex observatione unius individui satis clare 
constet praedicatum aliquod dimanare ex rei natura; tunc haec ob- 
servatio in uno individuo satis esset ad inductionem sufficientem. Ita 
quaedam mineralia, dum franguntur, figuras geometricas cristallinas 
tam regulares ostendunt, quae fortuito adesse in [fractura minime 
posse statim cognoscuntur: b) fere semper tamen non ita facile esse 
discernere, utrum aliquod praedicatum | observatum  dimanet ex rei 
natura an ex aliqua peculiari et fortuita circumstantia. Ad hoc requi- 
ritur diligentissima et variata observatio in diversis individuis sub 
diversis circumstantiis h. Quae observatio saepe nondum ad certitudinem, 
sed ad coniecturam tantum deducit seu hypothesin. Hypothesis, 
si ope experimenti seu aliarum observationum  verificatur, in certi- 
tudinem transit, et sic statuitur lex naturae explicans facta singularia. 
Ut hunc processum exemplo declaremus: cum quis videt plurima cor- 
pora deorsum cadere, eo deducitur, ut supponat omnia corpora esse 
eravia, et ea quae deorsum non cadunt, sed sursum ascendunt, aliqua 
accidentali causa impediri, ne cadant, et sursum impelli. Quae hypo- 
thesis experimento corporum in vacuo cadentium plene verificatur, ita 
ut inductione sufficiente statuta sit lex: omnia corpora esse gravia. 


75. Inductionis ultimum fundamentum. — Inductio est argumentatio 
essentialiter diversa a syllogismo categorico, continet tamen hunc syl- 
logismum virtualiter. Quare principium convenientiae: coniunctio aut 
divisio subiecti et praedicati mediante termino medio, est fundamentum 
cuiuscumque argumentationis. 

Inductio completa hunc continet syllogismum ab aequivalente ad 
aequivalens: Subiectum, quod aequivalet partibus enumeratis, est sub- 
iectum, quod habet praedicatum conveniens partibus enumeratis. Atqui 
S (in exemplo n. 75: omne vivens corporeum) est subiectum, quod 
aequivalet partibus enumeratis. Ergo. 

Inductionem  incompletam continere syllogismum . procedentem ex 
principio causalitatis et rationis sufficientis iam patet ex dictis. Qui 
syllogismus ita enuntiari potest: Praedicatum, quod invenitur convenire 


* Observationes maximopere multiplicatae tum temporaliter tum localiter sta- 
tisticam constituunt. Ope statisticae praesertim meteorologia leges, quae aeris 
temperamentum regunt, detegere nititur. 

subiecto alicui in multis casibus sub diversis circumstantiis, est prae- 
dicatum, quod huic subiecto universaliter convenit. Atqui P est prae- 
dicatum, quod invenitur convenire subiecto S in multis casibus sub 
diversis circumstantiis. Ergo P est praedicatum, quod convenit huic 
subiecto S universaliter. Maior huius syllogismi probatur ex principio 
causalitatis et rationis sufficientis, sicut n. 77 indicatum est. Hic pro- 
cessus syllogisticus continetur etiam in inductione incompleta insuffi- 
ciente, 1. e. ad certitudinem gignendam, sufficiente tamen ad probabili- 
tatem. Tunc repetitis experimentis nexus inter S et P non certitudi- 
naliter quidem, probabiliter tamen manifestatur. Inductio autem, quae 
ne probabilitatem quidem gignere potest, legitima non est. 


79. Analogia, exemplum. — Analogia est processus probabilis a plu- 
ribus particularibus ad aliud particulare eiusdem generis. Similiter 
exemplum ab uno particulari ad aliud eiusdem generis concludit. — 
Analogia et exemplum continent in se inductionem et deductionem. 
Inducitur ope inductionis incompletae insufficientis (saltem per se non 
sufficientis ad certitudinem) principium universale, quod postea ad alium 
casum particularem applicatur per deductionem. Ita ex eo, quod hic 
maximus peccator et iste et ille veniam a Deo impetravit, inducitur 
principium universale: maximos etiam peccatores a Deo veniam im- 
petrare. Hoc principium iterum applicatur alteri casui particulari: ergo 
etiam tu, etsi maximis criminibus maculatus, veniam impetrabis. 


Ad-75sqq. Aristoteles in c. 23 II Anal. pr. diserte de inductione agit. Induc- 
tionem syllogismum dicit, in quo alterum, i. e. maius extremum de medio probatur 
per alterum seu minus extremum, i. e. per singularia et inferiora sub medio contenta. 
Inductio enim fit ex omnibus singularibus ideoque praecipue servit ad propositiones 
primas et immediatas seu carentes medio probandas. Inde inductio deductioni opponitur; 
haec enim maius extremum de minori extremo per medium probat, illa vero maius 
extremum de medio per minus extremum. Quare deductio secundum se seu natura 
prior est, inductio autem notior est quoad nos, quia scii, nostra cognitio per sensus 
incipit. Ezrayco yr] uév ovv oti kai ò ¿E &rayoyr| ovAAoyiouó TÒ ðw TOD &TÉDpOU 
OàüvEpov üàkpov To uoy ovAAoyicao0aQt, ... à yàp Amayoyrn Ox zàvrov. oti ð Ô 
TOIl0UTO  OvAÀAÀOyiOUÓ TÅ TMTPÆTN kxaiuéooU MPOTAOEW .... POEL uv obv 7ztpÓTEDO 
kai yvopiuoTepo Ò ıd To) u£oovu ovAAoyiouó , uiv © évapyéorepo © ðA Tf] ÈT- 
aycoyr : 68 b 15. — Esayoyn ðt n àn Tov KaO' ékaotov éni rà Kka0020v podo 
(Top. I 12, 105 a 13; cf. Anal. post. I 18, 81 a 40; S.T hoin. lect. 30 n. 4 sqq.). Aristo- 
teles experientiae esse dicit scientiarum principia tradere per sufficientem 
singularium observationem (Anal. pr. 130, 46a 18). S. Thomas: ,Et est attenden- 
dum, quod satis convenienter comparavit [Philosophus] divisionem inductioni. Utrobi- 
que enim oportet supponere, quod accepta sint omnia, quae continentur 
sub aliquo communi: alioquin nec inducens poterit ex singularibus acceptis 
concludere universale nec dividens ex remotione quarundam partium poterit con- 
cludere aliam. Patet igitur quod inducens facta inductione, quod Socrates currat et Plato 
et Cicero, non potest ex necessitate concludere, quod omnis homo currat, nisi detur 
sibi a respondente, quod nihil aliud contineatur sub homine quam ista quae inducta 
$unt (In Anal. post. II lect. 4 n. 4). Si Aristoteles et S. Thomas illum secutus dicunt 
requiri integram singularium  enumerationem, intelligunt integram virtute, non in- 
tegram actu (uti Averrhoés iam explicavit Aristotelis sententiam). Quod apparet et 
ex usu inductionis incompletae apud utrumque et ex verbis utriusque. 

§ 8. De sophismatis. 


80. Sophismatis notio. — Sophisma secundum Aristotelem definitur: 
oratio, quae propter similitudinem, quam habet cum syllogismo, syl- 
logismus videtur, cum tamen non sit. — Haec similitudo cum syl- 
logismo oritur aut ex eo, quod voces, quae diversa significant, videntur 
significare idem — fallaciae in dictione —, aut ex eo, quod res 
significatae per voces propter similitudinem, quam habent cum aliis 
rebus, videntur esse id quod non sunt — fallaciae in rebus et 
extra dictionem. 


5]. Fallaciae in dictione — numerantur sex: aequivocatio, amphi- 
bolia, fallacia compositionis, divisionis, accentus, figurae dictionis. 

Aequivocatio est sophisma, quod oritur ex voce aequivoca aequi- 
voce sumpta: Quidquid ridet, est homo; pratum ridet; ergo pratum 
est homol. 

Amphibolia oritur ex oratione aequivoca: Aio te Aeacida Ro- 
manos vincere posse. 

Fallacia compositionis et divisionis habetur, cum fit transitus 
a sensu diviso ad compositum, et viceversa: Possum ambulare et non 
ambulare; sed ambulare et non ambulare est impossibile ; ergo possum 
impossibile. Distinguenda est maior: Possum ambulare et non ambu- 
lare, in sensu diviso, hoc est: habeo potentiam ambulandi vel non 
ambulandi, concedo; in sensu composito, hoc est: habeo potentiam 
coniungendi ambulationem cum sua negatione, nego. 

Fallacia accentus provenit ex accentus in eadem voce mutatione: 
Lepores sunt animalia silvestria; sed in comoediis sunt lepores; ergo 
in comoediis sunt animalia silvestria. 

Fallacia figurae dictionis oritur ex similitudine dictionum: Omnis 
substantia affecta albedine est alba; paries est substantia affecta albedine; 
ergo paries est alba. 


52. Fallaciae extra dictionem — numerantur septem: fallacia acci- 
dentis, dicti, consequentis, ignoratio elenchi, petitio principii, fallacia 
non causae ut causae, plurium interrogationum ut unius. 

Fallacia accidentis committitur, cum id, quod convenit aut non 
convenit accidenti, dicitur convenire aut non convenire subiecto, et 
viceversa. —  Accidens hic late sumitur pro omni eo praedicato, quod 
aliqua ratione diversum est vel realiter vel ratione tantum a subiecto. 
Exemplum: Risibile est proprietas; homo est risibilis; ergo est pro- 
prietas. Sophisma hac distinctione solvitur: Dist. mai.: Accidens risi- 
bilitatis est proprietas, conc. ; subiectum habens risibilitatem est pro- 
prietas, nego. Contradist. min.: Homo est subiectum habens risibili- 
tatem, conc.; est accidens risibilitatis, nego. 


| Exempla haec ponuntur mere formaliter, cum sophismata, quae senas dif- 
ficultates constituunt, suis locis solvantur. 

Fallacia dicti est, cum proceditur a dicto secundum quid ad dictum 
simpliciter, et viceversa. Exemplum: Aethiops est albus dente: ergo 
est albus. 

Fallacia consequentis est sophisma proveniens ex eo, quod ex 
posito consequente (falso) infertur antecedens esse positum, sicut ex 
posito antecedente (recte) infertur consequens esse positum, et vice- 
versa, ex sublato antecedente (falso) infertur consequens esse tollendum, 
sicut ex sublato consequente (recte) infertur antecedens esse tollendum : 
Si Petrus currit, Petrus movetur; atqui Petrus movetur; ergo currit; 
atqui non currit; ergo non movetur. 

Ignoratio elenchi, i. e. redargutionis seu status quaestionis com- 
mittitur, cum non probatur id quod est probandum, ut cum quis catho- 
licos aggressus propter idololatriae crimen probat catholicos venerari 
sanctos. 

Petitio principii est, cum idem per idem probatur, ut cum 
probas Icarum esse filium Daedali, quia Daedalus est pater Icari. — 
Circulus vitiosus in demonstrando est petitio principii mediata; 
eL m. 22lL.3. 

Fallacia non causae ut causae contingit, cum assignatur aliquid 
pro causa alicuius rei, quod revera eius causa non est. Exemplum: 
Quod inebriat, non est bibendum ; vinum inebriat; ergo vinum non est 
bibendum. 

Fallacia plurium interrogationum ut unius, ad quas peti- 
tur una responsio. Exemplum: Homo et lapis suntne animal? 

Ad 80. Ari sto telos librum De sophisticis elenchis composuit. Illis temporibus 
sophistae, inter quos Protagoras Abderites (c. 481—411), Hippias Elius (c. 41 a. Chr.), 
Gorgias Leontinus (483—375), excogitandis versutiis ad alios decipiendos atque im- 
plicandos delectabantur. — Elenchus videtur esse syllogismus, cum non sit. Syllo- 


gismus enim ex praemissis positis necessario diversam ab eis conclusionem infert, 
elenchus autem est syllogismus ,cum contradictione conclusionis: 01 uėv gioi ovAAO- 


yicuoi, ol b ook òvte OÓokov01. ... 0 uv yàp ovAAOyicOHuÓ ék TIVOV OTI TEOÉvTOV 
(QOT£& A£yeiw tepov Ti EE Óàvüàykrn TOv Ketlu£vov OÓiIà TOV KElllÉVOV, £AEyXO  O£ OUÀ- 
Ahoyicuó guer'àvtipàüoso TOÙ ovpwrepüouaro (De soph.el. 1l, 1642a23). — S. Th o- 


mas in opusc. [39] wDe fallaciis ad quosdam nobiles Artistas sophismata exponit. 

Ad 8I sq. Tpoósoi ð sioi ToO yuév &A&yxyeiv Óv0- ol uév yàp ciot ztapà tAv A&Eiwv, 
ol © ¿Ew Tt] éEeo . oti Òt tA uév mapa tħv A£Eiv unoioùvta Ttv pavta- 
oiav ?E tòv àpiO0uóv. tavta OÓ éotiv Õuwvvuia, dupıpoàia, ovvOsor , O1Taipsot , mpoo- 
wõia, oxünua AeEso (De soph. el. 4, 165 b23) Tov © ¿Ew tÅ  A&Eso napa- 
Àoyicuov cin &oriv nTa, &v uev napa TÒ ovupepnko , OógebTepov ÕÈ TO AnmAw d uñ 
ATAO AAAA nÀ d OD f| zOTE f] 7tpO Tı A&yeoO0at, tTpitTov ð TÒ mapa tr]v TOÙ EAEyxov 
àAYVOIAV, TÈTApPTOV ÕÈ TÒ NAPA TÒ &móuevov, z£uTTOV ÕÈ TÒ NAPA TÒ £v Qpyr Aau- 
Dàveiv, &£xrov OÓ&£ TO ud aitiov w  airiov Tivar, £poouov ÕÈ TÒ TA TÀEIO ÈPWTÅUATA 
Év moieiv (1. c., 166 b 21). 


$ 9. De disputatione scholastica. 


83. Quid sit. — Disputatio scholastica est disputatio in forma, i. e. in 
qua rigorose observatur forma syllogistica. Distinguitur a disputatione 
vulgari extra formam et a disputatione socratica, quae in inter- 


74 Pars I. Logica formalis. 


rogationibus consistit, quibus adversarius ad veritatem  admittendam 
paulatim deducitur. 


584. Mnnns defendentis. — In disputatione scholastica defendentis est 
argumenta in forma syllogistica contra thesin allata ad verbum re- 
petere, de singulis propositionibus indicium ferendo, concedendo veras, 
negando falsas, distinguendo ambiguas, transmittendo eas quae ad 
rem non pertinent. Si syllogismus est vitiosus, negatur consequentia. 
Si distinctio adhibetur, haec cadit aut in M aut in S aut in P syl- 
logismi. Si primum, distinguenda erit maior, contradistinguenda minor 
et neganda consequens et consequentia: si secundum aut tertium, di- 
stincta sola maiore aut sola minore, distinguitur consequens. Inter- 
dum distinctio aliqua ulterius subdistinguitur. Quandoque defendens, 
antequam directe, modo exposito, argumenta solvat, poterit indirectam 
praemittere solutionem, negando suppositum (i. e. id quod adversarius 
tamquam fundamentum argumentationis suae supponit) aut retorquendo 
argumentum. 


85. Munus arguentis. — Arguentis est probare propositiones a de- 
fendente negatas. Si distinctio adhibita fuit, arguens instaurat argu- 
mentum, probando partem negatam aut ex parte concessa ulterius 
arguendo. Si defendens negavit propositionem disiunctivam, arguens 
potest postulare, ut assignetur membrum in disiunctione omissum, quo 
assignato ad illud repellendum argumentatur. Si negata est propo- 
sitio universalis, potest petere instantiam, 1i. e. petere ut indicetur 
exceptio. Negata consequentia arguens a defendente quaerat, ut ostendat 
formam syllogismi non esse rectam; quodsi revera forma vitiosa fuit, 
emendetur, sin aliter, arguens formae rectitudinem ostendat. 


SCHEMA DISPUTATIONIS SCHOLASTICAE. 


Defendens: Thesis defendenda haec est: „Veritas principalius et 
per prius est in intellectui; eamque explico et probo. ... 

Et sic satis videtur probata thesis. 

Arguens: Contra thesim, quae sic effertur: ,Veritas principa- 
lus ...", sic instituo argumentum: Veritas principalius et per prius 
non est in intellectu; ergo falsa thesis. 

Defendens: Veritas principalius et per prius non est in intellectu; 
ergo falsa thesis. 

Nego antecedens: faveas probare. 

Arguens: Probo antecedens: Quod est per prius in intellectu, est 
aliquid subiectivi. Atqui veritas non est aliquid subiectivi. Ergo veritas 
non est per prius in intellectu. 

Defendens: Quod est per prius in... (integrum arguentis argu- 
mentum repetit). — Quod est per prius in intellectu, est aliquid sub- 
iectivi. Concedo maiorem. — Atqui veritas non est aliquid subiectivi. 

Distinguo minorem: Veritas ontologica non est.. . concedo minorem; 
veritas logica non est .. nego minorem. — Ergo veritas per prius 
non est in intellectu. Distinguo consequens: Veritas ontologica non 
est. — concedo consequens; veritas logica non est . . ., nego consequens. 
Et explico distinctionem: Veritas logica est adaequatio 1ntellectus 
cum re, ergo aliquid subiectivi; veritas ontologica est adaequatio rei 
cum intellectu, ergo aliquid obiectivi seu extra intellectum. 

Arguens: Atqui veritas logica non est aliquid subiectivi. Ergo 
veritas per prius non est in intellectu et falsa thesis. 

Defendens: Atqui veritas logica.. ,, nego minorem subsumptam; 
faveas probare. 

Arguens: Probo minorem subsumptam: Id quod est in obiecto, 
non est aliquid subiectivi. Atqui veritas logica est in obiecto. Ergo 
veritas logica non est aliquid subiectivi. 

Defendens: Id quod est in obiecto . . . (integrum repetit argu- 
mentum). Id quod est in obiecto, non est aliquid subiectivi. Distinguo 
maiorem: Id quod est in obiecto formaliter, non est.. . concedo ma- 
iorem; id quod est in obiecto fundamentaliter tantum, non est.. . nego 
maiorem. — Atqui veritas logica est in obiecto. Contradistinguo mi- 
norem: Veritas logica est in obiecto formaliter, nego minorem: ... est 
in obiecto fundamentaliter, concedo minorem. — Ergo veritas logica 
non est aliquid subiectivi. Data distinctione nego consequens et con- 
sequentiam. Et explico distinctionem. . . . 

Arguens: Atqui veritas logica est in obiecto formaliter. Ergo 
veritas per prius non est in intellectu et falsa thesis. 

Defendens: Atqui veritas . . .. nego minorem subsumptam; faveas 
probare. 

Arguens: Probo minorem subsumptam: Wreritas logica est in ob- 
iecto ut effectus in causa efficiente. Atqui effectus est in causa efficiente 
formaliter. Ergo veritas logica est in obiecto formaliter. 

Defendens: Veritas logica est . . . (integrum repetit argumen- 
tum). Veritas logica est in obiecto ut effectus in causa efficiente. 
Distinguo maiorem: ut in causa efficiente totali et univoca, nego ma- 
iorem; ut in causa efficiente partiali et analoga, concedo maiorem.— 
Atqui effectus est in causa efficiente formaliter. Contradistinguo mi- 
norem: in causa efficiente totali et univoca, concedo minorem: in causa 
efficiente partiali et analoga, nego minorem. — Ergo veritas logica 
est in obiecto formaliter. Data distinctione nego consequens et con- 
sequentiam. Et explico distinctionem. . . 

Arguens: (Hoc modo arguens subsumendo minorem instat, donec 
distinctionibus defendentis victus vel ex alia parte aggrediatur thesin 
vel eam concedat). 


PARS II. 
LOGICA MATERIALIS. 


CAPUT I. 


LOGICA PROOEMIALIS. 


loannee a S. Thoma, Cursus philos.: Logica, pars H, q. 1—2. Baben- 
etuber, Philos. Thom. Salisburg.: Logica magna, tract, prolegom. Commet, Logik, 
3. Tei, 8. Kap. 


QUAESTIO I: An sit Logica. 


THESIS I: Logica simpliciter est necessaria ad quamcumque scien- 
tiam in statu perfecto, non vero ad scientiam in statu imperfecto. 


86. Status quaestionis. 1. Logicae nomine intelligitur ,ars direc- 
tiva ipsius actus rationis, per quam scii, homo in ipso actu rationis 
ordinate et faciliter et sine errore procedat" (S. Thom., In Anal. post. I 
lect. 1). Logica potest distingui naturalis et artificiosa: naturalis 
est ipsa vis naturalis intellectus humani, praesertim inquantum ra- 
tionalis est seu naturali vi pollet ratiocinandi; artificiosa est ars seu 
habitus superadditus intellectui, vi cuius artificiose definit et dividit 
et argumentatur. Logica artificiosa est habitus distinctus ab habitibus 
ceterarum scientiarum propter distinctum obiectum formale ; obiectum 
enim formale Logicae est ens rationis (cf. th. Ill), obiectum formale 
ceterarum scientiarum est ens reale. 

Thesis intelligatur de Logica artificiosa. Cum enim per se pateat 
nullam scientiam acquiri ab homine posse sine naturali virtute ratio- 
cinandi, quaeritur tantum, sitne necessaria ars seu habitus superadditus 
specialis, quo disponatur et adiuvetur ratio ad scientias acquirendas 
et exercendas. 

2. Scientia, utpote cognitio per causas certa et evidens, est habi- 
tus discurrendi seu conclusiones deducendi in aliqua materia scientifica. 
Habitus scientiae prima demonstratione iam generatur, sed imperfecte 
tantum per modum dispositionis facile mobilis seu defectibilis, quam- 
quam per se ex natura sua est habitus difficulter mobilis seu difficulter 
defectibilis. Ideo distinguimus scientiam in statu perfecto, quae 
perfecte actuat intellectum, ita ut possit facile circa ea quae ad plenam 

notitiam obiecti talis scientiae pertinent per se discurrere et ab op- 
positis erroribus seu impugnationibus se defendere, et scientiam in 
statu imperfecto (seu scientiam quoad substantiam), quae est dis- 
positio facile mobilis. Qui scientia pollet in statu imperfecto tantum, 
potest quidem unam alteramve conclusionem deducere ex principiis 
per se notis, at in longiore processu tanta cum difficultate procedit, 
ut certum sit fore, ut deficiat. Qui vero scientia pollet in statu per- 
fecto, quasi sui iuris exsistens, per se solum procedit etiam in longiore 
processu scientifico, demonstrando et refutando adversarios et solvendo 
difficultates, neque indiget adiumento magistri neque libri alicuius. 

3. Necessarium in thesi sumitur pro necessario ad finem ali- 
quem attingendum. Potest autem aliquid esse necessarium ad finem 
aut simpliciter seu ad esse finis, sine quo finis omnino haberi 
nequit, aut secundum quid seu ad bene esse finis, quod idem est 
atque utile. 

4. Epicurus (341—270) et Petrus Gassendi (1592— 1655) ne utilem 
quidem Logicam habebant, Donatistae (saec.V) et Lutherus (1483— 1546) 
ut nocivam eam respuebant. 

Inter scholasticos triplex est sententia circa quaestionem nostram. 
Prima sententia docet Logicam simpliciter necessariam esse ad acqui- 
rendas alias scientias sive in statu perfecto sive etiam imperfecto, ita 
de Aguirre (f 1699); secunda sententia tenet sine Logica scientiam 
haberi posse in statu imperfecto et etiam perfecto, ita Conimbricenses 
(ed. 1591 — 1606); tertia sententia, valde communis, asserit sine Logica 
scientiam haberi posse in statu imperfecto, non vero in statu perfecto. 

5. Ex dictis patet quaestionem de necessitate Logicae esse quae- 
stionem, „an sit Logica". Cum enim sit organum seu instrumentum 
sciendi, si non est necessaria neque utilis ad scientias acquirendas et 
exercendas, omnino nihil est seu non est. 


87. Probatur thesis utraque pars (a posteriori, ex experientia). Vide- 
mus eos, qui Logicam non callent, recte quidem ratiocinari in aliqua 
materia scientifica, difficulter tamen et cum iugi periculo errandi. 


Probatur I pars (Logica simpliciter est necessaria ad quamcumque 
scientiam in statu perfecto — a priori). Scientia in statu perfecto 
est habitus, quo quis longiore processu scientifico sine errore dis- 
currere potest in aliqua speciali materia. Atqui ad hunc habitum re- 
quiritur Logica seu habitus discurrendi in genere, quia habitus 
discurrendi in aliqua speciali materia supponit habitum discurrendi in 
genere. Ergo. 


Probatur II pars (Logica non est necessaria simpliciter ad scien- 
tam in statu imperfecto) ex eo, quod id quod procedit ex habitu et 
arte, imperfecte et difficulter fit etiam sine habitu, sicut virtuose 

moraliter operatur etiam qui virtutes morales nondum acquisivit, secus 
impossibile esset eas acquirere. 


86.  Corollarium. Ergo sicut virtutes morales omnes conectuntur inter 
se et cum fine ultimo, ita virtutes speculativae seu scientiae omnes 
conectuntur cum Logica. 


89. Scholia. 1. Moraliter impossibile est seu maxime difficile eum, 
qui caret Logica, in longiore processu scientifico, cum per se procedit, 
non deficere seu non errare, i. e. morali necessitate requiritur habitus 
Logicae, ne deficiat de facto; si vero de facto non deficit, tunc acquiret 
simul Logicam. Non enim potest evitare defectum, nisi attentissime 
procedendo, reflectendo ad ipsum processum sSscientificum ; quo ipso 
acquiret habitum Logicae. Quare non potest scientia aliqua in statu 
perfecto inesse in mente hominis sine Logica, quae non tantum morali, 
sed absoluta necessitate conectitur cum quacumque scientia perfecta 
tamquam dispositio praerequisita et intrinseca intellectus confortatio. 
2. Initio. mediante Logica naturali acquiritur Logica artificiosa im- 
perfecte primis demonstrationibus logicalibus, quae postea seipsam ad- 
iuvat ad pedetentim se perficiendam, sicut adiuvat alias scientias. 


90. Obi. Contra Ip. 1. Non est simpliciter necessarium, sed potius nocivum 
scientiae, quod docet sophismata. Atqui Logica docet sophismata. Ergo. — Resp. 
Dist. mai.: Quod docet sophismata ad sophismata serio facienda, conc.; ad sophis- 


mata vitanda, nego.  Contradist. min. 

2. Atqui neque haec Logica non sophistica est simpliciter necessaria ad quam- 
cumque scientiam in statu perfecto. Probo. Non est simpliciter necessarium ad 
scientiam in statu perfecto, sine quo potest acquiri scientia in statu perfecto. Atqui 
sine Logica potest acquiri scientia in statu perfecto. Ergo. — Ilesp. Dist. niai.: Sine 
quo potest acquiri summa cum difficultate et ita ut simul hoc acquiratur, nego; sine 
illa summa difficultate et ita ut simul hoc non acquiratur, conc. Contradist. min.: 
Summa cum difficultate et ita ut siinul acquiratur Logica, cone.; sine illa difficul- 
tate et ita ut simul non acquiratur Logica, nego. 

3. Atqui sine Logica acquiritur scientia in statu perfecto, quin obtineat illa summa 
difficultas. Probo. Logica est scientia perfecta. Atqui sine Logica acquiritur ipsa 
Logica, quin obtineat illa summa difficultas. Ergo. — Resp. Dist. mai.: Logica pri- 
mitus acquisita mediante Logica naturali tantum, nego; Logica postea acquisita me- 
diante Logica artificiosa primitus acquisita, conc. Contradist. min.: Acquiritur ipsa 
Logica imperfecte, quae primitus acquiritur mediante Logica naturali, conc.; Logica 
perfecta, quae non acquiritur nisi mediante Logica imperfecta primitus acquisita, nego. 

Contra II p. 1. Hoc est simpliciter necessarium ad scientiam quamcumque etiam 
imperfectam, sine quo scientia omnino haberi nequit. Atqui sine Logica scientia 
omnino haberi nequit. Ergo. - Resp. Conc. mai.; dist. min.: Sine Logica naturali, 
conc. ; sine Logica artificiosa, nego. Dist. consq. 

2. Atqui Logica artificiosa est simpliciter necessaria ad scientiam quamcumque 
etiam imperfectam. Probo. Effectus haberi nequit sine causa. Atqui Logica arti- 
ficiosa est causa scientiae. Ergo. — Resp. Dist. mai.: Sine causa principali, conc.; 
sine causa instrumental!, subdist.: Sine causa instrumental! absolute necessaria, conc.; 
non absolute necessaria, nego. Contradist. min.: Est causa principalis, nego; instru- 
mentahs, subdist.: Absolute necessaria ad quamcumque conclusionem deducendam, 
nego; non absolute necessaria, conc. 

3. Atqui Logica artificiosa est causa absolute necessaria ad quamcumque con- 
clusionem deducendam. Probo. Ad quamcumque conclusionem deducendam cogno- 
scenda est bonitas consequentiae. Atqui ad cognoscendam bonitatem consequentiae 
omnino necessaria est Logica artificiosa. Ergo. — Resp. Dist. mai.: Cognoscenda 
est bonitas consequentiae explicite et formaliter, n?go; implicite et virtualiter per 
Logicam naturalem), conc.  Contradist. min. 


Ad 87. Aristoteles non solum primus Logicam excoluit, sed etiam eius ne- 
cessitatem asseruit (cf. ad -I. S. Thomas: «Alia animalia quodam naturali instinctu 
ad suos actus aguntur, homo autem rationis indicio in suis actionibus dirigitur. Et 
inde est quod ad actus humanos faciliter et ordinate perficiendos diversae artes de- 
serviunt. Nihil enim aliud ars esse videtur quam certa ordinatio rationis, quomodo 
per determinata media ad debitum finem actus humani perveniant. Ratio autem non 
solum dirigere potest inferiorum partium actus, sed etiam actus sui directiva est. 
Hoc enim est proprium intellectivae partis, ut in seipsam reflectatur: nam intel- 
lectus intelligit seipsum et similiter ratio de suo actu ratiocinari potest. Si igitur 
ex hoc, quod ratio de actu manus ratiocinatur, adinventa est ars aedificatoria vel 
fabrilis, per quas homo faciliter et ordinate huiusmodi actus exercere potest: eadem 
ratione ars quaedam necessaria est, quae sit directiva ipsius actus 
rationis, per quam scii, homo in ipso actu rationis ordinate, faciliter et sine errore 
procedat. Et haec ars est Logica, id est rationalis scientia. Quae non solum ratio- 
nalis est ex hoc quod est secundum rationem (quod est omnibus artibus commune . 
sed etiam ex hoc quod est circa ipsum actum rationis sicut circa propriam materiam. 
Et ideo videtur esse ars artium; quia in actu rationis nos dirigit, a quo omnes 
artes Drocedunt (In Anal. post. I lect. | n. 1 sqq.* 


QUAESTIO II: Quid sit Logica. 


§ 1. An Logica sit scientia. 


THESIS II: Logica est scientia, quae simul est ars liberalis. 


9]. St. <u. 1. Quid sit scientia, cf. n. 86, 2. 


2. Ars definitur: recta ratio factibilium, 1. e. habitus intellectualis 
circa opera facienda; dicitur «recta ratio factibilium ", quo distin- 
guitur ars a prudentia, quae est recta ratio agibilium. Factibile potest 
sumi stricte pro opere externo, sed latius sumitur etiam pro opere 
interno, quatenus consideratur ipsum opus efficiendum, non bonus usus 
facultatis; agibile autem opus internum seu actionem immanentem 
significat sub respectu ipsius boni usus facultatis. Prudentia enim non 
tantum dat facultatem (habitum) ad opus bene et facile faciendum, sed 
inclinat etiam, ut semper, cum oportet, utamur hac facilitate. 

Ad materiam artis seu ad opera arte regulanda requiritur: a) Ut 
non sint per se, ex natura sua iam omnino determinata, sicut sunt 
actus vegetativi, ut ciborum concoctio, sed habeant aliquam indifferen- 
tiam seu indeterminationem, artis habitu determinandam per modum 
inchnationis. Hoc convenit arti, prout est habitus operati vus: 
omnis enim habitus operativi stricte dicti est per modum inclinationis 
tollere indeterminationem potentiae, b) Ut sint opera regulanda per 
certa et determinata media ad finem (artefactum) attingendum. 
Hoc convenit arti, prout est talis habitus operativus, i. e. habitus 

distinctus a prudentia, quae dirigit ad. finem (ultimum) secundum cir- 
cumstantias contingentes per media contingentia, quae sunt regulae 
prudentiales. Ad agendum ad finem ultimum non possunt certae et 
determinatae regulae indicari, sed hoc dependet a circumstantiis contin- 
gentibus. Finis enim ultimus non est sicut artefactum, ad quod ob- 
tünendum modo aliquo determinato agendum est, sed diversis omnino 
agendi modis idem attingitur finis ultimus secundum diversas circum- 
stantias et vitae status. Ita etsi omnino aliter vivit rex, aliter monachus, 
eundem tamen gradum beatitudinis uterque attingere potest. 

Ars dividitur in mechanicam seu servilem et liberalem, qua- 
tenus opus, circa quod versatur, est externum aut internum. Ars libe- 
ralis subdividitur in pulchram et scientificam  (speculativam ). 
Ars liberalis speculativa est ars minus stricte, quia ars stricte dicta 
habitus practicus est (cf. n. 103). 


02. Prob. th. I p. (Logica est scientia). — Omnis cognitio certa et 
evidens per causas est scientia. Atqui Logica est cognitio certa et 
evidens per causas. Ergo. 

Prob. min. Logica ex essentia syllogismi deducit syllogismi regulas 
et ipsam essentiam syllogismi resolvit in principium convenientiae et 
„dictum de omni-, quae sunt principia per se nota. Logica probat 
definitionem esse conficiendam ex genere et differentia specifica, i. e. 
rationem assignat, cur ita fieri debeat, etc. 


Prob. II p. (Logica est ars liberalis). — Omnis habitus ordinatus 
ad opera interna, ex natura sua non omnino determinata et certis 
regulis dirigibilia, est ars liberalis. Atqui Logica est habitus ordinatus 
ad opera interna, ex natura sua non omnino determinata et certis 
regulis dirigibilia, ut sunt definitiones, divisiones, argumentationes. Ergo. 


93. Schol. Ad difficultatem solvendam nota: Ars dicitur esse de singu- 
laribus et contingentibus ex parte applicationis ad opus, non ex parte 
regularum, quae sunt certae et determinatae et in universali ideo ars 
etiam scientia esse potest seu cognitio certa et universalis per causas. 


04. obi. 1. Scientia et ara inter se opponuntur tamquam speculativum et prac- 
ticum. Atqui Logica non potest esse simul ea quae inter se opponuntur. Ergo. — 
Resp. Dist. mai.; Scientia et ars speculativa, nego; scientia et ara non speculativa 


(ars mechanica et ars liberalis pulchra), conc. Cone, m in.; dist. consq. 

2. Atqui omnis ars opponitur scientiae. Probo. Quod est de singularibus et con- 
tingentibus, opponitur scientiae. Atqui omnis ara est de singularibus et contingen- 
tibus. Ergo. — Resp. Dist. mai.: Quod omni ex parte est de singularibus et con- 
tingentibus, cone.; quod non omni ex parte est de singularibus et contingentibus, 
nego. Contrndist. min.: Ex parte applicationis ad opus, cone.; ex parte regularum, nego. 

Ad 92. Aristoteles Logicam instrumentum sciendi ideoque et scientiam habet 
(cf. ad 4). S. Thomas Logicam et scientiam et artem dicit (cf. ad 87; In Met. IV 
lect. 4 n. 573 , S. th. II-II 51, 2 ad 3; In Boeth. de Trin. q. 5 a. 1l ad 2 [cit. ad 105]. — 
.Etiam in ipsis speculabilibus est aliquid per modum cuiusdam operis: puta con- 

structio syllogismi aut orationis congruae aut opus numerandi vel mensurandi. Et 
ideo quicumque ad huiusmodi opera rationis habitus speculativi ordinantur, dicuntur 
per quandam similitudinem artes, scii, liberales; ad differentiam illarum artium quae 
ordinantur ad opera per corpus exercita, quae sunt quodammodo serviles, in quan- 
tum corpus serviliter subditur animae et homo secundum animam est liber. Illae 
vero scientiae, quae ad nullum huiusmodi opus ordinantur, simpliciter scientiae di- 
cuntur, non autem &Értes (S. th. I-II 57,3 ad 3). 


§ 2. Quodnam sit obiectum formale Logicae. 


THESIS III: Obiectum formale Logicae est ens rationis, quod est 
relatio rationis, quae in ordinatione conceptuum obiectivorum consistit 


95. St. qu. 1. Quid sit obiectum formale, cf.n. 7. 

4. Ens rationis est ens quod habet esse obiective in intellectu 
tantum. — Ens rationis est aut sine fundamento in re, ut centaurus, 
chimaera, aut cum fundamento in re, ut conceptus speciei et generis. 
Ens rationis cum fundamento in re est duplex: a) carentia entitatis 
quae concipitur ut ens (negatio, privatio), sicut tenebrae, nihilum; 
b) relatio rationis, ut species, genus. 

3. Certum est et ab omnibus admittitur Logicam agere de rela- 
tionibus rationis, ut sunt relatio generis, speciei, subiecti, prae- 
dicati, termini medii. Sed quaestio est, sintne hae relationes id quod 
per se primo respiciat Logica. Ita docent Thomistae; Suarez (1548 
ad 1617) vero et Conimbricenses et alii asserunt, hoc esse aliquid reale, 
i. e. actus intellectus artificiosos seu artificium et rectitudinem actus, 
quae non sit ens rationis, sed reale, realiter. indistinctum ab ipsis 
actibus intellectus]. Cum enim Logica sit ars directiva actus rationis 
ad verum attingendum seu artificiosa directio actus rationis ad verum 
attingendum, omnes in eo conveniunt Logicam formaliter agere de eo, 
quo formaliter habetur artificiosa haec directio, seu de artificioso aliquo 
ordine mentali ad verum assequendum. Attamen hic ordo dupliciter 
sumi potest: 1. pro tendentia actuum et conceptuum formalium ad 
Obiecta (pro repraesentatione), quae est aliquid reale seu relatio trans- 
scendentalis imbibita in ipsis actibus et conceptibus ad obiecta, in qua 
consistit veritas logica; 2. pro ordinatione, quae est relatio rationis, 
inquantum conceptus obiectivi seu res intellectae ordinantur se- 
cundum genera et species, per modum subiecti et praedicati et termini 
medii. Secundum Suarez primus, secundum Thomistas secundus ordo 
est obiectum formale Logicae. 

906. Prob. th. In eo consistit obiectum formale Logicae, quo dato 
naturaliter habetur artificiosa directio actus rationis ad verum at- 
tingendum. Atqui, data ordinatione conceptuum obiectivorum, natu- 
raliter sine alio superaddito habetur artificiosa tendentia actuum et 


| Cf. Urráburu, Institutiones philos.: Logica, n. 1134. 
Gredt, Elem. philo-. I. Ed. 7: 

conceptuum formalium ad obiecta seu artificiosa directio actus rationis 
ad verum. Actus enim et conceptus formales sunt ordinati artificiose 
ad verum attingendum, inquantum res intellectae seu conceptus ob- 
iectivi ordinati sunt (cf. n. 56 ea quae dicta sunt de ratiocinio physice 
considerato). Ergo. 


97. Coroll. 1. Ergo actus rationis et conceptus sive formales sive 
obiectivi sunt obiectum Logicae materiale. Haec enim omnia a 
Logica attnguntur, sed id quod per se primo attingitur et mediante 
quo cetera attinguntur, sunt relationes rationis seu ordinatio concep- 
tuum obiectivorum inter se. — Logica formalis ordinat conceptus mere 
formaliter abstrahendo a conceptuum materia, Logica materialis vero 
ordinat eos materiam ipsorum respiciendo. 

2. Ergo Logica formaliter de tribus mentis operationibus non agit 
physice, prout sunt entia realia, id quod ad Philosophiam naturalem 
(de anima) pertinet, sed logice, i. e. agit de ente rationis logico ad 
quamcumque operationem spectante. — Cum Logica versetur circa tres 
mentis operationes ad verum attingendum, et cum ab intellectu 
humano verum principaliter attingatur ratiocinio, simplex apprehensio 
autem et iudicium ad ratiocinium ordinentur tamquam imperfectum 
ad perfectum, obiectum principale seu obiectum principalitatis Lo- 
gicae est ratiocinium quatenus consideratur non tantum ratione formae, 
sed etiam ratione materiae, seu ratiocinium quo habetur conclusio 
vera et certa. Hoc ratiocinium est demonstratio seu syllogismus ef- 
ficiens scientiam, de quo agitur in Logica demonstrativa (in Analyticis 
posterioribus). 

3. Ergo Logica non.pertinet ad Psychologiam neque ad Meta- 
physicam, sed est scientia specifice distincta ab omnibus aliis scientiis 
propter obiectum formale speciale. Plures recentes, ignorantes doc- 
trinam thomisticam, Logicam sive ad Metaphysicam sive ad Psycho- 
logiam reducunt vel in duas partes Logicam scindunt, quarum altera 
est metaphysica, altera psychologica L 

4. Ergo Cnriteriologia non pertinet ad Logicam.  Criteriologia enim 
versatur formaliter circa actuum mentalium et conceptuum formalium 
ordinationem realem ad obiecta, i. e. circa veritatem cognitionis, quae 
est relatio realis transcendentalis. 


98. Schol. Ens rationis habet veritatem et cognoscibilitatem, sicut 
habet entitatem: obiective; et ens rationis cum fundamento in re est 
etiam scibile, i. e. cognoscibile per causas (de eo datur scientia), quia 
habet causas, non reales et efficientes, sed fundamentales et formales, 
ex quibus est cognoscibile (cf. n. 110). 


09. obi. 1. Quod non habet entitatem et veritatem, non est obiectum formale 
Logicae. Atqui ens rationis non habet entitatem et veritatem. Ergo. — Hesp. Dist. 


' Cf. M. Honecker, Gegenstandslogik und Denklogik. 

mai.: Quod nullo modo habet entitatem et veritatem, conc.; quod non habet veritatem et 
entitatem in rerum natura, habet tamen obiective in intellectu, nego. Contradict. min. 

2. Atqui quod habet entitatem et veritatem obiective tantum in intellectu, i. e. 
ens rationis, non est obiectum formale Logicae. Probo. Quod non eat scibile seu 
cognoscibile per causas, non est obiectum formale Logicae. Atqui ens rationis non 
est scibile. Ergo. — Heap. Dist. mai.: Quod nullo modo est scibile, cone.; quod non 
est scibile per causas reales et efficientes, est tamen per causas formales et funda- 
mentales, nego. Contradict, min.: Ens rationis sine fundamento in re, ccmc.; ens ra- 
tionis cum fundamento in re, subdist.: Non est scibile per causas reales et efficientes, 
cone.; per causas fundamentales et formales, nego. 

3.'Atqui neque ens rationis cum fundamento in re est obiectum formale Logicae. 
Probo. Obiectum formale Logicae est id circa quod versatur Logica. Atqui id circa 
quod versatur Logica, sunt actus rationis, qui non sunt ens rationis. Ergo. — Resp. 
Dist. mai.: Circa quod versatur formaliter, conc.; materialiter, nego. Contradict. m in. 

4. Atqui id circa quod versatur Logica formaliter, sunt actus rationis. Probo. 
Logica versatur formaliter circa id quod dirigit ad veritatem. Atqui id quod Logica 
dirigit ad veritatem, sunt actus rationis. Ergo. — Resp. Dist. mai.: Quod dirigit im- 
mediate, conc.; mediate, nego. Contradict. m in. 


Ad 96. S. Thomas: „Ens est duplex: ens scii, rationis et ens naturae. Ens 
autem rationis dicitur proprie de iiis intentionibus, quas ratio adinvenit in rebus 
consideratis, sicut intentio generis, speciei et similium, quae quidem non inveniuntur 
in rerum natura, sed considerationem rationis consequuntur. Et huiusmodi, scii, 
ens rationis, est proprie subiectum Logicae. Huiusmodi autem inten- 
tiones intelligibiles entibus naturae aequiparantur, eo quod omnia entia naturae sub 
consideratione rationis cadunt. Et ideo subiectum Logicae ad omnia se extendit, de 
quibus ens naturae praedicatur. Unde concludit [Aristoteles], quod subiectum Logicae 
aequiparatur subiecto Philosophiae, quod est ens naturae. Philosophus igitur ex prin- 
cipiis ipsius procedit ad probandum ea quae sunt consideranda circa huiusmodi com- 
munia accidentia entis. Dialecticus autem procedit ad ea consideranda ex intentio- 
nibus rationis, quae sunt pxtranea a natura rerum' (In Met. IV lect. 4 n. 574; cf. In 
Anal. post. I lect. 20 n. 5; lect. | n. 6; In Eth. I lect. 1 n. 1 sq.). 


S 3. Utrum Logica sit scientia speculativa an practica. 


THESIS IV: Logica non est scientia simul speculativa et practica, 
sed speculativa tantum. 


100. St. qu. l!].Practicum dicitur id, cuius finis est opus regulis 
quibusdam efficiendum; speculativum est, quod habet pro fine 
cognitionem tantum. Practicum dirigit, ut fiat; speculativum, ut sciatur. 
Principia igitur, quae solummodo tendunt ad veritatem manifestandam, 
speculativa sunt; si autem non tantum manifestant veritatem, sed 
dirigunt, ut id quod cognoscitur, fiat et efficiatur in rerum natura, 
practica sunt. Haec finem enuntiant et imperium continent volun- 
tatis, sicut istud: Bonum est faciendum. Quare principia speculativa 
resolutiva (analytica) sunt, quia in ipsa cognoscibiliter. resolvitur 
veritas (conclusionis); practica autem com positiva  (synthetica), 
quia respiciunt veritatem seu entitatem cognitam ut efficiendam in 
rerum natura — tendunt ad synthesin faciendam eius, quod cognosci- 
tur, cum exsistentia. 

Ex his deducitur practicum (principium practicum, habitum prac- 
ticum, scientiam practicam) respicere rem sub ratione singularis ex- 

sistentiae contingentis et dirigere formaliter sub hoc respectu ; specula- 
tivum vero (principium speculativum, habitum speculativum) respicere 
universale et necessarium. Speculatio enim seu scientia non est nisi 
de universalibus et necessariis. Quare etsi ipsa speculatio opus est, 
nihilominus, quod tendit ad hoc opus tantum et sistit in eo, mere 
speculativum est, non practicum, propter peculiarem indolem huius 
operis, quod est veritatis universalis et necessariae contemplatio. Nam 
non attenditur sub ratione operis singularis contingentis, sed sub ra- 
tione veritatis universalis necessariae. 

2. Thomistae et Scotistae docent Logicam esse habitum specula- 
tivum tantum; Albertus M. (1193— 1280) et Conimbricenses et alii esse 
practicum; tertia sententia est eorum, qui putant Logicam simul spe- 
culativam esse et practicam; ita Suarez et Vasquez (1551 — 1604) * 


101. Prob. th. I p. (Logica non est scientia simul speculativa et prac-r 
tica). — Nulla scientia ordinis naturalis est simul speculativa et prac- 
tice. Atqui Logica est scientia ordinis naturalis. Ergo Logica non 
est simul speculativa et practice. 


M in. patet ex obiecto formali Logicae, quod omnino pertinet ad or- 
dinem naturalem. — Prob. mai. Quae opponuntur inter se, distinguuntur 
nec possunt coniungi ad constituendam unam scientiam. Atqui specu- 
latvum et practicum opponuntur inter se in ordine naturali. Ergo. 

Prob. nin. Practicum respicit esse, singulare, contingens; specu- 
lativum essentiam, universale, necessarium. 

In ordine autem divino haec inter se coniunguntur, cum scientia 
divina sit simul speculativa et practica (cf. n. 226; 872, 1); quare etiam 
Theologia fidei, quae est quaedam participatio scientiae divinae, est 
simul speculativa et practica’. 


Prob. II p. (Logica est scientia speculativa tantum). — Quod est 
totum circa speculationem et sistit in ea, speculativum est tantum. 
Atqui Logica tota est circa speculationem et sistit in ea. Ergo Logica 
est speculativa tantum. 

Prob. min. Quod est totum circa ordinationem conceptuum et sistit 
in ea, totum est circa speculationem tantum, nam ordinatio concep- 
tuum est ipsa speculatio. Atqui Logica tota est circa ordinationem 
conceptuum, ut patet ex th. III. Ergo. 


102. Coroll. Ergo Logica est ars minus stricte seu ars speculativa, 
cuius artefactum speculatio est. Ars enim stricte sumpta semper est 
habitus practicus. 


| De singulis sententiis cf. Urraburu, Institutiones philos.: Logica maior, n. 332. 

| Ad hoc intelligendum nota fidem supernaturalem non tantum esse speculativam, 
sed etiam practicam. Quodsi fides est simul speculativa et practica, id etiam Theo- 
logiae, quae ex fide derivatur, convenit. 

103. Schol. 1. Intellectus secundum se semper est speculativus tantum, 
quia secundum se semper sistit in pura contemplatione; sed exten- 
sione fit practicus. quatenus ad opus extenditur alterius facultatis 
distinctae ab ipso. Ita cum intellectus extenditur ad opus voluntatis, 
ut sciat secundum regulam morum recte iudicare ultimo iudicio prac- 
tice circa particulares actus voluntatis, constituitur. habitus practicus 
prudentiae; cum extenditur ad opus phantasiae, ut sciat dirigere 
phantasiam ad opera artis pulchrae concipienda, constituuntur habitus 
practici artium pulchrarum; cum extenditur ad opera poten- 
tarum ad extra operantium, constituuntur artes mechanicae. 
Scientia igitur practica est ars sive mechanica sive pulchra aut pru- 
dentia seu Ethica includens prudentiam. Nam ipsa Ethica est scientia 
speculativa, si non includit prudentiam; inquantum vero includit pru- 
dentiam, practica est. Ad hoc enim ut habeatur scientia practica ^seu 
habitus practicus, non satis est eius obiectum esse operabile, sed debet 
circa hoc obiectum etiam operabiliter versari. Potest tamen Ethica 
dici scientia practica late, quatenus versatur circa opus operabile. 
sed ne hoc quidem Logicae convenit, cuius opus, circa quod versatur, 
non est operabile, sed speculabile tantum, quia est ipsa speculatio. 
Habet tamen Logica, quatenus est ars speculativa (seu ars minus stricte), 
similitudinem quandum cum habitibus practicis, inquantum regulas 
tradit ad opera (interna, speculativa) dirigenda. Id quod valet etiam 
de Arithmetica et Geometria. Opus ceterarum scientiarum specula- 
tivarum est speculatio tantum ; opus scientiarum speculativarum, quae 
simul sunt artes, non tantum est speculatio, sed etiam artefactum spe- 
culativum (cf. n. 91, 2). Doctrina hoc schemate illustretur: 


Scientia 


I. speculativa: 


l. circa obiectum operabile, sed non operabiliter (scientia prac- 
tica late, ut Ethica); 
2. circa obiectum speculabile tantum: 
a) scientia tantum; 
b) scientia, quae simul est ars Logica 
liberalis speculativa (ars minus Arithmetica, 
stricte) Geometria. 


II. practica: 
l. ars (stricte): 
a) ars liberalis pulchra circa conceptionem | ; 


* Artes liberales pulchrae duplicem includunt habitum practicum seu 
duplicem artem: alteram liberalem circa conceptionem (ut habitus concipiendi 
opera musicalia, poemata), alteram per se mechanicam, circa exsecutionem ex- 
ternam, sensilem (ut habitus pulsandi organum), quae tamen etiam ipsa participative 
et instrumentaliter liberalis esse potest, inquantum movetur a liberali. Uterque 


86 Pars II. Logica materialis. 


b) ars mechanica: 

a) per se mechanica, sed participative liberalis (ars pulchra 

circa exsecutionem); 

D) ars mere mechanica; 

2. prudentia (Ethica includens prudentiam). 
2. Syllogismus practicus ut practicus est, i. e. quatenus conclusio 
non tantum deducitur in ratione veri, sed applicatur etiam ad opus 
ultimo iudicio practice, non dirigitur a Logica, sed a prudentia. 


104. obi. 1. Ratio, cur Logica dicatur esse scientia speculativa tantum, est, quia 
nulla est scientia simul speculativa et practica. Atqui inveniuntur scientiae, quae 
simul sunt speculativae et practicae. Ergo. — Resp. Dist. niai.: Scientia ordinis na- 
turalis, conc.; ordinis supernaturalis, nego. Contradist. min. 

2. Atqui sunt scientiae ordinis naturalis simul speculativae et practicae. Probo. 
Ethica est simul speculativa et practica. Atqui Ethica est scientia ordinis naturalis. 


Ergo. — Resp. Dist. niai.: Ethica ut includit prudentiam, conc.; ut non includit pru- 
dentiam, nego. Contradist. min.: Ethica, quae aliquando includit prudentiam, conc. 
quae numquam includit prudentiam, nego. — Ethica includens prudentiam est duplex 


habitus: alter speculativus (Ethica), alter practicus (prudentia), et Ethica non dicitur 
practica ratione sui, sed ratione prudentiae ei adiunctae. 

3. Atqui Ethica, etiam ut non includit prudentiam, est scientia simul speculativa 
et practica. Probo. Scientia speculativa, quae versatur circa opera, est simul specu- 
lativa et practica. Atqui Ethica est scientia speculativa, quae versatur circa opera. 
Ergo. — liesp. Dist. mai.: Quae versatur circa opera operabiliter, conc.; speculabiliter, 
nego. Contradist. min. 

4. Atqui Logica versatur circa opus operabiliter. Probo. Confectio syllogismi est 
opus operabiliter consideratum. Atqui Logica versatur circa confectionem syllogismi. 
Ergo. — Resp. Dist. mai.: Est opus, quod est ipsa speculatio, conc.; quod non est 
ipsa speculatio, nego. Conc. m in.; dist. consq. 


Ad 101. S. Thomas: ,Omnis applicatio rationis rectae ad aliquid factibile per- 
tinet ad artem. Sed ad prudentiam non pertinet nisi applicatio rationis rectae ad ea, 
de quibus est consilium. Et huiusmodi sunt, in quibus non sunt viae determinatae 
perveniendi ad finem. ... Quia igitur ratio speculativa quaedam facit, puta syllogis- 
mum, propositionem et alia huiusmodi, in quibus proceditur secundum certas et de- 
terminatas vias; inde est quod respectu horum potest salvari ratio artis, non autem 
ratio prudentiae. Et ideo invenitur aliqua ars speculativa, non autem aliqua prudentia' 
(S. th. II-II 47, 2 ad 3; cf. I-II 57, 3 ad 3 [cit. ad 92] ; In Bot'tli. de Trin. q. 5 a. 1 ad 3). 


§ 4. Logica utens sitne habitus distinctus a Logica docente. 
THESIS V: Logica utens non est habitus distinctus a Logica docente. 


105. St. qu. Logica dicitur docens, inquantum demonstrative pro- 
ponit regulas directivas intellectus in ratiocinando. Logica enim pro- 
bat, quomodo sciendum sit seu quomodo in scientiis procedendum 
sit tum quoad formam tum quoad materiam. 

Logica utens est Logica, inquantum his regulis utitur in hac 
vel illa materia. Omnis enim scientia in virtute Logicae facit scienti- 


habitus iste in intellectu residet, sed primus circa phantasiam versatur, quam na- 
turaliter bene dispositam supponit. Inde proverbium : Poeta nascitur. Speculatio vero, 
quae fit circa artem aliquam pulchram, ut musica theoretica, scientia speculativa est. 

ficam seu artificiosam suae materiae dispositionem, et ita Logica 
dirigendo scientias utitur praeceptis suis et principiis . Ceterae igitur 
scientiae omnes aliquo modo subordinantur Logicae, inquantum in 
virtute eius scientifice (artificiose) discurrunt, cum in virtute propria 
respiciant obiectum proprium inveniendo terminum medium. Logica 
enim omnibus scientiis praebet modum sciendi seu organum sciendi. 


106. Prob. th. Arg. r. Ea non differunt in genere habituum, quorum 
idem est obiectum formale. Atqui Logicae docentis et utentis idem 
est obiectum formale. Ergo. 


Prob. min. ex eo, quod utriusque obiectum formale est ordinatio 
conceptuum. — Nec potest dici Logicam docentem esse ordinationem con- 
ceptuum sub respectu speculativo resolutionis in prima principia, qua- 
tenus regulae ad conceptus ordinandos demonstrantur ex primis prin- 
cipiis, Logicam vero utentem sub respectu practico applicationis ad 
opus. Nam ordinatio conceptuum necessario speculatio est. Ipsa enim 
applicatio ad opus determinatum, ad determinatam aliquam materiam, 
speculative fit seu cognoscendo resolutionem in prima principia seu 
sub respectu cognoscitivo veritatis universalis et necessariae. 


Arg. II. Habitus distinctus non est ponendus nisi cum est nova 
difficultas specialis vincenda. Atqui ad applicandas regulas Logicae 
non est nova difficultas specialis vincenda. Nam etsi hae regulae 
sunt universales, tamen earum applicatio ad opus nullam specialem 
difficultatem prae se fert, propterea quod ipsa haec applicatio non 
practice seu synthetice sed speculative fit: Qui scit, quomodo arti- 
ficiose, scientifice procedendum sit, hoc ipso potest scientifice pro- 
cedere seu applicare regulas. Ergo. — Est quidem in singulis scientiis 
nova difficultas specialis vincenda, at haec non est difficultas ad con- 
ceptus in genere ordinandos et ad syllogismos in genere conficiendos, 
sed ad conceptus ordinandos pro aliqua determinata materia, ut con- 
ficiantur definitiones, divisiones, ratiocinia pro aliqua determinata ma- 
teria. Definitionibus et divisionibus conceptus, quibus utitur scientia 
in ratiocinando, redduntur clari et distincti. In ratiociniis conficiendis 
difficultas specialis est, ut inveniatur terminus medius pro aliqua 
determinata materia. Ad has difficultates vincendas ponuntur habitus 
speciales diversarum scientiarum specialium. 


107. Schol. Ad theseos declarationem iuvat considerare differentiam, 
quae intercedit inter applicationem regularum logicalium et moralium. 
Cognitis regulis moralibus in virtute scientiae moralis nova oritur diffi- 
cultas specialis ad luis regulas opere exsequendas propter voluntatis 
indifferentiam et indeterminationem. Et haec est ratio, cur novus re- 


| Etiam in sua materia, i. e. in conficiendis demonstrationibus logicalibus, Logica 
utitur suis regulis. 

quiratur habitus, i. e. habitus prudentiae, ad iudicia moralia singulis 
casibus practice applicanda. 


108. Coroll. Tamquam conclusio finalis totius quaestionis II dedu- 
citur Logicae definitio: Logica est scientia speculativa et ars liberalis 
ordinativa conceptuum ad veritatem attingendam. 


109. obi. 1. Organum sciendi seu instrumentum speculandi est habitus distinctus 
ab ipsa speculatione, i. e. a Logica docente, sicut a quacumque alia scientia. Atqui 
Logica utens est instrumentum speculandi. Ergo. — Resp. Dist. mai.: Instrumentum 
speculandi, quod ipsum est speculativum, nego; quod ipsum non est speculativum, 
conc. Contradist. min. 

2. Atqui Logica utens non est habitus speculativus. Probo. Non est speculativus 
habitus, qui respicit exsistentiam seu confectionem operis singularis concreti, ut est 
confectio syllogismi. Atqui Logica utens respicit confectionem operis singularis con- 
creti: confectionem syllogismi. Ergo. — Resp. Dist. mai.: Qui respicit sub ratione 
operis concreti singularis, conc.; sub ratione veritatis universalis, nego. Contradist. min. 


Ad 105. S. Thomas: «Scientiae speculativae, ut patet in principio Metaph., 
sunt de illis quorum cognitio quaeritur propter seipsa. Res autem, de quibus est 
Logica, non quaeruntur ad cognoscendum propter seipsas, sed ut adminiculum quod- 
dam ad alias scientias. Et ideo Logica non continetur sub Philosophia speculativa 
quasi principalis pars, sed quasi quoddam reductum ad eam, prout ministrat specu- 
lationi sua instrumenta, scii, syllogismos et definitiones et alia huiusmodi, quibus in 
speculativis scientiis indigemus. Unde et secundum Boéthium in Comment, super 
Porphyrium non tam est scientia quam scientiae instrumentum" (In Boéth. de Trin. 
q.5a.l ad 2: cf. In Met. IV lect. 4 n. 576 sq.; Aristoteles, Top. I 18 et VIII 14 
[supra ad 4]). 


QUAESTIO III: De obiecto formali Logicae seu de ente rationis 
logico. 


110. Quid sit ens rationis et quotnplex sit. — Ens rationis definitur: 
quod habet esse obiective in intellectu tantum. —  Explicatur de- 
finitio: Aliquid potest esse in intellectu subiective, sicut in subiecto, 
et effective, tamquam effectus immanens intellectui, et obiective, 
per modum obiecti apprehensi. Intellectio et conceptus intellectione 
productus (conceptus formalis) sunt in intellectu subiective et effective ; 
ens rationis habet esse obiective in intellectu tantum, 1. e. totum 
esse entis rationis in eo consistit, ut apprehendatur, seu ut sit intel- 
lectus obiectum. Est igitur ratio obiectiva (conceptus obiectivus, non 
formalis), quae obversatur menti, quae tamen extra mentem exsistere 
non potest: Id quod simpliciter non est ens, cum non exsistat neque 
exsistere possit in rerum natura, intellectus sibi proponit tamquam 
rationem obiectivam quam considerat, et ita facit exsistere idealiter 
in se tamquam obiectum suum id, cui exsistentia simpliciter repugnat. 

Causam efficientem non habet ens rationis, cum non efficiatur in 
rerum natura; habet tamen fundamentum, quod est eius causa formalis, 
sicut etiam merum possibile non habet causam efficientem, habet tamen 
fundamentum seu causam formalem. Fundamentum entis rationis est 
id, secundum quod obiective formatur ab intellectu nostro. Exinde ens 

rationis dividitur, divisione per accidens ratione fundamenti, in ens 
rationis cum fundamento et sine fundamento in re (cf. n. 95, 2). 
Ens rationis sine fundamento in re fundatur in libidine nostra. Es- 
sentialiter autem, quatenus consideratur ipsa ratio entis rationis, 
dividitur in duo genera suprema, in negationem (privationem) et 
relationem. Hanc divisionem esse adaequatam ostenditur ita: Ratio 
ipsa entis rationis formaliter consistit in oppositione ad ens reale, 
i. e. in eo, quod est esse incapax exsistentiae. Hoc autem vel est ali- 
quid positivi vel non positivi. Si non positivum, est negatio, quae non 
ponit, sed tollit formam; si positivum, solum potest esse relatio. Ab- 
soluta enim positiva omnia, sive substantia sint sive accidentia, in- 
cludunt in conceptu suo essentiali capacitatem ad exsistendum, quia 
necessario dicunt exsistere in se (substantia) aut in alio (accidentia). 
sola relatio, quia non dicit tantum conceptum „in“, vi cuius est accidens 
reale, sed etiam conceptum „ad“, vi cuius formaliter est relatio, quin 
tamen dicat aliquod ,inesse", sed extrinsecam tantum termini attingen- 
tiam, potest concipi sine realitate, inquantum concipitur non ut in 
alio neque ut in se, sed ut ad aliquid aliud cum negatione exsistentiae 
in aliquo. 

Ad intellectum divisionis advertatur: a) non-esse formae seu caren- 
tiam formae non esse ens rationis. Hoc enim non-esse, haec carentia 
invenitur in rerum natura (negative). A parte rei enim invenitur for- 
mam non esse; sed ens rationis, quod est negatio, in eo consistit, quod 
illud non-esse ab intellectu ad modum entis concipiatur. Tale enim 
ens, quod est non-ens seu negatio, est incapax recipiendi exsistentiam 
in rerum natura; in intellectu tamen recipit exsistentiam aliquam, in- 
quantum exsistit tamquam obiectum intellectus. — Ad negationem re- 
ducitur unitas, si sumitur praecise secundum formale suum quod addit 
enti; est enim unitas negatio divisionis; ita unitas rationis, quae con- 
venit universali metaphysico per abstractionem intellectus, est negatio 
divisionis per differentias sive numericas sive specificas ; ad negationem 
reducuntur etiam entia et figmenta contradictoria, ut circulus quadratus, 
centaurus (figmentum quod simul esset animal rationale et brutum), 
quia ea ponunt, quae se invicem destruunt. 

b) Ad relationem reducenda est denominatio extrinseca (ut esse visum), 
quae tamen duo continet, aliquid reale — formam denominantem (visio, 
quae est realis in oculo, denominat parietem visum), et aliquid rationis — 
adiacentiam seu applicationem formae denominantis ad subiectum deno- 
minatum, quod est relatio rationis. Ad relationem’ pariter pertinet 
distinctio rationis, de qua infra n. 119, 2. 


111. Per quam potentiam et per quos actus fiant entia rationis, 

l. Neque voluntas neque sensus externi formant entia rationis, 
quia non formant obiectum suum, sed extra se supponunt formatum: 
Voluntas supponit obiectum propositum ab intellectu, sensus externus 

fertur in reni ad extra exsistentem. Si igitur aliquando voluntas appetit 
bonum chimaericum, ipsa hoc non fingit, sed intellectus. 

2. Sensus interni non formant entia rationis formaliter loquendo, 
sed materialiter tantum. — Formaliter formare ens rationis est con- 
cipere non-ens ad instar entis realis, ad quod requiritur, ut discernatur 
inter ens et non-ens; hoc autem sensus non potest, quia nequit appre- 
hendere rationem entis. Materialiter formare ens rationis est repraesen- 
tare aliquo modo id, ad cuius instar formatur ens rationis. Si hoc est 
aliquid sensile, sensus internus illud repraesentare potest quoad externam 
sensilem apparentiam; ita potest repraesentare centaurum. Ad simili- 
tudinem autem huius repraesentationis phantasticae intellectus concipit 
ens, quod simul esset rationale et irrationale. 

3. Ad entia rationis formanda requiritur comparatio intellectus. 
Non dicimus requiri necessario comparationem eam, quae fit iudicando, 
sed eam, quae est simplex conotatio, quae iam haberi potest simplici 
apprehensione. Nam ens rationis est aut relatio aut negatio. Si est 
relatio, debet comparative apprehendi ad terminum; si est negatio, 
debet positive concipi ad instar entis, quod est comparative ad aliud. 
Absolute enim concipi nequit negatio, cum nihil sit. Ceterum relatio 
rationis etiam ex eo concipitur comparative, quia concipitur ad modum 
realis relationis. 

4. Cognitio formans ens rationis non est illa, quae reflectit super 
ens rationis speculando circa illud seu contemplando ens rationis, ut 
ens rationis est, haec enim supponit ens rationis iam formatum, sed 
est cognitio directa, quae cognoscit non-ens reale, vel quod realiter 
relativum non est, ad instar entis vel relationis realis. In qua cognitione 
directa id quod cognoscitur, non est ens rationis, sed non-ens. 

5. Cognitio, qua formatur ens rationis, non est fictio per modum 
enuntiationis affirmando vel negando, in quo fictio consistit, quae est de- 
ceptio seu falsitas, sed est fictio per modum formationis, qua ad modum 
entis apprehenditur aliquid, quod in re non est neque esse potest, quod 
simul tamen discernitur ab ente vero et reali. Est nihilominus modus 
cognoscendi imperfectus, conotative attribuere alicui id, quod in se non 
habet. Ex quo deducimus Deum non formare entia rationis.  Perfectis- 
simum obiectum cognoscit intellectus humanus ad instar alterius (con- 
ceptibus analogis, 1. e. positivo-negativis, cf. n. 15), quia obiecto perfec- 
tissimo non est proportionatus ; similiter non-ens, quia non-ens alio modo 
obiectum esse nequit. Intellectus autem perfectissimus proportionatus 
est obiecto perfectissimo, et obiecti, quod est non-ens, non indiget, quia 
non procedit componendo et dividendo, sed comprehendendo (i. e. com- 
prehensive intelligendo); intellectus vero humanus dividit ipsam caren- 
tiam formae a re, in qua inest, sumendo eam per se, quod non potest 
nisi fingendo ens, quod revera ens non est. Cognoscit tamen Deus 
entia rationis, quae a nobis formantur. At propter hanc cognitionem 
dicendus non est formare entia rationis, ut ex dictis n. 4 apparet. 

112. Quid sit ens rationis logicum et quotuplex sit. — Potest obiectum 
considerari in duplici statu: 1. secundum quod est in se, sive quantum 
ad essentiam sive quantum ad exsistentiam; 2. ut est in apprehensione 
(non subiective, sed obiective). Hic status est secundus respectu 
status essendi in se, quia, sicut cognoscibilitas sequitur entitatem, ita 
esse cognitum est post illud esse, quod res habet in se. Ideo affec- 
tiones seu praedicata, quae conveniunt rei prout est in se, dicuntur 
primae intentiones; quae vero rei conveniunt prout cognitae (con- 
ceptui obiectivo, non formali) seu quae sequuntur statum cogniti, vo- 
cantur secundae intentiones. Hae intentiones secundae omnes 
sunt relationes rationis. Sunt enim ea, quae supponunt statum rei ut 
cognitae seu esse cognitum pro fundamento. Quae vero secundum hoc 
fundamentum conveniunt, non possunt esse nisi relativa rationis. At- 
tamen non omnis relatio rationis est secunda intentio, quia datur etiam 
relatio rationis, quam mens affigit re1 non considerando rem praecise 
secundum statum cogniti, ut cum Deus concipitur ut creator aut homo 
ut iudex, ut doctor etc., i. e. ut titulo iudicis, doctoris etc. insignitus. 
Haec enim nihil ponunt in subiecto ac proinde sunt merae relationes 
rationis; ex eo enim quod quis doctor declaratur, eius scientia non 
augetur nec quidquam ponitur in ipso. Si tamen iudex et doctor cau- 
saliter sumuntur, realem actionem in subiecto ponunt, ex qua etiam 
realis resultat relatio causalitatis. 

Secunda intentio fundatur in prima, et quidem proxime fundatur 
in statu entis ut cogniti, remote autem in rebus, prout sunt extra 
cognitionem. [ta intentio secunda universalitatis fundatur proxime in 
statu  abstractionis, quae est status cognitionis primae operationis 
mentis remote autem in ipsis rebus fundatur, prout sunt extra intel- 
lectum, quatenus realiter conveniunt secundum naturam, sive generi- 
cam sive specificam. Similiter intentio significationis affigitur voci prout 
cognitae (conceptui non ultimato), remote autem fundatur mediante con- 
ceptu (ultimato) in ipsis rebus significatis. Potest tamen etiam ipsa 
secunda intentio fundare aliam secundam, sicut intentio generis, quae 
tribuitur animali, iterum cognita potest fundare secundam intentionem 
speciei, quatenus intentio generis est quaedam species praedicabilis. 

Intentio secunda ens rationis logicum dicitur, quia est obiectum 
formale Logicae. Logicae enim obiectum formale est relatio rationis, 
quae in ordinatione conceptuum obiectivorum consistit (cf. th. III). 
Ordinatio autem haec est ipsa secunda intentio. Relatio enim rationis, 
quae affigitur rei ut cognitae, neque potest terminari immediate nisi 
ad rem cognitam seu ad conceptum obiectivum. [ta intentio uni- 
versalitatis affixa naturae abstracte conceptae terminatur ad conceptus 


| Ipsum esae cognitum ad primam intentionem pertinet, quia eat denominatio 
(extrinseca) conveniens rei, prout est in se, cf. n. 110. Status autem abstractionis 
denominat rem cognitam incomplete, quatenus aliquid eius, i. e. individuatio, non 
cognoscitur, cf. n. 119, 3. 

obiectivos inferiorum (singularium sive specierum), intentio significa- 
tonis affixa voci (conceptui obiectivo non ultimato) terminatur ad con- 
ceptus obiectivos rerum significatarum. 

Relatio rationis sicut realis dividitur secundum fundamentum suum, 
quod est status cognitionis, qui triplex est, quatenus res est cognita 
per primam aut secundam aut tertiam mentis operationem. Ideo di- 
stinguimus intentiones secundas secundum tres operationes mentis. Ad 
primam mentis operationem pertinent terminus et universale et dis- 
positio conceptuum universalium secundum genera et species seu prae- 
dicamenta, quia id quod prima mentis operatione directe attingitur 
est universale; ad secundam mentis operationem pertinent iudicium 
(intentio subiecti et praedicati) et oratio, ad tertiam ratiocinium et 
argumentatio. 


113. Divisio Logicae materialis. — Logica materialis agit de secundis 
intentionibus per respectum ad materiam seu ordinat conceptus per 
respectum ad materiam. Sed materia haec est duplex: incomplexa et 
complexa. Ideo praemissa Logica prooemiali ipsam Logicam mate- 
ralem dividimus in duas partes: in Logicam praedica mentalem, 
quae ordinat materiam incomplexam, et Logicam demonstrativam, 
quae complexam materiam ordinat. Logica praedicamentalis agit de 
universalibus et praedicamentis, quibus tota universitas rerum seu tota 
materia incomplexa scientiarum omnium in generalem ordinem redi- 
gitur. Hoc modo via sternitur ad ordinationem materiae complexae, 
quae propositionibus constat necessariis et per se, quibus conficitur 
demonstratio seu scientia. Propositiones enim necessariae et per se 
sunt eae, in quibus de S° praedicatur P essentiale et propria passio. 
lam vero, quae sint praedicata essentialia et propriae passiones, ex 
praedicamentorum ordine discimus, quia praedicamenta sunt ipsae 
series praedicatorum essentialium, ex quibus etiam proprias passiones 
cognoscimus. 


Nota. — Logica materiam sive incomplexam sive complexam non 
ordinat nisi in generali, singulis scientiis relinquendo specialem ordi- 
nationem sui obiecti tum quoad materiam incomplexam tum quoad 
materiam complexam. 


Ad 110. Aristoteles in V Met. c. 7 .ponit alium modum entis, secundum quod 


est tantum in mente ...secundum quod esse et st significant compositionem pro- 
positionis, quam facit intellectus componens et dividens. Unde dicit, quod esse signi- 
ficat veritatem rei. ... Sciendum est autem, quod iste secundus modus comparatur 


ad primum [ens extra animam] sicut effectus ad causam. Ex hoc enim, quod aliquid 
in rerum natura est, sequitur veritas et falsitas in propositione, quam intellectus 
significat per hoc verbum ,est prout est verbalis copula. Sed quia aliquid, quod est 
in se non-ens, intellectus considerat ut quoddam ens, sicut negationem et huiusmodi, 
ideo quandoque dicitur esse de aliquo hoc secundo modo, et non primo. Dicitur enim, 
quod caecitas est secundo modo, ex eo quod vera est propositio, qua dicitur aliquid 
esse caecum ; non tamen dicitur, quod sit primo modo vera. Nam caecitas non habet 

aliquod esse in rebus, sed magis est privatio alicuius ésse (S. Thom. in l.c. lect. 9 
n. 889 895sq.; cf. De ente et ess. c. 1; S. th. 1 16,3 ad 2; I Dist. 2, 1 a. 3). — S. Tho- 
mas: „Id autem quod est rationis tantum, non potest esse nisi du- 
plex. Omnis enim positio absoluta aliquid in rerum natura exsistens significat 
Sic ergo supra ens, quod est prima conceptio intellectus, unum addit id quod est 
rationis tantum, scii, negatiO0nem; dicitur enim unum quasi ens indivisum; sed 
verum et bonum positive dicuntur, unde non possunt addere nisi relatiÓnem , quae 
sit rationis tantum. Illa autem relatio, secundum Philosophum in V Metapb. [c. 15, 
1021 a29; S. Thoin. lect. 17], dicitur esse rationis tantum, secundum quam dicitur 
referri id quod non dependet ad id ad quod refertur, sed e converso, cum ipsa re- 
latio quaedam dependentia sit: sicut patet in scientia et scibili, sensu et sensibili; 
scientia enim dependet a scibili, sed non e converso: unde relatio, qua scientia re- 
fertur ad scibile, est realis; relatio vero, qua scibile refertur ad scientiam, est ra- 
tionis tantum' dicitur enim scibile referri secundum Philosophum, non quia ipsum 
referatur, sed quia aliud refertur ad ipsum; et ita est in omnibus alis, quae se 
habent ut mensura et mensuratum vel perfectivum et perfectibile' (Ver. 21, 1; cf. 
S. th. 113, 7; 28, 1; Pot. 7, 11 ; Malo 1,1 ad 20). - De ente rationis logico cf. text, 
cit. ad 96. 


CAPUT Il. 


LOGICA PRAEDICAMENTALIS. 
QUAESTIO I: De universali. 


Caietanus, Comment, in op. S. Thomae De ente et essentia c. 4. Io an nes 
a S. Thoma, Cursus philos.: Logica, pars II, q. 1—5. Complutenses in Arist. Dia- 
lecticam, disp. 3—4. Babenstuber, Logica magna, de univers., disp. 1. 


$ 1. De universali secundum se. 


THESIS VI: Insunt in mente nostra conceptus vere universales, qui- 
bus a parte rei respondet natura his conceptibus expressa. Nihilominus 
haec natura, ut a parte rei exsistit, non est universalis, sed singularis. 


114. St. qu. 1. Universale secundum nominis etymologiam est 
unum versus alia seu unum respiciens alia. Et quia unum potest 
respicere alia sive in significando sive in repraesentando sive in cau- 
sando sive in essendo, universale dividitur in universale in signi- 
ficando (termini seu voces universales), universale in repraesen- 
tando (conceptus | universales), universale in causando (Deus), uni- 
versale in essendo. — Universale in essendo est unum (una natura)? 
respiciens plura ut exsistens in illis, ex quo oritur, ut etiam prae- 
dicetur de illis; quare dicitur etiam universale in praedicando. Ea 
quae respicit universale ut exsistens in illis et ut praedicabile de illis, 
dicuntur eius inferiora. Ita individua humana sunt inferiora hominis. 
Ad rationem ergo universalis in essendo requiruntur duo: unitas et 
communicabilitas. Universale in essendo est unum (una natura), quod 
communicatur multis, seu inest in multis tamquam  identificatum cum 
eis et multiplicatum in illis. Universale enim est natura abstracta a 


* conceptus formalis. ) una ratio obiectiva, i. e. conceptus obiectivus. 

differentiis inferiorum, quibus in inferioribus multiplicatur, ideo est 
una unitate abstractionis; invenitur tamen in his inferioribus com- 
municata cum eis. 

Distinguendum est universale (in essendo) a communi. Commune 
latius patet: commune est quodcumque unum quocumque modo pluri- 
bus conveniens; universale autem est commune pluribus conveniens 
tamquam identificatum cum eis et multiplicatum in illis. Com- 
mune igitur non determinat, utrum id, quod communicatur cum pluri- 
bus, sit idem numero necne; sed universale hoc determinat, quia num- 
quam idem numero est in pluribus. [Ita natura divina est communis 
tribus personis, at non se habet ad eas sicut universale ad inferiora; 
similiter camera est locus communis plurium hominum, minime tamen 
est universale. 

24. Nominal istae: Heraclitus (f 475 a. Chr.), Cratylus Heracliti 
discipulus, Antisthenes (f 369), Epicurei, Roscellinus (saec. XI) adver- 
sarius S. Anselmi, Empiristae et Sensualistae et Positivistae recentioris 
aetatis: Hobbes (1588— 1679), Locke (1632— 1704), Hume (1711— 1776), 
Condillac (1715— 1780), Aug. Comte (1798— 1857), St. Mill (1806— 1873), 
Spencer (1820— 1903), Wundt (1832— 1921), solis vocibus seu nomini- 
bus universalitatem concedunt, denegant vero conceptibus, cum doceant 
voci universali in mente non respondere conceptum universalem, sed col- 
lectionem individuorum voce designatorum. Conceptualistae (veteres 
Stoici, Conceptualistae saeculi XIV et XV : Guilelmus Occam, Ioan. Buri- 
danus, Petrus de Alliaco, Gabriel Biel, tandem Kant [1724— 1804] et 
Kantiani) admittunt quidem conceptus universales, quos tamen merum 
mentis figmentum esse docent, cui nihil in rerum natura respondeat. 

Realistae contendunt dari a parte rei naturam voci et conceptui 
universali respondentem. Qui tamen iterum in diversas abeunt sen- 
tentias: aliqui asserunt universale ut universale exsistere a parte rei 
(realismus exaggeratus); ali vero, inter quos Aristoteles (384—322), 
Boéthius (480—525), S. Anselmus (1033— 1109), S. Thomas (1225 ad 
1274), plerique scholastici, cum in universali duplex momentum di- 
stinguant materiam seu id quod conceptu universali continetur, 
i. e. naturam, et formam: universalitatem, docent hanc in intellectu 
tantum esse, illam vero etiam in re singulari (realismus moderatus). 

Ex iis, qui realismum exaggeratum profitentur, aliqui docent uni- 
versale ut universale exsistere extra intellectum et extra rem, 
ali vero extra intellectum, sed intra rem. Prima sententia 
est Platonis (428—347), qui posuit ideas subsistentes seu formas rerum 
materiam transcendentes, universales, incorruptibiles, aeternas, quas 
tamen materia aliquo modo participaret (puer&yei) * 


| Ita Platonem interpretantur Aristoteles et scholastici; alii vero ideas platonicas 
intelligunt ideas divinas seu exemplaria rerum in mente divina. Sed quidquid est 
de hac controversia, certum est Platonem posuisse rerum formas non immanentes 
singularibus, sed transcendentes. 

Altera sententia attribuitur Guilelmo Campellensi (1070— 1121), qui 
docuisset naturam non multiplicari in eiusdem speciei individuis, sed 
unam eandemque numero in omnibus esse, individua autem nonnisi 
penes accidentia differre. Neoplatonici, Hegel (1770— 1831), Schelling 
(1775— 1854) docuerunt singularia non esse nisi apparitiones phaeno- 
menales naturae universalis. 

3. Dicimus thesi nostra in mente inesse conceptus vere universales. 
Quo statuimus factum internum conscientiae testimonio manifestum. 
Dicimus in mente nostra inesse conceptus universales, quibus a parte 
rei respondet natura his conceptibus expressa. Quo non 
affirmamus omnibus conceptibus nostris aliquid a parte rei respondere. 
saepe enim concipimus entia rationis, quibus a parte rei nihil respondet, 
et aliquando etiam erramus, ita ut conceptus noster non respondeat 
rebus. At plerumque non concipimus entia rationis neque erramus, 
cum intellectus per se non erret, sed per accidens tantum. Atque 
tunc conceptus nostri saepe etiam nobis obversantur tamquam evidenter 
obiectivam veritatem  repraesentantes. —  Thesi nostra ad mentem 
realismi moderati affirmamus universale in repraesentando : conceptum 
formalem universalem, et universale in essendo: conceptum obiectivum 
universalem. 


115. Prob. th. 1 p. (Insunt in mente nostra conceptus vere universales). 
— Conceptus universalis est conceptus repraesentans naturam  ab- 
stracte conceptam tamquam convenientem pluribus ut identificatam 
cum illis et multiplicatam .in ipsis. Atqui in mente nostra insunt con- 
ceptus repraesentantes naturam abstracte conceptam tamquam con- 
venientem pluribus ut identificatam cum illis et multiplicatam in ipsis. 
Ergo. 

JA/z. patet ex st. qu. Si universale in essendo est natura abstracta, 
communicata cum inferioribus, universale in repraesentando seu con- 
ceptus universalis est conceptus hanc naturam repraesentans seu re- 
praesentans naturam  abstractam tamquam convenientem pluribus, 
i. e. inferioribus. — J/zn. patet ex experientia interna seu ex testi- 
monio conscientiae. Circa hoc factum conscientiae accuratius investi- 
gandum est in Phil. nat. (cf. n. 465, 5; 543: 573, 3). 


Prob. II p. (. .. quibus a parte rei respondet natura ipsis expressa). 
— Conceptus universalis (obiectivus) seu natura abstracte concepta 
est aliquid, quod obversatur menti tamquam aliquid a parte rei con- 
veniens multis singularibus. Atqui quod obversatur menti tamquam 
aliquid a parte rei vere conveniens multis singularibus, id revera a 
parte rei convenit. Ergo natura abstracte concepta revera a parte 
rei convenit multis singularibus. 

Mai. patet ex experientia interna: Natura abstracta conotat sin- 
gularia, a quibus abstracta est, tamquam pertinens ad ea (cf. n. 129). — 

M in. manifesta est ex veracitate intellectus, qui per se uinfallibilis 
est neque errat nisi per accidens. 


Prob. Ill p. (Natura ut a parte rei exsistit, non est universalis, sed 
singularis). — Quod repraesentatur a mente tamquam a parte rei 
exsistens in singularibus ut identificatum cum eis, est a parte rei non 
universale, sed singulare. Atqui natura repraesentatur a mente tam- 
quam a parte rei exsistens in singularibus ut identificata cum eis. 
Ergo natura est a parte rei non universalis, sed singularis, seu natura 
ut a parte rei exsistit, non est universalis, sed singularis. 

Mai. (quae intelligatur de eo quod est per se, cum intellectus per 
accidens errare possit) patet ex veracitate intellectus. — Prob. min. 
Natura repraesentatur a mente tamquam praedicabilis de singularibus. 
Atqui quod repraesentatur ut praedicabile de aliquo, repraesentatur 
ut exsistens in eo tamquam identificatum cum eo. Ergo. 

Prob. min. ex eo quod ad veritatem praedicationis affirmativae re- 
quiritur stricta identitas inter praedicatum et subiectum, quae verbo 
substantivo ,est' exprimitur. Propositio enim «Petrus est homo" 
significat: Petrus est idipsum quod est homo. 


116. Coroll. Ergo falsus est nominalismus et conceptualismus et re- 
alismus exaggeratus. — Nominalismus et conceptualismus ducunt ad 
scepticismum. Omnis enim scientia de universalibus est; quapropter 
sj universale non est nisi «flatus vocis", ut teste S. Anselmo asseruit 
Roscellinus, aut nisi conceptus subiectivus, ut docent Conceptualistae, 
perit omnis scientia. Dicunt Nominalistae recentes (Empiristae et 
Positivistae) obiecta scientiarum non esse essentias universales, sed 
leges. At lex supponit essentiam universalem. Nominalistae asserunt 
universale esse nomen collectivum seu terminum  collectivum. Sed 
tunc non essent universalia praedicabilnia de singulis individuis distri- 
butive sumptis. Quod falsum esse patet (cf. n. 13). — Realismus exag- 
geratus est monismus aut ducit ad monismum. Si natura in rebus non 
multiplicatur, omnia in unum conflantur. Ceterum notetur hanc doc- 
trinam destruere universale: si natura in singularibus non multipli- 
catur, communis tantum est, non universalis. 

Contra Platonem iuvat advertere obiecta scientiarum et veritates 
scientificas seu essentias rerum et veritates, quae sunt circa essentias 
rerum, esse aeternas obiective et negative, non vero subiective et posi- 
tive, i. e. sunt aeternae per modum obiecti intelligibilis et intellecti 
(a Deo), nec dependent ab aliqua exsistentia contingenti et temporali; 
non vero sunt aeternae subiective et positive, quasi in aliquo subiecto 
extra intellectum positive exsistentiam ab aeterno accipere deberent. 


117. Schol. 1. Universalitas est secunda intentio seu relatio rationis, 
qua natura abstracte concepta refertur ad inferiora. Haec relatio 

fundatur proxime super unitatem rationis seu super statum 
abstractions, qua natura relinquit differentias numericas sive etiam 
specificas, quibus in inferioribus suis multiplicatur et diversificatur ; 
sola enim natura ita una unitate abstractionis apta est, quae refera- 
tur ad inferiora tamquam exsistens in illis, remote autem fundatur 
super ipsam naturam singularem concretam, quae a parte rei exsistit, 
quatenus abstrahibilis est seu considerari potest ab intellectu sine notis 
individuantibus. 

2. Universale in essendo definitur: unum (natura una) in. multis 
et de multis, i. e. natura una, quae est in multis per'üdentitatem 
cum eis et praedicatur de multis. — Haec definitio omnia enuntiat, 
quae. ad universale constituendum concurrunt: 1. subiectum, cui 
affigitur universalitatis intentio — natura, 2. huius intentionis fun- 
damentum proximum — una, 3. ipsam intentionem univer- 
salitatis seu relationem ad inferiora — in multis, 4. propriam 
universalis passionem, i. e. praedicabilitatem — de multis. 


3. Triplex distinguimus universale (in essendo): a) universale ma- 
teriale-— natura, quae denominatur universalis, b) universale fun- 
damentale — fundamentum proximum relationis universalitatis, quod 
est unitas praecisa ab inferioribus (natura abstracta) cum aptitudine 
seu non-repugnantia ad essendum in illis, c) universale formale — 
forma ipsa relativa, qua natura abstracta respicit actu inferiora. Cum 
autem  metaphysicus consideret principaliter naturas, logicus vero in- 
tentiones seu relationes rationis, ipsa natura seu subiectum abstractum 
a pluribus seu universale fundamentale dicitur universale meta- 
physicum, quia in illo directe et principaliter consideratur natura, 
abstractio autem seu universalitas fundamentalis (metaphysics) tam- 
quam conditio; est enim conditio requisita ad omnem scientiam, quia 
nulla scientia agit de singularibus. Universale autem formale dicitur 
universale logicum, quia principaliter respicit ipsam intentionem 
seu formam, qua aliquid denominatur universale, quae est secunda 
intentio et relatio rationis; hanc enim praecipue considerat logicus, 
praesuppositive autem naturam, tamquam id, in quo fundatur univer- 
salitas; agit enim de secundis intentionibus, ut fundantur in primis. 


118. Obi. contra I p. 1. Conceptus universales non respondent rebus. Atqui non 
insunt in mente nostra conceptus non respondentes rebus. Ergo. — liesp. Dist. mai.: 
Non respondent positive, »ego; mere negative, conc. Contractist. min.: Conceptus non 
respondentes negative, nego; positive, suM ist.: Non insunt per se, conc.; per accidens, 
nego. — Conceptus universales non respondent rebus mere negative, i. e. repraesen- 
tant inadaequate; cf. n. 119, 3. 

2. Atqui non insunt in mente nostra bi conceptus non respondentes rebus mere 
negative seu conceptus vere universales. Prono. Vox plura significans non est con- 
ceptus vere universalis. Atqui conceptus, qui dicuntur inesse in mente nostra uni- 
versales, sunt voces plura significantes. Ergo. -  liesp. Dist. mai.: Ipsa vox, conc.; 
eius significatum, subdist.: Si est ratio una conveniens pluribus distributive, nego; 
si non est ratio una, conc. Contradist. min.: Sunt ipsae voces, nego; sunt significatum 
Gredt, Elem. philoa. I. Ed. 7. 

vocis, subdist.: Si est ratio una conveniens pluribus distributive, cone.; si non est 
ratio una, nego. 

3. Atqui significatum vocis, quae dicitur universalis, non est ratio una conveniens 
pluribus distributive. Probo. Individua in rerum natura exsistentia non sunt ratio 
una conveniens pluribus distributive. Atqui significatum vocis, quae dicitur univer- 
salis, sunt individua in rerum natura exsistentia. Ergo. — Resp. Dist. niai.: Individua 
eiusdem speciei abstracte concepta, nego; non abstracte concepta, conc. Contradist. min. 

Contra II p. l. Conceptui universali non respondet a parte rei natura una uni- 
tate abstractionis. Atqui natura conceptibus universalibus expressa est una unitate 


abstractionis. Ergo. - Resp. Dist. mai.: Respondet tamen eadem natura ut communi- 
cata cum individuis et multiplicata in eis, cone.; non respondet eadem natura ut 
communicata ..., nego. Contradist. min.: Quae communicatur cum individuis et multi- 
plicatur in eis, conc.; quae non communicatur . . ., nego. 


2. Atqui natura conceptu universali expressa non est communicabilis. Probo. 
Non est communicabile, quod est abstractum. Atqui natura conceptu universali ex- 
pressa est abstracta. Ergo. — Resp. Dist. mai.: Forma abstractionis non est com- 
municabitis, conc.; id quod bac forma continetur... nego. Conc. min.; dist. consq. 

3. Atqui natura ipsa conceptu universali expressa non est communicabilis. Probo 
(ad mentem Kantii). Non est communicabile, quod est „a priori'l. Atqui natura con- 
ceptu universali expressa est ,a priori4, i. e. ex subiecto cogitante. Ergo. — Resp. 
Conc. mai.; dist. min.: Status universalitatis est a priori, conc.; natura cui in mente 
accidit status universalitatis, est a priori, nego. Dist. consq. (cf. n. 693, 4). 

Contra III p. l|. Quod est unum in multis, est universale. Atqui natura, ut a 
parte rei exsistit, est unum in multis. Ergo. — Resp. Dist. mai.: Quod est unum in 
multis formaliter, conc.;; quod est unum in multis materialiter seu fundamentaliter, 
nego. Contradist. min. 

2. Atqui natura, ut a parte rei exsistit, est unum in multis formaliter seu uni- 
versalis formaliter. Probo. Natura in intellectu est universalis formaliter. Atqui 
natura, ut a parte rei exsistit, est eadem natura, quae est in intellectu. Ergo. — 
Resp. Dist. mai.: Secundum modum concipiendi, conc.;; secundum rem conceptam, 
nego. Contradist. min. 

Ad ll5sqq. S. Thomas: ^Universale dupliciter potest accipi: uno modo pro 
ipsa natura, cui intellectus attribuit intentionem universalitatis, et sic universalia, 
ut genera et species, pubstantias rerum significant, et praedicantur in quid. Animal 
enim significat substantiam eius, de quo praedicatur, et homo similiter. Alio modo 
potest accipi universale, in quantum est universale et secundum quod natura prae- 
dicta subest intentioni universalitatis, id est secundum quod consideratur animal vel 
homo ut unum in multis. Et sic posuerunt Platonici animal et hominem in sua uni- 
versalitate esse substantias. Quod Aristoteles in hoc capitulo intendit reprobare, 
ostendens, quod animal commune vel homo communis non est aliqua substantia in 
rerum natura. Sed hanc communitatem habet forma animalis vel hominis, secundum 
quod est in intellectu, qui unam formam accipit ut multis communem, in quantum abs- 
trahit eam ab omnibus individuantibus. ... Sciendum autem, quod ideo dicit, quod 
universale est quod natum est pluribus inesse, non autem quod plu- 
ribus inest [rTobvo yàp Aéyerai ka00A20v ð 7A&iooiv bnapxeiv z^poukEv: Met. VII 13, 
1038 b 11; cf. Perih. 7, 17a 39]; quia quaedam universalia sunt, quae non continent 
sub se nisi singulare, sicut sol et luna! (In Met. VII lect. 13 n. 1570sq. 1574; cf. 
In Perih. I lect. 10 n. 2sqq.). — „Patet autem diligenter intuenti rationes Platonis, 
quod ex hoc in sua positione erravit, quia credidit, quod modus rei intellectae in 
suo esse sit sicut modus intelligendi rem ipsam. Et ideo quia invenit intellectum 
nostrum dupliciter abstracta intelligere, uno modo sicut universalia intelligimus abs- 
tracta a singularibus, alio modo sicut mathematica abstracta a sensibilibus, utrique 
abstraction! intellectus posuit respondere abstractionem in essentiis rerum, unde 
posuit et mathematica esse separata et species. Hoc autem non est necessarium. 
Nam intellectus etsi intelligat res per hoc, quod similis est eis quantum ad speciem 

intclligibilem, per quam fit in actu, non tamen oportet quod modo illo eit species 
illa in intellectu quo in re intellecta; nam omne, quod est in aliquo, est per modum 
eius in quo est. Et ideo ex natura intellectus, quae est alia a natura rei intellectae, 
necessarium est, quod alius sit modus intelligendi quo intellectus intelligit, et alius 
sit modus essendi quo res exsistit. Licet enim id in re esse oporteat quod 
intellectus intelligit, non tamen eodem inodo (In Met. I lect. 10n. 158; 
cf. X lect. 3 n. 1963sqq.; C. g. 1175: Nec tamen). — Aristoteles: Eàv ðè TO 
x«a0020v0 uñ ñ, TÒ uéoov ook OTAI, WOT obv0' QmoóOci£i . Òci Apa TI ÈV KAL TÒ QUTO 
éni mAasciòvwv eivai ur òuwvvuov (Anal. post. I 11, 77a 7. Ad quae S. Thomas: 
„Necessarium est esse unum in multis et de multis, si domonstratio debet 
esse, «piia non erit universale, nisi sit unum de multis; et si non sit universale, 
non erit medium demonstrationis; ergo nec demonstratio. Et quod oporteat medium 
demonstrationis esse universale, patet per hoc quod oportet medium demonstrationis 
esse unum et idem de pluribus praedicatum non aequivoce, sed secundum rationem 
éandem (In l.c.lect. 19 n. 5. Cf.S.Thom., In De an. II lect 12 n. 377sqq.; De ente 
et ess. c. 3et 4 (infra ad 124 132); II Dist. 3, 3a.2ad 1; S$S.th.155,3ad 15; 85,2 
ad 2; 85,3; I-II 29,6; IH 2, 5 ad 2; Q.d.an.a. 3 ad 8; a. 4. 


THESIS VII: Gradus metaphyslci in eodem individuo non distinguun- 
tur realiter neque actualiter formaliter ex natura rei. Datur tamen inter 
eos praecisio obiectiva; ideo distinguuntur virtualiter. 


119. St. qu. 1. Nomine graduum metaphysicorum intelligimus 
praedicata essentialia superiora et inferiora, quae de aliquo praedi- 
cantur, i. e. a) genera superiora et inferiora (ut substantia, corpus, 
animatum, animal, homo, quae praedicantur de Petro), b) differentias, 
quibus superiora genera ad inferiora contrahuntur (ut compositum, 
vivens, sensitivum, rationale, quae de eodem Petro praedicantur; cf. 
n. 159). Haec praedicata gradus dicuntur, quia, cum sit unum uni- 
versalius et superius altero, in cognoscendis ills quasi ascendimus 
et descendimus; dicuntur gradus metaphysici, quia constituunt 
compositionem metaphysicam, i. e. compositionem eam, quae physicam 
seu realem unitatem transcendit. Hi gradus igitur universalia sunt. 
In praecedenti thesi egimus de universalibus absolute, hic de uni- 
versalibus tractamus, quae in eodem individuo inveniuntur, secundum 
habitudinem eorum ad invicem. 


2. Distinctio pluralitas est; ea enim dicuntur distincta, quorum 
unum non est aliud. — Duplex est distinctio, rationis et realis, 
quatenus unum non est aliud in intellectu tantum aut etiam in rerum 
natura. Distinctio realis est, vi cuius unum a parte rei non est aliud; 
distinctio rationis est, vi cuius ea, quae a parte rei sunt idem, in 
intellectu et ab intellectu inveniuntur distincta. Distinctio rationis eo 
fit, quod eadem res diversis conceptibus obiectivis concipitur, qui ab 
intellectu ad invicem referuntur tamquam eiusdem rei. Quatenus hi 
conceptus sunt intrinsecus diversi, habetur distinctio rationis ratio- 
cinatae seu cum fundamento in re; quatenus extrinsecus tantum, 
i e. per aliquam conotationem diversi sunt, inquantum mens eidem 
conceptui obiectivo affigit. aliam et aliam. relationem rationis (sicut 
cum Petrus concipitur ut subiectum et ut praedicatum, in propositione 

tautologica: Petrus est Petrus), habetur distinctio rationis ratio- 
cinantis seu sine fundamento in re. Fundamentum autem distinc- 
tionis rationis ratiocinatae est, ex parte obiecti, distinctio. vir tu alis 
seu eminentia rei, quae, in se unica et simplex realiter, plures tamen 
continet rationes seu perfectiones; ex parte intellectus nostri est im- 
perfectio eius, ratione cuius inadaequate concipit rem, unico conceptu 
non valens exhaurire eius eminentiam, sed diversis conceptibus attingens 
diversas perfectiones, eas inter se componendo. — Distinctio virtualis 
definitur: intrinseca rei eminentia, qua in se eadem, per simplicem 
continentiam  perfectionum praebet intellectui fundamentum distin- 
guendi unam ab alia. Ex definitione. colligitur. distinctionem virtua- 
lem revera esse id, quod innuit nomen eius: non actualem, sed vir- 
tualem distinctionem seu rei distingui bili tatem et fundamentum 
distinctionis actualis seu rationis ratiocinatae, quae actu est in intel- 
lectu. Res enim, in qua virtualis distinctio inesse dicitur, ea est, 
quae, etsi in se una et indistincta, plures tamen complectitur per- 
fectiones, quae intellectui praebent fundamentum eam  intentionaliter 
distinguendi. [ta anima humana simplex, virtualiter multiplex est. 
Una enim eademque entitas triplicem in se continet perfectionem, 
quatenus simul est radix vegetandi, sentiendi, ratiocinandi. Unde 
intellectus noster, videns hanc continentiam diversarum perfectionum, 
distinguit per conceptus suos actu id, quod in re virtualiter est di- 


stinctum. 

3. Praecisio idem est atque separatio seu distinctio effective sumpta * 
Est duplex: physica — cum unum ab altero realiter, intentio- 
nalis — cum unum ab altero intentionaliter seu in intellectu et ab in- 


tellectu separatur. Praecisio intentionalis est aut mere subiectiva aut 
Obiectiva. Praecisio mere subiectiva est, qua cognitio totum obiectum 
quoad omnia eius praedicata attingit, ita tamen, ut differentia, sive 
numerica sive etiam specifica, confuse tantum apprehendatur. Praecisio 
obiectiva ea est, qua unum praedicatum  attingitur, alis simpliciter 
omissis. Praecisione obiectiva intellectus repraesentat quidem rem in- 
adaequate, i. e. non totaliter quoad omnia eius praedicata, sed id, 
quod repraesentat, repraesentat, prout revera est, sicut etiam visus 
percipit colorem, prout revera est a parte rei, etsi non percipit odorem, 
qui cum colore in pomo invenitur coniunctus. Praecisio igitur obiectiva 
non est contraria veracitati facultatum cognoscitivarum (, Abstrahentium 
non est mendacium"). 

4. Praecisiones obiectivas reiciunt Nominalistae et 1 qui ,Confun- 
dentes" dicuntur (Oviedo f 1651, Hurtadus f 1651, Arriaga f 1667), 
quorum sententia est universale fieri per praecisionem mere subiectivam. 


| Distinctio potest sumi: a) effective; b) formaliter: ipsa pluralitas; c) relative: 
relatio, quae sequitur pluralitatem, quatenus distincta referuntur ad invicem ut 


distincta. 

Hi proinde nullo modo, ne virtualiter quidem, gradus metaphysicos in 
eodem individuo distinguunt; contra, aliqui pauci, ut landunus (f 1343) 
et ii qui formas substantiales in eodem subiecto multiplicant pro numero 
essentialium praedicatorum, eos realiter distingui volunt. — Ad doc- 
trinam veterum .,Confundentium" reducitur doctrina multorum recen- 
tium, qui docent conceptum universalem oriri ex associatione et con- 
fusione perceptionum singularium (cf. n. 571, 3). 

5. Etiam Scotus reicit praecisiones obiectivas et distinctionem vir- 
tualem et rationis ratiocinatae. Scotus triplicem agnoscit distinctionem : 
a) re ale m, quae separationem realem admittit extremorum seu prae- 
cisionem physicam; b) formalem ex natura rei, quae separationem 
non admittit, sed est negatio identitatis formalis, ita ut una ratio 
non sit de conceptu alterius ex propria natura; hanc dicit esse actu 
in re; c) distinctionem rationis ratiocinantis. Loco igitur distinc- 
tionis virtualis et rationis ratiocinatae ponit distinctionem formalem. 
Quare docet inter gradus metaphysicos, quibus adnumerat etiam ,haec- 
ceitatem" seu differentiam numericam tamquam ultimum gradum seu 
ultimam formam, intercedere distinctionem formalem, quam actu a 
parte rei esse profitetur, independenter a mentis consideratione l. — 
Probe distinguatur distinctio virtualis communiter admissa a distinc- 
tione formali scotistica. Distinctio virtualis non est actualis a parte 
rei, sed virtualis tantum seu fundamentum illius distinctionis, quae in 
mente fit actu tamquam distinctio rationis ratiocinatae. 


120. Prob. th. I p. (Gradus metaphysici in eodem individuo non di- 
stinguuntur realiter). 

Arg. I. Identificata cum uno eodem tertio non sunt distincta inter 
se realiter. Atqui gradus metaphysici singuli in eodem individuo sunt 
identificati cum uno eodem tertio, 1i. e. cum differentia numerica. Ergo. 

Min. patet ex th. praec. p. III: «Natura, ut a parte rei exsistit, 
est singularis", i. e. identificatur cum individuo seu differentia eius 
numerica. 

Arg. II. Si gradus metaphysici realiter in eodem individuo distingue- 
rentur, in eodem individuo admittenda esset pluralitas formarum sub- 
stantialium. Atqui hoc repugnat. Ergo, 

Prob. mai. Si animalitas realiter differret a rationalitate, etiam prin- 
cipium substantiale, quo constituitur animalitas, realiter differret a prin- 
cipio substantiali, quo constituitur rationalitas. 

M inoris probationem v. Phil. nat. th. V, coroll. 6. 


Prob. Il p. (Gradus metaphysici non distinguuntur actualiter forma- 
liter ex natura rei) — Quae distinguuntur actualitpr formaliter ex 


| Distinctio formalis ex natura rei, quam non tantum in re philosophica, sed 
etiam theologica ubicumque adhibet Scotus, fundamentum aliquod est principale 
systematis eius. 

natura rei, distinguuntur actu a parte rei. Atqui gradus metaphysici 
non distinguuntur actu a parte rei. Ergo. 

M ai. patet ex st. qu. — Prob. min. Quae actu a parte rei distinguuntur, 
distinguuntur simpliciter, ita ut habeatur alia et alia entitas, i. e. di- 
stinguuntur realiter (patet ex conceptu distinctionis realis). Atqui gradus 
metaphysici non distinguuntur realiter (patet ex I p.). Ergo. 


Prob. HI p. (Inter gradus metaphysicos datur praecisio obiectiva). — 
Inter ea datur praecisio obiectiva, quorum unum concipi potest, altero 
nullo modo concepto. Atqui hoc obtinet quoad gradus metaphysicos. 
Ergo datur praecisio obiectiva. 

Prob. min. In conceptu essentiali unius gradus non includitur con- 
ceptus essentialis alterius. Ita "rationale non includitur in animali, 
secus omne animal esset rationale, unde optime concipi potest animal, 
non concepto ,rationali". 


Prob. IV p. (... distinguuntur virtualiter). Ea distinguuntur virtualiter, 
inter quae datur praecisio obiectiva. Atqui inter gradus metaphysicos 
datur praecisio obiectiva. Ergo. 


121. Schol. 1. In sententia ,Confundentium" conceptus speciei est 
cognitio unum vel plura individua confuse repraesentans, quin tamen 
differentia individualis omittatur. Sed patet hoc modo universale ef- 
formari minime posse; retenta enim differentia numerica, etsi obscure 
et remisse, id quod concipitur est haec natura individualis, quae de 
pluribus praedicari nequit (cf. n. 573, 3). Praecisio haec esset mere 
subiectiva sine fundamento in re, quia ratio universalis, ut ratio ho- 
minis, non est ratio, in qua confundi possent differentiae numericae, 
nam differentiae numericae hominum non sunt aliquae humanitates; ideo 
paritas cum abstractione entis per confusionem neganda est (cf. n. 174sqq.). 
24. Nimis anguste definit Scotus distinctionem realem tamquam eam, 
quae separationem admittit realem extremorum. Potest enim esse 
distinctio realis etiam inter ea, quae realiter separari non possunt. — 
Distinctio scotistica est germen monismi. Natura enim specifica, a parte 
rei actu distincta a differentia numerica, eadem numero esset in omni- 
bus nec numero multiplicari posset; id ipsum dicendum de gradibus 
superioribus genericis. Hoc pacto autem omnia conflantur in unum. 
Quomodo tamen Scotus ab hac consequentia refugiat, cf. th. sq. 


122. Obi. Contra I p. 1. Perfectiones, quae in eodein principio coniungi non pos- 
sunt, distinguuntur realiter. Atqui gradus metaphysici (ut sensitivum et rationale) 
sunt perfectiones, quae in eodem principio coniungi non possunt. Ergo. - Jlesp. Dist. 
niai.: Quae in eodem principio tum proximo tum remoto coniungi non possunt, conc.; 
quae non possunt coniungi in eodem principio proximo, possunt tamen in eodem 
principio remoto, nego. Contradist. min.: Non possunt coniungi in eodem principio 
proximo, conc.; in eodem principio remoto, nego. 

2. Atqui hae perfectiones neque in eodem principio remoto coniungi possunt. 
Probo. Principium rernotum harum perfectionum est forma substantialis. Atqui hae 

perfectiones non possunt coniungi in eadem fonna substantiali. Ergo. Rexp. Dist. 
mai.: Fonna substantialis virtualiter multiplex, conc.; non virtualiter multiplex, 


nego. Contradist. min. 
Contra II p. 1. Ea distinguuntur actualiter formaliter ex natura rei, quorum 


unum non est de conceptu alterius ex propria natura. Atqui graduum metaphysico- 
rum unus non est de conceptu alterius ex propria natura. Ergo. — Resp. Dist. mai.: 
Et haec distinctio dicitur esse actu a parte rei, conc.; non dicitur esse actu a parte 
rel, nego. Contradist. min.: Et haec distinctio est actu a parte rei, nego; non est 
actu a parte rei, conc. 

2. Atqui distinctio graduum metaphysicorum est actu a parte rei. Probo. A parte 
rei actu est pluralitas graduum. Atqui pluralitas graduum, quae est actu a parte rei, 
est distinctio actu a parte rei. Ergo. — Resp. Dist. mai.: Tamquam pluralitas ac- 
tualis, nego; tamquam pluralitas virtualis, conc. Contradist. min. 

Contra III (et IV) p. 1. Inter ea non datur praecisio obiectiva, quorum alterum 
continet alterum. Atqui graduum metaphysicorum alter continet alterum. Ergo. — 
Resp. Dist. mai.: Quorum alterum continet alterum a parte rei in eodem individuo, nego; 
in mente, subdist.: Quorum alterum continet alterum actu, conc.; potentia, nego. Contra- 
dist. min.: Alter continet alterum a parte rei in eodem individuo, conc.; in mente, 
subdist.: Continet actu, nego; potentia, conc. 

24. Atqui etiam in mente gradus continet alios gradus actu. Probo. Gradus, qui est 
a parte rei, idem est in mente. Atqui gradus a parte rei continet alios actu. Ergo. — 
Resp. Dist. mai.: Idem, sed praecisus ab alus gradibus, conc.; non praecisus, nego. 
Conc. m in.; dist. consq. 

3. Atqui etiam gradus praecisus ab aliis gradibus hos continet actu. Probo. 
Gradus continens alios confuse, eos actu continet. Atqui gradus praecisus ab aliis, 
hos confuse continet. Ergo. — Resp. Conc. mai.; dist. min.: Praecisus praecisione 
fonnali, conc.; praecisus praecisione obiectiva, nego. Dist. consq. 

Ad 120. Aristoteles in VII Met. c. 12 agens de unitate definitionis „ostendit, 
quod multitudo differentiarum non impedit unitatem definitionis. . . . Dicit ergo, quod, 
si sic se habent differentiae acceptae in definitione, ,sicut dictum ést scii, quod 
semper sumantur per se differentiae et non per accidens, palam est quod ultima 
differentia erit tota substantia rei et tota definitio. Includit enim in se omnes prae- 
cedentes particulas. Quod enim in differentia includatur genus, ostensum est ex 
hoc quod genus non est sine differentiis. Sed quod ultima includat omnes prae- 
cedentes, palam est ex hoc, quod nisi hoc dicatur, sequitur quod oporteat ,in ter- 
inis id est definitionibus multoties eadem dicere. Et hoc erit superfluum et nuga- 
torium ^ ((avepóv Oti i| TeAevraia Õiapopa n oboia Tob zpàyuaro ioca! kai ð Óptio- 
uò , cinep uñ òci TOAAÓíKI TtabTA A&yeiv év toi por: 1038a 19. S. Thom, in l.c. 
lect. 12 n. 1555sq.). — De praecisione obiectiva S. Thomas aperte loquitur: .Non 
oportet secundum diversas rationes vel intentiones logicas, quae consequuntur modum 
intelligendi, diversitatem in rebus naturalibus accipere: quia ratio unum et idem 
secundum diversos modos apprehendere potest. Quia igitur .. . anima intellectiva 
virtute continet id quod sensitiva habet, et adhuc amplius; potest seorsum ratio 
considerare quod pertinet ad virtutem sensitivae, quasi quoddam imperfectum et 
materiale. Et quia hoc invenit commune homini et alius animalibus, ex hoc rationem 
generis format. Id vero in quo anima intellectiva sensitivam excedit, accipit quasi 
formale et completivum, et ex eo format differentiam Bóminis (S. th. I 76, 3 ad 4). 
Item: .Quod est commune multis, non est aliquid praeter multa nisi sola ratione: 
sicut animal non est aliud praeter Socratem et Platonem et alia animalia nisi in- 
tellectu, qui apprehendit formam animalis exspoliatam ab omnibus 
individual! tibus et specificantibus; homo enim est quod vere eat animal : 
alias sequeretur quod in Socrate et Platone essent plura animalia, scii, ipsum ani- 
mal commune, et homo communis, et ipse Plato. ... Id quod commune est vel uni- 
versale sine additione esse non potest, sed sine additione consideratur: non enim 
animal potest esse absque rationali vel irrationali differentia, quamvis absque his 

differentiis cogitetur. Licet etiam cogitetur universale absque additione, non 
tamen absque receptibilitate additionis: nam si animali nulla differentia addi posset, 
genus non esset; et similiter est de omnibus aliis nominibus' (C. g. I 26; cf. Ver. 3,8 
ad 2X 


THESIS VIII: Naturae secundum se convenit unitas formalis nega- 
tiva tantum, 1. e. negatio divisionis per principia formalia; ideo secun- 
dum se est negative communis tantum, natura autem prout est in 
singularibus et prout est in intellectu habet unitatem positivam: in 
singularibus unitatem singularitatis, in intellectu autem universalitatis. 


123. St. qn. 1. Unitas seu unum est ens indivisum. Dicit igitur ali- 
quid positivi, entitatem, et aliquid negativi, negationem divisionis seu 
indivisionem. Haec est illud formale, quod unitas addit entitati. Quare 
ex diverso modo negandi divisionem diversus etiam modus unitatis 
resultat. Exinde distinguimus unitatem num ericam, quae est in- 
divisio seu carentia divisionis ex parte principiorum materialium, et 
unitatem formalem, quae est carentia divisionis ex parte principiorum 
formalium, quae constituunt quidditatem. Ipsa unitas formalis potest esse 
generica tantum aut specifica. Attamen ut resultet non solum diversus 
modus unitatis, sed diversa unitas absolute, oportet ut non solum habeatur 
diversus modus negandi divisionem, sed etiam diversa entitas positiva. 
Ita in uno eodemque homine possumus distinguere diversas unitates 
negative seu diversos modos negandi divisionem : unitatem numericam 
et formalem, quae tamen non sunt nisi una unitas positive et absolute. 

Unitas conveniens pluribus dicitur communitas; quatenus unitas 
est positiva aut negativa, etiam communitas positiva et negativa dicitur. 

4. Natura potest considerar in triplici statu: a) secundum se: 
tunc non considerantur nisi praedicata essentialia seu ea quae ad de- 
finiüonem pertinent, ceteris neque inclusis neque exclusis; quare status 
iste dicitur etiam status indifferentiae, quia in eo natura indifferenter 
se habet ad praedicata accidentalia; b) prout est in singulari- 
bus, secundum esse quod natura habet a parte rei in singularibus; 
c) prout est in intellectu, secundum statum abstractionis, quem 
obtinet ex praecisione intellectus. 

3. Docet Scotus, innixus distinctioni actuali formali ex natura rei 
inter naturam et haecceitatem, unitatem formalem positivam con- 
venire naturae secundum se, quae proinde communicata cum singu- 
laribus positive communis esset. Hanc unitatem formalem minorem 
tamen dicit unitate numerica, quia non est ita indivisa sicut istal, et 
a parte rei coniunctain cum unitate numerica. Quare non obstante 
unitate et communitate formali positiva naturam (seu unitatem for- 
malem) nihilominus multiplicari in individuis docet. 


| Nam dividitur et multiplicatur in individuis. 

* De doctrina Scoti cf. Frassen, Philosophia academics: Logica, para I, tract. 2, 
disp. 1, q.2. — A Frassen carpitur Suarez, quia imposuerit Scoto hunc docuisse 
unitatem formalem non multiplicari numero in individuis. 

124. Prob. th. I p. (Naturae secundum se convenit unitas formalis 
negativa tantum). — Unitas positiva est absoluta, non secundum quid 
tantum. Atqui unitas formalis, quae convenit naturae secundum se, 
non est absoluta. Ergo. 

Prob. min. llla unitas non est absoluta, quae non omni ex parte 
tollit divisionem seu multiplicationem. Atqui unitas formalis, quae con- 
venit naturae secundum se, non omni ex parte tollit divisionem seu 
multiplicationem. Nam tollit tantummodo divisionem ex parte prin- 
cipiorum formalium, non vero ex parte principiorum materialium. Hanc 
enim neque includit neque excludit; nam si excluderet, non posset 
numerice multiplicari; si includeret, numquam posset esse una. 


Prob. II p. (Natura secundum se est negative communis tantum). — 
Communitas positiva est absoluta, non secundum quid tantum. Atqui 
communitas formalis, quae convenit naturae secundum se, non est 
absoluta. Ergo. 


Prob. min. Sicut supra. 


Prob. III p. (Natura prout est in singularibus et prout est in in- 
tellectu habet unitatem positivam: in singularibus unitatem singu- 
laritatis, in intellectu universalitatis). — fila natura habet unitatem 
positivam, quae habet unitatem absolutam, ita ut nequeat ulterius 
dividi. Atqui natura, tum in singularibus tum in intellectu, habet uni- 
tatem absolutam, ita ut nequeat ulterius dividi. Ergo. 

Prob. min. Natura in singularibus non potest ulterius dividi, quia 
est ultimo divisa per principia materialia: natura autem prout est in 
intellectu non potest ulterius dividi, quia respuit divisionem per prin- 
cipia materialia. 


125. Schol. 1. Unitas formalis negativa, quae convenit naturae se- 
cundum se, etiam ad singularia descendit tamquam communitas for- 
malis negativa. Etiam a parte rei in singularibus convenit naturae 
unitas et communitas formalis negativa seu secundum quid: Natura 
una eademque est in omnibus secundum quid sive generice sive speci- 
fice. Haec communitas negativa a parte rei convenientia dicitur seu 
similitudo (fundamentalis) et est fundamentum relationis (realis) con- 
venientiae seu similitudinis. 

2. Utriusque theseos ultimae doctrinam summatim ita proponere 
possumus: Sicut dici potest naturam formaliter manere in singularibus 
communem negative, non absolute et in actu, et sicut manet una for- 
maliter. negative, non positive, sic datur distinctio formalis negative, 
non positive, i. e. ex vi conceptus proprii unum non est idem cum 
alio seu est distinctum ab illo, sicut ex principiis speciei est unum 
seu non distinctum. Ita est in omnibus individuis humanis una eadem- 
que humanitas omnibus communis negative, distincta formaliter nega- 
tive a differentia numerica. Similiter in omnibus animalibus est una 

eademque animalitas omnibus communis negative, distincta formaliter 
negative a differentiis specificis, a rationalitate et a diversis differentiis 
animalium brutorum. 


126. Obi. Contra I (ei II) p. 1. Hoc est unum positive, quod revera respuit 
divisionem. Atqui natura secundum se revera respuit divisionem. Ergo. — Resp. Dist. 
mai.: Quod respuit divisionem simpliciter et absolute, conc.; quod respuit divisionem 
secundum quid tantum seu ex parte principiorum formalium, nego. Contradist. min. 

2. Atqui natura secundum se respuit divisionem simpliciter. Probo. Quod est 
idem in omnibus, respuit divisionem simpliciter. Atqui natura secundum se est eadem 
in omnibus. Ergo. — Resp. Dist. mai.: Quod est idem in omnibus positive seu com- . 
mune positive, conc.; quod est commune negative tantum, nego. Contradist. min. 

3. Atqui natura secundum se est communis positive. Probo. Natura est com- 
munis positive, quae est distincta a differentia numerica. Atqui natura secundum se 
est distincta a differentia numerica. Ergo. — Resp. Dist. mai.: Quae est distincta 
actu seu distinctione formali positiva, conc.; virtualiter seu distinctione formali nega- 
tiva, nego. Contradist. min. 

Contra III p. a) Natura prout est in singularibus, non habet unitatem posi- 
tivam. — Non habet unitatem positivam, quod potest ulterius dividi. Atqui natura 
prout est in singularibus, potest ulterius dividi. Ergo. — Resp. Dist. mai.: Quod 
potest dividi logice seu communicari cum pluribus inferioribus, et multiplicari in 
eis, conc.; quod potest dividi physice, nego. Contradist. min. 

b) Natura prout est in intellectu, non habet unitatem positivam. — 1. Quod re- 
spicit inferiora tamquam communicabile cum eis, non habet unitatem  positivam. 
Atqui natura prout est in intellectu, respicit inferiora tamquam communicabitis cum 
eis. Ergo. — Resp. Dist. mai.: Tamquam communicabile ratione ipsius formae uni- 
versalitatis, conc.; tamquam communicabile ratione materiae tantum, nego. Contra- 
dist. m in. 

24. Atqui natura prout est in intellectu, respicit inferiora tamquam communica- 
bilis cum eis ratione ipsius formae universalitatis. Probo. Natura, quae non fit 
communicabilis nisi propter abstractionem, respicit inferiora tamquam communica- 
bilis cum eis ratione formae universalitatis. Atqui natura prout est in intellectu non 
fit communicabilis nisi propter abstractionem. Ergo. — Resp. Dist. mai.: Quatenus 
abstractio est conditio communicabilitatis, nego; quatenus esset id quod communi- 
catur, conc. Contradist. min.: Id est: status abstractions et universalitatis est con- 
ditio communicabilitatis, conc.; est id quod communicatur, nego. 


Ad 124. S. Thomas in De ente et ess. c. 4| quaerens, quomodo in substantiis 
compositis essentia se habeat ad rationem generis, speciei, differentiae, haec statuit: 
,Ratio generis vel speciei [convenit] essentiae secundum quod significatur per modum 
totius ut nomine hominis vel animalis, prout implicite et indistincte continet totum 
hoc, quod in individuo est. Natura autem vel essentia sic accepta potest dupliciter 
considerari: uno modo, secundum rationem propriam, et haec est absoluta 
consideratio ipsius. Et hoc modo nihil est verum de ea nisi quod convenit sibi se- 
cundum quod huiusmodi. Unde quidquid aliorum sibi attribuitur falsa est attri- 
butio: v. g. homini in eo quod est homo convenit rationale et animal et alia, quae 
in definitione eius cadunt Album vero vel nigrum vel quidquid huiusmodi, quod 
non est de ratione humanitatis, non convenit homini in eo quod est homo. Unde si 
quaeratur utrum ista natura sic considerata possit dici una vel plures, neutrum 
concedendum est, quia utrumque est extra intellectum humanitatis, et utrumque 
potest sibi accidere. Si enim pluralitas esset de intellectu eius, numquam posset esse 
una, cum tamen una sit secundum quod est in Socrate. Similiter, si unitas esset de 


| Citatur sec. ed. L. Baur, Monasterii 1933. 

intellectu eius, tunc esset una et eadem natura Socratis et Platonis, nec posset in 
pluribus plurificari. Alio modo consideratur secundum esse quod habet in hoc 
vel in illo, et sic de ipsa aliquid praedicatur per accidens ratione eius, in quo 
est, sicut dicitur quod homo est albus, quia Socrates est albus, quamvis hoc non 
conveniat homini in eo quod est homo. Haec autem natura duplex habet esse: unum 
in singularibus, aliud in anima; et secundum utrumque consequuntur dio- 
tam naturam accidentia. Et in singularibus multiplex habet esse secundum singula- 
rum diversitatem et tamen ipsi naturae secundum propriam suam considerationem 
scii, absolutam nullum istorum esse debetur. Falsum enim est dicere quod natura 
hominis inquantum huiusmodi habeat esse in hoc singulari. . .. Patet ergo quod 
natura hominis absolute considerata abstrahit a quolibet esse, ita tamen quod non 
fiat praecisio alicuius eorum. Et haec natura sic considerata est quae praedicatur de 
individuis omnibus. Non tamen potest dici quod ratio universalis conveniat naturae 
sic acceptae, quia de ratione universalis est unitas et communitas. Naturae autem 
humanae neutrum horum convenit secundum suam absolutam considerationem. Si 
enim communitas esset de intellectu hominis, tunc in quocumque inveniretur huma- 
nitas inveniretur communitas. Et hoc falsum est, quia in Socrate non invenitur 
communitas aliqua, sed quidquid est in eo individuatum est. Similiter etiam non 
potest dici quod ratio generis vel speciei accidat naturae humanae secundum esse 
quod habet in individuis; quia non invenitur in individuis natura humana secundum 
unitatem, ut sit unum quid omnibus conveniens, quod ratio universalis exigit Re- 
linquitur ergo quod ratio speciei accidat naturae humanae secundum illud esse quod 
habet in intellectu. Ipsa enim natura humana habet esse in intellectu abstractum 
ab omnibus individuantibus, et ideo habet rationem uniformem ad omnia individua, 
quae sunt extra animam, prout aequaliter est similitudo omnium et inducens in 
cognitionem omnium inquantum sunt homines. Et ex hoc quod talem relationem 
habet ad omnia individua, intellectus adinvenit rationem speciei et attribuit sibi. 
Unde dicit Commentator in I De anima, quod intellectus est qui agit universalitatem 
in rebus; hoc etiam dicit Avicenna in sua Metaphysica (V c. 2]. Et quamvis haec 
natura intellecta habeat rationem universalis secundum quod comparatur ad 
res extra animam, quia est una similitudo omnium, tamen secundum quod habet 
esse in hoc intellectu vel in illo, est species quaedam intellecta particularis/ (Alia 
ex eodem cap. v. infra ad 135.) 


THESIS IX: Aptitudo seu non-repugnantia ad essendum in multis, 
quae est fundamentum proximum intentionis universalitatis, non in- 
venitur in natura secundum se neque in natura ut contracta in indivi- 
duis, sed in natura abstracta tantum et praecisa per intellectum. 


127. St. qu. 1. Fundamentum proximum intentionis universalitatis est 
unitas referibilis ad multa seu communicabilitas. Hanc intelligimus 
nomine aptitudinis ad essendum in multis: capacitatem na- 
turae, ut multiplicetur in multis et sit in ills per identitatem et con- 
sequenter praedicetur de illis, quatenus universale et particulare, su- 
perius et inferius significant idem totum, universale quasi indetermi- 
natum et abstractum, particulare vero ut determinatum et concretum. 
Et quia indeterminatum potest fieri determinatum, dicitur habere apti- 
tudinem, ut sit in illo et praedicetur de illo. 

Haec aptitudo potest considerari formaliter et positive, inquan- 
tum respicit inferiora, vel fundamentaliter pro capacitate seu non- 
repugnantia ad respiciendum inferiora. Si sumitur formaliter, est ipsa 
universalitas in actu seu relatio universalitatis. 

2. Doctrinam Scoti, quam thesi VIII exhibuimus, aliqui Scotistae, 
ut Mastrius (f 1673), ita explicant, ut dicant naturae secundum 
se convenire non-repugnantiam seu capacitatem essendi in pluribus 
(communicabilitatem) ; quam capacitatem ad singularia descendere di- 
cunt, ita tamen ut haecceitatibus superadditis sit quasi impedita et 
ligatax. 


128. Prob. th. Aptitudo ad essendum in multis est unitas referibilis 
ad multa et communicabilis cum illis. Atqui haec unitas non invenitur 
neque in natura secundum se neque in natura ut contracta in indi- 
viduis, sed in natura abstracta tantum. Ergo. 


Prob. min. Haec unitas est unitas positiva communicabilitatis; uni- 
versale enim unum est positive et commune pluribus. Atqui haec unitas 
positiva communicabilitatis non invenitur neque in natura secundum 
se neque in natura ut contracta in individuis, sed in natura abstracta 
tantum. Ergo. 

Prob. min. a) Natura secundum se non est una nisi negative (cf. 
th. praec.); b) natura contracta in individuis una est unitate singu- 
laritatis, quae respuit communicabilitatem, quod patet ex definitione 
individui (cf. n. 153); c) natura abstracta est una positive propter abs- 
tractionem, qua reliquit differentias inferiorum; at propter eandem 
abstractionem etiam communicabilis est cum inferioribus, a quibus est 
assumptía. 


129. Schol. Quia universale metaphysicum est natura ab inferioribus 
abstracta, ideo haec inferiora quasi transcendentaliter respicit tam- 
quam terminum a quo relictum et tamquam ea, ad quae pertinet; 
pertinet enim ad ea, a quibus assumpta est; atque in hac transcen- 
dental! relatione consistit ipsa aptitudo ad essendum in multis, quae 
convenit universali metaphysico. Quare tum universale metaphysicum 
tum logicum respiciunt seu  conotant inferiora, sed metaphysicum 
tamquam terminum a quo relictum, logicum tamquam terminum ad 
quem comparatur. 


130. Obi. a) Natura secundum se est apta, quae sit in multis. — 1. Natura, quae 
non est singularis, est apta quae sit in multis. Atqui natura secundum se non est 
singularis. Ergo. — Resp. Dist. mat.: Quae non est singularis positive (i. e. quae 


abstrahit a singularitate), conc.; quae non est singularis mere negative (i. e. non ex- 
cludit neque includit singularitatem), nego. Contradist. min. 

2. Atqui natura secundum se, positive non est singularis. Probo. Natura distincta 
a singularitate, positive non est singularis. Atqui natura secundum se est distincta 
a singularitate. Ergo. — Resp. Dist. niai.: Distincta actualiter, conc.; virtualiter, nego. 
Contradist. m in. 

b) Aptitudo seu non-repugnantia ad essendum in multis non invenitur in natura 
abstracta. — 1. In natura abstracta non invenitur communicabilitas. Atqui com- 
municabilitas est aptitudo ad essendum in multis. Ergo. — Resp. Dist. mai.: Com- 


| MIlastrius, In Organum Arist. seu Logica, disp. 4, q. 1l, a. 1. 

municabilitae ratione formae abatractionie, conc.; ratione materiae, nego. Contradist. 
m in. [ob n. 135). 

2. Atqui natura abstracta nullo modo est communicabilis cum inferioribus. Probo. 
Nullo modo est communicabile cum inferioribus, quod non identificatur cum inferio- 
ribus. Atqui natura abstracta non identificatur cum inferioribus. Ergo. — Resp. Conc. 
mai.; dist. min.: Natura abstracta abstractione formali, conc.; abstractions totali, 
nego. Dist. consq. (cf. n. 138). 

3. Atqui neque natura abstracta abstractione totali identificatur cum inferioribus. 
Probo. Natura sine differentia non identificatur cum inferioribus. Atqui natura abs- 
tracta (etiam ea quae est abstracta abstractione totali) est natura sine differentia. 
Ergo. — Resp. Dist. mai.: Natura quae non explicat differentiam, eam tamen continet 
implicite et potentialiter, nego; natura quae ne implicite et potentialiter quidem con- 
tinet differentiam, conc. Contradist. min. (cf. 1l. c.). 


Ad 128. Cf. text. cit. ad 124. 


$ 2. De causa universalis. 


THESIS X: Universale metaphysicum fit per actum absolutum abs- 
trahentem naturam ab inferioribus tam abstractione negativa quam 
positiva; ex qua abstractione conveniunt naturae, etiam antequam sit 
universale logicum, unitas praecisionis et aptitudo ad essendum in 
multis, quae sunt fundamentum proximum relationis universalitatis. 
Universale autem logicum fit per actum comparativum, non per modum 
compositionis seu inclusionis actualis in inferioribus, sed per modum 
inclusionis aptitudinalis seu simplicis apprehensionis, qua cognoscitur 
natura cum ordine et respectu ad inferiora. 


131. St. qu. 1. Actus cognitionis est aut absolutus aut compa- 
rativus. Actus absolutus seu abstractio (late sumpta) non comparat 
neque ordinat unum ad aliud, sed rem. ipsam cognoscit secundum se 
absolute, i. e. absolutam seu abstractam a quacumque relatione ad 
aliud. Actus comparativus seu comparatio est cognitio ordinans unum 
ad aliud seu cognoscens unum cum ordine ad aliud. 

Actus absolutus seu abstractio duplex est: negativa et posi- 
tiva. Negativa est, cum unum absolvitur ab ordine ad aliud pure 
negative, quatenus accipitur, omni alio ad quod poterat ordinari 
omisso; positiva est, cum unum absolvitur seu abstrahitur ab alio 
positive seu privative, quatenus intellectus accipit unum separando ab 
alio cum cognitione utriusque termini. 

Si haec applicantur universali seu naturae abstractae ab  inferio- 
ribus, de qua agimus, abstractio negativa est, quae assumit unam 
naturam, omissis conditionibus individuantibus et circa illas negative 
se habendo; abstractio positiva est illa, quae separat naturam a con- 
ditionibus individuantibus non pure omittendo et relinquendo individua 
seu differentias individuates, sed cognoscendo id quod relinquit et id 
quod assumit et consequenter cognoscendo distinctionem inter unum 
et aliud. 

Actus comparativus intellectus potest sumi dupliciter: a) ut per- 
tinet ad secundam et tertiam operationem intellectus, b) ut pertinet 

ad primam, per quam unum non attribuitur alteri neque deducitur ex 
alio, sed tamen cognoscitur unum ut ordinatum ad aliud et non in se 
absolute, sicut relatio cognoscitur simplici apprehensione, cum con- 
cipitur vel definitur. Cognitione secundae operationis attribuitur ali- 
quid subiecto tamquam praedicatum, et ita hoc actu comparativo potest 
praedicari natura de inferioribus et potest etiam ipsa universalitas 
praedicari de natura, quam denominat tamquam forma (natura est 
universalis). At vero per comparationem primae operationis non atten- 
ditur attributio praedicati ad subiectum, sed cognoscitur natura ut 
respiciens terminum, ad quem ordinatur. 

Ex dictis patet comparationem dici per ordinem ad terminum ad 
quem, abstractionem vero per ordinem ad terminum a quo. 

2. Inter auctores aliqui absolute docent fieri universale per actum 
abstractionis: ita Durandus (t 1332), Toletus (1532— 1596). Secun- 
dum Scotum solo actu abstractionis non potest effici nisi universale 
metaphysicum, ad universale vero formale habendum requiritur insuper 
actus comparativus. Similiter Suarez et alii, distinguendo inter uni- 
versale metaphysicum et logicum, docent illud fieri per solum actum 
abstractionis, ad hoc vero efficiendum requiri comparationem. 


132. Proh. th. I p. (Universale metaphysicum fit per actum absolutum 
abstrahentem naturam ab inferioribus tam abstractione negativa quam 
positiva). — Universale metaphysicum est natura ab inferioribus abs- 
tracta. Atqui natura ab inferioribus abstracta fit per actum  ab- 
solutum abstrahentem naturam ab inferioribus tam abstractione ne- 
gativa quam positiva; quod ex omnibus iis, quae disputata sunt circa 
universalia et praecisiones objectivas, iam patet. Ergo. 


Prob. II p. (Ex hac abstractione conveniunt naturae, etiam ante- 
quam sit universale logicum, unitas praecisionis et aptitudo ad essen- 
dum in multis, quae sunt fundamentum proximum relationis univer- 
salitatis). — Per abstractionem ab inferioribus natura relinquit differen- 
tias inferiorum seu multitudinem eorum retinendo convenientiam cum 
eis (cf. n. 129). Atqui naturae, quae relinquit differentias inferiorum 
seu multitudinem eorum retinendo convenientiam cum eis, conveniunt 
unitas praecisionis et aptitudo ad essendum in multis, quae sunt funda- 
mentum proximum relationis universalitatis. Ergo. 


Prob. III p. (Universale logicum fit 1. per actum  comparativum, 
4. non per modum compositionis seu inclusionis actualis in inferio- 
ribus, sed 3. per modum inclusionis aptitudinalis seu simplicis appre- 
hensionis. qua cognoscitur natura cum ordine et respectu ad infe- 
riora) quoad 1. — Universale logicum est relatio rationis (naturae ad 
inferiora). Atqui relatio rationis fit per actum  comparativum intel- 
lectus. Ergo. 

Mai. patet ex definitione universalis logici. — Proh. min. Relatio 
rationis est ordinatio, quam intellectus affigit subiecto (i. e. naturae) 
relate ad terminum (i. e. ad inferiora). Atqui ordinatio, quam intellectus 
affigit subiecto relate ad terminum, fit per actum comparativum in- 
tellectus, quo intellectus comparat subiectum cum termino. Ergo. 


Prob. III p. quoad 2. Arg. /. Comparatio, quae fit per modum com- 
positionis seu inclusionis actualis in inferioribus, solum efficit relatio- 
nem praedicati ad subiectum. Atqui relatio praedicati ad subiectum 
omnino diversa est a relatione universalis ad inferiora. Ergo. 

Mai. patet ex Logica formali, min. ex terminis. 

Arg. II. llla comparatio non fit per modum compositionis seu 1u- 
dicii, 1. e. inclusionis actualis in inferioribus, quae ad compositionem 
seu iudicium faciendum supponitur. Atqui relatio universalis ad in- 
feriora ad compositionem seu iudicium faciendum iam supponitur. 
Ergo. 

Prob. min. ludicium seu praedicatio supponit praedicabilitatem (sicut 
actus potentiam), praedicabilitas autem (utpote passio universalitatis) 
supponit universalitatem seu relationem ad inferiora (cf. n. 26). 


Prob. III. p. quoad 3. Comparatio omnis non fit nisi aut per modum 
simplicis apprehensionis seu inclusionis aptitudinalis aut per modum 
compositionis. Atqui haec comparatio, qua fit universale logicum, non 
fit per modum compositionis seu inclusionis actualis. Ergo. 

M aioris disiunctio patet ex st. qu., min. ex probatione partium ante- 
cedentium. 


133. Schol 1. Quomodo intellectus possit facere inten- 
tiones universalitatis et praedicabilitatis. — Universale 
metaphysicum seu natura abstracta conotat inferiora tamquam ter- 
minum a quo relictum (cf. n. 129). Intellectus, advertendo ad id quod 
conotative continetur in natura abstracta, facit universale logicum * 
Nam hac ipsa advertentia concipit naturam, comparando eam cum in- 
ferioribus tamquam pertinentem ad ea ut identificatam cum illis (unum 
in multis). Intentionem autem universalitatis statim sequitur praedica- 
bilitatis intentio. Ex eo enim, quod intellectus intelligit naturam 
tamquam in multis, devenit statim ad intelligendam eam tamquam 
praedicabilem de multis, quo proxime aptus constituitur ad prae- 
dicationem ipsam exercendam seu ad faciendas intentiones subiecti et 
praedicati. 

24. Ad faciendum universale logicum non requiritur, ut universali- 
tatis intentio in actu signato cognoscatur ut .quod" et attribuatur 
naturae, quam denominat: haec enim speculatio logica est circa uni- 


| Hoc advertere est aliqua reflexio (improprie dicta), et ideo universale logicum 
etiam reflexum dicitur. 

versalitatem, quae proinde iam supponitur constituta (cf. n. 111, 4), 
sed sufficit, ut natura cognoscatur tamquam pertinens ad inferiora, quo 
ipso universalitatis intentio cognoscitur in actu exercito. Idem 
notetur de secundis intentionibus omnibus: ad eas constituendas non 
requiri, ut cognoscantur reflexe ut ,quod' et attribuantur subiecto, 
quod denominant, sed sufficere, ut unus terminus apprehendatur per 
ordinem ad alium. Ita ad constituendas intentiones subiecti et prae- 
dicati satis est terminos mente ad invicem referre per modum subiecti 
et praedicati. 

3. Abstractio negativa insuper distingui potest intellectus agentis 
et intellectus possibilis. Abstractio negativa intellectus possibilis est 
actus cognitionis, quo concipitur seu cognoscitur natura sine con- 
ditionibus individuantibus ; abstractio intellectus agentis non est cognitio, 
sed processus praevius cognitioni, quo producitur species impressa, quae 
est principium cognitionis (cf. n. 571). Haec species impressa, abs- 
tractione intellectus agentis producta, iam repraesentat universale 
metaphysicum, quamquam hoc nondum est cognitum ab intellectu 
possibili. 


134. Obi. Contra Ip. 1. Quod respicit inferiora, non fit per actum absolutum. 
Atqui universale metaphysicum respicit inferiora. Ergo. — Resp. Dist. niai.: Quod 
respicit inferiora tamquam terminum a quo relictum, nego; tamquam terminum ad 
quem comparatur, conc. Contradist. min. 

2. Atqui universale metaphysicum respicit inferiora tamquam terminum ad quem 
comparatur. Probo. Quod denominatur ab aliqua relatione, actualiter ea afficitur ac 
proinde respicit terminum eius tamquam terminum ad quem comparatur. Atqui uni- 
versale metaphysicum denominatur a relatione ad inferiora (dicitur enim  ..univer- 
šale 1. e. versus alia seu inferiora). Ergo. — Resp. Dist. mai.: Quod denominatur 
a relatione reali, conc.; a relatione rationis, subdist.: Semper actualiter hac relatione 
afficitur, nego; aliquando, conc. Contradist. min.: Denominatur tamquam a relatione 
reali, nego; tamquam a relatione rationis, conc. (cf. n. 111, 3). 

3. Atqui universale, quod denominatur a relatione rationis ad inferiora, actua- 
liter hac relatione afficitur. Probo. Cui convenit aptitudo ad essendum in inferiori- 
bus, relatione ad inferiora actualiter afficitur. Atqui universali metaphysico convenit 
aptitudo ad essendum in inferioribus. Ergo. — Resp. Dist. mai.: Cui convenit haec 
aptitudo formaliter et positive, conc.; cui convenit fundamentaliter tantum, nego. 
Contradist. min. 

4. Atqui universali metaphysico convenit haec aptitudo formaliter et positive. 
Probo. Ei convenit haec aptitudo formaliter et positive, quod est unum in multis. 
Atqui universale metaphysicum est unum in multis. Ergo. — Resp. Dist. mai.: Quod 
est unum in multis formaliter et positive (unum quod actu respicit multa), conc.; 
unum in multis fundamentaliter tantum (unum quod potest respicere multa), nego. 
Contradist. min. 

Contra Il p. 1. Aut naturae convenit unitas, et tunc ei non convenit aptitudo 
ad essendum in multis - aut convenit aptitudo ad essendum in multis, et tunc non 
convenit unitas. Ergo. — Resp. Dist. anteced.: Si haec unitas non esset unitas com- 
municabilitatis, conc.; si est unitas communicabilitatis, nego. D ist. consq. 

2. Atqui natura abstracta nullo modo est una. Probo. Nullo modo est unum, 
quod est desumptum a multis. Atqui natura abstracta est desumpta a multis. Ergo. — 
Resp. Dist. mai.: Quod est desumptura a multis relinquendo differentias, nego; non 
relinquendo differentias, conc. Contradist. min. 

3. Atqui natura, quae dicitur abstracta, non relinquit differentias inferiorum. 
Probo. Non relinquit differentias inferiorum, quod oritur ex associatione similium. 
Atqui natura, quae dicitur abstracta, oritur ex associatione similium. Ergo. — Resp. 
Conc. mai.; dint, min.: Natura abstracta per praecisionem obiectivam, nego; per prae- 
cisionem formalem, conc. Dist. consq. 

4. Atqui non datur abstractio per praecisionem obiectivam. Probo. S1 abstractio 
iam supponit abstractionem seu naturam abstractam, cognitam ab intellectu, non 
datur abstractio. Atqui abstractio iam supponit abstractionem etc. Ergo. — Resp. 
Dist. mai.: Si abstractio positiva iam supponit abstractionem, nego; abstractio nega- 
tiva, quae fit mediante intellectu agente, conc. Contradist. min. 

Contra III p. 1. Unum in multis non fit simplici apprehensione, qua cognosci- 
tur natura cum ordine ad inferiora. Atqui universale est unum in multis. Ergo. — 
Resp. Dist. mai.: Unum in multis non multiplicatum in eis, conc., multiplicatum, 
nego. Contradist. m in. (cf. n. 114, 1). 

24. Atqui universale non est unum in multis multiplicatum in eis. Probo. Unum 
in multis multiplicatum in eis est absurdum. Atqui universale non est absurdum. 
Ergo. — Resp. Dist. mai.: Unum et multa sub eodem respectu, conc.; sub diverso 
respectu, i. e. unum in intellectu, multa a parte rei, nego. Conc. min.; dist. consq. 

3. Atqui universale, quod est unum in multis, i. e. unum in intellecta, multa a 
parte rei, non fit simplici apprehensione etc. Probo. Non fit simplici apprehensione, 
quod fit actu comparativo. Atqui universale, quod est unum in multis, i. e. unum in 
intellectu, multa a parte rei, fit actu comparativo. Ergo. — Resp. Dist. mai.: Quod 
fit actu comparativo, quo unum attribuitur altgri, conc.;; quod fit actu comparativo, 
quo unum apprehenditur cum ordine ad alterum, nego. Contradist. min. 

4. Atqui simplex apprehensio non apprehendit naturam cum ordine ad inferiora. 
Probo. Actus, qui relinquit inferiora, non apprehendit naturam cum ordine ad in- 
feriora. Atqui simplex apprehensio relinquit inferiora. Ergo. — Resp. Conc. mai.; 
dist. min.: Simplex apprehensio directa, conc.; reflexa, qua intellectus advertit ad id, 
quod conotative continetur in conceptu directo, nego. Dist. consq. 

Ad 132. S. Thomas: FSensus corporaliter et materialiter recipit similitudinem 
rei quae sentitur. Intellectus autem recipit similitudinem eius, quod intelligitur, in- 
corporaliter et immaterialiter. Individuatio autem naturae communis in rebus cor- 
poralibus et materialibus est ex materia corporali sub determinatis dimensionibus 
contenta; universale autem est per abstractionem ab huiusmodi ma- 
teria et materialibus conditionibus individuantibus. Manifestum 
est igitur quod similitudo rei recepta in sensu repraesentat rem, secundum quod est 
singularis; recepta autem in intellectu repraesentat rem secundum rationem uni- 
versalis naturae, et inde est quod sensus cognoscit singularia, intellectus vero uni- 
versalia, et horum sunt scientiae. Circa secundum vero considerandum est quod 
universale potest accipi dupliciter. Uno modo potest dici universale ipsa natura 
communis, prout subiacet intentioni universalitatis. Alio modo se- 
cundum se. Sicut et album potest accipi dupliciter: vel id, cui accidit esse album, 
vel ipsummet, secundum quod subest albedini. Ista autem natura, cui advenit in- 
tentio universalitatis, puta natura hominis, duplex habet esse: unum quidem ma- 
teriale, secundum quod est in materia naturali, aliud autem immateriale, secundum 
quod est in intellectu. Secundum igitur quod habet esse in materia naturali, non 
potest ei advenire intentio universalitatis, quia per materiam individuatur. Advenit 
igitur ei universalitatis intentio, secundum quod abstrahitur a materia individual! 
(In De an. II lect. 12 n. 377sq.; cf. S. th. I 79, 3; Op. Sum. tot. Log., tract. 1 c. 1et2; 
De ente et ess. c. 4 [supra ad 124]. — Ad III p.: ..Aliquando respectus significatus 
per ea quae dicuntur ad aliquid, est tantum in ipsa apprehensione rationis 
conferentis unum alteri: et tunc est relatio rationis tantum; sicut cum comparat ratio 
hominem animali, ut speciem ad $enus (S. th. I 28, 1). .Quandoque enim attribuitur 
ei sic considerato [sc. universali, .secundum sententiam Aristotelis, secundum esse 
quod habet in intellectu — aliquid, quod pertinet ad solam operationem intellectus, 
Grodt, Elem. philos. I. Ed. 7. 


114 Para II. Logica materialis. 


ut si dicatur, quod homo est praedicabile de multis, sive universale, sive 
species. Huiusmodi enim intentiones format intellectus attribuens eas naturae intel- 


lectae, secundum quod comparat ipsam ad res, quae sunt extra animam' (In 
Perih. I lect. 10 n. 9). 


§ 3. De praedicatione universalis. 


135. Sitne natura, cum actu praedicatur de singularibus, adhuc uni- 
versalis.— Respondetur: ita; nam natura abstracte concepta, quae 
est apta ad essendum in multis (universale metaphysicum), immo cuius 
aptitudo ad essendum in multis positive consideratur! (universale lo- 
gicum), praedicatur seu dicitur identificari cum subiecto. Proprium est 
enim naturae universali esse praedicabilem de multis (cf. th. VI, p. II). 
At universale non praedicatur seu non dicitur esse in singularibus 
ratione formae universalitatis, sed ratione materiae seu 
naturae, quae in intellectu est circumvestita forma universalitatis. 
Haec forma non praedicatur, est tamen conditio praedicabilitatis. 


136. Quid sit praedicatio formaliter et fundamentaliter sumpta. — 
Praedicatio late idem est quod enuntiatio; stricte est enuntiatio illa, 
qua attribuitur subiecto praedicatum. universale. Haec vocatur prae- 
dicatio logica. Formalis ratio praedicationis est coniunctio extre- 
morum, subiecti et praedicati. Haec si logice consideratur, relatio 
rationis est, qua subiectum et praedicatum inter se referuntur tam- 
quam convenientia aut disconvenientia. 

Fundamentum huius relationis est identitas seu convenientia sub- 
iecti et praedicati, si praedicatio est affirmativa; disconvenientia, si 
est negativa. 


137. Qmuotuplex sit praedicatio. — Praedicatio est aut identica aut 
formalis. Praedicatio identica ea est, in qua idem praedicatur de 
seipso vel synonymum de synonymo: Homo est homo; gladius est 
ensis. In hac praedicatione tautologica subiectum et praedicatum sunt 
idem materialiter et formaliter. Praedicatio est formalis, cum sub- 
iectum et praedicatum non sunt idem formaliter. In sola praedicatione 
formali habetur proprie iudicium et enuntiatio, qua aliquid enuntiatur 
seu indicatur, cum S determinatur per P (cf. n. 26). Praedicatio 
formalis est aut directa aut indirecta; directa est ea, in qua ut sub- 
iectum ponitur id. quod revera subiectum est, in qua proinde supe- 
rius praedicatur de inferiore, definitio de definito, accidens de subiecto: 
quodsi iste ordo naturalis invertitur, dicitur praedicatio 1ndirecta 
(cf. n. 39). Praedicatio directa est aut essentialis aut acciden- 
talis, quatenus praedicatum convenit aut non convenit subiecto ratione 
ipsius essentiae subiecti. 


| non ut ,quod', non in actu signato, sed in actu exercito (cf. n. 133, 2). 

138. Quomodo habeatur identitas materialis in praedicatione formali, 
cum praedicatur universale de inferioribus suis. — Duplex est abs- 
tracts: totalis et formalis (quasi partialis). Abstractio totalis ea est, 
qua universale superius, praedicabile de inferioribus, abstrahit ab eis 
seu a differentiis eorum; ita „homo“ abstrahit a differentiis numericis, 
et ,animal" a differentiis specificis. Dicitur haec abstractio totalis, 
quia abstractum se habet ad inferiora, a quibus abstractum est, tam- 
quam totum includens ea implicite potentialiter: abstrahit non ex- 
plicando differentias inferiorum, continendo tamen eas implicite po- 
tentialiter. Quare superius seu abstractum et inferius significant idem 
totum, hoc determinate, illud indeterminate, ac proinde stricta habetur 
identitas materialis in praedicatione formali, cum praedicatur univer- 
sale de inferioribus suis. Abstractio formalis est abstractio partis a 
toto: abstractio formae a toto composito ex subiecto et forma. Est 
aut abstractio formae metaphysicae a supposito, ut humanitatis ab homine; 
aut accidentis a subiecto affecto hoc accidente, ut albedinis ab albo, 
virtutis a virtuoso. Data hac abstractione, patet formam abstractam 
non esse praedicabilem de toto, neque totum de forma. Nam pars 
non est idem quod totum. Excipiuntur praedicationes de Deo et de 
transcendentalibus: Idem est Deus et Deitas; Deitas in se continet 
quamcumque entitatem, quare Deus nihil addit Deitati. Et Deus est 
sapientia eodem modo quo est sapiens, nam attributa Dei non con- 
stituunt totum accidentale. Idem est etiam ens et entitas, unum et 
unitas etc.; nam ens nihil addit entitati, quia entitas quamcumque 
entitatem actu in se includit. Hoc valet de omnibus transcendenta- 
libus. Etiam de quantitate potest praedicari «quantum : quantitas est 
quanta. Nam quantitas, etiam separata a subiecto, habet partes, est 
totum quasi suppositum habens partes; habens autem partes dicitur 
extensum et quantum. Sed quamquam forma non est praedicabilis de 
toto, potest tamen forma abstracta praedicari de formis abstractis 
subordinatis. Hoc simpliciter valet de formis accidentalibus: albedo 
est color, est qualitas etc. Sed valet etiam de formis substantialibus 
metaphysicis, si non sumuntur reduplicative: humanitas est animalitas ; 
at humanitas qua talis non est animalitas. 


139. Quomodo praedicetur totum accidentale de sibi subordinatis. — 
Non praedicatur tamquam totum compositum ex subiecto et accidente. 
Praedicatio: homo est albus, non significat: homo est homo et albedo; 
ita S et P omnino non essent unurn idemque. Id quod praedicatur, 
est forma accidentalis tantum; praedicatur autem non tamquam a 
subiecto abstracta, sed conotando hoc subiectum: homo est subiectum 
albedine affectum. Forma accidentalis, quae hoc modo praedicatur 
conotando subiectum, potest praedicari de aliquo, vel quia habet iden- 
titatem cum illo ex parte formae, vel quia habet identitatem ex parte 
subiecti conotati. Si identificatio fit ratione formae, praedicatio est 

essentialis, ut si dicas: album est coloratum. Si vero identificatio fit 
ratione subiecti conotati, praedicatio est accidentalis et denominativa. 
Ita si dicitur: homo est albus, tò albus identificatur cum homine ra- 
tione subiecti, quod conotat; importat enim habens albedinem, habens 
autem albedinem identificatur cum homine. 

Ad 135aqq. S5. Thomas: .Quia naturae humanae secundum suam absolutam 
considerationem convenit quod praedicetur de Socrate, et ratio speciei non convenit 
sibi secundum suam absolutam considerationem, sed est de accidentibus, quae con- 
sequuntur eam secundum esse, quod habet in intellectu, ideo nomen speciei non prae- 
dicatur de Socrate, ut dicatur: .Socrates est $pecies quod de necessitate accideret, 
si ratio speciei conveniret homini secundum esse, quod habet in Socrate vel secun- 
dum suam absolutam considerationem scii, inquantum est homo. Quidquid enim con- 
venit homini inquantum est homo praedicatur de Socrate. Et tamen praedicari con- 
venit generi per se, cum in eius definitione ponatur. Praedicatio enim est quoddam, 
quod completur per actionem intellectus componentis et dividentis, habens funda- 
mentum in re ipsam unitatem eorum, quorum unum de altero dicitur. Unde ratio 
praedicabilitatis potest claudi in ratione huius intentionis, quae est genus, quae simi- 
liter per actum intellectus completur. Nihilominus tamen id, cui intellectus praedica- 
bilitatis intentionem attribuit componens unum cum altero, non est ipsa intentio 
generis, sed potius id, cui intellectus intentionem generis attribuit, sicut quod signi- 
ficatur hoc nomine "Wrimal (De ente et ess. c. 4: cf. supra ad 124). 


QUAESTIO II: De praedicabilibusl. 


Caietanus, In De ente et essentia, c. 3. lo annes a S. Thoma, Cursus 
philos.: Logica, pare 11, q. 6—12. Commer, Logik, 1. Tl, 5. Kap. 


S 1. De divisione universalis in quinque praedicabilia. 


140. Quodnam sit divisum huius divisionis. — Divisum huius divisionis 
est universale formaliter sumptum, i. e. ratione ipsius intentionis 
universalitatis et praedicabilitatis. Nam quinque praedicabilia: genus, 
species, differentia, proprium, accidens, sunt quinque modi, quibus na- 
tura aliqua respicere potest inferiora tamquam in eis exsistens: for- 
malis ratio universalis, — et praedicabilis de ipsis: propria passio uni- 
versalis. Praedicabile igitur est ipsum universale formaliter sumptum, 
quod ,praedicabile" denominatur a propria universalis passione, quae 
est praedicabilitas. Quare quinque praedicabilia sunt quinque universalia 
seu quinque modi universalitatis, quibus unum (una natura) esse potest 
in multis seu convenire eis et consequenter de ipsis praedicari. 

Universale materialiter sumptum, i. e. natura cui affigitur uni- 
versalitatis intentio, dividitur in decem praedicamenta. De qua divisione 
sequenti quaestione agendum est. 


141. Tum universale logicum tum metaphysicum dividitur in quinque 
praedicabilia. — Non enim dividitur relatio, nisi dividatur fundamentum, 
immo relatio per fundamenta dividitur. lam vero universale metaphysi- 
cum est fundamentum intentionis universalitatis. 


| Veteres haec tradebant per modum commentarii in. Eioayoyriv. Porphyrii. 

142. Divisio universalis in quinque praedicabilia est adaequata. — 
Praedicabilia sunt modi universalitatis seu praedicationis, i. e. modi, 
quibus superius aliquod inferiora sua respicere et de eis praedicari 
potest. Ergo tot sunt praedicabilia, quot sunt modi praedicationis; 
iam vero tot sunt modi praedicationis, quot sunt modi conexionis ex- 
tremorum, subiecti et praedicati; praedicatio enim formaliter in ex- 
tremorum coniunctione seu conexione consistit (cf. n. 136). Atqui modi 
conexionis extremorum sunt tantummodo hi quinque enumerati. Nam 
omnis conexio extremorum vel est essentialis (explicans aut totam 
essentiam aut partem) vel accidentalis (eaque vel intrinseca seu ne- 
cessaria vel extrinseca seu contingens). — Praedicatum enim quodlibet 
aut significat essentiam (praedicatum essentiale) aut aliquid. adveniens 
essentiae (praedicatum accidentale). Si praedicatum significat essentiam, 
vel significat totam essentiam — species, vel partem essentiae sive 
materialem (potentialem) — genus, sive formalem (actualem) — dif- 
ferentia. Si praedicatum significat aliquid adveniens essentiae, hoc 
est aut necessario adveniens — proprium, aut contingenter — acci- 
dens (i. e. accidens contingens seu accidens stricte et simpliciter dictum). 

Nota. — Individuum non est ,praedicabile", quia non est ,uni- 
versale" ; de individuo tamen agimus hac quaestione $ 4 tamquam de 
subiecto infimo praedicabilium omnium, quod subicitur omni praedi- 
cato superiori. 


143. Divisio universalis in quinque universalia seu praedicabilia est 
univoca. — Nam quinque praedicabilia, quantumcumque accidentaliter 
praedicantur, ut proprium et accidens, vere et univoce praedicantur 
de multis. Aliud enim est praedicationem esse secundum quid quantum 
ad entitatem, quam praedicat; aliud esse secundum quid quantum ad 
universalitatem, secundum quam praedicatur. 


144. Divisio universalis in quinque praedicabilia est per modum generis 
in species. — Nam unaquaeque ex his quinque intentionibus ab altera 
differt specie, non numero tantum, ac proinde universale se habet ad 
eas sicut genus ad species suas. 


Ad 140. Porphyrius (232—304 p. Chr.) in celeberrimo opere .Introductio in 
Praedicamenta Aristotelis (Eioayoyr ei và xKxatnyopia ) diserte de praedicabilibus 
agit, quorum notitiam necessariam dicit arti logicae; inde opus suum his verbis 
exorditur: Ovro  àvaykaiov, Xpvoaoópie [Chrysaorius, Porphyrii in re mathematica 
discipulus, a magistro introductionem hanc per litteras petiit], kar ci TvV TOv mapa 
ApioTOT£AEi Karm]yopiov OÓi0aoKaAiav TOO yvovai ri y£vo xai Tri Otapopaà Ti TE &ioo 
Kai ri iðiov kai Ti ovuupefpnkó ...(Arist., Op. IV [Scholia], lai). — S. Thomas: 
.Omne quod de pluribus univoce praedicatur, vel est genus, vel species, vel diffe- 
rentia. vel accidens aut froprium (C. g. 1 32). 


§ 2. De genere. 


145. Genus definitur ab Aristotele: id quod praedicatur de pluribus 
specie differentibus in eo quod quid. — „Id quod praedicatur de pluribus 

est ratio communis omni praedicabili. Quare hie non definitur universale 
sumptum pro materiali seu substrato, sed pro ipsa ratione universalis, 
quia illud praedicatum commune, scii, naturam praedicari de pluribus, 
non est naturae, sed universalitatis. Genus dicitur praedicari ,in ğuid 
quia enuntiat quidditatem ; dicitur praedicari ,de pluribus specie dif- 
ferentibus quia enuntiat partem quidditatis materialem (potentialem) 
contrahibilem in diversis speciebus per differentias specificas. Ita genus 
,animal* praedicatur de pluribus specie differentibus, i. e. de animalibus 
rationalibus et brutis, enuntians quidditatem (incompletam ). 

Haec definitio generis non est essentialis, sed descriptiva. Essentia 
enim generis consistit in ratione universalitatis, quae tali modo respicit 
inferiora, ut sint specie distincta, et per modum quid. Definitio autem 
haec traditur per praedicabilitatem, quae est passio universalis. Ergo 
explicat naturam generis per proprietatem, ac proinde est descriptiva. 
Potest tamen reduci ad essentialem dicendo: Genus est universale re- 
spiciens (vel aptum ut respiciat, si fundamentaliter tradatur) plura 
specie distincta in quid. Ita traditur definitio per praedicatum superius 
seu genericum, quod est ,ğniversale et per differentiam intrinsecam, 
scii, tali modo respicere, i. e. in quid, et talem terminum habere, scii, 
plura specie distincta. 


146. Quid sit definitum. generis. — Definitum generis non est con- 
stitutum ex subiecto et intentione generis seu natura affecta intentione 
generis, sed est sola forma seu intentio generis non absolute et abstracte, 
sed conotative ad subiectum, ad naturam intentione generis affectam. 
Patet ex dictis de definitionibus concretorum accidentalium (cf. n. 35). 


147. Quomodo genus sit totum poteutiale et pars poteutialis. — Genus 
est totum potentiale et pars sicut quodlibet universale, quatenus signi- 
ficat totum, sed indeterminate (cf. n. 127, 1; 138). Attamen speciali 
modo genus respectu quidditatis specificae dicitur totum potentiale, 
inquantum significat totam speciem, sed indeterminate, et pars po- 
tentialis, quia se habet in hoc toto tamquam materiale et contrahibile 
per aliam partem quidditativam, scii, per differentiam. 

Ex quo declaratur etiam, cur genus dicatur desumi a materia, et 
differentia a forma. Genus non desumitur a materia physica: haec 
enim est pura potentia et omnino indeterminata, genus autem iam ali- 
quo modo determinatum est, licet non ultima determinatione; sed dicitur 
genus desumi a materia, i. e. ab eo quod est potentialius in re, id 
quod verificatur etiam in pure spiritualibus iis, in. quibus distinguitur 
virtualiter gradus superior et inferior, i. e. in omnibus creaturis. Dif- 
ferentia autem desumitur a forma, i. e. ab eo quod est actualius. 


148. Quae sint naturae capaces generis. — Quidquid habet rationem 
totius compositi metaphysica compositione, est capax habendi differen- 

tiam et genus * Quod autem non habet rationem totius, sed est pars 
tantum, sive physica essentialis (ut materia, forma) sive physica inte- 
grals (ut caput, brachia) sive logica (ut differentia), non habet per se 
rationem generis, sed reductive tantum. Ex hoc tamen non est in- 
ferendum abstracta?) substantiarum non esse genera et species, quia, 
licet significentur per modum partis, sunt tamen formae metaphysicae 
totales, quae habent compositionem ex genere et differentia, ut humanitas 
est composita ex animalitate et rationalitate. 

Ad 145. Aristoteles: Ivo b’èoti TÒ karà màÀscióvovv xai ÕIAPEPÓVTWV TO 
ciðeci £v TO T( on Kkarnyopobguevov (Top. 15, 102a31 ; cf. Porphyr., Isag. c. 2, la 38). 

Ad l147sqq. S. Thomas: ,Quamvis autem genus significet totam essentiam 
speciei, non tamen oportet ut diversarum specierum, quarum est idem genus, sit 
una essentia, quia unitas generis ex ipsa indeterminatione vel indifferentia procedit, 
non autem ita, quod illud quod significatur per genus sit una natura numero in 
diversis speciebus, cui superveniat res alia, quae sit differentia determinans ipsum, 
sicut forma determinat materiam, quae est una numero, sed quia genus significat 
aliquam formam non tamen determinate hanc vel illam, quam determinate differentia 
exprimit, quae non est alia quam illa, quae indeterminate significabatur per genus. 
Et ideo dicit Commentator in XI Metaph. quod materia prima dicitur una per re- 
motionem omnium formarum, sed genus dicitur unum per communitatem formae 
signatae. Unde patet quod per additionem differentiae, remota illa indeterminatione, 
quae erat causa unitatis generis, remanent species per essentiam diversae. Et quia, 
ut dictum est, natura speciei est indeterminata respectu individui, sicut natura generis 
respectu speciei, inde est quod sicut id quod est genus, prout praedicatur de specie, 
implicat in sua significatione quamvis indistincte totum quod determinate est in 
specie. Ita etiam id quod est species secundum quod praedicatur de individuo, 
oportet quod significet totum id quod essentialiter est in individuo licet indistincte. 
Et hoc modo essentia speciei significatur nomine hominis: unde homo de Socrate 
Praedicatur (De ente et ess. c. 3; cf. c. 6). 


§ 3. De specie. 


149. Diversa acceptio speciei. — Correlativum generis est species, de 
qua genus praedicatur, ipsa autem ulterius de individuis praedicabilis 
est; et ideo includit duplicem respectum: alterum (materialem) sub- 
1icibilitatis ad genus, alterum (formalem) superioritatis et conse- 
quenter etiam praedicabilitatis ad individua. 


150. Definitio speciei. — Species ut praedicabilis definitur. defini- 
tone descriptiva (per passionem propriam universalis, i. e. per prae- 
dicabilitatem) a Porphyrio tradita: ,quae de pluribus differentibus 
numero in eo quod quid praedicaturk. Definitio autem. essentialis 
erit: unum respiciens plura inferiora et conveniens eis ut quid com- 
plete, i. e. tamquam quidditas eorum completa. Dicimus ergo, quod 
constitutivum intrinsecum et essentiale speciei, ut est secundum prae- 
dicabile condivisum ab aliis praedicabilibus, est universalitas talis, quae 


* Hoc est oinne id, quod potest poni in praedicamento sive reali sive rationis 


(cf. n. 173). 
| abstractione formali. 

dicit respectum et  praedicabilitatem ad plura inferiora solo numero 
differentia. Cuius rei ratio. est, quia species in tantum est unum de 
quinque praedicabilibus, inquantum participat rationem universalis; 
siquidem ista quinque praedicabilia sunt species quaedam universalis; 
ergo constitutivum eius debet esse intra latitudinem et rationem uni- 
versalis, ergo non per subicibilitatem (quae per accidens tantum in- 
venitur in universali qua tali) neque per praedicabilitatem praecise 
(quae non est essentia, sed tantum propria passio universalis), sed per 
superioritatem seu universalitatem simpliciter (qua universale formale 
constituitur ut tale) debet constitui. — Dicitur ,ut quid complete" ad 
distinguendam speciem a genere, quod dicit nquid incomplete", et a 
differentia, quae dicit ,quale quid". Species ut subicibilis definitur 
a Porphyrio: ,quae sub assignato genere collocatur, et de qua genus 
praedicatur in quid". — Subicibilitas non dimanat ab universalitate 
speciei praecise accepta, multo minus praedicabilitas a subicibilitate, 
sed prior et essentialior intentio in secundo praedicabili est universalitas 


limitata et coarctata, et ex ipsa — quatenus sic limitata et modi- 
ficata — oritur, tamquam propria passio eius, subicibilitas immediata 
ad genus. 


13]. Potest esse species revera subicibilis tantum, non praedicabilis 
de multis, sed de uno tantum individuo. — Nam conceptu nostro prae- 
scindimus differentiam numericam a quidditate, sive haec est aliquid 
positivi, ut obtinet in substantiis corporeis, quae in eadem specie multi- 
plicari possunt, sive aliquid mere negativi (incommunicabilitas meta- 
physica cum inferioribus), ut obtinet secundum doctrinam thomisticain 
in angelis (cf. n. 152). Quare etiam quidditas angelica, quam conceptu 
positivo-negativo concipimus ad instar substantiae corporeae, nobis 
obversatur quasi praedicabilis de multis, 1. e. tamquam species. Quam 
tamen praedicabilitatem seu communicabilitatem cum inferioribus ne- 
gandam esse, ope ratiocinii postea cognoscimus. Ideo nobis est species 
de facto subicibilis tantum, non praedicabilis de multis, i. e. sine exercitio 
universalitatis (cf. n. 388, 5). 


Non potest tamen esse genus, cuius una tantum species esset possi- 
bilis: Nam genus est potentialitas ad multa ut contraria et formaliter 
opposita. Si igitur diceretur una tantum species possibilis, haec poten- 
tialitas generis et consequenter ipsum genus destrueretur. 


Ad 149. Aristoteles: Ex yàp toù yévovu Kai Tov O1apopov ta &ión (Met. X 
7, 1057 b 7). 


Ad 150. Porphyrius: Eióó ¿oti TÒ Kat nmAsiòvwæwv KAİ ÕIAPEPÒVTIVV TW 
àpiOuwyp év TY Ti £oTi katnyopovuevov (Isag. c. 2, 2a 1). Quae definitio, ut ipse Por- 
phyrius docet, speciem specialissimam describit; dum altera: Eióo £&oTi TÒ TATTO- 
uevov ÙTÓ TÒ yévo kai ov TÒ yévo év Ty Ti oti karryopetrat (1l. c. 1 b 44), etiam 
speciei, quae simul genus est, convenit. 

Ad 151. Cf. text. cit. ad 115 et S. th. 113, 9. 

§ 4. De Individuo. 


152. Triplex individui consideratio. — Individuum potest considerari 
a) primo intentionaliter pro ente reali, b) secundo intentionaliter seu 
logice pro ente rationis. — Individuum primo intentionaliter seu quan- 


tum ad entitatem realem iterum dupliciter spectari potest: a) physice, 
Pp metaphysice. Individuum physice consideratum est unitas numerica. 
quae est unitas physica simpliciter et absolute seu ens unum simpliciter 
et absolute, cum unitas formalis (generica et specifica) non sit nisi 
unitas seu convenientia secundum quid a parte rei; a parte intellectus 
autem est unitas absoluta praecisionis. Individuum  metaphysice con- 
sideratum seu individuatio, sumendo individuationehi quasi pro ultimo 
eradu metaphysico, est differentia numerica. Haec in substantiis cor- 
poreis consistit in aliquo positivo superaddito quidditati, quod est re- 
latio seu ordo transcendentalis (quasi modus naturae) unius individui 
ad aliud eiusdem speciei secundum prius et posterius, in substantiis 
creatis spiritualibus (in angelis) est aliquid mere negativi, i. e. in- 
communicabilitas metaphysica quidditatis cum inferioribus. Haec enim 
quidditas seipsa individua est, non mediante aliquo superaddito. Quare 
repugnat, quominus differentiis individualibus superadditis diversificetur 
et multiplicetur, i. e. repugnat, quominus cum inferioribus communicetur. 
Individuum secuhdo intentionaliter consideratum constat duplici rela- 
tone rationis. Prima est subicibilitatis ad praedicata superiora, sive 
ad praedicatum immediatum, quod est species atoma, sive ad praedi- 
cata mediata, quae sunt genera, ut constat in individuis genericis, ut 
hoc animal, hoc corpus etc. Haec enim individua ex parte subicibili- 
tatis accipiuntur. Secunda relatio rationis est praedicabilitatis, qua 
individuum praedicatur, non de aliquo inferiore, sed de seipso. 


153. Definitiones individui. — Individuum primo intentionaliter physice 
sumptum definitur a Porphyrio definitione descriptiva per congeriem 
accidentium: «Individua ex eo dicuntur, quod ex proprietatibus con- 
sistit unumquodque eorum, quarum collectio numquam in alio eadem 
erit.“ Quae sint hae proprietates seu notae 1ndividuantes, in- 
dicatur hoc versiculo : 


Forma, figura, locus, tempus, stirps, patria, nomen: 
Haec ea sunt septem, quae non habet unus et alter. 


Hae notae non constituunt essentiam individuam, sed sunt ea quibus 
nobis innotescit — imperfecte, quia individuum et individuationem seu 
differentiam numericam quidditative non attingimus. S. Thomas indi- 
viduum eodem modo sumptum definit definitione essentialia (S. th. I 
29, 4): «Individuum est, quod est in se indistinctum, ab alus vero 
distinctum/ Secundum Met. X lect. 10 individuum definitur: id quod 
non dividitur ulterius nec formali nec materiali differentia. Ita de- 
finitione essentiali definitur individuum communiter sumptum, non 

vero definitur determinatum aliquod individuum, quod essentialiter at- 
tingere non possumus. — De individuo secundo intentionaliter sumpto 
Porphyrius duas tradit definitiones, alteram ex parte praedicabilitatis: 
Individuum est illud quod de uno solo praedicatur", alteram ex parte 
subicibilitatis: ,Individuum continetur sub specie, species autem sub 
genere." 


154. Quid sit individuum vagum. — Individuum vagum (ut aliquis 
homo, individuus homo) significat naturam cum individuatione in com- 
muni accepta. Individuatio autem in communi seu differentia, numerica 
in communi non est ratio universalis univoca, sed analoga. Non enim 
habet extra se differentias, quarum additione contraheretur ad hanc 
vel illam individuationem. Quare etiam ipsum individuum vagum (con- 
stitutum ex natura et differentia numerica tamquam totum et ens 
completum) uniuscuiusque generis seu praedicamenti (ut individuum 
substantiae) simpliciter est analogum, secundum quid, i. e. ratione naturae 
est univocum. Quodsi individuum vagum, ut aliquis homo, sumatur 
tamquam aliquid complexi, non unum, sed duos conceptus significat, 
quorum alter (in exemplo conceptus hominis) est univocus, alter (con- 
ceptus individuationis in communi) est analogus. 

Individuatio autem in communi secundo intentionaliter sumpta, pro 
relatione rationis subicibilitatis ad speciem infimam et praedicabilitatis 
de uno tantum, simpliciter est univoca. Est enim species aliqua re- 
lationis rationis, subicibilitas infima, quae eodem modo singulis indivi- 
duationibus, i. e. singulis his relationibus convenit. 

Ad 153. Porphyrius: Atoua ðt Aéyera: Tà Toata [oO — Eokpàrn ] tı E 
IO TüTOV ovvéotnKev &KkaotOv, Ov TÒ üàO0poioua ook üv £m QÀÀOU TIVO TMTOTÈ TÒ QAÙTÒ 
y£voiro TOV KATA upo (Isag.c.2, 2b48). — Idem: Tò ð àrouov p’ vò uoóvov 
TOV Karà upo [Aéyerai], et: TTepi£yerat ovv TÒ uv àrouov vuO TOD &iOov , TÒ O&£ 
cido nò toù yévou (Lc.2b45;3a95) 

Ad 154. S. Thomas: .Individuum vagum, ut .aliquis liomo significat naturam 
communem cum determinato modo exsistendi qui competit singularibus, ut scii, sit 
per se subsistens distinctum ab aliis. Sed in nomine singularis designati, significatur 
determinatum distinguens: sicut in nomine Socratis haec caro et hoc os. Hoc tamen 
interest, quod .aliquis omo significat naturam, vel individuum ex parte naturae, 


cum modo exsistendi qui competit Singularibus (S. th. 130, 4; cf. 1 Dist. 25, ] a. 3 
ad 4). 


§ 5. De differentia. 


155. Diversa differentiae acceptio. — Differentia sumitur a) pro forma 
seu gradu faciente differre; ita .rationale" est gradus seu forma faciens 
differre hominem a bruto; b) pro effectu formali huius formae, pro 
constituto per formam facientem differre, 1. e. pro .esse distinctum" seu 
pro pluralitate; c) pro relatione differentiae. Haec autem duplex est: 
altera ad terminos, a quibus forma facit differre ; altera formae ipsius 
ad subiectum, quod facit differre. Res declaratur exemplo: .Ratio- 
nale" communicatum cum animali constituit hominis .esse distinctum" 

a bruto et consequenter fundat relationem (realem) differentiae hominis 
a brutis, insuper dicit relationem (rationis) ad hominem tamquam con- 
veniens ei et praedicabile de ipso. 

Nota. — Non est idem, in rigore terminologiae, ..differre" et wesse 
diversum „diversitas“ et Jdifferentia'. Ea enim dicuntur diversa, 
quae non per aliud superadditum, sed seipsis differunt, sicut ea quae 
sunt primo diversa. Ea autem dicuntur differre, quae per aliquid 
superadditum differunt ab alio et ita non se totis differunt, sed con- 
veniunt in aliquo et differunt in alio. Ideo omnis differentia supponit 
aliquam convenientiam, et quae nullam convenientiam habent, sunt 
primo diversa. Et dicuntur esse primo diversa genera generalissima 
seu praedicamenta et ipsae differentiae, quae proprie non differunt, 
sed sunt rationes differendi et seipsis differunt sine aliquo superiore 
univoco, in quo convenirent. 


156. Differentiae divisio. — Differentia (secundum quamcumque ex his 
acceptionibus sumatur) dividitur in essentialem seu differentiam pro- 
prissimam, et accidentalem.  Accidentalis subdividitur in acciden- 
talem inseparabilem seu differentiam propriam, et accidentalem 
separabilem seu communem. Nam omnis forma faciens differre 
vel est essentialis, i. e. stricte ad quidditatem pertinens, sicut ,ratio- 
nale", vel accidentalis, 1. e. extra quidditatem. Si essentialis, est maxime 
propria; si accidentalis, illud accidens est vel separabile vel insepara- 
bile. Si inseparabile, est proprium et facit differre proprie; si separabile, 
est commune etiam alis et facit differre communiter. — — Accidens 
autem inseparabile hic intelligitur non. tantum illud, quod est insepara- 
bile, quia radicatur in ipsa quidditate et ab ea dimanat atque cum 
ea necessario conectitur absolute, sicut risibilitas conectitur cum 
quidditate humana, sed de quocumque accidente inseparabili, etsi non 
necessario conectitur cum quidditate, dummodo immobiliter insit, sicut 
sunt cicatrix vulneris, simitas nasi, masculinum et femininum, immo 
ipsa individuatio substantiae Corporeae 

Differentia propriissima, si sumitur pro relatione formae ad sub- 
lectum, quod facit differre, est differentia, quae est tertium praedi- 
cabile. 


157. Divisio differentiae in propriissimam, propriam, communem est 
analoga. — Divisio enim illa differentiae fit secundum magis et minus; 
nam differentia propriissima magis est differentia quam propria, et 
haec magis quam communis. Ideo ratio differentiae diverso modo sin- 
gulis convenit. 


| Individuatio substantiae corporeae est extra quidditatem, i. e. extra naturam 
specificam, neque ex quidditate dimanat, sed est aliquid superadditum ei, quod tamen 
non est extra substantiam, sed imbibitur in ea; nam individua substantialiter dif- 
ferunt. Ideo est accidens praedicabile, non praedicamentale (cf. n. 163). 

158. Definitio differentiae. — Differentia, prout est tertium praedica- 
bile, definitur definitione descriptiva per proprium: Differentia est 
id, quod de pluribus in quale quid praedicaturl. Haec definitio con- 
vertitur in essentialem dicendo: Differentia est universale, quod 
respicit inferiora sua tamquam conveniens illis in quale quid. —  Dit- 
ferentia dicitur praedicari ‚ın quid", quia significat partem quidditatis; 
dicitur praedicari „in quale quidl, quia significat partem  quidditatis 
determinantem et qualificantem alteram partem, i. e. gradum genericum. 

Tres concurrunt respectus ad logicam differentiam constituendam : 
respectus ad genus, quod contrahit differentia et super quod aliquid 
addit; ad speciem, quam constituit contrahendo genus et segregando 
speciem a reliquis; ad inferiora, de quibus praedicatur in quale 
quid, quae sunt ipsa inferiora speciei; nam de his tantum praedicatur 
in quale. 

Differentia non habet rationem universalis logici formaliter per re- 
spectum ad speciem, sed ad inferiora, licet Concomitante! | habeat or- 
dinem ad speciem tamquam ad universale, cum quo convertitur. — 
Nam formalitas universalitatis sumitur per ordinem ad suum correla- 
tivum, correlativum autem universalis formaliter sunt inferiora. 

Differentia non respicit pro inferioribus tertii praedicabilis hanc et 
illam differentiam (v. g. rationale, hoc et illud rationale), sed inferiora 
contenta sub specie, quam constituit, v. g. rationale respicit pro in- 
ferioribus Petrum et Paulum. Nam fpraedicabilitas tertii praedicabilis 
est in quale quid; ergo solum illa sunt constituenda ut eius inferiora, 
respectu quorum differentia se habet ut aliquid superius et in quale 
et praedicari potest in quale. At respectu huius et illius differentiae 
non se habet in quale, sed respectu individuorum speciei tantum. 

Differentiae superiores et genericae non includuntur in inferiori- 
bus — e. g. "Sensibile! non includitur in ,rationali^ — neque de illis 
praedicantur formaliter seu essentialiter. Ideo si dicitur: "Rationale 
est sensibile", sensibile praedicatur de rationali materialiter seu ac- 
cidentaliter tantum. Possum perfecte concipere rationale non con- 
cepto sensibili (et etiam non concepto animali); rationale enim dicit 
tantum modum intelligendi deveniendo ex uno in aliud. 


Ad 155sq. S. Thomas: ,Assignat [Aristoteles] duos modos [quibus dicitur .dif- 
ferens quorum primus est, quod aliquid proprie dicitur differens secundum quod 
aliqua duo quae sunt ,aliquid idem éntia i.e. in aliquo uno convenientia, sunt di- 
versa: sive conveniant in aliquo uno secundum numerum, sicut Socrates sedens a 
Socrate non sedente: sive conveniant in aliquo uno specie, sicut Socrates et Plato 
in homine: sive in aliquo uno genere, sicut homo et asinus in animali: sivo in ali- 
quo uno secundum proportionem, sicut quantitas et qualitas in ente [Atàpopa A£&yetat 
Do' érepà &oti TÒ abTO T1 Óvra, ur uóvov àpiOuco, GAA Tq ciðsci f|] y&vei r] àvaAoyiw: 


| Porphyrius definitionem it* ponit: ,quod de pluribus et differentibus specie 
in quale quid praedicatur*. Sed it* subalterna tantum differentia definitur, nisi 
velimus interpretari definitionem .it*: quod de pluribus praedicatur in quale quid, 
etiamsi talia plura sint specie differentia. 

Met. V 9, 1018al2], Ex quo patet, quod differens omne est diversum, sed non con- 
vertitur. Nam illa diversa, quae in nullo conveniunt, non possunt proprie dici diffe- 
rentia, quia non differunt aliquo alio, sed seipsis. Differens autem dicitur, quod ali- 
quo alio differt. Secundus modus est prout differens communiter sumitur pro diverso ; 
et sic differentia dicuntur etiam illa quae habent diversum genus et in nullo com- 
municant. Deinde docet quibus conveniat esse differens secundum primum modum, 
qui est proprius. Cum enim oporteat ea, quae proprie dicuntur differentia, in uno 
aliquo convenire; ea vero, quae conveniunt in specie, non distinguuntur nisi per 
accidentales differentias, ut Socrates albus vel iustus, Plato niger vel musicus; quae 
vero conveniunt in genere et sunt diversa secundum speciem, differunt differentiis 
substantialibus: illa propriissime dicuntur differentia, quae sunt. eadem genere et 
diversa secundum speciem:| (In Met. V lect. 12 n. 916sq.; cf. X lect. 4 n. 2017sqq.; 
$.th.13,8ad 3; 90,1 ad 3; C.g. I I7: In hoc autem ; Pot. 7, 3 ad 2). — Porph y- 
rius in c. 3 [sagoges de differentia agit. 


Ad 158. Aristoteles: H uév O1agpopà 7oióTQ]Ta TOD yévovu dei omngaivei 
(Top. IV 6, 128a26). — Porphyrius: OpiZovrai ð abtTüv kai oboTO , ðapopå 
OTI TÒ KATA mTÀ&£i10vov kai Oiapepóvrov TY ciógt. £v TY — 71010v T1 £OTI Kar yopob- 
uevov (Isag. 3, 3 b 32). 


$ 6. De ordinatione generum et specierum. 


159. Arbor Porphyrii. — Genus dividitur in supremum, infimum, 
subalternum; eodem modo species et differentia. Species infima 
(quae sola est species in sensu stricto, et de qua unice valet de- 
finitio n. 150) dicitur etiam species specialissima, et differentia 
infima, differentia specifica. — Generum, specierum, differentiarum 
coordinationem ob oculos ponit «Arbor Porphyrii" (infra p. 126). 

Substantia est genus supremum, quod differentiis «compositi" et 
«simplicis" dividitur; .differentia &compositi constituitur corpus, quod 
per «vivens" et «non vivens" dividitur; additione differentiae "viventis 
ad corpus constituitur animatum etc., ut satis ex schemate patet. 


160. Ulterior arboris Porphyrianae evolutio. — Differentia «simplicis" 
constituitur spiritus (substantia spiritualis), sub quo tamquam sub genere 
diversae angelorum species essent evolvendae. Corpus non vivens est 
minerale, sub quo mineralium genera et species essent ponenda; ani- 
matum insensibile est planta, sub qua continentur diversarum plan- 
tarum genera et species; animal irrationale est brutum, sub quo bru- 
torum genera et species sunt ordinanda, quae omnia in schemate 
synopseos gratia omittuntur. 

Nota contra Darwinistas et Monistas discrimen, quod intercedit 
inter speciem et varietatem (Rasse, race). Diversae species essen- 
t1ialiter, varietates vero, quae intra eandem speciem oboriuntur, non- 
nisi accidentaliter inter se differunt. 

Evolutionismus ille, qui rerum distinctionem specificam tollit (dar- 
winismus), arborem Porphyrii destruit. Porphyrii arbor radicitus suc- 
ciditur a Monistis mechanicis, qui docent omnia ex atomis eiusdem 
speciei conflari diversasque res inter se non distingui nisi secundum 

126 


Arbor Porphyrii. 


aliam et aliam atomorum dispositionem. A fortiori arbor Porphyrii ab 
ilis Monistis (Pantheistis) destruitur, qui ne numericam (individualem) 
quidem rerum distinctionem agnoscunt (cf. Phil. nat. th. I II). 


§ 7. De proprio. 


161. Diversae proprii acceptiones. — Porphyrins quattuor proprii ac- 
ceptiones posuit: 1. dicitur proprium, quod convenit soli speciei, sed 
non omni eius individuo, ut esse grammaticum vel medicum homini; 
2. quod econtra convenit omni individuo, sed non soli speciei, sicut 
homini convenit esse bipedem; 3. quod convenit soli speciei et omni 
individuo, sed non semper, ut homini competit loquela uti, sed non 
semper; 4. quod est maxime proprium, quod soli speciei et 
omni individuo et semper convenit, ut hominem esse risibilem. Et 
hoc est maxime proprium, quia plene convertitur cum suo subiecto. 

Ita omnis ratio proprii aliquo modo per ordinem ad speciem (et 
genus) explicatur (sequitur enim proprium non tantum speciem infimam, 

sed etiam rationem genericam, ut gravitas est proprium corporis). Et 
perfecta ratio proprii ex perfecta convenientia et adaequatione cum 
ipsa specie seu natura et contentis sub specie desumitur. Tunc autem 
dicitur ad convertentiam, cum comitatur ipsam naturam, ubicumque 
sit, et extra ipsam non invenitur; nam hoc ipso, quod in aliis invenitur, 
non est perfecte proprium eius, sed etiam alis commune. Ad hoc 
autem, ut aliquod accidens perpetuo comitetur aliquod subiectum et 
extra illud non sit, oportet ut in tali subiecto habeat suam radicem 
et ex eo dimanet. — Accidens proprium aliquando communicari potest 
etiam cum altero, sed 1mperfecte. Quare proprium non dicitur nisi 
relate ad subiectum, in quo perfecte inest, utpote suo proprio principio 
coniunctum, non relate ad illud, in quo inést imperfecte et quasi partici- 
pative. Exemplo sit qualitas chimica, quae est in elemento sicut in 
proprio subiecto, in mixto autem participative (cf. n. 405 sqq.). 

Enumeratio haec est adaequata. — Nam ex tribus conditionibus, 
quae requiruntur ad proprium, scii. Bomni", „soli“, ,S$émper vel con- 
veniunt omnes vel deest aliqua. Si conveniunt omnes, est proprium 
simpliciter et quarto modo; si deest aliqua, vel deest prima, sci, ut 
non conveniat omni, et sic est proprium primo modo, vel deest secunda, 
scii, ut non conveniat soli, et sic est proprium secundo modo, vel 
deest tertia, et sic est proprium tertio modo. Si vero desint omnes, 
nullo modo est proprium. 

Divisum huius divisionis non est proprium quartum  praedicabile, 
sed ratio proprii communiter dicti, quae consistit in relatione con- 
venientiae ad unum cum exclusione aliorum sive omnium sive etiam 
non omnium (proprium secundo modo). Proprium, quod est quartum 
praedicabile, est proprium simpliciter et quarto modo. 

Divisio, qua proprium communiter dictum in istos quattuor modos 
proprii dividitur, est analoga. 


162. Definitur proprium simpliciter a Porphyrio: ,quod convenit omni, 
soli et semper", et ab Aristotele: „quod non indicat essentiam rei, soli 
autem inest et conversim praedicatur". In utraque definitione explicatur 
potius substratum quarti praedicabilis: natura cui affigitur intentio 
quarti praedicabilis (universale materialiter sumptum), i. e. proprietas 
seu propria passio, quam intentio ipsa quarti praedicabilis logici. Si 
vero in definitione Porphyrii ,convenit" sumitur pro ,prfaedicatur seu 
„praedicari potest" et tò „omni“ sumitur distributive pro inferioribus, 
haec definitio redditur secundo intentionalis, et ita proprium, sumptum 
pro quarto praedicabili logico, definiri potest: Proprium est quod prae- 
dicatur de pluribus in quale, accidentaliter et necessario. 


Nota: a) proprium simpliciter debere resultare ex essentia redu- 
plicative sumpta, ut est talis essentia. Gravitas e. g. non resultat 
ex homine, ut homo est, sed ut est corpus; est igitur proprium cor- 
poris, non vero hominis. — b) distingui proprium physicum, quod 

realiter differt a re, cuius est proprium, et proprium metaphysicum, 
quod non realiter differt. Risibilitas radicalis, seu exigentia habendi 
risibilitatem identificata cum ipsa natura humana, est proprium meta- 
physicum. Hoc ne divinitus quidem separari potest a natura, cuius 
est proprium. — c) distingui essentiam physicam et essentiam meta- 
physicam. Essentia physica est essentia, prout in rerum natura in- 
venitur sine praecisione ulla. Ad eam proinde pertinent etiam propria 
metaphysica omnia. Essentia metaphysica est essentia praecise 
sumpta (quidditas), quae praescindit non tantum a differentia numerica, 
sed etiam a propriis omnibus metaphysicis neque enuntiat nisi ea quae 
in definitione metaphysica ponuntur. Essentia metaphysica est id quo 
primo constituitur res. Ex essentia metaphysica tamquam ex radice 
dimanant omnia propria. 

Ad 1l61sq. Porphyrins: Tò 6ó& iðıov OÓ1ad1poboi1 TeETpaxw - kai yàp ð uoóvwy 
-mvi elóet ovupéDnkev, e( xai uñ avri, ... kai Ò mavti ovuupéfnke TE eióen, eil kai uñ 
uóvp, .. Kai Ò uóvy kai avri KAİ TOTÉ, ... TÈTApTOV O&, P` ob ovvósOpüurnke TO 
uÓóvip Kai 7r vti Kai &gei, w -TY àvOportw TÒ ygeAaoTiKÓOv (Isag.c. 4, 4a 14). — 
Aristoteles: lIói:ov © &oTviv ð urn noi uv TÒ Ti rv civa, uóvy Ó /v7üpyxei kai 
üviikaTrtyopeirat Tov zpàyuaro (Top.I5, 102a 18). 


$ 8. De accidente. 


163. Diversae accidentis acceptiones. — Accidens sumitur: l. pro ac- 
cidente praedicamentali; ita opponitur substantiae et significat id, 
cui competit non per se esse, sed inhaerere; 2. pro accidente prae- 
dicabili; ita opponitur quidditati seu essentiae metaphysicae et signi- 
ficat, quidquid convenit rei, seu praedicatur de re, ita ut sit extra 
essentiam eius metaphysicam. Accidens praedicabile est duplex: a) ac- 
cidens proprium, quod ita est extra quidditatem, ut sit tamen ne- 
cessario cum quidditate conexum, quia causatur ex ipsis principiis 
quidditatis, sicut gravitas causatur ex ipsis principiis corporeitatis, ita 
ut sine gravitate (saltem radicali) corporis essentia non salvetur; 
b) accidens non proprium seu accidens contingens, quod non est 
necessario cum quidditate conexum. Et hoc constituit quintum  prae- 
dicabile, de quo hic agimus. 


164. Definitur accidens sumptum pro quinto praedicabili a Porphyrio: 
quod adest et abest sine subiecti corruptione. — Definitio haec con- 
venit substrato seu primae intentioni huius quinti praedicabilis; nomine 
autem substrati quinti praedicabilis intelligimus non tantum primam 
intentionem realem, sed quodcumque praedicatum accidentale, etiamsi 
est ens rationis ut esse visum, esse iudicem etc. Accommodatur haec 
definitio secundae intentioni accidentis, si in ea exprimitur ipsa prae- 
dicatio: Accidens est, quod praedicatur de multis ut praedicatum, quod 
adest et abest praeter subiecti corruptionem. 

In hac definitione .corruptio subiecti ^ intelligenda est non de phy- 
sica corruptione individui, sed de resolutione ipsius rationis specificae, 

ita ut sensus definitionis sit: quod adest vel abest, salva specie. Ipsum 
enim accidens stricte sumptum pro quinto praedicabili duplex est: 
Alterum est separabile a subiecto, i. e. ab individuo, ut sedere, 
ambulare; alterum est inseparabile, ut masculinum et femininum | 
et ipsa individuatio. Haec sunt inseparabilia ab individuo, sunt tamen 
separabilia a quidditate seu a ratione specifica: salvatur enim natura 
humana in viro et in femina, in hoc et in illo individuo; sed non sal- 
vatur sine risibilitate (saltem radicali). 

Ad 163sq. Porphyrius: Xvoupspnkó è £&oTriv ð yiverai ka óroyiverai xopi 
1] TOD vroksiuevou o0opà ([Isag.c.5, 4a24). Aristoteles: Xvoupepnkó Oe &oTiv 
Ò unóév uév TobTOV £oTi, ure Ópo  urrce Iótiov urir& y&vo , orüpyet 086 TY 7tpáyuart, 
kai Ò &vO£yerat Drrüpyxew Orwobv vi kai Ty abTy xai ur ozàpyeiv (Top. 15, 102 b 4; 
cf. Met. V 30, 1025a 14). S. Thomas: .Tria sunt genera accidentium: quaedam 
causantur ex principiis speciei et dicuntur propria, sicut risibile homini, quaedam 
vero causantur ex principiis individui, et hoc dicitur, quia vel habent causam per- 
manentem in subiecto, et haec sunt accidentia inseparabilia, sicut masculinum et 
femininum et alia huiusmodi; quaedam vero habent causam non permanentem in 
subiecto, et haec sunt accidentia separabilia, ut sedere et ambulare. Est autem com- 
mune omni accidenti, quod non sit de essentia rei, et ita non cadit in definitione 
rei; unde de re intelligimus quod quid est absque hoc quod intelligamus aliquid 
accidentium eius. Sed species non potest intelligi sine accidentibus, quae consequuntur 
principium speciei; potest tamen intelligi sine accidentibus individui etiam insepara- 
bilibus; sine separabilibus vero esse potest non solum species, sed et individuum 
(Q. d. an. a. 12 ad 7; cf. Spir. creat, a. 11). 


QUAESTIO III: De praedicamentis. 


loannes a S. Thoma, Cursus philos.: Logica, pars II, q. 13—20; Complutenses 
in Aristotelis Dialecticam, disp. 10—16. 


ARTICULUS I. 
DE ANTEPRAEDICAMENTIS. 


§ 1. De antepraedicamentis in genere. 


165. Quid sint antepraedicamenta. —  Antepraedicamenta sunt prae- 
ambula et praerequisita ad praedicamenta ordinanda. — Quattuor nu- 
merantur antepraedicamenta: Primum antepraedicamentum est divisio 
univocorum, aequivocorum, denominativorum. Secundum antepraedica- 
mentum est distinctio complexorum et incomplexorum. Tertium ante- 
praedicamentum est distinctio eorum, quae sunt in subiecto seu in- 
haerent tamquam accidentia, et eorum, quae dicuntur de subiecto, 
i. e. superiorum seu universaliorum, quae de inferioribus tamquam de 
subiectis praedicantur. Secundum istam distinctionem quattuor proponit 
Aristoteles combinationes possibiles: quaedam dicuntur de subiecto, 
sed non sunt in subiecto (substantiae universales, quae praedicantur 


| Cf. M. Thiel, Verh&ltnis der beiden Geschlechter zur menschl. Wesenheit und 
zueinander in allgemein philosophischer Betrachtung: Divus Thomas (Friburgi Helv.) 
1934. 
Gredt, £'em. philo:. I. Ed. 7. $t 

de inferioribus, sed non inhaerent); alia sunt in subiecto, sed non di- 
cuntur de subiecto (accidentia singularia, quae inhaerent, ut haec al- 
bedo, sed non praedicantur, quia non sunt superiora; cf. n. 136); alia 
nec dicuntur de subiecto nec sunt in subiecto (substantiae singulares, 
hic homo); alia dicuntur de subiecto et sunt in subiecto (accidentia 
universalia, ut album). Quartum  antepraedicamentum est distinctio 
eorum, quae ad rectam lineam praedicamentorum pertinent, et eorum, 
quae ad lateralem, quod per duas regulas antepraedicamentales ex- 
plicat Aristoteles. Prima regula est: Cum aliquid praedicatur de ali- 
quo subiecto, quaecumque dicuntur de praedicato, dicuntur de subiecto 
(nomine praedicati intelligitur superius seu universalius, nomine subiecti 
inferius). Secunda regula est: Generum non subalternatorum (i. e. quo- 
rum unum sub altero non ponitur) non sunt eaedem differentiae essen- 
tiales (aliquando tamen nomine tenus eaedem sunt, ut cum sub- 
stantia et qualitas dividuntur in materialem et immaterialem ). 


166. Antepraedicamentorum ratio. — Ratio primi antepraedicamenti 
est, quia ens dicitur de decem praedicamentis non univoce, sed aequi- 
voce seu analogice, in ipsis autem praedicamentis superiora dicuntur 
univoce de inferioribus, unum vero praedicamentum dicitur denomi- 
native de alio seu denominatur ab eo (sicut substantia denomi- 
natur qualis, quanta etc. a praedicamento qualitatis, quantitatis etc.). 
Ideo ante ordinationem  praedicamentorum distinguenda et definienda 
sunt aequivoca (analoga), univoca, denominativa. 

Denominativa sunt, quae solo casu differentia ab aliquo nominis 
appellationem habent. Tres sunt denominativorum conditiones: prima, 
ut denominativum derivetur a forma denominante, non essentialiter, 
ut homo ab humanitate, sed accidentaliter, ut fortis a fortitudine, 1ustus 
a iustitia; altera, ut denominativum et forma denominans differant 
casu seu terminatione; tertia, ut denominativum et illud a quo deri- 
vatur, significent eandem reni seu formam, non tamen eodem modo, 
sed illud in concreto, hoc autem in abstractol. — De a equi vocis 
(analogis) et univocis sequenti paragraphe dicendum erit. 

Ratio secundi antepraedicamenti est, quia in praedicamentis non 
ponuntur complexa seu aggregata ex pluribus rebus, sicut '«homo 
albus“ est aggregatum ex homine (substantia) et albedine (qualitate), 
sed incomplexa tantum, quorum unumquodque unam tantum essen- 
tam constituit. — Ratio tertii antepraedicamenti est, quia unum prae- 
dicamentum est substantia, cetera vero sunt accidentia, et quia 
in unoquoque praedicamento res ordinandae sunt secundum praedica- 
tionem et subiectionem, incipiendo ab universalioribus et de- 
scendendo usque ad singularia. — Ratio quarti antepraedicamenti est, 
quia in ordinandis praedicamentis oportet disponere tam genera et 


| Distinguitur denominatio intrinseca et extrinseca: illa aliquid in subiecto ponit, 
haec vero nihil ponit, ut cum paries denominatur «visus4 vel «dexter*. 

species, quae constituunt lineam rectam praedicamenti, quam horum 
differentias divisivas et constitutivas, quae constituunt lineam lateralem; 
cf. arborem Porphyrii (n. 160), quae exhibet ordinationem praedica- 
menti substantiae. 


Ad l65sq. Aristoteles de primo antepraedicamento agit in c. 1 Categ.; cf. 


text. cit. ad 20. — Ib. c. 2 agit de secundo et tertio antepraedicamento ; cf. text, ad 
20, et: Tov óvrov TA uv KaO vomokseiuévou TIVO Ayeta, {y UT OKEIUIEVO ð obOevi 
£oTiV, oiov àvOpomo ... TA O& £v bomOoKEIluevo av OTI, KAO . bmoKeiuévou ð obOgvo 
Ayeta, oiov ù) T1 vypaupuariKr] ... TA Ò KAO bmoKetiuévou TE A&yerQal Kai £v DTOKEI- 
uėvw £&oTIv, oiov f| &miotcrumg ... TA Ó&6 obT ÈV ÙTNTOKEIUÈVYŲY £OTIV OÙTE KAO TOKE- 
u£vou Tivò Ayeta, oiov 0 T1 &vðpwro (l a20) — Prima regula antepraedica- 


mentalis: "Otav tepov Kað’ étèpov katcnyoprrai o KAO’ bmoKsiuévou, ÒOQA KATA TOU 
Katn]yopovuuévou AYETA, TAVTA KAİ KATA TOÙ Uvmokeiue£vou PnOroerai (Cat. 3, | b 10, 
altera: ib. 1 b 16. 


§ 2. De univocis et aequivocis seu analogis in specie. 


Caietanus, Opusc.de nominum analogia. Joannes a S. Thoma, Cursus 
philos. I: Logica, q. 13 et 14. Pé ni do, Le róle de lanalogie en théologie dogmatique. 


167. Divisio. — Terminus universalis stricte seu univocus est. qui 
significat rationem simpliciter unam convenientem multis distributive 
(unum in multis). Si ratio significata non est una simpliciter, terminus 
dicitur aequivocus. Aequivocus est aequivocus simpliciter, si 
ratio significata nullo modo est una, sed solummodo nomen, i. e. ter- 
minus oralis est unus, quia tunc in ipsis obiectis nulla reperitur 
ratio, cur eodem termino designentur; aequivocus simpliciter etiam 
aequivocus a casu dicitur. Exemplum sit ,gallusYV homo in Gallia 
natus, et „gallus“ avis. Contra si ratio significata, simpliciter di- 
versa, aliquomodo tamen est una seu una secundum quid, etiam ter- 
minus aequivocus est secundum quid tantum seu aequivocus a 
consilio, quia tunc in ipsis obiectis reperitur ratio, cur uno eodem- 
que termino designentur. Haec ratio est unitas secundum quid seu 
convenientia secundum quid. — Terminus aequivocus secundum quid 
dicitur analogus. 

Terminus analogus est analogus secundum analogiam  in- 
trinsecam, si ratio significata est una secundum quid intrinsecus. 
Terminus analogus secundum analogiam intrinsecam dicitur analogus 
analogia pro portion alitatis propriae. Nam rationem signi- 
ficatam esse unam secundum quid intrinsecus contingere nequit, nisi 
quatenus est una proportionaliter, i. e. secundum aequalitatem duarum 
proportionum inter se, ita tamen ut proprie in unoquoque analogato, 
i. e. in unoquoque de quibus praedicatur terminus analogus, salvetur. 
Ratio enim ista debet esse essentialiter, i. e. secundum notas quid- 


ditativas alia et alia simpliciter — secus haberetur univocatio 
(terminus esset univocus), et tamen debet esse una eadem que 
intrinsecus essentialiter secundum quid — secus haberetur pura 


aequivocatio; sed hoc non potest obtineri, nisi quatenus unaquaeque 

ratio, ita essentialiter diversa, mediantibus suis notis proportionem 
exprimat eandem. Nam uniuscuiusque rationis notae, absolute con- 
sideratae, simpliciter diversae sunt, ut dictum est; unicum igitur me- 
dium ad convenientiam aliquam intrinsecam obtinendam est has notas 
diversas aequaliter ad invicem se habere. Exemplum sit «principium ", 
quod analogice dicitur de puncto respectu lineae et de causa respectu 
effectus: punctum et linea, causa et effectus sunt notae omnino di- 
versae; at punctum se habet ad lineam sicut causa ad effectum. Quae 
habitudo seu proportio eadem ,frincipii nomine designatur. Nec 
potest dici intrinsecam analogiam obtineri posse, quatenus secundum 
unam notam essentialem haberetur convenientia, secundum alteram 


vero disconvenientia; ita enim pura aequivocatio obtineretur — sicut 
videri potest in termino «gallus", qui aequivoce dicitur de animali et 
de homine, quae utique conveniunt in nota essentiali animalitatis — nisi 


salvetur convenientia proportionalis secundum notam disconvenientem. 

Terminus analogus est analogus secundum analogiam extrinsecam, 
si ratio significata est una secundum quid extrinsecus, i. e. conotando 
aliquod extrinsecum, aut propter accidentalem aliquam similitudinem 
seu convenientiam, quo habetur analogia proportionalitatis im- 
propriae, quae est idem quod tropus scu metaphora, aut propter 
nexum aliquem causalem, quo habetur analogia attributionis. In 
utroque casu ratio significata per terminum analogum in uno tantum 
analogato formaliter salvatur, quod propterea principale analogatum 
vocatur, a quo cetera (analogata minus principalia) extrinsecus de- 
nominantur. Sed in analogia proportionalitatis impropriae propter simi- 
litudinem illam accidentalem habetur accidentalis proportionalitas, quae 
termino analogo exprimitur, in analogia autem attributionis analogata 
minus principalia principale analogatum causaliter respiciunt tamquam 
terminum secundum diversas habitudines causales. Exemplum primi 
sit Christus quatenus analogice dicitur ,leo'" propter similitudinem 
accidentalem cum leone ratione fortitudinis. Ratio leonis formaliter in 
bestia tantum invenitur, a qua Christus extrinsecus denominatur ana- 
logice, denominatione significante  accidentalem — proportionalitatem : 
fortitudo, quae accidit Christo, similis est fortitudini leonis; sicut se 
habet leo in modo agendi, ita Christus. Exemplum secundi sit «sanum", 
quatenus dicitur de animali, de cibo, de colore etc. De animali dicitur 
formaliter intrinsecus et per prius, de ceteris per posterius secundum 
denominationem extrinsecam propter habitudines causales, quatenus 
cibus causát sanitatem animalis, color vero ab ea causatur seu eam 
manifestat. 

Analogia attributionis est aut unius (vel plurium) ad unum, i. e. ad 
principale analogatum (exemplum: «sanum", quatenus dicitur de cibo 
et de animali), aut est duorum vel plurium inter se per ordinem ad 


aliquod tertium, i. e. ad principale analogatum (exemplum: «sanum", 
quatenus dicitur de cibo et de colore). 


Caput II. Logica praedicamentalis. 133 


168. Definitiones. — Definit Aristoteles univoca: ,quorum nomen est 
commune et ratio substantiae per illud nomen significata est éadem 
et aequivoca: «quorum nomen solum est commune, ratio vero sub- 
stantiae per illud nomen significata est diversa". Quae definitiones 
definiunt univoca univocata et aequivoca aequivocata, 1. e. res et con- 
ceptus termino univoco vel aequivoco significata, cum nos n. 167 potius 
locuti simus de univoco univocante et de aequivoco aequivocante, 1. e. de 
termino univoco et aequivoco. In his definitionibus Aristotelis .nomen' 
sumatur late pro quocumque termino significativo, et «substantia" su- 
matur pro essentia. 

similiter definimus analoga analogia attributionis seu proportionis: 
quorum nomen commune est, ratio vero significata eadem est secundum 
terminum, diversa secundum habitudines ad illum; et analoga analogia 
proportionalitatis: quorum nomen commune est, ratio vero significata 
eadem secundum aequalitatem duarum proportionum inter se. Quatenus 
haec ratio in utroque analogato invenitur proprie aut in uno proprie, 
in altero metaphorice tantum, habetur analogia proportionalitatis pro- 
priae et impropriae. 

Ipsa analogia abstracte sumpta definiri potest: habitudo diversorum 
obiectorum (conceptuum) inter se, vi cuius eodem termino designantur: 
et analogia attributionis: habitudo unius vel plurium ad aliquod unum, 
vi cuius terminus, qui huic in sensu proprio et stricte convenit, etiam 
de illo vel de illis dicitur. Cum analogia attributionis sit simplex pro- 
portio seu relatio, analogia proportionalitatis est aequalitas duarum 
proportionum inter se. 


169. Coroll. — 1. Ergo analoga attributionis et proportionalitatis im- 
propriae non possunt habere unum conceptum, sed habent plures cum 
sola unitate conotationis, quo solo differunt a puris aequivocis. Ana- 
loga vero proportionalitatis propriae habent conceptum secundum quid 
unum, imperfecte ab inferioribus praecisum. Sicut enim conceptus 
univocus inferiorum differentias perfecte relinquit praecisione per- 
fecta, ita analogus imperfecte relinquit confundendo eas in aliqua 
ratione proportionaliter una, quam unice explicat. Ideo conceptus 
univocus differentias inferiorum suorum potentia tantum continet, con- 
ceptus vero analogus differentias actu continet, implicite et confuse 
(cf. n. 174 sqq.). 

2. Ergo falsa est doctrina Suaresiji qua docet in analogis attribu- 
tionis posse salvari, ut ratio significata non solum intrinsecus sit in 
principali analogato, sed etiam in alis, dependenter tamen ab illo 
primo analogato; ad analogiam vero proportionalitatis semper requiri 
aliquid attributionis vel metaphorae. 


170. Schol. — 1. Quoad analogiam attributionis et proportionalitatis 
impropriae concedimus analogata minus principalia aliquid intrinsecus 

habere, at non quo analogice denominentur, sed quo respiciant seu 
conotent principale analogatum, ut possint ab eo extrinsecus de- 
nominari. Hoc intrinsecum, quo conotant, est aut nexus causalis (in 
analogia attributionis) aut similitudo aliqua. accidentalis, quo unum se 
habet in suo modo essendi vel agendi similiter sicut alterum in suo 
modo, quo habetur proportionalitas. Ad rem S. Thomas: „Quamvis 
sanitas non sit in medicina neque in urina, tamen in utroque est ali- 


quid, per quod illud quidem facit, istud autem significat sanitatem" 
(S. th. I 16, 6). 


2. Analogia proportionalitatis propriae saepe continet virtualiter 
attributionis analogiam, quia saepe inter diversa analogata gradatio 
aliqua intercedit secundum magis et minus, quatenus alterum alteri 
aliquid superaddit, ita ut alterum ab altero dependeat essentialiter. 
Quo fit ut, si per impossibile unum intrinsecus non denominaretur tale, 
extrinsecus tale denominaretur ab altero secundum analogiam attribu- 
tionis. Ita analogia, qua ens dicitur de Deo et de creaturis, de sub- 
stantia et de accidente, formaliter est proportionalitatis, virtualiter 
autem attributionis (cf. n. 177, 3). 


Ad 167sq. Aristoteles: vide supra ad 20. S. Thomas: „Aliquid praedicatur 
de diversis multipliciter: quandoque quidem secundum rationem omnino eandem, et 
tunc dicitur de eis univoce praedicari, sicut animal de equo et bove. Quandoque 
vero secundum rationes omnino diversas, et tunc dicitur de eis aequi voce prae- 
dicari, sicut canis de sidere et animali. Quandoque vero secundum rationes, quae 
partim sunt diversae et partim non diversae: diversae quidem secundum quod diversas 
habitudines important, unae autem secundum quod ad unum aliquid et idem istae 
diversae habitudines referuntur, et illud dicitur analogice praedicari, id est pro- 
portionaliter, prout unumquodque secundum suam habitudinem ad illud unum re- 
fertur (In Met. IV lect. | n. 535). — .Secundum analogiam ... nihil est aliud dictu 
quam secundum proportionem. Convenientia enim secundum proportionem potest esse 
duplex, et secundum hoc duplex attenditur analogiae communitas. Est enim quaedam 
convenientia inter ipsa quorum est ad invicem proportio, eo quod habent de- 
terminatam distantiam vel aliam habitudinem ad invicem, sicut binarius cum unitate, 
eo quod est eius duplum ; convenientia etiam quandoque attenditur duorum ad in- 
vicem inter quae non sit proportio, sed magis similitudo duarum ad invicem 
proportionum, sicut senarius convenit cum quaternario ex hoc, quod sicut se- 
narius est duplum ternarii, ita quaternarius binarii. Prima ergo convenientia est 
proportionis, secunda autem proportionalitatis; unde et secundum modum 
primae convenientiae invenimus aliquid analogice dictum de duobus quorum unum 
ad alterum habitudinem habet, sicut ens dicitur de substantia et accidente ex habi- 
tudine quam substantia et accidens habent, et sanum dicitur de urina et animali, ex 
eo quod urina habet aliquam habitudinem ad sanitatem animalis. Quandoque vero 
dicitur aliquid analogice secundo modo convenientiae, sicut nomen visus dicitur de 
visu corporali et intellectu, eo quod sicut visus est in oculo, ita intellectus est in 
ihente (Ver. 2, 11; cf. a. 3 ad 4; In Eth. | lect. 7 n. 95 sq.). — .Analogice dicitur prae- 
dicari, quod praedicatur de pluribus quorum rationes et definitiones sunt diversae, 
sed attribuuntur uni alicui eidem sicut sanum . .. dicitur de urina ut de signo 
sanitatis, de corpore ut de subiecto, de potione ut de causa; sed tamen omnes istae 
rationes attribuuntur uni fini, scii, Sanitati (Op. De principiis nat., ad fin.; cf. Ver. 
21, 4 ad 2). — .Aliquid dicitur secundum analogiam tripliciter: vel secundum in- 
tentionem tantum et non secundum esse [Est analogia attributionis, cf. 

Caietan., De nom. anal. c. 2 n. 21. «ed. Zammit, Romae 1934» ; et hoc est, quando una 
intentio refertur ad plura per prius et posterius, quae tamen non habet esse nisi in 
uno; sicut intentio sanitatis. ... Vel secundum esse et non secundum in- 
tentionem [Haec vocatur a quibusdam analogia inaequalitatis; cf. Caietan. 
l.c. c. 1 n. 3sqq. «Univoca sunt, secundum jyeritatem' ib. n. 7] ; et hoc contingit quando 
plura parificantur in intentione alicuius communis, sed illud commune non habet 
esse unius rationis in omnibus [Corpus in corruptibilibus et incorruptibilibus]. . . . 
Vel secundum intentionem et secundum esse [Est analogia proportionali- 
tatis (propriae). Caietan. l. c. c. 3 n. 30]; et hoc est quando neque parificantur in in- 
tentione communi neque in esse: sicut ens dicitur de substantia et accidente: et de 
talibus oportet quod natura communis habeat aliquod esse in unoquoque eorum de 
quibus dicitur, sed differens secundum rationem maioris vel minoris perfectionis. Et 
similiter ... veritas et bonitas et omnia huiusmodi dicuntur analogice de Deo et 
creaturis* (I Dist. 19, 5 a. 2 ad |; cf. Pot. 7, 7; C. g. 1 34; S. th. I 13. 5). 


ARTICULUS Il. 


DE PRAEDICAMENTIS IN GENERE. 


§ 1. De divisione universalis in decem praedicamenta. 


171. Quid sit praedicamentum. — Cum universale formaliter sump- 
tum seu ipsa intentio universalitatis dividatur in quinque praedicabilia, 
universale materialiter sumptum seu natura, cui affigitur universali- 
tatis intentio, dividitur in decem praedicamenta (cf. n. 140). i. e. na- 
turae omnes finitae, quae sunt et esse possunt, ordinantur in decem 
classes supremas seu genera suprema. Quae ordinatio ita fit, ut a 
genere supremo per differentias divisivas descendatur ad genera im- 
mediate subalterna et ab his ad alia genera immediate subordinata 
usque ad species infimas et individua. Ideo praedicamentum definitur: 
series generum et specierum sub uno supremo genere ordinatorum, 
vel: series seu ordinatio praedicatorum superiorum et inferiorum ab 
uno supremo genere, quod praedicatur de omni inferiore, usque ad 
individuum, quod subicitur omni superiori. — Series ipsorum generum 
et specierum vocatur linea recta praedicamenti, series vero diffe- 
rentiarum divisivarum generum superiorum et constitutivarum generum 
et specierum subalternatarum dicitur linea lateralis. 

In praedicamento ita constituto distinguenda est ipsa ordinatio, 
quae est ens logicum seu secunda intentio, et id quod ordinatur, 
quod est ens reale, universale materialiter sumptum. Hoc considerat 
metaphysicus, illud vero logicus, qui ens reale seu naturas reales non 
considerat nisi secundarie, quatenus materia sunt, quae ordinatur, seu 
cui affigitur intentio. logica ordinationis logicae secundum genera et 
species. 


172. Qnotuplex sit praedicamentum (cf. n. 714 sq.). — Quomodo S. Tho- 
mas praedicamenta deduxerit logice ex diverso modo praedicandi (cf. 
textum infra cit.) hoc schemate exhibetur: 

praedicatum transcendentale, quod praedicatur de omni genere, 


Ens ! 
sed analogice tantum. 
Praedicatum 
est id, quod Non est id, quod est subiectum. sed inest in subiecto. 
est subiectum. Accidens. 
Substantia. 
Praedicat, desumitur ab Desumitur ab eo, quod non inest in 
eo, quod inest in subiecto subiecto. 
Desumitur ab 
absolute relative Desumitur ab eo, quod 
eo, quod est 
est omnino extra, l 
partım extra, 
TE 
S’ 
s o S, 
wW 
5 Q 9 " 
c 
P B GJ 
3 3 
3 
i 
3 
tem poris. loci. 2. 
SEIEN W: 
C 
B 
Substantia. Quantitas Qualitas. Relatio. H abitu». Quando. U bi Situs. Actio. Passio. 
173. Quid ponatur in praedicamento. — Ut aliquid ponatur in praedi- 


camento, requiritur: 1. ut sit ens reale; nam id quod ordinatur per 
decem praedicamenta, est universale materialiter sumptum seu natura 
realis. Suprema autem genera entis rationis (quasi praedicamenta eius) 
iam enumeravimus (n. 110). — 2. ut sit ens perse, i. e. unum ens, non 
ens per accidens seu aggregatum plurium entium; ratio est, quia ag- 
gregatum plura genera et species dicit nec proinde sub praedicamento, 
quod unum tantum genus est, poni potest. Propter hanc conditionem 
a praedicamento reicienda sunt concreta accidentalia, sumendo illa 
non pro formali tantum, sed pro composito ex subiecto et accidente. 
Si autem pro formali tantum sumuntur, nihil vetat, quominus in prae- 
dicamento ponantur. — 3. ut sit ens incomplexum, qua conditione 
non solum excluduntur complexa accidentalia, quae sunt entia per 
accidens, iam exclusa per secundam conditionem, sed etiam complexa 
essentialia, ut definitiones; exemplum sit animal rationale. Nam etiam 
haec, si sumuntur formaliter ut complexa, non unum dicunt, sed duo, 
quorum alterum pertinet ad lineam rectam, alterum ad lineam late- 
ralem. — 4. ut sit univocum. Nam pure aequivoca non unum ens 
significant, sed plura, analoga autem non possunt habere rationem 

neque generis neque speciei neque differentiae, ac proinde in prae- 
dicamento nullo modo poni possunt, in quo non ponuntur nisi genera 
et species et differentiae. — 5. ut sit ens finitum. Nam ens infinitum 
(infinitum simpliciter, i. e. Deus) non potest esse genus, quia non est 
contrahibile per differentiam, neque contineri sub genere, quia non est 
compositum ex genere et differentia. 

simpliciter in linea recta praedicamenti poni non potest nisi ens com- 
pletum. Entia incompleta sunt: partes tam physicae quam metaphysicae, 
entia vialia, formae in fieri, principia. Partes physicae, tam essentiales, ut 
materia et forma, corpus et anima, quam intégrales, ut partes corporis 
humani, ponuntur reductive in praedicamento totius, cuius sunt partes. 
Ita anima humana ponitur in praedicamento substantiae eo loco quo 
ponitur homo. Partes metaphysicae, si sunt differentiae, in linea la- 
terali ponuntur; si sunt formae metaphysicae a toto abstractae, ut 
humanitas, ponuntur reductive in praedicamento totius; ita humanitas 
reducitur ad hominem. Entia vialia, formae in fieri, principia tam- 
quam imperfectum ad perfectum reducenda sunt. Ita virtus instru- 
mentaria est qualitas imperfecta transeunter participata tamquam 
ens viale; calefieri seu calor in fieri tamquam calor imperfectus ad 
calorem reducitur et in praedicamento qualitatis ponitur; punctum 
tamquam principium lineae ad praedicamentum quantitatis reducitur; 
non est quidem quantitas seu extensio, pertinet tamen ad eam tam- 
quam eius principium. 


Ad 172. Aristoteles, ut Boethius ait, .rerum diversarum  interminatam in- 
finitamque multitudinem decem praedicamentorum paucissima numerositate conclusit, 
ut quae infinita sub scientiam cadere non potuerant, decem generibus propriis de- 
finita scientiae comprehensione claudantur! (Praef. in Praedicam. Arist.. — Ari- 
stoteles: Tov xarà unósuiav ovumAoKrüv Ae&youévov &KaoTov nro ovoiav ongaivet 
ñ Toooóv rH moióv rn zpÓó Ti f mob nm motè rn «eio0at: 5r ixeiv mr moieiv ñ TAOXEL 


(Cat. 4, 1] b 25). — S. Thomas: ,Praedicatum ad subiectum tripliciter se potest 
habere. Uno modo, cum est id quod est subiectum, ut cum dico: Socrates est ani- 
mal. ... Et hoc praedicatum dicitur significare substantiam primam, quae est 


substantia particularis, de qua omnia praedicantur. Secundo modo, ut praedicatum 
sumatur secundum quod inest subiecto: quod quidem vel inest per se et absolute 
ut consequens materiam, et sic est quantitas, vel ut consequens formam, et sic 
est qualitas; vel inest ei non absolute, sed in respectu ad aliud, et sic est ad 
aliquid [relatio]. Tertio modo, ut praedicatum sumatur ab eo quod est extra sub- 
iectum, et hoc dupliciter. Uno modo, ut sit omnino extra subiectum : quod quidem, 
si non sit mensura subiecti, praedicatur per modum habitus, ut cum dicitur: 
Socrates est calceatus vel vestitus. Si autem sit mensura eius, cum mensura ex- 
trinseca sit vel tempus vel locus, sumitur praedicamentum vel ex parte temporis, 
et sic erit quando, vel ex loco, et sic erit ubi, non considerato ordine partium 
in loco; quo considerato erit situs. Alio modo, ut id a quo sumitur praedicamen- 
tum. secundum aliquid sit in subiecto de quo praedicatur. Et si quidem secundum 
principium, sic praedicatur ut agere. Nam actionis principium in subiecto est. 
Si vero secundum terminum, sic praedicatur ut in pati, nam passio in subiectum 
patiens terminatur (In Met. V lect. 9 n. 891 sq.; cf. In Phys. Ill lect. 5 [infra ad 193 


195 201p. 

§ 2. De ente praedicamentali. 


THESIS XI: Ens ad decem praedicamenta non est univocum, sed 
analogum analogia proportionalitatis propriae. 


174. St.qu. 1. Cum universale materialiter sumptum, quod divi- 
ditur in decem praedicamenta, sit ens reale finitum, ens reale finitum 
est divisum huius divisionis, quod proinde vocatur ens praedica- 
mentale. De hoc ente quaeritur, quomodo ad membra sua divi- 
dentia, ad decem praedicamenta, se habeat, utrum ad modum uni- 
voci seu generis, quod dividitur in species, an ad modum  analogi, 
quod in analogata sua dividitur. 

2. Docet Scotus! ens esse univocum ad decem praedicamenta et 
etiam ad Deum et ad creaturas, et ens contrahi ad Deum, ad crea- 
turas et ad genera creaturarum (ad decem praedicamenta) modo infini- 
tatis et diversis modis finitatis. Qui modi non haberent rationem diffe- 
rentiarum specificarum, sed essent differentiae graduates tantum om- 
nino intrinsecae, similiter sicut gradus intensitatis in luce et in calore. 
Ens proinde, quamquam univocum, genus non esset, quia genus dif- 
ferentiis specificis determinatur. — Contra hanc doctrinam statuimus 
thesin analogiam entis profitentem ad decem praedicamenta, quae est 
doctrina communis scholasticorum, etsi quidam eorum, ut Suarez, entis 
analogiam aliter. explicent (cf. n. 169, 2). 


175. Prob. th. I p. (Ens non est univocum). — Universale univocum 
est unum pluribus distributive sumptis conveniens eadem ratione. Atqui 
ens non est unum pluribus distributive sumptis conveniens eadem 
ratione. Ergo. 

Mai. patet ex definitione universalis (cf. n. 114, 1). — Prob. win. 
Unum eadem ratione pluribus conveniens abstrahit a differentiis in- 
feriorum suorum. Atqui ens non abstrahit a differentiis inferiorum 
suorum; nam etiam hae differentiae, ut substantialitas seu perseitas, 
accidentalitas etc., sunt aliquid seu entitates. Ergo. 


Prob. II p. (Ens est analogum analogia proportionalitatis propriae). 
— Ratio secundum quid seu proportionaliter una, quae intrinsecus 
inest in inferioribus suis, est analogum  proportionalitatis propriae. 
Atqui ens est ratio proportionaliter una, quae intrinsecus inest in in- 
ferioribus suis, i. e in decem praedicamentis. Ergo. 

Mai. patet ex doctrina de analogia (n. 167 sq.). M in. ex eo probatur, 
quod ens significat inferiora sua, prout dicunt habitudinem ad esse, 
quae habitudo est una eademque respectu omnium. Ens enim est 
idem atque habens esse. Quare ens cum praedicatur de substantia, 
de quantitate, qualitate etc., significat ea ut habentia esse, et quam- 
quam uniuscuiusque esse est diversum, habitudo tamen diversorum 


» I Dial. 3, 1 et 3; Diet. 8. 

habentium esse ad suum esse est eadem. Nam sicut substantia se 
habet ad suum esse, ita qualitas ad suum etc., sicut enim esse sub- 
stantiae est actus substantiae, ita esse qualitatis est actus qualitatis. 


176. Coroll. 1. Ergo ens non enuntiat aliquam rationem ob- 
jectivam simpliciter unam, sed significat immediate inferiora 
sua, quae sunt simpliciter multa et diversa. Non tamen significat ea 
distincte et explicite, sed confuse et implicite, et prout sunt unum 
secundum quid, i. e. prout sunt proportionaliter unum. Nam quia ens 
non abstrahit a differentiis inferiorum suorum, has differentias actu 
continet et enuntiat, confundendo eas tamen in ratione proportionaliter 
una habendi esse (cf. n. 169, 1l). Sicut qui videt gregem a longe 
ut massam unam confusam, cognoscit singula animalia omnia, at 
non prout distinguuntur inter se, sed prout confunduntur in illa massa, 
ac proinde neque cognoscit ea, ut sunt plura et distincta, sed ut sunt 
unum et confusum, quia confundit pluralitatem et distinctionem in illa 
unitate; ita ens repraesentat omnes entium differentias, perseitatem, 
accidentalitatem etc., non prout sunt plura et distincta, sed prout sunt 
unum secundum quid, confundendo pluralitatem et distinctionem in illa 
ratione proportionaliter una, in qua conveniunt. Qui vero ad singula 
descendit, concipiendo hoc vel illud ens ut substantiam, quantitatem, 
iam solvit conceptum entis solvendo confusionem. 

2. Ergo ens non contrahitur in inferioribus per formales differentias 
in conceptu entis actu non inclusas| — ens enim quascumque differentias 
actu continet —, sed contrahitur per diversos essendi modos, qui 
sunt conceptus expressiores et clariores eiusdem realitatis significatae 
per ens. Ita substantia, quantitas etc. repraesentant modo clariore et 
expressiore illas easdem realitates, quas confuse importat ens. 

3. Ergo sicut contractio entis in inferioribus non fit per additionem, 
ita eius abstractio non fit per exclusionem, sed per non-explica- 
tionem inferioris, quod tamen includitur actu, sed confuse. Haec 
abstractio per non-explicationem seu per confusionem, quae eo fit, quod 
differentiae inferiorum confunduntur in ratione proportionaliter unà, 
dici potest abstractio imperfecta et praecisio imperfecta. Haec 
praecisio imperfecta non est mere subiectiva, sed praecisio cum funda- 
mento in re imperfecto. Ad cuius intellectum notandum est prae- 
cisionem mere subiectivam esse sine fundamento in re, praecisionem 
oniectivam esse cum fundamento in re perfecto, sed praeterea dari 
praecisionem cum fundamento in re imperfecto (quae a quibusdam 
praecisio imperfecte obiectiva dicitur). Praecisio, qua conceptus uni- 
voci ab inferioribus suis abstrahunt, est obiectiva seu cum fundamento 
in re perfecto. Hoc fundamentum in re perfectum est distinctio vir- 
tualis maior, praescindibilitas perfecta. Ens vero non est perfecte 
praescindibile ab inferioribus suis. 


í 


Conceptus univocus ita contrahitur. 

4. Ergo ens non est genus; genus enim univoce inferioribus suis 
convenit. 

5. Ergo decem praedicamenta sunt suprema rerum genera 
et primo diversa, i. e. in nullo gradu communi superiori conveniunt. — 
Ad plenum huius corollarii intellectum nota: neque accidens esse genus, 
cum neque accidens possit contrahi in inferioribus per differentias for- 
males in conceptu accidentis actu non contentas. Nam etiam „quale ", 
,Qualeitas", qua accidens commune genericum contraheretur, e. g. ad 
qualitatem, est profecto ens et quidem ens, cui competit inhaerere 
(accidens). 


177. Scliol. 1. Cum ens praedicatur de inferioribus suis, id quod prae- 
dicatur, non sunt illa omnia, quae ens materialiter et implicite con- 


tinet, sed ratio habendi esse proportionaliter una imper- 
fecte praecisa, sicut in praedicatione conceptus univoci id quod 
praedicatur, est ratio simpliciter una perfecte praecisa. 

2. Ens etiam de Deo et de creaturis, de ente totali et partiali, 
dicitur secundum analogiam proportionalitatis propriae. 

3. Ens quatenus dicitur de substantia et accidente, de Deo et de 
creaturis, de ente completo et partiali, continet virtualiter analogiam 
attributionis (unius ad unum). Haec virtualis analogia attributionis 
unius ad unum locum habet, quando ratio per nomen significata in 
uno invenitur principalius et aliud. dicitur tale secundum dependentiam 
ab illo. lam vero in substantia ratio entis principalius invenitur, et 
accidens dicitur ens per ordinem ad substantiam. Idem dicendum re- 
spectu Dei et creaturarum. Similiter ratio entis principalius (per prius) 
invenitur in composito, in ente completo, et partes pertinentes ad com- 
positum dicuntur entia per ordinem ad compositum: sunt enim non- 
nisi in composito. 

Ex his deducimus: 1. Ens per prius (principalius) dicitur de com- 
posito ex essentia et esse quam de pertinentibus ad tale compositum, — 
de substantia quam de accidentibus, — de Deo quam de creaturis. 
2. Omnia dicuntur entia per ordinem ad aliquod simpliciter primum 
(simpliciter primum ens), per ordinem ad Deum, in quo ratio entis 
perfectissime invenitur. 


175. Obi. Contra Ip. 1. Quod abstrahit a differentiis inferiorum suorum, est uni- 
vocum ad ea. Atqui ens abstrahit a differentiis infertorum suorum, i. e. decem prae- 
dicamentorum. Ergo. — Resp. Diei, mai.: Quod abstrahit praecisione perfecta, conc.; 
imperfecta, nego. Contradis!, min. 

2. Atqui ens abstrahit a differentiis inferiorum suorum praecisione perfecta. Probo. 
Quod in inferioribus suis invenitur contractum diversis differentiis, abstrahit a dif- 
ferentiis inferiorum suorum  praecisione perfecta. Atqui ens in inferioribus suis in- 
venitur contractum diversis differentiis. Ergo. — Resp. Dist. mai.: Diversis differen- 
tiis in eo actu inclusis, nego; actu non inclusis, conc. Contradist. min. 

3. Atqui differentiae entis non continentur actu in ente. Probo. Non continentur 
actu in ente, quae ad invicem se excludunt. Atqui differentiae entis (ut substantia- 

litas seu perscitas, accidenta!itas, non esse per se) ad invicem se excludunt. Ergo. — 
Resp. Disl. niai.: Non continentur in ente ut plura et opposita, conc.; prout confun- 
duntur in ratione proportionaliter una, nego. Contradist. min. 

4. Atqui ens nullo modo actu continet differentias inferiorum suorum. Probo. 
Conceptus quocumque modo actu continens differentias inferiorum suorum de his 
inferioribus singillatim sumptis non est praedicabilis. Atqui ens est praedicabile de 
inferioribus suis singillatim sumptis (:Substantia est ens, quantitas est ens, etc.). 
Ergo. — Resp. Dist. mai.: Non est praedicabilis secundum id, quod materialiter im- 
plicite continet, conc.; secundum id, quod explicat, nego. Contradist. min. 

Contra H p. (ad mentem Suaresii cf. n. 169, 2). 1. Quod convenit proprie et in- 
trinsecus inferioribus suis, ad ea non est analogum analogia proportionalitatis. At- 
qui ens convenit proprie et intrinsecus inferioribus suis. Ergo. — Resp. Dist. mai.: 
Non est analogum analogia proportionalitatis propriae, nego; proportionalitatis im- 
propriae, conc. Conc. min.; dist. consq. 

2. Atqui ens non est analogum analogia proportionalitatis propriae. Probo. Quod 
est analogum analogia attributionis, non est analogum analogia proportionalitatis 
propriae. Atqui ens est analogum analogia attributionis. Ergo. — Resp. Dist. mai.: 
Quod formaliter est analogum analogia attributionis, conc.; quod virtualiter tantum 
est analogum analogia attributionis, nego. Contradist. min. 

3. Atqui ens est forrnaliter analogum analogia attributionis. Probo. Ratio con- 
veniens pluribus secundum aliquem nexum causalem est forrnaliter analoga analogia 
attributionis. Atqui ens est ratio conveniens pluribus secundum aliquem nexum cau- 
salem. Ergo. — Resp. Dist. mai.: Ratio non conveniens intrinsecus omnibus analogatis, 
sed praedicata de omnibus propter hunc nexum causalem, conc.; ratio conveniens 
intrinsecus omnibus analogatis et praedicata de omnibus propter intrinsecam con- 
venientiam, nego. Contradist. min. 

4. Atqui ens non est ratio ita intrinsecus conveniens omnibus analogatis suis 
sine formali analogia attributionis. Probo. Ratio ita intrinsecus conveniens est ratio 
univoca. Atqui ens non est ratio univoca. Ergo. — Resp. Dist. mai.: Ratio ita intrin- 
secus conveniens simpliciter una. conc.; secundum quid tantum una seu proportiona- 
liter una, nego. Conc. m in.; dist. COHSQ. 

5. Atqui ens non est ratio secundum quid seu proportionaliter una. Probo. Ratio, 
cuius inferiora se totis differunt, non est ratio secundum quid seu proportionaliter 
una. Atqui ens est ratio, cuius inferiora se totis differunt. Ergo. — Resp. Dist. mai.: 
Cuius inferiora se totis differunt quoad notas, ita tamen ut uniuscuiusque notae ad 
invicem dicant eandem habitudinem, nego; ita ut neque uniuscuiusque notae ad in- 
vicem dicant eandem habitudinem, conc. Contradist. min.: Se totis differunt secundum 
notas absolute consideratas, conc.; secundum habitudinem, quam dicunt uniuscuius- 
que notae ad invicem, nego. 

Ad 175. Aristoteles ,quod ens et unum non possunt esse genera, probat tali 
ratione. Quia cum differentia addita generi constituat speciem, de differentia prae- 
dicari non poterit nec species sine genere nec genus sine speciebus. ... Nulla autem 
differentia potest accipi, de qua nou praedicetur ens et unum, quia quaelibet differentia 
cuiuslibet generis est ens et est una' (Oóy oióv Te Öt TWV ÓvTOV OobTE TÒ £v obTE TÒ 
Ov civar y£vo - üvàykn uév yàp Trà  OÓt1apopà  ékaorovu yévovu kai civarı Kai uiav 
eivai £xàotrv: Met. II] 3, 998 b 22. S. Thom. lect. 8 n. 433). — Idem „dicit quod ens, 
etsi dicatur multipliciter, non tamen dicitur aequivoce, sed per respectum ad unum, 
non quidem ad unum, quod sit solum ratione unum, sed quod est unum sicut una 


quaedam natura. ... Ponit enim primo unum exemplum, quando multa comparantur 
ad unum sicut ad finem, sicut patet de hoc nomine sanativum [cf. supra ad 167, 
text, ex De prine, nat.]. ... Ita etiam et ens multipliciter dicitur. Sed tamen omne 


ens dicitur per respectum ad unum primum. Sed hoc primum non est finis vel ef- 
ficiens sicut in praemissis exemplis, sed subiectum. Alia enim dicuntur entia vel esse, 
quia per se habent esse sicut substantiae, quae principaliter et prius entia dicuntur. 
Alia vero, quia sunt passiones sive proprietates substantiae, sicut per se accidentia 

uniuscuiusque substantiae. Quaedam autem dicuntur entia, quia sunt via ad sub- 
stantiam, sicut generationes et motus. ... Et iterum qualitates vel accidentia quae- 
dam dicuntur entia, quia sunt activa vel generativa substantiae. . .. Item negationes 
eorum, quae ad substantiam habitudinem habent, vel etiam ipsius substantiae esse 
dicuntur. Unde dicimus, quod non ens est non ens. Quod non diceretur nisi negationi 
aliquo modo esse écompeteret (Tò ó& Ôv A&yerat uév ToAAQx«O , àÀAa mpò ëv kai uiav 
TlVà Qboiv, kai ox OÓuovouo Aà corep Kai TÒ vyieivOv anav mTpÓ  oyieiav ... 
obTo 0&£ Kai TÒ Öv Aéyerai TOÀAÀQx«O — u&v, QÀAÀ GOurav mpò  uiav àpyxnv: và uv yàp 
óTi Obi, ÓvTa Ayeta, TÒA Ò' OTI MAON otoia ,Tà © OTi 000 e&t ovoiav: Met. IV 2, 
1003a33. S. Thom. lect | n. 536 539; cf. VII lect. 4 n. 1344; XI lect. 3 n. 2197 ; 
| Dist. 19, 5a. 2ad 1 [cit. ad 167]. — „Enti non potest addi aliquid quasi extranea 
natura, per modum quo differentia additur generi vel accidens subiecto, quia quae- 
libet natura essentialiter est ens; unde etiam probat Philosophus in ill Metaph., 
quod ens non potest esse genus; sed secundum hoc aliqua dicuntur addere supra 
ens, inquantum exprimunt ipsius modum, qui nomine ipsius entis non éxprimitur 
(Ver. 1, 1). — ,Ens non potest esse genus alicuius; omne enim genus habet differen- 
tias, quae sunt extra essentiam generis; nulla autem differentia posset inveniri quae 
esset extra ens, quia non ens non potest esse differentia (S. th. 13, 5; cf. C. g. I 25: 
Quod autem; Pot. 7, 3 Comp. Th. c. 13. In Eth. I lect. 7 fin. S. Thomas bono aperte 
analogiam proportionalitatis attribuit. 


ARTICULUS III. 
DE PRAEDICAMENTIS IN SPECIE. 


S 1. De substantia et accidente praedicamentali. 


179. Definitio substantiae. — Substantia late sumpta idem est atque 
essentia (ita moralistae loquuntur de substantia actus); proprie 
autem significat rem, cuius essentiae competit per se esse et non in 
alio. — Substantiae ratio a S. Thoma ita exponitur: ,Substantia quae 
est subiectum (i. e. substantia praedicamentalis) duo habet propria. 
Quorum primum est, quod non indiget extrinseco fundamento, in quo 
sustentetur, sed sustentatur in seipso, et ideo dicitur subsistere 
quasi per se et non in alio exsistens. Aliud vero est, quod est funda- 
mentum accidentibus, sustentans ipsa, et pro tanto dicitur sub- 
stare- (Pot. 9, 1). — Duo igitur conveniunt substantiae: esse per 
se seu subsistere et substare accidentibus. Sed quia primum est 
radix secundi, in primo seu in eo quod est esse ens, cui competit 
per se esse, consistit ratio formalis seu essentiale constitutivum sub- 
stantiae; essentia enim est id quod est primum in re et radix pro- 
prietatum. Quare substare accidentibus est proprietas ex essentia 
substantiae praedicamentalis promanans. 

Esse per se significat independentiam in essendo, quae tamen 
non est absoluta. Esse per se, quod substantiae praedicamentali con- 
venit, duplicem significat independentiam in essendo: 1. independentiam 
a subiecto inhaesionis, 2. independentiam a comprincipio intrinseco sub- 
stantiali. 


180. Divisio substantiae. — 1. Divisio analoga. — a) Substantia trans- 
scendentaliter sumpta, tamquam analogum, dividitur in substantiam 


Caput II. Logica praedicamentalis. 14,3 
24 
finitam (creatam) et Cni (ncreatam). Haec non est genus 
neque in genero, quare neque praedicamentum constituit neque est in 
praedicamento, illa vero est in praedicamento et constituit praedica- 
mentum; ideo vocatur substantia praedicamentalis. 

b) Substantia praedicamentalis dividitur ratione completionis in 
completam et 1ncompletam. Substantia completa est, quae, sive 
simplex sive composita, ex se non ordinatur ad essentiam substantialem 
compositam constituendam (angelus, homo, planta). Substantia incom- 
pleta est, quae ex se ordinatur ad essentiam substantialem compositam 
constituendam (anima). Duplex est substantia incompleta: quaedam 
est incompleta in ratione speciei tantum (anima humana), quàedam 
in ratione speciei et substantialitatis (materia prima et forma 
substantialis omnis in materia recepta, sola anima humana excepta). 
Illi competit per se subsistere (unde est vera substantia), etsi ex natura 
sua ordinatur ad constituendam cum altera comparte substantiali speciem 
aliquam completam. Huic vero non competit per se esse seu subsistere, 
unde simpliciter non est substantia, reductive tamen pertinet ad sub- 
stantiam, est aliquid substantiale. Illa etiam dicitur substantia com- 
pleta ut substantia, incompleta ut natura, i. e. ut principium opera- 
tionis, quia subsistit quidem sine consortio alterius compartis (corporis), 
at non potest omnes operationes exercere, quae ei ex natura sua con- 
veniunt. Anima humana enim non potest sentire neque vegetare sine 
corpore. — Etiam haec divisio est divisio analogi in. analogata sua. 
Conceptus enim substantiae praedicamentalis in singulis membris non 
eodem modo salvatur, sed secundum magis et minus. 

2. Divisio accidentalis. — | Substantia praedicamentalis dividitur 
accidentaliter ratione modi essendi (universalitatis et singulari- 
tatis) in substantiam primam et secundam. Substantia prima est, 
quae non est in subiecto neque de subiecto dicitur; substantia secunda 
est, quae non est in subiecto, dicitur tamen de subiecto. Substantia 
prima est individuum, substantia secunda est substantia universalis. 
Ratio substantiae principalius convenit substantiae primae, quia haec 
magis substat, substat enim (logice) ipsi substantiae secundae, quae 
utpote genus aut species sub se continet individuum seu substantiam 
primam. Et haec est ratio, cur substantia secunda de prima dicatur. 

3. Divisio essentialis substantiae praedicamentalis seu ordinatio prae- 
dicamenti substantiae. — Substantia dividitur in compositam (ex parti- 
bus» essentialibus) et simplicem (non compositam ex partibus essen- 
talibus). Substantia composita est corpus, simplex est spiritus seu 
angelus (substantia spiritualis completa). Angelus in diversas species 
angelorum dividitur. Corpus dividitur in vivens (i. e. vegetans) et non 
vivens. Corpus vivens est animatum, non vivens est minerale. Minerale 
in diversa genera et species mineralium dividitur. Animatum dividitur 
in sensitivum et non sensitivum. Animatum sensitivum est animal, 
non sensitivum est planta. Planta in diversa genera et species planta- 

rum dividitur, animal autem dividitur in rationale et irrationale. Animal 
rationale est homo, qui est species infima seu atoma ; animal irrationale 
est brutum, quod in diversa genera et species dividitur (cf. n. 159sq.). 


181. Proprietates substantiae. — Praenotamen. — Cum ab Aristotele 
et scholasticis assignantur proprietates substantiae aliorumque praedi- 
camentorum, non intelliguntur proprietates reales tantum, sed quae- 
cumque notiones secundariae, quae praedicamentis attribui solent tam- 
quam aliquid, nostro saltem modo concipiendi ab eis distinctum. 

l. Non esse in subiecto, i. e. inhaesionis. Haec proprietas tam 
primae quam secundae substantiae convenit. Quamquam enim prima 
est subiectum logicum secundae, quia haec dicitur seu praedicatur de 
illa, non est tamen subiectum physicum seu inhaesionis. 

24. Significare seu esse hoc aliquid, 1i. e. aliquid per se sub- 
sistens et substantive expressum ad differentiam accidentium, quae 
solum significant „quale“ et exprimuntur adiective. 

3. Non suscipere magis et minus, i. e. essentia substantialis 
non potest intensior fieri et remissior, sicut calor potest intendi et re- 
mitti. Quo tamen non obstante potest una substantia esse nobilior altera. 

4. Non habere contrarium, i. e. rigorose sumptum. Nam con- 
traria sunt, quae ab eodem subiecto se expellunt; quare sicut sub- 
stantia non est in subiecto, ita quoque non potest aliam expellere a 
subiecto; attamen ratione contrariarum qualitatum nihil vetat substantias 
inter se pugnare. 

5. Esse susceptivum contrariorum. Cum enim substantia sit 
subiectum inhaesionis accidentium, potest suscipere accidentia contraria. 

6. Substantiam secundam praedicari univoce de prima, 
quia haec continetur sub illa. 


182. Definitio accidentis praedicamentalis. — Accidens praedicamentale, 
quod contra substantiam distinguitur, definitur: res, cuius quidditati 
competit esse non in se, sed in alio tamquam in subiecto inhaesionis. 
Ratio igitur formalis, qua constituitur. accidens, est habitudo ad in- 
haerendum seu ad inesse. Illud autem inesse duo importat: a) tribuere 
formaliter aliquod. esse secundarium, supponens esse primum seu sub- 
stantiale; b) dependere in esse ab subiecto. Ex defectu primi forma 
substantialis incompleta in ratione substantialitatis non est accidens; 
nam etsi convenit ei inesse atque dependere a subiecto in esse, eius 
tamen est dare esse primum. Ex defectu utriusque materia colorata 
inhaerens corpori (pigmentum) non est accidens, color tamen est 
accidens. — Cum unum sit praedicamentum substantiae, cetera prae- 
dicamenta omnia accidentia sunt. 

Ab accidente praedica mentali distinguendum est accidens prae- 
dicabile, quo significatur quidquid non pertinet ad essentiam neque 
cum essentia necessario conectitur (cf. n. 163 sq.). Ita esse in crea- 
turis est accidens praedicabile, et tamen esse substantiale est 

aliquid substantiale ; contra risibilitas non est accidens praedicabile, sed 
proprium, est tamen accidens praedicamentale, si sumitur physice 
(pro proprio physico). 


Ad 179. Aristoteles in Met. V 8 .ponit diversos modos substantiae. . .. Ponit 
quattuor modos; quorum primus est secundum quod [dicuntur substantiae) simplicia 
corpora. . . . [Et] mixta. ... Et iterum animalia, ... et partes eorum. . .. Omnia prae- 


dicta dicuntur substantia, quia non dicuntur de alio subiecto, sed alia dicuntur de 
his ['Azavra ó& tavta A£yerai où aia óri ob KAO úmokKkeciuėvov Aé£yeTQt, AAAA KATA 
TOUTOV TA àAÀO: 1017 b 13]... . Quartum modum ponit [dicens] quod etiam quidditaa 
rei, quam significat definitio, dicitur substantia üniuscuiusque: (S. Thom., In Met. 
V lect. 10 n. 898 902; cf. S. th. I 29, 2). Categ. c. 5 omni substantiae commune esse 
dicit non esse in subiecto (koivóv ðt Kata naon oboia TÒ ur év omOoKeiu£vo eivai: 
3a 7). Cf. Met. VII 1—3; Cat. c. 2 (cf.n. 165). — S. Thomas: ,In definitione substan- 
tiae non est ens per se. Ex hoc enim quod dicitur ens, non posset esse genus: quia 
iam probatum est quod ens non habet rationem generis. Similiter nec ex hoc quod 
dicitur per se. Quia hoc non videtur importare nisi negationem tantum : dicitur enim 
ens per se ex hoc quod non est in alio; quod est negatio pura. . .. Oportet igitur 
quod ratio substantiae intelligatur hoc modo, quod substantia sit res cui conveniat 
esse non in subiecto; nomen autem rei a quidditate imponitur, sicut nomen entis 
ab esse; et sic in ratione substantiae intelligitur, quod habeat quidditatem cui con- 
veniat esse non in alioll (C. g. I 25; cf. S. th. II] 77, 1 ad 2; Qdl. IX a. 5 ad 2 [ad 182]). 
Cf. text, ad 717 737 fin. 

Ad 180. Aristoteles: Oboia ó& £&otiv ý kopioTaTà TE Kai poro  [rrporr 
oboia: Cat. 5, 3a $8] xai uàAiova Agyouévn, ùN urTe KkaO' orokeiui£vou TIVO Ayeta 
üT év ómokseiuévy Tivi £otiv, oiov ó TI àvOpomo . ... Ae&obTEpor Öt oboiai Aeyov- 
ta, ÉV Oi ciógoiv ai poro 0Oobooiat Aeyóuevor bzüpxovot, ... oiov Ò Tte àvOpomo kai 
TO Zwov (Cat. 5, 2a 11 ; cf. c. 2, la 20: tertium antepraedicamentum [supra ad 165]; 
Met. V8; VII let 3). — S. Thomas: ,Cum dividitur substantia in primam et 
secundam, non est divisio generis in species, cum nihil contineatur sub secunda 
substantia, quod non sit in prima; sed est divisio generis secundum diversos modos es- 
scndi. Nam secunda substantia significat naturam generis secundum se absolutam; prima 
vero substantia significat eam ut individualiter subsistentem. Unde magis est divisio ana- 
logi quam generis! (Pot. 9, 2 ad 6; cf. In Met. V lect. 10 n. 903 ; VII lect. 2 n. 1273 sqq.). 

Ad 181. Aristoteles proprietates substantiae ponit c. 5 Cat. (3a 7 sqq.). 

Ad 182. Aristoteles: Tò yàp ovupspnkó xaO bmokeiuévou tTivóÓ. A&yerat (Phys. 
13, 186 a34; cf.ib. 12, 185a 30; Anal. post. 122, 83a24; Met. IV 4, 1007 a35). — 
S. Thomas: ^Substantia est res, cuius naturae debetur esse non in alio; accidens 
vero est res, cuius naturae debetur esse in alio? (Qdl. IX a. 5 ad 2). — ,S1 accidens 
accipiatur secundum quod dividitur contra substantiam, sic nihil potest esse medium 
inter substantiam et accidens: quia dividuntur secundum affirmationem et negatio- 
nem, scii, secundum esse in subiecto et non esse in subiecto. ... Si vero accipiatur 
accidens secundum quod ponitur unum quinque Universalium, sic aliquid est me- 
dium inter substantiam et accidens. Quia ad substantiam pertinet quidquid est 
essentiale rei: non autem quidquid est extra essentiam, potest sic dici accidens, 
sed solum id quod non causatur ex principiis essentialibus speciei. Proprium enim 
non est de essentia rei, sed ex principiis essentialibus speciei causatur; unde me- 
dium est inter essentiam et accidens? (S. th. I 77, | ad 5; cf. In Met. VII lect. 4 n. 1352; 
S. th. I-II 53, 2 ad 3; III 77, 1 ad 2). 


$ 2. De quantitate praedicamentali. 


183. Definitio quantitatis. — Quantitas latissime sumitur pro entitate 


seu perfectione — quantitas transcendentalis; stricte autem sumpta 
Grodt, Elem. philo:. I. Ed. 7. 

pro quantitate praedicamentali definitur: ordo partium in toto. 
In qua definitione „ordo“ positionem significat partium extra partes, 
ita ut quantitas etiam definiri possit: accidens tribuens subiecto habere 
partes extra partes quoad se. Ordo, in quo consistit quantitatis essentia, 
non est relatio ordinis, sed fundamentum huius relationis; est ordo 
fundamentalis, i. e. fundamentum relationis secundum prius et posterius. 
Quantitas igitur duo continet: multitudinem partium, et huius multi- 
tudinis ordinem secundum positionem, quatenus partes ponuntur extra 
partes secundum prius et posterius (cf. n. 315 sqq.). Quare quantitas 
praedicamentalis multitudini superaddit ordinem positionis secundum 
prius et posterius. Contra quantitas transcendentalis abstrahit ab hoc 
ordine, ac proinde nihil aliud est quam multitudo entium coniunctim 
sumptorum — numerus transcendentalis; aut etiam unum ens indivisum, 
quod concipitur per modum cuiusdam multitudinis seu plenitudinis per- 
fectionis — quantitas virtutis. 

Quantitas praedicamentalis etiam extensio, quantitas dimensiva dici- 
tur; vocatur etiam quantitas molis seu materiae, quia est accidens 
rerum materialium et est materiae mensura (cf. n. 400). 


184. Divisio quantitatis. — 1. Divisio analoga. — Qmuantitas latissime 
sumpta dividitur in transcendentalem et praedicamentalem. 
Quantitas transcendentalis dividitur in quantitatem virtutis et nu- 
merum transcendentalem. Quantitas virtutis est perfectio enti- 
tatis sive substantialis sive accidentalis. Numerus transcendentalis seu 
multitudo transcendentalis est pluralitas entium qua talium. 

2. Divisio essentialis quantitatis praedicamentalis seu ordinatio prae- 
dicamenti quantitatis. — Quantitas praedicamentalis dividitur in con- 
tinuam et discretam seu numerum (praedicamentalem); continua est, 
cuius partes inter se continuantur; discreta, cuius partes inter se non 
continuantur. Numerus dividitur in binarium, ternarium etc; 
unitas enim addita speciem numeri variat. Quantitas continua divi- 
ditur in lineam seu quantitatem unius dimensionis, superficiem seu 
duarum dimensionum, corpus mathematicum seu trium dimensionum. 

Quantitas discreta oritur ex divisione quantitatis continuae et est. 
multitudo plurium partium inter se discretarum, quarum unaquaeque 
est quantitas continua, ut habeatur ordo iuxtapositionis quantitativus, 
qui non habetur data multitudine entium inextensorum. In multitudine 
(transcendentali) substantiarum spiritualium non habetur per se ordo- 
positionis, sed per accidens tantum, quatenus informant corpus, ut 
animae humanae, aut quatenus operantur in corpore, ut angeli, quorum 
multitudo per se constituit ordinem perfectionis secundum maiorem et 
minorem perfectionem singulorum angelorum. — Ultimae partes numeri 
sunt unitates (praedicamentales), ex quarum additione resultat numerus. 


185. Adnotationes ad ordinationem praedicamenti quantitatis. — 1. Nu- 
merus praedicamentalis a) est vera et propria species quantitatis, quia. 

etiam ipse ordinat partes discretas (unitates) extra partes. Ideo numerus 
praedicamentalis non tantum significat collectionem multorum, sed eorum 
ordinem quantitativum (ordinem secundum prius et posterius). Quare 
numerus est accidens ordinans partes discretas (unitates) extra partes. 
Cum unitas (unitas praedicamentalis seu substantia quanta) additur 
unitati, tunc resultat numerus, i. e. ordo positionis discretae, qui est 
novum accidens distinctum realiter tum a singulis substantiis, tum a 
quantitate continua earum. — Numerus est unum per se unitate 
ordinis ac proinde est unum accidens. Nam numerus est unus ordo 
positionis partium discretarum. Ordinat quidem multa, sed uno ordine. 
Nec dici potest non esse unum, quia non habet subiectum unum. Resp.: 
subiectum unum esse unamquamque unitatem, quatenus relate ad eam 
ceterae unitates omnes ordinantur ordine positionis. 

b) Numerus in rerum natura exsistens, si consideratur mere nu- 
merice, unus tantum est: numerus totalis omnium substantiarum cor- 
porearum. Hic numerus diversificatur secundum diversitatem essen- 
tialem (numerus omnium hominum, omnium brutorum etc.) et secun- 
dum diversitatem quamcumque accidentalem corporum (: numerus omnium 
alborum, omnium nigrorum etc.). Aliae vero determinationes numero- 
rum, ut duo homines, tres lapides etc., habent esse in mente tantum, 
nisi addita sit determinatio aliqua realis accidentalis secundum locum 
seu „ubi“ (:numerus hominum in hac aula) secundum tempus seu 
quando", etc. 

c) Numerus terminatur et determinatur ultima unitate; quae vero 
in concreto sil haec ultima unitas, materialiter se habet et dependet 
a mentis consideratione, sicut etiam circulus et quaecumque quantitas 
continua in se reflexa est terminata prima et ultima parte ; quae vero 
sit haec ultima et haec prima pars in concreto, se habet materialiter 
et dependet a mentis designatione. 

2. Linea, superficies, corpus mathematicum sunt verae species quan- 
titatis. Nam in unoquoque eorum seorsim sumpto salvatur ratio quan- 
titatis seu ordo partium, ergo quantitates sunt; et unumquodque spe- 
cialem habet ordinem, ergo essentialiter distinguuntur in ipsa ratione 
quantitatis, seu verae sunt species quantitatis. 

3. Locus, motus, tempus, oratio non sunt species quantitatis, sed sunt 
quanta per accidens: a) Locus est superficies ambiens seu continens loca- 
tum; at continere locatum non significat specialem rationem extensionis, 
sed aliquid, quod est extra conceptum quantitatis, et quod ei accidit. 

b) Motus non est quantus seu successivus nisi ratione distantiae 
percurrendae, quod est ei omnino accidentale (cf. n. 286). 

c) Oratio sonis constituitur successive pronuntiatis, sed neque ra- 
tone soni, qui est qualitas, neque ratione pronuntiationis successivae, 
quae est motus, oratio est quanta per se. 

4. Linea, superficies, corpus sunt species infimae, quia alia distinc- 
tiva, quae adduntur, ut curvitas, figura etc., sunt extra rationem quan- 

titatis. Superficies dicitur curva similiter sicut dicitur alba; sicut albedo, 
ita etiam curvitas est qualitas. 

5. Punctum non est simpliciter quantitas, pertinet tamen reduc- 
tive ad eam tamquam principium quantitatis continuae, est aliquid 
quantitatis. Similiter unitas non est numerus, non est quantitas dis- 
creta nisi reductive tamquam principium eius. — Sicut distinguimus 
duplicem multitudinem, transcendentalem et praedicamentalem, ita 
duplicem unitatem, transcendentalem et praedicamentalem seu quan- 
titativam: Unum transcendentale non addit aliquid reale enti, 
sed significat ipsum ens, prout intelligitur ut indivisum; unum vero 
prae dica mentale superaddit enti aliquid, non enim significat ens 
solummodo, sed ens quantum. 


186. Proprietates quantitatis. — Praeter proprietates physicas quan- 
titatis, quae sunt extensio localis, impenetrabilitas, mensurabilitas, 
divisibilitas, de quibus in Philosophia naturali agendum est, tres ab 
Aristotele hic enumerantur proprietates attributales seu logicae: 

l. Non habere contrarium contrarietate proprie dicta. Ratio 
est, quia contraria sunt, quae ab eodem subiecto se mutuo expellunt; 
sed quantitas non expellit quantitatem, tum quia quantitas activa non 
est, et ideo non agit in aliam, tum quia, experientia teste, non fit 
aliquid de maiore minus, eo quod una quantitas alteram depellit, sed 
quia una pars quantitatis detrahitur, dum remanet altera. Magnum 
autem et parvum, multum et parum sibi sunt opposita non contrarie, 
sed relative tantum ; ideo idem homo relate ad minorem dicitur magnus 
et relate ad maiorem parvus. 

24. Non suscipere magis et minus. — Quantitas potest quidem 
extendi seu extensive augeri, non vero intendi: unus numerus est 
maior altero, sed non est magis numerus (cf. n. 395 sqq.). 

3. Ratione quantitatis res esse et dici aequales vel 
inaequales, i. e. quantitatem fundare relationem aequalitatis et in- 
aequalitatis. Ratio est, quia quantitas reddit. subiectum. mensurabile ; 
iam vero ea quae conveniunt in aliqua mensura, dicuntur aequalia, et 
quae differunt in ea, dicuntur inaequalia. 


Ad 183—185. Aristoteles: Too ð moooù TÒ uév £oTmi OÓtopiouévov, TÒ ð 
OUVEXÉ , Kai TÒ uév èk Oéoiv éyOvrov mpó &AAnAa TOV v abTOÜl uopiov ovvéotnke, 
TO Ò ooK &£ &xovTov Ooi. coti Ò Oropiouévov uv oiov àpiOuó Kai AÓyo , OvvEXÉ 
ÒE oiov ypaugr, ETIPAVEIA, oopua, ETI O06 NAPA TraübTO XxpÓóvo kai TOTO , TOV u£v yàp 
TOv àpiOuob nuopiov ob0ti oTi KOlvOÓ Ópo, zpó Ov OVVÄATTEI TÓ upia QODTODO. ... 
f ð ypauur ovvex]  é£oTriv ¿oTi yàp Aapeiv Kovov ópov zpó Ov TA uópia abri) 
ovvàmtet| oTiyurnv (Cat. 6, 4b 20; 5a 1). Aristoteles hic inter species quantitatis enu- 
merat locum, tempus, orationem, quae in V Metaph. a quantitate reicit. Rationem 
huius varietatis assignat S. Thomas in l.c. lect. 15 n. 986: .Sciendum est, quod 
Philosophus in Praedicamentis posuit tempus quantitatem per se, cum hic ponat 
ipsum quantitatem per accidens; quia ibi distinxit species quantitatis secundum di- 
versas rationes mensurae. Aliam enim rationem mensurae habet tempus, quod est 
mensura extrinseca, et magnitudo, quae est mensura intrinseca. Et ideo ponitur 


Caput IL Logica praedicamentalia. 149 


ibi ut alia spocies quantitatis. Hic autem considerat species quantitatis quantum 
ad ipsum esse quantitatis. Et ideo illa, quao non habent esse quantitatis nisi ex 
alio, non ponit hic species quantitatis, sed quantitates per accidens, ut motum et 


tempus." — S. Thomas: FDe ratione autem quantitatis est ordo partium (S. th. I 14, 
12 ad 1). — .Positio, quae est ordo partium in toto, in eius [quantitatis] ratione in- 
cluditur; est enim quantitas positionem habens" (C. g. IV 65; cf. text, ad 316 et 630 
in fine). — .Quantitas virtutis attenditur dupliciter: vel quantum ad numerum 


obiectorum, et hoc est per modum quantitatis discretae; vel quantum ad 1ntensio- 
nem actus super idem obiectum, et hoc est sicut quantitas continua (I Dist. 17, 2 
a. l ad 2; cf. S. th. I 42, 1 ad 1; I-II 24,4 ad 1). 

Ad 186. Aristoteles: 'Etı Ty nooy oo00&£v £&oTtiv évaviiov (Cat. 6, 5b Il). Tò 
1TOOÓvV ook HEmióéxyerai TÒ udov xai TÒ ħTTOv (l.c.6 a25). Tóiov ð uota TOU 
TOO00DbD TÒ ioOv T€ Kai àvioov A£yegoO0ati (l. c. 6 a26; cf. Met. V 13; S. Thom., In Met 
V lect. 15 n. 982). 


$ 3. De qualitate praedicamentali. 


187. Definitio qualitatis. — Qualitas sumitur 1. pro differentia essen- 
tiali, quae dicitur qualitas generis; 2. pro accidente quocumque; 3. stricte 
pro speciali aliquo accidente, quod specialiter ,qualem" reddit sub- 
stantiam, quatenus substantiae absolute convenit, distinguendo 
et determinando eam, quod est reddere qualem: quatenus abso- 
lute convenit, distinguitur a relatione et a praedicamentis, quae ex 
adiacentia aliqua e^trinseca proveniunt, i. e. a sex ultimis praedica- 
mentis; quatenus distinguit et determinat, separatur a quan- 
titate, quae etiam ipsa absolute convenit substantiae, quae tamen non 
distinguit et determinat, cum sequatur materiam seu conveniat cor- 
pori secundum generalem rationem corporeitatis. 

Aristoteles definit. qualitates: .secundum quas quales quidam esse 
dicimur", explicando abstractum per concretum, quod nobis notius est. 
Ex iis quae diximus, potest qualitas definiri secundum S. Thomam: 
accidens modificativum seu determinativum substantiae in seipsa. Qua- 
tenus dicitur accidens determinativum substantiae, distinguitur a 
quantitate; quatenus dicitur determinativum substantiae in seipsa, 
distinguitur a ceteris accidentibus, quae substantiam determinant non 
absolute in seipsa, sed vel in ordine ad terminum (relatio) vel in or- 
dine ad extrinsecum adiacens (sex ultima praedicamenta). 


188. Divisio essentialis qnalitatis seu ordinatio praedicamenti. quali- 
tatis. — Qualitas stricte sumpta dividitur tamquam genus supremum 
in quattuor species, quae sunt: habitus et dispositio, potentia et im- 
potentia, passio et patibilis qualitas, forma et figura. Nam qualitas 
determinat substantiam aut in esse suo, aut ut est quanta. Si de- 
terminat substantiam ut quantam, determinando positionem partium 
eius, est forma et figura; si determinat substantiam in esse suo, de- 
terminat eam aut in seipsa, ut bene vel male se habeat in se, quo 
constituitur habitus et dispositio, aut in ordine ad activitatem 
suam et passivitatem, quo constituuntur potentia et impotentia, 
passio et patibilis qualitas. 

l. Habitus (ab ,habere") praedicatur de re, non inquantuin res 
habet aliquid (ita enim constituitur praedicamentum habitus), sed 
inquantum res se habet in seipsa aliquo modo bene vel male, et definitur: 
accidens difficulter mobile, disponens subiectum ad bene vel male se 
habendum in seipso. — Dispositio definitur: accidens facile mobile, 
disponens subiectum ad bene vel male se habendum in seipso. Habitus 
et dispositio intrinsecus et specifice differunt, eo quod haec ex natura 
sua sit facile, ille difficulter mobilis, licet per accidens contingere possit 
habitum esse facile mobilem, dispositionem difficulter; ita opinio ex 
natura sua est facile mobilis, scientia vero difficulter; accidit nihilo- 
minus in obstinato opinionem esse difficulter mobilem, scientiam in 
trone facile mobilem. Ideo prima species qualitatis stricte loquendo 
duas species complectitur sub genere aliquo communi, sed hoc genus 
est innominatum. 

Quatenus subiectum immediatum, quod disponitur, substantia est aut 
potentia, habitus distinguitur entitativus et operati vus. Tum 
habitus entitativus tum operativus substantiam determinat in esse 
suo, ut bene vel male se habeat. Sed habitus operativus determinat 
per ordinem ad activitatem, habitus autem entitativus (sanitas, mor- 
bus, pulchritudo, gratia habitualis, quae est habitus entitativus super- 
naturalis) sine illo respectu substantiam qua talem determinat. 

Habitus operativus non est potentia operandi, invenitur tamen in 
ea, et mediante habitu operative substantia disponitur ad bene vel 
male se habendum in ordine ad finem suum, quem operando assequitur. 
Habitus operativus est duplex: habitus operativus stricte et habitus 
Operativus minus stricte sumptus. Habitus operativus stricte 
sumptus est qualitas, cuius est per modum inclinationis indeterminatio- 
nem potentiae ad bene vel male operandum tollere. Habitus operativus 
minus stricte sumptus consistit in actione cognoscitiva et appetitiva et 
in specie (impressa et expressa) deserviente ad actionem cognoscitivam ; 
nam hae actiones proprie non sunt actiones, sed qualitates disponentes 
potentias cognoscitivas et appetitivas (cf. n. 194 et n. 281). 

Habitus operativus stricte sumptus dividitur in habitum disponentem 
ad operationem cognoscitivam et habitum disponentem ad opera- 
tonem appetitivani. Habitus disponens ad operationem cognosci- 
tivam dividitur in disponentem ad operationem cognoscitivam sensitivam 
(sensuum internorum) et disponentem ad operationem  intellectivam. 
Hic subdividitur in speculativum et practicum; speculativus in 
intellectum (intelligentiam) seu habitum primorum principiorum specula- 
tivorum et scientiam (speculativam) et sapientiam ; practicus in habitum 
primorum principiorum practicorum (synteresin) et prudentiam et artem 
(scientiam practicam). Habitus disponens ad operationem appetitivam 
est habitus moralis, qui dividitur in bonum seu virtutem et malum 
seu vitium. Virtus dividitur in quattuor virtutes cardinales: prudentiam, 
iustitiam, fortitudinem, temperantiam. 

Ad intellectum huius divisionis nota: Cum habitus operativi stricte 
sumpti sit per modum i1nclinationis indeterminationem potentiae 
tollere, hi habitus non inveniuntur in potentiis iis, quae aut ex natura 
sua sunt omnimode ad unum determinatae — potentiae non vitales, 
potentiae vegetativae, sensus externi, sensus communis; aut ex despo- 
tica subiectione ad potentiam superiorem, a qua moventur, ad unum 
determinantur — vis motrix. Ex quo concludes inveniri habitus a) in 
voluntate libera, b) in potentiis voluntati liberae politice subiectis, 1. e. in 
intellectu, in sensibus internis (excepto sensu communi), in appetitu 
sensitivo, c) in intellectu secundum se considerato, quatenus est indeter- 
minatus ad bene vel male intelligendum. Habilitas autem ad pingendum, 
quae residet in manu, flexibilitas eius et similia ad entitativos redu- 
cuntur habitus; tota enim artificiosa motus directio ab arte provenit, 
quae in intellectu practico residet. 

2. Potentia definitur: accidens disponens subiectum ad operandum 
vel ad resistendum ‘; si est languidum et debile, im potentia vocatur; 
ita debilis resistentia seu molle, visus debilis dicuntur impotentiae. 

Potentia dividitur in activam et passivam. Activa est ad actionem 
transeuntem, quae secundum terminum suum transit extra potentiam 
ad subiectum aliquod transmutandum; passiva est ad actionem im- 
manentem2, quae non transmutat subiectum aliquod a potentia di- 
stinctum, sed omnino manet in potentia tamquam ultima eius perfectio. 
Cum actio transiens inferat passionem in subiecto a potentia distincto, 
actio vero immanens maneat in ipsa potentia tamquam passio eius, 
ab actione transeunte potentia denominatur activa, ab immanente 
passiva. — Potentia activa dividitur in corpoream et incorpoream. 
Ad incorpoream pertinet intellectus agens et character sacerdotalis. 
Potentia activa corporea dividitur in vitalem et non vitalem; 
vitalis subdividitur in tres potentias vitae vegetativae: nutritivam, 
augmentativam, generativam; non vitalis in potentiam re- 
sistivam (resistentiam seu durum et molle) et potentiam motricem, 
ad quam pertinet gravitas (attractio corporum). Potentia passiva 
(quae semper est vitalis) dividitur in corpoream et incorpoream; 
incorporea dividitur in. intellectum et voluntatem, corporea in 
diversos sensus et appetitum sensitivum. 

Ad potentiam reductive pertinent omnes vires instrumentariae, 
quae sunt potentiae imperfecte participatae; ita impulsus mechanicus 
receptus in instrumento mechanico est vis motrix imperfecta trans- 
eunter communicata. 

3. Tertia species qualitatis (passio et patibilis qualitas) definitur: 
accidens sensibilem alterationem  causans vel a sensibili alteratione 
causatum, seu qualitas secundum quam fit alteratio. Alterationis autem 


| Etiam resistentia operatio quaedam est. 
| Actionis immanentis nomine intelligiinus actionem manentem non tantum in 
supposito, ut sunt actiones vitae vegetativae, sed etiam in ipsa potentia. 

nomine intelligitur motus continuus successivus ab una qualitate in 
aliam contrarie oppositam, sicut est motus ab uno colore ad alium 
contrarie oppositum, ut motus a rubro ad caeruleum per colores in- 
termedios violaceos'. Qualitas haec, si diu permanet, patibilis 
qualitas, si cito transit, passio dicitur; ita rubor ex verecundia 
est passio, rubor ex sanguinea complexione patibilis qualitas. 

Patibiles qualitates dividuntur in qualitates per se immediate 
sensiles et qualitates non per se immediate sensiles, secundum 
quas tamen fit alteratio sensilis. Patibiles qualitates per se immediate 
sensiles sunt: color seu lux, sonus, odor, sapor. Color non distinguitur 
a luce. In luce distinguuntur gradus i1ntensitatis: maior vel minor 
claritas, clarum et obscurum, album et nigrum (et cineraceum), et 
qualitativae differentiae lucis: rubrum, caeruleum etc. Ad has 
qualitates patibiles immediate per se sensibiles reducitur etiam calor, 
secundum quem tamen non fit alteratio strictissime, cum non habeat 
contrarium ; frigus enim est calor maxime remissus, et frigus absolutum 
mera negatio est omnis caloris; at calor quam maxime causát altera- 
tionem et secundum calorem fit etiam sensilis alteratio minus stricte, 
quae est caloris intensio et remissio. Patibiles qualitates per se im- 
mediate non sensibiles sunt. qualitates chimicae — qualitates spe- 
ciales elementorum chimicorum, in quarum oppositione fundatur affinitas 
chimica, et densitas et raritas. $1 elementa absolute ultima sunt elec- 
tro nes, qualitates chimicae ultimo ad vim electricam reducerentur. 
Vis electrica positiva et negativa duae qualitates sunt positivae 
contrarie inter se oppositae2. 

Inquantum qualitates tertiae speciei operationis principia sunt, 
conveniunt cum secunda specie, a qua tamen separantur, quatenus 
sunt qualitates secundum quas fit sensilis alteratio, quod non veri- 
ficatur in secunda specie. 

4. Figura definitur: accidens resultans ex terminatione quantitatis 
quoad se consideratae secundum diversam dispositionem partium eius. 
Forma, prout hic sumitur, addit super figuram debitam proportionem 
(formositatem) et proprie invenitur in artificialibus. 


189. Proprietates qualitatis: 1. Habere contrarium. — Haec pro- 
prietas convenit soli qualitati, sed non omni: Potentiae, figurae non 
habent contrarium, nam disparate se habent inter se; non enim est 
in figuris series naturalis, sicut est in coloribus et in sonis a profun- 


* Oppositio in coloribus attendatur secundum quattuor colores fundamentales : 
rubrum, caeruleum, viridem, flavum, non secundum album et nigrum, quae sunt 
differentiae intensitatis in luce: album est gradus maximae, nigrum minimae in- 
tensitatis. 

' Multi physici oppositionem hanc concipiunt sicut oppositionem inter calorem 
et frigus tamquam oppositionem inter unum terminum positivum et alterum mere 
negativum, aliis tamen contradicentibus (cf. n. 407, 1). 

dissimo ad altissimum, sed quamcumque figuram quaecumque alia se- 
quitur in quacumque directione. Etiam calor non habet contrarium. 
Haec proprietas proprie convenit soli qualitati; nam cetera dicuntur 
contraria ratione qualitatum contrariarum ; ita elementa chimica, quae 
ad invicem affinitatem habent, ut K et O. 


4. Suscipere magis et minus.— Etiam haec proprietas con- 
venit soli qualitati (per se et ratione sui), sed non omni: Figura ex- 
tendi, sed intendi non potest. — Probe distinguendum est qualitatum 


augmentum et decrementum extensivum ab earum intensione; 
ita calor extendi potest ad eas subiecti partes, quae ante erant fri- 
eidae, sed potest praeterea intendi; item scientia extendi potest ad 
plures conclusiones, sed potest etiam intendi. 


3. Secundum qualitates res dici similes et dissimiles 
(cf. n. 191, 3). 


Ad 187 sq. Aristoteles: IIo:óTrv« ðt Ayw kað’ rjv moio Tive civari A&yovrat 
(Cat. 8, 8b 25). Ev uév ovv ciðo moiòtnto &E1 Kai Ot1àéOgo1 Acyéoðwoav (1l. c. 
8 b 26). "'Erepov ðt yévo moióTQTO ,... oa KaT Óbvayuirv puotkr]v jr ó&óvvauiav 
Aeéyeroi (l.c.9a 14). Tpirov ð y&vo nmoiòtNTO TMTAONTIKOİ 7rO10TTI]TE — KG 
m&n (1.c.Oa 28). Té&éraprov ð yévo nmoiòtNTO OXŇUQ T€ KAİ ñ epi ÈKQAOTOV 
ùndpxovoa uopon (l.c. W all; cf. Met. V 14). — S. Thomas: „Proprie enim qua- 
litas importat quendam modum substantiae. Modus autem est, ut dicit Augustinus, 
super Gen. ad litteram [IV c. 3], quem mensura praefigit: unde importat quandam 
determinationem secundum aliquam mensuram. Et ideo sicut id secundum quod de- 
terminatur potentia materiae secundum esse substantiale, dicitur qualitas, quae est 
differentia substantiae; ita id secundum quod determinatur potentia sub- 
jecti secundum esse accidentale, dicitur qualitas accidentalis, quae est etiam 
quaedam differentia, ut patet per Philosophum in V Metaph. [c. 14], Modus autem sive 
determinatio subiecti secundum esse accidentale, potest accipi vel in ordine ad ipsam 
naturam subiecti; vel secundum actionem et passionem, quae consequuntur principia 
naturae, quae sunt materia et forma; vel secundum quantitatem. Si autem accipia- 
tur modus vel determinatio subiecti secundum quantitatem, sic est quarta species 
qualitatis. ... Modus autem sive determinatio subiecti secundum actionem et pas- 
sionem, attenditur in secunda vel tertia specie qualitatis. . . . Sed modus et determi- 
natio subiecti in ordine ad naturam rei, pertinet ad primam speciem qualitatis, quae 
est habitus et dispositio (S. th. I-II 49, 2). — .Dispositio autem dupliciter accipi- 
tur: uno modo, secundum quod est genus habitus, nam in V Metaph. [c. 20] dis- 
positio ponitur in definitione habitus; alio modo, secundum quod est aliquid contra 
habitum divisum. Et potest intelligi dispositio proprie dicta condividi contra 
habitum, dupliciter. Uno modo, sicut perfectum et imperfectum in eadem 
specie: ut scii, dispositio dicatur, retinens nomen commune, quando imperfecte 
inest, ita quod de facili amittitur; habitus autem, quando perfecte inest, ut non de 
facili amittatur. Et sic dispositio fit habitus, sicut puer fit vir. Alio modo possunt 
distingui, sicut diversae species unius generis subalterni: ut dicantur 
dispositiones illae qualitates primae speciei, quibus convenit secundum  pro- 
priam rationem ut de facili amittantur, quia habent causas transmutabiles, ut aegri- 
tudo et sanitas; habitus vero dicuntur illae qualitates quae secundum suain 
rationem habent quod non de facili transmutentur, quia habent causas immobiles, 
sicut scientiae et virtutes. Et secundum hoc dispositio non fit habitus. Et hoc vi- 
detur magis consonum .intentioni Aristotelis. Unde ad huius distinctionis probatio- 
nem inducit communem loquendi consuetudinem" (1.c. ad 3; cf. In Met. V lect 16 
n. 987 sqq.). 

Ad 189. Aristoteles: 'Yzüpyei ð xai évavtiòtn  karà TÒ 010v (Cat. 5, 10 
b 12). 'Erió£yerai 0$ TÒ udov kai TÒ r|rrov TA moia (Le. 10 b 26). Iótiov àv sin Th 
TOIÒTNTO TÒ Óuotiov Kai àvópuoriov A&yeo0at: kar aotr]v (IL. c. 11 a 1$). 


§ 4. De relatione praedicamentali. 


190. Definitio relationis. — Relatio latissime sumpta est ordo unius 
ad aliud. Qui ordo potest esse aut inclusus in aliqua essentia absoluta 
aut purus respectus adventitius seu superadditus essentiae absolutae. 
Ordo inclusus in essentia absoluta est relatio secundum dici. Haec 
est ens vere absolutum, conotans tamen essentialiter aliquod extrin- 
sccum, in ordine ad quod exigit definiri; ita relatio animae ad corpus 
est relatio secundum dici. Ordo adventitius, qui in puro respectu con- 
sistit, seu cuius totum esse est ad aliud se habere, est relatio 
secundum esse; exemplum sit relatio paternitatis, quae est purus 
respectus adventitius homini. Relatio secundum esse potest esse realis 
et rationis. Realis est, quae habet esse in rerum natura indepen- 
denter a mentis consideratione, ut relatio patris ad filium; rationis, 
quae subsistit in intellectu tantum, ut relatio praedicati ad subiectum. 
Relatio secundum dici vocatur transcendentalis, quia est ens 
reale, quod non alligatur alicui determinato generi rerum, sed vagatur 
per omnia praedicamenta; ita materia intra genus substantiae re- 
fertur transcendentaliter ad formam, forma ad materiam ; potentia et 
scientia intra genus qualitatis referuntur transcendentaliter ad obiec- 
tum. Relatio realis secundum esse est relatio praedicamentali1s, 
quae definitur: accidens reale, cuius totum esse est ad aliud se habere. 
Relatio praedicamentalis dicitur accidens reale, quo distinguatur a 
relatione rationis; dicitur accidens cui us totum esse est ad aliud 
se habere, quo distinguatur a relatione transcendental!, cuius totum 
esse non est ad aliud se habere, cum sit entitas absoluta, in qua 
tamen includitur ordo ad aliud; entitas vero relationis praedicamentalis 
in puro respectu consistit seu in .esse ad ăħud est igitur accidens 
minimae entitatis. 

In relatione quattuor distinguimus: ipsam relationem, subiectum 
quod refertur, terminum ad quem refertur subiectum, funda- 
mentum unde resultat relatio. Exemplum: Inter Petrum pallidum 
et Paulum pallidum habetur relatio similitudinis: Petrus pallidus (sub- 
iectum) refertur ad Paulum pallidum (terminus) ratione palloris (funda- 
mentum ). 

Ex relatione tamquam forma et subiecto tamquam materia coalescit 
concretum accidentale, ut pater ex homine et paternitate, filius ex 
homine et filiatione. Huiusmodi concreta dicuntur ,relata" sive re- 
Faitiva et quatenus mutuo sibi respondent, dicuntur &éorrelativa 
abstracta vero wcorrelationes *. 


191. Divisio relationis. — 1l. Divisio analoga. — Relatio latissime 
sumpta dividitur in relationem secundum dici, quae est ordo in- 

elusus in essentia rei absolutae; et relationem secu ndum esse, quae 
est ordo unius ad aliud adveniens essentiae rei, quae ordinatur, seu 
ens, cuius totum esse est ad aliud se habere. Relatio secundum dici est 
relato transcendentalis seu realis, quae est ens absolutum reale 
continens essentialiter ordinem ad aliud. Relatio secundum esse sub- 
dividitur in realem et rationis seu logicam. Relatio realis secun- 
dum esse est relatio praedicamentalis, quae constituit praedica- 
mentum relationis. 

Plerumque relationes praedicamentales fundantur in transcenden- 
talibus; ita potentia transcendentaliter refertur ad obiectum suum, sive 
hoc exsistit sive non exsistit; exsistente obiecto, potentia ad illud 
refertur duplici relatione praedicamentali: mensurae et causalitatis. 
Potentia generativa transcendentaliter refertur ad prolem generandam ; 
prole genita, ad eam refertur relatione praedicamentali mensurae et 
causalitatis. Deficiente termino relatio praedicamentalis cessat, trans- 
scendentalis non cessat. 

2. Divisio accidentalis. — Relatio accidentaliter dividitur in mutuam 
et non-mutuam. Mutua est, cui ex parte termini respondet alia 
relatio realis (paternitati respondet filiatio)J. Non-mutua est, cui ex 
parte termini non respondet alia relatio realis. Relatio scientiae ad 
obiectum suum est non-mutua: realis ex parte intellectus (qui dependet 
ab obiecto scito), rationis ex parte obiecti; nam ponit aliquid in in- 
tellectu, nihil vero in obiecto; obiectum enim, eo quod scitur, non 
mutatur. Relatio mutua alia dicitur aequiparantiae, alia disqui- 
parantiae; ila est inter extrema se mutuo respicientia cum eadem 
appellatione, ut relatio similitudinis, aequalitatis etc., quodlibet enim 
extremum dicitur simile, aequale etc.; haec est, cum extrema, inter 
quae viget, diversam appellationem habent, ut relatio paternitatis et 
fillationis, non enim utrumque extremum dicitur pater aut utrumque 
filius, sed alterum pater, alterum filius. 

Divisio haec accidentalis est, quia relationi iam constitutae 
accidit ei respondere ex parte termini aliam relationem realem. Hoc 
autem tunc obtinet, cum etiam ex parte termini invenitur fundamentum 
reale respondens fundamento reali, quod habetur ex altera parte; ita 
fundamento reali. super quod fundatur relatio causae (creatae) ad 
effectum, quod est actio, respondet in effectu fundamentum reale pas- 
sionis, super quod fundatur relatio effectus ad causam. Contra rela- 
toni effectus ad causam increatam ex parte huius non respondet funda- 
mentum reale, cum Deus sit movens immobile, cuius actio non superaddit 
aliquid substantiae. Sensu tamen latiore omnis relatio mutua est, 
quia ex parte termini, si non respondet relatio realis, respondebit tamen 
rationis relatio. Terminus enim relationis omnis etiam ipse relativus 
esse debet aliquo modo, quia terminus, ut terminus seu ut terminans, 
necessario aliquem ordinem continet ad id, quod terminat, sive ordinem 
realem sive ordinem rationis tantum. Si igitur ex parte termini non 

habetur fundamentum reale respondens fundamento reali ex altera 
parte, terminus eo ipso, quod terminus est, fundamentum constituet 
relationis rationis. Ita relationi reali creaturae ad creatorem respondet 
ex parte Dei relatio rationis. 

3. Divisio essentialis relationis praedicamentalis seu ordinatio praedi- 
camenti relationis. — Praeno tamen. — Unitas et diversitas specifica 
relationum desumitur a fundamento per ordinem ad terminum seu a 
fundamento, quatenus virtualiter praehabet terminum. Ratio est, quia 
fundamentum est causa relationis, a qua habet esse; ergo etiam speci- 
ficaüonem. At relatio est a fundamento per ordinem ad terminum, 
ac proinde causa adaequata relationis est fundamentum secundum or- 
dinem ad terminum seu fundamentum, ut praehabet virtualiter ter- 
minum. Ita ex eodem fundamento est diversa specie relatio, quatenus 
terminus est alius. Exemplum sit: albedo fundans relationem simili- 
tudinis ad aliud album et dissimilitudinis ad nigrum. — Fundamentum 
praehabet terminos oppositos, inquantum habet vim ex se emittendi 
relationes ad terminos oppositos. 

Cum igitur relatio specificetur a fundamento et termino, a diversis 
fundamentis per ordinem ad diversos terminos desumenda est divisio essen- 
tialis relationis. Iam vero est fundamentum ordinans unum ad aliud, ita 
ut unum ab alio accipiat esse. Hoc fundamentum est actio et passio 
seu latius causalitatis. exercitium, quod fundat relationem causali- 
tatisl, et est fundamentum ordinans unum ad aliud, ita ut unum ab 
alio non accipiat esse. Hoc autum fundamentum non potest esse nisi 
quantitas transcendentalis seu unitas (transcendentalis) et numerus 
(transcendentalis), super quam fundatur relatio convenientiae et 
disconvenientiae. Nam ordinatio unius ad aliud, ita ut unum ab 
alio non accipiat esse, non potest esse nisi secundum meram compa- 
rationem. i. e. secundum convenientiam et disconvenientiam. Convenientia 
et disconvenientia attenditur aut secundum substantiam seu secun- 
dum ipsam rei essentiam, aut secundum aliquid quod accidit essentiae, 
i. e. secundum quantitatem et qualitatem. Ita relatio con- 
venientiae et disconvenientiae dividitur in convenientiam et discon- 
venientiam secundum substantiam (essentiam), secundum quantitatem, 
secundum qualitatem. Convenientia et disconvenientia secundum sub- 
stantiam vocatur identitas et di vers 1t as (distinctio), convenientia 
et disconvenientia secundum quantitatem aequalitas et 1naequa- 
litas, convenientia et disconvenientia secundum qualitatem simili- 
tudo et dissimilitudo. Diversitas seu distinctio est aut generica 


Si velit confici divisio, in qua etiain relationes subsistentes divinae continerentur, 
ordo unius ad aliud, quatenus unum accipit esse ab alio, esset subdividendus in 
ordinem, quo unum accipit esse ab alio cum dependentia — ordo causalitatis; 
et ordinem, quo unum accipit esse ab alio sine dependentia — ordo processionis in 
divinis (cf. n. 315, 3. At relationes divinae subsistentes non pertinent ad praedica- 
tnentum ; ideo haec divisio est analoga. 

aut specifica aut nuinerica. Similiter identitas est gene rica, 
specifica, numerica; sed numerica identitas relatio rationis tan- 
tum est. — Ad distinctionem numericam pertinet etiam distinctio se- 
cundum positionem, distantia, indistantia seu ordo secundum prius et 
posterius fundatus a quantitate (praedicamentali, cf. n. 315 sqq.); est 
enim distinctio seu disconvenientia secundum ipsam rei, i. e. quantitatis 
essentiam, quatenus quantitas distinguitur a quantitate et pars a parte 
secundum positionem, quae includitur in ipsa essentia quantitatis. 

Relatio causalitatis est aut causalitatis quae est mensura, aut 
causalitatis quae non est mensura. Relatio mensurae, non se- 
cundum quantitatem (haec enim pertinet ad aequalitatem et inaequali- 
tatem), sed secundum esse et veritatem, est relatio causalitatis 
formalis extrinsecae. Haec est duplex, quatenus mensura est 
obiectum aut exemplar: potentia, habitus, actus mensurantur ab 
obiecto, artefactum ab idea exemplari artificis. Relationes mensurae 
non sunt mutuae; sunt reales ex parte mensuratil, rationis ex parte 
mensurantis; ita relatio obiecti sciti ad intellectum creatum est rationis 
(obiectum enim non mutatur eo quod scitur), contra relatio artefacti 
ad intellectum artificis (creaturae ad creatorem) realis est; artefactum 
fit secundum ideam éexemplarem artificis, creatura secundum ideam 
divinam. 

Relatio causalitatis, quae non est mensura, est relatio ceterarum 
causarum omnium: effici entis, finalis, formalis intrinsecae, 
materialis.  Causalitas efficiens iterum subdividitur in generationem, 
alterationem etc. 

Relatio causalitatis (speciatim. efficientis) fundatur super actionem, 
non quatenus actio transit, sed quatenus manet secundum determina- 
tionem in causa relictam. Actio enim relinquit efficiens et virtutem 
eius transcendentaliter mutata (cf. n. 283). Nam ante actionem efficiens 
respiciebat effectum ut possibilem sibi, transacta autem actione iam non 
respicit ut possibilem (nulla enim causa creata eundem numero effec- 
tum reproducere potest, cf. n. 780), sed ut productum. 

Relatio causalitatis finalis non est mutua, quia finis movet (im- 
proprie) ut movens immobile. 


192. Proprietates relationis: 1. Relationem non habere con- 
trarium, i. e. per se, sed tantum per accidens, ratione fundamenti. 
Ratio est, quia relationes, etiam eae quae maxime videntur esse con- 
trariae, ut relatio similitudinis et dissimilitudinis, se invicem com- 
patiuntur in eodem subiecto; ita idem paries albus habet similitudinem 
ad alium parietem album et simul dissimilitudinem ad nigrum. lam 
vero stricte contraria non possunt esse simul in eodem subiecto. — 
Per accidens tamen nihil impedit, quominus relationes vocentur con- 


| si fit realis mensuratio (in signis arbitrariis non fit). 

trariae ratione fundamenti, quatenus haec fundamenta sunt contraria, 
ut patet in exemplo allato. 

24. Relationem per se non suscipere magis et minus, 
sed tantum per accidens ratione fundamenti. Ratio est, quia intendi 
per se non potest nisi id ad quod datur motus; sed ad relationem non 
datur motus. Potest tamen interdum intendi per accidens, quatenus 
fundamentum suscipit magis et minus; ita quod est simile, potest fieri 
similius. 

3. Relativa (praesertim mutua) dici ad convertentiam, i. e. 
ita ut unum relativum explicetur per alterum in obliquo importatuhi. 
Ita pater est filii pater, et filius est patris filius; scientia est alicuius 
rei scibilis scientia, et res est scibilis per aliquam scientiam. 

4. Relativa esse simul natura; nam mutuo se inferunt, ita 
tamen, ut unum non sit causa alterius; unum non pendet ab altero. 
Quod tamen intelligendum est de relativis formaliter ut relativis: nam 
materialiter sumptum unum potest esse prius altero, unum pendere 
ab altero. Ita relatio paternitatis et filiationis simul omnino incipiunt, 
tamen homo, cui advenit relatio paternitatis, est ante filium, hic pendet 
ab illo. 

5. Relativa (praesertim mutua) esse simul cognitione, ita 
ut nequeat unum relativum cognosci aut definiri nisi per alterum ; 
pater est, qui habet filium, et filius est, qui habet patrem. 

Propter tres ultimas proprietates terminus formaliter seu relative 
sumptus ut terminus non est causa specificans relationem. "Terminus 
enim formaliter ut terminus est correlativus et omnino simul cum 
relatione quam terminat, sed terminus, qui specificat relationem per 
modum causae formalis extrinsecae seu per modum obiecti, est ter- 
minus fundamentaliter sumptus ratione absoluti, super quod fun- 
datur, et ut praehabitus virtualiter in. fundamento. 


Ad 190sq. Aristoteles: TTpó Tı Öt TA TOoabTA Aé£yerat, 60a abTÀ ümep &oTiv 
&£r&£pov eivai Ayeta, . . . £OTI ÕÈ TÒ &ivai TOi TPO TI TODTÓV TO TNMPÒ Tİ TW EÉXEIV 
(Cat. 7, 6 a36; 8a39; cf. Met. V 15). — S. Thomas: .Relativa quaedam sunt im- 
posita ad significandum ipsas habitudines relativas, ut dominus, servus, pater et 
filius, et huiusmodi: et haec dicuntur relativa secundum esse. Quaedam vero 
sunt imposita ad siguificandas res quas consequuntur quaedam habitudines, sicut 
movens et motum, caput et capitatum, et alia huiusmodi: quae dicuntur relativa 


secundum dici! (S. th. 1 13, 7 ad 1; cf. Pot. 7, 10 ad 11),— .Talium relationum 
(secundum esse], secundum Philosophum, in Praedicam., cap. ,Ad ăliquid (7], esse, 
est ad aliud se habere.... Cum dicitur: ,Ad aliquid sunt, quorum esse est ad 


aliud se abere intelligitur de esse quod est quidditas rei, quae definitione signi- 
ficatur; quia ipsa natura relationis, per quam constituitur in tali genere, est ad 
aliud referri; et non intelligitur de esse quod est actus essentiae4 (I Dist. 33 a. | 
arg. | et ad 1). — «Respectus [ad aliud] aliquando est in ipsa natura rerum. ... Et 
huiusmodi relationes oportet esse reales.... Aliquando vero respectus ... est 
tantum in ipsa apprehensione rationis conferentis unum alteri: et tunc est relatio 
rationis tantum: sicut cum comparat ratio hominem animali, ut speciem ad fénus 

(S. th. I 28, 1). - .Cum relatio requirat duo extrema, tripliciter se habere potest ad 
hoc quod sit res naturae et rationis. Quandoque enim ex utraque parte est 

res rationis tantum: quando scii, ordo vel habitudo non potest esse inter aliqua, 
nisi secundum apprehensionem rationis tantum, utpote cum dicimus idem eidem 
idem. ... Et similiter est de omnibus relationibus quae sunt inter ens et non ens; 
quas format ratio, inquantum apprehendit non ens ut quoddam extremum. Et idem 
est de omnibus relationibus quae consequuntur actum rationis, ut genus et species, 
et huiusmodi. Qaedam vero relationes sunt quantum ad utrum que extremum, 
res naturae: quando scii, est habitudo inter aliqua duo secundum aliquid realiter 
conveniens utrique. Sicut patet de omnibus relationibus quae consequuntur quanti- 
tatem, ut... duplum et dimidium, et huiusmodi. ... Et simile est de relationibus 
quae consequuntur actionem et passionem, ut motivum et mobile, pater et filius, et 
similia. Quandoque vero relatio in uno extremorum est res naturae, et in 
altero est res rationis tantum. Et hoc contingit quandocumque duo ex- 
trema non sunt unius ordinis. Sicut sensus et scientia referuntur ad sensibile et 
scibile, quae quidem, inquantum sunt res quaedam in esse naturali exsistentes, 
sunt extra ordinem esse sensibilis et intelligibilis: et ideo in scientia quidem et 
sensu est relatio realis, secundum quod ordinantur ad sciendum vel sentiendum res ; 
sed res ipsae in se consideratae, sunt extra ordinem huiusmodi. Unde in eis non est 
aliqua relatio realiter ad scientiam et sensum; sed secundum rationem tantum. . ... 
Unde Philosophus dicit in V Metaph., quod non dicuntur relative eo quod ipsa re- 
ferantur ad alia, sed quia alia referuntur ad ipsa. Et similiter dextrum non dicitur 
de columna, nisi inquantum ponitur animali ad dextram: unde huiusmodi relatio 
non est realiter in columna, sed in animali! (S. th. I 13,7). — .Ponit ergo [Philo- 
sophus] tres modos eorum quae ad aliquid dicuntur, quorum primus est secundum 
numerum et quantitatem, sicut duplum ad dimidium.... Secundus modus 
est prout aliqua dicuntur ad aliquid secundum actionem et passionem, vel 
potentiam activam vel passivam ; sicut calefactivum et calefactibile. ... Tertius mo- 
dus est, secundum quod mensurabile dicitur ad mensuram. Accipitur autem 
hic mensura et mensurabile non secundum quantitatem ...sed secundum mensura- 
tionem esse et veritatis. Veritas enim scientiae mensuratur a $cibili (In Met. V 15 
lect. 17 n. 1001 sqq. ; cf. S. th. I 28, 4). 

Ad 192. Aristoteles primam et secundam proprietatem relationis ponit Cat. 7 
(6bl5 20). Tertiam: IIàvra ðt Tà Tpó Ti 7tpO &vvriOTDÉ£Éq«qpovre Ayeta, oiov 
ò ðoùào  OÓgomOÓTOUvU oùto (ib 6b28). Quartam: Aokei ðt TA m-xpó TI ua TÅ 
Qooscsi ivar (ib. 7 b 15) Quintam: Avaykaióv &oriv, © àv ciðñ T1 TOV mTpÓ Tı 
à&Qoptiopévo , kükeivo zpó Ò Aéyerat àqpopioué&vo  eióévai (ib. 8 b 13). 


$ 5. De actione et passione praedicamentali. 


193. Definitiones actionis et passionis. — Actio definitur: actus se- 
cundus, quo causa efficiens est actu causans. Est igitur actio ex- 
ercitium causalitatis efficientis. Haec enim est differentia inter causas 
intrinsecas (materialem et formalem) et causas extrinsecas (efficientem 
et finalem), quod illae causant immediate communicatione suae ipsius 
entitatis, hae vero non causant immediate, sed mediante realitate a se 
distincta; ita finis causát mediante appetitione, efficiens autem causát 
mediante actione. — Actio respicit causam efficientem ut ab illa, 
effectum vero ut ad illum tamquam illatio seu productio eius. Ex 
quo patet actionem (sicut sex ultima praedicamenta omnia) dici se- 
cundum adiacentiam aliquam extrinsecam. Dicitur enim actio secundum 
adiacentiam ad effectum seu potius ad passionem, i. e. ad actualem 
dependentiam effectus ab agente seu efficiente. Efficiens enim non 
denominatur efficiens seu agens, nisi quatenus habet effectum in ortu 

suo dependentem a se, seu quatenus aliquid producit seu efficit. Quare 
si aliquod subiectum esset praeditum entitate actionis, quin hoc ipso 
haberet a se dependentem actualiter effectum, hoc subiectum ex illa 
entitate actionis, qua est praeditum, proprie non denominaretur agens. 
Ita Deus non denominatur agens, nisi cum effectus producitur, quam- 
quam actio Dei est aeternal. 

Passio definitur: accidens, per quod subiectum constituitur actu 
recipiens effectum ab agente. Passio accurate respondet actioni: sicut 
actio est id quo agens seu efficiens habet actuale dominium super effectum 
in ortu suo, ita passio est id quo effectus actualiter pendet ab agente. 
Cum autem actio praedicamentalis seu creata non producat effectum 
suum ex nihilo, sed ex praeiacente subiecto eum educat, ideo passio 
est id, quo hoc praeiacens subiectum — quod vocatur passum — con- 
stituitur actu recipiens effectum ab agente. 


194. Divisio essentialis seu ordinatio praedicamenti actionis. — Actio 
dividitur in actionem productivam substantiae et productivam acci- 
dentis. Actio productiva substantiae est generatio substantiae, 
quae generatio aut educit formam substantialem ex materia prima aut 
unit tantum materiam formae a Deo creatae (generatio hominis). Ac- 
cidens autem produci potest aut per transmutationem (instantaneam) 
ex non-esse aut per motum continuum successivum ex contrario. Cum 
accidens primo modo producitur, actio est generatio accidentis; 
cum secundo modo producitur, actio est augmentatio, si accidens quod 
fit est quantitas, alteratio, si est qualitas, motio localis (productio 
motus localis), si est „ubi“ (cf. n. 291). 

Quia passio accurate respondet actioni, iisdem divisionibus, quibus 
dividitur actio, dividitur etiam passio. 

Nota. — Ad praedicamentum actionis non pertinet actio cognosci- 
tiva et appetitiva, quae proinde etiam actio metaphysica vocatur, 
ut distinguatur ab actione physica seu praedicamentali. Actio enim 
haec non est causalitas, sed qualitas primae speciei (cf. n. 188, 1), si- 
quidem non consistit in productione termini seu effectus; nam aliquando 
terminum non producit, ut cognitio sensuum externorum et sensus 
communis, quae speciem expressam non producunt, et etiam cum ter- 
minum producit, formaliter in productione termini non consistit. Nam 
termino producto non cessat, sed perdurat, ut contemplatio obiecti in 
termino producto (cf. n. 281). 

Neque ad praedicamentum actionis pertinet resultantia proprie- 
tatum ex substantia. Haec resultantia non significat causalitatem effi- 
cientem substantiae. Proprietates enim simul cum substantia efficienter 
producuntur ab eo, qui substantiam producit. Ideo tantum dicuntur 
ex substantia resultare, quia cum substantia necessario conectuntur, 

et substantia per formam suam causalitatem exercet formalem erga 
proprietates. Similiter non pertinet ad praedicamentum actionis ema- 
natio ipsius actionis tum physicae tum metaphysicae ex potentia 
Operativa. Actio enim non oritur mediante alia actione, quod duceret 
ad processum in infinitum. Actio oritur quidem efficienter ex potentia 
operativa; sed haec causalitas efficiens est omnino immediata, quia 
effectus (actio emanans) est id ipsum, quo causa (potentia) constituitur 
agens sive formaliter (actio physica) sive eminenter (actio metaphysica). 


Ad 193. Aristoteles in c. 9 Categ. de actione et passione brevissime agit as- 
signando duas proprietates: 'Ezió£xyerai Öt Kai TÒ moieiv kai TÒ NMAOXEIV ÉvavrióÓTI]TO 
Kai TÒ uov kai TÒ riTTOV (11 b 1; cf. Phys. III 3 [hic infra]). — Aristoteles .destruens 
hanc illationem, qua concludebatur, quod si actio et passio sunt unus motus, quod 
actio et passio sunt idem. Et dicit. .. quod non sequitur quod actio et passio sint 
idem, vel doctio et doctrina, sed quod motus, cui inest utrumque eorum, sit idem. 
Qui quidem motus secundum unam rationem est actio, et secundum aliam rationem 
est passio. Alterum enim est secundum rationem esse actum huius ut in hoc, 
et esse actum huius ut ab hoc. Motus autem dicitur actio secundum quod 
est actus agentis ut ab hoc: dicitur autem passio secundum quod est actus patientis 
ut in hoc. Et sic patet, quod licet motus sit idem moventis et moti, propter hoc 
quod abstrahit ab utráque ratione, tamen actio et passio differunt propter hoc, quod 
has diversas rationes in sua significatione includunt [où r5 mzoino: TÀ z00noet TÒ 
QbTO Kvopio , AAA Y ÓTApXEI rabDTO, ý Kivjot ' TÒ yàp Tob$Oe év vTyÓg kai TO TOŬÚÕE 
bno toe &vépyeiav eivai &repov To byy: Phys. Ill 3, 202 b 20]. ... Sed restat circa 
hoc dubitatio . .. quia, si actio et passio sint unus motus, et non differunt nisi se- 
cundum rationem, ut dictum est, videtur quod non debeant esse duo praedicamenta.... 
Ad horum igitur evidentiam sciendum est, quod ens dividitur in decem praedicamenta 
non univoce, sicut genus in species, sed secundum diversum modum essendi. Modi 
autem essendi proportionales sunt modis praedicandi. . .. Tripliciter autem fit omnis 
praedicatio. Unus quidem modus est, quando de aliquo subiecto praedicatur id quod 
pertinet ad essentiam eius [substantia]. .. . Alius autem modus est, quo praedicatur 
de aliquo id quod non est de essentia eius, tamen inhaeret ei [quantitas, qualitas, — 
relatio]. ... Tertius autem modus praedicandi est, quando aliquid extrinsecum de 
aliquo praedicatur per modum alicuius denominationis. ... Communiter autem in- 
venitur aliquod denominari ab aliquo extrinseco, vel secundum rationem causae, vel 
secundum rationem mensurae. ... Cum autem quattuor sint genera causarum, duo 
ex his sunt partes essentiae, scii, materia et forma; unde praedicatio, quae posset 
fieri secundum haec duo, pertinet ad praedicamentum substantiae, utpote si dicamus, 
quod homo est rationalis, et homo est corporeus. Causa autem finalis non causát 
seorsum aliquid ab agente; in tantum enim finis habet rationem causae, inquantum 
movet agentem. Remanet igitur sola causa agens, a qua potest denominari aliquid 
sicut ab exteriori. Sic igitur secundum quod aliquid denominatur a causa agente, est 
praedicamentum passionis; nam pati nihil est aliud quam suscipere aliquid ab 
agente: secundum autem quod e converso denominatur causa agens ab effectu, est 
praedicamentum actionis, nam actio est actus ab agente in aliud, ut supra dictum 
ést (S. Thom., In Phys. III lect. 5 n. 13sqq.). 

Ad 194. Aristoteles .dicit quod transmutationes sunt quattuor: generatio 
quidem et corruptio simplex secundum substantiam; et augmentum et di- 
minutio secundum quantitatem; alteratio secundum passionem, quae est tertia spe- 
cies qualitatis; ,latio', id est loci mutatio, secundum tibi (S. Thom., In Met. XII 2 
lect. 2 n. 2431). — AI uerapoAai TÈTTApE , À KATA TÒ Tİ À KATA TÒ 7tO10V f| T0OÓV h 
TOD, kai yevgeot1  uév f] àràr kai pOopó rn kata 100g, aü tnor ë kai pOiot f 
KATA TÒ TOOÒV, QAAOic O1 O8 N) KATA TO Tà00 , popa ðt ù xarà rOÓztOV (1069 b 9). 
Gredt, Elom. philos. I. Ed. 7. 

§ 6. De ubi et situ praedicamentali. 


195. Definitio ,,nbi* praedicamentalis. — ,Ubi^ latissime sumptum est 
praesentia in loco, sumendo praesentiam non pro relatione indistantiae, 
sed pro fundamento huius relationis. Cum autem aliquid possit esse 
in loco circumscriptive seu extenso modo aut non circum- 
scriptive seu inextenso modo, „ubi“ praedicamentale est praesentia 
in loco circumscripti va. 

Ubi praedicamentale definitur: accidens resultans in corpore 
ex circumscriptione loci ambientis, non considerato ordine partium in 
loco, seu circumscriptio passiva locati ab activa circumscriptione loci 
proveniens, seu ipsum circumscriptum esse corporis locati ab activa 
circumscriptione loci proveniens. „Ubi“ est positio corporis in uni- 
verso et est fundamentum relationum distantiae et indistantiae (prae- 
sentiae), quas realiter habet ad omnia alia corpora. Corpus est im- 
mediate praesens loco seu corpori ambienti in quo includitur, et habet 
determinatam distantiam ab omnibus aliis corporibus (cf. n. 312 sq.). — 
Ex dictis patet ,ubiu circumscriptivum rebus extensis seu corporibus 
tantum convenire. 


196. Divisio „nbi“. — -Ubi' late sumptum, transcendentale, divi- 


: 


ditur, ut analogum, in „ubi“ circumscriptivum seu praedicamentale, et 
„ubi“ non circumscriptivum. „Ubi“ praedicamentale seu praedica- 
mentum ,ubi' divisionem essentialem non habet; nam esse Romae vel 


Athenis non variat „ubi“ formaliter, sed. materialiter seu individualiter 


tantum. 
197. Definitio situs. — Situs definitur: accidens disponens partes cor- 
poris in loco seu ordo partium in loco. — Situs addit supra „ubi“ 


ordinationem partium in loco, differt igitur ab ,ubi" (cf. n. 314). Situs 
differt etiam a quantitate, quae est ordo partium in toto, cum situs 
sit ordo partium in loco; et a figura quae convenit quantitati secun- 
dum se, cum situs conveniat per ordinem ad locum (cf. Phil. nat. th. X). 
Situs est quasi figura externa, localis, et figura est situs internus. 


198. Divisio situs. — Divisio essentialis situs fit per species numero 
infinitas: sedere, stare, inflecti hoc vel illo modo etc. Quolibet enim 
addito et subtracto, variatur species in situ sicut etiam in figura. 


Ad 195sqq. Aristoteles .dicit, quod omne corpus sensibile est in loco. Diffe- 
rentiae autetn loci sunt sex, sursum, deorsum, ante et retro, dextrorsum et sinistror- 
sum, quae quidem sunt determinata non solum quoad nos, sed etiam in ipso toto 
üniverso (,Etı xav oopga aioO0nróv v TOTO, TÓTOO OÓ& sin kat Õidpopa! Tàvo xa! 
Küro xa! éunpoo0ev ka! ómio00ev kai ógEióv kai àpiovepóv; ka! rabTOa où nuóvov TPO 
ñua Ka! Oost, àAAQ ka! èv abTw TO Aw Oiopiotat: Phys. Il] 5, 205 b 31. S. Thom.. 


lect. 9 n. 11; cf. In Met. XI lect. 10 n. 2330sqq. [Aristoteles: 10G7a28]). — In quan- 
tum Aristoteles et scholastici, qui eum sequuntur, unicuique corpori locum a natura 
seu ab intrinseco determinatum esse putant, a veritate aberrant. — S. Thomas 


"ubi "quando et ?situm recenset inter praedicamenta, quae ab aliquo extrinseco 

secundum rationem mensurae desumuntur (cf. ad 193): ,Exteriores autem mensurae 
sunt tempus et locus. Secundum igitur quod aliquid denominatur a tempore, est prae- 
dicamentum quando; secundum autem quod denominatur a loco, est praedicamentum 
ubi et situs; quod addit supra ubi ordinem partium in loco. Hoc autem non erat 
necessarium addi ex parte temporis, cum ordo partium in tempore in ratione tem- 
poris importetur; est enim tempus numerus motus secundum prius et posterius' 


(In Phys. III lect. 5 n. 15; cf. In Met, XI lect. 12 n. 2377 sqq. ; S.th. 1 52, 1; I-H 49, 
| ad 3). 


§ 7. De «quando! praedicamentali. 


199. Definitio. — «Quando! est accidens in corporibus exortum, eo quod 
continentur in inundo mobili tamquam tempore simul aut non simul in 
motu suo et quiete. Etiam independenter a mente nostra verificatur, 
hoc simul tempore fuisse cum illo, et hoc diuturnius durasse quam 
illud. Hae relationes temporales fundamentum expostulant reale, quod 
est «quando". Sicut igitur ubi est positio corporis in mundo extenso 
positio corporis in ordine iuxtapositionis tamquam fundamentum re- 
lationum distantiae et indistantiae, ita quando est positio corporis in 
inundo mobili, positio corporis in ordine successionis tamquam funda- 
mentum relationum simultatis et prioritatis et posterioritatis tempora- 
lis. — Sicut ubi, ita etiam quando non dicitur nisi de rebus corporeis, 
nam res corporeae tantum tempore mensurantur. 


260. Divisio. — Quando dividitur in simultatem et prioritatem et 
posterioritatem secundum tempus. 


Ad 199sq. S. Thomas: .Si enim nihil mensuratur tempore nisi secundum quod 
movetur et quiescit, sequitur quod quaecumque non moventur neque quiescunt, ut 
substantiae separatae, non sunt in tempore, quia hoc est esse in tempore: 
mensurari a tempore. Tempus autem est mensura motus et quietis X00 
ooa ule kiveirai urjT rnpseusei, ook £oTiv ev xpóvip- TÒ uév yàp e» xpóvy szivat TÒ 
uerpeioOai oTi xpóviy, ð ð xpóvo  Kxivjoeo «ai npeuia ué&rpov: Phys. IV 12, 221b 
20. S. Thom. lect. 20 n. 11; cf. In Met. XI lect. 12 n. 2377 ; In Phys. HI lect. 5 [ad 
195 sqq.]). 


$ 8. De habitu praedicamentali. 


201. Definitio habitus. — Habitus est id quod immediate in corpori- 
bus resultat ex extrinseco adiacente, non mensurante. Sicut ex ex- 
trinseco adiacente, quod est mensurans (ex loco), resultat «ubi", ita ex 
extrinseco adiacente, quod non est mensurans, resultat habitus. Hoc 
extrinsecum pro homine praeprimis sunt vestimenta; exinde hoc prae- 
dicamentum habitus nomine designatur. Sed in definitione habitus 
extrinsecum adiacens non mensurans intelligendum est generalius de 
quocumque corpore, sive propinquo sive distante. Quodcumque corpus 
ad omnia alia corpora habet determinatam relationem distantiae. Haec 
relatio realis reale etiam fundamentum expostulat, in quo consistit 
praedicamentum habitus. Quodcumque corpus cetera omnia  «habet" 
tamquam adiacentia sibi. Quare praedicamentum habitus iam in prae- 
dicamento ubi includitur, quia mediante ubi corpus relationes habet 

indistantiae et distantiae ad omnia alia corpora. Ubi fundamentum est 
harum relationum omnium. Sed ab ubi habitus distinguibilis est, qua- 
tenus habitus fundamentum quidem relationis significat idem, sed tam- 
quam fundans relationes ad non mensurans. — Ex dictis iam patet 
habitum, quia involvit ordinem localem, non convenire nisi corporibus. 


202. Divisio habitas. — Sicut ubi, ita etiam habitus divisionem essen- 
tialem non habet. Divisio autem accidentalis multiplex sumi potest 
ex diverso fine, propter quem una substantia habet aliam, et ex natura 
ipsarum substantiarum, quae ad invicem adiacentiam habent. Ita 
vestitus" dicitur, qui circumdatur substantia per se primo ordinata 
ad operiendum et calefaciendum corpus humanum; ,armatus" dicitur, 
qui instructus est instrumentis offensivis et defensives etc. 


Ad 201sq. S. Thomas: ,Denominari autem ab aliquo extrinseco invenitur qui- 
dem quodammodo communiter in omnibus, et aliquo modo specialiter in iis quae 
ad homines pertinent tantum. ... In alis enim animalibus natura dedit sufficienter 
ea quae ad conservationem vitae pertinent, ut cornua ad defendendum, corium 
grossum et pilosum ad tegendum, ungulas vel aliquid huiusmodi ad incedendum 
sine laesione. Et sic cum talia animalia dicuntur armata vel vestita vel calceata, 
quodammodo non denominantur ab aliquo extrinseco, sed ab aliquibus suis partibus. 
Unde hoc refertur in his ad praedicamentum substantiae; ut puta si diceretur quod 
homo est manuatus vel pedatus. Sed huiusmodi non poterant dari homini a natura, 
tum quia non conveniebant subtilitati complexionis eius, tum propter multiformitatem 
operum quae conveniunt homini inquantum habet rationem, quibus aliqua deter- 
minata instrumenta accommodari non poterant a natnra: sed loco omnium inest 
homini ratio, qua exteriora sibi praeparat loco horum quae aliis animalibus intrin- 
seca sunt. Unde cum homo dicitur armatus vel vestitus vel calceatus, denominatur 
ab aliquo extrinseco, quod non habet rationem neque causae, neque mensurae: unde 
est speciple praedicamentum, et dicitur habitus. Sed attendendum est quod etiam 
aliis animalibus hoc praedicamentum attribuitur, non secundum quod in sua natura 
considerantur, sed secundum quod in hominis usum veniunt ut si dicamus equum 
phaleratum vel sellatum seu armatum" (In Phys. III lect. 5 n. 15; cf. ad 172; In Met. 
XI lect. 12 n. 2377; S. th. I-II 49, 1). 


ARTICULUS IV. 
DE POSTPRAEDICAMENTIS. 


§ 1. De postpraedicamentis in genere. 


203. Definitio postpraedicamentorum. — Postpraedicamenta sunt ra- 
tones quaedam pertinentes ad omnia aut ad plura praedicamenta 
Quasi proprietates communes. Quia ad plura praedicamenta spectant, 
analoga sunt neque tamquam genera praedicamentis ipsis coordinari 
possunt. 


204. Divisio postpraedicamentorum. — Postpraedicamenta enumerantur 
quinque: oppositio, prius, simul, motus, habere. Oppositio, prius, simul, 
habere relationem  praedicamentorum ad invicem exprimunt et ad 
omnia praedicamenta spectant. Non sunt tamen sumenda forrnaliter 

pro ipsis relationibus — ita enim ad praedicamentum relationis per- 
tinerent — sed pro fundamentis relationum seu pro ipsis praedicamentis, 
prout ad invicem relationem fundant. Motus seu mutatio ad quattuor 
tantum praedicamenta per se spectat: ad substantiam, quantitatem, 
qualitatem, „ubi“ (cf. n. 290). 


Ad 203sq. Aristoteles de postpraedicamentis agit in libro Categ. c. lOsqq.— 
s. Thomas: .Postpraedicamenta sunt, quae diversa rerum genera Consequuntur 
(S. th. I-II 49, 1). 


§ 2. De postpraedicamentis, quae relationem praedicamentorum 
ad invicem exprimunt. 


205. Oppositio. — Oppositio ea est habitudo plurium inter se, vi cuius 
eidem sub eodem respectu simul convenire nequeant. — Oppositio divi- 
ditur in negativam et positivam, negativa in contradictoriam et priva- 
tivam, positiva in contrariam et relativam (cf. n. 18 47 sq.). 


200. Prioritas et simultas. — Prioritas est modus, quo una res prae- 
cedit. aliam.  Quintuplex recensetur hic ab Aristotele: a) prioritas 
temporis, secundum quam unum praecedit aliud duratione, ut pater 
filium; b) prioritas secundum essendi consequentiam, quae 
dicitur de eo, quod ita infertur ex alio, ut hoc non inferatur ex illo; 
ita animal est prius homine, nam infertur ex homine (est homo, ergo 
est animal), homo vero non infertur ex animali; c) prioritas ordinis 
seu positionis; d) prioritas dignitatis seu auctoritatis; e) prioritas 
naturae, quae est prioritas secundum causalitatem. et quae viget 
inter causam et effectum. Haec potest obtinere etiam sine prioritate 
durationis; potest enim contingere, ut bausa prioritate durationis non 
praecedat, semper tamen praecedit prioritate naturae, quia effectus 
necessario pendet a causa, ac proinde secundum causalitatem est 
posterior. 

Simultas est negatio prioritatis et posterioritatis, ac proinde dicitur 
tot modis, quot dicitur prioritas. Ideo est simultas temporis, quae 
est inter ea, quae simul eodem instanti exsistunt; simultas conse- 
quentiae, quae est inter ea, quae mutuo se inferunt (exemplo sit 
rationale et risibile); simultas ord inis, simultas dignitatis, simultas 
naturae; haec est inter ea, quae mutuo se inferunt, ita tamen ut 
alterum non sit causa alterius (exemplo sint correlativa). 


207. Habere. — Habere est modus, secundum quem una res ordinatur 
ad alteram, ita ut una dicatur haberi ab altera. Modi habendi prae- 
cipui sunt quinque: primus per inhaerentium, seu modus, quo accidens 
habetur a substantia; secundus per continentiam, sicut crumena habet 
pecuniam; tertius per possessionem, sicut homo habet agrum; quartus 
per relationem, sicut pater habet filium; quintus per iuxtapositionem, 
sicut Italia ad septentrionem habet Helvetiam. 

Ad 205. Vide supra ad 18. 

Ad 206. Aristoteles de prioritate et simultate agit in c. 12 Cat. et c. 11 Met. V 
(cf. S. Thom., In Met. V lect. 13 n. 936 sqq.). 

Ad 207. Aristoteles de postpraedicainento .babere" agit in c. 15 Cat. et c. 23 Met. 
V (cf. S. Thom., In Met. V lect. 20 n. 1062sqq.). 


§ 3. De postpraedlcamento motus. 


208. Quid sit postpraedicamentnm motus. — Motus est status ten- 
dentiae et viae, quo subiectum aliquod transfertur ab uno modo se 
habendi ad alium. Est igitur motus ,corrumpi' et ,fieri", quod con- 
tingit in aliquo subiecto. quatenus subiectum amittit et acquirit formam 
sive substantialem sive accidentalem. 

Motus potest sumi dupliciter: a) pro forma, quae est in «fieri" seu 
in motu (pro forma secundum quam est fieri seu motus). Ita motus 
sumi potest pro calore in fieri. Motus sic sumptus est ens incomple- 
tum, quod reductive ponitur in praedicamento termini, i. e. formae 
secundum quam et ad quam est motus. Ita «calefieri" seu calor in 
sfieri" tamquam calor incompletus pertinet reductive ad tertiam spe- 
ciem qualitatis (cf. n. 173); b) pro ipsa modalitate motus generalissime, 
l e. pro statu tendentiae seu imperfectionis generalissime. Motus 
hoc modo sumptus est postpraedicamentum neque ad ullum 
praedicamentum reduci potest, sed tamquam analogum ad plura prae- 
dicamenta spectat. 


209.  Quotuplex sit inotns. — Motus, quo amittitur forma substan- 
talis, dicitur corruptio; motus, quo acquiritur forma substantialis, 
dicitur generatio; motus ab una qualitate ad aliam contrarie oppo- 
sitam, ut ab uno colore ad alium, dicitur alte ratio; motus ab uno 
«ubi^ ad aliud. est motus localis; motus a minore ad maiorem 
quantitatem est augmentum, motus a maiore ad minorem quantitatem 
est decrementum. 

Motus per se non spectat nisi ad haec quattuor praedicamenta. 
Non enim est ,fieri' per se nisi ad substantiam et qualitatem et quan- 
titatem et «ubi". Per accidens autem ad mutationem istorum reliqua 
praedicamenta moventur et fiunt. Ita motus localis per se est ad 
«ubi“, per accidens autem ad situm, quatenus acquisito «ubi^ etiam 
situs acquiritur (cf. n. 290). 

Motus ad substantiam est 1nstantaneus, neque differunt realiter 
«fieri" et «factum esse" seu motus et terminus motus inter se et a 
re mota. Contra motus localis, motus alterationis, augmenti, decre- 
menti motus successivi sunt, ac proinde in eis motus et terminus 
motus differunt realiter inter se et a re mota seu a forma, secundum 
quam fit motus (cf. n 280). Quare solus motus successivus entitatem 
seu modalitatem quondam significat specialem a ceteris entitatibus seu 
praedicamentis omnibus realiter distinctam et ad nullum eorum redu- 

cibilem '. Est igitur motus successivus postpraedicamentum in sensu 


omnino speciali, quia cetera postpraedicamenta omnia a praedicamentis 
realiter non differunt. 


Ad 208sq. Aristotelea: Kivüjoego bé iotıv iðn K, y^veoi , o00pà, abEnor , 
uceioot , àAAoioOo1, fj karà TOzOv gerapoAn (Cat. I4, 15a 13; cf. Phys. Ill 1). — 
S. Thomas: .Cum motus, sicut infra patebit, sit actus imperfectus, omne autem, 
quod est imperfectum, sub eodem genere cadit cum perfecto: non quidem sicut 
species, sed per reductionem, sicut materia prima est in genere substantiae, necease 
est quod motus non sit praeter genera rerum in quibus contingit esse motum, et 
hoc est quod dicit [Aristoteles], quod motus non est praeter genera rerum, in qui- 
bus est motus, ita quod sit aliquid extraneum vel aliquid commune ad haec genera. 
Et hoc manifestat per hoc, quod omne quod mutatur, mutatur vel secundum sub- 
stantiam vel secundum quantitatem vel secundum qualitatem vel secundum locum, 
ut in quinto ostendetur. His autem generibus non est accipere aliquod commune 
univocum, quod non contineatur sub aliquo praedicamento, sed sit genus eorum: 
sed ens est commune ad ea secundum analogiam, ut in quarto Metaphys. ostendetur. 
Unde etiam manifestum est quod neque motus neque mutatio sunt extra praedicta 
genera; cum nihil sit extra ea, sed sufficienter dividant ens. Quomodo autem motus 
se habeat ad praedicamentum actionis vel passionis, infra ostendetur" (In Phys. III 
lect, I n.7; en ad 193). 


CAPUT III. 


LOGICA DEMONSTRATIVA. 


loannes a 5. Thoma, Cursus philos.: Logica, pars II, q. 24—27. Complutenses 
in Arist. Dialecticam, disp. 17—20. Babenstuber, Logica magna, libri analytici. 
Urriiburu, Institutiones philos.: Logica maior, 1. 2, disp. 3—4. De Maria, Philos, 
peripat.-schol.; Logica jnaior, q. 5— 6. 


QUAESTIO I: De demonstratione in genere. 


210. Quid sit demonstratio. — Demonstratio late sumpta est ratio- 
cinium quodcumque, quo habetur conclusio vera et certa. At Aristoteles, 
strictius sumendo demonstrationem, duplicem tradit definitionem, alteram 
extrinsecam per causam finalem, alteram intrinsecam essentialem per 
principia intrinsecus constituentia essentiam seu per materiam propriam, 
qua constituenda est demonstratio. 

Prima definitio est: -Demonstratio est syllogismus efficiens scire." 
.pyllogismus" intelligitur stricte pro syllogismo categorico (cf. n. 55). 
„Scire“ definitur ab Aristotele: «cognoscere causam, propter quam res 
est, quod huius causa est, et non posse hoc aliter esse" (textum Ari- 
stotelis v. ad 223). Scire igitur tria complectitur: a) ut cognoscatur 
causa, propter quam res est; b) ut cognoscatur causa formaliter tam- 


| Motus non est reducibilis ad praedicamenta, ad quae est motus, quia naturam 
significat seu modalitatem novam, modificativam horum jpraedicamentorum. Ideo 
motus non se habet ad haec praedicamenta sicut exsistentia creata ad essentiam et 
ad praedicamentum, cuius est exsistentia, ad quod ipsa reducitur. Exsistentia enim, 


quamquam realiter. distincta ab essentia, non superaddit novam naturam, sed sim- 
pliciter est actus essentiae. 

quam causa huius rei; c) ut inter causam et effectum nexus inter- 
cedat necessarius vel indefectibilis, seu ut causa in causando sit ne- 
cessaria vel indefectibilis. Idem exprimitur dicendo: scientiam esse 
cognitionem certam per causas, i.e. per causas, propter quas 
res est, seu per causas, quae non tantum sunt causae in cognoscendo 
et quoad nos, sed etiam in essendo. Haec cognitio debet esse per 
causas 1ndefectibiles, secus non esset certa; ex causa enim con- 
üngenti seu libera effectus sciri non potest cum certitudine (quamquam 
aliquando probabiliter possit coniecturari ex dispositionibus et inclina- 
tionibus ad determinatum modum agendi). Notetur tamen necessi- 
tatem esse duplicem : absolutam et conditionatam. Illa obtinet in ordine 
metaphysico, in quo viget certitudo absoluta, haec in ordine physico 
et morali, in quo certitudo viget physica et moralis tantum. De qua 
triplici certitudine in Metaphysica est ulterius dicendum. 

Scientia potest sumi ut actus, ut actus assentiendi conclusioni, et 
ut habitus. Si sumitur ut actus, solae praemissae sunt causa efficiens 
eius, nam conclusio est ipsa scientia; si sumitur ut habitus, integer 
syllogismus est causa efficiens eius. 

Altera definitio demonstrationis est: «Demonstratio est syllogismus 
constans ex veris, primis, immediatis, prioribus, notioribus causisque 
conclusionis/ Definitio haec fit per materiam propriam, qua consti- 
tuenda est demonstratio, explicando conditiones praemissarum. Cum 
dicitur: «ex veris, primis, immediatis", explicantur conditiones prae- 
missarum secundum se consideratarum ; cum dicitur: «prioribus, notio- 
ribus causisque conclusionis", conditiones explicantur, quae praemissis 
conveniunt in ordine ad conclusionem. «Ex veris": scopus demon- 
strationis est conclusio vera et certa causanda ex praemissis. Sed 
falsum non potest causare verum (cf. n. 54); ergo prima conditio prae- 
missarum est, ut sint verae. «Ex primis, immediatis", 1. e. per se notis: 
«ex primis", quia non habent propositiones priores se, ex quibus de- 
monstrarentur; «immediatis", quia carent medio, quo demonstrarentur, 
cum praedicatum conveniat subiecto immediate (cf. n. 218). Non est 
tamen necessarium, ut omnis demonstratio constet ex praemissis, quae 
formaliter et in se sint propositiones primae et 1immediatae, sed 
sufficit, ut hoc sint virtualiter, quatenus resolvuntur in proposi- 
tiones primas et dependent ex illis, sicut obtinet in systemate scienti- 
fico, cum demonstrationes inter se concatenantur et subordinantur. 
«Ex prioribus, notioribus causisque conclusionis": causae intelliguntur 
non tantum in cognoscendo et quoad nos, sed etiam in essendo. Causa 
tamen in essendo late sumitur sive pro causa physica, realiter ab 
effectu distincta, sive pro causa metaphysica, virtuali seu pro ratione 
ontologica virtualiter tantum distincta a rationato, sicut cum ex intel- 
lectu divino probatur voluntas divina et ex immutabilitate aeternitas. 
Si autem praemissae sunt causae conclusionis, sunt etiam priores 
—r causa enim praecedit effectum — et notiores, nam «propter quod 

unumquodque tale et illud magissed praemissae faciunt innotescere 
conclusionem; ergo sunt magis notae. 

Si definitiones Aristotelicae velint applicari demonstrationi late 
sumptae, in prima definitione nomine syllogismi intelligendum est quod- 
cumque ratiocinium, sive deductivum sive inductivum, et nomine scientiae 
qualiscumque cognitio per causas, etiam si sunt causae in cognoscendo 
tantum et quoad nos, non in essendo; similiter in secunda definitione 
causae conclusionis sumendae sunt non pro causis in essendo, sed in 
cognoscendo. 


211. Quotuplex sit demonstratio. — Demonstratio late sumpta dividitur 
in demonstrationem „quia“ (0r) et demonstrationem „propter quid! 
(01011). Hia probat tantum rem esse seu veram esse (probat, quod seu 
quia [òðtı] est), haec praeterea propriam et proximam causam sive 
physicam sive metaphysicam assignat, cur aliquid sit et verum sit 
(propter quid [diót] sit). 

Demonstratio propter quid probat proprietatem seu propriam pas- 
sionem de subiecto per essentiam subiecti. Essentia enim subiecti est 
causa proprietatum. Ideo est duplex: altera perfectissima probat 
propriam passionem de proprio et adaequato subiecto: Omne ad- 
mirativum est risibile; atqui omnis homo est admirativus; ergo omnis 
homo est risibilis; Quod est immutabile, est aeternum ; atqui Deus est 
immutabilis; ergo Deus est aetemus; — altera minus perfecta 
probat propriam passionem aut de aliqua specie seu individuo sub- 
iecti adaequati: Omne triangulum habet tres angulos aequales duobus 
rectis; atqui isosceles est triangulum ; ergo habet tres angulos aequales 
duobus rectis, — aut de ipso genere particulariter sumpto: Omne 
triangulum habet tres angulos aequales duobus rectis; atqui omne 
triangulum est figura; ergo aliqua figura habet tres angulos aequales 
duobus rectis. 

Demonstratione propter quid gignitur scientia propter quid, quae 
est cognitio perfectissima. Perfecta enim cognitio est, qua certo cogno- 
scitur res, prout est; iamvero res est per causas suas. Ergo cognitio 
perfecta est cognitio certa rei per causas seu scientia propter quid. 
Ideo scientia propter quid est finis ultimus totius Logicae. 

Demonstratio propter quid potest fieri per causam physicam aut 
per causam metaphysicam, et cum quattuor sint causae physicae: 
efficiens, finalis, materialis, formalis, per omnes quattuor causas potest 
fieri demonstratio propter quid, quatenus terminus medius desumitur 
ex aliqua ex his quattuor causis; ita demonstratio: ,Quod componitur 
ex contrariis, est corruptibile; atqui corpus humanum componitur ex 
contrariis; ergo corpus humanum est corruptibile", fit per causam 
materialem. 


Nota: Si res a pluribus causis dependet, ex omnibus cognoscenda 
est, ut habeatur scientia omnibus numeris perfecta. 

Demonstratio „quia“ triplex est: a priori, a posteriori, a 
simultaneo. Demonstratio quia, quae est a priori, probat effectum 
per causam, physicam aut metaphysicam, sed per causam remotam et 
communem. Exemplum sit demonstratio, qua probatur aeternitas Dei 
ex eius omniperfectione; propria enim ratio aeternitatis non est omni- 
perfectio, sed 1mmutabilitas. Sicut demonstratio propter quid, ita etiam 
demonstratio quia a priori per omnes quattuor causas fieri potest. — 
Comparando demonstrationem a priori cum demonstratione propter quid 
patet omnem demonstrationem propter quid esse a priori, sed non 
omnem demonstrationem a priori esse propter quid. 

Demonstratio a posteriori ex effectu probat causam; ita ex 
creaturis probatur exsistentia Dei. Demonstratio a posteriori potest 
fieri per inductionem, ascendendo a particularibus ad universale, sed 
plerumque fit per deductionem mediante syllogismo categorico, de- 
scendendo a principio universali; ita probatur exsistentia Dei mediante 
principio universali: in causis per se subordinatis repugnare processum 
in infinitum. — Demonstratio a simultaneo (quae dicitur etiam 
„quasi a priori") habetur, cum ratio et rationatum sunt simul natura. 
Hoc autem contingit aut ex eo, quod sunt correlativa inter se — corre- 
lativa enim sunt simul natura (cf. n. 192, 4) —, aut quia inter ratio- 
nem et rationatum non intercedit nisi distinctio rationis ratiocinantis, 
ut cum ex ente a se probatur ipsum esse subsistens. 

Tum demonstratio quia tum demonstratio propter quid potest esse 
directa et indirecta. Demonstratio directa seu ostensiva est, quae 
ex praemissis veris et necessariis positive rem demonstrat. Demon- 
stratio indirecta, quae vocatur etiam „per reductionem ad absurdum 
seu ad impossibile", rem demonstrat ostendendo oppositum esse falsum 
seu impossibile. Si reducit ad impossibile per causas impossibilitatis, 
est propter quid, ut cum dicitur: Si lapis esset vivens, sequeretur eum 
movere seipsum; si reducit ad impossibile ex effectibus, est demon- 
stratio quia: Si equus discurreret, esset rationalis. 


212. Demonstratio propter quid est ex praemissis de omni et per se. — 
Dici de omni distinguitur prioristicum et posterioristicuml. 
Prioristicum consistit in eo, quod praedicatum conveniat subiecto uni- 
versaliter distributive sive contingenter (probabiliter) sive necessario, 
posterioristicum autem requirit, ut praedicatum conveniat necessario 
(necessitate sive absoluta sive conditionata). 

Quattuor distinguuntur modi dicendi per se. Primus est, cum prae- 
dicatum est de essentia subiecti, ut rationale est de essentia hominis; 
secundus est, cum praedicatum est propria passio subiecti, ut risibile 
est propria passio hominis; tertius est, cum praedicatum est aliquid 


| Prioristicum dicitur, quod spectat ad Analytica priora, ad Logicam formalem; 
posterioristicum, quod ad Analytica posteriora, ad Logicam materialem spectat. 

substantiale; quartus est, cum praedicatum est propria operatio sub- 
jiecti, ut cum dicitur: Medicus medetur, musicus cantat. 

Demonstratio propter quid requirit praemissas de omni posterio- 
ristico et in primo et secundo modo dicendi per se. Nam in demon- 
stratione propter quid oportet praemissas esse necessarias, utpote quae 
inferant conclusionem necessariam seu conclusionem, in qua propria 
passio enuntiatur de subiecto; sed propositiones necessariae sunt in 
primo et secundo modo dicendi per se. 


213. Demonstratio propter quid perfectissima est ex praemissis ,se- 
cundnm quod ipsum". — Praemissae «secundum quod ipsum- sunt pro- 
positiones, in quibus praedicatum convenit subiecto reduplicative, qua- 
tenus tale, seu propositiones convertibiles, ut sunt: Homo est rationalis; 
homo est risibilis. lam vero perfectissima demonstratio probat propriam 
passionem de proprio et adaequato subiecto, ostendens, propter quid 
illi conveniat; sed propria passio convertitur cum proprio et adaequato 
subiecto, et proprium «propter quid- passionis (i. e. propria et im- 
mediata causa eius) convertitur cum ipsa passione. Ergo in demon- 
stratione perfectissima omnes tres termini sunt convertibiles. Exemplum 
sit demonstratio: Omne admirativum £st risibile; atqui omnis homo 
est admirativus; ergo omnis homo est risibilis, in qua omnes tres pro- 
positiones sunt secundum quod ipsum. 


Ad 210. Aristoteles «definit syllogismum demonstrativum per comparationem 
ad finem suum, qui est Scire.... Primo, ponit quod scire est finis syllogismi 
demonstrativi sive effectus eius, cum scire nihil aliud esse videatur quam intelli- 
gere veritatem alicuius conclusionis per demonstrationem. Secundo,... definit syllogis- 
mum demonstrativum per huiusmodi finem: dicens quod demonstratio est syllogis- 
mus scientialis, idest faciens scire [ó7róOse1E1v ðt Aéyo OUAAOyiOLOÓV miot- 
uoviKóv: Anal. post. 12, 71 b 17]. Tertio, exponit hoc quod dixerat scientialem ;... 
dicens quod scientialis syllogismus dicitur, secundum quem scimus, inquantum 
ipsum habemus, ne forte aliquis syllogismum scientialem intelligeret, quo aliqua 
scientia uteretur. Deinde ... concludit ex praedictis definitionem syllogismi demon- 
strativi ex materia sumptam . . . dicens quod si scire hoc significat quod diximus, 
scii, causam rei cognoscere etc., necesse est quod demonstrativa scientia, idest 
quae per demonstrationem acquiritur, procedat ex propositionibus veris, primis 
et 1mnmediatis, idest quae non per aliquod medium demonstrantur, sed per se- 
ipsas sunt manifestae (quae quidem immediatae dicuntur, inquantum carent 
medio demonstrante; primae autem in ordine ad alias propositiones, quae per eas 
probantur, ; et iterum ex notioribus et prioribus et causis conclusionis. ... Si pro- 
positiones demonstrationis sunt causa conclusionis, necesse est quod sint propria 
principia eius: oportet enim causas esse proportionatas effectibus.... Ex hoc 
concludit ulterius quod sint priores et notiores, quia omnis causa est naturaliter 
prior et notior suo effectu. ... Et quia prius et notius dicitur dupliciter, scii, quoad 
nos, et secundum naturam ; dicit consequenter quod ea ex quibus procedit demon- 
stratio, sunt priora et notiora simpliciter et secundum naturam et 
non quoad iios ('Avàykng xai Tüv ómoOsikTiKrt]v. &rmiotTri]unv ¿E àAnOov T eivai kai 
TipoTov kai àu&oov Kai yvopiucT£pov kai 7ztporépov KAİ airiov TOD OCVUNMEPAOUQATO - 
OÜTO yàp govt kai ai àpxai oikcio: TOD OeiKkvuuévov. .. . ztpóTrepa Ò- OTI KAİ 
vyvopiucTepOa Orxo - oo yàp TabTÓV TpOrgepov Tf) qoot kai zpÓ uA T poórepov, 
otó& yvopiuoTepov: Anal. post. 12, 71b 20 33. S. Th om. lect. 4 n. 9sqq. 15). 

Ad 211. „Ostendit (Philosophus) differentiam inter demonstrationem quia, et de- 
monstrationem propter quid. ... Primo ... in eadem scientia; secundo in diver- 
sis. ... Dicit ergo primo: superius dictum est quod demonstratio est syllogismus 
faciens scire, et quod demonstratio ex causis rei procedit et primis et im- 
mediatis. Quod intelligendum est de demonstratione propter quid. Sed tamen 
differt scire quia ita est, et propter quid ita est [Tò ð ócv1 O1apépe: xai 


TÒ Oi1ÓT1 £&riorao0a01, ... éva u&v Tpòrnov év ur Òr àpuéoov yivr Tat ò ovAAOyIOLUO 
(ob yàp Aaupàvera: TO mporov airov, rj o£ vob ÖIÖTI &mioTü]ur KATA TÒ TpOTOV 
aitiov), àAÀAov ð e(l Ör àuéoov uév, ààÀa ur Ói1à vTOD auTiOoU. .. . yvoptuo TEDOV . . . 


¿viote TÒ gu] airiov, WOT oTa Oià TODTOU [1f] &nòðsıEı : Anal. post. I 13, 78 a 22]. 
Et cum demonstratio sit syllogismus faciens scire, ut dictum est, oportet etiam quod 
demonstratio, quae facit scire quia, differat a demonstratione, quae facit scire 
propter quid. Et horum quidem differentia primo consideranda est in eadem 
scientia; postea consideranda est in diversis. In una autem scientia dupliciter differt 
utrumque praedictorum, secundum duo quae requirebantur ad demonstrationem simpli- 
citer, quae facit scire propter quid; scii, quod sit ex causis, et quod sit ex 
immediatis. Uno igitur modo differt scire quia ab hoc, quod est scire propter 
quid; quia scire quia est, si non fiat syllogismus demonstrativus ... per im- 
mediatum, sed fiat per mediata. Sic enim non accipietur prima causa, cum 
tamen scientia, quae est propter quid, sit secundum primam causam. Et ita 
non erit scientia propter quid. Alio modo differunt, quia scire quia est, quando 
fit syllogismus non quidem per media, idest per mediata, sed per immediata, sed 
non fit per causam : sed fit per convertentiam, idest per effectus convertibiles et im- 
mediatos. Et tamen talis demonstratio fit per notius, scii, nobis; alias non faceret 
scire. Non enim pervenimus ad cognitionem ignoti, nisi per aliquid magis notum. 
Nihil enim prohibet duorum aeque praedicantium, idest convertibilium, quorum unum 
sit causa, et aliud effectus, notius esse aliquando non causam, sed magis effectum. 
Nam effectus aliquando est notior causa quoad nos et secundum sensum, licet causa 
sit semper notior simpliciter et secundum naturam. Et ita per effectum notiorem 
causa potest fieri demonstratio non faciens scire propter quid, sed tantum quia' 
(S. Thom., In Anal. post. I lect. 23 n. 1sqq.). Cf.S. Thom., In De an. II lect. 3 n. 253: 
.Haec demonstratio est ex posteriori"; cf. Q. d. an. a. 17 (cit. ad 567). — ,Demon- 
stratio quae est ad impossibile. ... Probatur... per hoc quod oppositum est falsum" 
(S. Thom., In Anal. post. | lect. 20 n. 3; cf. In Phys. VIII lect. 21 n. 5: Demonstratio 
ostensiva, — demonstratio ad impossibile ducens). 

Ad 212. Aristoteles, quid sit dici de omni et dici per se, explicat Anal, 
post. 14; S. Thomas ib. lect. 9 et 10; cf. In Met. V lect. 19 n. 1054 sqq. 


QUAESTIO II: De praecognitis ad demonstrationem. 


THESIS XII: Ut conclusio rite causari valeat per demonstrationem 
propter quid, de praemissis praecognoscendum est, quod sunt, 1. e. quod 
verae sunt; de subiecto, quod est et quid est; de praedicato, quid est 
seu quid nomen significat. 


214. St. qu. 1. Conclusio deducitur ex veritatibus iam notis, in quibus 
virtute continetur; nam concludere est procedere a veritate cognita 
ad non cognitam, ita ut a veritate cognita efficiatur nova cognitio 
(cf. n. 52). Ergo quaedam jpraecognoscenda sunt ad demonstrationem 
instituendam. 

2. Distinguimus praecognitum: obiectum praecognoscendum, quod 
est triplex: subiectum, praedicatum, praemissae; et praecognitionem: 
modum cognitionis, quo praecognoscendum est hoc obiectum. Prae- 

cognitio duplex est: a) an sit; b) quid sit. Praecognitio ,an sit^ iterum 
duplex est, quatenus versatur circa incomplexum, de quo simpliciter 
quaeritur, an sit, aut circa complexum, de quo quaeritur, an verum 
sit. Et ,an sit", quod quaeritur de incomplexo, potest esse circa ex- 
sistentiam aut circa possibilitatem et cognoscibilitatem. In thesi «an 
sit^ non intelligitur de exsistentia (scientia enim abstrahit ab ex- 
sistentia in rerum natura), sed de possibilitate et cognoscibilitate. 
Praecognitio «quid sit“ distinguitur in «quid rei-, quod explicatur 
definitione reali, et «quid nominis", quod explicatur definitione nominali. 


215. Prob. th. I p. (de praemissis praecognoscendum esse, quod verae 
sunt). Haec assertio patet ex st. qu. n. 1. 


Prob. II p. (de subiecto praecognoscendum esse, quod est et quid 
est; de praedicato, quid est seu quid nomen significat). Si praemissae 
praecognoscendae sunt, etiam earum termini: subiectum, praedicatum, 
medius, praecognoscuntur. Sed medius est quidditas subiecti. Demon- 
stratio enim propter quid fit ex essentia subiecti; ergo de subiecto 
cognoscitur «quid est“ ac proinde etiam «quod est^", quia cognitio 
«quid sit" supponit cognitionem «quod sit". De praedicato autem non 
praecognoscitur, «quod est“ seu «quod inest“, nam hoc est probandum; 
neque «quid est“ definitione reali, nam hoc dependet a «quod est". 
Definitionem enim proprietatis ingreditur proprium subiectum. Pro- 
prietas enim definienda est tamquam aliquid huius subiecti, cuius est 
proprietas. Ita risibilitas est aliquid hominis, et hominis admirativi. 
Ergo de praedicato non potest praecognosci nisi «quid est“ nominis. 


216. Schol. Ad demonstrationem  «quia^ de subiecto tantum prae- 
cognoscendum est «quid est^ nominis, quia haec demonstratio non pro- 
cedit ex essentia subiecti, ac proinde medium demonstrationis non est 
essentia subiecti. 


217. Obi. Contra Ip. Praecognoscenda sunt de praemissis omnia, quae requiruntur 
ad deducendam conclusionem evidenter veram. Atqui ad haec pertinet non tantum 
veritas materiae (quod praemissae sunt verae), sed etiam bonitas consequentiae (quod 


forma syllogistica est recta). Ergo. — Resp. Conc. mai.; dist. min.; Et haec bonitas 
consequentiae est praecognitum  prioristicum, conc.; et haec bonitas consequentiae 
est praecognitum  posterioristicum, nego. Dist. consq. — . Thesi nostra recensentur 


tantum  praecognita posterioristica, i. e. ea, quae praecognoscenda sunt ratione ma- 
teriae. Ceterum bonitas consequentiae non est praecognoscenda explicite, sed sufficit, 
ut praecognoscatur implicite et virtualiter, id quod habetur per Logicam naturalem ; 
potest enim sine Logica artificiali aliqua demonstratio confici (cf. n. 87). 

Contra II p. Non est praecognoscendum de subiecto, quod scientia probat de 
subiecto. Atqui scientia probat de subiecto, «quod ést Ergo. — ‘Resp. Dist. mai.: 
Non est praecognoscendum ad demonstrationem «propter ğuid quod scientia probat 
per demonstrationem quia nego; non est praecognoscendum ad demonstrationem 
&quia conc. Contradist. min.: Aliqua scientia probat de subiecto, quod est, per de- 
monstrationem  Xquia  conc.; per demonstrationem «propter (uid — nego. — Licet 
demonstratio «propter duid supponat de subiecto, quod sit et quid sit, nihilominus 

eliquando scientia probat, subiectum suum esse, per demonstrationem .quia', uti 
Theologia. 


Ad 215. .Postquam ostendit Philosophus, quod omnis disciplina ex praeexsistenti 
fit cognitione, nunc ostendit, quis sit modus praecognitionis. . .. Circa [quod] scien- 
dum est, quod id cuius scientia per demonstrationem quaeritur est conclusio aliqua, 
in qua propria passio de subiecto aliquo praedicatur, quae quidem conclusio ex ali- 
quibus principiis infertur. Et quia cognitio simplicium praecedit cognitionem com- 
positorum, necesse est quod, antequam habeatur cognitio conclusionis, cognoscatur 
aliquo modo subiectum et passio. Et similiter oportet quod praecognoscatur prin- 
cipium, ex quo conclusio infertur, cum ex cognitione principii conclusio innotescat. 
Horum autem trium, scii, principii, subiecti et passionis, est duplex modus prae- 
cognitionis, scii, quia est et quid est. Ostensum est autem in VII Metaphys. quod 
complexa non definiuntur. .. Unde cum principium sit enuntiatio quaedam, non 
potest de ipso praecognosci quid est, sed solum quia verum est. De passione 
[i. e. praedicato] autem potest quidem sciri quid est, quia, ut in eodem libro 
ostenditur, accidentia quodammodo definitionem habent. Passionis autem esse et 
cuiuslibet accidentis est inesse subiecto, quod quidem demonstratione concluditur. 
Non ergo de passione praecognoscitur quia est, sed quid est solum. Sub- 
iectum autem et definitionem habet, et eius esse a passione non dependet, sed suum 
esse proprium praeintelligitur ipsi esse passionis in eo. Et ideo de subiecto oportet 
praecognoscere et quid est et quia est, praesertim cum ex definitione subiecti 
et passionis sumatur medium demonstrationis. Propter hoc ergo dicit Philosophus 
quod dupliciter necessarium est praecognoscere, quia duo sunt quae 
praecognoscuntur de his, quorum praecognitionem habemus, scii, quia est et quid 
est. Et quod alia sunt, de quibus necesse est primo cognoscere quia sunt, sicut 
principia... Alia vero sunt, de quibus oportet praeintelligere quid est quod 
dicitur, idest quid significatur per nomen, scil.de passionibus' (Aixo ©’ àv- 
aykaiov zpoytyvookeiv: TA uév yàp, ÓT1 ioti, zpobzoAaupàveiw àvaykatov, ta Ó£, Ti 
TÒ A£yóuevóv oTi, Evviévai si, tT © àuoo: Anal. post. Il, 71 a 11. S. Thom. lect. 
2 n. 1 sqq.). 


QUAESTIO 111: De principiis demonstrativis. 


B. Reiser, System der Philos.: Logik, Der Beweisgrund. 


THESIS XIII: Quaedam sunt principia per se nota omnibus. 


218. St. qn. 1. ludicia (seu propositiones) dividuntur in immediata 
seu per se nota, et mediata, non per se nota. Propositiones sunt 
immediatae seu per se notae, si praeter ipsos terminos non potest 
assignari medium seu ratio habitudinis inter S et P, sed ipsi termini 
immediate sunt ratio suae convenientiae aut discrepantiae: habitudo 
inter S et P est immediate ex ipsis terminis. „Homo est rationalis", 
.Deus est", sunt iudicia immediata, per se nota; contra: ,Deus est 
aeternus", Bhomo exsistit", sunt mediata, non per se nota; nam in 
iudicio „Deus est aeternus" S et P non immediatissime conveniunt, 
sed mediante immutabilitate: Deus est aeternus, quia immutabilis, 
potest assignari medium seu ratio, vi cuius ita sit, ^icut esse dicitur; 
item hominem exsistere non habetur ex terminis, et huius ratio as- 
signatur nativitas et conservatio in esse. Propositiones istae immediatae 
seu per se notae possunt esse affirmativae et negativae. Affirmativae 
sunt eae, in quibus praedicatum est definitio (seu quasi-definitio) meta- 

physica subiecti vel pars huius definitionis aut primum proprium 
subiecti; negativae autem sunt, in quibus praedicatum immediate op- 
ponitur definitioni vel primo proprio. Nam definitio subiecti immediate 
convenit subiecto (homo est rationalis: Deus est), et etiam primum 
proprium immediate convenit subiecto (homo est disciplinae scientificae 
capax), cum immediate conveniat essentiae; essentia enim est ipsum 
subiectum. | Similiter, quod immediate opponitur subiecto vel primo 
proprio, immediate convenit subiecto negative seu immediate negatur. 
Ita esse immediate opponitur ei quod non est; „id quod est“ autem 
est (quasi-)definitio entis, quae oppositio exprimitur principio contra- 
dictionis: Idem non potest simul esse et non essel. 

sed quantumvis sit propositio per se nota et immediata quoad se, 
tamen habitudo inter S et P intellectui non patet, nisi quatenus ter- 
mini sufficienter evidentes ei fiunt, ut possit habitudinem illam per- 
spicere. Unde si propositio aliqua per se nota consideratur per ordinem 
ad aliquem intellectum, potest esse per se nota secundum se et quoad 
illum intellectum, si eius termini huic intellectui evidentes sunt, in- 
quantum sufficit ad habitudinem inter eos perspiciendam, secus est per 
se nota secundum se tantum et non quoad illum intellectum. Ex quo 
deducitur propositionum per se notarum divisio in per se notas quoad 
omnes et per se notas quoad sapientes tantum. Propositiones 
per se notae quoad omnes sunt eae propositiones per se notae, quarum 
termini immediate, ope solius experientiae sensilis sine ratiocinio ullo, 
sive deductivo sive inductivo, sunt in notitia omnium, inquantum suf- 
ficit ad habitudinem inter S et P perspiciendam. Propositiones per 
se notae quoad sapientes tantum, sunt illae propositiones per se notae, 
quarum termini nonnisi ratiocinio innotescunt, quantum sufficit ad habi- 
tudinem eorum inter se perspiciendam, i. e. innotescunt iis, qui ratio- 
cinii ope sapientes facti sunt. 

Propositiones per se notae omnibus sunt eae, quarum termini sunt 
conceptus universalissimi. Hi conceptus immediate ex sensili experientia 
abstrahuntur (cf. Phil. nat. th. LVI), eorumque habitudo ad invicem sta- 
tim innotescit. Ita propositiones per se notae omnibus sunt: idem non 
posse simul esse et non esse; totum esse maius sua parte (esse maius 
sua parte est immediatum proprium totius). Propositiones autem per 
se notae sapientibus tantum sunt minus universales. Conceptus enim 
minus universales seu determinatiores rerum a nobis non acquiruntur 
nisi inductione ex singularibus, et hi conceptus iterum distincti non 
redduntur, ita ut exhibeant essentiam metaphysicam nisi ratiocinio et 


| Inter propositiones per se notas recensentur etiam propositiones identicae 
(Petrus est Petrus) et propositiones disiunctivae conflatae ex membris contradictoriis 
(Petrus vel currit vel non currit) (cf. Urràburu, Instit. philos.: Log. maior, n. 194). 
Sed propositio identica seu tautologies proprie iudicium non est, neque est principium. 
Et propositiones illae disiunctivae non sunt nisi expressio determinatior principii 
exclusi tertii seu principii contradictionis. 

scientifica notarum analysi (cf. 583, 3). Ita hominem esse rationalem, 
est propositio per se nota sapientibus tantum ; nam mediante ratio- 
cinio tantum ex singularibus coniungimus esse rationale cum aliis notis, 
quibus concipimus hominem. Similiter Deum esse est per se notum 
sapientibus tantum. 

Doctrina de propositionibus per se notis potest breviter ita proponi: 
Omnis propositio per se nota caret medio in essendo; quod si est 
per se nota quoad omnes, caret etiam medio in cognoscendo, et 
sicut est sine medio, ita etiam cognoscitur sine medio. Quare pro- 
positio per se nota non tantum quoad se, sed etiam quoad omnes, 
directe neque a priori neque a posteriori probari potest N sed neque 
demonstratione indiget. Propositio autem per se nota quoad se tan- 
tum, probatur directe aut deductione a priori, si est propositio, 
cuius praedicatum est primum proprium subiecti, quae probatur mediante 
essentia metaphysica subiecti, aut deductione a posteriori, siclit 
Deum esse probatur ex effectibus, aut inductione, sicut probatur 
hominem esse rationalem. 

Propositiones per se notae principia dicuntur, quatenus sunt 
primum, unde alia deducuntur et cognoscuntur; nam principium se- 
cundum Aristotelem est ,primum unde aliquid aut est aut fit aut 
cognoscitur". Principia per se nota omnibus seu communissima vo- 
cantur axiomata. Haec sunt semina omnium scientiarum. Principia 
per se nota sapientibus tantum dicuntur principia particularia. 

2. Principia per se nota inter veteres recusabant ii qui, teste Ari- 
stotele, nihil admittere volebant, nisi quod demonstraretur. Quorum 
alteri in scepticismum abibant, cum conatus omnia demonstrandi pro- 
cessum inducat in infinitum; et hi dicebant, non dari nisi scientiam 
hypotheticam suppositis principiis, de quibus non esset certitudo, in 
quam doctrinam etiam plures recentes deveniunt philosophi et mathe- 
matici (Positivistae). Alteri vero ad scepticismum evitandum circularem 
inducebant demonstrationem, probando conclusionem ex principiis et 
iterum principia ex conclusionibus. 


219. Prob. th. Arg. I. (per reductionem ad absurdum). Si negantur 
principia per se nota omnibus, inducitur scepticismus. Atqui scepti- 
cismus est absurdus2. Ergo. 

Neque ad scepticismum vitandum confugi potest ad demonstrationem 
circularem. Nam etiam haec est absurda, cum ita idem per idem ac 
proinde nihil probetur. 

Arg. II. (directum). Principia per se nota sunt indicia, in quibus 
habitudo inter subiectum et praedicatum ex ipsis terminis patet; om- 


| Indirecte seu per reductionem ad absurdum omnes propositiones per se notae 


demonstrari possunt, excepto principio contradictionis. Qua de re ex professo in 
Metaphysica est dicendum. 


* De scepticismi absurditate latius in Metaphysica erit dicendum. 

nibus per se nota sunt, si eorum termini immediate in notitia sunt 
omnium. Atqui quaedam sunt iudicia per se nota, quorum termini im- 
mediate sunt in notitia omnium. Ergo. 

M ai. patet ex st. qu. — Prob. min. Omnes immediate intelligunt, quid 
sit ens et non-ens, totum et pars, ac proinde iudicia per se nota: Ens 
non est non-ens, seu idem non potest simul esse et non esse; totum : 
est maius sua parte, sunt iudicia, quorum termini immediate sunt in 
notitia omnium. 


220. Coroll. Ergo datur habitus principiorum, qui consistit in 
facilitate formulandi seu cognoscendi principia per se nota. — Habitus 
principiorum, qui etiam intelligentia seu intellectus vocatur, 
non est innatus, sed acquisitus. Acquiritur enim eo quod termini acqui- 
runtur seu abstrahuntur ex sensibilibus. At neque cum ipsis speciebus 
identificatur, quibus termini cognoscuntur, sed resultat ex intellectu 
per species determinato. [ta acquisito conceptu totius et partis re- 
sultat habitus formulandi principium: Totum est maius sua parte, qui 
habitus, acquisitis aliis terminis, ad alia etiam principia extenditur. 


221. Schol. 1. Principia per se nota ex experientia sensili seu ex 
sensili cognitione colliguntur eo ipso quod termini acquiruntur seu abs- 
trahuntur, ut patet ex dictis. Ex quo accuratius determinatur id quod 
in statu quaestionis diximus: principia per se nota carere medio. Cum 
dicitur principium per se notum quoad omnes carere medio in essendo 
et in cognoscendo, excluditur quodcumque medium in essendo, non 
vero in cognoscendo, quia non excluditur medium (in cognoscendo), qu 
est experientia sensilis; secus omnino nulla iam essent principia per 
se nota quoad nos, cum omnis cognitio nostra ex sensibus originetur; 
sed excluditur praevia cognitio intellectiva, ex qua per modum con- 
clusionis deduceretur principium. 

2. Habitus principiorum duplex distinguendus est: a) habitus prin- 
cipiorum speculativorum, qui simpliciter 1ntelligentia vocatur; b) ha- 
bitus principiorum practicorum, qui vocatur synteresisl. Hos habitus 
inter se essentialiter distingui patet ex dictis n. 100 sqq. 

Principia speculativa principalia haec sunt: 

I. Principium contradictionis: Nihil potest simul sub eodem re- 
spectu esse et non esse. (Ens non est non-ens.) 

II. Principium exclusi tertii: Non est medium inter esse et 
non esse. 

III. Principium convenientiae et discrepantiae: Quae sunt eadem 
uni tertio, sunt eadem inter se. Quorum unum distinguitur a tertio, 
a quo alterum non distinguitur, ea inter se distingui oportet. 

IV. Principium, quod dicitur ,,dictum de ómni et „dictum 
de nullo". 


| ovviTI]proi , conservatio. 
Gredt» Elem. philoa. 1. Ed. 7. 

V. Principium rationis sufficientis: Nihil est sine ratione 
sufficiente. 

3. Duplex est demonstratio circularis seu circulus in demonstrando: 
alter uniformis, difformis alter. Circulus uniformis seu vitiosus 
est, cum a conclusione formaliter prout demonstrata seu cognita ex 
principis fit regressio ad principia, ut cum quis postquam probavit 
spiritualitatem animae ex operationibus eius spiritualibus, iterum spiri- 
tualitatem harum operationum ex animae spiritualitate probare conatur. 
Circulus difformis est, cum a conclusione non prout cognita ex prin- 
cipiis, sed prout alia via seu alio medio cognita, fit regressio ad prin- 
cipia. Hic circulus non est formalis, sed materialis tantum, neque eo 
probatur idem per idem, quia conclusio alio medio cognita, a qua fit 
regressio ad principia, non est nisi materialiter eadem cum conclusione 
prout ex principiis deducta fuit. Haec demonstratio circularis seu re- 
gressiva, qua utuntur omnes fere scientiae, recta methodo iungit de- 
monstrationem quia" et na posteriori" cum demonstratione „a priori" 
et „propter quid": ex imperfecta cognitione effectus cognoscitur causa, 
cognitione similiter imperfecta, quae cognitio imperfecta causae ul- 
teriore speculatione perficitur, et ita ex causa perfectius cognita re- 
gressio fit ad effectum ipsum perfectius cognoscendum. Sic philosophus 
naturalis a proprietatibus corporis demonstrando ascendit ad corporis 
essentiam, et postquam ulteriore speculatione hanc essentiam perfectius 
penetravit, ab ea iterum ad proprietates melius cognoscendas descendit. 
similiter metaphysicus ex creaturis ascendit ad Deum, a quo iterum 
ad creaturas melius cognoscendas descendit. 

Dictum est orhnem argumentationem deductivam esse circulum vi- 
tüosum, cum propositio universalis non habeatur nisi inductione ex 
particularibus, quae particularia iterum ex propositione universali de- 
ducerentur (St. Mill). — Sed a) negatur suppositum. Propositio uni- 
versalis, quae constituit maiorem  argumentationis deductivae, non 
tantum inductione, sed etiam immediate ex ipsis terminis saepe haberi 
potest (principia per se nota), b) Etiam cum concurrit inductio phy- 
sica ad generandam propositionem universalem, tamen non fit circulus 
vitiosus, quia inductio physica non innititur sola enumeratione parti- 
cularium, sed etiam principio causalitatis (cf. n. 77). Quare si induc- 
tone cognoscitur hominem esse rationalem, et exinde concluditur Petrum 
esse rationalem, non est circulus vitiosus. 


222. Obi. 1. Principia per se nota omnibus sunt principia, quae carent medio. 
Atqui principia, quae carent medio, non sunt per se nota omnibus. Ergo. — Resp. 
Dist. mai.: Quae carent medio in essendo et in cognoscendo, conc.; in essendo tantum, 
nego. Contradist. min. 

2. Atqui nulla sunt principia, quae carent medio in essendo et in cognoscendo. 
Probo. Principia, quae carent medio in essendo et in cognoscendo, sunt principia, 
quae immediate ab intellectu cognoscuntur. Atqui nulla sunt principia, quae im- 
mediate ab intellectu cognoscuntur. Ergo. — Resp. Dist. niai.: Mediante tamen cogni- 
tione sensili, conc.;; neque mediante cognitione sensili, nego. Contradist. m in. 


Caput III. Logica demonstrativa. 179 


3. Atqui mediante sola cognitione sensili nulla principia immediate cognoscuntur. 
Probo. Quae cognoscuntur mediante inductione, non cognoscuntur mediante sola 
cognitione sensili. Atqui haec principia cognoscuntur mediante inductione. Ergo. — 
Resp. Dist. mai.: Mediante inductione proprie dicta, conc.; mediante inductione im- 
proprie dicta, quae est sola abstractio et comparatio terminorum, nego. Contradist. min. 

4. Atqui mediante sola abstractione et comparatione terminorum nulla cognoscun- 
tur principia. Probo. Sine ratione sufficiente nulla cognoscuntur seu admittuntur 
principia. Atqui principia, quae sola abstractione et comparatione terminorum co- 
gnoscuntur, cognoscuntur et admittuntur sine ratione sufficiente. Ergo. — Resp. 
Dist. mai.: Sine ratione sufficiente tum extrinseca tum intrinseca ipsis terminis, 
conc.; Sine ratione sufficiente extrinseca, nego. Contradist. rnin. 

5. Atqui omnia principia cognitionis habent rationem sufficientem extrinsecam. 
Probo. Principia, quae pendent a Deo, habent rationem sufficientem  extrinsecam. 
Atqui omnia principia pendent a Deo. Ergo. — Resp. Dist. mai.: Necessario habent 
rationem sufficientem extrinsecam, a qua pendent tamquam a medio nostro in cogno- 
scendo et tamquam a medio in essendo, nego; a qua pendent tamquam a principio 
essendi, conc. Contradist. min. — Veritas primorum principiorum dependet a Deo 
tamquam a principio essendi (tamquam a causa exemplari), sed non tamquam 
a nostro medio in cognoscendo neque tamquam a medio in essendo, ita ut tam- 
quam ratio, cur P conveniat S°, assignandus esset Deus. 

Ad 218. Aristoteles in Anal. post. I 2 distinguit .notiora secundum natu- 
ram* seu quoad se, et .notiora quoad iios (yvopiucotrepov Tf) boe et mpò uà : 
71 b 34 [cf. ad 210]. Item in Phys. Il 1 (tò Òr atò xai ur ð abt yvoptiuov: 
193a5). Cf. S. Thom., In Anal. post. I lect. 4 n. 15sq.; In Phys. II lect. 1 fin. — 
Aristoteles „definit immediatam propositionem, et dicit quod immediata 
propositio est, qua non est altera prior ['Apxün ð é&oTtiv (moóOciEeo T poóraoti 
àüpueoo , àueoo Oé N urn Tiv AÀ ztporépa: Anal. post. I2, 72a 7].... Aliud [im- 
mediatum principium] est, quod dicitur "dignitas vel .maxima propositio 
[àSiiuua : ib. 72a 17, item: c. 10, 76bl4; Met. IV 3 «cit. ad 646)] quam necesse est 
habere in mente et ei assentire quemlibet, qui doceri debet. ... Quaelibet propositio, 
cuius praedicatum est in ratione subiecti, est immediata et per se 
nota, quantum est in se. Sed quarundam propositionum termini sunt tales, 
quod sunt in notitia omnium, sicut ens, et unum, et alia quae sunt entis, in 
quantum ens: nam ens est prima conceptio intellectus. Unde oportet quod tales 
propositiones non solum in se, sed etiam quoad omnes, quasi per se notae 
habeantur. Sicut quod, non contingit idem esse et non ésse (S. Thom., In Anal, 
post. I lect. 5 n. 2 6sq.; cf. S. th. 12, 1; C.g.I 11; Ver. 10, 12; Pot 7, 2 ad 11). 

Ad 219. Aristoteles .quod certa cognitio aliquorum habeatur sine demon- 
stratione. sic probat. Necesse est scire priora, ex quibus est demonstratio ; sed haec 
aliquando contingit reducere in aliqua immediata; alias oporteret dicere quod inter 
duo extrema, scii, subiectum et praedicatum, essent infinita media in actu ; immo 
plus, quod non esset aliqua duo accipere, inter quae non essent infinita media. 
Qualitercumque autem media assumantur, est accipere aliquid alteri immediatum. 
Immediata autem cum sint priora, oportet esse indemonstrabilia. Et ita patet quod 
necesse est aliquorum scientiam haberi sine demonstratione. Si ergo quaeratur, 
quomodo immediatorum habeatur scientia, respondet quod non solum eorum est 
scientia, immo eorum cognitio est principium quoddam totius scientiae. Nam ex 
cognitione principiorum derivatur cognitio conclusionum, quarum proprie est scientia. 
Ipsa autem principia immediata non per aliquod medium extrinsecum cogno- 
scuntur, sed per cognitionem propriorum terminorum. Scito enim, quid est totum et 
quid est pars, cognoscitur quod omne totum est maius sua parte, quia in talibus 
propositionibus, ut supra dictum est, praedicatum est de ratione £ubiecti 
(Pauév oboTs mzàoav EmiotTüunv ómoOsikTiKrt]v eivai, AAAA TÜV TOV AAÈOIVV üvorróOelK- 
TOV. .. . Kai àpxrv Emiotüun civar Tivoi pauev, ñ Tob. ópovu yvopiZouev. Anal. post. 
13, 72 b 18. S. Thom. lect. 7, n. 7 sq. ; cf. In Met. IV lect. 6 n. 599 sqq.). 

Ad 220. S. Thomas: ,Prima autem principia speculabilium nobis naturaliter in- 
dita, non pertinent ad aliquam specialem potentiam ; sed ad quendam specialem ha- 
bitum, qui dicitur intellectus principiorum, ut patet in VI Eth. [c. 6]. Unde 
et principia operabilium nobis naturaliter indita, non pertinent ad specialem poten- 
tiam ; sed ad specialem habitum naturalem, quem dicimus synderesim?* (S. th. I 79, 12). 
Acineta voOv eivai Tov àpxov (Eth. Nie. VI 6, 1141 a 7). Ad quem locum S. Tho- 
mas (lect. 5 n. 1178sq.) dicit: ^Relinquitur quod horum [indemonstrabilium] prin- 
cipiorum sit intellectus. Accipitur autem hic intellectus non pro ipsa intellectiva 
potentia, sed pro habitu quodam quo homo ex virtute luminis intellectus agentis 
naturaliter cognoscit principia indemonstrabilia.! Cf. S. th. I-II 51, 1 ; In Anal. post. II 
19 lect. 20 n. 3 sqq. 

Ad 221. ,Quia igitur universalium cognitionem accipimus ex singularibus, [Ari- 
stoteles] concludit manifestum esse quod necesse est prima universalia principia 
cognoscere per inductionem l. Sic enim, scii, per viam inductionis, sensus facit uni- 
versale intus in anima, in quantum considerantur omnia 8ingularia  (ArAov ñ òn 
nuiv t nmnpwta Anaywyh yvopiZeiv àvaykaióv xai yàp kai aio0not obDTro TÒ kKa00- 
ov é£guTmOtEl. .. . &mioTH]ur Ò anaoa uerà Aóyovu oti, TOv àpxov Ermiorüun uêv ook 
àv gin, nei Ò obdiv àAnO^oTepov Evóéyerai eivai &miotTr])ur] ñ voOv, vou üv sin TOv 
àpxcov: Anal. post. II19, 100b 3 10. S. Thom. lect. 20 n. 14sq.; cf. ib. lect. 12 n. 2). 


QUAESTIO IV: De effectu demonstrationis seu de scientia. 


S 1. De scientia in genere. 


223. Quid sit scientia. — Scientia est cognitio certa per causas. Haec 
potest esse per causas, ex quibus aliquid infallibiliter procedit ita, ut 
exinde necessario deduci possit; in quo consistit scientia in sensu 
strictiore. Sed est etiam cognitio per causas, ex quibus aliquid reapse 
procedit, ita tamen, ut etiam aliter esse posset: historia generis hu- 
mani. Haec est scientia in sensu minus stricto, quae certitudinem 
suam non ex causis haurit, sed ex factis cognitione sensili cognitis 
et ad posteros transmissis. Non est tamen mera factorum enumeratio, 
sed facta explicare nititur causaliter ex conexione eorum ad invicem. 
Quae vero est scientia in sensu strictiore, certitudinem suam ex ipsis 
causis haurit. Scita infallibiliter ex causis suis deducit per demon- 
strationem, aut etiam immediate sine demonstratione per simplicem 
apprehensionem perfectam effectum in causa sua cognoscit. Illa est 
scientia imperfecta, scientia rationalis humana; haec est scientia per- 
fecta Dei et angelorum. 

Scientia rationalis potest sumi pro actu tamquam actualis cognitio 
per demonstrationem ex causis; et potest sumi pro habitu et pro 
systemate. Scientia sumpta pro habitu definitur: habitus per demon- 
strationem acquisitus et ad demonstrationem inclinans. Est igitur ha- 
bitus scientiae qualitas supperaddita intellectui, in virtute cuius dis- 
ponitur ad discurrendum in aliqua materia scientifica. Hic habitus 
prima demonstratione acquiritur, sed imperfecte et per modum dis- 
positionis, quae demonstrationibus subsequentibus perficitur et robo- 


| Inductio hic sumitur non pro ratiocinio inductivo, sed pro simplici abstractione 
(CL, fne 13). 


Caput III. Logica demonstrativa. 181 


ratur (cf. n. 86, 2). Sicut actus scientiae, ita etiam habitus est simplex 
qualitas, quae novis demonstrationibus ad alia obiecta extenditur 
(cf. n. 395 sqq.). 

Scientia sumpta pro systemate est artefactum logicum et ali- 
quid complexi, quod consistit in ordinatione conceptuum, qua consti- 
tuuntur definitiones, divisiones, argumentationes circa aliquam materiam 
scientificam. Haec ordinatio permanenter invenitur in mente et in 
scriptura: in mente habitualiter tamquam ordinatio specierum, in scrip- 
tura (in libro tractante scientiam) tamqum in signo. 


224.  Qnotuplex sit scientia. — Scientia latissime sumpta dividitur: 
a) divisione analoga in scientiam in sensu strictiore; quae est per cau- 
sas, ex quibus aliquid infallibiliter procedit; et scientiam in sensu minus 
stricto, quae est historia generis humani. Scientia in sensu strictiore 
sumpta tamquam cognitio per causas, ex quibus certitudinaliter aliquid 
deducitur, subdividitur (divisione etiam analoga) in scientiam specu- 
lativam et scientiam practicam. Scientia speculativa est scientia proprie 
dicta, scientia practica est scientia improprie dicta, quae est ars 
(stricte) et prudentia (cf. n. 227). Sola scientia speculativa est scien- 
tia proprie dicta, quia scientia essentialiter cognitionem intellectus 
significat, quae versatur circa universalia et necessaria. Ideo scientia 
practica, quae extenditur ad opus singulare contingens alterius fa- 
cultatis, deficit a scientia proprie dicta. Est tamen scientia magis 
stricte quam historia, quia in scientia practica adhuc salvatur co- 
enitio per causas, ex quibus aliquid certitudinaliter cognoscitur. 
b) Essentialiter tum scientia speculativa tum practica dividitur 
ratione obiecti formalis; nam sicut omnis habitus, ita etiam scientiae 
specificantur et distinguuntur per obiecta sua formalia, ad quae essen- 
tialiter ordinantur. De hac divisione agemus thesi XIV. c) Dividitur 
accidentaliter ratione subordinationis tum scientia speculativa tum 
practica in scientiam subalternantem et subalternatam, de 
qua divisione agemus paragraphO sequenti, d) Dividitur scientia spe- 
culativa, ratione perfectionis et imperfectionis, in scientiam propter 
quid et scientiam quia, quatenus est cognitio per causam propriam 
in essendo aut non est per causam propriam in essendo, sed per causam 
remotam aut per effectum aut a simultanéO (cf. n. 211). Haec divisio 
est in perfectum et imperfectum, quod reductive pertinet ad speciem 
perfecti (cf. n. 173). Est enim scientia ,quia' scientia initialis seu 
cognitio rei imperfecta, cum non attingat „propter duid rei, sed ,an 
ést tantum seu factum. — Hic notetur differentia divisionis demon- 
strationis et scientiae in ,quia' et „propter ğuid Demon- 
stratio simpliciter tamquam univocum dividitur ita, quia ratio demon- 
strationis eodem modo seu univoce convenit demonstrationi quia et 
propter quid, scientia vero non dividitur tamquam univocum in scien- 
tiam quia et propter quid; scientia enim abstrahit a demonstratione, 

et ratio cognitionis per causam diversimode seu aequivoce convenit 


scientiae quia et propter quid, ita tamen ut altera reducatur ad 
alteram. 


225. Scientia propter quid. — Scientia propter quid est scientia pro- 
priissime sumpta et scientia simpliciter perfecta. Ex dictis de demon- 
stratione propter quid haec statuenda sunt circa scientiam propter 
quid : a) Scientia propter quid ex essentia sui subiecti proprietates eius 
necessarias probat. Essentia enim est causa propria proprietatum. Ita 
Metaphysica ex essentia entis proprietates communes entis deducit; 
ex essentia entis creati deducit proprietates entis creati, ex essentia 
entis increati proprietates entis increati. Similiter Philosophia naturalis 
ex essentia entis mobilis (corporis) sufficienter manifestata huius es- 
sentiae proprietates declarare nititur, b) Medium demonstrationis scien- 
tiae propter quid est definitio subiecti. c) Principium primum proprium 
scientiae propter quid est propositio, quae definitionem subiecti prae- 
dicat de subiecto. In ea enim virtualiter et in confuso continentur 
omnes conclusiones; nam essentia subiecti est prima radix seu causa 
omnium proprietatum. Hoc tamen non ita intelligendum est, quasi 
nullis intervenientibus alus definitionibus ex generica subiecti defini- 
tione omnes huius scientiae conclusiones immediate deduci possent. 
Sed ex generica definitione genericae proprietates deducuntur. Postea 
ex hac definitione. etiam. subiecti divisio deducitur. Ita determinantur 
definitiones specierum. sub subiecto contentarum, et mediantibus his 
definitionibus principia formulantur specialia, ex quibus conclusiones 
deducuntur. Ita Metaphysica generalis ex ente qua tali proprietates 
entis deducit. Sed deducit etiam divisionem entis in ens creatum et 
increatum, et tamquam Metaphysica specialis demonstrat proprietates 
entis creati et increati. 


226. De singularibus non est scientia. — Effatum hoc commune schola- 
sticorum, quod enuntiatur de scientia proprie dicta seu speculativa, 
non de scientia practica, intelligatur a) de singulari materiali, de sub- 
stantia corporea, non de singulari immateriali seu. de substantia spiri- 
tuali, in qua quidditas et individuum non differunt, cum in eis indivi- 
duatio nihil superaddat quidditati; b) de singulari tamquam de subiecto, 
cuius proprietates essent sciendae ex essentia subiecti; c) de singulari 
reduplicative, ut singulare est, ita ut scientia formaliter sit de uni- 
versalibus, de singularibus autem non sit, nisi inquantum in ipsis in- 
sunt universalia: ita de triangulo est scientia seu cognitio certa per 
causam, eius angulos aequivalere duobus rectis, ideo etiam de hac 
figura singulari cognosco eius angulos aequivalere duobus rectis per 
causam, quia est triangulum. 

Effatum ita intellectum probatur a) ex eo quod non sunt proprie- 
tates seu attributa, quae necessario convenirent individuo materiali, ut 
individuum est; quidquid enim convenit individuo ut individuo, contin- 

genter convenit; b) quia quidditas singularis nos latet nec cognoscimus 
individua nisi ex accidentium aggregatione, ex notis individuantibus, 
quae individuo contingenter conveniunt. — Versatur tamen divina 
scientia, quae est simul speculativa et practica (cf. n. 101; 872, 1), 
circa singularia et ea quae ipsis contingenter conveniunt, quia Deus 
per essentiam suam tamquam per causam primam indefectibilem haec 
omnia certitudinaliter cognoscit. 


221. Scientia practica. — Scientia essentialiter speculativa est. Scientiae 
autem practicae, ars et prudentia, dicuntur scientiae analogice. Recta 
enim ratio factibilium et agibilium est cognitio certa per causas (.recta 
ratio“), quae extenditur ad praxim, i. e. ad opus distinctum a cogni- 
tione. Arte enim et prudentia scit intellectus facere et agere, i. e. habet 
cognitionem certam per causas circa agibilia et factibilia. cum scientia 
proprie dicta, i. e. speculativa, sciat simpliciter. 

Ars est cognitio per causas, quia deducit conclusiones practicas 
ex regulis universalibus et necessariis, quae habentur ex consideratione 
finis seu operis ad quod ordinatur ars. Ars est cognitio per causas 
certa, quia, etsi conclusiones versantur circa singulare concretum effi- 
ciendum, tamen sunt practice certae, i. e. indicant modum agendi 
necessario ac proinde etiam certo rectum, etsi id quod efficitur, non 
est necessarium, sed contingens. — Probe distinguatur ars mechanica 
ab habitu entitativo, a speciali illa. flexibilitate musculorum, quae 
comitatur artem mechanicam. Etiam ars mechanica essentialiter est 
habitus operativus intellectivus: Intellectus scit imperare artificiosum 
membrorum motum; ita arte pulsandi organum intellectus scit imperare 
artificiosam digitorum motionem. 

Prudentia est cognitio per causas. Regulae prudentiales non 
sunt universales, sed singulares et contingentes, quae deducuntur spe- 
culative ex principiis moralibus per conscientiam, ad opus autem appli- 
cantur practice per prudentiam (cf. n. 103, 2). Quatenus haec appli- 
catio est practica conclusio, prudentia est cognitio per causas. Et haec 
conclusio est etiam practice certa, quamquam obiectum, circa quod 
versatur, est singulare contingens, quia practice dictat modum agendi 
infallibiliter rectum seu prudentem. Quare prudentia est cognitio certa 
per causas. 


Ad 23. Aristoteles .cum dicit: Cum causam arbitramur etc., ponit 
definitionem ipsius scire simpliciter. Circa quod considerandum est quod scire 
aliquid est perfecte cognoscere ipsum, hoc autem est perfecte apprehendere veri- 
tatem ipsius; eadem enim sunt principia esse rei et veritatis 1psius.... Oportet 
igitur scientem, si est perfecte cognoscens, quod cognoscat causam rei scitae. 
Si autem cognosceret causam tantum, nondum cognosceret effectum in actu, quod 
est scire simpliciter, sed virtute tantum, quod est scire secundum quid et quasi 
peraccidens. Et ideo oportet scientem sim pliciter cognoscere etiam appli- 
cationem causae ad effectum. Quia vero scientia est etiam certa cognitio rei, quod 
autem contingit aliter se habere, non potest aliquis per certitudinem cognoscere ; 
ideo ulterius oportet quod, id quod scitur, non possit aliter se habere. Quia ergo 

scientia est perfecta cognitio, ideo dici: Cum causam arbitramur cogno- 
scere; quia vero est actualis cognitio per quam scimus simpliciter, addit: et quon- 
iam illius est causa; quia vero est certa cognitio, subdit: et non est con- 
tingere aliter se liabere  (Eriorao0ai ðt oióugO0. &xaotov ... OÓrav TAV T alriav 
oioue0a yivookeiv ð rv TÒ nmpyua &otiv, OTI &keivovu atia &ori, kai ur £&vó&xyeo0at 
TOÙT’ &AAw xev: Anal, post 12, 71 b 9. S. Thom. lect. 2 n. 5; cf. Eth. VI 6, 1140 
b 31; S. Thom. lect. 5 n. 1175 sqq.). 


Ad 224. Cf. text. cit. ad 211 et In Anal. post. II lect. 1. 


Ad 226. Scientiam non esse de rebus sensibilibus Aristoteles ostendit Anal. post. 
I 31. Cf. S. Thom. lect. 42 44. 


A d 227. S. Tho mas: In De an. Ill lect. 15 n. 820sqq.; In Met. II lect. 2 n. 290sq.; 
In Eth. VI lect. 2 n. 1129sqq.; Ver. 3, 3; S. th. I 14,16; 79, 11 ; I-II 57, 3 4 5. Ib. ad 3: 


Verum intellectus practici [infallibiliter] accipitur per conformitatem ad appetitum 
fectum. Cf. text, ad 92 101. 


$ 2. De subaltematione scientiarum. 


228. Quotuplex sit scientiarum subalternatio. — Scientiarum subalter- 
natio triplex esse potest: ratione finis, ratione subiecti, ratione prin- 
cipiorum . 

subalternatio ratione finis in scientiis practicis, in artibus contingit, 
quatenus finis unius subicitur fini alterius; ita organi construendi ratio 
subalternatur Musicae. 

Subalternatio ratione subiecti habetur, cum subiectum unius sub 
subiecto alterius continetur, quod duplici modo fieri potest: 1. ita ut 
subiectum scientiae subalternatae resultet ex additione differentiae 
essentialis et specificae ad subiectum scientiae subalternantis, quo- 
modo subiectum scientiae de animali resultat ex additione viventis 
sensitivi ad corpus physicum, unde scientia de animali est subalternata 
Physicae.. Scientia hoc modo subalternata non pendet a subalternante 
ratione principiorum, habet enim mediante definitione subiecti sui prin- 
cipium per se notum, unde deducat proprias subiecti sui passiones, 
neque est scientia distincta a subalternante, sed pars eius, ut ex 
exemplo allato patet; nam eadem scientia, quae agit de généré, agit 
etiam de eius speciebus. 2. Subiectum unius potest contineri sub sub- 
iecto alterius ita, ut subiectum scientiae subalternatae resultet ex ad- 
ditione differentiae accidentalis ad subiectum scientiae subalter- 
nantis, quomodo subiectum Musicae | ex additione sonori ad numerum, 
subiectum Perspectivae ex additione visualis ad lineam, quibus fit, ut 
Musica sit subalternata Arithmeticae, Perspectiva Geometriae. 

Quodsi hoc ultimum contingit, habetur etiam subalternatio 
ratione principiorum; nam scientia alteri subalternata ratione 
subiecti ita, ut subiectum eius resultet ex additione differentiae mere 
accidentalis ad subiectum subalternantis, caret suis principiis per 
se notis, ac proinde pendet a subalternante ratione principiorum. 
Subiectum enim ita exortum est aggregatum accidentale, licet scientia 


| Quod dicitur, non intelligatur de arte, sed de scientia musicali, quae versatur 
circa numerorum proportiones in sonis. 

subalternata non agat de eo, ut est aggregatum seu ens per accidens, 
sed agit per se de differentia accidentali, prout tamen conotat subiectum 
scientiae subalternantis. Quae cum ita sint, non potest probare proprias 
passiones sui subiecti nisi recurrendo ad conclusiones scientiae sub- 
alternantis. Atque haec subalternatio est propria, in ratione 
ipsius scientiae et cognitionis, cum ceterae impropriae 
tantum sint. Nota tamen non omnem differentiam | accidentalem ad- 
ditam constituere novam scientiam  subaltematam, sed eam tantum, 
vi cuius sub lumine scientiae subalternantis nova oritur scibilitas. 

Subalternatio ratione principiorum  subdividitur in propriam 
et 1mpropriam, simpliciter et sec undum quid.  Subalternatio 
propria et simpliciter est ea, quam hucusque descripsimus. Subalternatio 
ratione principiorum impropria (sed simpliciter) ea est, qua scientiae 
omnes, quae sub naturali rationis lumine procedunt, Metaphysicae 
subalternantur, quatenus omnium subiecta tamquam  quasi-species sub 
Metaphysicae subiecto continentur, quo non desinunt esse scientiae 
distinctae inter se et a Metaphysica propter diversum  abstractionis 
gradum et diversum obiectum formale. Ex hac tamen subalternatione 
resultat principia omnia per se nota ceterarum scientiarum esse con- 
tractiones principiorum Metaphysicae, sicut subiecta sunt contractiones 
entis, quod est Metaphysicae subiectum. Sic mathematicus principium 
illud generalissimum, quod spectat ad metaphysicum : Si ab aequalibus 
aequalia demas, quae remanent, sunt aequalia, coarctat ad suam deter- 
minatam materiam : Si ab aequalibus magnitudinibus aequales demas 
magnitudines, quae supersunt, sunt aequales. Principium sic deter- 
minatum est per se notum sicut principium metaphysicum, a quo tamen 
tamquam ab universaliori dependet et in quod resolvi potest. Ideo 
Metaphysica explicat et defendit principia aliarum scientiarum dedu- 
cendo ad impossibile, non tamen directe probando ea, sicut defendit 
etiam sua ipsius principia et disputat contra negantes ea. tamquam 
suprema scientia in ordine naturali. 

Subalternatio secundum quid obtinet, cum altera scientia alteram 
in auxilium sibi adsciscit et quaedam principia ab ea mutuatur, quam- 
quam essentialiter independens est ab hac altera et ex suis principiis per 
se notis probat conclusiones suas. Ita aliae scientiae aliquando utuntur 
principiis Metaphysicae et Logicae. 


229. Scientia subalternata (proprie et simpliciter ratione principiorum), 
quae continuatur, et ea, quae non continuatur cum subalternante, sintne 
idem habitus specificus. — Respondetur scientiam subaltematam, sive 
continuatur sive non continuatur cum subalternante, eundem esse habitum 
specificum specie infima, habere tamen statum imperfectum scientiae ex 
parte subiecti, cum non continuatur, quia subiectum carens scientia 
subalternante non potest resolvere conclusiones scientiae subalternatae 
in principia per se nota mediante scientia subalternante, sed procedit 

ex principiis inevidentibus et creditis, quae sunt conclusiones sub- 
alternantis. Ratio est. quia habitus iste ex natura sua inclinat ad 
continuationem cum Ssubalternante et ad evidentiam; ergo cum non 
continuatur, in statu imperfectionis versatur, cum vero continuatur, 
non destruitur neque alius habitus generatur, sed habitus imperfectus 
ad conaturalem perfectionem suam perducitur. Ex quo corollarii instar 
deducitur scientiam subalternatam etiam sine subalternante vere scien- 
tiam esse, sed in statu imperfecto" 


Ad 228. S. Thomas: „Aliqua scientia continetur sub alia dupliciter: uno modo 
ut pars ipsius, quia scii, subiectum eius est aliqua pars subiecti illius, sicut 
planta est quaedam pare corporis naturalis, unde et scientia de plantis continetur 
sub naturali scientia ut pars. Alio modo continetur una scientia sub alia ut ei 
subalternata, quando scii, in superiori scientia assignatur propter quid eorum 
de quibus scitur in scientia inferiori solum quia; sic musica continetur sub arith- 
metica" (In BoCth. de Trin. q. 5 a. ] ad 5). — .Quamvis subiecta aliarum scientiarum 
sint partes entis, quod est subiectum metaphysicae, non tamen oportet quod aliae 
scientiae sint partes eius. Accipit unaquaeque scientiarum unam partem entis se- 
cundum specialem modum considerandi, alium a modo quo consideratur ens in meta- 
physica (I. c. ad G). — .Duplex est scientiarum genus. Quaedam enim sunt quae pro- 
cedunt ex principiis notis lumine naturali intellectus, sicut arithmetica, geometria 
et huiusmodi; quaedam vero sunt quae procedunt ex principiis notis lumine supe- 


rioris scientiae, sicut perspectiva ex principiis notificatis per geometriam et musica 
ex principiis per arithmeticam fotis (S. th. I 1, 2). 


§ 3. De scientiarum distinctione et specificatione. 


THESIS XIV: Scientiarum speculativarum distinctio ex diversa abs- 
tractione a materia sumitur, ita quidem, ut generica distinctio secun- 
dum suprema genera sumatur ex recessu a materia, specifica vero 


secundum speciem atomam ex accessu ad determinatum gradum im- 
materialitatis. 


230. St. qu. 1. Certum est scientias sicut omnes habitus et potentias 
specificari et distingui ab obiecto formali. Sed difficultas est, quomodo 
obiectum hoc formale sit determinandum. 

Obiectum scientiae distinguitur materiale et formale. Obiectum 
materiale est, quidquid a scientia attingitur. Obiectum formale est id, 
quod formaliter, i. e. per se primo attingitur, et mediante quo obiectum 
materiale attingitur. In ipso obiecto formali distinguenda est ratio 
formalis „quae“ sive obiectum formale, ut est res (obiectum formale 
„quod“), quae est illa res, quae per se primo attingitur, et ratio for- 
malis .sub qua“ sive obiectum formale, ut est scibile (obiectum for- 
male .quo*), quae est id, quo mediante attingitur ratio formalis rquaek. 


* Ex dictis patet scientiam subalternatam differre a subalternante a) ratione status 
imperfectionis, b) ratione differentiae accidentalis superadditae, qua oritur nova 
scibilitas. At Theologia fidei nostra subalternata Theologiae beatorum ab hac differt 
tantum ratione status imperfectionis, quia procedit ex articulis fidei tamquam ex 
principiis creditis et sibi inevidentibus, evidentibus tamen in Theologia beatorum. 
Quare hic obtinet subalternatio ratione principiorum tantum, non ratione subiecti. 


Caput III. Logica demonstrativa. 133 


Obiectum formale ,quo" se habet ad intellectum scientem, sicut lux 
se habet ad visum: sicut lux visui manifestat res. ita obiectum for- 
male „quo“ scientiae est lux quaedam obiectiva spiritualis manifestans 
intellectui scienti obiectum formale rquod". 

lam patet id, quod formalissime specificat scientias, esse obiectum 
formale „quo“. Nam diverso obiecto formali rquo^ constituitur diversa 
scibilitas, ergo diversa scientia: ceterum obiectum formale ,quod" deter- 
minatur per obiectum formale „quo“. Dato enim alio obiecto formali 
„quo“, datur etiam aliud obiectum formale nquod"; alia enim lux aliud 
obiectum manifestat. 

Quae cum ita sint, thesis nostra enuntiat rationem formalem „sub 
qua“ ac proinde etiam scientiarum distinctionem desumi ex diversa 
abstractione a materia, ita quidem, ut ratio formalis „sub qua“ gene- 
rica et generica distinctio secundum suprema genera sumatur ex re- 
cessu a materia, ratio vero formalis „sub qua“ specifica et specifica 
distinctio ex accessu ad determinatum gradum immaterialitatis. 

Thesis de speculativis tantum scientiis agit. Scientiae enim specula- 
tivae tantum sunt scientiae proprie dictae, quae ad aliud non ex- 
tenduntur, sed pure in ratione scientiae specificantur. Contra scientiae 
practicae ad opus extenduntur, a quo etiam specificantur. 

2. Abstractio cum sit motus, cuius terminus a quo est materia, 
quae relinquitur, terminus vero ad quem immaterialitas seu spiritualitas, 
quae acquiritur, dicimus genericam scientiarum distinctionem desumi 
a termino a quo, specificam vero a termino ad quem, qui positive 
acquiritur. 

3. Materiae nomine hic non materia prima, sed secunda seu cor- 
poreitas intelligitur. Corpus autem essentialiter est substantia com- 
posita, 1. e. expostulans partes intégrales seu extensionem ; extensionem 
autem sequitur sensibilitas seu esse praeditum qualitatibus sensibilibus, 
hae enim qualitates extensae sunt; sensibilitatem sequitur concretio seu 
esse concretum notis individuantibus, quibus corpus a nobis dignosci- 
tur tamquam hoc individuum, quae tamen ad eius essentiam non per- 
tinent. 

Materia igitur, quae abstractione relinqui potest, triplex est: in- 
dividua, sensilis, intelligibilis. Materiam individuam relinquimus abs- 
trahendo a conditionibus individuantibus seu solvendo concretionem; 
sed possumus per ulteriorem abstractionem relinquere etiam materiam 
sensilem abstrahendo a qualitatibus sensilibus corporis, non retinendo 
nisi extensum quantum, quod sine sensilibus qualitatibus non sensile, 
sed intelligibile tantum est. Abstrahendo etiam a quantitate iam nihil 
corporei retinemus et ascendimus ad ordinem omnino immaterialem. 


231. Prob. th. I p. (Scientiarum speculativarum distinctio ex diversa 
abstractione a materia sumitur). — Ab eo sumitur scientiarum distinctio, 
a quo sumitur diversa scibilitas; diversa enim scibilitate diversa con- 

stituitur scientia. Atqui diversa scibilitas sumitur a diversa abstractione 
a materia. Ergo. 

Mai. patet ex st. qu. Prob. min. Ab eo sumitur diversa scibilitas, 
a quo sumitur diversa intelligibilitas ; scibilitas enim est intelligibilitas 
per causas. Atqui a diversa abstractione a materia sumitur diversa 
intelligibilitas; nam intelligibilitas oritur ex abstractione a materia. 
In tantum enim aliquid est intelligibile, inquantum est abstractum, 
et concretum materiale non est intelligibile ab intellectu humano nisi 
indirecte per reflexionem super cognitionem sensitivam (cf. Phil. nut. 
th. LI). Ex diversa proinde abstractione etiam diversa orietur in- 
tellhigibilitas. Ergo. 


Prob. II p. (Generica distinctio sumitur ex recessu a materia, spe- 
cifica ex accessu ad determinatum gradum immaterialitatis). — Ab 
eodem, a quo sumitur diversarum abstractionum generica et specifica 
distinctio, sumitur etiam generica et specifica scientiarum distinctio, 
ut patet ex I parte. Atqui generica diversarum abstractionum di- 
stinctio sumitur ex recessu a materia, inquantum receditur a materia 
singulari tantum aut a materia singulari et sensili aut ab omni materia ; 
specifica vero ex accessu ad determinatum gradum immaterialitatis. 
Motus enim ex termino ad quem et in quo ultimo sistit, determina- 
tionem suam ultimam desumit. Ergo. 


232. CorolL Ergo tria sunt genera suprema scientiarum: Primum 
genus versatur circa ens mobile. Abstrahendo enim a materia singu- 
lari tantum seu a conditionibus individuantibus considerat corpus, 
prout sensiliter apparet. Corpus autem sensile est ens mobile, intel- 
ligendo motum de motu physico seu sensili. Affectiones enim sensiles 
corporis non sunt quiescentes, sed motae. Ut experientia docet, mundus 
corporeus secundum sensilem apparentiam suam est phaenomenon in 
continuo motu positum secundum locum, secundum quantitatem, secun- 
dum qualitates alterabiles. Hoc genus Physicam constituit, quae 
sub se nullam continet diversitatem specificam, ac proinde stricte non 
est genus, sed species atoma. Non enim apparet diversitas in gradu 
immaterialitatis, ad quam accedi possit, relinquendo materiam singu- 
larem tantum. At ratione perfectionis et imperfectionis distinguimus: 
a) Physicam, quae principaliter deductiva est seu scientia «propter 
quid"; haec est Philosophia naturalis, cuius pars est Psycho- 
logia. ad quam pertinet etiam Ethica; b) Physicam, quae princi- 
paliter 1nductiva est seu scientia „quia“. Physica inductiva duplex 
est: a) Physica experimentalis, ad quam pertinet etiam Psycho- 
logia experimentalisl, 0) Historia naturalis (Chimica, Mineralogia, 


| Psychologia igitur est distinguenda in Psychologiam philosophicam (deductivam) 
et Psychologiam experimentalem. At Psychologia experimentalis nondum ita divisa 
est seu segregata a Philosophia sicut reliqua scientia naturalis experimentalis. Plu- 

Botanica, Zoologia). Physica experimentalis ope observationis et ex- 
perimenti et inductionis statuit leges physicas. Historia naturalis, quae 
magis enumerando et describendo procedit, determinat typos specificos 
in ordine mineralium et plantarum et animalium. — Divisio Physicae 
inductivae in Physicam experimentalem et Historiam naturalem, et huius 
in Chimicam, Mineralogiam etc., est divisio scientiae totalis ,quia' in 
scientias partiales. 

Secundum genus supremum scientiarum versatur circa ens quan- 
tum, abstrahendo non tantum a materia singulari, sed etiam a materia 
sensili. Hoc genus Mathesin constituit, quae duas sub se continet 
species: Geometriam et Arithmeticam. Alius enim immateriali- 
tatis modus attingitur in quantitate continua, alius in. quantitate dis- 
creta; discreta enim minus dependet a loco et tempore quam continua, 
quae copulat partes suas in loco. 

Obiectum Matheseos est quantitas realis, ita tamen secundum quiddi- 
tatem suam abstracte et inadaequate considerata, ut non dicat ordinem 
ad esse reale in substantia corporea seu in ente mobil. Cum igitur 
physicus (philosophus naturalis) consideret quantitatem expresse per 
ordinem ad ens mobile, tamquam aliquid eius seu tamquam primapi 
proprietatem entis mobilis seu corporis, et metaphysicus quantitatem 
consideret sub respectu entis tamquam entis ens seu tamquam accidens 
substantiae, mathematicus quantitatem omnino absolute secundum se 
considerat, ut est mensurabilis, sine ordine ad esse. Quantitas ita 
considerata non est quidem ens rationis, sed ens reale, tamen ita abs- 
tracte consideratur, ut abstrahat etiam ab esse reali et esse rationis. — 
Recentes mathematici speculationem mathematicam usque ad quanti- 
tatem fictam extendunt, quae non est ens reale, sed rationis tantum, 
ut est quarta dimensio, quae secundum essentiam suam positive ex- 
cludit ordinem ad esse reale. Ita constituitur Mathesis quaedam spe- 
cialis, quae vocatur Mathesis transcendentalis et quae a Mathesi 
reali essentialiter distinguitur neque. ad eam pertinet nisi reductive. 
Est enim speculatio de quantitate ficta ad analogiam cum quanti- 
tate reali. 

lertium genus versatur circa ens omnino immateriale Hoc genus 
tres sub se complectitur species atomas: Logicam, Metaph y si- 
cam ,Theologiam fi1dei1l. Relinquendo enim omnem materiam, mens 
potest se convertere ad ens logicum (ens rationis fundatum in obiectis 
cognitis) aut ad ens reale aut ad ipsum Deum, prout est in se, sub 
lumine supernatural! considerandum. Metaphysica, relinquendo omnem 
materiam, depurgat ens ab omni imperfectione corporeitatis, quae 


ribus abhinc annis lis vehementer agitata est, utrum Psychologia experimentalis per- 
tineat ad Philosophiam necne. Respondendum est non pertinere secundum significa- 
tionem hodiernam vocis philosophiae. 

| Probe distinguatur Theologia fidei seu Christiana a Theologia philosophica, quae 
est pars Metaphysicae. 

opponitur spiritualitati, non tamen ab omni potentialitate. Hanc enim 
non includit neque excludit in suo obiecto formali. Hoc proinde ob- 
iectum formale est ens immateriale, prout abstrahit a creato et in- 
creato. Theologia vero ab obiecto suo formali excludit etiam quam- 
cumque potentialitatem ; eius obiectum formale actus purus seu Deus 
est. Contra Logica abstractione mere negativa relinquit materiam, nihil 


perfectionis attingendo, sed ens rationis, quod est ens tantummodo 
secundum quidl. 


233. Schol. Diversa immaterialitas, quae scientiis diversis competit, 
iam in earum principiis propriis invenitur, ex quibus descendit ad 
conclusiones. Haec principia definitionibus constituuntur, quibus utitur 
scientia circa subiectum suum. Iam hae definitiones, secundum de- 
terminatum gradum immaterialitatis in definiendo, in determinato gradu 
intelligibilitatis constituuntur. Quae intelligibilitas tamquam scibilitas 
ad conclusiones deducitur. Quare principia seu definitiones unius spe- 
cificae scientiae in gradu immaterialitatis conveniant necesse est; ita 
Physica semper definit includendo materiam sensilem. 


234. Obi. Contra I p. 1l. Obiectum formale scientiarum speculativarum non est 
diversa abstractio a materia. Atqui distinctivum et specificativum scientiarum spe- 
culativarum est obiectum formale X Ergo. — Resp. Dist. niai.: Desumitur tamen ab 
abstractione, conc.;; non desumitur ab abstractione, nego. Conc. min.; dist.consq.: 
Scientiarum speculativarum distinctivum non est diversa abstractio a materia, a qua 
desumitur obiectum formale, nego; a qua non desumitur, conc. 

2. Atqui obiectum formale scientiarum speculativarum non determinatur secun- 
dum diversam abstractionem a materia. Probo. Obiectum formale, quod determi- 
natur secundum diversitatem principiorum, non determinatur secundum diversam 
abstractionem a materia. Atqui obiectum formale scietinarum speculativarum deter- 
minatur secundum diversitatem principiorum. Ergo. — Resp. Dist. niai.: Si diversitas 
principiorum non provenit a diversa abstractione a materia, conc.; si'diversitas prin- 
cipiorum provenit a diversa abstractione a materia, nego. Contradist. min. 

3. Atqui abstractio amateria non est principium, unde provenit omnis diversitas 
in scientiis speculativis.Probo. Non est principium, unde provenit omnis diversitas 
in scientiis speculativis, secundum quod non haberetur nisi duplex species scientia- 
rum speculativarum. Atqui abstractio a materia est principium, secundum quod non 
haberetur nisi duplex species scientiarum speculativarum : scientia materialis et 
scientia omnino immaterialis. Ergo. — Resp. Conc. niai.; dist. min.; Siüntelligitur 
abstractio a materia prima, conc.; si intelligitur abstractio a corporeitate, quae magis 
vel minus relinquitur, nego. Dist. consq. 

4. Atqui corporeitas non potest relinqui magis vel minus. Probo. Essentia cor- 
poris non potest relinqui magis vel minus (stat in indivisibili). Atqui corporeitas est 
essentia corporis. Ergo. — Resp. Dist. mai.: Essentia metaphysics, conc.; essentia 
physica, nego. Contradist. min.: Nomine corporeitatis intelligitur hic essentia meta- 
physica, nego; essentia physica, i. e. extensum esse et id, quod sequitur extensum 
esse, conc. 

Contra II p. 1. Si sub eodem gradu immaterialitatis inveniuntur diversae scien- 
tiae et in eadem scientia invenitur diversa immaterialitas, generica distinctio scien- 


* Ad Logicam pertinet etiam Ars critica seu Critica historica, quae, 
tradendo regulas ad diiudicandum de authentia et integritate documentorum, iudicat 
de veritate eventuum historicorum. 

tiarum speculativarum non sumitur ex recessu a materia neque specifica distinctio 
ex accessu ad determinatum gradum immaterialitatis. Atqui a) sub eodem gradu im- 
materialitatis inveniuntur diversae scientiae: Physica deductiva seu Philosophia na- 
turalis et Physica inductiva, quae etiam ipsa complectitur diversas scientias; b) in 
eadem scientia invenitur diversa omnino immaterialitas obiectorum, ut in Philosophia 
naturali, quae agit de corpore et de anima spirituali. Ergo. — Resp. Dist. mai.: Si 
sub eodem gradu immaterialitatis inveniuntur scientiae specifice distinctae, et in 
eadem scientia invenitur diversa immaterialitas obiectorum formalium, conc.; si in- 
veniuntur tantum scientiae non specifice distinctae, et invenitur diversa immateria- 
litas obiectorum materialium tantum, nego. Contradist. min.: Sub eodem gradu im- 
materialitatis inveniuntur diversae scientiae specifice distinctae, et in eadem 
scientia invenitur diversa immaterialitas obiectorum formalium, nego; sub eodem 
gradu immaterialitatis inveniuntur scientiae non specifice distinctae, quarum altera 
pertinet ad alteram reductive sicut imperfectum ad perfectum (Physica deductiva et 
inductiva), aut scientiae, quae non sunt nisi partes unius eiusdemque scientiae (di- 
versae scientiae, quas complectitur Physica inductiva), et in eadem scientia invenitur 
diversa immaterialitas obiectorum materialium, quatenus Philosophia naturalis agit 
de anima spirituali sub ratione entis mobilis, conc. 

2. Atqui anima spiritualis non potest considerari sub respectu entis mobilis. 
Probo. Quod non pertinet, ad genus entis mobilis, non potest considerari sub respectu 
entis mobilis. Atqui anima spiritualis non pertinet ad genus entis mobilis. Ergo. — 
Resp. Dist. mai.: Quod nullo modo pertinet ad genus entis mobilis, conc.; quod non 
pertinet simpliciter ad genus entis mobilis, pertinet tamen reductive, nego. Contra- 
dist. min. — Anima spiritualis, tamquam substantia incompleta, non pertinet ad ali- 
quod genus nisi reductive, et ita pertinet ad genus corporis: est enim forma corporis. 

Ad 231. Aristoteles in Anal. post. I 28 de diversitate scientiarum agit. «Dicit 
ergo primo quod scientia dicitur una ex hoc, quod est unius generis subiecti (Mia 
© étnothun $oTiv rj vò yévou : 87a38). Cuius ratio est, quia processus scientiae 
cuiuslibet est quasi quidam motus rationis. Cuiuslibet autem motus unitas ex ter- 
mino principaliter consideratur ... et ideo oportet quod unitas scientiae consideretur 
ex fine sive ex termino scientiae. Est autem cuiuslibet scientiae finis sive terminus 
genus, circa quod est scientia: quia in speculativis scientiis nihil aliud quaeritur 
quam cognitio generis subiecti, in practicis autem scientiis intenditur quasi finis 
constructio ipsius subiecti. .. . Rationem diversitatis scientiarum non accipit ex di- 
versitate subiecti, sed ex diversitate principiorum. Dicit enim quod una scientia 
est altera ab alia, quarum principia sunt diversa; ita quod nec ambarum scientia- 
rum principia procedant ex aliquibus principiis prioribus, nec principia unius scien- 
tiae procedant ex principiis alterius, quia sive procederent ex eisdem principiis sive 
alia ex alus, non esset diversa scientia. Ad huius ergo evidentiam sciendum est, 
quod materialis diversitas obiecti non diversificat habitum, sed solum formalis. Cum 
ergo scibile sit proprium obiectum scientiae, non diversificabuntur scientiae 
secundum diversitatem materialem scibilium, sed secundum diver- 
sitatem eorum formalem. Sicut autem formalis ratio visibilis sumitur ex lu- 
mine, per quod color videtur, ita formalis ratio scibilis accipitur secundum principia, 
ex quibus aliquid scitur. Et ideo quantumcumque sint aliqua diversa scibilia se- 
cundum suam naturam, dummodo per eadem principia sciantur, pertinent ad unam 
scientiam, quia non erunt iam diversa inquantum sunt $cibilia (S. Thom. 1. c. lect. 
4] n. 7 10sq.)). — S. Thomas: «Sciendum tamen, quod quando habitus vel poten- 
tiae penes obiecta distinguuntur, non distinguuntur penes quaslibet differentias ob- 
iectorum, sed penes illas quae sunt per se obiectorum, inquantum sunt obiecta. 
Esse enim animal vel plantam accidit sensibili, inquantum est sensibile; et ideo 
penes hoc non sumitur differentia sensuum, sed magis secundum differentiam coloris 
et soni. Et ideo oportet scientias speculativas dividi per differentias speculabilium, 
inquantum sunt speculabilia. Speculabili autem, secundum quod est obiectum spe- 
culativae potentiae, aliquid competit ex parte potentiae intellectivae et aliquid ex 

parte habitus scientiae, quo intellectus perficitur. Ex parte quippe intellectus com- 
petit ei, quod sit immateriale, quia et ipse intellectus est immaterialis; ex parte 
vero scientiae competit ei, quod sit necessarium, quia scientia de necessariis est, 
ut probatur I Posteriorum. Omne autem necessarium, inquantum huiusmodi, est 
immobile, quia omne quod movetur, inquantum huiusmodi possibile est esse et non 
esse, vel simpliciter vel secundum quid, ut videtur X Metaph. Sic igitur specula- 
bili, quod est obiectum speculativae scientiae, per se competit separatio et a materia 
et a motu vel applicatio ad ea, et ideo secundum ordinem remotionis et 
a materia et a motu scientiae speculativae distinguuntur. Quae- 
dam igitur sunt speculabilium, quae dependent a materia secundum esse, quia 
nonnisi in materia esse possunt; et haec distinguuntur, quia dependent quaedam a 
materia secundum esse et intellectum, sicut illa in quorum definitione ponitur ma- 
teria sensibilis, unde sine materia sensibili intelligi non possunt, ut in definitione 
hominis oportet accipere carnem et ossa: et de his est Physica sive scientia 
naturalis. Quaedam vero sunt quae, quamvis dependeant a materia secundum esse, 
non tamen secundum intellectum, quia in eorum definitionibus non ponitur 
materia sensibilis, ut linea et numerus: et de his est Mathematica. Quaedam 
vero sunt speculabilia, quae non dependent a materia secundum esse, quia sine 
materia esse possunt, sive numquam sint in materia, ut Deus et angelus, sive in 
quibusdam sint in materia et in quibusdam non, ut substantia, qualitas, potentia et 
actus, unum et multa et huiusmodi: de quibus omnibus est Theologia, idest 
divina scientia, quia praecipuum cognitorum in ea est Deus. Alio nomine dicitur 
Metaphysics, idest transphysica, quia post Physicam discenda occurrit nobis, quibus 
ex sensibilibus competit in insensibilia devenire (In BoSth. de Trin. q. 5 a. 1). 

Ad 232. Aristoteles in Met. VI | divisionem scientiarum speculativarum in 
tres species assignat: Tpet1 | àv ciev QiAoooqoiat Ogzoprntikoi, naOnguarikr, pvoikh, Oeo- 
Aoyin: 1026 a 18. Cf. S. Thom. lect. | n. 1166; In Phys. I lect. 1 (cit. ad 235). 


PHILOSOPHIA NATURALIS. 


PROLEGOMENA. 


235. Quid sit Philosophia naturalis. — Philosophia naturalis definitur: 
scientia perfecta (propter quid) entis mobilis (cf. n. 232). — Quia ens 
mobile est corpus naturale! — nam solum corpus naturale est mo- 
bile motu physico seu sensili —, corpus naturale est Philosophiae natura- 
lis obiectum materiale; obiectum autem formale Bquodil est ens 
mobile seu mobile ut sic. Totum enim ordinem corporeum sub ratione 
mobilitatis sensilis considerat Philosophia naturalis. Ideo non obstante 
tanta varietate specierum corporearum, una tantum scientia est propter 
unitatem obiecti formalis „quod“. Obiectum formale „quo“ Philo- 
sophiae naturalis est infimus ille abstractionis gradus, quo abstrahit 
a materia individua tantum. 

Scientia ,propter quid" circa ens mobile est scientia de proprietatibus 
entis mobilis per causam propriam et proximam uniuscuiusque pro- 
prietatis. Ita unam proprietatem ex altera deducit, sed ultimo omnia 
ex ipsa essentia entis mobilis demonstrat; ita est scientia perfecta per 
causas proprias et proximas et per causam ultimam in ordine entis 
mobilis. Sed haec scientia ita perfecta per causas in essendo non 
est possibilis, nisi postquam ex experientia per inductionem et per 
demonstrationem ,quia' ex effectibus iam aliquo modo, etsi imperfecte, 
nota est essentia entis mobilis. Perfecta autem cognitio huius essen- 
tiae est finis ipsius Philosophiae naturalis, quatenus per eam nota fit 
essentia cum omnibus proprietatibus suis, prout inter se et ab es- 
sentia dependent, ita ut ordo in cognoscendo accurate respondeat ordini 
in essendo. Quare initio Philosophiae naturalis generalis ex proprietati- 
bus entis mobilis imperfecte cognitis nitimur huius entis essentiam 
cognoscere, etsi imperfecte tantum. Quam cognitionem imperfectam eo 
iam perficimus, quod accuratius scrutamur intrinseca constitutiva entis 
mobilis. Tunc ex essentia eius, iam perfectius cognita, etiam huius 


| Corpus naturale distinguitur contra corpus mathematicum (trinam dimen- 
sionem), quod est obiectum Matheseos. 
Gredt, Elem. philo». I. Ed. 7. 


194 Prolegomena. 


entis proprietates perfectius cognoscere nitimur secundum ordinem, quo 
inter se et cum essentia conectuntur. Quo ipso ipsius essentiae cogni- 
tionem ultimo perfectam acquirimus. 

A recentibus multis Philosophia naturalis vocatur Cosmologia seu 
scientia de mundo; mundi autem nomine universitatem rerum cor- 
porearum, i. e. mobilium motu physico seu sensili, intelligunt. Psycho- 
logiam tractant tamquam specialem scientiam. 


236. Philosophiae naturalis habitudo ad scientias physicas experimen- 
tales. — Hae scientiae (Physica experimentalis, Chimica, Minéralogie, 
Botanica, Zoologia) scientiam «quia" constituunt de ente mobili, cum 
Philosophia naturalis sit scientia «propter quid". Ideo scientiae ex- 
perimentales naturaliter sunt ordinatae ad Philosophiam naturalem 
tamquam initium et praeparatio eius. Quamquam enim Philosophia 
naturalis potius est deductiva, tamen etiam ipsa ab experientia incipiat 
necesse est. Veteres non separabant scientias experimentales a Philo- 
sophia naturali, sed omnes has scientias per modum unius tradebant 
sub titulo «Physicae" seu «Philosophiae naturalis". Recentiore vero 
tempore, cum hae scientiae experimentales magnum incrementum ac- 
ceperint, a Philosophia separantur, atque sub nomine Philosophiae na- 
turalis non solet tradi nisi ea pars scientiae de ente mobili, quae 
potius deductiva est. Et in scientiis experimentalibus loco experi- 
entiae vulgaris, qua quasi sponte et sine arte observamus, invaluit 
experientia scientifica, qua data opera et arte observamus 1n- 
strumentorum ope (ut ope microscopii) et ope experimenti x. Recentes 
scientiae experimentales multum conferunt Philosophiae naturali, in- 
quantum accuratiorem, scientificam experientiam  subministrant, quae 
vulgarem antecellit. Non sunt tamen philosopho absolute necessariae, 
quia etiam vulgaris experientia vera est et validum fundamentum 
praebet ad aedificium philosophicum superstruendum. Hoc negari non 
potest nisi ab eo, qui sensuum veracitatem negat, et comprobatur 
etiam ex historia philosophiae peripateticae. Antiquis enim deerat 
illa accuratior naturae investigatio, quo tamen non obstante bene philo- 
sophati sunt. At scientifica experientia amplior est et ad plura se 
extendit, in quibus vulgaris deficit. Quare ex ea etiam Philosophia 
incrementum accipit. 


237. Philosophiae naturalis divisio. — Philosophiam naturalem divi- 
dimus in Philosophiam naturalem generalem et specialem. Philosophia 
naturalis generalis agit de ente mobili in communi, quae traditur 
ab Aristotele in octo libris Physicae auscultationis. Philosophia 
naturalis specialis agit de ente mobili in speciali. Haec dividitur 


| Experimentum in eo consistit, quod conditiones ad observationem aliquam 
data opera et arte producuntur. 

in tres partes iuxta trés species motus. Cum enim motus sit triplex: 
localis, alterationis, augmentationis, prima pars Philosophiae naturalis 
specialis agit de ente mobili, inquantum est mobile motu locali. Hanc 
tradit Alistoteles in. libris De caelo et De mundo, quia est de 
toto universo corporeo, inquantum eius partes per motum localem 
ordinantur ad invicem. Altera pars agit de ente mobili, inquantum 
est mobile motu alterationis terminante ad generationem et corrup- 
tonem, quam tradit Aristoteles in libris De generatione et cor- 
ruptione. Tertia pars agit de ente mobili, inquantum est mobile 
motu augmentationis, seu de ente mobili vivente; solis enim viventibus 
motus augmenti proprie dicti convenit. Hanc partem Aristoteles tradit 
in libris De anima. Corpora enim viventia a non viventibus, a mine- 
ralibus, eo differunt primo, quod sunt animata seu praedita anima 
tamquam substantiali constitutivo eorum. Haec pars a recentibus 
Psychologia intitulatur. 


Ad 235sqq. S. Thomas: ..Quia liber Physicorum, cuius expositioni intendimus, 
est primus liber scientiae naturalis, in eius principio oportet assignare, quid sit ma- 
teria et subiectum scientiae naturalis. Sciendum est igitur quod, cum omnis scientia 
sit in intellectu, per hoc autem aliquid fit intelligibile in actu, quod aliqualiter 
abstrahitur a materia; secundum quod aliqua diversimode se habent ad materiam, 
ad diversas scientias pertinent. Rursus cum omnis scientia per demonstrationem ha- 
beatur, demonstrationis autem medium sit definitio, necesse est secundum diversum 
definitionis modum scientias diversificari. — Sciendum est igitur quod quaedam 
sunt quorum esse dependet a materia, nec sine materia definiri possunt; quaedam 
vero sunt, quae licet esse non possint nisi in materia sensibili, in eorum tamen de- 
finitione materia sensibilis non cadit. Et haec differunt ad invicem sicut curvum et 
simum. Nam simum est in materia sensibili, et necesse est quod in eius definitione 
cadat materia sensibilis, est enim simum nasus curvus; et talia sunt omnia natu- 
ralia, ut homo, lapis; curvum vero, licet esse non possit nisi in materia sensibili, 
tamen in eius definitione materia sensibilis non cadit; et talia sunt omnia mathe- 
matica, ut numeri, magnitudines et figurae. Quaedam vero sunt quae non dependent 
a materia nec secundum esse nec secundum rationem, vel quia numquam sunt in 
materia, ut Deus et aliae substantiae separatae, vel quia non universaliter sunt in 
materia, ut substantia, potentia et actus, et ipsum ens. — De huiusmodi igitur est 
Metaphysics; de his vero quae dependent a materia sensibili secundum esse sed 
non secundum rationem, est Mathematica; de his vero quae dependent a materia 
non solum secundum esse sed etiam secundum rationem, est Naturalis, quae Physica 
dicitur. Et quia omne quod habet materiam mobile 'est, consequens est quod ens 
mobile sit subiectum naturalis philosophiae. Naturalis enim philosophia 
de naturalibus est; naturalia autem sunt quorum principium est natura; natura 
autem est principium motus et quietis in eo in quo est; de his igitur, quae habent 
in se principium motus, est scientia naturalis. — Sed quia ea, quae consequuntur 
aliquod commune, prius et seorsum determinanda sunt, ne oporteat ea multoties 
pertractando omnes partes illius communis repetere, necessarium fuit quod prae- 
mitteretur in scientia naturali unus liber, in quo tractaretur de iis quae consequun- 
tur ens mobile in communi ; sicut omnibus scientiis praemittitur philosophia prima, 
in qua determinatur de iis quae sunt communia enti, inquantum est ens. Hic autem 
est liber Physicorum, qui etiam dicitur De physico sive naturali auditu, 
quia per modum doctrinae ad audientes traditus fuit, cuius subiectum est ens mo- 
bile simpliciter. Non dico autem corpus mobile, quia omne mobile esse corpus 
probatur in isto libro: nulla autem scientia probat suum subiectum, et ideo statim 

in principio libri De caelo, qui sequitur ad istum, incipitur a notificatione cor- 
poris. Sequuntur autem ad hunc librum alii libri scientiae naturalis, in quibus trac- 
tatur de speciebus mobilium, puta in libro De caelo de mobili secundum motum 
localem, qui est prima species motus, in libro autem De generatione, de motu 
ad formam et primis mobilibus, scii, elementis, quantum ad transmutationes eorum 
in communi; quantum vero ad speciales eorum transmutationes, in libro Meteoro- 
rum; de mobilibus vero mixtis inanimatis, in libro De mineralibus: de animatis 
vero, in libro De anima et consequentibus ad fpsum (In Phys. I lect. 1 n. 1—4). — 


De divisione Philosophiae naturalis specialis secundum tres species motus cf. S. Thom., 
De gen. et corn, Prooemium. 


À. PHILOSOPHIA NATURALIS GENERALIS. 
DE ENTE MOBILI IN GENERE. 


CAPUT I. 
QUID SIT ENS MOBILE. 


QUAESTIO I: Sitne ens mobile nnum tantum an multiplex, seu de 
distinctione entis mobilis. 


Tilm. Pesch, Institutiones philos, nat., ed. 2, I, 1. 2, disp. 2. Haan, Philosophia 
nat. 1.6. Nys, Cosmologie 1.1. A. de Lapparent, La Philosophie minerale. 
E. Becher, Naturphilosophie. Id., Weltgebàude, Weltgesetze, Weltentwicklung. 
B. Bavink, Ergebnisse und Probléme der Naturwissenschaft. W. Kossei, Valenz- 
krafte und Rontgenspektren. A. Haas, Atomtheorie in elementarer Darstellung. 
E. Rabinowitsch und E. Thilo, Periodisches System. M. Born, Moderne Physik, 
hrsg. von F. Sauter. 


THESIS I: In mundo physico multiplex est distinctio substantiarum 
tum numerica tum generica et specifica. 


238. St. qu. 1. Mundi physici nomine intelligimus id, quod obiectum 
constituit Philosophiae naturalis, totum ens mobile seu illud phaeno- 
menon extensum, sensilibus qualitatibus praeditum, quod est subiectum 
physicae transmutationis seu processus mundani, et dicimus hunc mun- 
dum physicum pluribus constitui substantiis tum numerice tum generice 
et specifice inter se distinctis. 

2. Thesis est contra monismum. Monismus enim differentias tollit, 
quae inter diversas res intercedunt, docendo omnia esse unum. 

Monismus potest considerari: 1. metaphysice, a) quatenus negat di- 
stinctonem inter Deum et mundum — pantheismus, b) quatenus negat 
distinctionem inter subiectum cognoscens et obiectum cognitum — idea- 
lismus; 2. physice, quatenus negat distinctionem inter substantias 
mundanas. Haec thesis monismum spectat physice. Theseos I pars 
contra hylozoismum speciatim dirigitur, qui, negata distinctione numerica 
substantiarum physicarum, affirmat mundum esse organismum proprie 
dictum. [ta Stoici (Zeno Citiensis, c. 336—204, Cleanthes, c. 331—233, 
Chrysippus, c. 281—208) docebant totum mundum esse unum vivens, 
cuius anima esset Deus. Huc pertinet etiam Platonis doctrina, quae 

totum mundum una anima animari contendit. Recentes Monistae fere 
omnes mundum tamquam organismum unum considerant. — II pars 
theseos speciatim ponitur contra Darwinistas et Evolutionistas eos 
qui, negatis differentiis genericis et specificis, docent omnia evolvi et 


constitui diversa modificatione accidentali et dispositione eiusdem sub- 
iecti specifici. 


239. Prob. th. I p. (In mundo physico est distinctio substantiarum 
numerica). — Arg. I. Homines sunt substantiae inter se numerice di- 
sunctae. Atqui homines sunt substantiae in mundo physico (i. e. ad 
mundum physicum pertinentes). Ergo quaedam substantiae in mundo 
physico sunt numerice inter se distinctae, i. e. in mundo physico est 
distinctio substantiarum numerica. 

Prob. mai. ex immediato testimonio conscientiae intellectivae: Unus- 
quisque homo conscientiae testimonio immediate se percipit tamquam 
substantiam intelligentem et volentem. Quare omnes homines sunt 
substantiae intelligentes et volentes inter se distinctae; secus refle- 
xione intellectus perfecta deberent se percipere tamquam partes unius 
substantiae. 

Prob. min. ex immediato testimonio sensus communis et tactus: Sicut 
homines ope conscientiae intellectivae se percipiunt tamquam substantias 
intelligentes et volentes ad invicem distinctas, ita unaquaeque harum 
substantiarum intelligentium et volentium ope tactus et sensus com- 
munis se percipit etiam tamquam corpus, i. e. tamquam ad mundum 
physicum pertinentem (cf. n. 485). 

Arg. //. In illo toto multiplex est substantiarum distinctio numerica, 
cuius partes multiplices, diversis proprietatibus et activitatibus prae- 
ditae, coordinantur quidem ad invicem activitate mutua et tendentia 
finali, activitate tamen altiore, ex singulis partibus non explicabili, non 
uniuntur. Atqui mundi physici partes multiplices, diversae plantae, ani- 
malia, mineralia, corpora caelestia, variis proprietatibus et activitati- 
bus praeditae, miro quidem modo subordinantur et coordinantur ad 
invicem activitate mutua et tendentia finali, activitate tamen altiore, 
ex singulis partibus non explicabili, non uniuntur. Ergo. 

jlfni. eo patet, quod substantiam ex accidentibus eius propriis et 
activitate cognoscimus; agere enim sequitur esse. Ideo dicimus plantam 
esse unam substantiam, quia videmus diversarum partium vires ac- 
tivitate altiore copulari et elevari (cf. n. 437 sq.; 452, 1). 

Min. ex experientia ostenditur: Non apparet in mundo corporeo 
activitas talis altior, sed mira conspiratio et mirus ordo omnium 
optime explicatur ex viribus et activitatibus unicuique propriis, sup- 
posita artificiosa rerum dispositione initio in mundo a creatore pro- 
ducta. Aliis verbis: mundus non est sicut planta, sed sicut machina, 
sane artificiosissima (cf. th. XVIII, prob. III p.); diversae partes se 
manifestant tamquam ea, quae per se sunt et per se agunt. 

Prob. II p. (In mundo est distinctio substantiarum generica et spe- 
cifica). — Substantiae, quae secundum proprietates distinguuntur, di- 
stinguuntur etiam secundum essentiam seu generice et specifice. Atqui 
substantiae physicae distinguuntur secundum proprietates. Ergo. 

Prob. niai, ex eo quod proprietas, seu id quod constanter apparet in 
aliqua substantia, ex eius essentia dimanat eamque manifestat ex- 
trinsecus. Essentias enim rerum ex harum proprietatibus extrinsecus 
apparentibus cognoscimus (cf. n. 77). 

Prob. min. inductione: Viventia, quae movent seipsa, a non viventi- 
bus, a mineralibus, distinguuntur secundum proprietates, et plantae, 
quae vegetantur tantum, ab animalibus, quae etiam sensitiva vita sunt 
praedita ; a ceteris animalibus distinguitur homo intellectu et voluntate. 
Haec enim omnia sunt distinctiva, quae constanter insunt, quae proinde 
proprietatis rationem habent. Praeterea in ipsis generibus mineralium 
et plantarum et animalium apparent distinctiones secundum proprie- 
tates, inquantum apparent typi abrupte distincti et stabiles. — Hae 
distinctiones genericae et specificae mundi physici, quae experientia 
vulgari satis patent, accuratius infra explicantur n. 242 sqq. 405 sq. 
436 sq. 454 sqq. 513 sq. 608 sqq. 


240. Schol. Unde sumatur indicium de unitate et pluralitate 
substantiarum. 1. Utrum aliquod totum sit una substantia an 
plures, et quousque se extendat aliqua substantia, cognosci potest: 
a) quoad substantiam humanam testimoniis coniunctis conscientiae et 
sensus communis et tactus. Ita substantna humana cognoscitur tam- 
quam distincta ab alia substantia humana, et percipiuntur omnes partes 
ad eam pertinentes, quae sensitiva vita praeditae sunt. Num vero 
praeterea aliae partes ad substantiam humanam pertineant, non sensi- 
tivae sed vegetativae tantum, id criterio isto cognosci nequit; quare 
neque eo poteris accurate limites substantiae humanae determinare: 
b) generaliter quoad omnes substantias physicas ex proprietatibus et 
activitatibus, quae in illo toto apparent. Si in diversis partibus aliae 
apparent proprietates et activitates, quin appareat communis aliqua 
proprietas et activitas altior, hae partes sunt plures substantiae. 

4. Indicium circa distinctionem numericam substantiarum difficul- 
tatem prae se ferre potest: a) propter parvitatem substantiolarum, 
quae visu discerni non possunt; b) cum plures substantiae viventes 
inter se cohaerent, id quod fieri potest aut conaturaliter  (corallia) 
aut praeternaturaliter (monstra) aut artificialiter (plantae. et animalia 
ad invicem conserta); c) cum plures eiusdem speciei substantiae non 
viventes arcte inter se associantur localiter. 

Sed pluralitas numerica substantiarum viventium inter se cohae- 
rentium cognosci poterit facile ex diversitate specifica, si ea quae 
coniuncta sunt, diversae sunt speciei; si vero sunt eiusdem speciei, ex 
typi completione; ita unusquisque polypus (coralliorum) iam typum ex- 

hibet animalis completi, quod vitae opera omnia exercere potest, et per 
accidens est, ut generatum ab eo remaneat adhaerens genitori. De 
monstris vero iudicandum erit ex typo conaturali, qui si adest bis 
quoad partes principales, iudicandum erit non unum sed duo esse in- 
dividua. Quod non viventia attinet, ex cohaesione iudicium sumen- 
dum est de unitate et multiplicitate substantiarum : partes cohaerentes, 
si in eis nulla apparet differentia specifica, sunt etiam inter se con- 
tnuae et unam constituunt substantiam. 

3. Si corpora ex atomis conflarentur discretis, tot essent sub- 
stantiae quot atomi. Sed hac de re infra n. 2560, 2. 


24l. Obi. Contra Ip. 1. Totum heterogeneum, cuius diversae partes earumque 
vires elevantur ad activitatem altiorem unam, cuius finis est perfectio totius, est sub- 
stantia una (cf. n. 437 sq.). Atqui mundus physicus est totum heterogeneum, cuius 
diversae partes earumque vires elevantur ad activitatem altiorem unam, cuius finis 
est perfectio totius. Ergo. — Resp. Dist. mai.: Ab intrinseco elevantur ad activi- 
tatem essentialiter altiorem, conc.; mere ab extrinseco elevantur ad activitatem ac- 
cidentaliter altiorem, nego. Contradist. min. 

2. Atqui mundi physici partes ab intrinseco elevantur ad activitatem essentia- 
liter altiorem. Probo. Mundi physici partes ab intrinseco elevantur .. . si mirus 
ordo et mira conspiratio omnium partium non explicatur ex viribus et activitatibus 
unicuique propriis. Atqui mirus ordo et mira conspiratio omnium partium non ex- 
plicatur ex viribus et activitatibus unicuique propriis. Ergo. — Resp. Dist. mai.: 
Supposita artificiosa rerum dispositione initio in mundo a creatore producta, conc.; 
non supposita, nego. Contradist. min. 

Contra Zi p. vide n. 246. 


Ad 239. Aristoteles in Phys. 12—3 „disputat contra positionem  Melissi 
et Parmenidis'], qui posuerunt «omnia esse unum-, et concludit, «quod impossibile 
est omnia entia esse üánum  ('Aóbvarov oaiverai Tà Óvra ëv eivai: 186 a 4. S. Thom, 
lect. 3 n. 1 5; lect. 4 q. 4). — Ibidem contra Platonicos disputat, qui rationibus Par- 
menidis victi concedebant accidens esse non ens et tamen esse aliquid.  «Improbat 
praedictam positionem quantum ad hoc, quod concedebat quod non ens est aliquid-, 
et «ostendit ulterius quod non sequitur, si non ens quod est accidens non sit ali- 
quid, quod omnia sint unum. Et hoc est quod dicit, quod inconveniens est dicere 
quod sequatur omnia esse uuum, nisi aliquid sit extra ens, quia per ens non potest 
intelligi nisi substantia, quae vere est. Sed si substantia sit, nihil prohibet esse 
multa, sicut iam dictum est, etiam remota magnitudine et accidente ; quia definitio 
substantiae dividitur in multa, quae sunt de genere substantiae, sicut homo in ani- 
mal et bipes. Et ulterius sequitur quod secundum diversas differentias generis sint 
multae substantiae in actu. Et ultimo infert conclusionem principaliter intentam, 
quod non omnia sunt unum, sicut dicebat Parmenides et Melissus- (S. Thom. l. c. 
lect. 7 n. 4 6; cf. Arist, Met. 15 8; S. Thom. lect. 9 12 (cit. ad 243]; In De gen. et 
corr. I lect. 2sqq. Quoad homines cf. text, ad 514 518 530). 


THESIS Il: Atomismus purus non tantum quatenus ad omnia mundi 
phaenomena extenditur, sed etiam quatenus ad sola mineralia appli- 
catur, in se est falsus et falsa supponit. 


242. St. qu. Atomismus purus seu systema mechanicum concedit 
distinctionem aliquam substantiarum numericam, negat vero specificam, 
inquantum ex motu mechanico (i. e. ab extrinseco collato) et ex di- 
versa dispositione seu aggregatione locali atomorum seu corpusculorum 

viribus specificis seu proprietatibus specificis carentium (ex microstruc- 
tura) mundi physici phaenomena explicare nititur. Ita Proust (1754—1826) 
et Dumas (1800— 1884) omnia elementa chimica esse hydrogenium 
condensatum putant, alii vero, ut Secchi (1818— 1878), omnia corpora 
anorganica fortasse nonnisi ex atomis aethereis coalescere. Haec doc- 
trina, quam inter veteres Democritus (460—370) et Epicurus (341—270) 
profitebantur, renovata est a Cartesio (1596— 1650) et Gassendi (1592 
ad 1655), his vero temporibus permultis placet, sed a diversis diversi- 
mode proponitur. Sunt qui eam ad omnia mundi phaenomena ex- 
tendant, ita ut ne intellectivam quidem vitam excipiant (monismus 
mechanicus — materialismus). Alii vero, cum a materialismo abhorreant, 
docent praeter phaenomena psychica (vita intellectiva et sensitiva) 
omnia mere mechanice contingere. Alii tandem nonnisi rebus anorgani- 
cis mechanismi theoriam applicant. — Mechanismi fautores, cum cor- 
porum diversitatem specificam tollant, corporibus etiam denegant pro- 
prietates specificas ex intrinseca corporis essentia specifica pro- 
fectas. Quare atomis suis non concedunt nisi proprietates communes, 
quae ratione corporeitatis conveniunt, ut extensio, impenetrabilitas. 
Cetera omnia, quae in corporibus apparent, mechanice explicant, 1. e. 
ex motu mechanico et ex diverso statu aggregationis. Ita lux (color) 
est motus undulatorius aetheris, item sonus est motus undulatorius 
aéris vel medii sonantis, calor est vibratio atomorum corporis calidi. 
Cohaesio (attractio) molecularum ex communitate motus earum in fluido 
subtili (aethere) explicatur, attractio massarum ex vortice in aethere 
per rotationem corporum caelestium producto. Ipse processus chimicus 
mere mechanice concipitur: ea corpora affinitatem inter se habent, 
quorum atomi motibus, qui inter se coniungi possunt, ciuntur. 

Qui mechanismum usque ad psychica phaenomena extendunt (mo- 
nismus mechanicus), ipsam sensationem et intellectionem tamquam 
motum concipiunt mechanicum atomorum cerebri et nervorum aut 
— quia huius positionis absurditas per se nota est nimis — ad pan- 
psychismum se convertunt, supponendo psychicum esse vim com- 
munem materiae seu atomorum, ac proinde docent ubicumque latere 
vitam et sensationem et intellectionem, haec vero extrinsecus non 
apparere nisi data speciali atomorum dispositione. Ita Haeckel (1834 
ad 1919). 


243. Prob. th. I p. (Atomismus purus ... in se est falsus). — Arg. I. 
Si in mundo, tum organico tum anorganico, est distinctio substantiarum 
generica et specifica, atomismus purus in se est falsus, non tantum 
quatenus ad omnia mundi phaenomena extenditur, sed etiam quatenus 
ad sola mineralia applicatur. Atqui in mundo, tum organico seu in 
ordine corporum viventium, tum anorganico seu in ordine mineralium, 
est distinctio substantiarum generica et specifica. Ergo. 
Mai. patet ex st. qu., min. ex th. praec. 

Arg. II. Illud systema est m se falsum, quod ponit effectum sine 
causa sufficiente. Atqui atomismus purus ponit effectum sine causa 
sufficiente. Ergo. 

Mai. est per se nota. — Prob. min. Velle derivare maximam illam 
varietatem typorum stabilium|! abrupte inter se distinctorum, 
qui in processu mundano semper iidem oriuntur, unice ex fluxu motus 
localis seu ex diversa atomorum dispositione, est ponere effectum sine 
causa sufficiente. Atqui atomismus vult derivare unice ex fluxu motus 
localis totam hanc varietatem et stabilitatem. | Ergo. 

Min. patet ex st. qu. — Ad mai. Mundus physicus non motum 
tantum, sed etiam stabilitatem et constantiam nobis exhibet in motu. 
Processus enim mundanus in mira typorum varietate consistit, qui 
oriuntur et intereunt; sed hi typi constantes sunt, quatenus semper 
iidem oriuntur, quorum unus non sensim fluit in alterum, sed qui 
abrupte inter se distinguuntur. lamvero velle derivare hanc con- 
stantiam ex fluxu motus localis seu ex diversa atomorum dispositione, 
est ponere effectum sine causa sufficiente. Constantia enim haec et 
stabilitas typorum ostendit eos vere proprietates esse ex essentiis di- 
versis specificis profectas. 

Et haec stabilitas et constantia typorum abrupte inter se distinc- 
torum non tantum, apparet in mundo organico, sed etiam in mundo 
anorganico. Etiam in mundo anorganico diversa corpora secundum 
typum suum externum non sensim fluunt alterum in alterum, sed 
abrupte inter se distinguuntur notis determinatis et stabilibus. Hae 
notae proprietates sunt, quae specificas distinctiones indicant. Etiam 
in mundo anorganico non tantum motum, sed etiam constantiam et 
stabilitatem observamus, cum semper eaedem notarum coniunctiones 
oriantur et stabiliter persistant. Neque cur semper eaedem notarum 
coniunctiones (iidem typi) redeant, neque cur ita stabiliter persistant, 
atomismus purus explicare valet. Haec constantia non potest fundari 
nisi in differentiis specificis et in qualitatibus, proprietatibus, viribus, 
quae in his differentiis radicantur. Differentiae specificae puncta quietis 
constituunt in permutationibus materiae, et vires specificae has per- 
mutationes constanter ad eadem puncta quietis dirigunt. In molibus 
corporeis phaenomena observamus duplicis generis: Quaedam oriuntur 
et intereunt neque constantiam habent, sensim fluunt alterum in alte- 
rum, dependent a circumstantiis contingentibus, in quibus corpus in- 
venitur; ita gradus caloris, qui corpori alicui accidit secundum medium 
in quo invenitur. Contra, alia phaenomena constantia et stabilitate 
signantur in fluxu circumstantiarum contingentium ; quae proinde neque 
sensim fluunt alterum in alterum, sed abrupte inter se distinguuntur. 


| Typi nomine intelligitur res secundum externam suam apparentiam. Haec 
apparentia complexione notarum constituitur. Typi igitur stabiles in mundo cor- 
poreo sunt stabiles notarum seu accidentium complexiones, quae in mundo corporeo 
apparent. 


Caput I. Quid sit ens mobile. 203 


Haec sunt: pondus atomicum, pondus specificum, calor specificusl, de- 
terminata forma cristallina, determinatum punctum effervescentiae et 
fusionis sub determinata pressione etc. Haec phaenomena constantia 
fundar non possunt in circumstantiis mutabilibus et contingentibus. 
Etiam eorum fundamentum constans sit oportet. Quod non potest 
esse nisi ipsa essentia corporis, in quo haec phaenomena constantia 
observantur. Haec proinde radicantur in ipsa essentia et sunt notae 
essentiales, quibus differentias essentiales substantiarum corporearum 
cognoscimus. [deo iure merito ex diversis typis constantibus seu ex 
diversis complexionibus constantibus notarum ad differentias specificas 
corporum concludimus. 

Nota. — Vis argumenti nostri, quo probamus atomismum purum, 
etiam quatenus ad sola mineralia applicatur, in se falsum esse, irrita 
fieri nequit repetendo diversitatem abruptam typorum stabilium a de- 
terminata dispositione et determinato motu atomis ab initio a Deo 
inditis. Quaerimus enim, undenam proveniat, ut res corporeae deter- 
minatas istas dispositiones et determinatum motum ita ineluctabiliter 
retineant, non obstantibus causis illis multiplicibus, quae tendunt ad 
modificandum motum et atomorum aggregationem localem. Huius rei 
ratio est aut iteratus interventus divinus^specialis aut distinctio rerum 
specifica. Si dicitur primum, inducitur occasionalismus. si eligitur se- 
cundum, falsus est atomismus purus). 


Prob. II p. (Atomismus purus ... falsa supponit). — a) Gratis et 
falso supponitur, posse omnia explicari data mole extensa et motu 
eius locali, cum ne ipse quidem motus localis explicari possit sine 
qualitate communicata cum corpore moto (cf. n. 352). Neque re- 
sistentia, quam atomi inter se exercent, sine qualitate resistentiae 
explicari potest; haec resistentia (maior vel minor) probe distinguatur 
ab impenetrabilitate (cf. n. 322). b) Gratis et falso supponuntur sen- 
sibilia propria sensuum externorum: calorem, lucem etc., non esse 
formaliter obiectiva; hoc enim admisso, obiectivitas cognitionis sen- 


| Pondus atomicum est numerus, qui indicat, quoties ponderosior atomo 
hydrogenii est atomus alicuius corporis. Pondus atomicum est 8, significat: atomus 
huius corporis est octies ponderosior atomo hydrogenii. Pondus specificum 
est numerus, qui indicat, quoties unitas voluminis alicuius corporis est ponderosior 
eodem volumine aquae. Pondus spec. 8: Metrum cubicum huius corporis est octies pon- 
derosius metro cubico aquae. Calor specificus est numerus, qui indicat, quantus 
calor requiritur ad calefaciendum uno gradu unitatem ponderis alicuius corporis. 
Calor spec. 8: Requiruntur octo caloriae (grammatis) ad calefaciendum uno gradu 
gramma huius corporis. Caloria intelligitur pro uno grammate: quantitas caloris 
requisita ad augendum uno gradu temperaturam unius grammatis aquae. 

! Thesi I arg. II ordinem omnium explicavimus „ex viribus et activitatibus unicui- 
que propriis, supposita artificiosa rerum dispositione initio in mundo a creatore pro- 
ducta-, seu inverso modo loquendo: explicavimus ordinem ex dispositione divina, 
suppositis viribus et activitatibus unicuique rei propriis. Requirimus igitur utrumque 
et dispositionem divinam et rerum distinctiones specificas seu vires specificas. 

sitivae pessumdatur et inducitur idealismus et scepticismus (cf. Met. 
th. XIII); c) psychicum esse vim communem omnis materiae; nullum 
enim huius rei signum in mundo physico apparet, sed haec suppositio 
merum postulatum est, cui possit superstrui systema monismi et 
evolutionismi. 


244. Coroll. 1. Ergo sunt elementa chimica specifice inter se di- 
stincta. — Cum dicimus elementa chimica specifice inter se differre, 
nolumus contendere corpora omnia, quae chimica analysi adhuc resolvi 
non poterant, revera esse simplicia, sed id quod intendimus est: varie- 
tatem typorum mundi anorganici eorumque constantiam explicari non 
posse nulla admissa distinctione specifica. Veteres quattuor tantum 
elementa ponebant: terram, aquam, aéra, ignem. Haec non esse ele- 
menta, patet. Recenti tempore nonaginta duo, immo plus quam nona- 
einta duo elementa numerantur, quae tamen etiam ipsa non sunt ele- 
menta stricte, cum componantur ex electronibus et nucleo aliquo ul- 
terius resolubili (cf. schol.). 

2. Ergo corporum activitas non in solo motu mechanico consistit. 
Corpora enim specifice inter se distincta etiam proprietatibus seu viri- 
bus specificis praedita sunt, quibus ad invicem agunt, activitate ab in- 
trinseco profecta, non tantum movendo localiter, sed etiam alterando, 
i. e. actione sua diversas qualitates in actum reducendo. 

Philosophia naturalis mere mechanica atomismi puri non considerat 
nisi substratum quantitativum naturae: microstructuram et motum lo- 
calem, cum negligat determinationes qualitativas tum | accidentales: 
qualitates speciales, tum substantiales: formas substantiales. Sed micro- 
structura est substratum formarum substantialium, et motus mechani- 
cus substratum constituit diversarum qualitatum: Motus  molecularis 
irregularis est substratum caloris, vibrationes molares regulares sunt 
substratum soni, et undulationes aetheris sunt substratum lucis et 
colorum. Ita etiam facile explicatur, quomodo diversae qualitates me- 
chanice producantur, et quomodo una alteram producat et quasi in 
alteram transmutetur: Impulsus mechanicus vibrationes et undulationes 
producit, quibuscuin diversae qualitates secundum legem naturalem 
conectuntur. Qui has vibrationes efficit, etiam qualitatem eis respon- 
dentem efficit. Et unus motus mechanicus secundum determinatam 
materiae dispositionem alium producit, quo etiam ei respondens qualitas 
alia oritur. Ita motu caloris producitur motus regularis aetheris seu lucis. 

3. Ergo in omnibus corporibus naturalibus inest principium sub- 
stantiale specificans teleologicum, quo determinantur, ut determinato 
modo sint (principium specificans) et determinato modo agant (prin- 
cipium teleologicum), ita ut non obstante mobilitate entis mobilis seu 
mundi corporei, tamen stabilitas habeatur in essendo et in agendo. 
Haec stabilitas in agendo leges naturae constituit, quae ex ipsis rerum 
essentiis proficiscuntur. Stabilitas autem in essendo typos constituit 

stabiles seu specificos. Hoc principium substantiale teleologicum est 
forma substantialis (cf. th. IV). 


245. Schol. De theoria electronum. — Secundum theoriam elec- 
tronum, quae est recentissima physicorum doctrina de constitutione 
corpusculari corporum, omnia elementa chimica ex electronibus con- 
flantur, i. e. ex minimis molibus electromagneticis circa nucleum ali- 
quem dispositis. Et quidem novissime nonaginta duo elementa esse 
dicuntur, quae omnia secundum numerum electronum ita ordine poni 
possunt, ut unumquodque subsequens praecedenti unum addat elec- 
tronem, incipiendo ab hydrogenio, cuius nucleus unicum sibi copulat 
electronem, usque ad uranium, nonaginta duobus praeditum electroni- 
bus. Haec elementa omnia detecta sunt, exceptis duobus. Electrones 
dicuntur ulterius non resolubiles et eiusdem speciei omnes. Circa nu- 
cleum vero res nondum ita explorata est. Certum est ipsum nucleum 
in phaenomenis radioactivitatis resolvi, emittendo particulas helii et 
electrones. — Secundum hanc igitur doctrinam haec nonaginta duo 
elementa non essent elementa simpliciter, neque eorum atomi essent 
atomi simpliciter, cum ulterius resolvantur. Elementum simpliciter, 
primordiale esset electron, cui saltem unum aliquod alterum elemen- 
tum addendum esset, repraesentatum nucleo, qui opponitur electroni. 
Dicimus alterum hoc elementum nucleo repraesentari, quia dici 
simpliciter non potest alterum elementum primordiale esse ipsum nu- 
cleum, cum hic ulterius resolvatur. Certo tamen nucleus secundum 
qualitatem suam chimicam vel electricam opponitur electroni. Nucleus 
est electropositivus, cum electron electronegativus sit. Quare certo in 
nucleo praevalet alterum elementum primordiale, quod tamen hucus- 
que separatum observari nondum potuit. Sunt qui dicant alterum ele- 
mentum primordiale esse nucleum hydrogenii, qui exinde ,proton" vo- 
catur. Ceteri igitur nuclei essent diversimode compositi ex hoc protone 
(ex uno vel ex pluribus) et determinato numero electronum. ita tamen, 
ut semper praevaleret qualitas electropositiva. Praeterea, ad vitan- 
dam actionem in distans, admittitur aether, fluidum subtile con- 
tnuum, in quo moventur electrones. Cum electrones coniunguntur cum 
nucleo, mutua actio electrica contingit inter ipsos et nucleum, qua 
aequilibrantur cum nucleo stabiliter. Etiam substantia intermedia, 
i. e. aether, hac mutua actione necessario patitur et in aequilibrium 
totius involvitur. Nucleus et electrones cum aethere intermedio con- 
stituunt totum aliquod stabile homogeneum propter aequilibrium 
electricum homogenee propagatum per totam molem, heterogeneum 
autem propter diversitatem densitatis et aliarum qualitatum partium 
suarum : nuclei scii., electronum et aetheris, quae in toto conservantur. 
Posiio harum partium heterogenearum ad invicem constituit atomi 
structuram, quae tamen non est rigida, sed mobilis. — Notamus mu- 
tuam activitatem partium heterogenearum, quae constituunt atomum, 

adhuc parum exploratam esse. Certum est eam non esse solummodo 


electricam, et aequilibrium hac activitate constitutum non esse solum- 
modo virium electricarum. 


246. obi. Atomismus purus optime explicat a) ortum viventium, b) ortum diver- 
sorum typorum in ordine mineralium. Ergo non est falsus. 

a) 1. Doctrina, quae explicat primum ortuin viventium sine miraculo, optime ex- 
plicat ortum viventium. Atqui atomismus purus est doctrina, quae explicat primum 
ortum viventium sine miraculo. Ergo. — Resp. Dist. niai.: Sine miraculo stricte dicto, 
conc.; Sine interventu divino, nego. Contradist. min.: Sine miraculo tantum, nego; 
sine miraculo et sine interventu divino, conc. (cf. n. 603 sqq.). 

2. Atqui atomismus purus optime explicat primum ortum viventium sine inter- 
ventu divino. Probo. Systema, quod explicat ortum viventium per vitam in omnibus 
atomis latentem, recte explicat ortum viventium sine interventu divino. Atqui atomis- 
mus purus explicat ortum viventium per vitam in omnibus atomis latentem. Ergo. — 
Resp. Dist. mai.: Si vita in omnibus atomis latens gratis supponitur, nego; Si non 
gratis supponitur, conc. Contradist. min. 

b) 1. Optime explicatur ortus diversorum typorum in ordine mineralium per 
microstructuram. Atqui ita atomismus purus explicat ortum diversorum typorum in 
ordine mineralium. Ergo. — Resp. Dist. mai.: Per microstructuram ex atomis viribus 
specificis praeditis, conc.; per microstructuram ex atomis viribus specificis non prae- 
ditis, nego. Contradist. min. 

2. Atqui atomi carent viribus specificis. Probo. Atomi, quarum qualitates expli- 
cantur ex motu mechanico, carent viribus specificis. Atqui qualitates atomorum ex 
motu mechanico explicantur. Ergo. — Resp. Dist. mai.: Ex solo motu mechanico ex- 


plicantur, conc.;; non ex solo motu mechanico explicantur, nego. Contradist. min. (cf. 
coroll. 2). 


Ad 243. Aristoteles atomistarum opinionem refert Phys. 12, 184b21; 4, 187a22; 
5, 188 a 22, et Met. I 3, »84a 8; 4, 985 b 4 (cf. S. Thom, In Phys. 1] lect. 2 n. 2 ; lect. 
8 n.Asq.; lect. 10 n. 2), eamque Met. I 8 reprobat. , Primo improbat opiniones eorum, 
qui posuerunt unam causam materialem. Secundo eorum, qui posuerunt plures. ... 
Primo improbat opiniones praedictas in generali... triplici ratione. Prima ratio 
talis est: quia in rebus non solum sunt corporea, sed etiam quaedam incorporea, ut 
patet ex libro De anima. Sed ipsi non posuerunt principia nisi corporea, quod ex 
hoc patet, quia ipsi ponebant ,unuin ómne idest universum esse unum secundum 
substantiam, et esse unam naturam quasi materiam, et eam esse corpoream et ha- 
bentem ,fhensuram idest dimensionem ; corpus autem non potest esse causa rei in- 
corporeae ; ergo patet quod in hoc deliquerunt insufficienter rerum principia tradentes. 
Et non solum in hoc, sed in multis, ut ex sequentibus rationibus apparet [Tov yàp 
OcuüTrov TA OTOIycia TOAG uóvov, TOV Ò àoconuürov OÙ, óvrOVv KAİ AOWUATWV : 
988 b 24]. Deinde cum dicit ,de $eneratione [nepi yevéoeco xai qO00opà  é&mniyxeipobvre 
Tà mtia — A^yelv, Kai mepi màvtwv qvuoioAloyoOvrE , TOÓTT]  Kivi]OEC)  GQCiTiOv 
&voipoOot!v: l.c. 26], ponit secundam rationem. ... Quicumque habet necesse de- 
terminare de motu, oportet quod ponat causam motus; sed praedicti philosophi ha- 
bebant necesse tractare de motu, quod ex duobus patet: tum quia ipsi conabantur 
dicere causas generationis et corruptionis rerum, quae sine motu non sunt, tum etiam 
quia de rebus omnibus naturaliter tractare volebant; naturalis autem consideratio 
requirit motum, eo quod natura est principium inotus et quietis, ut patet secundo 
Physicorum; ergo debebant tractare de causa, quae principium motus. Et ita cura 
illam auferrent causam, patet etiam quod in hoc deliquerunt. — Deinde . . . ponit 
tertiam rationem. Quaelibet enim res naturalis habet ?substantiam — idest formam 
partis, ,et quod quid ést id est quidditatem quae est forma totius. Formam dicit, 
inquantum est principium subsistendi, et quod quid est, inquantum est principium 
cognoscendi, quia per eam scitur quid est res; sed praedicti philosophi formam non 

ponebant esse alicuius causam, ergo insufficienter de rebus tractabant, in hoc etiam 
delinquentes, quod causam formalem praetermittebant" (S. Thom., In Met. I lect. 12 
n. 181 sqq.; cf. S. th. I 47, 1 ; C. g. II 39-41 ; Pot. 3, 16). 


QUAESTIO II: Quomodo intrinsecus sit constitutum ens mobile seu 
de principiis entis mobilis. 

loannesaS. Thoma, Philosophia naturalis, p. I, q. 2—9. Complutenses, Disput. 
in 8 libros Physicorum Aristotelis, disp. 2—7. Babenstuber, Philosophia Thom. 


Salisburgensis: Physica, 1.1, lect. 2, disp. 1. Goudin, Philosophia: Physica, pars I, 
disp. 1; disp. 2, q. 1. Kleutgen, Philosophie der Vorzeit. 


§ 1. De principiis in communi. 


247. Quid sit principium, et quotuplex sit. — Principium definitur: id 
.à quo aliquid procedit quocumque modo“ (S. Thom., S. th. I 33. 1). 
Procedit autem unum ab alio aut secundum intellectum seu secundum 
cognitionem aut secundum rem. Ita distinguitur principium cogni- 
tionis: id, unde-aliquid cognoscitur, et principium rei. Principium 
autem rei est vel intrinsecum vel extrinsecum. Hanc divisio- 
nem Aristoteles expressit dicendo principium  Aprimum, unde aliquid 
vel est vel fit vel cognoscitur" (Met. V). 

Principia intrinseca iterum possunt considerari metaphysica et 
physica. Principia metaphysica sunt ea, quibus intrinsecus constituitur 
omne ens creatum ; haec sunt potentia et actus. Principia physica sunt 
ea, quibus constituitur ens mobile seu corpus. Quatenus consideratur 
corpus in facto esse seu in fieri, distinguuntur principia composi- 
tionis, quae sunt materia et forma, et principia generationis, quae 
sunt materia et forma et privatio. Materia et forma sunt partes 
essentiales physicae, quibus constituitur corpus physicum. Praeterea 
corpus complectitur partes quantitativas seu intégrales, quae ad totali- 
tatem corporis pertinent, quin eius essentiam constituant. Utrumque 
probandum est th. Ill et IV. 


248. Principiorum physicorum definitio. — Principia physica definiuntur 
ab Aristotele: , Principia sunt, quae non sunt ex alius neque ex alter- 
utris, sed omnia ex ipsis" (Phys. I 5). Principia dicuntur .non ex 
aliis", inquantum sunt principia simpliciter seu prima principia; 
dicuntur ,non esse ex alterutris", a) inquantum alterum non consti- 
tuitur intrinsecus ex altero, licet forma dicatur ex materia (educitur 
ex materia) mere materialiter et subjective; b) inquantum sunt prima 
contraria. Privatio enim formae (materia privata forma seu poten- 
tialitas materiae) et forma, quae sunt principia generationis, opponun- 
tur inter se contrarie, 1. e. privative, ac proinde se excludunt ad in- 
vicem. Etsi enim causae sunt sibi invicem causae, principia tamen, 
inquantum contraria, non sunt sibi invicem principia, quia ut sic 
mutuo se excludunt. — Principia autem contraria ad invicem sunt, in- 
quantum contrarietas sumitur late pro oppositione privativa. 

Ad 247. Aristoteles: IIàvra yàp và aitia üpxai. zra0€v uv ov KoivÓv TOV 


&pxov TO TpoTov eivai Oev r ioriv f| yiyverai rn yryvooxerai (Met. V 1, 1013a 17; 
cf. S. Thom. lect. 1 n. 761 sq.). 


Ad 248. Aristoteles: Ası yàp và  àpxà  unre ét QAAnAcv eivai urne ¿E 
QAAov, kai ^k TrobTOV 7ztàvra (Phys. I 5, 188a 27 ; cf. S. Thom. lect. 10 n. 3). 


§ 2. Quae sint principia entis mobilis/ 
THESIS III: Dynamismus est reiciendus. 


249. St. qu. 1. Dynamismi nomine doctrinam eorum omnium complec- 
timur, qui, cum admittant mundum corporeum distinctum a subiecto 
cognoscente, docent tamen corpus non constitui neque ex partibus 
quantitativis seu integralibus neque ex partibus essentialibus, sed ex 
substantiis completis 1nextensis, agendi vi praeditis, aut ex viribus. 

2. Secundum Balmes (1810— 1848) corpus constituitur ex multitudine 
substantiarum inextensarum, quae tamquam puncta ad invicem distant et 
actione sua in sensus nostros producunt sensationem extensionis. Simi- 
liter docent Leibniz (1646— 1716), Chr. Wolff (1679— 1754), Boscovich 
(1711—1787), Herbart (1776— 1841), Carbonelle (1829— 1889). Secun- 
dum Palmieri (1829— 1909) substantiae, quibus constituitur corpus, 
sunt inextensae essentialiter, virtualiter tamen  extensae; praesentia 
sua constituunt spatium extensum impenetrabile, in quo tamen exsistunt 
inextenso modo. Kant phaenomenon corporis extensi duabus viribus 
explicat, expansiva et concentrativa. Ad thesin nostram non pertinet 
Ed. de Hartmann, cuius doctrina de corporum constitutione similitudinem 
habet cum dynamismo proposito a Palmieri. Hartmann enim quam- 
quam se dicit Realistam, idealismum tamen non vincit neque monis- 
mum, ac proinde non admittit mundum corporeum a subiecto cognoscente 
distinctum. Propter eandem rationem ,,energetismus", quem professus 
est G. Ostwald (1853— 1932), non pertinet ad hanc thesin. 


250. Prob. th. Dynamismus, prout a Balmes aliisque propugnatur, 
obiectivam realitatem extensionis destruit. Ex substantiis inextensis 
ne minima quidem extensio constituitur. Puncta se tangentia nullum 
replent spatium, cum quodcumque punctum omnino inextensum sit. 
Etiam puncta inter se distantia non constituunt extensionem. Ceterum 
Dynamistae committunt petitionem principii, cum extensionem per 
puncta, per distantias, per intervalla explicare nituntur. Haec enim 
supponunt extensionem et sequuntur eam ; in mundo pure spirituali 
hic ordo positionis et iuxtapositionis omnino non exsisteret (cf. th. X). 
Dynamismus Kantii etiam obiectivam realitatem. substantiae destruit. 
Extensum, quod est corpus, debet esse substantia tamquam radix et 
subiectum permanens virium. Pro Kantio autem illud extensum, etiam 
prout est substantia, merum phaenomenon est, cum obiectivum, quod Kant 
in rerum natura reliquit, sit cognitioni nostrae prorsus impervium neque 
a nobis cognoscatur, sicut in se est, sed tantum sicut apparet secun- 

dum formas subiectivas mentis nostrae, ad quas pertinet etiam sub- 
stantia (cf. n. 691). Apud Palmieri dynamismus seipsum tollit: sub- 
stantiae inextensae, quibus constituitur corpus, fundant extensionem; 
haec resultat ex eis et est dependenter ab eis, i. e. inhaeret eis. Quare 
hae substantiae non inextensae, sed extensae sunt. Praeterea etiam 
Palmieri committit petitionem principii, cum mediantibus substantiis 
virtualiter extensis originem extensionis explicare nititur. Nam sub- 
stantiae inextensae non possunt esse virtualiter extensae nisi relate 
ad extensionem iam constitutam. 


25]. Coroll. Ergo ens mobile seu corpus per naturam suam componitur 
ex partibus quantitati vis. Hae partes sunt partes intégrales, non es- 
sentiales; pertinent ad totalitatem substantiae corporeae, quin tamen 
eius essentiam constituant. Quantitas seu extensio est prima proprietas 
corporis. Etiam mobilitas corpori propria supponit quantitatem. Sola 
substantia extensa mobilis est motu physico seu successivo et per se 
sensibili. Quare ex refutatione dynamismi deducimus definitionem cor- 
poris descriptivam per primam corporis proprietatem : Corpus est sub- 
stantia extensa ex partibus integralibus composita. Ita corpus distin- 
guitur contra spiritum, contra substantial ex partibus integralibus non 
compositam. 


252. Obi. 1. Doctrina, quae tamquam prima principia corporum ponit principia 
inextensa, non repugnat. Atqui dynamismus est doctrina, quae tamquam prima prin- 
cipia ponit principia inextensa. Ergo. — Resp. Dist. niai.: Principia, quae sunt sub- 


stantiae completae, inextensae tum per se tum per accidens, nego; principia, quae 
sunt substantiae incompletae, per se inextensae, quae tamen extensae esse possunt 
per accidens, cone. Contradist. min. (cf. th. VII et n. 422, 1). 


2. Atqui non repugnat doctrina, quae tamquam prima principia ponit substantias 
completas inextensae omnino. Probo. Doctrina, quae ponit extensum seu corpus oriri 
ex mutua activitate substantiarum inextensarum, ponit tamquam prima principia 
corporum substantias completas omnino inextensae. Atqui haec doctrina non repugnat. 
Ergo. — Resp. Dist. niai.: Quae essent et non essent inextensae, cone.; quae non 
essent simul inextensae et extensae, nego. Contradist. min.: Si hae substantiae non 
essent simul inextensae et extensae, conc.; si sunt simul inextensae et extensae, nego. 


THESIS IV: Prima principia, realiter inter se distincta, quae intrin- 
secus essentiam corporis constituunt, seu principia intrinseca physica 
compositionis sunt materia prima et forma substantialis; principia vero 
generationis sunt materia et forma et privatio. 


253. St. qu. 1. Iam Plato ad explicandum mundum physicum duplex 
statuit principium, materiam et formam. Sed materiam cum priva- 
tione confundebat, formam autem seu ideam non immanentem, sed 
transcendentem materiae posuit, ita ut eam materia aliquomodo partici- 
paret (u^r&xeiv). Platonem Aristoteles emendavit, distinguendo mate- 
ram a privatione et includendo formas in ipsas res. Aristotelem se- 


cuti sunt S. Augustinus (354—430) et scholastici omnes, qui, cum in 
Grodt. Elem. philo:. I. Ed 7. 

quibusdam secundaris quaestionibus inter se dissentiant, in eo tamen 
conveniunt, quod asserunt essentiam omnem corpoream ex duplici prin- 
cipio, materia et forma, coalescere. 

2. Scholastici itaque post Aristotelem distinguunt materiam pri- 
mam et secundam, formam substantialem et accidentalem. 
Materia secunda est corpus seu substantia corporea completa, in 
aliqua determinata specie rerum constituta. Materia prima est sub- 
stantia corporea incompleta, potenti alis,, indeterminata, omnibus 
corporibus communis. Forma substantialis est substantia corporea in- 
completa, actualis, qua determinatur materia prima, ita ut ex 
ipsa et ex forma constituatur substantia completa corporea alicuius 
determinatae speciei. Forma accidentalis ea est, qua actuatur et de- 
terminatur materia secunda. Forma accidentalis est idem quod accidens. 
Cum forma substantialis tribuat esse primum seu substantiale seu 
esse simpliciter, forma accidentalis tribuit esse aliquod secundarium, 
accidentale, secundum quid. Forma igitur accidentalis est actus 
accidentalis accidentaliter determinans et actuans seu  evolvens 
potentiam substantiae corporeae; forma vero substantialis est actus 
substantialis substantialiter determinans et actuans seu evolvens 
potentiam materiae primae. Quare materia definiri potest: principium 
substantiale mere potentiale, ex quo fieri potest quaelibet substantia 
physica seu corporea, sicut ex ligno fieri potest quodlibet artificiosum 
simulacrum. Forma substantialis definitur: actus materiae primael. — 
Ex materia secunda et forma accidentali constituitur unum per accidens 
seu aggregatum duarum essentiarum inter se coniunctarum, ex ma- 
teria prima autem et forma substantiali constituitur unum per se seu 
una essentia substantialis completa (cf. n. 180, 1). Quia materia prima 
et forma substantialis constituunt unam substantiam, etiam unam na- 
turam substantialem constituant necesse est seu unum principium 
operandi substantiale. Quare sicut forma non est per se, ita 
neque operatur per se solam, sed una eademque operatio ex forma et 
materia egreditur, quamquam contingere potest, ut forma aliquam 
operationem sibi reservet specialem, quam non communicat cum cor- 
pore. (Anima humana spiritualis non communicat cum corpore intellec- 
tionem et volitionem.) 

3. Productio substantiae physicae ex materia prima tamquam ex 
subiecto dicitur generatio (substantialis). Haec generatio mutatio 
est substantialis a privatione formae substantialis ad formam sub- 
stantialem, sicut mutatio accidentalis est a privatione accidentis ad 
accidens, ut cum aliquid ex non albo fit album. Generationi opponitur 
corruptio. Corruptio (substantialis) est mutatio substantialis a forma 


Definitio valet de formis physicis, i. e. materiam informantibus, quae essentia- 
liter ordinantur ad materiam informandam, non vero de formis a materia separatis 
(angeli , quae sunt substantiae completae, quibus repugnat, ne materiam informent. 
Harum formarum consideratio ad Philosophiam naturalem non pertinet. 

substantiali ad privationem eius. Quia materia numquam est sine 
forma, corruptio unius est generatio alterius: corruptio 
aquae est generatio hydrogenii et oxygenii, corruptio seu mors hominis 
est generatio substantiarum chimicarum, quae componunt cadaver. 

Corruptio unius et generatio alterius substantiae fit mediante al- 
teratione, i. e. mediante motu seu transmutatione accidentali, qua 
producuntur accidentia seu proprietates substantiae generandae. His 
accidentibus materia redditur disposita pro una et indisposita pro altera 
forma. Ita cum per vim electricam resolvitur, i. e. corrumpitur aqua 
et producuntur hydrogenium et oxygenium, vis electrica alterat aquam, 
destruendo eius proprietates et producendo proprietates hydrogenii et 
oxygenii. Quare generatio etiam fieri dicitur mediante dispositione 
materiae. 

In omni generatione tria distinguenda sunt: a) terminus ad quem 
— forma acquirenda, b) terminus a quo — privatio formae, i. e. ca- 
rentia formae in subiecto, quod formam acquirit, c) subiectum, quod 
a termino ad terminum transit — materia prima. 

Cum materia prima sit substratum omnis generationis et corrup- 
tionis, ipsa neque generatur neque corrumpitur, sed non oritur nisi 
per creationem. Ex quo deducimus materiae molem in mundo semper 
eandem permanere. 

4. Duplex est genus formarum physicarum: quaedam sunt sub- 
sistentes seu 1mmateriales (animae humanae), quae essentialiter 
quidem ordinantur ad materiam informandam, ita ut cum materia unam 
constituant essentiam, possunt tamen subsistere etiam separatae a 
materia: sunt 1mmortales. Quae formae quoniam in esse sunt in- 
dependent's a materia, etiam in fieri non dependent ab ipsa. i. e. non 
educuntur ex materiae potentialitate, sed creantur et infunduntur 
materiae, cum haec ad earum infusionem satis disposita est a gene- 
rantibus. Quaedam vero formae sunt materiales vel non sub- 
sistentes, quae extra materiam subsistere non possunt (formae mine- 
ralium, plantarum, animae brutorum): indisposito enim corpore in 
materiae potentialitatem redeunt. Ideo etiam in fieri dependent a 
materia, i. e. educuntur ex potentialitate materiae primae vi disposi- 
tionum praecedentium sicut forma accidentalis ex potentialitate ma- 
teriae secundae. Res illustretur exemplo: Sicut plasticus disponendo 
limum ex eius potentialitate formam artificiosam (accidentalem) educit, 
ita animalia viribus generativis disponendo materiam sub aliqua forma 
substantiali iam exsistentem efficiunt, ut vetus forma recedat accedat- 
que nova novis dispositionibus consentanea. 


254. Prob. th. I p. (Prima principia realiter inter se distincta, quae 
intrinsecus essentiam corporis constituunt, sunt materia prima et forma 
substantialis). — Arg. I. Quod est substantialiter mobile, est compo- 
situm ex materia prima et forma substantiali tamquam ex primis 


212 A. Philosophia naturalis generalis. De ente mobili in genere. 


principiis realiter inter se distinctis. Atqui corpora sunt substantialiter 
mobilia. Ergo. 


Min. patet ex experientia. Videmus enim viventia mutari in non 
viventia (cum moriuntur et resolvuntur), et non viventia in viventia 
(nutritione et generatione), et in ordine mineralium videmus analyst 
et synthesi chimica unam substantiam transmutari in aliam specifice 
a prima distinctam novis apparentibus proprietatibus. 


Prob. mai. Quod est substantialiter mobile, est compositum ex sub- 
strato substantiali secundum se omnino potential! et omnino indeter- 
minato et ex determinatione substantiali separabili ab ipso; quod 
enim substantialiter movetur, amittit determinationem substantialem, 
remanente aliquo substrato substantiali omnino indeterminato, ex quo 
fit nova substantia. Corruptio enim non est annihilatio, neque ge- 
neratio est creatio; quare necesse est remaneat aliquid veteris sub- 
stantiae, ex quo fiat seu generetur nova. Ex nihilo enim nihil fit 
viribus naturalibus. Atqui quod est compositum ex substrato substan- 
tali secundum se omnino potential! et omnino indeterminato et ex 
determinatione substantiali separabili ab ipso, est compositum ex ma- 
teria prima et forma substantiali tamquam ex primis principiis realiter 
inter se distinctis. Nam substratum substantiale omnino indetermi- 
natum et determinatio eius substantialis sunt ipsa materia prima et 
forma substantialis. Haec autem esse prima principia seu principia 
ulterius non resolubilia in alia principia patet ex ipsa essentia ma- 
teriae primae et formae substantialis: materia prima est omnino 
indeterminata et pura potentia ac proinde forma substantialis eius 
determinatio prima. Esse autem principia realiter inter se di- 
stincta ex eorum separabilitate patet; amittitur enim una forma et 
acquiritur alia, remanente materia. lam vero non est maius signum 
realis distinctionis quam realis separatio. Ergo. 


Arg. II. Si homo est compositus ex materia et forma tamquam ex 
principiis physicis primis realiter inter se distinctis, etiam cetera cor- 
pora omnia ita sunt composita. Atqui homo est compositus ex materia 
et forma etc. Ergo. 


Mai. prob, ex eo quod reliquae substantiae corporeae nutritione 
convertuntur in corpus humanum, et corpus humanum post hominis 
mortem in alias substantias resolvitur. 


Prob. min. Anima humana realiter distincta a corpore utpote spiri- 
tualis ita coniuncta est corpori, ut cum eo unam constituat naturam 
seu unum principium operationis. Atqui non potest ex duobus prin- 
cipiis una constitui natura, nisi alterum sit pura potentia, materia 
prima, alterum actus substantialis simpliciter primus. Ergo. 


Prob. mai. ex eo quod sensatio et vegetatio non est operatio solius 


animae, sed animae et corporis; secus enim essent operationes spiri- 
tuales (cf. n. 480, 2). 


Caput I. Quid sit ens mobile. 213 


Prob. min. Ut ex duobus principiis una constituatur natura, ita 
inter se coniungantur necesse est, ut ex utroque una numerice ope- 
ratio egrediatur. Atqui hoc non obtinetur nisi alterum sit pura po- 
tentia, alterum actus substantialis simpliciter primus. Ergo. — Prob. 
min. Si utrumque principium esset actus, haberetur duplex actus sub- 
stantialis, duplex esse per se. lam vero quod est per se, operatur 
per se, agere enim sequitur esse; ex utroque igitur principio sua 
egrederetur operatio, nec proinde ex utroque unum conficeretur opera- 
tionis principium. 

Prob. II p. (Principia generationis sunt materia et forma et pri- 
vatio)J. — Si principia compositionis sunt materia et forma, principia 
generationis sunt materia et forma et privatio. Atqui principia compo- 
sitionis sunt materia et forma. Ergo. 

M in. patet ex I p. 

Prob. mai. Quod fit, non debet iam esse. Necesse igitur est, ut 
materia careat forma generatione acquirenda. Sed carentia formae in 
subiecto ad hanc formam apto est privatio: subiectum hanc formam 
non habet, est tamen aptum ad eam habendam. 

Materia et forma per se sunt principia generationis, privatio vero 
per accidens tantum tamquam aliquid negativi, a quo generatio pro- 
cedit. Materia privata forma et forma inter se opponuntur oppo- 
sione privativa, et generatio procedit ex materia privata forma. Pri- 
vatio igitur per accidens est principium generationis. 


255. Coroll. 1. Ergo atomi non sunt prima corporum principia. 
sermo hic est de atomis extensis, quae ipsae sunt parva corpuscula, 
nam atomos inextensas thesi III iam prorsus exclusimus. — Si cor- 
pora conflantur ex atomis seu corpusculis, haec non possunt esse nisi 
principia proxima, in quae proxime resolvitur corpus maioris molis, 
et ipsas atomos, utpote parva corpora, necesse est componi ex materia 
prima et forma substantiali tamquam ex primis principiis. Quidquid 
igitur est de atomismo, certum est in eo non posse sistere proces- 
sum scientificum, quippe qui natura sua ad ultimas causas seu prima 
principia tendit. 

4. Ergo corpus definitur definitione metaphysica: substantia compo- 
sita ex materia et forma. Cum enim materia et forma sint prima 
principia physica corporis, ex hac compositione etiam eius differentia 
specifica desumenda est. Haec compositio est id, quo primo substantia 
corporea distinguitur ab aliis substantiis, i. e. a substantiis (completis) 
spiritualibus; et est id, quod est radix proprietatum omnium, quae 
corpori secundum rationem genericam corporis conveniunt. [deo etiam 
extensio et compositio ex partibus integralibus ex hac radice proveniunt. 


256. Schol. 1 Contra doctrinam de substantiis compositis obiciunt 
substantiam esse positam in indivisibili. 

Resp.: Substantia posita est in indivisibili, dist.: Quoad elementum 
negativum seu quoad exclusionem inhaerentiae, conc.; quoad elementum 
positivum, quoad essentiam, cui competit per se esse, subdist.: Haec 
essentia semper est physice incomposita, »ego; non potest ei fieri additio 
vel subtractio in notis essentialibus, quin perimatur species, conc. 


2. De atomismo. a) Exponitur systema. Atomismus est 
doctrina, secundum quam corpora maioris molis coalescere dicuntur 
ex minimis corpusculis extensis, quae essent indivisibilia saltem viri- 
bus naturae. Haec corpuscula ideo atomi, i. e. partes indivisibiles 
dicuntur. 

Atomismus duplex est: adynamicus (purus) et dynami eus. Se- 
cundum atomismum adynamicum atomi omnes eiusdem omnino spe- 
ciei sunt et viribus ab ipsa essentia profectis carent; ideo tota cor- 
porum diversitas a diversa atomorum dispositione unice repetitur. Qui 
vero atomismum dynamicum profitentur, quot sunt corpora chimice 


simplicia, tot statuunt atomorum species, quibus etiam diversas vires 
specificas concedunt. 


lam antiquis temporibus philosophi quidam, ut Leucippus (saec. V 
a. Chr.), Democritus, Epicurus, Lucretius (95—52) naturam corporatam 
atomis explicare conabantur. Recentiore aetate atomismum profite- 
bantur Baco de Verulam (1561— 1626), Gassendi, Cartesius, Newton 
(1642— 1727), J. Dalton (1766— 1844). His vero temporibus omnes fere, 
qui scientiis experimentalibus operam dant, phaenomena physicalia et 
chimica atomis explicare aggrediuntur, qui tamen communiter vires 
specificas atomis largiuntur. Et hi distinguunt inter atomos et mole- 
culas. Atomi sunt minimae particulae elementorum chimicorum, quae 
synthesin chimicam ingrediuntur, moleculae minimae partes corporum 
chimice compositorum. lam ipsa elementa aliquo modo dicuntur com- 
posita. quatenus constituunt moleculas ex pluribus atomis conflatas 
(02 O3. Recentissime vero quaedam phaenomena, praesertim phaeno- 
mena radioactivitatis et spectroscopica, physicos eo deduxerunt, ut 
nonaginta duo ponerent elementa, quae tamen etiam ipsa non sunt 
elementa stricte, cum componantur ex electronibus et nucleo aliquo 
ulterius resolubili (cf. n. 244, 1). 

b) Fertur indicium. Atomismum purum seu adynamicum iam 
reiecimus thesi II. De atomismo autem dynamico et speciatim de 
doctrina electronum dicimus non apparere rationem  philosophicam, 
ut reiciantur, sed esse admittenda, inquantum probantur aut proba- 
biliter suadentur, et éxplicanda Quare dicimus: a) electrones et ea 
quae nucleum componunt, esse composita ex materia et forma tam- 


| Satis probatum videtur, speciatim per analysin spectralem, elementa nostra 
chimica structuram aliquam habere ac proinde non esse elementa sricte seu primi- 


tiva, sed derivata seu relativa, eorumque atomos non esse atomos simpliciter, sed 
compositas. 

quam ex principis substantialibus. Idem dicendum de aethere, qui 
admittitur tamquam medium, in quo moventur electrones. f) Quia 
ex nucleo et electronibus oriuntur elementa chimica derivata, et ex 
elementis cetera corpora chimice composita tamquam typi stabiles, 
abrupte inter se distincti notis stabilibus et determinatis, etiam haec 
elementa ex electronibus exorta et cetera corpora chimice composita 
novas species substantiales constituunt. Cum igitur determinatus nu- 
merus electronum secundum determinatam structuram coniunguntuf 
cum nucleo ad efformandum elementum, in tota hac mole, quae 
atomum elementi constituit, nova oritur forma substantialis: forma 
substantialis elementi. Quare atomus elementi est una substantia. 
singuli electrones et nucleus desinunt esse per se, et inter se con- 
tnuantur- aut immediate aut potius mediate, mediante aethere in quo 
moventur, qui proinde etiam ipse ad substantiam atomi pertinet. Aether 
enim ile intermedius secundum typum suum externum apparet mu- 
tatus et in tensione virium, praesertim electricarum, totius compositi 
ex electronibus involutus. Tota igitur moles constituta ex nucleo et 
electronibus et aethere intermedio una forma substantiali informatur, 
quae est forma elementi. Similiter fit, cum ex elementis oritur corpus 
aliquod. chimice compositum. Etiam tunc oritur nova substantia spe- 
cifice diversa et nova forma substantialis. Molecula corporis compositi 
est una substantia. Elementa desinunt esse per se et constituunt 
unam molem continuaml, y) Sed etiam moles corporea maior ex 
multis moleculis constituta, una est substantia continua. Hoc certo 
obtinet in corpore vivente (cf. n. 415)2; sed etiam moles corporum 
non viventium ex moleculis inter se continuis conflata esse potest. 
Microstructura enim corporis ex nucleo et electronibus aethere inter 
se coniunctis quoscumque permittit motus mechanicos, qui secundum 
physicos intra molem corpoream contingere dicuntur. Moleculae eiusdem 
speciei, cum perfecte inter se coniunguntur (mechanice, solo contactu, 
si sunt in statu liquido aut aériformi, calore seu conflatura, si sunt 
in statu solido), etiam inter se continuari possunt (mediante aethere, 
qui ad earum constitutionem pertinet) et efformare unam substantiam. 
Tunc singulae moleculae amittunt suum esse per se, et singulae earum 
formae substantiales in una coniunguntur forma substantiali, quae ex- 
tenditur per totam molem. Est enim haec forma extensa per accidens 
et divisibilis, quamquam respicit totam structuram unius moleculae per 
modum unius indivisibilis dispositionis ad informandum (cf. 273; 425, 2). 

Doctrina igitur de electronibus cum doctrina scholastica de materia 
et forma componi potest. Speciatim nulla omnino est difficultas ad- 


' Secundum doctrinam thomisticam de principio individuationis substantiarum 
corporearuin (cf. th. XXII) unitas substantiae expostulat etiam unitatem quantitatis 
seu molem continuam. 

* Posse obtineri continuitatem molis non obstante heterogeneitate et mota 
locali partium ostendit corpus vivens et praesertim sanguis corporis viventis (cf. n. 444). 

mittendi etiam in ordine mineralium structuram aliquam ex partibus 
dissimilaribus constitutam. Totum ex nucleo et electronibus constitutum 
a quibusdam physicis systemati solari aequabatur. Haec aequatio, si 
urgeretur, unitatem substantialem atomi vel moleculae, ex nucleo et 
electronibus constitutae, destrueret. Sed haec unitas substantialis, quae 
systemati solari non convenit, in systemate constituto ex nucleo et 
electronibus manifeste apparet. Systemata stellaria ordinem suum et 
regularitatem motuum suorum non conservant activitate aliqua altiore 
ex toto systemate qua tali profecta, sed stabilitas eorum omnino 
explicatur ex massarum attractione et ex ordine et motu primitus 
eis indito (cf. n. 239). Non enim est stabilitas, quae perturbationes 
vinceret. Si supponeremus stellarum ordinem perturbari attractione 
magnae molis ex dissita coelorum regione adveniente, pristinus ordo 
non restitueretur. Contra, systema quo constituitur atomus vel mole- 
cula vincit perturbationes ex collisione atomorum ad invicem iugiter 
accidentes et ordinem sibi debitum ineluctabiliter retinet. Haec sta- 
bilitas non est explicabilis ex electromagnetica massarum attractione 
(ex lege Coulomb), sed postulat activitatem altiorem, quae, sicut per 
se tendit ad totum conservandum, ita etiam proficiscitur ex toto 
qua tali, neque est ex singulis partibus earumque viribus explicabilis. 
Quare manifestat totum ex diversis partibus constitutum tamquam 
unam substantiam. Huic substantiae essentialiter convenit determinata 
structura simul cum determinato aequilibrio electrico, quae contra 
causas ab extrinseco agentes iugiter retinere nititur. 


257. Obi. 1. Quod cpnflatur ex atomis ulterius non resolubilibus, huius prima 
principia non sunt materia et forma. Atqui corpus conflatur ex atomis ulterius non 
resolubilibus. Ergo. — Resp. Dist. mai.: Non resolubilibus in materiam et formam, 
conc.; in alias atomos, nego. Contradist. min. 

2. Atqui atomus non est resolubilis in materiam et formam. Probo. Non est re- 
solubile in materiam et formam, quod est una substantia. Atqui atomus est una 
substantia. Ergo. — Resp. Dist. mai.: Quod est una substantia simplex, conc.; com- 
posita, nego. Contradist. m in. 

3. Atqui nulla est substantia composita. Probo. Nulla substantia composita est 
nnum per se. Atqui omnis substantia est unum per se. Ergo. — Resp. Dist. mai.: 
Composita ex substantiis completis, conc.; ex substantiis incompletis, nego. Conc. 
min.; dist. consq.: Composita ex substantiis completis, conc.; ex incompletis, nego. 

4. Atqui repugnat substantia incompleta. Probo. Quod est positum in indivisibili 
non potest esse incompletum. Atqui substantia est posita in indivisibili. Ergo. — 
Resp. Dist. mai.: Quod est positum in indivisibili tum quoad elementum positivum 
tum quoad elementum negativum, conc.; quoad elementum negativum tantum, nego. 
Contradist. min.: Quoad elementum negativum seu quoad exclusionem inhaerentiae, 
conc.; quoad elementum positivum seu quoad essentiam, cui competit per se esse, 
subdist.: Haec essentia semper est physice incomposita, nego; non potest ei fieri ad- 
ditio vel subtractio in notis essentialibus, quin perimatur species, conc. 


Ad 253sq. .Postquam Philosophus ostendit quod in quolibet fieri naturali tria 
inveniuntur [scii, subiectum et terminus factionis et oppositum eius: Phys. I 7, 190 
b 11. S. Thom. lect. 12 n. 12], hic ex praemissis intendit ostendere, quot sunt principia 
naturae. ... Primo ostendit duo esse principia naturae per se; secundo ostendit 

tertium esse principium naturae per accidens. .» . Circa primum utitur tali ratione. 
Illa dicuntur esse principia et causae rerum naturalium, ex quibus sunt ct fiunt per 
se et non secundum accidens; sed omne quod fit, est et fit ex subiecto [i. e. materia 
sive prima sive secunda] et forma; ergo subiectum et forma sunt per se causae 
et principia omnis eius quod fit secundum naturam. Quod autem id quod fit se- 
cundum naturam, fit ex subiecto et forma, probat hoc modo. Ea in quae resolvitur 
definitio alicuius rei, sunt componentia rem illam; quia unumquodque resolvitur in 
ea, ex quibus componitur. Sed ratio eius quod fit secundum naturam, resolvitur in 
subiectum et formam ; nam ratio hominis musici resolvitur in rationem hominis et 
in rationem musici; si quis enim velit definire hominem musicum, oportet quod 
assignet definitionem hominis et musici. Ergo id quod fit secundum naturam, est 
et fit ex subiecto et forma. Et notandum est quod hic intendit inquirere principia 
non solum fiendi, sed etiam essendi; unde signanter dicit: ex quibus primis 
sunt et fiunt. Et dicit; ,ex quibus primis id est per se et non secundum ac- 
cidens. Per se ergo principia omnis quod fit secundum naturam, sunt subiectum 
et forma [Gavepóv obv w , cinep eioiv aitia kai àpxai vov puooet óvrTO V, tE ov ztpo- 
fov gioi, kat yeyóvaot ur karà ovuDeDnkoó , ... ótri yiyverai TAV ÈK TE TOD ÙT O- 
Keiu£vov xai TÀ uopqorn : Phys. I 7, 190b 17]. .. . Addit tertium principium per 
accidens .. . scii, contrarietatem et privationem [ocvépno1r, 190b 27], ut immusi- 
cum et infiguratum. ... Patet ergo secundum intentionem Aristotelis quod privatio, 
quae ponitur principium naturae per accidens, non est aliqua aptitudo ad formam 
vel inchoatio fonnae vel aliquod principium imperfectum activum, ut quidam dicunt, 
sed ipsa carentia formae vel contrarium formae, quod subiecto accidit. ... Mani- 
festat praemissa principia. Et dicit quod natura quae primo subicitur mutationi, id- 
est materia prima, non potest sciri per seipsam, cum omne quod cognoscitur, 
cognoscatur per suam formam; materia autem prima consideratur subiecta omni 
formae. Sed scitur secundum analogiam. ... Sic enim cognoscimus, quod lignum est 
aliquid praeter formam scamni et lecti, quia quandoque est sub una forma, quando- 
que sub alia. Cum igitur videamus hoc quod est aér quandoque fieri aquam, oportet 
dicere quod aliquid exsistens sub forma aeris, quandoque sit sub forma aquae: et 
sic illud est aliquid praeter formam aquae et praeter formam aéris, sicut lignum 
est aliquid praeter formam scamni et praeter formain lecti. Quod igitur sic se habet 
ad ipsas substantias naturales, sicut se habet aes ad statuam et lignum ad lectum, 
et quodlibet materiale et informe ad formam, hoc dicimus esse materiam primam. 
Hoc igitur est unum principium naturae: quod non sic unum est ,sicut hoc ali- 
ğuid hoc est, sicut aliquod individuum demonstratum, ita quod habeat formam et 
unitatem in actu; sed dicitur ens et unum, inquantum est in potentia ad formam 

(H ò vomokseiuévn otoi EmiotntA kar àvaAoyiav. o yàp mzpó àvõpiðdvtTA Xakò T 
mpo kKAivn]v EUoAov f zpó TOV QÀÀCV Tı TOV £xOvTOV uopqornv n ÖN kai TÒ àpopoov 
£x&t Ttpiv Aapeiv Tü)v uopornv, oro  abTt] 7poó oboiav £&yet kai TÒ TÓO&g T1 KAİ TÒ 
ôv: Phys. I 7, 191 a8. S. Thom. lect. 13 n. 1—4 9; cf.Arist,, Met VIII 1, 1042 a32; 
S. Thom. lect. 1 n. 1688sq.: ,Generatio et corruptio substantialis sunt principium 
veniendi in cognitionem materiae primae — Ayw yàp DAT]v TÒ TpQOTOV UTOKEI- 
uevov é&KüoTwy, E ov yiverai T1 £vvrapxovro uñ xarà ovupeDnkoó . eire oOsiperati, 
ci TobTO àpiEsrai &oxatrov. Materiam id dico quod primum est uniuscuiusque 
subiectum, e quo quippiam eo fit pacto ut non per accidens insit; etsi corrumpitur, 
ad hoc ultimum sane froficiscetur (Phys. I 9, 192a31 ; cf. S. Thom. ib. lect. 15 n. 11; 


Spir. creat, a. 1 c). — ,Dicit [Aristoteles] quod post determinatam veritatem de prin- 
cipiis, dicendum est quod solum ista via omnis . . . dubitatio antiquorum solvitur [Mo- 
vaxco  obTO AETA Kai r rov àpxaiov àmopia: Phys. I 8, 191 a23]. ... Pnmi qui 
secundum philosophiam inquisierunt veritatem et naturam rerum, . . , dixerunt quod 
nihil neque generatur neque corrumpitur: quod est et contra veritatem et contra na- 
turam. ... Nescierunt hanc rationem solvere, ... si ens fit, aut fit ex ente aut ex 
non ente: et utrumque horum videtur esse impossibile, ... ex ente ...[:] ens iam est; 


ergo non fit... . Ex non ente ...[:] ex nihilo nihil fit. Et ex hoc concludebatur quod 

entis non erat generatio neque corruptio. Et ulterius [dicebant] quod non essent 
multa entia, sed unum ens tantum. ... Solvit praedictam obiectionein. . . . Materia, 
quae est ens in potentia, est id ex quo fit aliquid per se: haec est enim quae intrat 
substantiam rei factae. Sed ex privatione vel forma praecedente fit aliquid per ac- 
cidens. . . . Ultimo [dicit] quod ... haec natura manifestata, scii, materia, solvit om- 
nem illorum ignorantiam! (S. Thom., In Phys. I 8 lect. 14 n. 2 3 8 9). — „Dicit 
[Aristoteles], quod simpliciter generatur aliquid quodam modo ex non ente, alio modo 
ex ente: oportet enim illud quod praeexsistit generationi, esse potentia ens, actu 
autem non ens. Et ita verum est quod dicitur utroque modo: scii, quod generatio 
simpliciter sit ex ente, et ex non ente? (Tpórzov yuév viva ék ur] Ovro QmAGO yiveta, 
TtpOózOov ð dov E òvto àei-: TÒ yàp Ovvéuetr Ov £vreAexeip Ò urn Ov àvàykm 
1povzüpxeiv: De gen. et corr. I 3, 317 b 15. S. Tho m. lect. 6 n. 7 ; cf. Arist. l.c. 11 1, 
329 a24; De an. Il 1, 412a7; S. Thom. lect. 1 n. 213sqq.; In Phys. II 1 lect. 2; Op. 
[31] De princ. nat.; Pot. 3, 8; S. th. I 76, 4). — ,Formae proprie non fiunt, sed edu- 
cuntur de potentia materiae, inquantum materia quae est in potentia ad 
formam fit actu sub forma, quod est facere compositum? (S. Thom., In Met. VII 8 
lect. 7 n. 1423; cf. Virt. i. com. a. 11 ; S. th. I 65, 4; 90, 2 ad 2;.Spir. creat, a. 2 ad 8). 
— Cf. text, ad 259 374—377 (generatio — corruptio) 378 382. 


THESIS V: Materia prima est pura potentia, forma vero substan- 
tialis est actus substantialis primus. 


258. St. qu. 1. Distinguimus actum formalem seu actum essen- 
tiae — formam, et actum entitativum seu actum exsistentiae — 
exsistentiam. Actus formalis est actus determinans potentiam materiae 
atque ita constituens determinatam essentiam physicam ; actus entita- 
tvus est id, quo aliquid formaliter est extra causas et extra nihilum 
seu id, quo est in rerum natura exsistens. 

In thesi dicimus materiam primam esse puram potentiam absolute, 
ita ut careat quocumque actu substantiali sive formali sive entitativo, ac 
proinde forma sit eius actus substantialis sim pliciter primus. Actus 
igitur entitativus est actus complens potentiam non solius materiae, sed 
essentiae constitutae ex materia et forma. Sicut enim materia est in 
potentia ad formam, ita essentia est in potentia ad exsistentiam. 

2. Thesis est contra Scotum, qui defendit materiam primam ante 
formam habere aliquem actum entitativum, et generatim contra eos 
omnes, qui realem distinctionem inter essentiam et esse respuunt. Hi 
nimirum, cum non possint capere aliquid, quod sit reale nec tamen 
habeat aliquod esse sibi identificatum, ponunt materiam ex se iam 
habere aliquem actum metaphysicum, aliquod esse exsistentiae incom- 
pletum, quod per formam eiusque exsistentiam, quam secum  identi- 
ficatam habet, compleatur. Quare sicut materia et forma sunt sub- 
stantiae incompletae, quae se complent ad invicem, ita in hac sen- 
tentia materia et forma sunt etiam exsistentiae incompletae, 
quae se complent inter se. 

3. Nostra sententia defenditur ab Aristotele, S. Augustinol, S. Thoma 
eiusque schola, S. Bonaventura (1221— 1274) aliisque bene multis. 


| S. Augustinus: „Ego vero, Domine, si totum confitear tibi ore meo et ca- 
lamo meo, quidquid de ista materia docuisti me, cuius antea nomen audiens et non 

259. Prob. th. Materia prima est substratum suscipiens formam sub- 
stantialem. Atqui materia prima, quae non est pura potentia, non 
potest esse substratum suscipiens formam substantialem. Ergo. 

Mai. patet ex th. IV. — Prob. min. Forma substantialis est forma 
dans esse substantiale. Atqui materia, quae non est pura potentia, 
non potest esse substratum suscipiens formam dantem esse substan- 
tale. Ergo. 

Prob. min. Materia, quae non est pura potentia, iam habet esse 
substantiale. Ergo non potest hoc esse recipere a forma. Per esse 
substantiale, quocum  identificatur, materia iam est substantia per se 
subsistens. Quare forma eam non substantialiter, sed accidentaliter 
tantum determinare potest tamquam forma accidentalis dans esse 
secundarium. 

At dicunt adversarii: Materia, quae non est pura potentia, habet 
esse substantiale 1ncompletum. Ergo potest esse substratum sus- 
cipiens formam dantem esse substantiale, i. e. completionem primi 
esse substantialis. 

Pesp.: repugnare esse incompletum. Esse ex natura sua sistit in 
indivisibili. Omnis essentia, etiam essentia composita corporea, non 
habet nisi unum esse, quo partes eius omnes, sive essentiales: materia 
et forma, sive intégrales, exsistunt. Hae partes, tamquam partes unius 
eiusdemque essentiae, unius eiusdemque entis, non sunt exsistentes 
nisi mediante toto, mediante esse totius. Esse respicit immediate totum ; 
partes respicit mediate, mediante toto. Esse reddit exsistens totum 
qua tale, et ita reddit etiam partes exsistentes. In partibus non est 
nisi mediate, mediante toto; immediate est in toto. Pars, quae immediate 


intelligens, narrantibus mihi eis qui non intelligerent. eam cum speciebus innumeris 
et variis cogitabam et ideo non eam cogitabam: foedas et horribiles formas per- 
turbatis ordinibus volvebat animus, sed formas tamen et informe appellabam, non 
quod careret forma, sed quod talem haberet, ut si appareret, insolitum et incongruum 
aversaretur sensus meus et conturbaretur infirmitas hominis; vere autem illud quod 
cogitabam, non privatione omnis formae, sed comparatione formosiorum erat in- 
forme; et suadebat vera ratio, ut omnis formae qualescumque reliquias omnino de- 
traherem, si Vellem prorsus informe cogitare; et non poteram, citius enim ‘non 
esse censebam, quod omni forma privaretur, quam cogitabam quiddam inter forma- 
tum et nihil, nec formatum nec nihil, informe, prope nihil; et cessavit mens mea 
interrogare hinc spiritum meum, plenum imaginibus formatorum corporum, et eas 
pro arbitrio mutantem atque variantem, et intendi in ipsa corpora, eorumque muta- 
bilitatem altius inspexi, qua desinunt esse quod fuerant et incipiunt esse quod non 
erant, eundemque transitum de forma in formam per informe quiddam fieri su- 
spicatus sum, non per omnino nihil (sed nosse cupiebam, non suspicari); et si totum 
tibi confiteatur vox et stilus meus, quidquid de ista quaestione enodasti mihi, quis 
legentium capere durabit? Nec ideo tamen cessabit cor meum dare tibi honorem et 
canticum laudis de iis, quae dictare non sufficit. Mutabilitas enim rerum mutabilium 
ipsa capax est formarum omnium, in quas mutantur res mutabiles. Et haec quid 
est? Numquid animus? Numquid corpus? Numquid species animi vel corporis? Si 
dici potest: Nihil aliquid quod estet non est, hoc earn dicerem ; et tamen iam 
utcumque erat, ut species caperet istas visibiles et compositas* (Confess. XII 6'. 

haberet esse, esset per se absolute. lam non posset esse pars alterius, 
sed constitueret essentiam in se perfecte terminatam, sive substantia- 
liter tamquam substantia, sive accidentaliter tamquam accidens. Ubi- 
cumque igitur habetur multiplex esse, habetur etiam multiplicitas entium, 
multiplicitas essentiarum, et totum ita constitutum iam non est unum 
per se, sed unum per accidens tantum, sicut substantia cum accidentibus 
suis, aut homo cum vestimentis, aut acervus lapidum (cf. n. 707, 3). 


260. Coroll. 1. Ergo materia prima est realiter distincta ab exsistentia 
neque dicit ordinem ad actum entitativum, ad exsistentiam, nisi mediante 
forma, ac proinde absolute repugnat materiam sine forma exsistere. 
Immo etiam forma ac proinde tota essentia physica est realiter distincta 
ab exsistentia. Non enim potest esse exsistentia identificata cum forma 
materiali, quia haec est incapax exsistendi, neque cum forma im- 
materiali, quia etiam forma immaterialis, sicut omnis forma in- 
formans, essentialiter incompleta est, exsistentia autem semper est 
completal. — Thesis igitur nostra argumentum constituit physicum 
pro reali distinctione inter essentiam et exsistentiam. 

2. Ergo unum est esse seu una exsistentia totius compositi, quod 
ideo est unum per se seu unum ens. 

3. Ergo esse substantiale est esse absolute primum, et forma 
substantialis est forma dans esse absolute primum, ita ut, quidquid 
aliud superaddatur, sit accidens (ut color) aut substantia alteri sub- 
stantiae accidentaliter unita (ut pileus). 

4. Ergo exsistentia seu actus entitativus est actus ultimus, 
i. e. ultimo terminans et complens essentiam ; quod enim ulterius super- 
additur, est nova essentia alteri accidentaliter coniuncta. Quare unum 
per se, unum ens, non est nisi cuius unum est esse. 

5. Ergo, ut ex duabus substantiis incompletis resultet una essentia 
substantialis completa, requiritur, ut altera substantia incompleta sit 
pura potentia, altera vero eius actus primus (cf. n. 722 sqq.). 

6. Ergo non possunt duae formae substantiales simul informare 
eandem materiam (contra Scotum et S. Albertum). Forma enim super- 
veniens formae iam non esset actus substantialis primus. 

7]. Ergo formae elementorum non manent actu in composito, quod 
substantiali mutatione ex ipsis oritur (ut cum ex hydrogenio et oxy- 
genio fit aqua), manent tamen virtute, ut experientia docet, i. e. manent 
qualitates (vires) propriae elementorum, licet aliquomodo  alteratae. 
Et haec est ratio, cur in resolutione compositi reappareant elementa 
(cf. th. XXV). 


261. Schol. ad solvendas difficultates, a) Inter merum, nihil et actum 
datur tertium: realis potentia. Materia utpote pura potentia nullo 


| Etiam forma non informans seu essentia creata pure spiritualis ac proinde 
omnis essentia creata est realiter distincta ab exsistentia; at hoc non est proban- 
dum in Philosophia naturali, sed in Metaphysica. 

modo significat actum seu perfectionem, sed omni ex parte poten- 
tialitatem, imperfectionem, est tamen ens reale, sed prorsus imperfectum, 
ultima linea realitatis, pura potentia realis, quae actuatur seu evolvitur 
per formam et exsistentiam. 

b) Duplici modo potest aliquid esse reale seu exsistere in rerum 
natura: a) ut „quod“, i. e. ut totum quod est, p) ut „quo“, sive 
potentiale sive actuale, i. e. ut pars sive potentialis sive actualis, 
qua est totum. Materia et forma, essentia et exsistentia sunt partes, 
quibus est ens completum corporeum, seu quibus exercet essendi 
actum: materia est pars pure potentialis, forma pars actualis — actus 
primus; exsistentia est pars actualis — actus secundus; essentia est 
pars potentialis relate ad exsistentiam. Ideo in forma dicimus: materia 
exsistit, dist.: Ut quod, nego; ut quo, subdist.: Ut quo actuale, nego; 
ut quo pure potentiale, conc. 

c) Materia et forma, essentia et exsistentia dependent ad invicem 
seu se sustentant ad invicem — causae sunt sibi invicem causae, et 
ita est totum seu exercet essendi actum: forma dependet a materia 
in ordine causae materialis, materia a forma in ordine causae formalis ; 
similiter exsistentia dependet ab essentia in ordine causalitatis ma- 
terialis, essentia ab exsistentia in ordine causae formalis. Influxus 
autem causalis, quo materia sustentat formam, est mere passivus seu 
potentialis; quare ad eum exercendum sufficit, ut materia sit realis 
potentia, nec requiritur, ut habeat aliquem actum. 


262. Obi. 1. Pura potentia est merum nihil. Atqui materia prima non est merum 
nihil. Ergo. — Resp. Dist. niai.: Nihil actu, conc.; nihil potentia, nego. Contradist. min. 

24. Atqui materia prima non est nihil actu. Probo. Non est nihil actu, quod ex- 
sistit in reruin natura/ Atqui materia prima exsistit in rerum natura. Ergo. — Resp. 
Dist. mai.: Quod exsistit ut quod, conc.; Ut quo, subdist.: Ut quo actuale, conc.; ut 
quo potentiale, nego. Contradist. min. 

3. Atqui materia prima exsistit ut quo actuale. Probo. Ut quo actuale exsistit, 
quod suscipit formam. Atqui materia prima suscipit formam. Ergo. — Resp. Dist. 
mai.: Quod suscipit ut pura potentia, nego; quod non suscipit ut pura potentia, conc. 
Contradist. m in. 

4. Atqui materia prima non suscipit formam ut pura potentia. Probo. Non sus- 
cipit formam ut pura potentia, quod causalitatem exercet in formam. Atqui materia 
causalitatem exercet in formam. Ergo. — Resp. Dist. mai.: Quod causalitatem exercet 
mere materialem, nego; quod causalitatem exercet non mere materialem, conc. 


Contradist. min. 


Ad 259sqq. Aristoteles: ,Materia in se non potest sufficienter cognosci nisi 
per motum ; et eius investigatio videtur praecipue ad Naturalem pertinere. Unde et 
Philosophus accipit hic de materia, quae in physicis sunt investigata, dicens: Dico 
autem materiam esse, quae secundum se, idest secundum sui essentiam con- 
siderata, nullatenus est neque quid, idest neque substantia, neque qualitas 
neque aliquid aliorum generum, quibus ens dividitur vel deter- 
minatur [Aéyo b (iànv n ka0 atv unvre Ti uüve 000v uńñTE àÀ^o unOév Àt- 
yetar oi copiora: TÒ «45v Met. VIL 3, 1029 a 20]. Et hoc praecipue apparet motu. 
Oportet enim subiectum mutationis et motus alterum esse, per se loquendo, ab utro- 
que terminorum motus, ut probatum est in primo Physicorum. Unde cum materia 

sit primum subiectum substans non solum motibus, qui sunt secundum qualitatem 
et quantitatem et alia accidentia, sed etiam mutationibus, quae sunt secundum sub- 
stantiam, oportet quod materia sit alia secundum sui essentiam ab omnibus formis 
substantialibus et earum privationibus, quae sunt termini generationis et corruptio- 
nis; et non solum quod sit aliud a quantitate et qualitate et aliis accidentibus.... 
M ateria enim non potest per se exsistere sine forma, per quam est ens actu, cum 
de se sit in potentia tantum; ipsa enim non est hoc aliquid nisi per formam, 
per quam fit ictu (S. Thom., In Met. VII lect. 2 n. 1285sq. 1292). — S. Thomae: 
«Omnes antiqui, qui posuerunt materiam primam esse aliquid actu, .. . dixerunt 
quod fieri nihil erat nisi alterari; et Aristoteles eorum dubitationem solvit ponendo 
materiam esse in potentia tantum; quam dicit esse subiectum generationis et cor- 
ruptionis simpliciter (Spir. creat, a. 3). — «Omne quod est actu: vel est ipse 
actus, vel est potentia participans actum: esse autem actu repugnat 
rationi materiae, quae secundum propriam rationem est ens in potentia. Relinquitur 
ergo quod non possit esse in actu nisi inquantum participat actum : actus autem 
participatus a materia nihil est aliud quam forma; unde idem est dictu, materiam 
esse in actu, et materiam habere formam. Dicere ergo quod materia sit in actu 
sine forma, est dicere contradictoria esse simul; unde a Deo fieri non 
potest (Qdl. Ill a. 1; cf. Op. [31] De prine, nat; Pot. 3,5 ad 3; a. 8; q. 4, I; Ver. 
3, 5; Comp. 74; S. th. I 7, 2 ad 3; 15,3 ad 3; 44, 2; 66, 1). 

Ad 260. Aristoteles: '"Aóbvatov yàp ovoiav & oboiov &ivat &£vviODpXxovoov 
wW ^vr&AEXEela- TA yàp ðo obDTO  &vrEAexyeia ovò^note €v &vreAexeia (Met. VII 13, 
1039 a3). Ad quae S. Thomas: «Impossibile est enim aliquam substantiam esse 
ex pluribus substantiis, quae sunt in ea actu. Duo enim, quae sunt in actu, num- 
quam sunt unum actu. ... Et hoc ideo, quia actus habet virtutem separandi et di- 
videndi. Unumquodque enim dividitur ab altero per propriam formam. Unde ad hoc, 
quod aliqua fiant unum actu, oportet quod omnia concludantur sub una forma, et 
quod non habeant singula singulas formas, per quas sint actu. Quare patet quod si 
substantia particularis est una, non erit ex substantiis in ea exsistentibus ğctu (In 
Met. VII lect. 13 n. 1588). — S. Thomas: «In substantiis compositis ex materia et 
forma est duplex compositio actus et potentiae: prima quidem ipsius substantiae, 
quae componitur ex materia et forma; secunda vero ex ipstN substantia iam com- 
posita et esse; quae etiam potest dici ex quod est et esse; vel ex quod est et quo 


ést (C. g. II 54; cf. S. th. I 50.2 ad 3). — «Impossibile est quod unius rei non sit 
unum ésse (S. th. III 17, 2). — «Ipsum esse est actus ultimus, qui participabilis est 
ab omnibus, ipsum autem nihil participat (Q. d. an. a. 6 ad 2). — «Nihil est simpli- 


citer unum nisi per formam unam, per quam habet res esse: ab eodem enim habet 
res quod sit ens, et quod sit una; et ideo ea quae denominantur a diversis formis, 
non sunt unum simpliciter, sicut homo Zlbus (S. th. I 76, 3; cf. C. g. II 58; Q. d. an. 
a. 11, et text, ad 530 630). — «Vera mixtio ... est secundum totum: sed mixtio ad 
sensum ...secundum minima iuxta se posita (S. th. I 76, 4 ad 4). — «Miscibilia etsi 
sint in potentia in mixto, tamen non sunt in eo in potentia pure passiva. Manent 
enim virtute in mixto. Quod ex hoc potest patere, quia mixtum habet motum et 
operationes ex virtute corporum miscibilium ; quod non potest dici de his, quae sunt 
in potentia in materia prima (In Met. I lect. 12 n. 196; cf. text, ad 4006). 


$ 3. Quomodo uniantur principia seu materia et forma ad constituendum 
ens mobile completum. 


THESIS VI: Materia et forma non mediante aliquo modo, sed im- 


mediate seipsis uniuntur formaliter, inquantum subsunt actioni unienti, 
a causa efficiente profectae. 


263. St. qu. Unio potest sumi quadrupliciter: a) effective pro ac- 
tone uniente ab efficiente profecta; b) dispositive pro. dispositio- 

nibus, quibus subiectum est dispositum ad formam aliquam habendam, 
sicut corpus humanum organisatione speciali et qualitatibus specialibus 
est dispositum ad hoc, ut sit informatum anima humana; c) for- 
maliter pro ipsa unitate seu formalitate, qua aliqua plura quomodo- 
cumque unum constituuntur; d) relative pro relatione, quae sequitur 
unitatem, quatenus unita ad invicem se respiciunt tamquam unita. 
Unionem formaliter consideratam materiae ad formam esse modum 
substantialém distinctum a materia et forma docet Suarez, contra quem 
ponitur I pars theseos; pars II est de unione effective considerata. 


264. Prob. th. I p. (Materia et forma immediate seipsis uniuntur for- 
maliter). — Seipsis immediate uniuntur formaliter, quae sua ipsius 
entitate immediate ad invicem causalitatem exercent per modum par- 
tium. Atqui materia et forma sua ipsius entitate immediate ad invicem 
causalitatem exercent per modum partium. Ergo. 

Mai. patet: Quae partes sunt, uniuntur; quae partes sunt ita, ut 
sua ipsius entitate immediate ad invicem causalitatem exerceant, im- 
mediate formaliter uniuntur. 

Ad min. Materiam et formam esse partes constituentes totum seu 
substantiam completam, ex ipsa essentia patet materiae et formae; 
materiam et formam ad invicem causalitatem exercere immediate 
sua ipsius entitate probatur: Forma causalitatem exercet in materiam, 
quatenus actuat materiam, materia in formam, quatenus eam recipit 
et sustentat. Atqui forma immediate sua ipsius entitate actuat ma- 
teriam, et materia immediate sua ipsius entitate recipit et sustentat 
formam. Forma enim per essentiam suam est actus materiae seu evo- 
lutio eius, et materia per essentiam suam est potentia sustentativa 
formae. Nam haec est differentia inter causas intrinsecas (materiam 
et formam) et causas extrinsecas (efficientem et finalem), quod hae 
causant mediante aliquo medio (ita efficiens causát mediante virtute 
et actione), illae vero immediate sua ipsius entitate. Ergo. 


Prob. II p. (Materia et forma uniuntur, inquantum subsunt actioni 
unienti a causa efficiente profectae). — Causae uintrinsecae, licet per 
seipsas causent, non causant tamen nisi dependenter a causa efficiente, 
quae eas applicat. 

Unio haec effective considerata seu actio uniens non differt ab 
actione eductiva ipsius formae, excepta generatione (et resurrectione) 
hominis. In generatione hominis actio uniens ex parte parentum est 
applicativa tantum materiae dispositae ad formam, ideo terminat 
actionem, qua disponitur materia: ex parte autem Dei actio uniens 
coniungitur creationi animae. Deus enim creando infundit seu unit 
animam corpori. 


265. Schol. De composito naturali. Materia et forma ad in- 
vicem causalitatem exercendo per modum partium, causant etiam seu 

constituunt totum compositum naturale. Hoc totum seu essentia cor- 
porea completa non est tertia realitas distincta a partibus unitis, sed 
est ipsa realitas partium unitarum. Totum enim sunt ipsae 
partes unitae simul sumptae, neque in causis intrinsecis, quae causant 
per modum partium, necesse est effectum (mediatum, ultimum, qui est 
totum constitutum) esse distinctum a causis. Ceterum, si diceretur 
compositum esse realitatem distinctam, induceretur processus in infini- 
tum. Haec enim nova realitas certe compositionem faceret cum par- 
tibus, ex quibus resultare dicitur. Sed ita aliud resultaret totum 
compositum, quod iterum deberet esse nova realitas distincta a tribus 
partibus, ex quibus resultaret etc. 


266. obi. 1. Quae uniuntur fonnaliter mediante causalitate, non uniuntur eeipeie. 
Atqui materia et forma formaliter uniuntur mediante causalitate. Ergo. — Resp. 
Dist. mai.: Si causalitatem non exercent sua ipsius entitate, conc.; si causalitatem 
exercent sua ipsius entitate, nego. Contradist. min. 

2. Atqui materia causalitatem non exercet sua ipsius entitate. Probo. Non exercet 
causalitatem sua ipsius entitate, quod causalitate sua mutatur. Atqui materia cau- 
salitate sua in formam mutatur. Ergo. — Resp. Dist. mai.: Quod mutatur transcen- 
dentaliter tantum, nego; non transcendentaliter tantum, sed suscipiendo novam enti- 
tatem a se distinctam, conc. Contradist. min.: Transcendentaliter tantum mutatur, 
conc.; non transcendentaliter tantum, sed suscipiendo novam entitatem seu modum 
substantialem distinctum a se et a forma, nego. 


Ad 264. „Sicut dictum est, ultima materia, quae scii, est appropriata ad formam, 
et ipsa forma sunt idem. Aliud enim eorum est sicut potentia, aliud sicut actus. 
Undo simile est quaerere quae est causa alicuius rei, et quae est causa, cur illa 
res sit una; quia unumquodque, inquantum est, unum est, et potentia et actus 
quodammodo unum sunt. Quod enim est in potentia, fit in actu. Et sic non opor- 
tet ea uniri per aliquod vinculum, sicut ea quae sunt penitus diversa. 
Unde nulla causa est faciens unum ea quae sunt composita ex materia et forma, 
nisi quod movet potentiam in actum" (Airiov oùbðėv Ao TAV EÏ T1 ©  Kivf]oQV ék 
OÓvvüugec t  évipyeiav: Met. VIII 6, 1045 b21. S. Thom. lect. 5 n. 1767 ; cf. Q. d. 
an. a. 8; Ver. 13, 4 ad 4; C. g. II 71 ; S. th. I 76, 6 et 7). 


§ 4. De principiis entis mobilis, inquantum sunt principia motus et quietis, 
seu de natura et de iis, quae opponuntur naturae, i. e. de arte et de violento. 
267. Multiplex acceptio naturae. — „Nomen naturae primo impositum 
est ad significandam generationein viventium, quae dicitur na- 
tivitas. Et quia huiusmodi generatio est a principio intrinseco, ex- 
tensum est hoc nomen ad significandum principium intrinsecum 
cuius cum que motus. Et sic definitur natura in II. Physic. Et 
quia huiusmodi principium est formale vel materiale, communiter tam 
materia quam forma dicitur natura. Et quia per formam com- 
pletur essentia uniuscuiusque rei, communiter essentia uniuscuiusque 
rei, quam significat eius definitio, vocatur natura. . . . Unde Boethius 
in eodem libro [De duabus naturis] dicit quod natura est unum- 
quodque informans specifica differentia: specifica enim dif- 
ferentia est quae complet definitionem, et sumitur a propria forma 
rei“ (S. Thom., S. th. I 29, 1 ad 4). ,Nomen naturae . . . videtur signi- 

ficare essentiam rei secundum quod habet ordinem ad propriam ope- 
rationem rei“ (Id., De ente et ess. c. 1). — Aliquando natura sumitur 
etiam pro universitate rerum, aliquando pro ipso Deo auctore 
naturae (natura naturans). Aristotelem secuti, hic consideramus natu- 
ram, prout est principium intrinsecum motus. 


268. Naturae definitio. — Natura definitur ab Aristotele: «principium 
et causa motus et quietis in eo, in quo est primo et per se et non 
secundum accidens- (Phys. II 1). — Explicatur definitio: a) ,principium 


et causa", i. e. principium sive passivum tantum sive etiam activum; 
in viventibus enim natura est principium motus et passivum et acti- 
vum, quatenus vivens movet seipsum ac proinde habet naturam tam- 
quam principium sui motionis; in non-viventibus est principium pas- 
sivum tantum, quatenus non-vivens est mobile tantum ab alio ac pro- 
inde habet naturam tamquam principium, quo constituitur mobile ab 
alio; b) «motus et quietis-, i. e. motus physici seu sensibilis et 
quietis possessivae termini; c) «in eo. in quo est^: natura est motus 
principium, quod est in eo ipso, quod movetur: in vivente est prin- 
cipium intrinsecum viventi, quo hoc movet seipsum, in non-vivente est 
principium intrinsecum non-viventi, quo hoc constituitur mobile ab 
alio; d) «primo et per se et non secundum accidens-, i. e. natura est 
principium motus primum substantiale, quo excluduntur accidentia, 
quae non sunt nisi principia proxima et instrumentalia. 

Definitio naturae etiam ita proponi potest: Natura est principium 
primum seu substantiale intrinsecum, quo res aliqua constituitur 
mota a se (natura in viventibus) aut mobilis ab alio (natura in non- 
viventibus). 


269. Quibns conveniat ratio naturae. — Ratio naturae convenit ma- 
teriae et formae. Materia est principium passivum motus, forma est 
principium passivum in mineralibus, passivum et activum in viventi- 
bus. — Compositum ex materia et forma strictissime non est natura, 
quia non est absolute primum principium, sed principiatum seu con- 
stitutum ex primis principiis motus et quietis, quae sunt materia et 
forma. Attamen communiter etiam compositum hoc vocatur natura, 
quia est primum principium «quo- motus, qui convenit supposito. Ita 
tota natura sua kalum (suppositum) constituitur mobile ab oxygenio. 


270. Natura essentialiter differt ab arte. — Ars dupliciter accipi 
potest: a) pro habitu intellectuali circa opera facienda^ b) pro effectu 
ab arte producto, pro artefacto. Natura essentialiter differt ab habitu 
artis; nam natura est aliquid corporei, est substantia vel principium 
substantiae et primum principium omnis motus sensibilis; habitus 
artis est aliquid spirituale, accidens et secundum principium ali- 
cuius motus. Natura essentialiter differt ab artefacto; nam natura 


est substantia, artefactum autem, ut tale, est aliquid accidentale, forma 
Gredt, Elom. philo-. 1: Ed. 7. 

accidentalis, ut forma serrae; natura est motus principium, quod est 
in eo, quod movetur, artefactum autem neque habet in se principium, 
quo constituatur motum a se, sed movetur ab alio, ab artifice, neque 
habet, ut artefactum, in se principium, quo constituatur mobile ab 
alio; constituitur enim mobile, ut natura est, non ut est artefactum, 
quamquam concedendum est artefactum ratione sui constitui facilius 
et aptius mobile. 


2]]l. Multo magis a natura differt violentum. — In naturali seu in re 
prout habet naturam, motus est ab intrinseco ac proinde omnino 
secundum inclinationem rei, in artefacto motus est ab extrinseco, 
in violento autem motus non tantum ab extrinseco est, sed etiam 
contra inclinationem rei, cui violentia infertur. 


Ad 268. Aristoteles: Ovon 1] ọùocw  àpyü] TivÓ Kai airia TODO kKivei- 
o0ai xai rfpeueiv &v o vmrüpxei poto kxa0 abvorO kai ur «xarà ovupepnko (Phys. 
II 1, 192 b 21 ; cf. S. Thom. lect. 1 n. 5). 


QUAESTIO III: De distinctione entis mobilis a quantitate. 


loannes a S5. Thoma, Cursus philos.: Logica, pars 2, q. 16, a. 1. Goudin, 
Philosophia: Physica, pars IV, q. 2, a. 3. 


THESIS VII: Substantia corporea non identificatur cum quantitate 
neque habet ante quantitatem extensionem aliquam entitativam neque 
partes intégrales realiter inter se distinctas, sed est una entitas in- 
tegraliter simplex, radicaliter tantum  exigens partes. Sub quantitate 
tamen obtinet partes substantiales intégrales, quae formaliter consti- 
tuuntur a substantia tamquam a causa formali, quantitate concurrente 
per modum conditionis.' 


272. St. qu. Ut accurate determinemus, quid sit ens mobile, necesse 
est determinemus etiam de eius habitudine ad quantitatem. Aliqui 
enim essentiam entis mobilis seu corporis physici a quantitate omnino 
non distinguebant, alii vero hanc distinctionem perperam explicabant. 
Quare operae pretium est de hac distinctione speciatim disserere.. 
Docuit Cartesius! ipsam essentiam corporis physici in trina dimen- 
sione consistere ac proinde substantiam a quantitate non distingui. 
Suarez et qui ipsum sequuntur, etsi concedunt hanc distinctionem, 
substantiae tamen tribuunt ante quantitatem extensionem aliquam 
entitativam. Dicunt enim ante quantitatem iam adesse partes sub- 
stantiales distinctas, inter se ordinatas * quantitatis vero esse tribuere 
his partibus 1mpenetrabilitatem. Ali etiam hanc entitativam 
extensionem reiciunt, attamen substantiae secundum se iam concedunt 


| Principia Philosophiae II, 9. 

* Hi auctores docent effectum formalem primarium quantitatis esse iin pen e- 
trabilitatem localem. Ideo dicunt quantitatis esse tribuere partibus substan- 
tialibus et toti ex ipsis constituto impenetrabilitatem seu exigentiam, ne partes sint 
penetratae inter se localiter neve totum cum alio toto. De hac doctrina cf. n. 323. 

partes substantiales intégrales realiter inter se distinctas, et dicunt quan- 
titats esse ordinare has partes. Ita Babenstuber (1660— 1726), de 
Aguirre. Sententiam suam probare nituntur ex eo, quod principium 
individuationis est materia conotans quantitatem. Ideo sicut duae 
substantiae totales, etiam non affectae quantitate, individuantur per 
conotationem ad quantitates totales, quas exigunt, ita earum partes 
individuantur conotando quantitates partiales; ergo in unaquaque 
substantia iam plura individua partium distinguuntur. Carmelitani 
Complutenses (ed. 1624— 1640) et Salmanticenses (ed. 1631 sq.) asserunt 
non solum substantiam corpoream ex se non habere partes, sed ne 
sub ipsa quidem quantitate obtinere. — Nostra sententia in thesi pro- 
posita est communis Thomistarum. 


273. Prob. th. I p. (Substantia corporea non identificatur cum quan- 
titate). — Arg. 1. Non identificatur cum quantitate, quod intelligibile 
tantum est, non sensibile. Atqui substantia corporea intelligibilis 
tantum est, non sensibilis. Ergo. 

Mai. ex eo probatur, quod tale quid praeditum esset duabus pro- 
prietatibus se invicem excludentibus. Nam quantitas est vere et pro- 
prie sensibilis seu sensibilis per se, illud alterum autem nullo modo 
est sensibile. Potest quidem eadem realitas simul esse sensibilis et 
intelligibilis, sicut quantitas est sensibilis et etiam intelligibilis, sed 
non potest eadem realitas esse simul sensibilis et non sensibilis. Ce- 
terum quantitas est intelligibilis tantum, si sumitur per se solam 
seu abstracte, at non est sensibilis per se solam, sed cum aliis, quae 
ei accidunt et ad eius essentiam non pertinent. 

Min. patet ex experientia. Trinam dimensionem sensus statim per- 
cipiunt, sicut statim percipiunt etiam alia accidentia sensibilia: figuram, 
colorem, calorem, resistentiam. Substantiam sensus omnino non cogno- 
scunt, ne concrete quidem, quamquam realiter adest concreta cum ac- 
cidentibus. Hanc intellectus tantum cognoscit per oppositionem ad ac- 
cidentia, quae mutantur. Sensus percipiunt accidentia, quae mutantur. 
Illud extensum, quod sensus percipiunt, mutatur secundum figuram, 
colorem etc. Exinde intellectus haec (: figuram, colorem etc.) cognoscit 
tamquam ea, quae in aliquo subiecto permanente intereunt et oriuntur 
et sunt, i. e. cognoscit ea tamquam accidentia: acquirit conceptum ac- 
cidentis, et simul acquirit conceptum substantiae, et cognoscit etiam 
esse substantiam seu subiectum permanens, in quo insunt et quo 
sustentantur haec accidentia. Hoc subiectum sensus non cognoscunt, 
quamquam cognoscunt trinam dimensionem. Hoc igitur subiectum: 
substantia, solummodo intelligibile est, non sensibile, ne concrete 
quidem; trina vero dimensio omnino sensibilis est. 

Ergo non potest substantia identificari cum trina dimensione, quae 
omnino sensibilis est. Illud subiectum, quod intellectu supponimus 
accidentibus, quae mutari videmus, non potest esse trina dimensio, et 

quamquam trina dimensio non mutatur, sicut pleraque accidentia cor- 
porea, tamen non est subiectum illud, cui accidentia inhaerent, sed 
etiam ipsa accidens est, ab hoc subiecto distinctum realiter. 


Arg. II. Substantia corporea, cuius partes constitutivae essentiales: 
materia et forma, non identificantur cum quantitate, neque ipsa cum 
quantitate identificatur. Atqui partes constitutivae substantiae cor- 
poreae: materia et forma, non identificantur cum quantitate. Ergo. 

Mai. probatur ex dictis n. 265: Substantia corporea non est tertia 
realitas distincta a partibus unitis, sed est ipsa realitas partium uni- 
tarum. 

Prob. min. à) Materia non identificatur cum quantitate, quia materia 
est pura potentia, b) Forma non identificatur cum quantitate. Nam 
forma est principium specificans, quod pluralitate partium constitueretur, 
si identificaretur cum quantitate; quantitas enim essentialiter est ordo 
partium. Quapropter essentia specifica in singulis partibus corporis 
non verificaretur, sed aliqua pluralitas partium  requireretur; ita in 
singulis partibus electronis non salvaretur essentia specifica electronis. 
sed hoc est falsum. Et totum heterogeneum adhuc magis manifestat 
distinctionem quantitatis a forma hoc totum informante. Haec forma 
non tantum realiter distinguitur a quantitate, sed omnino non exten- 
ditur in illa mole heterogenea, quam requirit ad informandum ; hanc 
molem inextenso modo respicit (cf. th. XXVII et speciatim n. 425, 2). 
Praeterea animae humanae ratione spiritualitatis suae specialiter om- 
nino convenit esse inextensaml. 


Prob. II p. (Substantia corporea non habet ante quantitatem exten- 
sionem aliquam entitativam). — Si substantia habet ante quantitatem 
extensionem aliquam entitativam, substantia identificatur cum quan- 
titate. Atqui substantia non identificatur cum quantitate. | Ergo. 

M in. patet ex I p. — Prob. mai.: Si substantia habet ante quan- 
titatem extensionem entitativam, substantia identificatur cum ordine 
partium. Atqui substantia, quae identificatur cum ordine partium, 
identificatur cum quantitate. Quantitas enim est ordo partium (cf. n. 183 
et hic Phil. nat. th. X). Ergo. 


Prob. Ill p. (Substantia corporea non habet ante quantitatem partes 
intégrales realiter inter se distinctas, sed est una entitas integraliter 
simplex, radicaliter tantum exigens partes). — Ante quantitatem non 
habetur ordo partium. Atqui ordo partium est distinctio partium : 
distinguuntur sola positione: cetera enim accidentia, quibus distingui 
possent, ut diversa figura (organisatio), diversus color etc., supponunt 
iam hanc distinctionem seu supponunt iam quantitatem. Ergo. 


| Theologice haec prima pars constat ex iis, quae fides de sa. Eucharistiae sacra- 
mento docet, in quo quantitas a substantia separatur. 

Exigit tamen substantia partes (est radicaliter composita ex parti- 
bus integralibus), quia exigit quantitatem, sub qua obtineat partes, ut 
probatur IV p. 


Prob. IV p. (Substantia corporea sub quantitate obtinet partes sub- 
stantiales intégrales). — Hlud obtinet partes intégrales, quod intrin- 
secus afficitur quantitate. Atqui substantia corporea intrinsecus affi- 
citur quantitate. Ergo. 

M in. patet ex experientia. — Mai. explicatur ex ipsa essentia quan- 
titatis; est enim ordo partium in toto, qui ordo est secundum distinc- 
tionem mere numericam, quo habetur pluralitas partium integralium. 


Prob. V p. (Partes intégrales substantiae corporeae formaliter con- 
stituuntur a substantia tamquam a causa formali, quantitate con- 
currente per modum conditionis). — Quidquid ad lineam substantialem 
pertinet, nequit formaliter constitui ab accidente. Atqui partes sub- 
stantiales sunt aliquid substantiale. Ergo. — Requiri tamen quanti- 
tatem patet ex III p. Ergo non requiritur ut causa, sed ut conditio. 


274. Coroll. Ergo definitio corporis descriptiva: Corpus est 
substantia extensa seu composita ex -partibus integralibus (cf. n. 251), 
intelligenda est de substantia secundum se quidem integraliter simplici, 
radicaliter tamen composita ex partibus integralibus, seu de substantia, 
quae expostulat diffluere in partes intégrales et affici quantitate. 


275. Schol. 1. Distingue in partibus formalitatem substantialem 
et accidentalem. Haec constituitur formaliter a quantitate, illa 
a substantia; cum coniunguntur substantia et quantitas, tunc simul, 
eodem instanti, constituunt partes. Substantia constituit substantiali- 
tatem, quantitas accidentalitatem partis. Formalitas substantialis par- 
tum est substantialis pluralitas et unio substantialis ad 
constituendam unam substantiam; formalitas accidentalis partium est 
earum designatio secundum prius et posterius (- ordo) et 
unio accidentalis secundum extremitates, secundum puncta, lineas 
et superficies. Substantia autem non potest constituere pluralitatem 
substantialem partium earumque unionem substantialem nisi sub re- 
ceptione quantitatis hanc pluralitatem ordinantis (= designantis secun- 
dum prius et posterius) seu constituentis in ratione prioris et poste- 
rioris unientisque partes secundum extremitates. ^ Quantitas di- 
stinguit (partes substantiales), i. e. ordinat tollendo con- 
fusionem; substantia distinguit (partes substantiales), 
i. e. pluralizat substantialiter. Sed hoc ultimum est constituere 
formaliter partes substantiales. Quantitas ordinat seu tollit confusionem 
constituendo formaliter prius et posterius (partem post partem), in quo 
includitur etiam unio. accidentalis secundum extremitates, substantia 
constituente pluralitatem substantialem partium. 

2. Ad solvendas difficultates nota: a) substantiam dempta quanti- 
tate non confluere in punctum et esse in aliquo inextenso spatii puncto; 
punctum enim reale est terminus lineae, sicut linea est terminus super- 
ficiei, superficies vero terminus corporis, quae omnia sunt aliquid per 
quantitatem constitutum neque inveniuntur nisi in corpore quanto; 
quare corpus dempta quantitate nusquam esset, 1. e. in nulla spatii 
parte, sicut angelus non operans; cessat enim habitudinem positivam ad 
spatium habere — esset tamen in universo sicut pars eius '; b) partes 
substantiae dempta quantitate uniri se totis, compenetrari, confundi 
inter se, haec omnia non ita esse intelligenda, quasi pars positive 
flueret in partem, sed cessare simpliciter relationem situs tum externi 
tum interni, qua pars post partem ponitur, sicut cessat relatio ad 
spatium ; et exinde partes esse unitas substantialiter tantum, i. e. non- 
nisi vinculo quodam substantiali, quia sunt partes unius substantiae, 
quo ipso tamen cessant etiam formaliter esse partes inter se distinctae. 

3. Ad distinctionem partium substantialium non sufficit sola co- 
notatio quantitatum partialium, cum hae non dividant, sed ordinent 
tantum partes substantiales, quas afficiunt. Ideo sublata quantitate 
hae partes iam nullo modo distinguuntur nec sunt distinguibiles nisi 
sub quantitate. Quare sine quantitate substantia caret partibus in- 
tegralibus realiter inter se distinctis, estque una entitas integraliter 
simplex, radicaliter tamen exigens partes. 

4. Corpora mathematice divisibilia sunt sine fine; non vero physice. 
Nam unaquaeque pars ex divisione resultans semper est quanta, ergo 
iterum divisibilis. Sed ,in corpore naturali invenitur forma naturalis, 
quae requirit determinatam quantitatem sicut et reliqua accidentia 
(S. Thom., In Phys. I lect. 9), quod prohibet, quominus in dividendo 
usque in infinitum procedi possit. 


216. Obi. 1. Corpus identificatur cum quantitate. Atqui substantia corporea est 
corpus. Ergo. — Itesp. Dist. mai.: Corpus physicum, >ie</0o; corpus mathematicum, 
conc. Contradist. min. 

2. Atqui etiam corpus physicum identificatur cum quantitate. Probo. Quod habet 
partes ordinatas, identificatur cum quantitate. Atqui corpus physicum habet partes 
ordinatas. Ergo. — Itesp. Dist. mai.: Partes essentiales ordinatas, nego; integrates, 
snbdist.: Sub quantitate realiter distincta et dependenter ab ea, nego; antecedenter 
ad hanc quantitatem, conc. Contradist. min. 

3. Atqui corpus physicum habet partes integrates ordinatas antecedenter ad quanti- 
tatem. Probo. Partes intégrales ordinatae sunt partes, quae non possunt praeberi a 
quantitate. Atqui partes, quae non possunt praeberi a quantitate, habet corpus phy- 
sicum ante quantitatem. Ergo. — Itesp. Dist. mai.: Partes integrates ordinatae ac- 
cidentales, nego; substantiales, snbdist.: Ad eas tamen requiritur quantitas tamquam 
conditio, conc.; ad eas non requiritur quantitas tamquam conditio, nego. Contradist. 
min.: Si quantitas neque requiritur tamquam conditio, conc.; si quantitas requiritur 
tamquam conditio, nego. 

4. Atqui ad habendas partes substantiales ordinatas quantitas realiter distincta 
non requiritur tamquam conditio. Probo. Partes substantiales ordinatae continentur 


| Cf. S. Thom., I Dist. 37, 3 a. 1 ad 4; Pot. 3, 19 ad 2; Qdl. VI a. 3. 

in definitione corporis. Atqui ad habendas partes iam in definitione corporis conten- 
tas non requiritur tamquam conditio quantitas aliqua realiter a substantia distincta. 
Ergo. — Itesp. Dist. mai.: Continentur in definitione corporis radicaliter, conc.; for- 
maliter, nego. Contradist. min. 


Ad 273. Aristoteles realem distinctionem quantitatis a materia et forma, 
quae substantiam corpoream constituunt, docet Met. VII 3 (tÒ yàp mooòv oùk ovoia : 
1029 a I5 — [n An] .. . urve 000v: ib. 20; cf. S. Thom. lect. 2 n. 1283sq.), eamqne 
eo ipso adstruit, quod quantitatem praedicamentum a substantia distinctum habet 
(cf. etiam Phys. I 2, 185 a29sqq.). — Philosophus „ponit rationem quantitatis dicens, 
quod quantum dicitur quod est divisibile in ea quae insunt (TTooóv Aéyerat TÒ ða- 
pETÒV &r ÉvuTÜüpxovtQa, Ov ékKürEpov f| éKaOoTOV v TI KAİ TÒÒÕE TI T£QUKEV giva: 
Met. V 13, 1020a 7]. Quod quidem dicitur ad differentiam divisionis mixtorum. Nam 
corpus mixtum resolvitur in elementa, quae non sunt actu in mixto, sed virtute 
tantum. Unde non est ibi tantuin divisio quantitatis, sed oportet quod adsit aliqua 
alteratio. per quam mixtum resolvitur in elementa. Et iterum addit, quod utrum- 
que aut singulum est natum esse ,unum aliquidl, hoc est aliquid demonstratum. Et 
hoc dicit ad removendum divisionem in partes essentiales, quae sunt materia et 
forma. Nam neutrum eorum aptum est esse unum aliquid per se' (S. Thom. l. c. 
lect. 15 n. 977). — S. Thomas: .Impossibile est in materia intelligere diversas partes, 
nisi praeintelligatur in materia quantitas dimensiva ad minus interminata, per quam 
dividatur, . . . quia separata quantitate a substantia remanet indivisibilis, ut in I Phys. 
Philosophus dicit' (II Dist. 3, 1 a. 4). — .Habet autem et hoc proprium quantitas 
dimensiva inter accidentia reliqua, quod ipsa secundum se individuatur. Quod ideo 
est, quia positio, quae est ordo partium in toto, in eius ratione includitur: est enim 
quantitas positionem habens. ... Remota quantitate, substantia omnis indivisibilis 
est, ut patet per Philosophum in I Phys. [cf. c. 2,185 a 33 b 16J' (C. g. IV 65; cf. In 
Boéth. de Trin. q. 5, 3 ad 3; Qdl. IX a. 6; S. th. I 50, 2; III 77, 2). 


CAPUT II. 


QUALE SIT ENS MOBILE, SEU DE PROPRIETATE ENTIS 
MOBILIS, QUAE EST MOTUS. 


Ioannes a S. Thoma, Cursus philos.: Philos, nat., pars I, q. 14—22. Goudin, 
Philosophia: Physica, pars I, disp. 3. 


QUAESTIO I: De motu et actione et passione. 


$ 1. Quid sit motus. 


2717]. Duplex acceptio motus. — Motus sumitur: a) pro quacumque 
operatione, etiam immanente; ita intelligere et velle dicuntur motus, 
et motus etiam Deo tribuitur; b) pro mutatione, quae definiri potest: 
transitus de uno statu in alium. 


278. Qmubotnplex sit mutatio.— Mutatio est aut extrinseca aut in- 
trinseca, quatenus transitus est secundum denominationem extrin- 
secam tantum aut non secundum denominationem tantum, sed secun- 
dum rem. Exemplum mutationis mere extrinsecae sit columna, quae 
ex dextra fit sinistra, eo quod homo situm mutat. — Mutatio in- 
trinseca est aut metaphysica aut physica, quatenus terminus 

formalis! mutationis est totum ens aut forma tantum. Mutatio meta- 
physica est triplex: creatio, transsubstantiatio, annihilatio, 
quatenus terminus est totum ens aut producendum, sive ex nihilo sive 
ex alio, aut tollendum. Mutatio physica? est mutatio intrinseca habens 
subiectum reale sub mutatione permanens, quod acquirit 
et amittit formam sive substantialem sive accidentalem (cf. n. 253, 3). 
Mutatio physica est aut substantialis aut accidentalis, qua- 
tenus terminus formalis est forma substantialis aut accidentalis. Mutatio 
physica substantialis est duplex: generatio et corruptio, quatenus 
terminus ad quem est forma aut privatio formae. Generatio est a 
termino negativo ad positivum (ut a non-aqua ad aquam), corruptio 
est a termino positivo ad negativum. Ideo sunt mutationes instan- 
taneae; nam inter ens et non-ens non datur medium seu distantia. 
Mutatio accidentalis est aut instantanea aut successiva; instan- 
tanea est generatio et corruptio accidentalis, successiva est 
latio (motus localis); alteratio, augmentatio. 


279. Definitio motus. — Motus sumptus pro mutatione physica seu 
intrinseca habente subiectum reale definitur ab Aristotele: «actus entis 
in potentia prout in potentia"; est igitur «corrumpi" et «fieri", quod 
contingit in aliquo. subiecto, quatenus subiectum amittit et acquirit 
formam sive substantialem sive accidentalem (cf. n. 208 sq.). — Ad 
explicationem definitionis, praenotetur rem posse considerari in triplici 
statu: a) in potentia tàntum, sine aliqua reductione ad actum, b) in 
actu ultimo, c) medio modo, partim in actu partim in potentia. Cum 
est in potentia tantum, nondum movetur; cum est in actu perfecto seu 
ultimo, cessat motus; cum medio modo se habet, est in «moveri" seu in 
transitu de uno ad aliud. — His praemissis explicatur definitio: Motus 
dicimur «actus", quatenus actus sumitur pro eo, quod distinguitur contra 
potentiam, abstrahendo ab actu perfecto vel imperfecto. Nam «etsi 
motus includit aliquid potentiae, ponitur tamen in genere actus, non 
in genere potentiae, quia praecipuum officium motus est reducere mo- 
bile in actum, licet aliquid potentialitatis includat, quia id facit tam- 
quam actus imperfectus. Invenitur autem in motu duplex habitudo, 
altera ad mobile seu subiectum recipiens motum, altera ad ulte- 
riorem actum. Ad primam habitudinem significandam, in qua con- 
venit motus cum aliis formis, quae omnes reducunt subiectum de potentia 
ad actum, informando illud, dicitur «entis in potentia". Altera autem 
habitudine ad ulteriorem actum seu terminum motus distinguitur a 
reliquis formis, quae solum actuant subiectum, inquantum est in po- 
tentia ad eas, motus autem actuat subiectum non solum, ut est in 


| Terminus formalis (terminus quo) est terminus, qui immediate attingitur. 

* Mutatio physica tripliciter sumitur: a) late pro mutatione intrinseca habente 
subiectum reale; b) strictius pro mutatione sensibili (sive per se sive per accidens); 
C) strictissime pro mutatione successiva (per se sensibili; cf. n. 285). 

potentia ad ipsum motum, sed etiam ut est in potentia ad ulteriorem 
actuationem seu terminum, et propterea dicitur entis in potentia ,prout 
est in potentia". Motus (e. g. calefieri: motus ad calorem) ita actuat 
subiectum, ut debeat ulterius actuari: Quod movetur, motum 
est et movebitur (cf. n. 305, 3). 

Ad accuratiorem explicationem definitionis notetur formam imper- 
fectam dupliciter sumi posse: uno modo, inquantum est imperfecta 
in ratione formae comparative ad aliam perfectiorem (decem gradus 
caloris comparative ad centum); alio modo, inquantum non solum est 
imperfecta comparative ad aliam formam, sed etiam habet statum po- 
tentiae et imperfectionis, qui est ,tendere" ad actum tamquam ad ter- 
minum, et hoc stricte requiritur ad rationem motus; quantumcumque 
enim forma sit imperfecta in ratione informandi, si tamen non habet 
ilum statum imperfectionis, qui est ,tendere", non est motus, sed 
terminus motus. 

Definitio motus salvatur etiam in motibus in stan taneis. Nam 
motus est ,fieri" in et ex aliquo subiecto. Ubicumque igitur salvatur 
ratio Tob fieri in et ex subiecto reali, salvatur etiam ratio motus. 
lam vero ratio toù fieri salvatur etiam in motibus instantaneis, quam- 
quam in eis fieri et factum esse sunt in eodem instanti neque realiter 
distinguuntur. Primum enim instans rei, quae fit in. instanti, virtualiter 
duplex est; potest enim in eo distingui duplex instans naturae: alterum, 
in quo forma concipitur fieri, alterum, in quo concipitur facta; ita in 
generatione hominis distinguimus unum instans naturae, in quo ma- 
teria acquirit formam hominis, et aliud, in quo eam habet stabiliter. 
Materia acquirit animam, ut eam stabiliter habeat. In primo instanti 
est fieri seu motus, in secundo est factum esse seu terminus motus. 
In primo instanti materia constituitur in actu (acquirit animam), ut 
simul constituatur in potentia (ad animam stabiliter habendam). Di- 
stinguuntur igitur virtualiter fieri et factum esse (motus et ter- 
minus motus); sed distinguuntur etiam extrinsecus conotative, 
quatenus fieri conotat influxum actualem dantem esse, quem non 
conotat factum esse. Ideo quamquam fieri et factum esse identifi- 
cantur realiter, non potest dici motus perdurare, cum perdurat factum 
esse seu effectus. — Corruptio est mutatio realiter distincta a genera- 
tone. Corruptionis terminus a quo est forma, terminus ad quem est 
privatio formae. Sed corruptio est aliquid negativi tantum, et ideo 
etiam realiter negative tantum a generatione distinguitur. Corruptio 
in definitione. aristotelica motus non includitur nisi mediate. Definitio 
motus non salvatur in creatione, deficiente subiecto reali. 


480. Quomodo motus successivus distinguatur a subiecto mobili et a 
terminis motus. — Quattuor sunt distinguenda: a) subiectum, quod 
movetur; b) forma, secundum quam fit motus, 1. e. forma (v. g. al- 
bedo), quae tali motu amittitur vel acquiritur: c) motus, i. e. modi- 

ficatio subiecti, status viae et tendentiae subiecti secundum illam 
formam, secundum quam fit motus; d) termini motus (terminus a 
quo et terminus ad quem), status perfectionis et quietis subiecti et 
formae. — Subiectum mobile eiusque formam, secundum quam move- 
tur, distingui realiter a motu et a terminis motus, ex eorum separa- 
bilitate ostenditur. Status enim motus est modificatio subiecti, quam 
modo habet, modo non habet; similiter status quietis modificatio est, 
quae amittitur et acquiritur. 

Nihilominus ,fieri" realiter distinctum. a termino, 1. e. motus suc- 
cessivus, et „fieri“ non realiter distinctum a termino, i. e. motus 1n- 
stantaneus, conveniunt in eadem ratione formali motus, in eadem de- 
finitione motus (cf. n. 279). 

Nota. — Motus est terminus analogus, quatenus dicitur de quattuor 
praedicamentis (cf. n. 208 sq.). 


Ad 277. S. Thomas: «Quia motus est actus mobilis, secunda actio [quae scii, 
manet in agente], inquantum est actus operantis, dicitur motus eius; ex hac simili- 
tudine, quod, sicut motus est actus mobilis, ita huiusmodi actio est actus agentis; 
licet motus sit actus imperfecti, scii, exsistentis in potentia, huiusmodi autem actio 
est actus perfecti, idest exsistentis in actu, ut dicitur in III De anima [c. 7], Hoc 
igitur modo quo intelligere est motus, id quod se intelligit, dicitur se movere. Et 
per hunc modum etiam Plato posuit quod Deus movet seipsum [Phaedr. c. 24 (lo- 
quitur de anima immortali): oro ð xiviboseo  uév àpyr TÒ aotTÓ Kivobv]: non eo 
modo quo motus est actus fmperfecti (S. th. I 18, 3 ad 1). 

Ad 278. Cf. text. cit. ad 208sq. 

Ad 279. Aristoteles: H vob OÓvvàuet Óóvro  évreAEyeiag, ñ TOI0DbTOV, Kivr]oi 
&£oTiv (Phys. Ill 1, 201 a 10; cf. S. Thom. lect. 2 n. 2sq.). — H v0) OÓvvatob, ñ OÓvva- 
TÓV, ÉvTEAÉyEIO, pavepóv Ori Kivgoi &oriv (1. c. 201 b 4; cf. Phys. Ill 2, 202a7; 3, 
202 b 26 ; VIH 1, 251 a 9; Met. XI 9, 1065 b 16). — ,Omnino impossibile est, aliter de- 
finire motum ..., nisi sicut Philosophus hic definit (S. Thom., In Phys. Ill 1 lect.2 n.3). 

Ad 280. Cf. text, ad 282. 


§ 2. De actione et passione earumque habitudine ad motum. 


THESIS VIII: Actio est In agente, Ideo actio et passio inter se et 
a motu realiter distinguuntur. 
Caietanus, In Summam theol. I, 25,1. Nazarius, In Summam theol. l. c. 


Silv. Maurus, Quaest, philos. Il: Physica, q. 21. Roselli, Summa philos. Ill, 
q. 3, a. 9. 


281. St. qu. 1. Duplex est actio: transiens et immanens. Actio trans- 
iens (physica, praedicamentalis) est exercitium causalitatis efficientis 
physicae seu corporeae. Actio transiens definitur: actus secundus, quo 
causa efficiens est actu causans. Ipsa causa efficiens dicitur agens. 
Haec actio transiens dicitur, quia secundum totam essentiam suam 
consistit in productione effectus a se distincti seu transit extra se 
producendo effectum. Ex quibus deducitur actionem transeuntem essen- 
tialter se habere per modum viae et tendentiae ad terminum, ad 
effectum producendum, ac proinde semper habere rationem medii, non 
ultimi; est id, quo mediante est effectus. 

Cum actio transiens sit productio effectus, ei respondet motus, 
qui est „fieri“ effectus, et passio, quae definitur: accidens, per quod 
subiectum constituitur actu recipiens effectum ab agente. Subiectum, 
quod recipit effectum, dicitur passum. Agens et passum, tamquam 
causa et effectus, realiter distinguuntur. — Quia effectus est forma, 
quae fit in subiecto seu ex eius potentialitate educitur et in ea reci- 
pitur, passio etiam definiri potest: receptio formae. 

Sicut actio est exercitium causalitatis agentis, ita passio est exer- 
citium passivitatis patientis seu passi. 

Actio immanens (metaphysica) est actio cognoscitiva (et appetitiva). 
Non est causalitas, sed qualitas primae speciei: accidens bene disponens 
virtutem cognoscitivam. Non enim consistit in productione effectus 
nec rationem habet viae et tendentiae ad terminum», sed secundum se 
ultimum est. Dicitur tamen actio eminenter, inquantum, sicut actio 
praedicamentalis, seipsa emanat, non mediante alia actione, et quidem 
tamquam aliquid, quo ultimo perficitur agens. Praeterea potest etiam 
esse virtualiter et eminenter transiens, inquantum virtute pollet ali- 
quid extra se producendi, licet ipsa secundum essentiam suam non sit 
causalitas, sed aliquid perfectius. 

2. Thesis non agit de actione immanente, quam in agente esse evi- 
denter patet, sed de actione transeunte. 

A nemine negatur actionem transeuntem terminative, secundum 
terminum seu effectum productum, esse in passo; ideo enim transiens 
dicitur, quia extra potentiam agentem transit, terminum seu effectum 
producendo. Nec quisquam negat passionem et motum esse in passo. 
At controversia est de actione princi piati ve seu forrnaliter sumpta, 
quam definivimus „actum secundum, quo causa efficiens est actu 
causans", sitne in agente tamquam perfectio et transmutatio agentis 
an in passo. Quae quaestio conectitur etiam cum illa altera, quae 
est de distinctione inter actionem et passionem et motum. Nam 
si actio est in agente, nullum dubium esse potest eam distinctam esse 
realiter a passione et a motu; contra, si est in passo, dubitatur, 
quomodo distinguatur a motu et a passione. 

3. Quoad utramque quaestionem quadruplex est sententia schola- 
sticorum. Multi tenent actionem non tantum terminative, sed etiam 
forrnaliter esse in passo; ex quibus aliqui, ut Suarez, eam a passione 
et a motu realiter nullo modo, Complutenses vero inultique Thomistae 
modaliter distinguunt. Alii, ut Caietanus (1469— 1534), Nazarius (1556 
ad 1645), Silv. Maurus (1619—1687), Roselli (f 1783), docent actio- 
nem esse in agente, ac proinde actionem et passionem inter se et a 


motu realiter distingui’. Quarta sententia est loannis a S. Thoma 


) 


Etiam Scotistae docent actionem  forrnaliter esse in agente, at actionis nomine 
intelligunt relationem agentis ad passum, quae non est actio, sed sequitur eam et 
fundatur in ea. 

(1589— 1644), qui duas formalitates distinguit in actione, quarum 
alteram ponit in agente, alteram in passo. 


282. Prob. th. I p. (Actio est in agente). — Actio, quae est perfectio 
agentis et transmutatio agentis, est in agente. Atqui actio est per- 
fectio agentis et transmutatio eius. Ergo. 

Mai. est per se nota. — Prob. min. Actio transmutat intrinsecus 
ipsum agens, quia transacta actione et effectu producto agens aliter 
respicit hunc effectum, quam antea respiciebat (cf. schol. 1); actio trans- 
mutando perficit agens, quia in virtute actionis agens habet actuale 
exercitium causalitatis seu actuale dominium super effectum tamquam 
super aliquid, quod dependet ab ipso in fieri. 


Prob. II p.: a) actionem distingui realiter a motu et a passione. — 
Realiter distinguuntur, quae sunt in subiectis realiter distinctis. Atqui 
actio ex una parte, passio et motus ex altera parte sunt in subiectis 
realiter distinctis. Actionem enim esse in agente probatum est in I p., 
passio vero et motus sunt in passo. Ergo. 

b) Probatur motum realiter distingui a passione. — Passio est ac- 
cidens, per quod subiectum constituitur actu recipiens effectum ab 
agente, seu id, quo effectus, cum incipit esse, constituitur pendens ab 
agente, quatenus incipit esse dependenter ab agente. Atqui id, quo 
effectus constituitur pendens ab agente, distinguitur realiter a motu. 
Ergo. 

Prob. min. ex eo, quod motus successivus est ipsum „fieri“ ef- 
fectus, quod realiter distinguitur ab effectu seu a termino motus, ac 
proinde etiam a dependentia, quae afficit effectum in instanti, cum in- 
cipit esse; motus autem i1instantanéus, etsi realiter non distingui- 
tur a termino motus, realiter tamen a passione distinguitur, quae in 
primo instanti afficit effectum, postea vero non afficit, i. e. ab eo se- 
parabilis est. 


283. Schol. 1. Actio est motio, quae est in agente sicut in subiecto: 
agere seu facere agentis, actuale dominium agentis super inceptionem 
éffectus Hoc dominium transit, manente agente et virtute eius; id 
quod ostendit actuale exercitium causalitatis seu actionem esse per- 
fectionem superadditam agenti et virtuti eius ac proinde realiter ab 
hac virtute distinctam. — Dicimus actionem transire; attamen ex ea 
remanet aliquid in virtute activa, super quod fundatur relatio causae 
ad effectum : actio enim transit, relinquendo agens eiusque virtutem 
transcend en tali ter mutata. Ideo post actionem sicut effectus 
transcendentaliter refertur ad causam, ita causa transcendentaliter 
refertur ad effectum; est enim suus effectus, quem a se dependentem 
habebat. 


| Actio non est motus, sed motio, non fieri sed facere sapit tamen motum, 
quia est via, tendentia, sed activa, i. e. „facere terminum seu effectum, non „fieri 

In virtute actionis est in passo 1. transmutatio passi, „fieri“ ef- 
fectus, quod est motus dependens ab actione agentis, 2. passio, 
quae est modus afficiens effectum in primo instanti, quo incipit esse 
(primum instans toù „factum esse") Tunc enim effectus actualiter 
dependet ab agente tamquam ab ipso attactus in facto esse. Haec 
passio seu actualis dependentia in passo respondet actioni seu actuali 
dominio agentis in agente. Haec passio transit, manente effectu, 
sicut transit. actio, manente causa, quod ostendit passionem esse 
entitatem realiter distinctam ab effectu, sicut actio. est distincta ab 
agente. 

2. Actio continua conflatur ex partialibus actionibus sibi suc- 
cedentibus et per brevem morulam manentibus; hae actiones partiales 
ex natura sua partiales sunt, cohaerentes inter se, quia una emanat 
in conexione cum altera: unaquaeque habet dominium super partem 
minimam TOU „fieri“ et termini eius et super passionem partialem 
afficientem. terminum illum seu factum esse. Item passio conflatur ex 
passionibus partialibus sicut actio. Passio continua perdurat sicut actio 
per passiones partiales inter se conexas. 

3. Actio in agente, datis omnibus ad actum primum proximum re- 
quisitis, data etiam praemotione seu applicatione actus primi ad actum 
secundum, oritur per simplicem emanationem; non enim datur 
actio ad actionem. Motus et effectus et passio in passo oriuntur per 
actionem. — Ultima totius processus causalis explicatio non potest dari 
nisi recurrendo ad causam primam, quae, habitis omnibus ad actum 
primum proximum requisitis, habita etiam applicatione actus primi ad 
actum secundum, participat novas entitates in rerum natura: actionem 
et motum et effectum et passionem. 

4. Passio respicit fieri et factum esse, sed ordine quodam: cum 
datur motus, sicut ,fieri" non exsistit nisi per factum esse (cf. n. 303 sq.), 
ita factum esse non exsistit nisi per receptum esse; ergo fieri non 
exsistit nisi per receptum esse seu per passionem. 

5. Causalitas mediante actione formaliter transeunte solis agentibus 
corporeis convenit; ideo actio formaliter transiens est actio physica, 
i. e. corporea. Agentia spiritualia agunt ad extra actione formaliter 
immanente, virtualiter transeunte, i. e. agunt intellectu et voluntate 
seu intellectione practica. Etiam haec actio est perfectio superaddita 
intellectui et voluntati, fundans, quatenus relinquit intellectum et 
voluntatem transmutata, relationem realem causalitatis. Quare agens 
creatum quodcumque non tantum movetur ante actionem, sed etiam 
ipsa actione movetur, suscipiendo actionem tamquam perfectionem 
sibi superadditam. Solus Deus est movens immobile, cuius actio 
est ipsa substantia divina. Quae actio divina immobilis neque rela- 
tonem fundat realem ad effectum extra se productum. 

6. Nota ad difficultatem solvendam: Actio est motus, dist.: Suc- 
cessiVUS, nego; instantaneus, subdist.: In passo, nego; in agente, sub- 

dist.: Actionis acquisitio est mutatio, conc.; ipsa actio in mutatione 
agentis consistit, nego. 

7. Ad varias auctorum sententias haec notentur: Motus habet tri- 
plicem habitudinem: a) est ad terminum, b) est ab agente, c) est in 
passo. Secundum primam habitudinem est formalissime motus. Ut est 
ab agente, potest dici ,actio" latiore sensu: est id, quo agens pro- 
ducit effectum, i. e. est terminus intermedius, quo producitur ultimus. 
Ut est in passo, motus potest dici ,passio", non formaliter et pro- 
xime, sed remote: est id, quo passum remote recipit effectum. Haec 
actio et haec passio (quae improprie, latiore sensu dicuntur) identifi- 
cantur cum motu; sunt relationes transcendentales imbibitae in motu 
(sicut in motu est imbibita relatio transcendentalis ad terminum). [nter 
eos, qui hanc actionem et hanc passionem considerant tamquam ac- 
tonem et passionem formaliter sumptam, sunt qui dicant eas iden- 
üficari cum motu, sed non inter se, propter oppositionem relativam. — 
Goudin (Philosophia thorn., Phys. I disp. Ill q. 1 a. 2) admittit ac- 
tionem in agente, at non vult eam esse actionem formaliter sumptam. 
Sed quaeritur, quid tunc sit illud in agente. Ita sane deveniendum 
erit ad sententiam loannis a S. Thoma: in praedicamento actionis 
esse duplicem realitatem, alteram in agente, alteram in passo. At 
multo melius dicitur actio formaliter sumpta esse in agente, actio 
vero et passio identificata cum motu ad postpraedicamentum motus 
pertinere. 


2854. Obi. 1. Non est in agente quod transii in passum. Atqui actio transit in 
passum. Ergo. — Resp. Dist. mai.: Quod transit in passum terminative et principia- 
tive seu formaliter, conc., terminative tantum, nego. Contradist. min. 

24. Atqui actio est in passo principiative seu formaliter. Probo. Motus est in 
passo. Atqui actio principiative seu formaliter sumpta est motus. Ergo. — Resp. 
Dist. mai.; Motus, qui est transmutatio passi, conc.; motus, qui est transmutatio agentis 
seu acquisitio actionis, nego. Contradist. min.: Est motus in passo, nego; in agente, 
snbdist.: Ipsa actio in motu consistit, nego; eius acquisitio est transmutatio agen- 
tis, conc. 

3. Atqui actio est motus in passo. Probo. Id quo producitur effectus, est in passo. 
Atqui actio est id, quo producitur effectus. Ergo. — Resp. Dist. mai.: Id quo pro- 
ducitur effectus passive seu fieri, conc.; id quo producitur effectus active seu facere, 
nego. Contradist. min. 

4. Atqui id, quo producitur effectus active, i. e. facere seu actio agentis, est in 
passo. Probo. Effectus producitur in passo. Atqui facere seu actio agentis est, ubi 
producitur effectus. Ergo. — Resp. Conc. mai.; dist. min.: Actio terminative, conc.; 
principiative, nego. Dist. consq. 

Ad 282. Aristoteles Fprimo ostendit quod moventis est aliquis actus, sicut et 
mobilis [Aà gév yàp tivai &vriAexitav àupoiv: .. . kivoüv ð Ty &v€py€iv: Phys, III 3, 
202 a 15]. Quidquid enirr. dicitur secundum potentiam et actum, habet aliquem actum 
sibi competentem ; sed sicut in eo quod movetur dicitur mobile secundum potentiam 
inquantum potest moveri, motum autem secundum actum inquantum actu movetur, 
ita ex parte moventis motivum dicitur secundum potentiam, inquantum scii, potest 
movere, motus autem in ipso agere, idest inquantum agit actu. Oportet igitur utri- 
que, scii, moventi et mobili, competere quendam ctum: (S. Thom. 1. c. lect. 4 n. 9. 
Cf. lect. 5 n. 2: «Aliquis actus est activi, et aliquis actus est passivi. ... Et actu- 

quidem activi vocatur actio; actua vero paaaivi vocatur paaeio4). — Idem vero docet, 
«quod idem sit actua moventia et moti [àAÀA Eoriv EvepyntiKÓv TOD kKivrTOD, WOTE 
óuoio uia 5 àuooiv Evépyeia: 1. c. 17]. Movens enim dicitur, inquantum aliquid 
agit, motum autem, inquantum patitur; aed idem eat, quod movens agendo causát 
et quod motum patiendo recipit. Et hoc est quod dicit, quod movens est acti- 
vum mobilis, idest actum mobilia causát. Quare oportet unum actum esse utrius- 
que, scii, moventis et moti; idem enim est, quod eat a movente ut a causk agente 
et quod est in moto ut in patiente et recipiente4 (S. Thom. lect. 4 n. 10). Cf. lect 5 
n. l0: «Idem actus secundum rem est duorum secundum diversam rationem, agentis 
quidem secundum quod est ab eo, patientis autem secundum quod est in ipso! 
(cf. ad 193). — His ex testimoniis apparet praesenti in re mentem Aristotelis eatis 
obscuram esse, ita ut auctoritas eius in partes oppositas trahatur. Textu autem 
accuratius inspecto dicendum videtur eum non diserte agere de subiecto actionis 
formaliter sumptae, sed versari in quaestione, utrum actio et passio sint unus motus, 
et in quonam subiecto motus sit; et iure eum concludere unum esse motum, qui 
eit ab agente et in passo. Inde quaestionem ulteriorem, utrum actio formaliter 
sumpta, qua agens movet, et passio, qua passum motum recipit, sint duae entitates 
re distinctae, altera in agente, altera in passo, hic non solvit, sed apertam relinquit. 
S. Thomas vero, qui in textibus allatis exclusive commentatoris munus agit, alias 
diserte pro re nostra loquitur: «Actio, quae non est substantia agentis, inest ei sicut 
accidens subiecto4 (C. g. II 9). — «Actio ex hoc, quod est actio, consideratur ut ab 
agente; inquantum vero est accidens, consideratur ut in subiecto agente4 (PoL 7, 
9 ad 7). — «Ipsa actio media [est] quaedam perfectio propria &gentis (Pot. 7.10 ad 1). — 
„Si per impossibile poneretur esse aliquam actionem, quae non esset accidens, non 
esset inhaerens, et tamen denominaret agentem, et tunc agens denominaretur per id, 
quod ab eo est, et in eo non est ut inhaerens4 (1 Dist. 32, 1 a. 1l). — «Actio est 


proprie actualitas virtutis (S. th. I 54, 1). 


S 3. De motu successivo. 


A485. Quid sit motus successivus. — Motus successivus est successiva 
progressio a termino ad terminum. — Motus successivus dicitur motus 
physicus propriissime sumptus, quia ipse per se est sensibilis. 
Motus enim instantaneus sensibilis non est per se sensibilis. Non 
enim sentitur ipse motus instantaneus. sed uterque terminus tantum. 
Quia motus instantaneus a termino ad quem non distinguitur nisi vir- 
tualiter, ideo ipse motus non apprehenditur nisi intellectu. 


286. Quomodo motus flat successivus. — Motus per se abstrahit a 
successione, est enim „fieri“ tantum seu transitus (cf. n. 279sq.), fit 
autem successivus seu continuus a distantia successive percur- 
renda. Haec distantia est a) in motu locali relatio unius quantitatis 
ad aliam (spatium), b) in motu augmenti relatio quantitatis ad novas 
partes acquirendas, c) in motu alterationis (intensionis) potentialitas a 
qualitate pedetentim seu successive actuanda. 

Ex hac distantia motus quasi extenditur seu obtinet partes extra 


partes, sicut quantitas. 


287. Coroll. — 1. Ergo motus successivus omnis est inter duos ter- 
minos positivos. Nam inter ens et non-ens non datur medium seu 


distantia. 

2. Ergo motus successivus non obtinet nisi in ordine corporeo 
seu quantitativo, et mobile hoc motu non est nisi corpus seu ens 
quantum. Nam a) distantia successive percurrenda est aliquid, quod 
sequitur quantitatem tamquam relatio fundata a quantitate, aut se- 
quitur corporeitatem tamquam potentia pedetentim actuanda a quali- 
tate; b) haec distantia percurri non potest successive, 1. e. pertranseundo 
per omnes partes intermedias, tangendo seu quasi tangendo eas, nisi 
a subiecto extenso et extenso modo tangente. Ideo globus perfectus 
super plano perfecto, quia tangit planum in puncto inextenso, moveri 
non posset motu continuo successivo. Angelus autem per accidens 
moveri potest localiter motu successivo, tangendo' corpus extensum 
successive secundum extensionem eius, quia ipse angelus virtualiter 
extensus est. 


A (| 285 sqq. Aristoteles de motu successivo agit Phys. V 3. Cf. S. Thom. lect. 5 
n. 4; insuper I Dist. 37, 4 a. 3. 


$ 4. De distinctione et contrarietate motus. 


288. Distinctio generica et specifica motus desumitur ex diversitate 
specifica termini ad quem; nam quae secundum essentiam suam ad 
aliud ordinantur, suam distinctionem et specificationem ab eo desumunt, 
ad quod ordinantur. Atqui motus secundum essentiam suam ordinatur 
ad terminum ad quem, est enim ,fieri" eius. Ergo. 

Nota. — Terminus specificans motum intelligitur terminus formalis 
per se seu immediate attactus a motu, non id quod per accidens, 
i. e. mediante alio, attingitur. 


489. Coroll. — Ergo divisio motus in instantaneum et successivum 
accidentalis est (cf. n. 278); ideo idem essentialiter motus potest 
esse instantaneus et successivus, ut cum qualitas aliqua producitur 
per alterationem aut per generationem. Reliquae vero divisiones muta- 
tionis, quas 1. c. attulimus, sunt essentiales; terminus ad quem (for- 
malis) generationis est forma, terminus creationis totum ens simpliciter, 
terminus transsubstantiationis totum ens ut ex alio. 


290. Ad quae praedicamenta per se detur motus. — Cum actione creata 
omnia praedicamenta fiant in et ex aliquo subiecto, ad omnia datur 
motus seu mutatio aliqua. Omnia enim oriuntur mutatione alicuius 
subiecti. Sed ad ea praedicamenta dicitur esse per se motus, quae 
ita immediate fiunt, ut ad ipsa immediate terminetur actio seu facere, 
cui correspondet fieri, seu motus, quo fit praedicamentum. Haec 
sunt: substantia, quantitas, qualitas, ,ubi". Ad cetera vero praedi- 
camenta non est motus nisi per accidens; quod ostenditur per singula 
discurrendo. 

a) Ad relationem non datur motus per se. Relatio enim resultat 
posito fundamento et termino. Quare motus et actio per se est ad 
fundamentum et ad terminum, per accidens ad relationem. Resultantia 

relationis ex fundamento est quidem etiam ipsa aliqua mutatio, sed 
haec non fit nisi mediante alia mutatione terminante in fundament 
et termino, ad quam immediate est actio. 

b) Ad actionem non datur motus per se. Ad actionem enim non 
datur actio, sed actio oritur per simplicem emanationem, positis omni- 
bus ad agendum requisitis. 

c) Ad passionem non datur per se motus. Id enim, quod immediate 
fit per actionem, est effectus, qui afficitur passione: effectus oritur 
affectus passione seu dependentia ab agente. 

d) Situs, ,quando", habitus resultant mediante ,ubi", ad quod per 
se est motus localis, qui per accidens est ad situm et ,quando" et 
habitum. Hoc ipso quod corpus acquirit „ubi“ seu positionem in loco, 
habet etiam situm in eo; et hoc ipso quod habet ,ubi' seu positionem 
in ordine iuxtapositionis, habet etiam ,quando" seu positionem in or- 
dine successionis; et applicatio vestium est per motum localem, quo 
vestimentum acquirit ,ubi", ad quod sequitur habitus. 


291. Ad quae praedicamenta detur per se motus successivus. — 1. Non 
datur per se motus successivus ad substantiam. Nam motus ad sub- 
stantiam est generatio, sed generatio non est motus successivus, quia 
fit a privatione formae ad formam, non a forma ad formam, ita ut 
una forma pedetentim converteretur in aliam; non enim admittit es- 
sentia substantialis magis et minus seu latitudinem, sed in indivisibili 
sistit. — Ad substantiam datur per se mutatio instantanea, quae est 
generatio, per accidens autem motus successivus alterationis, qui per se 
ad qualitates terminat, per accidens autem seu mediate ad substantiam. 

2. Tria praedicamenta possunt per se terminare motum successivum: 
quantitas, qualitas, ubi. Nam haec praedicamenta habent conditiones 
ad terminandum motum successivum requisitas: in illis datur latitudo 
successive decurrenda, ut inter minorem et maiorem quantitatem 
mediat latitudo extensionis in plures partes divisibilis; inter duo ,ubi* 
seu duo loca mediat latitudo distantiae, quam corpus exhaurit, dum ab 
uno loco in alium pergit; et in qualitatibus datur latitudo perfectionis, 
per quam subiectum transit, dum ab uno statu qualitatis ad alium 
procedit, ut inter minimum calorem et maximum sunt diversi gradus, 
per quos necessario transire debet subiectum, dum calefit; et inter 
duas contrarias qualitates dantur plures mediae, quas subiectum de- 
currit, dum a contrario in contrarium transit, ut inter rubrum et cae- 
ruleum mediant diversi colores intermedii. — Et haec praedicamenta 
fiunt ex terminis positivis, ut maior quantitas ex minore, unus locus ex 
alio, perfectior qualitas ex imperfectiore, una qualitas ex alia contraria. 


292. Unde sumatur unitas numerica motus. — Unitas et distinctio 
numerica motus desumitur ex tribus: ex unitate subiecti et ter- 
mini specifici et temporis, ita ut ad hoc, ut motus sit idem 


numero, necesse sit illum habere idem subiectum, eundem terminum 
Grodt, Elem. philo:. I. Ed. 7. 

specificum et continuari eodem tempore absque interruptione ; ut autem 
varietur numerice, sufficit vel mutatio subiecti vel variatio termini 
vel interruptio temporis. — Prob.: Motus tria dicit; nam est accidens, 
est tendentia ad terminum et est aliquid continuum : inquantum acci- 
dens, petit unitatem subiecti, quia omne accidens individuatur a sub- 
iecto; inquantum tendit ad terminum, petit unitatem termini, nam 
eadem via non potest ducere ad terminos disparatos; inquantum vero 
est continuum, petit unitatem temporis, nam continui unitas solvitur 
interruptione; continuum enim divisum non est amplius unum. 


203. Contrarietas motus sumitur ex oppositione terminorum, ad quos 
tendit. — Nam motus ab eo desumit contrarietatem, a quo sumit spe- 
ciem; sed sumit speciem a termino ad quem, ergo et contrarietatem. 
M in. constat ex dictis. Mai. vero probatur; nam contrarietas motus est 
velut proprietas consequens speciem ; ergo ab eo sumitur, a quo species. 


294. [dem mobile secundum diversas partes potest affici motibus con- 
trariis. — Quia diversae partes sunt diversa subiecta; factum ex- 
perientia patet. 


2905. Idem mobile etiam secundum eandem partem potest per accidens 
moveri motibus localibus contrariis. — Exemplum sit homo, qui super 
terram ambulat versus occidentem, terra se vertente versus orientem. 


296. Idem mobile non potest per se affici motibus contrariis secundum 
idem. — Secus idem simul esset et non esset sub eodem respectu. 


Ad 288sqq. Aristoteles ,concludit ex praemissis, quod cum motus sit de 
subiecto in subiectum, subiecta autem sint in aliquo genere praedicamentorum, ne- 
cesse est, quod species motus distinguantur secundum genera praedicamentorum, 
cum motus denominationem et speciem a termino trahat, ut supra [Phys. V lect. 1 
n. 6] dictum ést (S. Thom., In Phys. V lect. 3n. 2). — ,Cum motus [successivus) 
non sit neque in substantia neque in ,ad &liquid neque in facere et pati, ut osten- 
sum est, relinquitur quod motus sit solum in istis tribus generibus, scii, quantitate, 
qualitate et ubi: quia in unoquoque horum generum contingit esse contrarietatem, 
quam requirit fhotus (Attirerai karà TÒ 7010v kai TÒ 70000v kai TO 70D kivroiv 
tivai uóvov: Phys. V 2. 226 a24. S. Thom. lect. 4 n. 1; cf. In Met. XI lect. 12 
n. 2376 sqq.). — ,Dicitur motus simpliciter unus, qui est unus numero secundum 
suam essentiam. Quis autem motus sit hoc modo unus, manifestum erit distinguendo 
ea quae requiruntur ad motum. Sunt enim numero tria circa quae consistit unitas 
motus, scii, subiectum, quod movetur; et genus vel species, in qua est motus; et 
tempus, quando ifhovetur (O [Tò kivobuevov] xai év wy kai Bre: Phys. V 4, 227 b 23. 
S. Thom. lect. 6 n. 5).— De contrarietate motus Aristoteles agit Phys. V 5; cf. 
S. Thom. lect. 5. 


QUAESTIO II: De mensura motus seu de tempore. 


§ 1. Quid sit duratio et tempus. 


297. Quid sit duratio. — Duratio est exsistentia continuata. 
Duratio igitur includit duo: exsistentiam et huius continua- 
tionem. Sed aliter continuatur exsistentia rerum permanentium 

aliter successivarum, sicut est motus. Harum enim exsistentia 
continuatur per iugem productionem novae exsistentiae, quia entia suc- 
cessiva ex partibus conflantur non permanentibus, sed transeuntibus, 
quae tamen omnes suam exsistentiam habent. Harum igitur exsistentia 
continuatur per superadditionem exsistentiae ad exsistentiam. Quare 
earum duratio est exsistentia superaddita exsistentiae. Contra 
rerum permanentium exsistentia continuatur per conservationem imius 
eiusdemque exsistentiae. Rerum ergo permanentium duratio est ipsa 
exsistentia earum, conotans influxum eas in esse con- 
servantem. 

Nota. — Inchoatio (inceptio toù esse) est exsistentia cum relatione 
reali ad causam efficientem et relatione rationis ad non-esse praecedens. 


298. Qouotuplex sit duratio. — Res permanens, quatenus est permanens, 
habet esse suum totum simul, cum res successivae esse suum suc- 
cessive tantum nanciscantur. Sed per se permanentes non sunt nisi 
res incorruptibiles: substantiae spirituales, quae ex natura sua postu- 
lant semper esse. Substantiae corporeae non sunt permanentes nisi 
per accidens: tamquam corruptibiles; permanentes sunt temporaliter. 
In exsistentia sua iugiter dependent a motu successivo alterationis ad 
corruptionem ducente; mutatione substantiali iterum iterumque aliud 
esse acquirere possunt. Sub hoc respectu non sunt permanentes neque 
habent esse suum totum simul. At neque substantiae creatae spiri- 
tuales sub omni respectu sunt permanentes. Permanentes sunt secun- 
dum esse substantiale tantum, non vero secundum esse accidentale 
operationum suarum. Hoc esse non habent nisi successive successione 
operationum suarum. Solum ens omnino immutabile, Deus, est ens 
sub omni respectu permanens, quod esse et operari suum habet totum 
simul, sine successione ulla. Exinde triplex duratio est distinguenda: 
l. aeternitas, duratio entis omnino immutabilis; 2. aevitemitas (aevum), 
duratio eius quod substantialiter est immutabile, accidentaliter vero 
secundum activitatem suam mutabile; 3. tempus, duratio eius quod est 
simpliciter mutabile. Quatenus haec mutabilitas est continua, constituit 
tempus continuum, tempus simpliciter; quatenus est instantanée, con- 
stituit tempus discretum. Dia est duratio motus continui et substantiae 
corporeae iugitur dependentis a motu continuo alterationis; haec est 
duratio activitatis substantiae spiritualis creatae, et consistit in plurali- 
tate operationum intellectualium, quarum unaquaeque potest coexsistere 
longiori tempori continuo. 


299. Quid sit tempus (continuum), et quotuplex sit. — Tempus potest 
sumi ut duratio et ut mensura. Tempus continuum ut duratio est 
duratio motus continui et rerum in esse suo ab hoc motu dependentium, 
i. e. rerum corporearum. Cum autem duratio sit exsistentia continuata, 
tempus, ut duratio motus continui, consistit in exsistentia fluente huius 
motus, i. e. in exsistentia huius motus continuata per superadditionem 

exsistentiae ad exsistentiam. Tempus ut duratio rerum corporearum 
est harum rerum exsistentia, quae, iugiter dependens a motu continuo, 
mutabiliter, temporaliter conservatur. Tempus, ut mensura, est duratio 
aliqua determinata nobis nota, ope cuius alias durationes minus notas 
determinamus. Sicut mediante longitudine nota, ut mediante metro, 
longitudines minus notas determinamus comparando illam cum his, et 
indicando, quoties haec aut pars eius (decima, centesima etc.) conti- 
neatur in illis, ità mediante duratione temporis nobis nota durationes 
minus notas determinamus. Haec autem temporis duratio nobis nota, 
si agitur de mensurando tempore continuo, debet esse duratio determi- 
nata motus continui, quia tempus continuum in hoc-motu fundatur. 
Exinde tamen specialis oritur difficultas pro mensura temporis. Men- 
sura longitudinis, metrum, qua tale permanenter exsistit in rerum na- 
tura. Mensuram autem motus permanenter exsistere in rerum natura 
impossibile est, cum sit duratio motus, quae essentialiter in successione 
consistit neque simul qua talis in rerum natura exsistere potest. Quare 
necesse est, ut fictione intellectus tribuatur successioni motus esse 
simul, quod ei realiter convenire non potest. Necesse est, ut intellectus 
artificialiter constituat mensuram temporis, quatenus assumit motum 
per modum simultanei et distinguit seu numerat in eo partes eodem 
modo, sicut in metro partes decimas, centesimas etc. distinguit. Exinde 
Aristoteles tempus ut mensuram definivit ,numerus motus secundum 
prius et posterius" (Phys. IV 11). Motum apparentem solis assumimus per 
modum quantitatis permanentis, dicamus per modum lineae, distinguendo 
in eo secundum prius et posterius horas et minutas. Motum solis ita 
assumptum et partes eius comparamus cum motu et etiam cum quiete 
aliarum rerum, et ita indicamus, quamdiu duraverit earum motus et 
quies. Idem agimus circa motum virgulae horologii nostri. Sed men- 
sura temporis primaria est motus apparens solis, i. e. motus terrae 
nostrae circa axem suum et circa solem. Ceteri autem motus, quibus 
utimur ad tempus mensurandum, ut motus horologii, non sunt nisi men- 
sura secundaria. Tempus ut mensura, speciatim prout est mensura 
primaria, tempus extrinsecum dicitur relate ad ceteros motus et res 
mobiles, quorum durationem mensurat. Ita tempori intrinseco opponitur, 
i. e. duration) unicuique rei temporali intrinsecae. 


300. Quomodo oriatur conceptus temporis ut mensurae. — Iste con- 
ceptus oritur ex motu, quatenus homo memoria retinet successionem 
motus, ut est successio in statibus suis internis; quo ipso assumit mo- 
tum per modum simultanei, numerando in eo partes. [ta conficit men- 
suram ad ceteros motus seu successiones mensurandas, comparando 
eas cum ista. 


301. Quae mensurentur tempore. — Tempore mensuratur duratio rei 
omnis durantis mobiliter, sive sit ipse motus sive mobilis tantum et 
dependens in exsistentia seu duratione sua a motu. — Tempore men- 

surari durationem (seu quantitatem) motus (quamdiu duraverit motus) 
eo patet, quod mensura eiusdem naturae est ac mensuratum. At etiam 
duratio re1 mobilis, actu non motae, sed quiescentis, tempore men- 
suratur; cum enim quiescat ita, ut possit moveri, tempus huius pri- 
vationis durationem mensurat, seu enuntiat, quanto (= quamdiu) motu 
res fuerit privata. Motus autem et privatio motus eadem mensura 
mensurentur necesse est. Hinc etiam ipsum esse substantiale sub- 
stantiae corporeae est duratio mensurabilis tempore seu motu, quia 
hoc esse est mobile motu alterationis et corruptionis. Dependet enim 
iugiter ab alteratione ducente ad corruptionem. 


Ad 297sqq. S. Thomas: ,Tria praedicta nomina [aeternitas, tempus et aevum] 
significant durationem quandam. Duratio autem omnis attenditur secundum quod 
aliquid est in actu; tamdiu enim res durare dicitur, quamdiu in actu est et non- 
dum est in potentia. Esse autem in actu contingit dupliciter. Aut secundum hoc, 
quod actus ille est incompletus et potentiae permixtus, ratione cuius ulterius in 
actum procedit, et talis actus est motus; est enim motus actus exsistentis in po- 
tentia, secundum quod huiusmodi, ut dicit Philosophus III Phys. Aut secundum 
quod actus non est permixtus potentiae nec additionem recipiens perfectionis, et 
talis actus est actus quietus et permanens. Esse autem in tali actu contingit dupli- 
citer. Vel ita quod ipsum esse actu, quod res habet, sit sibi acquisitum ab alio, et 
tunc res habens tale esse est potentialis respectu huius actus, quem tamen perfec- 
tum accepit. Vel esse actu est rei ex seipsa, ita quod est de ratione quidditatis 
suae; et tale esse est esse divinum, in quo non est aliqua potentialités respectu 
huius actus. Sic igitur patet quod est triplex actus. Quidam cui non substernitur 
aliqua potentia, et tale est esse divinum et operatio eius, et huic respondet loco 
mensurae aeternitas. Est alius actus cui substat potentia quaedam; sed tamen 
est actus completus acquisitus in potentia illa, et huic respondet aevum. Est autem 
alius cui substernitur potentia et admiscetur sibi potentia ad actum completum se- 
cundum successionem, additionem perfectionis recipiens, et huic respondet tempus. 
Cum igitur unicuique rei respondeat propria mensura, oportet quod secundum con- 
ditionem actus mensurati accipiatur essentialis differentia ipsius mensurae. Invenitur 
autem in actu, qui motus est, successio prioris et posterioris. Et haec duo, scii, 
prius et posterius, secundum quod numerantur per animam, habent rationem men- 
surae per modum numeri, quae tempus est. Unde dicit Philosophus IV Phys., quod 
tempus est numerus motus secundum prius et posterius [O xpóvo , àpi0uó  kivr- 
OEO KATA TÒ 7TtpóTEpov kai vborcepov: c. 11, 219 bl]. Et est numerus numeratus et 
non numerus simpliciter. Sicut enim dicimus, quod duo canes est numerus numera- 
tus et duo est numerus simpliciter, ita etiam numerus prioris et posterioris in motu 
est numerus numeratus, qui est tempus. Ex quo patet quod illud quod est de tem- 
pore quasi materiale, fundatur in motu, scii, prius et posterius; quod autem est 
formale, completur in operatione animae numerantis, propter quod dicit Philosophus 
IV Phys., quod si non esset anima, non esset tempus [AóÓbvarov eivai xpóvov wuyr| 
uñ obon : c. 14, 223 a 26]“ (I Diet. 19, 2 a. 1; cf. In Phys. IV lect. 17sqq.; lect. 23 
n. 5 [cit. ad 303]; S. th. I 10, 1—6; I-II 113, 7 ad 5). 


§ 2. Quomodo motus et tempus sint praesentia et ex&istentia. 


THESIS IX: Motus et tempus non sunt praesentia et exsistentia ra- 
tone partis, sed solum ratione indivisibilium suorum. 


302. St. qu. 1. Motus in thesi sumitur pro motu successivo continuo. 
Motus successivus continuus ex partibus conflatur inter se continuatis. 

Cum motus omnis sit Xfieri motus successivus est &fieri quasi ex- 
tensum, quod conflatur ex partialibus &fieri quae inter se continuantur. 
Sed fieri est via ad terminum, ad «factum ésse et fieri partiale est via 
ad factum esse intermedium. Cum enim est motus successivus, semper 
aliquid fit, in quo tamen non sistit motus, sed ulterius progreditur. 
Quare unumquodque fieri partiale cum subséquente copulatur per fac- 
tum esse seu mutatum esse intermedium. Hoc mutatum esse est etiam 
mutatum iri, quia ibi motus non sistitur. Hoc factum esse seu mu- 
tatum esse est 1ndivisibile motus. 

Tempus sumitur pro tempore continuo, ut est mensura motus et 
rerum mobilium. Nam tempus, ut duratio, est praesens et exsistens, 
sicut praesens et exsistens est exsistentia rei, cuius est duratio, ut 
patet ex n. 297 sq. Cum autem tempus ut mensura sit ipse motus suc- 
cessivus, assumptus per modum simultanei, in quo numerantur partes, 
quaestio de modo, quo tempus hoc sit praesens et exsistens, eadem 
est ac quaestio circa modum, quo motus sit praesens et exsistens. — 
Tempus habet partes: praeteritum et futurum, et indivisibilia: 
instantia, &nunc — Sed ex dictis patet, has partes esse easdem ac 
partes motus, et indivisibilia eadem atque indivisibilia motus. 

2. Docuit Durandus (t 1334) tempus esse praesens et exsistens ra- 
tione partis. Contra quem ponitur thesis. 


303. Prob. th. Arq. I. Pars, quae debuisset esse praesens, est ens 


successivum. Atqui repugnat ens successivum esse praesens ratione 
sui. Ergo. 


Ad mai.: Pars motus (temporis) est motus (tempus) ac proinde ens 
successivum. 

Prob. min. Ens successivum esse praesens ratione sui est ens suc- 
cessivum esse simul. Atqui ens successivum esse simul repugnat. Ergo. 

Arg. II. &Fieri seu via ad exsistentiam non exsistit ratione sul, 
sed ratione termini, qui est «factum ésse Atqui pars temporis seu 


motus est via ad exsistentiam, eius vero indivisibile est terminus seu 
factum esse. Ergo. 


304. Coroll. 1. Ergo tempus ut mensura formaliter est ens rationis, 
materialiter vero et fundamentaliter est reale et exsistit in. rerum 
natura sicut motus. Tempus enim est ipse motus, sumptus fictione 
intellectus per modum simultanei, in quo numerantur partes: «numerus 
motus secundum prius et posterius Quare tempus ut mensura est 
ens rationis cum fundamento in re. Tempus vero ut duratio est reale 
formaliter ; est enim ipsa exsistentia rerum. Tempus autem illud quod, 
ad instar spatii imaginarii, imaginamur tamquam exsistens in rerum 
natura, separatum ab omni re corporea, illimitatum, ceteras dura- 
tiones omnes in se continens: tempus 1maginarium, est ens rationis 
sine fundamento in re. 

2. Ergo tempus (motus) habet partes in actu per indivisibilia sua. 
(Pars enim exsistens per indivisibile est pars actu per indivisibile.) 
Conflatur igitur tempus (motus), tamquam „fieri“ extensum, ex par- 
talibus „fieri“, quorum unumquodque exsistit per „factum ésse suum 
terminans. Partes istae dicuntur realiter transire, tum quia. transit 
earum ,fieri" adveniente instanti, tum quia etiam ipsum instans, qu -i 
est terminus earum, transit: instans reddit initiative exsistentem 
partem futuram, quae ab illo ipso instanti incipit et consumma- 
ti ve ab alio instanti terminativo exsistens redditur. Pars non exsistit 
nisi tamquam aliquid, quod praeteriit aut quod incipit (ita exsistit in- 
choative). 

3. Ergo motus exsistit per exsistentiam alterius, ab ipso realiter 
distincti, i. e. per exsistentiam sui indivisibilis, inquantum hoc ei est 
unitum * 


305. Scliol. 1. Ultimae partes in actu, ex quibus conflatur motus, 
non continent intra se nisi partes in potentia, quae carent indivisi- 
bilibus, quibus fierent actu et distinguerentur (cf. n. 334). Manent 
igitur confusae, ita ut distingui non possint. Ab uno indivisibili ad 
aliud est igitur pars motus seu progressio motus minima actu et 
distinguibilis. 

24. Tempus (motus) incipit initio seu instanti extrinseco sibi, in quo 
nondum salvatur (cf. n. 309). Post hoc instans autem salvatur, sed 
tamquam ,fieri", quod inchoative quidem exsistit per illud instans, 
a quo incipit, quod tamen non est actu et simpliciter exsistens, nisi 
per instans seu factum esse, quod subsequitur. Quare motus incipere 
dicitur confuse, partibus non distinctis seu in potentia. 

3. Quod movetur, motum est et movebitur. — Quod movetur 
actu, iam attigit „mutatum esse" seu „factum esse" aliquod, per qu 
motus est actu, ita ut verificari possit: movetur. Sed hoc mutatum 
esse est etiam mutatum iri, secus esset terminus finalis extrinsecus 
motus, in quo motus iam non salvatur, in quo proinde non verifica- 
retur ,movetur", sed tantummodo „motum est". Ex quo deducimus 
continuum fluens, sicut etiam permanens, semper conflari ex pluribus 
partibus (cf. n. 334, 2; 340). 


306. obi. 1. Quod habet partes, est praesens et exsistens ratione partis. Atqui 
tempus habet partes. Ergo. — Resp. Dist. mai.: Quod habet partes exsistentes ratione 
Sul, conc.; nOn exsistentes et praesentes ratione sul, nego. Contradist. m in. 

2. Atqui partes temporis sunt exsistentes ratione sui. Probo. Quod fuit praesens, 
est exsistens et praesens ratione sui. Atqui pars fuit praesens. Ergo. — Resp. Dist. 
mai.: Quod fuit praesens ratione sui, conc.; non ratione sul, nego. Contradist. min. 

3. Atqui pars fuit praesens ratione sui. Probo. Quod transivit per praesens, fait 
praesens ratione sui. Atqui pars transivit per praesens. Ergo. — Resp. Dist. mai.: 
Quod transivit per praesens ratione sui, conc.; non ratione sul, nego. Contradist. min. 


| Simile quodammodo habetur in unione hypostatica, in qua humanitas non ex- 
sistit per suam exsistentiam, sed per exsistentiam Verbi. 

4. Atqui pars transit per praesens ratione sui. Probo. Quod transit de futuro 
in praeteritum tamquam ab uno extremo in aliud, transit per praesens ratione sui. 
Atqui pars transit de futuro in praeteritum. Ergo. — Resp. Dist. mai.: Si praesens 
est capax hoc continendi, conc.; si non est capax, nego. Conc. min.; dist. consq.: Sl 
praesens esset capax continendi partem, conc.; si non est capax, nego. 

5. Atqui praesens est capax continendi partem temporis. Probo. Post instans 
praesens vel immediate sequitur aliud instans vel pars. Si aliud instans, duo in- 
stantia immediate sibi succedunt, et sic tempus componitur ex solis instantibus. Si 
pars, transacto instanti immediate praesens erit pars, et praesens est capax con- 
tinendi partem temporis. — Resp. Conc. disiunctionem, eligo 2. membrum ei dist.: Post 
instans sequitur pars, exsistens ratione sui, nego; exsistens ratione instantis, conc. 

6. Atqui instans non potest reddere exsistentem partem. Probo. Indivisibile non 
potest reddere exsistens divisibile. Atqui instans est indivisibile, pars divisibilis. 
Ergo. — Resp. Dist. niai.: Si indivisibile non habet virtutem reddendi exsistens di- 
visibile, conc.; si habet, nego. Contradist. min. 

7. Atqui instans non habet virtutem reddendi exsistentem partem divisibilem. Probo. 
Nihil exsistit per suum non-esse. Atqui instans est non-esse temporis. Ergo. — Resp. 
Dist. mai.: Quod est non-esse essentiae et exsistentiae, conc.; quod est non-esse es- 
sentiae, sed non est non-esse exsistentiae, nego. Contradist. min. 


Ad 303sqq. S. Thomas: ,S1 motus haberet esse fixum in rebus, sicut lapis vel 
equus, posset absolute dici quod sicut etiam anima non exsistente est numerus la- 
pidum, ita etiam anima non exsistente esset numerus motus, qui est tempus. Sed 
motus non habet esse fixum in rebus, nec aliquid actu invenitur in rebus de motu, 
nisi quoddam indivisibile motus, quod est motus divisio: sed totalitas motus acci- 
pitur per considerationem animae, comparantis priorem dispositionem mobilis ad 
posteriorem. Sic igitur et tempus non habet esse extra animam, nisi secundum 
suum indivisibile: ipsa autem totalitas temporis accipitur per ordinationem animae 
numerantis prius et posterius in motu, ut supra dictum est. Et ideo signanter dicit 
Philosophus quod tempus, non exsistente anima, est utcumque ens, idest imper- 
fecte; sicut et si dicatur quod motum contingit esse sine anima imperfecte' (In 
Phys. IV lect. 23 n. 5; cf. lect. 18 n. 7 sq. [cit. ad 307 sqq.]). — „Dicit [Aristoteles] 
quod non solum omne quod mutatur necesse est mutatum esse iam, sed etiam 
omne quod mutatum est necesse est prius mutari' (In Phys. VI lect. 8 n. 7; cf. In 
Met IX lect. 7 fin.). 


§ 3. De modo incipiendi et desinendi rerum. 


307. Termini durationis sunt indivisibiles. — Termini durationis re- 
rum sunt instantia indivisibilia, sicut. termini lineae sunt puncta in- 
divisibilia. Nam si essent divisibiles, iterum  indigerent alis aliisque 
terminis in infinitum. 


308. Instans intrinsecum et extrinsecum. — Instans intrinsecum est, 
in quo res iam est secundum essentiam suam, extrinsecum, in quo non 
est, cum tamen erat tempore praecedente aut erit tempore subséquente. 
Instans inceptionis intrinsecum dicitur „primum esse rei“, instans in- 
ceptionis extrinsecum ,ultimum non-esse rei“. Instans desitionis intrin- 
secum dicitur „ultimum esse rei", instans desitionis extrinsecum  ,pri- 
mum non-esse [iei 


309. Entia successiva (motus, tempus) incipiunt et desinunt per in- 
stans extrinsecum. — Nam in instanti successio, quae pertinet ad eorum 

essentiam, salvari non potest. Substantiae vero et alia entia per- 
manentia incipiunt per instans intrinsecum, in quo eorum essentia, 
quae non complectitur successionem, iam salvatur. | Corrumpuntur 
tamen per instans extrinsecum, in quo iam non sunt, cum toto tem- 
pore praecedente fuerint; quia una substantia non corrumpitur per 
se, sed per accidens ad inchoationem alterius: corruptio unius est 
generatio alterius. Cum substantia, quae nova oritur, incipiat per in- 
stans sibi intrinsecum, in eo substantia, quae corrumpitur, iam esse 
non potest, secus duae formae substantiales essent in eadem materia. 
Substantia igitur corrumpenda desinit in tempore, quod praecedit illud 
instansl, ita tamen, ut perduret usque ad illud instans, in quo iam 
non salvatur: Corruptio est in instanti, sed extrinseco ; et est in tem- 
pore, sed ita ut substantia corrumpenda perduret usque ad illud 
instans, in quo iam invenitur corrupta; numquam materia ne per mi- 
nimum quidem tempus est sine forma. Attamen si substantia per se 
desinit et non ad generationem novae, ut cum annihilatur, potest de- 
sinere in instanti sibi intrinseco. Si Deus subtrahit concursum suum 
conservativum in instanti aliquo, in illo adhuc res est, sed statim 
postea non est. 

Ad 307sqq. Aristoteles in IV Phys. c. 11: , Assignat rationem eorum, quae 
dicuntur de nunc; et primo eius, quod dicitur, quod nihil est temporis nisi nunc; 
secundo eius, quod nunc dividit et continuat temporis partes ... ; tertio eius, quod 


dicitur, quod nunc non sit pars temporis! (S. Thom. lect. I8 n. 7; cf VI lect. 7 
n. 4sqq.; lect. 8 [vide ad 303 sqq.]). 


QUAESTIO III: De mensura mobilis seu de loco. 


1. Quid sit locus et praesentia in loco. 


310. Quid sit spatium. — Aristoteles et S. Thomas concipiunt spatium 
tamquam intervallum, tamquam distantiam. Spatium reale non est 
quantitas corporum, sed sequitur eam immediate. Quantitas essentia- 
liter partium ordo est secundum positionem. Hunc ordinem immediate 
sequitur relatio propinquitatis et distantiae, quae fundatur in quantitate 
secundum trinam suam dimensionem : secundum longitudinem et lati- 
tudinem et profunditatem. Sunt partes immediate ad invicem vicinae, 
et sunt partes ad invicem plus minusve distantes, et unum corpus 
alteri est propinquum vel distans secundum positionem ratione quanti- 
tatis. Haec relatio distantiae proinde considerari potest intra unam 
eandemque quantitatem, ab uno extremo ad aliud, ab una parte ad 
aliam magis vel minus distantem (distantia interna, spatium  inter- 
num), et potest considerari tamquam distantia ab uno corpore ad aliud, 
ab una quantitate ad aliam (distantia externa, spatium externum). 


* Non potest dici substantiam corrumpi in instanti, quod praecedit illud in- 
stans; instantia enim non sunt sibi ad invicem immediata, secus tempus componere- 
tur ex solis instantibus. 

Sed vulgo praesertim consideratur tamquam intervallum seu distantia 
inter extremitates loci seu corporis continentis (corporum continen- 
tium). Spatium est aliquo corpore repletum ; sed potest esse vacuum. 
Spatium reale etiam in loco vacuo salvatur et in vacuo interposito 
inter duas quantitates ad invicem aliqua distantia separatas. Quam- 
quam in eo non est realis quantitas, supponit tamen ex utraque parte 
realem quantitatem et est realis relatio in hac reali quantitate fundata. 
spatium autem illimitatum illud, quod fingimus ultra et extra mundi 
corporei fines independens a quantitate reali, quod exstiterit iam ante 
mundi corporei creationem et exstiturum esset etiam sublato toto mundo 
corporeo, est spatium imaginarium, quod est ens rationis. 


311. Quid sit locus. — Locus definitur ab Aristotele: „corporis am- 
bientis terminus (superficies) immobilis primus". Locus enim ab omni- 
bus concipitur tamquam id, quod continet locatum. Hoc autem est 
superficies prima corporis ambientis (corporum ambientium) immediate 
ambiens corpus locatum. Dicitur immobilis.. a) ut distinguatur a vase, 
quod continet mobiliter, movetur enim cum re contenta, locus vero 
non movetur; b) quia locus non est superficies, prout est huius vel 
illius corporis superficies, sed formaliter, prout designat determi- 
natam positionem in universo corporeo. Quare superficies 
ita sumpta eadem manet, etiam variato corpore ambiente; ita flante 
vento, variato aóre idem nihilominus manet locus corporis in aóre 
contenti. 

Nota. — Distingue locum proprium alicui rei, superficiem im- 
mediate ambientem eam (exemplum sit superficies aquae immediate 
ambientis piscem), et locum communem, superficiem continentem et 
ambientem plures res (exemplum: interna concavitas camerae ambiens 
res in camera contentas). Locus proprius adaequate mensurat locatum. 


312. Quid sit „ubi“ latissime sumptum, et quotuplex sit. — „Ubi“ 
latissime sumptum est id, quo formaliter proxime aliquid. constituitur 
in loco quocumque modo. Est igitur ,ubi'^ praesentia quoad locum 
seu unio formalis cum loco. Quare tot modis erit ,ubi", quot modis 
est praesentia quoad locum. Potest autem aliquid esse in loco: a) lo- 
caliter, circumscriptive, i. e. ut commensuratum (circumscriptum, sub- 
iectum) loco — „ubi“ circumscriptivum, praedicamentale. Hoc 
modo loco constituuntur naturaliter omnia, quae quantitate intrinsecus 
afficiuntur seu extenduntur, i. e. res corporeae. Ratione enim quanti- 
tatis suae res corporea extenditur in loco ita, ut superficies eius circum- 
scribatur internae loci concavitati seu ut commensuretur loco, b) Potest 
aliquid esse in loco illocaliter, non circumscriptive, i. e. ut non com- 
mensuratum (circumscriptum, subiectum) loco— „ubi“ non circum- 
scriptivum. Quod ita est in loco, non extenditur per locum ita, 
ut habeat partes extra partes quoad locum singulaeque partes cor- 
respondeant singulis loci partibus, sed totum est in toto loco et in 

singulis eius partibus. — ,Ubi' non circumscriptivum est aut natu- 
rale: ubi spirituale, aut praeternaturale. BUbi' spirituale est 
duplex: alterum per operatio nem, alterum per informationem. 
Substantia spiritualis completa (angelus) loco constituitur subiciendo 
sibi locum per operationem seu tangendo locum operatione sua; sub- 
stantia spiritualis incompleta (anima humana) loco constituitur infor- 
mando corpus. — .,Ubi- praeternaturale est triplex: a) „ubi“ eucha- 
risticum, per conversionem substantiae panis et vini in corpus Christi, 
remanentibus panis et vini dimensionibus, quae tamen corpus Christi 
intrinsecus non afficiunt, sed quibus extrinsecus tantum coniungitur; 
b) „ubi“ infernale per alligationem, qua substantia spiritualis alligatur 
loco operatione divina mediante igne infernali tamquam instrumento; 
c) „ubi“ hypostaticum, quo Verbum divinum praesens est loco per 
unionem cum humanitate Christi. 

Tum id quod est in loco circumscriptive, tum id quod est in loco 
non circumscriptive, ibi potest esse definitive (habere ubi definitivum) 
et non definitive (habere ubi non definitivum). Est definitive. in 
loco, si definitur ad hunc locum, ita ut non possit simul esse in 
alio loco nec maiorem locum occupare. E. g. corpus duorum cubi- 
torum definitive est in. loco duorum cubitorum. Angelus definitive in 
illo loco esse dicitur, qui adaequat suam operandi vim. ita ut opera- 
tonem suam ulterius extendere non possit. Virtus enim operativa 
angeli finita est; quare non potest tangere operatione sua nisi deter- 
minatam extensionem, ultra quam operari non potest, nisi relinquendo 
contactum cum hoc loco et transferendo se ad alium. — Exinde patet 
Deum ne in toto quidem universo definitive esse, praesentiam sacra- 
mentalem corporis Christi non esse definitivam. 


313. Quid sit „ubi“ praedicamentale. — ,Ubi' praedicamentale de- 
finitur: circumscriptio passiva corporis a circumscriptione activa loci 
proveniens. — Duo includit: unum quod pertinet ad distantiam vel 


indistantiam | corporis locati relate ad cetera corpora, alterum quod 
pertinet ad continentiam passivam. Si removetur a corpore locato 
quodcumque corpus ambiens (facto vacuo), primum tantum remanebit — 
„ubi“ inadaeq uatu m. Unico tantum corpore exsistente etiam illud 
„ubi“ inadaequatum peribit. Cum autem continentia illa passiva re- 
ducatur ad specialem indistantiam seu praesentiam corporis locati in 
loco tamquam in ambiente seu includente, „ubi“ nihil aliud est quam 
indistantia et distantia fundamentalis: fundamentum relationis prae- 
sentiae et distantiae seu positio corporis in universo (cf. n. 195). 
„Ubi“ praedicamentaje est accidens reale seu modus realis re- 
sultans in corpore ex circumscriptione loci. Nam corpus in loco aliquo 
constitutum realem habet relationem ad hunc locum, quam ante non 
habebat. Huius autem relationis oportet esse fundamentum reale, quod 


est ,ubi^. Hoc autem fundamentum non potest esse ipsa substantia 

neque quantitas secundum se, quia haec iugiter eadem manent, „ubi“ 
autem mutatur per motum localem (cf. n. 355). Debet igitur esse de- 
terminatio aliqua superaddita, quae est „ubi“. Huius autem deter- 
minationis seu Tob nubi“ causam formalem esse quantitatem patet ex 
n. 312. — Etiam „ubi“ inadaequatum est modus realis, fundamentum 
relationis propinquitatis et distantiae ad cetera corpora. 


314. Quid sit situs, et quomodo se Imbeat ad ,,ubi". — Situs defini- 
tur: positio seu ordinatio partium in loco (sedere, stare etc.). Situs 
est determinatio quaedam, qua determinatur ubi", quatenus ubi 
dicit tantummodo unam quantitatem esse intra aliam contentam (esse 
in loco), ita ut singulae partes unius respondeant singulis partibus 
alterius; at qualis sit iste ordo partium, non determinat ubi, sed situs. 

Situs distinguitur ab ubi realiter. Probatur: a) quia situs potest 
manere invariatus, variato ubi, sicut cum quis sedens vel stans 
transfertur in alium locum; b) similiter manente eodem ubi potest 
variari situs. 


Ad 310. Aristoteles ostendens locum non esse confundendum cum spatio, 
concipit spatium tamquam «medium inter extremitates corporis continentis [seu inter- 
vallum intra concavitatem loci: Ai&dotnuà Ti TÒ ueraGU vOv &oxatov: Phys. IV 4, 
211 b 7]“ (S. Th om. 1. c. lect. 6 n. 6sqq.). 


Ad 311. Aristoteles: Tò Tob mepi£xyovra mépa AKİVNTOV ztpoTOv, TODÜT &OTIV 
ò tòno (Phys. IV 4, 212a 20). — 'Eoti Ò wonsp TO &yyciov TÓTO  UueraQopnto , 
obro kai ò TÓzO Gyyciov àuerakivntov (l. c. 212 a 14 ; cf. S. Thom. lect. 6 n. 14sqq.). 
— «Dicit autem ;,primuml, ut designet locum proprium, et excludat locum com- 
munem' (S. Thom. 1. c. n. 16). 


Ad 312. S. Thomas: «Diversimode esse in loco convenit corpori, et angelo, et 
Deo. Nam corpus est in loco circumscriptive: quia commensuratur loco. An- 
gelus autem non circumscriptive, cum non commensuretur loco, sed definitive: 
quia ita est in uno loco, quod non in alio. Deus autem neque circumscriptive ne- 
que definitive: quia est tibique (S. th. I 52, 2; cf. 8, 2; III 76, 5; C. g. III 68). 

Ad 313sq. Cf. textus citatos ad 195sqq. 


§ 2. De habitudine quantitatis ad ubi et situm. 


THESIS X: Effectus formalis primarius quantitatis seu eius ratio 
formalis est ordo partium in toto, effectus formalis secundarius est ubi 
et situs seu ordo partium in loco. Hic effectus secundarius distinctus 
est realiter et separabilis a primario. 


315. St. qu. 1. Effectus formalis primarius seu ratio formalis 
est constitutivum metaphysicum quantitatis. Quantitas enim utpote ac- 
cidens definitur per ordinem ad subiectum, ad substantiam. Quare 
indicando, quid primo faciat in substantia formaliter (per modum 
causae formalis), indicatur eius essentia metaphysica. 

Effectus formalis secundarius est omne id, quod forma secundarie 
causát tamquam causa formalis. Cum in thesi dicimus effectum se- 
cundarium quantitatis esse ,ubi' et situm, non intendimus omnia enu- 
merare, quorum quantitas est causa formalis, sed praecipua tantum, 

i. e. suprema genera seu praedicamenta illa omnino quantitativa, quae 
a quantitate tamquam a causa formali constituuntur. 

24. Totius igitur nomine intelligimus in thesi subiectum, quod 
ordinatur a quantitate formaliter (per modum causae formalis); quan- 
titas enim forma seu causa formalis est. 

3. Ordo sumitur 1. pro relatione sive reali sive rationis, 2. pro 
speciali relatione secundum prius et posterius (secundum pro- 
cessionem) et pro gradu faciente eam (pro eius fundamento). 

Ordo hoc secundo modo sumptus, cum sit relatio secundum prius 
et posterius, tot dicitur modis, quot modis dicitur principium. Sed 
principium dicitur dupliciter: 1. secundum intellectum — id, unde ali- 
quid procedit secundum intellectum : 2. secundum rem — id, unde 
aliquid procedit secundum rem. Principium, unde aliquid procedit se- 
cundum rem, duplex est: a) mere negativum (terminus a quo nega- 
tüvus), sicut a privatione procedit seu incipit generatio (cf. n. 247 sq.); 
b) positivum. Quatenus unum procedit ab altero realiter tamquam a 
principio positivo, inter principium et principiatum ordo constituitur 
realis, secus rationis tantum est. Ordo realis iterum duplex est, 
inquantum aliquid procedit realiter ab altero: a) accipiendo esse ab 
eo, sive cum uependentia causali — ordo causalitatis secundum quattuor 
causas, sive sine dependentia — ordo originis in divinis; fp) non ac- 
cipiendo esse ab eo, sed mere incipiendo ab eo, sicut a puncto incipit 
linea (et generalius, ab indivisibili incipit quantitas continua) et ab una 
parte incipit alia et ab unitate numerus. 

In thesi ordo intelligitur de fundamento relationis realis secundum 
prius et posterius, quod est per meram inceptionem unius ab alio, 
quin unum accipiat esse ab alio: ordo secundum positionem. 


316. Prob. th. I p. (Effectus formalis primarius quantitatis est ordo 
partium in toto). — Arg. I. In eo consistit effectus formalis primarius 
quantitatis, quo concepto concipitur quantitas, et sine quo quantitas 
concipi nequit. Atqui concepto ordine partium in toto, concipitur 
quantitas, et sine hoc ordine concipi omnino non potest. Ergo. 

Mai. patet ex indole effectus formalis primarii seu constitutivi es- 
sentialis, quod est id, sine quo omnino res concipi non potest, et quo 
sublato tollitur ipsa res. — M in. probatur ex communi usu loquendi 
hominum : Nomine quantitatis omnes intelligunt id, quod habet in se 
pluralitatem partium ordinatarum. 

Arg. II. Effectus formalis primarius seu essentiale constitutivum est 
id, quo res primo differt ab omnibus aliis rebus. Atqui id, quo quantitas 
primo differt ab omnibus aliis rebus, est ordo partium in toto. Ergo. 

Mai. patet ex indole essentialis constitutivi, quod est primum in 
re et radix omnium aliorum (propriorum), quae in re cernuntur. 

Prob. min. a) Ordo partium in toto est id, quo quantitas distin- 
guitur ab omnibus alis rebus; hoc patet discurrendo per singula 

praedicamenta; b) ordo partium in toto est id, quo primo distinguitur 
quantitas ab aliis rebus; ex eo probatur, quod cetera omnia, quae in 
quantitate apparent (ut ubi et situs), ex hoc tamquam ex prima ra- 
dice fluunt, ut ex II p. et ex sequentibus patebit. 


Prob. II p. (Effectus formalis secundarius quantitatis est ubi et 
situs seu ordo partium in loco). — Effectus formalis secundarius est 
quem producit forma secundarie, seu est ille qui sequitur primarium. 
Atqui ordinem partium in toto sequitur ordo in loco seu extensio lo- 
calis. Partem enim esse post partem quoad locum, supponit partes 
esse ordinatas inter se quoad seipsas seu quoad totum, et hanc ordi- 
nationem partium inter se quoad totum sequitur ordinatio partium 
quoad locum, ita ut singulae partes respondeant singulis loci par- 
tibus. Ergo. 


Prob. III p. (Effectus secundarius quantitatis distinctus est realiter 
et separabilis a primario). — Hoc est realiter distinctum et separabile, 
quod consistit in habitudine ad extrinseca, et quod non resultat nisi 
extrinsecis habitis. Atqui ordo partium in loco consistit in habi- 
tudine ad extrinseca nec resultat nisi habitis extrinsecis. Ergo. 

Prob. min. Ordo partium in loco est habitudo unius quantitatis relate 
ad aliam (alias) circumscriptam, quae habitudo sublatis alius quanti- 
tatibus, cum corpus supponitur in vacuo, sublata tota mundi machina, 
non resultat. Ergo. 


317. Coroll. 1. Ergo quantitas essentialiter consistit in ordinata 
pluralitate partium accidentalium solo numero distinctarum. Et haec 
est ratio, cur quantitas possit formaliter extendere substantiam seu 
ponere partes substantiales extra partes, quia quantitas seipsa habet 
partes (suas accidentales) extra partes. 

2. Ergo nquantitas dimensiva definitur esse quantitas positionem 
habens* (S. Thom., Qdl. I a. 21). 


318. Schol. 1. Ordo partium in loco potest considerari indetermi- 
nate, et tunc est ,ubi'; si autem consideratur determinate, tamquam 
ordo accurate determinatus, est situs. Similiter ordo partium in toto 
potest considerari indeterminate, et tunc est effectus formalis 
primarius quantitatis; si autem consideratur determinatus, tamquam 
ordo accurate determinatus, est figura. Situs dici potest figura ex- 
terna, localis; et figura dici potest situs internus. Et ipse situs in- 
ternus iterum sumi potest latius, indeterminate, et tunc est effectus 
formalis primarius quantitatis: positio secundum prius et posterius, 
positio interna, indeterminata; et potest sumi stricte pro situ interno 
determinato, et tunc est figura. 

2. Effectus secundarius quantitatis (ubi et situs) describi potest 
ceneralius: ordo (fundamentalis) secundum prius et posterius seu ordo 
positionis unius quantitatis ad alias. Nam ordo partium in loco est 

ordo positionis unius quantitatis ad aliam circumscriptam et etiam 
ad alias distantes. Quare „uhi“ potest etiam dici: indistantia (prae- 
sentia) et distantia externa fundamentalis, cum effectus prima- 
rus quantitatis sit indistantia et distantia interna fundamentalis. 
Distantia autem, si non sumitur fundamentaliter pro fundamento re- 
lationis distantiae, sed relative, pro relatione distantiae, constituit 
spatium sive internum sive externum (cf. n. 310). 

Praeter ,ubi^ et situm ad effectum formalem secundarium quanti- 
tatis pertinent relationes distantiae internae et externae, et relatio 
aequalitatis. et inaequalitatis, quae concomitanter pertinet ad &ubi 
nam ubi circumscriptivum est commensuratio cum loco. Ad effectum 
secundarium pertinet etiam impenetrabilitas, quae tamen est aliquid 
negativi (cf. n. 320), et mensurabilitas et divisibilitas, quae non super- 
addunt novas realitates, sed significant quantitatem cum ordine ad intel- 
lectum mensurantem (comparantem) et ad causam efficientem divisionem. 

3. Corpus in spatio imaginario positum, sublata tota mundi machina, 
non haberet „ubi“ neque situm (haberet tamen figuram), sicut tota 
mundi machina per modum unius considerata neque habet wubi‘ neque 
situm, quia non est in loco, i. e. in alia quantitate contenta, neque 
ordinem habet ad aliam quantitatem. 

Notetur tamen maximam differentiam intercedere inter quantitatem, 
ex qua naturaliter non resultat effectus secundarius, quia non 
datur alia quantitas, ad quam ordinem habere posset, et quanti- 
tatem corporis Christi eucharistici, ex qua praeternaturaliter non 
resultat effectus secundarius, non obstantibus quantitatibus aliis, ad 
quas naturaliter ordinem quantitativum haberet, si effectus secundarius 
non impediretur divinitus. Hoc possibile esse probare nequit ratio, 
quae solummodo probat effectum secundarium separari a quantitate, 
sublatis aliis quantitatibus; quo ipso tamen ex ratione etiam osten- 
ditur non apparere repugnan tiam, quominus impediatur effectus 
secundarius, aliis quantitatibus non sublatis. 


310. Obi. Contra I et II p. 1. Ordo partium in toto est relatio. Atqui effectus 
formalis primarius quantitatis non est relatio. Ergo. — Resp. Dist. mai.: Ordo rela- 
tive sumptus, conc.; ordo secundum positionem fundamentaliter sumptus pro funda- 
mento relationis secundum prius et posterius, quod est per meram inceptionem unius 
ab alio, nego. Conc. min,; dist. consq. 

2. Atqui effectus formalis primarius quantitatis non est ordo secundum positionem 
fundamentaliter sumptus. Probo. Ordo secundum positionem est situs. Atqui effectus 
formalis primarius quantitatis non est situs (est enim effectus secundarius). Ergo. — 
Resp. Dist. mai.: Ordo secundum positionem partium in toto, i. e partium inter se 
quoad se, non quoad locum, est situs internus indeterminate sumptus, conc.; est situs 
externus seu situs proprie dictus, nego. Contradist. min. — Vel ita: Dist. mai.: Ordo 
secundum positionem est situs sive externus sive internus, conc.; situs externus tan- 
tum, nego. Contradist. min.: Non est situs externus seu situs proprie sumptus, conc.; 
non est situs internus indeterminate sumptus, nego. 

3. Atqui effectus formalis primarius quantitatis non est situs internus indetermi- 
nate sumptus. Probo. Si situs seu ordo partium in toto est effectas formalis pri- 


d| | 

marius quantitatis, quantitas non salvatur in una parte. Atqui quantitas salvatur 
in una parte. Ergo. — Resp. Dist. mai.: Quantitas non salvatur in una parte tam- 
quam quantitas totalis, conc.; tamquam quantitas partialis, nego. Contradist. min. 
(cf. n. 317, 1; 334,2; 340). 

Contra III p. Quod resultat necessario, non est effectus secundarius realiter 
distinctus et separabilis. Atqui effectus secundarius quantitatis necessario resultat 
ex primario. Ergo. — Resp. Dist. mai.: Necessario absoluta necessitate, conc.; non 
absoluta, sed naturali tantum necessitate et extrinsecis habitis, nego. Contradist. 
min.: Resultat necessario extrinsecis non habitis, nego; extrinsecis habitis, subdist.: 
Resultat necessario absolute, nego; naturali tantum necessitate, conc. 

Ad 315. S. Thomas: FOrdo in ratione sua includit tria, scii, rationem prio- 
ris et posterioris; unde secundum omnes illos modos potest dici esse ordo ali- 
quorum, secundum quos aliquis altero prius dicitur et secundum locum et secundum 


tempus et secundum omnia huiusmodi. — Includit etiam distinctionem, quia 
non est ordo aliquorum nisi distinctorum. Sed hoc magis praesupponit nomen ordinis, 
quam significet. — Includit etiam tertio rationem ordinis, ex qua etiam ordo 


in speciem contrahitur. Unde unus est ordo secundum locum, alius secundum digni- 
tatem, alius secundum óriginem (I Dist. 20 a. 3 sol. 1 ; cf. S. th. I 42, 3). 


Ad3lósq. S. Thomas: ^[Quantitas dimensivá] definitur esse quantitas posi- 
tionem habens; unde et partes in subiecto ex hoc ipso distinctionem habent secun- 
dum situm, quod sunt subiectae dimensioni  (Qdl. I a. 21). — „Quamvis non sit 
accipere ordinem partium corporis Christi secundum comparationem ad partes hostiae, 
tamen est accipere ordinem ipsarum partium ad invicem in corpore Christi secun- 
dum propriam duantitatem (IV Dist. 10, 1 a. 3 sol. 3 ad 2). — ^Dividitur una pars 
lineae ab alia per hoc quod diversum habent situm, quod est quasi formalis diffe- 
rentia quantitatis continuae positionem  fiabentis (In Boéth. de Trin. q. 4 a. 1). — 


„Esse in loco est accidens per comparationem ad extrineecum Continens (S. th. Ill 76, 
ð ad 3). 


THESIS XI: Corpora sunt impenetrabilia naturaliter; at non apparet 
repugnantia, quominus supernaturaliter inter se compenetrentur. 


320. St. qu. 1. Im pene trabilitas est aliquid negativi, quod sequi- 
tur ordinem quantitativum, quatenus ex eo quod pars est post partem 
et corpus post corpus, impeditur pars esse intra partem et corpus 
intra corpus. Potest distingui impenetrabilitas interna et externa 
seu localis. Impenetrabilitas interna sequitur effectum quantitatis pri- 
marium, ratione cuius partes sunt extra partes quoad se absolute, ac 
proinde impenetrabiles inter se absolute. Tollere hanc impenetrabili- 
tatem esset tollere ipsam quantitatem. lImpenetrabilitas externa (im- 
penetrabilitas simpliciter seu localis) sequitur effectum quantitatis se- 
cundarium, quo partes ordinantur extra partes localiter et corpus extra 
corpus. Hoc enim ipso sequitur partem non posse suscipere partem 
localiter neque corpus aliud corpus. Quare impenetrabilitas localis 
potest considerari dupliciter: a) unius corporis relate ad aliud, b) par- 
tium eiusdem corporis inter se ita, ut localiter altera non sit extra 
alteram. Consequenter etiam  compenetratio localis potest considerari 
dupliciter: a) unius corporis cum alio, ut sint simul in eodem loco, 
b) partium eiusdem corporis inter se ita, ut localiter non sit altera 
extra alteram. Hoc ultimum obtinet in corpore eucharistico, quod 
sub quantitate panis et vini non ordinat partes suas extra partes 

quoad locum occupatum a quantitate panis et vini. Compenetratione 
locali partium inter se tollitur „ubie. Tale corpus, similiter sicut corpus, 
a quo tolleretur quantitas, nusquam esset (cf. n. 275, 2). Hoc tamen 
non verificatur in corpore Christi, quod per transsubstantiationem illo- 
caliter coniungitur quantitati panis et vini et obtinet ubi eucharisti- 
cum seu illocale (cf. n. 312), et quoad coelum retinet suum ubi locale 
seu effectum secundarium quantitatis. — Thesi nostra intelligitur im- 
penetrabilitas localis unius corporis relate ad aliud, et compenetratio 
localis unius corporis cum alio, ita ut sint simul in eodem loco. 

2. Quidam veterum philosophorum corpora liquida, quae intra poros 
corporum solidorum suscipiuntur, vere compenetrari putabant Contra 
Durandus tamquam probabile reputat compenetrationem duorum cor- 
porum ne divinitus quidem fieri posse. 


32]. Prob. th. I p. (Corpora sunt impenetrabilia naturaliter). Arg. 1. 
Ex experientia. 

Arg. II (a priori). — Effectus secundarius quantitatis est ordo 
unius corporis extra aliud. Atqui hunc ordinem naturaliter sequitur 
impenetrabilitas. Ergo. 


Prob. II p. (Non apparet repugnantia, quominus corpora super- 
naturaliter inter se compenetrentur). — Si non apparet repugnantia, 
quominus tollatur ordo unius corporis extra aliud, non apparet repug- 
nantia, quominus corpora supematuraliter inter se compenetrentur. Atqui 
non apparet repugnantia, quominus tollatur ordo unius corporis extra 
aliud. Ergo. 

Mai. patet ex st. qu. — Prob. min. Si non apparet repugnantia, 
quominus tollatur ordo partium in loco, etiam data quantitate ambiente 
(ut contingit in corpore eucharistico, quod non ordinat partes suas in 
loco), a fortiori non apparet repugnantia, quominus tollatur ordo unius 
corporis extra aliud. Atqui non apparet repugnantia, quominus tollatur 
ordo partium in loco, etiam data quantitate ambiente. Ergo. 

Min. patet ex n. 318, 3 et ex st. qu. — Ad mai. Ordo partium 
in loco seu ,ubi* est effectus secundarius totalis quantitatis: ordo eius 
relate ad locum seu relate ad omnem quantitatem  ambientem. Si 
tollitur ubi, tollitur ordo ad omnem quantitatem ambientem, ita ut 
corpus iam nullum habeat ordinem iuxtapositionis localis relate ad 
omnia corpora ambientia. Ordo unius quantitatis relate ad aliquam 
aliam, non relate ad totum ambiens, est effectus secundarius partialis. 
Si tollitur hic ordo, tollitur solummodo ordo iuxtapositionis localis 
unius quantitatis relate ad aliquam aliam. Iam vero si potest tolli 
effectus secundarius totalis seu ordo iuxtapositionis relate ad omnia 
corpora ambientia, a fortiori tolli potest ordo iuxtapositionis localis 
unius quantitatis relate ad aliquam aliam seu ordo iuxtapositionis 
localis unius corporis relate ad aliquod aliud. 

Gredt, Klem. philo:. I. Ed. 7. 

322. Coroll. Ergo impenetrabilitas non est resistentia, quae est 
aliquid activi et est diversa in diversis corporibus et superabilis 
ab agentibus creatis; impenetrabilitas vero est aliquid negativi, quod 
adest ratione quantitatis: est enim 1ncapacitas et repugnantia 
unius quantitatis ad recipiendum intra se aliam quanti- 
tatem seu incapacitas unius corporis ad recipiendum intra terminos 
loci ab ipso occupati aliud corpus; quae incapacitas eadem est in om- 
nibus corporibus neque ab ullo agente creato naturaliter superabilis. 
Cum igitur tollitur impenetrabilitas, praeternaturaliter corpori tribuitur 
capacitas ad recipiendum intra terminos loci ab ipso occupati aliud 
corpus. Impenetrabilitas igitur sequitur quantitatem tamquam aliquid 
negativi, resistentia vero eam sequitur tamquam positiva qualitas se- 
cundae speciei: Partes inter se cohaerentes resistunt divisioni, et plus 
minusve resistunt secundum corporis essentiam et etiam secundum 
diversum statum (solidum, liquidum, aériformem) eiusdem corporis. 


323. Schol. Ex dictis patet, quid sentiendum sit de doctrina 
Suaresii, qui docet effectum formalem primarium quantitatis esse 
impenetrabilitatem localem (cf. n. 272). Haec sententia confundit illud 
negativum, quod sequitur effectum secundarium quantitatis, cum eius 
effectu primario. 


324. Obi. Contra Ip. 1. Non sunt impenetrabilia naturaliter, intra quae penetrari 
potest viribus naturae. Atqui intra corpora penetrari potest viribus naturae. Ergo. — 
Resp. Dist. mai.: Intra quae penetrari potest, expellendo aliquam partem a loco, nego; 
nihil expellendo, conc. Contradist. min. 


2. Atqui unum corpus potest naturaliter penetrare intra aliud, nullam eius partem 
expellendo a loco. Probo. Si unum corpus potest naturaliter imbibi ab alio (sicut 
aqua imbibitur a creta), unum corpus potest naturaliter penetrare intra aliud, nullam 
eius partem expellendo. Atqui hoc potest esse. Ergo. — Resp. Dist. mai.: Per veram 
compenetrationein, conc.; intrando intra poros eius, nego. Contradist. min. 


3. Atqui unum corpus potest vere compenetrari cum alio. Probo. Unum corpus 
potest vincere resistentiam alterius. Atqui unum corpus, quod potest vincere resisten- 
tiam alterius, vere potest compenetrari cum eo. Ergo. — Resp. Dist. mai.: Resisten- 
tiam negativam, nego; positivam, conc. Contradist. m in. 

Contra II p. Repugnat absolute corpora intrinsecus affecta quantitate non habere 
effectum formalem quantitatis. Atqui corpora compenetrata sunt corpora intrinsecus 
affecta quantitate, quae non habent effectum formalem quantitatis. Ergo. — Resp. 
Dist. mai.: Effectum primarium, conc.; secundarium, nego. Contradist. min.: Prima- 
rium, nego; secundarium, subdisr.: Totalem, conc.; partialem, nego. 


Ad 321. S. Thomas: ,In his, quae apud nos sunt, quae omnes esse corpora 
confitentur, ad sensum videmus, quod adveniente uno corpore ad aliquem locum, 
aliud corpus ab illo expellitur. Unde experimento patet talia corpora duo in eodem 
loco esse non posse. Reiectis explicationibus insufficientibus huius impenetrabilitatis 
Doctor Angelicus viam Avicennae sequitur, qui ,dicit, quod non potest esse causa 
huius prohibitionis, nisi illud cui primo et per se convenit esse in loco. Hoc autem 
est, quod natum est replere locum. Formae autem non competit esse in loco, nisi 
per accidens; ... similiter nec materia per se considerata, quia sic intelligitur praeter 
omnia illa genera, ut dicitur VII Metaph. Unde oportet quod materia, secundum 
quod aubest ei per quod habet primam comparationem ad locum, hoc prohibeat. 

Comparatur autem ad locum, prout subest dimensionibus ; et ideo ex natura materiae 
eubiectae dimensionibus prohibentur plura corpora esse in eodem loco. Oportet enim 
plura esse corpora, in quibus forma corporeitatis inveniatur divisa: quae quidem 
non dividitur nisi per divisionem materiae: cuius divisio cum sit solum per dimen- 
siones, de ratione quarum est situs, impossibile est hanc materiam esse distinctam 
ab illa nisi quando est distincta secundum situm, quod non est quando duo corpora 
ponuntur esse in eodem loco; unde illa duo corpora essent unum corpus, quod est 
impossibile. Cum igitur materia dimensionibus subiecta inveniatur in quibuscumque 
corporibus, oportet quaelibet duo corpora prohiberi ex ipsa natura corporeitatis, ne 
simul sint in eodem loco' (In BoCth. de Trin. q. 4 a. 3). — «Corpus gloriosum non 
habebit ratione suae subtilitatis quod possit esse cum alio corpore; sed poterit esse 
simul cum alio corpore ex operatione virtutis divinae' (IV Dist. 44, 2 a. 2 sol. 2 fin.; 
cf. S. th. Spl. 83, 2—4; III 54, 1 ad 1; 167, 2c.; C. g. Ill 101 med.; 102: Amplius. 
Omnis; Qdl. I a. 21 et 22). 


THESIS XII: Multilocatio absolute repugnat. 


325. St. qu. Multi locationem stricte intelligimus non pro qua- 
cumque praesentia in pluribus locis, sed pro praesentia circum- 
scriptiva in pluribus locis. Thesis igitur minime asserit repugnare, 
quominus corpus aliquod simul in pluribus locis esse possit non circum- 
scriptive, vel in altero loco circumscriptive, illocaliter vero in altero, 
sed solummodo repugnare, ne corpus sit in pluribus locis localiter. 
Et loquimur de repugnantia absoluta, ita ut ne per miraculum qui- 
dem corpus multilocari possit. Ita docent S. Thomas eiusque schola, 
s. Bonaventura (1221— 1274). S. Anselmus, Vasquez (1551— 1604) et 
alii; possibilitatem multilocationis admittunt Scotus, Suarez et multi 
recentiores. 


326. Prob. th. Si corpus multilocaretur, aut ,ubi' circumscriptivum, 
quo in loco aliquo localiter extenditur, ad alia loca extendendum 
esset, aut multiplex ubi circumscriptivum ei tribuendum esset. Atqui 
utrumque repugnat. Ergo. 

Afai. ex eo patet, quod ubi circumscriptivum est causa formalis 
locationis, id quo forrnaliter corpus est in loco localiter seu extenso 
modo. 

Prob. min. quoad 1. p. (Non potest ubi circumscriptivum ad alia 
loca extendi) ex eo quod ubi circumscriptivum essentialiter est prae- 
sentia limitata, qua corpus definitive in illo loco praesens est, quem 
quantitate sua replet, qua essentialiter limitatur eius praesentia ad 
hunc locum. 

Prob. min. quoad 2. p. (Corpus non potest suscipere simul plura 
ubi circumscriptiva). Corpus quod suscipit plura ubi circumscriptiva, 
suscipit plures quantitates. Atqui corpus non potest suscipere plures 
quantitates. Ergo? 


| Corpus non posse suscipere plura ubi circumscriptiva, etiam directe probari 
posset ex eo, quod corpus non potest suscipere duo accidentia solo numero distincta. 
Sed haec probatio supponit diversa ubi circumscriptiva numero tantum, non specie 
differre (cf. n. 196), quod non ab omnibus conceditur. 

Mai. eo probatur, quod multiplicatio effectus secundarii quantitatis 
(Bubi*^) absoluta necessitate supponit multiplicationem effectus primarii. 
Forma enim producit essentialiter effectum formalem tum primarium 
tum secundarium communicatione suae ipsius entitatis. Quare non 
potest multiplicari effectus secundarius, nisi multiplicetur ipsa forma 
seu effectus primarius. Absurdum est eandem quantitatem, semel se 
extendendo quoad se, bis se extendere localiter seu constituere corpus 
in duobus locis localiter. Quantitas enim non est causa efficiens, sed 
causa formalis toù ubi. Quantitas non est id, quo fit ubi (hoc est vis 
motrix constituens corpus in aliquo loco), sed est id, quo est ubi. 
Quantitas est forma, qua corpus habet ubi, similiter sicut albedo est 
forma, qua album habet similitudinem cum altero albo. Sicut igitur 
repugnat corpus aliquod habere hanc similitudinem sine albedine, ita 
repugnat corpus aliquod habere ubi circumscriptivum sine quantitate. 
Quare sicut ad multiplicandam similitudinem multiplicanda esset albedo, 
ita ad multiplicandum ubi multiplicanda esset quantitas. Potest quidem 
eadem similitudo extendi ad alios terminos, idem autem ubi circum- 
scriptivum ad alia loca extendi non posse iam ostendimus. 

Prob. min. a) Si corpus suscipit plures quantitates, plures causae 
formales eundem numero effectum producerent, quatenus idem coipus 
extenderetur a pluribus quantitatibus. Atqui repugnat plures causas 
producere eundem numero effectum ; effectus enim praecontinetur in 
causa neque potest idem numero effectus praecontineri in duplici 
causa propter limitationem causae, quae limitata est non tantum speci- 
fice, sed etiam individualiter. (cf. n. 775 sq.). Ergo. — b) Si corpus 
suscipit plures quantitates, essent duo accidentia solo numero distincta 
in eodem subiecto, quod repugnat (cf. n. 389, 2). 


327. Schol. 1. Adversarii opponunt 1. multipraesentiam corporis Domini 
in ss. Eucharistiae sacramento. —  Resp.: in hoc ipso praestantiam 
doctrinae S. Thomae consistere, quod, reiecta multilocatione, a qua 
tantopere mens humana abhorret, tamen optime explicat multipraesen- 
tiam corporis Domini. Corpus Christi, cuius quantitas exercet effectum 
secundarium quoad coelum (quoad locum in coelo), coniungitur illoca- 
liter quantitati panis. Ratio igitur formalis remota, qua corpus eucha- 
risticum est in loco, est quantitas aliena, ratio formalis proxima est 
unio illocalis cum quantitate aliena (,ubi^ eucharisticum). Substantia 
panis et vini convertitur in corpus Domini, remanentibus eorum di- 
mensionibus, quae tamen non adhaerent intrinsecus corpori Christi, 
sed sunt sine subiecto et extrinsecus tantum coniunctae corpori Christi, 
quod propterea ipsis non extenditur, sed est sub ipsis illocali modo. 
Ergo multiplicata mirabili illa conversione, corpus Domini diversis 
quantitatibus panis et vini in diversis locis exsistentibus coniungitur 


| Haec unio illocalis est relatio transcendentalis ad species eucharisticas, quam 
corpus Christi acquirit ex quacumque transsubstantiatione. 

ibique praesentiam acquirit. Multipraesentia eucharistica aliquo modo 
illustrari potest multipraesentia angeli operantis in diversis locis 
ad invicem distantibus, intra sphaeram activitatis suae tamen con- 
tentis. 


Opponunt 2. apparitiones Sanctorum. — Resp.: De apparitionibus 
Sanctorum, quae factae leguntur simul in diversis locis, dicendum est 
eas factas fuisse vel ministerio angelorum, angelis personam Sanctorum 
gerentibus in corpore assumpto, vel etiam ipsos Sanctos in loco di- 
stante revera fuisse illocaliter, eo quod anima praetematuraliter ac- 
cepisset vim operandi extra corpus suum in loco distante, et ita ibi 
praesens fuisset in corpore assumpto. 


2. Comparando compenetrationem corporum et statum  illocalem 
eucharisticum cum multilocatione, dicimus Deum posse impedire effec- 
tum formalem secundarium formae, at non posse obtinere effectum 
formalem sine forma. 


328. obi. 1. Non repugnat corpus constitui in pluribus locis. Atqui multilocatio 
est, cum corpus constituitur in pluribus locis. Ergo. — Resp. Dist. mai.: Localiter, 
nego; illocaliter, conc. Contradist. min. 

24. Atqui corpus constitui in pluribus locis localiter non repugnat. Probo. Non 
repugnat corpus constitui in pluribus locis ratione quantitatis extensae localiter (ut 
patet in corpore eucharistico, quod constituitur in pluribus locis ratione quantitatis 
panis extensae localiter). Atqui corpus constitui in pluribus locis ratione quantitatis 
extensae localiter est corpus constitui in pluribus locis localiter. Ergo. — Resp. 
Dist. mai.: Ratione quantitatis alienae, conc.; ratione quantitatis suae, nego. Contra- 
dist. min. 

3. Atqui corpus constitui pluribus locis ratione suae quantitatis non repugnat 
Probo. Si quantitas corporis miraculose potest accipere vim pluries se extendendi 
localiter in diversis locis, non repugnat corpus constitui in pluribus locis ratione 
suae quantitatis. Atqui quantitas corporis miraculose potest — Ergo. — Resp. Conc. 
mai.; dist. min.: Si extensio localis non esset effectus formalis quantitatis, conc.; si 
est... nego. Dist. consq. 

4. Atqui extensio localis non est effectus formalis quantitatis. Probo. Effectus 
formalis quantitatis est ordo partium in toto. Atqui extensio localis non est ordo 
partium in toto. Ergo. — Resp. Dist. mai.: Effectus formalis primarius, conc.; se- 
cundarius, nego. Conc. min.; dist. consq.: Effectus formalis primarius, conc.; secun- 
darius, nego. 

5. Atqui si extensio localis est effectus formalis secundarius tantum quantitatis, 
multilocatio non repugnat. Probo. Tunc Deus potest tribuere eidem quantitati du- 
plicem effectum secundarium. Atqui si Deus potest tribuere eidem quantitati duplicem 
effectum secundarium, multilocatio non repugnat. Ergo. — Resp. Dist. mai.: Posset 
tribuere, si effectus secundarius formae posset multiplicari non multiplicato primario, 
conc.; Si effectus secundarius non potest multiplicari non multiplicato primario, nego. 


Conc. min.; dist. cons. 


Ad 326. S. Thomas: .Aliquod corpus esse localiter in aliquo loco, nihil est 
aliud quam corpus circumscribi et comprehendi a loco secundum commensurationem 
propriarum dimensionum. Quod autem comprehenditur a loco aliquo, ita est in ipso 
loco, quod nihil eius est extra locum illum: undo ponere quod sit localiter in hoc 
loco, et tamen sit in alio loco, est ponere contradictoria esse simul. Unde, secun- 
dum praemissa, hoc a Deo fieri non potest' (Qdl. III a. 2; cf. IV Dist. 44, 2 a. 2 
sol. 3 ad 4). 

QUAESTIO IV: De divisione motus et continui per partes. 


THESIS XIII: Continuum non constat solis indivisibilibus tamquam 
ultimis elementis. 


329. St. qu. l. Nomine continui intelligimus tum continuum per- 
manens, i. e. quantitatem continuam, tum continuum fluens, i. e. motum 
successivum et tempus, quantitatem fluentem. 

2. Distinguimus i1ndivisibilia continui fluentis: mutata esse, in- 
stantia: et indivisibilia continui permanentis: punctum, quod est in- 
divisibile omni ex parte; lineam, quae est indivisibilis secundum lati- 
tudinem et profunditatem; superficiem, quae est indivisibilis secundum 
profunditatem tantum. Punctum, quod est indivisibile omni ex parte, 
nonnisi reductive est quantitas; in linea autem et superficie salvatur 
simpliciter essentia quantitatis (cf. n. 185, 2). 

3. Docuit Zeno Eleates (nat. c. 490 a. Chr.) continuum divisibile ex 
solis indivisibilibus tamquam ex ultimis elementis debuisse conflari. 
Zenonis doctrinam etiam aliqui scholastici profitebantur. Secundum 
Zenonistas tempus ex instantibus, corpus seu extensio in profundum 
ex superficiebus, superficies ex lineis, linea ex punctis oriretur, ita ut 
ultima elementa, quibus constaret continuum, essent instantia et puncta 
inextensa. Contra Zenonem Aristoteles Phys. VI 2 propugnat thesin 
nostram, quae doctrinam exprimit fere communem  scholasticorum. 
Zenonis doctrinam ex recentibus propugnant Bolzano (1781—1848) et 
G. Cantor (1845— 1918). Sed huc pertinent etiam omnes Dynamistae 
qui docent corpus constitui ex punctis inextensis agendi vi praeditis. 


330. Prob. th. Non constat solis indivisibilibus tamquam ultimis ele- 


mentis, quod constat partibus semper divisibilibus. Atqui continuum 
constat partibus semper divisibilibus. Ergo. 


Mai. per se patet. — Proh. min. Constat partibus semper divisibili- 
bus, cuius partes divisae semper sunt eiusdem rationis ac totum. Atqui 
partes continui divisae semper sunt eiusdem ratiohis ac totum: pars 
enim lineae est linea, pars superficiei superficies, pars corporis corpus, 
et pars motus et temporis motus et tempus. Et quamquam corporis 
natura prohibet, quominus divisio per actualem scissionem in indefini- 
tum protrahatur, cum omne corpus secundum naturam suam de- 
terminatam aliquam minimam quantitatem postulet, sine qua esse 
non potest, tamen divisio per signationem partium semper minorum 
in indefinitum continuari potest, quin umquam ad indivisibilia per- 
ducat. 

Thesis etiam eo probatur, quod punctis ad invicem additis se tangen- 
tibus numquam constituitur ne minima quidem linea, sicut etiam lineis 
»e tangentibus non potest constitui superficies et superficiebus corpus. 
Si vero non se tangunt, certo non continuum, sed discretum constituunt. 
Idem dicatur de indivisibilibus motus et temporis. 

33]. Obi. 1. Si continuum non constat solis indivisibilibus tamquam ultimis ele- 
mentis, continuum quodcumque infinitum numerum partium complectitur. Atqui hoc 
repugnat. Ergo. — Resp. Dist. mai.: Complectitur infinitum numerum partium in 
actu, nego; 1n potentia, conc. Contradist. min. 

2. Atqui continuum neque complectitur infinitum numerum partium in potentia. 
Probo. Repugnat continuum transiri non posse. Atqui continuum, quod complectitur 
infinitum numerum partium in potentia, pertransiri non potest. Ergo. — Resp. Dist. 
mai.: Si pertranseundo eius partes in potentia essent reducendae in actum, nego; Si 
hae partes non sunt reducendae in actum, conc. Contradist. min. 


Ad 330. Aristoteles: 'Aóbvarov éE àO1i1aipóátov eivai n ovvexé (Phys. VI l, 
231 a 24 ; cf. S. Thom. lect. 1 [v. infra ad 338]). 


THESIS XIV: In omni continuo sunt partes in actu, numero tamen 
finito. 


332. St. qu. 1. Quicumque continuum obiective in rerum natura esse 
concedunt, aliquomodo etiam in eo partes admittunt. At contro- 
versia est, utrum hae partes actu sint in continuo, an potentia 
tantum. Sunt enim qui dicant continuum secundum se nondum esse 
distinctum in partes, sed distinguibile, quatenus in eo partes designari 
possunt et quatenus in partes potest dividi. Haec sententia multis re- 
centibus placet. Contra quos thesi nostra asserimus, continuo secundum 
essentiam suam iam convenire, ut sit in partes distinctum, abstrahendo 
a distinctionibus et signationibus ei praeter essentiam suam accidenti- 
bus, quatenus, signis superadditis vel divisione, actu in eo distinguuntur 
partes. Ita Suarez, Conimbricenses, Complutenses, de Aguirre, loannes 
a S. Thoma, Goudin (1639— 1695), Scotus, Mastrius, Silv. Maurus aliique. 

2. Partes continui intelligantur partes inter se cohaerentes (inter 
se continuatae), individua partialia unius eiusdem totius continui. Sicut 
igitur quantitas discreta (numerus) conflatur ex partibus actualibus inter 
se discretis (id quod nemo negat), ita dicimus quantitatem continuam 
tum permanentem (quantitatem proprie dictam) tum fluentem (motum 
successivum) conflari ex partibus actualiter seu realiter inter se distinc- 
tis, non tamen discretis, sed cohaerentibus. 


333. Prob. th. I p. (In continuo sunt partes in actu). — Continuum 
est ordo partium secundum prius et posterius. Atqui ordo partium 
est distinctio partium, qua secundum prius et posterius distinguuntur 
realiter seu fiunt actu (cf. n. 273). Ergo. 

Mai. quoad continuum permanens patet ex th. X, quoad continuum 
fluens ex eo quod continuum fluens est ens successivum, quod essen- 
tialiter in successione consistit seu in ordine partium successivarum, 
ut patet ex omnibus, quae de motu successivo dicta sunt. 

Prob. min. Ordo partium est realis separatio partium. Atqui realis 
separatio partium est realis distinctio partium, qua fiunt actu. Ergo. 

Mai. est per se nota: Ordo partium secundum prius et posterius 
est separatio partium secundum positionem seu successionem. — M in. 
ex eo patet, quod non est maius signum realis distinctionis quam realis 

separatio: Quae realiter separantur, realiter distinguuntur et actu in- 
dependenter a mentis consideratione. Partes autem, quae realiter actua- 
liter distinguuntur, sunt partes actu. 


Nota. — Argumentum nostrum generale est, de omni continuo. De 
continuo fluente (de motu, de tempore) speciatim iam probavimus partes 
in actu thesi IX. — Argumentum (generale) per reductionem ad absur- 


dum ex eo conficitur, quod continuum, cuius partes essent in potentia 
tantum, esset continuum in potentia tantum. 


Prob. l1] p. (Partes in actu numero sunt finito): 1. ex eo quod pro- 
cessus in infinitum et numerus infinitus repugnant. 

24. ex limitatione essentiali continui. Essentia continui in eo con- 
sistit, quod est: ponere partes extra partes. In exercendo hoc munere 
essentiali non potest procedere in infinitum propter limitationem suam 
essentialem. 

3. Si partes actu essent numero infinito, continuum esset distinc- 
tum actu in infinitum. Atqui hoc esset continuum in indivisibilia resolu- 
tum, et relaberemur in sententiam Zenonis. Ergo. 

Prob. nin. Continuum esset in infinitum distinctum, si eius distingui- 
bilitas infinita (infinitum in. potentia) esset reducta in actum. Atqui 
haec non est reducta in actum, nisi postquam perventum esset ad 
indivisibilia. Ergo. 


334. Coroll. 1. Ergo in continuo praeter partes in actu sunt etiam 
partes in potentia. Tot sane sunt partes in actu seu distinctae, quot 
sensu distinguere possumus. Hae sunt distinctae (quoad se), secus 
sensu distinguibiles non essent. Sed multo plures sunt partes actu seu 
distinctae quam eae, quas nos sensu distinguimus. At, ne abeamus in 
infinitum, deveniendum est ad minimas partes actu, quarum unaquae- 
que actu est extra alteram et distincta ab altera, quae tamen intra 
seipsas ulteriorem distinctionem non complectuntur, sed partes in po- 
tentia tantum et confusas. Quantitas enim, ordinando partes extra par- 
tes secundum prius et posterius, distinguit partes seu constituit actu 
partes, sed quia in hoc munere distinguendi et ordinandi in infinitum 
non procedit, ad minimas quasdam partes actu distinctas devenit, in 
quibus cessat distinctio et ordinatio. Intra unamquamque harum par- 
tium non potest ulterior distinctio apprehendi ne a perspicacissimo 
quidem oculo aut intellectu, quia non datur. 

2. Ergo ad continuum constituendum pluralitas requiritur par- 
tum actualium (cf. n. 317, 1). Unaquaeque igitur minima pars actualis 
est quantitas partialis, i. e. pars quantitatis; si vero separaretur, ul- 
terior partium distinctio oriretur; secus enim remaneret quantitas in 
potentia tantum. 


335. Schol. Minima pars actualis ita parva est, ut intra ipsam aliae 
partes non distinguantur, sed confundantur; attamen si quis intra 

tangeret, distinctionem efficeret, et partes, quae in potentia tantum 
erant, fierent actu, resultante etiam novo indivisibili, de quo cf. thes. seq. 


336. Obi. 1. Partes in actu constituunt discretum. Atqui continuum non est dis- 
cretum. Ergo. -  liesp. Dist. mai.: Partes dissectae, conc.; non dissectae, nego. Conc. 
min.; dist. consq. 

2. Atqui in continuo essentialiter nullo modo sunt partes in actu. Probo. Partes 
in actu sunt partes designatae. Atqui in continuo nullo modo sunt partes designatae 
essentialiter, i. e. ex ipsa essentia continui ante designationem superadditam acciden 
talem. Ergo. — liesp. Dist mai.: Designatae ipso ordine positionis, conc.; aliis signis 
superadditis, nego. Contradist. m in. 

3. Atqui in continuo non sunt partes designatae ipso ordine positionis. Probo. 
Partes designatae ipso ordine positionis essent numero infinito. Atqui in continuo 
non sunt partes numero infinito. Ergo. — Resp. Dist. mai.: Partes in actu, nego; in 
potentia, conc. Contradist. min. 

4. Atqui in continuo essentialiter non sunt partes in actu numero finito. Probo. 
Ultimae partes in actu, ex quibus essentialiter dicitur constitutum continuum, essent 
inextensae et indivisibiles. Atqui repugnat continuum constitui ex inextensis et in- 
divisibilibus tamquam ex ultimis elementis. Ergo. — Resp. Dist. mai.: Ultima seu 
minima pars actu non est extensa relate ad aliam, nego; absolute secundum se, sub- 
dist.: Non est extensa actu, conc.; in potentia, nego. Contradist. min. (cf. n. 340'. 


Ad 333. S. Thomas: ,Quantum dicitur, quod est divisibile in ea, quae insunt 
[1000v Aéyerai TÒ Or101peTOv e1 éÉvuràpxovia: Met. V 13, 1020a 7). Quod quidem 
dicitur ad differentiam divisionis mixtorum. Nam corpus mixtum resolvitur in ele- 
menta, quae non sunt actu in mixto, sed virtute tantum. Unde non est ibi tantum 
divisio quantitatis, sed oportet quod adsit aliqua alteratio, per quam mixtum resol- 
vitur in elementa* (in 1. c. lect. 15 n. 977). — ,Respondendum est ad eum qui in- 
terrogat, an contingat infinita transire sive in tempore sive in magnitudine, quod 
quodammodo contingit et quodammodo non contingit. Cum enim sint infinita in actu, 
non contihgit ea transire; cum autem sint infinita potentia, contingit. Et sic cum 
in continuo non sint infinita media nisi in potentia [év ð TO Ovveyei &veoTti èv 
&meipa ruion, àAÀ obox évreAExeiu &ààa Ovvàuet: Phys. VIII 8, 263 a 28], contingit 
infinita transire: quia illud quod continue movetur, secundum accidens transivit in- 
finita, scii, in potentia4 (in l. c. lect. 17 n. 7; cf. VI lect. 11 n. 4. et text, ad 338sq.). 


THESIS XV: In continuo dantur indivisibilia actu, non tantum ter- 
minantia, sed etiam continuantia, quae tamquam  positivae realitates 
a partibus distinguuntur realiter modaliter. 


337. St. qu. 1. Dari indivisibilia in continuo fluente iam probatum 
est (th. IX). Quaestio igitur de continuo permanente hic agitatur. — 
Qui in hoc continuo concedunt partes in actu, solent etiam concedere 
indivisibilia actu, non tantum terminantia, sed etiam  continuantia, 
quibus partes inter se copulantur. 

2. Distinctio realis est aut inter rem et rem, aut inter partes 
eiusdem rei, aut inter rem et eius terminum intrinsecum. Haec di- 
stinctio inter rem et eius terminum intrinsecum est distinctio realis 
modalis (cf. n. 729, 1). 


338. Prob. th. I p. (In continuo dantur indivisibilia actu non tantum 
terminantia, sed etiam continuantia). — Illud actu datur in continuo, 
secundum quod actu datur contactus et coniunctio partium. Atqui 

contactus unius quantitatis ad aliam est penes extremitates indivisibi- 
les; similiter coniunctio partium eiusdem quantitatis est secundum ex- 
tremitates seu indivisibilia. Nam sicut quantitas non coniungitur quanti- 
tati seipsa, 1. e. penetrative, sed penes extremitates, ita pars iungitur 
parti non seipsa seu penetrative, sed penes extremitates. Ergo. 


Prob. II p. (Indivisibilia tamquam  positivae realitates a partibus 
distinguuntur realiter modaliter). — Sunt realitates positivae distinc- 
tae realiter a partibus, quae habent effectum formalem positivum rea- 
liter distinctum a partibus. Atqui indivisibilia habent effectum formalem 
positivum realiter distinctum a partibus. Ergo. 

Prob. min. Effectus indivisibilium est contactus et coniunctio im- 
pediens penetrationem. Atqui contactus et coniunctio impediens pene- 
trationem est effectus formalis positivus distinctus a partibus. Ergo. 

Hanc distinctionem realem modalem esse patet ex st. qu. n. 2. 


339. Coroll. 1. Ergo contigua sunt, „quorum extrema" seu indivisi- 
bilia „sunt simul"; continua vero sunt, quorum partes termino seu 
indivisibili communi copulantur, „quorum extrema sunt unum" (Arist., 
Phys. V 3). 

24. Ergo corpus (extensio secundum trinam dimensionem) conflatur 
ex minimis corporibus partialibus, quae superficiebus uniuntur, super- 
ficies ex superficiebus partialibus, quae lineis, linea ex lineis partiali- 
bus, quae punctis uniuntur. 


340. Schol. Quaeritur, ultimae hae partes minimae, i. e. minimae 
partes actu, possintne dici extensae. — Resp. Dist.: Minima pars 
est extensa relate ad aliam, conc.; absolute secundum se, subdist.: 
Est extensa in actu, nego; in potentia, conc. Et explico: Minimae 
partes sunt extensae inter se, quatenus altera tenditur extra alteram 
seu ordinatur extra eam secundum ordinem quantitativum prioris et 
posterioris; at intra seipsam unaquaeque minima pars ulteriorem ex- 
tensionem actualem non complectitur, quia intra se non habet partes 
in actu. Ideo quantitas semper dicit pluralitatem partium et or- 
dinem earum. Quantitas essentialiter secundum effectum suum formalem 
primarium est ordo partium. Ex quo etiam patet minimam aliquam 
partem per se solam visibilem seu sensibilem non esse. Nam quod 
videtur, extensum est; sensatio enim est qualitas (actio metaphysica) 
extensa, extensum autem pluralitatem partium complectitur. 

Hoc tamen non obstante, notetur bene ultimam partem minimam 
distingui ab indivisibili tripliciter: a) Minima pars est divisibilis (habet 
partes in potentia), quod non competit indivisibili; b) indivisibile iunc- 
tum alteri non constituit extensum (indivisibile neque est extensum 
relate ad aliud indivisibile, cui adiungitur), contra minima pars iuncta 
alteri constituit extensum (est extensa relate ad eam); c) indivisibile 
iungitur indivisibili se toto (quasi penetrative), pars iungitur parti non 
se tota, sed secundum extremitatem. 

341. Obi. 1. In continuo non datur, quod non est pars continui. Atqui haec in- 
divisibilia non sunt partes continui. Ergo. — Resp. Dist. mai.: Quod non eat pare 
neque pertinet ad continuum, conc.; quod non est pars, pertinet tamen ad continuum 
tamquam positiva realitas a partibus distincta, nego. Contradist. min. 

2. Atqui haec indivisibilia non pertinent ad continuum tamquam  positivae reali- 
tates distinctae. Probo. Ad continuum non pertinet tamquam positiva realitas di- 
stincta. quod est aliquid negativi. Atqui haec indivisibilia sunt aliquid negativi. 
Ergo. — Resp. Dist. mai.: Quod est aliquid mere negativi, conc.; quod non est aliquid 
mere negativi, sed habet effectum formalem positivum, nego. Contradist. min. 


Ad 338. Aristoteles „probat quod continuum non componatur ex indivisibili- 
bus per modum eius quod est consequenter. Non enim punctum consequenter se 
habebit ad aliud punctum, ita quod ex eis constitui possit longitudo, idest linea ; 
aut unum nunc alteri nunc, ita quod ex eis possit componi tempus [oo00' &geEr| 
£otaüi oTiyu"] oTtiyur Ù TÒ vov rob vüv: Phys. VI 1, 231 b 6]: quia consequenter 
est unum alteri, quorum non est aliquid medium eiusdem generis, ut supra exposi- 
tum est. Sed inter duo puncta semper est linea media: et sic si linea composita est 
ex punctis, ut tu das, sequitur quod semper inter duo puncta sit aliud punctum 
medium. Et similiter inter duo nunc est tempus medium. Non ergo linea componitur 
ex punctis, aut tempus ex nunc, sicut consequenter se abentibus (S. Thom, in 
l. c. lect. 1 n. 5; cf. In De an. III lect. 3 [n. 609, ed. Pirottaf. 


Ad 339. Aristoteles: "Asreo0ai [A&yerati Ta00'] ov và àxpa &ua (Phys. V 3, 


226 b 23). — Xvvexy&é , ÓrTav TtaÙbTÒ y£vnrai kai ?v tÒ ékarvépou mzépa 1.c.227a I1; 
eadem: Met. XI 12, 1068 b 26 1069a5; cf. S. Thom., In Phys. V lect. 5 n. 2 8). — 
S. Thomas: ,Dicit [Aristoteles) quod continuum est cum utriusque ... sit unus et 


idem terminus, sicut partes lineae continuantur ad functum (In Met. XI lect. 13 
n. 2412). 


QUAESTIO V: De conditionibus ad movendum requisitis. 


§ 1. De conditionibus ad movendum requisitis in genere. 


342.  Conditiones ad quemcumque motum requisitae. — 1. Distinctio inter 
agens et passum. Quidquid movetur, ab alio movetur, nec quidquam 
movet seipsum. Ad hoc enim idem secundum idem deberet esse simul 
in actu et in potentia, nam quod se movet, et movet et movetur; quare 
inquantum movet, deberet esse in actu (nihil enim agit nisi quod est 
actu), inquantum vero movetur, esset in potentia (cf. n. 656; 749, 5). 

2. Subiectum proportionatum agenti. Proportio inter agens et pas- 
sum. Haec proportio deesse potest duplici ex capite: aut ex parte sub- 
lecti, ex parte passi, cui deest potentia passiva ad suscipiendam 
formam introducendam ab agente (resistentia negativa), aut ex parte 
agentis, cuius virtuti passum non est proportionatum — Exemplum 
primi est impenetrabilitas, exemplum secundi maximum pondus dis- 
proportionatum virtuti motrici debili. 

3. Applicatio; actio enim in distans repugnat (cf. th. XVI). 


343. Conditio specialis requisita in corporibus ad alterandum et ad 
movendum localiter alia corpora mechanice, i. e. mediante impulsu ab 
extrinseco in se recepto. — Conditio haec specialis est oppositio et 
dissimilitudo saltem in gradu inter agens et passum seu aequilibrium 
destructum, quatenus agens et passum praedita sunt qualitatibus 

seu viribus oppositis (elementa chimica, quae ad invicem affinitatem 
habent), aut quatenus agens habet qualitatem eandem, sed in gradu 
intensiore quam passum (inaequaliter calida, calidum et frigidum), aut 
quatenus unum corpus, quocum communicatus est motus mechanicus, 
impingit in aliud, quod quiescit aut alio modo movetur. Inter ea enim, 
quae sunt similia et in specie et in gradu, non habetur actio, ut inter 
duo aeque calida et inter ea, quae eodem modo localiter mechanice 
moventur. — Tota actio corporum in hoc genere consistit in producendo 
aequilibrio, quo producto actio cessat (cf. n. 356 sq.). 
Conditio haec specialis ad subiectum proportionatum reducitur. 


344. Actio et reactio. — Conditionibus datis ad movendum in agente, 
eo ipso etiam in passo hae conditiones datae sunt, si agens est sub- 
iectum proportionatum activitatis passi. Tunc mutua est 
actio et passio; ita cum kalium applicatur oxygenio et acidum metallo. 
Contra, si agens non est subiectum proportionatum  activitatis passi, 
actio mutua non est; ita cum spiritus agit in corpus, corpus nequit 
agere in spiritum. — Mutua haec actio actio et reactio vocatur, 
mutua passio passio et repassio. 

Actio et reactio, passio et repassio inter se non subordinantur, sed 
coordinantur; ideo utraque actio vocari potest actio et reactio, utra- 
que passio passio et repassio. Causae enim istae seu vires inter se 
non sunt subordinatae, sed coordinatae; ideo applicatione seu contactu 
aeque immediate utraque reducitur in actum secundum. Quare etiam 
quoad durationem et intensitatem eodem modo se habent: quousque 
durat actio, durat etiam reactio, atque eadem intensitate.  Perdurat 
autem usque ad aequilibrium productum, si conditio actionis fuit ae- 
quilibrium destructum. 


345. Resistentia. — Resistentia generalissime considerata illud signi- 
ficat in passo, quod opponitur actioni agentis tamquam impedimentum 
efficientiae eius. — Resistentia triplex distinguitur: negativa, positiva 


passiva, positiva activa. Resistentia negativa est incapacitas et 
repugnantia ad aliquid recipiendum seu defectus potentiae  passivae. 
Haec resistentia simpliciter constituit subiectum. non proportionatum 
formae introducendae (cf. n. 342, 2), ac proinde a nullo agente creato 
superabilis est. Exemplo sit incapacitas auri ad recipiendum influxum 
corrosivum acidi sulfurici. Resistentia positi va passiva est poten- 
tialitas passi actuanda seu vincenda ab agente. Haec resistentia in 
ordine corporeo a quantitate molis seu materiae dependet. Ita eadem 
quantitas caloris seu eadem causa efficiens caloris in maiore mole mi- 
norem, in minore maiorem caloris gradum producit (cf. n. 353). Re- 
sistentia positiva activa est reactio. Haec est in genere causae 
efficientis. Exemplum sit resistentia qualitatum contrariarum ad in- 
vicem. Propter hanc resistentiam corpus, quod agit in alterum sibi 
oppositum alterando aut mechanice movendo, tantum virtutis amittit, 

quantum producit in altero, atque ita mutuis actionibus et passionibus 
ad aequilibrium tenditur (cf. n. 357). 


Ad 342. Aristoteles „proponit, quod necesse est omne quod movetur ab ali- 
quo alio moveri“ (àzrtav TÒ Kivobuevov àvàykr nò tivo kiveio0at: Phys. VII 1, 241 
b24. S. Thom. lect. 1 n. 2). — Idem probat Phys. VIII 4; S. Thom. lect. 7 n. 4. — 
S. Thomas: .,Subiectum in quod agitur, ordinem habet et ad agens quod reducit 
ipsum de potentia in actum, et ad actum in quem reducitur. Sicut ergo subiectum 
aliquod est in potentia ad aliquem determinatum actum, et non ad quemlibet, ita 
non potest reduci de potentia in actum determinatum nisi per agens aliquod determi- 
natum * (C. g. III 102). 


Ad 343. Aristoteles „concludit quasi inducendo, quod omnes philosophi po- 
suerunt principia contraria secundum aliquem inodum  (ràvavria nw  7üvT& mOo10001 
tà àpxà : Phys. 15, 188a26. S. Thom. lect. 10 n. 2). 


Ad 344sq. S. Thomas: ,In aliqua actione potest esse resistentia dupliciter. 
Uno modo ex parte agentis, quando scii, ex contrario agente virtus ipsius debilita- 
tur; alio modo ex parte ipsius effectus, quando ex contraria dispositione impeditur 
effectus. In omni actione, ubi agens non patitur, prima resistentia non habet locum, 
sed secunda solum ; unde in operationibus divinis non attenditur difficultas secun- 
dum resistentiam ad agentem, sed secundum impedimentum effectus. Magis autem 
impeditur effectus per subtractionem potentiae recipientis quam per rationem con- 
trariae dispositionis, quia contraria dispositio non impedit effectum nisi inquantum 
facit potentiam indispositam. Et ideo maior difficultas est in creatione, ubi omnino 
materia non praeexsistit, quam ubi in praeexsistenti materia est aliquid quod effec- 
tui contrariando rfepugnat (IV Diet. 11, | a. 3 sol. 3 ad 2). 


§ 2. De actione in distans. 


THESIS XVI: Actio in distans absolute repugnat. 


346. St. qu. 1. Quantitatem sequitur relatio distantiae et indistantiae 
seu praesentiae. Haec habetur a) inter partes eiusdem quantitatis, 
b) inter diversas quantitates. Relatio indistantiae seu praesentiae inter 
diversas quantitates contactus dicitur; ea enim se tangunt, quorum 
extrema sunt simul. Relatio indistantiae inter duas partes eiusdem 
quantitatis continuae stricte non dicitur contactus, sed continuum. 

Cum distantia et praesentia seu contactus sequantur quantitatem, 
per se dicuntur de quantitate et de rebus quantis. At per accidens 
etiam de iis, quae non sunt quanta, seu de substantiis spiritualibus 
dicuntur, quatenus haec ingrediuntur ordinem quantitatis, tangendo 
quantitatem ^ operatione aut informatione. Qui contactus dicitur con- 
tactus virtutis, ut distinguatur a contactu molis, quo res quantae se 
tangunt ad invicem. 

Thesis igitur nostra, quae negativa est, positive etiam ita enun- 
tiari potest: Absoluta necessitate requiritur contactus inter agens et 
passum, si passum est quantum seu extensum; si etiam agens est 
quantum, hic contactus erit contactus molis; si agens non est exten- 
sum, i. e. si est substantia spiritualis, erit contactus virtutis tantum. 
Quo tamen minime negatur, ut per se patet, posse unum mediante 
altero agere in tertium, sicut sol mediante aethere agit in terram; 

nam etiam ita inter singula agentia ad invicem subordinata habetur 
contactus. 

2. Thesis communiter admittitur praesertim quoad agentia corporea, 
non tantum a philosophis, sed etiam a recentibus rerum naturalium 
peritis (Faraday, Maxwell), paucis exceptis, ut sunt ii qui, cum admit- 
tant vacuum inter atomos, atomis tamen largiuntur vires attractivas, 
quibus trans vacuum agerent inter se. Ex philosophis, qui actionem 
in distans propugnant, nominentur Bolzano et Schwertschlager. 


347. Prob. th. 1. Probatur physice quoad agentia corporea: a) a po- 
steriori, ex experientia. Interposito medio ad transmittendam corporis 
activitatem inepto cessat actio; quod ostendit corpus non agere in cor- 
pus distans nisi agendo in corpus intermedium, quocum contactum habet. 
Crescente distantia minuitur actionis intensitas; quod iterum ostendit 
corpus non agere in corpus distans nisi agendo in corpora interposita. 
Corpora naturali nisu tendunt ad contactum, ut ad invicem agere pos- 
sint; hinc cum chimicam ineunt mixtionem, in minimas scinduntur par- 
ticulas, quae possint coniungi et ita agere inter se. Solo contactu cor- 
pora ultimo determinantur, ut ad invicem agant; ante contactum non 
possunt esse determinata nisi in actu primo tamquam ea, quae ad in- 
vicem agere possunt, ut corpora, quae ad invicem affinitatem chimicam 
habent. — Probatur b) a priori. Quod subditur loco in esse, loco etiam 
subditur in agere; agere enim sequitur esse. Atqui corpus subditur 
loco in esse, ut patet ex dictis n. 312. Ergo etiam in agere, et actio 
in distans repugnat. 

2. Probatur thesis metaphysice quoad agens quodeumque. 

Ut agens agat in corpus extensum, necesse est habeat extensum sibi 
subiectum in actu secundo. Atqui agens non habet extensum sibi sub- 
iectum in actu secundo, nisi virtute sua tangat illud. Ergo requiritur 
contactus inter agens et corpus passum, et actio in distans repugnat. 

Mai. patet ex eo, quod passum dicit subiectionem et dependentiam 
ab agente. — Prob. min. Extensio est ordo positionis. Atqui virtus 
agentis non habet hunc ordinem sibi subiectum, nisi ipsa virtus in- 
erediatur hunc ordinem seu habeat etiam ipsa positionem in eo per 
contactum. Ergo. 

Mai. est per se nota; extensio essentialiter est ordo positionis (cf. 
th. X). — M in. probatur ex intrinseca coniunctione, quae requiritur inter 
agens et passum. Si passum est extensum, haec coniunctio haberi nequit 
nisi per contactum. Ut enim agens intrinsecus coniungatur cum ordine 
positionis, necesse est intrinsecus ingrediatur hunc ordinem, quod est 
per positionem in eo seu per contactum. Sine contactu virtus agentis 
omnino extrinsecus manet passo. 


348. Coroll. Ergo contactus pertinet ad causalitatem aut tamquam 
immediata praeparatio ad actionem (pertinet ad actum primum proxi- 
mum) aut tamquam aliquid in actione ipsa inclusum (pertinet ad actum 

secundum). Tamquam contactus molis pertinet ad actum primum proxi- 
mum: Moles debent esse simul, ut incipiat actio. Tamquam contactus 
virtutis pertinet ad ipsam actionem (ad actum secundum): Contactus 
enim virtutis est per ipsam actionem virtutis agentis. 


349. Schol. 1. Cum distantia spatium significet, de actione in distans 
proprie sermo esse non potest, nisi quatenus supponitur esse spatium 
et locus, in quo agens et passum constituantur. Spatio igitur non ex- 
sistente, certo haberi nequit praesentia localis. Quare si Deus angelum 
creasset ante mundi corporei constitutionem, fuisset quidem Deus in- 
time coniunctus et praesens angelo, sed coniunctione et praesentia mere 
causali. Coniunctio enim intima inter causam et effectum absolute est 
de ratione causalitatis. Et ex hac coniunctione conaturaliter resultat 
necessitas coniunctionis localis, passo in loco exsistente. 

4. Agens creatum in distans agere potest tamquam instrumentum 
Dei. Sed haec revera non est actio in distans, cum Deus ubicumque 
praesens sit, qui tamquam causa principalis producit in subiecto di- 
stante ab instrumento effectum aliquem tamquam dependentem 
ab instrumento. 


350. obi. 1. Est actio in distans, cum pomum in arbore suspensum movet puerum. 
Atqui pomum in arbore suspensum movere puerum non repugnat. Ergo. — Resp. 
Dist. mai.: Est actio, quae est causalitas finis, conc.; actio stricte sumpta seu actio, 
quae est exercitium causalitatis efficientis, nego. Conc. min.; dist. consq.: Actio, quae 
est causalitas finis, conc.; actio stricte sumpta, seu actio quae est exercitium causali- 
tatis efficientis, nego. 

24. Atqui etiam actio stricte sumpta est in distans. Probo. Corpus saepe agit in 
corpus efficienter sine contactu, ut sol in terram. Atqui haec est actio in distans 
stricte sumpta. Ergo. — Resp. Dist. mai.: Sine ullo contactu, nego; sine contactu 
immediato, cum contactu tamen mediato, conc. Contradist. min. 

3. Atqui est actio efficiens sine ullo contactu. Probo. Est actio efficiens agentis 
spiritualis in corpus. Atqui haec actio est sine ullo contactu. Ergo. — Resp. Conc. 
mai.; dist. min.: Sine contactu molis, conc.; sine contactu virtutis, nego. Dist. consq. 

'|. Atqui agens spirituale agit etiam sine contactu virtutis. Probo. Quod non sub- 
ditur loco, agit etiam sine contactu virtutis seu agit in distans. Atqui agens spiri- 
tuale (Deus, angelus) non subditur loco. Ergo. — Resp. Dist. mai.: Quod non subditur 
loco, sibi tamen locum subicere debet per contactum virtutis, nego; quod neque sibi 
locum subicere debet per contactum virtutis, conc. Contradist. min. 

5. Atqui agens spirituale non debet per contactum sibi subicere locum seu quan- 
titatem in quam agit. Probo. Non debet sibi subicere per contactum locum seu 
quantitatem, in quam agit, cui naturaliter haec quantitas subicitur sine contactu. 
Atqui agenti spirituali naturaliter subicitur corpus seu quantitas sine contactu. 
Ergo. — Resp. Dist. mai.: Cui subicitur in actu primo tantum, nego; etiam in actu 
secundo, conc. Contradist. min. 

6. Atqui etiam in actu secundo agens spirituale habet sibi subiectum corpus seu 
quantum sine contactu. Probo. Quod sibi subicit corpus in actu secundo per de- 
terminationem intellectus sui seu per imperium practicum intellectus sui, habet 
corpus sibi subiectum in actu secundo sine contactu. Atqui agens spirituale subicit 
sibi corpus per imperium intellectus sui. Ergo. — Resp. Dist. mai.: Per imperium, 
quod est sine contactu, conc.; per imperium quod est cum contactu, nego. Contra- 

Ad 347. Aristoteles: Tò ð mzpoTrov kivoov, ... 00ev f] àpyrt TÅ kivnüosgo , 
£oriv dua Ty kivovuuévp. ... O101T1 ovt0év avtov ueraEo &oriv (Phys. VII 2, 243 a 3). 
s. Thomas: .Dicit ergo primo, quod movens et motum sunt simul. Sed aliquid 
dicitur movere dupliciter. Uno modo sicut finis movet agentem ; et tale movens ali- 
quando distans est ab agente quem movet; alio modo sicut movet id quod est prin- 
cipium motus; et de tali movente hic intelligit. Et propter hoc addidit: non sicut 
cuius causa, sed unde est principium motus. Item movens sicut prin- 
cipium motus quoddam est immediatum et quoddam remotum. Intelligit autem hic 
de immediate movente, et ideo dixit primum movens, ut per primum signi- 
ficetur immediatum mobili, non autem id quod est primum in ordine moventium. 
Et quia in quinto dixerat ea esse simul, quae sunt in eodem loco, posset aliquis 
credere ex hoc quod dicit quod movens et motum simul sunt, quod quando unum 
corpus movetur ab altero, quod oporteat ambo esse in eodem loco: et ideo ad hoc 
excludendum subiungit, quod simul dicit hic, non quidem esse in eodem loco, sed 
quia nihil est medium inter movens et motum, secundum quod contacta vel con- 
tinua sunt simul, quia termini eorum sunt simul vel quia sunt unum. Et quia in 
praecedenti demonstratione processerat solum de motu locali, posset aliquis credere 
quod hoc haberet veritatem solum in huiusmodi motu, et ideo ad hoc removendum 
subiungit, quod hoc dictum est communiter, quod movens et motum sunt simul, et 
non specialiter de motu locali; quia hoc est commune in omni specie motus, quod 
movens et motum sunt simul, modo éxposito (in 1. c. lect. 3 n. 1 ; cf. S. th. I 8, I). 


B. PHILOSOPHIA NATURALIS SPECIALIS. 
DE ENTE MOBILI IN SPECIE. 


PARS I. 


DE CAELO ET DE MUNDO 
SEU DE ENTE MOBILI MOTU LOCALI. 


CAPUT I. 


DE IPSO MOTU LOCALI. 


35]. Quid sit motns localis, et quotuplex sit. — Motus localis est mo- 
tus ad „ubi“. Cum motus localis sit ad acquirendum ubi, ipsum ubi 
in motu locali est in statu motus seu .fieri 

Cum duplex sit ubi, adaequatum et inadaequatum, motus localis 
duplex est, adaequatus et 1nadaequatus. Motus localis adaequa- 
tus est, cum corpus movetur de loco in locum; motus localis inadaequa- 
tus est, cum corpus movetur in vacuo ad ubi inadaequatum. — Sub- 
lato ubi, etiam inadaequato, motus localis omnis impossibilis evadit. 
Corpus igitur solitarium sublata tota mundi machina non posset mo- 
veri localiter et res mundanae eo tantum moventur localiter, quod 
localem habitudinem mutant ad invicem (cf. n. 318, 3). 


352. Quomodo efficiatur motus localis. — Causa efficiens motus localis 
est impulsus. Impulsus duplex est: a) actio seu motio virtutis mo- 
tricis; b) huius motionis participatio transiens recepta in re mota: 
vis mechanica. Haec est participatio imperfecta virtutis motricis, 
quae tamquam entitas vialis communicatur cum corpore moto. Ideo 
reductive pertinet ad secundam speciem qualitatis. Est vis instrumen- 
taria omnino ab extrinseco communicata, quae non habet esse fixum 
in corpore moto. Quo opponitur virtuti motrici attractivae massarum, 


| Si hoc corpus solitarium supponeretur aliter et aliter disponere partes suas, 
secundum figuram tantum moveretur, non secundum ,ubi' neque secundum situm, 
quia non habet ubi neque situm. 
Grodt. Elem. philoi. I. Ed. 7. 

quae in essentia corporis radicatur, et virtuti attractivae electromagne- 
ticae, quae est proprietas electronum. Nullum corpus potest moveri 
localiter, quin cum eo communicetur haec vis mechanica. Tamquam 
vis instrumentaria est id, quo causa movens movet proxime: vis 
motrix, quae huic causae inest, eiusque actio sunt principium remotum 
motus localis. Postquam recepit in se vim mechanicam corpus, etiam 
separatum a causa movente, movetur in determinata directione et cum 
determinata velocitate, atque in perpetuum ita moveretur, nisi a re- 
sistentia frictionis et ponderis (attractionis terrae) impediretur (lex in- 
ertiae). Exinde habetur actionem movendi non continuari nisi actionibus 
partialibus sibi succedentibus, impulsibus, tractionibus sibi succedentibus, 
quibus resistentia vincitur et motus etiam accelerari potest (cf. n. 283, 2). 
Corpus motum, recepta vi mechanica, per eam etiam capax evadit alia 
corpora movendi, in quae impingitur * 


353. kResistentia vincenda in corporibus movendis localiter. — Resisten- 
tia (positiva) vincenda passiva est resistentia molis, abstrahendo a 
pondere et a resistentia frictionis, quae provenit ex eo, quod corpus 
motum non movetur in vacuo, sed in contactu cum corporibus ambien- 
tibus. Etiam abstrahendo a pondere et a resistentia frictionis, eodem 
impetu recepto, maior moles lentius movetur quam minor propter maio- 
rem potentialitatem actuandam. Resistentia vincenda activa est re- 
sistentia ponderis (attractionis terrae) et frictionis. 


354. Motus localis ceteris motibus supponitur eosque comitatur ingi- 
ter. — Motus localis ceteris motibus supponitur. Nam motus 
augmenti supponit alterationem ; fit enim augmentum mediante nutri- 
tione, quae est per alterationem; motus autem alterationis contactum 
seu approximationem supponit corporum, oppositis qualitatibus praedi- 
torum, approximatio autem est per motum localem. Nec sufficit unica 
contactu corpora alterantia ad invicem approximata esse, sed requiri- 
tur multiplex contactus secundum diversas partes, cum aliis et aliis 
corporibus, ac proinde continuatus motus localis, ne aequilibrio inter 
partes vicinas producto cesset alteratio. Ideo necesse est motum localem 
motum alterationis (ac proinde etiam augmentationis) iugiter comi- 
tari. Et revera vulgaris experientia iam ostendit qualitates alterabiles 
esse etiam motrices localiter neque alterari nisi movendo localiter. 


355. Theoria relativitatis Einsteiniana. — A Relativistis motus localis 
concipitur mere relative tamquam mutatio relationis distantiae. Haec 
theoria per se primo est theoria mathematico-physicalis, quae intra 
limites huius considerationis recta dici possit. Revera in mundo nostro 
corporeo omnia moventur multiplici modo. Non tantum corpora, quae 
quiescentia videntur, moventur motu corporum caelestium, in quibus 


| Cf. Los. G red t, Philosophie der Mechanik: Divus Thomas (Friburgi Helv.) 1930. 

insunt; etiam ille, qui motus observare et mensurare nititur, movetur; 
et lux, quae nobis apparere facit motus et positiones corporum inter 
se, movetur. Quae cum ita sint, theoria relativitatis Einsteiniana tradere 
nititur formulam pro mensurationibus mathematico-physicalibus, quae 
haec omnia in se complecteretur. Sed aliqui theoriam hanc ita proponunt, 
ac si obiectivam realitatem integraliter. referret et proinde philosophum 
cogeret ad essentialiter mutandum conceptum motus localis. 


Contra hos philosophi est genuinum motus localis conceptum vindi- 
care: Motus localis non est quid mere relativi, neque essentialiter est 
mutuus. Dato motu locali, in omnibus corporibus necessario est mu- 
tatio distantiae, sed non in omnibus necessario est mutatio toù ubi et 
vis mechanica (qualitas fluens) hanc mutationem proxime efficiens. 
Si corpus aliquod movetur, i. e. „ubi“ seu positionem suam in mundo 
corporeo ac proinde etiam relationem distantiae ad cetera corpora 
omnia mutat, haec corpora quidem etiam ad ipsum relationes suas 
distantiae mutant, sed non mutant relationes distantiae ad invicem, 
quia ipsa non mutant ubi seu positionem suam. Si tollimus totum 
universum corporeum et supponimus esse duo tantum corpora, tunc 
etiam corpus motum non mutaret relationem distantiae nisi ad illud 
unicum alterum. Sed hoc per accidens est; semper enim corpus motum 
ita intrinsecus determinatum est, ut mutaret relationem suam distantiae 
ad omnia alia corpora, si plura alia darentur, id quod non obtinet in 
altero corpore quiescente. Eodem instanti, quo orirentur alia corpora, 
corpus motum positionem suam relate ad omnia mutaret, non vero 
corpus quiescens. — Semper igitur, saltem in abstracto, distinguere 
possumus corpus motum a quiescente. Corpus motum est illud, in quo 
inest vis fluens mechanica et in quo mutatur ubi. Sed etiam mul- 
toties in concreto, quodnam in individuo sit illud corpus, quod move- 
tur, determinare possumus aut experientia sensili aut ratiocinio et ex- 
perimento scientifico (cf. n. 489). 


Cum igitur mera relativitas motus localis non recte asseratur, ne- 
que relativitas temporis et spatii, quae exinde deducitur, recte affirma- 
tur. Datur mensura temporis et distantiarum, quae absolute valet, et 
haec mensura etiam a nobis multoties cognosci potest certitudinaliter. 
Errores, qui ex motu locali et ex propagatione lucis, quae tempore per 
spatium propagatur, contingunt, pro relationibus terrestribus ordinariis 
ita parvi sunt, ut non percipiantur, ac proinde non sunt nisi errores 
mere negativi. In observationibus autem astronomicis alicuius momenti 
sunt, sed corrigi possunt, quatenus motus cognoscitur et determinatur. 


Ad 35]. Aristoteles: H uévovv xarà Ttònov [Kiv]or ] popà (Phys. VII 2, 
243 a 8). — Aristoteles «dividit modos quibus aliquid movetur (localiter] ab altero 
et dicit, quod sunt quattuor, scii, pulsio, tractio, vectio et vertigo" (S. Thom., In 
Phys. VII 2 lect. 3 n. 4; Arist.: 243 a 17). 


Ad 352. De mente Aristotelis et S. Thomae circa causam motus localis rei 
proiectae controversia inter auctores habetur, quia uterque docet rem proiectam ab 

afire moveri (cf. Phys. VIII 10, 267 a 2sqq.; S. Thom. lect. 22 n. 3sq.; Arist., De caelo 
III 2, 301b22sqq.; S. Thom., In De caelo et m. III lect. 7 n. 6sqq.). Nihilominus 
uterque vim impulsivam a causa proiciente tribui afiri aut rei proiectae aperte tra- 
dit: rEst ergo dubitatio quomodo proiecta continue moventur, etiam postquam non 
tanguntur a movente. Videtur enim, quod moveantur nullo movente ipsa. .. . Ponit 
suam solutionem et dicit, quod, si secundum movens movet motum a primo movente, 
necesse est hoc dicere, quod primum movens, scii, proiciens, det secundo moventi, 
scii, afiri vel cuicumque tali corpori, quod est natum movere corpus proiectum, ut 
possit movere et ut possit moveri; utrumque enim habet afir vel aqua a proiciente, 
et quod moveat et quod ihoveatur (S. Thom., In Phys. VHI 10 lect. 22 n. 1 3; 
Arist.: 267 a2). — «Imprimit ergo motor violentus lapidi solum motum: quod.quidem 
fit dum tangit ipsum. Sed quia afir est susceptibilior talis impressionis, tum quia 
est subtilior, tum quia est quodammodo levis, velocius movetur per impressionem 
violenti motoris, quam lapis; et sic, desistente violento motore, afir ab eo motus ul- 
terius propellit lapidem, et etiam afirem coniunctum; qui etiam movet lapidem ul- 
terius, et hoc fit quousque durat impressio primi motoris Yiolenti (S. Thom., In De 
caelo et m. Ill lect. 7 n. 6; Arist., De caelo III 2, 301 b 22). 


Ad 354. Aristoteles statuit, quod motus localis est primus inter omnes, quia 
augmentatio non potest essé sine alteratione, et haec requirit motum localem ('Aób- 
vatov yàp aboEnoiv civarı àAAÀOo:100€80 uñ zpobzapxyovon .... rabra OÓ vev qopaà 
ovx Evóé&yerai oràpyxeiv: Phys. VIII 7, 260a 29 b4. Cf. S. Thom. lect. 14 n. 2 sqq.). — 
S. Thomas: „Nullum corpus agit nisi tangendo vel ihovendo (S. th. I 45, 5). — 
«Primus motuum est motus localis, unde et causa aliorum éxsistit (C. g. III 102; 
cf. 832: Amplius. Primum). 


CAPUT II. 


DE ENERGIA ET ENTROPIA MUNDI 
SEU DE ACTIVITATE CORPORUM MECHANICE CONSIDERATA. 


Gutberlet, Das Gesetz von der Erhaltung der Kraft und. seine Beziehungen 
zur Metaphysik. 


THESIS XVII: Energia mundi semper eadem manet, entropia vero 
iugiter crescit. 


356. St. qu. 1. Diversae vires corporum (qualitates alterabiles et 
motus mechanicus) una ab alia producuntur (cf. n. 244, 2), ita ut in 
mundo contingat continua quaedam virium quasi transmutatio. Haec 
transmutatio fit secundum determinatam omnino proportionem, ut ex- 
perientia docet atque etiam a priori ex causalitatis principio mani- 
festum est: Determinata motus mechanici quantitas producit semper 
eandem determinatam caloris quantitatem etc., ita ut dici possit, tan- 


tus motus mechanicus aequivalet tanto calori etc. — aequivalentia 
virium. In his vero transmutationibus summa omnium virium, quae in 
mundo corporeo sunt, semper eadem manet — principium de con- 


servatione virium. 

2. Nomine entropiae statum aequilibrii significamus, in quem omnes 
mundi energiae iugiter tendunt. 

3. Mundi nomine in thesi intelligimus mundum anorganicum tan- 
tum, abstrahendo etiam ab interventu virium superiorum, ut sunt po- 

tentiae animae, quarum influxu concedimus quantitatem energiae mundi 
anorganici augeri ' 


357. Prob. th. I p. (Energia mundi semper eadem manet). — (Ex lege 
inertiae.) Omne corpus, quantum in eo est, semper in eodem statu 
perseverat; ideo neque superaddere neque detrahere sibi potest ali- 
quam energiam, e. g. accelerare vel retardare motum suum, ex quiete 
in motum, ex motu in quietem transire, calefacere et refrigerare seipsum. 
Cum vero ab alio ex statu suo exturbatur et ita aliqua ei energia 
superadditur vel detrahitur, necesse est illud corpus, quod influit in 
aliud superaddendo aliquam energiam, propter reactionem passi tan- 
tum de sua amittere, quantum cum altero communicat, quod vero in- 
fluit detrahendo, tantum suscipere in se, quantum alteri detrahit. Unde 
quaedam energiae translatio fit, quantitate eius eadem semper manente. 
Quod illustretur exemplis: Corpus calidum refrigeratur alia corpora 
calefaciendo, communicando suum calorem cum ipsis. Tantum caloris 
amittit, quantum cum alis communicat, nec potest amittere calorem 
nisi communicando eum cum alis vel transmutando in aliam aequi- 
valentem energiam, sicut calor vaporis inclusus in machina trans- 
mutatur in aequivalentem motus mechanici quantitatem. Corpus me- 
chanice motum non potest suum motum cum alio communicare (impellere 
illud), nisi amittendo tantam motus quantitatem, quantam cum altero 
communicat. Si vero tanta fuerit massa corporis, in quod impingitur, 
quocum motum mechanicum communicare non valeat, tunc motus visi- 
bilis mechanicus transit in vibratorium, in calorem, et producitur quan- 
titas caloris aequivalens motui mechanico amisso. 


Prob. II p. (Entropia mundi i1ugitur crescit). — Arg. I. Corpora non 
possunt agere inter se alterando et movendo, nisi inquantum inter 
ipsa deest aequilibrium, et tota actio consistit in eo, ut aequilibrium 
producatur (cf. n. 343). Aequilibrio producto mutua actio cessat, et 
tunc illa duo corpora se habent ad alia sicut unum systema, sicut 
unum corpus, quod iterum cum aliis corporibus circumstantibus agendo 
in ea aequilibratur. Et ita porro. Ergo status aequilibrii augetur. 

Arg. II. In quacumque activitate corporum ad invicem semper 
producitur calor, calor vero numquam producit aequivalentem quanti- 
tatem aliarum energiarum. Quo fit, ut quantitas caloris 1ugiter crescat 
in detrimentum aliarum energiarum; calor vero productus sensim per 
totum universum aequabiliter dissipatur. Ergo. 


358. Coroll. 1. Ergo ut materiae quantitas neque augeri neque minui 
potest nisi per creationem et annihilationem, ita etiam mundi energia 


| Potentiae animae cum agunt physice movendo, non immediate agunt, sed me- 
diante energia physica seu mediantibus viribus physicis et chimicis (cf. n. 450, 2; 512). 
Sed hoc ipso potentiae animae influunt in has vires modificando et dirigendo, id quod 
fieri nequit, quin quantitas energiae physicae augeatur, quamquam augmentum hoc 
ita exiguum est, ut ab homine observari non possit. 

neque augeri neque minui potest nisi interventu entis, quod super ener- 
giam physicam omnino eminet eique dominatur. 

2. Ergo „processus mundanus" seu mutua corporum activitas, 
qua agunt inter se alterando et movendo mechanice, in tensione ener- 
giarum consistit, quae iugiter minuitur. Haec tensio initio creationis 
erat maxima. 


359. Schol. Lex inertiae reducenda est ad principium causalitatis: 
Nihil movet seu transmutat seipsum. Quod sibi daret energiam ali- 
quam, seipsum moveret; similiter quod sibi detraheret energiam, trans- 
mutando in seipsum ageret. Nam sicut energia non oritur ex se, ita 
neque desinit ex se; sicut in seipsa non habet principium ortus sui, 
ita neque habet in seipsa principium desitionis suae: esset enim ordo 
ad non-esse. 


360. obi. 1. Si in mundo physico iugiter novae vires seu qualitates producuntur, 
energia mundi non manet semper eadem, neque entropia iugiter crescit. Atqui in 
mundo physico iugiter novae vires producuntur. Ergo. — Iiresp. Dist. niai.; Si novae 
vires producuntur intereunte earum  aequivalente et crescente entropia, nego; non 
intereunte earum aequivalente et crescente entropia, conc. Contradist. min. 

2. Atqui non interit aequivalens virium, quae novae producuntur. Probo. Aequi- 
valens interit propter reactionem passi. Atqui saepe non est reactio passi deficiente 
qualitate opposita. Ergo. — Resp. Dist. mai.: Propter reactionem, quae fit ex quali- 
tate contraria aut ex statu contrario, conc.; solummodo ex qualitate contraria, nego. 
Contradist. min.: Non est reactio ex qualitate contraria, conc.; ex statu contrario, 
nego. — Corpus quiescens statu suo contrario (statu quietis) agit in corpus localiter 
motum, quod impingitur in ipsum. Similiter corpus frigidum reagit in calidum ; frigus 
est aliquid negativi, sed corpus frigidum propter statum quietis molecularum sua- 
rum resistit motui moleculari corporis calidi eumque pedetentim destruit. 


CAPUT HI. 


DE C0SMOGONIA SEU DE FORMATIONE MUNDI 
PER MOTUM LOCALEM. 


Gander, Die Erde. Hire Entstehung und ihr Untergang. Cxutberlet, Der 
mechanische Monismus. Braun, Über Kosmogonie. 


THESIS XVIII: Cosmogonia per viam evolutionis summa probabili- 
tate gaudet, atque etiam modus, secundum quem Laplace putat systema 
nostrum solare per viam evolutionis prodiisse, quandam probabilitatem 
habet; nulla tamen evolutio cosmogonica potest rationabiliter defendi, 
nisi quae admittit in nebula primitiva statum ab initio inditum ten- 
sionis teleologicae maxime artificiosae. 


361. St. qu. 1. Nomine cosmogoniae non intelligimus creationem 
ex nihilo, sed mundi formationem, supposita prima rerum  pro- 
ductione, et supponimus materiam primitivam non habere a se neque 
exsistentiam, cum sit ens contingens, neque motum, cum sit ex se 
indifferens ad motum aut quietem. 

2. Recentes suadere nituntur cosmogoniam mechanico-evolutio- 
nisticam ex nebula primitiva: in nebula primitiva, inquiunt, for- 
mantur nuclei spissiores, qui se attrahunt, et ita oritur motus, qui 
ducit ad evolvenda systemata solaria. 

3. Laplace (1749— 1827) ortum nostri systematis solaris ita ex- 
ponit: Initio fuit ingens sphaera aériformis, quae volvebatur circa axem 
suum. Ab hac sphaera per vim centrifugam separabantur anuli, qui 
vi attractionis, quam inter se exercebant, disrumpebantur, partes vero 
Bexinde ortae circa massam centralem volvebantur. Unde et ipsae in- 
duebant formam sphaerae, a qua iterum aliae sphaerae eodem processu 
divellebantur. Ita ex massis a nebula primitiva disiectis et postea soli- 
datis exortum est nostrum systema solare. Simili processu etiam ce- 
tera systemata solaria evoluta esse dicuntur. Propter difficultates, 
quibus ansam praebet haec hypothesis, alii, ut C. Braun, eam satis modi- 
ficaverunt, alii, ut Moulton, Chamberlin, Lockyer, Zehnder, alias ex- 
plicationes proposuerunt. 

4. Aliqui, ut Haeckel, extendendo darwinismi principia ad totum 
ordinem mundanum, docent non tantum diversos viventium typos, sed 
totum huius mundi aspectabilis ordinem ac proinde etiam stellarum 
systemata per fortuitam «selectionem naturalem" ex chaos inordinato 
ortum duxisse: in lucta seu collisione fortuita molium cosmicarum eae 
dispositiones materiae, quae aptiores sunt, remanent, intereuntibus in- 
eptioribus («survival of the fittest", cf. n. 608), et 1ta oritur stellarum 
pulcherrimus ordo. Contra quos dirigitur III pars thesis nostrae, qua 
asserimus in nebula primitiva tensionem teleologicam maxime artificio- 
sam, 1. e. tendentem ad ordinem pulcherrimum mundi corporei produ- 
cendum, ita ut in virtute huius tensionis nebula primitiva hunc ordi- 
nem virtualiter in se continuerit tamquam germen eius. 


362. Prob. th. I p. (Cosmogonia per viam evolutionis summa pro- 
babilitate gaudet). — (Ex diversis statibus materiae cosmicae et cor- 
porum caelestium.) Investigatio astronomica nobis ostendit a) nebulas 
cosmicas, b) densas stellarum aggregationes, quae videntur esse syste- 
mata, quae sunt in statu evolutionis et formationis, c) stellas calore 
candentes, alias rutilantes, alias sua luce iam non fulgentes, quae pro- 
inde ita refrigeratae iam sunt, ut crusta solida sint circumdatae. Hi 
status diversi status evolutionis materiae cosmicae sunt. — Etiam terra 
nostra in diversis stratis suis vestigia gerit evolutionis alicuius ex statu 
liquido igneo, atque quaedam rationes suadent etiam nunc interiora 
terrae ignea esse. 


Suadetur II p. (Modus, secundum quem Laplace putat systema 
nostrum solare per viam evolutionis prodiisse, quandam probabilitatem 
habet). — 1. Suadetur ex eo quod planetae omnes ea directione mo- 
ventur circa solem, qua hic circa seipsum; 2. ex eo quod planetarum 
orbitae parum deflectunt a circulis concentricis: 3. ex eo quod sol et 

planetae circa axem suum eadem directione moventur; 4. ex eo quod 
eadem elementa chimica, quae reperiuntur in terra nostra, etiam in 
ceteris corporibus caelestibus inveniuntur, si excipias nebulas cosmicas 
(analoga nebulae primitivae), in quibus hucusque detecta non sunt nisi 
hydrogenium et nitrogenium et aliud quoddam elementum nobis in- 
cognitum. Sed contra est inter alia motus retrogradus lunarum Urani. 


Prob. III p. (Nulla evolutio cosmica potest rationabiliter. defendi, 
nisi quae admittit in nebula primitiva statum ab initio inditum ten- 
sionis teleologicae maxime artificiosae). — 1. Admittendus est in ne- 
bula primitiva status tensionis. — Nebula primitiva est principium 
processus mundani. Atqui in principio processus mundani admittendus 
est status tensionis. Ergo. 

M in. patet ex n. 35$, 2. 

Prob. mai. Nebula primitiva est principium cosmogoniae evolutio- 
nisticae. Atqui principium cosmogoniae evolutionisticae est principium 
processus mundani. Ergo. — Mai. patet ex st. qu. — M in. ex conceptu 
cosmogoniae evolutionisticae ostenditur, quae est formatio mundi me- 
diantibus causis secundis. 

2. zVdmittendus est in nebula primitiva status tensionis teleo- 
logicae maxime artificiosae. — In eo admittendus est status 
tensionis teleologicae maxime artificiosae, ex quo evolvuntur maxima 
artefacta. Atqui ex nebula primitiva evolvuntur maxima artefecta. Ergo. 


Mai. ex terminis patet; non evolvitur, nisi quod praecontinetur. 


Prob. min. Ex nebula primitiva evolvuntur a) systemata solaria, 
b) terra nostra ut sedes viventium. Atqui systemata solaria et terra 
ut sedes viventium sunt maxima artefacta. Ergo. — Mai. patet ex 
st. qu. — Prob. min. quoad a): Diversa corpora caelestia inter se ita 
ordinata sunt, ut exinde oriatur mechanismus valde artificiosus et 
stabilis; mira enim arte stellarum systemata disposita sunt, ut quae 
ex altera parte oriri videntur perturbationes, ex altera compensentur. 
Prob. min. quoad b): Ad hoc, ut terra possit esse sedes viventium, 
innumerae et valde complexae dispositiones requiruntur. Atqui hae 
constituunt maximum artefactum. Ergo. 


Prob. mai. 1. Requiruntur determinata distantia terrae a sole, deter- 
minata omnino inclinatio eclipticae, i. e. orbitae terrestris versus 
aequatorem, et aliae conditiones astronomicae ; 2. determinata omnino 
humi compositio ad plantas nutriendas; determinata aéris mixtio, ut 
possit respirationi inservire, et innumera alia, quae mere mechanice 
oriri non potuerunt. 


363. Coroll. Ergo si reapse, ut rerum naturalium periti probabiliter 
tenent, mundus per viam evolutionis ex nebula quadam primitiva 
exortus est, hoc valde commendat divinam sapientiam, quae mundum, 

pulcherrimum artefactum, artificiosissime produxit, atque in pro- 
ducendo etiam usa est causis secundis. 


364. Obi. Contra I et I1 p. 1l. Ortus mundi per viam evolutionis nulla proba- 
bilitate gaudet. Atqui cosmogonia per viam evolutionis est ortus mundi per viam 
evolutionis. Ergo. — Resp. Dist. mai.; Prima materiae productio, conc.; formatio 


mundi, nego. Contradist. min. 

2. Atqui etiam formatio mundi non est per viam evolutionis. Probo. Formatio 
mundi quae est a Deo, non est per viam evolutionis. Atqui formatio mundi est a 
Deo. Ergo. — Resp. Dist. mai.: Quae est a Deo mediantibus causis secundis, nego; 
causis secundis non mediantibus, conc. Contradist. min. 

3. Atqui formatio mundi mediantibus causis secundis seu per evolutionem nulla 
probabilitate gaudet. Probo. Sententia nulla probabilitate gaudet, quae continet mo- 
nismum et hylozoismum. Atqui formatio mundi per evolutionem continet monismum 
et hylozoismum. Ergo. — Resp. Conc. mai.; dist. min.: Si mundus concipitur tam- 
quam unum per se, quod se evolvit vitaliter, conc.; si non ita concipitur, nego. 
D ist. consq. 

4. Atqui in hac sententia mundus concipitur tamquam unum per se, quod se 
evolvit vitaliter. Probo. Totum heterogeneum, cuius diversae partes elevantur ad 
activitatem altiorem unam, cuius finis est evolutio totius, est unum per se, quod se 
evolvit vitaliter. Atqui in hac sententia mundus est totum heterogeneum, cuius di- 
versae partes elevantur ad activitatem altiorem unam, cuius finis est evolutio totius. 
Ergo. — Resp. vide n. 241. 

Contra III p. 1. Nebula primitiva est materia maxime resoluta et in motu po- 
sita. Atqui in materia maxime resoluta et in motu posita non est admittenda tensio 
teleologies. Ergo. — Resp. Dist. mai.: Posita in motu sine tendentia teleologies, 


nego; tensione teleologica, conc. Contradist. min. 

2. Atqui in nebula primitiva non est admittenda tensio teleologica. Probo. In eo 
non est admittenda tensio teleologica, quod est incapax tendentiae finalis. Atqui 
nebula primitiva est incapax tendentiae finalis. Ergo. — Resp. Dist. mai.: Quod esset 
incapax agendi propter finem tum elective tum exsecutive, conc.;; quod est incapax 
tantum agendi propter finem elective, nego. Contradist. min.: Est incapax agendi 
propter finem elective, conc.; exsecutive, nego. 


CAPUT IV. 
DE LIMITATIONE MUNDI. 


loannes a S. Thoma, Philosophia nat., q. 15 et 24. Babenstuber, Philosophia 
Thom. Salisburgensis: Physica, 1. 3, disp. 2 et 1. 8, disp. 1. 


THESIS XIX: Mundus intrinsecus in se est undequaque finitus. 


365. St. qu. 1. Infinitum est, quod caret termino seu fine. In- 
finitum distinguitur privative et negative. Infinitum. privative 
est, quod privatur termino, i. e. quod, cum capax sit termini, tamen 
caret illo. Ita si datur quantitas infinita, erit infinita privative. Hoc 
infinitum definit Aristoteles: ,id cuius partem accipientibus semper ali- 
quid manet extra". Infinitum negative est, quod incapax est termini. 
Hoc autem potest contingere aut propter perfectionem tantam, 
quae nullos patiatur terminos, aut propter imperfectionem, sicut 
punctum incapax est termini propter suam imperfectionem, quia ipsum 
est terminus. 

Infinitum potest sumi secundum potentiam et secundum actum. 
Infinitum in actu est, quod actu est sine termino. Infinitum in potentia 
seu indefinitum est potentialitas sine termino, quae possit sine fine 
suscipere alium et alum actum, sive abiciendo priorem, sicut 
materia suscipit formam amittendo veterem, sive non abiciendo, 
quo constituitur potentia ad incrementum sine fine. 

Infinitum aliud est sim pliciter, quod nullis omnino terminis co- 
arctatur, aliud secundum quid, quod secundum aliquem respectum 
tantum terminis non coarctatur. Qui respectus sumendi sunt secundum 
decem praedicamenta. Attamen infinitum secundum sex ultima prae- 
dicamenta, si daretur, omnino dependeret ab infinitate ceterorum, quia 
haec praedicamenta ex adiacentia extrinseca resultant. Similiter in- 
finitum secundum relationem ab infinitate pendet fundamenti, a quo 
causatur. Praeterea infinitum substantiae coincidit cum infinito sim- 
pliciter, cum substantia essentiam dicat eam, quae secundum se nullam 
imperfectionem seu limitationem includit, quae proinde, si ponitur in- 
finita, hoc erit simpliciter. Quare secundum quid infinita non poterit 
esse nisi substantia ad certam speciem iam determinata et limitata 
seu substantia praedicamentalis. 

2. Infinitum potest considerari aut 1ntrinsecus in ipsa re secun- 
dum essentiam et exsistentiam rei, aut mere extrinsecus secundum 
exsistentiam finitam, sed infinite durantem seu conotantem influxum, 
conservantem eam per infinitam durationem. Quae infinitas recte dici- 
tur extrinseca rei, quia hic influxus, ratione cuius infinita dicitur du- 
ratio, est aliquid extrinsecum rei, quod rem ipsam intrinsecus relinquit 
limitatam et finitam. De hac infinitate secundum durationem agemus 
thesi sequenti, cum hic investigemus tantum, num mundo intrinsecus 
in se competat aliqua infinitas; quod negamus. 


366. Prob. th. Quod non est infinitum neque simpliciter neque secun- 
dum quid, undequaque est finitum. Atqui mundus non est infinitus 
neque simpliciter neque secundum quid. Ergo. 


Mundus non est infinitus simpliciter. — Non est infinitum 
simpliciter, quod est compositum ex rebus finitis. Atqui mundus est 
aliquod totum compositum ex rebus finitis. Ergo.— Mai. patet; ex 


rebus enim finitis non potest constitui infinitum. simpliciter. Cum enim 
unaquaeque res sit finita, etiam summa seu aggregatio omnium non 
constituit. infinitum. simpliciter. Neque constitueret infinitum simpli- 
citer, si poneretur numerus infinitus rerum finitarum. Ita haberetur 
infinitum secundum numerum, quod est infinitum secundum quid tan- 
tum, in quo etiam infinities multiplicatur limitatio. — Prob. min. Mun- 
dus est aliquod totum compositum ex rebus, quae etiam ipsae com- 
positae sunt metaphysice, ex genere et differentia, physice, ex 
materia et forma, ex essentia et exsistentia, ut patet ex th. I; IV; V 
(coroll. 1) Atqui res compositae ex genere et differentia, ex materia 

et forma, ex essentia et exsistentia sunt res finitae. Ergo. — Prob. 
min. Res compositae ex genere et differentia, ex materia et forma, 
ex essentia et exsistentia limitibus coarctantur metaphysicis (genere 
et differentia) et physicis (materia et forma et essentia): Forma deter- 
minat materiam, materia formam, essentia exsistentiam receptam 
in essentia. Potentia enim utpote essentialiter imperfectio seu limi- 
tatio determinat seu limitat actum; at etiam actus determinat seu 
limitat potentiam, si non est actus ultimus (exsistentia), sed actus 
formalis seu actus continens in conceptu suo potentiam. 

Mundus neque est infinitus secundum quid. — Infinitum 
secundum quid est infinitum aut. secundum substantiam praedi- 
camentalem, aut secundum quantitatem, aut secundum quali- 
tatem. Atqui infinitum secundum substantiam praedicamentalem non 
pertinet ad mundum physicum seu corporeum; neque mundus est in- 
finitus secundum quantitatem et qualitatem. Ergo. — Mai. patet ex 
st. qu. 

Prob. min. quoad 1. p. (Infinitum secundum substantiam praedicamen- 
talem non pertinet ad mundum physicum seu corporeum). Infinitum 
secundum substantiam praedicamentalem est infinitum formarum sub- 
sistentium, quae non finiuntur per materiam, quam a se prorsus re- 
spuunt (cf. n. 388, 5). Sed hae formae sunt substantiae pure spiri- 
tuales, quae ad mundum physicum seu corporeum non pertinent. 

Prob. min. quoad 2. p. (Mundus non est infinitus secundum  quan- 
titatem) ex eo, quod repugnat quantitas infinita sive discreta (nu- 
merus infinitus) sive continua. 

a) Repugnat num erus infinitus. — Repugnat genus differentia speci- 
fica non determinatum et contractum. Atqui numerus infinitus esset 
genus differentia specifica non determinatum. Ergo. — Mai. patet ex 
conceptu generis, quod est quidditas indeterminata, incapax exsistendi. 
— Prob. min. Numerus infinitus esset numerus ultima unitate non 
determinatus. Atqui numerus ultima unitate non determinatus esset 
genus differentia specifica non determinatum. Ergo. — Mai. patet; 
numerus enim infinitus caret termino seu ultimo. — Prob. min. ex eo, 
quod ultima unitas est differentia specifica determinans et coarctans 
genus numeri ad determinatam speciem (cf. n. 154,2) 

b) Repugnat quantitas continua infinita. — Prob. a) considerando 
quantitatem physice tamquam accidens corporis naturalis. — Acci- 
dens infinitum postularet pro subiecto substantiam simpliciter infinitam; 
substantia enim est causa materialis et formalis accidentis, id quo 
est accidens. Quare si hoc tamquam effectus est infinitum, etiam eius 
causa, substantia infinita esse deberet. — Prob. p) considerando quanti- 


| Ita etiam probatum est repugnare numerum transcendentale m infinitum 


seu multitudinem infinitam ; nam ,species multitudinis sunt secundum species 
üiumerorum' (S. Thom., S. th. I 7, 4). 

tatem continuam mathematice secundum se, ex eo, quod etiam 
quantitas continua infinita esset. genus differentia specifica non con- 
tractum. Etsi enim linea, superficies, corpus mathematicum, physice 
considerata, sunt species infimae, mathematice tamen secundum men- 
suram suam considerata ulterius specificantur secundum diversam 
mensuram. Quare si ponantur infinita, sine ultima specificatione sunt. 
Praeterea quantitas infinita includeret in se numerum infinitum par- 
tium et indivisibilium. Sed iam ostensum est numerum infinitum re- 
pugnare. Ergo. — Exinde etiam resultat spatium mundanum, relatio- 
nem distantiae intra mundum corporeum non esse infinitam. Neque 
potest spatium mundanum esse infinitum per intervalla vacua infinita; 
nam etiam intervallum vacuum infinitum esset relatio distantiae se- 
cundum mensuram suam sine ultima differentia specifica. Praeterea sepa- 
ratio perfecta partium mundi per intervalla vacua naturalem unitatem 
mundi corporei tolleret, quia trans intervalla vacua, propter impossi- 
bilitatem actionis in distans, nullus influxus unius partis in aliam esse 
posset. [deo etiam intervallum inter diversa corpora caelestia aethere, 
materia subtilissima, repletum esse debet. Sine hac materia intermedia 
attractio corporum caelestium intelligi non posset. Haec materia 
subtilissima est, quia resistentiam notabilem motibus corporum cae- 
lesttum non opponit. 

Prob. min. quoad 3. p. (Mundus non est infinitus secundum  quali- 
tatem). — Infinitum secundum qualitatem esset infinita qualitatis in- 
tensio. Atqui repugnat infinita qualitatis intensio. Ergo. 

Mai. patet ex eo, quod hoc est qualitati proprium intendi et re- 
mitti per se. Quare infinitas secundum intensionem est infinitas spe- 
cialis attendenda secundum qualitatem. 

Prob. min. ex eo, quod substantia, quae subiectum et causa (mate- 
ralis et formalis) huius infinitatis esse deberet, est finita. 


367. Schol. 1. In mundo datur infinitas in potentia: a) materiae 
(sive primae sive secundae), quae in indefinitum potest suscipere aliam 
et aliam formam; b) quantitatis et qualitatis ad incrementum  indefini- 
tum. Hoc incrementum indefinitum per accidens tantum limitatur in 
quantitate ex natura subiecti (in viventibus), in qualitate etiam ex natura 
ipsius qualitatis, si ipsa secundum essentiam suam limites expostulat 
quoad intensitatis incrementum. 

24. Possibilia omnia non sunt numerus infinitus actu, sed po- 
tentia, et sunt possibilia non collectim, sed di visim: Omnis de- 
terminata collectio (numerus finitus) possibilis est, indeterminata vero, 
i. e. tota collectio (numerus infinitus), non est possibilis. Nam infinitum 
in potentia non significat id, quod potest suscipere actum infinitum, sed 
id, quod potest suscipere actum finitum, semper alium et alium, sine fine. 

3. Infinitum in potentia non suscipit actum infinitum nisi in Deo, 
in cognitione divina, sed ille actus se tenet unice ex parte modi cogno- 

acendi et est id, quo Deus cognoscit indefinitum, non infinitum, 1. e. ob- 
iectum seu numerum indefinitum seu infinitum in potentia. Quare 
distinguimus: In Deo est numerus actu infinitus, dist.: Ex parte rei 
cognitae, nego; ex parte modi cognoscendi (ex parte cognoscentis), 
conc. Et explico: Illud obiectum, quod Deus cognoscit, non est actu 
infinitum, sed in potentia seu indefinitum. Sed Deus hoc obiectum, 
hanc seriem indefinitam totam simul actu cognoscit. Quare in in- 
tellectu divino nanciscitur esse actu simul infinitum, quod ei tamen 
extra intellectum competere nequit, et quod se tenet unice ex parte 
subiecti cognoscentis, non ex parte obiecti cogniti, sicut lapis in mente 
obtinet aliquem modum essendi spiritualem, qui ei non potest con- 
venire in rerum natura. 


368. obi. 1. Infinitum eat, quod caret termino. Atqui mundus caret termino 
Ergo. — Iiiesp. Dist. mai.: Quod caret termino actu, conc.; potentia, nego. Contra- 
dist. m in. 

24. Atqui mundus caret termino actu seu est actu infinitus. Probo. Quod est in- 
finitum in potentia, suscipit actum infinitum et ita est actu infinitum. Atqui mundus 
est infinitus in potentia. Ergo. — Resp. Dist. mai.: Si infinitum in potentia signi- 
ficaret id, quod debet suscipere actum infinitum, conc.; si significat id, quod potest 
suscipere actum finitum semper alium et alium, sine fine, nego. Contradist. min. 

3. Atqui mundus debet suscipere actum infinitum. Probo. QObiectum adaequatum 
divinae omnipotentiae est infinitum. Atqui mundus ex nihilo creandus est obiectum 
adaequatum divinae potentiae. Ergo. — Resp. Dist. mai.: Est infinitum ex parte 
modi, quo attingitur, conc.; ex parte ipsius obiecti attacti, nego. Conc. m in.; dist. consq.: 
Mundus debet attingi a Deo creante et concurrente sub ratione infinita entis, conc.; 
ipse mundus est infinitus actu, nego. 

4. Atqui ipsum obiectum adaequatum divinae omnipotentiae est actu infinitum. 
Probo. Possibilia reducta in actum sunt infinitum in actu. Atqui obiectum adaequa- 
tum divinae omnipotentiae sunt possibilia reducta in actum. Ergo. — Resp Dist. mai.: 
Reducta in actum collectim, conc.; divisim, nego. Contradist. min. 

5. Atqui possibilia habent actum collectim. Probo.  Possibilia sunt intellecta ab 
intellectu divino. Atqui possibilia intellecta ab intellectu divino habent actum col- 
lectim. Ergo. — Resp. Conc. mai.; dist. min.: Et ille actus se tenet ex parte rei in- 
tellectae, »ego; ille actus se tenet unice ex parte modi intelligendi, conc. D ist. consq. 


Ad 365. Aristoteles „ostendit, quid sit infinitum, excludens quorundam falsam 
definitionem.... Dixerunt enim quidam quod infinitum est extra quod nihil 
est, sed e contra dicendum est quod infinitum est cuius est semper aliquid 
éxtra (Où yàp o(1 unóév Ew, àAA ov àcei T1 Ew oti, TODTO &neipòv &oTiv; Phys. 
Ill 6, 207 al. S. Thom. lect. 11 n. 1 2). — Ibidem Aristoteles distinguit infinitum 
actu et infinitum potentia, atque negat infinitum actu secundum quantitatem (TÒ ò 
u£ygOo Tı uév KaT évépyeiav ook £&oTiv Omreipov, eipnrai: 206 a 16), admittit autem 
infinitum potentia per additionem et divisionem  interminatam (206 a 15 18. Cf. 


S. Thom., In Phys. Ill lect. 10). — S. Thomas: «Privative ... dicitur infinitum 
quod natum est habere finem et non habet: tale autem infinitum non invenitur nisi 
in duantitatibus (Pot. 1, 2). — «Alio modo dicitur infinitum negative, id est 


quia non habet finem ; et sic indivisibilia dicuntur infinita, ut punctum et unitas, 
quia non sunt finita (Qdl. X a. 4 ad 2; cf. S. th. III 10, 3 ad 1). — ,Dicitur infini- 
tum potentia quod semper in successione consistit, ut in generatione corporum 
et in divisione continui, in quibus omnibus est potentia ad infinitum, semper uno 
post aliud accepto. Actu autem infinitum, sicut si poneremus lineam terminis 
čarentem (Ver. 2, 10). — «Infinito simpliciter et quoad omnia, nihil est 


286 B. Philosophia naturalis specialis. De ente mobili in specie. 


maius: infinito autem secunduin aliquid determinatum, non est aliquid inaius 
m illo ordine, potest tamen accipi aliquid maius extra illum órdinem (S. th. III 10, 
3 ad 3; cf. I q. 7; I Dist. 43, 1 a. 1; C. g. I 28 43; Ver. 29, 3; Qdl. Ill a. 3; Comp. 
18-20). 

Ad 366. ,Postquam Philosophus ostendit non esse corpus sensibile infinitum 
facta suppositione, quod sint elementa finita, hic ostendit idem simpliciter absque 
omni S$uppositione et concludit „quod manifestum est nullum corpus actu infinitum 
ésse (OTi uv oüv ivepftiq obk oti owua ürr€ipov, pav€poóv ex TobTov: Phys. HI 5, 
206 a 7. S. Thom. lect. 9 n. | 12). — Idem Aristoteles ostendit in De caelo 1 osqq. 
(cf. S. Thom. lect. 9sqq.) et Met. XI 10 (cf. S. Thom. lect. 10). — S. Thomas in S. th. 
| 7, 2 ostendit ,quod aliquid praeter Deum potest esse infinitum secundum quid, sed 
non 8impliciter Nam „formae creatae non receptae in materia, sed per se subsi- 
stentes, ... erunt quidem infinitae secundum quid, inquantum ... non terminantur 
... per aliquam materiam : sed quia forma creata sic subsistens habet esse, et non 
est suum esse, necesse est quod ipsum eius esse sit receptum et contractum ad de- 
terminatam naturam. Unde non potest esse infinitum ğimpliciter (cf. I 50, 2 ad 4; 
75,5 ad 4; I Dist. 43,1 a. 2; Ver. 2,2 ad 5). — S. th. 17, 3 demonstrat S. Thomas 
nihil creatum esse infinitum secundum magnitudinem, quia .corpus naturale aliquam 
formam substantialem habet determinatam : . .. [ad quam] necesse est quod . . . con- 
sequantur determinata accidentia; inter quae est quantitas [determinata].... Corpus 
[autem) mathematicum ... oportebit quod habeat aliquam figuram. Et sic erit fini- 
tum. — Ibidem a. 4 hoc probat S. Doctor: .Impossibile est esse multitudinem in- 
finitam ctu. .Nulla [enim] species numeri est infinita: quia quilibet numerus est 
multitudo mensurata per unum. ... Item ... omne creatum sub aliqua certa in- 
tentione creantis comprehenditur. .. . Unde necesse est quod sub certo numero om- 
nia creata Comprehendantur. Cf. Il] 10, 3 per tot.; Qdl. IX a. 1 ; XII n. 2; II Dist. 
l,l a. 5 ad 3sq. in contrar.; Ver. 2, 9sq.; text, ad 365 et 370 indicatos. 


THESIS XX: Mundus ex natura sua in aeternum durabit; neque ab- 
solute repugnat mundum ab aeterno exstitisse. Processus vero mun- 
danus, qui in activitate corporum ad invicem consistit, non potest in 
aeternum durare neque ab aeterno esse. 


loannes a S. Thoma, Philosophia nat. q. 24. Urráburu, Instit. philos.: Cos- 
mologie I, disp. 2, cap. 3, a. 3. Esser. Die Lehre des hl. Thomas von Aquin fiber 
die Müglichkeit einer anfangslosen Schüpfung. Anselm Hohner, Das Schfipfungs- 
problem bei M. Maimonides, Alb. Magnus und Thomas von Aquin. E. Rolfes, Die 
Kontroverse fiber die Mfiglichkeit einer anfangslosen Schfipfung, in Philos. Jahrb. X 
(1897). 


369. St. qu. 1. Supponimus mundum ex natura sua ab aeterno non 
esse, cum sit ens contingens et secundum doctrinam divinitus reve- 
latam sit creatus in tempore. Aristoteles docuit mundum ab aeterno 
esse. In Top. I9 tamen inter problemata dialectica ponit quaestio- 
nem, sitne mundus ab aeterno.  Scholastici omnes secundum doc- 
trinam divinitus revelatam tenebant mundum de facto in tempore 
creatum esse. Circa possibilitatem vero creationis ab aeterno in 
diversas abierunt. sententias. Ali (S. Bonaventura) ut impossibilem 
reputabant creationem ab aeterno, ali ut possibilem, aut saltem do- 
cebant nobis non apparere evidentem repugnantiam in creatione ab 
aeterno. Ita S. Thomas. 

2. Quaestio haec de inceptione mundi in tempore alicuius momenti 
est pro methodo apologetica. S. Thomas monet: „Mundum  incepisse 

est credibile, non autem  demonstrabile vel scibile. Et hoc utile est 
ut consideretur, ne forte aliquis, quod fidei est, demonstrare prae- 
sumens, rationes non necessarias inducat, quae praebeant materiam 
irridendi infidelibus existimantibus nos propter huiusmodi rationes 
credere, quae fidei &Ssünt (s. th. I 46, 2). Ideo etiam in probanda 
exsistentia Dei ab inceptione mundi in tempore abstrahendum est. 

3. Tertia pars thesis mundum non-viventium tantum spectat, qua- 
tenus sibi relinquitur, et activitatem corporum, qua agunt inter se 
alterando et movendo mechanice. 


370. Prob. th. I p. (Mundus ex natura sua in aeternum durabit) ex 
incorruptibilitate materiae primae. Materia prima, tamquam ultimum 
substratum omnis generationis et corruptionis, est ingenerabilis et in- 
corruptibilis. Sicut non oritur nisi per creationem, ita non desineret 
nisi per annihilationem. Quare ex se postulat semper perdurare in 
esse. Sed exinde etiam mundus corporeus ex natura sua est durationis 
perpetuae. Corpora quidem corruptibilia sunt, sed in corruptione 
substantiae corporeae materia prima remanens semper acquirit aliam 
formam. 


Prob. II p. (Non repugnat absolute mundum ab aeterno exstitisse). 
— Mundum ab aeterno exstitisse non repugnat neque ex parte Dei 
creantis, neque ex parte actionis creativae, neque ex parte mundi 
creati. Ergo nullo modo repugnat. 

Prob. antecedens, a) Non repugnat ex parte Dei creantis, quia 
ab aeterno eandem habet potentiam quam nunc, b) Non repugnat 
ex parte actionis creativae, quia haec non est in tempore, sed in 
instanti, c) Non repugnat ex parte mundi creati, quia iam ab 
aeterno possibilis est ac proinde creabilis. 

specialis difficultas in eo est, quod mundus in motu positus, in quo 
datur successio, sit ab aeterno. Cum Deus sit agens per intellectum 
et voluntatem, necesse est respiciat seriem successionum omnino deter- 
minatam, ac proinde respiciat etiam membrum, quod est primum in 
hac serie. Series autem, in qua datur primum, non potest esse ab 
aeterno. Ad hoc respondetur: Sicut Deus pro futuro respicit seriem, 
quae non habet ultimum: seriem actionum, quae per totam  aeter- 
nitatem ponuntur a spiritibus creatis, ita etiam pro praeterito respicere 
potest seriem, quae non habet primum. Utraque series ex parte Dei, 
in cognitione et actione divina, habet plenam  actualitatem et deter- 
minationem, quamquam utraque series objective in se est indeter- 
minata, haec ,a parte šğřte illa ,a parte post“. 


Prob. III p. (Processus mundanus non potest in aeternum durare 
neque esse ab aeterno). — Processus mundanus in tensione energiarum 
consistit finita, quae iugiter minuitur. Atqui processus mundanus, qui 

in tensione energiarum consistit finita, quae iugiter minuitur, in aeter- 
num non durabit neque est ab aeterno. Ergo. 

Prob. niai. Processum mundanum in tensione energiarum consistere, 
quae iugiter minuitur, patet ex th. XVII, coroll. 2; hanc tensionem 
esse finitam, tum extensive tum intensive, patet ex th. XIX. 

Prob. min. Processus mundanus in aeternum non durabit. 
Aequilibrio enim constituto omnis corporum actio, quam inter se exer- 
cent, alterando et movendo mechanice, cessabit. Processus mundanus 
non est ab aeterno, secus iam dudum finitus esset. 


37]. Coroll. Ergo mundum incepisse in tempore non potest probari 
ex ratione. Fide tamen tenemus mundum in tempore creatum esse. 
Mundum incepisse in tempore significat durationem mundi habere ini- 
tium seu esse terminatam ,a parte ante", ac proinde numerari posse 
determinatum tempus (dicamus tot milia annorum), quod defluxerit a 
creatione mundi usque adhuc. 


372. Schol. Si mundus esset ab aeterno, non haberet principium in- 
ceptionis in duratione, haberet tamen principium originis et 
causalitatis, ac proinde non-esse praecederet esse mundi non 
duratione, sed natura. Et ita differret duratio mundi aeterna ab 
aeternitate Dei, quia haec non solum caret initio durationis sed etiam 
causalitatis et originis ab alio et est tota simul; duratio vero mundi 
(ab aeterno exsistentis) non est tota simul, quia mundus mutabiliter 
durat. Quare haec duratio aeterna tempus esset, cui accideret non 
habere initium et coexsistere aeternitati „a parte ante". 


373. Obi. Contra II p. 1. Mundus ab aeterno exsistens (etsi in statu quietis tan- 
tum) non haberet principium. Atqui mundum non habere principium repugnat. 
Ergo. — Resp. Dist. niai.: Non haberet principium inceptionis in duratione, conc. 
principium originis et causalitatis, nego. Contradist. m in. 

2. Atqui repugnat etiam mundum non habere principium inceptionis in duratione. 
Probo. Mundus, qui non habet principium inceptionis in duratione, semper est. At- 
qui repugnat mundum semper esse. Ergo. — Resp. Dist. niai.: Non-esse non prae- 
cedit esse duratione, cone.; natura, nego. Contradist. min.: Id est non-esse non prae- 
cedere esse neque duratione neque natura, cone.; duratione tantum, nego. 

3. Atqui repugnat etiam non-esse mundi non praecedere esse duratione, seu re- 
pugnat mundum secundum durationem ab aeterno esse. Probo. Mundo ab aeterno 
exsistenti conveniret proprium Dei: aeternitas. Atqui hoc repugnat. Ergo. — Resp. 
Dist. mai.: Duratio mundi esset aeternitas divina, nego; esset tempus, cui accideret 
non habere initium, conc. Contradist. min. 

Contra III p. 1. Processus rerum quae in aeternum durare et ab aeterno esse 
possunt, potest ipse in aeternum durare et ab aeterno esse. Atqui processus mun- 
danus est processus rerum quae in aetemum durare et ab aeterno esse possunt. 
Ergo. — Resp. Dist. mai.: Si activitas rerum in aetemum durare et ab aeterno esse 
potest, conc.; si non potest, nego. Contradist. min.: Est processus rerum, quarum 
activitas in aetemum durare et ab aeterno esse potest, nego; quarum activitas in 
aeternum durare et ab aeterno esse non potest, conc. 

2. Atqui activitas corporum ab aeterno esse et consequenter etiam in aetemum 
durare potest. Probo. Activitas corporum ab aeterno esse et in aetemum durare potest 

exsistente ab aeterno tensione energiarum. Atqui ab aeterno potest exsistere tensio 


energiarum. Ergo. — Resp. Dist. niai.: Exsistente tensione infinita, transeat (prop- 
ter II p.); exsistente tensione finita, nego. Contradist. min.: 


Potest exsistere tensio 
infinita, nego; finita, conc. 


Ad 370. Aristoteles late disputat de duratione mundi I De caelo c. 10— 12. 
Concludit: OvT£ yéyovgev ò xà oùpavò oür £&vó£&yxerai oOapr]vai, kaO0órrep Tiv&£ qaoiv 
QbTOv, AAA &oTriw el «xai àiói0 , àpxr|v uév kai TEAEUTI]V ODK £xov TOD 7ztavTO aiovo , 
ixov ð xai ept£xov &v abTy TOv Qmeipov xpoóvov: l.c.II 1, 283b 26). Ad quae 
S. Thomas: ,Dicit . . . quod ex praemissis possumus accipere credulitatem quod 
totum caelum neque sit factum neque contingat ipsum corrumpi, sicut quidam dicunt. 
Dicit autem totum caelum esse ingenitum et incorruptibile, eo quod maxima pare 
corporum mundi est substantia caelestis corporis, quod est ingenitum et incorrupti- 
bile per modum, quo in primo libro probatum est. ... Et est notandum quod dicit : 
Caelum omne non est factum'; sed non dicit: .neque corruptum4, sed: ,neque con- 
tingit corrumpi', propter illos, qui dicebant mundum ex natura sua esse corrupti- 
bilem, et tamen numquam corrumpetur propter voluntatem Dei; et ideo signanter 
dicit: .quemadmodum quidam dicunt Sed probatum est supra quod est unum tan- 
tum et sempiternum .. .; ita scii, quod non habet principium neque finem .totius 
aeterni', idest totius suae durationis infinitae. Et ne aliquis putaret mundum cor- 
poreum sic dici aeternum sicut Deus, cuius esse et vivere est totum simul, scii, abs- 
que successione prioris et posterioris, subiungit: .habens autem infinitum tempus ; 
quia scii, eius duratio extenditur secundum successionem temporis. Non tamen 
totus mundus habet hoc modo durationem temporalem, sicut aliquod singulare gene- 
rabile et corruptibile, cuius duratio comprehenditur a tempore, non tamen continet 
tempus: sed tempus continetur a toto mundo, tum quia tempus non extenditur 
ultra durationem mundi, tum quia tempus causatur ex motu primi corporis mundi, 
ut in IV Phys. habitum est. Unde tempus continetur a mundo sicut effectus a causa. 
Habet autem tempus quod mensuret motum caeli, non quidem inquantum continetur 
ab eo sicut effectus a causa (non enim continens mensuratur per contentum, sed e 
converso): sed hoc, inquam, habet tempus, inquantum est imago quaedam derivata 
ab aeternitate divina, sicut et Boéthius dicit: ,qui tempus ab aevo ire fubes Haec 
igitur, quae dicta sunt, non solum credibilia redduntur per rationes supra positas, 
sed etiam per opiniones aliter dicentium, qui attribuunt mundo generationem et cor- 
ruptionem. Si enim ita sit, quod et contingit mundum sic se habere sicut nos di- 
cimus, absque hoc quod aliquod inconveniens sequatur, non autem contingit se 
habere secundum modum quo ili dicunt mundum factum esse, hoc iam habebit 
magnam  inclinationem', idest magnam vim persuasivam, ad hoc quod aliquis 
credat immortalitatem caeli et sempiternitatem ipsius. ... Ex hoc autem, quod hic 
dicit, apparet quod Aristoteles induxit praedictas rationes ad probandum sempiterni- 
tatem mundi, non tamquam ostendentes ex necessitate quod mundus non incoeperit, 
sed tamquam ostendentes quod non incoepit illo modo, quo ab aliis incoepisse pone- 
batur" (In De caelo et m. II lect. 1 n. 2; cf. I lect. 6 et 29; In Phys. VIII lect 2; 
In Met. XII lect. 5; II Dist. 1, 1 a. 5; C. g. I 31—38; Pot. 3a. 13 14 17; Qdl. 111 
a. 3l ; XII a. 7 ; Op. [27] De aet. mundi; Comp. 98 99; S. th. 142, 2; 46, 1 et 2). — 
S. Thomas ad obiectionem (8): »Si mundus et generatio semper fuit. . . . infinitae 
animae humanae nunc essent actu: quod est impossibile", respondet: .Consideran- 
dum quod haec ratio particularis est. Unde posset dicere aliquis quod mundus fuit 
aeternus, vel saltem aliqua creatura, ut angelus; non autem homo. Nos autem in- 
tendimus universaliter, an aliqua creatura fuerit ab aeterno" (S. th. I 46, 2). 


Gredt, Elem. philo». I. Ed. 7. 


PARS II. 


DE GENERATIONE ET CORRUPTIONE SEU 
DE ENTE MOBILI MOTU ALTERATIONS. 


Joannes a S. Thoma, Cursus philos.: Philos, nat., pars IIl. CGoudin, Philo- 
sophia: Physica, pars III. 


CAPUT Il. 


DE IPSA GENERATIONE ET CORRUPTIONE. 


S 1. Quid sit generatio, et quotuplex sit. 


374. Quid sit generatio. — Generatio definitur: transitus seu mutatio, 
qua subiectum aliquod reale transfertur de non-esse ad esse. Genera- 
tioni opponitur corruptio, quae est mutatio, qua subiectum reale 
transfertur de esse ad non-esse. 


375.  Quotuplex sit generatio. — Generatio dividitur in generationem 
substantiae et generationem accidentis; nam etiam accidens 
generari potest, cum accipit esse per transmutationem ex non-esse et 
non per transmutationem ex contrario (per motum successivum altera- 
tionis). Generatio substantiae est mutatio materiae a privatione formae 
substantialis ad formam substantialem. 

Generatio substantiae potest esse generatio simpliciter vel se- 
cundum quid tantum. Generatio substantiae est generatio sim- 
pliciter, per quam habetur esse simpliciter et ultimate completum, secus 
erit secundum quid. Generatio secundum quid est aut generatio se- 
minis seu cellularum germinalium (cf. n. 452) aut aggeneratio. Ag- 
generatio est generatio novae partis substantialis. Aggeneratio potest 
esse aut ab 1ntrinseco aut ab extrinseco, per iuxtapositionem. 
Aggeneratio est ab intrinseco, cum aliqua substantia sua activitate 
sibi acquirit seu sibi assimilát partem, id quod non fit nisi in viventibus 
per nutritionem.  Aggeneratio est ab extrinseco, cum substantiae alicui 
adiungitur pars ab agente extrinseco. Qua in re parum refert, utrum 
pars iam exsistens adiungatur, ut cum duae partes ferri in unam sub- 
stantiam conflantur, producta perfecta continuitate, an per mutationem 
substantialem producatur tamquam continuata alteri parti, ut cum vir- 

tute electrica resolvitur aqua et pedetentim ad partes oxygen aut 
liydrogenii iam productas accedunt seu aggenerantur aliae partes. Gene- 
ratur enim nova substantia, cui accidit esse partem, quia oritur iuxta- 
posita seu continuata alteri parti. 


| 
376. Quomodo contingat processus generationis substantialis. — Ad 


generationem substantialem praerequiritur alteratio et corruptio (cf. 
n. 253, 3). Secundum ea, quae generaliter stabilivimus (th. VIII) de 
actione et passione, triplex distinguenda est alteratio, triplex gene- 
ratio: alteratio-actio in agente seu generante, motus altera- 
tionis et alteratio-passio in passo; generat.10o-actio in gene- 
rante, motus generationis et generatio-passio in passo. Non 
est distinguenda generatio-actio a corruptione-actione, ac proinde nec 
generatio-passio a corruptione-passione. Nam etsi generatio et cor- 
ruptio est duplex mutatio substantialis in passo, ei tamen non re- 
spondet duplex actio (ac proinde neque duplex passio). Actio enim 
eadem, quae per se est generativa novae substantiae, per accidens est 
corruptiva veteris: generatio unius est corruptio alterius. Nec potest 
privatio seu negatio terminare per se actionem positivam. 


377. Generatio est actio realiter distincta ab alteratione. — Nam gene- 
ratio est causalitas, in virtute cuius ortus novae substantiae seu „fieri 
substantiae dependet a generante, cum alteratio non sit nisi produc- 
tiva motus accidentalis. — Quomodo potentiae agendi substantiae seu 
potentiae generativae, cum accidentia sint, substantiam possint pro- 
ducere novam, infra explicabitur n. 430, 3. 


Ad 374. Aristoteles in VIII Phys. c. 7 docet omnes motus et mutationes ex 
oppositis in opposita esse sicut generatio et corruptio ens ac non ens terminos ha- 
bent (Ievéosei uv xai qO0opop TÒ ðv kat TÒ ur ðv pori: 261 a34; cf. S. Thom. 1. c. 
lect. 15 n. 2. De gen. et corr. I 4, 319 b 14 [cit. ad 382]). 

Ad 375. Aristoteles in I De gen. et corr. c. 4 et 5 distinguit generationem 
simpliciter dictam, alterationem, accretionem (yévgeot , àAAoiwo:r, abxynot ), et docet 
eas non solum obiecto, sed etiam modo differre: 'H u&v k vTob$Og cı  ràO& uerapoAr, 
oiov Kk OÓvvàuetr oboia ei £vrEAEXyeiu oboiav, yéveoi  &oriv: c. 5. 320a 12; cf. sqq. 
et S. Thom. lect. 10 sqq. 

Ad 376. Aristoteles: Tò aoT0 oti yévgoi  uév TOvOIÓI qOopà ð TovOi, kai 
O0opà uév rovOi yéveoti 0€ vTovOi (De gen. et corr. 1 3, 318 a 29. Cf. S. Thom. 1. c. lect. 7*. 

Ad 377. S. Thomas: „Si formae accidentales quae sunt in rebus corporalibus 
habent proprias actiones, multo magis forma substantialis habet aliquam propriam 
actionem. Non est autem eius propria actio disponere materiam: quia hoc fit per 
alterationem, ad quam sufficiunt formae accidentales. Igitur forma substantialis gene- 
rantis est principium actionis ut forma substantialis introducatur in Éeneratum 
(C. g. III 69). 


§ 2. De termino generationis. 


378. Terminus generationis quadruplex: forma substantialis, natura 
totalis composita ex materia et forma, suppositum seu persona, pro- 
prietates. Suppositum est terminus qui generationis, quia est id, 
quod simpliciter est et simpliciter fit; forma substantialis et natura 

totalis sunt terminus „quo“, quia sunt ea, quibus est suppositum; proprie- 
tates sunt terminus secundarius, quia coniproducuntur cum substantia 
tamquam necessaria sequela eius. 


379. "Terminus generationis in generatione hominis. — Sufficit for- 
mam uniri materiae per generationem ad hoc, ut sit terminus ,quo' 
generationis. Nam forma terminat generationem, inquantum per eam 
constituitur genitum. Ut autem aliquid sit genitum per formam, non 
est necesse, ut ipsa per generationem producatur seu accipiat esse, sed 
satis est, ut accipiat in esse. Quare etiam in generatione hominis 
anima seu forma est terminus ,quo" generationis. Licet enim non 
fiat per actionem generativam, unitur tamen per ipsam materiae. Ideo 
anima rationalis dependet a generatione non quantum ad esse suum, 
sed quantum ad inesse, 1. e. dependet non ut sit, sed ut materiae unita 
sit: prioritate naturae habet esse per creationem, antequam habeat 
inesse per generationem, quo differt a ceteris formis informantibus, 
quae non accipiunt esse nisi in corpore et cum corpore. 


380. Terminus corruptionis. — Terminus „quo“ corruptionis est 
privatio formae et naturae pereuntis, terminus ,qui' est suppositum 
corruptum; interitus proprietatum, sublata forma substantiali, est ter- 
minus secundarius corruptionis. Nam sic se habet proportionaliter 
corruptio in corrumpendo sicut generatio in generando. 

A( 378sqq. Aristoteles docet generationem proprie non esse formae nec es- 
sentiae, sed compositi: Met. VII 8, 1033 b 5; S. Thom. lect. 7 (supra ad 253sq.). — 
S. Thomas: «Terminus generationis in creaturis potest accipi dupliciter sicut 
etiam et principium. Dicitur enim principium generationis ipsum generans; et huic 
principio correspondet sicut terminus ipsum genitum. Dicitur etiam principium gene- 
rationis a quo incipit generatio, et hoc modo principium vel initium generationis 
est privatio formae inducendae, et huic principio terminus oppositus est forma per 
generationem . inducta.| (1 Dist. 5, 3 a. un.)). — «Nativitas tamquam subiecto proprie 


nascendi, attribuitur personae vel hypostasi, non naturae. Sed sicut termino, attri- 


buitur nativitas ñaturae | (S. th. Ill 35, 1; cf. 165,4; III Dist. 8 a. 2). Cf. text, ad 
382. 


$ 3. De processu generationis, prout est resolutio usque ad materiam 
primam. 


THESIS XXI: In generatione substantiali, cum corruptione veteris 
substantiae producitur nova, fit resolutio usque ad materiam primam, 
nulla remanente forma neque substantiali neque accidentali. 


381. St. qu. 1. Circa resolutionem substantiae, quae in processu 
generationis corrumpitur, triplex est sententia. Prima est eorum, qui 
docent remanere aliquam formam substantialem. Hanc sententiam 
tenet Avicenna (980— 1037), qui largitur materiae quandam formam 
substantialem sibi coaevam, quam vocat formam corporeitatis; 
hanc dicit remanere eandem numero post quamlibet corruptionem. 
Scotus corporeitatis formam in viventibus posuit, quam docuit re- 

manere recedente anima. Etiam S. Albertus tenet remanere formam 
substantialem, cum doceat manere formas elementorum in mixto sub 
forma mixti, quae nova oritur. Secunda sententia concedit nullam re- 
manere formam sSsubstantialem, asserit tamen accidentia quaedam 
eadem numero, quae fuerant in composito corrupto, remanere in com- 
posito genito. [ta Suarez. Tertia sententia, thomistica, tenet materiam 
denudari omni forma, tum substantiali tum accidentali, ac proinde fieri 
resolutionem usque ad materiam primam. Quam sententiam pro- 
pugnat thesis nostra. 

2. Cum docemus fieri resolutionem usque ad materiam primam, non 
contendimus, ut per se patet, materiam primam per aliquod tempus 
manere sine forma, sed dicimus, corrupta seu recedente vetere forma 
substantiali cum accidentibus suis, statim a generante produci novam 
formam substantialem et nova accidentia ei respondentia. 


382. Prob. th. I p. (Nulla remanet forma substantialis). — Si in quolibet 
composito ex materia et forma non potest esse nisi una forma sub- 
stantialis, in generatione substantiali nulla remanet forma substantialis. 
Atqui in quolibet composito non potest esse nisi una forma substan- 
tialis, ut patet ex th. V, coroll. 6. Ergo. 


Prob. II p. (Nulla remanet forma accidentalis). — Nulla remanente 
forma substantiali nulla remanet forma accidentalis. Atqui nulla re- 
manet forma substantialis. Ergo. 

M in. patet ex I parte. — Prob. niai. Sublata causa formali tollitur 
etiam effectus formalis, tum primarius tum secundarius; nam causa 
formalis est id, quo est effectus formalis tum primarius tum secun- 
darius, i. e. unde iugiter dependet in esse. Atqui forma substantialis 
est causa formalis accidentium, qua sunt seu sustentantur in esse. 
Ergo. — Prob. min. Causa formalis subsistendi, qua substantia 
subsistit, est etiam causa formalis substandi, qua substantia substat 
accidentibus seu sustentat accidentia in esse. Atqui forma substantialis 
est causa formalis subsistendi, quia dat subsistentiam. Ergo. 

Aliis verbis: effectus formalis primarius formae substantialis est dare 
subsistentiam et reddere substantiam subsistentem, effectus formalis se- 
cundarius est reddere substantiam substantem accidentibus (cf. n. 179). 

Nec potest dici materiam remanentem sustentare accidentia. Ma- 
teria enim ut pura potentia est incapax subsistendi, ergo etiam sub- 
standi. Similiter dici non potest accidentia sustentari a forma sub- 
stantiali et a subsistentia immediate subsequent!, quia haec subsistentia 
et haec forma non possunt continere eundem numero effectum, quem 
continet forma et subsistentia corrupta (cf. n. 326 775sqq.). 


383. Coroll. 1. Ergo accidentia, quae videntur remanere, ut quantitas 
et figura in cadavere, non sunt eadem numero, sed eadem specie 
tantum et similia. 

2. Ergo neque dispositiones praeviae remanent. —  Disposi- 
tones praeviae dicuntur accidentia actione alterativa inducta in sub- 
iecto corrumpendo, quae hoc subiectum praeparant ad amittendam 
veterem et ad acquirendam novam formam substantialem. Hae dis- 
positiones dicuntur tamen remanere virtualiter, id quod non signi- 
ficat remanere aliquam virtutem, i. e. aliquod accidens, sed materiam 
in virtute harum dispositionum pereuntium esse satis dispositam ad 
statim suscipiendam novam formam substantialem cum accidentibus ei 
respondentibus. Non enim potest perveniri ad generationem nisi per 
viam extensam alterationis, qua generans tendit ad introducendum 


in subiectum corrumpendum dispositiones convenientes substantiae gene- 
randae. 


384. Schol  Diüspositiones proximae praeparant materiam ad 
formam terminative, et tamen causantur a forma in ordine causae for- 
malis et secundum dependentiam in esse. — JDistinguuntur disposi- 
tones praeviae et proximae. Praeviae dispositiones insunt in sub- 
stantia corrumpenda, proximae vero in substantia generata. 
Dispositiones praeviae sunt accidentia, quibus magis magisque accedi- 
tur, progrediente alteratione, ad dispositiones proximas, quae iam per 
generationem simul cum nova forma substantiali producuntur in sub- 
stantia generanda. Ita cum dispositio proxima elementi chimici, quod 
analysi chimica generatur, sit qualitas specialis in gradu intensissimo, 
quem centenario numero designare possumus, nonagesimus nonus gra- 
dus huius qualitatis tamquam dispositio praevia producitur alteratione 
in mixto corrumpendo, centesimus vero gradus tamquam dispositio 
proxima iam in nova substantia generanda, in elemento producitur gene- 
ratione simul cum nova forma substantiali. Dispositiones proximae 
sunt accidentia propria, quibus proxime dispositum est subiectum ad 
habendam formam substantialem his accidentibus respondentem. Quare 
haec accidentia terminative praeparant materiam ad formam substan- 
tialem (sunt consummatio dispositionum praeviarum), ac proinde in or- 
dine causae materialis dispositivae praecedunt formam sub- 
stantialem. Sed eadem accidentia causantur a forma substantiali et 
subsequuntur eam in ordine causae formalis et secundum depen- 
dentiam in esse. Causae sunt sibi invicem causae. Cum enim effectus 
formalis primarius formae substantialis sit dare esse substantiale 
et esse substantiale specificum, effectus secundarius est dare sub- 
stantiae esse accidentale specificum seu accidentia propria et 
horum sustentationem in esse. Forma enim substantialis est id, quo sub- 
stantia habet haec accidentia et quo ea in esse sustentat. 


385. Obi. 1. In generatione substantiali, in qua manent elementa, ex quibus fit 
generatio, non fit resolutio usque ad materiam primam. Atqui in generatione sub- 


stantiali manent elementa. Ergo. — liesp. Dist. mai.: In qua elementa manent actu, 
conc.; ln qua manent virtualiter tantum, nego. Contradist. m in. 

2. Atqui si elementa manent virtualiter, non fit resolutio usque ad materiam 
primam nulla remanente forma. Probo. Si elementa manent virtualiter, manent 
formae accidentales elementorum. Atqui si manent formae accidentales elementorum, 
non fit resolutio usque ad materiam primam nulla remanente forma. Ergo. — Resp. 
Dist. mai.: Formae accidentales eaedem numero, nego; eaedem specie tantum, conc. 
Contradist. m in. 

3. Atqui manent eaedem numero formae accidentales. Probo. Manent dispositiones 
praeviae, quibus materia disponitur ad novam formam substantialem suscipiendam. 
Atqui dispositiones praeviae remanentes sunt eaedem numero formae accidentales 
remanentes. Ergo. — Resp. Dist. mai.: Manent formaliter tamquam eadem numero 
accidentia, nego; manent virtualiter, i. e. manet materia transcendentaliter determi- 
nata ad novam formam substantialem et ad novas formas accidentales (ad disposi- 
tiones proximas), conc. Contradist. min. 

Ad 382. Aristoteles „dicit, quando est transmutatio non solum secundum 
passiones, sed etiam secundum totam rei substantiam; inquantum scii, materia ac- 
cipit aliam formam substantialem; ita scii, quod non maneat ali- 
quod sensibile [scii, aliquod accidens], quasi sit idem subiectum numero ens 
actu; puta quando ex toto semine generatur totus sanguis, aut ex toto aére genera- 
tur tota aqua, nulla congregatione aut segregatione interveniente, ut Democritus 
posuit: talis transmutatio est unius generatio et alterius corruptio  ('Orav b’ óAov 
uerapàAAqn uñ oómxouévovro aio0nroó TivÓ (€  úmoKkauėvov TOD QUTOD, .. y^v&£OI 
nón TO To1i0bTOv, ToD ë q0opà; De gen. et corr. 14, 319 b 14. S. Thom. lect. 10 
n. 3). — S. Thomas: ,Non manet idem numero [accidens in generato et corrupto]: 
sed id quod prius erat, corrumpitur per accidens corruptione subiecti, recedente 
forma, quae prius erat principium talis accidentis; et advenit simile accidens, con- 
sequens formam de novo É&dvenientem (1. c. n. 60). — Ad quaestionem, ,utrum anima 
intellectiva uniatur corpori mediantibus dispositionibus Zccidentalibus respondet: 
„Si anima intellectiva unitur corpori ut forma substantialis, sicut iam supra dictum 
est, impossibile est quod aliqua dispositio accidentalis cadat media inter corpus et 
animam, vel inter quamcumque formam substantialem et materiam $uam (S. th. I 
76, 6; cf. Spir. creat, a. 3 ad 19; Q. d. an. a. 9 ad 5). 


§ 4. De generatione individui seu de principio individuationis. 


Caietanus, De ente et essentia, c. 2. Sal manti censes, Cursus theol. I, 
tract. 1. Gio finer, Das Prinzip der Individuation. 


THESIS XXII: Principium individuationis substantiarum corporea- 


rum est materia signata quantitate, 1. e. materia conotans quantitatem 
interminatam. 


38p. St. qu. 1. Individuum definitur a S. Thoma: „quod est in se 
indistinctum, ab aliis vero distinctum" (S. th. I 29, 4). Cum individuum 
dicitur ,in se indistinctum", hoc intelligitur absolute. Nam nindividuum 
est quod non dividitur ulterius nec formali nec materiali differentia 
(S. Thorn., In Met. X lect. 2). Quare unitas individualis seu numerica 
est unitas absolute et simpliciter; cf. n. 152sq. Sicut omnis 
unitas, ita numerica duo dicit: entitatem et huius indivisionem. Unitas 
igitur numerica eam dicit entitatem seu illum entis statum, vi cuius 
ens respuit a se quamcumque divisionem seu communicabilitatem 
cum inferioribus. Qui status sane in rebus omnibus, quae intra eandem 
speciem multiplicabiles sunt (id quod saltem in rebus materialibus, quae 
experientiae nostrae subsunt, contingere videmus), aliquid positivi super 

quidditatem superaddit, quo quidditas distinguatur a quidditate mere 
numerice, salva unitate specifica, neque his quidditatibus immediate 
per seipsas convenit, ut docuerunt Nominalistae. Si enim quidditas 
immediate per seipsam sine superaddito habet illam perfectionem, in 
virtute cuius est incommunicabilis (sicut Thomistae docent de angelis), 
quidditas immediate per seipsam ex principiis quidditativis est distincta 
ab alia quacumque nec datur communitas specifica. Hoc positivum 
superadditum | quidditati est differentia numerica harum rerum seu 
earum individuatio, principium individuationis formale earum, seu id 
quo formaliter constituuntur individua, quasi ultimus gradus meta- 
physicus earum. Et cum constet gradus superiores omnes e sola forma 
tamquam ex prima radice et ultimo principio oriri, quaeritur, ex qua 
radice, ex quo principio oriatur hic ultimus gradus. Quae quaestio est 
de principio individuationis radie ali seu de prima causa, unde pro- 
veniat in re haec ultima distinctio. 

2. Suarez| docet principium hoc individuationis esse ipsam rei enti- 
tatem absolute, ac proinde unamquamque individuam entitatem per 
seipsam absolute esse suae individuationis principium; quare materia 
individuatur per se, similiter forma et integra substantia ex ipsis con- 
flata. Secundum Scotum principium individuationis est ,haecceitas", 
ultima forma superaddita naturae ab eaque distincta actualiter. forma- 
liter ex natura rei. Ali individuationem ex forma, sive substantiali 
sive accidentali, alii ex exsistentia derivare conati sunt. 

secundum Thomistas principium individuationis est materia si- 
gnata quantitate, i. e. distincta seu divisa per quantitatem. Et 
dicitur haec quantitas 1ntermuinata, i. e. abstrahens a determinata 
magnitudine et figura (quia haec in individuo saepe variantur, eodem 
manente individuo), et sumpta praecise, inquantum distinguit se per 
seipsam pure numerice a quacumque alia quantitate fundans ordinem 
sui ad quamcumque aliam quantitatem secundum distinctionem mere 
numericam. Contra Thomistas aliquos, qui hanc signationem  quanti- 
tatis ex quantitate actu informante et inhaerente repetunt (ita Fer- 
rariensis, 1474— 1528), dicimus eam in conotatione seu relatione 
transcendental! materiae ad quantitatem interminatam consistere. [n 
instanti enim generationis materia vi dispositionum . praeviarum dicit 
ordinem ad novam formam et accidentia novi compositi, quae acciden- 
tia in ordine causae materialis dispositivae iterum praecedunt formam 
suntque dispositiones proximae ad eam; et inter ipsa accidentia quanti- 
tas ut primum accidens cetera praecedit tamquam dispositio ad ea. 


Materia enim non est disposita ad hanc numero formam, nisi quia est 
disposita ad hanc quantitatem, sicut non est disposita ad hanc speciem 


formae, nisi quia est disposita ad accidentia, quae hac specie requirun- 
tur. Ideo materia iam intelligitur distincta et divisa, antequam quanti- 


| Metaph. disp. 5, sect. 1, n.4sqq. 

tas actu adsit, immo antequam adsit nova forma substantialis gene- 
randa, inquantum vi dispositionum praeviarum conotat et exigit hanc 
potius quantitatem quam aliam. Ita si aqua resolvitur, materia mole- 
culae aquae in duas partes divisa est, quarum altera fit hydrogenium, 
altera oxygenium. Similiter si homo moritur, materia eius divisa est 
in multas partes secundum numerum diversarum substantiarum organi- 
carum, quae tunc oriuntur. Signatione materiae ita explicata, ipsa 
quantitas non est principium individuationis, sed conditio tantum, re- 
quisita ut materia hoc munere fungi possit, cum ii, qui hanc signa- 
tionem a quantitate actu inhaerente repetunt, quantitatem vere faciant 
comprincipium individuationis, ac proinde eorum sententia ad eam re- 
ducitur, quae individuationem ex aliqua forma accidentali deducere 
conatur. — Quantitas haec conotata, quae concurrit ad individuationem, 
dicitur 1interminata, non ita ac si materia conotaret abstractam 
quantitatem, sed quia quantitas conotata non concurrit ad individua- 
tionem secundum determinatam suam magnitudinem et figuram, sed 
unice prout est, ^er positionem, distincta et divisa ab omni alia quanti- 
tate. Ita in generatione hominis materia duarum cellularum germinalium 
signata est una quantitate continua, quae positione sua a quacum- 
que alia quantitate est divisa et distincta. 


387. Prob. th. Arg. 1 (per exclusionem). Principium individuationis 
substantiarum corporearum est aliquid substantiale, quod non supponit 
substantiam individuam, sed eam individuam constituit, et quidem ita, 
ut multiplicetur in eadem specie, seu ita ut constituatur alia et alia, 
quin varietur species. Atqui sola materia signata quantitate est aliquid 
substantiale, quod non supponit substantiam individuam, sed eam indi- 
viduam constituit, et quidem ita, ut multiplicetur in eadem specie. Ergo. 

Mai. quoad 1. p. (principium individuationis substantiarum corporea- 
rum est aliquid substantiale) ex eo patet, quod individuatio est ali- 
quid substantiale. Quamquam ex accidentibus dignoscimus individua, 
individuatio substantiarum nihilominus est aliquid. substantiale, nam 
individua substantialia substantialiter inter se distinguuntur, sunt enim 
alia et alia substantia. Ceterum accidens adveniens substantiae, quae 
est eius subiectum inhaesionis, iam supponit illam individuam, ita qui- 
dem, ut potius accidens individuetur a substantia quam substantia ab 
accidente (cf. schol. 1). 

Mai. quoad 2. p. (quod non supponit substantiam individuam) per 
se patet. — Quoad 3. p. (constituit substantiam individuam, et quidem 
ita, ut multiplicetur in eadem specie) manifesta est ex indole substan- 
tiae corporeae, quae in eadem specie multiplicatur mere numerice. 

Proh. min. Intra substantiam corpoream non invenitur nisi materia 
et forma et subsistentia et exsistentia. lam vero subsistentia 
et exsistentia non possunt esse principium individuationis, cum 
ipsa iam supponant essentiam individuam; neque forma potest esse 

principium individuationis, cum forma sit principium speciei, ideo, 
variata forma, variatur species" Contra in materia inveniuntur con- 
ditiones ad substantiam  individuandam. Materia enim non est prin- 
cipium specificationis, cum sit substratum commune, pure potentiale, 
neque materia supponit substantiam individuam, cum sit pars con- 
stitutiva ipsius essentiae substantialis corporeae. Sed materia multi- 
plicat formam et totam substantiam mere numerice, quin varietur spe- 
cies, cum forma seu principium specificationis recepta in materia non 
forrnaliter ratione sui, sed mere materialiter ratione subiecti diversi- 
ficetur; forma est alia et alia, unice quia est in alia et alia materia. 
Et simul materia ut ultimum subiectum incommunicabile impedit ul- 
teriorem multiplicationem, i. e. constituit. substantiam  individuam seu 
incommunicabilem cum inferioribus; individuum enim est incommunui- 
cabile cum inferioribus. Non enim potest substantia, quae communi- 
catione formae cum materia exoritur, iterum communicari cum aliis 
subiectis, cum aliis materiis et ita ulterius multiplicari. 

At materia, quae ita numerice distinguit et individuat substantiam 
corpoream, non est materia secundum se — materia enim secundum 
se est indeterminata et communis omnibus rebus nec proinde potest 
esse principium individuationis seu distinctionis numericae—, sed 
materia, quatenus determinatur et dividitur per ordinem ad quanti- 
tatem. Sola enim quantitas prae alis accidentibus seipsam ex essentia 
sua distinguit numerice ab alia quantitate eiusdem speciei secundum 
positionem seu secundum ordinem prioritatis et posterioritatis, quatenus 
ex essentia sua dicit partes sola positione iam distinctas numerice: 
Sicut quantitas continua dicit partes cohaerentes sola positione distinc- 
tas numerice tamquam individua partialia, ita quantitas discreta (nu- 
merus praedicamentalis) dicit partes discretas sola positione 1am distinc- 
tas numerice tamquam individua totalia. Nam sicut partes lineae 
distinguuntur inter se individualiter per positionem, ita linea a linea 
et superficies a superficie et corpus (trina dimensio) a corpore. Quanti- 
tas igitur ex seipsa habet aliquem individuationis modum2. Quare 
concurrit, ut conotata, tamquam conditio ad substantiam individuan- 
dam, quatenus distinguit secundum positionem partes materiae dividit- 
que eas ut quantitas discreta. Qua distinctione et divisione posita, 
materia tamquam ultimum subiectum fungitur munere principii indivi- 
duationis. Sua enim ipsius natura (ut ultimum subiectum) constituitur 
incommunicabilis cum quacumque altera materia, a qua est divisa, 


| Parum refert, utrum sit magna aliqua differentia an parva (possunt enim esse 


species vicinae, quae paruin inter se differunt et tamen specifice differunt); dum- 
modo proveniat a forma, est aliquid ad specificationem pertinens, quod variat spe- 
ciem. Tunc enim est aliquid, quod necessario inest et immutabiliter. 

| Quantitas ex seipsa habet aliquem individuationis modum ut quantitas intermi- 


nata et tamquam conotata et dispositio, ut inhaerens vero individuatur a subiecto 
(cf. schol. 1). 


Pars IL De gener, et corrupt, aeu de ente mobili motu alterationie. Caput I. 


ac proinde est seipsa individua et apta ad individuandam formam et 
totam substantiam. 

Arg. II (directum). Principium individuationis substantiae corporeae 
est principium, quod constituit substantiam  incommunicabilem cum 
inferioribus, multiplicando eam mere numerice intra eandem speciem. 
Atqui materia signata quantitate est principium, quod constituit sub- 
stantiam incommunicabilem cum inferioribus, multiplicando eam mere 
numerice intra eandem speciem. Ergo. 


Ad mai. Individuum est incommunicabile cum inferioribus. Ergo 
principium individuationis est principium incommunicabilitatis. Sed in 
substantiis corporeis haec incommunicabilitas ita tribuitur, ut multi- 
plicentur in eadem specie. 


Prob. min. Quod ita multiplicat formam ratione subiecti, in quod 
recipitur, ut simul impediat ulteriorem divisionem seu multiplicationem, 
est principium, quod constituit substantiam incommunicabilem cum in- 
ferioribus, multiplicando eam mere numerice intra eandem speciem. 
Atqui materia signata quantitate ita multiplicat formam ratione sub- 
iecti, in quod recipitur, ut simul impediat ulteriorem divisionem seu 
multiplicationem. Ergo. 


Ad mai. a) Quod multiplicat formam, seu principium specificationis 
ratione subiecti, in quod recipitur, multiplicat et dividit formam et 
totam substantiam materialiter seu mere numerice intra eandem spe- 
ciem. Cum enim forma seu principium specificationis formaliter seu 
ratione sui non varietur, sed materialiter tantum ratione subiecti, in 
quod recipitur, eandem semper specificationem tribuit diversis substan- 
tiis, quae proinde non differunt nisi materialiter seu numerice. b) Quod 
impedit ulteriorem divisionem, constituit substantiam incommunicabilem 
cum inferioribus. 

Min. quoad 1. p. (materia signata quantitate multiplicat formam 
ratione subiecti, in quod recipitur) per se patet: Diversa est materia- 
liter seu ratione subiecti forma, quae recipitur in alia parte materiae 
divisa a reliqua materia per conotationem quantitatis. 


M in. quoad 2. p. (simul impedit ulteriorem divisionem seu multipli- 
cationem) probatur. Subiectum physice incommunicabile cum alio sub- 
iecto impedit ulteriorem multiplicationem seu divisionem. Atqui materia 
signata quantitate est subiectum physice incommunicabile cum alio 
subiecto. Ergo. 

Mai. ex eo patet, quod ulterior divisio seu multiplicatio non posset 
fieri nisi materialiter, i. e. ratione subiecti, in quo reciperetur forma 
et substantia. 

Prob. min. Ultimum subiectum divisum a quocumque alio ultimo 
subiecto est physice incommunicabile cum alio subiecto. Atqui materia 
signata quantitate est ultimum subiectum divisum a quocumque alio 
ultimo subiecto. Ergo. 

Mai. est per se nota. — Prob. min. a) Materia est ultimum sub- 
iectum, quia non datur materia materiae, b) Materia signata quanti- 
tate est divisa a quacumque alia materia per conotationem quanti- 
tatis. Sine hac conotatione materia non est incommunicabilis cum 
alia materia, sed communicata et permixta cum ea tamquam materia 
communis, non divisa ab alia materia. Hac autem divisione tamquam 
conditione posita, materia ut ultimum subiectum constituit seipsam 
incommunicabilem, ac proinde est causa, ut forma in ea recepta et tota 
substantia sint incommunicabilia. Est quidem substantia corporea indi- 
vidua (ut haec humanitas: Petreitas) ulterius communicabilis, at non 
communicabilitate physica cum subiecto realiter distincto, ita ut resul- 
taret aliqua ulterior substantiae (humanitatis individuae : Petreitatis) 
divisio et multiplicatio, sed communicabilitate metaphysica cum sup- 
posito. Communicatio cum supposito iam supponit substantiam indi- 
viduam, et physice eo fit, quod substantia individua (haec humanitas) 
terminatur subsistentia. 

Ad intellectum argumenti probe distinguamus communicabilitatem 
physicam, quae est partis cum parte: formae cum materia, et com- 
municabilitatem metaphysicam, quae est partis cum toto. Haec est 
duplex: naturae specificae cum individuis, et naturae individuae cum 
supposito. Exemplo sit humanitas, quae communicatur cum individuis, 
ut habeatur haec et ista humanitas: Petreitas, Pauleitas etc., et haec 
humanitas, quae communicatur cum supposito, ita ut habeatur hic homo, 
hoc suppositum humanum. Communicabilitas metaphysica naturae speci- 
ficae cum inferioribus, cum individuis est communicabilitas multiplica- 
tionis, qua multiplicatur natura mere numerice in inferioribus. Haec 
radicatur in communicabilitate physica, sicut incommunicabilitas meta- 
physica cum inferioribus radicatur in incommunicabilitate physica: Ideo 
humanitas metaphysice est communicabilis cum multis individuis, quia 
anima humana est communicabilis physice cum materia, et ideo natura 
specifica angelica est incommunicabilis metaphysice cum pluribus indi- 
viduis, quia forma subsistens completa (angelus) est physice incom- 
municabilis cum materia. Similiter incommunicabilis metaphysice cum 
inferioribus est natura individua corporea (Petreitas), quia id quo con- 
stituitur haec natura (compositum ex materia et forma), est incom- 
municabile physice cum materia. — Etiam communicabilitas metaphysica 
naturae individuae cum supposito in creaturis potest dici radicata in 
aliqua communicabilitate physica, at non in communicabilitate physica 
naturae (individuae) cum aliquo subiecto, sed in communicatione sub- 
sistentiae, realiter modaliter a natura distinctae, cum natura. 


388. Coroll. 1. Ergo materia signata quantitate seipsa est individua, 
et ita est apta, ut sit principium individuationis, seu radix, ex qua 
excrescat individuatio formae et totius substantiae. Materiae primae 
tamquam ultimo subiecto ex se convenit incommunicabilitas naturalis 

et substantialis. Materia enim est prima potentia et ultimum sub- 
iectum, cui ex natura sua repugnat communicari cum inferiore physico, 
i. e. cum potentia, cum non detur materia materiae. Quam tamen 
incommunicabilitatem naturalem et substantialem | materia relate ad 
aliam materiam non exercet, nisi inquantum ab ea dividitur conotando 
quantitatem. Sine hac conotatione non datur alia materia ei oppo- 
sita, quacum esset incommunicabilis. Hac autem conotatione tam- 
quam conditione posita, materia constituit seipsam substantialiter in- 
communicabilem et individuam, ac proinde est causa, ut forma in ea 
recepta individuetur. Cum igitur ultima causa intrinseca differentiae 
genericae et specificae sit forma, ultima causa intrinseca differentiae 
numericae est materia signata quantitate, quatenus haec tamquam 
causa materialis exigit dari a forma actum distinctionis mere 
numericae. Materia signata quantitate ante receptionem formae est 
individua per seipsam exigitive et mere potentialiter tamquam 
causa materialis. In virtute dispositionum praeviarum tamquam pura 
potentia transcendentaliter refertur ad quantitatem, et ita est signata 
seu divisa, et transcendentaliter refertur ad quamcumque aliam ma- 
teriam tamquam incommunicabilis ei, et ita est individua seipsa mere 
materialiter et potentialiter, et transcendentaliter. expostulat actum 
individuationis seu differentiam numericam dandam per formam et per 
exsistentiam. Tota igitur individuatio, quae materiae ex seipsa con- 
venit, relatio transcendentalis est, quae nullum actum superaddit ma- 
teriae, sed relinquit eam in pura potentialitate sua. 

24. Ergo differentia pure numerica recte dicitur materialis. — 
Differentia numerica seu principium individuationis formale est 
relatio transcendentalis secundum prius et posterius unius individui 
ad aliud eiusdem speciei (cf. n. 152) seu relatio transcendentalis se- 
cundum positionem. Cum igitur ea, quae specie differunt, separentur 
inter se per praedicata quidditativa, individua eiusdem speciei inter 
se non separantur nisi secundum positionem. 

3. Ergo in singulis individuis eiusdem speciei species dividitur, non 
tamen specifice, sed nume rice; forma dividitur et multiplicatur, non 
tamen formaliter, sed materialiter. 

4. Ergo substantiae materiales, quae in eadem specie multiplica- 
biles sunt, non individuantur absolute secundum se, sed per ordinem 
ad alia individua, a quibus separantur; i. e. principium  individua- 
tionis, licet sit aliquid intrinsecum, continet tamen habitudinem ad 
extrinsecum, seu non est ipsa rei entitas absolute, — contra Suarez. 
Si enim materia secundum se absolute est distincta ab alia materia 
seu ab ea differens, iam non esset materia communis, sed alterius 
speciei, ac proinde specifice faceret differre totam substantiam ; quae 
argumentatio a fortiori valet de forma. Sententia igitur Suaresii 
noininalismum inducit, inquantum omnia facit quidditative differre. 
Quare conceptui universali iam non responderet aliquid reale in rebus, 

et res propter externas tantum similitudines communi nomine designa- 
rentur, essentiae vero unitas in ipsis desideraretur. Nominalismum 
pariter inducit, qui negat realem distinctionem sive inter materiam 
et formam sive inter essentiam et esse. Hac enim negata, sustineri 
nequit doctrina thomistica de principio individuationis, qua sola evitatur 
nominalismus. — Suaresio e regione opponitur Scotus, cuius sententia 
ad realismum exaggeratum tendit et monismi germina continét. Ponit 
enim tamquam principium individuationis aliquid extrinsecus super- 
additum naturae et plus quam ratione ab ea distinctum, quod proinde 
naturam relinqueret universalem. Quae sententia tendit ad confun- 
dendam quidditatem universalem cum essentia physica in rerum natura 
exsistente. 

5. Ergo formae irreceptae, quae sunt per se incommunica- 
biles, per se etiam sunt individuae nec possunt multiplicari in eadem 
specie; unde tot sunt species, quot sunt individua. Adverte praeterea 
has formas subsistentes esse infinitas secundum quid; unum igitur 
individuum quasi adimplet totum speciei ambitum, sicut si albedo 
separata subsisteret, esset infinita secundum quid, i. e. in ratione 
albedinis, nec posset esse nisi una. In his igitur formis individuatio 
nihil positivi superaddit. super. naturam. Hoc tamen non obstante 
quidditas earum, prout a -nobis concipitur ad modum rerum corporearum, 
abstrahit ab individuatione ac proinde habet vere rationem speciei. 
Licet enim a nobis concipiantur tamquam  irreceptibiles physice, iste 
tamen conceptus analogicus, imperfectus, nobis immediate non mani- 
festat metaphysicam  irreceptibilitatem | (incommunicabilitatem meta- 
physicam) seu individuationem (cf. n. 151). Quidditates corporeae, quas 
solas próprie cognoscimus, non absolute secundum se individuantur, 


et ad modum harum quidditatum nos concipimus etiam quidditatem 
formae irreceptae. 


389. Schol. 1. Accidentia seu formae accidentales individuantur 
a Subiecto, cui inhaerent. Formae enim accidentales se habent ad 
subiectum inhaesionis sicut formae substantiales ad materiam primam. 
Unde incommunicabilitatem et individuationem desumunt ab ipso. Sub- 
iectum, cui inhaerent accidentia, haec multiplicat mere materialiter 
seu numerice impediens simul, tamquam ultimum subiectum, ulterius 
non communicabile, ulteriorem divisionem et multiplicationem. — 
Quantitas vero duplicem habet individuationis modum: alterum 
ex subiecto, sicut quodlibet aliud accidens, alterum ex seipsa, 
inquantum habet situm. Quantitas enim potest bifariam considerari: 
l. ut est extensiva substantiae, 2. quatenus in seipsa habet partes 
extra partes, quod est ei peculiare et proprium prae omnibus aliis 
entibus. Sub priore consideratione individuatur a proprio subiecto more 
aliorum accidentium, nam etiam ipsa, cum recipitur in uno subiecto, 
fit incommunicabilis alis. Posteriore modo spectata est ex se 1n- 

dividua; habet enim ex se ratione sui partes intra eandem speciem 
inter se distinctas, solaque positione et situ differentes, quarum quae- 
libet est quantitas ab alia quantitate solo numero diversa. 


4. Ex eo, quod accidentia individuantur a subiecto suo, deducitur 
duo accidentia solo numero distincta non posse esse in eodem subiecto 
seu in eadem subiecti parte. Omnis enim divisio est aut formalis seu 
specifica, aut materialis seu numerica ratione subiecti reddentis in- 
communicabile. Accidentia igitur, quae non distinguuntur neque for- 
maliter neque materialiter, nullo modo distinguuntur; non duo igitur, 
sed unum sunt. 


390. obi. 1. Haecceitas non est materia signata quantitate. Atqui principium in- 
dividuationis substantiarum corporearum est haecceitas. Ergo. — Resp. Conc. mai.; 
dist. min.: Principium individuationis radicale, nego; formale, subdist.: Est haecceitas 
scotistica actualiter distincta a quidditate, nego; est haecceitas, quae est differentia 
numerica a quidditate actualiter non distincta, conc. Dist. consq.: Principium indivi- 
duationis formale, conc.; radicale, nego. 

2. Atqui principium individuationis radicale substantiarum corporearum non est 
materia signata quantitate. Probo. Principium individuationis formale non est materia 
signata quantitate. Atqui principium individuationis formale est principium indivi- 
duationis radicale, i. e. non distinguuntur realiter. Ergo. — Resp. Conc. mai.; dist. 
min.: In substantiis spiritualibus, conc.; in substantiis corporeis, nego. Dist. consq.: 
Principium individuationis substantiarum spiritualium non est materia signata quanti- 
tate, conc.; principium individuationis substantiarum corporearum, nego. 

3. Atqui neque in substantiis corporeis principium individuationis formale et radi- 
cale distinguuntur realiter. Probo (ad mentem Suaresii). Ipsa substantiae corporeae 
entitas non distinguitur realiter a substantia corporea individua seu ab individuatione 
formali. Atqui ipsa substantiae corporeae entitas est principium individuationis radi- 
cale. Ergo. — Resp. Dist. mai.: Tota substantia non distinguitur a tota, conc.; pars 
non distinguitur a tota, nego. Contradist. min.: Tota entitas, nego; pars, i. e. materia, 
subdist.: Absolute, nego; conotando quantitatem, conc. 

4. Atqui materia conotans quantitatem non est principium individuationis radi- 
cale substantiarum corporearum. Probo. Pura potentia non est principium individua- 
tionis radicale substantiarum corporearum. Atqui materia conotans quantitatem est 
pura potentia. Ergo. — Resp. Dist. mai.: Non est principium individuationis exigi- 
tive et mere potentialiter tamquam causa materialis, »ego; tamquam causa formalis, 
conc. Conc. wn in.; dist. cons. 

5. Atqui materia conotans quantitatem nullo modo est principium individuationis. 
Probo. Si materia non potest conotare quantitatem, materia conotans quantitatem 
non est principium individuationis. Atqui materia utpote pura potentia non potest 
conotare quantitatem. Ergo. — Resp. Dist. mai.: Si materia non potest conotare 
quantitatem, prout consideratur absolute, nego; prout subest dispositionibus praeviis, 
conc. Contradist. min. 

6. Atqui materia in instanti generationis non subest dispositionibus praeviis. 
Probo. Duüspositiones praeviae in, instanti generationis perierunt. Atqui his disposi- 
tionibus materia non subest in instanti generationis. Ergo. — Resp. Dist. mai.: Re- 
linquunt tamen materiam transcendentaliter determinatam, conc.; non relinquunt ma- 
teriam transcendentaliter determinatam, nego. Contradist. min. 


Ad 386 sqq. S. Thomas: «Illud unde aliquod singulare est hoc aliquid, nullo 
modo est multis communicabile. ... Si ergo Socrates per id esset homo, per quod 
est hic homo, sicut non possunt esse plures Socrates, ita non possent esse plure» 
liomines (S. th. I 11, 3). — Aristoteles dicit, «quod quaedam sunt unum numero. 

quaedam specie, quaedam genere, quaedam analogia. Numero quidem sunt unum, quo- 
rum materia est una [Api0uco «iotiv év^ ov rn Oàn uia: Met. V 6, 1016 b 32]. Materia 
enim secundum quod stat sub dimensionibus signatis, est principium individuationis 
formae (S. Thom, in 1. c. lect. 8 n. 876; cf. Met. X 9, 1058 a 37 ; XII 8, 1074 a 34). 
— S. Thomas: ,llla quae differunt numero in genere substantiae, non solum differunt 
accidentibus, sed etiam forma et materia. Sed si quaeratur, quare haec forma differt 
ab illa, non erit alia latio, nisi quia est in alia materia signata. Nec invenitur alia 
ratio, quare haec materia sit divisa ab illa, nisi propter quantitatem. | Et ideo ma- 
teria subiecta dimensioni intelligitur esse principium huius diversitatis (In Boéth. 
de Trin. q. 4 a. 2 ad 4; cf. ib. ad 3; ad 5; corp.; a. 3 [cit. ad 321]). — „Est de ra- 
tione individui quod non possit in pluribus esse. Quod quidem contingit dupliciter. 
Uno modo, quia non est natum in aliquo esse: et hoc modo formae immateriales 
separatae, per se subsistentes, sunt etiam per seipsas individuae. Alio modo, ex eo 
quod forma substantialis vel accidentalis est quidem nata in aliquo esse, non tamen 
in pluribus: sicut haec albedo, quae est in hoc corpore. Quantum igitur ad pri- 
mum, materia est individuationis principium omnibus formis inhaerentibus: quia, 
cum huiusmodi formae, quantum est de se, sint natae in aliquo esse sicut in sub- 
iecto, ex quo aliqua earum recipitur in materia, quae non est in alio, iam nec ipsa 
forma sic exsistens potest in alio esse. Quantum autem ad secundum, . . . individua- 
tionis principium est quantitas dimensiva. Ex hoc enim aliquid est natum esse in 
uno solo, quod illud est in se indivisum et divisum ab omnibus aliis. Divisio autem 
accidit substantiae ratione quantitatis, ut dicitur 1 Phys. Et ideo ipsa quantitas di- 
mensiva est quoddam individuationis principium huiusmodi formis, inquantum scii, 
diversae formae numero sunt in diversis partibus materiae. Unde ipsa quantitas se- 
cundum se habet quandam individuationem : ita quod possumus imaginari plures 
lineas eiusdem speciei differentes positione (S. th. III 77, 2; cf. C. g. IV 65 [ad 273]; 
II 49: Adhuc. Principium). — ,Si angelus est forma simplex abstracta a materia, 
impossibile est etiam fingere, quod sint plures angeli unius 8peciei (Spir. creat, a. 8c. ; 
cf. Ente et ess. c. 5 6; 2 ad fin.; Qdl. H a. 4 ad 1; In De an. III lect. 8 n. 706sqq.; 
C. g. I 93; S. th. 150, 4; 75, 4; 76, 2 ad 1). Cf. Op. [29] De princip. indiv.; Op. [32] 
De nat. mat. et dim. 


CAPUT II. 


DE ALTERATIONS 


§ 1. Quid sit alteratio, et quotuplex sit. 


39]. Quid sit alteratio. —  Alteratio a) latissime sumpta significat 
quamcumque mutationem  accidentalem, b) strictius significat muta- 
tionem secundum qualitatem, c) strictissime significat a Iterationem 
corruptivam qualitatis sensibilis, quatenus corruptione unius quali- 
tatis pedetentim introducitur alia; sic enim res propriissime alterari 
seu altera fieri dicitur, cum corrupta una qualitate alia. introducitur. 

Alteratio ita strictissime sumpta definitur: motus ad qualitatem 
sensibilem mediam aut extremam. — Dicitur «motus" ad excludendas 
mutationes instantaneas. Dicitur ,ad qualitatem" ad excludendos motus 
secundum quantitatem et ,ubi*. Dicitur «ad qualitatem sensibilem" 
ad excludendos motus, qui fiunt circa qualitates non sensibiles. Dicitur 
«mediam aut extremam", 1. e. contrarietatem et latitudinem habentem, 
ad excludendum eas qualitates, quae contrarietatem non habent, ut 

lux, figura etc. Qualitas «média" duas qualitates significat contrarie 
oppositas, quae in eodem subiecto insunt remisse et inter se attem- 
peratae, una autem crescente altera minuitur et magis magisque ex- 
pellitur, quo acceditur ad extremum. Ita violaceum est commixtio 
rubri et caerulei; crescente rubro magis magisque expellitur caeru- 
leum et acceditur ad extremum, ad purum rubrum. Similiter se habet 
acidum-dulce. Alteratio igitur sic strictissime sumpta respicit quali- 
tates contrarias et corruptivas, quarum altera, cum introducitur, 
alteram corrumpit et etiam ad substantiam  corrumpendam tendit. 
Quare alteratio essentialiter generationi inservit ut instrumentum eius 
(cf. n. 405 sqq.). Alteratio est unus motus, includit vero duas mu- 
tationes: alteram corruptivam termini a quo, alteram  acquisitivam 
termini ad quem. 


392. Quomodo qualitas, cum essentiam simplicem habeat consistentem 
in indivisibili, possit terminare motum successivum et continuum altera- 
tionis. — Hoc provenit ex ipsa contrarietate, quae distantiam importat 
successive percurrendam, quatenus qualitas, quae oritur ex qualitate 
contraria, oritur pedetentim, magis magisque actuando subiectum et 
corrumpendo qualitatem sibi contrariam. Si vero qualitas non fit ex 
termino contrario positivo, sed ex mere negativo, ut cum ex tenebris 
fit lux, fit in instanti, et 1ta illuminatio est in instantil. Ideo licet 
qualitas possit produci in instanti, cum ex tenebris fit lux, aut cum 
generatur dispositio proxima, tamen cum producitur per verum motum 
ex termino positivo, neque fit in instanti, neque per multas instantaneas 
actiones, ita ut inter instans et instans nihil qualitatis produceretur, 
sed iugiter producitur aliquid, quia est ,fieri" continue fluens. Inter 
instans igitur et instans aliquid qualitatis fit, quod tamen non exsistit 
terminative nisi per factum esse seu indivisibile. [ta cum transitur 
de acido ad dulce per acidum-dulce, inter instans et instans est ,cor- 
rumpi" acidi, quod est fieri dulcis seu dulce in fieri. Ex quo etiam 
patet in motu alterationis sicut in omni motu ponenda esse indivisibilia. 


393. Quotuplex sit alteratio. —  Alteratio est triplex: a) simplex 
alteratio, quae respicit ipsam substantiam qualitatis ut motu acqui- 
rendam ex contrario; b) intensio, quae respicit augmentum; c) re- 
missio, quae respicit decrementum non extensivum, sed intensivum. 
Est enim latitudo a qualitate ad qualitatem specie diversam et est 
latitudo a minore ad maiorem participationem eiusdem qualitatis, et 
viceversa. Intensio duplex est: altera, quae est corruptiva contrarii, 
ut intensio dulcedinis, quae est corruptiva acidi (quo magis enim in- 


| Intclligantur tenebrae perfectae, privatio absoluta lucis, non obscurum, quod est 
lux debilissima. A luce enim debilissima, ab obscuro, est motus successivus inten- 
sionis, quo lux pedetentim intenditur. — Ab illuminatione probe distinguatur pro- 


pagatio lucis de loco in locum, quae non fit in instanti, cum sit inter terminos 
positivos: ab uno loco ad alium. 


Gredt, Elcm. philos. I. Ed. 7. 

tenditur dulcedo, eo magis corrumpitur acidum), altera, quae sine cor- 
ruptione fit, ut intensio calorisl; sed haec ad alterationem strictissime 
sumptam seu corruptivam non spectat. 


394. Alteratio strictissime sumpta non est nisi ad tertiam speciem 
qualitatis per se primo. — Nam qualitates contrarie oppositae, se- 
cundum quas fit per se primo seu immediate alteratio sensibilis ab una 
ad alteram, non inveniuntur nisi in tertia specie qualitatis (cf. n. 188, 3). 
Alis qualitatibus haec alteratio non potest convenire nisi mediate 
quatenus alteratione qualitatum tertiae speciei etiam aliae alterantur. 
Ita sanitas, quae tamquam habitus entitativus est qualitas primae spe- 
ciei, alteratur alteratione qualitatum  chimicarum corporis viventis. 
Idem dicatur de potentiis animae organicis, quae pertinent ad secundam 
speciem qualitatis. Resistentia seu duritia corporis ab eius densitate 
dependet, ac proinde condensatione et rarefactione corporis alteratur. 
similiter etiam figura condensatione et rarefactione mutari potest. 
Notandum est qualitates tertiae speciei, quatenus in substrato sua 
supponunt motum localem (ut calor, lux, color), in alteratione, inten- 
sione et remissione ab hoc motu dependere. Ita calor intendi non 
potest, nisi quatenus intenditur motus molecularis. 


Ad 391sqq. Aristoteles, ostendens differentiam inter generationem et altera- 
tionem, haec habet: ,Alteratio [AAAoioo: : De gen. et corr. I 4, 319 b 10] est, quando 
manet idem subiectum sensibile, scii, quando nulla transmutatione in eius substantia 
facta fit transmutatio in passionibus eius, scii, qualitatibus ipsius. Nec est differentia 
quantum ad hoc, utrum fiat transmutatio secundum contraria extrema vel secundum 
media, puta utrum de albo in nigrum vel de rubeo in pallidum. Ponit autem duo 
exempla: primum scii, cum corpus animalis idem manens, prius est sanum et postea 
infirmatur. Secundum est, quod aes idem manens, quandoque est rotundum et quando- 
que angulare. ... Et est advertendum quod primum horum exemplorum pertinet ad 
primam speciem qualitatis, secundum autem ad quartam ; cum tamen Philosophus 
in VII Phys. probet quod in prima et quarta specie qualitatis non est motus alte- 
rationis, sed solum in tertia, quae dicitur passio vel passibilis qualitas; et propter 
hoc forte signanter dixit, quod alteratio est transmutatio in "passionibus Sed di- 
cendum est quod alteratio primo et per se est in qualitatibus tertiae speciei, me- 
diantibus quibus ex consequenti fit alteratio etiam in alis; sicut per aliquam altera- 
tionem calidi et frigidi mutatur homo de sanitate in aegritudinem aut e converso ; 
et per alterationem mollis et duri perducitur corpus ad aliquam figuram * (S. Thom. 


in I. c. lect. 10 n. 2). — .Quia in praecedenti ratione Philosophus supposuerat quod 
omnis alteratio sit secundum sensibilia, hoc intendit hic probare. . . . Dicit ergo 
primo ... quod omnia, quae alterantur, alterantur secundum qualitates sensibiles : 


et per consequens illis solum competit alterari, quae per se patiuntur ab huiusmodi 
qualitatibus (S. Thom., In Phys. VII lect. 5 n. 1; Arist. c. 3, 245 b 3). 


§ 2. De intensione et remissione. 


THESIS XXIII: Qualitatum intensio non fit productione novae quali- 
tatis destruentis priorem imperfectiorem neque per additionem partia- 


| Supponimus contra veterum sententiam frigus nihil positivi esse. 


Pars II. De gener, et corrupt, seu de ente mobili motu alterationis. Caput II. 307 


Hum qualitatum neque per novam vim informandi, sed per eiusdem 
formae perfectiorem communicationem et unionem cum subiecto. 


395. St. qu. 1. Potest forma aliqua augeri: a) quantitate praedica- 
mentali seu quantitate molis; hoc non convenit nisi qualitatibus, quae 
inhaerent subiecto quanto quantitate molis, et hoc modo dicitur qualitas 
magna seu quanta per accidens quantitate subiecti: b) quantitate vir- 
tutis (cf. n. 183sq.), et hoc dupliciter: a) extensive per ordinem ad 
obiecta, inquantum qualitas aliqua, ut habitus, ad plura obiecta ex- 
tenditur; ita augetur scientia, inquantum extenditur ad alias con- 
clusiones; f) intensive. Augmentum intensivum qualitatis dicitur in- 
tensio et definitur: motus ab imperfectiore esse sive statu eiusdem 
qualitatis ad perfectiorem, eodem subiecto manente. Intensioni op- 
ponitur remissio, quae a perfectiore ad imperfectiorem statum pro- 
cedit. Quaedam est intensio corruptiva contrarii, et quaedam est sine 
corruptione, ut intensio caloris, lucis, qualitatum spiritualium (cf. n. 393). 
Praeterea distinguenda est intensio, quae fit pedetentim motu continuo, 
et ea quae fit per saltus mutationibus instantaneis. Intensio per motum 
continuum convenit qualitatibus tertiae speciei, ut experientia docet. Et 
convenit etiam iis qualitatibus, quae non habent contrarium positivum, 
ut lux, calor. Quamquam primus ortus earum est in instanti, intensio 
tamen motu continuo fit. Aliis qualitatibus intensio per motum continuum 
non convenit nisi mediate, quatenus dependent a qualitatibus tertiae 
speciei, ut sanitas, potentiae animae vegetativae et sensitivae, resistentia. 
Intensio, quae fit mutationibus instantaneis, convenit qualitatibus primae 
speciei, 1. e. habitibus : scientiis, artibus, virtutibus. Sicut habitus actibus 
acquiruntur, ita repetitis actibus intenduntur, ac proinde non motu 
continuo, sed mutationibus instantaneis inter se discretis intenduntur. 
Etiam M habitibus infusis supernaturalibus convenit hoc modo intendi. 
Thesis nostra omnino in genere respicit intensionem qualitatum, tum 
eam quae fit motu continuo, tum eam quae fit motibus instantaneis. 

2. Docuit Durandus intensionem eo fieri, quod nova produceretur 
qualitas destruens primam imperfectiorem. Suarez, Scotus aliique tenent 
intensionem fieri per additionem qualitatis ad qualitatem, quae ad in- 
vicem unirentur ut qualitates partiales inter se superpositae. In hac 
igitur sententia augmentum qualitatis concipitur ad modum augmenti 
quantitatis et ipsa qualitas tamquam conflata ex partibus integralibus 
inter se coniunctis sicut quantitas molis. Thomistae hanc additionem 
novarum qualitatum seu formarum reiciunt atque cum S. Thoma con- 
tendunt qualitatis intensionem fieri per maiorem eiusdem formae cum 
subiecto communicationem. Ad quam tamen maiorem communicationem 
habendam aliqui Thomistae, negantibus aliis, admittunt qualitati novam 
superaddi informandi vim. 


396. Prob. th. 1 p. (Qualitatum intensio non fit productione novae quali- 
tatis destruentis priorem imperfectiorem) ex eo, quod non potest nova 

qualitas, quae produci dicitur, destruere priorem, cum non sit opposita 
ei, sed eiusdem speciei. Absurdum est actionem productivam novae 
qualitatis esse destructivam prioris eiusdem speciei: Absurdum est ac- 
tionem productivam caloris esse destructivam caloris. 


Prob. II p. (Qualitatum  intensio non fit per additionem  partialium 
qualitatum). — Arg. I. Si fieret qualitatis intensio. per additionem 
partialium qualitatum, eadem subiecti pars in se reciperet plura acci- 
dentia eiusdem speciei solo numero diversa. Atqui hoc repugnat. Ergo. 

Prob. min. ex eo, quod accidentia a subiecto individuantur, et quidem 
a subiecto inhaesionis, a substantia, quae tribuit incommunicabilitatem 
omnibus accidentibus; unum accidens se habet ad alterum tamquam 
medium receptionis tantum, quod ipsum est communicabile cum sub- 
stantia. Nec potest dici in serie qualitatum  partialium inter se super- 
positarum alteram differre ab altera non numero tantum, sed intensitate. 
Impossibile enim est duo accidentia, quae eidem subiecto inhaerent, 
differre tantum intensitate. Eorum distinctio deberet esse formalis, 
a forma proveniens ac proinde specifica. Omnis enim distinctio aut 
est specifica, per formam, aut numerica, a subiecto, quod tribuit in- 
communicabilitatem. 

Arg. //. Quod non habet partes intégrales ratione sui, sed est sim- 
plex forma, non potest crescere ratione sui per accumulationem huius- 
modi partium. Atqui qualitas non habet partes intégrales ratione sui, 
sed est simplex forma. Ergo. 

Mai. ex eo patet, quod incrementum conveniens rei ratione sui debet 
respondere essentiae ipsius rei. M in. manifesta est consideranti singula 
praedicamenta: Sola quantitas secundum essentiam suam est ordo par- 
tum integralium, ceteris praedicamentis hoc non convenit nisi per 
quantitatem; speciatim in essentia qualitatis. nullo modo includitur 


aliqua pluralitas partium, sed secundum conceptum suum est simplex 
forma. 


Prob. III p. (Qualitatum intensio non fit per novam vim informandi). — 
Qualitatem seu formam accipere maiorem vim informandi idem est 
atque accipere maiorem entitatem; vis enim informandi est ipsa entitas 
formae. lam vero hoc est relabi in sententiam iam refutatam in II p. 
Ergo. 


Prob. IV p. (Qualitatum intensio fit per eiusdem formae perfectiorem 
communicationem et unionem cum subiecto). — Arg. 1. Qualitas seu 
forma intenditur aut ex eo, quod ipsa secundum entitatem et actuali- 
tatem augetur acquirendo novas partes inter se distinctas, aut ex eo, 
quod eadem manente entitate formae haec perfectius communicatur 
cum subiecto et ei unitur. Atqui primum repugnat, ut patet ex II 
et III p. Ergo. 


Para II. De gener, et corrupt, seu de ente mobili motu alterationia. Caput II. |. 309 


Arg. II. Simplex forma eo intenditur, quod perfectius communi- 
catur cum subiecto perfectiusque ei unitur ab agente. Atqui qualitas 
est simplex forma. Ergo. 

M in. patet ex II et III p. — Prob. mai. Forma causát, seu effectum 
suum formalem producit, sua ipsius entitate, ut communicata tamen et 
applicata ab agente. Cum igitur perfectius communicatur et applicatur, 
maiorem producit effectum formalem. Atqui formam maiorem producere 
effectum formalem est formam intendi. Tunc enim forma perfectius 
dominium exercet super potentialitatem subiecti eamque magis sibi 
subicit, expellendo etiam contrarias qualitates et dispositiones, quas ibi 
reperit. Ergo. 


397. Coroll. 1. Ergo illae formae possunt intendi, quae divisibiliter a sub- 
iecto participari possunt. Licet enim omnis species stet in indivisibili 
quantum ad praedicata essentialia constitutiva eius, quaedam tamen 
magis vel minus a subiecto participari possunt. Hae autem species 
in praedicamento qualitatis tantum inveniuntur. 

24. Ergo forma, quae intenditur, intrinsecus non perficitur absolute 
secundum se, sed acquirit in virtute perfectioris applicationis ab agente 
perfectiorem ordinem ad subiectum. Quare calor centum graduum, 
etiam separatus a subiecto divinitus, dicitur perfectior calore decem 
eraduum non secundum se et absolute, sed propter diversam  habitu- 
dinem ad subiectum actuandum seu propter diversam relationem trans- 
scendentalem ad subiectum. Quomodo autem hoc esse possit, eadeij 
manente entitate formae, intelligitur ex indole causae formalis. Forma 
enim producit effectum formalem seu causát sua ipsius entitate, in- 
quantum causa efficiens eam facit causare seu applicat. Iam vero in- 
doles harum formarum (quae suscipiunt magis et minus) est, ut effi- 
ciens possit eas facere magis causare (hoc enim virtualiter in se con- 
tinent), semper tamen causant sua ipsius entitate. Quare haec manet 
eadem. 


398. Schol. 1. Illa forma dicitur intendi, quae secundum se non 
reducitur magis in actum, secundum quam tamen subiectum aliquod 
magis actuatur seu in actum reducitur; contra illa forma dicitur ex- 
tendi, quae secundum se magis reducitur in actum. Hoc autem 
dupliciter fieri potest: a) quantitate molis, b) quantitate virtutis, quod 
obtinet in habitibus per additionem obiecti, ad quod extenditur habitus. 

24. Ut accurate distinguatur nostra sententia a sententia eorum, qui 
asserunt intensionem fieri per additionem novae virtutis informandi, 
dicimus nos admittere in intensione qualitatis maiorem informationem 
(quae pertinet ad actum secundum), non vero maiorem vim informandi 
(quae spectat ad actum primum ). 


399, Obi. 1. Qualitas stat in indivisibili. Atqui intensio eius, quod stat m in- 
divisibili, non fit per eiusdem formae perfectiorem communicationem et unionem cum 

subiecto. Ergo. — Reap. Dist. tuai.: Quoad praedicata essentialia, cone.; quoad per- 
fectiorem communicationem cum subiecto, nego. Contradist. min. 

24. Atqui qualitas stat in indivisibili etiam | quoad perfectiorem communicationem 
cum subiecto. Probo. Quod non admittit gradus, stat in indivisibili etiam quoad 
perfectiorem communicationem cum subiecto. Atqui qualitas non admittit gradus. 
Ergo. — Resp. Dist. mai.: Gradus, qui consistunt in qualitatibus partialibus, nego; 
qui consistunt in perfectiore communicatione eiusdem formae cum subiecto, conc. 
Contradist. m in. 

3. Atqui qualitas non admittit gradus, qui consistunt in perfectiore communica- 
tione cum subiecto. Probo. Non admittit gradus, qui consistunt in perfectiore com- 
municatione cum subiecto, cui non potest superaddi maior vis informandi. Atqui 
qualitati non potest superaddi maior vis informandi. Ergo. — Resp. Dist. niai.: Quod 
potest tamen perfectius informare, nego; quod non potest perfectius informare, conc. 
Contradist. min. 

4. Atqui qualitas, eadem manens (i. e. cui non superadditur maior vis informandi), 
non potest perfectius informare. Probo. Si qualitas causát formaliter sua ipsius 
entitate, non potest, eadem manens, perfectius informare. Atqui qualitas causal sua 
ipsius entitate. Ergo. — Resp. Dist. mai.: Si causát formaliter sua ipsius entitate 
ut applicata ab agente, nego; non ut applicata ab agente, oonc. Contradist. min. 

5. Atqui qualitas secundum se independenter ab applicatione agentis est per- 
fectior. Probo. llla qualitas secundum se est perfectior, quae, separata a subiecto, 
est perfectior. Atqui qualitas, ut calor 100 graduum, divinitus separatus a subiecto, 
est perfectior calore 10 graduum. Ergo. — Resp. Dist. mai.: Quae separata a sub- 
iecto est perfectior absolute secundum se, conc.; quae est perfectior propter rela- 
tionem transcendentalem ad subiectum provenientem ex perfectiore applicatione ab 
agente, nego. Contradist. min. 


Ad 396. S. Thomas: ,Augmentum et diminutio in formis quae intenduntur et 
remittuntur, accidit uno: modo non ex parte ipsius formae secundum se consideratae, 
sed ex diversa participatione subiecti. Et ideo huiusmodi augmentum habituum et 
aliarum formarum, non fit per additionem formae ad formam ; sed fit per hoc quod 
subiectum magis vel minus perfecte participat unam et eandem formam. Et sicut 
per agens quod est actu, fit aliquid actu calidum, quasi de novo incipiens partici- 
pare formam, non quod fiat ipsa forma, ut probatur VII Metaph.; ita per actionem 
intensam ipsius agentis efficitur magis calidum, tamquam perfectius participans 
formam, non tamquam formae aliquid &ddatur (S. th. I-II 52, 2; cf. a. 3; II-II 24, 5; 
I Dist. 17,2 a. 2; Virt. i. com. a. 11). 


§ 3. De condensatione et rarefactione seu de intensione et remissione 
densitatis et raritatis. 


THESIS XXIV: Rarum et densum non constituuntur per additionem 
et diminutionem quantitatis, neque per intervalla inter atomos inter- 
lecta, sive haec dicantur vacua sive aethere repleta, neque per maiorem 
et minorem ubicationem seu explicationem quantitatis quoad locum, 
sed per maiorem vel minorem explicationem quantitatis quoad se. 


400. St. qu. 1. Rarum definitur secundum Aristotelem: „quod sub 
magnis dimensionibus parvam habet materiam", et densum: .quod sub 
parvis dimensionibus multum habet materiae" (cf. textus). In qua defini- 
tione dimensionum nomine non intelligitur quantitas quoad effectum pri- 
marium, seu prout ordinat partes in ordine ad totum, sed quoad effectum 
secundarium, i. e. prout ordinat et extendit localiter (dimensio commen- 
surat loco — mensura externa, volumen). Nam quantitas secundum se 

(quoad effectum primarium) accurate respondet materiae, quam mensurat 
(mensura interna); hoc ipso enim, quod est plus materiae seu sub- 
stantiae corporeae, est etiam plus quantitatis, neque possunt addi 
partes materiae, quin addantur partes quantitatis. Materiae quantitas 
„massam “ constituit, quae pondere determinari potest. 

2. Dari aliquomodo densum et rarum experientia docet: aliquando 
WMenim sub magno volumine parum deprehenditur materiae seu ponderis, 
aliquando sub parvo volumine multum. Ad hoc phaenomenon expli- 
candum variae sunt sententiae et veterum et modernorum. Ex veteribus 
rarum aliqui explicabant ex additione, densum ex diminutione quanti- 
tatis. Atomistae, et veteres et recentes, densum et rarum per inter- 
valla inter atomos interiecta explicant: Si intervalla sunt magna, cor- 
pus est rarum; si sunt parva, est densum. Haec intervalla ab aliquibus 
dicuntur vacua, ab alus aethere, i. e. materia subtilissima repleta. 
Quidam scholastici densum et rarum eo constitui dicunt, quod eadem 
quantitas modo minus, modo maius occupet spatium, seu per minorem 
vel maiorem ubicationem. S. Thomas et maior scholasticorum pars 
docent densitatem et raritatem esse modos superadditos quantitati: 
qualitates quantitatis, determinantes quantitatem, ut magis vel minus 
se explicet. Sicut igitur quantitas quoad terminationem et partium 
dispositionem determinatur per figuram, ita, in hac sententia, quoad 
maiorem vel minorem explicationem determinatur per raritatem et 
densitatem. 


401. Prob. th. I p. (Rarum et densum non constituuntur per additionem 
et diminutionein quantitatis). — Additio et diminutio quantitatis non 
fit nisi per additionem et diminutionem materiae, quo habetur multum 
materiae sub magnis dimensionibus et parum sub parvis, i. e. aug- 
mentum et decrementum, non vero multum materiae sub parvis et 
parum sub magnis. Verbo, haec sententia confundit augmentum et 
decrementum cum rarefactione et condensatione. 


Prob. II p. (Densum et rarum non constituuntur per intervalla inter 
atomos interiecta, sive haec dicuntur vacua sive aethere repleta) ex 
eo, quod vacua illa intervalla inter atomos non sunt admittenda. Ita 
enim destruitur unitas substantialis molium ex atomis conflatarum, 
quae non tantum in viventibus, sed etiam in non-viventibus est ad- 
mittenda (cf. n. 256, 2, b). Praeterea, his intervallis vacuis admissis, 
aut admittitur trans vacuum inter singulas atomos actio in distans, 
quae repugnat (cf. n. 346sqq.), aut reducitur activitas atomorum ad 
solum motum mechanicum, quod similiter non est admittendum (cf. 
n. 244, 2); phaenomena lucis, attractionis et alia convenienter expli- 
cari non possunt, vacuo inter atomos admisso. Si vero dicantur inter- 
valla illa aethere repleta, circularis proponitur explicatio. Tunc enim 
sub magno volumine parum continetur materiae, quia multum aetheris 
seu materiae rarissim ae inter intervalla continetur. 

Prob. Ill p. (Densum et rarum non constituuntur per minorem et 
maiorem ubicationem). — Densum et rarum non constituuntur per 
minorem et maiorem ubicationem, si ante ubicationem iam habetur den- 
sum et rarum. Atqui ante ubicationem iam habetur densum et rarum. 
Ergo. 

Mai. est per se nota. — Prob. min.: a) ex corpore exsistente in 
vacuo, sublata tota mundi machina; hoc corpus suam haberet den- 
sitatem, et si est heterogeneum, posset habere partes diversas, alias 
densiores, rariores alias; b) ex corpore eucharistico, quod habet suam 
densitatem et raritatem, et cum sit corpus heterogeneum, diversae 
partes habent diversam densitatem et raritatem. 


Prob. IV p. (Densum et rarum constituuntur per maiorem vel mino- 
rem explicationem quantitatis quoad se). — Per hoc constituitur rarum 
et densum, per quod constituitur parum materiae sub magnis dimen- 
sionibus et multum materiae sub parvis dimensionibus. Atqui maiore 
et minore explicatione quantitatis quoad se constituitur parum materiae 
sub magnis dimensionibus et multum materiae sub parvis dimensioni- 
bus. Ergo. 

Mai. patet ex st. qu. — Prob. min. Hoc ipso, quod explicatur 
quantitas, explicatur etiam materia, et explicationem quantitatis quoad 
se sequitur, tamquam effectus secundarius, explicatio quoad locum. Quare 
maiore et minore explicatione quantitatis quoad se constituitur parum 


materiae sub magnis dimensionibus et multum materiae sub parvis 
dimensionibus. 


402. Coroll. Ergo definitio'rari: „quod sub magnis dimensionibus par- 
vam habet materiam", est definitio per effectum secundarium. Idem 
dicendum est de definitione densi: „quod sub parvis dimensionibus mul- 
tum habet materiae". Definitione essentiali raritas definienda est: 
modus explicans quantitatem secundum se. Haec autem 
explicatio eo fit, quod partes quantitatis in potentia reducuntur ab in- 
trinseco in actum, quo ipso quantitas expostulat maiorem ubicationem. 
Densitas est modus reducens partes in potentiam, quo ipso quantitas 
minorem expostulat ubicationem et plus materiae includit sub parvis 
dimensionibus. Diximus explicationem eo fieri quod partes quantitatis 
in potentia reducuntur in actum ab intrinseco, non ab extrinseco 
per contactum aut distinctione quacumque mere extrinseca; sic enim 
non magis explicatur quantitas neque maiorem expostulat ubicationem, 
sed extrinsecus tantum magis distinguitur. Per contactum extrinsecum 
novae quidem partes iugiter in actum reduci possunt, sed hae partes 
semper minores minoresque sunt, id quod non obtinet, cum per rare- 
factionem partes in actum reducuntur. Per contactum igitur aut di- 
stinctione quacumque mere extrinseca quantitas magis distinguitur, sed 
non magis extenditur; contra per rarefactionem revera magis exten- 
ditur, primarie quoad se et secundarie quoad locum. 

403. Schol. 1. Raritas et densitas sunt qualitates tertiae spe- 
ciei; nam contrarie opponuntur, possunt intendi et remitti, ac proinde 
alterationem terminant, ad generationem et corruptionem deserviunt 
et ad conservationem formae substantialis in materia; nam diversa 
forma diversam densitatem et raritatem exigit, et vivens seu totum 
heterogeneum in diversis partibus diversam exigit densitatem et rari- 
tatem. Denique sunt per se sensibiles (tangibiles, mediante resistentia). 
Ergo passibiles qualitates sunt. 

2. Intensio densitatis (et remissio raritatis) condensatio dicitur, 
intensio raritatis (et remissio densitatis) rarefactio. Corpora gene- 
ratim posse condensari et rarefieri patet ex experientia, ex corporum 
compressibilitate et elasticitate. Aether ponitur a Physicis tamquam 
maxime elasticus, speciatim propter mutationes electromagneticas, qua- 
rum subiectum est. Sed aether microstructuram ceterorum corporum 
ingreditur (cf. n. 256, 2, b). 

3. Probe distingue inter partium compénétration em, quae na- 
turaliter fieri nequit, et compressionem, quam in condensatione 
passim fieri videmus; in compenetratione partes in actu manentes cum 
suis indivisibilibus alias partes in actu suscipiunt, in compressione plures 
reducuntur partes in potentiam neque manent earum .indivisibilia. 

4. Distinguendum est inter volumen apparens apparentemque 
rarefactionem et volumen reale. Tale enim corpus saepe magnum 
videtur spatium occupare eo, quod poris et foraminibus perforatur, quae 
aliis corporibus (aére, aethere) sunt repleta. 


404. Obi. 1. Additio et diminutio quantitatis non est maior vel minor explicatio 
quantitatis quoad se. Atqui rarum et densum constituuntur per additionem et di- 
minutionem quantitatis. Ergo. — Resp. Dist. mai.: Additio et diminutio proprie dicta, 


quae est incrementum et decrementum, conc.; additio et diminutio improprie dicta, 
quae est maior vel minor eiusdem quantitatis explicatio, nego. Contradist. min. 

2. Atqui rarum et densum constituuntur per incrementum et decrementum seu 
per additionem et diminutionem quantitatis proprie dictam. Probo. Per incrementum 
et decrementum seu per additionem et diminutionem proprio dictam quantitatis con- 
stituitur parum materiae sub magnis dimensionibus et multum materiae sub parvis. 
Atqui rarum est, quod sub magnis dimensionibus parum habet materiae, densum, 
quod sub parvis dimensionibus multum habet materiae. Ergo. — Resp. Dist. mai.: Si 
posset addi quantitas, quin addatur materia, conc.; si non potest, nego. Conc. min.; 
dist. Cong. 

3. Atqui potest addi quantitas, quin addatur materia. Probo. Auctum intervallum 
non addit materiam. Atqui additur quantitas aucto intervallo vacuo inter atomos. 
Ergo. — Resp. Conc. mai.; dist. min.; Additur quantitas apparenter, i. e. ita consti- 
tuitur rarum apparens, conc.; additur revera quantitas, i. e. ita constituitur revera 
rarum, nego. Dist. consq.: Apparenter ita, ut constituatur rarum apparens, conc.; re- 
vera ita, ut constituatur revera rarum, nego. 

4. Atqui non datur nisi rarum apparens. Probo. Non datur nisi rarum apparens, 
si ita, mediantibus atomis vacuo inter se separatis, omnia phaenomena naturalia ex- 


plicantur. Atqui ita omnia phaenomena explicantur. Ergo. — Resp. Dist. mai.: Ad- 
missa actione in distans aut reducta activitate atomorum ad merum motum me- 
chanicum, nego; non admissa actione in distans et non reducta. . ., conc. Contra- 


dist. min. 

6. Atqui intervallis inter atomos interiectis omnia phaenomena naturae expli- 
cantur, quin admittatur actio in distans et quin activitas atomorum reducatur ad 
purum motum mechanicum. Probo. Activitas corporum resolveretur in purum mo- 
tum mechanicum et admittenda esset actio in distans, si intervalla essent vacua. 
Atqui possumus ponere intervalla non vacua, sed repleta aethere, et ita explicare 
omnia. Ergo. — Resp. Conc. mai.; dist. min.: Et haec explicatio continet circulum 
vitiosum, conc.; et haec sententia revera explicat densitatem atomorum et raritatem 
aetheris, nego. Dist. consq.: Explicatione, quae continet circulum vitiosum, conc.; ex- 
plicatione, quae non continet circulum vitiosum, nego. 

6. Atqui aetheris raritas et atomorum densitas non constituitur per maiorem vel 
minorem explicationem quantitatis quoad se. Probo. Maior ubicatio non est maior 
explicatio quantitatis quoad se. Atqui raritas et densitas constituuntur per maiorem 
et minorem ubicationem. Ergo. — Resp. Conc. mai.; dist. min.: Raritas et densitas 
quoad effectum primarium seu quoad essentiam suam, nego; quoad effectum secun- 
darium, conc. Dist. consq.: Quoad effectum primarium, nego; quoad effectum secun- 
darium, conc. 

7. Atqui raritas quoad essentiam constituitur per maiorem ubicationem. Probo. 
Per hoc constituitur aliquid quoad essentiam, per quod definitur. Atqui raritas de- 
finitur per maiorem ubicationem. Ergo. — Resp. Dist. mai.: Per quod definitur de- 
finitione essentiali, conc.; definitione per proprium, nego. Contradist. min. 

8. Atqui essentia seu effectus primarius raritatis et densitatis non est maior vel 
minor quantitatis explicatio. Probo. Illud non potest esse effectus primarius rari- 
tatis et densitatis, quod est effectus augmenti et decrementi. Atqui maior vel minor 
quantitatis explicatio est effectus augmenti et decrementi. Ergo. — Resp. Conc. mai; 
dist. min.: Explicatio quae fit per additionem novae quantitatis, conc.; quae fit eo, 
quod quantitas magis reducitur in actum, nego. Dist. consq. 

9. Atqui quantitas nequit magis vel minus reduci in actum. Probo. Illud nequit 
magis vel minus reduci in actum, quod non suscipit magis et minus. Atqui quan- 
titas non suscipit magis et minus. Ergo. — Resp. Dist. mai.: Quod non suscipit 
magis et minus, i. e. quod non potest intendi, nego; quod non potest extendi, conc. 
Contradist. min. 

Ad 401. Aristoteles: Eotı ð ztukvóv uovoo OI1aQpépov TY év iow yky 
TAÀ&£iov évvrzüàpxeiv (De caelo III 1, 299 b 8). .Spissum [densum] in hoc differt araro, 
quod ,in aequali mole' idest sub eisdem dimensionibus plura continet, quia plus 
habet de materia, ut in IV Phys. habetur" (S. Thom., In De caelo et m. III lect. 3 
n. 8). — .[Ostendit Aristoteles] quod contingit rarefieri et condensari sine vacuo. 
Eadem numero est materia contrariorum: magnum autem et parvum sunt contraria 
circa quantitatem : ergo eadem numero est materia magni et parvi [oti Ó£ xai 
oouaro $An xai ueyüAou kai uikpobo r abt: Phys. IV 9, 217a 26]. Et hoc mani- 
festum est in transmutatione substantiali. Cum enim generatur aér ex aqua, eadem 
materia, quae prius erat sub aqua, facta est sub aére, non accipiendo aliquid quod 
prius non haberet, sed illud quod prius erat in potentia in materia, reductum est 
in actum. Et similiter est, cum e converso ex aére generatur aqua. Sed hoc in- 
terest, quod, cum ex aqua generatur aër, fit mutatio ex parvo in magnum ; quia 
maior est quantitas aéris generati quam aquae, ex qua generatur; cum autem ex 
aére fit aqua, fit e converso transmutatio a magnitudine in parvitatem. Ergo et 
cum aér multus exsistens reducitur ad minorem quantitatem per condensationem, 
vel ex minori in maiorem per rarefactionem, eadem materia est, quae fit utrumque 
in actu, scii, magnum et parvum, prius exsistens ad haec in ponentia. Non ergo 
condensatio fit per hoc, quod aliquae aliae partes subintrando adveniant, vel rare- 
factio per hoc, quod partes inhaerentes extrahantur, ut existimabant ponentes vacuum 
inter corpora; sed per hoc, quod materia earundem partium accipit nunc maiorem, 
nunc minorem quantitatem : ut sic rarefieri nihil aliud sit, quam materiam recipere 
maiores dimensiones per reductionem de potentia in actum; condensari autem e con- 
verso. Sicut autem materia est in potentia ad determinatas formas, ita etiam est in 

potentia ad determinatam quantitatem. Unde rarefactio et condensatio non procedit 
in rebus naturalibus in infinitum. ... Manifestat propositum per effectus rari et 
densi, ... scii, gravis et levis, duri et mollis. Et sic patet quod rarum et densum 
diversificant qualitates et non quantitates" (S. Thom., In Phys. IV lect. 14 n. 9 11 
13; cf. De gen. et coit. I5, lect. 14 n. 5; II Dist. 30,2 a. 1 ; S. th. Ill 77, 2 ad 3). 


S 4. De mixtione seu de alteratione in processu chimico. 


THESIS XXV: In mixtione perfecta elementa non manent actu ne- 
que formaliter eminenter, sed virtualiter, inquantum manent qualitates 
chimicae propriae elementorum, formaliter quidem, sed remissae et 
temperatae. 


405. St. qu. 1. Corpus chimice compositum est, quod oritur mix- 
tione perfecta (combinatione, synthesi chimica) duorum aut plurium 
corporum chimice simplicium, in quae iterum analysi chimica resolvi 
potest. Corpus chimice simplex est, quod non oritur ex mixtione 
aliorum corporum neque in alia resolvi potest. Corpus chimice sim- 
plex elementum chimicum dicitur. Elementa, quae recenti tem- 
pore numerantur nonaginta duo, secundum recentissimam scientiam 
physicam strictissime elementa non sunt, cum resolvantur in electrones 
et in nucleum aliquem ulterius resolubilem (cf. n. 244, 1; 245, |). 

A mixtione perfecta, vi cuius oritur corpus chimice composi- 
tum, distinguenda est mixtio imperfecta (ad sensum), vi cuius 
oritur aggregatum aliquod plurium corporum, quod non est corpus 
chimice compositum. Miīixtio perfecta non fit, nisi quatenus secundum 
determinatas omnino proportiones! miscentur corpora chimice simplicia 
(lex proportionum determinatarum), ex quibus oritur corpus chimice 
compositum, non manifestans proprietates corporum simplicium, sed 
alias, et referens secundum suas proprietates typum ab omnibus aliis 
corporibus, tum «simplicibus, tum compositis, abrupte distinctum et 
omnino determinatum. Contra mixtio imperfecta non fit secundum de- 
terminatas proportiones, sed ad libitum, atque oritur aggregatum mani- 
festans naturas et proprietates elementorum seu corporum, ex quibus 
est exortum. Hoc mixtum ad libitum intendi potest et remitti, ac 
proinde diversa mixta inter se non distinguuntur abrupte, sed est 
transitus fluens ab uno in aliud; exemplum sit aqua minus vel 
magis salsa. 

24. Tum veteres tum recentes chimici docent mixtione statum quen- 
dam aequilibrii effici, ac proinde miscibilia oppositionem quandam ad 
invicem habere. Experientia enim teste, ea quae miscentur, agunt ad 
invicem: ex qua mutua actione et reactione status aequilibrii resultare 
debet. Supposita igitur elementorum chimicorum specifica distinctione 
(cf. n. 244, 1), haec oppositio et hoc aequilibrium ex viribus seu quali- 
tatibus specificis chimicis explicanda sunt, ita ut ea elementa miscibilia 
sint seu affinitatem. ad. invicem habere dicantur, quae oppositis quali- 


| Hanc proportionem enuntiat formula chimica. 

tatibus specificis praedita sunt. Maixtio igitur ipsa certo consistet in 
quodam harum qualitatum aequilibrio. Quomodo autem hoc aequilibrium 
concipiendum sit, dubitatur. 

Inter veteres Avicenna docuit formas elementorum substantiales in- 
tegras manere in mixto, qualitates vero ad medium reduci; quae sen- 
tentia multis recentibus placet, qui mixtionem etiam perfectam ex 
virium combinatione elementorum actu remanentium explicare nitun- 
tur. Scotus, concedendo formas substantiales elementorum non manere 
actu, sentit tamen manere formaliter eminenter, i. e. contineri 
formaliter substantialiter in forma mixti tamquam in forma altiore, 
sicut vegetativum et sensitivum continetur in anima humana. Thomistae 
tenent elementa non substantialiter, sed accidentaliter tantum remanere 
ratione qualitatum eorum. Inter quos tamen aliqui existimant quali- 
tates illas non manere formaliter in mixto, sed virtualiter ra- 
tone alicuius qualitatis mixtae seu mediae, virtualiter continentis quali- 
tates extremas elementorum. Ceteri vero docent manere in mixto 
formales qualitates elementorum, redactas tamen ad mediocritatem, 
i. e. easdem | qualitates oppositas, quae in gradu intenso inveniuntur 
in diversis elementis tamquam propria eorum, inveniri sociatas in mixto, 
sed in gradu remisso. Qualitates enim remissae in eodem subiecto inesse 
possunt. Et hoc temperamentum diversarum qualitatum  oppositarum 
dicunt proprietatem mixti. 


406. Prob. th. I p. (In mixtione elementa non manent actu). — Si 
mixta specifice distinguuntur ab elementis, haec non manent actu. 
Atqui mixta specifice distinguuntur ab elementis. Ergo. 


Prob. mai. Tunc enim per mixtionem nova oritur natura seu nova 
forma substantialis, intereuntibus formis elementorum. 


Prob. min. Specifice distinguuntur, quae distinguuntur secundum 


proprietates. ^ Atqui mixta distinguuntur secundum proprietates ab 
elementis. Ergo. 


Mai. per se patet. — Prob. min. Secundum proprietates distin- 
guuntur, quae distinguuntur abrupte secundum typum stabilem et con- 
stantem (secundum accidentia, quae constanter et stabiliter adsunt)2. 


Atqui mixta ab elementis abrupte distinguuntur secundum typum sta- 
bilem et constantem. Ergo. 


M in. patet ex st. qu. et ex dictis n. 256, 2, b. — Ad mai. Haec con- 
stantia et stabilitas proprietates manifestat specificas. Effectus enim 
constans postulat causam constantem, quae non potest esse fortuita 


quaedam et accidentalis circumstantia, sed debet esse ipsa rei natura 
(cf. n. 77). 


| non numero tamen, sed specie easdem, quia in mutatione substantiali fit re- 
solutio usque ad materiam primam (cf. th. XXI). 


* Typus stabilis est stabilis notarum complexio (cf. n. 243, nota). 

Ortus novi illius typi stabilis, qui in corpore mixto apparet, non 
potest explicari ex microstructura et ex combinatione virium elemen- 
torum (nuclei et electrtonum) actu remanentium. Haec explicatio non 
est conaturalis, sed contra naturam est. Virium combinatio, 1. e. earum 
ad invicem coniunctio, qua se cohiberent et modificarent stabiliter, ma- 
nente eadem natura substantiali, est status violentus. Necesse omnino 
est, ut novo typo accidentali respondeat nova substantia. Neque vis 
huius argumenti debilitatur ex iis, quae in corpore vivente apparent: 
Idem vivens per diversa stadia evolutionis suae diversum exhibet ty- 
pum extrinsecum. Negatur paritas. Haec evolutio convenit viventibus, 
non-viventibus non convenit. Hoc tamen non obstante, principium fun- 
damentale, quo nititur argumentatio nostra: typum accidentalem sta- 
bilem semper respondere naturae substantiali, etiam in viventibus 
salvatur. Sed in viventibus typus stricte essentialis est ille typus 
internus, qui iam habetur in cellula germinali (fecundata), unde incipit 
evolutio, qui proinde typus in evolutione viventis, quae repetitis cellu- 
larum divisionibus fit, cum omnibus cellulis communicatur. 


Prob. II p. (Elementa non manent formaliter eminenter). — Si ele- 
menta continerentur formaliter eminenter in mixto, mixtum deberet 
esse principium operationum propriarum elementorum, sicut anima 
humana est principium operationum  propriarum vegetativi et sen- 
sitivi. Atqui experientia teste hoc est falsum: aqua non manifestat 
operationem propriam oxygenii et hydrogenii neque sal (natrium 
chloratum) est principium operationum  propriarum chlori et natrii. 
Ergo. 


Prob. III p. (Elementa manent virtualiter, inquantum manent quali- 
tates chimicae propriae elementorum, formaliter quidem, sed remissae 
et temperatae). — Illud inest in mixto, quod mutuam elementorum 
alterationem terminat. Atqui id quod hanc alterationem terminat, sunt 
formales qualitates remissae elementorum. Ergo. 

Mai. ex eo patet, quod alteratio inducens dispositiones praevias ten- 
dit ad dispositiones proximas in eisque consummatur. 

Prob. min. ex ipso processu mixtionis, quae qualitatum oppositarum 
alteratione contingit. In elementis affinitatem ad invicem habentibus 
insunt oppositae qualitates in gradu intenso. Quare elementum agit 
in elementum, oppositam in eo producens qualitatem. Quo ipso huius 
qualitas propria remittitur, nam opposita qualitas per oppositae intro- 
ductionem remittitur; redditur enim ita subiectum  indispositum et 
incapax ad retinendam qualitatem oppositam in gradu intenso. Tendit 
igitur processus iste alterationis ad utramque qualitatem oppositam in 
utroque elemento efficiendam in gradu remisso. Quare terminus ipse 
seu dispositio proxima, quae inest in mixto tamquam proprium eius, 
sunt formales qualitates remissae elementorum. 

407. Coroll. 1. Ergo sicut qualitas chimica intensa est proprietas 
elementi, ita qualitatum temperamentum est proprietas mixti. — Quam- 
quam qualitates chimicae mixti eiusdem speciei sunt cum quali- 
tatibus elementorum, ex quibus exortum est mixtum, nihilominus 
proprietates ac proinde etiam essentiae et substantiae differunt. 
Corpus enim chiraice compositum requirit temperamentum omnino 
determinatum qualitatum elementorum. Hoc temperamentum diver- 
sarum qualitatum est ei proprium, cum proprietates elementorum sint 
singulae qualitates in. gradu intenso; rerum natura expostulat aut hoc 
temperamentum plurium qualitatum contrariarum aut singulas qualitates 
in gradu intenso. Stadia intermedia non sunt nisi stadia transitoria 
alterationis ducentis ad corruptionem et generationem sine constantia 
ulla. Firmitas autem et constantia tum singularum qualitatum inten- 
sarum uniuscuiusque elementi, tum temperamenti earum in mixto osten- 
dit et singulas qualitates intensas et earum temperamentum accidentia 
esse propria seu proprietates, quae accurate respondent naturae sub- 
stantiae, in qua radicantur. — Sicut qualitates chimicae, ita etiam 
structurae elementorum (derivatorum) aliquo modo ad invicem modifi- 
catae manent in mixto, quod proinde structura sua est totum hetero- 
geneum constitutum ex structuris diversis elementorum suorum secun- 
dum legem proportionum determinatarum, prout enuntiat formula chi- 
mica (cf. n. 256, 2, b). Etiam haec coniunctio diversarum structurarum 
secundum proportiones determinatas proprietatem constituit corporis 
mixti. — Ex temperamento qualitatum chimicarum et ex microstruc- 
tura combinata elementorum tamquam ex proprietate fundamentali re- 
sultant proprietates derivatae, seu ea omnia, quae typum constituunt 
corporis mixti. Ad hunc typum pertinent etiam qualitates a quali- 
tatibus elementorum specifice diversae. Mixtum plerumque ab elementis 
suis differt specifice secundum colorem, saporem, odorem. Ita data 
structura illa combinata, color fundamentalis, qui in ipsa microstruc- 
tura consistit, alius est; ex alio autem colore fundamentali etiam alius 
color formalis resultat, quatenus alius producitur motus in aethere. 
Sapor et odor resultant ex qualitatibus chimicis corporis. 

secundum doctrinam Physicae recentis de electronibus qualitates 
chimicae ad vires electricas reducerentur. Quidquid est de probabilitate 
huius doctrinae, quae tendit ad reducenda elementa primitiva ad duo 
(electronem et protonem, qui hypothetice ponitur) aut tria (tertium ele- 
mentum esset aether, qui corporis constitutionem ingreditur, cf. n. 256, 2), 
certo non est ita propugnanda, ut formatio elementorum ex electro- 
nibus et mixtio chimica ad meram iuxtapositionem  reduceretur elec- 
tronum et elementorum sine substantiali mutatione. Doctrina de elec- 
tronibus admissa, vis electrica tamquam vis fundamentalis chimica 
substantiales producit transmutationes et substantias novas. Et 
quidem tunc vis electrica tamquam vis chimica fundamentalis, quae 
constituit proprietatem utriusque elementi: electronis et protonis, ponenda 

est duplex: altera contrarie opposita alteri, quarum una est in elec- 
trone, altera in protone. Nec potest concipi haec oppositio tamquam 
oppositio inter unum terminum positivum, alterum negativum, sicut 
est oppositio inter calidum et frigidum. Nam actioni electricae ex una 
parte debet etiam respondere electrica reactio ex altera parte. Non 
enim potest explicari haec reactio, sicut reactio frigidi, ex resistentia 
contra motum localem (cf. n. 360, 2), cum vis electrica sit qualitas es- 
sentialis primitiva, quae ex motu locali non resultat, sed motum loca- 
lem causát tamquam vis attractive. — Cum una qualitas electrica in 
gradu intenso sit proprietas elementi (primitivi), temperamentum utrius- 
que qualitatis est proprietas mixti resultantis ex elementis primitivis. 
Et hoc temperamentum varium est secundum diversum numerum ele- 
mentorum primitivorum, quae inter se coniunguntur. 

2. Ergo mixtio recte definitur ab Aristotele: ,miscibilium alteratorum 
unio“ (De gen. et corr. I 10; cf. text.). Mixtio est specialis quaedam 
generatio substantialis. Ideo haec definitio praesupponit definitionem 
generationis substantialis in communi, quae est mutatio de non-esse 
substantiali ad esse substantiale in materia, et explicat, in quo differat 
generatio mixtiva a simplici generatione, quae simpliciter fit ex uno, 
quod corrumpitur, sicut cum ex planta per combustionem generatur 
carbo et in quacumque analysi ex mixto generantur elementa. Mixtio 
igitur est generatio, quae fit per modum unionis seu congregationis 
contemperantis et coniungentis multa divisa in unum tertium. Quare 
ea quae miscentur, coordinantur ad invicem secundum mutuam ac- 
tonem et passionem, ut ex omnibus fiat unum temperamentum, non 
vero unum subicit sibi cetera et trahit illa ad se, sicut fit in augmenta- 
tione et nutritione. 


408. Schol. 1. Duplex est mixtio: exothermica et endother- 
inica. Mixtio exothermica est, quae calorem producit et ad extra 
diffundit; endothermica, quae calorem absorbet, i. e. requiritur influxus 
extrinsecus caloris, cuius aequivalens manet in mixto. Quare quantitas 
energiae mixti exothermici minor est quantitate energiae elementorum 
suorum, contra quantitas energiae mixti endothermici est maior. 
Mixtio exothermica sponte contingit. Elementa ad invicem ap- 
proximata seipsa alterant et substantialiter transmutant sine influxu 
agentis extrinseci in ipsum processum chimicum exothermicum ; ex- 
citatio autem ope caloris, electricitatis, quae saepe requiritur, non est 
nisi ad processum introducendum seu ad dispositionem producendam, ut 
vires chimicae elementorum operari ad invicem queant. Contra mixtio 
endothermica non fit sponte; elementa non sufficiunt ad processum 
efficiendum, sed praeter vires elementorum influxus agentis extrinseci 
requiritur influentis illum energiae excessum, quo mixtum endothermi- 
cum elementorum suorum energiam excedit. Mixta exothermica facile 
oriuntur, sed difficulter resolvuntur — sunt stabilia; cum endo- 

thermica, quae difficulter efficiuntur, facile resolvantur et corrumpan- 
tur — minus stabilia sunt. Ratio est, quia exothermicis, ut 
resolvantur, ea energiae quantitas, quam ipsa mixtione amiserunt 
elementa, restituenda est ab extrinseco — processus analyseos est 
endothermicus; contra mixtis endothermicis, ut resolvantur, non est 
influenda ab extrinseco aliqua energia, cum processus resolutionis exo- 
thermicus sit: diffundunt enim resolvendo se eam éenergiae seu ca- 
loris quantitatem, quae ad mixtionem efficiendam superaddenda erat. 
Quare quasi sponte se resolvunt, posita excitatione ab extrinseco. Ita 
interdum sola percussio sufficit ad resolutionis processum introducendum. 

24. Mixtione effici unum. homogeneum secundum qualitates chi- 
micas, patet. Unio enim contemperans elementa, horum dissimilaritatem 
secundum qualitates chimicas tollit, ut faciat ex eis substantiam unam 
(cf. supra n. 406, prob. III p., et n. 407, 2). Et ipsa homogeneitas 
accidentalis secundum qualitates chimicas est dispositio proxima re- 
quisita ad hoc, ut una eademque forma informet totam molem, antea 
a formis elementorum diversis informatam. Est tamen in mixto hetero- 
geneitas secundum structuram, quatenus structurae diversae elemen- 
torum in mixto perdurant. Heterogeneitas secundum qualitates chi- 
micas non contingit nisi in viventibus, in quibus principium vitae 
mediante generativa et nutritiva et augmentativa sibi disponit partes 
dissimilares et organa varia ad opera vitae peragenda (cf. n. 415; 452, 1). 
Hae partes dissimilares (substantiae ^organicae")l, ut albumen, leci- 
thinum etc., suis muneribus funguntur: albumen fungitur ut albumen, 
lecithinum ut lecithinum, ita ut vivens sit principium operationum pro- 
priarum harum substantiarum. Quare dicendum est vivens has sub- 
stantias forrnaliter eminenter in se continere atque animam 
diversas has partes diverso etiam modo informare: albumen ut est 
(forrnaliter) eminenter forma  albuminis, lecithinum. ut est eminenter 
forma lecithini. Haec igitur dissimilaritas non tantum accidentalis, 
sed etiam substantialis est. Elementa autem, ex quibus, chimice 
loquendo, conflantur substantiae ,organicae", vivens nonnisi virtualiter 
continet. Ideo quoad corpus vivens duplex genus elementorum distingui- 
mus: elementa proxima — substantias ,organicas", et elementa re- 
miota-- substantiarum ,organicarum" elementa. Tota autem dissimi- 
laritas seu heterogeneitas elementorum proximorum homogeneitati ac- 
cidentali subicitur, quatenus omnes partes heterogeneae uni subsunt 
virtuti nutritivae et augmentativae, quae pervadit totam substantiam 
viventem atque utitur omnibus partibus earumque viribus chimicis ad 
bonum totius. Ita, non obstante heterogeneitate partium, una constitui- 
tur dispositio homogenea requisita, ut totum corpus vivens una sit 
informatum forma substantiali. 


| Si hae partes dicuntur substantiae organicae, intelligantur substantiae par 
tiales; constituunt enim unum per se seu unam substantiam vivam, cuius sunt 
partes. — De his substantiis .organicis* cf. n. 417, nota. 

3. Reditus elementorum in analysi chimica.— Reditus ele- 
mentorum explicatur exstructura heterogenea mixti: Analysi chimica 
haec structura resolvitur, quo destruitur etiam aequilibrium qualitatum 
chimicarum et redeunt qualitates propriae elementorum, quod est dis- 
positio praevia et proxima ad reditum ipsorum elementorum. In mixtis 
exothermicis structura resolvi et aequilibrium qualitatum destrui non 
potest nisi influendo energiam; ita si ope caloris fit analysis, caloris 
ope influitur energia, qua qualitates elementorum ad pristinam intensi- 
tatem reducuntur. Quoad corpus vivens autem, quod moritur, reditus 
elementorum proximorum (i. e. substantiarum ,organicarum ^) explicatur 
ex eo quod, cum moritur vivens, diversae partes, i. e. diversae substan- 
tiae ,oorganicae" subtrahuntur influxui virtutis nutritivae, quae utebatur 
iis earumque viribus tamquam instrumentis, modificando earum activi- 
tatem. Cessante influxu vitali nutritivae cessat etiam modificatio et 
directio virium, quo ipso hae vires quasi sui iuris fiunt, quod est dis- 
positio praevia et proxima ad reditum formarum respondentium diversis 
substantiis organicis. 

4. Isomeria, polymeria, allotropia. — Corpora isomera. sunt cor- 
pora secundum proprietates diversa, quae tamen iisdem elementis se- 
cundum eandem proportionem componuntur. Exemplum sit aether aceticus 
et acidum butyricum : C4H802. — Horum corporum diversitas specifica 
explicatur ex modo, quo efficiuntur ita, ut oriatur alia microstructura 
et aliud temperamentum qualitatum. 

Corpora polymera sunt corpora secundum proprietates diversa, 
iisdem elementis composita, ita tamen, ut alterum sit multiplum al- 
terius. Ita benzinum, C6H6, est triplum acethyleni, C2H2. — Polymeria 
explicatur ex causa extrinseca influente in formationem mixti. Ita 
benzinum formatur calefaciendo acethylenum ad 500 gradus. 

Allotropia est transmutabilitas quorundam elementorum chimi- 
corum, in virtute cuius elementum influxu extrinseco caloris, electrici- 
tatis ita transmutatur, ut oriatur typus diversus. Cum typus ita exor- 
tus stabilis sit, dicendum est allotropiam esse substantialem trans- 
mutabilitatem, ac proinde elementa quaedam influxu extrinseco sub- 
stantialiter transmutabilia esse. Exemplum sit phosphorus albus et 
phosphorus ruber. 


409. obi. 1. Elementa, quae in analysi chimica iterum apparent, in mixtione per- 
fecta manent actu. Atqui elementa in analysi chimica iterum apparent. Ergo. — 
Resp. Dist. niai.: Elementa, quae iterum apparent, quia substantiali mutatione iterum 
producuntur, nego; quia actu remanserant, conc. Contradist. min. 

2. Atqui in mixtione perfecta elementa manent actu. Probo. Elementa, quorum 
qualitates propriae manent, manent actu. Atqui in mixtione perfecta qualitates pro- 
priae elementorum manent. Ergo. — Resp. Dist. mai.; Quorum qualitates manent 
attemperatae, nego; non attemperatae, conc. Contradist. min. 

3. Atqui in corpore mixto qualitates propriae elementorum non sunt attempera- 
tae. Probo. Qualitates combinatae non sunt qualitates attemperatae. Atqui in corpore 
mixto qualitates propriae elementorum sunt combinatae. Ergo. — Resp. Dist. mai.: 
Gredt, Elem  philo:. I. Ed. 7. 

Qualitates combinatae ita, ut non sint intrinsecus modificatae, conc.; ita ut sint in- 
trinsecus modificatae, nego. Contradist. m in. 

4. Atqui in corpore mixto qualitates propriae elementorum non sunt intrinsecus 
modificatae. Probo. Qaualitates, quae extrinsecus tantum se cohibent, non sunt in- 
trinsecus modificatae. Atqui in corpore mixto qualitates propriae elementorum ex- 
trinsecus tantum se cohibent. Ergo. — Itesp. Dist. mai.: Invenirentur tamen in statu 
violento, conc.; non invenirentur in statu violento, nego. Contradist. min.: Si ita ha- 
betur status violentus, nego; si ita non haberetur status violentus, conc. 


Ad 4O6sq. Aristoteles doctrinam de mixtione exponit De gen. et corr. | 10. ,Ré- 
capitulát, .. . dicens manifestum esse ex his, quae dicta sunt, et quod est mixtio, et 
quid est, et quare est: quia propter passionem et actionem contrariorum. Et dictum 
est etiam quae sunt miscibilia: quoniam passiva ad invicem et bene terminabilia; et 
talia sunt bene divisibilia. Dictum est etiam, quod ad hoc quod sit mixtio, neces- 
sarium est quod miscibilia non sint simpliciter corrupta, nec sint simpliciter eadem 
ut prius: sunt enim corrupta quantum ad formas et remanent quantum ad virtutem, 
ut supra ostensum est [obre O1au£vovoiv ovv (Trà utyvbueva) &vepyeio . . . obte qOei- 
povradt, ... 00Zeta1 yàp 5 Obvvaui aborov: De gen. et corr. I 10, 327 b 29]. Adhuc 
etiam ostensum est, quod mixtio non est compositio minimorum secundum naturam, 
sicut dicebat una opinio, nec minimorum secundum sensum, ut dicebat alia: talia 
enim minima non sunt miscibilia. Sed illud est miscibile, quod cum sit bene deter- 
minabile, est activum et passivum; et illud quod admiscetur cum tali miscibili, est 
miscibile ad homoiomerum, idest facit cum alio mixtum, quod est eiusdem rationis 
in toto et in partibus. Patet etiam quod mixtio est miscibilium alteratorum unio 
[n òè uiEt TOv uiKrTOV QAAO:CG0£vTOV &Évoot : l.c. 328 b 22]. Quae quidem alteratio 
solum est intelligenda in virtutibus sive qualitatibus eorum; sed si etiam alteratio 
sumatur improprie, mixtio est miscibilium alteratorum, idest corruptorum secundum 
formas, üinio (ex continuatione Com. s. Thom, in De gen. et corr. I lect. 25 n. 12; 


cf. lect. 24; S. Thom., In Met.I lect. 12 [cit. ad 259]; S. th. I 76, Ac. et ad 4 [cit. 
ad 259]. 


PARS III. 


DE ANIMA SEU DE ENTE MOBILI 
MOTU AUGMENTATIONS. 


Caietanus, De anima; In Summam theol. q. 75—89 et 118—119. loannes a 
S. Thoma, Philosophia nat., pars II, q. 8: De nutritione et augmentatione; pars III: 
De anima. Babenstuber, Philosophia Thom. Salisburgensis: De anima. Goudin, 
Philosophia: De anima. Tilm. Pesch, Institutiones psychologicae. Boedder, 
Psychologia rationalis. Mercier, Psychologie. E. Rolfes, Die substantielle Form 
und der Begriff der Seele bei Aristoteles. E. Baudin, Psychologie. G. Dumas, 
Traité de Psychologie. H. André, Urbild und Ursache in der Biologie. 


LIBER tl. 


DE ANIMA IN COMMUNI. 


CAPUT I. 


DE ESSENTIA ANIMAE. 


S 1. De notione vitae. 


410. Quid sit vita. — Vitae nomine oinnes intelligunt sui-motio- 
nem. Quae enim movent seipsa, vivere dicuntur, et dicuntur vivere 
formaliter propter sui-motionem. Nam quamprimum movent seipsa, 
dicuntur vivere, et tamdiu dicuntur vivere, quamdiu movent seipsa. 
Ergo ratio formalis vitae in sui-motione consistit. 

Vita potest considerari in actu primo — substantia, cui com- 
petit se movere, et in actu secundo — actualis sui-motio seu ope- 


ratio vitalis. 


411. Quotuplex sit vita. — Sui-motio intelligi potest: a) stricte de 
actione praedicamentali, qua aliquid seipsum reducit de potentia ad 
actum, seu de actione transeunte, manente tamen secundum terminum 
suum in supposito agente; b) de actione immanente, de actione cogno- 
scitiva et appetitiva, quae cum sit secundum essentiam suam simplex 
qualitas, dicitur tamen actio eminenter et sui-motio eminenter, 

quia est ultimo agentis perfectio. Cum enim actio transiens ultimo 
sit perfectio passi — est enim causalitas seu via ad effectum, ad trans- 
mutationem passi —, actio immanens ultimo est propter perfectionem 
agentis (cf. n. 188, 2; 281, 1). 

Ipsa actio immanens duplex est: a) creata, quae est qualitas ema- 
nans ex potentia cognoscitiva et appetitiva, quae proinde etiam ipsa 
fit cum transitu de potentia in actum, quamquam in lioc transitu non 
consistit; D) increata. quae est ipsa substantia divina et quemcumque 
transitum de potentia in actum a se excludit. — Ex communi usu 
loquendi patet vitam non dici tantum de sui-motione, quae est actio 
praedicamentalis. sed etiam de actione immanente. Quare triplex est 
vita in actu secundo: 1. actio praedicamentalis, qua vivens seipsum 
reducit de potentia in actum; 2. actio immanens, quae fit cum transitu 
de potentia ad actum; 3. actio immanens, quae est sine hoc transitu. 

Considerando vitam substantialem, distinguimus vitam physicam, 
quae communicatur cum corpore, et metaphysicam, cum corpore 
non communicatam. Vita physica triplex est: vegetativa, sen- 
sitiva, intellectiva. Vita metaphysica 1ntellectiva tantum est. 
Principium substantiale vitae physicae est anima. 


412. Vīta est conceptus analogus. — Nam vita in actu secundo dicit 
tum actionem praedicamentalem, tum actionem immanentem, quae est 
qualitas, tum ipsam substantiam (divinam), quae tria in nullo prae- 
dicamento conveniunt. Ex quo etiam deducitur neque vitam  sub- 
stantialem dici univoce. Attamen, si vita sumitur praecise pro gradu 
vitae vegetativae, praescindendo a gradu cognoscitivo, qui in genere 
corporeo praesupponit tamquam substratum vitam vegetativam, tunc 
sine dubio vita est conceptus univocus, qui determinatur differentiis 
sensitivi et non sensitivi (cf. n. 159sq.). 


413. In vivente creato necesse est distinguere partem moventem et 
motam. — Omnis vita creata est sui-motio cum transitu de potentia 
ad actum. lam vero nihil movet seipsum hoc modo seu reducit seipsum 
de potentia ad actum adaequate, i. e. se toto; ad hoc enim idem 
secundum idem deberet esse simul in actu et in potentia; nam quod 
se movet, et movet et movetur; quare inquantum movet, deberet 
esse in actu (nihil enim agit, nisi quod est actu), inquantum vero 
movetur, in potentia. Concludendum ergo est, vivens creatum movere 
seipsum nonnisi inadaequate, inquantum in eo sunt diversae par- 
tes, quarum altera est movens, altera mota. Hae partes sunt aut 
diversa organa, aut diversae potentiae, quarum altera movet alteram 
(ita voluntas movet intellectum), aut in eadem potentia diversae poten- 
tialitates ad diversas operationes, quarum altera, reducta in actum, 
movet ad alteram (ita intellectus, in actu per principia, seipsum in 
actum reducit quoad conclusionem). Initium vero totius motionis vitalis 
est a movente extrinseco, quod movet seu determinat vivens, ut 

ipsum se moveat; ita generans generando disponit et determinat vivens 
a se generatum ad se movendum; influxus extrinsecus lucis, aéris, 
humiditatis movet plantam, ut seipsam moveat. 


414. Ergo corpus vivens est corpus organicum, i. e. diversis instru- 
mentis seu partibus praeditum, et est corpus organicum naturale, 
l e. unum per se, una substantia, quo distinguitur a corpore organico 
artificiali, a machina, quae etiam ipsa diversis partibus est prae- 
dita, quae tamen non constituunt unum per se, sed aggregatum. Qua- 
propter machina non movet seipsam, etsi partes eius movent inter 
se, vivens vero seipsum movet ope partium suarum. 

Corpora non-viventia non movent seipsa. Multipliciter quidem trans- 
eunt de potentia in actum, eo tamen nullo modo movent seipsa. Ex 
natura sua ad activitatem unam sunt determinata, ad quam non 
applicantur nisi ab extrinseco, ab alio. Ita acidum et metallum na- 
turaliter ad unam activitatem chimicam sunt determinata, ad quam 
applicantur per contactum. Corpora non viventia non habent organa 
sui-motionis, i. e. partes suis viribus et sua activitate praeditas, quibus 
se moverent, ut obtinet in corpore vivente. Non obstante microstruc- 
tura sua sunt corpora ,anorganica' ; in eis aequilibrium stabile virium 
impedit quamcumque sui-motionem. JDiversae partes atomi, constitutae 
ex nucleo et electronibus, non sunt partes, quibus atomus moveret se- 
ipsam. Electronibus naturaliter convenit motus omnino ad unum de- 
terminatus, quem ab extrinseco in ortu atomi accipiunt, et qui non 
variatur nisi ab extrinseco, cum electron ab una in aliam viam transit. 
Altior activitas systematis ex nucleo et electronibus constituti, qua 
unitatem suam substantialem manifestat, in eo tantum consistit, quod 
structuram et motum suum conaturalem in ortu suo acceptum fir- 
miter retinet et datis perturbationibus restituit ^ Contra corpus vi- 
vens mediante aequilibrio suo mobili variat ab intrinseco motum suum 
eumque adaptat circumstantiis variis. 


415. Qualis sit organisatio viventis. — Organismus seu organisatio 
viventis est dispositio partium accidentaliter et substantialiter hetero- 
genearum secundum determinatum situm et figuram ad opera vitae 
exercenda. Organisatio igitur duo complectitur: a) substantias par- 
tiales heterogeneas (cf. n. 408, 2); b) harum substantiarum dispositio- 
nem, qua formantur cellulae, ex cellulis inter se coniunctis consti- 
tuuntur texturae et organa maiora, ut folia, cerebrum etc. Organi 
enim nomine intelligi debent omnes partes heterogeneae corporis vi- 
ventis, incipiendo a partibus cellularum, usque ad partes maiores, quae 
ex cellulis conflantur. Omnia enim haec instrumenta sunt ad opera 
vitae peragenda. 


| Etiam si non admittitur doctrina de constitutione atomi ex nucleo et electronibus, 
tamen in mineralibus concedenda esset aliqua structura, quam contra perturbationes 
retinere nituntur. 

Tanta tamen heterogeneitate partium non obstante organismus 
constituit unum per se, cuius proinde partes inter se non contiguae, 
sed continuae sunt, id quod etiam anatomice manifestatur ex pontibus 
protoplasmaticis, quibus cellulae omnes ad invicem conectuntur. 


Ad 410sqq. Secundum Aristotelem  ,corporum naturalium quaedam habent 
vitam et quaedam non habent. Illud autem dicitur habere vitam, quod per seipsum 
habet alimentum, augmentum et decrementum (Zornv ó& Xéfopev Trjv ðr abToO Tpo- 
nv T€ xai abEnoiv kai oO0ioiv: De an. H 1, 412a I4]. Sciendum autem est, quod haec 
explanatio magis est per modum exempli quam per modum definitionis. Non enim 
ex hoc solo, quod aliquid habet augmentum et decrementum, vivit, sed etiam ex 
hoc, quod sentit et intelligit, et alia opera vitae exercere potest. Unde in substan- 
tiis separatis est vita ex hoc, quod habent intellectum et voluntatem, ut patet in 
undecimo Metaphysicae, licet non sit in eis augmentum et alimentum. Sed quia in 
istis generabilibus et corruptibilibus anima, quae est in plantis, ad quam pertinent 
alimentum et augmentum, ut in fine primi dictum est, principium est vitae, ideo 
hic quasi exemplariter exposuitbabens yitam id quod habet alimentum et augmen- 
tum. Propria autem ratio vitae est ex hoc, quod aliquid est natum mo- 
vere seipsum, large accipiendo motum, prout etiam intellectualis operatio motus 
quidam dicitur. Ea enim sine vita esse dicimus, quae ab exteriori tantum principio 
moveri possunt" (S. Thom., In De an. II lect. 1 n. 219 [ed. Pirotta, Taurini]; cf. 
lect. 5 [cit. ad 437]; S. th. I 18, 1-3; C.g. 197; IV 11; Ver. 4, 8; In Io. 17, 3 lect. 1 
n. 3J. — .Nec est possibile quod aliquid moveat seipsum, nisi dividatur in duas 
partes, quarum una sit movens et alia sit mota: quod in solis animatis contingit, 
ut probatur in VIII Phys." (S. th. IH 32, 4; cf. Arist., Phys. VIII 4, 255a 14; 5, 
257a33 b2; S. Thom. 1. c. lect. 7 n. 8; lect. 10 n. 1 sqq.; In Met. VII lect. 8 n. 1442€; 
Ver. 22, 3; I Dist. 8, 2a. 1 ad 3; Q.d.an. a. 9 ad 6; S. th. I 76, 4 arg. 2 et ad 2). 


S 2. De definitionibus animae. 


416. Duplex Aristotelis definitio animae. — Secundum Aristotelem 
duplex de anima definitio tradi solet, altera: ,Anima est actus primus 
corporis physici organici", altera: Anima est id quo vivimus, sen- 
timus, loco movemur et intelligimus primo/ — Utraque definitio 
essentialis est, sed-prior est per subiectum proprium, altera 
per effectum formalem primarium. Anima enim forma est. 
forma autem definitur per ordinem ad subiectum. Quare duplici modo 
potest eius explicari essentia metaphysica: a) indicando subiectum 


proprium, b) indicando, quid primo faciat in subiecto suo formaliter, 
i. e. per modum causae formalis. 


417. Explicatur prima definitio. — Hac definitione definitur anima 
generice sumpta secundum gradum vegetativum, qui communis est 
omni animae, abstrahendo a gradibus superioribus, quibus ulterius 
determinari potest, et definitur per subiectum suum proprium, quod 
est corpus organicum. 

Anima dicitur ,actus primus corporis physici organici", i. e. forma 
substantialis corporis naturalis organisát!u. Anima enim est forma 


| .Organicum" igitur hic sumitur pro .organisato". — Nota differentiam inter 
substantiam viventem, quae movet seipsam, et substantiam organisatam, 

corporis viventis seu corporis, quod est capax movendi seipsum. Hoc 
autem est corpus organis seu partibus dissimilaribus praeditum. Quam- 
vis enim anima det corpori ipsum esse corpus, cum non possint plures 
formae et actus substantiales esse in eodem subiecto, rectius tamen 
dicitur informare corpus quam materiam primam; anima enim, ut anima 
est seu ut est principium vitale, non informat materiam primam, nisi 
supponendo hanc constitutam in esse corporis, et corporis organici. 
Nam determinatio substantialis viventis seu gradus viventis praeberi 
nequit nisi subiecto in esse corporis constituto et organis praedito. 

Nota ad difficultates solvendas: a) Inter animam et corpus (intel- 
ligendo nomine corporis non materiam primam tantum, sed materiam 
actuatam secundum gradum corporeitatis) est distinctio realis in ad ae- 
quata tamquam inter totum (corpus) conflatum ex duabus partibus 
realiter inter se distinctis (materia et forma seu anima) et alteram 
ex his partibus seorsim sumptam. Potest etiam dici esse distinctionem 
realem adaequatam potentialem, quia anima est a corpore separa- 
bilis, ita tamen ut hac separatione materia prima amittat etiam illum 
corporeitatis gradum, quem per animam habet, et alium acquirat. 

b) Anima componit cum materia prima compositione physica, 
cum corpore autem, i. e. cum materia formata forma corporeitatis, 
anima componit compositione metaphysica tantum, sicut gradus 
corporeitatis componit cum gradu vitae. 


418. |Explicatur altera definitio. — Anima definitur ,id quo vivimus, 
sentimus, loco movemur et intelligimus primo". Dicitur anima «id 
quo primo vivimus", ut declaretur animam esse formam substan- 
talem. Terminis «vivimus, sentimus, loco movemur et intelligimus" 
enumerantur ea, quae anima ut forma substantialis causát in. subiecto 
suo, in vivente seu habente animam. In qua enumeratione «et' su- 
mendum est distributive, non copulative, et «vivimus" intelligendum 
est de vita vegetativa, ita ut subiectum seu suppositum habens animam 
intelligendum sit non de homine: id quo nos homines vivimus etc., 
sed de corpore vivente in genere: id quo nos corpora viventia 
vegetamur sive sentimus etc. 

Ad 416. Aristoteles: H pvuxħ éonv EvreAéyeia f| pot] owuaTto  QUOIKOU 


OÓvvüuer iwy £&xyovro . TOLOTO O£, Ò àv f| ópyavikOv. ... EvcTE&A£yxse1C« | 7t por] 
OC naro Qquoikob  ópyavikoO (De an. Il 1, 412» 27 b 5. Exponitur a 


organis, i. e. instrumentis seu partibus dissimilaribus praeditam, et substantiam or- 
ganicam, complexiorem combinationem carbonici, quae naturaliter non oritur nisi 
in vivente, arte tamen etiam' in laboratorio chimico effici potest. Quia hae com- 
binationes X&organicae secundum easdem omnino leges fiunt, secundum quas fiunt 
anorganicae, ideo recentes passim asserunt nullum esse discrimen inter chimicam 
anorganicam et organicam. At hoc non est omnino verum ; nam ad substantias orga- 
nicas extra organismum viventem conficiendas ars requiritur seu multitudo con- 
diionum  complexarum, quae conditiones naturaliter extra organismum numquam 


inveniuntur. 

S. Thoma, In De an. Il lect. 1—4 (cf. ad 530]. — ‘H uyuyr| ð rouro o Çàpev koi 
aicOavoue8a Kor óiavooüyue8a rporo (1. c. H 2, 414 a 12). Cf. 418 b 12 : arpicrat, Bpen- 
TiKÓ, oucOnrikà, Oiavonrikó, kivoei.. Cf. S. Thom. 1. c. lect. 4 (cit. ad 525). 


§ 3. De divisione animae et de modis vivendi. 


THESIS XXVI: Tres sunt animae: vegetativa, sensitiva, intellectiva; 
quattuor modi vivendi: vegetativus, sensitivus, locomotivus, intellec- 


tivus; quinque genera potentiarum: vegetativum, sensitivum, intellecti- 
vum, appetitivum, locomotivum. 


419. St.qu. 1. Statuimus tres animas secundum triplicem vitam: 
vegetativam, sensitivam, intellectivam, quam essentialiter secundum 
ipsam formalem rationem vitae seu sui-motionis distinguimus; quat- 
tuor autem modos vivendi seu quattuor gradus vitae distinguimus 
secundum potentias speciales, quae his tribus animis conveniunt. 

24. Locomotivum in thesi non intelligimus id, quod loco se 
movet motu constrictionis et dilatationis tantum, sed id, quod se 
movet motu progressivo, sive ambulando sive volando sive natando, 
ad attüngendum aliquid, quod est omnino distans. 


420. Prob. th. I p. (Tres sunt animae: vegetativa, sensitiva, intellec- 
tva). — Tot sunt animae, quot sunt species vitae essentialiter inter 
se distinctae secundum ipsam formalem rationem vitae seu Ssui-mo- 
tionis. Atqui tres sunt species vitae: vegetativa, sensitiva, intel- 
lectiva. Ergo. 

Mai. patet ex conceptu animae; anima enim est principium vitae. 
Ergo tot sunt animae quot species vitae. 

Prob. min. Tot sunt species vitae, quot sunt modi movendi seipsum. 
Atqui tres sunt modi movendi seipsum. Ergo. 

Prob. min. In motu tria distinguimus: 1. ipsam motus exsecutio- 
nem, 2.formam, quae est principium motus, 3. finem, ad quem tendit. 
lam vero quaedam viventia movent seipsa solummodo quoad exsecu- 
tionem, alia vero quoad exsecutionem et formam, alia tandem quoad 
exsecutionem, formam et finem. 

Plantae enim, quae vegetativa tantum fruuntur vita, movent 
seipsas solummodo quoad exsecutionem motus, qui fit secundum formam 
inditam a natura (secundum formam substantialem et secundum formas 
accidentales, quae substantialem sequuntur) et ad finem a natura prae- 
fixum; animalia vero, quoniam non solum vita vegetativa, sed etiam 
sensitiva praedita sunt, movent seipsa ad formam (i. e. ad sensilem 
rei perceptionem), sibi dando formam propria operatione, quam sequitur 
motus, quo se ad rem perceptam movent, appetendo eam; attamen 
quoniam agunt naturali instinctu, potius moventur, quod finem attinet, 
a natura, quam se moveant, cum sibi non determinent finem, sed eis 
sit a natura determinatus. Denique in viventibus vita 1ntellectiva 
perfectissimus gradus movendi se obtinet, quippe quae moveant se 

tum quoad exsecutionem, tum quoad formam, quam intelligendo ac- 
quirunt, tum quoad finem, quem sibi ipsa libere determinant. 


Prob. II p. (Quattuor sunt modi vivendi: vegetativus, sensitivus, 
locomotivus, intellectivus). — Tot sunt modi vivendi, quot sunt diffe- 
rentiae secundum potentias animae. Atqui quattuor sunt differentiae 
secundum potentias animae: vegetativum, sensitivum, locomotivum, 
intellectivum. Ergo. 

Mai. patet ex st. qu. — Mi in. ostenditur ex experientia. Distingui- 
mus potentias animae vegetativae, sensitivae, intellectivae. Secundum 
potentias animae vegetativae et intellectivae nulla apparet ulterior 
differentia, cum omni viventi vegetativo et intellectivo omnes poten- 
tiae conveniant, quae secundum animam vegetativam et intellectivam 
convenire possunt. At non omni viventi sensitivo conveniunt omnes 
potentiae, quae secundum animam sensitivam possunt convenire. Quae- 
dam enim carent sensibus, quibus res distantes percipi possunt, quae 
proinde neque loco se movent motu progressivo, sed eodem loco affixa 
haerent, ut ostrea: alia vero distantia cognoscunt et loco se movent. 
Quare secundum potentias animae sensitivae duplicem distinguimus 
differentiam: sensitivum imperfectum, quod in thesi dicimus sen- 
siivum simpliciter, et sensitivum perfectum, quod locomotivum 
dicimus. 


Prob. III p. (Quinque sunt genera potentiarum). — Haec pars ex 
praecedentibus patet: secundum tres animas statim distinguimus tria 
genera potentiarum: vegetativum, sensitivum, intellectivum; potentiam 
autem sensitivam et intellectivam sequuntur appetitiva et locomotiva 
(cf. n. 505 sqq.). 


42]. Schol. 1. Divisio animae in vegetativam, sensitivam, intellec- 
tivam est univoca, quatenus anima incommuni dicit gradum vege- 
tativum tantum, abstrahendo a gradibus superioribus, quos neque in- 
cludit neque excludit, et ita tamquam genus (incompletum ') dividitur 
in tres species (incompletas): in animam mere vegetativam, qua con- 
stituitur planta; et mere sensitivam, qua constituitur brutum; et intel- 
lectivam, qua constituitur homo. Harum autem animarum habitudo 
inter se ea est, ut superior formaliter eminenter contineat inferiorem. 

2. Secundum Aristotelem omnino generaliter distinximus sensitivum 
imperfectum et perfectum seu locomotivum. Sed possent in vita sen- 
sitiva ulteriores gradus distingui, quatenus alicui animali omnes om- 
nino sensus conveniunt, aut omnes conveniunt praeter unum (sicut 
piscibus omnes sensus conveniunt praeter auditum2), etc. 


Ad 420. Aristoteles tres animas distinguit secundum tria genera viventium; 
Qqurà (wuxr OpertriKknü), Zoa (yw. aioO0nrikr]), àvOporxo (y. vontrikr): De an. II 2 (cf. 


| Forma enim non est ens completum. 
| Secundum Bunge, Lehrbucb der Physiologie des Menschen, I, 5. Vortrag. 

S. Thom. lect. 3 et 4). — Quattuor modos vivendi in altera animae definitione in- 
nuit (cf. ad 416): ,Intendens ostendere quod anima est principium vivendi in omni- 
bus viventibus, distinxit ipsum vivere secundum gradus viventium et non secundum 
operationes vitae, secundum quas distinguuntur haec genera potentiarum [Ovvàyget 
b cinouev OpemriKÓv, ópektTiKOv, aloOnriKÓv, KivnriKOv KATA TÒTOV, OÓiavonrikOÓv: De 
an. H 3, 414 a31]. Appetitivum autem non constituit aliquem diversum gradum in 
viventibus, quia omnia quae habent sensum, habent appetitum ; et sic remanent 
tantum quattuor gradus viventium. — Manifestat, quod per potentias idem intelligit, 
quod supra per partes [animae]. Quarum quidem sunt quinque genera; scii, vegeta- 
tivum, sensitivum, appetitivum, motivum secundum locum, intellectivum* (S. Thom., 
In De an. IL 3 lect. 5 n. 287 279; cf. In De sensu et sens. lect. 1 n. 3 [ed. Pirotta, 
Taurini]; S. th. I 78, 1; 18, 3; Ver. 10, 1 ad 2). 


CAPUT II. 


DE PROPRIETATIBUS ANIMAE. 


$ 1. De divisibilltate animae. 


THESIS XXVII: Anima animalium perfectorum est inextensa et in- 


divisibilis, anima vero plantarum et animalium imperfectorum est ex- 
tensa et divisibilis. 


422. St. qu. 1. Quidquid extenditur, extenditur, quia intrinsecus affi- 
citur quantitate. Potest autem aliquid extendi per se et per acci- 
dens. Per se extenditur, quod immediate natura sua expostulat in- 
trinsecus affici quantitate eaque extendi (ipsa quantitas per se ex- 
tenditur absolutissime, quia est ipsa extensio); contra, extenditur per 
accidens. Hac distinctione data, dicimus formam accidentalem omnem 
corpoream per se extendi, quatenus mediante quantitate inhaeret 
corpori (quantitas enim est primum accidens); formam vero substan- 
tialem nullam per se extendi, quia nulla forma substantialis immediate 
afficitur quantitate, sed compositum ex materia et forma. Subiectum 
enim quantitatis non est sola forma, sed compositum ex materia et 
forma. Hoc igitur compositum per se extenditur, et quidem prout est 
corpus seu secundum gradum corporeitatis. Quantitas enim proprium 
est corporis, ut corpus est, seu sequitur gradum genericum corporeitatis. 
Partes vero corporis: materia et forma, non possunt esse extensae nisi 
per accidens, si extenso modo in corpore insunt, i. e. in partes extra 
partes diffluunt. Certo materia semper ita est extensa per accidens; 
nam materia est ipsa radix extensionis seu imperfectionis corporeae, 
propter quam corpus diffluit in partes extra partes. Et experientia 
manifeste ostendit materiam tamquam extensam, quia apparet tam- 
quam semper divisibilis etiam tunc, si forma non est divisibilis et 
divisione perit. De formis autem substantialibus seu de animis de- 
terminat thesis nostra, quasdam esse inextensas et indivisibiles, quas- 
dam vero extensas et divisibiles. Quae animae, ut ex dictis patet, 


dicuntur extensae per accidens tantum, inquantum informant corpus 
extenso modo. 

4. Circa animarum extensionem et divisibilitatem quadruplex est 
sententia. Prima extrema, pro qua citantur Cleanthes et Chrysippus, 
est omnem animam, humana non excepta, esse divisibilem. Altera 
sententia extrema est omnem animam esse indivisibilem. Hanc tenent 
Plato et 5. Augustinus et aliqui recentes scholastici. Tertia sententia 
est omnem animam, praeter humanam, divisibilem esse; ita Scotus, 
Durandus, Suarez multique alii. Quarta sententia, thesi nostra expressa, 
est S. Thomae et Thomistarum. Eam etiam docuit Suarez (De anima 1.1, 
c. 13, n. 9 sqq.), qui postea tamen in tertiam sententiam declinavitl. 

3. Animae humanae indivisibilitatem specialiter probare hic non 
intendimus. Hoc alibi efficiemus, agendo de eius spiritualitate, ex qua 
apodictice sequitur eam esse simplicem et indivisibilem. 


423. Prob. th. Anima, quae inextenso modo informat corpus, est in- 
extensa et indivisibilis, quae vero extenso modo informat, est extensa 
et divisibilis. Atqui anima animalium perfectorum inextenso et indivi- 
sibili modo, anima vero plantarum et animalium imperfectorum extenso 
et divisibili modo informat corpus. Ergo. 

Mai. patet ex st. qu. — Prob. min. lInextenso et indivisibili modo 
informat anima, quae respicit totam organisationem corporis, quod in- 
format, per modum unius indivisibilis dispositionis ad informandum 
seu quae respicit totam organisationem tamquam necessariam sibi ad 
informandum ; contra, extenso et divisibili modo informat anima, quae 
non respicit totam organisationem tamquam necessariam sibi ad in- 
formandum. Atqui anima animalium perfectorum respicit totam organi- 
sationem corporis, quod informat, per modum unius indivisibilis dispo- 
sitionis ad informandum; anima vero plantarum et animalium imper- 
fectorum non ita respicit. Ergo. 

Mai. est per se nota. — Prob. min. ex experientia. Cum corpora 
plantarum et animalium imperfectorum in partes dividuntur, hae partes 
vivunt, et eadem vita vivunt; partes vero animalium perfectorum non 
vivunt, quod est signum animam animalium perfectorum respicere 
totam organisationem  indivisibiliter seu tamquam necessariam sibi, 
animas vero plantarum et animalium imperfectorum respicere divisi- 
biliter. Possunt quidem etiam a corpore hominis et animalium perfec- 
torum resecari quaedam partes, quin sequatur mors. Sed hae partes 
amittunt vitam ; et si in texturis exsectis vita artificialiter conservari 
potest, haec vita est imperfecta, omnino alia quam vita viventis, unde 
texturae desumptae sunt (cf. schol. 3). 


424. Coroll. Ergo anima animalium perfectorum êst tota in toto 
corpore et tota in qualibet parte, non quidem totalitate virtutis 
et 1nformationis — nam diversas partes diversimode informat et 
diversis partibus diversas tribuit virtutes—, sed totalitate enti tatis 


| De diversis sententiis cf. Urraburu, Institutiones philos. IV, n. 6l. 

et essentiae. Virtutes autem seu potentiae animae, praeter intellec- 
tum et voluntatem, sunt extensae per se. Nam hae potentiae sunt 
organicae, quae inhaerent corpori extenso. Sola anima humana praeter 
potentias organicas habet anorganicas: intellectum et voluntatem, quae 
in sola anima insunt, ac proinde inextensae sunt et independentes a 
corpore seu spirituales. 


425. Schol. 1. Forma divisibilis est una actu, multiplex potentia; 
quare ipsa divisione multiplicatur. 

24. Cum etiam plantarum animaliumque imperfectorum partes non 
quomodocumque desectae vivant — plurimarum enim plantarum folium 
a ramo abscissum non vivit, neque partes vermis secundum longitudinem 
a summo usque deorsum dissecti vivunt —, dicendum est etiam animam 
imperfectam ad informandum necessario expostulare aliquam organi- 
sationem seu heterogeneam dispositionem, quam proinde inextenso etiam 
et indivisibili modo respicit. Omnis igitur anima aliquo modo informat 
inextense et indivisibiliter; 1mmo etiam forma mineralis ratione micro- 
structurae moleculae vel atomi. 

In statu embryonali apparent divisibilia etiam animalia perfectiora. 
In hoc statu primae evolutionis salyatur etiam in partibus dispositio 
requisita ad informationem animae. Quod mirum esse non potest, cum 
initio. salvetur in unica cellula fecundata, unde incipit evolutio. Quo 
perfectius tamen animal est, eo minus permittit divisionem, etiam in 
statu embryonali. Gemini, qui dicuntur ,identici^, ex uno ovulo orti, 
explicantur ex duplici fecundatione ovuli in se disrupti. 

3. De vita, quae per diuturnum tempus manifestatur in texturis 
animalium perfectorum exsectis et a quocumque alio organismo separa- 
tis. — Hae texturae, si convenienter magna cum cura tractantur, 
nutriuntur et crescunt, i. e. novas cellulas formant, et hoc per diutur- 
num tempusl. Cum hae texturae vere manifestent vitam, imperfectam 
quidem et omnino aliam, quam est vita animalis, unde desumptae sunt, 
dicendum est in eis inesse animam aliquam mere vegetativam im- 
perfectam. Sicut ortus vitae perfectae fit mediantibus animis imper- 
fectis, transitoriüiss, quae informant cellulas germinales ab organismo 
generantium separatas (cf. n. 452, 3), ita etiam interitus. In morte 
animalis perfecti non statim exstinguitur omnis vita, sed intereunte 
anima perfecta oriuntur, propter dispositiones relictas, principia vitalia 
imperfecta, quibus etiam explicanda videtur crescentia capillorum et 
unguium in cadaveribus. Haec vita imperfecta artificialiter, adhibita 
cura, conservari potest per diuturnius tempus. 


426. obi. a) Nulla anima est extensa et divisibilis. 1. Nulla forma substantialis 
est extensa. Atqui omnis anima est forma substantialis. Ergo. — Resp. Dist. mai.: 
Extensa per se, conc.; per accidens, nego. Conc. min.; dist. consq. 


' Cf. P. Kammerer, Allgem. Biologie | (1915) 140sqq.; E. Korschelt, Lebens- 
dauer. Alter und Tod' (1922) 169 sqq. 

2. Atqui anima neque est extensa per accidens. Probo. Per accidens extensa est 
anima, quae informat extenso et divisibili modo. Atqui anima non informat extenso 
et divisibili modo. Ergo. — Resp. Conc. mai.; dint, inin.: Anima animalium perfectorum, 
conc.; anima plantarum et animalium imperfectorum, nego. Dist. consq. 

3. Atqui neque anima plantarum et animalium imperfectorum informat extenso et 
divisibili modo. Probo. Eorum anima non informat extenso et divisibili modo, quorum 
partes, in quas dissecantur, non vivunt. Atqui non tantum animalium perfectorum, 
sed etiam plantarum et animalium imperfectorum partes, in quas dissecantur, non 
vivunt. Ergo. — Resp. Dist. mai.: Quorum nullae partes vivunt, conc.; quorum non 
vivunt partes, in quibus non salvatur organisatio requisita ab anima.ad informandum, 
nego. Contradist. min.: Nullae partes vivunt, nego; non visunt partes, in quibus non 
salvatur organisatio requisita ab anima ad informandum, conc. 

b) Omnis anima est extensa et divisibilis. 1. Anima, quae praebet gradum cor- 
poreitatis, est extensa et divisibilis. Atqui omnis anima praebet gradum corporeitatis. 
Ergo. — Resp. Dist. mai.: Informando modo extenso et divisibili, conc.; non informando 
extenso et divisibili modo, nego. Contradist. min.: Semper informando extenso et di- 
visibili modo, »ego; non semper informando extenso et divisibili modo, conc. 

2. Atqui omnis anima informat extenso et divisibili modo. Probo. Quod formaliter 
constituit extensum, informat extenso et divisibili modo. Atqui omnis anima for- 
maliter constituit extensum. Ergo. — Resp. Dist. mai.: Tamquam principium proxi- 
mum et accidentale, conc.; tamquam principium remotum et substantiale extensi, 
snbdist.: Aliquando informat extenso modo, conc.; semper, nego. Contradist. min. 

3. Atqui etiam omne principium formale remotum et substantiale extensi, i e. omnis 
anima informat extenso et divisibili modo. Probo. Omnis anima, quae non est tota 
in toto corpore et tota in singulis partibus, informat extenso et divisibili modo. Atqui 
nulla anima est tota in toto corpore et tota in singulis partibus. Ergo. — Resp. 
Dist. mai.: Quae non est tota in toto corpore et tota in singulis partibus totalitate 
virtutis et informationis, nego; totalitate entitatis et essentiae, conc. Contradist. min. 

Ad 423. Aristoteles dicit, .quod [in plantis] quaedam partes divisae ab eis, et 
separatae ab alis partibus, videntur vivere. Et hoc manifestatur per hoc, quod ra- 
musculi abscissi inseruntur vel plantantur et coalescunt; quod non esset, nisi remaneret 
in eis vita et per consequens anima, quae est principium vivendi: quod contingit 
tamquam in unaquaque planta, anima sit una in actu et multiplex in potentia [eri 
TOV (QurTOVv via Oi101pobueva qaiverat Zovra ... 0 obon TÅ év TODTOÜ! poux &v- 
TEÀEXEia uv nuià év &£KÜiOTO qQuTO, Ovvüuet O& mAciòvwv, ODTO ) OÓpopev Kai.. ni 
TOV ÉVTOUuCV v TOi  OÓjaTEUuvouévor - kai yàp aio0noiv éKüTEDpOV TOV uEpWV £Xgt 
De an. II 2, 413b 16). Sicut enim accidere videtur in formis corporum naturalium 
inanimatorum, ita in eis quae propter sui imperfectionem non requirunt diversitatem 
in partibus, quod in aliquo uno toto anima est in actu una et plures in potentia, sicut 
et ipsum corpus est unum in actu et plura in potentia. Potest enim dividi unum- 
quodque eonnn in diversas partes similes specie, sicut patet in aPre. aqua et in cor- 
poribus mineralibus. Unde oportet, quod si partes sunt similes specie ad invicem 
et toti, quod forma specifica post divisionem sit in utraque partium. Et eadem ratione, 
quia anima plantae imperfecta est in ordine animarum, non requirit magnam diversi- 
tatem in partibus, unde anima totius potest salvari in aliqua partium. ŒEt sic etiam 
videmus in aliis differentiis animae, sicut in entomis decisis, i. e. in animalibus, quae 
decisa vivunt, quia utraque partium habet sensum. Quod patet ex hoc, quod retrahit 
se, si pungitur. Et etiam habet motum secundum locum, ut ad sensum apparet. Sic 
ergo in una et eadem parte apparet et sensitivum et motivum principium. Et si est 
ibi sensus, necesse est quod sit ibi phantasia. Phantasia autem nihil aliud est quam 
motus factus a sensu secundum actum, ut infra dicetur. Et similiter si habeat sensum 
pars decisa, necesse est quod habeat appetitum' (S. Thom., In De an. II lect. 4 
n. 264 sq.). — .Animalia anulosa decisa vivunt, non solum quia anima est in qualibet 
parte corporis, sed quia anima eorum, cum sit imperfecta, et paucarum actionum, 
requirit paucam diversitatem in partibus, quae etiam invenitur in parte decisa a 

vivente; unde, cum retineat dispositionem, per quam totum corpus est perfectibile 
ab anima, remanet in ea anima. Secus autem est in animalibus perfectis! (Q. d. an. 
a. 10 ad 15; cf. C. g. II 58: Item. S1— Secundo). 


$ 2. De potentiis animae in genere. 


THESIS XXVIII: Potentiae ani 


ae ab ipsa anima distinguuntur rea- 
liter. 


427. St. qu. 1. Distinguimus id, quod agit, seu suppositum, et id, 
quo agit. Id, quo agit suppositum, duplex est: a) id, quo actu 
agit: actio, b) id, quo constituitur potens agere, seu principium agendi. 
Principium agendi iterum duplex est: a) principium remotum, quod 
est forma substantialis seu anima; forma enim substantialis est id, 
quo agens est, ergo est etiam id, quo agit; B) principium proximum, 
quod est potentia agendi. Potentiarum animae quinque genera enu- 
meravimus (th. XXVI). 

24. Supponimus id, quo anima actu agit, seu actionem esse di- 
stinctam realiter ab ipsa anima. Evidenti. enim testimonio sensuum 
et intellectus constat diversas actiones ad quinque genera potentiarum 
spectantes: locomoveri, appetere, intelligere, sentire, vegetari, non 
permanenter inesse, sed. mutari et transire, substantia iugiter eadem 
permanente. Ex quo apparet has actiones omnes accidentia esse, a 
substantia ac proinde ab anima realiter distincta. Hoc supposito, quae- 
rimus de potentiis animae, num ab ipsa anima distinguantur. 

3. Occam alique Nominalistae negant potentias animae ab anima 
realiter distingui; ita etiam Herbart (1776— 1841) et multi recentes. 
Scotus et Scotistae eas distinguunt formaliter actualiter ex natura 


rei. Fere communis tamen scholasticorum sententia est potentias ab 
anima distingui realiter. 


428. Prob. th. Potentia essentialiter ordinata ad actum accidentalem, 
ut ad complementum et specificativum suum, est accidens, ac proinde 
realiter a substantia seu ab anima distincta. Atqui potentia animae 


est potentia essentialiter ordinata ad actum accidentalem ut ad comple- 
mentum et specificativum suum. Ergo. 


Mai. patet ex eo, quod potentia essentialiter ordinata ad actum 
aliquem, tamquam ad complementum et specificativum suum, accurate 
respondet huic actui eique commensuratur: est enim idipsum poten- 
tialiter, quod actus est actualiter. 

Prob. min. Potentia animae est potentia essentialiter ordinata ad 
actionem ut ad complementum et specificatvum suum. Atqui actio 
est actus accidentalis. Ergo. — Min. patet ex st. qu. — Prob. niai. 
Actionem | esse complementum potentiae patet ex eo, quod est 


actus secundus eius; actionem esse specificativum potentiae pro- 
babitur th. seq. 

Ad vim argumenti penetrandam et ad difficultates praeoccupandas 
notetur substantiam praedicamentalem essentialiter ordinari ad accidens 
proprium suscipiendum tamquam ad complementum, at non tam- 
quam specificativum suum, quia substantia, ut ens absolutum, 
specificatur non per ordinem ad aliud, sed in seipsa absolute ; contra, 
actionem ordinari ad obiectum suum formale tamquam ad specifica- 
tivum, at non tamquam ad completivum; ideo non valet argu- 
mentum: Obiectum est substantia, ergo actio est substantia. At actio 
est essentiale specificativum et simul complementum, 
immo intrinsecum complementum potentiae (quia actio omnis, non 
tantum immanens, sed etiam transiens, est in agente); ideo valet illatio : 
Actio est accidens, ergo potentia est accidens. 

Thesis etiam eo probatur, quod potentiae vegetativae et sensitivae 
sunt organicae, quae certo distinguuntur realiter ab anima spirituali. 
Sed si distinguuntur ab anima spirituali, distinguuntur etiam ab omni 
anima. Ex quo ulterius suadetur conclusio generalis: omnes potentias 
ab anima distingui realiter. 


429. Coroll. Ergo anima non est immediate operativa, sed operatur 
mediantibus potentiis suisl. Potentiae proinde sunt instrumenta animae. 


430. Schol. 1. Potentiae animae sunt duplicis generis: aliae sunt 
Organicae, quae inhaerent composito ex anima et corpore: potentia 
locomotiva, potentiae vegetativae, sensitivae, i. e. sensus et appetitus 
sensitivus; aliae sunt anorganicae seu spirituales, quae soli animae 
inhaerent: intellectus et voluntas. Quaedam potentiae organicae per 
totum corpus diffusae sunt: nutritive et augmentative; aliae in spe- 
cialibus tantum organis inveniuntur. Sicut potentia, ita organum est 
instrumentum (coniunctum) substantiae, quo operatur, at potentia est 
instrumentum quo", organum instrumentum  ,quod-. 

2. Potentiae agendi et generatim proprietates dicuntur ,resirltare" 
ex substantia, ex essentia substantiae, non quasi substantia, cum pro- 
ducitur, per veram actionem ea produceret efficienter (cum substantia 
non sit immediate operativa), sed quia substantia per formam suam 
est causa formalis proprietatum. Nam haec forma non tantum est id, 
quo substantia est, et quo est huius speciei, sed etiam id, quo acci- 
dentia sunt, et sunt talia accidentia, quae tamquam proprietates re- 
spondent substantiae. Quare substantia per formam suam causalitate 
formali expostulat, ut qui producit substantiam, etiam haec accidentia 


comproducat. 
3. Quomodo potentiae agendi substantiae, cum accidentia sint, sub- 
stantiam possint producere novam. — Ut intelligas, quomodo hoc 


* Quod bic dicitur dc anima, valet de omni substantia, cuius actio est accidens, 
i. e. de omni substantia creata: sed baec consideratio generalis rei ad Metaphysicam 
spectat. 

fieri possit, nota virtutes agendi substantiae creatae esse quidem ac- 
cidentia, sed agere ,in virtute substantiae", esse quasi-instru- 
inenta formae substantialis. Quare id, quod proxime producunt, non 
sunt nisi accidentia (dispositiones materiae), attamen, producendo haec 
accidentia, se extendunt ad producendam substantiam, quia sunt in- 
strumenta formae substantialis. Adverte tamen potentias operandi non 
esse instrumenta proprie dicta; non enim ad effectum progignendum 
recipiunt a substantia aliquam virtutem superadditam per modum entis 
vialis — secus substantia iam esset immediate operativa —, sed 
ipsae seipsis sunt virtutes formae substantialis. 


43]. obi. 1. Id, quo agit suppositum, est ipsa anima. Atqui potentia animae est id, 
quo agit suppositum. Ergo. — Resp. Dist. mai.: Id, quo agit suppositum proxime seu 
principium quo proximum agendi, nego; principium quo remotum, conc. Contradist/niin. 

2. Atqui anima est principium proximum agendi. Probo. Quod est causa suarum 
potentiarum, est principium proximum agendi. Atqui anima est causa suarum poten- 
tiarum (i. e. si haberet potentias a se distinctas, deberet esse earum causa). Ergo. — 
Resp. Dist. mai.: Causa formalis, nego; Causa efficiens, conc. Contradist. min. 

3. Atqui anima exerceret causalitatem efficientem in potentias suas. Probo. Quod 
utitur potentiis tamquam instrumentis, exercet causalitatem efficientem in eas. Atqui 


anima utitur potentiis tamquam instrumentis (i. e. si haberet potentias a se distinctas, 


uteretur eis tamquam instrumentis). Ergo. — Resp. Dist. niai.: Quod utitur potentiis 


tamquam instrumentis proprie dictis, conc.; tamquam quasi-instrumentis, nego. Contra- 
dist. min. 


Ad 428. Aristoteles realem potentiarum ab anima distinctionem eo innuit, quod 
illos in proprio genere praedicamenti qualitatis ponit. Cf. etiam Met. V 12, 1019 a 
15sqq.; VIL 3, 1029 a 13; IX 5,1047 b 31 sqq. Realem distinctionem Aristoteles etiam 
eo se tenere ostendit, quod unius eiusdemque animae (cf. ad 518) diversas statuit po- 
tentias, et quasdam quidem ofganicas, scii, sensitivas et vegetativas, quae sint actus 
organorum (cf. ad 479), alias vero, scii, intellectivas, anorganicas, separatas, quae 
nullius partis corporis sint actus (De an. II 1. 413a 5—7; cf. ad 543). Et cum probat 
sensum esse potentiam organicam, ponit principium: oo yàp rn Obvaur , TobTOU kai 
ñ évépyeia (De somno et vig. c. 1, 454a 8). Cf. Eth. I 4, 1096 b 28; S. Thom. Ifcct. 7 
fin. — S. Thomas: .Cum potentia et actus dividant ens et quodlibet genus entis, 
oportet quod ad idem genus referatur potentia et actus. Et ideo, si actus non est in 
genere substantiae, potentia quae dicitur ad illum actum, non potest esse in genere 
substantiae. Operatio autem animae non est in genere substantiae; sed in solo Deo, 


cuius operatio est eius substantia' (S. th. I 77. 1). — rCum potentia animae non sit 
eius essentia, oportet quod sit accidens; et est in secunda specie qualitatis' (1. c. ad 5; 
cf. I 54, 3; 59, 2: 79, 1; Spir. creat, a. 11; I Dist. 3, 4a. 2; Qdl. X a. 5). — „Deinde 


hoc [quod potentiae animae non sunt ipsa essentia animae] apparet ex ipsa diversi- 
tate actionum animae, quae sunt genere diversae, et non possunt reduci ad unum 
principium immediatum.... — Anima humana ... potest esse subiectum potentiarum 
quarundam, scii, intellectus et voluntatis. Potentiae autem sensitivae et nutritivae 
sunt in composito sicut in subiecto; quia cuius est actus, eius est potentia, ut patet 
per Philosophum in Ib. De somno et vig.' (Q. d. an. a. 12 c. et ad 16). — .Hoc ipsum 
quod forma accidentalis est actionis principium, habet a forma substantiali; et ideo 
forma substantialis est primum actionis principium, sed non proximum. Et secundum 
hoc Philosophus dicit quod id, quo intelligimus et sentimus, est anima' (S. th. I 77, | 
ad 4). — ^Emanatio propriorum accidentium a subiecto non est per aliquam trans- 
mutationem, sed per aliquam naturalem resultationem; sicut ex uno natura- 
liter aliud. resultat! (1. c. a. 6 ad 3). — ,ln actionibus naturalibus formae substantiales 
non sunt immediatum actionis principium, sed agunt mediantibus qualitatibus activis 

et passivis, sicut propriis instrumentis, ut dicitur in II De an. (c. 4 fin.; S. Thom. lect. 
9 fin.], quod calor naturalis est, quo anima agit; et ideo qualitates non solum agunt 
in virtute propria, sed etiam in virtute formae substantialis. Unde actio earum non 
solum terminat ad formam accidentalem, sed etiam ad formam substantialem, et propter 
hoc generatio est terminus alterationis. Huiusmodi autem virtutem instrumentaient! re- 
cipiunt eo ipso, quod a principiis essentialibus éausantur (IV Dist. 12, 1 a. 2 sol. 2). — 
FCorpus agit et ad formam accidentalem, et ad formam substantialem. Qualitas enim 
activa, ut calor, etsi sit accidens, agit tamen in virtute formae substantialis, sicut 
eius instrumentum; et ideo potest agere ad formam substantialem; sicut et calor 
naturalis, inquantum est instrumentum animae, agit ad generationem carnis. Ad 
accidens vero agit propria Virtute (S. th. I 115, 1 ad 5). 


THESIS XXIX: Potentiae animae specificantur ab actibus et obiec- 
tis, ad quae essentialiter ordinantur: ab actibus immediate, ab obiectis 
mediate. 


432. St. qu. Cum dicimus potentias specificari ab actibus et obiectis, 
loquimur de specificativo extrinseco. Nam distinguimus: a) specifica- 
tivum intrinsecum, quod est, metaphysice: differentia specifica, et 
physice — in rebus compositis ex materia et forma: ipsa forma intrin- 
seca rei; b) specificativum extrinsecum, quod pertinet ad causam for- 
malem extrinsecam. Cum omnis res habeat specificativum intrinsecum, 
sicut habet naturam specificam, quaedam praeterea habent specifica- 
tvum extrinsecum. Haec ea sunt, quae ad aliud ordinantur et ab alio 
dependent ratione essentiae suae specificae. Potest enim res 
ordinari ad aliud et dependere ab alio vel ratione Tob esse, sive 
realis (physice) sive possibilis— ita omnis res creata (causata) ordi- 
natur ad causam suam efficientem, finalem, exemplarem, ab eaque de- 
pendet —, vel ratione ipsius essentiae suae specificae, qua- 
tenus in ipsa constitutione essentiae suae dependet ab alio, sicut serra 
in constitutione essentiae suae a ligno secando pendet; habet enim 
talem essentiam, quia est ad lignum secandum ordinata. Cum igitur 
ratio specificationis rerum absolutarum alia reddi non possit nisi dif- 
ferentia specifica et forma, specificatio rerum relativarum — sive sint- 
relativae secundum esse sive secundum dici —, ultimo dependet ab ex- 
trinseco illo, ad quod ordinantur * 


433. Prob. th. Quaecumque ratione essentiae suae specificae 
ordinantur ad aliquid, specificantur per ordinem ad illud. Atqui po- 
tentiae animae hoc modo ordinantur ad actus et ad obiecta: ad actus 
immediate, ad obiecta mediate, mediantibus actibus, cum attingant ob- 
iecta mediantibus actibus. Ergo. 

Mai. patet ex st. qu.; min. ex experientia: ita potentia visiva or- 
dinatur ad colores videndos, ac proinde talem habet naturam, qualem 
exigit colorum visio. 


| Loquimur de absolutis et relativis quoad specificationem, non quoad esse; nam 
quoad esse solus Deus est absolutus, omnis vero creatura relativa seu dependens 
efficienter et finaliter. 
Gredt, Elcm, philo:, I. Ed. 7. 

434. Schol. 1. Actus dupliciter sumi potest: a) in exsecutione, qua- 
tenus est effectus a potentia productus; actus ita sumptus non speci- 
ficat potentiam, sed manifestat eius naturam seu specificationem, in- 
quantum diversitas potentiarum nobis innotescit per diversitatem ac- 
tuum, sicut omnis causa manifestatur per effectus suos, b) Actus sumi 
potest, quatenus est in intentione naturae, et ut est finis, propter quem 
natura producit potentiam. Actus ita sumpti specificant potentias, qua- 
tenus diversam sortiuntur naturam iuxta diversitatem actuum, ad quos 
ordinantur. Actus enim in exsecutione et sub ratione effectus sunt 
dependentes a potentiis et posteriores illis; contra, in intentione et in 
ratione finis potentiae dependent ab actibus et sunt posteriores illis. 

4. Cum obiectum dicitur specificare potentiam, intelligitur obiectum 
formale, non materiale. Res enim, quae obiciuntur potentiis, dupli- 
citer sumi possunt: a) in esse entis, 1. e. secundum entitatem suam, 
quam in se habent absolute; b) in esse obiecti, 1. e. secundum formali- 
tatem et modum, quo attinguntur a potentiis. Saepe contingit res, 
secundum entitatem suam diversas, convenire et adunari in uno modo 
terminandi potentiam, ut rubrum et caeruleum, licet secundum rem dif- 
ferant, conveniunt tamen in visibilitate, sub qua terminant oculum. 
Hae res, etsi differunt in ratione entis, unicum tamen constituunt ob- 
iectum, ideoque eandem specificant potentiam. Contra, contingit ali- 
quando eandem rem posse attingi pluribus modis, ut Deus, licet in 
entitate sua simplex sit, attingi potest diversimode, ut bonum amabile 
et ut verum cognoscibile; et tunc res eiusmodi, licet entitative sit una, 
est tamen obiective multiplex, ideoque potest terminare diversas po- 


tentias, ut Deus, quatenus verus est, terminat intellectum, quatenus 
bonus, voluntatem. 


435. obl. i. Si potentiae specificarentur ab actibus et obiectis, tot essent potentiae, 
p p p 
quot sunt obiecta specifice diversa. Atqui hoc est falsum et contra experientiam. 


Ergo. — Resp. Dist. niai.: Tot essent potentiae, quot sunt obiecta materialia, nego; 
formalia, conc. Contradist. m in. 


24. Atqui potentiae neque specificantur ab actibus et obiectis formalibus. Probo. 
Actus et obiecta formalia non sunt differentia specifica potentiarum. Atqui potentiae 
specificantur a differentia sua specifica. Ergo. — Resp. Conc. niai.; dist. min.: Tamquam 
a specificativo intrinseco, conc.; tamquam a specificativo extrinseco, nego. D ist. consq. 

3. Atqui potentiae neque specificantur ab actibus tamquam a specificativo ex- 
trinseco. Probo. Nihil specificatur ab eo, quod est dependens ab ipso et posterius eo. 
Atqui actus sunt dependentes a potentiis et posteriores ipsis. Ergo. — Resp. Conc. 
niai.; dist. min.: Actus in exsecutione, conc.; in intentione, nego. Dist. consq. 

Ad 433sq. Aristoteles hanc quaestionem tangit, ,dicens, quod si oportet de 
aliqua parte animae dicere quid est, scii, quid est intellectivum aut sensitivum aut 
vegetativum, prius oportet dicere de actibus, scii, quid sit intelligere et quid sentire. Et 
hoc ideo, quia secundum rationem definitivam actus et operationes sunt priores potentiis 
[irpórepov yàp eloi Twv OÓvvàugov al évépyeiai kai ai zpüEei KATA TÓv AÓyov. . . . TOD- 
TOV b iri zpórepa ta àvrikeiueva: De an. IL 4, 415a 18]. Potentia enim secun- 
dum hoc ipsum quod est, 1mportat habitudinem quandam ad actum; 
est enim principium quoddam agendi vel patiendi, unde oportet, quod actus ponatur 
in definitionibus potentiarum. Et si ita se habet circa ordinem actus et potentiae, et 

actibus adhuc sunt priora opposita, idest obiecta. Species enim actuum et ope- 
rationum sumuntur secundum ordinem ad obiecta. Omnis enim animae 
operatio vel est actus potentiae activae vel passivae. Obiecta quidem potentiarum 
passivarum comparantur ad operationes earum ut activa, quia reducunt potentias in 
actum, sicut visibile visum et omne sensibile sensum. Obiecta vero potentiarum acti- 
varum comparantur ad operationes ipsarum ut fines. Obiecta enim potentiarum acti- 
varum sunt operata ipsarum. Manifestum est autem, quod in quibuscumque praeter 
operationes sunt aliqua operata, quod operata sunt fines operationum, ut dicitur in 
I Etlu: sicut domus quae aedificatur, est finis aedificationis. Manifestum est igitur, 
quod omne obiectum comparatur ad operationem animae, vel ut activum vel ut finis. 
Ex utroque autem specificatur operatio. ... Ex obiectis diversis non diversificantur 
actus et potentiae animae, nisi quando fuerit differentia obiectorum inquantum sunt 
obiecta, idest secundum rationem formalem óÓbiecti (S. Thom. in l. c. lect 6 
n. 304 sqq.; cr. lect. 5 n. 281 sqq. ; lect. 13 n. 387; Ver. 15, 2 ad 12; Q. d. an. a. 13 
[cit. ad 502]; S. th. I 77, 3; 14, 5 ad 3; 79, 7—11; 1-11 18, 2; 54, 2; 72, 3). 


LIBER Il. 


DE ANIMA IN SPECIE. 


SECTIO l. 
DE ANIMA VEGETATIVA. 


Dressel, Der belebte und der unbelebte Stoff. v. Bunge, Lehrbuch der Physio- 
logie des Menschen, 2. Aufl. Wasmann, Die moderne Biologie und die Entwicklungs- 
theorie, 3. Aufl. Gander, Der erste Organismus, 2. Aufl. H. Muckermann, Grund- 
rfi der Biologie. I: Allgem. Biologie. H. André, Die Einheit der Natur. 


CAPUT I. 


DE ANIMA VEGETATIVA SECUNDUM SE. 


§ 1. De exsistentia animae vegetativae. 


THESIS XXX: Planta non est aggregatum ex substantiis non viven- 
tibus, sed est substantia una vivens vita vegetativa seu informata 
anima vegetativa. 


436. St. qu. 1. Plantae nomine intelligimus totum heterogeneum, quod 
communi hominum aestimatione vivere dicitur, quatenus nutritur et 
crescit et generat, quod tamen nulla sensationis signa manifestat. Et, 
experientia teste, plantae heterogeneitas non ea tantum est, quae in- 
venitur etiam in mineralibus, i. e. heterogeneitas aliqua structurae 
cum stabili virium aequilibrio, sed ea. in virtute cuius singulae partes, 
quibus plantae organisatio constituitur, suis viribus praeditae, suis 
etiam muneribus funguntur (cf. n. 408, 2; 414 sq.) Non obstante 
harum partium independentia, dicimus tamen eis unam substantiam 
constitui informatam anima vegetativa. 

24. Adversarii theseos dicuntur Antivitalistae, in quorum nu- 
mero sunt Materialistae omnes, qui vitae principium, cum ne in ho- 
mine quidem admittant speciale, in plantis et animalibus a fortiori 
respuunt. Hi conantur omnia vitae phaenomena mere mechanice ex 
atomorum vibrationibus vel viribus physicis et chimicis explicare. — 
Sed etiam inter eos, qui materialismum non profitentur et principium 
speciale vitae sensitivae et intellectivae admittunt, plures vitam vege- 
tativam mechanice aut ex viribus physicis et chimicis explicari posse 
putant. Cartesius vitam vegetativam mere mechanice explicare nititur. 
Sed hic brutis etiam vitam sensitivam denegat, ac proinde animalia 
bruta tamquam machinas valde artificiosas considerat; in solo homine 
admittit animam tamquam principium vitae sensitivae et intellectivae. 
Plures philosophi recentes et multi rerum naturalium cultores pro- 
cessus vitae vegetativae ex viribus physicis et chimicis declarare ni- 
tuntur excluso speciali principio substantiali. .Planta proinde non con- 
sideratur tamquam animata. Loco animae vegetativae ponunt specialem 
organisationem plantae. Ex viribus physicis et chimicis, prout sub spe- 
ciali illa organisatione operantur, volunt explicare vitam vegetativam. 
speciatim Tongiorgi (1820— 1865) hanc opinionem philosophice evolvit. 
Reiecto autem principio vitali, quo organismi partes in unitate sub- 
stantiae continentur et in suis operationibus diriguntur, organismus non 
est unum per se. Est igitur in hac sententia organismus aggregatio arti- 
ficiosa partium et atomorum, machina quaedam sui generis, quae non 
impulsu mechanico tantum, sed viribus physicis et chimicis operatur. 

Cum recenti tempore antivitalismus late grassaretur inter scientiarum 
naturalium cultores, nunc multi iam fatentur, se non posse explicare 
vitam mere mechanice et ex viribus physicis et chimicis; ita G. de 
Bunge. Exinde orta est schola Neovitalistarum, qui ad vitam explican- 
dam admittunt principium aliquod altius dirigens virium physicarum et 
chimicarum. Hoc principium Reinke „dominans“ (Dominante), Driesch 
,entelechiam", Cl. Bernard ,vim vitalem" vocat. 


437. Prob. th. Arg. I. Certo non potest cum Cartesio planta explicari 
mere mechanice. Haec sententia iis iam refutata est, quae dicta sunt 
contra atomismum mechanicum (th. II). Si iam mundus corporum non- 
viventium non potest explicari mere mechanice, haec explicatio a for- 
tiori deficit, si agitur de mundo viventium. 

Sed neque potest considerari planta tamquam machina sui generis, 
quae viribus physicis et chimicis operaretur. Nam activitas, quae ap- 
paret in planta, est omnino alia, prorsus opposita activitati materiae 
non-viventis: Tota activitas corporum non-viventium tendit ad aequi- 
librium, ad quietem. Planta vero actione partium suarum iugiter tendit 
ad motum  continuandum. Ideo corpora non-viventia conaturaliter 
ineunt mixtiones stabiliores et tendunt ad statum maxime densum, ad 
statum  cristalhnum. Contra, in planta processus chimicus iugiter 

tendit ad constituenda mixta facile solubila et ad statum minus 
densum. Haec activitas omnino diversa non potest explicari ex sola 
organisatione plantae, ex ordinatione partium ad invicem. Hac ordi- 
natione partes ad invicem tantum coniunguntur et vires in activi- 
tatem reducuntur, modus vero ipsius activitatis non mutatur. Modus 
activitatis mutatus expostulat in planta causam altiorem, quae viribus 
physicis et chimicis dominetur easque dirigat. Haec altior causa autem 
ea esse debet, quae omnibus partibus plantae dominetur easque 
unam constituat substantiam: forma substantialis plantae. Nam 
activitas diversarum partium tendit in totum qua tale: totum evolvit 
et conservat, superando perturbationes, resarciendo damna. Si pars 
aliqua laeditur, partes omnes in id agunt, ut damnum reparent. Haec 
altior activitas ex singulis partibus et ex earum ordinatione ad in- 
vicem non est explicabilis. Sicut tendit ad totum, ita etiam oritur ex 
toto: est una non tantum secundum finem, in quem tendit, sed etiam 
secundum originem suum ab intrinseco, ex essentia totius. Haec ac- 
tivitas manifestat totum tamquam unurp per se, tamquam unam 
substantiam ex multis partibus constitutam; haec activitas ostendit 
partes tamquam essentialiter toti subordinatas et ab eo dependentes. 
Activitas machinae est una terminative, secundum finem suum, sed 
non secundum originem suam, et explicatur omnino ex partibus machinae 
et earum ordine ad invicem. At activitas plantae hanc manifestat 
etiam tamquam substantiam viventem, quae vivit vita vegetativa, 
ac proinde informata est anima vegetativa. Altior activitas plantae 
non est tantum ea, quam observamus iam in atomo ex nucleo et 
electronibus constituta. Atomus substantialem suam unitatem — eo 
manifestat, quod in origine sua ab extrinseco acceptam structuram 
et motum conaturalem retinet et, datis perturbationibus, restituit ten- 
dentia uniformi ad aequilibrium. Planta vero vincit perturbationes 
et resarcit damna mutando activitatem suam ab intrinseco, adap- 
tando se circumstantiis variis. Activitas plantae statim manifestatur 
tamquam sui-motio. Partes quidem plantae essentialiter subordinantur 
toti, tamen eis convenit independentia quaedam, quae partibus corporis 
non-viventis non convenit. In planta et in quocumque corpore vivente 
non obtinet aequilibrium stabile virium. Unaquaeque pars suas vires 
et suam activitatem habet. Ita singulae partes, agendo ad invicem, agunt 
etiam in totum. Neque tendunt ad aequilibrium, sed ad continuationem 
mutuae activitatis. Ita totum movet seipsum iugiter partibus suis. 
Haec sui-motio non tantum ea est, qua conservatur totum, sed etiam 
qua evolvitur, acquirendo sibi novas partes substantiales, et qua ultimo 
novum individuum eiusdem speciei generatur. Atqui haec sui-motio 
est ipsa vita vegetativa. Ergo planta est substantia, quae vivit vita 
vegetativa, ac proinde informata est anima vegetativa. 

Arg. II. Si animal est substantia una vivens vita vegetativa et 
sensitiva seu informata anima, quae simul est vegetativa et sen- 

sitiva, etiam planta est substantia una vivens vita vegetativa seu 
informata anima vegetativa; nam phaenomena vegetativa in animali: 
nutritio, augmentatio, generatio, eodem modo essentialiter contingunt 
sicut in planta neque differunt nisi valde accidentaliter. Quare si haec 
phaenomena in animali vitalia sunt, etiam in planta ita explicari debent. 
Atqui animal est substantia una vivens vita vegetativa et sensitiva. 
Ergo. 

Prob. min. Animal est substantia una sentiens (id quod in homine, 
animali rationali, ex testimonio sensus communis et tactus constat 
et in ceteris animalibus ex modo, quo se gerunt, ostenditur), quae 
simul ostendit phaenomena vegetationis, seu cuius diversae partes ad 
invicem agunt ad totum nutriendum et evolvendum. Atqui substantia 
una sentiens, cuius diversae partes ad invicem agunt ad totum nutrien- 


dum et evolvendum, est substantia una vivens vita vegetativa et sen- 
sitiva. Ergo. 


438. Coroll. Ergo anima tamquam principium substantiale sui-motionis 
determinat plantam substantialiter et dominatur ei accidentaliter me- 
diantibus viribus suis. Potentia nutritiva et augmentativa et gene- 
rativa dominantur viribus physicis et chimicis easque ad altiorem or- 
dinem elevant. Diversae partes plantae earumque vires physicae et 
chimicae subordinantur animae eiusque potentiis. Hac subordinatione 
constituitur aequilibrium labile, in quo diversae partes ad invicem 


inveniuntur. Hoc aequilibrium est praesuppositio ad sui-motionem vitae 
vegetativae. 


439. Schol. Tria distinguamus: machinam (etiam mundi machinam), 
atomum (generalius: corpus non-vivens, structura praeditum, quod est 
unum per se), corpus vivens. — In machina activitas est accidenta- 
liter altior, ex singulis partibus et ex dispositione artificiali earum 
explicabilis; activitas est una terminative, finaliter tantum. In atomo 
activitas est essentialiter altior, ex singulis partibus et dispositione 
earum non explicabilis, sed solummodo ex toto qua tali; activitas est 
una principiative, quae tamen non est sui-motio, sed uniformiter ad 
extra tendens propter aequilibrium stabile partium ad invicem; nam 
vincit perturbationes (machina non vincit), sed tendentia uniformi ad 
aequilibrium. [In vivente activitas est essentialiter altior, ex singulis 
partibus et dispositione earum non explicabilis; activitas est una prin- 
cipiative, quae est sui-motio propter aequilibrium labile partium ; nam 
vincit perturbationes, non tendentia uniformi ad aequilibrium, sed 
vario modo agendo et se adaptando. 


440. obi. 1. Totum heterogeneum, cuius activitas explicatur viribus physicis et 
chimicis, non est substantia una informata anima vegetativa. Atqui planta est totum 
heterogeneum, cuius activitas explicatur viribus physicis et chimicis. Ergo. — Resp. 
Dist. niai.: Explicatur viribus physicis et chimicis, prout subsunt directioni principii 

vitalis seu animae, nego; explicatur ex solis viribus physicis et chimicis, conc. Contra- 
dist. min. 

24. Atqui activitas plantae explicatur ex viribus physicis et chimicis sine principio 
vitali. Probo. Activitas, quae explicatur artificiosa organismi constitutione, explicatur 
ex viribus physicis et chimicis sine principio vitali. Atqui activitas plantae explicatur 
ex artificiosa organismi constitutione. Ergo. — Resp. Dist. mai.: Ex artificiosa con- 
stitutione organismi informati ab anima, nego; non informati ab anima, conc. Contra- 
dist. min. 

3. Atqui activitas plantae explicatur ex artificiosa constitutione organismi ab anima 
non informati. Probo. Eo explicatur activitas plantae, quo habetur virium physicarum 
et chimicarum directio et modificatio. Atqui sola artificiosa constitutione organismi 
habetur virium physicarum et chimicarum directio. Ergo. — Resp. Dist. mai.: Quo 
habetur directio ab intrinseco ad activitatem essentialiter altiorem, conc.; directio ab 
extrinseco tantum ad activitatem non essentialiter altiorem, nego. Contradist. min.: 
Habetur directio ab intrinseco ad activitatem essentialiter altiorem, nego; posset haberi 
aliqua directio ab extrinseco ad activitatem non essentialiter altiorem, conc. 


Ad 437. Aristoteles in plantis potentiam vegetativam inesse asserit (Urrüpyet 
ðt TO1 Jgév qouToi TÒ OpemriKkoóv uóvov: De an. II 3, 414 a 32), quam primam et com- 
munissimam animae potentiam dicit, secundum quam omnibus aliis vita convenit, et 
cuius operationes sunt generare et nutrimento uti: H yàp OpermtrKü] ... kai zporr 
kai KoivOTraT] OÓbvapui OTI pux , kað v vomxóàpyxsei TÒ Znv ómaoiw. rfj é&oTriv pya 
yevvrioai Kai rTpoopr xpno0ai. ... oTi Ó£ ù woxr Tov Zovro owuato artia kai &pxh 
(De an. II 4, 415 a 23 b7) — S. Thomas: .,Operationes igitur quae competunt 
viventi secundum esse materiale, sunt operationes, quae attribuuntur animae vegetabili, 
quae tamen, licet ad id ordinentur, ad quod etiam ordinantur actiones in rebus in- 
animatis, scii, ad consequendum esse et conservandum, tamen in viventibus hoc 
fit per altiorem et nobiliorem modum. Corpora enim inanimata generantur et con- 
servantur in esse a principio motivo extrinseco ; animata vero generantur a principio 
intrinseco, quod est in semine, conservantur vero a principio nutritivo intrinseco. 
Hoc enim videtur esse viventium proprium, quod operentur tamquam ex seipsis ihota 
(In De an. II lect. 5 n. 285). — ,Animatum distinguitur ab inanimato in vivendo. 
Animata enim vivunt, sed inanimata non vivunt. ... Anima est principium vivendi 
in plantis (I. c. lect. 3 n. 254 256). 


§ 2. De natura animae vegetativae. 


44]. Quid sit anima vegetativa, et quae sint eius functiones. — Anima 
vegetativa est principium substantiale vitae corporis, quod movet seipsum 
quoad exsecutionem tantum secundum formas inditas a natura. lam 
vero corpus, quod movet seipsum quoad exsecutionem tantum secun- 
dum formas inditas, est corpus, quod non movet seipsum nisi operando 
circa seipsum, cum ea quae movent seipsa non quoad exsecutionem 
tantum, sed etiam quoad formam et quoad finem, se moveant operando 
circa alia, ut alia sunt, cognoscendo alia, sive quaedam (viventia 
sensitiva) sive omnia (viventia intellectiva) (cf. th. XXXIV). |. Corpus 
autem, movendo se, operatur circa seipsum, quatenus perficit seipsum, 
acquirendo sibi partes seu aggenerando sibi partes. Hoc fit per nu- 
triti onem, quae est functio fundamentalis vitae vegetativae. Vege- 
tari enim essentialiter est nutriri, et anima vegetativa est anima n u- 
tritiva. — Sed vivens nutritur triplici ex fine: a) ad se evolvendum 
seu ad acquirendam quantitatem et structuram sibi debitam; vivens 

enim non statim ab initio perfectam suam quantitatem habet, sed eam 
pedetentim acquirit; b) ad se conservandum in statu ita acquisito seu 
ad reparandas partes substantiales in processu vitali amissas. Pro- 
cessus enim vitae vegetativae iugis materiae mutatio est seu processus 
ectropico-entropicus, assimilativo-dissimilativus, nutritivo-respirativus, 
endothermico-exothermicus. Nutritione assimilantur seu aggenerantur 
substantiae endothermicae, quo accumulatur energia tensa, quae respi- 
rationis processu detenditur ad calorem producendum et motum con- 
tünuandum. Sed hoc ipso mixta endothermica resolvuntur et dissimi- 
lantur seu ab organismo vivo separantur. Processus iste dissimilationis 
praesertim apparet in vita vegetativa animalis, quod praeterea mul- 
tum energiae consumit et multum materiae amittit in sensationibus 
et motibus localibus efficiendis| (cf. n. 512). At etiam in planta pro- 
cessui assimilativo opponitur dissimilativus, quo iugiter partes sub- 
stantiae assimilatae comburuntur et acidum carbonicum producitur. 
Praeterea multum materiae, praesertim a plantis, eo amittitur, quod 
partes quaedam, ut folia, sub influxu extrinseco decidunt, quod diversae 
substantiae, ut resina, ab organismo vivo segregantur, quod partes 
quaedam obdurantur et transmutantur in lignum; lignum quamquam 
ad organismum vivum non pertinet, manet tamen ei coniunctum — con- 
tiguum, non continuum — tamquam sustentaculum, c) Nutritur vivens 
ad generandum seu ad cellulas germinales ex sua substantia producen- 
das, ex quibus, a generantis organismo decisis, nova eiusdem speciei 
individua evolvuntur. Quare ex nutritionis functione duplex alia func- 
tio vitae vegetativae excresci: augmentatio et generatio. Di- 
stinguimus igitur tres functiones vitae vegetativae: nutritionem, aug- 
mentationem, generationem. 


442. Quid sit nutritio, et quomodo flat. — Nutritio definitur: conversio 
alimenti intussuscepti in substaXrtiam aliti. — Quattuor in nutritione 
distinguimus: a) selectionem teleologicam alimenti, qua assumitur id, 
quod est organismo pro datis circumstantiis conveniens et reicitur dis- 
conveniens; b) transmutationem alimenti, qua praeparatur ad assimi- 
lationem; c) transvectionem alimenti transmutati ad diversas partes 
viventis — intussusceptionem ; d) assimilationem, transmutationem ali- 
menti in substantiam viventis. ln planta prima transmutatio, qua 
praeparatur alimentum, consistit in productione substantiarum organi- 
carum ex substantiis anorganicis. Eam efficit chlorophyllum me- 
diante luce solis. Ita ex aqua et acido carbonico producit amylum 
(6CO2-]-5H20 = C6H1005 602)2. Animalia vero a plantis materias 
organicas desumunt, quas tamen multipliciter alterant et transmutant 
in chymum et chylum et sanguinem, antequam partibus solidis assimi- 


| Haec materia dissimilata, a renibus ex sanguine segregata, per urinain emittitur. 
* Hanc productionem substantiarum .organicarum/* recentes physiologi assimila- 
tionis nomine designant, cum philosophi hac voce aggenerationem intelligant. 

lenturl. Ex quo deducimus totam energiae tensionem in processu nu- 
tritive a plantis et tandem a sole derivari. 


443. Quid sit augmentatif et quomodo flat. — Augmentatio est actio, 
qua vivens, nutriendo se, movet seipsum secundum quantitatem motu 
augmenti. Augmentum autem definitur: motus a minore ad maiorem 
quantitatem. Augmentatio supponit nutritionem abundantem, qua plus 
substantiae acquiritur, quam amittitur. Vivens igitur non crescit per 
iuxtapositionem, sicut minerale, sed per nutritionem seu aggene- 
rationem ab intrinseco seu per 1ntussusceptionem mediante con- 
tinua materiae mutatione. Et viventia perfectiora, quorum organismus 
ex pluribus cellulis constat, analytice crescunt, i. e. divisione cellu- 
larum. Cellula nutrita se dividit, et ita, repetitis divisionibus cellularum, 
tota viventis structura pedetentim efficitur. 


444. Quae partes ad substantiam viventis pertineant seu informentur 
ab anima. — Ex dictis deducimus, quae partes ad substantiam viventis 
pertineant seu informentur ab anima: eae omnes, quae nutriuntur et 
crescunt per intussusceptionem seu sub iugi materiae mutatione. Hae 
autem partes sunt liquido-solidae propter continuum materiae 
fluxum. Quare cellulae, quae obdurantur, vitam amittunt amittendo 
mobilitatem internam. Ideo vita carent capilli, pili, ungues, testa 
cochleae etc. Haec omnia crescunt per iuxtapositionem tantum. Ra- 
dices tamen capillorum, pilorum, unguium vivunt. Quod ossa attinet, 
distinctione opus est. Ossa cellulis constituuntur inter se coniunctis, 
quibus formatur textura, cuius interstitia phosphato calcii replentur. 
Hoc phosphatum calcii non vivit, sed textura vivit. Certo vivit san- 
guis. Ex cellulis enim conflatur, quae nutriuntur et crescunt analytice. 
Quae cellulae innatant in plasmate, ope cuius continuantur inter se et 
cum parietibus arteriarum. Sanguis igitur minime est in arteriis sicut 
aqua in vase, sed sicut liquor organisatus, non contiguus, sed con- 
tinuus cum arteriis, in quibus continetur. Hac autem continuitate 
interrupta, moritur sanguis, quod extrinsecus ex coagulatione eius 
apparet. 


445.  Qnomodo differant nntritio et augmentatio. — Nutritio et augmen- 
tatio sunt mutationes et operationes, quae realiter inter se differunt, 
licet augmentatio supponat nutritionem. Nutritio enim per se primo 
est ad substantiam, augmentatio vero ad quantitatem. Ad horum intel- 
lectum advertendum est non quamcumque novae quantitatis acquisitio- 
nem dici augmentationem stricte, sed eam tantum, vi cuius maior 
acquiritur quantitas, seu vi cuius vivens evolvitur perfecte seu crescit. 
Est enim in vivente nondum plene evoluto nisus formaliter et per se 
primo ad maiorem quantitatem  acquirendam. [ste nisus non 


| Etiam plantae parasitae, quae chlorophylle carent, ex aliis viventibus materias 
organicas exsugunt. 

semper durat, sed tandem cessat, et sequitur decrementum ; nutritio 
vero per totam vitam perdurat. Nutritio formaliter et per se primo 
est ad substantiam, per accidens ad quantitatem, quia non potest 
acquiri nova substantiae pars, nisi simul acquiratur etiam nova pars 


quantitatis, ac proinde aliqua quantitatis amissio et acquisitio iugiter 
accidit nutritioni. 


446. Nutritio et augmentatif) sunt mutationes successivae et continuae. — 
Ratio est, quia ad aggenerationem, quae fit in nutritione et augmen- 
tatione, non requiritur determinata quantitas, sicut requiritur ad ge- 
nerationem. Quare in generatione quantitas generatur in instanti et tota 
simul, in nutritione vero et augmentatione quantitas et pars substan- 
tiae acquiruntur in tempore et mutatione continua et successiva. Vivens 
enim, quod nutritur et crescit, iam habet suam quantitatem sibi debi- 
tam, ut exsistere possit, et id quod accedit, accidentaliter se habet. 
Alteratio autem cibi ad nutritionem et augmentationem praerequisita 
successive et continue propagatur per molem cibi, et ita dispositiones 
praeviae continue et successive per totam molem propagantur, quo ipsa 
substantialis conversio fit successive et continue. 

Hoc tamen non obstante augmentum tantum est motus propriissime 
sumptus, non vero nutritio, propterea quod ipsa non est continua et 
successiva per se, sed per accidens, ratione augmenti, quod accidit ei. 


447. Quomodo sub iugi materiae mutatione, qualem expostulant nutritio 
et augmentatio, maneat idem numero vivens. — Cum dissimilatione ve- 
teris et assimilatione novae materiae pedetentim tota corporis materia 
alia fit, manet tamen idem numero vivens formaliter et simpli- 
citer, non tantum quia manet eadem forma substantialis, sed etiam 
quia materia, quae pedetentim accedit loco deperditae, assimilatur a 
toto (fit aliquid totius) et continuatur cum toto. Concedendum tamen 
est non manere idem numero vivens materialiter, i. e. non manere 
eandem numero materiam primam. 


448. Quid sit generatio viventis. — Generatio viventis definitur: origo 
viventis a principio vivente coniuncto in similitudinem naturae. — Dici- 
tur: ,a principio vivente coniuncto", quia id quod generatur, ex sub- 
stantia generantis producitur; dicitur: ,in similitudinem naturae", a) quia 
generatum est eiusdem naturae cum generante, b) quia generatio ipsa 
est actio essentialiter assimilativa, natura sua tendens ad simile 
generantis producendum. Quare si homo posset formare hominem arte 
manuum suarum, non esset generatio, quia actio artificiosa non tendit 
per se, ex natura sua, ad simile agentis producendum, et cum producit 
simile, hoc est per accidens. Cf. S. Thom., S. th. I 27, 2. 


| Ideo theologi docent processionem Spiritus Sancti generationem non esse, quia 
Spiritus Sanctus a Patre Filioque non procedit actione essentialiter assimi- 
lativa. 

449. Quotuplex sit generatio viventis. — Generatio primo dividitur in 
monogenesin et digenesin. Digenesis est, cum in eadem specie re- 
peritur diversitas utriusque sexus, masculini et feminini, quorum uter- 
que ad generationem concurrere debet; ideo digenesis etiam generatio 
sexualis dicitur. Monogenesis est, in qua concursus utriusque sexus 
non obtinet. Monogenesis fit: a) sola divisione, quatenus generans di- 
viditur in duas partes aequales: generatio fissipara, aut partem 
minorem a se dividit: generatio gemmuipara; b) mediante speciali 
cellula germinali, quae ex generantis organismo producitur: generatio 
sporipara. Monogenesis non obtinet nisi in imperfectioribus viven- 
übus. Digenesis, quae est modus generationis viventium perfectorum, 
tam animalium quam plantarum, semper fit mediantibus specialibus 
cellulis germinalibus, quae semina vocantur. Semen est duplex: 
masculinum, sperma, et femininum, ovulum, quod ab individuis 
diversi sexus paratur. Digenesis eo fit, quod sperma (nucleus eius) 
intra ovulum penetrat, id quod fecundatio ovuli vocatur seu con- 
ceptio et amphimixis. Amphimixis duplicem scopum habet: a) con- 
iunctione spermatis cum ovulo combinantur utriusque parentis dotes 
individuales, ex quibus dependet character individualis; b) est impul- 
sus, quo ovulum impellitur ad se evolvendum. Ovulum fecundatum 
repetitis divisionibus in integrum organismum  excrescit (cf. n. 443). 
Quae divisiones ita semper fiunt, ut in omnibus cellulis ex eis resul- 
tantibus aliquid utriusque principii, masculini et feminini (aliquid utrius- 
que nuclei), inveniatur. 

In quibusdam speciebus imperfectis, in quibus tamen diversitas 
sexuum obtinet, fecundatio ovuli semel facta sufficit pro serie plurium 
generationum: ovula, etsi a mare specialiter non fecundata, evolvun- 
tur: parthenogenesis.  Parthenogenesis etiam  artificialiter 
effici potest in quibusdam speciebus, in quibus naturaliter non fit: 
excitatione physica, chimica, immo mechanica (percussione) ovulum 
sufficienter impellitur ad se evolvendum. Sed evolutio embryonalis 
lentius contingit, saepe ad deformitates ducit neque umquam ad in- 
dividuum plene evolutum pertingit. In quibusdam speciebus etiam 
sperma artificialiter ad quandam evolutionem perduci potest, si ali- 
quid ex plasmate ovuli ei adiungitur (merogonia). 

Parthenogenesi similis est metagenesis, qua mutato generatio- 
nis modo (generationibus mutatis) typi etiam diversi producuntur, ita 
tamen, ut semper reditus fiat ad typum primitivum. Ita medusa sexua- 
liter generat polypum, qui, dividendo se, producit medusas. 

Typorum diversitas in una eademque specie dim orphis mus (poly- 
morphismus) vocatur. Dimorphismus non est nisi accidentalis differen- 
tia, quae naturam specificam non tangit. Praeter dimorphismum, qui 
in generationibus mutatis obtinet, notatu dignus est dimorphismus 
sexualis, qui in omnibus speciebus habetur, in quibus est diversitas 

xus, et qui aliquando tantus est, ut mas et femina dissimilia sint 

semper durat, sed tandem cessat, et 

448. Quid sit generatio viventis. — Gei 
viventis a principio vivente coniuncto ir. 
tur: ,a principio vivente coniuncto", q 
stantia generantis producitur; dicitur: ,ii 
generatum est eiusdem naturae cum ge 
est actio essentialiter assimuilativa, 
generantis producendum. Quare si hom 
manuum suarum, non esset generatio, q 


per se, ex natura sua, ad simile agenti: 
simile, hoc est per accidens? Cf. S. Th 

Quotuplex sit generatio viventis. — Generatio primo dividitur in 


nesin et digenesin. Digenesis est, cum in eadem specie re- 


diversitas utriusque sexus, masculini et feminini, quorum uter- 


generationem concurrere debet; ideo digenesis etiam generatio 


dicitur. Moonogene sis est, in qua concursus utriusque sexus 


Monogenesis fit: a) sola divisione, quatenus generans di- 
in duas partes aequales: generatio fissi para, aut partem 

a se dividit: generatio gemmuipara; b) mediante speciali 
erminali, quae ex generantis organismo producitur: generatio 
ira. Monogenesis non obtinet nisi in imperfectioribus viven- 


inet. 


igenesis, quae est modus generationis viventium perfectorum, 
nalium quam plantarum, semper fit mediantibus specialibus 
germinalibus, quae semina vocantur. Semen est duplex: 
un, sperma, et femininum, ovulum, quod ab individuis 
jxus paratur. Diīigenesis eo fit, quod sperma (nucleus eius) 
lum penetrat, id quod fecundatio ovuli vocatur seu con- 


amphimixis. Amphimixis duplicem scopum habet: 


a) con- 
sperm atis 


cum ovulo combinantur utriusque parentis dotes 
|s, ex quibus dependet character individualis ; b) est impul- 
ovulum impellitur ad se evolvendum. 
livisionibus in 


Ovulum fecundatum 
integrum organismum excrescit (cf. n. 443). 
liones ita semper fiunt, ut in omnibus cellulis ex eis resui- 
iquid utriusque principii, masculini et feminini (aliquid utrius- 
) inveniatur. 

usdam speciebus imperfectis, in quibus tamen diversitas 
tinet, fecundatio ovuli semel facta sufficit pro serie plurium 
un: ovula, etsi a mare specialiter non fecundata, evolvun- 
henogenesis.  Parthenogenesis etiam  artificialiter 
t in quibusdam speciebus, in quibus naturaliter non fit: 
physica, chimica, immo mechanica (percussione) ovulum 
impellitur ad se evolvendum. Sed evolutio embryonalis 
tingit, saepe ad deformitates ducit neque umquam ad in- 
lene evolutum pertingit. In quibusdam speciebus etiam 
ficialiter ad quandam evolutionem perduci potest, si ali- 
smate ovuli ei adiungitur (merogonia). 

Wenesi similis est mmetagenesis, qua mutato generatio- 
enerationibus mutatis) typi etiam diversi producuntur, ita 
mper reditus fiat ad typum primitivum. Ita medusa sexua- 
polypum, qui, dividendo se, producit medusas. 
diversitas in una eademque specie dim orphis mus (poly- 


vocatur. Dimorphismus non est nisi accidentalis differen- 


turam specificam non tangit. Praeter dimorphismum, qui 


libus mutatis obtinet, notatu dignus est dimorphismus 
ui in omnibus speciebus habetur, in quibus est diversitas 


i aliquando tantus est, ut mas et femina dissimilia sint 

prorsus secundum typum externum (exemplum sit bonellia viridis). 
Typorum diversitas in eodem individuo (anura [ecaudata] — rana; 
eruca — papilo) metamorphosis vocatur. 


Ad 441. Aristoteles „dicit primo, quod cum vegetativa et generative ab 
eadem communi potentia animae contineatur [ë-rrei © rf abor Obvaur TÅ  voyr] 
OpemTiKt] Kai yevvntriKr, mepi vrpoqorn  àvaykaiov Oipio0ai1 7rpco rov: De an. Il 4, 
416a 18], licet vegetativa id est nutritiva sit quaedam specialis potentia distincta 
a generative, oportet primum determinare de alimento, quod est obiectum genera- 
tivae sive nutritivae. .. . Ostendit, quomodo alimentum congruit augmento. Et dicit, 
quod licet idem sit subiecto, quod est obiectum nutritionis, prout dicitur alimentum, 
et quod est obiectum augmenti, prout dicitur augmentativum, tamen differt ratione. 
Dictum est enim, quod alimentum est in potentia ad corpus animatum. Corpus 
autein animatum et est quoddam quantum et est hoc aliquid et substantia. Secun- 
dum igitur quod est quoddam quantum, secundum hoc alimentum adveniens ei, ,quod 
etiam et ipsum quantum est', facit augmentum et dicitur augmentativum ; inquan- 
tum autem corpus animatum hoc aliquid et substantia est, sic habet rationem ali- 
menti. Hoc enim est de ratione alimenti, quod conservat substantiam eius quod 
alitur. Quae quidem conservatio necessaria est propter continuam consumptionem 
humidi a calido naturali; et ideo tamdiu durat substantia eius quod nutritur, quam- 
diu nutriatur4 (S. Thom, in 1. c. lect. 9 n. 333 342). 


CAPUT II. 


DE POTENTIIS ANIMAE VEGETATIVAE. 


THESIS XXXI: Praeter animam et vires naturales in substantia 
vivente vita vegetativa admittendae sunt potentiae animae vegetativae 
speciales: nutritiva, augmentativa, generativa. 


450. St. qn. 1. Admissa anima vegetativa, aliqui potentias animae 
vegetativae speciales negant; qui conantur explicare processum 
vitae vegetativae ex viribus naturalibus (i. e. chimicis et physicis), 
quatenus radicantur in substantia vivente seu informata anima vege- 
tativa. Hoc enim solo dicunt has vires elevatas et directas esse ad 
altiorem  activitatem nutritionis, augmentationis, generationis exer- 
cendam. Contra hanc doctrinam, in quam inclinat Suarezl, thesi nostra 
statuimus potentias vitales animae vegetativae speciales, quas tres 
esse dicimus: nutritivam, augmentativam, generativam. — Doctrina 
haec est S. Thomae et scholasticorum, non tantum veterum, ut loannis 
a S. Thoma et Complutensium, sed etiam recentium, ut T. Pesch 
(1836— 1899). 

2. Admittendo potentias speciales, vires physicas et chimicas minime 
excludimus, immo contendimus totum processum vegetativum in planta 
et in animali viribus naturalibus (physicis et chimicis) absolvi, prout 
tamen sub directione potentiarum specialium animae vegetativae con- 
tinentur. Quare dicimus vires naturales instrumenta esse virium vi- 
talium atque praemoveri et elevari ab eis ad opera vitae exercenda. 


| De anima 1. 2, c. 9. 2 Institutiones psychol2 n. 435 sqq. 

45]. Prob. th. | p. (In substantia vivente vita vegetativa admittendae 
bunt potentiae animae vegetativae speciales). — Si vires naturales 
substantiae viventis vita vegetativa ad altiores activitates  elevantur, 
praeter animam et vires naturales in hac substantia admittendae 
sunt potentiae animae vegetativae speciales. Atqui vires naturales 
substantiae viventis vita vegetativa ad altiores activitates elevantur. 
Ergo. 

Mai. patet ex eo, quod substantia creata nulla est 1mmediate ope- 
rativa, sed operatur mediantibus viribus realiter ab ipsa distinctis; 
si ergo vires naturales substantiae vegetantis inveniuntur elevatae, 
admittendae sunt vires altiores seu potentiae vitales, quibus ele- 
ventur. — M in. deducitur ex dictis in th. XXX. Processus physici et 
chimici non tantum alio omnino modo contingunt in corpore vivente 
quam in materia non-vivente, sed vires physicae et chimicae etiam 
effectus producunt, qui essentialiter pertinent ad ordinem vitalem: 
aggenerant et generant.  Aggeneratio et generatio fit mediantibus 
viribus physicis et chimicis. Hoc autem esse non potest, nisi quatenus 
hae vires ad ordinem vitalem transeunter elevantur. [In virtute qui- 
dem propria alterant physice et chimice, sed aggenerant et generant, 
quatenus praemoventur a potentiis animae. 


Prob. II p. (Hae potentiae sunt: nutritiva, augmentativa. gene- 
rativa). — Tot sunt potentiae animae vegetativae speciales, quot sunt 
functiones seu actiones vitae vegetativae speciales seu specifice di- 
stinctae, ad quas vires naturales substantiae viventis vita vegetativa 
elevantur. Atqui tres sunt actiones vitae vegetativae speciales seu 
specifice distinctae: nutritio, augmentatio, generatio. Ergo. 

Mai. ex eo patet, quod potentiae specificantur ab actu suo. 

Prob. min.: a) ex eo, quod nutritio, augmentatio, generatio differunt 
secundum obiectum suum formale; nam generationis obiectum est no- 
vum individuum eiusdem speciei producendum; nutritionis obiectum 
est substantia ipsius viventis, quod nutritur: augmentationis obiectum 
est quantitas eius; b) probatur ex eo, quod hae operationes inter se 
separantur secundum tempus; nam nutritio per totam vitam continua- 
tur, augmentatio non durat nisi quoadusque vivens terminum magni- 
tudinis suae attigerit, et generatio seu productio cellularum germina- 
lium non contingit nisi certis periodis; c) probatur ex eo, quod a 
nutritione et augmentatione plerumque separatur generatio etiam se- 
cundum organum speciale, quo exercetur, cum nutritio et augmentatio 
toto corpore exerceantur. 


452. Schol. 1. Cum nutritio et augmentatio toto corpore exerceantur, 
potentia nutritiva et augmentativa per totum corpus est diffusa, ita 
ut diversae partes heterogeneae earumque vires naturales omnes sub- 
dantur nutritivae et augmentativae. Qua subordinatione, non obstante 
partium heterogeneitate, stricta obtinetur unitas accidentalis respon- 

dens unitati substantiali corporis viventis eamque manifestans (cf. 
th. I et n. 408, 2). Generatio organo speciali exercetur, et potentia 
generativa organo speciali alligatur in omnibus viventibus, quae spe- 
ciales elaborant cellulas germinales. 

2. In generatione digenetica praeter potentiam generativam, quae 
in generantibus inest, admittenda est potentia generativa trans- 
eunter communicata cum cellulis germinalibus; cellulae 
enim istae sunt instrumenta generationis, quibus generantia novum 
individuum producunt. Quare necesse est praemoveantur ab eis virtute 
instrumental! transeunter in se recepta. In generatione vero mono- 
genetica novum individuum immediate a generante producitur aut 
per solam divisionem (in generatione fissipara et gemmipara) aut per 
productionem cellulae germinalis. Haec cellula cum evolvatur ex or- 
ganismo generantis eique sit continua, eius vita vivit et eius in- 
formatur anima; separata autem statim est novum individuum, quod, 
datis conditionibus convenientibus, motu nutritionis et augmentationis 
se evolvit in integrum typum suum. Maturatio cellulae praevias pro- 
ducit dispositiones ad eductionem novae formae. 

3. Accuratius explicatur processus generationis digeneticae. — Cum 
in generatione digenetica, separatis cellulis germinalibus a gene- 
rantium organismo, non statim producatur novum individuum illud, 
cuius productio tamquam terminus ultimus generationis intenditur, 
necesse est tribuere istis cellulis, ovulo et spermati, formas substan- 
tiales germinales speciales, animas imperfectas, transitorias, ipso pro- 
cessu fecundationis et generationis corrumpendas. Cellula enim ger- 
minalis non est aggregatum mortuum, sed unum per se, vivens vita 
aliqua 1mperfecta. Amphimixi autem dispositiones praeviae et proximae 
producuntur, quibus educitur anima novi individui, quod est terminus 
generationis. JDispositiones istae.sunt specialis organisatio et potentiae 
vitales (nutritiva et augmentativa) debitae individuo generando. Dis- 
positiones enim pro quacumque forma substantiali generanda sunt ac- 
cidentia ei propria; accidentia autem propria animae generandae sunt 
specifica organisatio et potentiae vitales. Dispositiones igitur prae- 
viae in alteratione consistunt, qua tenditur ad specificam organi- 
sationem ; haec autem organisatio ipsa et potentiae vitales specificae — 
nutritiva et augmentativa specifica —, quae in instanti generationis 
producuntur, constituunt dispositiones proximas. Attamen organi- 
sationis specificae nomine non intelligimus organisationem integraliter 
evolutam, sed embryonalem, quae coniunctione nucleorum utriusque 
cellulae germinalis iam habetur. Coniuncto enim utroque nucleo mox 
incipit vita perfecta seu motus augmenti, quo, repetitis cellularum di- 
visionibus, individuum recens genitum ex statu embryonali in integrum 
typum suum excrescit. 

4. Adnotatio circa Aristotelis veterumque  scholasticorum doctri- 
nam de generatione. — Nreteres, cum cellulas germinales ignorarent, 


Pars HI. De anima seu de ente mobili motu augmentationis. Liber II. 351 


semina neque organisata neque viventia putabant. Ideo docebant, 
coniunctis seminibus, virtute plastica instrumentaria eis inhaerente 
primo formari organisationem atque ita educi animam. A qua doctrina 
nos deflectimus, a) quatenus docemus semina organisata esse et vivere 
(imperfecte), b) quatenus docemus, ovulo fecundato, coniuncto utroque 
nucleo, haberi organisationem specialem et educi animam, quae est 
terminus generationis. Cf. praeterea n. 536, 2. 


453. Obi. Contra I p. 1. In quo inest anima tamquam principium dirigens virium 
naturalium, in eo non sunt admittendae potentiae animae vegetativae speciales. Atqui 
in vivente vita vegetativa inest anima tamquam principium dirigens virium natura- 
lium. Ergo. — Resp. Dist. niai.: In quo inest anima tamquam, principium proximum 
dirigens, conc.; tamquam principium remotum tantum, nego. Contradist. min. 

2. Atqui in substantia vivente vita vegetativa anima est etiam principium proxi- 
mum dirigens virium naturalium. Probo. Quod immediate influit in vires sibi sub- 
ordinatas, est principium proximum dirigens virium naturalium. Atqui in vivente vita 


vegetativa anima immediate influit. in vires sibi subordinatas. Ergo. — Resp. Dist. 
mai.: Quod immediate influit tamquam causa efficiens, conc.;; tamquam causa for- 
malis, nego. Contradist. min. — Effectus formalis primarius formae est substantia, 


effectus secundarius sunt accidentia; forma substantialis facit esse substantiam, sed 
secundarie facit esse accidentia. 

3. Atqui si anima immediato influit in vires sibi subordinatas tamquam causa 
formalis, non sunt admittendae potentiae animae vegetativae speciales. Probo. Si 
causalitate formali ipsius animae diriguntur vires, non sunt admittendae potentiae 
animae speciales. Atqui si anima immediate influit in vires sibi subordinatas tam- 
quam causa formalis, causalitate formali ipsius animae diriguntur vires. Ergo. — 
Resp. Dist. mai.: Si causalitate formali ipsius animae diriguntur vires naturales, conc.; 
si causalitate formali ipsius animae diriguntur potentiae animae tantum, nego. Contra- 
dist. min. 

4. Atqui causalitate formali ipsius animae diriguntur etiam vires naturales. Probo. 
Si causalitate formali ipsius animae diriguntur potentiae animae, etiam vires natu- 
rales ita diriguntur. Atqui (ex concessis) causalitate formali ipsius animae diriguntur 
potentiae animae. Ergo. — Resp. Dist. mai.: Si hae vires naturales non essent in- 
ferioris ordinis, conc.; Si sunt inferioris ordinis, nego. Conc. m in.; dist. consq. — Vires 
naturales tamquam vires inferioris ordinis specialiter omnino praemovendae sunt 
tamquam instrumenta proprie dicta ad effectus altiores vitales producendos. Contra, 
potentiae animae sua ipsius natura sunt vires vitales. Ideo sua ipsius natura, quam 
habent ab anima tamquam a causa formali, diriguntur, i. e. determinantur ad vitaliter 
agendum, i. e. ad dirigendas vires naturales, prout expedit bono totius viventis se- 
cundum circumstantias datas. Praemoventur. tamen etiam potentiae animae quoad 
actum secundum influxu extrinseco circumstantiarum datarum. 

Contra II p. 1. Tot sunt potentiae animae vegetativae speciales, quot sunt func- 
tiones seu actiones vitae vegetativae. Atqui una tantum est actio vitae vegetativae 
specialis: formatio cellularum. Ergo. — Resp. Conc. mai.; dist. min.: Et hae cellulae 
sunt eiusdem generis et formantur eodem modo, nego; et hae cellulae sunt diversi 
generis et formantur tribus actionibus specifice distinctis, conc. Dist. consq.: Si cel- 
lulae, quae formantur, essent eiusdem generis et formarentur eodem modo, conc.; Si 
non... nego. 

2. Atqui hae cellulae non formantur tribus actionibus specifice diversis. Probo. 
Non differunt inter se actiones, quae sunt ad eundem terminum. Atqui nutritio et 
augmentatio sunt ad eundem terminum. Ergo. — Resp. Dist. mai.: Ad eundem ter- 
minum, qui per se primo attingitur, conc.; qui non per se primo attingitur, nego. 
Contradist. min. (cf. n. 445). 

Ad 451. S. Thomas: ,Tres sunt potentiae vegetativae partis. Vegetativum enim, 
ut dictum est, habet pro obiecto ipsum corpus vivens per animam : ad quod quidem 
corpus triplex animae operatio est necessaria. Una quidem, per quam esse acquirat: 
et ad hoc ordinatur potentia generative. Alia vero, per quam corpus vivum acquirit 
debitam quantitatem: et ad hoc ordinatur vis augmentative. Alia vero, per quam 
corpus viventis salvatur et in esse, et in quantitate debita: et ad hoc ordinatur 
vis nutritive. Est tamen quaedam differentia attendenda inter has potentias. Nam 
nutritive et augmentative habent suum effectum in eo in quo sunt: quia ipsum 
corpus unitum animae augetur et conservatur per vim augmentativam et nutritivam 
in eadem anima exsistentem. Sed vis generative habet effectum suum non in eodem 
corpore, sed in alio: quia nihil est generativum sui ipsius. Et ideo vis generative 
quodammodo appropinquat ad dignitatem animae sensitivae, quae habet operationem 
in res exteriores, licet excellentiori modo et universaliori: supremum enim inferioris 
naturae attingit id quod est infimum superioris, ut patet per Dionysium, in 7 cap. 
De Div. Nom. Et ideo inter istas tres potentias finalior et principalior et per- 
fectior est generative, ut dicitur in II De anima [c. 4, 416b 24; S. Thom. lect. 9 
n. 347]: est enim rei iam perfectae facere alteram qualis ipsa est. Generativae autem 
deserviunt et augmentative et nutritive: augmentativae vero fiutritive (S. th. I 78, 2). 


SECTIO Il. 


DE ANIMA SENSITIVA. 


FrObes, Psychologie speculativa, I. DelaW aissiere, Eléments de Psycho- 
logie expérimentale. Grutberlet, Die Psychologie, I. Abteilung, 1. Abschn. E. Becher, 
Gehirn und Seele. C. Frank, Philosophia naturalis, liber IL 


CAPUT I. 


DE ANIMA SENSITIVA SECUNDUM SE. 


THESIS XXXII: In animalibus omnibus inest anima sensitiva, quae 
unitur corpori ut forma substantialis. 


454. St. qu. 1. Animalium nomine intelligimus corpora viventia, 
quae non tantum vitam vegetativam, sed etiam sensitivam manifestant, 
sive sunt animalia rationalia (homines) sive bruta. 

2. Thesis habet duas partes. Adversarii primae partis sunt: a) ii 
qui negant animalia vere sentire, ut Cartesius, qui affirmat bruta esse 
machinas tantum valde artificiosas, et quidam physiologi recentes (M. Ver- 
worn, I. Loeb, Bethe), qui brutorum motus ex cognitione et appeti- 
tone profectos tamquam  ,tropismos'" habent, i. e. tamquam motus 
wreflexos" ex irritatione systematis nervei productos, qui contingerent 
sine sensatione ulla; b) Materialistae, qui nullam omnino animam ad- 
mittunt et quamcumque vitam ex viribus communibus materiae et ex 
structura explicare praesumunt. Ita, data structura systematis nervei, 
vita sensitiva in materia latens extrinsecus appareret. — Secunda pars 
negatur ab iis, qui, etsi admittunt vitae sensitivae principium substan- 
tiale speciale, hoc tamen nolunt esse formam substantialem in sensu 


scholasticorum, cum reiciant substantias incompletas. Ita Tongiorgi et 
Palmieri. Cf. n. 459. 

455. Prob. til. I p. (In animalibus omnibus inest anima sensitiva). — 
Animalia omnia vere sentiunt. Atqui sensatio explicari nequit, nisi ad- 
mittatur speciale principium vitae sensitivae seu anima sensitiva. Ergo 
in animalibus inest anima sensitiva. 

Mai. quoad animalia rationalia seu homines evidenti testimonio 
conscientiae patet. — Quoad animalia bruta ostenditur: a) ex analogia 
cum hominibus, tum ex eo, quod brutis insunt organa omnino similia 
iis, quibus in homine sensationes exercentur, ut systema nerveum, oculi 
etc., tum ex eo, quod similiter omnino se gerunt sicut homines, cum 
sensilibus afficiuntur et sensili affectione ducuntur, b) Ostenditur idem 
etiam directe: a) Multoties observamus in brutis motus, qui non pos- 
sunt considerari tamquam motus reflexi, sed sunt motus spontanei ex 
cognitione profecti. Nam si causa horum motuum non psychice, tam- 
quam obiectum cognitum, sed mere physice consideratur, omnino deest 
proportio inter hanc causam et effectum seu motus inde secutos. Modus 
agendi canis, qui videt dominum suum, unice dependet ab apparentia ex- 
terna, non a vehementia impressionis physicae. Sive dominus e longin- 
quo stat, sive prope adest, ac proinde impressio physica in cane recepta 
modo est debilis, modo vehementior, hoc omnino non mutat modum 
agendi canis, dummodo figura externa, quae apparet, eadem maneat. 
Si vero haec quomodocumque mutatur, etiam modus agendi canis alius 
erit. In. motibus autem reflexis accurata obtinet proportio inter vehe- 
mentiam impressionis physicae et motum inde secutum, ut inter vehe- 
mentiam lucis et contractionem pupillae hac luce causatam, p) Etiam 
motus brutorum, qui apparent tamquam tentamina ad inveniendum, 
quid sit conveniens, manifpStantur tamquam motus ex cognitione profecti : 
canis inclusus hinc inde quaerit exitum, quo possit ad dominum suum 
pervenire, y) Bruta determinantur in agendo experientia antecedenter 
facta; quod ostendit bruta cognitione, immo perfectiore cognitione: 
perceptione et memoria, praedita esse. 

M in. probatur ex indole sensationis, quae est operatio vitalis et alte- 
rius omnino ordinis, quam sunt operationes virium physicarum et chipii- 
carum et vegetativarum (cf. infra n. 465, 1). Ergo repeti debet ab 
aliquo speciali principio alterius omnino ordinis, et quidem a principio 
substantiali, nam omnis activitatum diversitas tandem aliquando ad 
substantiae diversitatem reduci debet, ex qua promanat. 


Prob. II p. (Haec anima sensitiva unitur corpori ut forma substan- 
tialis). — Anima et corpus unum constituunt operationis principium 
seu unam naturam. Atqui non possunt constituere unam naturam, 
nisi anima sit forma corporis. Ergo anima unitur corpori ut forma 
substantialis eius. 

Mai. eo probatur, quod sensatio non elicitur a sola anima, sed ab 
organo animato (cf. th. XXXVII). Min. patet ex dictis th. IV, p. I, 
arg. Il. 


Grodt, Elcm. philos. I. Ed,7. 

456. Coroll. Ergo in animalibus inest anima, quae simul est sensi- 
tiva et vegetati va. Animalia enim non tantum sentiunt, sed etiam 
vegetantur; vegetationis autem principium substantiale est anima végé- 
tative. Sed in animalibus inest anima sensitiva, quae est forma cor- 
poris, ut probatum est in thesi. Ergo, cum non possint duae formae 
substantiales informare eandem materiam, haec anima sensitiva simul 
est vegetative. 


457. Schol. Aliqui, ut Empedocles (ca. 490—430), Plato, Manichaei, 
Ed. de Hartmann, Schopenhauer (1788— 1860), Paulsen (1846— 1908), 
falso etiam plantis sensationem attribuunt, cum illa signa, ex quibus 
colligimus animalia sentire: organa sensus et motus spontanei, i. e. ex 
appetitu sensitivo profecti, desint in plantis. Quamquam enim motus 
plantarum non sunt uniformis tendentia ad aequilibrium, sicut est tota 
activitas non viventium, numquam tamen se produnt tamquam ex 
cognitione profecti, sicut motus etiam imperfectissimorum animalium, 
quae hinc inde se movent experimenti gratia, ut experiantur, utrum 
aliquid eis conveniens sit necne. Omnia, quae in plantis contingunt, 
optime explicantur ex viribus physicis et chimicis, prout subsunt direc- 
toni principii vitalis; immo quidam motus, qui apparent tamquam 
spontanei, etiam mere mechanice explicandi videntur (mimosa pudica). 


Anima igitur plantae est vegetativa tantum, non vegetativa simul et 
sensitiva sicut anima animalis. 


458. Obi. Contra Ip. 1. Non in omnibus animalibus inest anima sensitiva, si motus 
locales externi, quibus animalia bruta se movent, bene explicantur ex irritatione mere 
physica peripheriae, quae ad nervum motorem transfertur. Atqui motus externi, quibus 


bruta se movent, bene ita explicantur. Ergo. — Resp. Dist. niai.: Si omnes motus ita 
explicantur, conc.; si aliqui tantum, nego. Contradist. min.: Omnes motus brutorum 
ita explicantur, nego; aliqui ita explicantur, transeat. — Dicimus Btranseat", quia 


dubitari potest, num revera aliqui motus ita causari possint ex irritatione peripheriae 
sine sensatione ulla; nam etiam motus reflexi sensatione introducuntur (cf. n. 512). 

2. Atqui omnes motus, quibus bruta se movent, explicandi sunt tamquam motus 
reflexi, qui contingunt sine sensatione ulla. Probo. Si aliqui motus ita contingere 
possunt, omnes motus brutorum ita explicandi sunt; explicatio enim simplicior semper 
praeferenda est. Atqui aliquos motus ita contingere posse, non potest negari. Ergo. — 
Resp. Dist. mai.: Si plurimi motus brutorum non se manifestarent tamquam ex cogni- 


tione et appetitu elicito profecti, conc.; si plurimi ita se manifestant, nego. Conc. aut 
transmitto min.; dist. consq. 


Contra II p. Vide n. 257 528 533. 


Ad 455. Aristoteles „dicit, quod primum dicitur aliquid esse animal propter 
sensum, licet animalia quaedam et sentiant et moveantur. Ea enim dicimus esse 
animalia, et non solum vivere, quae licet non mutent locum, tamen habent sensum 
[tò ð Zoov Oi1à Tü]v aio0noiv potro - xai yàp TA uf] ... &AAGTTOVTO TÓ7IOV, £XOVTO 
ò  aio0noiv Zoa A£youev: De an. Il 2, 413 b 2]. Sunt enim multa animalium talia, 
quae naturaliter manent in eodem loco, et tamen habent sensum, sicut ostreae, quae 
non moventur motu progressivo. Secundo ... ostendit quod inter alios sensus primo 
inest tactus animalibus [aio0roeo ë mpwrtov bmàpxDi naoiw ph: 1. c. 413 b 4]. 
Quod probat ex hoc, quod, sicut vegetativuin potest separari a tactu et ab omni sensu, 
sic tactus potest separari ab alis sensibus. Multa enim sunt animalia, quae solum sen- 

sum tactus habent, sicut animalia imperfecta. Omnia autem animalia habent sensum 
tactus (S. Thom. in 1. c. lect. 3 n. 259 eq.). 

Ad 456. „Dicit [Aristoteles], quod similiter se habent figurae et animae ad in- 
vicem; in utrisque enim illud, quod est prius, est in potentia in eo quod est con- 
sequenter. Manifestum est enim in figuris, quod trigonum, quod est prius, est po- 
tentia in tetragono. Potest enim tetragonum dividi in duos trigonos. Et similiter 
in anima sensitiva, vegetativa est quasi quaedam potentia eius et quasi anima per 
se. Et similiter est de alis figuris et aliis partibus &nimae  (IlapozAnoio b’ &yet 
Tw 7epi TOV oyxnuürov KAİ rà KATA wuoxrnv: àei yàp év TY &pgEr  oràpyxei OÓvvàuet 
TÒ TpóTEpov ni TE TOV Oynuürov kai éni TOV £uwpÜxov, oiov £v TETDOyOVvo Ju£v 
Ttpiyo vov, év aio0nriko ó&£ TO OpemTIKOÓOv.... AVEL uév yàp Tob OPETNTTIKOÙ TÒ aio0nriKóv 
oc £&oTriv:. De an. IL 3, 414 b 28. S. Thom. in 1. c. lect. 5 n. 298). — S. Thomas: 
.Impossibile est unius rei esse plures formas substantiales; quia prima faceret ens 
actu simpliciter, et omnes aliae . . . accidentaliter advenirent subiecto iam exsistenti 
in actu.... Forma enim perfectior dat materiae hoc, quod dat minus perfecta et 
adhuc &mplius (l. c. lect. 1 n. 224 sq.). 


THESIS XXXIII: Anima bruti non est per se subsistens. 


459. St. qn. 1. Supponimus distinctionem animalium in rationalia 
seu homines, quae intellectu sunt praedita, in quibus proinde inest anima 
non mere sensitiva, sed rationalis, et bruta, quae carent intellectu, 
et in quibus inest anima sensitiva tantum (cf. th. XLII). De hac anima 
mere sensitiva dicimus eam non esse per se subsistentem. — Thesis 
haec, ut per se patet, a fortiori valet de anima plantae. 

2. Forma per se subsistens ea est, quae inesse non dependet 
a materia, ita ut possit exsistere sine materia, sicut anima humana, 
quae a corpore separata subsistit per se sine materia. 

3. Adversarii sunt Plato et ij qui, reiectis formis substantialibus, 
nihilominus vitam sensitivam bruti ab aliquo speciali principio sub- 
stantiali repetunt. Hi philosophi, cum non possint capere entitatem 
substantialem incompletam et in esse a materia dependentem, ponunt 
animam bruti esse substantiam completam, quae non oriatur nisi per 
creationem, desinat per annihilationem et nonnisi accidentaliter uniatur 
corpori. Ita Tongiorgi. Palmieri idipsum non tantum de anima bruti, 
sed etiam de anima plantae docet, cum Tongiorgi vitam plantae ex 
viribus physicis et chimicis nitatur explicare, reiecta anima. 


460. Prob. th. Agere sequitur esse. Atqui anima bruti nullam habet 
operationem a materia independentem. Ergo etiam in esse dependet 
a materia. 

Prob. min. QOperationes animae bruti sunt vegetativae et sensitivae. 
Atqui tum vegetativae tum sensitivae non exercentur nisi dependenter 
a materia. Ergo. — Prob. min. Vegetativae et sensitivae operationes 
proficiscuntur ab organo animato, i. e. a composito ex materia et forma, 
non vero a sola anima. Hoc exinde patet, quod non versantur nisi 
circa res materiales, prout materiales sunt. Etiam intellectus humanus 
versatur circa res materiales, at non prout materiales sunt, sed prout 
sunt abstractae. 

461. Schol. Thesis adversariorum ad mirabiles ducit consequentias: 
Anima bruti (et plantae) esset substantia spiritualis, intellectu prae- 
dita et immortalitate naturali donata; quae esset substantia spiritua- 
lis omnino completa (spiritus purus), corpori non unita nisi acciden- 
taliter. 


462. obi. Omnis substantia est per se subsistens. Atqui anima bruti est sub- 
stantia. Ergo. — Resp. Dist. mai.: Substantia completa, conc.; incompleta, subdist.: 
Materialis, nego; 1immaterialis, conc. Contradist. min. — Alias difficultates vide n.257 
528 533. 


Ad 460. S. Thomas: „Aristoteles [De an. III 4; cf. S. Thom. lect. 7) posuit, quod 
solum intelligere, inter opera animae, sine organo corporeo exercetur. Sentire vero, 
et consequentes operationes animae sensitivae, manifeste accidunt cum aliqua cor- 
poris immutatione; sicut in videndo immutatur pupilla per speciem coloris; et idem 
apparet in alis. Et sic manifestum est quod anima sensitiva non habet aliquam 
operationem propriam per seipsam, sed omnis operatio sensitivae animae est coniuncti. 
Ex quo relinquitur quod, cum animae brutorum animalium per se non operentur, 
non sint subsistentes: similiter enim unumquodque habet esse et operationem4 (S. th. I 
75, 3). — ^Delectationes brutorum animalium omnes referuntur ad conservantia corpus: 
non enim delectantur in sonis, odoribus et aspectibus, nisi secundum quod sunt in- 
dicative ciborum vel venereorum, circa quae est omnis eorum delectatio. Tota igitur 
operatio eorum ordinatur ad conservationem esse corporei sicut in finem. Non igitur 
est eis aliquod esse absque éorpore (C. g. 11 82). Cf. text. cit. ad 479 514 543. 


CAPUT II. 


DE POTENTIIS ANIMAE SENSITIVAE. 


QUAESTIO I: De cognitione in genere. 


§ 1. De radice et de ratione formali cognitionis. 


Caietanus, In Summam theol. 114, 1. loannesaS. Thoma, Cursus theol. 
in l. c. 


THESIS XXXIV: Radix cognitionis est immaterialitas. 


463. St. qu. 1. Quid sit cognitio, unusquisque in seipso experitur. 
Quare omnis homo conceptum cognitionis habet clarum, etsi confusum. 
Philosophi est conceptum hunc confusum in distinctum convertere. 
Reflexione et analyst accurata ipsius actus cognitionis et comparatione 
cognoscentis cum non-cognoscente notae essentiales cognitionis expli- 
candae sunt. Qui hanc reflexionem et comparationem instituit, in eo 
differentiam inter cognoscens et non-cognoscens inveniet, quod non- 
cognoscens ad suam formam coarctatur, cognoscens vero praeter suam 
formam etiam aliarum rerum formas habere potest. Nam cognitio 
omnis fit per notas rei, i. e. per determinationem eius seu per formam. 
Indeterminatum enim seu potentiale, ut tale, non est cognoscibile. Quod 
non est factum, i. e. mere potentiale, non cognoscimus nisi mediante 
actu in quem ordinatur. Cognoscens igitur praeter suam formam, 

qua est id quod est, habet etiam formas rerum aliarum, quas cognoscit. 
Et habet has formas ut alienas, ut sibi oppositas et obiectas, 1. e. habet 
eas obiective. Sunt alienae et tamen supereminenter suae. Etiam 
non-cognoscens formas recipit; at non recipit obiective, sed subjective 
tantum: Habet has formas in se tamquam suas, non vero obiciuntur 
ei tamquam alterius. Ita cera, recipiendo formam sigilli, non habet hanc 
formam ut alterius, sed ut suam; est enim cera formata seu figurata; 
cognoscens vero, cognoscendo rem a se diversam et distinctam, recipit 
et habet eius formam, ut est diversa et distincta a se, relinquendo 
eam in sua ,alietate" (in suo „aliud esse") seu obiectivitate; quod 
enim visus videt, non est figura visus seu visus figuratus, sed figura 
sigilli, ut sigilli est. Cognoscens igitur non determinatur ad suum esse, 
sicut non-cognoscens, sed crescit quasi in infinitum, quatenus eadem 
obiecta, quae in rerum natura exsistunt, etiam in cognoscente in- 
cipiunt esse obiective, i1intentionaliter. Eadem obiecta, quae in 
rerum natura habent esse physicum, in cognoscente accipiunt esse 
psychicum, esse cognitum, ita ut idem obiectum (etiam idem nu- 
mero) duplicem habeat modum essendi: physicum in rerum natura, et 
psychicum in cognoscente. Idem numero sonus, qui est in campana, 
est etiam in cognitione: cognoscitur enim campanae sonus. 

2. Im materialitas non sumitur a nobis pro independentia a ma- 
teria prima, sed pro independentia maiore vel minore a potentialitate, 
a coarctatione per potentialitatem, quae convenire potest etiam rebus 
corporeis. Et hanc immaterialitatem dicimus radicem cognitionis, su- 
mendo radicem non stricte pro eo, ex quo proprie profluit cognitio, sed 
pro constitutivo formali cognitionis et gradus cognoscitivi. 


464. Prob. th. Cognoscentia sunt, quae praeter suam formam  pos- 
sunt habere formas rerum aliarum ut aliarum seu esse alia a se. 
Atqui radix, cur aliquid possit habere praeter suam formam rerum 
aliarum formas, est immatérialités. Ergo immaterialitas est radix 
cognitionis. 

Mai. patet ex st. qu. 

Prob. min. a) Habere formam suam et aliam est ex amplitudine na- 
turae, ergo ex immaterialitate. Nam materia seu potentialitas. est 
principium coarctationis seu limitationis, potentialitas enim essentia- 
liter imperfectionem seu limitationem dicit. Ideo remotione a materia 
seu eminentia super potentialitatem contrarium accidit: res amplitu- 
dinem quandam acquirit, ut possit esse praeter se etiam alia seu 
fieri alia. 

b) Habere in se aut recipere in se alia ut alia, est recipere im- 
materialiter. Atqui recipere immaterialiter non potest nisi id, quod 
saltem  aliquomodo super materiam eminet; quidquid enim recipitur, 
ad modum recipientis recipitur, et id quod omnino materialiter recipit, 
omnino materiale est. Ergo. 

Prob. mai. (ultima). Habere in se aut recipere in se alia ut alia 
est recipere non compositive, ita ut constituatur aliquod tertium 
ex recipiente et recepto (sicut ex cera et figura constituitur cera figu- 
rata), sed obiective, ita ut non constituatur aliquod tertium, sed ut 
recipiens sit ipsa res (sicut visus in actu est ipsa figura sigilli : babet 
enim „esse visum" in visu). Atqui hoc est recipere immaterialiter, 
i. e. non ut potentia, quae recipit actum et actuatur per eum (ita enim 
constitueretur tertium), sed ut actus, qui obiective fit idipsum, quod 
recipit, seu cognoscit. Ergo. 


465. Coroll. 1. Ergo cognitio in eo consistit, quod forma aliqua re- 
cipitur et habetur 1mmaterialiter, i. e. modo supereminenti super 
potentialitatem, seu in eo, quod subiectum cognoscens habet formam 
non compositive, non tamquam evolutionem seu actuationem subiecti, 
sed modo eminentiore, i. e. obiective. Forma enim potest recipi et ha- 
beri imperfecte: materialiter, subiective, et perfecte: immaterialiter, 
obiective (intentionaliter, psychice). Primo modo habetur a non-cogno- 
scente, altero modo habetur a cognoscente. 

Cum haec receptio et possessio immaterialis formarum sit .aliquid 
omnino sui generis quod prorsus supergreditur ordinem virium mecha- 
nicarum et physicarum et chimicarum et totum ordinem vegetativum, 
patet potentias cognoscitivas esse potentias speciales, omnino diversas 
a potentiis vegetativis et a viribus mechanicis et physicis et chimicis, 
ac proinde perabsurdum esse, velle explicare cognitionem mechanice 
aut ex viribus physicis et chimicis et vegetativis. 

2. Ergo cognitio est perfectio simpliciter simplex, nullam in- 
cludens imperfectionem in conceptu suo formali. Cognoscere enim est 
habere formam (perfectionem, actum) 1immaterialiter, i. e. modo perfecto, 
ita ut habens formam in habendo non se habeat ut potentia actuata 
per formam, ut imperfectum, quod perficitur per formam, sed ut per- 
fectum, ut actus, qui possidet actum, ut 1mmateriale, quod immateria- 
liter babet actum, ut supereminens super potentialitatem, quod modo 
supereminenti super potentialitatem habet actum. 

3. Ergo cognitio non consistit in receptione speciei impressae (con- 
tra Aegidium Romanum), neque in quacumque entitate passive recepta 
et passive inhaerente, ita enim consisteret in receptione et possessione 
materiali formae; sed cognitio omnis creata, quae fit cum transitu 
de potentia in actum, necessario oritur causalitate efficiente subiecti 
cognoscentis, quod in se efficienter producit cognitionem, neque co- 
gnitio perdurat nisi sub iugi influxu efficiente subiecti cognoscentis. 
Ex quo etiam deducitur, actum cognitionis numquam mere passive in- 
fundi posse. 

4. Ergo potentia cognoscitiva est potentia operativa, quae ex se 
efficienter cognitionem producit. Hoc tamen non obstante dicitur pas- 
siva duplici ex ratione: a) quia eius operatio est immanens seu manet 

in ipsa potentia tamquam passio eius; b) quia non transmutat obiec- 
tum suum, sicut potentia vegetativa, quae transmutat alimentum, sed 
transmutatur ab obiecto recipiendo speciem impressam. 

5. Ergo gradus cognitionis sunt gradus immaterialitatis. — 
Primus gradus est gradus cognitionis sensitivae. Hic gradus 
immaterialiter recipit formas concretas corporeas. Nam formae cor- 
poreae concretae, affectiones sensiles corporum sunt obiectum cogni- 
tionis sensitivae. Hic gradus infimus est, in quo receptio immaterialis 
formarum maxime est limitata. Limitatur enim ad formas corporeas, 
et ad formas corporeas concretas individuas. Secundus gradus 
est cognitio intellectualis humana. Hic gradus altior est. Re- 
cipit quidem etiam intellectus humanus formas corporeas, cum eius 
obiectum proprium, quod immediate cognoscit, sit corporeum, sensile. 
Nam intellectus humanus incipit a cognitione sensitiva, quam intel- 
lectualiter elaborat; id quod est pure spirituale, non potest cognoscere 
nisi mediate et imperfecte ad instar rerum corporearum. Sed quia 
elaborat intellectualiter obiectum propositum a cognitione sensitiva, ideo 
formas corporeas non concrete recipit, sed abstractas ab iis, quae in 
rerum natura iis accidunt neque ad earum essentiam pertinent. Qua- 
propter essentiam cognoscit universalem, necessariam. Cum igitur sen- 
sus totum concretum apprehendat, quin concretionem hanc solvat seu 
distinguat uniuscuiusque essentiam ab iis, quae ad essentiam non per- 
tinent, intellectus hanc distinctionem peragit intelligendo, quid una- 
quaeque res sit, i. e. apprehendendo quidditatem. Ideo obiectum pro- 
prium, immediatum intellectus humani est corporeum, prout incorporeo 
modo, abstracte, secundum quidditatem suam cognoscitur. Tertius gra- 
dus est intellectus animae separatae (et angeli), cuius obiectum 
est propria substantia spiritualis tamquam forma subsistens irrecepta. 
Quartus gradus est intellectus divinus, cuius obiectum est ipse 
Deus, actus purus. 

Cum cognitio sit perfectio simpliciter simplex, imperfectio, quae in- 
ferioribus cognitionis gradibus adhaeret, non provenit ex cognitione ut 
sic, sed ex cognitione, quatenus est talis cognitio: limitata, imperfecta. 


466. Schol. 1. Immaterialitas, quae est radix cognitionis, immo quae 
est ratio formalis constitutiva ipsius potentiae cognoscitivae et ipsius 
cognitionis, est eminentia super potentialitatem in recipiendis seu 
habendis formis, quatenus potentialitas in recipiendo est radix 
incommunicabilitatis seu causa, ob quam forma, sive substantialis sive 
accidentalis, recepta determinatur, ut sit recipientis neque possit re- 
cipi ut alterius seu ut obiectum (cf. n. 386 sqq.). Ideo forma cognita 
dicitur esse in cognoscente immaterialiter, sine materia, quatenus co- 
enoscens in habenda forma non est potentia actuata a forma, sed est 
ipsa forma. Quo habetur unio omnium maxima, maior illa unione, quae 
intercedit inter materiam et formam; materia enim non fit forma, 

cognoscens autem fit obiectum cognitum, ita ut non exoriatur tertium 
(A verrhoés ’). 

Haec unio intelligenda est de reali unitate identitatis in ordine in- 
tentional', quae transcendit realem distinctionem in ordine physico. 
Quae in ordine physico realiter distinguuntur, in ordine psychico seu 
intentionali 1identificantur realiter. Cognoscens enim est ipsum obiec- 
tum cognitum a se divisum et distinctum in ordine physico. Nam ob- 
iectum, quod est in cognitione, quod habet esse cognitum in cogno- 
scente, cum actu cognoscente identificatur; habet enim eius esse, esse 
cognitum. Sed haec unio non est intelligenda per modum transmuta- 
tionis, ita ut cognoscens, amittendo suam formam, suum esse, aliam 
formam et aliud esse acquireret; nam praeter suam formam 
habet formas rerum aliarum. Est ergo haec unitas intelligenda per 
modum incrementi intentionalis. Subiectum cognoscens, manens id, 
quod est, insuper fit aliud et aliud, seu acquirit aliud et. aliud esse 
intentionaliter. Neque haec unio est compositiva, sed obiectiva. Quae 
enim ita uniuntur cognoscenti, non fiunt aliquid cognoscentis subiec- 
tive, sed cognoscens fit et est haec omnia obiective seu intentionaliter, 
i. e. eadem obiecta (etiam eadem numero), quae habent esse cognitum 
(esse psychicum) in cognoscente ac proinde identificantur cum eo, in 
rerum natura habent esse physicum realiter distinctum a cognoscente. 
Quare hac unione cognoscens acquirit aliud. et aliud. esse intentio- 
naliter et est obiecta cognita non physice, sed psychice seu inten- 
tonaliter et obiective, i. e. est obiecta cognita, ut alia sunt: manet 
physica distinctio et fit identitas intentionalis secundum esse cognitum. 
Quo distinguitur omnino haec unio et identitas a quacumque identitate 
monistica et panpsychistica, qua cognoscens cum obiectis cognitis identi- 
ficatur physice, ita ut haec non sint alia ab ipso, sed sint in ipso sub- 
iective (compositive) tamquam aliquid eius: , Anima est quodammodo 
omnia*2, „quodammodo“, i. e. obiective3. 

24. Proportio inter subiectum cognoscens et obiectum cognitum. — 
Cum cognitio consistat in eo, quod cognoscens fit seu est ipsum ob- 
iectum cognitum, patet cognitum et cognoscens omnino proportionate, 
esse in modo essendi: Obiectum formale eundem essendi modum habet 
quam cognoscens. Tres distinguimus modos essendi: Est modus essendi 
corporeus, concretus; et est modus essendi spiritualis; qui ipse duplex 
est: eius, quod est spirituale, sed concorporatum, et eius, quod est 
omnino spirituale, non concorporatum. Ita distinguimus triplex co- 
gnoscens: Est cognoscens, quod est omnino corporeum, concretum — 
sensus, qui est qualitas concreta, corporea; eius obiectum formale est 


| De anima Ill, comm. V, Disgressionis parte ult., in solut. q. 2; Metaph. XII, 
comm. XXXIX. 
*'H yuy rà óvra ro oti ràvra: Arist., De an. III 8, 431 b 21. 


* Cf. los. Gredt, De unione omnium maxima inter subiectum cognoscens et 
obiectum cognitum, in opere .Xenia thomistica"* (1924). 

corporeum, concretum : qualitas corporea concreta. Et est cognoscens 
spirituale, sed concorporatum — intellectus animae humanae corpori 
coniunctae; eius obiectum formale est spirituale concorporatum : quid- 
ditas corporea abstracta (spiritualizata). Et est cognoscens omnino spiri- 
tuale, non concorporatum — intellectus animae separatae; eius obiectum 
formale est omnino spirituale, non concorporatum: substantia ipsa 
animae separatae. 

3. Cognitio alterius, cognitio sui ipsius. — Forma habetur 
immaterialiter aut ab alio, est in alio: haec est cognitio alterius: aut 
habetur a se, est in se, 1. e. subsistit: haec est cognitio sui. Quatenus 
forma subsistit immaterialiter, i. e. non recepta in materia, habet seipsam 
immaterialiter seu ut forma. Forma enim-, quae non est in se, sed in 
alio, in eo potest esse immaterialiter aut materialiter: ita figura est 
in visu immaterialiter, in cera autem materialiter tamquam actus cerae 
seu evolutio potentialitatis cerae. Sed forma, quae est in se, neces- 
sario semper est immaterialiter in se, quia per subsistentiam formae 
removetur omnis potentia, quacum communicaretur et cuius evolutio 
esset: cum nullo omnino communicatur subiecto, ac proinde est in se 
immaterialiter seu. obiective, i. e. cognoscit se. Forma igitur subsistens 
est substantialis cognitio sui ipsius — sive in actu primo, si forma 
subsistens est actus primus, sive in actu secundo, si forma subsistens 
est actus secundus seu esse subsistens. Esse subsistens (Deus) est 
intelligere actuale subsistens sui ipsius; forma subsistens, i. e. actus 
primus subsistens (angelus, anima separata), est subsistens intelligere 
sul in actu primo seu radicale, i. e. substantia, ex qua promanat intel- 
lectus determinatus ad hanc Substantiam iugiter cognoscendam perfecte 
seu quidditative et comprehensive (cf. n. 566sqq.). Forma autem potest 
subsistere simpliciter, sicut anima humana separata a corpore, aut 
secundum quid, sicut anima humana coniuncta corpori, quae sub- 
sistit secundum intellectum, quem non communicat cum corpore. Sub- 
sistentia simpliciter fundat sui cognitionem directam, subsistentia 
autem secundum quid cognitionem sui reflexam fundat (cf. n. 561 sqq.). 


467. obi. 1. Immaterialitas est aliquid, sine quo invenitur cognitio. Atqui id, sine 
quo invenitur cognitio, non est radix cognitionis. Ergo. Resp. D ist. mai.: Immate- 
rialitas, quae est spiritualitas, conc.; immaterialitas, quae est eminentia super poten- 
tialitatem in recipiendis et habendis formis, nego. Conc. min.; dist. consq. 

2. Atqui immaterialitas, quao est eminentia super potentialitatem in recipiendis 
formis, non est radix cognitionis. Probo. Si sensus recipiunt formas omnino mate- 
rialiter, immaterialitas illa non est radix cognitionis. Atqui sensus recipiunt formas 
omnino materialiter. Ergo. Resp. Dist. mai.: Si organa sensus recipiunt omnino 
materialiter, nego; si ipsa potentia sensitiva recipit omnino materialiter, conc. Contra- 
dist. m in. (cf. n. 481). 

3. Atqui neque potentia sensitiva recipit formas immaterialiter. Probo. Potentia 
organica non recipit formas immaterialiter. Atqui sensus est potentia organica. Ergo. 
— Resp. Dist. mai.: Potentia organica, quae nullam habet eminentiam super poten- 
tialitatem in recipiendis formis, conc.; potentia organica, quae habet aliquam eminentiam 
super potentialitatem, nego. Contradist. min. 

4. Atqui haec eminentia super potentialitatem in recipiendis formis repugnat. 
Probo. Repugnat unum recipere formam alterius, ut alterius est. Atqui haec emi- 
nentia super potentialitatem in recipiendis formis in eo consisteret, quod unum re- 
ciperet formam alterius ut alterius est. Ergo. — Resp. D ist. mai.: In ordine physico, 
conc.; in ordine psychico seu intentionali, nego. Contradist. min. 

5. Atqui etiam in ordine intentionali hoc repugnat. Probo. Etiam in ordine in- 
tentionali repugnat ea, quae sunt distincta inter se realiter, realiter tamen idem esse. 
Atqui cognoscens, quod recipit formam alterius ut alterius, cum eo, a quo distin- 
guitur realiter, realiter tamen idem esset. Ergo. — Resp. Dist. mai.: Repugnat ea, 
quae secundum esse physicum sunt distincta inter se realiter, realiter idem esse se- 
cundum esse intentionale, nego; repugnat ea, quae secundum esse physicum sunt 
distincta inter se realiter, realiter idem esse secundum esse physicum, conc. Contra- 
dist. min.: Cum eo, a quo secundum esso physicum distinguitur realiter, realiter est 
idem secundum esse intentionale, conc.; cum eo, a quo secundum esse physicum 
distinguitur realiter, realiter idem est secundum esse physicum, nego. 

Ad 4G3sqq. Aristoteles dicit, ,quod hoc oportet accipere, universaliter et com- 
muniter omni sensui inesse, quod sensus est susceptivus specierum sine materia, 
sicut cera recipit signum anuli sine ferro et auro [fj uėv aio0noi OTI TÒ OskKTIKOV 
TOV QGi100nrov ciðwv àveu th Oàn: De an. II 12, 424 a 17]. Sed hoc videtur esse 
commune omni patienti. Omne enim patiens recipit aliquid ab agente, secundum quod 
est agens. Agens autem agit per suam formam et non per suam materiam ; omne 
igitur patiens recipit formam sine materia. Et hoc etiam ad sensum apparet, non 
enim atir recipit ab igne agente materiam eius, sed formam; non igitur videtur hoc 
proprium esse sensus, quod sit receptivus specierum sine materia. Dicendum igitur, 
quod, licet hoc sit commune omni patienti, quod recipiat formam ab agente; differentia 
tamen est in modo recipiendi. Nam fonna, quae in patiente recipitur ab agente, 
quandoque quidem habet eundem modum essendi in patiente, quem habet in agente; 
et hoc quidem contingit, quando patiens habet eandem dispositionem ad formam, quam 
habet agens; quodcumque enim recipitur in altero, secundum modum recipientis re- 
cipitur. Unde si eodem modo disponatur patiens sicut agens, eodem modo recipitur 
forma in patiente sicut erat in agente; et tunc non recipitur forma sine materia. 
Licet enim illa et eadem materia numero quae est agentis, non fiat patientis, fit tamen 
quodammodo eadem, inquantum similem dispositionem materialem ad formam ac- 
quirit ei, quae erat in agente. Et hoc modo aér patitur ab igne, et quicquid patitur 
passione naturali. Quandoque vero forma recipitur in patiente secundum alium modum 
essendi, quam sit in agente; quia dispositio materialis patientis ad recipiendum non 
est similis dispositioni materiali, quae est in agente. Et ideo forma recipitur in 
patiente sine materia, inquantum patiens assimilatur agenti secundum formam et 
non secundum materiam. Et per hunc modum sensus recipit formam sine materia, 
quia alterius modi esse habet forma in sensu et in re sensibili. Nam in re sen- 
sibili habet esse naturale, in sensu autem habet esse 1ntentionale 
et spiri tu ale' (S. Thom., In De an. II lect. 24 n. 551 sqq.). — Radicem cognitionis 
Aristoteles ibidem indicat movendo quaestionem, cur ,plantae non sentiant, cum 
tamen habeant quandam partem animae et patiantur a quibusdam sensibilibus, scii, 
a tangibilibus. .. . Causa igitur, quare non sentiunt, est, quia non est in eis illa 
proportio, quae requiritur ad sentiendum. Non enim habent medietatem secundum 
complexionem inter tangibilia, quae requiritur ad organum tactus, sine quo nullus 
sensus esse potest: et ideo non habent in se huiusmodi principium, quod potest re- 
cipere species ,sine material, scii, sensum. Sed accidit eis pati cum materia, 
scii, secundum materialem transmutationem?^ (O61à Ti TOTÉ Tà purtà ook aioOüverai, 


aitiov yàp TÒ Uf] XEL . TOIQÙTNV Opyxnv oiav tà ción OÓ£xeoOat Tov ai00ntTov, 
AAAA TàOoxsiww puerà T] ÖÜàn : De an. II 12, 424 a 32. S. Thom. 1. c. n. 557; cf. lect. 5 
n. 282 sqq.)). -- S. Thomas; .Res aliqua invenitur perfecta dupliciter. Uno modo 


secundum perfectionem sui esse, quod ei competit secundum propriam speciem. Sed 
quia esse specificum unius rei est distinctum ab esse specifico alterius rei, ideo in 

qualibet re creata huiusmodi perfectioni habitae in unaquaque re. tantum deest de 
perfectione simpliciter, quantum perfectius in alis speciebus invenitur; ut cuiuslibet 
rei perfectio in se consideratae sit imperfecta, veluti pars totius perfectionis universi, 
quae consurgit ex singularum rerum fperfectionibus, invicem congregatis. Unde ut 
huic imperfectioni aliquod remedium esset, invenitur alius modus perfectionis in rebus 
creatis, secundum quod perfectio, quae est propria unius rei, in altera re invenitur; 
et haec est perfectio cognoscentis, inquantum est cognoscens; quia secundum hoc 
a cognoscente aliquid cognoscitur, quod ipsum cognitum aliquo modo est apud co- 
gnoscentem ; et ideo in III De anima (c. 8, 431 b 21 ; S. Thom. lect.13] dicitur, ani- 
mam esse quodammodo omnia, quia nata est omnia cognoscere. Etsecundum hunc 
modum possibile est, ut in una re totius universi perfectio exsistat. Unde haec est 
ultima perfectio, ad quam anima potest pervenire, secundum philosophos, ut in ea 
describatur totus ordo universi et causarum eius; in quo etiam finem ultimum hominis 
posuerunt, qui secundum nos, erit in visione Dei. ... Perfectio autem unius rei in 
altera esse non potest secundum determinatum esse quod habebat in re illa; et ideo 
ad hoc quod nata sit esse in re altera, oportet eam considerare absque his quae nata 
sunt eam determinare. Et quia formae et perfectiones rerum per materiam deter- 
minantur, inde est quod secundum hoc est aliqua res cognoscibilis, secundum quod 
a materia separatur; unde oportet quod etiam id. in quo suscipitur talis rei perfectio, 
sit immateriale; si eniin esset materiale, perfectio recepta esset in eo secundum aliquod 
esse determinatum; et ita non esset in eo secundum quod est cognoscibilis, scii, prout 
exsistens perfectio unius est nata esse in altero. Et ideo erraverunt antiqui philo- 
sophi, qui posuerunt similo simili cognosci, volentes, secundum hoc, quod anima, quae 
cognoscit omnia, ex omnibus naturaliter constitueretur: ut terra terram cognosceret, 
aqua aquam, et sic de alis. Putaverunt enim quod perfectio rei cognitae in cogno- 
scente habeat esse determinatum, secundum quod habet esse determinatum in propria 
natura. Non autem ita recipitur forma rei cognitae in cognoscente; unde et Com- 
mentator dicit in 111 De anima, quod non est idem modus receptionis quo formae 
recipiuntur in intellectu possibili et in materia prima, quia oportet in intellectu co- 
gnoscente recipi aliquid iminaterialiter; et ideo videmus, quod secundum ordinem 
immaterialitatis in rebus, secundum hoc in eis natura cognitionis in- 
venitur: plantae enim et alia quae infra plantas sunt, nihil immaterialiter possunt 
recipere, et ideo omni cognitione privantur, ut patet II De anima (c. 12, v. supra]; 
sensus autem recipit species sine materia, sed tamen cum conditionibus materialibus; 
intellectus autem etiam a conditionibus materialibus species depuratas recipit. Si- 
militer est etiam ordo in cognoscibilibus: res enim materiales, ut Commentator dicit, 
non sunt intelligibiles, nisi quia nos facimus eas intelligibiles: sunt enim intelligibiles 
in potentia tantum; sed actu intelligibiles efficiuntur per lumen intellectus agentis, 
sicut et colores actu visibiles per lumen solis; sed res immateriales sunt intelligibiles 
per seipsas; unde sunt magis notae secundum naturam, quamvis minus notae nobis. 
Quia igitur Deus est in fine separationis a materia, cum ab omni potentialitate sit 
penitus immunis, relinquitur quod ipse est maxime cognoscitivus et maxime cogno- 
scibilis; unde eius natura secundum hoc, quod habet esse realiter, secundum hoc 
competit ei ratio cognoscibilitatis. Et quia secundum hoc etiam Deus est secundum 
quod natura sua est sibi, secundum hoc etiam cognoscit secundum quod natura sua 
est maxime cognoscitiva; unde Avicenna dicit in VIII suae Metaph., quod ipse in- 
tellector et apprehensor sui est, eo quod sua quidditas spoliata, scii, a materia, est 
res quae est itpsemet (Ver. 2, 2; cf. S. th. I 14, 1; 80,15; 85,1; C. g. 144: Item, Ex 
hoc; III 51: Ad huius; Q. d. an. a. 13 (cit. ad 502]). 


§ 2. De specie impressa et expressa. 


THESIS XXXV: Ad actum potentiae cognoscitivae creatae, quo co- 
enoscit alia a se, requiritur species impressa et plerumque etiam species 
expressa. 

468. St qu. 1. Cum cognitio creata oriatur et perduret causalitate 
efficiente subiecti cognoscentis (cf. n. 465, 3), cognitio creata est ope- 
ratio, qua cognoscens fit ipsum obiectum cognitum in actu secundo. 
Sed nequit cognoscens fieri obiectum cognitum in actu secundo, nisi 
illud iam fuerit in actu primo. Potest autem cognoscens esse obiectum 
cognitum in actu primo aut per identitatem, per suam ipsius enti- 
tatem (cf. schol. 1), aut per informationem, per communicationem 
ab extrinseco. Quae informatio aut immediata est, ita ut obiectum, 
immediate per seipsum informando potentiam, constituat eam in actu 
primo (quod in visione beata contingere theologi docent), aut mediata, 
ita ut obiectum informet mediante sui similitudine. Et haec similitudo 
seu forma vicaria obiecti vocatur species impressa. Species igitur 
impressa est forma vicaria obiecti, qua potentia cognoscitiva actuatur 
et determinatur ad obiectum cognoscendum. — Species impressa poten- 
tiam cognoscitivam duplici modo informat: entitative seu materia- 
litter, et cognoscitive seu immaterialiter. Species impressa informat 
entitative. Nam est forma realis actuans et determinans potentiam 
et constituens cum ea aliquod tertium: potentiam actuatam, determi- 
natam. Sed species constituit etiam potentiam ipsum obiectum cogni- 
tum et ita informat cognoscitive. Species determinat potentiam 
materialiter et su perde ter minat eam immaterialiter, ita ut non 
oriatur tertium, sed ut potentia constituatur aliud a se. Mediante 
specie impressa cognoscitive informante forma obiecti fit forma poten- 
tiae, et ita potentia constituitur ipsum obiectum. Est quidem absurdum 
in ordine physico formam unius transire in aliud. Forma enim non 
migrat de subiecto in subiectum. | Calor fornacis non migrat in manum, 
sed ibi producit sui simile tantum. In ordine autem psychico hoc est 
factum evidens. Calor fornacis recipitur in cognoscente, nam forna- 
cis calor cognoscitur, ac proinde est in cognoscente. Eadem numero 
forma unius migrat in aliud. Iam vero id, quod conscientia teste ob- 
servamus in actu secundo, ad actum primum transferendum est, dic- 
tante principio causalitatis: Quidquid est in actu secundo, in actu primo 
iam praehabetur virtualiter. Quare mediante specie impressa forma 
obiecti in actu primo iam recipitur in potentia cognoscitiva, et potentia 
mediante specie cognoscitive informante constituitur ipsum obiectum in 
actu primo. 

Cum species impressa sit cognitionis principium, species expressa 
est eius terminus, et est rei cognitae similitudo, quae cognoscendo pro- 
ducitur, et in qua cognoscens contemplatur obiectum cognitum. Quare 
est medium ,in quo", cum species impressa sit medium ,,quo*. Species 
expressa est signum rei, at non est signum instrumentale, seu ex 
quo (quod prius cognitum ducit in cognitionem alterius), sed formale, 
seu in quo (in quo immediate cognoscitur id, quod repraesentat sine 
praevia sui cognitione), .est enim tamquam speculum, in quo res cerni- 
tur, sed non excedens id, quod in eo cernitur" (Opusc. [14] De nat. 

verbi intell.). — Species expressa a phantasia producta dicitur phan- 
tasina, species expressa ab intellectu producta dicitur verbum 
mentis. Verbum est idem quod conceptus formalis (cf. n. 7), et est id, 
in quo intellectus cognoscit conceptum obiectivum seu obiectum forma- 
liter intellectum. 


2. A scholasticis communiter admittitur species impressa pro actu 
cognitionis potentiae cognoscitivae creatae, qua cognoscit alia a se. 
similiter etiam admittitur in cognitione produci, saltem plerumque, 
speciem expressam. In extrema oppositione ad hanc doctrinam est 
idealismus monisticus, secundum quem omnis cognitio sine communi- 
catione ab extrinseco ulla, omnino ab intrinseco ex subiecto cognoscente 
contingeret. 


469. Prob. th. I p. (Ad actum potentiae cognoscitivae creatae, quo 
cognoscit alia a se, requiritur species impressa). — Ad actum poten- 
tiae cognoscitivae, quae in actu primo non est alia a se neque per 
identitatem neque per informationem immediatam, requiritur species 
impressa. Atqui potentia cognoscitiva creata non est alia a se neque 
per identitatem neque per informationem immediatam. Ergo. 


Mai. patet ex st. qu. — Potentia cognoscitiva debet esse obiectum 
cognitum aut per identitatem aut per communicationem ab extrinseco, 
i. e. per informationem; informatio autem est aut immediata aut me- 
diata seu species impressa. 


Prob. min. quoad 1. p. Potentia cognoscitiva, quae ad suam de- 
terminatam et limitatam entitatem coarctatur, non est alia a se per 
identitatem. Atqui potentia cognoscitiva ad suam determinatam et 
limitatam entitatem coarctatur. Ergo. 


Prob. min. quoad 2. p. Similiter potentia cognoscitiva non est alia 
a se (saltem finita) per informationem immediatam. Forma enim non 
migrat de subiecto in subiectum physice, ita ut actus unius fieret actus 
alterius physice seu entitative. In informatione autem immediata forma 
migraret in potentiam physice, quia deberet constituere cum ea tertium 
aliquod: potentiam  actuatam, potentiam determinatam. Hoc autem 
impossibile est, quia forma ad suum esse coarctatur et limitatur: est 
essentialiter ita forma seu actus huius subiecti, ut non possit fieri 
alterius. Quapropter etiam cum obiectum unitur potentiae per con- 
tactum immediatum cum organo, ut fit in cognitione tactus et gustus, 
immo in cognitione omnium sensuum externorum, tamen obiectum non 
fit per seipsum forma et determinatio potentiae, sed producit aliquid 
a se distinctum in potentia seu efficit $peciem 


) 


Essentiam divinam immediate per seipsam quasi informare seu actuare intellec- 
tum beati in visione beata, docent theologi. Hoc ideo possibile est, quia obiectum 
visionis beatae est Deus, obiectum infinitum, quod in se eminenter continet quam- 
cumque rationem entis. 

Prob. II p. (Plerumque requiritur species expressa). — Necesse est 
potentiam habere terminum, in quem cognoscendo feratur; itaque si 
terminus non adest, ipsa potentia cognitione sua eum producit, in quo 
exerceat cognitionem, id est producit speciem expressam. Sed saepe 
terminus non adest. Ergo. 

Prob. min. Terminus non adest potentiae, si haec fertur in obiec- 
tum sub ratione, quae abstrahit a praesentia obiecti, et si obiectum 
non est proportionatum potentiae; sed hoc contingit in cognitione tum 
sensitiva tum intellectiva. Tum intellectus tum sensus aliqui (phanta- 
sia, aestimativa, memoria sensitiva) referuntur ad obiecta sub respectu, 
qui abstrahit a praesentia obiecti. Et tum intellectus tum sensus 
enumerati referuntur ad obiectum suum sub altiore modo, ita ut obiec- 
tum, sicut in rerum natura exsistit, non respondeat simpliciter obiecto, 
prout est terminus cognitionis. [Ita obiectum intellectus humani est 
quidditas corporea abstractione spiritualizata; obiectum | phantasiae 
essentialiter est ,repraesentatum- hoc vel illo modo; obiectum aesti- 
mativae est res sub respectu utilis et nocivi; obiectum memoriae est 
obiectum ut ,recognitum". 


470. Coroll. 1. Ergo potentia cognoscitiva non haurit cognitiones suas 
ex seipsa. Hoc non potest convenire nisi enti infinito, quod ut causa 
prima est omnia alia a se per identitatem causalem eminentialem, 
quatenus omnia alia a se praecontinet causaliter eminenter. 

2. Ergo theoria cognitionis omnis negans species impressas est pan- 
theistica aut ducit ad pantheismum. 


471]. Scliol. 1. Cognoscens, quod est obiectum per identitatem, hoc 
esse potest aut per identitatem formalem, aut per identitatem non 
formalem, sed per identitatem eminentialem causalem, aut 
per identitatem radi calem: Deus suam substantiam cognoscit per 
identitatem formalem, alia a se cognoscit per identitatem eminentialem 
causalem: angelus et anima separata suam substantiam cognoscunt 
per identitatem radicalem (cf. th. LUI). 

4. Species informando cognoscitive est causa formalis 
instrumentalis actus cognitionis. — Species impressa cum po- 
tentia constituit principium efficiens actus cognitionis. Egreditur enim 
efficienter cognitio ex potentia determinata per speciem, ita ut poten- 
tia et species unum constituant principium completum efficiens cogni- 
tonis. Ipsa enim taleitas. actionis. debet habere causam efficientem, 
quae non potest esse nisi potentia ut determinata per speciem. 
Sed praeprimis species impressa causalitatem formalem in actum 
cognitionis exercet. Actus enim cognitionis specificatur ab obiecto. 
Obiectum igitur est causa formalis extrinseca specificans cognitionis. 
sed obiectum causalitatem hanc non exercet nisi mediante specie im- 


pressa cognoscitive informante. Ideo dicitur causa formalis instru- 
mentalis analogice. 


Pars III. De anima seu de ente mobili mota augmentation's. Liber II. 367 


3. Triplex effectus formalis distinctus speciei impres- 
sae. — a) Entitative informat, quo constituit potentiam in actu primo 
remoto; b) cognoscitive informat, quo constituit potentiam ipsum ob- 
lectum a) in actu primo proximo, f) in actu secundo. Species enim 
cognoscitive non informat nisi in instanti, cum elicitur cognitio. Enti- 
tative quidem species saepe informat etiam tempore praecedente ac- 
tualem cognitionem, id quod obtinet in omnibus potentiis, in quibus 
species habitualiter permanent, i. e. in omnibus potentiis cognoscitivis, 
exceptis sensibus externis et sensu communi. Species haec, quae habi- 
tualiter in potentia adest informando entitative tantum, incipit cogno- 
scitive informare, cum potentia applicatur ad actum secundum, ad ac- 
tualem cognitioneml. Tunc etiam species applicatur ad cognoscitive 
informandum. Quo ipso potentia constituitur obiectum. in actu primo 
proximo et in actu secundo. Species enim cognoscitive informans habet 
duplicem effectum formalem: primarium, quatenus constituit potentiam 
in actu primo proximo, et secundarium, qui est ipse actus secundus 
actualis cognitionis, egressus ut specificatus ab obiecto. 


472. Obi. Contra I p. l. Ad actum, qui egreditur ex potentia immaterialiter de- 


terminata, non requiritur forma materialiter determinans potentiam. Atqui species 
impressa est forma materialiter determinans potentiam cognoscitivam. Ergo. — Hesp. 
Dist. mai.: Forma, quae materialiter tantum determinat, conc; quae simul etiam 
immaterialiter seu cognoscitive determinat, nego. Contradist. min. 

2. Atqui species impressa non determinat potentiam cognoscitivam immaterialiter 
seu cognoscitive. Probo. Quod determinat potentiam cognoscitivam cognoscitive. est 
obiectum specificans cognitionis. Atqui species impressa non est obiectum specificans 
cognitionis. Ergo. — Hesp. Dist. mai.: Est obiectum, quod plerumque spécifient seu 
determinat mediante forma vicaria seu specie impressa, conc.; quod numquam speci- 
ficat seu determinat mediante forma vicaria seu specie impressa, nego. Contradist. 
min.: Est tamen obiecti specificantis forma vicaria seu instrumentum, conc.; non 
est,.., nego. 

3. Atqui species impressa non est forma vicaria seu instrumentum obiecti speci- 
ficantis cognitionem. Probo. Non est forma vicaria seu instrumentum obiecti speci- 
ficantis cognitionem, quod inhaeret potentiae actu non cognoscenti. Atqui species 
impressa inhaeret potentiae actu non cognoscenti. Ergo. — Hesp. Dist. mai.: Quod 
ita inhaeret, ut moveri non possit ad cognoscitive informandum et ad actualiter cau- 
sandum actum cognitionis, conc.; quod ita inhaeret, ut moveri possit ad cognoscitive 
informandum .,., nego. Contradist. min.: lnhaeret sensibus externis et sensui com- 
muni, cum actu non cognoscunt, nego; alis potentiis cognoscitivis, subdist., ut supra. 

Contra II p. 1. Actus potentiae cognoscitivae est actus, quo potentia fit et est 
ipsum obiectum immaterialiter. Atqui ad actum, quo potentia fit et est ipsum obiec- 
tuin immaterialiter, numquam requiritur species expressa. Ergo. — Hesp. Dist. mai.: 
Saepe est obiectum mediante specie expressa, conc.; numquam est obiectum mediante 
specio expressa, nego. Contradist. min. 

2. Atqui potentia cognoscitiva numquam est obiectum immaterialiter mediante 
specie expressa. Probo. Si obiectum cognitum semper est praesens, potentia cognosci- 
tiva numquam est obiectum immaterialiter mediante specie expressa. Atqui obiectum 
cognitum semper est praesens. Ergo. — Hesp. Dist. mai.: Si semper est praesens 


* Applicatur aut voluntate aut causa physiologica, ut pressione sanguinis, aut 
imaginum associatione et idearum conexione. 

physice et proportionatum potentiae, conc.; si semper est praesens intentionaliter et 
hoc saepe mediante specie expressa, ncyo. Contradist. min. 


Ad 469. Aristoteles: Ei ñ oti tÒ vosgeiv coorep TO aio0üveoOai!, N) Tàoxav 
Ti àv ci] o7zÓ TOD vonrobD n Ti TOIOUTOV ÉTEDpOV. ànat àpa Oei eivai, OekTiKOv ðt 
TOD cióov kai Ovvüàuet Tro100TOV àÀÀAa ur TOUvTO (De an. Ill 4, 429 a 13). Ad quae 
S. Thomas: ^Procedit [Philosophus] ad ostendendum, quod intelligere est simile 
ei quod est sentire. Quae quidem similitudo ex hoc manifesta est, quod sicut sentire 
est quoddam cognoscere, et sentimus quandoque quidem in potentia, quandoque autem 
in actu, sic et intelligere cognoscere quoddam est; et quandoque quidem intelligimus 
in potentia et quandoque in actu. Ex hoc autem sequitur, quod cum sentire sit 
quoddam pati a sensibili aut aliquid simile passioni, quod intelligere sit vel pati aliquid 
ab intelligibili vel aliquid alterum huiusmodi, simile scii, passioni. Horum autem 
duorum secundum verius est. Nam sentire, ut supra in secundo dictum est, non pro- 
prie pati est. ... Sed aliquid habet simile passioni, inquantum sensus est in potentia 
ad sensibile et est susceptivus sensibilium. Ergo, si intelligere est simile ei quod 
est sentire, et partem intellectivam oportet esse impassibilem, passione proprie ac- 
cepta; sed oportet quod habeat aliquid simile passibilitati. quia oportet huiusmodi 
partem esse susceptivam speciei intelligibilis, et quod sit in potentia ad huiusmodi 
speciem, sed uon sit hoc in actu. Et sic oportet, quod sicut se habet sensitivum 
ad sensibilia, similiter se habeat 1intellectivum ad intelligibilia, quia utrum- 
que est in potentia ad suum obiectum et est susceptivum eius4 (in l.c. 
lect. 7 n. 675 sq.; cf. lect. 8 n. 718; lect. 9 n. 722 sqq.; In Perih. | lect. 2 n. 6 et 9; 
S. th. I 14, 2; 79, 2; 85,2 [cit. ad 687]: Ver. 3,1 ad 2; 16, 1 ad 13; 111 Dist. 14 a. | 
sol. 2). — ,Cognitio sensus exterioris perficitur per solam immutationem sensus a sen- 
sibili, unde per formam, quae sibi a sensibili imprimitur, sentit; non autem ipse 
sensus exterior format sibi aliquam formam sensibilem : hoc autem facit vis imagina- 
tiva, cuius formae quodammodo simile est verbum intellectus4 (Qdl. V a. 9 ad 2). — 
.Istud sic expressum, scii, formatum in anima, dicitur verbum interius; et ideo com- 
paratur ad intellectum, non sicut quo intellectus intelligit, sed sicut in quo in- 
telligit; quia in ipso expresso et formato videt naturam rei intellectae4 (In Io. 1, | 
lect. 1; cf. Pot. 85, 1; C. g. I 46 53; 111 51: Cum autem; S. th. 1 34, 1). 


§ 3. De actu cognitionis. 


THESIS XXXVI: Actus cognitionis non est actio praedicamentalis, 
sed metaphysica. 


473. St. qu. 1. Actionem duplicem distinximus (cf. n. 281, 1): physi- 
cam, praedicamentalem seu actionem transeuntem, quae essentialiter 
in productione termini consistit, et metaphysicam seu immanentem, 
quae non consistit in productione termini. Haec ultimo est perfectio 
ipsius agentis, cum actio transiens ultimo sit propter perfectionem passi. 

2. Suarez, et qui ipsum sequuntur, speciem expressam ponunt 
ratione ipsius actus cognitionis, non ratione obiecti tantum, quia co- 
enitionem habent pro actione praedicamentali, quae terminum 
producit; quare ad omnem cognitionem requirunt speciem expressam. 
At Thomistae speciem ponunt ratione obiecti tantum, quia est absens 
aut -non proportionatum potentiael. ac proinde cognitionem habent 


| Loquimur de cognitione creata tantum, in qua species semper producitur ex 
indigentia, non do cognitione increata Dei Patris, qui. ut theologi docent, cogno- 
scendo se producit speciem (Filium) ex abundantia. 

pro actione metaphysica, neque omni cognitione dicunt exprimi 
speciem. 


474. Prob. th. Illa actio non est actio physica seu praedicamentalis, 
sed metaphysica, quae aliquando terminum omnino non producit, et 
quae, cum terminum producit, non est propter terminum producendum. 
Atqui cognitio est actio, quae aliquando terminum omnino non pro- 
ducit, et quae, cum terminum producit, non est propter terminum 
producendum. Ergo. 

Mai. patet ex dictis n. 188, 1; 194; 281, l. 

Prob. min. quoad 1. p. (Cognitio aliquando terminum omnino non 
producit). — a) Probatur ex experientia; nullam experimur imaginem 
expressam in cognitione sensuum externorum et sensus communis, cum 
in cognitione ceterarum potentiarum experiamur, testimonio conscien- 
tiae, hanc imaginem seu speciem expressam; in cognitione intellectus 
et phantasiae experimur nos esse productivos quoad obiecta, seu nos 
producere conceptus et phantasmata, in quibus obiecta intueamur: in 
cognitione 'autem sensuum externorum et sensus communis contrarium 
experimur: nos cognoscere obiecta nobis obtrusa, nullo modo a nobis pro- 
ducta. — b) Probatur ex eo, quod nulla apparet ratio ponendi speciem 
expressam in cognitione sensuum externorum et sensus communis. Nam 
obiectum harum potentiarum est praesens, immo est in contactu im- 
mediato cum organis horum sensuum. Et obiectum est proportionatum 
his potentiis; non enim referuntur ad obiectum altiore modo, sed co- 
gnitio eorum experimentalis respicit obiecta omnino ita, prout immediate 
adsunt in rerum natura. Haec cognitio experimentalis, quae contingit 
actione rerum in sensus, est etiam ratio magni momenti ad excluden- 
dam speciem expressam. Specie enim hac admissa, sensus externi et 
sensus communis iam non sufficienter distinguerentur a phantasia, quo 
periclitaretur cognitionis nostrae experimentalis certitudo. 

Prob. min. (quoad 2. p. (Cognitio, cum terminum producit, non est 
propter terminum producendum). — Nam cognitio, etiam specie pro- 
ducta, non cessat, sed perdurat, immo tunc completa et perfecta evadit 
tamquam obiecti contemplatio; quare cognitio non est propter speciem 
producendam, sed species est propter cognitionem, ut in specie pro- 
ducta exerceatur cognitio tamquam obiecti contemplatio in specie. 


475. Coroll. 1. Ergo actio cognoscitiva est actio non formaliter, sed 
virtualiter eminenter. Est actio virtualiter eminenter: a) quia 
est sui-motio eminenter, quatenus seipsa emanat ex potentia cognosci- 
tiva (cf. n. 465, 3, et quidem tamquam aliquid, quo ultimo perficitur 
agens; b) quia est sui-motio eminentissime, quatenus cognoscens co- 
egnoscendo sibi aliquid habet seu possidet immaterialiter, objective. Nam 
etiam in cognitione alterius attactum est subiectum cognoscens in 
obliquo (in actu exercito). Habere enim aliud ut aliud, est habere 

tamquam sibi oppositum seu obiectum. c) Est actio virtualiter eminenter, 
quia aliquando pollet virtute aliquid a se distinctum producendi. 

24. Ergo actio cognoscitiva est actio immanens ut actio; est 
enim aliquid, quod per se est completum et perfectum in se neque 
in producendo termino effunditur. 

3. Ergo terminus seu species expressa non producitur nisi per 
accidens, non propter se, sed propter ipsam actionem, ut in termino 
producto exerceatur actio seu contemplatio obiecti. Cognoscens ex- 
primendo speciem fit obiectum mediante specie expressa. Obiectum 
est in cognitione, habet esse cognitum, identificatur cum actu co- 
enoscente (cf. n. 466, 1) mediante specie expressa. 

4. Ergo actio cognoscitiva ad primam speciem praedicamenti qualita- 
tis pertinet; est enim accidens bene disponens virtutem cognoscitivam. 

5. Ergo cognitio non est repraesentatio (contra Suarez qui cogni- 
tionem essentialiter tamquam  repraesentationem concipit). Cognitio 
est repraesentatio, cum producit speciem ; sed est repraesentatio effi- 
cienter tantum, non formaliter, nam etiam tunc in repraesentatione 
non consistit neque in productione repraesentationis, sed in eo, quod 
est, habere formam immaterialiter mediante repraesentatione seu esse 
obiectum cognitum mediante repraesentatione2, 

6. Ergo cognitio recte definitur: actio metaphysica, qua immate- 
raliter habetur forma (cf. n. 465, 1) In hac definitione declaranda 
terminus «immaterialiter" non. est exponendus terminis ,cognoscitive", 
.Iintentionaliter", ,obiectivene fiat circulus vitiosus et explicetur 
cognitio per cognitionem. Sed exponatur ita: Cognitio consistit in 
actu secundo, quo forma aliqua habetur immaterialiter, i. e. modo 
supereminenti super potentialitatem, seu in eo quod subiectum cogno- 
scens habet formam non compositive, non tamquam evolutionem seu 
actuationem subiecti. sed modo perfecto, ita ut habens formam in 
habendo eam non se habeat ut potentia, sed ut actus qui possidet actum, 
ut immateriale quod immaterialiter habet actum (cf. n. 465, ] et 2). 


476. Schol. 1. Speciem expressam non producunt sensus externi et 
sensus communis, quorum cognitio experimental is immediate (1. e. sine 
medio in quo) in obiecto terminatur; ceteri vero sensus et intellectus 
cognoscendo exprimunt speciem. Intellectus etiam tunc exprimit verbum, 
cum obiectum proprium est praesens et spirituale et per seipsum con- 
junctum intellectui identitate radicati, ut contingit in intellectione, qua 
angelus et anima separata intelligunt suam substantiam. Nam etiam 
tunc obiectum non est proportionatum actui secundo .intellectionis, 


| De anima Ili 5. 


* Etiam Thomistae optimae notae aliquando minus stricte repraesentativum usur- 
pant pro cognoscitivo. Ita ioannes a S. Thoma, qui tamen diserte confitetur: ,Actus 


intelligendi formaliter non est repraesentatio, sed operatio et tendentia ad obiectum' 
(Logica II q. 22 a. 4). 

quia intellectus fertur in obiectum ut est intellec-tum (cf. n. 549). 
Nullum autem obiectum creatum est per seipsum intellectum in 
actu secundo, i. e. intellectualiter elaboratum seu penetratum se- 
cundum gradus suos et relationes suas. Obiectum est intelligibile tantum, 
non vero actualiter intellectum. Hoc rei finitae convenire non potest, 
nisi quatenus est in intellectu per speciem expressaml. 


2. Intellectio, quatenus productio verbi mentis est, vocatur dictio 
(S. Thom., S. th. I 34, 1 ad 2—3; cf. etiam 27, 1; Ver. 4, 2 ad 5). 
Dictio non differt realiter. ab intellectione, nam species expressa re- 
praesentat rem ut cognitam; cognitione igitur produci debet. Quare 
dictio est ipsa cognitio considerata in fieri, verbo autem formato seu 
specie expressa redditur perfecta et completa cognitio tamquam con- 
templatio. — Actus vero cognitionis et species impressa et expressa 
realiter inter se differunt. Nam species impressa pertinet ad actum 
primum et est principium cognitionis, cognitio autem ipsa est cau- 
salitas (per accidens)? productiva speciei expressae. Species expressa 
distinguitur ab actu cognitionis modaliter tamquam terminus intrin- 
secus cognitionis (S. Thom., Pot. 8, lc.) 


4T]. obi. l. Actus, qui est causalitas, est actio praedicamentalis. Atqui actus 
cognitionis est actus, qui est causalitas. Ergo. — Resp. Dist. mai.: Qui est causalitas 
per se, conc.; per accidens tantum, nego. Contradist. min. 

24. Atqui actus cognitionis est causalitas per se. Probo. Causalitas per se est 
actus cognitionis, qui essentialiter et necessario oritur causalitate potentiae cognosci- 
tivae. Atqui actus cognitionis est actus, qui essentialiter et necessario oritur causali- 
tate potentiae cognoscitivae. Ergo. — Resp. Dist. mai.: Productio huius actus per se 
est causalitas aliqua immediata potentiae cognoscitivae, conc.; ipse actus per se est 
causalitas, qua aliquid producitur, nego. Conc. min.; dist. consq. 


Ad 474. S. Thomas: «Duplex est actio: Una, quae procedit ab agente in 
rem exteriorem, quam transmutat; et haec est sicut illuminare, et haec est, quae 
etiam proprie actio nominatur. Alia vero actio est, quae non procedit in rem exterio- 
rem, sed stat in ipso agente ut perfectio ipsius, et haec proprie dicitur operatio; 
et haec est sicut lucere. . .. Intelligens non se habet ut agens vel ut patiens, 
nisi per accidens' (Ver. 8, 6). Sola autem actio transiens ponitur in praedicamento 
actionis: «Actio secundum quod est praedicamentum, dicit aliquid fluens ab agente 
cum motu' (I Dist. 8, 4 a. 3 ad 3): unde cum cognitio sit actio immanens, secundum 
mentem S. Thomae non est actio physica. — «Dico autem operationem in ipso 
[operante] manentem per quam non fit aliud praeter ipsam operationem : sicut 
videre et audire. Huiusmodi enim sunt perfectiones eorum quorum sunt operationes, 
et possunt esse ultimum: quia non ordinantur ad aliquod factum quod sit finis. 
Operatio vero vel actio, ex qua sequitur aliquid actum praeter ipsam, est perfectio 


operati, non operantis, et comparatur ad ipsum [operatum] sicut ad finem (C. g. 
I 100). 





| Dicimus «rei finitae', nam res infinita, Deus, est obiectum per seipsum intel- 
lectum perfectissime. Ideo theologi docent visionem beatam contingere sine specie 
expressa seu ipsam essentiam divinam uniri immediatissimo intellectui beato per 
modum speciei expressae. 


à Dicimus «per ğccidens quia per se non est causalitas, sed qualitas (actio 
metaphysica). 

QUAESTIO II: De cognitione sensitiva. 


§ 1. De potentiis sensitivis in genere. 


THESIS XXXVII: Potentiae sensitivae sunt potentiae organicae. 


478. St. qn. 1. Sensatio est cognitio, cuius obiectum est concretum 
corporeum, concretum singulare. Sensus hanc concretionem solvere non 
valet: non potest essentiam separare ab eis, quae accidunt ei a parte 
rei, a notis individuantibus, quibus a nobis cognoscitur tamquam res 
singularis. Hoc peragit intellectus conceptibus abstractis, quibus attingit 
essentiam rerum: intelligit quid sint. Sensus vero intuetur res non 
intelligendo quid sint. Neque substantiam rerum cognoscit (cf. n. 273), 
sed accidentia tantum corporis ad invicem coniuncta, i. e. cognoscit 
corpus secundum externam suam apparentiam tamquam extensum, 
determinatum loco, tempore, magnitudine, figura, colore etc. Ita neque 
potest accidens aliquod separare a coniunctione sua cum aliis; speciatim 
non potest quantitatem per se solam sumere sine determinata magni- 
tudine, figura etc. Hoc peragit intellectus, qui hoc ipso essentiam ex- 
tensionis, essentiam extensi seu corporis cognoscit. Cognoscit corpus 
abstracte, cum sensus non attingat nisi concrete. 

à. Supposito, nullam cognitionem ac proinde neque sensationem ex- 
plicari posse mechanice aut ex viribus physicis et chimicis et vege- 
tativis, sed speciales requiri potentias, thesi nostra dicimus potentias 
sensitivas esse potentias organicas, quae inhaerent composito 
ex anima et corpore, seu quae in esse et agere dependent ab organo. 
— Plato, Cartesius, Rosmini (1797—1855), Palmieri multique recentes 
asserunt sensationem esse solius animae actum; quorum sententia ni- 
titur in falsa de modo unionis animae cum corpore doctrina. 


479. Prob.th. Arg. I. Potentia cognoscitiva, cuius obiectum formale pro- 
prium seu id quod per se primo attingit, est corporeum, ut corporeum 
est, ipsa est organica seu corporea; potentia enim accurate respondet 
obiecto suo proprio secundum modum essendi (cf. n. 466, 2). Atqui ob- 
iectum formale proprium potentiae sensitivae est corporeum, ut corpo- 
reum, seu corporeum concretum, prout exsistit in rerum natura. Ergo. 

Idem argumentum ita evolvitur: Potentia, cuius obiectum formale 
est extensum concretum, est potentia organica. Atqui sensus est poten- 
tia, cuius obiectum formale est extensum concretum. Ergo. 

M in. patet ex st. qu. — Prob. mai. Potentia, cuius obiectum formale 
est extensum concretum, seu quae per se primo attingit extensum 
concretum, est potentia, quae attingit extensum extenso modo, seu 
cuius ipsa cognitio est qualitas extensa. Debet enim recipi haec ex- 
tensio in potentia et contineri in eius cognitione; nam cognitio est 
obiectum cognitum secundum esse cognitum, obiectum habet esse cogni- 
tum in cognoscente. [ta obiectum cognitum in cognitione sensitiva 
habet esse cognitum concrete extensum, i. e. cognitio sensitiva est 

qualitas extensa. Atqui potentia, cuius cognitio est qualitas extensa, 
etiam ipsa extensa seu organica est, ut per se patet. Ergo. 

Ad argumentum notetur obiectum sensus etiam tunc esse exten- 
sionem concretam, cum cognitione sensitiva non cognoscitur tamquam 
extensum, sicut obtinet in simplici sensatione auditus et olfactus. Nam 
qualitates 1stae: sonus et odor, non abstracte, sed concrete cognoscuntur 
tamquam temporaliter determinatae, prout exsistunt in rerum natura. 
Sed hae qualitates necessario sunt qualitates concrete extensae, quibus 
non convenit esse abstractum, sed concrete extensum. 

Arg. II (ex absurda sequela). Si potentiae sensitivae essent potentiae 
anorganicae, potentiae sensitivae essent potentiae spirituales. Atqui 
repugnat potentias sensitivas esse potentias spirituales. Ergo. 

Mai. per se patet; potentia enim anorganica, quae in esse et agere 
est independens a corpore, est potentia spiritualis. 

Prob. min. 8) Si potentia sensitiva est potentia spiritualis, obiec- 
tum sensile seu corpus agit in potentiam spiritualem imprimendo spe- 
ciem, et quidem speciem sensilem, i. e. concretam (cf. n. 481). Atqui 
repugnat corpus agere in potentiam spiritualem imprimendo speciem 
concretam. Potest quidem corpus agere in potentiam spiritualem, sed 
solummodo tamquam instrumentum alterius potentiae spiritualis, sicut 
phantasma agit in intellectum possibilem tamquam instrumentum in- 
tellectus agentis (cf. th. LV). At species, quae ita producitur, semper 
spiritualis est seu abstracta, non sensibilis seu concreta. Ergo. 

b) Si potentia sensitiva est potentia spiritualis, anima bruti est sub- 
stantia spiritualis; nam anima, quae habet potentias spirituales, spi- 
ritualis est. Atqui hoc repugnat (cf. th. XXXIII et XLII). Ergo. 


480. Coroll. 1. Ergo sensatio non est operatio solius animae, sed animae 
organismum corporeum informantis. Ex anima et corpore unum con- 
stituitur operationis (sensationis) principium, ex quo una egreditur 
operatio. — Distinguendo inter principium efficiens sensationis proxi- 
mum et remotum, et inter principium „quod“ et [lquo", dicimus: 
Principium quod" sensationis est suppositum, principium  ,quo^ re- 
motum (seu primum) totale est natura tota composita ex anima et 
corpore, anima autem est principium partiale tantum; principium 
proximum ,quo" totale est organum animatum seu organum informa- 
tum potentia sensitiva, potentia autem haec est principium proximum 
„quo“ partiale tantum. Recte tamen etiam organum animatum dicitur 
instrumentum  ,quod'", et potentia dicitur instrumentum  ,quo^ 
(cf. n. 430, 1l). Nam instrumentum, etiam instrumentum „quod“, est 
id, quo agit suppositum. — Quod dicitur de sensatione, valet etiam 
de appetitione et de vegetatione. 

2. Ergo sensus nequit reflectere super se et super actum suum 
reflexione propria. Reflexio enim expostulat potentiam anorganicam, 
spiritualem (cf. n. 466, 3; 543; 562). 

3. Ergo anima separata caret potentiis sensitivis; adsunt qui- 


dem radicaliter, non vero formaliter. Ut enim salvetur potentia 


sensitiva, requiritur corpus, et quidem corpus specialiter dispositum 
seu organum. Ideo potentia sensitiva non tantum perit per mortem, 
sed etiam per indispositionem corpoream, qua destruitur illa specialis 
dispositio organi ad potentiam sensitivam requisita; ita videmus, de- 
structa speciali illa dispositione oculi, etiam visum destrui et effici 
caecitatem. 


4. Ergo reiciendus est sensus fundamentalis propositus a Rosmini 
et Tongiorgi. Hoc sensu ante quamcumque aliam cognitionem anima 
dicebatur cognoscere seipsam, et mediante hac cognitione sui etiam 
corpus sibi unitum. Qualiscumque alia cognitio sensitiva consideratur 
tamquam ulterior determinatio huius sensationis fundamentalis. Cognitio, 
quae attribuitur sensui fundamentali, ea esset, qua anima immediate 


et directe seipsam cognosceret. Sed repugnat hanc cognitionem esse 


sensitivam ; debuisset esse cognitio intellectiva, et cognitio intellectiva 
perfecta, quae convenire non posset nisi animae separatae perfecte per 
se subsistenti. — Quomodo homo corpus suum sentiat, cf. n. 485. 


481. Schol. Species impressa in potentis sensitivis efficitur ab ipso 
obiecto sensili. Nam obiectum sensile potest agere in sensum, quia 
est proportio inter agens (obiectum) et passum (sensum); obiectum enim 
sensile potest agere in organum sensus, ac proinde etiam in ipsum 
sensum dependentem ab organo. Obiectum sensile de facto agere in 
sensum et determinare sensum patet ex experientia. 

Probe tamen distinguenda est species sensibilis a determina- 
tionibus physicis et chimicis et physiologicis, quae, ut docent phy- 
siologi, ab obiecto in organo efficiuntur et quae non sunt nisi media, 
quibus species sensibilis in sensu producitur; physice enim et chimice 
et physiologice immutatur organum informatum a vi sensitiva, quae 
proinde etiam ipsa immutatur, utpote ab organo in esse dependens. 
Mutationibus et determinationibus physicis et chimicis et physiologicis 
determinatio psychica seu species sensibilis introducitur. 


482. Obi. 1. Potentiae animae non 
sensitivae sunt potentiae animae. 
inhaerent soli animae, conc.; 


sunt potentiae organicae. Atqui potentiae 
Ergo. — Resp. Dist. mai.: Potentiae animae, quae 
quae non inhaerent soli animae, sed organo animato, 
nego. Contradist. min. 

24. Atqui potentiae sensitivae inhaerent soli animae. Probo. Potentiae, quarum 
obiectum est immateriale, inhaerent soli animae. Atqui obiectum potentiarum sensi- 
tivarum est immateriale. Ergo. — Resp. Dist. mai.: Quarum obiectum est immate- 
rale, i. e. abstractum, conc.; quarum obiectum est immateriale, i. e. obtinet esse 
cognitum in potentia sensitiva, nego (cf. n. 466, 2). Contradist. min. 

3. Atqui obiectum potentiae sensitivae est abstractum. Probo. ^Abstractum est, 
quod est separatum ab iis, quibuscum invenitur coniunctum in rerum natura. Atqui 


obiectum potentiae sensitivae est separatum ab iis, quibuscum invenitur coniunctum 


in rerum natura. Ergo. — Resp. Dist. mai.: Abstractum est quidditas separata ab 


omnibus, quae ad eam non pertinent, conc.; est qualitas assumpta sine quibusdam 

aliis qualitatibus ei coniunctis (sicut visu assumitur color pomi sine eius odore et 
sapore), non tamen separata ab omnibus, quae ad eius essentiam non pertinent, spe- 
ciatim non separata a concreta quantitate, neyo. Contradist. min. 

4. Atqui obiectum sensus est etiam abstractum a concreta quantitate. Probo. 
Sonus, qui simplici auditione auditur, est abstractus a concreta quantitate. Atqui 
sonus est obiectum sensus. Ergo. — Resp. Dist. mai.: Non localizatur in determinata 
quantitate, conc.; non sentitur tamquam concretus cum determinato tempore, nego. 
Conc. m in.; dist. consq.: Aliquando non localizatur in determinata quantitate, conc.; 
neque tunc sentitur tamquam concretum cum determinato tempore, nego. — Sonus 
tamquam ens fluens, successivum inest concrete in quantitate fluente, in tempore, 
sicut qualitas permanens inest in quantitate permanente. Utraque qualitas habet 


determinatam positionem et extensionem : altera in quantitate fluente, altera in quan- 
titate permanente. 


Ad 479. Aristoteles ^determinat de organis sensus. Quia enim dixerat, quod 
sensus est susceptivus specierum sine materia, quod etiam intellectui convenit, posset 
aliquis credere, quod sensus non esset potentia in corpore, sicut nec intellectus. Et 
ideo ad hoc excludendum assignat ei organum et dicit, quod .primum šensitivum 
idest primum organum sensus est ,n quo est potentia huiusmodi! quae scii, est 
susceptiva specierum sine materia. Organum enim sensus, cum potentia ipsa, utputa 
oculus, est idem subiecto, ,sed esse aliud est4, quia ratione differt potentia a corpore. 
Potentia enim est quasi forma organi, ut supra traditum est4 (Aio0ntrjpiov ð ztpotov 
£v ( N To1a DTI Obvauti . OTI év ovv TOO TÓV, TÒ © eivai £repov: De an. Il 12, 424 a24. 
S. ThO0m. lect. 24 n. 555; cf. Arist., Dean. I 1, 403a6; 111 4. 429 a26 b 5; S. Thom. 
I lect. 2 n. 17; 111 lect. 7 n. 684 688). — Aristoteles: Aio0noi Ori Õlid oo puaro 
yiveTOU... ÓrlAov kai Óó1à Tov Aóyov kai Tov Aóyov'Copi (De sensu et sens. 1, 436 b 6). 
Ad quae S. Thomas: ,Quod sensus, communis sit animae et corpori, dicit esse 
manifestum et .per rationem' et ,sine ratione/&. Ratio enim est in promptu: quia cum 
sensus patiatur a sensibili, sicut ostensum est in libro De anima, sensibilia autem 
materialia sint et corporea, necesse est corporeum esse, quod a sensibili patitur. 
.Absque autem ratione manifestum est experimento: quia turbatis corporeis organis 
impeditur operatio sensus; et eis ablatis, totaliter sensus tollitur4 (in 1. c. lect. | 
n. 17; cf. Arist., De somno et vig. c. 1, 454a 7—11 [v. ad 428]. — S. Thomas: 
Quaedam operationes sunt animae, quae exercentur per organa corporalia; sicut 
visio per ocirlum, et auditus per aurem. Et simile est de omnibus aliis operationibus 
nutritivae et sensitivae partis. Et ideo potentiae quae sunt talium operationum prin- 
cipia, sunt in coniuncto sicut in subiecto, et non in anima sola4 (S. th. I 77,5; 
cf. C. g. II 57: Item, Impossibile; 82: Haec autem; Comp. 89 92). 

Ad 481. S. Thomas: ,Nec sensibile exterius est nobilius quam sensus proprius, 
licet moveat ipsum. Est enim secundum quid nobilius, scii, inquantum est actu album 
vel dulce, ad quod est sensus proprius in potentia. Sed sensus proprius simpliciter 
est nobilior propter virtutem sensitivam, unde et nobiliori modo recipit sine materia. 
... Bt sic sensus communis [licet immutetur a sensu proprio] nobiliori modo re- 
cipit quam sensus proprius, propter hoc quod virtus sensitiva consideratur in sensu 
communi ut in radice, et minus divisa! (In De an. Ill lect. 3 n. 612; cf. Pot. 5, 8 c. 
post med.; S. th. 1 84, 6 ad 2; 85, | ad 3). Cf. text, ad 577. 


§ 2. De sensibus éxternis 


483. Divisio sensuum in externos et internos. — Divisio sensuum 
in externos et internos ab obiecto sumenda est ita, ut sensus ex- 
ternus dicatur, qui obiectum suum immediate, i. e. non mediantibus 


* Pro accuratiore explicatione cf. auctoris scripta: De cognitione sensuum ex- 
ternorum ; Unsere Auüóenwelt 

aliis sensibus, attingit, internus vero, qui mediantibus alus attingit. 
Cognitio enim sensuum internorum in eo consistit, quod aliquid iam 
cognoscitive apprehensum ulterius elaborant. Contra sensus externi 
immediate referuntur ad obiectum physica irritatione propositum, ad 
obiectum proinde pure externum. Obiecta autem sensuum interno- 
rum non sunt obiecta pure externa, cum hi sensus semper referantur 
ad aliquid intentionaliter in cognoscente iam receptum. Quapropter 
cognitio sensuum externorum seu simplex sensatio elementum  primi- 
tivum est, unde omnis cognitio humana incipit. Ulterior cognitio ho- 
minis in simplicibus sensationibus fundatur. Ita perceptio plures 
sensationes ope sensus communis coniungit easque complet ulteriusque 
perficit ope repraesentationum phantasiae, quae fundantur in sensatio- 
nibus antea iam habitis. Intellectus autem  intelligibilité!: elaborat 
obiectum perceptionis cognitione quidditativa. 


484. Sensuum externorum divisio. — Sensus externi dividuntur in 
superiores (visus, auditus) et inferiores (olfactus, gustus, et tactus, 
qui complectitur sensum resistentiae et temperaturae). Sensus supe- 
riores sunt, qui referuntur ad obiectum suum proprium pure obiective, 
inferiores, qui referuntur ad obiectum proprium non pure obiective, 
sed sub respectu aliquo subiectivo. Sentiunt enim obiectum suum 
tamquam aliquid, quod afficit subiectum sentiens, quod causaliter agit 
in subiectum sentiens; ita enim percipimus obiecta propria sensuum 
inferiorum: resistentiam, temperaturam, sapores, odores. Contra, sensus 
superiores apprehendunt res pure obiective, sine illo respectu subiectivo: 
non scimus nisi scientifica demonstratione colores, quos videmus, causa- 
liter agere in oculos; ipse visus hanc causalitatem non sentit. Idipsum 
dicendum de aure relate ad sonos. Sonus vero nimis vehemens non 
tantum auditus, sed etiam tactus sensationem in aure producit; simi- 
liter lux nimis intensa efficit in oculo doloris sensationem, quae est 
sensatio tactus, ut continuo explicabitur. 

Quia sensus inferiores referuntur ad res sub respectu afficientis 
subiectum. ideo ad obiectum proprium eorum pertinent etiam voluptas 
sensilis et eius contrarium, displicentia et dolor sensilis, seu con- 
veniens et disconveniens tamquam afficiens subiectum sentiens, cum ad 
obiectum sensuum superiorum pertineat pulchrum, seu id quod est 
conveniens pure obiective. Voluptas enim sensilis est sensatio conveniens 
sensuum inferiorum, dolor est sensatio disconveniens sensus resistentiae; 
dolor enim proprie de sensu resistentiae tantum dicitur, cum id quod 
est disconveniens gustui et olfactui, ingratum potius dicatur. — 
Etiam dolor productus a temperatura excessiva (calida vel frigida), qua- 
tenus organismum laedit, ad sensum resistentiae pertinet; laesio enim 
haec sensationem disconvenientem resistentiae seu pressionis producit. 

Sensationem externam voluptatis et displicentiae et doloris sequuntur 
actus appetitus sensitivi: gaudium et tristitia quasi voluptas et dolor 

internus (affectus voluptatis, displicentiae, doloris — Lust-, Unlust-, 
Schmerzgef Uhl— sen timento di piacere, di dispiacere, di dolore), 
quae a voluptate et displicentia et dolore externo, 1. e. a sensationibus 
sensus externi probe distinguenda sunt (cf. n. 508). 


485. Numerus sensuum externorum. — Quinque solent numerari sensus 
externi: visus, auditus, olfactus, gustus, tactus, secundum quinque 
obiecta formalia immediate sensilia, quae sunt: color, sonus, odor, sapor, 
qualitas tangibilis. At tactus non est unus sensus; nam praeter 
qualitatem per se tangibilem, quae est resistentia (durum et molle), 
circa quam est sensus resistentiae, sunt qualitates tangibiles per 
accidens: temperatura (calidum et frigidum), circa quam est sensus 
temperaturae, et sapor, circa quem est gustus. Ideo Aristoteles| etiam 
gustum tactum quendam dicit. Vulgo autem sensus resistentiae et 
temperaturae per modum unius sumuntur et tactus vocantur, quia 
per totum corpus alter alterum comitatur, et eorum distinctio orga- 
nica non facile apparet. Sex igitur sensus externi distinguendi sunt: 
visus, auditus, olfactus, gustus, sensus resistentiae, sensus tempera- 
turae. — Tactus actionem suam exercet etiam intra corpus et inter 
diversas corporis partes, quatenus pars tangit partem, quae sensatio, 
etsi contingit intra corpus, nihilominus ad sensum externum pertinet. 
Ope tactus, quatenus actionem suam exercet intra corpus, homo im- 
mediate corpus suum sentit in actu exercito. In actu signato seu 
quasi reflexe (reflexione impropria) homo corpus suum sentit, quatenus 
tactui adiungitur sensus communis: ope tactus pars sentit partem, 
quas sensationes diversarum partium sensus communis tamquam meas 
percipit, et ita ope tactus, adiuncto sensu communi, sentio meum 
corpus in actu signato. — Ex dictis patet sensum muscularem, qui 
a multis recentibus enumeratur tamquam sensus externus specialis, 
non distingui a sensu resistentiae, sed esse ipsum sensum resistentiae, 
prout exercetur inter diversas ipsius corporis partes. — Recentes 
praeterea alios enumerant sensus, qui etiam ipsi ad sensum resistentiae 
reducuntur. Speciatim reicitur specialis sensus doloris, quia dolor 
est sensatio disconveniens sensus resistentiae. 


486. Sedes sensuum externorum. Secundum multos psychologos omnis 
sensatio perficeretur in  ,sensoriiss' cerebri. Distinguunt in cerebro: 
sensorium visus, auditus etc. Si aliquod sensorium destruitur, ita 
dicunt, etiam sensatio ei respondens eliminatur. Quare putant sen- 
suum externorum omnium sedem esse cerebrum. — At dato, non con- 
cesso, destructionem alicuius sensorii reddere impossibilem sensationem 
ei respondentem, exinde tamen nondum esset probatum sensationem 
in hoc sensorio sedem suam habere; potest enim, hoc non obstante, 


| De anima III 12, 434 b 21. 

contingere in peripheria systematis nervei. Etiam S. Thomas (In De 
an. III lect. 3) et scholastici, quamquam docebant sensationis sedem 
esse peripheriam, tamen asserebant sensus externos vim 


suam sensi- 
tivam ex coniunctione cum cerebro, cum 


sensu communi haurire. Sed 
neque est probatum destructionem horum  sensoriorum 


sensationem 
impossibilem reddere (cf. n. 495, 2). 


sedes tactus determinari potest immediate sensatione tactus. Ipsa 
sensatio per seipsam manifestat, quo loco fiat Nam tactus sentit 
obiectum suum tamquam agens in corpus sentiens et producens in eo 
sensationem. Et tactus etiam sentit obiectum tamquam agens in de- 
terminatam corporis partem ibique sensationem producens, quia sentit 


obiectum tamquam tangens determinatam corporis partem. Etiam 


sedes aliorum sensuum inferiorum: sensus temperaturae, gustus, ol- 


factus, facile determinatur sensatione horum sensuum et sensatione 


tactus, quae eam comitatur. Nam etiam hi sensus obiectum Suum 
sentiunt tamquam aliquid, quod afficit corpus sentiens et in eo pro- 
ducit sensationem; et mediante sensatione tactus, quae comitatur hanc 
sensationem, obiectum etiam sentiunt tamquam agens in determinatam 
partem corporis ibique sensationem producens. [Ita percipimus nos 
lingua, palato gustare, naribus olfacere, i. e. has partes esse sedem 
gustus et olfactus, et percipimus tactum et sensum temperaturae per 
totum corpus esse diffusum. — At sensus superiores fugit actio obiecti, 
cum obiectum pure obiective percipiant. Quapropter neque experiuntur 


sensationem suam tamquam in determinato organo productam. Non 


experiuntur, sicut sensus inferiores, ipsa sensatione sedem sensationis. 


Mediantibus tamen sensationibus tactus, quae sensationes visus et 


auditus comitantur, cum pupilla contrahitur sub influxu lucis, 
aperimus et claudimus oculos, cum caput movemus, 


cum 


cum aures ob- 
turamus, experimur nos oculis videre et auribus audire, i. e. haec 


organa aliquid saltem conferre ad visionem et auditionem. Num re- 


vera visio contingat in oculo, auditio in aure, ac proinde oculus sit 


propria sedes visus et auris sedes auditus, hoc exinde nondum liquet. 
Possibile esset oculum et aurem non deservire nisi ad undas lucis et 


soni recipiendas, sensationem vero ipsam non hic, sed alibi contingere. 


Sed non indicatur ratio sufficiens, cur visio non in oculo et auditio 


non in aure contingeret. Quapropter per analogiam cum sensibus 
inferioribus oculus et auris consideranda sunt tamquam sedes visus 
et auditus. 

Alia ratio, quae evincit sensationem omnium sensuum externorum, 
tum inferiorum tum superiorum, contingere in peripheria, ducitur ex 
ipsa essentia sensationis sensuum externorum. Haec sensatio essen- 
tialiter est apprehensio alicuius obiecti praesentialiter obtrusi; est 
intuitio obiecti praesentis non tantum intentionaliter, sed etiam realiter 
(physice). Tale autem obiectum cum sensatione simul esse debet tum 
temporaliter, tum localiter. Debet esse simul temporaliter, 1. e. debet 

esse eodem tempore cum sensatione, secus non esset praesens. In 
processu autem cognoscitivo sensuum externorum, qui non contingit 
nisi ex actione physica obiecti in sensum, simultas temporalis sup- 
ponit simultatem localem —  simultatem secundum contactum. Si 
obiectum cum sensatione non est simul localiter, i. e. si obiectum non 
tangit sensum, etiam simultas temporalis obiecti cum sensatione irrita 
fit; nam influxus physicus trans medium et per fibras nerveas non 
fit nisi in tempore. Ita requiritur tempus, ut lux perducatur usque 
ad oculum, et iterum consumitur tempus, ut irritatio in peripheria per- 
ducatur usque ad cerebrum. Et esto minimum hoc tempus, sufficit tamen, 
ut obiectum instabile mutatum sit, immo omnino iam non sit. i. e. iam 
non praesens sit. Quare obiectum immediatum sensationis sensuum ex- 
ternorum semper non est nisi obiectum intus, obiectum intraorganicum 
(cf. n. sq.), et sensatio contingat necesse est in organo sensus, in termina- 
tione nervea peripheriae, quae ab obiecto tangitur, non in cerebro. 
Verum est sensationem in peripheria quodammodo imperfectam 


esse, cum in cerebro tantum ope sensus communis conscia fiat (clare 
et expresse). 


487.  Obiectum sensuum externorum. — Veteres sensibile seu obiectum 
sensus latissime sumptum distinguebant in sensibile per se et sen- 
sibile per accidens. Sensibile per se ulterius distinguebant in sen- 
sibile per se primo, sensibile proprium et sensibile per se se- 
cundo seu sensibile commune. Sensibile per se est id, quod re- 
vera sub sensum cadit et ab eo percipitur, quod est revera obiectum. 
sensibile per accidens proprie sub sensum non cadit, revera ab eo 
non apprehenditur, sed ab alia potentia cognoscitiva repraesentatur 
et cognitioni sensus adicitur. Revera et proprie non est obiectum, 
sed obiectum concomitans seu aliquid quod adicitur obiecto. [ta sub- 
stantia corporea est per accidens sensibilis: proprie sub nullum sen- 
sum cadit, a nullo sensu cognoscitur, sed ab intellectu tantum, et 
accidentibus, quae a sensibus cognoscuntur, adicitur. Sapor et odor pomi 
visibilia non sunt per se, sed per accidens tantum. Sapor et odor non 
cadunt sub visum, sed repraesentatione phantasiae (fundata in experientia 
gustus et olfactus) adiciuntur illis accidentibus pomi, quae visu percipiun- 
tur. Etiam obiectum foris ut foris, obiectum extraorganicum. diversitas 
obiecti a corpore subiecti sentientis non est sensibilis sensatione sensus 
externi nisi per accidens, ut ex sequentibus patebit. At color pomi 
est per se visibilis, et generaliter per se sensibiles sunt qualitates 
immediate sensibiles: revera sub sensus cadunt: color est per se 
visibilis, sonus per se audibilis etc. Etiam quantitas et figura: acci- 
dentia mediate sensibilia, per se sensibilia sunt, etsi mediate, i. e. per 
se secundo. — Veteres sensibile per se dividebant in sensibile per 
se primo et sensibile per se secundo. Sensibile per se primo 
non tantum sub sensum cadit tamquam obiectum eius, sed est etiam 

obiectum immediatum. Ideo est obiectum proprium sensus, quod 
ei soli convenit eique tribuit specificationem. Sensibile proprium visus 
est color, auditus est sonus, olfactus est odor, gustus est sapor, tactus 
est resistentia, sensus temperaturae est calor et frigus. Etiam sen- 
sibile mediatum (per se secundo sensibile) sub sensum cadit, at non 
est obiectum immediatum, sed mediatum. Talia sunt quantitas (ex- 
tensio seu quantitas continua, et numerus) et ea, quae immediate cum 
quantitate cohaerent: motus localis, quies, figura, situs. Haec a sen- 
sibus cognoscuntur mediante obiecto immediato, mediante sensibili 
proprio. Quantitas ab oculo cognoscitur mediante colore; solummodo 
quia quantitas est colorata, est visibilis. Tactu cognoscitur mediante 
resistentia; extensum nulla sensibili resistentia praeditum non est 
tangibile. Ita unusquisque sensus quantitatem suo modo attingit me- 
diante suo proprio sensili. Idem valet de accidentibus, quae immediate 
cum quantitate conectuntur: de motu, quiete, figura, situ. Quantitas 
proinde est sensibile commune, obiectum commune. 

Haec veterum divisio factis respondet. Sed complenda est et ulterius 
determinanda. Sensibile mediatum non est tantum quantitas et ea, quae 
cum quantitate conectuntur: motus, quies, figura, situs. Sensibile me- 
diatum duplex est: 1. id quod mediate sub sensum cadit, ita tamen, 
ut a sensu attingatur in se, non in alro, non in imagine tantum. Co- 
gnitio intuitiva sensus fertur in idipsum. Ideo mediate tantum sub 
sensum cadit, quia per aliud sensui proponitur, prout est in se: Est 
coniunctum cum alio, quo offertur, prout est in se, cognitioni intuitivae 
sensus. Hoc mediate sed per se sensibile est quantitas et ea, quae 
immediate cum quantitate conectuntur. Sensibile mediatum est 2. id 
quod mediate sub sensum cadit ita, ut a cognitione sensitiva non at- 
tingatur in se, sed in alio, in imagine, qua plus minusve accurate re- 
praesentatur. Hoc obiectum non est per se sensibile, quatenus TÒ 
„per se“ significaret exclusionem imaginis mediantis, sed est per se 
sensibile, quatenus non est sensibile per accidens tantum, sed revera 
sub aliquem sensum extemum cadit ab eoque cognoscitur, quamquam 
in imagine, i. e. mediate: eodem simplici actu sensationis, quo imago 
cognoscitur, cognoscitur etiam id, quod imagine repraesentatur. Oculus 
videns imaginem videt id, quod imagine repraesentatur, prout hoc in 
imagine continetur. Videt proinde utrumque: imaginem et id quod 
imagine repraesentatur, sed non ut distincta, cum simplex sensatio 
non possit comparationem instituere inter utrumque. — Cum omnes 
sensus externi cognoscant mediante physico rerum influxu in organis- 
mum, in organa sensus, ideo omnes sensus externi naturaliter ha- 
bent duplex sensibile per se in hac secunda acceptione: alterum 
immediatum intus, ut est sonus intus in aure receptus; alterum me- 
diatum foris, quod repraesentatur per obiectum intus, ut est sonus 
campanae, qui repraesentatur per sonum intus in aure receptum. Ob- 
iectum immediatum intus est: coloratum extensum in oculo receptum, 

quod inest in aethere, qui immediate tangit retinaml; sonus intus in 
aure receptus, qui vibrat in membrana basilari, quae immediate tangit 
nervum acusticum; particulae odoriferae intra nasum, in membrana 
pituitaria receptae; substantiae sapidae in saliva solutae, quae per 
tenuissimos canales pertingunt usque ad contactum cum terminationi- 
bus nervi gustus; calor et pressio recepta in corpore subiecti sentientis, 
in ilis partibus, quae immediate tangunt terminationes nerveas tactus. 
Obiectum mediatum sensuum distantiae (visus, auditus, olfactus) est 
id, quod per distantiam a subiecto cognoscente separatur; obiectum 
mediatum sensuum contactus est foris tangens: sapidum foris, quod 
superficiem linguae tangit; calidum foris, quod cutem externam tangit; 
resistens foris, cutem externam tangens. 


488.  Localizatio obiecti sensuum externorum. — Simplici sensatione 
utrumque obiectum, intraorganicum et extraorganicum, cognoscitur, sed 
ita, ut inter se non distinguantur, quia simplici sensatione obiectum 
foris non cognoscitur ut foris, neque obiectum intus ut intus. Videmus 
utique coloratum, quod est in oculo, sed non videmus tamquam in oculo. 
similiter non audimus sonum membranae basilaris ut talem. Etiam 
sapidum non sentimus tamquam intus in canalibus linguae, in recep- 
taculis organi gustus. Et quamquam (mediante tactu) sentimus odorem 
aliquomodo confuse tamquam intra nasum, particulae tamen odoriferae 
illae in membrana pituitaria receptae nos latent. Et nos latet etiam 
obiectum immediatum (actus et sensus temperaturae, quod est cutis 
inferior immediate tangens terminationes nerveas, quamquam simplici 
sensatione iam cognoscimus calorem et pressionem tamquam se com- 
municantia cum corpore nostro. — Obiectum intus, quin se manifestet 
ut tale, manifestat id, quod est foris. Sed neque hoc manifestat tam- 
quam foris. Obiectum foris non est perceptum nisi per accidens. Ob- 
iectum aliquod, quod tangendo sentimus, non pertinere ad corpus sub- 
iecti sentientis, hoc in simplici sensatione tactus non enuntiatur. Hoc 
non manifestatur nisi multiplici experientia, quosdam contactus modo 
esse, modo non esse, et diversos esse, neque habere constantiam, in op- 
positione ad contactus omnium partium quomodocumque ad corpus sub- 
iecti sentientis pertinentium. Obiectum igitur tactu percipitur ut foris 
et ut distinctum a corpore subiecti sentientis per accidens, acce- 
dente repraesentatione phantasiae fundata in multiplici hac experientia. 
Etiam sensus temperaturae et gustus nonnisi mediante eadem multi- 
plici experientia tactus sentiunt per accidens obiectum suum ut 
foris et ut distinctum a corpore subiecti sentientis. Similiter se habet 
auditus quoad sonum. Sonus, qui auditur, sitne in campana aut in 
aére, aut in aure tantum, de his per simplicem auditionem nihil 


| Imago retinalia physice considerata. — Imago retinalis physice considerata 
distinguatur ab imagine retinali photochimice considerata, quae est accidens 
retinae seu photochimica retinae transmutatio. 

scimus. Directionem, ex qua sonus ad nos pervenit, mox cognoscimus 
motu capitis, quo cognoscimus etiam nos auribus audire (i. e. median- 
tibus auribus sonum recipere). Cum caput hinc inde movemus, melius 
audimus aut minus bene. Similiter notamus sonum mtėrsjus 

cum ad campanam appropinquamus, et viceversa, et sonum omnino 
cessare, cum cessat motus campanae. Per hanc experientiam eo per- 
venimus, ut in repraesentatione phantasiae campanam et motum eius 
cum sono coniungamus: audimus per accidens campanam sonantem. 
similiter de olfactu dicendum est. Neque visus per se obiectum foris 
ut foris videt, quia obiectum foris non percipit nisi mediante obiecto 
intus seu mediante imagine retinali. Ideo visus non percipit nisi duas di- 
mensiones: in longum et in latum. Tertia vero dimensio et consequenter 
distantia in profundum a visu non attingitur per se, sed per accidens 
tantum — est visibilis per accidens, quatenus videntur lineae et super- 
ficies coloratae et modificatae per maiorem vel minorem lucem et per 
umbras in quibus apparent. Interpretando has modificationes mediante 
experientia tactus aut etiam per aestimativam colligitur tertia dimensio, 
quae proinde ad visionem harum modificationum statim correpraesen- 
tatur et associatur eis, i. e. videtur per accidens. Praeterea visio 
binocularis concurrit ad tertiam  dimensionem  apprehendendam, quia 
uterque oculus paulo aliter idem obiectum percipit secundum positionem 
diversam. Interpretando has diversitates utriusque oculi mediante ex- 
perientia tactus, cognoscimus tertiam dimensionem. Ad distantiam in 
profundum aestimandam et ad tertiam dimensionem cognoscendam iuvat 
etiam motus muscularis, quo lentem: cristallinam accommodamus di- 
stantiae, et quo oculos ad invicem accommodamus ad obiectum aliquod 
contemplandum. Ita per sensum muscularem, i. e. per tactum, tertiam 
dimensionem et distantiam percipimus. 

Ab omnibus igitur sensibus externis percipitur obiectum intus et 
obiectum foris, sed non percipiuntur ut distincta. Per accidens tantum 
mediante phantasia obiectum foris ut foris repraesentatur et a corpore 
subiecti sentientis ac proinde etiam ab obiecto intraorganico distingui- 
tur, quamquam ipsum hoc obiectum intraorganicum etiam tunc nonnisi 
confuse et implicite apprehenditur. Distincte et explicite non cogno- 
scitur nisi ope uinvestigationis scientificae. Obiectum foris sensus ex- 
terni mediate et imperfecte cognoscunt, mediante obiecto intus, prout 
eo repraesentatur. Obiectum foris, prout est in se absolute, pro- 
prie non est obiectum sensationis externae, sed obiectum concomitans 
tantum: alis verbis, non est sensibile per se, sed per accidens. Qua- 
tenus differt ab obiecto intus, non cognoscitur nisi mediante multiplici 
experientia mediata. Ita scimus sonum ex longinquo sonantem multo 
intensiorem esse, quam a nobis auditur, quia experientia praecedente 
didicimus soni intensitatem minui aucta distantia. Et scimus secundum 
positionem oculi figuras rerum et relationes magnitudinis notabiliter 
mutari in imagine retinali: Circulus e latere visus in imagine retinali 

est ellipsis, et res valde distans ibi continetur sub proportione valde 
parva. Ceterum differentia obiecti foris ab obiecto correspondente intus 
quoad sensus contactus regulariter est imperceptibilis. Et etiam quoad 
sensus djstantiae regulariter non est perceptibilis nisi relate ad intensi- 
tatem et quoad visum relate ad magnitudinem et figuram. Sed haec 
(magnitudo et figura) tactu accurate dignoscuntur. Ordinarie igitur ope 
sensuum externorum facile cognitionem acquirimus adaequatam etiam 
rerum extra nos secundum id, quod absolute in se sunt. 


489. Quomodo percipiamus motum localem. — Simplici sensatione visus 
circa res foris positas solum cognoscimus contingere quoad ipsas ali- 
quam mutationem positionis. Utrum autem res moveantur an nos ipsi 
moveamur, quiescentibus rebus, non apparet. Idem dicatur de simplici 
sensatione tactus. Si quis tactu sentit motum in aére, in aqua, hoc 
ex eo provenire potest, quod ipse movetur in aére, in aqua; aut mo- 
vetur aér vel aqua, quiescente ipso in aére, in aqua. Qui invisibili 
causa in obscura nocte transferretur celerrime per aera, ventum vali- 
dum ilare crederet. Simplicii tamen sensatione tactus et sensu com- 
muni sentimus motum membrorum corporis nostri ad invicem et di- 
stinguimus membrum motum a quiescentibus reliquis membris. Motum 
membrorum tactu sentimus intra musculos et intra articulationes mem- 
brorum. Nam cum hoc vel illud membrum movetur, et etiam cum 
idem membrum alio modo movetur, aliam sentimus sensationem in 
musculis causatam ex contractione et expansione musculorum. Mediante 
hac experientia, qua experimur motum membrorum nostrorum ad in- 
vicem, cognoscimus plurima corpora, quae circa nos sunt: solum, ar- 
bores, domos etc., ad motum membrorum nostrorum non moveri, sed 
quiescere: atque ita, si ad motum deambulationis nostrae videmus ea 
positionem mutare, tamen ut quiescentia ea consideramus; nam posi- 
tionem non mutant nisi in retina nostra, prout respondet motui nostro. 
Et generatim rem omnem, quae positionem mutat modo correspondente 
motui nostro, ut quiescentem habemus, nam positionem non mutat 
nisi in retina, in imagine retinali nostra. Abstrahendo a casu, quo 
nos rem aliquam manibus apprehensam movemus, non consideramus 
rem ut motam, nisi cum positionem mutat, quin nos experiamur motum 
aliquem membrorum nostrorum, aut si, nobis moventibus membra (ut 
nobis deambulantibus), modo huic motui non correspondente positionem 
mutat. Ita per hanc experientiam mediatam tactu et visu motum et 
quietem rerum extra nos positarum etiam in concreto cum certitudine 
cognoscimus. Si vero nos movemur non motu proprio, sed motu alieno 
(it cum curru vehimur), quin motum nostrum percipiamus, de motu 
et quiete rerum recte non iudicamus. Exinde fallacia de apparente 
motu solis et difficultas determinandi de motu siderum. Circa siderum 
motum aliquid determinare non possumus nisi scientifico ratiocinio et 
experimento. Ita motum terrae circa axem suum determinamus per 

vim centrifagalem, hoc motu ortam et perpendiculi motu manifestatam 
(experimentum Foucault). Similiter admittendum est terram moveri 


circa solem, si conaturalem phaenomenorum explicationem tradere 
volumus. 


400. Sensatio et perceptio. — Mediante sensibili per accidens obiectum 
sensationis convertitur in perceptionis obiectum. Obiectum sim- 
plicis sensationis non est nisi id quod est per se sensibile. At in per- 
ceptione una alterave tantum qualitas sentitur, multa vero alia per 
phantasiae repraesentationem, fundatam in anteriore experientia, i. e. 
in sensationibus antea habitis, adiciuntur. Speciatim adicitur distinctio 
obiecti a corpore subiecti sentientis. [ta campana, quae auditur, est 
obiectum perceptionis; sensu externo non percipitur nisi sonus. Huic 
sensationi aliae qualitates adiciuntur, pertinentes ad alios sensus, ut 
color, resistentia. Adicitur etiam (ab intellectu) substantia, quae tam- 
quam obiectum ad nullum sensum pertinet. Et totum hoc repraesen- 
tatur tamquam res a corpore audientis distincta eique obiecta. Simi- 
liter pomum visum obiectum est perceptionis. 


49]. Habitudo inter irritationis et sensationis quantitatem h — Iam 
experientia quotidiana constat crescente irritationis vehementia etiam 
crescere sensationis quantitatem. Sed eadem experientia docet non 
eodem modo crescere sensationis quantitatem quo irritationis, sed len- 
tius. Ita cum duplicatur irritatio, non ideo duplicatur sensationis vehe- 
mentia, ut, cum duplicatur cantorum numerus, duplicatur quidem soni, 
sed non sensationis vehementia. Habitudo, quae intercedit inter aug- 
mentum  irritationis et sensationis, repetitis experimentis accuratius 
determinata, per legem Weberianam ita enuntiata est: Augmenta 
sensationis inter se aequalia sunt, si habitudo irritationum | eadem 
permanet. Quam legem Fechner hoc modo proposuit: Crescente ir- 
ritatione secundum progressionem geometricam, crescit sensatio secun- 
dum progressionem arithmeticam. Quod etiam hoc modo enuntiari po- 
test: Sensatio crescit sicut logarithmus irritationis; ex quo deducitur 
formula: s = log i, id est sensationis quantitas (s) aequivalet loga- 
rithmo i1rritationis (1). 

Intrinseca ratio huius habitudinis inter sensationem et irritationem 
in eo est, quod vires sensitivae sensationis intensitate et vehementia 
quodammodo obtunduntur. Quae obtusio tantopere potest augeri, ut 
sensationis quantitas a nullo iam irritationis augmento augeri possit. 
Unde sicut datur terminus seu limen infimum, infra quod irritatio 
nimis debilis est ad producendam sensationem (Reizschwelle), ita datur 
terminus supremus (Reizhühe), ultra quem sensatio augeri non potest. 
Quapropter hoc puncto supremo attacto, sensatio non crescit, quantum- 
vis irritatio augeatur. Sicut igitur facultatis ambitus limitibus bircum- 


| Cf. Fechner, Elemente der Paychophysik. 

scribitur quoad qualitatem, ita etiam quoad quantitatem. Obiectum 
ergo debet esse proportionatum facultati non tantum quoad qualitatem, 
sed etiam quoad quantitatem. — Patet non ita accurate calculis subici 
posse phaenomena psychica sicut naturalia. Ideo lex Weberiana et 
formula Fechneriana, licet generaliter valeant, propter individuales 
tamen dispositiones patiuntur irregularitates. Lex Weberiana non valet 
quoad illas sensationes maximae intensitatis, quibus ad gradum supre- 
mum acceditur. 


Ad 483—485. Aristoteles agit de sensatione externa et de sensibus externis in 
genere: II De anima c. 5 et 12, et 111 c. 1. Exponitur a S. Thoma Il lect. 10— 12: 
lect. 24, et III lect. l. In specie disserit Aristoteles de singulis sensibus externis: 
De an. II c. 7—11; de visu, gustu et odoratu etiam: De sensu et sens. c. 3—5. 
Quae S. Thomas exponit In De an. II lect. 14—23; In De sensu et sens. lect. 6—14. — 
Sensationem externam proprie in obiectum pure externum ferri affirmat Aristo- 
teles: Ai1apépsei ó& [tò aio0àvseo0at,, pro quo et aio0noi «bac voce, sine addito 
posita, Aristoteles sensationem externam et sensum externum significat)], Óri TOU 
uėv (rob aio0üvgeoOai] Tà TOoin]TiKà T) évepycia &Eco0ev: De an. 11 5, 417b 19. Cf. 
S. Thom. lect. 12 n. 375. 

Aristoteles „ostendit, quod non sit alius sensus praeter Quinque | <Oùk &£oriv 
aio0noi  érépa mapa tA  mÉvTE: ... XÓyiv, üKkor|v, óoppnoiv, yseboiv, phy: De an. 
1111, 424 b 22. S. ThOm. lect. 1 n. 565sqq.). — S. Thomas: Quia vero sensus 
proprius, qui est primus in ordine sensitivarum potentiarum, immediate a sensibili- 
bus immutatur, necesse fuit quod secundum diversitatem immutationum sensibilium 
in diversas potentias distingueretur. Cum enim sensus sit susceptivus specierum 
sensibilium sine materia, necesse est gradum et ordinem immutationum, quibus im- 
mutantur sensus a sensibilibus, accipere per comparationem ad immateriales im- 
mutationes. Sunt igitur quaedam sensibilia quorum species licet immaterialiter in 
sensu recipiantur, tamen etiam materialem immutationem faciunt in animalibus sen- 
tientibus. Huiusmodi autem sunt qualitates, quae sunt principia transmutationum 
etiam in rebus materialibus, sicut calidum, frigidum, humidum et siccum et alia 
huiusmodi. Quia igitur huiusmodi sensibilia immutant nos etiam materialiter agendo, 
materialis autem immutatio fit per contactum, necesse est quod huiusmodi sensibilia 
contingendo sentiantur, propter quod potentia sensitiva comprehendens ea vocatur 
tactus. Sunt autem quaedam sensibilia quae quidem non materialiter immutant, 
sed tamen eorum immutatio habet materialem immutationem annexam ; quod con- 
tingit dupliciter. Uno modo sic, quod materialis immutatio annexa sit tam ex parte 
sensibilis quam ex parte sentientis; et hoc pertinet ad gustum; licet enim sapor 
non immutet organum sensus faciendo ipsum saporosum. tamen haec immutatio non 
est sine aliquali transmutatione tam saporosi quam etiam organi gustus, et prae, 
cipue secundum humectationem. Alio modo sic, quod transmutatio materialis annexa 
sit solum ex parte sensibilis. Huiusmodi autem transmutatio vel est secundum re- 
solutionem et alterationein quandam sensibilis, sicut accidit in sensu odoratus; 
vel solum secundum loci mutationem, sicut accidit in auditu; unde auditus et 
odoratus, quia sunt sine mutatione materiali sentientis, licet adsit materialis mutatio 
ex parte sensibilis, non tangendo, sed per medium extrinsecum sentiunt; gustus 
autem solum in tangendo sentit, quia requiritur immutatio materialis ex parte sen- 
tientis. Sunt autem alia sensibilia quae immutant sensum absque materiali immutatione 
annexa, sicut lux et color, quorum est visus; unde visus est altior inter omnes sensus 
et universalior, quia sensibilia ab eo percepta sunt communia corporibus corruptibili- 
bus et fncorruptibilibus (Q. d. an. a. 13 (priorem partem huius textus v. ad 502); cf. 
S. th. I 78, 3). — Aristoteles .ostendit, quod non est unus sensus tactus, 
sed plures.... Omnis enim unus sensus videtur esse unius contrarietatis, sicut 
Grodt, Elem. philos. I. Ed. 7. 

visus albi et nigri, auditus gravis et acuti, gustus amari et dulcis. Sed in tangibili, 
quod est obiectum tactus, sunt multae contrarietates, scii, calidum et frigidum, hu- 
midum et siccum, durum et molle et quaedam alia huiusmodi, et grave et leve, et 
acutum et hebes et similia. ... Unde formaliter loquendo, et secundum rationem 
sensus tactus non est unus sensus, sed plurea (IIaoà Tte yàp aio0noi già é&vavrico- 
ocw eivai Ookei, ... év È TE (mro moa éveiciv &évavtricooei : De an. II 11, 422 
b23. S. Th om. lect. 22 n. 519 524). — S. Thomas: „Sicut Philosophus videtur 
dicere in II De an., sensus tactus est unus genere, sed dividitur in multos sensus 
secundum speciem, ... qui tamen non separantur ab invicem secundum organum, 
sed per totum corpus se concomitantur; et ideo eorum distinctio non apparet.... 
Sensus gustus, secundum dictum Philosophi [De an. II 9, 421 a 19, et III 12, 434 
b 21 ; cf. S. Thorn., In De an. II lect. 19 n. 482; lect. 21 n. 502; III lect. 17 n. 861], est 
quaedam species tactus, quae est in lingua tantum. ... Si vero tactus sit unus sensus 
tantum, propter unam rationem communem obiecti: dicendum erit quod secundum 
rationem diversam immutationis, distinguitur gustus a tactu (S. th. I 78, 3 ad 3 et 
4; cf. Q. d. an. a. 13 ad 17). 

Ad 487. Aristoteles: Aéyerai TÒ ai100n5TÓóv Tptxo , ov Óbv0 uiv KAO’ AÙTA..., 
TO OÓ£&£ év kata ovupeQnko . vov ë bo, TÒ uév iO10v &£oriv KAOTN aioO0noso , TÒ 
ðt Koivóv ztaoov (De an. Il 6, 418a 8). Ad quae S. Thomas: „Sensib ilia tribus 
modis dicuntur. Uno quidem modo per accidens, et duobus modis per se: quorum 
uno dicuntur sensibilia illa, quae propria sunt singulis sensibus; alio modo ... quae 
communiter sentiuntur ab omnibus quae sentiunt.... Dicit quod sensibile 
proprium est quod ita sentitur uno sensu, quod non potest alio sensu sentiri, et 
circa quod non potest errare sensus: sicut visus proprie est cognoscitivus coloris. . .. 
[Dicit], quod communia sensibilia sunt ista quinque: motus, quies, numerus, 
figura et magnitudo. Haec enim nullius sensus unius sunt propria, sed sunt communia 
omnibus. Quod non est sic intelligendum, quasi omnia ista sint omnibus communia.... 
Propria sensibilia sunt proprie per se [h. e. per se primo] sensibilia; quia substantia 
uniuscuiusque sensus et eius definitio est in hoc, quod est aptum natum pati a tali 
sensibili... Ad hoc quod aliquid sit sensibile per accidens, primo requiritur 
quod accidat ei quod per se est sensibile, sicut accidit albo esse hominem. ... Se- 
cundo requiritur, quod sit apprehensum a sentiente. ... Oportet igitur quod per se 
cognoscatur ab aliqua alia potentia cognoscitiva sentientis [scii, intellectu, vel co- 
gitative aut aestimativa]... . Non tamen omne quod intellectu apprehendi potest in 
re sensibili, potest dici sensibile per accidens, sed statim quod ad occursum rei sen- 
satae apprehenditur intellectu. Sicut statim cum video aliquem loquentem, vel movere 
seipsum, apprehendo per intellectum vitam eius, unde possum dicere quod video eum 
Vivere (In De an. II lect. 13 n. 383 sq. 386 sq. 395sq.; cf. ib. Ill lect. 1 n. 577sqq.; 
S. th J T7. 2) 

Ad 49]. Aristoteles: Tov aidio0nrov ai vomepfoAai oOsipovoi TA ai00ntnpia- 

AùcTAL Ò Aóyo - vTOovTO OÓ rv ñ aioO0no:i (De an. II 12, 424 a 29). Ad haec S. Tho- 
mas: .Excellentia sensibilium [corrumpit] organa sensuum. Oportet enim in organis 
sentiendi, ad hoc quod sentiatur, esse .quandam fationem idest proportionem, ut dictum 
est. Si ergo motus sensibilis fuerit fortior quam organum natum sit pati, solvitur 
proportio, et corrumpitur sensus, qui consistit in quadam proportione organi, ut dictum 
est. Et est simile, sicut cum aliquis fortiter percutit chordas, solvitur symphonia 
et tonus instrumenti, qui in quadam proportione éonsistit (l. c. lect. 24 n. 556). 


$ 3. De sensibus internis. 


THESIS XXXVIII: In homine et in animalibus brutis inest sensus 
communis, ab omnibus sensibus externis distinctus. 


492. St. qu. 1. Sensus communis est sensus internus, qui per- 
cipit sensationes singulorum sensuum externorum, prout sub una ra- 

tione formali affectionis sensitivae subiectivae hic et nunc afficientis 
subiectum sentiens conveniunt. Ex quo deducitur: a) sensum com- 
munem esse potentiam sensitivam, qua homo (et animal brutum) sentit 
se sentire; b) sensu communi obiecta singulorum sensuum externorum 
apprehendi et inter se distingui. Sensus communis distinguit seu di- 
iudicat inter sensibilia diversorum sensuum externorum eodem modo, 
quo aliquis sensus externus, ut visus, inter diversa sua sensibilia (inter 
diversos colores) diiudicat, in quo sane nullo modo habetur indicium 
proprie dictum neque comparatio proprie dicta, sed sensus simpliciter 
sentit ea obiecta esse diversa inter se. 

2. Cum sensus communis dicitur esse potentia, qua animal sentit 
se sentire, hoc intelligitur in actu signato, non in actu exercito tan- 
tum. Nam omne cognoscens cognoscit suam cognitionem in actu 
exercito saltem: exercendo actum cognitionis, hoc ipso concomitanter 
experitur suam cognitionem obscure et in obliquo (cf. n. 475, 1). Sed 
dicimus animal sensu communi sentire suas sensationes in actu si- 
gnato, 1. e. clare et expresse tamquam obiectum, in quod fertur at- 
tentio: Obiectum formale sensus communis sunt sensationes sensuum 
externorum, prout sunt affectiones subiectivae. 


493. Prob. th. Ipse sensus externus non potest sentire suas sen- 
sationes in actu signato, quia non potest reflectere, neque potest dis- 
cernere suum obiectum ab obiecto aliorum sensuum externorum, quia 
hoc attingere nullo modo valet. lamvero constat homines et animalia 
bruta sentire sensationes suas easque earumque obiecta inter se dis- 
cernere. Ergo in homine et in animalibus brutis admittendus est sen- 
sus aliquis internus percipiens sensuum externorum sensationes easque 
earumque obiecta inter se discernens, seu facultas, qua animal affec- 
tiones suas sensitivas subiectivas sentit seu sensibiliter percipit. Hoc con- 
tingere in nobis hominibus constat ex experientia interna. Experimur nos 
clare et expresse cognoscere diversas sensationes sensuum externorum. 
Et experimur hanc cognitionem tamquam sensitivam, tamquam sen- 
sationem , quae immediate et directe fertur in sensationes sensuum 
externorum, quatenus hae sunt affectiones singulares, concretae nostri 
ipsorum; quae cognitio non potest esse intellectus, qui semper fertur 
in res sub respectu quidditatis universalis. Similiter experientia in- 
terna nobis manifestat nos non habere simplices sensationes tantum, 
sed etiam  perceptiones, quibus obiecta diversorum sensuum exter- 
norum in unum coniungimus. Hoc autem esse nequit sine sensu su- 
periore, i. e. sine sensu communi, qui obiecta diversorum sensuum 
externorum cognoscit et distinguit. Etiam animal brutum sentire 
sensationes suas easque earumque obiecta inter se discernere ex eius 
modo agendi constat: Videmus animal dirigere attentionem suam in 
sensationem ipsam (in auditionem, in visionem etc.) tamquam in rem, 
quam cognoscit; aspicit enim ut videat, aures erigit ut audiat etc. 

Et ex modo agendi animalis etiam manifestatur animal non tantum 
habere simplices sensationes, sed etiam perceptionem (cf. n. 490), qua 
sensibilia diversorum sensuum externorum colligit. 


494. Coroll. Ergo animali convenit reflexio aliqua impropria, qua una 
potentia sensitiva altior (sensus communis) cognoscit actus aliarum 
potentiarum cognoscitivarum inferiorum (sensuum externorum). In ho- 
mine haec reflexio improprie dicta convenit etiam intellectui, qui actus 
omnium potentiarum sensitivarum cognoscere potest (cf. n. 559, 1). 
Intellectui praeterea convenit reflexio proprie dicta (cf. th. LII), quae 
in eo consistit, quod eadem potentia cognoscitiva (intellectus) cognoscit 


suum actum et seipsam et subiectum cognoscens, quam reflexionem 
denegavimus omni sensui (n. 480, 2). 


495. Schol. 1. Fundamentum anatomicum sensus communis est con- 
junctio, quae intercedit inter cellulas nerveas peripheriae et cerebrum, 
in quo (saltem principaliter; cf. schol. 2) inest organum sensus com- 
munis. Omnis sensatio externa, dummodo ne sit impedimentum, per 
nervorum fibras motibus physiologicis perducitur usque ad cerebrum. 
Hi motus physiologici sunt processus physici et chimici, qui irritatione 
peripheriae excitati nervorum fibras percurrunt atque in cerebro organi- 
cam immutationem producunt, qua gignitur species sensibilis ad actum 
sensus communis requisita. Sensatio externa in fibra nervea et in ce- 
rebro perdurat tamquam affectio subiectiva, quae sensu communi conscia 
fit atque ita ultimo completur. Quare etiam quoad sensum communem 
distinguatur obiectum immediatum intus et obiectum mediatum foris 
in peripheria. 

24. De sensatione inconscia. — Recentes multum agitant quae- 
stionem, possitne sensatio aliqua esse inconscia. Ad hanc quae- 
stionem solvendam distinguenda est conscientia in actu exercito et con- 
scientia in actu signato. Conscientia in actu exercito est cognitio 
aliqua sui imperfectissima, concomitans actum cognitionis: Cognoscens, 
cognoscendo aliud, experitur concomitanter suum actum et seipsum. 
Conscientia seu cognitio sui in actu signato est actio, qua cogno- 
scens cognoscit cognitionem suam et seipsum tamquam obiectum, in quod 
cognoscendo fertur. Haec cognitio sui est aut directa aut reflexa 
(cf. n. 466, 3), et reflexa est aut per reflexionem propriam aut per 
reflexionem impropriam sive sensus communis sive intellectus. — In 
quaestione nostra non agitur de conscientia sui directa, quae est so- 
larum substantiarum spiritualium separatarum, neque agitur de re- 
flexione proprie dicta, quae est solius intellectus ad seipsum, sed solum 
de conscientia in actu exercito et de reflexione impropria duplici: intel- 
lectus cognoscentis sensationes omnes, et sensus communis cogno- 
scentis sensationes sensuum externorum. 

Hoc posito, dicimus: a) Nulla sensatio potest esse inconscia, si agi- 
tur de conscientia in actu exercito; patet qx dictis, b) Non est dubium 

sensationes posse esse inconscias, 1. e. non perceptas ab intellectu, aut 
propter inadvertentiam aut propter impedimentum phantasiae, a qua 
dependet intellectio. Neque dubium esse potest initio omnem omnino 
sensat onem externam esse inconsciam sensiliter, i. e. a sensu communi 
nondum perceptam, quia requiritur tempus (etsi minimum) ad hoc, ut 
sensatio externa a peripheria ad cerebrum perducatur ibique conscia 
fiat Ex quo etiam suadetur posse contingere, ut aliquae sensationes 
externae omnino numquam jperducantur usque ad sensus communis 
organum propter communicationem interruptam, aut omnino numquam 
percipiantur a sensu communi, sive propter indispositionem physiologi- 
cam (ex ebrietate, ex usu chloroformii) sive propter indispositionem 
psychologicam (propter distractionem et attentionem ad aliud directam); 
ita vehementi distractione quasi oblivisci possumus dolorem, qui tamen 
propterea non cessat, sed cessat esse conscius. 

Non omnes sensationes animalium, quibus cerebrum excisum est, 
tamquam inconsciae haberi possunt. Haec enim animalia saepe ita se 
gerunt et reagunt, cum irritantur, ut eorum motus non tamquam motus 
mere reflexi, sed tamquam spontanei, i. e. ex appetitu sensitivo pro- 
fecti habendi sint. Quodsi motus sunt spontanei, neque sensationes 
inconsciae esse possunt. Dicendum igitur est cerebrum esse quidem 


sensus communis organum principale, sed hunc sensum secundarie etiam 
inesse in medulla spinali. 


496. obi. 1. Non est sensus, qui attingit ipsum subiectum sentiens. Atqui sensus 
communis esset sensus, qui attingeret ipsum subiectum sentiens. Ergo. — Hesp. Dist. 
niai.: Qui attingit concrete et implicite, nego; abstracte et explicite, conc. Contradist. 
min. — Hoc ipso, quod sensus communis non attingit sensationem sensus externi abs- 


tracte, sed concrete, attingit etiam subiectum sentiens concrete et implicite; hoc ipso, 
quod sentit hanc sensationem, sentit etiam hoc sentiens. Sed subiectum 
permanens distinctum a sensationibus non attingit. 


2. Atqui non est sensus, cuius obiectum esset subiectum sentiens eiusque sensa- 
tiones. etsi concrete tantum. Probo. Non est sensus, cuius obiectum confunditur cum 
obiecto sensuum externorum. Atqui sensus, cuius obi< ctum esset subiectum sentiens 
eiusque sensationes concrete, est sensus cuius obiectum confunditur cum obiecto 
sensuum externorum. Ergo. — Resp. Dist. mai.: Cuius obiectum confunditur cum eo, 
quod sensus externi attingunt in actu signato, conc.; ... in actu exercito, nego. 


Coniradist. minh. 


3. Atqui non datur sensus, qui in actu signato attingat subiectum sentiens eius- 
que sensationes. Probo. Non datur sensus, cui conveniret reflexio. Atqui sensus, qui 
in actu signato attingit subiectum sentiens eiusque sensationes, est sensus, cui con- 


veniret reflexio. Ergo. — Resp. Dist. mai.: Cui conveniret reflexio proprie dicta, 
conc.; improprie dicta, nego. Dist. consq. 


Ad 493. Aristoteles, de sensu communi agens, dicit, .quod, quia discernimus 
aliqua virtute non solum album a nigro vel dulce ab amaro, sed etiam album a dulci, 
et unumquodque sensibile discernimus ab unoquoque et sentimus quod differunt, oportet 
quod hoc sit per sensum; quia cognoscere sensibilia, inquantum sunt sensibilia, est 
sensus. Cognoscimus autem differentias albi et dulcis, non solum quantum ad quod 
quid est ntriusqne, quod pertinet ad intellectum, sed etiam quantum ad diversam 
immutationem sensus. Et hoc non potest fieri nisi per Sensum  (Ez«1 bt £KOOTOV 

TtOv ONTV zpó ékaorov Kpivouev, rivi xai aio0avoóouseOa OÓT1 OÓ1aQ£per; àvàykr Or 
aio0nose: De an. Ill 2. 426 h 12. S. Thom. lect. 3 n. 601). Cf. Arist., De somno et 
vig. 2, 455 a 15; S. Thom., S. th. I 78, 4; Q. d. an. 13 [ad 502]. 


THESIS XXXIX: In homine et in animalibus brutis inest phantasia, 
quae est sensus internus, realiter distinctus a sensu communi. 


497. St. qn. Phantasia est facultas sensitiva, cuius obiectum for- 
male est omne sensile a sensibus externis et a sensu communi per- 
ceptum, prout abstrahit a praesentia et absentia. Cum sensus com- 
munis non percipiat nisi ea, quibus actu hic et nunc afficimur, phantasia 
nobis quaecumque obiecta sensilia, etiam absentia, repraesentat. Ideo 
triplex est munus phantasiae: a) recipit perceptiones sensus communis 
easque retinet in absentia sensilium; b) eas revocat et reproducit; 
c) eas coniungit inter se et cum sensatione sensus externi et sensus 
communis, quo simplicem sensationem in perceptionem convertit (cf. 
n. 490). Phantasia recipit obiecta sua a sensibus externis mediante 
sensu communi. Nihil igitur est in phantasia, quod prius aliquo. modo 
non fuit in sensu externo. Imago rei in phantasia exsistens dicitur 
phantasma; phantasmata sunt non tantum de qualitatibus visibilibus, 


sed etiam de alis qualitatibus sensilibus. — Cum sensus externi et 
sensus communis quoad obiectum se habeant mere receptive — non 
enim cognoscunt nisi obiectum quod praesentialiter obtruditur —, phan- 


tasia quoad obiectum productiva est. 


408. Prob.th. I p. (In homine et in animalibus brutis inest phan- 
tasia). — In homine inesse phantasiam, conscientiae testimonio con- 
stat; etiam in brutis inesse, probatur ex eo, quod bruta a sensilibus 
absentibus moventur; quaerunt enim praedam absentem. 


Prob. II p. (Phantasia est sensus internus). — Phantasia est sen- 
sus internus seu potentia sensitiva interna; nam eius obiectum est 


singulare concretum, a sensibus externis et a sensu communi iam per- 
ceptum. 


Prob. III p. (Phantasia est realiter distincta a sensu communi). — 
Phantasia est potentia realiter distincta a sensu communi, quia eius 
obiectum formale est aliud et altius quam obiectum formale sensus 
communis, quatenus obiectum phantasiae abstrahit a praesentia et 
absentia. Eius obiectum est essentialiter obiectum. repraesentatum. 


499. Schol. 1. Res sensibus externis percepta mediante sensu communi 
in phantasia sui speciem imprimit, quae species habitualiter in phantasia 
permanet ut dispositio quaedam habitualis psychica, cui veluti sub- 
stratum respondet dispositio aliqua permanens in organo, in cellulis 
cerebri. Ita quaecumque sensatio, quae usque ad phantasiam perducitur, 
sui vestigia in phantasia relinquit. 

2. Obiectum, cuius species in phantasia recondita est, a phantasia 
iterum actu repraesentatur: a) excitatione voluntatis in homine; b) ex- 

citatione physiologica (cum excitatur cerebrum e. g. pressione sanguinis); 
c) excitatione psychica, quae in imaginum associatione fundatur. As- 
sociatio imaginum est conexio imaginum, in virtute cuius, data una, 
altera excitatur. Imaginum  associatio est duplex: obiectiva et 
subiectiva. Associatio obiectiva habetur, cum inter phantasiae ima- 
gines intrinseca contingit conexio ratione similitudinis aut oppositionis 
(pater — filius), propter quam altera ab altera excitatur; associatio 
subiectiva habetur, cum nexus intrinsecus deest, altera tamen imago 
excitat alteram, quia prius phantasiae iam simul obversatae fuerant. 
Recentes psychologi totam associationem in lege contiguitatis fun- 
dant: Eae, inquiunt, repraesentationes ad invicem associantur, ita ut 
postea mutuo se reproducant, quae tempore simul aderant aut qua- 
rum altera immediate post alteram obversabatur. — In associatione 
fundatur ediscendi opera (cf. text. cit.). 

3. Phantasia occasionem praebere potest falsi iudicii ex eo, quod 
repraesentatio eius nimis vivida tamquam obiectum in rerum natura 
praesentialiter exsistens apparet, id quod illusionis seu hallu- 
cinationis nomine designatur. Hallucinationem ab illusione distin- 
guunt ex eo, quod illa magis repraesentet id, quod omnino non est, 
quasi esset, haec vero id, quod est, repraesentet aliter atque est. Hallu- 
cinationis exemplum in somniis habes (cf. n. 523), illusionis in eo, qui 
noctu timore agitatus quamcumque umbram pro spectro habet. 


500. obi. 1. Si ratio praesentiae et absentiae non facit differre potentias in ordine 
cognoscitivo, non inest phantasia tamquam sensus internus distinctus. Atqui ratio 
praesentiae et absentiae non facit differre potentias in ordine cognoscitivo. Ergo. — 
Reap. Dist. mai.: Si non facit differre in ordine cognoscitivo sensitivo, conc.; in ordine 
intellectivo, nego. Contradist. min. — Cf. n. 548, 2. 

2. Atqui neque in ordine cognoscitivo sensitivo ratio praesentiae et absentiae facit 
differre potentias. Probo. In ordine, in quo ratio praesentiae et absentiae non facit 
differre potentiam  appetitivam, haec ratio neque facit differre potentiam cognosci- 
tivam. Atqui in ordine sensitivo ratio praesentiae et absentiae non facit differre po- 
tentiam appetitivam (cf. n. 508, 1, c). Ergo. — Resp. Dist. mai.: Si cognitio sicut appe- 
titio fieret per inclinationem ad obiectum secundum esse physicum, conc.; Si cognitio 
fit per identitatem cum obiecto secundum esse intentionale, nego. Conc. m in.; dist. 
consq. = Cf. th. XLI. 

3. Atqui etiam si cognitio fit per identitatem cum obiecto secundum esse inten- 
tionale, ratio absentiae non facit differre phantasiam ab alis potentiis cognoscitivis 
sensitivis. Probo. Ea ratio non facit differre seu non specificat potentiam, quae etiam 
secundum rationem oppositam fertur in obiectum suum. Atqui phantasia etiam se- 
cundum rationem oppositam absentiae fertur in obiectum suum, cognoscendo obiectum 
praesens. Ergo. Resp. Dist. mai.: Quae etiam secundum rationem oppositam fertur 
in obiectum suum formaliter, conc.; materialiter tantum, nego. Contradist. min. 
Phantasia cognoscit etiam obiectum praesens, sed sub ratione, quae abstrahit a prae- 
sentia; cognoscit enim productivo seu repraesenlativo modo, exprimendo speciem. 

Ad 498. Aristoteles dicit, quod phantasia sit quidam motus causatus a sensu 
secundum actum ; qui quidem motus non est sine sensu neque potest inesse his, quae 
non sentiunt. Quia, si aliquis motus fit a sensu secundum actum, similis est motui 
sensus, et nihil aliud nisi phantasia invenitur esse talo. Relinquitur ergo quod phan- 
tasia erit huiusmodi ihotus CH q«qavraoia Kkivnoi ^1 Ookei eivai kai obk veu aioOr|- 

oew  ylyveo0ai1 àAA  aioO0avouévor kai cov aio0noi ^otıv: De an. Ill 3, 428 b 11. 
S.Thom. lect. 6 n.659). — .Phantasias fmmanere etiam abeuntibus sensibilibus, omni- 
busque animalibus phantasiam inesse Aristoteles ibidem asserit (v. text. cit. ad 514), 
Cf. De an. II 2. 413 b 22; 111 3, 427 b 14; 428 al sqq.; S. Thom. II lect. 4 n. 265; 
III lect. 4 n. 632 sqq.; lect. 5 et 6; III lect. 16 n. 836 sqq.; Arist., De mem. et rem. 1, 


450 a IlOsqq.; S. Thom. lect. 2 n. 319 sqq.; lect. 3 n. 328 340sqq.; Q. d. an. a. 13 (cit. 
ad 502); Qdl. VIII a. 3; S. th. I 78, 4. 


Ad 499, 2. S. Thomas: «Causa reminiscendi est ordo motuum, qui relinquuntur 
in anima ex prima impressione eius, quod primo apprehendimus. Hanc ergo causam 
... proponens, dicit [Philosophus] quod reminiscentiae contingunt per hoc, quod unus 
motus natus est post alium nobis occurrere: quod quidem contingit dupliciter. Uno 
modo, quando secundus motus consequitur post primum motum ex necessitate, sicut 
ad apprehensionem hominis sequitur apprehensio animalis ex necessitate; et sic mani- 
festum est, quod, quando anima movetur primo motu, movebitur etiam secundo. Alio 
vero modo contingit, quia secundus motus sequitur post primum, non ex necessitate, 
sed ex consuetudine, quia scii, aliquis consuevit post hoc cogitare vel dicere vel facere, 
et tunc secundus motus sequitur post primum non semper, sed ut... in pluribus.... 
Dicta autem consuetudo non firmatur aequaliter in omnibus hominibus; ... quod potest 
contingere vel propter maiorem attentionem et profundiorem cognitionem, vel propter 
naturam, quae est melius receptiva et retentiva impressionis. ... Concludit. . . quod, 
ex quo unus motus sequitur post alterum vel ex necessitate vel ex consuetudine, 
oportet quod quando reminiscimur, moveamur secundum aliquem horum motuum, 
quousque veniamus ad hoc quod moveamur apprehendendo illo motu, qui consuevit 
esse post primum, quem scii, motum intendimus reinvenire reminiscendo, quia re- 
miniscentia nil est aliud quam inquisitio alicuius quod a memoria excidit.... Hoc 
autem primum, a quo reminiscens suam inquisitionem incipit, quandoque quidem est 
tempus aliquod notum, quandoque autem aliqua res nota. Secundum tempus quidem 
incipit quandoque a nunc. ... puta si quaerit memorari id quod fecit ante quattuor 
dies, meditatur sic: hodie feci hoc, heri illud.... Quandoque vero incipit ab aliquo 
alio tempore, puta si quis in memoria habeat quid fecerit octava die ante.... 
Quandoque reminiscitur aliquis incipiens ab aliqua re cuius memoratur, a qua procedit 
ad aliam triplici ratione. Quandoque quidem ratione sim ilitudinis.... Quando- 
que vero ratione contrarietatis.... Quandoque vero ratione propinquitatis 
cuiuscumque, ... vel societatis, vel loci, vel temporis; et propter hoc fit reminiscentia' 
(Orav àvauiuvnokopusgeOa, xivobugOa TOv Trporépov Tivà Kkivjogeov, £w àv kivnOouev 
ugO . nv keiyn ciwðev. ðið xai TÒ &pezEr Onpebouev vorjoavre mó TOD vvv d dAÀOoU 
TIVÒ , Kai àq' óuoiovu ý &évavriovu fj Tov Obveyyu , ða TOUTO yiverai ù àvàpvno: : De 
mem. et rem. 2, 451 b 16. S. Thom. lect. 5 n. 359 sqq.). — Ibidem circa ediscendi 
operam haec colligit S. Thomas: «Ad bene memorandum vel reminiscendum 
ex praemissis quattuor documenta utilia addiscere possumus. Quorum primum 
est, ut studeat quae vult retinere, in aliquem ordinem deducere. Secundo ut pro- 
funde et intente eis mentem apponat. Tertio ut frequenter meditetur secundum 
ordinem. Quarto ut incipiat reminisci a principio/ Paulo supra dixerat: «Citissime 
et optime fiunt reminiscentiae, quando incipit aliquis meditari a principio totius ne- 
šoti (In De mem. et rem. lect. 5 n. 371 369). Cf. S. th. II-II 49, 1 ad 2, ubi tam- 
quam primum ponit: «Eorum quae vult memorari, quasdam similitudines [corporales, 
ib. infra] assumat convenientes nec tamen omnino consuetas/ 


THESIS XL: Admittenda est in homine et in animalibus brutis vis 
aestimativa et memoria sensitiva, quae sunt sensus interni realiter 
distincti inter se et a reliquis sensibus internis. 


501. St. qu. 1. Vis aestimativa est sensus internus, quo animal 
in re externa per sensus externos apprehensa percipit «intentiones 

insensatas" seu id, quod neque sensibus externis neque sensu com- 
muni aut phantasia percipitur, i. e. nocivum et conveniens non sen- 
sibus, sed naturae individui aut speciei; quam perceptionem sequitur 
appetitus inclinatio et operatio conveniens. Animal naturaliter inditam 
habet aptitudinem, ut aestimet seu percipiat in re sensata ^insensatum" 
seu hoc determinatum et concretum utile vel nocivum sibi aut speciei 
suae. lta avis in palea percipit ope aestimativae utilitatem ad nidi- 
ficandum. Vis aestimativa complectitur id, quod recentes instinctus 
nomine significant. 

2. Memoria sensitiva est sensus internus, cuius est cognoscere 
praeteritum ut praeteritum. Memoria cum phantasia non est con- 
fundenda: actus enim memoriae non consistit in hoc, quod obiectum 
prius perceptum iterum percipiatur et eius imago revocetur, sed in 
eo, quod res (singularis sensilis) recognoscatur, i. e. quod co- 
egnoscatur formaliter ut prius iam cognita. Neque est memoria sensi- 
tiva confundenda cum memoria intellectiva, quae apprehendit relatio- 
nem abstractam praeteriti ad praesens. 


502. Prob. th. 1 p. (Admittenda est in homine et in animalibus bru- 
tis vis aestimativa). —  Appetitus sequitur cognitionem; iam vero 
animalia appetunt, quaerunt, refugiunt multa, non quia sunt con- 
venientia aut disconvenientia sensibus, sed quia conveniunt aut dis- 
conveniunt naturae; ita avis quaerit paleam, ovis fugit lupum. Ergo 
cognoscunt intentiones insensatas. — Instinctiva cognitio in homine 
post acquisitum usum rationis non ita apparet, cum homo adultus 
ratione dirigatur. Tamen non omnino desinit; ita manifestatur in 
modo, quo sexus sexum cognoscit. 


Prob. II p. (Admittenda est memoria sensitiva). — Animalia co- 
gnoscunt praeterita ut praeterita, seu recognoscunt: dominum, cubilia, 
pullos, viam. Quae cognitio etiam in homine, cum sit directa rei singu- 
laris materialis cognitio, ad facultatem aliquam sensitivam pertinet. 


Prob. III p. (Vis aestimativa et memoria sensitiva sunt sensus in- 
terni realiter distincti inter se et a reliquis sensibus internis). —  Aesti- 
mativa realiter differt a sensu communi et a phantasia, nam eius ob- 
iectum formale omnino aliud et altius est. — Similiter memoria sensitiva 
propter obiectum formale suum differt ab aestimativa et a sensu com- 
muni et a phantasia. Actus enim memoriae est recognitio, et 
obiectum formale est obiectum ut recognitum. 


503. Schol. 1. Vis aestimativa seu instinctus est potentia resultans 
ex speciei natura. Ideo non est habitus acquisitus neque ab indivi- 
duo, quia animal statim ab initio secundum instinctum perfecte opera- 
tur, neque a specie per evolutionem lentam, continuam, mechanicam, 
ut Darwinistae volunt; quod probatur 1. ex iis, quae contra Darwinistas 
in genere infra dicemus (th. LXI); 2. ex eo, quod multae sunt instinctivae 

activitates, quae ex natura sua in indivisibili positae sunt, ut omnino 
repugnet eas ortum habere per lentam, continuam, mechanicam evolu- 
tonem. Ita calicurgus immobilem reddit, sed non interficit praedam 
suam, ut fetui suo nutrimentum procuret vivum. Ad hoc aculeo suo 
ferire debet plura determinata omnino loca animalis, et quidem statim 
ab initio cum maxima accuratione, secus aut interficit praedam aut 
ipse a praeda sua interficitur. Similiter se habet instinctus rhynchitisl. 

Attamen aestimativa potest acquirere quasdam modificationes, quae 
etiam ad posteros transmittuntur, ut experientia constat. 

2. Obiecta sensilia mediante sensatione externa gignunt species im- 
pressas in aestimativa. Obiectum sensile per receptionem in sensibus 
inferioribus ita modificatur, ut potentia superior seu aestimativa re- 
cipiat influxum eius, prout manifestat conveniens et disconveniens na- 
turae animalis, cuius est aestimativa. 

3. Memoria sensitiva dicitur a S. Thoma „thesaurus intentionum 
insensatarum", et ex mente eius definitur: facultas organica conserva- 
tiva et reproductiva intentionum, quas apprehendit aestimativa. Ani- 
malia enim memoriam ostendunt eorum, quae ipsis utilia et nociva 
sunt; praeterea ,ipsa ratio praeteriti, quam attendit memoria, inter 
intentiones insensatas computatur" (S. th. I 78, 4). 

4. Cum homo sit animal, etiam in homine invenitur vis aestimativa, 
qua homo percipit nocivum et conveniens naturae; quae tamen potentia 
in homine dicitur cogitativa, quia propter conjunctionem ad intel- 
lectum operandi modum altiorem sortitur, quatenus suo modo sensiliter 
repraesentat tamquam conveniens naturae humanae id, quod intellectus 
cognoscit tamquam bonum, quod tamen non est conveniens sensibus, 
et quatenus, cum intellectus apprehendit universale ut pertinens ad 
individuum concretum in rerum natura exsistens, etiam sensus (cogita- 
tiva) apprehendit hoc individuum ut exsistens sub natura universali. 

Similiter memoria sensitiva in. homine, quatenus movetur ab in- 
tellectu, altiorem operandi modum et reminiscentiae nomen sor- 
titur: homo, imperante eius voluntate et dirigente intellectu, quaerit, 
quae e memoria exciderant; contra, animal brutum nonnisi subita 
recordatione omnino spontanee rem recognoscit. Homo vero ab aliqua 
rei parte, ab aliquo rei indicio ad totam rem inveniendam libere pro- 
cedit. Ex quo tamen patet etiam hominem, ad hoc, ut habeatur actus 
reminiscendi, aliquid rei subita et involuntaria recordatione recogno- 


scere debere; si enim nihil omnino rei tenet, omnis potestas rei re- 
miniscendae adempta est. 


504. obi. 1. Sensus, qui perciperet utilitatem et nocivum, non est admittendus. 
Atqui aestimativa est sensus, qui perciperet utilitatem et nocivum. ' Ergo. — .liesp. 
Dist. mai.: Qui perciperet utilitatem et nocivum concrete, nego; abstracte, conc. 


Contradist. min. 


| Gutberlet, Der Mensch, Kap. 4, $ 3. 

24. Atqui sensus neque percipit utile et nocivum concrete. Probo. Sensus, qui 
percipit utile et nocivum, etsi concrete, est sensus, qui cognoscit finem et media ad 
finem. Atqui nullus sensus cognoscit finem et media ad finem. Ergo. — liesp. Dist. 
niai.: Qui cognoscit finem imperfecte et materialiter, et consequenter cognoscit me- 
dium concrete, conc.; qui cognoscit finem perfecte et formaliter, et consequenter co- 
enoscit medium abstracte, nego. Contradist. min. 

3. Atqui aestimativa nullo modo cognoscit finem et media ad finem. Probo. In- 
stinctus seu inclinatio ad determinato modo agendum nullo modo cognoscit finem et 
media. Atqui aestimativa nihil est nisi instinctus. Ergo. — liesp. Dist. niai.: Ipsa in- 
clinatio seu appetitus, conc.; cognitio instinctiva seu appetitiva, nego. Contradist. min. 

Ad 502sq. Aristoteles dicit, quia memoria [uvrun: De mem. et rem. 1, 451 a 
15] est habitus idcst habitualis quaedam conservatio phantasmatis, non quidem secun- 
dum seipsum (hoc enim pertinet ad virtutem imaginativam), sed inquantum phantasma 
est imago alicuius prius sensati. Dictum est etiam ad quam partem animae earum, 
quae in nobis sunt, pertineat, quia scii, pertinet ad primum sensitivum, inquantum 
per ipsum cognoscimus tempus' (S. Thom., In De mem. et rem. lect. 3 n. 349; cf. 
lect. 2; S. th. I 78, 4; 79, 6; I-11 30,2 ad 1; Ver. 10, 2). — Reminiscentia, àvàuvnoti : 
Ari st., De mem. et rem. 2, 453 a 6 15; cf. S. Thom. lect. 5 (cit. ad 499, 2); lect 8 
n. 398sqq.; Q. d. an. a. 13 (hic infra); S. th. I 785, 4. - De vi aestimativa (cogi- 
tative) agit S. Thomas: In De an. II lect. 13 n. 395sqq.; II Dist. 24. 2a. 1; 25 a. 1 
ad 7; III Dist. 26, 1 a. 2; Q. d. an. a. 13 (hic infra); S. th. I 78, 4. — Totam doctrinam 
de sensibus S. Thomas exponit Q. d. an. a. 13: «Potentia secundum id, quod est, 
dicitur ad actum: unde oportet quod per actum definiatur potentia et secundum di- 
versitatem actuum diversificentur potentiae. Actus autem ex obiectis speciem habent.... 
Relinquitur igitur quod secundum distinctionem obiectorum attenditur distinctio po- 
tentiarum animae. Oportet tamen attendere distinctionem obiectorum, secundum quod 
Obiecta sunt differentiae actionum animae, et non secundum aliud, quia in nullo genere 
species diversificatur nisi differentiis quae per se dividunt genus. .. Oportet autem 
in actionibus animae tres gradus considerare. Actio enim animae transcendit actionem 
naturae in rebus inanimatis operantis; sed hoc contingit quantum ad duo, scii, 
quantum ad modum agendi et quantum ad id quod agitur. Oportet autem quod 
quantum ad modum agendi omnis actio animae transcendat operationem vel actionem 
naturae inanimati; quia cum actio animae sit actio vitae, vivum autem est quod 
seipsum movet ad operandum, oportet quod omnis operatio animae sit secundum 
aliquod intrinsecum agens. Sed quantum ad id, quod agitur, non omnis actio trans- 
scendit actionem naturae inanimati; oportet enim, quod fit, esse naturale, et quae 
ad ipsum requiruntur, sic in corporibus inanimatis sicut in corporibus animatis; sed 
in corporibus inanimatis fit ab agente extrinseco, iu corporibus vero animatis ab 
agente intrinseco; et huiusmodi sunt actiones ad quas ordinantur potentiae animae 
vegetabilis. Nam ad hoc, quod individuum producatur in esse, ordinatur potentia 
generativa; ad hoc autem, quod quantitatem debitam consequatur, ordinatur vis aug- 
mentativa; ad hoc autem, quod conservetur in esse, ordinatur vis nutritiva.... Sunt 
autem aliae altiores actiones animae, quae transcendunt actiones formarum naturalium, 
etiam quantum ad id quod agitur, inquantum scii, in anima sunt nata esse omnia 
secundum esse immateriale. Est enim anima quodammodo omnia secundum quod est 
sentiens et intelligens. Oportet autem esse diversum gradum huiusmodi esse im- 
materialis. Unus enim gradus est, secundum quod in anima sunt res sine propriis 
materiis, sed tamen secundum singularitatem et conditiones individuales, quae con- 
sequuntur materiam: et iste est gradus sensus, qui est susceptivus specierum in- 
dividualium sine materia, sed tamen in organo corporali. Altior autem et perfectissi- 
mus immaterialitatis gradus est intellectus, qui recipit species omnino a materia et 
conditionibus materiae abstractas, et absque organo corporali. Sicut autem per formam 
naturalem res habet inclinationem ad aliquid et habet motum aut actionem ad con- 
sequendum id ad quod inclinatur, ita ad formam etiam sensibilem vel intelligibilem 
sequitur inclinatio ad rem sive per sensum sive per intellectum comprehensam ; quae 

quidem pertinet ad potentiam appetitivam ; et iterum oportet consequenter esse motum 
aliquem, per quem perveniatur ad rem desideratam, et hoc pertinet ad potentiam 
motivam. Ad perfectam autem sensus cognitionem, quae sufficiat aniinali, quinque 
requiruntur. Primo, quod sensus recipiat speciem a sensibilibus; et hoc perLinet ad 
sensum proprium. Secundo, quod de sensibilibus perceptis diiudicet et ea ab 
invicem discernat, quod oportet fieri per potentiam ad quam omnia sensibilia per- 
veniunt, quae dicitur sensus communis. Tertium est, quod species sensibilium 
receptae conserventur. Indiget autem animal apprehensione sensibilium non solum 
ad eorum praesentiam, sed etiam postquam abierint, et hoc necessarium est reduci 
in aliquam potentiam. Nam et in rebus corporalibus aliud principium est recipiendi 
et aliud conservandi; nam quae sunt bene receptibilia, sunt interdum male conser- 
vativa. Huiusmodi autem potentia dicitur imaginatio sive phantasia. Quarto 
autem requiruntur intentiones aliquae, quas sensus non apprehendit, sicut nocivum 
et utile et alia huiusmodi. Et ad huec quidem cognoscenda pervenit homo inquirendo 
et conferendo, alia vero animalia quodam naturali instinctu, sicut ovis naturaliter 
fugit lupum tamquam nocivum; unde ad hoc in aliis animalibus ordinatur aesti- 
mativa naturalis, in homine autem vis cogitativa, quae est collativa intentionum 
particularium; unde et ratio particularis dicitur et intellectus passivus. Quinto autem 
requiritur, quod ea quae prius fuerunt apprehensa per sensus et interius conservata, 
iterum ad actualem considerationem revocentur. Et hoc quidem pertinet ad rem emo- 
rativam virtutem, quae in aliis quidem animalibus absque inquisitione suam ope- 
rationem habet, in hominibus autem cum inquisitione et studio; unde in hominibus 
non solum est memoria, sed reminiscentia. Necesse autem fuit ad hoc potentiam 
ab aliis distinctam ordinari, quia actus aliarum potentiarum sensitivarum est secundum 
motus a rebus ad animam, actus autem memorativae potentiae est e contrario se- 
cundum motum ab anima ad res; diversi autem motus diversa principia motiva re- 
quirunt; principia autem motiva potentiae dicuntur. (Quae sequuntur de sensibus 
propriis, v. supra ad 483—485.) 


QUAESTIO III : De appetitu sensitivo. 


$ 1. De appetitu in genere. 


THESIS XLI: Inest in viventibus cognitione praeditis appetitus eli- 
citus, realiter distinctus a potentiis cognoscitivis. 


505. St. qu. 1. Appetitus est ^inclinatio rei et ordo ad aliquam 
rem sibi convenientem" (S. Thom., Ver. 25, 1). Obiectum appetitus est 
bonum, nam bonum est id, quod est conveniens appetitui. Haec in- 
clinatio convenit omni enti. Nam „quamlibet formam sequitur aliqua 
inclinatio" (S. Thom., S. th. I 80, 1). Sicut enim omne ens habet sive 
extra se, sive in seipso rationem sufficientem, ex qua est (efficienter aut 
quasi efficienter: Deus dicitur ens a se quasi efficienter), ita omne ens 
habet rationem sufficientem, cuius gratia est finaliter; nam omne 
ens est aut propter aliud, et tunc in illud inclinatur, aut propter se- 
ipsurn (est sibi ipse finis), et tunc inclinatur in se seu inclinatione 
sua quiescit in se. Secundum autem quod forma, quam sequitur in- 
clinatio, est forma naturalis aut cognitio, distinguitur appetitus na- 
turalis et elicitus. — Appetitus naturalis est insita naturae ordinatio, 
identificata cum natura ipsa (relatio transcendentalis), ad id, quod est 
conveniens seu bonum ipsi. Ita materia per seipsam ordinatur ad 
formam, potentia ad actum et obiectum suum, atque ita omnis res 

ope potentiarum suarum inclinatur ad conaturaliter operandum in 
finem suum.  Appetitus elicitus est inclinatio, quae sequitur cognitio- 
nem. Actus appetitus naturalis est naturaliter 1inditus, actus vero 
appetitus eliciti cognitione elicitur. Ideo quoad appetitum elicitum 
distinguatur potentia appetitiva et huius potentiae actus. Actus se- 
quitur actualem cognitionem.  Cognitionem boni sequitur inclinatio, 
quasi gravitatio versus hoc bonum cognitum, quae est ipse actus ap- 
petitus eliciti.. Hic vero actus supponit potentiam  appetitivam, 
sicut cognitio potentiam cognoscitivam. At quoad appetitum naturalem 
non obtinet distinctio actus et potentiae, cum appetitus naturalis natu- 
raliter ac proinde necessario sit actu eo ipso, quod res, cuius est ap- 
petitus et quacum identificatur, actu est. 

2. Cum appetitus elicitus sit potentia, quae immediate cognitionem 
sequitur, satis patet a viribus non cognoscitivis eam esse omnino di- 
versam ; probandum igitur solummodo est eam esse etiam a potentia 
cognoscitiva realiter distinctam. 


506. Prob. th. Arg. Z (a posteriori): a) ex experientia interna. Con- 
scientia teste patet in nobis inesse inclinationes | apprehensionem seu 
cognitionem secutas; b) ex experientia externa. Videmus etiam in aliis 
hominibus et in animalibus brutis ex cognitione oriri inclinationem ad 
rem cognitam. 


Arg. II (a priori). Cognitio qua talis debet habere finem, propter 
quem est: bonum, ad quod ordinatur, quod est bonum cognoscentis, 
prout cognoscens est. Hoc autem bonum est bonum cognitum. Quare 
ex cognitione formaliter, prout cognitio est, excrescit inclinatio ad bo- 
num cognitum : appetitio boni cogniti. Haec appetitio est appetitus 
eliciti, quia sequitur cognitionem. A cognitione autem realiter di- 
stinguitur propter obiectum formale essentialiter distinctum ab obiecto 
cognitionis.  Obiecto formali specificantur ac proinde distinguuntur 
actus et potentiae. Obiectum formale cognitionis seu obiectum forma- 
liter cognitum est obiectum, prout est intentionaliter in cognoscente; 
obiectum autem formaliter, ut appetitur, est obiectum, prout est in 
rerum natura, ad quod tamen fertur appetitus: terminus enim cogni- 
tionis est in cognoscente, terminus vero appetitus in re ipsa, quae 
appetitur; nam cognoscendo trahimus res ad nos, quia cognitio eo fit, 
quod cognoscens fit intentionaliter ipsum obiectum cognitum ; appetendo 
autem trahimur ad res, quia appetitio eo fit, quod appetens trahitur 
ad rem physicam extra se exsistentem. Ergo est appetitio realiter 
distincta a cognitione, et est appetitus elicitus realiter. distinctus a 
potentiis cognoscitivis. 


507. Coroll. Ergo sequela, qua appetitus elicitus sequitur cognitionem, 
est sequela realis, cum appetitus naturalis sequatur sequela logica 
tantum. Actus appetitus eliciti sequitur immediate actualem cognitionem, 

mediante cognitione potentiam cognoscitivani; potentia vero appetitiva 
immediate sequitur potentiam cognoscitivam. 


508. Schol. 1. Cum obiectum formale appetitus sit bonum, a) ap- 
petitus non potest appetere malum ut malum; potest tamen appetere 
malum sub ratione boni, quatenus in malo aliquid boni invenitur, ut 
in vitio delectatio ; b) omnis actus appetitus est appetitio boni, et ipsa 
fuga mali est appetitio boni, quia carere malo est conveniens appetitui 
seu bonum; c) ad appetitum pertinet non tantum tendere in bonum 
absens (desiderium, concupiscentia) et fugere malum absens (horror), 
sed etam quiescere in bono acquisito, et frui bono acquisito (delec- 
tatio, fruitio, gaudium), et tristari de malo praesenti (tristitia). Gau- 
dium et tristitia affectus dicuntur. Exinde reicitur specialis po- 
tentia affectiva (Gefühl, sentimento), a recentibus in Psychologiam in- 
troducta l. 


2. Probe distinguatur appetitus naturalis ipsius potentiae cogno- 
scitivae, identificatus cum ea, ab appetitu elicito, qui eam sequitur 
tamquam realiter ab ea distinctus. Nam etiam formam naturalem 
ipsius potentiae cognoscitivae, i. e. ipsam naturam potentiae, sequitur 
(sequela logica) appetitus naturalis ad formam cognoscitive apprehen- 
dendam, 1. e. ad rem secundum esse intentionale; hanc autem formam 
cognitione apprehensam sequitur (sequela reali) appetitus elicitus, qui 
est ad rem secundum esse reale in rerum natura. 


Etiam appetitui naturali competit analogice tendere, quasi desiderare 
formam sibi convenientem et quiescere in ea, abhorrere a disconveniente 
et tristari de eo. Quies haec potentiae cognoscitivae in obiecto co- 
enito sibi convenienti, quia cognoscitiva est, veram delectationem con- 
stituit, quae in sensibus externis inferioribus est voluptas, in superio- 
ribus et in intellectu estfruitio pulchri. Eius contrarium est displicentia 


et dolor et horror foedi. Foedum dicitur quod est contrarium pulchri 
(cf. n. 484). 


3. Sicut forma cognitione apprehensa duplex est: sensitiva et intel- 
lectiva, ita appetitus elicitus est duplex: sensitivus et intellectivus. 
Appetitus intellectivus voluntas dicitur. 


509. obi. 1. Non est appetitus realiter distinctus a forma, quam sequitur. Atqui 
appetitus elicitus, realiter distinctus a potentiis cognoscitivis, est appetitus realiter 
distinctus a fonna, quam sequitur. Ergo. — liesp. Dist. mai. : Non est appetitus natu- 
ralis, conc.; elicitus, nego. Contradist. m in. 

2. Atqui neque appetitus elicitus realiter distinguitur a forma, quam sequitur. 
Probo. Appetitus, qui sequitur naturam potentiae cognoscitivae, est appetitus, qui non 
distinguitur realiter a forma, quam sequitur. Atqui appetitus elicitus est appetitus, 
qui sequitur naturam potentiae cognoscitivae. Ergo. — Hesp. Dist. mai. : Appetitus, 


| Divisio potentiarum animae in cognoscitivam, appetitivam, affectivam, primo 
proposita a Tetens, Kantii auctoritate in philosophiam modernam introducta est. 

cuius actus immediate sequitur (sequela logica) naturam potentiae cognoscitivae, conc.; 
cuius actus sequitur mediante cognitione, nego. Contradist. min. 

3. Atqui actus appetitus eliciti immediate sequitur potentiam cognoscitivam. Probo. 
Appetitus obiecti convenientis immediate sequitur potentiam cognoscitivam. Atqui 
appetitus obiecti convenientis est actus appetitus eliciti. Ergo. — Resp. Dist. mai.: 
Appetitus obiecti secundum esse intentionale, conc.; secundum esse reale, nego. 


Contradist. m in. 


Ad 505sq. S. Thomas distinguit appetitum naturalem contra appetitum ani- 
malem, i. e. sensitivum et rationalem seu intellectivum: Ver. 25, | ; III Dist. 27. 1 a. 2: 
S. th. 119, 1: 59, 1; 80, 1; I-I 26,1; 27, 2 ad 3; 29, 1. — Aristoteles: .S1 autem 
est ibi [in animalibus] sensitivum, oportet, quod adsit tertium, scii, appetitivum. 
Quod quidem dividitur in tria, scii, desiderium, quod est secundum vim con- 
cupiscibilem, et iram, quae est secundum vim irascibilem, qui duo appetitus 
pertinent ad partem sensitivam, sequuntur enim apprehensionem sensus. Tertium 
autem est voluntas, quod est appetitus intellectivus, consequens scii, apprehen- 
sionem intellectus. Quod autem appetitivum insit omnibus animalibus, probat duplici 
ratione, quarum prima est, quod omnia animalia habent ad minus unum sensum, 
scil, tactum; quibus autem inest sensus, inest laetitia et tristitia, delectatio et 
dolor. Laetitia enim et tristitia magis videntur sequi apprehensionem interiorem. 
Sed delectatio et dolor consequuntur apprehensionem sensus et praecipue sensus 
tactus. Et si est laetitia et tristitia, necesse est, quod sit aliquid triste et dulce 
i. e. delectabile et dolorosum ; oportet enim omne, quod sentitur secundum tactum, 
esse vel conveniens, et sic est delectabile, vel nocivum, et sic est dolorosum. Qui- 
buscumque autem inest aliquid delectabile et triste, his inest et concupiscentia, quae 
est appetitus delectabilis. Ergo de primo ad ultimum omnibus animalibus, quibus 
inest sensus tactus, inest appetitus! (Ei ó$ tò ai00nrikóv [ozràpyxet Tivi], xai TÒ op€x- 
TiKÓv- OÓpczEi1 u&v yàp &ri0vguia kai Ovuò Kai pooAnoi : De an. Il 3, 414 bl. S. Thom, 


lect. 5 n. 288sq.). — S. Thomas: .Id quod apprehenditur [cognoscitur et appetitur, 
est idem subiecto, sed differt ratione. ... Diversitas autem rationum in obiectis re- 
quiritur ad diversitatem potentiarum. — .Per vim appetitivam anima habet ordinem 


ad ipsas res, prout in seipsis sunt: unde Philosophus dicit in VI Met. [c. 4, 1027 b 25; 
S. Tliom. lect. 4 n. 1230], quod bonum et malum, quae sunt obiecta appetitivae po- 
tentiae, sunt in ipsis rebus. Vis autem apprehensiva non trahitur ad rem, secundum 
quod in seipsa est; sed cognoscit eam secundum intentionem rei, quam in se habet 
vel recipit secundum proprium modum. Unde et ibidem dicitur quod verum et falsum, 
quae ad cognitionem pertinent, non sunt in rebus, sed in mente? (S. th. I 80, I ad 2 
et I-II 22, 2; cf. I 78. 1 ad 3; q. 16, 1; 27, 45 82, 3; 11-11 27, 4; Ver. 22, 3). 
Ad 508, 2. Of. S: th. 1 78, 2 ad 3; 80, I ad 3. 


§ 2. De appetitu sensitivo. 


510. Quid sit appetitus sensitivus. —  Appetitus sensitivus est ap- 
petitus, cuius obiectum est bonum sensu apprehensum.  Appetitus sen- 
sitivus sequitur cognitionem sensilem tamquam gravitatio seu ponderatio 
eius versus bonum sensu repraesentatum. Cognitio enim sensilis, qua 
repraesentatur bonum, quasi propendet versus obiectum cognitum, in 
qua propensione consistit actus appetitus eliciti sensitivi, qui supponit 
appetitivam potentiam sensitivam. 

Potentia appetitiva haec, quia sequitur potentiam  cognoscitivam 
sensitivam, est potentia organica. Organum appetitus sensitivi in- 
venitur in cerebro, in substantia corticulari cinerea. Hoc ex eo de- 
ducitur, quod ibi a physiologis collocantur psycho motores seu 

cellulae nerveae psychomotricesl; in substantia cinerea absolvitur sen- 
satio et generatur appetitio, quae motus locales spontaneos in mem- 
bris efficit mediantibus nervis a substantia cinerea ad musculos pro- 
tensis. — Antiqui pro organo appetitus sensitivi habebant cor, quod 
est musculus et organum centrale circulationis sanguinis. Potest tamen 
dici cor organum manifestativum appetitus sensitivi; per ganglia 
enim, quae corde continentur, et per fibras nerveas cor communicat 


cum organo appetitus sensitivi, ita ut motus appetitus sensitivi ad cor 
quasi reflectantur atque ita sentiantur. 


511. Quotuplex sit appetitus sensitivus. — Appetitus sensitivus dividitur 
in concupiscibilem et irascibilem. Concupiscibilis est,cuius ob- 
iectum est bonum sub ratione convenientis sensibus. Apprehensionem 
enim, qua sensus apprehendunt conveniens sibi, sequitur motus appe- 
titus ad apprehensum.  Appetitus irascibilis est, cuius obiectum est 
bonum, non quatenus sensibus conveniens, sed quatenus arduum et 
cum labore assequendum. Exorta enim difficultate, motus appetitus 
animalis non minuitur, sed crescit, quatenus animal nititur superare 
difficultatem, atque ideo etiam ea suscipit, quae sunt disconvenientia 
sensibus, ac proinde contraria appetitui concupiscibili. Bonum autem 
ut conveniens sensibus et bonum ut arduum constituunt in ordine 
sensitivo duplex obiectum formale diversum. Sensus enim nequeunt 
attingere ipsam rationem boni communis, sub quo utraque ratio for- 
malis in ordine intellectivo unitur. —  Appetitus irascibilis sequitur 
cognitionem aestimativae. Aestimativa enim ea est potentia sensilis, 
quae apprehendit bonum sensile conveniens non sensibus, sed naturae. 
Sensus communis et phantasiae cognitionem sequitur appetitus con- 
cupiscibilis. 

Secundum Scotum appetitus concupiscibilis dividitur in internum, 
qui sequitur sensum communem et phantasiam, et externum, qui 
immediate cognitionem sensuum externorum sequitur; actus appetitus 
externi sunt voluptas et dolor sensilis. — At hic appetitus sensitivus 
externus, ut patet ex dictis n. 484 et 508, 2, non ad appetitum elicitum, 
sed ad naturalem pertinet; voluptas enim et dolor sensilis sunt actus 
appetitus naturalis potentiae cognoscitivae. 


512. De potentia locomotiva. — Vis motrix, secundum  scholasticos 
potentia locomotiva, nihil aliud est nisi energia chimica, nutritione in 
musculis accumulata, quae detenditur et motum localem producit, sicut 


energia chimica in pulvere pyrio accumulata, cum detenditur, producit 
motum localem. 


| Appetitus sensitivus dicitur psychomotor, quatenus praeest vi motrici; cellulae 
nerveae psychomotrices sunt cellulae ab appetitu sensitivo informatae. 


* Sensatio externa ibi conscia fit ope sensus communis, ibique etiam organum 
invenitur aliorum sensuum internorum. 

Via inotrix saepe subeat appetitui sensitivo, a quo determinatur ad 
movendum, et ita oriuntur motus spontanei. Motus igitur (muscu- 
lares) distinguuntur in spontaneos et non spontaneos. Motus spon- 
tanei dependent ab appetitu elicito, motus non spontanei ab eo, 
saltem directe et perfecte, non dependent. Motus non'spontanei distin- 
guuntur in reflexos et automaticos. Motus reflexi contingunt irri- 
tatione sensitiva peripheriae, quae irritatio ad nervum motorem non 
transfertur mediante appetitu sensitivo, sed mediante centro aliquo 
reflexionis, posito in cerebro aut in medulla spinali. Exemplo sit motus 
reflexus sternutationis. Motus automatic! sine irritatione sensitiva peri- 
pheriae contingunt. Exemplo sit motus automaticus pulmonum. Motus 
pulmonum eo contingit, quod acidum carbonicum in sanguine venoso 
contentum agit in centrum motorem respirationis et consequenter in 
musculos inspirationis, qui hoc ipso contrahuntur et contractione sua 
dilatant pulmones, ita ut attrahatur oxygenium aéris. Porro ipsa pul- 
monum expansio mediantibus nervis iterum excitat musculos ad con- 


trahendos pulmones seu ad exspirandum. 
At sunt etiam motus reflexi, qui sine irritatione sensitiva peri- 


pheriae contingunt, sed repraesentatione phantasiae excitantur sine 
influxu appetitus. Hi motus reflexi a recentibus reflexi psychici 
dicuntur. Speciatim apprehensionem motus sequitur, etiam nobis non 
volentibus, nisus ad motum apprehensum imitandum : uno oscitante, alii 
ad oscitandum excitantur. Quo nititur ars .legendi cogitationes" seu ars 
detegendi phantasiae repraesentationes, prout se motibus 
nervorum et musculorum ad extra manifestant. Atque ex facilitate, qua 
apprehensionem sequuntur motus, explicatur etiam mira vis phantasiae 
in organismum, quae tanta esse potest, ut morbus, quo quis affectum 
se esse vehementer imaginatur, revera producatur. Repraesentatio enim 
phantasiae non tantum producit motum extrinsecus visibilem membro- 
rum, sed etiam intra organismum immutationem efficit agendo in ner- 
vos vasomotores. Omnibus notum est quorundam ciborum imaginatio- 
nem glandulae salivatis contractionem effusionemque salivae efficere. 

Motus spontanei distingui possunt in instinctivos et acquisitos et 
voluntarios. Motus ins tincti vi procedunt ex aestimativa, cuius cogni- 
tionem sequitur actus appetitus, quo vis motrix ad movendum deter- 
minatur. Motus acquisiti fundantur in dispositione speciali articula- 
tionibus insita. Hac dispositione producuntur sensationes tactiles, quae 
mediante aestimativa ducunt ad motus secundum illam dispositionem 
innatam exercitandos. Ita parvulum animal ad deambulandum et sal- 
tandum excitatur. Motus voluntarii eo contingunt, quod diversi 
motus acquisiti voluntarie speciali modo coordinantur. Haec coordinatio 
assuetudine associationis ita firmatur, ut etiam motus valde complexi 
(v. g. actus pulsandi organum) tandem quasi automatice exerceantur * 


| Cf. Frobes, Lehrb. der experiment. Psychologic II 391 sqq; Was mana, Die 
psychischen Fahigkeiten (ler Ameisen p. 103; Umig, Die Kunst des Gedankenlesens. 
Gredt, Elem. philos. I, Ed. 7. 

Ad 510sqq. S. Thomas: .Sed quaeritur, quare in appetitu sensitivo sunt 
duae potentiae appetitivae, scii, 1irascibilis et concupiscibilis, in appetitu 
autem rationali est unus tantum appetitus, scii, voluntas. Et dicendum est, quod 
potentiae distinguuntur secundum rationes obiectorum. Obiectum autem appetitivae est 
bonum apprehensum. Alio autem modo apprehendit bonum intellectus et sensus. Nam 
intellectus apprehendit bonum secundum universalem rationem boni; sensus autem 
apprehendit sub determinata ratione boni. Et ideo appetitus, qui sequitur apprehen- 
sionem intellectus, est unus tantum. Appetitus autem, qui sequuntur apprehensionem 
sensus, distinguuntur secundum diversam rationem boni apprehensi. Nam aliquid 
apprehensum per sensum, habet rationem boni appetibilis, inquantum est delectabile 
secundum sensum ; et ad hoc bonum ordinatur concupiscibilis. Aliquid autem habet 
rationem boni et appetibilis, inquantum perficitur delectabilibus, quasi habens facul- 
tatem ad libitum utendi eis; et ad hoc ordinatur irascibilis, quae est quasi pro- 
pugnatrix concupiscibilis. Et inde est quod animalia non irascuntur neque pugnant 
nisi propter delectabilia, id est propter cibos et *Yenerea (In De an. III lect. 14 
n. 803 sq.; cf. lect.4 fin.; Ver. 22, 4; 25, 1 et 2; II Dist. 24, 2 a. 1; III Dist. 26, 1 a. 2; 
Malo 8, 3; S. th. I 80, 2; 81, 2). 

Ad 512. Aristoteles .ponit esse duo principia motus [localis in animalibus].... 
Scii, [movent] intellectus comprehendens sub se phantasiam, et appetitus. . . . Intellec- 
tus qui movet,... est intellectus practicus, qui. . . speculatur veritatem propter opera- 
tionem ..., [qui dicitur] movere, quia scii, eius principium, quod est appetibile, movet. 
Et [hoc] intelligendum est etiam de phantasia, quia... non movet sine appetitu.... 
Haec duo moventia [intellectus cum phantasia et appetitus] reducuntur in unum, 
quod est áppetibile (tÒ ópskrÓv yàp kxivei, kai Ói1à TOUDTO [f| OÓtàvoia kivei, ÒTI üpyr) 
übt] OT TÒ OpekTOÓv. kai rn qavraoia ðt óTrav kivP), obo Kivei &vev ópé£Eeo : De 
an. Ill 10, 433a 18. S. Thom. lect. 15 n. 818sqq.). — S. Thomas: ,Quamvis sensus 
et appetitus sint principia moventia in animalibus perfectis, non tamen sensus et 
appetitus, inquantum huiusmodi. sufficiunt ad movendum, nisi superadderetur eis 
aliqua virtus: nam in immobilibus animalibus est sensus et appetitus, non tamen 
habent vim motivam. Haec autem vis motiva non solum est in appetitu et sensu 
ut imperante motum ; sed etiam est in ipsis partibus corporis, ut sint habiles ad 
oboediendum appetitui animae moventis. Cuius signum est, quod quando membra 
removentur a sua dispositione naturali, non oboediunt appetitui ad motum * (S. th. 
I 78, 1 ad 4). — „Potentia motiva... est vis affixa musculis et fiervis (Ver. 22, 4 
ad 3). - .Imaginationi, si fortis fuerit, naturaliter oboedit corpus quantum ad aliqua. 
Puta ... casum de trabe in alto posita (S. th. III 13, 3 ad 3; cf. I 117, 3, arg. 3). 


SECTIO III. 


DE ANIMA INTELLECTIVA. 


E. Wasmann, Menschen- und Tierseele; Id., Instinkt und Intelligenz im Tier- 
reich; Id., Die psychischen Fiihigkeiten der Ameisen. Ha an, Philosophia nat. V 3. 
H. André, Der Wesensunterschied von Pflanze, Tier und Mensch. K. Bühler, 
Die geistige Entwicklung des Kindes. F robes, Psychologia speculativa, II. 


CAPUT fl. 
DE ANIMA INTELLECTIVA SECUNDUM SE. 


§ 1. De natura animae intellectivae. 


THESIS XLII: In homine, in eoque solo, inest anima intellectiva. Haec 
anima est substantia unicuique homini individualiter propria et spiri- 
tualis. 

513. St. qu. 1. Hominis nomine intelligimus animal illud, quod com- 
muni aestimatione tamquam specifice distinctum habetur a ceteris ani- 
malibus, eo quod ipsum solum intellectu seu ratione sit praeditum, cum 
in ceteris animalibus sensitiva tantum insit cognitio, quae proinde tam- 
quam bruta habentur, cum homo animal dicatur rationale. Materia- 
listae nituntur quidem oblitterare specificam distinctionem inter homi- 
nem et brutum, et aliqui recentes psychologi de beluino loquuntur 
intellectu. Omnino tamen communiter specifica distinctio admittitur 
inter animal rationale seu hominem et animal irrationale seu brutum. 

2. Intellectus est potentia cognoscitiva, quae essentias rerum co- 
enoscit tam absolutas quam relativas, ac proinde ipsas relationes per- 
spicit rerum inter se, ut relationem effectus ad causam, medii ad finem ; 
quae conceptus formulát universales, iudicat, ratiocinatur et ratiocinando 
pervenit ad cognoscenda etiam ea, quae sub cognitionem sensitivam 
nullo modo cadunt, ut causam primam et ultimum finem, et relationem 
actuum humanorum ad ultimum finem seu moralitatem. Anima in- 
tellectiva est principium seu radix intellectus. Hoc principium seu 
animam dicimus substantiam, et substantiam spiritualem. 

Animam dicimus substantiam. Quo contradicimus iis, qui .actuali- 
tatis theoriam" profitentur, qui destruunt substantialitatem | animae, 
quam in activitates suas resolvunt sine subiecto permanente (,Psycho- 
logia sine anima"). Theoriae actualitatis, iam ab Hume propositae, multi 
recentes inhaerent, quorum tamen plurimi, negato subiecto permanente 
individual!, subiectum aliquod absolutum  activitatum affirmant (mo- 
nismus). Contra hos in thesi nostra dicimus animam esse substantiam 
unicuique homini individualiter propriam. Ex recentibus, qui theoriam 
actualitatis propugnant, nominentur Wundt et James (1842— 1910). 

Animam dicimus spiritualem substantiam. Substantiae dividuntur 
in compositas et simplices. Substantiae sunt compositae essentialiter, 
ex partibus essentialibus: ex materia et forma: et integraliter, ex 
partibus quantitativis. Substantiae sunt simplices essentialiter, i. e. non 
compositae ex materia et forma; et integraliter, i. e. inextensae. Sub- 
stantiae compositae sunt corpora, substantiae simplices sunt spiritus. 
sed haec divisio respicit substantias completas. Substantia aliqua in- 
completa seu partialis est spiritus, si non est materia neque in esse 
a materia dependens. Nam materia est illa pars substantiae, qua sub- 
stantia est corpus seu corporea. Ita animam  intellectivam dicimus 
spiritualem tamquam independentem in esse a materia. Quare non est 
purus spiritus, cum sit substantia incompleta et ex natura sua forma 
corporis. Eodem modo etiam accidentia dicimus spiritualia tamquam 
a materia independentia. Sed in ordine accidentium  independentia a 
materia significat independentiam ab extensione seu esse inextensuin. 
Nam extensio est primum accidens corporis. Cetera accidentia omnia 
corporea corpori conveniunt mediante extensione, ac proinde extensa 
sunt. Accidens autem inextensuin est spirituale. At in ordine sub- 

stantiali, si agitur de partibus substantialibus, de partibus essentiali- 
bus substantiae, esse inextensum nondum arguit spiritualitatem: Anima 
brutorum perfectorum est inextensa, et tamen non est spiritualis, cum 
a materia et a corpore dependeat in esse. Sed substantia completa, 
si est inextensa, est spiritualis. Haec substantia neque est composita 
ex materia et forma, quia ex hac compositione necessario resultat 
extensio. — Spiritualitatem animae intellectivae negant Materialistae, 
qui dicunt animam humanam esse corpus aliquod subtilius (Demo- 
critus, Empedocles [495—435J), aut proprietatem corporis (Hobbes 
[1588— 1679], Lamettrie [1709— 1751], Holbach [1723— 1789], Büch- 
ner [1824—1899]), aut effectum corporis: cogitationes sunt secretiones 
seu phosphorescentia cerebri (Cabanis [1757— 1808], C. Vogt [1817 
ad 1895], Moleschott [1822— 1893 ]). 


514. Prob. th. I p. (In homine inest anima intellectiva). — In vivente 
corporeo, in quo inest intellectus, inest etiam anima intellectiva. At- 
qui in homine inest intellectus. Ergo. 

Mai. ex eo patet, quod anima intellectiva est principium substantiale 
intellectus. 

M in. probatur ex testimonio conscientiae. Constat in nobis, qui homi- 
nes sumus, inesse intellectum, i. e. potentiam  cognoscitivam, quae es- 
sentias rerum cognoscit, relationes perspicit rerum inter se, conceptus 
formulát universales, iudicat, ratiocinatur et ratiocinando pervenit ad 
cognoscenda etiam ea, quae sub cognitionem sensitivam nullo modo 
cadunt. Hoc factum conscientiae ex tota Logica manifestatur, et prae- 
sertim ex iis, quae de universalibus sunt disputata. Quod autem at- 


tinet relationem effectus ad causam, medii ad finem, ulterius explicabi- 
tur in Metaphysica. 


Prob. II p. (In solo homine inest anima intellectiva). — Si in ani- 
malibus, quae vulgo habentur ut bruta, non inest intellectus, in solo 
homine inest anima intellectiva. Atqui in animalibus brutis non inest 
intellectus. Ergo. 

Mai. ex eo patet, quod cetera viventia, plantae, nulla cognitione, 
ne sensitiva quidem, praedita sunt; cf. n. 457. 

Prob. min. Arg. I. Animalia, quae a) non cognoscunt relationes et 
b) ignorant supersensilia, non sunt praedita intellectu, ut patet ex statu 
quaestionis. Atqui animalia bruta a) non cognoscunt relationes: quam- 
quam sensitive et concrete res relatas cognoscunt, ignorant tamen 
ipsas relationes effectus ad causam, medii ad finem, ut multiplex ex- 
perientia docet, b) Animalia bruta ignorant supersensilia; nullus enim 
in animalibus apparet sensus religionis et moralitatis. Ergo. — Ad 
a) haec notentur: Animalia bruta ignorant, in quo consistat essentia 
relationis causalitatis et habitudinis medii ad. finem, ac proirtde neque 
percipiunt, quo modo res inter se conectantur in ratione causae et 
effectus, medii et finis, neque rationem sibi reddere possunt, cur haec 

res illum effectum producat, et cur hoc medium sit aptum ad hunc 
finem. Quare si apte ad finem agunt, semper ex instinctu agunt et ex 
associatione perceptionum sensilium. Possunt enim discere aliquid, at 
non ex eo, quod perveniunt ad perspiciendam habitudinem causae ad 
effectum et medii ad finem, sed ex mera associatione perceptionum (ex 
assuetudine). luvat quaedam facta afferre: Formica numquam terram 
congerit ad mei attingendum, quamquam facile hoc posset, et quam- 
quam propter alios fines ex instinctu hoc revera facit. Canis in horto 
inclusus ianuam non aperit, etsi facile posset; et cum aliquando casu 
pervenit ad ianuam aperiendam, exinde non discit ianuam aperire; hoc 
non discit nisi multis repetitionibus, i. e. associatione perceptionum sen- 
silium. Simiae quidem instrumentis utuntur quasi artificiose ad aliquid 
atüingendum. Ita utuntur baculo. Sed hic modus agendi intra limites 
continetur aestimativae horum animalium ; etiam in silva ramis utuntur 
ad poma attingenda. Multa etiam, quae simiae agunt quasi ratione 
utentes, ex nisu explicantur, quo ducuntur ad hominum actiones imitan- 
das. Modum agendi simiarum ex intellectu non procedere etiam ex- 
perimentis ostendi potest: Disposita serie capsularum, in quarum una 
cibus absconditur, ita quidem, ut subsequentibus experimentis semper 
in subséquente capsula cibus inveniatur, simiae in quaerendo cibo ab- 
scondito numquam perveniunt ad hoc successionis principium intelligen- 
dum, cum pueruli post 3—5 experimenta hoc intelligant. — Ea quae 
bruta ‘aptissime agunt ex instinctu aut ex perceptionum sensilium 
associatione, etiam tunc agunt, cum propter specialem aliquam circum- 
stantiam inepta sunt (ita apis iugiter mei favo infundit etiam pertuso 
receptaculo); id quod iterum ostendit animalia non agere ex cognitione 
relationis inter medium et finem. 

Arg. II. Animalia, quae non loquuntur, i. e. non manifestant signis ad 
placitum conceptus suos universales horumque conexiones seu iudicia, 
cum tamen praedita sint organis aptis ad loquendum et nisum habeant 
naturalem ad manifestandas signis sensilibus affectiones suas internas, 
non sunt praedita intellectu. Atqui animalia bruta non loquuntur, plu- 
rima tamen habent organa ad loquendum apta et nisum naturalem 
ad affectiones suas manifestandas. Ergo. 

Ad mai. Animalia, quae non manifestant conceptus universales neque 
horum conexiones, cum tamen habeant organa, quibus possunt mani- 
festare affectiones suas, et nisum ad eas manifestandas, non formulant 
conceptus universales neque iudicia, i. e. carent intellectu. 

M inoris 1. p.: animalia non loqui, ex experientia patetl; non enim 
emittunt nisi signa naturalia, quibus affectiones suas sensiles concretas 
manifestant, quo patet etiam minoris 2. p., 1. e. bruta habere organa 


| Quaedam animalia, ut psittacus, hominum voces imitantur, minime tamen lo- 
quuntur, cum non loquatur nisi qui signis ad placitum suos conceptus et sua iudicia 
profert. 

apta ad loquendum et nisum naturalem ad manifestandas affectiones 
suas. 


Prob. III p. (Anima intellectiva est substantia unicuique homini in- 
dividualiter propria). — Anima, speciatim anima intellectiva, non potest 
resolvi in activitates suas; anima est substantia permanens. Reflexione 
in nosmetipsos non experimur activitates et affectiones sine subiecto, 
sed immediate experimur subiectum his statibus affectum; non ex- 
perimur separatas cogitationes, sed Ego cogitans. Ita iam statim ap- 
prehendimus concrete et implicite substantiam cogitantem seu sub- 
stantiam animae. Sed mox etiam distinguimus subiectum permanens 
a statibus suis transeuntibus, i. e. cognoscimus substantiam  abstracte 
et explicite tamquam sub statibus permanentem ab eisque distinctam. 
Et hoc duplici via: 1. quatenus nobis conscium fit idem subiectum ex 
uno statu in alium transire; 2. quatenus ope memoriae cognoscimus idem 
subiectum per diuturnum tempus, immo per totam vitam nostram per- 
manere. Anima intellectiva est etiam substantia unicuique homini 
individualiter propria. Nam homo se cognoscit non tantum tamquam 
Ego cogitans, sed etiam tamquam corpus sentiens, distinctum ab om- 
nibus aliis corporibus, speciatim ab omnibus aliis hominibus, qui etiam 
ipsi se cognoscunt tamquam Ego cogitantia et corpora Ssentientia. 
Anima humana unicuique igitur homini individualiter propria est. 
Ipsa cum corpore unam constituit substantiam, unum subiectum 
ultimum omnium statuum conscientiae, quamquam status conscientiae 
spirituales: intellectiones et volitiones immediate in sola anima spiri- 
tuali insunt. 

Facta, quae ,reduplicatio personalitatis" et ,mutatio personalitatis" 
dicuntur, nihil probant contra Ego permanens et contra substantiam 
animae permanentem. Ego" apparet reduplicatum et mutatum ex 
morbido defectu memoriae, quae meminit activitatum et statuum prae- 
teritorum, sed horum iam non meminit tamquam statuum, quos ha- 
buerit ipsum subiectum cognoscens, et ita hoc apparet ut mutatum, 
seu Ego apparet ut aliud et alienum. 


Prob. IV p. (Anima intellectiva est substantia spiritualis). — Animam 
intellectivam dicimus spiritualem tamquam in esse independentem a ma- 
teria. Hanc autem independentiam animae a materia probamus ex 
independentia intellectus a materia seu ab extensione: Intellectus 
cognoscit essentias rerum abstracte. ^ Abstrahit a concreta extensione, 
quae realiter a parte rei in corpore inest. [Ipsam hanc extensionem 
abstracte secundum essentiam suam cognoscit inextenso modo, abs- 
trahendo a determinata magnitudine, figura, positione etc., quae ex- 
tensioni a parte rei conveniunt. Sed haec cognitio necessario est in- 
extensa, ac proinde intellectus est inextensus seu independens ab ex- 
tensione et a materia. Quare etiam anima intellectiva, radix huius 
intellectus, a materia independens est seu spiritualis. 

5315. Coroll. 1. Ergo anima humana est substantia realiter distincta 
a corpore. — Esse realiter distinctum a corpore, quod iam competit 
omni animae et formae substantiali, speciali ratione tribuendum est 
animae humanae, quia substantia spiritualis est. 

2. Ergo anima humana est substantia inextensa seu quantitative 


simplex. — Etiam haec proprietas, quam omni animae perfectiori 
vindicavimus (th. XXVII), speciali ratione convenit animae humanae 
spirituali. Qualis sit simplicitas animae, cf. n. 531, 1. — Animam 


humanam etiam essentialiter seu quoad essentiam simplicem esse per 
se patet, cum sit forma. 


516. oni. Contra I p. vide n. 545. 


Contra II p. 1. Si bruta multa agunt apte ad finem et multa etiam addiscunt 
propria experientia, non in solo homine inest anima intellectiva. Atqui bruta multa 
agunt apte ad finem et multa etiam addiscunt propria experientia. Ergo. — Resp. 
Dist. mai.: Si multa agunt apte ad finem ex instinctu et multa discunt associatione 
perceptionum sensilium tantum, nego; si multa agunt apte ad finem et multa ad- 
discunt ex perspecta habitudine causae ad effectum, medii ad finem, conc. Contra- 
dist. m in. 

2. Atqui bruta habitudinem causae ad effectum, medii ad finem perspiciunt. Probo. 
Qui instrumentis utitur, perspicit habitudinem causae ad effectum, medii ad finem. 


Atqui bruta quaedam instrumentis utuntur. Ergo. — Resp. Dist. mai.: Qui instru- 
mentis utitur, inquantum hoc continetur intra ambitum aestimativae speciei suae, 
nego; .. . inquantum hoc est extra ambitum aestimativae, conc. Contradist. min. 


Contra III p. (ad mentem James). 1. In Psychologia nihil ponatur, nisi quod, 
sine ratiocinio deductivo, colligitur ex experientia interna. Atqui substantia animae 
non colligitur ex experientia. Ergo. — Resp. Dist. mai.: In Psychologia rationali, 
nego; in Psychologia experimental!, transeat (quia haec Psychologia, etsi est .scientia 
quia tamen ab omni deductione vix abstinere potest). Dist. min.: Exsistentia sub- 
stantiae seu exsistentia alicuius subiecti permanentis non colligitur ex experientia. 
nego; distincta cognitio essentiae huius subiecti non colligitur ex experientia sine 
ratiocinio aliquo deductivo, conc. Dist. consq.: In Psychologia rationali non est po- 
nenda anima, nego; in Psychologia experimental!, snbdist.: Non est ponenda ex- 
sistentia alicuius subiecti permanentis, nego; huius subiecti essentia non est accurate 
determinanda ope ratiocinii deductivi, conc. — Cf. thés. LII. 

2. Atqui per experientiam neque exsistentia attingitur alicuius principii substan- 
tialis permanentis. Probo. Experientia, qua non manifestatur nisi successio cogita- 
tionum, non attingitur exsistentia alicuius principii cognitionis substantialis per- 
manentis. Atqui experientia non manifestatur nisi successio cogitationum. Ergo. — 
Resp. Dist. mai.: Experientia, qua non manifestatur nisi successio cogitationum sine 
subiecto permanente, conc.;; qua manifestatur successio cogitationum et subiectum 
permanens cogitationum, nego. Contradist. min. 

3. Atqui exsistentia huius subiecti permanentis seu permanentia roü Ego est 
mere apparens seu phaenomenalis. Probo. Permanentia toù Ego, quae eo explicatur, 
quod omnis cogitatio in ortu suo sibi appropriát cogitationem praecedentem, est mere 
phaenomenalis. Atqui permanentia Tov Ego eo explicatur, quod cogitatio omnis in 


ortu suo sibi appropriai cogitationem praecedentem. Ergo. — Resp. Dist. mai.: Quae 
ita explicatur sine subiecto permanente, conc.; quae ita explicatur supposito subiecto 
permanente, conc. Contradist. min. — Praesens cogitatio non sibi appropriát prae- 


cedentem nisi eo, quod est Ego permanens, quod cognoscit cogitationes omnes sibi 
succedentes suas esse. 


Ad 514. Aristoteles .ostendit causam, quare animalia agunt et patiuntur 
secundum phantasiam ; et dicit, quod phantasiae "cimmanent idest perseverant, etiam 

abeuntibus sensibilibus, et sunt similes sensibus secundum actum. Unde sicut sensus 
secundum actum movet appetitum ad praesentiam sensibilis, ita et phantasiae in ab- 
sentia sensibilis. Et propter hoc dicit, quod animalia multa operantur secundum 


pnantasias. .. . | Alia quidem, quia omnino non habent intellectum, sicut 
bestiae, alia vero, quia habent intellectum velatum sicut homines. Quod contingit 
tripliciter. Quandoque quidem ex aliqua passione. ... Quandoque autem accidit ex 


aliqua infirmitate, sicut patet in phreneticis vel furiosis. Quandoque autem in somno, 
sicut accidit in dormientibus! (xai ói1à tÒ &uuéveww Kai òuoiw eivai Tai  aio0rnoso!, 
TOÀÀAR KAT QÙTA TMTPATTEI TÙ ipa, rà uv OÓtà TÒ uñ £xeiv voOv, oiov và Onpia, Trà 
6€ Óià TO é&mikaAUDTTEO001 TÓV vovv viote MAOI h vóooi rm Omvy, otov ot àvOpormotr: 
De an. Il] 3, 429 a 4. S. Thom. lect. 6 n. 669sq.). — S. Thomas: .Non intelligunt 
[bruta] neque ratiocinantur. Quod ex hoc apparet, quia omnia animalia eiusdem 
speciei similiter operantur, quasi a natura motae et non ex arte operantes: omnis 
enim hirundo similiter facit nidum, et omnis aranea similiter telam“ (C. g. 1182; 
cf. 66; S. th. I 75, 3). Cf. text, ad 460 543. 

Aristoteles diserte ponit animam esse substantiam: üvaykaiov Tv wuyrnv 
ovoiav civari. . : Dean. Il 1, 412a 19. Cf. S. Thom. lect. 1 (cit. ad 530). — .Ostendit 
[Philosophus] naturam intellectus possibilis... Primo..., quod intellectus pos- 
sibilis non est aliquid corporeum vel commixtum ex rebus corporalibus..., 
ex hoc scii, quod intellectus omnia cognoscit. Et hoc est quod addit ,Hoc autem est, 
ut cognoscat quasi dicat Sicut Anaxagoras posuit intellectum esse immixtum ad 
hoc ut imperet, ita oportet nos ponere intellectum esse immixtum ad hoc ut co- 
gnoscat [Avüàykn àpa, ¿nei mavta voci, àutyr] eivai «TOv. vobv^, wonep onoiv Avača- 
yòpa , iva Kkpatr, rovbto OÓ é&oTiv iva yvopiZn: De an. Ill 4, 429 a 18], Quod quidem 
tali ratione apparet. Omne enim quod est in potentia ad aliquid et receptivum eius, 
caret eo ad quod est in potentia et cuius est receptivum ...; sed intellectus noster 
sic intelligit intelligibilia, quod est in potentia ad ea et susceptivus eorum, sicut 
sensus sensibilium ; ergo caret omnibus illis rebus, quas natus est intelligere. Cum 
igitur intellectus noster natus sic intelligere omnes res sensibiles et corporales, necesse 
est, quod careat omni natura corporali, sicut sensus visus caret omni colore, propter 
hoc quod est cognoscitivus coloris. Si enim haberet aliquem colorem, ille color pro- 
hiberet videre alios colores. Sicut lingua febricitantis, quae habet aliquem humorem 
amarum, non potest recipere dulcem saporem, sic etiam intellectus, si haberet ali- 
quam naturam determinatam, illa natura conaturalis sibi prohiberet eum a cogni- 
tione aliarum naturarum. Et hoc est quod dicit: ,Intus apparens enim prohibebit 
cognoscere extraneum et óObstruet | idest impediet intellectum et quodammodo velabit 
et concludet ab inspectione aliorum. Et appellat intus apparens aliquid intrinsecum 
conaturale intellectui, quod dum ei apparet, semper impeditur intellectus ab intel- 
ligendo alia, sicut si diceremus, quod humor amarus esset intus apparens linguae 
febricitantis. Concludit autem ex hoc, quod non contingit naturam intellectus esse 
neque unam', idest nullam determinatam, sed hanc solam naturam habet, quod est 
possibilis respectu omnium. Et hoc quidem contingit intellectui, quia non est co- 
enoscitivus tantum unius generis sensibilium, sicut visus vel auditus, vel omnium 
qualitatum et accidentium sensibilium communium vel propriorum, sed universaliter 
tutius naturae sensibilis. Unde sicut visus caret quodam genere sensibilium, ita 
oportet, quod intellectus careat tota natura sensibili. . . . Deinde .. . ostendit, quod 
intellectus non habet organum corporale..., concludens ex praedictis, 
quod, si intellectus noster ad hoc quod cognoscat omnia, oportet quod non habeat natu- 
ram aliquam determinatam ex naturis rerum corporalium, quas cognoscit, eodem modo 
rationabile est, quod non .misceatur &Corpori idest quod non habeat aliquod organum 
corporale, sicut habet pars animae sensitiva: quia si erit aliquod organum corporale 
intellectui, sicut est parti sensitivae, sequetur quod habeat aliquam naturam determi- 
natam ex naturis rerum sensibilium [ðið ovó& ueuix0at £bAOoyov aboTÓV TY owuaTı: 429 
a 24].... Manifestum est enim, quod potentia animae, quae est actus alicuius organi, 
conformatur illi organo, sicut actus susceptibilis. Neque refert quantum ad actum 

potentiae, utrum ipsa potentia habeat aliquam qualitatem sensibilem determinatam 
aut organum, cum actus non potentiae sit solum, sed compositi ex potentia et organo 
corporeo. ... [Quae sequuntur, vide infra ad 543.) Sed horum occasione verborum 
[scil. intellectus est feparatus — quidam intantum decepti sunt ut ponerent intellectum 
possibilem esse a corpore separatum, sicut una de substantiis separatis (et sic animam 
intellectivam non esse substantiam singularem unicuique homini individualiter pro- 
priam]. Quod quidem omnino impossibile est. Manifestum est enim, quod hic homo 
intelligit. Si enim hoc negetur, tunc dicens hanc opinionem non intelligit aliquid, 
et ideo non est audiendus: si autem intelligit, oportet quod aliquo formaliter in- 
telligat. Hic autem est intellectus possibilis, de quo Philosophas dicit: ,Dico autem 
intellectum quo intelligit et opinatur ánima (h. c. 4, 429 a 23]. Intellectus ergo pos- 
sibilis est, quo hic homo, formaliter loquendo, intelligit . .. Sed impossibile est 
illud, quo aliquid operatur formaliter, separari ab eo secundum esse.... Quia nihil 
agit nisi secundum quod est actu. Sic igitur aliquid formaliter operatur per aliquid, 
si cum eo sit actu. Non autem fit aliquid cum aliquo ens actu, si sit separatum 
ab eo secundum esse.... Mirum est autem quomodo tam leviter erraverunt, ex 
hoc quod dicit quod intellectus est separatus, cum ex littera sua huius rei habeatur 
intellectus, dicitur enim separatus intellectus quia non habet organum, sicut sensus. 
Et hoc contingit propter hoc, quia anima humana propter suam nobilitatem super- 
greditur facultatem materiae corporalis, et non potest totaliter includi ab ea. Unde 
remanet ei aliqua actio, in qua materia corporalis non communicat. Et propter hoc 
potentia eius ad hanc actionem non habet organum corporale, et sic est intellectus 
separatus! (S. Th oro., In De an. Ill lect. 7 n. 677 679 sqq. 684 sq. 689 sq. 699; cf. I 
lect. 2 n. 19sq.). — S. Thomas: ,Intellectuale principium . .. habet operationem per 


se cui non communicat corpus [v. text, ad 543]. Nihil autem potest per se operari 


nisi quod per se subsistit. ... Relinquitur igitur animam humanam .. . esse aliquid 
incorporeum et [substantiam, scii, aliquid (h. 1., sed cont.)] S$ubsistens (S. th. I 75, 2; 
cf. Pot. 3, 9 et 11; Spir. creat, a. 2; Q. d. an. a. 1 et 14; C. g. Il 50sq. 68 fin.; Comp. 
79). — ,Intellectum esse unum omnium hominum omnino est fmpossibile (S. th. I 


76, 2; cf. II Dist. 17, 2a. 1; C. g. II 73 75; Spir. creat, a. 9; Q. d. an. a. 3; De unit 
intell.; Comp. 85). Cf. text ad 518 525 530. 


Ad 515. Cf. S. Thom., I Dist. 8, 5a. 2; C. g. II 65; S. th. I 75,1 et 5; 50, 2; 


Spir. creat, a. 1; Q. d. an. a. 6; Qdl. III a. 20; Op. De subst. sep. c. 7 (ed. Mandonnet, 
c. 5 post med.); Ente et ess. c. 5. 


THESIS XLIII: Una est anima humana, quae simul est intellectiva 
et sensitiva et vegetativa. 


517. St. qu. 1. Homo vivit non tantum vita intellectiva, sed etiam 
sensitiva et vegetativa. Cum igitur etiam vita vegetativa et sensitiva 
reducenda sit ad principium aliquod substantiale a corpore distinc- 
tum (cf. n. 436sqq. 454 sqq. 465, 1), iam quaeritur, utrum illud prin- 
cipium sit ipsa anima intellectiva, quae proinde esset simul sensitiva 
et vegetativa, an admittenda sint principia specialia realiter distincta 
ab anima intellectiva. 

2. Plato dicitur tres animas in homine posuisse: Aóyov, &rmi0vpgiav, 
Ovuóv. Sed non constat, utrum Plato has animas realiter an virtualiter 
tantum ddistinxerit. Quidam tamen Gnostici et aliqui Platonici medii 
aevi tres in homine animas asserunt. Multi Gnostici et Manichaei ho- 
minem ex tribus principiis: corpore et duabus animis, quarum altera 
bona, altera mala sit, constitutum dicunt (trichotomismus). Apollinaris 
(310—390), Occam (c. 1300— 1349), Günther (1785— 1861), Baltzer 

(1803— 1871) in homine duas ponunt animas realiter inter se distinc- 
tas: intellectivam et sensitivam. 


518. Prob. th. In umo vivente, quod vivit vita intellectiva et sen- 
sitiva et vegetativa, una tantum inest anima, quae simul est intel- 
lectiva et sensitiva et vegetativa; pluribus enim animis plura con- 
stituerentur viventia. Atqui homo est unum vivens, quod vivit vita 
intellectiva et sensitiva et vegetativa. Ergo. 

Prob. min. ex testimonio conscientiae. Idem homo, qui reflexione 
intellectus se percipit tamquam subiectum intelligens, similiter intel- 
lectu, mediante tactu et sensu communi, se percipit etiam tamquam 
corpus sentiens et vegetans, i. e. tamquam corpus, quod sentit et nu- 
tritur et crescit. 


519. Schol. 1. Pugna intestina, quam experimur in nobis, cum ap- 
petitus sensitivus inclinatur in bonum sensile, oppositum bono spirituali, 
in quod inclinatur voluntas, non tantum non ostendit animam sensi- 
tivam realiter distingui ab intellectiva, sed luculenter utriusque uni- 
tatem manifestat. Conscientia enim teste experimur idem subiectum 
oppositis inclinationibus trahi, non vero duo subiecta, alterum adversus 
alterum pugnansl. 

2. Quomodo triplex vita in homine se habeat inter se.— 
Vita vegetativa est quasi substratum sensitivae, sensitiva intellectivae, 
ex quo declaratur mutuus influxus, quem exercent inter se. 

Vitam sensitivam quasi substerni intellectivae patet ex dependentia 
intellectus a phantasia. Inde laesio cerebri, quod est organum phan- 
tasiae, usum rationis impedit et insaniae statum producit. 

Vita vegetativa est sensitivae substratum. "WVegetatione enim nutri- 
untur organa sensuum, eft nutritur organismus totus. Activitate autem 
sensitiva, ad quam pertinet etiam actio appetitus sensitivi et mu- 
sculorum motus, inde secutus, alteratur et exhauritur organismus, et 
alterantur ipsa organa sensuum. Hic nexus physiologice etiam et 
anatomice manifestatur ex eo, quod systema nerveum cerebrospinale, 
quod vitae sensitivae praeest, fibris nerveis coniungitur sympathico, a 
quo dependet vita vegetativa. Ex hac habitudine declaratur mutuus 
influxus vitae vegetativae in sensitivam, et viceversa. Deficit vita 
sensitiva, cum organa convenienter iam non nutriuntur; ita ex anaemia 
aliquis conscientiae usu destituitur, cerebro iam non convenienter enu- 
trito. Contra, impeditur vita sensitiva ex intensa activitate vegetativa: 
post coenam ratio minus expedita est, propterea quod phantasiae actio 
ex ciborum digestione aliquod impedimentum patitur. Ex eo enim, 
quod totus organismus nunc occupatur in concoquendis assimilandisque 
cibis, cerebrum seu phantasiae organum indispositum' redditur et im- 
peditur, quominus convenienter deserviat virtuti sensitivae. At iterum 


| Tongiorgi. Instit. philos.5: Psychol, n. 119. 

viceversa intensa activitas sensitiva impedit processum vitae vege- 
tativae: indiscreta mentis exercitatio, quippe quae iugiter dependeat 


a phantasiae activitate, potest turbare vitae vegetativae processum et 
stomachi morbum causare. 


520. Obi. 1. Anima praedita appetitu sensitivo multipliciter opposito appetitui 
rationali, non est una. Atqui anima humana est anima praedita appetitu sensitivo 
multipliciter opposito appetitui rationali. Ergo. — Resp. Dist. mai.: Non est una anima 
praedita duplici appetitu, nego; non est una anima non praedita duplici appetitu, 
conc. Contradist. min.: Est una anima praedita duplici appetitu, conc.; non praedita 
duplici appetitu, nego. 

2. Atqui non datur anima una praedita duplici appetitu illo. Probo. Haec anima 
esset anima spiritualis praedita appetitu sensitivo. Atqui non datur anima spiritualis 
praedita appetitu sensitivo. Ergo. — Resp. Dist. mai.: Praedita appetitu sensitivo, 
qui convenit animae, prout est in corpore, conc.; qui convenit, prout est separata, 
subdist.: convenit forrnaliter, nego; radicaliter, conc. Contradist. m in. 


Ad 518. Aristoteles non solum definitione animae innuit animae humanae 
unitatem (De an. II 2, 414 a 12 [v. ad 416]), sed satis diserte eam tradit agendo de 
diversis potentiis seu partibus animae: De an. II 3, 414 b 28sqq.; cf. S. Thom. 
lect. 5 (v. utrumque text, supra ad 456). — S. Thomas: ,lpse idem homo est qui 
percipit se intelligere et entire (S. th. I 76, 1; cf. ib. a. 3; Comp. 90; Q. d. an. a. 11; 
Pot. 3, 9 ad 9). — ,Diversae vires quae non radicantur in uno principio, non im- 
pediunt se invicem in agendo.... Videmus autem quod diversae actiones animae 
impediunt se: cum enim una est intensa, altera remittitur. Oportet igitur quod istae 
actiones, et vires quae sunt earum proxima principia, reducantur in unum principium. 
Hoc autem principium non potest esse corpus: tum quia aliqua actio est in qua non 
communicat corpus, scii, intelligere; tum quia, si principium harum virium et actionum 
esset corpus inquantum huiusmodi, invenirentur in omnibus corporibus, quod patet 
esse falsum. Et sic relinquitur quod sit principium earum forma aliqua una, per 
quam hoc corpus est tale corpus. Quae est anima. ... Et sic non sunt in nobis 
plures &nimae (C. g. II 58; cf. S. th. I 76, 3). 


APPENDIX: DE SOMNO ET SOMNIO. 


521. Notio somni. Somnus est interruptio plus minusve perfecta vitae 
sensitivae. Secundum Aristotelem definitur: ,ligatio sensus éómmunis 

Organa sensuum ipsa activitate sensitiva alterantur et exhauriuntur. 
Quae alteratio et exhaustio speciatim cerebri seu organi sensus com- 
munis est dispositio adducens sensuum ligationem. Et licet in somno 
omnes sensus sint ligati seu plus minusve impediti, ligatio tamen, 
quae somnum constituit, speciatim cadit super sensum communem. 
Probatur hoc 1. ex eo, quod sensus communis ligatio est causa liga- 
tionis ceterorum sensuum omnium: a) est causa ligationis sensuum 
externorum; hoc ostenditur a priori, quia sensus externi a coniunc- 
tione cum sensu communi vim suam sensitivam deducunt; et constat 
etiam a posteriori, nam ex defatigatione et gravitate capitis descendit 
ligatio ad sensus externos; b) est causa ligationis ceterorum sensuum 
internorum, cum hi a sensu communi materiam suam desumant et ad 
activitatem | excitentur. 2. Probatur ex eo, quod in somno interdum 
ceteri sensus non sunt ligati, sed in activitate valde intensa: a) Sen- 

sus interni non sunt ligati, cum dormientes somniamus, b) Externos 
sensus non esse ligatos ostenditur ex eo, quod dormientes sensiliter 
irritati reagunt (sensationes inconsciae aut imperfecte consciae). Sen- 
suum externorum activitas in somnambulis et in iis, qui in somno 
hypnotico sunt constituti, intensissima est. Quare in eo, quod est non 
esse sui compotem sensiliter, ac proinde etiam . intellectualiter (nam 
conscientia sensitiva est fundamentum intellectivae), consistit ratio somni. 
Exinde provenit defectus libertatis et 1imputabilitatis moralis ın dor- 
mientibus, qui, licet quandoque intellectualiter agant et recte ratio- 
cinentur, semper tamen carent libertate, saltem perfecta, quia num- 
quam perfecte sui compotes sunt * 


522. Divisio somni. — Somnus dividitur ratione causae, a qua pro- 
ducitur, in naturalem et artificialem. Somnus naturalis est, qui 
defatigatione et exhaustione systematis nervei et musculorum produci- 
tur, cuius finis est restauratio virium vita sensitiva consumptarum. 
Per somnum enim vita vegetativa vehementius peragitur, quiescente 
vita sensitiva. Somnus artificialis producitur, cum artificialiter systema 
nerveum ita alteratur, ut sequatur somnus, quod fit agendo in cere- 
brum, aut immediate ope chloroformii, spiritus vini aliarumque sub- 
stantiarum soporiferarum, aut mediate mediantibus impressionibus uni- 
formibus in sensus externos, vel etiam solo imperio dormiendi seu 
suggestione. Hoc modo producitur somnus hypnoticus seu hypnosis. 
Impressiones enim uniformes disponunt ad somnum, ut experientia docet, 
atque in perceptione imperii dormiendi inest vis dispositiva ad somnum. 


523. Notio somnii. — Repraesentationes phantasiae ceterorumque sen- 
suum internorum, immo et intellectus, quibus adiunguntur variae ap- 
petitiones, quae ligato sensu communi in somno contingunt, vocantur 
somnia. Hae repraesentationes evolvuntur secundum leges associationis. 
Causantur vero a) ab impressionibus habitis ante somnum ; b) a sen- 
sationibus externis inconsciis, aut imperfecte consciis, quae durante 
somno contingunt. Has sensationes phantasia saepe ita excipit, ut eas 
mirum in modum augeat, adiungendo alias imagines secundum legem 
associationis. [ta aliquis strepitum levem audiens putat tormentum 
bellicum emitti, et somniat de bello, c) Causantur causa interna physio- 
logica, ut pressione sanguinis. 

Cum repraesentationes et appetitiones per somnium habitae tantae 
virtutis fiunt, ut agant etiam in vim motricem, status exinde ortus 
vocatur somnambulismus. Hypnotismus est quidam somnam- 


| Frins, De actibus humanis n. 234 sqq. S. Thomas (S. th. I 84. 8 ad 2) 
negat hominem in somnio umquam recte ratiocinari. Distinctione opus est: insomnio 
contingit aliquando rectum ratiocinium materialiter et per accidens, non 
vero formaliter et per se, deficiente evidentia, quae haberi non potest sine conscien- 
tia perfecta. 

bulismus artificialis, in quo diversa somnia ab hypnotisante suggeruntur 
hypnotisato. Constat enim iam ex supra dictis somnia causari posse 
impressionibus et sensationibus ab extrinseco receptis. Atque hoc mirum 
in modum fit in hypnotisatis, qui somniant et agunt secundum ea, quae 
ab hypnotisante eis suggeruntur. 


Ad 521. Aristoteles: O yàp ýnvo 7à00 Tı Tob aio0nrikobD nuopiov &£oTiv, 
oiov ózouó kai àkivroia T1 .... qavepoóv TOivUV, ÓTI TODTOU (TOU KOIVOD aio0nrnpiov! 
¿oTi zà00 1] ^ypnyopoi kai ð vozvo : De somno et vig. 1, 454 b 9 et 2. 455 a, 25; 
cf. ib. b 8—13 ; 3, 458 a 28. Cf. S. Thom., S. th. 1 84, 8 ad 2; Ver. 28. 3 ad 6; IV Dist. 
9, a. 4 sol. 1. 


Ad 523. Aristoteles: QGavepóv Ori Tob ai00nrikoo u^v oTi TÒ ÉvurnviüXeiv, 
tovtov © n TÒ qavraoTikOÓv: De insomniis 1, 459 a 21 ; cf. ib. 458 b 24; 3, 462 a 
15—31; S. Thom., ut supra ad 521. 


§ 2. De unione animae humanae cum corpore. 


THESIS XLIV: Anima humana et corpus uniuntur ad constituendam 
unam naturam et unam substantiam. 


524. St. qu. 1. Natura est primum operationis principium intrinsecum 
seu essentia substantialis. Asseritur ergo in thesi ex anima et corpore 
unum conflari operationis principium primum seu substantiale. 

2. Ad tria systemata reduci possunt falsae sententiae ad explican- 
dum nexum inter animam humanam et corpus propositae: a) Systema 
influxus physici (Plato et Platonici, Cartesius, Storchenau [1751 
ad 1797], multi recentes): Corpus et anima ut substantiae completae 
coniunguntur agendo inter se. b) Systema occasionalism! (Male- 
branche, 1G38— 1715): Solus Deus agit actiones et animae et corporis 
ita, ut haec videantur agere inter se et dependere inter se. c) Systema 
harmoniae praestabilitae (Leibniz): Monades, ex quarum aggre- 
gatione constituitur corpus, et monas, quae est anima, immanenter tan- 
tum agunt, sed ita agunt secundum harmoniam ab initio a Deo prae- 
stabilitam, ut earum actiones perfecte inter se conspirent. Ad systema 
influxus physici reducitur sententia Tongiorgii, Palmierii aliorumque 
recentium, qui docent animam corpori uniri eo, quod anima, penetrando 
corpus, vires suas cum corporis viribus coniungat et quasi commisceat, 
et sententia Rosminii, qui statuit unionem animae sensitivae cum cor- 
pore fieri sensatione, qua anima sensitiva sensiliter percipiat corpus, 
unionem vero animae rationalis eo contingere, quod anima rationalis 
hanc sensationem intellectualiter percipiat. Haec sententia Rosminii in- 
fluxum physicum continet, quatenus corpus ageret in animam, excitando 
eam ad sui perceptionem (perceptio enim non fit, nisi obiectum per- 
cipiendum agat in subiectum), et anima mediante actione percipiendi 
uniretur corpori. 

3. In thesi speciatim dicitur animam et corpus uniri ad constituendam 
unam substantiam, propter eos, qui, negata doctrina scholastica de 
substantiis incompletis, putant ex anima et corpore tamquam ex duabus 

substantiis completis constitui unam naturam, seu unum operationis prin- 
cipium primum seu substantiale. Ita Tongiorgi, Palmieri aliique re- 
centes, qui ex eo, quod anima vires suas cum corporis viribus con- 
iungat et quasi commisceat, putant ex anima et corpore constitui 
unam naturam. 


525. Prob. th. I p. (Anima humana et corpus uniuntur ad constituendam 
unam naturam). — Anima sensitiva et vegetativa cum corpore unam 
constituit naturam. Atqui anima humana est sensitiva et vegetativa. 
Ergo. 

Min. patet ex th. XLHI, mai. ex eo, quod vegetatio et sensatio 
non sunt operationes spirituales, quae essent solius animae, sed sunt 
operationes organicae, quae immediate proficiscuntur ab organo ani- 
mato, 1. e. a composito ex anima et corpore, quod proinde constituit 
unum operationis principium seu unam naturam (cf. th. XXXII XXXIII 
XXXV). 


Prob. II p. (Anima humana et corpus uniuntur ad constituendam 
unam substantiam). — Ut ex duobus principiis una constituatur natura, 
necesse est, ut ex eis etiam constituatur una substantia. Atqui ex 
anima humana et corpore constituitur una natura, ut patet ex I p. 
Ergo. 

Prob. mai. Ut ex duobus principiis una constituatur natura, ita inter 
se coniungantur necesse est, ut ex utroque una numerice operatio 
egrediatur. Atqui hoc non obtinetur, nisi haec principia sint substan- 
tiae incompletae, quae ad invicem in unam substantiam coniungan- 
tur. Ergo. 

Mai. patetex conceptu naturae: Natura est principium operationis; 
quare ut habeatur una natura, necesse est, habeatur unum opera- 
tionis principium. — Prob. min. Si haec principia non coniunguntur 
ad invicem tamquam substantiae incompletae, utrumque est substantia 
per se solum in se subsistens. Atqui quod est per se solum in se 
subsistens, tamquam sui iuris, etiam per se operatur, neque constituit 
cum altero unum principium operationis. Ergo. 


526. Coroll. 1. Ergo anima humana est substantia incompleta. Est 
tamen anima humana incompleta in ratione speciei tantum, quia est 
substantia spiritualis. 

2. Ergo reicienda sunt systemata influxus physici, occasionalismi, 
harmoniae praestabilitae; destruunt enim unitatem naturae humanael. 
Systema influxus physici etiam ex eo peccat, quod statuit actionem 
corporis in animam spiritualem. Speciatim contra Tongiorgi notanda 
est differentia, quae intercedit inter unionem animae humanae ad corpus 
humanum et spiritus puri ad corpus assumptum, ut daemonis ad corpus 


| Principia, quibus nituntur occasionalismus et harmonia praestabilita, refutabuntur 
in Metaphysica. 

obsessi; haec unio accidentalis tantum est, illa vero substantialis; haec 
mediante actione contingit, illa vero in ipsis actionum primis principiis 
seu in componentibus naturam radicatur; in hac operatio egressa e 
corpore iungitur operationi egressae e spiritu, in illa una operatio ex 
corpore et spiritu egreditur. 


527. Schol. Reiecta doctrina scholastica de unione substantiali 
inter animam et corpus, recentes aut profitentur systema influxus 
physici aut parallelismmum psychophysicum. Secundum paral- 
lelismum psychophysicum psychicum et physicum sibi ad invicem ac- 
curate respondent, quin alterum in alterum causalem influxum exerceat. 
In quo convenit parallelismus psychophysicus cum harmonia praesta- 
bilita leibniziana. Sed parallelismus psychophysicus iam non potest 
considerari tamquam systema propositum ad explicandam unionem 
animae cum corpore, quia substantiam animae destruit eiusque diversi- 
tatem a corpore negat. Parallelismus a) destruit substantialitatem ani- 
mae, cum animam in activitates resolvat sine subiecto permanente 
(theoria actualitatis, cf. n. 513, 2); b) destruit distinctionem inter ani- 
mam et corpus, cum aut psychicum in physicum resolvat (parallelismus 
materialisticus), aut physicum in psychicum (parallelismus spiritualisti- 
cus), aut doceat realem omnium essentiam esse aliquid altius psychico 
et physico, cuius duo latera essent psychicum et physicum (parallelismus 
materialistico-spiritualisticus, theoria 1identitatis). — Parallelismus psycho- 
physicus, quatenus continet theoriam actualitatis, et quatenus destruit 
distinctionem inter animam et corpus, inter cognoscitivum (psychicum) et 
non cognoscitivum (physicum), iam refutatus est thesi XLII (cf. prob. III et 
IV p. et coroll. 1); quatenus vero continet idealismum et monismum, 
refutabitur in Metaphysica. 


528. Obi. 1. Non uniuntur ad constituendam unam naturam, quae non constituunt 
unum principium quo operationis. Atqui anima et corpus non constituunt unum prin- 
cipium quo operationis. Ergo. — liesp. Dist. mai.: Quae nullo modo constituunt unum 
principium quo operationis, conc.; quae non constituunt unum principium quo intel- 
lectionis. constituunt tamen unum principium quo vegetationis et sensationlis, nego. 
Contradist. m in. 

2. Atqui anima et corpus neque constituunt unum principium quo vegetationis 
et sensationis. Probo. Principium quo vegetationis et sensationis est potentia vege- 
tativa et sensitiva. Atqui anima et corpus non constituunt potentiam vegetativam 
et sensitivam. Ergo. Resp. Dist. mai.: Principium quo proximum et partiale, conc.; 
principium remotum (primum) et totale, nego. Conc. m in.; dist. consq. 

3. Atqui anima et corpus neque constituunt unum principium quo primum et 
totale vegetationis et sensationis. Probo. Hoc principium quo esset substantia com- 
posita. Atqui anima et corpus non constituunt substantiam compositam. Ergo. — 
Resp. Dist. mai.: Composita ex substantiis completis, nego; ex substantiis incompletis, 
conc. Contradist. min. 

4. Atqui repugnat substantia incompleta. Probo. Vide n. 257, 4. 

Ad 525. Aristoteles naturalem cogioris et animae humauae unitatem ipsa 
sua definitione animae (v. ad 41G] indicat; ita enim arguit: .Duorum, quorum utroque 
dicimur esse aliquid aut operari, unum, scii, quod primum est, est quasi forma et 

aliud quasi materia. Sed anima est primum quo vivimus, cum tamen vivamus anima 


et corpore: ergo anima est forma corporis viventis. .. . Circa hanc autem demon- 
strationem . .. primo ponit maiorem, dicens quod, quo vivimus et sentimus, dicitur 
dupliciter, scii, altero. sicut forma, et altero sicut materia. . .. Secundo... ponit 


minorem propositionem et dicit, quod anima est primum, quo et vivimus et sentimus 
et movemur et intelligimus. Et referuntur haec quattuor ad quattuor genera 
vitae, de quibus superius fecerat mentionem. ... Tertio ... ponit conclusionem . .. 
quod anima se habet ut ratio et species, et non sicut materia et subiectum. ... Sub- 
iungit, quod cum substantia dicatur tripliciter, ut supra dictum est, scii, de materia, 
forma et composito ex utrisque. quorum materia est potentia, et species sive forma 
est actus, et compositum ex utrisque est animatum, manifestum est, quod corpus non 
est actus animae, sed magis anima est actus corporis alicuius; corpus enim est in 
potentia respectu animae. Et ideo cum consequatur ex praedicta demonstratione, 
quod vel corpus vel anima sit species, et corpus, ut dictum est, non sit species 
animae, sequitur, quod anima sit species corporis" (Tpixo yàp Aeyouévn TÅ ovoid, 

. TÒ uév &ióo , TÒ 6€ An, TÒ ë i &upoïv TobTov © ü] uév vàn OÓbovaur , TÒ ðt 
Bido  évreAéyeia- neci Öt TÒ ët àuqpoiv é£uwvxov, ob TÒ oopa £oTiv £vTEAÉXEIO Wuyr , 
QAA abr oouaró Tivo : De an. 11 2, 414 a 14. S. Thom. lect. 4 n. 271 sqq.). — 
S. Thomas: «Impossibile est quod eorum quae sunt diversa se- 
cundum esse, sit operatio una. Dico autem operationem unam, non ex parte 
eius in quod terminatur actio, sed secundum quod egreditur ab agente: multi enim 
trahentes navim unam actionem faciunt ex parte operati, quod est unum, sed tamen 
ex parte trahentium sunt multae actiones, quia sunt diversi impulsus ad trahendum; 
cum enim actio consequatur formam et virtutem, oportet quorum sunt diversae formae 
et virtutes, esse et actiones diversas. Quamvis autem animae sit aliqua operatio 
propria, in qua non communicat corpus, sicut intelligere; sunt tamen aliquae 
operationes communes sibi et corpori, ut timere et irasci et sentire 
et huiusmodi: haec enim accidunt secundum aliquam transmutationem alicuius de- 
terminatae partis corporis, ex quo patet quod simul sunt animae et corporis opera- 
tiones. Oportet igitur ex anima et corpore unum fieri, et quod non sint 
secundum esse diversa" (C. g. II 57; cf. S. th. 1 75, 4; 76, 1). Cf. text, ad 530sqq. 


THESIS XLV: Anima humana est forma substantialis corporis, ita 
quidem, ut sit actus eius substantialis simpliciter primus. 


529. St. qu. Thesis I pars (Anima humana est forma substantialis 
corporis) doctrinam enuntiat omnino communem scholasticorum. II pars 
thomisticam doctrinam profitetur, secundum quam anima ita actuat 
corpus, ut nullus alius actus praecedat et quicumque actus corporis 
ab anima proveniat. Ideo substratum adaequate distinctum ab anima, 
quocum communicatur anima, est materia prima, pura potentia in sensu 
strictissimo. Haec pars statuitur a) contra Suaresium et eos, qui ma- 
teriae primae tribuunt actum aliquem entitativum seu esse actu in- 
completum; b) contra omnes, qui docent subiectum, quocum communi- 
catur anima, non solum habere actum aliquem entitativum, sed etiam 
actum formalem (cf. n. 258, 2); hi sunt Scotus, qui docet materiam 
primam ante animae infusionem iam praeditam esse forma aliqua cor- 
poreitatis, et generatim omnes, qui pluralitatem formarum substan- 
talium admittunt in eadem materia. 


530. Prob. th. I p. (Anima humana est forma substantialis corporis). — 
Quod substantialiter determinat corpus, tribuens ei specificationem, est 

forma substantialis corporis. Atqui anima humana substantialiter. de- 
terminat corpus, tribuens ei specificationem. Ergo. 


Mai. est per se nota; praedicat enim definitionem de definito 
(cf. n. 253, 2). — Min. patet ex thesibus praecedentibus: anima hu- 
mana tamquam principium substantiale vitae vegetativae et sensitivae 
et intellectivae unitur corpori substantialiter, ac proinde substantialiter 
determinat corpus. 


Prob. II p. (Anima humana est actus substantialis simpliciter pri- 
mus corporis). — Forma substantialis corporis est actus substantialis 
simpliciter primus corporis. Atqui anima humana est forma substan- 
tialis corporis. Ergo. 

M in. patet ex I p., mai. ex eo, quod forma substantialis tribuit esse 
substantiale, quod est esse absolute primum. Ideo forma substantialis 
non supponit in corpore aliquod esse substantiale aut formam dantem 
esse substantiale. Neque potest supponere esse aliquod incompletum 
aut formam Ssubstantialem dantem esse incompletum, quia esse est 
actus ultimus indivisibilis. Forma igitur substantialis nullum omnino 
supponit actum, neque entitativum negue formalem. Quare est actus 
substantialis simpliciter primus (cf. n. 259). 


531. Coroll. 1. Ergo anima in toto corpore praesens est (quod iam 
patet ex thesibus antecedentibus); et quoniam simplex est et spiri- 
tualis, est tota in toto corpore et tota in qualibet parte eius. — 
Aliquid potest esse simplex seu carere partibus aut propter suam im- 
perfectionem, 1. e. ex defectu entitatis et perfectionis (simplicitas im- 
perfectionis; exemplum sit punctum), aut propter suam perfectionem, 
quia ita perfectum est, ut non sit diffusum per partes, sed perfectio- 
nes suas seu entitatem suam totam simul habeat (simplicitas perfec- 
tonis). Simplex simplicitate perfectionis est virtualiter extensum, 
i. e. virtute sua spatium extensum tangere potest. Haec simplicitas 
convenit animae. Quoad potentias tamen suas (organicas) anima non 
est tota in qualibet parte corporis, „quia diversae partes corporis sunt 
proportionatae ad diversas operationes animae" (S. Thom., Q. d. an. 
a. 10; cf. S. th. I 76, 8). 

4. Ergo unum est esse animae et corporis, et homo est unum per 
se seu simpliciter (cf. n. 260, 2). Ita dualismus animae et cor- 
poris in verum resolvitur monismum. 

3. Ergo anima humana ita unitur uni corpori, ut uniri nequeat al- 
teri. Continet enim anima intrinsecus, essentialiter habitudinem ad hoc 
corpus individuum, cuius est forma (cf. th. XXII). 

4. Ergo repugnat metempsychosis seu transmigratio animarum ad- 
missa a Pythagoreis. 

5. Ergo anima non jpraeexsistit corpori (contra Platonem); co- 


naturaliter postulat creari in corpore, licet absoluta potentia divina 
Gredt, Elem. philo:. I. Ed. 7. 

posset creari extra corpus et praeexsistere corpori cum intrinseca tamen 
et essentiali habitudine ad determinatum corpus, sicut etiam perdurat 
in esse post corporis corruptionem, sed cum habitudine ad illud 
(cf. S. Thom., S. th. I 90, 4). 

6. Ergo innata diversitas indolis mentis ex diversa corporis dis- 
positione repetenda estl. — Mens enim secundum se in diversis 
hominibus diversa non est, secus forma (anima) ratione formae differret 
a forma et mutaretur species (cf. th. XXII). Ideo Aristoteles (De an. 
II 9, 421 a 25): ^Molles carne bene aptos mente videmus" (cf. S. Thom. 
in l.c. lect. 19). 

7. Ergo animae etiam substantialiter differunt in perfectione 
secundum perfectiorem dispositionem corporis, quocum communicantur 
in origine sua. Corpus enim melius dispositum est causa occasionalis, 
ut Deus creet etiam animam perfectiorem. /Vnima enim accurate re- 
spondet subiecto, cui infunditur. Notetur tamen unam animam differre 
ab altera in perfectione substantialiter quidem, at non essentialiter, 
sed accidentaliter (intelligendo tò accidentaliter de accidente 
praedicabili). Cf. S. Thom., S. th. I 85, 7; C. g. II 81. 


532. Schol. Ad solvendas difficultates nota: a) Quamvis anima det 
corpori ipsum esse corpus, rectius tamen dicitur informare corpus 
quam materiam primam (cf. n. 417). b) Cadaver non est corpus hu- 
manum, sed quid essentialiter ab eo diversum, neque est unum per 
se, sed aggregatum substantiarum chimicarum valde complexarum, ex 
quibus, chimice loquendo, coalescit corpus humanum. Et quam- 
quam sub animae informatione harum substantiarum formae non per- 
manserant, permanserant tamen vires, quae ab anima ad vitae opera 
peragenda dirigebantur. Recedente vero anima, formae substantiales, 
his viribus respondentes, redeunt (cf. n. 408, 3). 


533. obi. 1. Anima, quae informat corpus, non est actus eius substantialis sim- 
pliciter primus. Atqui anima humana informat corpus. Ergo. — Resp. Dist. mai.: 
Quae informat corpus, dando corpori ipsum esse corpus, nego; non dando .. ., conc. 


Contradist. min. 

2. Atqui anima humana non dat corpori ipsum esse corpus. Probo. Forma, qua 
recedente manet corpus, non dat corpori ipsum esse corpus. Atqui anima humana est 
forma, qua recedente manet corpus. Ergo. — Resp. Dist. mai.: Manet idem corpus, 
conc.; non idem, nego. Contradist. min.: Manet idem corpus humanum, nego; non manet 
idem, sed mutatione substantiali statiin elementa proxima corporis humani oriuntur, 
propter quorum ortum dicitur manere corpus, conc. 

3. Atqui manet idem corpus humanum. Probo. Corpus realiter distinctum ab 
anima manet idem. Atqui corpus humanum est realiter distinctum ab anima. Ergo. — 
Resp. Dist. mai.: Corpus realiter distinctum adaequate (aut realiter actualiter), conc.; 
inadaequate (aut realiter potentialiter), nego. Contradist. min. — Cf. n. 417. 

Alias difficultates vide n. 262. 


Ad 530sqq. Aristoteles: .Primo investigat hanc particulam [definitionis animae 
«v. ad 416», quod anima est actus. Secundo hanc, quod est actus primus. ... Sic 


| Cf. M. Thiel, Die thomist. Philosophie u. die Erkennbarkeit des Einielmenschen. 

igitur, cum sit triplex substantia, scii, compositum, materia, et forma, et anima non 
est ipsum compositum, ... neque est materia, quae est corpus subiectum vitae [per 
animam enim intelligimus id, quo habens vitam vivit <h. 1. paulo supra)]: relinqui- 
tur, per locum a divisione, quod anima sit substantia, sicut forma vel species talis 
corporis, scii, corporis physici habentis in potentia vitam. ... Et ne aliquis crederet 
quod anima sic esset actus sicut aliqua fonna accidentalis . . ., subdit quod anima 
est sic actus, sicut substantia est actus.... Sciendum autem est quod .. . forma 
substantialis facit ens actu simpliciter. Unde...non advenit subiecto iam prae- 
exsistenti in actu, sed exsistenti in potentia tantum, scii, materiae primae. Ex quo 
patet, quod impossibile est unius rei esse plures formas substantiales; quia prima 
faceret ens actu simpliciter, et omnes aliae advenirent subiecto iam exsistenti in actu, 
unde accidentaliter advenirent.... Per quod tollitur positio Avicebron in libro Fontis 
vitae, ... quod secundum ordinem generum et specierum est ordo plurium formarum 
substantialium in una et eadem re. ... Oportet enim secundum praemissa dicere, 
quod una et eadem forma substantialis sit, per quam hoc individuum est... sub- 
stantia, et. .. corpus et animatum corpus, et sic de aliis.... Unde anima non solum 
facit esse substantiam et corpus, ... sed etiam ... animatum corpus. Non ergo sic est 
intelligendum quod anima sit actus corporis, et quod corpus sit eius materia et sub- 
iectum, quasi corpus sit constitutum per unam formam, quae faciat ipsum esse corpus, 
et superveniat ei anima faciens ipsum esse corpus vivum; sed quia ab anima est, et 
quod sit, et quod sit corpus vivum. Sed... esse corpus, quod est imperfectius, est 
quid materiale respectu vitae. . .. Dicit quod non oportet quaerere, si ex anima et 
corpore fit unum, sicut nec dubitatur circa ceram et figuram, neque omnino circa ali- 
quam materiam et formam, cuius est materia. . .. Forma per se unitur materiae sicut 
actus eius; et idem est materiam uniri formae, quod materiam esse in actu. ... Et 
ideo sicut corpus habet esse per animam sicut per formam, ita et unitur animae 
immediate, inquantum anima est forma Corporis (Oo óei Zrnràv ei ëv ñ pox xai TÒ 
OOoua, corep oübé ... Trjv &£xkaotovu DArv kai TO où 9Àn : De an. II 1, 412 b 6. S. Thom. 
lect. 1 n. 220sq. 223sqq. 234; cf. IIl lect. 7 n. 690). — S. Thomas: ,Speciem nun- 
quam sortitur aliquid nisi ex forma. Id igitur per quod hic homo speciem sortitur, 
est forma. Unumquodque autem ab eo speciem sortitur quod est principium propriae 
operationis speciei. Propria autem operatio hominis inquantum est homo, est intel- 
ligere. ... Principium autem quo intelligimus, est intellectus. ... Oportet igitur 
ipsum [intellectum] uniri corpori ut formam: non quidem ita quod ipsa 
intellectiva potentia sit alicuius organi actus; sed quia est virtus animae, quae est 
actus corporis physici ófganici — (De unit, intell. [Opusc., ed. Mandonnet, Paris 1927, 
| 55 sq.]; cf. S. th. I 76, 1; C. g. Il 56-57 68—70; Spir. creat, a. 2; Q. d. an. 


a. 1—2). — ,S1 anima intellectiva unitur corpori ut forma substantialis, ... 1mpos- 
sibile est quod aliqua alia forma substantialis praeter eam invenia- 
tur in homine' (S. th. I 76, 4). — „Haec positio [pluralitatis formarum substan- 


tialium], secundum vera philosophiae principia, quae consideravit Aristoteles, est im- 
possibilis. Primo quidem, quia nullum individuum substantiae esset 
simpliciter unum. Non enim fit simpliciter unum ex duobus actibus, sed ex 
potentia et actu, inquantum id quod est potentia fit actu.... Secundo... quae- 
libet forma substantialis . .. facit ens actu et constituit; unde sequitur quod sola 
prima forma, quae advenit materiae, sit substantialis; omnes vero sub- 
sequenter advenientes sint accidentales.... Tertio, quia sequeretur quod 
in adeptione postremae formae, non esset generatio simpliciter, sed se- 
cundum quid tantum (Spir. creat, a. 3). — ,[Quarto,] si Socrates dicatur homo et 
animal secundum aliam et aliam formam, sequeretur quod haec praedicatio, 
homo est animal, sit per accidens; et quod homo non sit vere id quod est 
ánimal (Q. d. an. a. 1l). — ,Sic ergo dicimus quod in hoc homine non est 
alia forma substantialis quam anima rationalis; et quod per eam 
homo non solum est homo, sed animal, et vivum, et corpus, et sub- 
stantia, et éns (Spir. creat, a. 3; cf. a. 1 ad 9; OQdl. XII a. 9; I a. 6; XI a. 5; 

Q d.rmn.a.9 et 11; Pot. 3, 9 ad 9; IV Dist. 44, I a. | sol. 1 c. et ad 4; C. g. II 57—58; 
IV 81: Corporeitas; Comp. 90—92; S. th. I 76, 3et 4 et 6—7). Cf. text. cit. ad 259 sq. 
456. — FAnima intellectualis dicitur esse quasi quidam horizon et confinium cor- 
poreorum et incorporeorum, inquantum est substantia incorporea, corporis tamen 
forma. Non autem minus est aliquid unum ex substantia intellectuali et materia 
corporali quam ex forma ignis et cius materia, sed forte magis: quia quanto forma 
magis vincit materiam, ex ea et materia efficitur magis unum" (C. g. II 68). — ,Sicut 
de ratione animae est quod sit forma corporis, ita de ratione huius animae, inquantum 
est haec anima, est quod habeat habitudinem ad hoc corpus! (Spir. creat, a. 9 ad 4; cf. 
Ente etess. c. 2 fin. et c. 6; Q. d. an. a. 3 c. fin.; a. 6 ad 15; C. g. 11 75 81 ; S. th. I 76, 2). 


S 3. De ortu et duratione animae humanae. 


THESIS XLVI: Anima humana non oritur neque per emanationem 
a substantia divina, neque per generationem a parentibus, sed per crea- 
tionem a Deo. 


534. St. qn. Triplex est doctrina circa originem animae humanae: 
a) creatianismus, qui docet animam a Deo creari, i. e. produci ex 
nihilo, nullo praeiacente subiecto; b) emanatianismus, qui ponit 
animam esse emanationem a substantia divina aut per divisionem 
substantiae divinae, ita ut singulae animae essent particulae eius, aut 
per simplicem communicationem et informationem, ita ut una 
esset anima omnium, substantia divina (semipantheismus); c) gene- 
ra ti an ismus, qui tenet animam humanam oriri a parentibus per 
generationem.  Generatianismus multiplici sub forma propositus est: 
a) Fraducianismus asserit animam esse ex traduce seu ex semine 
aut corporeo (Tertullianus, nat. 160) aut spirituali (S. Augustinus, 
dubitando), f) Secundum Frohschammer (1821— 1893) parentibus, cum 
generant, communicatur a Deo vis creativa. y) Rosmini docet parentes 
generare solam animam sensitivam, hanc vero evadere postea intel- 
lectivam propter apparitionem ideae entis, quam illi Deus manifestat; 
quae sententia damnata fuit Romae 14. Dec. 1887. 


535. Prob. th. I p. (Anima humana non oritur per emanationem a sub- 
stantia divina). — Anima humana, quae non potest oriri a substantia 
divina neque per divisionem substantiae divinae, neque per simplicem 
communicationem seu informationem, non oritur per emanationem. Atqui 
anima humana non potest oriri a substantia divina neque per divisio- 
nem neque per simplicem communicationem. Ergo. 


Mai. patet ex st. qu. — Prob. min. a) Anima humana non potest 
oriri a substantia divina per divisionem, quia substantia divina sim- 
plicissima est et indivisibilis, b) Anima humana non potest oriri a sub- 
stantia divina per simplicem communicationem seu informationem, quia 
substantia divina perfectissima est, quae nequit communicari cum cor- 
poribus per modum formae seu animae: forma enim informans habet 
rationem incompleti seu imperfecti, quod completur a corpore. 

Prob. II p. (Anima humana non oritur per generationem a paren- 


tibus). — Anima, quae non potest oriri a parentibus, neque quatenus 
cum parentibus generantibus a Deo communicaretur vis creativa, neque 


quatenus parentes efficerent animam per ipsam generationem ex semine 
aliquo sive corporali sive spirituali, neque quatenus generarent solam 
sensitivam, postea transmutandam in intellectivam, nullo modo potest 
oriri a parentibus per generationem. Atqui anima nullo ex his modis 
enumeratis potest oriri a parentibus. Ergo. 

Mai. patet ex st. qu. et continet disiunctionem completam; anima 
enim a parentibus generantibus efficeretur aut tota aut ut sensitiva 
tantum, aut mediante aliquo semine, sive spirituali sive corporali, aut 
nullo mediante semine ex nihilo efficeretur seu crearetur. 

Prob. min. per partes, a) Anima nequit a parentibus creari, quia 
creatio solius Dei est. b) Anima nequit a parentibus propagari per 
traducem corporeum, quia spiritualis est. c) Anima nequit propagari 
per traducem spiritualem, quia integraliter simplex est; quare anima 
generantis non potest ex se emittere semen spirituale seu suae sub- 
stantiae partem, d) Anima sensitiva a parentibus generata non potest 
transmutari in spiritualem, quia essentialiter simplex est. 


Prob. III p. (Anima humana oritur per creationem a Deo). — Sub- 
stantia, quae in esse independens est a subiecto, etiam in fieri est in- 
dependens ab eo seu creatur. Atqui anima humana est substantia, quae 
in esse est independens a subiecto. Ergo. 

Mai. patet; fieri enim est via ad esse. Ita unumquodque fit. sicut 
est; illud igitur, quod est independenter a materia, etiam fit in- 
dependenter ab ea seu creatur. — M in. probatur ex spiritualitate ani- 
mae humanàe. 


536. Schol. 1. Etsi parentes non generant animam, generant tamen 
hominem; producunt enim, quatenus generatione materiam ad ani- 
mam humanam disponunt, corpus, quod exigit animae infusionem; prae- 
terea hoc corpus applicant animae a Deo creatae, quare non solum 
sunt causa corporis, sed etiam iunctionis animae ad corpus seu ho- 
minis (cf. n. 379). Actione generativa parentes etiam producunt acci- 
dentia propria corporis humani, quae sunt dispositio proxima ad unionem 
corporis cum anima. Haec accidentia consistunt in organisatione em- 
bryonali specifica hominis et in potentia nutritiva et augmentativa 
propria hominis. Accidentia vero spiritualia: intellectus et voluntas, a 
solo Deo producuntur, i. e. concreantur. 

2. Quo tempore oriatur anima intellectiva. — Cum generatio eo fiat, 
quod ovum seu principium femininum spermate seu principio masculino 
fecundatur (conceptio), veteres docebant initio per virtutem plasticam 
spermati instrumentaliter inhaerentem educi animam mere vegetativam, 
imperfectam, transitoriam, quae ipso evolutionis processu corrumperetur 

locumque daret alii animae imperfectae, sensitivae, qua iterum corrupta, 
tandem die a conceptione quadragesima crearetur infundereturque anima 
rationalis. Hanc doctrinam rationibus tum morphologicis tum physio- 
logicis suadebant. Initio enim apparet in embryone organisatio et acti- 
vitas vitalis mere vegetativa, quatenus nutritur et crescit, postea orga- 
nisatio refert delineamenta viventium sensitivorum, et apparent motus 
spontanei, qui vitam sensitivam manifestant, denique embryo organi- 
sationem humanam nanciscitur. Attamen cum recentibus optime dicitur: 
statim ab initio, coniunctis cellulis germinalibus, haberi organisationem 
specialem et dispositiones proximas ad animae intellectivae infusionem 
(cf. n. 452, 3, 4), eamque proinde a Deo creari et infundi, nulla alia 
anima praecedente; nam etsi unaquaeque forma substantialis requirat 
suas dispositiones speciales, has tamen a typo extrinseco tantopere non 
dependere ex dimorphismo constat (cf. n. 449). 


537. Obi. 1. Non oritur per creationem a Deo, quod producitur a parentibus. Atqui 
anima humana producitur a parentibus. Ergo. — Resp. Dist. niai.: Quod producitur 
a parentibus quoad esse, conc.; quoad inesse tantum, nego. Contradist. min. 

2. Atqui anima humana a parentibus producitur quoad esse. Probo. Ab eo pro- 
ducitur anima humana quoad esse, a quo producitur totus homo quoad esse. Atqui 
a parentibus producitur totus homo quoad esse. Ergo. — Resp. Dist. niai.: À quo 
producitur totus homo productione animae et corporis, conc.; unione tantum, nego. 
Contradist. m in. 

3. Atqui a parentibus producitur totus homo productione animae et corporis. Probo. 
Ab eo producitur anima et corpus, qui disponit corpus ad animam. Atqui a parentibus 
disponitur corpus ad animam. Ergo. — Resp. Dist. niai.: Qui disponit corpus ad 
animam, quae educitur ex materia, conc.; quae non educitur, nego. Contradist. min. 


Ad 535sq. Aristoteles, inquirens in originem animae in communi, reicit prae- 
exsistentiam eius et statuit quoad animam vegetativain et sensitivam eductionem de 
potentia materiae, quoad animam vero intellectivam asserit eam ab extrinseco ac- 
cedere eamque rem divinam esse, cum activitas corporis actualitatem eius non attingat: 
Acineta OÓ& TOv vovv uóvov Oopa0ev &mceici^vai kai Osıov eivai uóvov ov0&év yàp 
abTOD TÅ ^vepycia Koivovei owuaTtıkh évépyeia (De gen. animal. II 3, 736 b 27; cf. 
Met. XII 3 [cit. ad 539]. — S. Thomas probat «animam non esse de substantia Bei 
(C. g. II 85; cf. Comp. 94; S. th. I 90, 1). — „Anima intellectiva ... cum sit immate- 
rialis substantia. non potest causari per $enerationem (S. th. I 118, 2; cf. C. g. 
II 86 88—89; Comp. 93). — «Cum fieri sit via ad esse, hoc modo alicui competit 
fieri, sicut ei competit esse. ... Anima autem rationalis est forma subsistens [non 
habet esse suum dependens a materia corporali, ... et excedit capacitatem materiae, 
ib. ad 2]. ... Et quia non potest fieri ex materia praeiacente, . . . necesse est dicere 
quod non fiat nisi per čreationem (S. th. I 90, 2; cf. C. g. II 87; Pot. 3, 9). — 
«Solius autem Dei est creare. ... A solo igitur Deo anima rationalis in esse pro- 
ducitur (Comp. 93; cf. S. th. I 90, 3 [cf. text, ad 830])). — Quando oriatur anima in- 
tellectiva: cf. S. th. I 118, 2 ad 2; 111 33, 2 ad 3; C. g. II 89; Pot. 3, 9 ad 9—12; Q.d. 
an. a. 11 ad 1; III Dist. 3, 5 a. 2. 


THESIS XLVII: Anima humana est naturaliter immortalis, 1. e. etiam 


ortuo homine anima ex natura sua iugiter in esse perdurat, iugiter 
que operatur vitaliter. 


538. St. qu. 1. Mors est amissio vitae. Vita autem duplex est: in actu 
primo et in actu secundo (cf. n. 410). Vita in actu secundo amittitur 

eo, quod cessant opera vitae; vita in actu primo amittitur eo, quod 
ipsa viventis substantia esse amittit. Potest autem viventis substantia 
amittere esse aut per corruptionem, i. e. eo quod transit de esse 
ad aliud esse, aut per annihilationem, eo quod transit de esse ad 
non esse. Corruptio iterum duplex est: quaedam est per se et quae- 
dam per accidens. Per se corrumpitur compositum, cum resolvitur: 
ita homo corrumpitur, cum moritur; per accidens aliquid corrumpitur 
eo corrupto, a quo in esse dependet: ita anima bruti corrumpitur cor- 
rupto seu indisposito corpore. 

2. Cum certum sit hominem mori seu animam hominis a corpore 
separari, thesis nostra de hac anima separata docet: a) eam ex natura 
sua in esse semper perdurare seu numquam amittere vitam in actu 
primo; b) eam iugiter operari vitaliter seu numquam esse sine vita in 
actu secundo; quae vita alia esse non potest quam intellectiva, quia 
anima separata caret potentiis sensitivis et vegetativis (cf. n. 480, 3). 

Cum ex fide constet animam in resurrectione supernaturaliter cor- 
pori iterum uniri, thesis nostra ea tantum intendit, quae ex ratione 
stricte probari possunt ‘, i. e. permansionem animae in esse post mor- 
tem hominis, contra quoscumque Materialistas, et iugem eius activi- 
tatem intellectualem contra quoscumque, qui admittunt animam post 
mortem conscientia privari atque in statu quodam somni constitui. Et 
contendimus haec convenire animae ex natura sua, non ex speciali 
aliquo Dei beneficio, qui praeternaturaliter etiam hominem conservat 
in esse perenniter (post resurrectionem), quamquam hoc non convenit 
homini ex natura sua. 


539. Prob. th. Arg. Z (ex appetitu naturali seu ex ordinatione ad finem). 
Quod appetitu naturali appetit perdurare in esse iugiter. iugiterque 
operari vitaliter, hoc ex natura sua perdurat in esse iugiter. iugiter- 
que operatur vitaliter. Atqui anima humana appetitu naturali appetit 
perdurare in esse iugiter, iugiterque operari vitaliter. Ergo. 

Mai. est per se nota: Appetitus naturalis seu naturalis ordinatio 
est ipsa natura, prout seipsa est ad aliquid ordinata tamquam ad 
bonum suum naturale. Hoc bonum igitur convenit ei tamquam natu- 
ralis proprietas. — Prob. min. Quod universaliter cognoscit esse et 
operari, etiam appetit appetitu naturali esse universaliter et operari 
universaliter, i. e. appetit perdurare in esse iugiter, iugiterque operari. 
Atqui anima humana universaliter cognoscit esse et operari. Ergo. 

Mai. patet ex habitudine appetitus ad cognitionem: Cognitio est 
mensura appetitus, tum eliciti tum naturalis, quia appetitus sequitur 


| Immortalitatem animae ex fide certam esse, sed ex ratione stricte demonstrari 
non posse, docuerunt Scotus, H. Gandavensis, G. Biel, Occam. Idem affirmat Caie- 
tanus in Rom. c. 9 et in Eccl. c. 3, qui alibi tamen contrarium docet. Ph. Kneib 
putat immortalitatem animae solis rationibus moralibus, i. e. ex ordinatione hominis 
ad finem ultimum deductis, probari posse. 

cognitionem. Min. manifesta est ex cognitione intellectuali hominis. 
Intellectus humanus fertur in universale, quod transcendit locum et 
tempus; exinde etiam cognoscit esse et operari illimitate quoad tempus, 
cum brutum non cognoscat nisi esse et operari singulare et momen- 
taneum. 

Animal brutum cognoscit esse singulare, momentaneum, et con- 
sequenter ad hanc cognitionem pro quocumque momento praesenti 
temporis appetit esse, i. e. appetitu naturali tendit ad se conservan- 
dum in esse. Hic appetitus, qui convenit omni enti (omne ens tendit 
ad conservandum suum esse), in bruto procedit quidem ex cognitione, 
sed non se protendit ultra esse praesens. In homine vero ultra ex- 
tenditur ad esse et operari perpetuum. Intellectu suo homo apprehen- 
dit universaliter esse et operari suum ut bonum suum. Exinde sequitur 
in voluntate ordinatio naturalis ad hoc bonum appetendum, et sequitur 
in homine ordinatio naturalis ad esse et operari perpetuum. Non se- 
quitur quidem ordinatio naturalis hominis, secundum quod est homo, 
ad esSe et operari perpetuum, sed hominis secundum animam tantum, 
et quidem secundum animam, non prout est vegetativa et sensitiva, 
sed prout est cognoscitiva universaliter, i. e. prout est intellectiva. 
Homo enim ex partibus componitur inter se ordinatis ita, ut inferior 
sit propter superiorem: vegetativum et sensitivum propter intellectivum, 
corpus propter animam. Homo secundum quod homo, tamquam essentia 
corruptibilis, naturalem ordinem habet (per accidens) ad non esse. Sed 
homo habet corpus tamquam instrumentum, ope cuius anima, prout 
intellectiva, attingat finem suum ultimum, qui expostulat durationem 
perpetuam. 

Art/. 11 (ex ipsa animae humanae natura secundum se considerata). 

a) Anima humana ex natura sua iugiter perdurat in esse. — Quod 
ex natura sua non amittit esse neque per corruptionem neque per an- 
nihilatonem, ex natura sua iugiter perdurat in esse. Atqui anima hu- 
mana ex natura sua non amittit esse neque per corruptionem neque 
per annihilationem. Ergo. 

Mai. patet ex st. qu. — Prob. min. quoad 1l. p. (Anima humana ex 
natura sua non amittit esse per corruptionem). — Ex natura sua non 
amittit esse per corruptionem, quod non corrumpitur neque per se 
neque per accidens. Atqui substantia animae humanae non corrumpitur 
neque per se, quia simplex est, neque per accidens, quia spiritualis 
est. Ergo. 

Prob. min. quoad 2. p. (Anima humana ex natura sua non amittit esse 
per annihilationem). — Aliquid ex natura sua amittere esse per anni- 
hilatonem idem est atque aliquid in se positivum ordinem gerere seu 
potentiam realem ad non esse. Atqui haec potentia est absurda: po- 
tentia enim ad non esse nulla est potentia. Ergo. 

b) Anima humana iugiter operatur vitaliter. — Substantia spiritualis 
immaterialiter subsistens iugiter operatur vitaliter, quia per ipsam sub- 

sistentiam  immaterialem est determinata ad intelligendam seipsam 
(cf. th. LIII). Atqui anima humana, mortuo homine, est substantia 
spiritualis immaterialiter, i. e. sine corpore subsistens. Ergo. 


540. Schol. 1. Compositum ex materia et forma habet per accidens 
realem potentiam ad non esse, quia habet potentiam ad aliud esse. 

2. Cum anima sit composita ex essentia et esse, posset absolute 
loquendo per annihilationem desinere in esse. Attamen haec compositio 
non fundat realem potentiam ad non esse simpliciter seu ad annihila- 
tionem; quapropter ea non obstante anima ex natura sua postulat 
semper esse. Praeterea annihilare est solius Dei, cum non fiat per 
actionem positivam, cuius terminus per se esset non-ens, sed per sub- 
tractionem concursus, quo omnia iugiter in esse conservantur. Sed Deus 
conaturaliter cum creaturis concurrit. Ideo, quae postulant iugiter per- 
durare, ea iugiter tenet in esse. 


54]. Obi. Contra Ip. 1. Substantia composita non est naturaliter immortalis. 
Atqui anima huinana est substantia composita. Ergo. — Resp. Dist. mai.: Composita 
ex partibus essentialibus: ex materia et forma, conc.; ex partibus entitativis: ex 
essentia et esse, nego. Contradist. min. 

2. Atqui etiam anima humana, ex partibus essentialibus non composita, seu anima 
humana essentialiter simplex, non est naturaliter immortalis. Probo. Anima, quae in 
operationibus suis dependet a corpore, non est naturaliter immortalis. Atqui anima 
humana, etsi essentialiter simplex, in operationibus suis tamen dependet a corpore. 
Ergo. — Resp. Dist. mat.: Quae in omnibus operationibus dependet a corpore subiec- 
tiVe, conc.; quae non in omnibus dependet a corpore subiective, nego. Contradist. m in.: 
Dependet in operationibus vegetativis et sensitivis, conc.; in operationibus intellec- 
tivis, subdist.: Dependet subiective, nego; obiective tantum, conc. — Cf. n. 542, 3. 

Contra II p. Anima, quae quoad operationes intellectivas a corpore obiective 
dependet, mortuo homine non operatur vitaliter. Atqui anima humana quoad opera- 
tiones intellectivas dependet a corpore obiective. Ergo. — Resp. Dist. mai.: Quae de- 
pendet a corpore in hac vita tantuin, nego; etiam in altera vita, conc. Contradist. min. 


Ad 539. Aristoteles „dicit, quod de intellectu ... videtur, quod sit alterum 
genus animae ab aliis partibus animae, id est alterius naturae ... et quod hoc solum 
genus animae possit separari ab aliis partibus animae vel etiam, quod sit separatum 
ab organo corporeo, sicut perpetuum a corruptibili' (TTepi ð ToO voO ... oike uy] 
yévo  £&TEpOV &ivat, Kai TODTO uóvov évOéxyerai xopiZeo0ai kaOóUmep TÒ üiÓiov TOO 
ocOaprov: De an. II 2, 413 b 24. S. Thom. lect. 4 n. 268; cf. Arist. l.c. 1, 413a 6; 
S. Thom. lect. 2 n. 242). — „Dicit... quod solus intellectus separatus est hoc quod vere 
est. Quod quidem non potest intelligi neque de intellectu agente neque de intellectu 
possibili tantum, sed de utroque, quia de utroque supra dixit, quod est separatus. 
Et patet, quod hic loquitur de tota parte intellectiva, quae quidem dicitur separata, 
ex hoc quod habet operationem suam sine organo corporali. Et quia in principio 
huius libri dixit quod si aliqua operatio animae sit propria, contingit animam separari; 
concludit, quod haec sola pars animae, scii, intellectiva, est incorruptibilis et per- 
petua. Et hoc est, quod supra posuit in secundo, quod hoc genus animae separatur 
ab aliis, sicut perpetuum a corruptibili. Dicitur autem perpetua, non quod semper 
fuerit, sed quod semper erit. Unde Philosophus dicit in duodecimo Metaphysicorum, 
quod forma numquam est ante materiam, sed posterius remanet anima, non omnis, 
sed fntellectus' (Xıvpioðci © oti uóvov ToD00' nep oTi, kai TobTO uóvov áOàvatov 
kai àió:ov: De an. Ill 5, 430a 22. S. Them. lect. 10 n. 742sq.). — In XII Metaph. 
c. 3 ,dicit, quod causae moventes praeexsistunt rebus factis. Et hoc necessarium 

est, quia causae moventes sunt principia motus, qui terminatur ad rem factam. Sed 
causa fonnalis, quae est causa quasi ratio rei, simul incipit esse cum re, cuius est 
forma. Tunc enim incipit esse sanitas, quando homo sanatur. ... Unde manifestum 
est, quod formae non sunt separatae a substantiis compositis; quia si essent separatae, 
oporteret, quod essent sempiternae, cum non sint talium per se neque generatio neque 
corruptio, ut ostensum est: et sic praeessent substantiis his, quarum sunt formae. 
Sed quamvis formae non praeexsistant substantiis compositis, perscrutandum tamen 
est. si aliqua fonna remaneat posterius, corrupta substantia composita. In quibusdam 
enim formis nihil prohibet, quod remaneant post substantiam compositam. Puta si 
dicamus animam esse talem. Non tamen omnis anima, sed solus intellectus [ci ðė 
kai boTepÓóv Ti U7OUÉvet, OKETNTTÈOV- £z EÉviov yàp obv KoADtst, oiov &i f|] pox Tol- 
oTov, uñ vàoa AAA ò vov. müàoav yàp àóbvarov ioo : 1070 a 24]. Forsitan enim 
impossibile est omnem animam esse talem, ut remaneat corrupto corpore, quia aliae 
partes animae non habent operationem sine organis corporeis, intellectus autem non 
operatur per organum. Dicit autem forsan quia non erat praesentis intentionis hoc 
demonstrare, sed hoc pertinet ad scientiam de anima. Et sicut aliae partes animae 
ab intellectu non remanent post substantiam compositam, ita etiam nec aliae formae 
rerum corruptibilium. Considerandum autem hanc sententiam esse Aristotelis de 
anima intellectiva, quod non fuerit ante corpus, ut Plato posuit, neque etiam destruitur 
destructo corpore, ut antiqui naturales posuerunt non distinguentes inter intellectum 
et sensum. Non enim excipit animam intellectivam a generalitate aliarum formarum, 
quantum ad hoc, quod formae non praeexsistunt substantiis compositis, sed solum 
quantum ad hoc, quod non remanent post substantias compositas. Ex quo etiam 
patet, quod non potest hoc depravari, sicut quidam depravare conantur dicentes in- 
tellectum possibilem tantum vel agentem tantummodo esse fncorruptibilem (S. Thom., 
In Met. XII lect. 3 n. 2450 sqq. ; cf. Arist., Eth. I 11. 1100 a 28 sqq. ; S. Thom. lect. 


15—17). — S. Thomas: ,Dupliciter aliquid corrumpitur: uno modo, per se; alio 
modo, per accidens. Impossibile est autem aliquid subsistens . .. corrumpi per ac- 
cidens, id est aliquo .. . corrupto. ... Quod [enim] per se habet esse, non potest 


generari vel corrumpi nisi per se. Quae vero non subsistunt, ut accidentia et formae 
materiales, dicuntur fieri et corrumpi per generationem et corruptionem composito- 
rum. ... Anima autem humana non posset corrumpi nisi per se corrumperetur. 
Quod quidem omnino est impossibile ... de quolibet subsistente quod est forma tan- 
tum. Manifestum est enim quod id quod secundum se convenit alicui, est inseparabile 
ab ipso. Esse autem per se convenit formae, quae est actus. . .. Unde impossibile 
est quod forma subsistens desinat esse. ... Potest etiam huius rei accipi signum 
ex hoc, quod unumquodque naturaliter suo modo esse desiderat. ... Sensus autem 
non cognoscit esse nisi sub hic et nunc. Sed intellectus apprehendit esse absolute 
et secundum omne tempus. Unde omne habens intellectum naturaliter desiderat esse 
semper. Naturale autem desiderium non potest esse inane [cf. Arist., De caelo II 11, 
29] b 13; S. Thom. 1. c. lect. l6]. Omnis igitur intellectualis substantia est incorrupti- 
bilis (S. th. I 75,6; cf. 50, 5; C. g. H 55 79-81; Qdl.X a. 6; Q.d. an. a. 14; Comp. 
84). — Anima post mortem operatur vitaliter: v. text, ad 567. 

Ad 540. S. Thomas: ,Potentia ad esse et non esse non convenit alicui nisi 
ratione materiae, ... quatenus exsistens sub una forma, est in potentia ad aliain for- 
mam.... Unde ... in tota natura creata non est aliqua potentia, per quam sit aliquid 
possibile tendere in fiihilum (Pot. 5, 3). — ,In omni corruptione, remoto actu, manet 
potentia; non enim corrumpitur aliquid in omnino non ens, sicut nec generatur aliquid 
ex omnino non ente. In substantiis autem intellectualibus .. . actus est ipsum esse, 
ipsa autem substantia est sicut potentia. Si igitur substantia intellectualis corrumpa- 
tur, remanebit post suam corruptionem. Quod est omnino impossibile. . .. Nec est 
aliqua potentia ad non esse earum nisi in primo agente, secundum quod potest non 
influere eis esse. Sed ex hac sola potentia nihil potest dici corruptibile. Tum quia 
res dicuntur necessariae et contingentes secundum potentiam quae est in eis, et non 
secundum potentiam Dei [cf. c. 30]. Tum etiam quia Deus, qui est institutor naturae 


Para III. De anima seu de ente mobili motu augmentationis. Liber II. 427 


non subtrahit rebus id quod est proprium naturis earum.... Sunt igitur substantiae 
intellectuales ex omni parte incorruptibiles" (C. g. 11 55; cf. S. th. I 9, 2 c. post med.; 
50,5 ad 3; 104, 3 et 4; Pot. 5, 4). 


CAPUT II. 


DE POTENTIIS ANIMAE INTELLECTIVAE. 


QUAESTIO I: De intellectu. 


§ 1. De natura intellectus humani quoad se. 


THESIS XLVIII: Intellectus humanus est potentia cognoscitiva an- 
organica. 


542. St. qu. 1. Nomine intellectus potentiam cognoscitivam signi- 
ficamus, quae essentias rerum apprehendit, ac proinde conceptus for- 
mulát universales, abstractos a notis individuantibus, distinguendo 
id, quod necessario seu essentialiter rei convenit, ab iis, quae acci- 
dentaliter et contingenter insunt. Hanc potentiam in homine inesse 
evidenter patet ex testimonio conscientiae. Hoc testimonium con- 
scientiae luculenter manifestum est ex dictis in Logica de universali- 
bus et ulterius manifestabitur hic argumento nostro et thesi LIV (cf. 
D. 793,3) 

2. lam constat radicem omnis cognitionis esse immaterialitatem, ac 
proinde vim cognoscitivam semper habere eminentiam quandam super 
materiam. Ex altera tamen parte ostendimus sensum esse potentiam 
organicam, in esse et agere dependentem ab organo seu a materia. 
Hic asserimus intellectum in esse et agere non esse dependentem ab 
Organo, ac proinde esse separatum a materia corporea. Quare, sicut 
anima humana, quae est forma corporis, habet quasdam potentias et 
operationes dependenter a corpore, quae resultant non ex sola anima, 
sed ex composito, ex anima et corpore (potentias vegetativas et sensi- 
tivas), ita habet potentiam intellectivam, quae inest in sola anima, et 
quae in esse et agere est independens a corpore, quae proinde resul- 
tat ex anima, non prout informat corpus, sed prout est spiritualis seu 
independens a corpore. 

3. Cum dicimus intellectum esse potentiam anorganicam, 1. e. in esse 
et agere independentem a corpore, intendimus tantum excludere sub- 
jectivam  dependentiam, quae in eo consisteret, quod potentia et 
operatio intellectiva esset in composito ex anima et corpore tamquam 
in subiecto immediato et proximo et ex hoc composito tamquam ex 
principio „quo“ (cf. coroll. 3) egrederetur; non vero intendimus excludere 
obiectivam dependentiam, quae in eo consistit, quod (pro praesenti 
statu coniunctionis animae cum corpore) intellectus intellectionum sua- 
rum materiam seu obiecta sua ex sensili cognitione desumit, ac pro- 
inde obiective a sensibus et a corpore dependet. 

4. Thesis est contra Materialistas, qui animae sSspiritualitatem ne- 
gant, docendo principium vitae hominis omnino quoad agere et esse 
dependere a materia, et intelligere esse operationem nervorum et ce- 
rebri. Ita Materialistae gallici saec. XVIII: Lamettrie, Holbach, Hel- 
vetius, et alii multi recentiores, ut C. Vogt, Moleschott, Czolbe (1819 
ad 1873), Büchner, Haeckel. 


543. Prob. th. Arg. I. Potentia, cuius obiectum formale supergreditur 
ordinem corporeum, etiam ipsa incorporea seu anorganica est. Atqui 
intellectus est'potentia, cuius obiectum formale supergreditur ordinem 
corporeum. Ergo. 

Mai. ex eo patet, quod obiectum formale specificat potentiam eique 
accurate respondet. — Prob. min. Obiectum formale intellectus est es- 
sentia abstracta, universalis, ut intellecta. Atqui essentia abstracta, 
universalis, ut intellecta, est obiectum, quod supergreditur totum ordi- 
nem corporeum. Ergo. 

Mai. patet ex experientia interna. Experimur in nobis duplicem 
seriem bene distinctam cognitionum: alteram concretarum, alteram 
abstractarum; harum obiectum formale est essentia abstracta univer- 
salis ut intellecta, i. e. ut intelligibiliter penetrata. — Prob. min. 
a) Essentia abstracta est obiectum, quod supergreditur totum ordinem 
corporeum, quia corporeum omne est concretum; abstractum vero, 
quod hanc concretionem solvit, est spiritualizatum. b) Essentia univer- 
salis supergreditur totum ordinem corporeum, quia transcendit locum 
et tempus, corporeum vero concretum singulare ad hic et nunc 
coarctatur. c) Essentia ut intellecta, i. e. ut intellectualiter penetrata 
secundum diversos gradus, quibus metaphysice componitur, etiam si 
est essentia corporea, secundum gradus tamen superiores, quibus intel- 
lgitur ut qualitas, ut substantia, ut ens, totum ordinem corporeitatis 
seu extensionis supergreditur, quia hi gradus 1immateriales sunt prae- 
cisiVe, 1. e. ita abstracti, ut iam ab omni materia, i. e. a toto ordine 
quantitativo abstrahant. 

Arg. II (negativum). Intellectus cognoscit essentiam — abstractam 
universalem. Atqui potentia organica non potest cognoscere essentiam 
abstractam universalem. Ergo intellectus non est potentia organica. 

Mai. patet ex experientia et ex Logica, th. VI sqq., ubi probavimus 
intellectum nostrum formulare conceptus abstractos vere universales. — 
Prob. min. Essentia abstracta universalis est essentia abstracta a notis 
individuantibus, i. e. abstracta ab omnibus, quae ad essentiam non 
pertinent, quae tamen a parte rei cum essentia coniuncta sunt, et 
quibus a nobis cognoscitur tamquam haec res individua. Atqui po- 
tentia organica non potest cognoscere essentiam abstractam a notis 
individuantibus. Ergo. 

Prob. min. Potentia organica in agere seu in cognitione sua de- 
pendet ab organo extenso; quare non potest cognoscere, quin in ipsa 

actione, in ipsa cognitione sua immisceatur quantitas, 1. e. cognitio 
erit extensa, ac proinde affecta determinata quantitate, quod est esse 
concretum cum notis individuantibus. Determinatam enim quantitatem 
sequuntur ea omnia, quibus res pro cognitione nostra coarctatur ad 
hic et nunc, localiter et temporaliter, seu cognoscitur tamquam haec 
res individua, ut sunt: determinata magnitudo, figura, positio in loco 
et tempore et alia plura. Potentia autem organica hanc concretionem 
solvere non potest, distinguendo essentiam ab iis omnibus, quae ad 
essentiam non pertinent. Hoc potest sola potentia anorganica seu 
spiritualis. Obiectum enim abstractum est obiectum spiritualizatum. 
quod non potest cognosci nisi potentia spirituali et cognitione spiri- 
tuali. Haec cognitio etiam ipsam extensionem abstracte seu inextenso 
modo apprehendit secundum essentiam suam, distinguendo eam ab 
omnibus, quae ad essentiam non pertinent, ut sunt: determinata magni- 
tudo, figura, positio etc. 

Arg. III. Potentia cognoscitiva, quae reflectit reflexione propria, et 
quae hac reflexione pertingit etiam usque ad cognoscendum abstracte 
et explicite subiectum cognoscens, est potentia anorganica. Atqui in- 
tellectus humanus'est potentia cognoscitiva, quae reflectit reflexione 
propria et hac reflexione pertingit etiam usque ad cognoscendum abs- 
tracte et explicite subiectum cognoscens. Ergo. 

Prob. mai. a) Ad reflexionem propriam peragendam requiritur po- 
tentia cognoscitiva, quae ipso actu suo sit determinata ad suum actum 
cognoscendum in actu signato; sed potentia cognoscitiva ipso actu 
suo determinata ad suum actum cognoscendum seu ad seipsam cogno- 
scendam, prout est in actu, non potest esse nisi potentia spiritualis seu 
anorganica (cf. n. 466, 3; 561 sqq.). 

b) Potentia, quae pertingit usque ad cognoscendum abstracte et 
explicite subiectum cognoscens, est potentia, quae procedit abstrahendo 
seu solvendo concretionem et distinguendo subiectum permanens (Ego) 
a cognitionibus transeuntibus; sed haec potentia est anorganica seu 
spiritualis, ut patet ex dictis. 

M in. ostenditur ex testimonio conscientiae. Experimur nos posse 
reflectere seu expresse advertere ad cognitiones nostras non tantum 
sensitivas seu concretas, sed etiam abstractas seu uintellectivas. Et 
hanc reflexionem esse propriam, non impropriam, quae mediante alia 
potentia altiore fieret, ex eo patet, quod possumus iterum iterumque 
reflectere in nostram reflexionem; esset igitur admittendus infinitus 
numerus potentiarum cognoscitivarum inter se subordinatarum. . Ex- 
perimur etiam nos reflexione nostra pertingere usque ad cognoscendum 
abstracte et explicite subiectum cognoscens. 


544. Coroll. 1. Ergo absolute repugnat materia cogitans (contra Locke). 
2. Ergo non datur localizatio subiectiva intellectus, i. e. non potest 
assignari aliqua pars corporis tamquam sedes intellectus. 

3. Ergo intellectio est operatio solius animae. — Distinguendo inter 
principium efficiens intellectionis proximum et remotum, et inter prin- 
cipium „quod“ et „quo“ (cf. n. 480,1), dicimus: Principium ,quod" intel- 
lectionis est suppositum, persona humana, principium ,quo' remotum 
(seu primum) totale est sola anima, principium ,quo" proximum to- 
tale est sola potentia intellectiva. Sola anima est etiam subiectum 
proximum (immediatum) seu subiectum inhaesionis intellectus et intel- 
lectionis, suppositum est subiectum remotum tantum. 


545. obi. 1. Potentia cognoscitiva, quae dependet a corpore, non eat potentia an- 
organica. Atqui intellectua humanus eat potentia cognoacitiva, quae dependet a cor- 
pore. Ergo. — Hesp. Dist. niai.: Quae dependet aubiective, cone.; objective tantum, 
nego. Contradist. min. 

2. Atqui intellectua humanua dependet a corpore subiective. Probo. Potentia, 
cuius actus impeditur, impedito organo, dependet a corpore subiective. Atqui intel- 
lectus eat potentia, cuius actus impeditur, impedito organo, i. e. cerebro. Ergo. — 
Resp. Dist. mai.: Impedito organo huius potentiae, conc.; impedito organo alterius 
potentiae, a qua haec potentia dependet obiective, nego. Contradist. min.: Impedito 
organo intellectus, nego; impedito cerebro, organo phantasiae, a qua intellectus de- 
pendet obiective, conc. 

3. Atqui cerebrum est organum intellectus. Probo. Organum, a quo intellectus 
iugiter pendet, eat organum'intellectus. Atqui cerebrum est organum, unde intellectus 


iugiter pendet. Ergo. — Resp. Dist. mai.: Unde iugiter pendet subiective, conc.; ob- 


iective tantum, nego. Contradist. min. — Cerebrum est organum, unde intellectus 


pendet iugiter, quia est organum phantasiae, a qua intellectus obiective dependet non 
tantum in ideis acquirendis, sed etiam in utendis ideis iam acquisitis (cf. n. 553, 3). 

4. Atqui intellectua humanus iugiter dependet a cerebro et a corpore subiective. 
Probo. Intellectus, qui est in supposito humano tamquam in subiecto, iugiter de- 


pendet a corpore subiective. Atqui intellectus humanus est in supposito humano 


tamquam in subiecto. Ergo. — Resp. Dist. mai.: Qui est in supposito humano tam- 


quam in subiecto inhaesionis immediato, conc.; tamquam in subiecto mediato tantum, 
nego. Contradist. m in. 


Ad 543. Aristoteles: vide supra ad 514. —  ,Dicit, quod dissimilitudo im- 
passibilitatis sensitivi et intellectivi manifesta est ex organo et sensu, quia sensus 
efficitur impotens ad sentiendum ex valde sensibili, sicut auditus non potest audire 
sonum propter hoc quod motus est ex magnis sonis, neque visus potest videre. . . . 
Sed intellectus, quia non habet organum corporeum, quod corrumpi possit ob excel- 
lentiam proprii obiecti, cum intelligit aliquid. valde intelligibile, non minus postea 
intelligit infima, sed magis, et idem accideret de sensu, si non haberet organum 
corporale. Debilitatur tamen intellectus ex laesione alicuius organi corporalis, in- 
directe, inquantum ad eius operationem requiritur operatio sensus habentis organum. 
Causa igitur diversitatis est, quia sensitivum non est sine corpore, sed intellectus 
est separatus [H uév yàp aio0noi où Obvara:i aio0àveoO0at ék Tob oqgoóópa ai00rnrob, 

. QÀÀA Ò vov OrQOv Ti vonon oqgoóópa vornrtóv, obx r|TTOV vosci TÙ ONOÕEEOTEPA, AAAA 
Kai u&AAov TÒ uév yàp aio0nrikÓv obk àveu ocogaro , ð ð xopioTO : De an. Ill 4, 
429 a 31]. Ex his autem, quae dicuntur, apparet falsitas opinionis illorum, qui dixe- 
runt, quod intellectus est vis imaginativa vel aliqua praeparatio in natura humana con- 
sequens corporis complexionem * (S. Thom, in 1. c. lect. 7 n. 688 sq.). — S. Thomas: 
,Ex hoc quod anima humana universales rerum naturas cognoscit, per- 
cipit quod species qua intelligimus, est immaterialis; alias esset individuata, et sic 
non duceret in cognitionem universalis. Ex hoc autem quod species intelligibilis 
est immaterialis, intellexerunt, [philosophi] quod intellectus est res quaedam 
independens a materia; et cx hoc ad alias proprietates intellectivae potentiae 

cognoscendas processerunt (Ver. 10, 8). — ,Cognitio sensus non se extendit nisi ad 
corporalia. ... Intellectus autem cognoscit incorporalia: sicut sapientiam, 
veritatem, et relationes rerum. Non est igitur idem intellectus et sensus. — Item. 
Nullus sensus seipsum cognoscit, nec suam operationem : ... sed hoc superioris po- 
tentiae est, ut probatur in libro De anima [III 2, 425 b 12sqq.]. Intellectus autem 
cognoscit seipsum, et cognoscit se intelligere. Non est igitur idem intellectus 
et sensus4 (C. g. II 66; cf. c. 49; Q. d. an. a. 2 et 14; Comp. 79; S. th. I 75, 2). 


§ 2. De natura intellectus humani quoad obiectum suum. 


THESIS XLIX: Obiectum for'^ ale commune intellectus humani est 
ens inquantum ens. 


546. St. qu. 1. Intellectus humanus potest dupliciter considerari: 
a) absolute secundum se, secundum id, quod ei necessario et essen- 
tialiter convenit, quod proinde ei convenit semper et ubique; b) in 
aliquo statu; tunc non consideratur tantum secundum ea, quae ei es- 
sentialia sunt, sed etiam secundum quaedam, quae ei accidunt in illo 
statu. Potest autem intellectus humanus inveniri in triplici statu: 
a) in statu unionis cum corpore, f) in statu separationis, y) in statu 
elevationis, quatenus virtus eius naturalis supernaturaliter est elevata 
(e. g. lumine gloriae). 

Huic duplici considerationi respondet duplex obiectum formale: 
obiectum formale commune et obiectum formale proprium pro 
aliquo statu. Obiectum formale commune intellectus humani est ratio, 
quam forrnaliter attingit, non prout est in hoc vel illo statu, sed ut 
intellectus est, a qua proinde essentialiter specificatur. Hoc igitur ob- 
iectum est essentiale intellectui, in quocumque statu inveniatur, et est 
ratio generalissima, sub qua potentia intellectiva fertur in res. Obiec- 
tum formale proprium aliquid superaddit obiecto communi, quo hoc 
contrahitur et determinatur, neque convenit intellectui nude secundum 
se considerato, sed prout invenitur in aliquo statu determinato. 


24. Dicimus in thesi obiectum formale intellectus in se et absolute 
spectati seu obiectum formale commune esse ens inquantum ens. 
Quo minime asserimus intellectum non cognoscere nisi ens in communi, 
sed intellectum ferri in res sub ratione entis, ac proinde cognoscere 
etiam entis differentias et determinationes, quatenus et quia habent ra- 
tionem entis, sicut visus, qui fertur in res sub formali ratione coloris, 
cognoscit etiam omnes colorum differentias (album, rubrum etc.), quia 
habent rationem coloris. — Quod in thesi dicitur de intellectu humano, 


valet de omni intellectu: Obiectum formale omnis intellectus est ens 
inquantum ens. 


547. Prob. th. Arg. I. Potentia, quae cognoscit rerum essentias, est 
potentia, quae fertur in res sub ratione entis, seu cuius obiectum for- 


male commune est ens inquantum ens. Atqui intellectus cognoscit 
rerum essentias. Ergo. 

Ad mai. Ens est quidditas seu essentia communissime sumpta. 
Ens enim est «habens esse" seu quidditas. Quare potentia, quae fertur 
in res seu attingit res sub quidditatis ratione, non fertur in eas sub 
peculiari aliquo respectu, sicut sensus, sed sub universalissima ratione 
entis, cognoscendo modos entis seu quidditates. 

Ad min. Intellectus apprehendit id, quod necessario et essentialiter 
convenit rei, distinguendo hoc ab iis, quae accidentaliter tantum et 
contingenter adsunt. Ergo cognoscit rerum essentias. 

Arg. II. Quod secundum modum suum essendi respondet intellectui 
absolute et secundum se considerato, est obiectum formale commune 
intellectus, seu obiectum formale intellectus absolute et secundum se 
considerati. Atqui ens inquantum ens secundum modum suum essendi 
respondet intellectui absolute et secundum se considerato. Ergo. 

Mai. patet ex dictis n. 466, 2: obiectum formale et potentia cogno- 
scitiva in modo essendi omnino sibi respondent. 

Ad min. Ens est omnino spiritualizatum, i. e. omnino abstractum 
a quacumque corporeitate, invenitur tamen concorporatum in ente cor- 
poreo et non concorporatum seu separatum in ente spirituali; ita 
etiam intellectus secundum se consideratus est potentia omnino spiri- 
tualis, invenitur tamen concorporatus in anima coniuncta corpori, et 
non concorporatus, sed separatus in anima separata a corpore. Quare 
ens inquantum ens est obiectum formale commune intellectus; ens 
corporeum est obiectum formale proprium intellectus in statu con- 
iunctionis cum corpore, ens vero spirituale est obiectum formale pro- 
prium intellectus animae separatae a corpore. 


548. Coroll. 1. Ergo intellectus humanus est species atoma neque divi- 
ditur, sicut sensus, in plures potentias inter se specifice et realiter di- 
stinctas. Ratio est, quia eius obiectum tantae amplitudinis est, ut sub 
se omnia complectatur. Quare memoria intellectiva, facultas iudi- 
candi, ratio seu facultas ratiocinandi, intellectus speculativus, intel- 
lectus practicus non sunt potentiae ab intellectu distinctae, sed sunt 
unus idemque intellectus secundum diversa munera  consideratus. 
Nam ratio praeteriti, quam attingit memoria, convenientia inter sub- 
iectum et praedicatum, quam enuntiat iudicium, consequentia, quam ex- 
primit ratiocinium, ratio speculativi et practici sub entis ratione con- 
tinentur. 

2. Ergo immaterialitate, quae est spiritualitas stricte dicta, con- 
stituitur potentia cognoscitiva tantae perfectionis, cuius obiectum for- 
male ad omnia extendatur, et quidem ad omnia cognoscenda quid- 
ditative cognitione quidditativa stricte dicta (conceptu stricte quid- 
ditativo seu simpliciter positivo; cf. n. 15). 

3. Ergo intellectus humanus a nullo obiecto cognoscendo excluditur 
per se seu essentialiter, sed per accidens tantum ratione 
status, in quo invenitur, quia invenitur in statu unionis cum corpore, 

in quo objective a cognitione sensitiva dependet, et in statu naturali, 
in quo caret lumine elevante. Primum impedimentum tollitur separa- 
tione, alterum elevatione et confortatione. Opposito autem modo se 
habet sensus, qui ab obiectis supersensilibus cognoscendis excluditur 
per se seu essentialiter ratione materiae seu corporeitatis, a qua es- 
sentialiter est dependens. Ex his perspicitur, cur intellectus possit 
elevari ultra suum obiectum conaturale ad attingendum etiam obiec- 
tum perfectissimum, sensus vero non possit, quia materia seu corpo- 
reitas esset tollenda, quo ipso sensus ipse corrumperetur, quia cor- 
poreitas ingreditur essentiam eius (cf. th. XXXVII). Sed neque unus 
sensus potest elevari ad attingendum obiectum alterius, propterea quod 
alius sensus aliam requirit organi dispositionem, a qua essentialiter 
pendet, quae esset transmutanda; quo ipso sensus corrumperetur. 

4. Ergo ipse Deus clare visus, intuitive cognitus, continetur intra 
ambitum obiecti formalis communis seu obiecti adaequati intellectus 
humani. Intra ambitum obiecti intellectus humani. continetur Deus 
cognitus cognitione stricte quidditativa, non comprehensiva tamen, sed 
apprehensiva, seu Deus quidditative cognitus finito modo, propter 
limitationem intellectus humani (et cuiuscumque intellectus creati). 

5. Ergo datur appetitus naturalis visionis beatificae. Intellectus 
natura sua ordinatur ad hoc obiectum cognoscendum, quod est Deus 
clare visus, ordinatione, quae quidem non est mera non-repugnantia, 
sed ordinatio positiva, passiva tamen, neque actuabilis nisi virtute 
divina. Exinde hic appetitus non est desiderium naturale exigentiae, 
sed capacitatis tantum, unde in statu naturae purae conaturaliter se- 
queretur desiderium elicitum conditionatum tantum. Homo in 
statu naturae purae constitutus rationabiliter non desiderat nisi ea, 
quae respondent viribus naturalibus. Ita neque rationabiliter desiderat 
resurrectionem corporis, quae etiam ipsa naturaliter fieri nequit. 

6. Ergo ex ratione probatur possibilitas visionis beatae (elevabilitas 
per lumen gloriae). Si visio beata esset impossibilis, „remanebit inane 
desiderium naturae" (S. Thom., S. th. I 12, 1). Ordinatio indita intel- 
lectui (desiderium naturae) esset ad impossibile, ac proinde natura in- 
tellectus contineret absurdum. 


549. Schol. Obiectum intellectus est quidditas ut intellecta: ut 
intelligibiliter penetrata et elaborata, i. e. ut cognita secundum diver- 
sos gradus suos genericos et specificos, quibus metaphysice componi- 
tur. Ita rubrum concretum singulare, propositum a sensu, intellectus 
intelligit ut rubrum, ut colorem, ut qualitatem, ut entitatem. Per- 
currit totam seriem graduum metaphysicorum, ita quidem, ut incipiat 


ab ente, cum ens sit primum cognitum et sub ratione universalissima 
entis omnia attingat. 


sso. obi. 1. Intellectus, cuius obiectum formale commune est ens inquantum ens, 


ad omnia quidditative cognoscenda extenditur. Atqui intellectus humanus non ex- 
Gredt, Elem. philo: I. Ed. 7. 

tenditur ad omnia quidditative cognoscenda. Ergo. — Resp. Dist. mai.: Ad omnia 
cognoscenda extenditur, i. e. a nullo obiecto cognoscendo excluditur per se seu essen- 
tialiter, co»c.; etiam per accidens seu ratione status, in quo invenitur, nego. Contra- 
dist. m in. 

2. Atqui intellectus humanus neque per se seu essentialiter a nullo obiecto co- 
gnoscendo excluditur. Probo. Intellectus, qui per se excluditur a cognoscendo obiecto 
infinito, non excluditur per se a nullo obiecto cognoscendo. Atqui intellectus humanus 
utpote limitatus excluditur per se a cognoscendo obiecto infinito. Ergo. — Resp. 
Dist. mai.: Qui per se excluditur a cognoscendo, tum comprehensive tum etiam ap- 
prehensive tantum, obiectum infinitum, cosc.; qui per se excluditur tantum a cogno- 
scendo comprehensive obiectum infinitum, nego. Contradist. min. 

3. Atqui intellectus humanus per se excluditur etiam a cognoscendo obiecto in- 
finito seu Deo, etsi apprehensive tantum. Probo. Intellectus, qui per se non exclude- 
retur a cognoscendo Deo, etsi apprehensive tantum, haberet naturale'm ordinem ad 
visionem Dei quidditativam. Atqui intellectus humanus (sicut quicumque intellectus 
creatus) non habet naturalem ordinem ad visionem Dei quidditativam. Ergo. — Resp. 
Dist. mai.: Naturalem ordinem ad Deum immediate sub ratione Deitatis et actuabilem 
viribus naturalibus, nego; naturalem ordinem ad Deum mediato sub ratione entis et 
actuabilem virtute divina tantum, conc. Contradist. min. 

Ad 547 sq. Aristoteles praesentem doctrinam innuit, cum dicit animam esse 
quodammodo omnia: H yuyů rà óvra no oti màvra (De an. Ill 8, 431 b21). 
Ad quae S. Thomas: .Omnia enim, quae sunt, aut sunt sensibilia aut intelligibilia. 
Anima autem est quodammodo omnia sensibilia et intelligibilia, quia in anima est 
sensus et intellectus sive scientia, sensus autem est quodammodo ipsa sensibilia et 
intellectus intelligibilia, sive scientia scibilia. ... Sensus enim et scientia dividuntur 
jin fes idest dividuntur in actumet potentiam, quemadmodum œt res, ita tamen, 
quod scientia et sensus, quae sunt in potentia ad sensibilia et scibilia, se habent 
ad scibilia et sensibilia, quae suntin potentia; scientia vero et sensus,quae sunt 
in actu, ordinantur in sensibilia et scibilia, quae sunt in actu, sed tamen dÜiversi 
mode. Nam sensus in actu et scientia vel intellectus in actu sunt scibilia et sensi- 


bilia in actu. Sed potentia animae ... non est ipsum sensibile vel scibile, sed est in 
potentia ad ipsa" (In De an. IIl lect. 13 n. 787 sq.). — Ponit etiam Aristoteles ob- 
lectum intellectus esse quidditatem: 'O [|voO ] rou r( oti (De an. III 6, 430 b28 
[v. text, ad thes.sq.]; cf. S. Thom, in 1. c. lect. 11 n. 762; S. th. 1-11 3, 8; H-II 8, 1). — 


8. Thomas: .Naturaliter intellectus noster cognoscit ens, et ea quae 
sunt per se entis inquantum huiusmodi; in qua cognitione fundatur primorum prin- 
cipiorum notitia! (C. g. II 83; cf. 98: Hoc autem sic; In Met. IV lect. 6 [cit. ad 646]). — 
„Si aliqua potentia secundum propriam rationem ordinetur ad aliquod obiectum se- 
cundum communem rationem obiecti, non diversificabitur illa potentia secundum 
diversitates particularium differentiarum; sicut potentia visiva, quae respicit suum 
obiectum secundum rationem colorati, non diversificatur per diversitatem albi et 
nigri. Intellectus autem respicit suum obiectum secundum communem 
rationem entis; eo quod intellectus possibilis est, quo est omnia fieri. Unde 
secundum nullam differentiam entium diversificatur . . . intellectus possibilis (S. th. | 
79,7; cf. 15, 2; 12, 4 ad 3; 78,1; 79, 9 ad 3; 82, 4 adi; 87,3 adi; 105, 4; 1-1194,2; 
I| Dist. 14 a. 1 sol. 2). 

Ad 548. S. Thomas: .Ultimo fine adepto, desiderium naturale quiescit. Quantum- 
cumque autem aliquis proficiat intelligendo secundum praedictum modum cognitionis, 
quo a sensu scientiam percipimus, adhuc remanet naturale desiderium ad alia cogno- 
scenda. ... Unde semper remanet naturale desiderium respectu perfectioris cognitionis. 
Impossibile est autem naturale desiderium esse vanum. Consequimur igitur ultimum 
finem in hoc quod intellectus noster fiat in actu, aliquo sublimiori agente quam sit 
agens nobis conaturale, quod quiescere faciat desiderium, quod nobis inest natu- 
raliter ad sciendum. Tale est autem in nobis sciendi desiderium, ut, cognoscentes 
effectum, desideremus cognoscere causam; et in quacumque re, cognitis quibuscum- 

que eius circumstantiis, non quiescit nostrum desiderium, quousque eius essentiam 
cognoscamus. Non igitur naturale desiderium sciendi potest quietari in nobis, quo- 
usque primam causam cognoscamus, non quocumque modo, sed per eius essentiam. 
Prima autem causa Deus est, ut ex superioribus patet. Est igitur finis ultimus intel- 
lectualis creaturae: Deum per essentiam Videre (Comp. 104; cf. S. th. I-II 3, 8; 
C. g. III 50 sq.; In BoCth. de Trin. q. 6 a. 4 ad 5). 


THESIS L: Obiectum formale intellectus proprium pro hoc statu 
unionis animae cum corpore est quidditas rei materialis per phantasiam 
repraesentatae, non prout est singularis, sed prout est universalis. 


55]. St. qu. 1. Cum obiectum formale commune intellectus sit ens 
seu quidditas, obiectum formale intellectus proprium pro 
statu unionis animae cum corpore dicitur restringi ad hoc speciale 
genus entis seu quidditatis, quod est quidditas rei corporeae per phan- 
tasiam repraesentatae. Quo asseruntur duo: 1. intellectum in hoc 
statu per se primo non attingere nisi quidditatem rei corporeae ; 
2. non posse hanc quidditatem attingere nisi dependenter a phantasia, 
quatenus phantasia suo modo repraesentat id, quod intellectus quiddi- 
tative attingit; alis verbis, non posse intellectum  exserere suam ac- 
tionem repraesentativam  quidditatis, nisi simul phantasia sensitivo 
modo repraesentet rem, cuius est quidditas. 

24. Vocem phantasiae latius sumimus, quatenus complectitur etiam 
memoriam Ssensitivam et cogitativam, seu quatenus significat tres 
altiores facultates partis sensitivae. Hae facultates obiectum cogno- 
scunt independenter a praesentia et secundum omnes qualitates suas 
sensibiles, ac proinde intellectui obiectum praebent, ex quo Qquiddita- 
tivam cognitionem haurire possit. 

3. Nomine quidditatis intelligimus | quidditatem tum substan- 
tialem, tum accidentalem. 

4. Cum dicimus intellectus obiectum | proprium esse  quidditatem 
rei materialis, minime intendimus statuere intellectum statim hanc 
quidditatem perfecte et quoad specificam rationem et ultimas differentias 
percipere. Pedetentim enim et gradatim perfectionem suam consequitur, 
attingendo primitus obiectum suum nonnisi sub rationibus communissimis 
entis, unius, substantiae, qualitatis etc. Neque statuimus intellectum 
in hoc statu coniunctionis nihil cognoscere nisi res corporeas, sed 
dicimus quidditatem universalem rei corporeae esse id, quod per se 
primo attingit; cetera vero non attingit nisi mediate, mediante obiecto 
proprio, et in eo; sicut visus, quamquam eius obiectum proprium est 
color, etiam alia praeter colorem percipit, ut quantitatem, non per se 
primo, sed mediate: percipiendo colorem percipit quantitatem. 

5. Prima pars thesis: obiectum formale proprium pro hoc statu 
unionis animae ad corpus esse quidditatem rei corporeae per phan- 
tasiam repraesentatae, negatur a Platonicis, Cartesianis, Ontologistis, 
Pantheistis, qui ut primum cognitum intellectus humani statuunt ipsam 
animae essentiam aut Deum. Secunda pars, quae cum S. Thoma et 

Aristotele docet primum cognitum esse universale, non singulare, est 
contra Scotum et scholam nominalisticam (terministicam: | Durandum, 
Occam, Gregorium Ariminensem [f 1358]) et Suaresium, qui asserunt 
primum cognitum esse singulare, non universale. 


552. Prob. th. I p. (Obiectum formale proprium pro hoc statu unionis 
animae cum corpore est quidditas rei materialis per phantasiam re- 
praesentatae). — Obiectum formale intellectus proprium pro hoc statu 
est id, quod per se primo in hoc statu attingitur ab intellectu. Atqui 
id, quod per se primo in hoc statu ab intellectu attingitur, est quid- 
ditas rei materialis per phantasiam repraesentatae. Ergo. 

Mai. est per se nota. 

Prob. min. a) multiplici experientia. 

a) Impedita seu perturbata phantasia ex laesione cerebri, ebrietate, 
impeditur seu perturbatur etiam intellectus. 

p Unusquisque experitur in seipso se non posse intelligere quid- 
quam, quin eius, quod intelligere cupit, phantasma sibi formet; et ad 
id, quod nos intelligimus, aliis explicandum suggerimus eis phantas- 
mata, exempla sensilia proponendo. 

y) Obiectum, de quo non habetur phantasma, seu quod phantasia 
sensiliter non repraesentatur, immediate attingi non potest, sed me- 
diantibus conceptibus rerum per phantasiam repraesentatarum ana- 
logice attingitur. [Ita caecus natus nequit acquirere nisi conceptum 
analogicum colorum mediantibus qualitatibus, quarum phantasmata 
habet. (Sicut sonus est qualitas sensilis, ita etiam color; sicut duritia 
est qualitas per corppris superficiem sparsa, ita etiam color; colorem 
rubrum concipit caecus ad instar soni fortis.) Conceptus substantiarum 
spiritualium formamus, applicando eis conceptus praecisive immateriales 
entis, substantiae, principii, causae, haustos ex corporibus per phan- 
tasiam repraesentatis, et positive excludendo omnia, quae solis cor- 
poribus conveniunt, ut materiam, extensionem, gravitatem. Et de 
ipsa anima nostra eiusque accidentibus spiritualibus non habemus nisi 
conceptus reflexos analogos. ta concipimus intellectionem no- 
stram reflexe ad instar qualitatis corporeae et cognitionis sensitivae 
removendo corpoream concretionem ; quid autem in se positive sit, 
non attingimus. 

0) Res ita concipimus, sicut eas nominibus significamus. Atqui res 
etiam maxime suprasensiles non significamus nisi mediantibus vocibus 
primarie rem sensilem significantibus. | Constat enim investigatione 
philologies omnes voces, etiam res maxime suprasensiles significantes, 
ut Deum, animam etc., a rebus sensilibus esse desumptas: Deus a 
radice div, quae significat lucere; anima a radice sanscritica an, 
spirare; esse a radice sanscritica as, asu, spiratio. 

Prob. min. b) a priori: Per se primo in hoc statu attingitur id, ad 
quod intelligendum aliquid confert ipsa unio animae cum corpore. 

Atqui id, ad quod intelligendum aliquid confert ipsa unio animae cum 
corpore, est quidditas rei materialis per phantasiam repraesentatae. 
Ergo. 

Prob. niai. Haec unio debet redundare in bonum animae, secus ipsa 
naturae institutio esset vitiosa; inferius enim est propter superius, 
corpus propter animam. Atqui non potest redundare in bonum ani- 
mae spiritualis, nisi quatenus aliquid confert in commodum illius ope- 
rationis, quae competit animae, ut spiritualis est, i. e. intellectionis. 

Prob. min. Unio animae cum corpore aliquid confert ad intelligen- 
dam quidditatem rei materialis per phantasiam repraesentatae, qua- 
tenus phantasia ac proinde corpus intellectui materiam ministrat, ex 
qua ille conceptus suos abstrahat. 


Prob. II p. (Obiectum formale proprium est quidditas rei materialis, 
non prout est singularis, sed prout est universalis). — Non est ob- 
iectum formale proprium, seu id quod per se primo intellectus intelligit 
in hoc statu, quod in hoc statu quidditative omnino non intelligit. 
Atqui intellectus in statu unionis non intelligit singulare quidditative. 
Ergo. 

Prob. mai. Non est obiectum formale proprium, quod neque est 
obiectum formale. Atqui quod intellectus quidditative non intelligit, 
non est obiectum formale intellectus, ut patet ex thesi antecedente, 
qua probavimus obiectum formale intellectus esse ens seu quidditatem. 
Ergo. 

Min. patet ex experientia: Essentia singularis nos latet; non at- 
tingimus differentiam numericam neque cognoscimus individua nisi 
ex accidentium aggregatione, quae tamen non constituunt differentiam 
numericam et contingenter tantum individuo conveniunt. 


Prob. utraqne p. th. XObiectum formale proprium in statu unionis 
est id, quod habet eundem essendi modum atque intellectus in statu 
unionis. Atqui id, quod habet eundem essendi modum, est quidditas 
rei materialis universalis, abstracta a phantasmate, seu quidditas uni- 
versalis rei materialis per phantasiam repraesentatae. Ergo. 

Prob. mai. ex dictis n. 466, 2: Cognoscens fit id, quod cognoscit; 
cognoscens cognoscendo obiectum suum formale (quod immediate per 
se primo attingit), immediate fit illud, exclusa etiam ea mediatione, 
quae obiectiva tantum esset (cf. n. 16). Iam vero non posset fieri illud 
immediate, nisi eundem haberet essendi modum. Cognoscens potest 
fieri etiam alia praeter obiectum formale proprium, sed mediate 
(potest ea cognoscere mediate mediatione mere obiectiva aut etiam 
formali), quatenus fit obiectum proprium, in quo perfectiora imper- 
fectiore modo et imperfecta perfectiore et altiore modo continentur. 

Prob. min. Sicut intellectus est abstractus seu immunis a materia 
seu a corporeitate, quatenus est facultas spiritualis, invenitur tamen 
in materia, quatenus est in anima, quae corpus informat, ita quid- 


438 B. Philosophia naturalis specialis. De ente mobili in specie. 


ditas universalis rei materialis est abstracta a materia individual!, 
a corporeitate concreta, est spiritualis (spiritualizata), invenitur tamen 
in ea. Quare ex utraque parte idem essendi modus. Neque obest 
intellectum nullam involvere materiam seu corporeitatem, quidditatem 
vero abstractam materiam communem; exinde enim non resultat 
diversitas in modo essendi, nam materia communis habet modum es- 
sendi intellectus, ex quo etiam provenit eam ut talem non inveniri 
nisi in intellectu. In intellectu enim materia seu corporeum nan- 
ciscitur modum essendi spiritualem, inextensum, sicut ipsa quantitas 
ceteraque accidentia corporea. 


553. Coroll. 1. Ergo intellectus ex phantasmatis desumit ideas suas, 
in quo consistit dependentia obiectiva intellectus a corpore, a cog- 
nitione sensitiva (cf. n. 542, 3). 

2. Ergo «nihil est in intellectu, quod prius non erat in sensu". — 
Effatum hoc tamen non significat intellectum non cognoscere nisi id, 
quod cognoscit sensus, quod profitentur Sensistae, sed omnem intellectus 
cognitionem a sensu aliquomodo originem ducere. «Dicitur cognitio 
mentis a sensu originem habere, non quod omne illud, quod mens co- 
enoscit, sensus apprehendat, sed quia ex his, quae sensus apprehendit 
(res concreta secundum externas qualitates), mens in aliqua ulteriora 
manuducitur (in quidditatem), sicut etiam sensibilia intellecta (quiddi- 
tative cognita) manuducunt ad intelligibilia divinorum" (ad omnino 
immaterialia analogice, i. e. ad modum  quidditatis corporeae, cogno- 
scenda) (S. Thom., Ver. 10, 6 ad 2). 

3. Ergo intellectus non tantum desumit ideas suas a phantas- 
matis, sed etiam in usu idearum iam acquisitarum dependet a phantas- 
mate vel rei vel saltem vocis (dictae aut scriptae)l, 1. e. dependentia 
obiectiva intellectus a corpore, a cognitione sensitiva, continua est. 
Hoc patet ex argumentis nostris tum a posteriori, ex factis experien- 
tiae: etiam vir doctissimus, perturbata phantasia, ineptus est ad quid- 
quam cogitandum, et unusquisque in semetipso experitur omnem con- 
ceptum universalem conotare phantasma; tum a priori: sicut unio 
est continua, ita continua est dependentia, et conceptus universalis 
abstractus a singulari, a phantasmate, necessario conotat phantasma 
tamquam terminum a quo relictum (cf. n. 129); quare phantasma 
quasi fulcimentum est, sine quo conceptus actu esse non potest. 

4. Ergo falsa est sententia Scoti (et Pseudomysticorum), secundum 
quos conversio intellectus ad phantasiam non est ei conaturalis et 


essentialis (in hoc statu unionis), sed est tantum per accidens seu in 
poenam peccati. 


554. Schol. Praeter obiectum formale proprium intellectus noster in 
statu unionis etiam alia cognoscit, sed in obiecto formali et per ob- 


| Cogitando quasi intus loquimur nobis, i. e. utimur phantasmatis vocum in cogitando. 

iectum formale. Haec constituunt obiectum secundarium seu in- 
directum.  Obiectum secundarium duplex est: alterum perfectius, 
alterum  imperfectius obiecto proprio. Hoc sunt singularia materialia, 
illud res spirituales, non exclusa ipsa anima humana. Quaesunt per- 
fectiora (res spirituales), per obiectum formale proprium cognoscun- 
tur imperfectiore modo, quam in se sunt, quia in cognoscente acqui- 
runt modum essendi imperfectiorem, quatenus trahuntur ad modum 
essendi obiecti formalis, i. e. cognoscuntur analogice tantum; quae 
sunt 1mperfectiora (singularia materialia), incognoscente perfectius 
esse obtinent, quam habent in seipsis, quatenus in specie excedente, 
i. e. in obiecto formali, continentur et cognoscuntur. 


555. Obi. Contra I p. 8) Obiectum non est quidditas rei materialis. — 1. Ob- 
lectum formale proprium intellectus, qui cognoscit res spirituales, non est quidditas 
rei materialis per phantasiam repraesentatae. Atqui intellectus in statu unionis animae 
cum corpore cognoscit res spirituales. Ergo. — Resp. Dist. mai.: Qui cognoscit res 
spirituales mediate et analogice tantum, nego; per se primo seu immediate et cogni- 
tione propria seu stricte quidditativa (cf. n. 15 sq.), conc. Contradist. min. 

2. Atqui intellectus in statu unionis cum corpore cognoscit res spirituales im- 
mediate seu per se primo. Probo. Intellectus ipse et anima sunt res spirituales. 
Atqui intellectus in statu unionis cum corpore immediate cognoscit seipsum et 
animam. Ergo. — Resp. Conc. niai.; dist. min.: Cognoscit immediate, i. e. sine ratio- 
cinio, et etiam directe, nego; sine ratiocinio, sed tamen indirecte, i. e. conotative et 
per reflexionem, subdist.: Ita cognoscit exsistentiam intellectus et animae, conc.; ita 
cognoscit clare et distincte essentiam, nego. Dist. consq. (Cf. th. LII). 

b) Obiectum non est quidditas rei per phantasiam repraesentatae; aliis 
verbis: intellectus intelligit sine phantasmate concomitante. Probo. Intellectus, qui 
intelligit terminum oralem seu vocem significativam prolatam, antequam ei obversatur 
correspondons phantasma rei, intelligit sine phantasmate concomitante. Atqui (ut 
investigatione experimentali psychologica constat) intellectus noster intelligit vocem 
prolatam, antequam ei obversatur phantasma rei. Ergo. — Resp. Dist. mai.: Cui 
tamen obversatur phantasma vocis, nego; cul neque obversatur phantasma vocis, 
conc. Contradist. min. 

Contra II p. 1. Quidditas singularis est magis intelligibilis quam quidditas uni- 
versalis. Atqui obiectum formale intellectus nostri, seu id quod per se primo intel- 
ligit, est id quod est magis intelligibile (quia est magis actu). Ergo. — Resp. Dist. 
mai.: Magis intelligibilis quoad se, conc.; quoad intellectum nostrum, nego. Contra- 
dist. min. 

2. Atqui intellectus noster magis et prius intelligit singulare quam universale. 
Probo. Intellectus, qui intelligit ex singularibus, magis et prius intelligit singulare 
quam universale. Atqui intellectus noster intelligit ex singularibus. Ergo. — Resp. 
Dist. niai.: Qui intelligit ex singularibus per abstractionem, nego; non per abstrac- 
tionem, conc. Contradist. min. 

3. Atqui intellectus, qui intelligit per ahstractionem a singularibus, prius intel- 
ligit singulare. Probo. Qui prius intelligit terminum, unde abstrahit, prius intelligit 
singulare. Atqui intellectus, qui intelligit per abstractionem, prius intelligit terminum, 
unde abstrahit. Ergo. — Resp. Conc. mai.; dist. min.: Qui intelligit per abstractionem 
positivam, conc.; per abstractionem negativam, nego. Dist. consq. (cf. n. 131, 1; 199, 9. 
th. L1V). 


Ad 552sq. Aristoteles: Enei 6 àAAo oTi TO péyeOo xai rO uey&Oei siva kai 
uðwp kai ÜÕaTı civar ... N OàAAy n àAAQ Éyovri Kpivel.... TU pév ouv aicOnriKu 
TÒ Oepuóv kai TO uuypóv kpivei, kai Qv Aóyo Tm! À cóàpE: ÓàAAy 66 TOI XxopiorU, 

.,- TÒ capki eivai Kkpiver (De an. III 4, 429 b 10). — Ad quae S. Thomas: «Ostendit 
Philosophus, quid sit obiectum intellectus. ... Dicit enim, quod aliud est .magnitudo 
et magnitudinis sse id est aliud est magnitudo et quod quid est eius. Esse enim, 
quod est magnitudinis, appellat quidditatem eius. Et similiter aliud est ,aqua et 
aquae sse et sic est in multis aliis, id est in omnibus mathematicis et naturalibus. 
Unde signanter duo exempla posuit. Nam magnitudo est quid mathematicum, aqua 
autem quid naturale.... Et quia ad diversa cognoscenda diversae potentiae cognosci- 
tivae requiruntur, concludit, quod anima aut cognoscit alio rem et alio eius quid- 
ditatem, aut uno et eodem, sed alio modo se habente. Manifestum est autem, quod 
caro non est sine materia: sed forma carnis est forma determinata et in materia de- 
terminata sensibili, sicut etiam simus habet subiectum sensibile determinatum, scil, 
nasum. Hanc igitur naturam sensitivam cognoscit anima per sensum. Et hoc est 
quod subdit, quod anima iudicat potentia sensitiva calidum et frigidum et alia huius- 
modi, .quorum fatio idest, proportio .quaedam caro ést Forma enim carnis re- 
quirit determinatam proportionem calidi et frigidi et aliorum huiusmodi. Sed oportet, 
quod alia potentia .discernat esse Carni id est quod quid est carnis. Sed hoc con- 
tingit dupliciter: uno modo sic quod ipsa caro vel quidditas carnis cognoscantur 
omnino potentiis ab invicem diversis: puta quod potentia intellectiva cognoscitur 
quidditas carnis, potentia sensitiva cognoscitur caro, et hoc contingit, quando anima 
per se cognoscit singulare et per se cognoscit naturam speciei. Alio modo contingit, 
quod cognoscitur caro et quod quid est carnis: non quod sit alia et alia potentia, 
sed quia una et eadem potentia alio et alio modo cognoscit carnem, et quod quid 
est eius: et illud oportet esse, cum anima comparat universale ad singulare ...; quia 
non possemus ... cognoscere comparationem universalis ad particulare, nisi esset una 
potentia, quae cognosceret utrumque. Intellectus igitur utrumque cognoscit, sed 
alio et alio modo. Cognoscit enim naturam speciei, sive quod quid est, di- 
recte extendendo seipsum, ipsum autem singulare per quandam refle- 
xionem, inquantum redit super phantasmata, a quibus species intelligibiles abstra- 
huntur. Et hoc est, quod dicit, quia sensitivo cognoscit carnem, ;alio idest alia 
potentia .discernit esse Carni idest, quod quid est carnis, ,aut $eparata puta cum 
caro cognoscitur sensu et esse camis intellectu? (In De an. III lect. 8 n. 705 709 
711sqQq.). — Aristoteles: Auvàye! no OTI rà vonrà O voO , àAÀ' EVTEAEYEI I 
oü0£v, mpiv àv von. óei ð oürQ  Qonep v ypaguporeluy p unOév Urrüpysi &vrEAEyEl I 
yveypaupévov. — Oüóémnmore vosi àvgeu dqeoevréoporo n uyuyxr. — Ev roi 
elðsoi Toi  oicOnroi TA vonrà éoriv, ... Oià ToüTO oüUre yl] oucOovóuevo  unOév 
oúðév àv gyà80! ouó& Euvein. órav ðe Ogg prn, ovàykn Aua qdovraogóà TI Ogopeiv (De 
an. III 4, 429 b 30; 7,431 a 16; 8, 432 a 4). — Ad ultima S. Thomas: «Posset ali- 
quis credere quod intellectus non dependeret a sensu. Et hoc quidem verum esset, 
si intelligibilia nostri intellectus essent a sensibilibus separata secundum esse, ut 
Platonici posuerunt. Et ideo hic ostendit, quod intellectus indiget sensu. . .. Dicit 
ergo primo, quod, quia nulla res intellecta a nobis est praeter magnitudines sensibiles, 
quasi ab eis separata secundum esse, ... necesse est quod intelligibilia intellectus 
nostri sint in speciebus sensibilibus secundum esse, tam illa, quae dicuntur per abs- 
tractionem, scii, mathematica, quam naturalia, quae sunt habitus et passiones sen- 
sibillum. Et propter hoc sine sensu non potest aliquis homo addiscere quasi de 
novo acquirens scientiam neque intelligere quasi utens scientia habita. Sed oportet, 
cum aliquis speculatur in actu, quod simul formet sibi aliquod phantasma. Phan- 


tasmata enim sunt similitudines S$ensibilium (In De an. IIl lect. 13 n. 791 ; cf. lect. 9 
n. 722; lect. 12 n. 770). — S. Thomas; «In II De an. [4, 415 b 15] dicitur quod anima 
non solum est corporis forma et motor, sed etiam finis.... Ideo naturale est animae 


humanae corpori uniri, quia cum sit infima in ordine intellectualium substantiarum, 
sicut materia prima est infima in ordine rerum sensibilium; non habet anima humana 
intelligibiles species sibi naturaliter inditae, ... sed est in potentia ad eas, cum sit 
sicut tabula rasa, in qua nihil est scriptum, ut dicitur in IHI De an. [c. 4 (hic supra). 
Unde oportet quod species intelligibiles a rebus exterioribus accipiat mediantibus 

potentiis sensitivis' (Q. d. an. a. 8; cf. a. 15 et 16). — «Naturalis nostra cognitio a 
sensu principium sumit: unde tantum se nostra naturalis cognitio extendere potest, 
inquantum manuduci potest per Sensibilia (S. th. I 12, 12). — «Impossibile est in- 


tellectum nostrum, secundum praesentis vitae statum, quo passibili corpori coniungitur, 
aliquid intclligere in actu, nisi convertendo se ad phantasmata' (S. th. I 84,7; cf. 
a. 6; q. 18, 2; 79, 25 85, 1; 86, 1 (cit. ad 557]; 89, 1; II Dist. 20, 2 a. 2 ad 2-3; III 
Dist. 31, 2a. 4; Ver. 10,2 ad 7; a.6; a.8ad 1; q. 19, 1; C.g. H 81: Sciendum ; 
Comp. 81 sq.; In De mem. et rem. lect. 2 n. 312sqq.). Cf. text. cit. ad 572. 


THESIS LI: Intellectus noster cognoscit singulare materiale non 
directe, sed indirecte per reflexionem quandam super phantasma, ad- 
vertendo ad conotationem phantasmatis in conceptu directe repre- 
sentative universalis contentam. 


556. St. qn. Est factum evidens non tantum sensum, sed etiam in- 
tellectum cognoscere singularia corporea: Homo cognitione sua di- 
stinguit inter universale et singulare. Hoc non est possibile, nisi qua- 
tenus eadem potentia utrumque cognoscit. Haec autem potentia est 
intellectus, qui solus universale attingit. ludicia et ratiocinia multi- 
pliciter sunt. de singularibus corporeis. Haec igitur cognoscuntur ab 
intellectu, qui solus iudicat et ratiocinatur. Voluntas humana multoties 
singularia corporea appetit, quae proinde ab intellectu cognoscuntur, 
quia voluntas sequitur cognitionem intellectus. Ceterum conceptus uni- 
versales inutiles essent ad cognoscendum mundum  exsistentem, si 
intellectus non cognosceret singularia. Nam in singularibus tantum 
exsistit essentia ab intellectu abstracte universaliter cognita. Ideo 
conceptus omnis universalis abstractus a singularibus in se continet 
necessariam relationem ad phantasma, et mediante phantasmate ad 
singulare in rerum natura exsistens. 


Sed iam ostensum est intellectum humanum singulare corporeum 
non quidditative, sed imperfecte tantum cognoscere diversis notis 
individuantibus, quae essentialiter. differentiam numericam non con- 
stituunt, sed contingenter tantum conveniunt. Similiter ostensum est, 
singulare materiale ab intellectu non cognosci immediate, i. e. specie 
adaequata (conceptu proprio). Singulare enim materiale, cum habeat 
esse imperfectius quam intellectus, ab eo specie adaequata cognosci 
nequit; haec enim esset materialis, extensa ac proinde in intellectu, 
qui spiritualis est, esse non potest. Intellectus igitur non potest cogno- 
scere singulare materiale nisi mediate, mediante obiecto suo formali, 
conceptu excedente, quatenus spiritualiter in cognitione essentiae uni- 
versalis continetur. Hanc cognitionem mediatam thesi nostra dicimus 
reflexam, quatenus fit ab intellectu, regrediente ad principium, unde 
incipit intellectio, i. e. ad phantasma. Et hanc reflexionem (impropriam, 
quae est intellectus cognoscentis obiectum et actum alterius potentiae: 
phantasiae) eo contingere dicimus, quod intellectus advertit ad cono- 
tationem, qua conceptus directe repraesentativus quidditatis universalis 
conotat phantasma tamquam terminum a quo relictum (cf. n. 129). 

557. Prob. th. I p. (Intellectus noster cognoscit singulare non directe, 
sed indirecte, per reflexionem quandam super phantasma). — Quod 
intellectus intelligendo relinquit, non cognoscit directe, sed indirecte, 
per reflexionem ad id, a quo incipit intellectio, a quo intellectus desumit 
conceptus suos, i. e. per reflexionem ad phantasma. Atqui intellectus 
intelligendo relinquit singulare. Ergo. 

Mai. est per se nota. — Min. probatur ex th. antec.: Intellectus 
cognoscit per abstractionem ex phantasmatis, ergo cognoscit relin- 
quendo individuationem ; ergo id, quod actu directo attingit, est uni- 
versale, et singulare nequit cognoscere nisi indirecte seu reflexe. 


Prob. II p. (Intellectus cognoscit singulare advertendo ad conota- 
tonem phantasmatis in conceptu directe repraesentativo universalis 
contentam). — Singulare materiale in conceptu universali continetur, 
quatenus conceptus universalis dicit relationem ad phantasma seu 
conotat in obliquo phantasma tamquam terminum a quo relictuih. 
Atqui intellectus noster non potest cognoscere singulare materiale, nisi 
quatenus hoc in obiecto suo proprio, i. e. in conceptu universali con- 
tinetur et intellectus ad hanc continentiam advertit. Ergo. 

Mai. patet ex indole universalis, quod est abstractum ex phan- 
tasmate, ac proinde transcendentaliter ad hoc refertur tamquam ad 
terminum relictum. Conceptus universalis dependet a phantasmate 
illuminato (a phantasmate sub influxu intellectus agentis spiritualizato). 
Ex illa dependentia conotat, 1. e. correpraesentat in obliquo et impli- 
cite phantasma et, mediante phantasmate, singulare corporeum. — M in. 
probatur ex conceptu obiecti secundarii, quod non cognoscitur nisi me- 
diante obiecto primario seu formali. 


558. Coroll. 1. Ergo intellectus noster cognoscit singulare materiale 
sine nova specie impressa; sufficit enim pro actu primo conceptus 
(species) directe repraesentans universale, quatenus in obliquo conotat 
phantasma. Attamen intellectus advertendo ad id, quod conotative 
continetur in conceptu directe repraesentante universale, producit 
speciem expressam. Quare, quamquam in cognitione singularis non 
obtineat nova species impressa, obtinet tamen expressa. 

24. Ergo intellectus noster cognoscit singulare materiale in specie 
excedente: Non tantum species, quae est principium cognitionis quasi 
reflexae, qua cognoscitur singulare materiale, est excedens, sed etiam 
species, quae hac cognitione exprimitur, excedens est, quia repraesentat 
quidditatem universalem ut abstractam ex phantasmate seu ut ex- 
sistentem in eo, quod phantasmate repraesentatur. 


559. Schol. 1. In cognitione individui materialis necesse non est, ut 
intellectus cognoscat phantasma ut tale seu ut terminum  activitatis 
phantasiae, sed sufficit, ut cognoscat id, quod per phantasiam exhibe- 
tur: individuum materiale quoad concretam externam  apparentiam. 

Potest tamen intellectus, accuratius reflectendo in id, quod in conceptu 
suo conotative continetur, cognoscere ipsam phantasiae actionem seu 
conscius fieri eius, et mediante phantasia conscius fieri ceterarum sen- 
sationum, quatenus phantasia repraesentantur. Haec ita esse experien- 
tia docet. 

2. Directa cognitio intellectiva rei singularis materialis est possibilis, 
sed requiritur: a) ut sit excedens; nam cognitio non excedens esset 
qualitas concreta materialis, i. e. esset cognitio sensitiva; b) ut non 
sit per abstractionem, sicut cognitio humana, sed causalis, sicut cogni- 
tio divina. Nam in cognitione per abstractionem res debet intrare in 
intellectum, quod non potest, quin despolietur individuatione. Contra 
in cognitione causali res exit ex cognitione causali etiam quoad indi- 
viduationem, ergo etiam haec cognoscitur. Quare cum intellectus hu- 
manus non cognoscat singulare materiale nec directe nec quidditative, 
Deus singularia omnia cognoscit cognitione causali ex essentia divina 
tum directe, tum quidditative. Deus enim est causa rerum non solum 
quantum ad rationes universales, sed etiam quantum ad differentias 
ultimas usque ad differentiam numericam. Ideo in essentia sua indi- 
viduationem omnium rerum causaliter praehabet. 

Etiam angeli, quibus per species a Deo infusas divina cognitio cau- 
salis aliquomodo participatur, singularia cognoscunt directe et quiddi- 
tative. Cum differentia numerica rerum materialium sit relatio trans- 
scendentalis secundum positionem (cf. n. 388, 2), haec quidditativa co- 
enitio rei singularis materialis non potest esse nisi eo, quod species, 
i. e. idea infusa repraesentat omnia individua corporea in aliqua spe- 
cie exsistentia, seu repraesentat totam divisionem materiae factam pro 
multiplicatione mere numerica alicuius essentiae corporeae. 

3. Sententia Nominalistarum et Suaresii continet germen sensualism!, 


cum in ea non satis distinguatur obiectum formale sensus et obiectum 
formale intellectus (cf. n. 551, 5). 


560. Obi. Contra I p. 1. Non cognoscit singulare materiale, qui intelligit per abs- 
tractionem a singularibus. Atqui intellectus noster intelligit per abstractionem a 
singularibus. Ergo. — Resp. Dist. mai.: Non cognoscit directe, conc.; indirecte, nego. 
Conc. m in.; dist. consq. 


2. Atqui intellectus nullo modo cognoscit singulare materiale. Probo. Cognitio sin- 
gularis materialis est qualitas materialis (extensa), concreta. Atqui intellectus nullo 
modo cognoscit qualitate materiali concreta. Ergo. — Resp. Dist. mai.: Cognitio imme- 
diata, directa, non excedens, conc.; indirecta et excedens, nego. Conc. m in.; dist. consq. 

3. Ad mentem Suaresii arguitur: Si est possibilis species directa, entitative spiri- 
tualis, repraesentative materialis, repraesentans directe conditiones individuantes, 
concretas, materiales, seu species directe repraesentativa singularis materialis, in- 
tellectus humanus directe intelligit singulare materiale. Atqui possibilis est species 
entitative spiritualis, repraesentative materialis. Ergo. — Resp. Dist. mai.: Si pos- 
sibilis est talis species directa non excedens, conc.; excedens, subdist.: Si est pos- 
sibilis in cognitione per abstractionem, conc.; in cognitione causali, nego. Contradist. 
min.: Possibilis est species non excedens, nego; excedens, subdisr.: In cognitione 
causali, conc.; in cognitione per abstractionem, nego. 

Contra II p. 1. Intellectus, qui non cognoscit phantasma, non cognoscit singulare 
Advertendo ad conotationem phantasmatis in conceptu directe repraesentativo uni- 
versalis contentam. Atqui intellectus non cognoscit phantasma. Ergo. — Resp. Dist. 
mai.: Qui nullo modo cognoscit, conc.; qui non cognoscit directe, cognoscit tamen 
indirecte, quatenus correpraesentatur a conceptu directe repraesentativo universalis, 
nego. Contradist. m in. 

2. Atqui conceptus directe repraesentans universale non conotat seu correprae- 
sentat phantasma. Probo. Conceptus non repraesentat id, quod relinquit. Atqui con- 
ceptus directe repraesentans universale relinquit phantasma. Ergo. — Resp. Dist. 
mai.: Non correpraesentat tamquam terminum a quo relictum, nego; tamquam termi- 
num, ad quem fertur, conc. Conc. min.; dist. consq. 

3. Atqui repugnat conceptum universalem quocumque modo repraesentare phan- 
tasma. Probo. Conceptum universalem repraesentare phantasma est: conceptum 
spiritualem continere repraesentationem materialem concretam. Atqui repugnat con- 
ceptum spiritualem continere repraesentationem materialem concretam. Ergo. — Resp. 
Dist. mai.: Continere subiective, ita ut conceptus formalis seu repraesentatio sub- 
jective considerata esset materialis, nego; continere obiective, ita ut conceptus 
Obiectivus seu res repraesentata sit materialis et concreta, subdist.: Continere ex- 
cedenter et quidditative, sive causaliter sive abstractive, conc.; continere non ex- 
cedenter et non quidditative, nego. Contradist. min. — Conceptus semper est excedens 
et repraesentat materiale concretum spirituali ter, quia repraesentat sub respectu 
quidditativo, sive causaliter: in cognitione divina et angelica, sive abstractive: in 
cognitione humana. In cognitione humana singulare materiale repraesentatur quid- 
ditative abstractive, quia, etsi quidditas singularis intellectum humanum latet, 
cognoscit tamen indirecte concretum materiale per phantasiam repraesentatum tam- 
quam pertinens ad quidditatem universalem, quam directe tenet. 

Ad 557. Cf. textum cit. ad 552. — Aristoteles: Tov xaO &kaorcov n KaT 
Evépyeiav aio0noi, 5 © EmiovTun Tov ka0020v: De an. Il 5, 417 b 22; cf. S. Thom. 
lect. 12 n. 375. — S. Thomas: .Singulare in rebus materialibus intellectus noster 
directe et primo cognoscere non potest. Cuius ratio est, quia principium singularitatis 
in rebus materialibus est materia individualis: intellectus autem noster, sicut supra 
dictum est [85, 1], intelligit abstrahendo speciem intelligibilem ab huiusmodi materia. 
Quod autem a materia individual! abstrahitur, est universale. Unde intellectus 
noster directe non est cognoscitivus nisi universalium. Indirecte autem, et quasi 
per quandam reflexionem, potest cognoscere singulare; quia, sicut 
supra dictum est [84, 7], etiam postquam species intelligibiles abstraxit, non potest 
secundum eas actu intelligere, nisi convertendo se ad phantasmata, in quibus species 
intelligibiles intelligit, ut dicitur in III De anima. Sic igitur ipsum universale per 
speciem intelligibilem directe intelligit; indirecte autem singularia, quorum sunt phan- 
tasmata" (S. th. I 86, 1). — .Mens per accidens singularibus se immiscet, inquantum 
continuatur viribus sensitivis, quae circa particularia versantur. Quae quidem con- 
tinuatio est dupliciter. Uno modo inquantum motus sensitivae partis terminatur ad 
mentem, sicut accidit in motu qui est a rebus ad animam ; et sic mens singulare 
cognoscit per quandam reflexionem, prout scii, mens cognoscendo obiectum suum, 
quod est aliqua natura universalis, redit in cognitionem sui actus, et ulterius in 
speciem quae est actus sui principium, et ulterius in phantasma a quo species est 
abstracta; et sic aliquam cognitionem de singulari accipit. Alio modo secundum 
quod motus qui est ab anima ad res, incipit a mente, et procedit in partem sensiti- 
vam, prout mens regit inferiores vires; et sic singularibus se immiscet mediante 
ratione particulari [cogitativa] (Ver. 10, 5; cf. q. 2, 5 et 6; Q. d. an. a. 20; Qdl. VII 
a. 3; XII a. 11; C. g. I 65: Item. Agens; II Dist. 3, 3 a. 3). 


THESIS Lll: Intellectus humanus in statu unionis cognoscit actum 
suum seu intellectionem, et terminum eius seu speciem expressam, et 
subiectum seu principium intellectionis, quod est triplex: anima, intel- 

lectus, species impressa. Attamen haec omnia non cognoscit directe, 
sed indirecte, et quidem horum omnium exsistentiam statim simplici 
reflexione cognoscit, quatenus in obiecto suo formali conotative con- 
tinentur; cognitionem vero claram et distinctam essentiae eorum non 
acquirit nisi paulatim ope ratiocinii. 


561. St. qu. 1. Intellectus eiusque terminus et principium triplex seu 
subiectum non pertinent ad obiectum formale proprium intellectus in 
statu unionis. Quare quaerimus, num haec cognoscantur ab intellectu 
nostro in statu unionis, et quomodo. Quae quaestio est de cognitione 
sui ipsius seu de ,conscientia". Aliqua cognitio sui ipsius involvitur 
in omni cognitione. Quicumque aliquid cognoscit, in actu exercito 
cognoscit se suamque cognitionem, quae est conscientia concomi- 
tans omnem cognitionem. De hac cognitione sui ipsius non agit thesis 
nostra, sed de cognitione sui, qua cognoscens se actumque suum 
cognoscit in actu signato. Neque hic agitur de cognitione, qua 
cognoscens mediante superiore potentia cognoscit actus potentiae in- 
ferioris (in actu signato), sicut sensus communis cognoscit sensationes 
sensuum externorum, sed de cognitione, qua eadem potentia, actum 
suum et seipsam et subiectum cognoscens, apprehendit in actu signato. 
Haec autem cognitio sui stricte et proprie dicta iterum duplex esse 
potest: directa et reflexa. Et in thesi dicimus intellectui humano in 
statu unionis animae cum corpore convenire cognitionem sui imperfec- 
tam tantum seu reflexam. 

2. Distinguimus cognitionem exsistentiae et essentiae. Cognitionem 
essentiae iterum distinguimus duplicem: alteram claram et distinctam, 
alteram obscuram et confusam, quae in ipsa exsistentiae cognitione 
necessario includitur. 


562. Prob. th. I p. (Intellectus humanus in statu unionis cognoscit 
actum suum seu intellectionem et terminum eius seu speciem ex- 
pressam et subiectum seu principium  intellectionis triplex). — Ex 
experientia, ex hucusque dictis et disputatis de anima, de intellectu 
eiusque actu et speciebus constat nos ea, quae enumerata sunt, co- 
gnoscere. Ergo. 


Prob. II p. (Haec omnia intellectus non cognoscit directe, sed in- 
directe). — Arg. I. Directe cognosci nequit ab intellectu nostro, nisi 
quod sub eius obiecto formali continetur. Atqui omnia in thesi enu- 
merata, utpote incorporea, sub eius obiecto formali non continentur. 
Ergo. 

Arg. II. Seipsum directe non cognoscit nisi forma immaterialiter 
subsistens simpliciter. Atqui anima humana in statu unionis cum cor- 
pore immaterialiter non subsistit simpliciter. Ergo anima seipsam non 
cognoscit directe, ac proinde neque intellectus actum suum et cetera 
in thesi enumerata directe cognoscit. 

M in. per se patet; anima humana non subsistit nisi secundum quid, 
i. e. prout habet intellectum (cf. n. 466, 3). — Prob. mai. Forma 
nulo modo subsistens, nullo modo est in se, ac proinde nullo modo 
est determinata ad se cognoscendam. Forma (actus primus) simpliciter 
subsistens est simpliciter substantialis cognitio sui in actu primo seu 
intelligere radicale sui ipsius directum, i. e. substantia determinata 
ad se iugiter cognoscendam directe. Forma vero subsistens secundum 
quid, i. e. anima humana iuncta corpori, subsistens prout habet in- 
tellectum, sicut non subsistit nisi secundum quid, i. e. prout habet 
intellectum, ita etiam non est nisi cognitio sui radicalis secundum 
quid, i. e. prout habet intellectum, secundum indolem intellectus sui, 
qui directe fertur in quidditatem corpoream, ac proinde non potest 


cognoscere actum suum et seipsum et animam nisi indirecte seu 
reflexe (cf. n. 466, 3). 


Prob. III p. (Horum omnium exsistentiam statim simplici reflexione 
cognoscit, quatenus in obiecto suo formali conotative continentur). — 
Intellectus suum actum, huius terminum et principium non cognoscit, 
nisi quatenus in obiecto suo formali continentur. Quidquid enim est 
extra obiectum formale, non cognoscitur nisi per obiectum formale. 
Atqui omnia ista in obiecto formali continentur conotative, ita ut 
simplici reflexione seu advertentia cognosci possint; conceptus enim 
directe repraesentativus quidditatis materialis (species expressa) corre- 
praesentat se et actum, cuius est terminus, et ipse actus conotat prin- 
cipium et subiectum suum; non enim potest actus percipi, quin per- 
cipiatur eum esse subiecti alicuius intelligentis; hoc autem subiectum 
est intellectus (determinatus specie impressa) et anima. Ergo. 

Et intellectus hanc reflexionem peragere potest. Hoc patet ex testi- 
monio conscientiae. Ratio autem a priori indicata est in probatione 
II partis: Quia anima subsistit seipsam habens secundum quid, ideo 
debet etiam habere aliquam cognitionem sui ipsius. Sed haec cognitio 


est reflexa propter indolem intellectus humani, qui directe fertur in 
rem corpoream. 


Prob. IV p. (Cognitionem claram et distinctam essentiae eorum non 
acquirit nisi pailatim ope ratiocinii) — Ex experientia, ex hucusque 
in hoc libro de anima dictis et ex tota philosophiae historia patet 
philosophos non cognoscere naturam intellectus et animae nisi ratio- 
cinio: ex eo, quod intellectus repraesentat universale, deducitur eum 
esse potentiam anorganicam ; ex hoc deducitur eum esse independentem 
a materia seu spiritualem, ex quo probatur etiam animam esse sub- 
stantiam spiritualem. Similiter animam et intellectum et intellectionem 
et speciem, tum impressam tum expressam, realiter inter se distingui 
non apprehenditur nisi ratiocinio. Quamquam enim statim simplici re- 


flexione apprehenduntur, tamen ita confuse et obscure apprehenduntur, 
ut inter se non distinguantur. 

563. Coroll. 1. Ergo cognitio, quam anima humana in hac vita de 
se et de suis accidentibus spiritualibus habet, est analogica tantum 
seu positivo-negativa. Nam haec omnia non attingit in seipsis, sed 
in alio, eoque imperfectiore, i. e. in obiecto suo formali. Ita animam 
concipimus ad instar substantiae corporeae, removendo extensionem, et 
intellectionem ad instar qualitatis. corporeae, removendo corpoream 
concretionem. 

2. Ergo a fortiori cognitio, quam in hac vita habemus de aliis sub- 
stantiis spiritualibus (de Deo, de angelis), est mediata et analogica. — 
Patet a) a priori ex eo, quod substantiae spirituales non pertinent ad 
obiectum formale proprium ; b) a posteriori ex experientia: ratiocinando 
(aut fide) cognoscimus esse substantiam ita perfectam, a qua imper- 
fectiones corporum (ut trina dimensio, corruptibilitas etc.) removendae 
sint; itaque hanc substantiam concipimus applicando conceptus ex cor- 
poribus haustos, removendo imperfectiones, quas removendas esse ratio- 
cinio aut fide cognovimus. 


564. Schol. 1. Quomodo in hac vita cognoscamus voluntatem et actum 
eius. — Voluntas egreditur ex intellectu et inhaeret intellectui seu 
informat eum. Ideo intellectus, cognoscens se, cognoscit etiam volun- 
tatem. 


Quomodo intellectus cognoscat actus potentiarum sensitivarum per 
reflexionem ad phantasiam, iam diximus n. 559, 1. 

2. Quomodo intellectus cognoscat Ego. — „Ego“ idem est quod 
persona humana: suppositum rationale, compositum ex anima et cor- 
pore, prout est principium wquod“ et subiectum remotum 
intellectionis (subiectum ultimum, quod habet intellectionem), qu 
proinde intelligimus intelligendo reflexe nostrae intellectionis principium. 
Et intelligimus hoc subiectum intellectionis seu Ego non tantum im- 
plicite et concrete, sed etiam explicite et abstracte, cum distinguimus 
subiectum permanens ab intellectionibus transeuntibus. 


565. Obi. Contra Ip. 1. Non cognoscit actura et subiectum intellectionis intel- 
lectus animae, quae non subsistit. Atqui intellectus humanus est intellectus animae, 
quae non subsistit. Ergo. — Resp. Dist. mai.: Intellectus animae, quae nullo modo 
subsistit, co»c.; quae non subsistit simpliciter, subsistit tamen secundum quid, nego. 
Contradist. m in. 

2. Atqui anima humana nullo modo subsistit. Probo. Anima iuncta corpori nullo 
modo subsistit. Atqui anima humana est iuncta corpori. Ergo. — Resp. Dist. mai.: 
Ita iuncta corpori, ut habeat intellectum per se solam immediate ut subiectum in- 
haesionis, nego; Ut non habeat intellectura per se solam, conc. Contradist. min. 

Contra II et III p. 9| forma simpliciter subsistens seipsam directe cognoscit 
simpliciter, fonna secundum quid subsistens, i. e. prout habet intellectum, seipsam 
directe cognoscit secundum quid, i. e. prout habet intellectum. Atqui anima humana 
est forma, quae subsistit secundum quid, i. e. prout habet intellectura. Ergo. — Resp. 
Dist. mai.: 9| Obiectum formale proprium intellectus, formae secundum quid sub- 
sistentis, non esset quidditas rei materialis, co»c.; si est quidditas rei materialis, nego. 


Contradist. min. 

Contra IV p. 1. Quae intellectus simplici apprehensione statim apprehendit, horum 
cognitionem claram et distinctam etiam statim sine ratiocinio acquirit. Atqui in- 
tellectus intellectionem suam et terminum eius et subiectum seu principium intel- 
lectionis simplici reflexione statim apprehendit. Ergo. — Resp. Dist. niai.: Quae intel- 
lectus simplici reflexione statim apprehendit quoad essentiam, ita ut statim essentiam 
clare et distincte cognoscat, conc.;; quae apprehendit quoad exsistentiam tantum, 
nego. Contradist. min. 

24. Atqui intellectus haec omnia statim apprehendit etiam quoad essentiam eorum 
clare et distincte cognitam. Probo. Qui intuetur haec omnia immediate, etsi reflexe, 
ea apprehendit clare et distincte. Atqui intellectus immediate intuetur haec omnia, 
etsi reflexe. Ergo. — Resp. Dist. mai.: Qui intuetur haec omnia in se, conc.; in alio, 
nego. Contradist. min. (cf. coroll. 1). 

Ad 562. Aristoteles „subiungit, quod intellectus factus in actu (per speciem 
intelligibilem], non [solum] potest intelligere alia, sed etiam tunc potest intelligere 
$eipsum (kai atò Öt abcrOv TOÓOTE Óbvarai voeiv: De an. Ill 4, 429 b 9. S. Thom. 
lect. 8 n. 704). Ibidem movet dubitationem, quae .insurgit ex eo, quod supra dixit, 
quod intellectus factus in actu etiam seipsum intelligit. Et est ista dubitatio, quod 
si intellectus . . . secundum seipsum est intelligibilis et non secundum aliud, intel- 
ligibile autem inquantum huiusmodi est unum in specie, sequetur, .. . quod etiam 
alia intelligibilia sint intellectus, et ita omnia intelligibilia intelligent. Si autem est 
intelligibilis per hoc, quod habet aliquid aliud. sibi adiunctum, sequeretur, quod 
habeat aliquid quod faciat ipsum intelligibilem, sicut et alia, quae intelliguntur: et 
ita videtur sequi idem, quod prius, scii, quod semper id, quod intelligitur, intel- 
Heat (S. Thom. 1. c. lect. 9 n. 721). Solvit dubitationem: Kai abrÓ ð vonró &oriv 
WOTEP TA vonTà, En! uv yàp TOv Oovevo DAN TÒ QAÙTÒ £OTI TÒ VOODV KAIL TÒ VOODUD[IEVOV: 
ñ yàp motun n OcwpnTik kai TÒ obTO ÉmIOTNTÓV TÒ aoTO &oTtiw (430 a 2). Ad 
quae S. Thomas: .Dicit quod intellectus possibilis est intelligibilis, non per suam 
essentiam, sed per aliquam speciem intelligibilem sicut et alia intelligibilia. Quod 
probat ex hoc, quod intellectum in actu et intelligens in actu sunt unum, sicut et 
supra dixit, quod sensibile in actu et sensus in actu sunt unum. Est autem aliquid 
intelligibile in actu per hoc, quod est in actu a materia abstractum ; sic enim supra 
dixit, quod, sicut res siint separabiles a materia, sic sunt et quae sunt circa intel- 
lectum. Et ideo hic dicit, quod ,in his, quae sunt sine Materia Id est, si accipiamus 
intelligibilia in actu, idem est intellectus et quod intelligitur, sicut idem est sentiens 
in actu et quod sentitur in actu. Ipsa enim scientia speculativa ,et sic $cibile — id 
est scibile in actu, est idem. Species igitur rei intellectae in actu est species ipsius 
intellectus; et sic per eam seipsum intelligere potest. Unde et supra Philosophus 
per ipsum intelligere et per illud, quod intelligitur, scrutatus est naturam intellectus 
possibilis. Non enim cognoscimus intellectum nostrum nisi per hoc, quod intelligimus 
nos intelligere. Accidit autem hoc in intellectu possibili, quod non intelligatur per 
essentiam suam, sed per speciem intelligibilem, ex hoc quod est potentia tantum 
in ordine intelligibilium. Ostendit enim Philosophus in IX Metaph., quod nihil in- 
telligitur, nisi secundum quod est in actu. Et potest accipi simile in rebus sen- 
sibilibus. Nam id quod est in potentia tantum in eis, scii, materia prima, non 
babet aliquam actionem per essentiam suam, sed solum per formam ei adiunclam; 
substantiae autem sensibiles, quae sunt secundum aliquid in actu et secundum ali- 
quid in potentia, secundum seipsas habent aliquam actionem. Similiter intellectus 
possibilis, qui est tantum in potentia in ordine intelligibilium, non intelligit neque 
intelligitur nisi per speciem in eo susceptam. Deus autem, qui est purus actus in 
ordine intelligibilium, et aliae substantiae separatae, quae sunt mediae inter potentiam 
et actum, per suam essentiam et intelligunt et intelliguntur (In De an. III 4 lect. 9 
n. 724 sqq.). — S. Thomas: .Nullus autem percipit se intelligere nisi ex hoc quod 
aliquid intelligit; quia prius est intelligere aliquid quam intelligere se intelligere. 
Et ideo pervenit anima ad actualiter percipiendum se esse, per illud quod intelligit 
vel sentit Sed quantum ad cognitionem habitualem, sic dico, quod anima per essen- 

tiam auam se videt, ideat ex hoc ipso quod essentia sua est sibi praesens, est potens 
exire in actum cognitionis sui ipsius; sicut aliquis ex hoc quod habet alicuius scientiae 
habitum, ex ipsa praesentia habitus, est potens percipere illa quae subsunt illi abitui 
(Ver. 10, 8; cf. 8, 6; 10. 5 (cit ad 557]; Q. d. an. a. 3 ad 4; a. 16 ad 8; C. g. II 75: Li- 
cet autem; 98: Seipsam ; 111 46; S. th. I 87, 1; 14,2 ad I et 3; 89, 2 [cit. ad 567]). 


THESIS LIII: Obiectum formale proprium intellectus humani in statu 
separationis est ipsius animae separatae substantia propria. 


566. St. qn. Cum anima humana sit immortalis, quae separata a cor- 
pore perdurat in esse ut substantia intelligens seu intellectu praedita, 
determinandum est obiectum formale proprium huius intellectus in 
statu separationis. 


567. Prob. th. Obiectum formale proprium intellectus humani in statu 
separationis est id, ad quod cognoscendum intellectus in hoc statu ex 
natura sua immediate est determinatus. Atqui id, ad quod cognoscendum 
intellectus humanus in statu separationis ex natura sua immediate 
est determinatus, est ipsius animae separatae substantia. Ergo. 

Mai. patet ex definitione obiecti. formalis proprii, quod immediate 
cognoscitur, ita ut cetera omnia per ipsum et mediante ipso cogno- 
scantur. — Prob. min. Intellectus substantiae, quae formaliter est 
intelligere radicale suiipsius, natura sua est determinatus ad cogno- 
scendam hanc ipsam substantiam. Atqui anima separata est intelligere 
radicale suiipsius. Ergo. 

Mai. patet ex terminis: Ex substantia, quae formaliter est intel- 
ligere radicale suiipsius, naturali necessitate egreditur intellectus de- 
terminatus ad hanc intellectionem eliciendam. — Prob. min. Anima 
separata est forma immaterialiter subsistens. Atqui forma immateria- 
liter subsistens est formaliter intelligere radicale suiipsius. Ergo. 

Mai. per se patet. — Prob. min. Forma immaterialiter subsistens 
est actus immaterialiter habens seipsum ut actus primus. Atqui actus 
immaterialiter habens seipsum ut actus primus est formaliter intel- 
ligere radicale suiipsius. Ergo. 

Mai. per se patet: Forma haec est actus primus subsistens et 
exsistens per actum secundum, qui est subsistentia et exsistentia, et 
forma haec subsistens est forma, quae non est in alio, sed in se 
seu habet seipsam. — Prob. min. Sicut in genere actus habens se- 
ipsum immaterialiter est formaliter actus intelligens seipsum, ita actus 
habens seipsum immaterialiter ut actus primus est formaliter intelligere 
seipsum ut actus primus, i. e. est intelligere sui in actu primo seu 
intelligere radicale. Forma igitur subsistens est substantialis cognitio 
suiipsius — sive in actu primo (intelligere radicale), sı forma subsistens 
est actus primus, i. e. non est suus actus ultimus (:est essentia realiter 
distincta ab  exsistentia); sive in actu secundo (intelligere actualis- 
simum), si forma subsistens est suus actus ultimus (: est essentia non 
realiter distincta ab exsistentia, esse subsistens). — Per subsistentiam 

forma est intelligere radicale, et per exsistentiam illud intelligere 
radicale exsistit. 


568. Coroll. 1. Ergo anima separata cognoscit se sine specie im- 
pressa. Est enim intellectus humanus, utpote egressus e substantia 
spirituali, ex natura sua determinatus ad iugiter intelligendam animam, 
ubi primum haec separatione a corpore nacta est subsistentiam im- 
materialem. — Anima separata, cognoscendo se sine specie impressa, 
producit tamen speciem expressam, quia nullum obiectum creatum est 
per seipsum intellectum in actu secundo. 

2. Ergo anima separata iugiter intelligit seipsam cognitione di- 
recta, non reflexa, cognitione non analoga, sed stricte quiddi- 
tativa, immo comprehensiva. Ratio est, quia substantia animae 
est obiectum proprium intellectus animae separatae, 1ugiter et perfecte 
ei unitum. 

3. Ergo anima separata etiam omnia accidentia sua propria directe 


et quidditative cognoscit utpote pertinentia ad obiectum formale pro- 
prium tamquam aliquid eius. 


569. Schol. 1. Obiectum formale proprium alicuius intellectus sem- 
per est id, quod est in eodem gradu immaterialitatis cum eo. Attamen 
aliquando contingit inter ea, quae in hoc eodem gradu immaterialitatis 
inveniuntur, quaedam immediate unibilia cum eo non esse, et tunc ad 
determinandum obiectum formale proprium non sufficit respicere ad 
immaterialitatis gradum, sed videndum est, quid sit immediate unitum 
intelligibiliter huic intellectui. Iam vero hoc obtinet quoad animam 
separatam. Omnes enim animae separatae inveniuntur in eodem gradu 
immaterialitatis, et tamen obiectum proprium intellectus animae se- 
paratae non constituit nisi propria substantia, propterea quod haec 
sola immediate unitur intellectui. Aliae vero animae separatae extra 
obiectum proprium inveniuntur, et si intelliguntur, non intelliguntur 
nisi mediate. 

2. Ex cognitione perfecta suiipsius anima separata naturaliter et 
sine specie impressa cognoscit a) Deum cognitione quidem analoga, 
sed multo perfectiore, quam est cognitio naturalis Dei in hac vita ; 
b) ceteras res omnes, tum perfectiores (angelos) tum  1mperfectiores 
(corpora), sed cognitione confusa et in communi tantum. 

3. Anima separata a corpore, sicut retinet intellectum et volun- 
tatem, ita retinet etiam species et habitus omnes residentes in intel- 
lectu et voluntate, quas in hac vita acquisivit. Sunt enim haec acci- 
dentia spiritualia, quae non destruuntur nisi per contrarii introductio- 
nem. Sed sicut animae separatae convenit suiipsius cognitio perfectior, 
a cognitione sensitiva omnino independens, ita etiam cognitio intellec- 
tiva, quae ei convenit mediantibus speciebus in hac vita acquisitis, 
elevatur per subsistentiam pure spiritualem ad ordinem pure spiri- 

tualem. Intellectus in cognoscendo iam non debet transire per cogni- 
tonem sensitivam: Cognitionibus suis in hac vita acquisitis. et habi- 
tualiter remanentibus utitur independenter a quacumque repraesenta- 
tione phantasiae. Speciebus in hac vita acquisitis anima cognoscit etiam 
singularia, sed ea tantum, quae in hac vita cognovit. At praeterea 
etiam aliae species ei infunduntur quasi conaturaliter secundarie, qua- 
tenus habet desiderium naturale ad quaedam aha cognoscenda, quae 
ad ipsam pertinent sive circa ea, quae nunc aguntur in mundo, sive 
circa ceteras animas separatas. 

4. Praeter species infusas anima in statu separationis nullas ac- 
quirere potest neque abstractione intellectus agentis (cf. th. LIV), quia 
caret phantasmatis, neque influxu efficiente ipsarum rerum. Hoc quoad 
res corporeas patet, quia corpus non potest agere in spiritum, in po- 
tentiam spiritualem seu in intellectum. Sed neque agens spirituale 
creatum quodcuinque in intellectum alterius agere potest transmutando 
intellectum et producendo speciem. Haec activitas productiva specierum 
deberet procedere ex intellectu et voluntate. Nam substantiae spiri- 
tuali, quae essentialiter est intelligere radicale, non possunt convenire 
vires mere naturaliter agentes. Quare si agens spirituale creatum posset 
agere in intellectum alterius, hoc supponeret intellectum (ac proinde 
etiam voluntatem) unius creaturae esse essentialiter subiectum volun- 
tati alterius creaturae, quod repugnat, cum creatura intellectualis 
immediate ordinetur in Deum. 

5. Quamquam cognitio animae separatae simpliciter perfectior est 
cognitione animae coniunctae, tamen unio animae cum corpore co- 
naturalis est et confert ad bonum animae, quatenus anima mediante hac 
unione per seipsam species et habitus acquirit, ac proinde seipsam 
perficit et evolvit non tantum speculative, sed etiam practice. Ideo 
corpus est instrumentum animae (instrumentum coniunctum), ope cuius 
attingit finem suum ultimum, ut latius in Ethica explicabitur. 


570. Obi. 1. Anima, quae cognoscit mediantibus variis speciebus infusis et acqui- 
sitis, non habet pro obiecto formali proprio intellectus sui substantiam propriam. 
Atqui anima separata cognoscit mediantibus variis speciebus infusis et acquisitis. 


Ergo. — liesp. Dist. mai.: Quae mediantibus his speciebus cognoscit obiectum suum 
formale proprium, conc.; quae mediantibus his speciebus cognoscit obiectum suum 
secundarium, nego. Contradist. min. — Id quod Platonici, Cartesiani, Ontologistae 


attribuunt homini (cf. n. 551, 5), verificatnr de substantia separata. Haec cognoscendo 
incipit a se et a Deo, cum homo ab extrinseco ut a corporeo incipiat. 

2. Atqui hae species sunt id, mediante quo anima separata cognoscit obiectum 
suum formale proprium. Probo. Id, quo primo intellectus animae determinatur ad 
cognoscendum, est id, quo cognoscit obiectum suum formale proprium. Atqui hae 
species sunt id, quo primo intellectus animae separatae determinatur ad cognoscen- 


dum. Ergo. — liesp. Conc. mai.; dist. min.: Si intellectus non esset per prius natu- 
raliter determinatus ad cognoscendam substantiam animae, in qua radicatur, conc.; 
si est per prius naturaliter determinatus .. ., nego. Dist. consq.: Si intellectus animae 


separatae non esset per prius naturaliter determinatus ad cognoscendam substantiam 


aniinae, in qua radicatur, conc.; si est naturaliter per prius determinatus . . ., nego. 

3. Atqui intellectus non est naturaliter determinatus ad cognoscendam substantiam 
animae, in qua radicatur. Probo. Intellectus ita determinatus cognosceret directe 
et immediate etiam animam, in qua radicatur, coniunctain corpori. Atqui intellectus 
non cognoscit directe et immediate animam, in qua radicatur, conjunctam corpori. 
Ergo. — Resp. Dist. mai.: Cognosceret, si non impediretur ex statu conjunctionis, in 
quo obiective dependet a cognitione sensitiva, cosc.; cognoscit, si impeditur, nego. 
Contradist. min.: Non cognoscit, quia impeditur, conc.; non impeditur, nego. 

4. Atqui status conjunctionis non impedit intellectum in cognoscendo. Probo. 
Status conaturalis non impedit intellectum in cognoscendo. Atqui status coniunc- 
tionis est status conaturalis. Ergo. — Resp. Dist. mai.: Status conaturalis, qui est 
status termini et perfectae felicitatis, co»c.; status conaturalis, qui est status viae, 
subdist.: Nullo modo impedit, nego; impedit cognitionem illam perfectiorem status 
termini, ita tamen, ut conferat ad cognitionem, quae spectat ad statum viae, conc. 
Contradist. min.: Est status conaturalis termini et perfectae cognitionis, nego; est 
status conaturalis viae et imperfectae cognitionis, conc. 

Ad 567. S. Thomas doctrinam de cognitione animae separatae diserte exponit 
in S. th. | 89. Cf. Q. d. an. a. 15—20. — ,Omnis substantia vivens habet aliquam 
operationem vitae in actu ex sua natura quae inest ei semper, licet aliae quandoque 
insint ei in potentia: sicut animalia semper nutriuntur, licet non semper sentiant. 
oubstantiae autem separatae sunt substantiae viventes, . . . nec habent aliam operatio- 
nem vitae nisi intelligere. Oportet igitur quod ex sua natura sint sicut intelligentes 
actu Semper (C. g. II 97). — Anima separata „seipsam cognoscet directe suam es- 
sentiam intuendo, et non a posteriori, sicut nunc àccidit (Q. d. an. a. 17). — „Quamdiu 
anima corpori est unita, intelligit convertendo se ad phantasmata. Et ideo nec se- 
ipsam potest intelligere nisi inquantum fit actu intelligens per speciem a phantasmati- 
bus abstractam : sic enim per actum suum intelligit seipsam, ut supra dictum est. 
oed cum fuerit a corpore separata, intelliget non convertendo se ad phantasmata, 
sed ad ea quae sunt secundum se intelligibilia: unde seipsam per seipsam intelliget. 
Est autem commune omni substantiae separatae quod intelligat id quod est supra 
se, et id quod est infra se, per modum suae substantiae. Sic enim intelligitur ali- 
quid secundum quod est in intelligente; est autem aliquid in altero per modum eius 
in quo est. Modus autem substantiae animae separatae est infra modum substantiae 
angelicae, sed est conformis modo aliarum animarum separatarum. Et ideo de aliis 
animabus separatis perfectam cognitionem habet; de angelis autem imperfectam et 
deficientem, loquendo de cognitione naturali animae separatae. De cognitione autem 
gloriae est alia fatio (S. th. | 89, 2). 


S 3. De origine idearum. 


THESIS LIV: Ad speciem impressam efficiendam, qua intellectus 
possibilis in actu primo constituatur obiectum formale proprium in 
statu unionis cum corpore, requiritur duplex causa: intellectus agens 
et phantasma. 


571. St. qu. 1. Paragrapho praecedenti, de natura intellectus quoad 
obiectum suum, iam vidimus ad actum intellectionis habendum in statu 
coniunctionis cum corpore aliquo saltem modo requiri concursum phan- 
tasmatis, ex quo intellectus abstrahat obiectum suum. Hic dicimus 
phantasma per se solum non sufficere ad actum intellectus (forrnaliter 
intelligentis seu possibilis) explicandum, sed requiri praeterea aliam 
causam, intellectum agentem. Et in hac thesi factum statuimus tantum, 
i. e. requiri utramque causam, nihil determinando de modo causalitatis 
utriusque causae, de quo thesi sequente. Ceterum alterutram saltem 

causam concurrere debere per modum causae efficientis patet, quia 
agitur de specie efficienda; item saltem intellectum agentem con- 
currere tamquam causam efficientem, eamque principalem, patet ex ipsa 
ratione, propter quam ponitur. 

4. Cum intellectus sit potentia, qua percipimus rerum essentias 
abstractas, duplicem distinguimus intellectum: a) intellectum possi- 
bilem, intellectum stricte et proprie dictum, qui est potentia anorga- 
nica forrnaliter intellectiva, quae, per speciem impressam constituta in 
actu primo, elicit intellectionem; b) intellectum agentem, intellectum 
analogice et improprie dictum, qui est potentia anorganica abstractiva 
tantum, non forrnaliter intellectiva, quae producit ex phantasmate in 
intellectu possibili speciem impressam, qua hic constituatur in actu 
primo intelligens. Intellectus agens est lux spiritualis quaedam mani- 
festans intellectui possibili in re corporea ens et modos eius seu quid- 
ditates. Vocatur agens, quia semper plene est in actu primo, quo 
opponitur intellectui possibili, qui. ut agere possit, indiget completione 
actus primi per speciem impressam, qua constituatur plene in actu 
primo; vocatur lux, quia, sicut lux corporea facit visui apparere cor- 
pora, ita haec lux spiritualis (intellectus agens) facit ex phantasmate 
relucere intellectui possibili quidditatem; vocatur vis abstractiva, 
quia producit speciem intelligibilem, abstrahendo eam a conditionibus 
individuantibus. 

3. Ad 1dearum originem explicandam seu ad explicandum, quo- 
modo intellectus constituatur in actu primo, triplex propositum est 
systema: a) intellectualismus exaggeratus (rationalismus philosophicus), 
b) sensualismus, c) intellectualismus aristotelico-scholasticus. 

a) Intellectualismus exaggeratus asserit intellectum constitui 
in actu primo unica causa, eaque suprasensili. Ad hoc systema per- 
tinent: a) idealismus, qui ponit intellectum ipsa natura sua per 
seipsum esse constitutum in actu primo, ac proinde subiectum cogitans 
ex seipso evolvere cognitiones suas (cf. n. 468, 25; B) ontologismus 
(Malebranche, Gioberti [1801— 1852], Ubaghs [1800— 1875]), qui docet 
intellectum humanum immediate coniungi Deo ideisque divinis, et ita, 
nulla mediante forma creata, constitui in actu primo ad intelligendum; 
y) doctrina statuens ideas innatas. Fautores idearum innatarum 
docent intellectus potentialitatein. ideis ab initio inditis quoad actum 
primum esse actuatam.  Differunt inter se, quatenus asserunt ideas 
innatas esse omnes (Plato, Leibniz), aut plures (Cartesius), aut unam 
tantum : ideam entis (Rosmini). — Secundum Platonem anima ut purus 
spiritus praeexsistebat corpori intuebaturque ideas rerum aeternas, 
unita postea corpori (accidentaliter, ut purus spiritus) in poenam pec- 
cati, ex hac primitiva intuitione. habet ideas innatas, quarum sub in- 
fluxu sensationis obscure et imperfecte reminiscitur. Unde discere est 
reminisci. Leibniz statuit omnes ideas esse innatas, cum res in animam 
agere non possint, ut ibi ideam producant; omnis enim causalitas trans- 

iens secundum Leibniz repugnat. Sensationes sunt occasiones, ut ideae 
innatae ad actum secundum transeant. Cartesius praeter ideas acqui- 
sitas et fictitias admittit ut innatas ideam entis, veritatis, cogitationis 
(deam Tob cogitare), Dei. Secundum Rosmini idea entis generalissimi 
est innata, immo anima sensitiva fit intellectiva, eo quod Deus ei mani- 
festat ideam entis. Idea entis sensatione determinatur ad varias rerum 
ideas genericas et specificas. Quatenus Rosmini enti, quod est primum 
cognitum, eos tribuit characteres universalitatis, necessitatis, absoluti, 
qui ducunt ad illud identificandum cum ente divino, eius systema onto- 
logismum sapit. b) Ad spiritualismum  exaggeratum pertinet etiam 
traditionalismus (de Bonald [1754— 1840], de Lamennais [1782 ad 
1854]), secundum quem ideae originem ducunt ex sermone. Deus tradi- 
dit protoparentibus cum sermone thesaurum veritatum, quae traditione 
(ergo sermone) in posteros derivantur. Traditionalistae mitigati (Bon- 
netty [1798— 1879], Ventura [1792—1861]) hanc doctrinam ad claram 
distinctamque Dei, animae spiritualis obligationumque moralium cogni- 
tionem restringunt. 

b) Sensualismus (sensismus, empirismus, positivismus) sicut spiri- 
tualismus exaggeratus unicam statuit causam, qua intellectus con- 
stitueretur in actu primo, sed eam sensilem. Secundum Sensualistas 
enim non est essentiale discrimen inter obiectum formale intellectus 
et sensus; ideae universales oriuntur ex associatione et confusione per- 
ceptionum singularium (nominalismus). Huc pertinent Sensistae et Em- 
piristae et Positivistae, iam enumerati n. 114, 2. In Psychologia recenti 
satis adhuc praevalet doctrina sensistica, derivata ex nPsychologia 
associationis anglica“ (Hartley [t 1757], Priestley [t 18504]. Wundt doc- 
trinam sensisticam vocat ^postulatum psychologicum". Ex recentibus 
psychologis, qui doctrinae sensisticae contradicunt, nominentur Fr. Bren- 
tano, Stumpf, Hüfler, Witaseck. Recentissime Bühler et alu etiam nisi 
sunt experimentaliter ostendere in cognitione nostra inesse elementa 
essentialiter distincta ab omnibus elementis sensilibus. 

c) Doctrina aristotelico-scholastica ad idearum originem ex- 
plicandam duplicem statuit causam : supersensilem alteram (intellectum 
agentem), alteram sensilem (phantasma). 


572. Prob. th. Ad speciem impressam efficiendam in intellectu, qui 
intelligit per abstractionem ex phantasmatis, requiritur phantasma et 
intellectus agens. Atqui intellectus humanus in statu unionis intelligit 
per abstractionem ex phantasmatis. Ergo. 

Min. patet ex thesi L. — Mai. quoad 1. p. (requiritur phantasma) 
per se patet; quoad 2. p. (requiritur intellectus agens) probatur: Si 
cum phantasmate non concurrit altera causa, quae est intellectus agens 
seu potentia anorganica abstractiva, phantasma non potest esse causa 


in producenda specie impressa in intellectu possibili. Atqui phantasma 
est causa in producenda specie. Ergo. 


Pars III. De anima seu de ente mobili motu augmentationis. Liber II. 455 


Afin. patet ex th. L: Intellectus intelligit per abstractionem ex phan- 
tasmatis, ac proinde desumit ideas suas ex phantasmatis (cf. n. 553, 1). 
Quare phantasma aliquomodo causa esse debet in specie producenda. — 
Prob. mai. Si cum phantasmate non concurrat altera causa, quae est 
potentia anorganica abstractiva seu intellectus agens, phantasma ne- 
que potest agere in intellectum possibilem, neque producere speciem 
universalem. Atqui phantasma, quod est causa in producenda specie, 
debet agere in intellectum possibilem, debetque producere speciem uni- 
versalem. Ergo. 

Afin, est per se nota; species enim intelligibilis est in intellectu et 
est universalis. 

Prob. mai. quoad a) (Phantasma non potest agere in intellectum). — 
Corporeum non potest agere in intellectum, nisi cum eo concurrat 
altera causa spiritualis seu potentia anorganica. Atqui phantasma est 


corporeum. Ergo. — Afin, patet ex eo, quod phantasia est potentia 
organica; ergo etiam terminus ab ea productus est organicus seu cor- 
poreus. — Prob. mai. Corporeum non potest producere aliquid spiri- 


tuale, nisi simul cum eo concurrat altera causa spiritualis, secus effectus 
excederet causam. Atqui quod agit in intellectum, producit aliquid 
spirituale, producit enim formam intellectus. Ergo. 

Prob. mai. quoad b) (Phantasma non potest producere speciem uni- 
versalem). — Singulare materiale concretum non potest producere uni- 
versale, nisi cum eo concurrat potentia abstractiva. Atqui phantasma 
est singulare materiale concretum. Ergo. 


573. Coroll. 1. Ergo in anima humana sunt duae potentiae intellectivae 
realiter inter se distinctae, quarum altera habet actionem stricte im- 
manentem, altera transeuntem (vitalem tamen utpote manentem in 
eodem supposito). 

2. Ergo duplex est abstractio (negativa): altera intellectus agentis, 
altera intellectus possibilis, quarum haec est actus cognitionis, illa vero 
non est actus cognitionis, sed aliquid cognitioni praevium, et prae- 
requisitum ad eam (cf. n. 133, 3). 

3. Ergo falsi sunt intellectualismus exaggeratus et sensualismus. — 
Idealismnum, inquantum negat species impressas, iam refutavimus 
th. XXXV, inquantum vero negat transsubiectivum cognitionis nostrae 
valorem, refutabitur in Metaphysica. Ontologismus est contra testimo- 
nium conscientiae ; conscientia testatur nos Deum non intueri, sed nonnisi 
mediatam Dei cognitionem habere. Futilis est Ontologistarum distinctio 
inter Dei intuitionem. quoad essentiam et quoad ideas divinas aeternas; 
hae enim sunt ipsa divina essentia; ideo si immediate divinas ideas in- 
tuemur, immediate intuemur Dei essentiam. [deae innatae, sicut etiam 
ontologismus, conaturalem animae ad corpus unionem destruunt. Cor- 
pus unitur animae, ut mediante corpore anima operatione sua acquirat 
ideas. Praeterea tum ontologismus, tum ideae innatae ducunt ad idea- 

lisnum. Eo tantum, quod acquirimus ideas ex cognitione sensitiva et 
etiam in usu idearum 1am acquisitarum iugiter dependemus a cognitione 
sensitiva, intellectus noster cognoscit mundum  aspectabilem a nobis 
distinctum, et ideae nostrae manifestantur tamquam modi essendi, qui 
habent valorem transsubiectivum. Etiam ideae, quibus animam nostram 
eiusque accidentia spiritualia cognoscimus, ex cognitione sensitiva sunt 
haustae; non enim directe, sed reflexe tantum intelligimus animam 
nostram eiusque affectiones mediantibus conceptibus haustis ex mundo 
corporeo. Necesse est hi conceptus iam appareant tamquam modi es- 
sendi, ut iis in cognitione reflexa uti possimus. Omnino autem alius est 
modus cognoscendi substantiae spiritualis corpori non coniunctae. Ange- 
lus in cognitione sua naturali a seipso incipit. Obiectum ei proprium, 
immediatum est sua substantia, quam perfecte penetrat.. Ex hac cogni- 
tione etiam ideas a Deo sibi infusas cognoscit talnquam vere et in- 
falhbiliter mundum externum repraesentantes, et his ideis etiam sin- 
gularia directe attingit. Cognitio vero humana inverso modo procedit; 
incipit enim a mundo corporeo externo, mundum autem internum: 
subiectum cognoscens cum affectionibus suis, non attingit nisi con- 
sequenter per reflexionem. Sermo, ut intelligatur, iam supponit ideas 
in mente eius, ad quem sermo dirigitur; ergo falsum est principium 
primum et fundamentale traditionalism!, omnem ideam esse ex ser- 
mone. Praeterea ex ideis primitivis per abstractionem acquisitis possunt 
deduci eae veritates, quas Traditionalistae mitigati haberi asserunt non- 
nisi traditione et divina revelatione. —  Traditionalistis concedendum 
tamen est: a) sermonem ad ulteriorem mentis humanae evolutionem 
morali necessitate requiri; b) quamquam veritates naturales de Deo 
sine revelatione cognosci possunt, haec tamen necessaria fuit, ut omnes 
facile, brevi tempore, sine erroris admixtione Deum cognoscerent. 
Sensualismus iam refutatus est iis, quae in Logica contra nomina- 
lismum diximus; similiter reicitur iis, quae hic de spiritualitate in- 
tellectus et eius obiecto diximus. Obiectum intellectus est ens, essentia: 
essentia universalis. Ideo conceptibus universalibus cognoscit. Hi con- 
ceptus oriri non possunt neque complexione singularium sub uno no- 
mine, neque fusione perceptionum singularium. — Hic notetur differentia 
inter conceptum universalem et schema exortum fusione perceptionum 
singularium. Ex repetitis apprehensionibus rerum similium (ex associa- 
tone) in phantasia efficitur schema quoddam seu imago sensilis, has res 
repraesentans secundum quaedam delineamenta tantum, in quibus con- 
veniunt, ceteris, in quibus discrepant, oblitteratis. Nam fusione quadam, 
repetitis repraesentationibus, delineamenta, quae similia sunt, vividiora 
fiunt; quae vero sunt dissimilia, pedetentim oblitterantur. | Dissimilia 
enim se destruunt, cum delineamentum simile simili additum hoc 
confortet. Praeterea phantasia potest celerrime repraesentationes suas 
variare et mutare. Et ex hoc duplici capite oritur schema seu 
imago quaedam imperfecta et confusa, quae aliquomodo ratione im- 

perfectionis et confusionis pluribus potest applicari. Attamen omnino 
differt schema ita effectum a conceptu universali; nam conceptus re- 
praesentat internam rei quidditatem, eamque abstractam et universalem, 
schema vero nonnisi externam sensilem apparentiam, et ne qualitatum 
quidem sensilium naturam attingit, sed repraesentat eas concrete et ut 
individuas. Schema igitur simpliciter est repraesentatio rei singularis 
secundum externas seu sensiles qualitates. Ita schema hominis acci- 
dentia sensibilia hominis sensibiliter concrete repraesentat: extensionem 
determinatam, determinate figuratam. Essentiam extensionis, essen- 
tiam extensi seu corporis non attingit; a fortiori non attingit essen- 
tiam corporis viventis et sensitivi seu animalis, et animalis rationalis 
seu hominis. Schema et conceptus etiam eo differunt, quod schema 
pedetentim formatur apprehensionibus inter se confusis, conceptus vero 
subito oritur (cf. tamen n. 551, 4). 


574. Schol. 1. Putat Durandus intellectum iam ex hoc, quod phan- 
tasma insit in phantasia, esse in actu primo satis determinatum ad 
intellectionem  eliciendam. Contra quam sententiam, quae recentibus 
multis arridet, nota phantasiam et intellectum esse facultates realiter 
inter se distinctas; determinata ergo phantasia per phantasma, in- 
tellectus manet indeterminatus. Ceterum phantasma non repraesentat 
obiectum nisi secundum apparentiam sensilem concretam, individuam, 
neque potest per se agere in facultatem spiritualem, in intellectum; 
requiritur ergo vis abstractiva, quae ex phantasmate in intellectu 
possibili producat speciem repraesentantem quidditatem | universalem 
(cf. S. Thom., Q. d. an. a. 4 ad 1). 

2. Avicenna unum posuit intellectum agentem omnium hominum: 
intelligentiam separatam. Sed intellectus agens tamquam potentia abs- 
tractiva unicuique homini debet esse individualiter proprius: omnis 
enim natura perfecta habet ab intrinseco principia necessaria ad speci- 
ficam operationem. Quare neque potest origo idearum explicari speciali 
concursu divino. S. Augustinus, Guilelmus Parisiensis aliique veteres 
scholastici originem idearum explicasse videntur speciali concursu divino. 
sed concursus divinus potentias et vires conaturales creaturarum sup- 
ponit easque in actum reducit. Secundum Averrhoém intellectus possi- 
bilis ab intellectu agente non distinguitur estque unicus omnibus 
hominibus communis. Haec doctrina personalitatem  individuam hominis 
destruit, ac proinde testimonio conscientiae immediate ut falsa osten- 
ditur. 

3. Illuminatio phantasmatum aliquomodo subicitur voluntati, qua- 
tenus voluntas imperio suo ordinat phantasmata ad rite recipiendum 
influxum intellectus agentis; requirit enim haec illuminatio phantas- 
mata bene disposita; ideo in infantibus nequit contingere, quoadusque 
phantasiae organum seu cerebrum sit satis evolutum. Sed etiam non 
volentibus nobis sponte contingit, sicut etiam actus phantasiae, quam- 

quam aliquomodo voluntate dirigi possunt, contingunt praeter volun- 
tatis imperium (cf. n. 599). 


4. Quamquam intellectus agens in anima separata nullum potest 
habere actum, manet tamen in ea utpote potentia spiritualis, incor- 
ruptibilis, tamquam ad integritatem naturae pertinens, et quia anima 
potest corpori iterum uniri. 


57d. obi. 1. (ad mentem idealismi transcendentalis et absoluti, cf. n. 468, 2). Po- 
tentia cognoscitiva, quae est obiectum suum per identitatem cum obiecto ipso, non 
indiget neque phantasmate neque intellectu agente tamquam causis, quibus in actu 
primo constituatur. Atqui intellectus, qui dicitur possibilis, est obiectum suum per 
identitatem cum obiecto ipso. Ergo. — Resp. Dist. niai.: Per identitatem intentio- 
nalem mediante specie impressa ex phantasmate abstracta, nego; per identitatem 
physicam nulla mediante specie impressa, conc. Contradist. min. 


2. Atqui etiam intellectus, qui est obiectum per identitatem intentionalem me- 
diante specie impressa ex phantasmate abstracta, seu intellectus, qui abstrahit ex 
phantasmatibus, non indiget intellectu agente. Probo (ad mentem sensualismi). Intel- 
lectus, qui cognoscit associatione et confusione phantasmatum, non indiget intellectu 
agente. Atqui intellectus, qui abstrahit ex phantasmatibus, cognoscit associatione et 
confusione phantasmatum. Ergo. — Resp. Conc. niai.; dist. min.: Qui abstrahit prae- 
cisione obiectiva, »ego; qui abstraheret praecisione mere formali, qua non potest 
produci species impressa, conc. Dist. consq. (Cf. n. 119 sqq.). 

3. Atqui neque ad abstractionem per praecisionem obiectivam requiritur intellectus 
agens. Probo (ad mentem Durandi). Abstractio haec fieri potest sola praesentia 
phantasmatis convenientis in phantasia. Atqui ad abstractionem, quae ita fieri potest, 
non requiritur intellectus agens. Ergo. — Resp. Dist. niai.: Si sola praesentia phan- 
tasmatis sufficeret ad determinandum intellectum, conc.; si non sufficit, nego. Conc. 
m in.; dist. consq. 

4. Atqui solum phantasma sufficit ad intellectum determinandum. Probo. Phan- 
tasma, elevatum ex radicatione phantasiae in anima rationali, sufficit ad determinan- 
dum intellectum. Atqui phantasma hominis est elevatum ex radicatione phantasiae in 
anima rationali. Ergo. — Resp. Dist. mai.: Phantasma, quod esset elevatum ex radi- 
catione phantasiae in anima rationali, prout praebet gradum rationalem, conc. (haec 
,bhantasia esset potentia spiritualis, quae in intellectum agere posset); phantasma, 
elevatum ex radicatione phantasiae in anima rationali, prout praebet gradum sensi- 
tivum, subdist.: Sufficit tamquam instrumentum intellectus agentis ad determinan- 
dum intellectum possibilem, coac.; sufficit se solo tamquam quasi-instrumentum animae 
rationalis ad determinandum intellectum possibilem, nego. Contradist. min.: Phan- 
tasma est elevatum ex radicatione phantasiae in anima rationali, prout praebet gra- 
dum rationalem, nego; ex radicatione phantasiae in anima rationali, prout praebet 
gradum sensitivum, subdist.: Phantasma est elevatum, ut possit tamquam instru- 
mentum intellectus agentis determinare intellectum possibilem, conc. (quia anima 
rationalis etiam ut rationalis est forma corporis, ideo gradui sensitivo praebet 
potentiam quasi oboedientialem, in virtute cuius possit deservire in ordine ad opera- 
tionem intellectivam, cf. n. 578, 3); phantasma est elevatum, ut tamquam quasi- 
instrumentum animae rationalis se solo possit determinare intellectum possibilem 
(sicut potentiae agendi substantiae sunt quasi-instrumenta substantiae, cf. n. 430, 3), 
nego. — Vires inferioris ordinis semper praemovendae sunt, ut producant effectum 
altioris ordinis; ita phantasma praemovendum est, ut producat effectum spiritualem; 
contra, si effectus producendus est eiusdem ordinis, potentia operative non indiget 
praemotione, sed ipsa seipsa est quasi-instrumentum superioris agentis. Ita potentia 
agendi substantiae corporeae non per virtutem superadditam, sed seipsa est instru- 
mentum substantiae et capax ad producendum substantiam corpoream. 

Ad 572. Aristoteles: Ensi ò oomgep év anaon T) ooosi OTI T1 TÒ uév On 
£KQOTOI! y&£v&ei (rovbTO ð Ò zràvra Ovvàuesi &Kceiva), tepov ÕÈ TÒ QiTIOV KAİ TOIT] TIKÓV, 
T 7OI£lv TAVTA, . . . àvüàykrn] kai £v TI] poux oxàpxsiv ravTO TA apop , Kai 
ioriv ò uév TOIObUTO voù Tw TmTAvTA yiveoOai, ð Ò Tw TMTAVTA TOIEİV, 
o ¿Ei T1, oiov TÒ qo. ... Kai ovro OÓ vob xopioTrÓ kai anað Kai &utyh , 
Tl] otoit cv évepyeing: (De an. Ill 5, 430a 10). Ad quae S. Thomas: ,Determinat 
[Philosophus] de intellectu agente. ... Primo ostendit esse intellectum agentem 
praeter possibilem, et ratione et exemplo.... Ponit... talem rationem. In omni natura, 
quae est quandoque in potentia et quandoque in actu, oportet ponere aliquid, quod 
est sicut materia in unoquoque genere, quod scii, est in potentia ad omnia, quae 
sunt illius generis. Et aliud, quod est sicut causa agens et factivum, quod ita se 
habet in faciendo omnia, sicut ars ad materiam. Sed anima secundum partem in- 
tellectivam quandoque est in potentia et quandoque in actu. Necesse est igitur in 
anima intellectiva esse has differentias: ut scii, unus sit intellectus, in quo pos- 
sint omnia intelligibilia heri, et hic est intellectus possibilis, de quo supra 
dictum est: et alius intellectus sit ad hoc, quod possit omnia intelligibilia facere in 
actu; qui vocatur intellectus agens, et est ,sicut habitus quidam4.... Habitus 
sic accipitur secundum quod Philosophus frequenter consuevit nominare omnem for- 
mam et naturam habitum, prout habitus distinguitur contra privationem et poten- 
tiam ; ut sic per hoc, quod nominat eum habitum, distinguat eum ab intellectu pos- 
sibili, qui est potentia. Unde dicit, quod est habitus, ut lumen, quod quodammodo 
facit colores exsistentes in potentia, esse actu colores. Et dicit .quodammodo4/, quia 
supra ostensum est, quod color secundum seipsum est visibilis.... Intellectus autem 
agens facit ipsa intelligibilia esse in actu, quae prius erant in potentia, per hoc, 
quod abstrahit ea a materia; sic enim sunt intelligibilia in actu, ut dictum est. In- 
ducitur autem Aristoteles ad ponendum intellectum agentem ad excludendum opi- 
nionem Platonis, qui posuit quidditates rerum sensibilium esse a materia separatas 
et intelligibiles actu ; unde non erat ei necessarium ponere intellectum agentem. Sed 
quia Aristoteles ponit, quod quidditates rerum sensibilium sunt in materia et non 
intelligibiles actu, oportuit, quod poneret aliquem intellectum, qui abstraheret a 
materia et sic faceret eas intelligibiles actu. Deinde cum dicit ,et hic4, ponit quat- 
tuor conditiones intellectus agentis, quarum prima est quod sit separabilis, secunda 
quod sit impassibilis, tertia quod sit immixtus, idest non compositus ex naturis cor- 
poralibus neque adiunctus organo corporali; ... quarta autem conditio est, quod sit 
in actu secundum suam substantiam, in quo differt ab intellectu possibili, qui est in 
potentia secundum suam substantiam, sed est in actu solum secundum speciem suscep- 
tam. Et ad has quattuor conditiones probandas inducit unam rationem, quae talis 
est. Agens est honorabilius patiente, et principium activum, materia; sed intellectus 
agens comparatur ad possibilem sicut agens ad materiam, sicut iam dictum est: ergo 
intellectus agens est nobilior possibili. Sed intellectus possibilis est separatus, im- 
passibilis et immixtus, ut supra ostensum est: ergo multo magis intellectus agens. 
Ex hoc etiam patet, quod sit secundum substantiam suam in actu, quia agens est 
nobilius patiente nonnisi secundum quod est in actu. Occasione autem horum, quae 
hic dicuntur, quidam posuerunt intellectum agentem substantiam separatam, et 
quod differt secundum substantiam ab intellectu possibili. Illud autem non videtur 
esse verum. Non enim homo esset a natura sufficienter institutus, si non haberet 
in seipso principia, quibus posset operationem complere, quae est intelligere: quae 
quidem compleri non potest, nisi per intellectum possibilem, et per intellectum agentem. 
Unde perfectio humanae naturae requirit, quod utrumque eorum sit aliquid in homine. 
Videmus etiam, quod, sicut operatio intellectus possibilis, quae est recipere intel- 
ligibilia, attribuitur homini, ita et operatio intellectus agentis, quae est abstrahere 
intelligibilia. Hoc autem non posset, nisi principium formale huius actionis esset ei 
secundum esse coniunctum. ... Est etiam praedicta positio contra Aristotelis inten- 
tionem, qui expresse dixit has differentias duas, scii, intellectum agentem et intel- 
lectum possibilem, esse in anima: ex quo expresse dat intelligere, quod sint partes 

animae vel potentiae, et non aliquae substantiae separatae. .. . Intellectus possibilis 
[est] in potentia ad intelligibilis sicut indeterminatum ad determinatum. Nam in- 
tellectus possibilis non habet determinate naturam alicuius rerum sensibilium. Unum- 
quodque autem intelligibile est aliqua determinata natura alicuius speciei. Unde supra 
dixit, quod intellectus possibilis comparatur ad intelligibilia, sicut tabula ad de- 
terminatas picturas. Quantum autem ad hoc, intellectus agens non est in actu. Si 
enim intellectus agens haberet in se determinationem omnium intelligibilium, non in- 
digeret intellectus possibilis phantasmatibus, sed per solum intellectum agentem re- 
duceretur in actum omnium intelligibilium, et sic non compararetur ad intelligibilia 
ut faciens ad factum, ut Philosophus hic dicit, sed ut exsistens ipsa intelligibilia. 
Comparatur igitur ut actus respectu intelligibilium, inquantum est quaedam virtus 
immaterialis activa, potens alia similia sibi facere, scii, immaterialia. £t per hunc 
modum, ea quae sunt intelligibilia in potentia, facit intelligibilia in actu. Sic enim 
et lumen facit colores in actu, non quod ipsum habeat in se determinationem omnium 
colorum. Huiusmodi autem virtus activa est quaedam participatio luminis intellec- 
tualis a substantiis separatis. Et ideo Philosophus dicit, quod est sicut habitus vel 
lumen: quod non competeret dici de eo, si esset substantia separata' (In De an. Ill 
lect. 10 n. 728sqq. ; cf. Spir. creat, a. 9—10; Q. d. an. a. 4—5; C. s. II 76—78; Qdl. 
VIII a. 3; Comp. 83; S. th. I 79, 3—5; 54, 4). Cf. text. cit. ad 552sq. 577. 


THESIS LV: In specie intelligibli impressa efficienda phantasma 
est vera causa efficiens, non coordinata, sed subordinata intellectui 
agenti seu instrumentum eius, non per assistentiam mere extrinsecam, 
sed per intrinsecam elevationem seu praemotionem, recipiendo in se 
vim spiritualem per modum entis vialis; est tamen instrumentum sui 
generis, quatenus virtute propria non operatur aliquid dispositive in 
intellectu possibili, sed modificat tantum, per modum causae materialis, 
actionem intellectus agentis. 


576. St. qu. 1. Cum thesi antecedente iam probaverimus intellectum 
agentem esse causam efficientem principalem in producenda specie, nec 
quisquam hoc neget eorum, qui ad explicandam originem idearum 
ponunt intellectum agentem, hic restat solum, ut probemus etiam phan- 
tasma esse causam efficientem, et ut modum huius causalitatis deter- 
minemus. 

2. Causa efficiens distinguitur in principalem et instrumen- 
talem. Causa principalis est, quae agit in virtute propria, causa in- 
strumentalis, quae non agit in virtute propria, sed in virtute causae 
principalis, cui subordinatur et a qua movetur. Ita penicillus est in- 
strumentum pictoris, a quo movetur. 

In schola thomistica instrumentalem actionem explicant per prae- 
motionem physicam. Dicunt enim instrumentum, ut instrumenta- 
liter agat, praemovendum esse a principali agente. Praemotio autem 
instrumenti est intrinseca elevatio eius, quae in eo consistit, quod re- 
cipit in se prioritate naturae, antequam  instrumentaliter agat, enti- 
tatem vialem, fluentem, quae est participatio transiens virtutis prin- 
cipalis agentis. Ideo Thomistae eo distinguunt instrumentum a causa 
principali, quod haec habeat in se permanenter virtutem, qua operatur, 
illud vero transeunter tantum, et in ipso instrumento distinguunt vir- 
tutem propriam, quae permanenter inest, qua instrumentum operatur 

actionem propriam, et virtutem instrumentaient, quae transeunter 
tantum communicatur cum eo, qua operatur actionem instrumentaient. 
Habet enim omne instrumentum duplicem actionem: alteram  instru- 
mentaient, quam operatur non virtute propria, sed virtute principalis 
agentis; alteram propriam, quam operatur virtute propria, sicut cultello 
convenit dure et acute tangere virtute propria, ratione duritiae et aciei 
suae, scindere autem et artificiose scindere, quatenus movetur ab arti- 
fice; non perficit autem instrumentalem actionem, nisi exercendo pro- 
priam: acute tangendo et resistendo scindit et artificiose scindit. Ideo 
instrumentum omne dicitur aliquid operari dispositive ad actionem 
principalis agentis virtute propria. 

Attamen inter instrumenta haec est differéntia: quaedam operantur 
aliquid. dispositive ad actionem principalis agentis in materia, circa 
quam operatur artifex — ita cultellus dure et acute tangendo lignum, 
aliquid operatur dispositive ad actionem artificis in ligno, quod tangit 
et contra quod resistentiam exercet; alia vero instrumenta virtute 
propria non operantur aliquid dispositive in materia seu in subiecto, 
circa quod operatur agens principale, sed modificant tantum actionem 
principalis agentis per modum causae materialis, quatenus materiam 
seu potentiam determinatam praebent ei, ex qua determinatam educat 
vim instrumentariam ad effectum determinatum .attingendum. 

3. Suarez docet solum intellectum agentem esse causam efficientem 
in producenda specie impressa, phantasma vero concurrere materia- 
liter tantum, quia praebet veluti materiam et exemplar intellectui 
agenti, ad instar cuius hic efficiat speciem impressam, quatenus, ex- 
sistente phantasmate in phantasia, intellectus agens, propter radica- 
tionem in eadem anima, in qua radicatur phantasia, determinatur ad 
speciem  efficiendam respondentem phantasmati * Communiter tamen 
scholastici tenent phantasma efficienter concurrere in specie pro- 
ducenda. Inter eos, qui efficientem causalitatem tribuunt phantasmati, 
aliqui, ut Mastrius, censent phantasma esse causam efficientem par- 
tialem, non subordinatam, sed coordinatam intellectui agenti; 
plurimi tamen illud ut causam subordinatam seu instrumentalem 
habent; qui iterum dividuntur, quatenus instrumentum explicant per 
assistentiam mere extrinsecam, aut per intrinsecam eleva- 
tionem seu praemotionem. Haec est sententia plurimorum Tho- 
mistarum, illa Caietani multorumque extra scholam thomisticam. Tho- 
mistae igitur dicunt ab intellectu agente derivari in phantasma motum 
seu vim fluentem spiritualem, qua intrinsecus elevatur et proportio- 
natur effectui producendo. Caietanus vero$, reiecta entitate viali inter- 
media, docet phantasma obiective tantum illuminari, i. e. per assisten- 
tiam mere extrinsecam, non formaliter per intrinsecam elevationem, 
atque vi huius illuminationis mere obiectivae ex phantasmate resplen- 

dere intellectui possibili quidditatem universalem. Alii simili modo, 
assistentia mere extrinseca, dicunt elevari phantasma ad producendam 
speciem. 

4. Thesi igitur nostra Thomistarum sententiam statuendo, dicimus 
phantasma esse instrumentum intellectus agentis in producenda specie, 
ac proinde elevari intrinsecus seu praemoveri ab eo. Cum tamen duplex 
sit genus instrumentorum, dicimus phantasma esse instrumentum, in- 
quantum modificat per modum causae materialis actionem intellectus 
agentis, praebendo ei materiam seu potentiam determinatam, ex qua 
determinatam educat vim instrumentariam ad speciem determinatam 
producendam. Influxus enim intellectus agentis in diversa phantasmata 
ex se idem est: aequaliter enim, sicut lux, omnia illuminat, sed ipsum 
phantasma, secundum quod aliud est seu aliud repraesentat, aliam 
affert potentialitatem, ac proinde alia educitur vis instrumentaria. 
Haec vis instrumentaria seu vis fluens spiritualis est alia et alia, se- 
cundum quod phantasma est aliud seu aliud repraesentat, et etiam in 
phantasmate eiusdem rei alia et alia est secundum diversa accidentia 
sensibilia, quae phantasma repraesentat. Phantasma enim est imago 
sensibilis concreta, quae concrete implicite continet essentiam cor- 
poream universalem, sicut accidentibus sensibilibus repraesentatur. Haec 
igitur essentia ex phantasmate ab intellectu agente elaboratur seu abs- 
trahitur mediante illa entitate viali, prout respondet diversis acciden- 
tibus in phantasmate repraesentatis — pedetentim quidem perfectius 
perfectiusque secundum diversos eius gradus: primo ut ens, quatenus 
diversa accidentia inter se nondum distinguuntur, postea ut ens ex- 
tensum, i. e. ut corpus; deinde ut subiectum, diversis qualitatibus muta- 
bilibus affectum, quod sub mutatione qualitatum permanet, i. e. ut sub- 
stantia etc. Ita substantia corporea quidditative cognoscitur, et etiam 
aécidentia eius quidditative cognoscuntur et a substantia distinguuntur. 
Phantasma igitur, sicut quodcumque aliud instrumentum, exercendo 
actionem propriam in virtute propria, exercet actionem instrumenta- 
riam virtute transeunter secum communicata: Virtute propria sensiliter 
repraesentat; sensiliter autem repraesentando producit speciem, inquan- 
tum praemovetur ab intellectu agente. 


571. Prob. th. I p. (In specie efficienda phantasma est vera causa 
efficiens). — In intellectu possibili est effectus determinatus (species 
impressa determinata), causatus ab intellectu agente et phantasmate. 
Atqui hic effectus ut determinatus (determinatio effectus) debet ha- 
bere causam vere efficientem, quae non potest esse intellectus agens. 
Ergo. 

Mai. probata est thesi praecedente. — Min. patet ex eo, quod in- 
fluxus intellectus agentis ex se est indeterminatus et semper idem, 
cum species varientur. — Si vero dicatur cum Suaresio ad determinan- 
dum intellectum agentem sufficere radicationem eius in eadem anima, 

in qua radicatur phantasma, valent ea, quae th. praec. schol. | contra 
Durandum diximus. 


Prob. th. Il p. (Phantasma est causa efficiens, non coordinata, sed 
subordinata intellectui agenti seu instrumentum eius). — Nulla res cor- 
porea potest esse causa principalis, etsi partialis, in producenda specie 
intelligibili impressa. Atqui quod est causa efficiens, non subordinata, 
sed coordinata intellectui agenti, est causa principalis. Ergo. 

M in. est per se nota. — Prob. mai. Etiam res corporea, quae in pro- 
ducenda specie est causa partialis principalis, debet virtute propria 
agere in intellectum et producere determinationem spiritualem  uni- 
versalem, quod repugnat. 


Prob. th. Il] p. (Phantasma est instrumentum, non per assistentiam 
mere extrinsecam, sed per intrinsecam elevationem seu praemotionem. 
recipiendo in se vim spiritualem per modum entis vialis). — Phan- 
tasma producit effectum perfectiorem seu speciem spiritualem univer- 
salem. Atqui non potest producere hunc effectum, nisi intrinsecus ele- 
vetur virtute spirituali per modum entis vialis in se recepta; secus 
deesset proportio inter effectum et causam. Ergo. — Extrinseca vero 
assistentia, cum nihil tribuat instrumento, non sufficit ad illud. pro- 
portionandum effectui. 


Prob. IV p. (Phantasma est instrumentum sui generis, quod virtute 
propria non operatur aliquid dispositive in intellectu possibili, sed 
modificat tantum, per modum causae materialis, actionem intellectus 
agentis). — Instrumentum quodcumque in virtute propria aliquid ope- 
ratur dispositive ad actionem principalis agentis aut operando in vir- 
tute propria in materia, circa quam operatur agens principale, aut 
modificando tantum actionem principalis agentis per modum causae 
materialis. Atqui phantasma in virtute propria non operatur aliquid 
dispositive ad actionem principalis agentis seu intellectus agentis in 
materia, circa quam hic operatur, seu in intellectu possibili. Ergo. 

Mai. patet ex st. qu. — Min. eo probatur, quod phantasma propria 
virtute, utpote corporea, non potest agere in potentiam spiritualem 
seu intellectum possibilem. 


578. Coroll. 1. Ergo phantasma, quamquam est instrumentum intellectus 
agentis, tamen est etiam materia: non materia proxima, sed remota 
intellectus agentis, qui ex phantasmate tamquam ex materia remota 
producit entitatem vialem, ope cuius producit seu educit ex intellectu 
possibili tamquam ex materia proxima speciem impressam. 

24. Ergo in doctrina thomistica influxus phantasmatis in intellectum 
agentem explicatur intacto principio causalitatis et omnino. conatura- 
liter ad compositum humanum. Phantasma modificat actionem intel- 
lectus agentis, non per modum causae efficientis (tunc enim iterum 

ageret phantasma corporeum virtute propria in spiritum), sed mere 
per modum causae materialis, modificando influxum causalem efficientem 
intellectus agentis, educentis ex phantasmate vim  instrumentariam 
spiritualem. Conaturaliter vero ad compositum humanum ponitur in- 
tellectum agentem posse educere virtutem vialem, spiritualem ex phan- 
tasmate, quamquam hoc est res corporea. Nam corpus humanum sub- 
icitur animae spirituali et phantasia intellectui; propter quam sub- 
iectionem in phantasmate est, respectu intellectus agentis, quaedam 
potentia oboedientialis, ex qua educitur spiritualis virtus instrumentaria. 
Quamquam enim accidens spirituale inhaerere non potest corpori per- 
fecte seu informare corpus (non enim habet, sicut anima spiritualis, 
eminenter gradum corporeitatis, in virtute cuius posset fieri corporeum 
seu forma corporis, sed est virtus gradus spiritualis, ut spiritualis est), 
potest tamen inhaerere 1m perfecte, i. e. transeunter et per modum 
motus tamquam virtus spiritualis instrumentaria; ita enim non fit cor- 
poris, ut corpus est, sed ut oboedit spiritui et movetur ab eo. 

3. Ergo anima rationalis, ut rationalis, est forma corporis. Gradus 
rationalis communicatur cum corpore, et speciatim cum gradu sensitivo, 
non ut dependens a corpore, sed ut praebens corpori et speciatim phan- 
tasiae potentiam illam oboedientialem, in virtute cuius deservit in ordine 
ad operationem intellectivam. 


579. Schol. Cum species impressa in intellectu possibili producatur ab 
intellectu agente mediante phantasmate illuminato (i. e. praemoto), in- 
tellectus possibilis ab intellectu agente mediante phantasmate reducitur 
in plenum actum primum seu recipit completionem actus primi. Sed 
etiam in actum secundum reducitur intellectus possibilis ab intellectu 
agente mediante phantasmate illuminato, et hoc tum in prima spe- 
cierum acquisitione, tum etiam in usu specierum iam acquisitarum. In- 
tellectus enim in hac vita etiam in usu specierum iam acquisitarum 
dependet a phantasia (cf. n. 553, 3). Et dependet quidem a phantas- 
mate illuminato. Nisi enim phantasma esset illuminatum, non posset 
agere in intellectum possibilem. Intellectus autem agens in actum re- 
ducitur aut a voluntate humana, cum voluntarie abstrahimus ideas 
et voluntarie utimur ideis iam acquisitis: ille actus voluntatis, qui agit 
in phantasiam ad phantasmata formanda et rite ordinanda (cf. n. 574, 3), 
applicat etiam intellectum agentem phantasmatis ita formatis et ordi- 
natis; aut immediate a solo Deo, et hoc certo in primo actu, cum 
incipit vita nostra intellectiva et volitiva, cum omnino primo incipit 
(cum evigilat usus rationis), aut cum incipit post interruptionem (cf. 
n. 595, 2). Sed praeterea intellectus agens semper in actum reducitur 
a solo Deo, cum nobis non volentibus incidit. aliqua. cogitatio. Phan- 
tasma enim, etsi praesens est, nequit in intellectum agentem agere, 
sed intellectus agens reducitur in actum a Deo, qui proinde mediante 
intellectu agente et phantasmate praesente in actum reducit etiam in- 

tellectum possibilem. Haec praemotio divina omnino conaturalis est, 
quia fit secundum phantasmata praesentia, cum phantasmata adsunt 
convenienter disposita ad recipiendum influxum intellectus agentis. Phan- 
tasia autem in actum reducitur sensatione sensuum externorum et asso- 
ciatione imaginum et voluntate humana. 


580. obi. 1. Phantasma, quod in efficienda specie impressa est causa materialis 
et exemplaris, non est causa efficiens instrumentalis intellectus agentis. Atqui phan- 
tasma in efficienda specie est causa materialis et exemplaris. Ergo. — Resp. Dist. 
mai.: Quod est causa materialis et exemplaris proprie et est tantummodo causa 
materialis et exemplaris, conc.;; quod est causa materialis et exemplaris analogice 
et est etiam causa instrumentalis, nego. Contradist. min.: Est causa materialis et 
exemplaris proprie, nego; est causa materialis et exemplaris analogice, subdist.: Est 
tantummodo causa materialis et exemplaris, nego; est etiam et praeprimis causa 
efficiens instrumentalis, conc. 

2. Atqui phantasma non est causa instrumentalis. Probo. Phantasma, quod modi- 
ficat tantum per modum causae materialis actionem intellectus agentis, non est causa 
instrumentalis. Atqui, ut dicitur in thesi, phantasma modificat tantum actionem 
intellectus agentis. Ergo. — Resp. Dist. mai.: Phantasma, quod modificat actionem 
intellectus agentis, quatenus ex sola praesentia phantasmatis determinaretur intel- 
lectus agens ad producendum se solo speciem impressam in intellectu possibili, conc.; 
quod modificat, quatenus intellectui agenti praebet materiam, ex qua hic educat de- 
terminatam vim instruinentalem, qua intrinsecus elevetur phantasma et constituatur 
instrumentum intellectus agentis, nego. Contradist. min. 

3. Atqui phantasma non praebet intellectui agenti materiam, ex qua educat hanc 
vim instruinentalem. Probo. Subiectum corporeum non potest praebere materiam, 
ex qua intellectus agens educat accidens spirituale. Atqui phantasma est corporeum, 
et haec vis instrumentalis est spiritualis. Ergo. — Resp. Dist. mai.: Subiectum cor- 
poreum non specialiter subiectum intellectui agenti, conc.; subiectum specialiter sub- 
iectum ita, ut praebeat potentiam oboedientialein specialem in ordine ad intellec- 
tionem, subdist.: Hoc subiectum non potest praebere materiam, ex qua intellectus 
agens educat accidens spirituale, quod habet esse permanens, conc.; non potest prae- 
bere materiam, ex qua educat accidens spirituale, quod habet esse fluens per modum 
motus, nego. Contradist. min.: Phantasma est corporeum, est tamen specialiter sub- 
iectum intellectui, et haec vis instrumentaria est accidens fluens, conc.; phantasma 
non est specialiter subiectum intellectui, et haec virtus instrumentaria est accidens 
permanens, nego. 

Ad 577. S. Thomas: „Quamvis intellectus possibilis sit simpliciter nobilior 
quam phantasma, tamen secundum quid nihil prohibet phantasma nobilius esse, in- 
quantum scii, phantasma est actu similitudo talis rei, quod intellectui possibili 
non convenit nisi in potentia; et sic quodammodo potest agere in intellectum pos- 
sibilem virtute luminis intellectus agentis, sicut et color potest agere in visum 
virtute luminis éCorporalis (Ver. 10, 6 ad 8). — ,lIn receptione qua intellectus pos- 
sibilis species rerum accipit a phantasmatibus, se habent phantasmata ut agens in- 
strumentale et secundarium, intellectus vero agens ut agens principale et primum ; 
et ideo actionis effectus relinquitur in intellectu possibili secundum conditionem 
utriusque et non secundum conditionem alterius tantum ; et ideo intellectus pos- 
sibilis recipit formas ut intelligibiles actu, ex virtute intellectus agentis, sed ut si- 
militudines determinatarum rerum ex cognitione Dhantasmatum' (1. c. ad 7; cf. S. th. 
185,1ad 3 et 4). — ,Quia phantasmata non sufficiunt immutare intellectum pos- 
sibilem, sed oportet quod fiant intelligibilia actu per intellectum agentem, non potest 
dici quod sensibilis cognitio sit totalis et perfecta causa intellectualis cognitionis, 
sed magis quodammodo est materia causae (S. th. I 84, 6). — ,Virtus illa (suscepta 
in materiali elemento] neque potest dici corporea neque incorporea, proprie loquendo; 
Gredt, Elem. philos. I. Ed. 7. 

corporeum enim et incorporeum sunt differentiae entis completi; sed proprie dicitur 
virtus ad incorporeum, sicut motus magis dicitur ad ens quam éns (Ver. 27, 4 ad 5: 
cf. Q. d. an. a. 5 ad 6). 


§ 4. De ordine evolutionis intellectus humani. 


THESIS LVI: Intellectus humanus in statu unionis triplici opera- 
tione: simplici apprehensione, iudicio, ratiocinio, ita se evolvit, ut prius 
cognoscat magis universale quam minus universale. 


581. St. qu. 1. Postquam thesi L probavimus intellectum nostrum sim- 
plici apprehensione seu abstractione quidditatis universalis ex phantas- 
matis ideas suas primitivas acquirere, huius theseos prima parte sta- 
tuimus simplici apprehensioni adiungi iudicium et ratiocinium seu 
compositionem et divisionem immediatam et mediatam ad plenam in- 
tellectus nostri evolutionem perficiendam. Altera parte theseos dicimus 
totam hanc evolutionem secundum triplicem mentis operationem ita 
fieri, ut intellectus procedat a magis universalibus ad minus universalia 
in prima idearum acquisitione, sive hae sint primitivae seu simplici 
apprehensione acquisitae, sive derivatae compositione et divisione. 

24. Duplex est cognitio universalis: imperfecta (confusa) et perfecta 
(distincta, scientifica); haec habetur, cum in ipso universali eius inferiora 
(genera subalterna, species) cognoscuntur, ila, cum non cognoscun- 
tur; haec est, cum ex universali declarantur et elucidantur inferiora, 
ut cum ab ente (quasi-genus analogum) in Metaphysica inferiora entis 
declarantur: est cognitio perfectissima, illa contra est 1mperfectissima. 
De hac imperfecta universalis cognitione loquimur, ut patet, cum alia 
supponat cognitionem particularium. 


582. Prob. th. I p. (Intellectus humanus in statu unionis triplici ope- 
ratione se evolvit). — Intellectus, qui pedetentim se evolvit, per actus 
cognitionis imperfectos perveniens ad actum perfectum, triplici opera- 
tione: simplici apprehensione, iudicio, ratiocinio, procedit. Atqui in- 
tellectus noster pedetentim se evolvit. Ergo. 

M in. patet ex experientia. — Prob. mai. Intellectus, qui pedetentim 
se evolvit, non statim attingit quidquid rei convenire potest; ideo 
postea sive immediate, sive mediate videt aliquid convenire aut non 
convenire, quod ante non videbat, quod proinde componit cum re aut 
dividit ab illa sive immediate, sive mediate, i. e. incipit a simplici 
apprehensione tamquam ab actu imperfecto, et mediante compositione 
seu iudicio et ratiocinio ulteriorem perfectionem nanciscitur. 


Prob. II p. (Intellectus ita se evolvit, ut prius cognoscat magis uni- 
versale quam minus universale). — Intellectus, qui pedetentim se evol- 
vit, transeundo per imperfectum ad perfectum, piius cognoscit magis 
universale quam minus universale; nam cognitio universalioris est 
cognitio imperfecta respectu cognitionis minus universalis; perfectius 

enim est cognoscere hominem, quam cognoscere animal, neque potest 
cognosci homo, quin cognitum sit animal. Atqui intellectus humanus 
pedetentim se evolvit. Ergo. 


583. Coroll. l. Ergo procedere componendo et dividendo imperfectio- 
nem arguit in intellectu neque convenit intellectui perfecto (Dei, angeli), 
qui simplici apprehensione perfecta statim totam rem penetrat (cf. 
n. 26 52). 

2. Ergo in statu coniunctionis cum corpore primum cognitum in- 
tellectus nostri est ens. — Ens primum cognitum non est cognitum ut 
analogum, licet ipsa ratio entis cognita sit analoga, sicut etiam ratio 
generica animalis primitus cognita non est cognita ut genus; ita eni 
etiam inferiora eius essent cognoscenda et tangenda. Ens igitur primum 
cognitum est ens quidditati sensili concretum seu sensilis quidditas sub 
ratione abstractissuima et generalissima entis, quocum unum idemque 
reapse est, differens solummodo ratione. 

3. Ergo hic fere est ordo evolutionis intellectus nostri: 

a) In genere, a) Simplici apprehensione (modo th. LIV et LV descripto) 
mens acquirit conceptus primitivos, qui simplici abstractione et sponte 
acquiruntur, ubi primum rationis usus evigilavit, 1. e. ubi primum ce- 
rebrum satis evolutum est, et actus phantasiae satis perfecti sunt ad 
rite recipiendum influxum abstractivum intellectus agentis; f) iudicando 
(componendo et dividendo) et ratiocinando deinde ex his conceptibus 
primitivis ali1 conceptus derivati oriuntur. Totus autem hic processus 
ita contingit, ut semper progrediamur ab universalioribus ad minus 
universalia. 

b) In specie. Ad hunc evolutionis processum specialius declarandum 
principii instar est istud: Intellectus noster cognoscit per abstractio- 
nem a sensili cognitione seu a phantasmatis, i. e. attingit sub luce 
intellectus agentis quidditates, prout ex sensibilibus accidentibus attin- 
gibiles sunt. Quare ideae immediatae (conceptus primitivi) sunt eae, 
quae simplici apprehensione immediate a phantasmate, i. e. ex acciden- 
tibus sensibilibus abstrahi possunt. Exinde patet hic ordo cognitionis 
intellectivae : 

Intellectus 1. cognoscit accidentia sensibilia, at nondum distinguit ea, 
neque a substantia neque inter se, sed attingit ut ens seu prout sunt 
aliquid, i. e. cognoscit quidditatem corpoream ut ens. 2. A conceptu 
entis pertingit ad conceptum non-entis, quia negationes intelliguntur 
per oppositionem ad affirmationes, et ad conceptum divisionis seu 
distinctionis, quia ens distinguit seu dividit a non-ente (principium 
contradictionis: ens non est non-ens), quam divisionem negat in ente, 
quo oritur conceptus unius; conceptum unius sequitur conceptus multi- 
tudinis (cf. n. 624, 1). 3. Intellectus intelligit ens determinatius ut tale; 
ut extensum (ut corpus), et ut extensum diversis qualitatibus prae- 
ditum: ut durum, ut album, ut dulce, et ita iam distinguit diversas 

qualitates inter se, sed nondum distinguit eas a substantia, i. e. cogno- 
scit substantiam corpoream seu quidditatem corpoream ut aliquid ex- 
tensum, durum, album etc. 4. Conceptus cognitionis et appetitionis 
reflexione acquiritur, quo acquiritur etiam conceptus veri et boni, quod 
est ens ut cognitum et ut volitum. 5. Distinguit intellectus inter sub- 
stantiam et accidens (modum essendi per se et modum essendi per 
accidens), distinguendo subiectum permanens ab affectionibus transeunti- 
bus. 6. Acquirit conceptum necessitatis et contingentiae, et inductionis 
ope (cf. n. 77) distinguit accidentia necessario convenientia (propria, 
proprietates) et accidentia non necessario convenientia. 7. Ex acciden- 
tibus necessariis incipit pedetentim magis determinate cognoscere sub- 
stantiam seu quidditatem substantialem. Cognitio igitur haec deter- 
minatior substantiae non immediate, sed ratiocinio ex proprietatibus 
acquiritur. Hoc ratiocinium eo facilius intellectus instituit, quod quo- 
dammodo anticipatum est conexionibus per experientiam sensitivam 
iam acquisitis. Quia ex proprietatibus determinatius cognoscimus sub- 
stantias, ex proprietatibus etiam eas definimus. Et sic etiam defini- 
tonem metaphysicam substantiarum conficimus mediante prima pro- 
prietate, inquantum eam sumimus radicaliter, non pro accidente pro- 
prio, sed pro radice substantiali, ex qua dimanat. Ita definimus hominem: 
animal rationale, i. e. substantiam, quae est radix intellectus rationalis. 
Rudis tamen homo ad has definitiones metaphysicas non pertingit, quia 
non pertingit ad conceptus distinctos, quibus essentia metaphysica a 
proprietatibus distingueretur, sed ad conceptus confusos tantum. Ad 
distinguendum essentiam metaphysicam ab alis attributis necessariis 
(a propriis) non tantum inductione, sed etiam deductione opus est, 
sicut generatim deductione opus est ad scientificam  evolutionem in- 


tellectus nostri, ut patet ex omnibus, quae in hac Philosophia naturali 
disputata sunt. 


584. Obl. Contra I p. |]. Intellectus, qui simplici apprehensione statim appre- 
hendit obiectum suum formale, non se evolvit triplici operatione. Atqui intellectus 
humanus simplici apprehensione statim apprehendit obiectum suum formale seu quid- 
ditatem rei corporeae. Ergo. — Heap. Dist. mai.: Qui simplici apprehensione per- 
fecta statim apprehendit obiectum perfecte, conc.; qui simplici apprehensione imper- 
fecta apprehendit imperfecte, nego. Contradist. min. 

24. Atqui simplex apprehensio intellectus humani necessario est perfecta. Probo. 
Simplex apprehensio, quae contingit sub influxu intellectus agentis manifestantis 
quidditative id, quod phantasma sensiliter repraesentat, necessario est perfecta. Atqui 
simplex apprehensio intellectus humani contingit sub influxu intellectus agentis, mani- 
festantis quidditative id, quod phantasma sensiliter repraesentat. Ergo. -- Itesp. Dist. 
mai.: Manifestantis statim totam quidditatem secundum omnes gradus, conc.; mani- 
festantis pedetentim unum gradum post alium et etiam unum gradum ex alio, nego. 
Contradist. m in. 

3. Atqui intellectus agens necessario statim manifestat totam  quidditatem se- 
cundum omnes gradus. Probo. Agens naturale, nullo modo impeditum et applicatum 
passo, necessario statim producit totum effectum suum. Atqui intellectus agens est 
agens naturale, nullo modo impeditum et applicatum passo, i. c. phantasmati et intel- 
lectui possibili, ad producendum effectum, qui est manifestatio quidditatis. Ergo. — 

Resp. Dist. mai.: Si naturaliter statim unico actu potest vincere totam potentialitatem 
passi, conc.; S1 non potest, nego. Contradist. min. — Natura intellectus nostri (intellectus 
possibilis) ea est, ut naturaliter eius potentialités non nisi pedetentim possit vinci. 

Contra II p. 1. Quod est difficilius cognitum, non est prius cognitum ab intel- 
lectu. Atqui magis universale est difficilius cognitum. | Ergo. — Resp. Conc. mai.; 
dist. min.: Cognitione distincta, conc.; cognitione confusa, nego. Dist. consq. 

2. Atqui magis universale nullo modo est prius cognitum ab intellectu. Probo. 
Hoc primo cognoscitur ab intellectu, quod primo ei offertur ad cognoscendum. Atqui 
quod primo offertur intellectui ad cognoscendum, non est magis universale, sed quid- 
ditas specialissima. Ergo. — Resp. Dist. mai.: Quod offertur tamquam cognoscibile 
actu, conc.; tamquam cognoscibile in potentia, nego. Contradist. min.: Primo offertur 
quidditas specialissima tamquam  cognoscibilis actu, nego; primo offertur quidditas 
specialissima tamquam cognoscibilis in potentia, cognoscenda actu per abstractionem, 
incipiendo a gradibus universalioribus, conc. 


Ad 582sq. Aristoteles: Eon b. nyuiv zpotov ña ... rà ovykgexvuuéva uA- 
AOV. ... O10 éK TOv Ka00AÀov n'i TA Ka kaota Oei 7zpoiévair (Phys. I 1, 184 a 21). 
Ad quae S. Thomas: .Sciendum est, quod confusa hic dicuntur, quae continent 
in se aliqua in potentia et indistincte. Et quia cognoscere aliquid indistincte, medium 
est inter puram potentiam et actum perfectum, ideo, dum intellectus noster procedit 
de potentia in actum, primo occurrit sibi confusum quam distinctum; sed tunc est 
scientia completa in actu, quando pervenitur per resolutionem ad distinctam cogni- 
tionem principiorum et elementorum. Et haec est ratio quare confusa sunt primo 
nobis nota quain distincta. Quod autem universalia sint confusa, manifestum est, 
quia universalia continent in se suas species in potentia, et qui scit aliquid in uni- 
versali, scit illud indistincte; tunc autem distinguitur eius cognitio, quando unum- 
quodque eorum quae continentur potentia in universali, actu cognoscitur: qui enim 
scit animal, non scit rationale, nisi in potentia. Prius autem est scire aliquid in 
potentia quam in actu: secundum igitur hunc ordinem addiscendi, quo procedimus 
de potentia in actum, prius quoad nos est scire animal quam hominem. Contrarium 
autem huic videtur esse, quod dicit Philosophus in I Poster., quod singularia sunt magis 
nota quoad nos, universalia vero naturae sive simpliciter. Sed intelligendum est, 
quod ibi accipit singularia ipsa individua sensibilia, quae sunt magis nota quoad nos, 
quia sensus cognitio, quae est singularium, praecedit cognitionem intellectus in nobis, 
quae est universalium. Sed quia cognitio intellectualis est perfectior, universalia 
autem sunt intelligibilia in actu, non autem singularia (cum sint materialia); sim- 
pliciter et secundum naturam universalia sunt notiora. Hic autem singularia dicit 
non ipsa individua, sed species, quae sunt notiores secundum naturam, utpote per- 
fectiores exsistentes et distinctam cognitionem habentes: genera vero sunt prius nota 
quoad nos, utpote habentia cognitionem in potentia et confusam (In Phys. I lect. 
| n. 7sq. ; cf. In Anal. post. I lect. 4 n. 16). — .Cognitio singularium est prior quoad 
nos quam cognitio universalium, sicut cognitio sensitiva quam cognitio intellectiva. 
Sed tam secundum sensum quam secundum intellectum, cognitio magis communis est 
prior quam cognitio minus Communis (S. th. 1 85, 3; cf. a. 5; 58, 3 et 4; 79, 8; Ver. 


11, 1). — .Primum quod in intellectum cadit est ens; secundum vero est negatio 
entis. Ex his autem duobus sequitur tertio intellectus divisionis. . . . Quarto autem 
sequitur in intellectu ratio unius. ... Quinto autem sequitur intellectus fnultitudinis 


(Pot. 9, 7 ad 15; cf. In Met. IV lect. 3 n. 566; lect. 6 n. 605 [cit. ad 646]; X lect. 4 
n. 1998; I Dist. 24, l a. 3ad 2; S. th. I 11, 2 ad 4). 


QUAESTIO II: De voluntate. 


§ 1. De natura voluntatis. 


THESIS LVII: Voluntas humana est potentia anorganica, quae sim- 
pliciter est imperfectior intellectu, secundum quid tamen est perfectior, 

quatenus versatur circa res nobiliores anima ipsa, et secundum quid 
imperfectior, quatenus versatur circa res materiales. 


585. St. qu. 1. Nomine voluntatis inteiligimus appetitum elicitum, qui 
sequitur cognitionem intellectivam, cuius proinde obiectum formale est 
bonum intellectu apprehensum. Obiectum, quod appetit voluntas, semper 
est singulare prout exsistens (cf. n. 506 Arg. II), saepe etiam sin- 
gulare materiale concretum; sed ratio formalis, sub qua appetit, est 
bonum in communi, quod est ratio universalis intelligibilis tantum, non 
sensibilis. Contra, appetitus sensitivus fertur in rem sub ratione boni 
singularis materialis concreti. — Esse admittendum appetitum intel- 
lectivum seu voluntatem iam probavimus thesi XLI. 

2. Potentia potest dupliciter considerari: a) simpliciter, i. e. secundum 
essentiam suam ; quia vero potentia specificatur ab obiecto suo formali, 
haec consideratio coincidit cum ea, qua consideratur potentia secundum 
obiectum suum formale; b) secundum quid, i. e. non secundum essen- 
tiam, sed per ordinem ad alterum, quatenus in re aliqua ipsum ob- 
iectum formale potentiae perfectius vel imperfectius esse obtinet (per 
accidens). 

3. Cum I pars thesis (Voluntas est potentia anorganica) non negetur 
nisi a Materialistis, II pars (Voluntas est simpliciter imperfectior in- 
tellectu) etiam inter scholasticos controvertitur. Assentiunt Aristoteles, 
S. Thomas, Suarez, Vasquez, negat Scotus. 


586. Prob. th. I p. (Voluntas est potentia anorganica). — Voluntas, 
quae sequitur potentiam anorganicam tamquam accidens proprium eius, 
etiam ipsa est anorganica. Atqui voluntas sequitur potentiam anorga- 
nicam, intellectum. Ergo. 

Mai. patet: Quod intrinsecus inest in subiecto spirituali, etiam ipsum 
spirituale seu anorganicum sit oportet. Min. ex eo probatur, quod 
voluntas est appetitus intellectivus seu inclinatio et ponderatio intellectus. 


Prob. II p. (Voluntas simpliciter est imperfectior intellectu). — Arg. I. 
Potentia, cuius obiectum formale est imperfectius, etiam ipsa simpliciter 
imperfectior est altera potentia, cuius obiectum est perfectius. Atqui 
obiectum formale voluntatis est 1mperfectius obiecto formali intellectus. 
Ergo. 

Mai. patet ex th. XXIX: Obiectum formale seu ratio illa, quam 
formaliter attingit potentia, specificat potentiam. Potentia igitur, quae 
habet perfectius obiectum, perfectiorem naturam sortitur. 

Prob. min. Obiectum formale intellectus est ratio entis seu quidditas, 
obiectum formale voluntatis est bonum intellectu apprehensum. Atqui 
ratio boni est imperfectius obiectum quam ratio entis. Ergo. 

Mai. quoad obiectum intellectus patet ex th. XLIX, quoad obiectum 
voluntatis ex st. qu. et ex dictis de appetitu in genere (n. 505 sqq.). — 
Prob. min. Ratio minus simplex et minus abstracta est minus perfecta. 


Pars IIl. De anima seu de ente mobili motu augmentationis. Liber Il. 4 7 | 


Atqui ratio boni est minus simplex et minus abstracta quam ratio entis. 
Ergo. 

Mai. ex eo patet, quod compositio et minor abstractio dicunt po- 
tentialitatem et limitationem. — Prob. min. Ratio, quae addit aliquid 
enti, est minus simplex et minus abstracta. Atqui ratio boni addit 
aliquid enti. Ergo. 

Ad mai. Rationem, quae addit aliquid enti, esse minus simplicem 
per se patet; ex quo etiam deducitur eam esse minus abstractam. — 
Ad min. Bonum addit enti aliquid secundum rationem, aliquem modum 
significandi; dicit enim ens ut conveniens appetitui, et quam- 
quam ille modus significandi consequitur omne ens, ita ut bonum et 
ens materialiter convertantur, tamen contrahit rationem entis se- 
cundum modum significandi, ita ut ens generalius significet quam bonum. 
Quare potentia, quae fertur in rem sub ratione boni, in eam fertur 
sub respectu magis limitato. Fertur enim in ens, prout est tale ens, 
cum intellectus feratur in ens, prout est ens. 

Arg. II. Terminus intellectus seu obiectum eius est in intellectu, in- 
tellectus enim fit intellectum; terminus voluntatis est in re ipsa (cf. 
n. 506). Atqui perfectior est potentia, cuius terminus seu obiectum per- 
ficiens eam in ipsa est. Ergo. 

Arg III. Secunda proprietas, quae sequitur primam dependetque ab 
ea, est imperfectior prima proprietate, quae immediate ex animae 
essentia egreditur; quod enim dependet, semper est imperfectius. Atqui 
voluntas est secunda proprietas, quae sequitur intellectum dependetque 
ab eo tamquam inclinatio eius. Ergo. 


Prob. III p. (Voluntas secundum quid est perfectior et secundum quid 
imperfectior). — Potentia dicitur perfectior vel imperfectior secundum 
quid, quae est perfectior vel 1imperfectior per ordinem ad aliquam rem. 
quatenus in hac re obiectum eius formale perfectius vel imperfectius 
esse obtinet. Atqui per ordinem ad res omnino spirituales, quae sunt 
perfectiores anima, obiectum formale voluntatis perfectius esse obtinet 
obiecto formali intellectus; contra, per ordinem ad res materiales ob- 
iectum formale voluntatis imperfectius esse obtinet obiecto formali 
intellectus. Ergo. 

Mai. patet ex st. qu. — Prob. min. Obiectum voluntatis est obiectum, 
prout est in rerum natura, obiectum intellectus est obiectum, prout 
est intentionaliter in intellectu. Atqui per ordinem ad res omnino spiri- 
tuales obiectum, prout est in rerum natura, est perfectius obiecto, 
prout est in intellectu (in intellectu enim deprimitur et non invenitur 
nisi analogice); contra, per ordinem ad res materiales obiectum, prout 
est in intellectu, perfectius est; in intellectu enim perfectius esse ob- 
tinet, quatenus intelligitur specie excedente, spirituali. 


587.  Coroll. Ergo in hac vita melior est amor Dei quam cognitio eius, 
in altera vero vita, cum cognoscitur Deus sicut est in se, melior est 

cognitio quam amor, ac proinde in illa, non in hoc consistit beatitudo 
perfecta. 


588. Obi. Contra 1 p. Potentia, quae fertur in obiectum corporeum singulare, 
concretum, prout est in rerum natura exsistens, non est potentia anorganica. Atqui 
voluntas est potentia, quae fertur in obiectum corporeum concretum, prout in rerum 
natura exsistens. Ergo. — Resp. Dist. niai.: Potentia, quae fertur in obiectum cor- 
poreum tantum, et quae in hoc obiectum fertur sub ratione concreta materiali, conc.; 
potentia, quae, praeterquam quod fertur in obiectum corporeum, fertur etiam in ob- 
lecta incorporea, et quae in obiectum corporeum fertur sub ratione universali boni 
communis, nego. Contradist. m in. 

Contra II p. Potentia, cuius obiectum formale est bonum, non est imperfectior 
quam potentia, cuius obiectum formale est verum. Atqui voluntas est potentia, cuius 
obiectum formale est bonum, i. e. ens conveniens appetitui; intellectus est potentia, 
cuius obiectum formale est verum, i. e. ens ut conveniens intellectui. Ergo. — Resp. 
Dist. mai.: Potentia, cuius obiectum formale est ens, quod dicitur verum, prout est 
cognitum, seu prout refertur ad intellectum, nego; potentia, quae ferretur in rem sub 
respectu huius relationis, conc. Contradist. min. 

Contra III p. 1. Potentia, quae fertur in perfectius obiectum, non est imperfectior, 
sed perfectior potentia. Atqui voluntas, quae fertur in res spirituales, prout sunt 
in rerum natura, fertur in perfectius obiectum quam intellectus, qui has res non 
cognoscit nisi analogice. Ergo. — Resp. Dist. mai.: Potentia, cuius obiectum formale 
est perfectius, conc.; potentia, quae aliquando fertur in rem aliquam, in qua eius 
obiectum formale obtinet perfectius esse, quam obtinet, prout est obiectum alterius 
potentiae, subadist.: Haec potentia est perfectior simpliciter, nego; secundum quid, 
conc. Contradist. mNn.: Voluntas habet perfectius obiectum formale, nego; eius obiec- 
tum formale in aliqua re obtinet per accidens perfectius esse, conc. Dist. consq. (S€- 
cundum subdistinctionem maioris). 

2. Atqui obiectum formale voluntatis est perfectius. Probo. Bonum, quod est 
in rerum natura, est perfectius obiectum quam ens, quod est intentionaliter in intel- 
lectu. Atqui obiectum formale voluntatis est bonum, quod est in rerum natura ; ob- 
iectum formale intellectus est ens, quod est intentionaliter in intellectu. Ergo. — 
Resp. Dist. mai.: Quam ens, quod est intentionaliter in intellectu tantum, i. e. ens 
rationis, conc., quam ens, quod est intentionaliter in intellectu ita, ut idem sit etiam 
in rerum natura, nego. Contradist. min. 


Ad 586. S. Thomas: ,Si voluntas consideretur secundum id in quo radicatur, 
sic, cum voluntas non habeat organum corporale, sicut nec intellectus, voluntas et 
intellectus ad eandem partem animae reducentur. Et sic quandoque intellectus vel 
ratio sumitur prout includit in se utrumque; et sic dicitur quod voluntas est in 
ratione [Ev ro Aoyioriku yàp rn BouAno! : Arist., De an. III 9, 432 b 5; cf. Top. IV 5, 
126 a 13] (Ver. 22, 10 ad 2; cf. In De an. II lect. 14 n. 802). — .Voluntas non directe 
ab intelligentia procedit; sed ab essentia animae, praesupposita intelligentia (Ver. 
22, 11 ad 6; cf. a. 4; 25, 1; S. th. 1 80, 2. — Aristoteles: Kporiorg TE yàp aur) 
(ñ Oeo pnrikr] &oriv rj évépyela- kai yàp ò voü rov èv rjuiv (Eth. X 7, 1177 a 19). 
Optima autem operatio inter operationes humanas est speculatio veritatis . . ., sicut 
et intellectus est optimum eorum, quae in nobis Sunt (S. Thom. in 1. c. lect. 10 
n. 2087; cf. Eth. | 6; S. Thom. lect. 10 n. 126). — S. Thomas: .Si intellectus et 
voluntas considerentur secundum se, sic intellectus eminentior invenitur. Et hoc 
apparet ex comparatione obiectorum ad invicem. Obiectum enim intellectus 
est simplicius et magis absolutum quam obiectum voluntatis: nam obiec- 
tum intellectus est ipsa ratio boni appetibilis; bonum autem appetibile, cuius ratio 
est in intellectu, est obiectum voluntatis. ... Secundum quid autem, et per com- 
parationem ad alterum, voluntas invenitur interdum altior intellectu; ex eo scil, 
quod obiectum voluntatis in altiori re invenitur quam obiectum intellectus. ... Ut 


Pars III. De anima seu de ente mobili motu angmentationia. Liber II. 473 


enim supra (16, 1; 27, 4] dictum est, actio intellectus consistit in hoc quod ratio rei 
intellectae est in intelligente; actus vero voluntatis perficitur in hoc quod voluntas 
inclinatur ad ipsam rem, prout in se est. . .. Quando igitur res in qua est bonum, 
est nobilior ipsa anima, in qua est ratio intellecta; per comparationem ad talem rem, 
voluntas est altior intellectu. Quando vero res in qua est bonum, est infra animam; 
tunc etiam per comparationem ad talem rem, intellectus est altior voluntate. Unde 
melior est amor Dei quam čognitio (S. th. I 82, 3; cf. ib. a. 4 ad 1; I-II 23, 6 ad 1; 
Ver. 22, 11; Car. 3 ad 12—13; C. g. III 26). 


§ 2. De voluntatis proprietate seu de libero arbitrio. 


THESIS LVIII: Voluntas humana praedita est libertate arbitrii. 


589. St. qu. 1. Libertas latissime sumpta idem est quod indiffe- 
rentia seu negatio determinationis ad unum. Haec indifferentia potest 
esse aut passiva: indifferentia ad plura suscipienda, aut activa: ad 
plura agenda. Indifferentia activa est aut immunitas a determinatione ab 
extrinseco, a coactione, aut immunitas, non tantum a determinatione 
ab extrinseco, sed etiam ab intrinseco. Illa est libertas a coactione 
seu libertas spontaneitatis, haec est libertas arbitrii seu libertas 
stricte dicta. Libertas a coactione seu libertas spontaneitatis invenitur 
in omni activitate ab intrinseco profecta et deest tantum in iis, quae 
fiunt coactione seu impulsu ab extrinseco contra naturalem inclina- 
tionem. Ad libertatem autem arbitrii requiritur, ut activitas procedat 
ab intrinseco cum indeterminatione ab intrinseco. Libertas igitur arbi- 
trii definitur: activa indifferentia ab intrinseco, vi cuius voluntas po- 
testatem dominativam super actum suum habet, ita ut, positis omnibus 
requisitis ad agendum, possit agere et non agere. 

Libertati opponitur necessitas, quae est determinatio ad unum. 
Necessitas dividitur sicut libertas. Ideo est aut passiva aut activa, 
aut coactionis aut naturae. Necessitas coactionis est determinatio 
ad unum ab extrinseco proveniens et contra inclinationem eius, quod 
cogitur, ut cum quis contranitens ex alta turri proicitur. Necessitas 
naturae est determinatio ad unum ab intrinseco, ab ipsa natura pro- 
fecta. Exemplum sit arbor, quae, se evolvendo, naturaliter tendit in 
altum. 

24. Obiectum formale voluntatis est bonum intellectu apprehensum. 
Sed bonum potest apprehendi aut speculative aut practice. Ali- 
quid apprehenditur ut bonum speculative, cum iudicatur bonum sub 
aliquo respectu, in abstracto, i. e. abstrahendo a dispositionibus seu 
circumstantiis, in quibus subiectum cognoscens invenitur; aliquid ap- 
prehenditur ut bonum practice (ultimo iudicio practico), cum iudicatur 
ut hic et nunc bonum sub illo respectu, qui in concreto nunc ob- 
tinet, seu non abstrahendo a circumstantiis, in quibus subiectum cogno- 
scens invenitur. 

3. Laübertatem arbitrii negant Deterministae et Fatalistae. Deter- 
ministae asserunt voluntatem determinari ad unum aut psychologice: 

a fortiori motivo, a maiori bono (determinismus psychologicus); aut 
physiologice: quatenus concipiunt actum voluntatis humanae ut 
actum reflexum (determinismus physiologicus); aut mechanice: qua- 
tenus voluntatem concipiunt ut vim corpoream legibus mechanicis sub- 
jectam (determinismus mechanicus). Determinismus theologicus docet 
voluntatem a Deo ad unum determinari (Calvinus [1509—1564]). Ma- 
terialistae et Pantheistae, qui omnia, quae in mundo fiunt, concipiunt 


tamquam evolutionem necessariam absoluti, vi systematis ad deter- 
minismum abducuntur. 


590. Prob. th. Arg. 7 (a posteriori, ex evidenti conscientiae testimonio). 
Unusquisque sibi conscius est se multa ita velle, ut possit etiam non 
velle et alia velle. 

Arg. II (indirectum, ex absurdis sequelis). Si negatur libertas, de- 
struitur omnis moralitas, omne meritum et demeritum. Atqui hoc est 
absurdum. Ergo. 

Arg. III (a priori). Appetitus elicitus, qui sequitur cognitionem prac- 
ticam indifferentem circa bonitatem rei, est libertate praeditus. Atqui 
voluntas est appetitus elicitus, qui sequitur cognitionem practicam in- 
differentem circa bonitatem rei. Ergo. 

Prob. mai. Appetitus, qui sequitur principium indifferens, etiam ipse 
indifferens est seu libertate praeditus: effectus enim participat naturam 
causae seu principii sui. Atqui appetitus, qui sequitur cognitionem 
practicam | indifferentem circa bonitatem rei, sequitur principium  in- 
differens; principium enim, unde fluit appetitio, est cognitio boni, qua 
appetens cognoscit aliquid bonum seu conveniens sibi, et quidem cognitio 
non speculativa, sed practica; quia hoc tantum cognoscitur vere tam- 
quam conveniens appetenti, quod cognoscitur tamquam conveniens pro 
hoc casu, in quo appetens invenitur. Ergo. 

Prob. min. Voluntas est appetitus, qui sequitur cognitionem practi- 
cam intellectivam, quae versatur'circa bona limitata aut limitate seu 
inadaequate proposita; nam quidquid intellectus noster in hac vita 
cognoscit, est limitatum aut limitate seu inadaequate propositum; Deum 
enim, qui solus est bonum infinitum, non cognoscit nisi inadaequate 
seu analogice. Atqui cognitio haec est indifferens. Quodcumque enim 
bonum limitatum, quatenus limitatum, deficit a bonitate ; quatenus vero 
deficit a bonitate, habet rationem non-boni seu mali; ideo, quodcumque 
bonum limitatum ab intellectu apprehendi potest ut malum, quatenus 
consideratur sub eo respectu, sub quo deficit a bono. Ita actus virtutis 
deficit a bono, est malum, quatenus interdum est contra inclinationem 
appetitus sensitivi, seu quatenus non habet illud bonum, quod est 
quietare appetitum sensitivum. Et ipse Deus, quamquam in se est 
bonum illimitatum seu omne bonum, et consequenter etiam hominis 
bonum perfectum, apprehenditur tamen limitate seu inadaequate ad 
modum boni limitati, quia analogice tantum cognoscitur. Ideo potest 

apprehendi secundum aliquem respectum ut malus, e. g. ut vetans ali- 
quam voluptatem. 


59]. Coroll. 1. Ergo radix proxima libertatis nostrae est indifferentia 
iudicii practici rationis. Radix autem remota est cognitio intellectualis; 
nam iudicium practicum ideo a natura non est determinatum ad unum, 
quia intellectus apprehendit ipsam beatitudinem seu rationem boni uni- 
versalis; conferendo enim rationem boni universalis cum singulis bonis 
particularibus, invenit singulis aliquid boni inesse, sed non totam ratio- 
nem boni. Solus autem intellectus potest apprehendere universale. — 
Cognitio intellectualis et indifferentia iudicii inde exorta sunt radix 
intrinseca libertatis; radix extrinseca et effectiva est efficacia divinae 
voluntatis. De hac radice extrinseca dicendum est in Metaphysica. 

2. Ergo voluntas habet dominium super ipsum hoc ultimum iudicium 
practicum intellectus. Ultimo enim iudicio practico voluntas applicatur 
obiecto suo proprio, qua applicatione facta, naturali necessitate exit in 
actum; omnis enim potentia ipsa natura sua ordinatur ad obiectum 
suum proprium, et cum applicatur huic obiecto, naturali necessitate 
exit in actum (exemplo sit acidum, quod applicatur metallo). Obiectum 
autem proprium voluntatis est bonum intellectu apprehensum. Appre- 
hensione igitur boni, et quidem apprehensione practica, voluntas appli- 
catur obiecto suo, quia practica tantum apprehensione appetens hic et 
nunc sibi applicat bonum, assumens illud tamquam de facto conveniens 
sibi. Quare ut salvetur libertas voluntatis, necesse omnino est, ut 
voluntas habeat dominium activum super applicationem hanc ad ob- 
iectum suum proprium, seu super ultimum iudicium practicum, a quo 
efficaciter et necessario movetur. Ultimum igitur hoc iudicium prac- 
ticum, passive indifferens seu mobile, fundat in voluntate activam in- 
differentiam, in qua formaliter consistit libertas arbitrii, quae proinde 
est activa indifferentia voluntatis non tantum super actum, ad quem 
movet, sed etiam super formam seu iudicium, a quo movetur seu de- 
terminatur. Voluntas enim determinatur ultimo iudicio practico, super 
quod potestatem habet; ideo libere determinatur, seu potius seipsam 
determinat, eligendo hoc iudicium tamquam ultimum. "Voluntas enim 
movet intellectum ad deliberandum, i. e. ad rem secundum diversos 
respectus considerandam, et ipsa est causa, ob quam intellectus ultimo 
manet in tali determinato iudicio; posset enim ad alia intellectum 
divertere. Voluntas igitur electione sua, determinando ultimum 1udi- 
cium practicum, libere dat sibi ipsa formam sui actus, et ita libere 
determinatam  volitionem elicit. Si vero propter inadvertentiam aut 
propter phantasiae perturbationem (ex vehementi passione aut alia ex 
causa, ut ex morbo) a deliberando impeditur intellectus, ita ut non 
possit sub diversis respectibus rem considerare, per accidens eius iudi- 
cium est ad unum determinatum, et volitio exinde dimanans libertate 
caret. 

3. Ergo recte a S. Thoma potentia liberi arbitrii dicitur potentia 
liberi iudicii de agendo vel non agendo" (Ver. 24, 1l). Haec potentia 
active in sola voluntate inest tamquam potestas dominativa super hoc 
iudicium; ideo sola voluntas est per se et forrnaliter libera, in intellectu 
autem inest passive; ideo intellectus est liber radicaliter tamquam 
radix libertatis et participative tamquam mobilis et motus a voluntate 
libera. 

4. Ergo neque appetitus sensitivus per se liber est; sequitur enim 
cognitionem sensitivam, quae propter materialitatem suam est deter- 
minata ad unum. In homine tamen appetitus sensitivus est liber par- 
ticipative, quatenus movetur, sicut ipsa cognitio sensitiva, a voluntate 
libera. 

5. Ergo falsi sunt determinismus et fatalismus. Determinismo psycho- 
logico concedimus voluntatem determinari ad unum ab eo, quod in- 
tellectus ultimo iudicio practico ut maius bonum apprehendit; conten- 
dimus tamen hoc ipsum iudicium esse sub potestate voluntatis positum 
et posse iudicari ut minus bonum id, quod revera maius est et specu- 
lative ita esse cognoscitur. Determinismus physiologicus et mechanicus 
expressis verbis materialismum profitentur, quatenus voluntatem ut 
vim materialem concipiunt. Contra fatalismum theologicum satis sit 
hic notare Deum non corrumpere rerum naturas, sed omnibus conatura- 
liter providere, ac proinde movere quidem voluntates liberas, sed salva 
libertate. De modo vero, quo contingat haec motio divina, quae est 
radix extrinseca libertatis creatae, dicendum erit in. Metaphysica. 


592. obi. 1. Voluntas, quae ultimo iudicio practico determinatur, non est praedita 
libertate arbitrii. Atqui voluntas humana ultimo iudicio practico determinatur. 
Ergo. — Resp. Dist. mai.: Ultimo iudicio practico, super quod potestatem habet, nego; 


super quod non habet potestatem, conc. Contradist. min. 

2. Atqui voluntas non habet potestatem super ultimum iudicium practicum. Probo. 
Potentia, quae non habet dominium super cognitionem intellectus, non habet pote- 
statem super ultimum iudicium practicum. Atqui voluntas est potentia, quae non 
habet dominium super cognitionem intellectus. Ergo. — Resp. Dist. mai.: Quae non 
habet dominium super cognitionem practicam passive mobilem seu indifferentem, 
conc.; quae non habet dominium super cognitionem speculativam tantum, nego. Contra- 
dist. min. 

3. Atqui haec cognitio practica non est indifferens. Probo. Non est indifferens 
cognitio, quae est evidens. Atqui haec cognitio practica est evidens. Ergo. — Resp. 
Dist. mai.: Quae est evidens ita. ut pendeat a dispositione mobili subiecti cognoscen- 
tis, nego; ita. ut non pendeat... conc. Contradist. min. — Stante aliqua disposi- 
tione suhiecti, in virtute cuius subiectum acquirit propensionem ad aliquod obiectum 
(ut stante aliqua passione), subiectum cognoscens non potest non indicare hoc obiec- 
tum esse sibi conveniens seu bonum. Hoc iudicium est verum, et evidenter verum, 
stante illa dispositione seu passione, quae tamen removeri potuisset. Sub- 
iectum evidenter videt se trahi illa propensione, qua sinit se trahi (cf. n. 593, 2). 

4. Atqui haec dispositio non est mobilis a voluntate. Probo. Non est mobile a 
voluntate, quod oritur ex associatione repraesentationum secundum legem contigui- 
tatis (cf. n. 499, 2). Atqui haec dispositio oritur ex associatione repraesentationum 
secundum legem contiguitatis, in virtute cuius phantasma excitat phantasma, phan- 
tasma autem movet passionem. Ergo. — Resp. Dist. mai.: Ex associatione reprae- 

eentationurn, in quas voluntas agere non potest, conc.; in quas voluntas agere potest 
reiciendo unam, retinendo alteram, nego. Contradist. min. 

Difficultates, quae contra libertatem arbitrii fiunt ex laeso principio causalitatis, 
solvuntur ex iis, quae in Metaphysics dicenda sunt de praemotione divina volun- 
tatis creatae. 

Ad 590sq. Aristoteles: 'Eq' nuiv ór xai ù &peth, òuoiw à 0686 kai ñ kakia.... 
ToO yàp &miueAnOrvair kbopiot: Eth. Il] 7, 1113b 6 1114a3. Ad quae S. Thomas: 
«Postquam Philosophus determinavit de voluntario, electione et consilio et voluntate 
quae sunt principia humanorum actuum, hic applicat... ad vitia et virtutes. . . . 
Primo ... ostendit esse virtutem in nobis, idest in potestate nostra. Secundo ostendit 
idem de malitia. ... Dicit ergo primo, quod cum voluntas sit de fine, consilium 
autem et electio de his quae sunt ad finem, consequens est quod operationes quae 
sunt...circa ea quae sunt ad finem, sint secundum electionem, et per consequens 
sint voluntariae. Quia electio voluntarium est. . .. Sed operationes virtutum sunt 
circa praedicta. Ergo sunt voluntariae. Et per consequens oportet quod etiam ipsa 
virtus sit voluntaria et in nobis, idest in potestate nostra exsistens. Deinde . . . osten- 
dit idem de malitia, idest de vitio virtuti opposito. Et dicit, quod simili ratione 
malitia est voluntaria et in nobis exsistens, quia operationes eius sunt tales. ... 
Deinde ... confirmat veritatem. Et primo per rationem. .. . Dicit... quod si hoc, 
scii, consilium et electio et voluntas, quae sunt in potestate nostra, videntur esse 
principia operationum nostrarum, et non possumus reducere operationes nostras in 
alia principia nisi in ea, quae sunt in potestate nostra, scii, consilium et electionem; 
consequens est, quod operationes nostrae bonae vel malae sint in potestate nostra. 
Quia illa, quorum principia sunt in potestate nostra, et ipsa sunt in potestate nostra, 
et sunt voluntaria. Deinde ... manifestat propositum per signa. Dicit. . ., quod his, 
quae dicta sunt, scii, quod operationes virtutum et vitiorum sint in nobis, videntur 
attestari propria, quae fiunt a singulis privatis personis. Quilibet enim paterfamilias 
punit filium vel servum male agentem. Et similiter attestantur ea, quae fiunt a 
legislatoribus, qui habent curam reipublicae; ipsi enim puniunt levius vel cruciant 
gravius eos, qui operantur mala, dum tamen non faciunt hoc per violentiam vel 
propter ignorantiam, cuius scii, ignorantiae ipsi non sunt causa.... Ignorantia eorum, 
quae scire tenetur et potest, reputatur voluntaria, et propterea homines puniuntur. 
Et hoc est, quod dicit, quod legislatores puniunt ignorantes ea, quae sunt lege statuta, 
quae omnes scire oportet, sicut quod non est furandum. ... Et idem etiam in aliis, 
quaecumque homines videntur ignorare propter negligentiam ; quia in potestate eorum 
erat, ut non ignorarent. Domini enim sunt sui; et in potestate sua habent, ut sint 
diligentes et non fiégligentes (In Eth. III lect. 11 n. 496sq. 502 sq. 506). 

S. Thomas: «Quidam posuerunt, quod voluntas hominis ex necessitate movetur 


ad aliquid eligendum. ... Haec autem opinio ... est annumeranda inter extraneas 
philosophiae opiniones: quia non solum contrariatur fidei, sed subvertit omnia prin- 
cipia philosophiae moralis. Si enim ... ex necessitate movemur ad volendum, tollitur 


deliberatio, exhortatio, praeceptum et punitio, et laus et vituperium, circa quae mo- 
ralis philosophia consistit. Huiusmodi autem opiniones quae destruunt principia 
alicuius partis philosophiae, dicuntur positiones extraneae, sicut nihil moveri, quod 
destruit principia scientiae ifiaturalis (Malo 6). — «Solum id quod habet intellectum 
potest agere iudicio libero: inquantum cognoscit universalem rationem boni, ex qua 
potest iudicare hoc vel illud esse bonum. Unde ubicumque est intellectus, est liberum 
árbitrium (S. th. I 59, 3). — «Et pro tanto necesso est quod homo sit liberi arbitrii, 
cx hoc ipso quod rationalis ést (I 83, 1; cf. 19, 10; I-II 6,2 ad 2; 10, 2; 13, 6; Malo 
16,5; Comp. 76; II Dist. 25 a. 1). — «Si iudicium cognitivae non sit in potestate 
alicuius, sed sit aliunde determinatum, nec appetitus erit in potestate eius, et per 
consequens nec motus vel operatio absolute. Iudicium autem est in potestate iudi- 
cantis secundum quod potest de suo iudicio iudicare: de eo enim quod est in nostra 
potestate, possumus iudicare. Iudicare autem de iudicio suo, est solius rationis, quae 
super actum suum reflectitur, et cognoscit habitudines rerum de quibus iudicat, et 

per quas iudicat. Unde totius libertatis radix est in ratione constituta. ... Causam 
autem liberi arbitrii assignat tam Damascenus quam Gregorius quam Augustinus 
fationem (Ver. 24, 2 c. et ad 4; cf. a. 1; C.g. 11 48). — ,Radix libertatis est voluntas 
sicut subiectum : sed sicut causa, est latio (S. th. I-II 17, 1 ad 2). — Nihil prohibet, si 
aliqua duo aequalia proponantur secundum unam considerationem, quin circa alterum 
consideretur aliqua conditio per quam emineat, et magis flectatur voluntas in ipsum 
quam in àliud (I-II 13, 6 ad 3; cf. Ver. 22, 15 c). 


THESIS LIX: Voluntas humana necessario vult necessitate specifica- 
tionis, non tamen necessitate exercitii bonum in communi seu beati- 
tudinem in communi, et quae cum ea necessario conectuntur; Deum 
clare visum vult necessario necessitate tum specificationis, tum exer- 
citii; circa cetera bona particularia et ipsum Deum, prout in hoc statu 
unionis cum corpore cognoscitur, libertate gaudet tum quoad specifica- 
tionem, tum quoad exercitium; circa Deum vero, prout in statu separa- 


tionis naturaliter cognoscitur, non gaudet libertate neque specificationis 
neque exercitii. 


593. St. qu. 1. Thesi praecedente probavimus in genere, voluntatem 
humanam libertate praeditam esse; hac thesi determinamus accuratius 
obiecta, circa quae gaudet libertate, et modum huius libertatis. 

2. Considerando bonum secundum se, absolute, distinguimus: a) bo- 
num in abstracto seu bonum in communi (beatitudinem in communi), 
b) bonum in concreto, in aliqua re exsistente. Bonum in concreto 
sumptum est aut infinitum aut finitum seu particulare, qua- 
tenus haec res continet adaequate totam rationem boni (omnem ratio- 
nem boni) aut partem eius tantum. Bonum infinitum est solus Deus. 

Considerando bonum relative, per ordinem ad apprehensionem 
nostram distinguimus a) bonum adaequate propositum seu adaequate 
apprehensum, et bonum inadaequate propositum seu inadaequate 
apprehensum. Bonum infinitum adaequate propositum est ipse Deus 
clare visus, sicut est in se; bonum infinitum inadaequate propositum 
est Deus abstractive seu analogice cognitus. Deus autem abstractive 
cognitus iterum potest considerari, aut prout cognoscitur in hac vita, 
in statu coniunctionis animae cum corpore, aut prout cognoscitur (na- 
turaliter) ab anima separata. — Distinguimus b) bonum speculative 
apprehensum, i. e. abstrahendo a dispositione, in qua subiectum cogno- 
scens invenitur, et bonum practice apprehensum, non abstrahendo 
ab hac dispositione. Haec autem dispositio est aliquid, quod inclinat 
subiectum cognoscens ad obiectum aliquod tamquam ad conveniens sibi 
ita, ut stante hac dispositione seu inclinatione, non possit non iudicare, 
id quod est secundum eam, esse sibi bonum seu conveniens. [ta passio 
est dispositio, qua stante homo non potest non iudicare tamquam con- 
veniens sibi id, quod est secundum passionem. Dispositio haec est aut 
mobilis aut immobilis. Si est mobilis, subiectum cognoscens eam 
a se removere potest, et consequenter potest etiam non consentire 
dictamini practico, quod est secundum eam. Ita passio est dispositio 
mobilis, quam potest homo libere removere removendo phantasma, ex 

quo oritur passio. Si dispositio haec est immobilis, etiam iudicium 
practicum, quod est secundum eam, est immobile et caret indifferentia 
ad libertatem requisita. 

3. Libertas arbitrii est duplex: a) libertas contradictionis seu 
exercitii, quae est indifferentia circa exercitium (circa positionem) actus 
voluntatis, seu est indifferentia quoad velle et non velle; b) libertas 
specificationis, quae est indifferentia circa obiectum actus volun- 
tatis, quatenus voluntas potest specificare actum suum hoc obiecto et 
alio obiecto (velle hoc, velle illud), immo obiectis contrariis (velle vir- 
tutem, velle vitium) (libertas contrarietatis). — Praeterea distinguunt 
libertatem physicam, i. e. possibilitatem physicam agendi vel non 
agendi hoc vel illud, et libertatem moralem, i. e. possibilitatem mo- 
ralem seu liceitatem agendi vel non agendi hoc vel illud. — De liber- 
tate morali agere spectat ad Ethicam ; nunc de physica tantum liber- 
tate agimus. Haec in sola libertate contradictionis iam salvatur; liber- 
tate enim contradictionis voluntas iam habet activam indifferentiam 
ab intrinseco. 


594. Prob. th. I p. (Voluntas humana necessario vult necessitate speci- 
ficatonis bonum in communi seu beatitudinem in communi, et quae cum 
ea necessario conectuntur). — Arg. Z (a posteriori), ex experientia. 
Experimur nos in omnibus, quae volumus, semper moveri a bono et 
volendo semper quaerere bonum. 

Arg. II (a priori). Voluntas, quae necessario specificatur a bono in 
communi, necessario vult necessitate specificationis bonum in communi. 
Atqui voluntas humana necessario specificatur a bono in communi. Ergo. 

Mai. per se patet: Voluntas, quae necessario specificatur a bono in 
communi, est potentia, cuius actus quilibet specificatur a bono, quae 
proinde non potest habere actum nisi specificatum bono seu actum 
appetendi bonum. 

Prob. min. Qmnis potentia necessario a suo obiecto formali speci- 
ficatur; ordinatur enim ipsa natura sua seu naturali necessitate ad 
hoc obiectum. Atqui obiectum formale voluntatis humanae est bonum 
in communi, quia voluntas humana sequitur intellectum humanum, qui 
intelligit abstrahendo; ideo voluntas ad quodcumque bonum fertur sub 
ratione boni abstracte cogniti, i. e. sub ratione boni in communi seu 
beatitudinis in communi. Ergo. 

Haec necessitas volendi extenditur etiam ad ea, quae cum beati- 
tudine in communi necessario conectuntur, sine quibus nihil boni haberi 
potest. Nam qui vult finem, non potest non velle ea, quae conectuntur 
necessario cum fine. 


Prob. II p. (Voluntas non vult bonum in communi necessitate ex- 
ercitii). — Voluntas non vult necessario necessitate exercitii id, a quo 
volendo potest libere abstinere. Atqui voluntas potest libere abstinere 
a volendo bono in communi. Ergo. 

Mai. patet ex st. qu. — Prob. min. Voluntas potest libere abstinere 
a volendo bono in communi, si potest libere abstinere a quacumque 
volitione, ita ut libere velit quiescere ab omni actu volitionis. Atqui 
voluntas potest libere abstinere a quacumque volitione, sicut intellectus 
potest libere abstinere a quacumque cogitatione. Ergo. 

Mai. patet: S1 voluntas aliquid vult, vult necessario (necessitate 
specificationis) bonum in communi; ergo non potest cessare a volendo 
bono in communi nisi cessando ab omni actu. 

Prob. min. à) ex experientia; b) a priori: Voluntas libertate gaudet 
circa omnia bona particularia necessario cum beatitudine in communi 
non conexa. Atqui ipsum exercitium volitionis et intellectionis est 
bonum particulare cum beatitudine in communi necessario in hac vita 
mortali non conexum. 

Mai. quae iam patet ex th. antec., probabitur infra, IV p. — Ad 
min. Exercitium volitionis et intellectionis esse bonum particulare per 
se patet; non esse cum beatitudine in communi necessario conexum 
ex eo patet, quod in hac vita aliquid boni habere possumus seu ali- 
quid, quod est conveniens nobis, cessando ab omni activitate mentali 
et quiescendo seu dormiendo. 


Prob. III p. (Deum clare visum voluntas vult necessario necessitate 
tum specificationis tum exercitii). — Voluntas vult necessario necessitate 
tum specificationis tum exercitii obiectum proprium adaequate in tota 
sua amplitudine sibi propositum in aliqua re. Atqui Deus clare visus 
est obiectum proprium voluntatis adaequate ipsi propositum. Ergo. 

M in. patet: Deus est obiectum continens omnem rationem boni; Deus 
clare visus est hoc obiectum adaequate propositum et in tota sua 
amplitudine applicatum. Deum necessario et iugiter cognoscit beatus 
tamquam bonum suum, quod adimplet totam capacitatem voluntatis suae. 

Prob. mai. Voluntas necessario vult necessitate tum specificationis 
tum exercitii id, extra quod nihil remanet, quod velit. Atqui obiectum 
proprium adaequate propositum est id, extra quod nihil remanet, quod 
velit. Ergo. 

M in. est per se nota. — Mai. vero eo patet, quod etiam libera ces- 
satio ab obiecto aliquo volendo est actus voluntatis, qui requirit ob- 
iectum seu bonum, in quod voluntas cessando ab illo actu feratur, 
sicut in hac vita voluntas cessando libere a volenda beatitudine in 


communi se convertit in quietem, quae est bonum aliquod, quod hac 
cessatione obtinetur. 


Prob. IV p. (Circa cetera bona particularia et ipsum Deum, prout in 
hoc statu unionis cum corpore cognoscitur, voluntas libertate gaudet 
tum quoad specificationem tum quoad exercitium). — Circa ea voluntas 
gaudet libertate tum specificationis tum exercitii, circa quae ultimum 
indicium practicum, quo indicantur ut bona, est indifferens seu non 

determinatum ad unum tum quoad specificationem, tum quoad exerci- 
tium. Atqui circa omnia bona particularia necessario cum beatitudine 
in communi non conexa et circa ipsum Deum, prout in hoc statu 
unionis cum corpore cognoscitur, ultimum iudicium practicum est in- 
differens seu non determinatum ad unum tum quoad specificationem 
tum quoad exercitium. Ergo. 

Mai. patet ex th. antec.; similiter min.: bona enim particularia et 
Deus, prout in hoc statu unionis cum corpore cognoscitur, sunt bona 
limitata aut limitate proposita. 


Prob. V p. (Circa Deum, prout in statu separationis naturaliter cogno- 
scitur, voluntas non gaudet libertate neque specificationis neque exer- 
citii). — Circa ea voluntas non gaudet libertate neque specificationis 
neque exercitii, circa quae ultimum iudicium practicum non est in- 
differens neque quoad specificationem neque quoad exercitium. Atqui 
circa Deum, prout in statu separationis naturaliter cognoscitur, iudi- 
cium non est indifferens neque quoad specificationem, neque quoad 
exercitium. Ergo. 

Mai. patet ex th. antec. — Prob. min. Circa illud obiectum iudicium 
practicum non est indifferens, quod iudicatur conveniens aut discon- 
veniens propter dispositionem immobilem subiecti cognoscentis. Atqui 
in statu separationis Deus iudicatur conveniens aut disconveniens propter 
dispositionem immobilem subiecti cognoscentis seu animae separatae. 
Ergo. 


Mai. patet ex st. qu. — M in. in Ethica est probanda (cf. n. 974 sqq.). 


595. Coroll. 1. Ergo voluntas humana in omni actu suo agit necessario 
propter beatitudinem in communi seu propter finem ultimum formalem. 
Cum autem voluntas numquam tendat in universale abstractum, sed 
in singulare prout exsistens, voluntas in omni actu suo agit etiam 
propter finem ultimum materialem seu obiectivum, quatenus quaerit 
obiectum, quo homo habeat bene esse suum seu beatitudinem formalem. 
Initio tamen homo finem ultimum suum materialem implicite tantum 
et in confuso cognoscit tamquam id, quod est conveniens sibi, et voluntas 
non tendit in finem ultimum materialem, nisi prout est implicite et in 
confuso cognitus. 

2. Ergo libertatis exercitium in eo consistit, quod voluntas, primo 
ut natura, facta in actu ad finem, ad finem ultimum formalem et 
materialem (implicite et in confuso cognitum), deinde ut libera movet 
seipsam ad media, quibus attingatur finis, et ad ipsum finem materialem, 
explicite et distinctius cognitum: Voluntas humana, cum homo ad usum 
rationis pervenit et assecutus est conceptum beatitudinis in communi 


seu bene esse proprii, naturali necessitate prorumpit in actum volendae 
beatitudinis * [n virtute huius volitionis (non liberae) voluntas adipi- 


| supposita tamen praemotione divina, de qua in Metaphysica. 
Grodt, Elom. philo:. 1. Ed. 7: 

scitur potentiam movendi seipsam seu determinandi se libere quoad 
media et quoad finem ultimum in particulari, i. e. quoad bona omnia 
particularia et etiam quoad Deum, prout in hac vita inadaequate cogno- 
scitur. Interrupta autem serie cogitationum et volitionum, puta per 
somnum, voluntas, naturali propensione versus bonum aliquod appre- 
hensum, constituitur in actu ad finem et potens ad se movendum quoad 
media, et finem in particulari. Cum primus iste actus (primus absolute et 
primus in aliqua serie) non sit liber, ne quoad exercitium quidem, in 
eo voluntas bonum in communi vult necessario, etiam necessitate exer- 
citi. Exinde tamen libertatem exercitii adepta est etiam quoad bonum 
in communi. 


596. Schol. 1. Cum beatitudine necessario conectuntur ea, sine quibus 
voluntas obiectum suum formale seu bonum attingere nequit, seu aliis 
verbis, sine quibus nihil boni attingi potest. Ad quae pertinet esse; 
nemo enim potest beatus esse seu bono aliquo frui, si non est. Itaque 
„esse“ necessario appetitur, ,non-esse" autem appeti nequit; i. e. per 
se, potest tamen appeti per accidens. Ita qui se interimit, per se appetit 
esse, quatenus appetit esse sine miseria, per accidens autem appetit 
non-esse, quatenus illi esse, quod appetit, accidit non-esse sui. 


2. Cessare ab bmni actu intelligendi et volendi non potest appre- 
hendi ab intellectu ut bonum nisi in hoc statu unionis cum corpore, 
propterea quod intelligere et velle necessario conectuntur cum beati- 
tudine animae separatae, quae sine intelligere et velle nihil beatitudinis 
attingere potest. 


307. obi. Contra I p. 1l. Appetitus, qui fertur in malum, non vult necessario 
necessitate specificationis bonum in communi. Atqui voluntas humana est appetitus, 
qui saepe fertur in malum. Ergo. — Resp. Dist. niai.: Qui fertur in malum, ut malum 
est, conc.; qui fertur in malum sub ratione boni, nego. Contradist. niin. — Cf. n. 508, 1. 

2. Atqui voluntas humana fertur in malum, ut malum est. Probo. Voluntas, quae 
fertur in non-esse, fertur in malum, ut malum est. Atqui voluntas humana (eius, 
qui se interimit) fertur in non-esse. Ergo. — Resp. Dist. niai.: Quae per se fertur 
in non-esse, conc.; quae per accidens fertur in non-esse, nego. Contradist. niin. 


Contra II p. 1. Voluntas, quae naturali necessitate vult bonum in communi, 
bonum in communi vult etiam necessitate exercitii. Atqui voluntas humana naturali 
necessitate vult bonum in communi. Ergo. — Resp. Dist. niai.: Quae naturali necessi- 
tate, tum  specificationis tum exercitii, vult bonum in communi, conc.; necessitate 
specificationis tantum, nego. Contradist. min.: Voluntas humana naturali necessitate 
specificationis vult bonum in communi, conc.; vult bonum in communi necessitate 
tum specificationis, tum exercitii, subdist. : In omni actu, nego; in primo actu, ita ut 
postea libere abstinere possit a quacumque volitione, conc. Dist. consq. 


2. Atqui neque post primum actum voluntas libere abstinere potest a quacumque 
volitione. — Resp. Dist. min. subsumpt.: Eliciendo actum liberae volitionis, nego; non 
eliciendo, conc. — Si voluntas dicitur posse post primum actum libere cessare a 
quacumque volitione, supponitur post primum actum eam unum saltem ulteriorem 
actum elicituram esse, quo libere deternrnat se velle cessare ab omni actu. Ille actus, 
quo volumus habere quietem, est actus liberae volitionis; postea tamen sequitur ces- 
satio ab omni exercitio volendi, quae proinde cessatio libere est volita. 

Contra III p. 1. Voluntas, quae libertate gaudet quoad finem ultimum in par- 
ticulari;, Deum clare visum non vult necessario necessitate tum specificationis, tum 
exercitii. Atqui voluntas humana libertate gaudet quoad finem ultimum in particu- 
lari. Ergo. — Resp. Dist. niai.: Quae libertate gaudet quoad finem ultimum in parti- 
culari, prout in hac vita cognoscitur, nego; prout in altera vita cognoscitur, et spe- 
ciatim quoad Deum clare visum, conc. Contradist. min. 

2. Atqui voluntas humana libertate gaudet quoad Deum clare visum. Probo. Vo- 
luntas, quae sequitur boni universalis cognitionem nullo modo coarctatam, libertate 
gaudet. Atqui voluntas humana quoad Deum clare Visum sequitur boni universalis 
cognitionem nullo modo coarctatam. Ergo. — Resp. Dist. niai.: Quae sequitur boni 
universalis cognitionem in aliqua re non plene possessam, conc.; in aliqua re plene 
possessam, subdist.: Libertate gaudet eminenter, conc.; formaliter, nego. Contradist. 
niin.; dist. consq.: Libertate gaudet eminenter, conc.; formaliter, nego. 

Contra IV p. vide n. 592. 

Contra V p. vide n. 978. 

Ad 593sqq. S. Thomas: ,Libertas voluntatis in tribus considerabitur, scii, quan- 
tum ad actum, inquantum potest velle vel non velle; et quantum ad obiectum, im 
quantum potest velle hoc vel illud, et eius oppositum ; et quantum ad ordinem finis, 
inquantum potest velle bonum vel malum. Sed quantum ad primum horum, inest 
libertas voluntati in quolibet statu naturae respectu cuiuslibet obiecti. Secundum 
vero horum est...respectu eorum quae sunt ad finem et non ipsius finis, et etiam 
secundum quemlibet statum naturae. Tertium vero non est respectu omnium objec- 
torum, sed quorundarn eorum, scii, quae sunt ad finem ; nec respectu cuiuslibet status 
naturae, sed illius tantum, in quo natura deficere potest. Nam ubi non est defectus 
in apprehendendo et conferendo, non potest esse voluntas mali in his, quae sunt ad 
finem, sicut patet in beatis. Et pro tanto dicitur, quod velle malum nec est libertas 
nec pars libertatis, quamvis sit quoddam libertatis signum4 (Ver. 22, 6\ — .Natura 
autem et voluntas hoc modo ordinata sunt, ut ipsa voluntas quaedam natura sit; 
quia omne quod in rebus invenitur, natura quaedam dicitur. Et ideo in voluntate 
oportet invenire non solum id quod voluntatis est. sed etiam quod naturae est. Hoc 
autem est cuiuslibet naturae creatae, ut a Deo sit ordinata in bonum, naturaliter 
appetens illud. Unde et voluntati ipsi inest naturalis quidam appetitus sibi con- 
venientis boni, et praeter hoc habet appetere aliquid secundum propriam determina- 
tionem, non ex necessitate ; quod ei competit, inquantum voluntas est. ... Et ideo, 
sicut natura est voluntatis fundamentum, ita appetibile, quod naturaliter appetitur, 
est aliorum  appetibilium principium et fundamentum. In appetibilibus autem finis 
est fundamentum et principium eorum, quae sunt ad finem, cum, quae sunt propter 
finem, non appetantur nisi ratione finis. Et ideo, quod voluntas de necessitate vult 
quasi naturali inclinatione in ipsum determinata, est finis ultimus, ut beatitudo, et 
ea quae in ipso includuntur, ut est cognitio veritatis, et alia huiusmodi; ad alia 
vero non de necessitate determinatur naturali inclinatione, sed propria dispositione 
absque necessitate. Quamvis autem quadam necessaria inclinatione ultimum finem 
velit voluntas, nullo tamen modo concedendum est quod ad illud volendum cogatur. 
Coactio enim nihil aliud est quam violentiae cuiusdam inductio. Violentum autem 
secundum Philosophum in Ill Eth. [1, 1110 b 15] est, cuius principium est extra, nil 
conferente vim passo, sicut si lapis sursum proiciatur; quia nullo modo, quantum 
est de se, ad hunc motum inclinatur. Sed cum ipsa voluntas sit quaedam inclinatio, 
eo quod est appetitus quidam, non potest contingere, ut voluntas aliquid velit, et 
inclinatio eius non sit in illud; et ita non potest contingere, ut voluntas aliquid 
coacte vel violenter velit, si aliquid naturali inclinatione velit. Patet igitur quod 
voluntas non necessario aliquid vult necessitate coactionis, vult tamen aliquid ne- 
cessario necessitate naturalis inclinationis! (Ver. 22, 5). — .Homo ex necessitate 
appetit beatitudinem. ... Dico autem ex necessitate quantum ad determinationem 
actus, quia non potest velle oppositum; non autem quantum ad exercitium actus, 
quia potest aliquis non velle tunc cogitare de beatitudine; quia etiam ipsi actus 

intellectus et voluntatis particulares sunt" (Malo [> c.; cf. 3, 3; Ver. 22, 2 ad 3; 24, 1 
ad 20; S. th. 1 82, 1—2; l- 5, 8; 10, 2; 13, 6). Cf. text, ad odOsq. — De dispositione 
ad appetendum finem cf. text, ad 970. 


§ 3. De habitudine voluntatis ad alias potentias animae. 


598. Infimus aliarum potentiarum in voluntatem. — a) Per modum 
causae efficientis nulla potentia in voluntatem agere potest. Nam po- 
tentiae sunt aut organicae (potentiae vegetativae et sensitivae) aut 
anorganicae. Sed potentiae organicae in voluntatem agere non possunt, 
quia corporeum (potentia organica) in spirituale (in potentiam anorga- 
nicam, in voluntatem) agere nequit. Neque potentia anorganica in volun- 
tatem agere potest. Potentia enim anorganica praeter ipsam voluntatem 
non est nisi intellectus. Sed intellectui nulla convenit causalitas efficiens 
ad extra nisi mediante voluntate, quia terminus cognitionis est in 
cognoscente; cognoscendo enim trahimus res ad nos (cf. n. 506). 

b) Per modum causae finalis et formalis (repraesentando obiectum 
seu bonum, quod specificat et terminat actum voluntatis) in voluntatem 
agere potest: a) directe intellectus, quia obiectum voluntatis est bonum 
intellectu repraesentatum, p) indirecte, i. e. mediante intellectu, sensus 
et appetitus sensitivus. Cum enim appetitus sensitivus delectatur in 
aliquo bono sensili, etiam intellectus hoc percipit ut bonum hominis, 
et ita bonum sensile, intellectu cognitum ut bonum hominis, aptum 
evadit movendi et specificandi. voluntatem. 

Nota. — Sicut bonum sensile, intellectu apprehensum, movet volun- 
tatem, ita etiam bonum spirituale, sensiliter a phantasia repraesen- 
tatum, potest movere appetitum sensitivum. Atque ita appetitus sen- 
sitivus suo modo tendit etiam in bonum spirituale, prout hoc sensiliter 
phantasmate repraesentatur. Actus appetitus sensitivi in bonum spiri- 
tuale affectus vocatur speciali modo, affectuum complexio animus 
dicitur. 

Secundum triplicem habitudinem appetitus sensitivi ad voluntatem, 
anima in triplici statu invenitur: a) Cum appetitus sensitivus alacriter 
simul cum voluntate tendit in obiectum honestum, spirituale, habetur 
pax et dulcedo spiritualis; b) cum appetitus sensitivus nonnisi aegre 
movetur ad bonum honestum, spirituale, ad quod tendit voluntas — 
ariditas; c) cum appetitus sensitivus tendit in obiectum contra- 
rum — lucta. 


599. nfluxus voluntatis in alias potentias. — a) Voluntas ceteras po- 
tentias animae movet efficienter. — Prob. a) ex experientia, ex 
testimonio conscientiae: Experimur in nobis voluntatem nostram ceteras 
potentias movere efficienter seu applicare ad actum; cogitamus enim 
de hac vel illa re, quia volumus, deambulamus, quia volumus etc., 
i. e. voluntate applicante intellectum, vim motricem etc.; p) a priori: 
Potentia, quae tendit quidem in bonum, cum nondum habetur, et de- 

lectatur de bono habito seu possesso, cuius tamen non est bonum 
apprehendere et possidere, habet sub se potentias, quas efficienter 
movet, ope quarum apprehendat et possideat obiectum suum. Atqui 
voluntas est potentia, quae tendit in bonum, cum nondum habetur, et 
delectatur de bono possesso, eius tamen non est apprehendere et possi- 
dere bonum. Ergo. — Ad mai.: Si res aliter se haberet, defectuosa 
esset ipsa institutio naturae. — M in. quoad 1. p. (voluntatem tendere in 
bonum, cum nondum possidetur, et quiescere in bono possesso) patet ex 
dictis n. 508, 1; quoad 2. p. probatur ex indole appetitus, qui non trahit 
res ad se, sed trahitur a rebus. Ceterae vero potentiae trahunt res 
ad se, sive intentionaliter, ut potentiae cognoscitivae, sive naturaliter, 
ut potentiae vegetativae et potentia motrix. — Quare ipsa activitas 
ceterarum potentiarum sub voluntatis obiecto continetur, quatenus ab 
intellectu repraesentatur tamquam aliquid boni seu tamquam medium, 
ope cuius bonum in rerum natura exsistens apprehendatur et possi- 
deatur. — Sicut voluntas, ita etiam appetitus sensitivus ceteras poten- 
tias sibi subordinatas movet efficienter; nam eadem est indoles eius 
et habitudo ad potentias sibi subiectas. 

b) Voluntas in potentias animae ita exercet causalitatem efficientem, 
ut quasdam potentias moveat immediate, alias vero mediate, 
propter subordinationem diversarum potentiarum inter se: immediate 
movet intellectum et phantasiam; mediate, mediante phantasia, appe- 
titum sensitivum, excitando imagines in phantasia; mediante appetitu 
sensitivo voluntas movet vim motricem, mediante vi motrice membra 
et sensus externos; mediante vi motrice voluntas aliquomodo etiam 
movet vires vegetativas, cum homo movente voluntate sumit cibum. — 
Etiam seipsam movet voluntas mediate, mediante intellectu practico 
(cf. n. 591, 2). 

c) Voluntas (sicut quaelibet alia potentia) efficienter movens poten- 
tiam sibi subordinatam ad actum a se imperatum eliciendum, ei im- 
primit qualitatem transeuntem seu praedeterminat eam. — Cum potentia 
efficienter movet aliam potentiam sibi subordinatam, actus eliciti a 
potentia subordinata dicuntur imperati a potentia movente. Ita ele- 
vatio manus est actus elicitus a vi motrice, imperatus ab appetitu sen- 
sitivo et a voluntate. — Circa modum, quo potentia movet efficienter 
potentiam sibi subordinatam, duplex est sententia: altera, thomistica, 
asserit. potentiam moventem imprimere aliquid transeunter potentiae 
motae seu praedeterminare eam; altera, scotistica, hoc negat ex- 
plicatque motionem ex eo, quod propter radicationem in eadem anima 
et propter subordinationem potentiarum inter se, una potentia operante 
aut appetente, alia ei subordinata operetur et exsequatur quasi per 
quand am sympathiam. — Prob. sententia thomistica. Potentia, quae 
elicit determinatum actum secundum motionem superioris, necesse est 
praedeterminetur ab ista. Atqui potentia subordinata elicit determi- 
natum actum secundum motionem superioris potentiae. Ergo. — M in. 

patet ex dictis. — Mai. ex eo probatur, quod motio seu imperium 
superioris potentiae necesse est communicetur cum inferiore. Haec 
enim indeterminata est quoad actionem tum in individuo, tum in specie 
consideratam ; potest enim nunc agere et non agere, agere hoc vel illo 
modo. — Quare actio appetitus efficienter moventis aliam potentiam 
est quidem formaliter immanens, ut actio metaphysica, sed virtualiter 
transiens, quatenus impressionem efficit in potentia mota. 

d Voluntas aliquando despotice, aliquando politice 
tantum imperat potentiis sibi subordinatis. — Duplex im- 
perium voluntatis distinguimus: despoticum, cui potentia mota re- 
niti non potest; politicum, cui reniti potest. Qua distinctione pro- 
posita dicimus: a) Voluntas sibi ipsa imperat despotice, quatenus se 
movet a volitione finis ad volitionem medii; p) phantasiae imperat 
aliquomodo despotice, aliquomodo politice tantum, quia actus phan- 
tasiae a corporeis dispositionibus pendent et rationis advertentiam ante- 
vertunt; y) similiter voluntas intellectui imperat quoad simplicem 
apprehensionem aliquomodo despotice, aliquomodo politice tantum, 
quia apprehensio intellectus a phantasia pendet; quoad iudicium 
vero voluntas movet intellectum, cum veritatis evidentia deest, et tunc 
movet politice tantum |; b appetitum sensitivum movet voluntas 
despotice, quatenus mediante eo movet vim motricem; quoad ceteros 
vero actus voluntas appetitum sensitivum non movet nisi politice, quia 
motus appetitus sensitivi a corporis dispositione et a phantasia pen- 
dent et rationis advertentiam saepe praeveniunt. 


Ad 598sq. Aristoteles: ,Primo ostendit, quomodo principium movens in ho- 
minibus est ratio deliberans. Secundo, quomodo aliquando deliberatio rationis... 
vincatur ab appetitu inferiori; et dicit, quod appetitus inferior, qui est sine delibera- 
tione, vincit deliberationem, et removet hominem ab eo, quod deliberavit. Aliquando 
e converso appetitus movet appetitum, scii, superior, qui est rationis deliberantis, 
eum, qui est phantasiae sensibilis; sicut in corporibus caelestibus sphaera superior 
movet inferiorem ; quod accidit, cum aliquis continens fuerit. Continentis enim est 
per deliberationem rationis vincere passiones. Et iste est naturalis ordo, ut superior 
appetitus moveat inferiorem* ([H OópsEi ] vıxu b’ évioxe «ai kivei Trjv BobvAnoiv. ÒT 
© é&ktiv] rabtTnv: De an. Ill 11, 434 a 12. S. Thom. lect. 16 n. 840 843sq.; cf. De 


an. Ill 10 (cit. ad 512]). — S. Thomas: .Passio appetitus sensitivi non potest directe 
trahere aut movere [inclinare «ib. prol.)] voluntatem, sed indirecte potest. . .. Uno 
modo, secundum quandam abstractionem. ... Alio modo, ex parte obiecti voluntatis, 
quod est bonum ratione apprehensum. ... Homines in aliqua passione exsistentes, non 


facile imaginationem avertunt ab his circa quae afficiuntur. Unde per consequens iudi- 
cium rationis plerumque sequitur passionem appetitus sensitivi; et per consequens mo- 
tus Yoluntatis: (S. th. I-II 77, 1; cf. 9, 2; 10, 3; 1 83, 1 ad 5 [cf. ad 955]; 115, 4; I-II 77, 
2c.etad 4; II-III56, 1; Ver. 22, 9 ad 6; 26, 6; Malo 3, 9-11; C. g. III 85; Comp. 128). 


— „Per modum finis... intellectus movet voluntatem. . .. Per modum agentis ... 
voluntas movet intellectum et omnes animae vires ... ad suos actus, praeter vires 
naturales vegetativae partis, quae nostro arbitrio non 8übduntur (S. th. I 82,4; cf. 
I I1 9, 1; C. g. III 26 fin.;; Ver. 22, 12; (Jar. 3 ad 12). — .Habitus vel potentia elicit 


illum actum quem producit circa suum obiectum nullo mediante; sed imperat 


| De hac doctrina accuratius dicendum erit in Metaphysica. 

actum qui producitur mediante potentia vel habitu inferiori circa obiectum illius 
potentiae‘ (III Dist. 27, 2 a. 4 sol. 3. — „Sicut Philosophus dicit in | Polit., ratio, 
in qua est voluntas, movet suo imperio irascibilem et concupiscibilem, non quidem 
despotic( principatu, sicut movetur servus a domino; sed principatu regali seu 
politico, sicut liberi homines reguntur . . . qui tamen possunt contra movere 
(S. th. I-II 9, 2 ad 3; cf. 17, 7; 56, 4 ad 3; 181, 3ad 2. Aristoteles: H uuyr| roO 
oopgoro aOpye Osomorkrnv ópynv, ð ð vou Tf] Opézeg moAmiknv koi pooiKrnv: 
Pol. 1 5, 1254 b 4; cf. S. Thom. lect. 3). 


$ 4. De variis actibus intellectus et voluntatis aliarumque potentiarum volun- 
tati subditarum, quibus integratur actus totalis deliberatus voluntatis. 


600. Quinam actus spectent ad intellectum, qui ad voluntatem et ceteras 
potentias voluntati subditas. — Cum intellectus moveat quoad speci- 
ficationem, voluntas vero quoad exercitium seu efficienter, quid- 
quid specificationis est seu obiectivae directionis, spectat ad intellectum, 
applicatio vero et motio ipsius intellectus ceterarumque potentiarum 
est a voluntate. In toto autem processu actus deliberati duodecim 
distinguimus actus, quorum sex secundum principium supra enuntiatum 
spectant ad voluntatem, sex ad intellectum. Ad voluntatem spectant 
circa finem: simplex volitio, intentio, fruitio; circa media: consensus, 
electio, usus activus. Ad intellectum spectant circa finem: apprehensio, 
iudicium; circa media: consilium, iudicium discretivum mediorum, im- 
perium, usus passivus. Usus passivus autem non tantum ad intellectum, 
sed ad ceteras potentias omnes spectat, quatenus moventur a volun- 
tate ad assumenda media, ope quorum apprehenditur et possidetur 
bonum seu finis. 


6001. Singuli actus explicantur. — Cum voluntas ex natura sua Sit 
inclinatio ad bonum intellectu apprehensum, hoc ipso, quod intellectus 
apprehendit bonum, statim  oboritur in voluntate nisus ad illud 
seu simplex volitio, quae est complacentia (indeliberata) voluntatis 
in bono praesentato. Vi huius motus complacentiae voluntas applicat 
intellectum ad iudicandum, num illud bonum sit adeptu possibile 
et revera hic et nunc bonum. Si intellectus ita iudicat (ultimo iudicio 
practico), voluntas determinatur ad 1ntendendum hoc bonum tam- 
quam per inedia assequendum. Per intentionem applicatur intellectus 
ad consiliandum, i. e. ad investiganda media pro consequendo fine 
opportuna. Consilio respondet ex parte voluntatis consensus, quo 
voluntas approbat seu appetit utilitatem illorum mediorum. In virtute 
consensus seu appetitus approbativi movetur intellectus ad media illa 
examinanda, ut discernat, quae sint aptiora et commodiora; in quo 
consistit iudicium discretivum mediorum, quod est dictamen 
practicum, quo intellectus dictat hoc esse hic et nunc utile et ad- 
hibendum ad finem assequendum (aut haec esse hic et nunc utilia et 
adhibenda ad finem assequendum). Hoc dictamine determinatur voluntas 
ad electionem, qua unum medium (aut plura) prae alis acceptat. 

Inviet efficacia electionis movetur intellectus ad 1mperandam ex- 
secutionem mediorum electorum. Imperio intellectus respondet ex parte 
voluntatis usus activus, quo voluntas applicat potentias exsecutivas 
ad assumenda media (voluntas active utitur potentiis). Huic activae 
applicationi respondet in aliis potentiis voluntati subditis (in intellectu, 
in sensibus, in vi motrice) usus passivus: potentiae motae a volun- 
tate apprehendunt media, ope quorum attingitur finis, quo attacto 
oritur in voluntate fruitio. 

Nota hos actus omnino inter se imbibi. Ita motu complacentiae 
exorto, cum voluntas applicat intellectum ad diiudicandum, num bonum 
sit adeptu possibile, iam habetur usus — voluntas enim utitur intel- 
lectu —, usum autem ceteri actus praecedunt: voluntas utitur investi- 
gatione intellectus ad bonum assequendum, quod consistit in cognitione 
intellectus. 


6002. Quid formaliter sit imperium, et cur requiratur. — Imperium sumi 
potest late pro motione, qua potentia superior (voluntas vel appetitus 
sensitivus) movet potentiam sibi subordinatam efficienter. Si imperium 
ita sumitur, formaliter est actus voluntatis (et appetitus sensitivi), quia 
causalitas efficiens. ad voluntatem (et appetitum sensitivum) spectat. 
Stricte autem imperium est ordinatio seu directio practica, quae 
formaliter et eliciti ve est actus intellectus; ordinare enim seu 
dirigere est actus intellectus. At est actus intellectus practici seu moti 
a voluntate; ideo imperium etiam voluntatis est motive. — Imperium 
est actus formaliter 1mmanens, sed virtualiter transiens, vi impressionis 
a voluntate receptae. Quamquam enim elicitive est actus intellectus, 
cui nulla competit ex se causalitas. efficiens in alias potentias, est 
tamen intellectus moti a voluntate, quae impulsu suo causalitatem 
efficientem ei participat. Ita ipse intellectus capax fit causandi in vo- 
luntate impressionem et determinationem, et mediante ea in aliis po- 
tentiis, quae motioni voluntatis subiciuntur. 

Imperium non est superfluum, etiam dato iudicio discretivo mediorum 
et data electione. Nam cum imperio incipit ordo exsecutionis, in quo 
res intelligibiliter practice repraesentanda est tamquam hic et nunc, 
hac vel illa facultate exsequenda. Ideo vi imperi sub alia omnino 
formali ratione repraesentatur ab intellectu; in ordine enim intentionis, 
ante electionem, medium repraesentabatur per iudicium discretivum 
medii sub formali ratione rei hic et nunc utilis ad finem assequendum 
(formaliter tamquam medium ad finem), nunc iam consideratur tam- 
quam hic et nunc hoc determinato modo ab hac facultate exsequen- 
dum. Exsecutio autem speciales affert difficultates, ad quas superandas 
specialis requiritur intimatio et ordinatio. Contingit enim saepe aliquem 
bene proponere nec tamen exsequi. 


Ad 6 sq. S. Thomas: „Deinde considerandum est de ipsis actibus voluntariis 
in speciali. Et primo de actibus, qui sunt immediate ipsius voluntatis, velut ab ipsa 

voluntate eliciti. ... Voluntas autem movetur et in finem, et in ea quae sunt ad 
finem. ... Actus autem voluntatis in finem videntur esse tres: scii, velle, frui et in- 
tendere.- — [Actus] voluntatis qui sunt in comparatione ad ea quae sunt ad 
finem .. . sunt tres: eligere, consentire et uti- (S. th. I-II prol. ad q. 8 et q. 13). De 


singulis actibus Angelicus Doctor agit ib. q. 11—17. 

Ad 602. S. Thomas: .,In imperio duo concurrunt, quorum unum est rationis, 
aliud voluntatis. Qui enim imperat aliquid, inclinat ad faciendum, quod voluntatis 
est, ipsius enim est movere per modum agentis; et iterum ordinat eum cui im- 
perat, ad exsequendum illud quod imperatur; et hoc ad rationem pertinet, cuius est 
ordinare. Et si duorum horum ordo consideretur, videtur primum esse inclinatio vo- 
luntatis in aliquid per electionem; et postea in principio exsecutionis ordinatur per 
quos fieri debeat quod electum est. Et sic imperium erit immediate actus rationis, 


sed voluntatis quasi priino moventis- (Qdl. IX a. 12; Ver. 22, 2 ad 4; S. th. I-II 
17, 1; 1I- 83, 1 ad 3). 


LIBER TII. 
DE ORTU VIVENTIUM. 


W asmann, Die moderne Biologie und die Entwicklungstheorie. Gutberlet, 
Die Naturphilosophie, 3. Abschn., 2. Kap. Gander, Die Abstammungslehre. Hont- 
heiin, Inst. Theodicaeae, c. 13, a. 4. H. Muckermann, Grundrifi der Biologie, I: 
AUgcm. Biologie, 10. Kap. Schwertschlager, Die erste Entstehung der Organismen 
nach den Philosophen des Altertums und Mittelalters. Id., Die erste Entstehung der 
Organismen nach den Philosophen der Neuzeit. 


CAPUT I. 


DE ORTU VIVENTIUM IN GENERE. 


THESIS LX: Ortus vitae repeti non potest ex fortuita materiae an- 
organicae dispositione, sed corpus vivens non oritur nisi generatione 
ex alio corpore vivente aut interventu causae primae. 


603. St. qn. 1. Cum generatio viventis definiatur: origo viventis a 
principio vivente coniuncto in similitudinem naturae, origini, qua ex 
non vivente oriretur vivens, nomen generationis nonnisi aequivoce con- 
venit, est generatio aequivoca. 

2. Ortus viventium generatione aequivoca explicatur tum ab atheis, 
tum ab Aristotele et scholasticis. Attamen generatio aequivoca alia 
omnino ratione a Materialistis, alia ab Aristotele, S. Thoma aliisque 
scholasticis defenditur; illi enim, ne ad interventum divinum recurren- 
dum sit, ex fortuita materiae anorganicae dispositione docent initio 
vitam exortam fuisse et fortasse etiam nunc oriri; hi vero, defectu 
observationis decepti, quaedam viventia imperfectiora ex materia pu- 
trescente oriri opinati sunt, quorum tamen ortum ex influxu corporum 
coelestium ab angelis motorum explicabant. 


604. Prob. th. I p. (Ortus vitae repeti non potest ex fortuita materiae 
anorganicae dispositione). — Omnem causam oportet esse proportio- 
natam effectui suo. Atqui fortuita materiae anorganicae dispositio non 
est causa proportionata effectui, qui est productio viventis. Ergo. 

Mai. est per se nota. — Prob. min. Causa proportionata effectui est 
aut eiusdem speciei cum effectu aut altioris ordinis, ita ut speciem 
effectus eminenter in se contineat. Atqui fortuita materiae anorganicae 
dispositio seu materia fortuito mota non est neque eiusdem speciei cum 
effectu, qui est vivens, neque est altioris ordinis, ita ut speciem huius 
effectus eminenter in se contineat. Ergo. 

Mai. ex eo probatur, quod virtus causalis respondet naturae rei. — 
Min. autem ex antecedentibus patet. Materia anorganica seu bruta 
alterius et inferioris ordinis est, et materia anorganica fortuito mota 
non modo non continet in se eminenter vitam, sed ne viventis quidem 
structuram seu organisationem causaliter in se continere potest. Haec 
enim structura ut oriatur, tendentiam expostulat in materia teleologicam 
maxime artificiosam. Quare etiamsi concederetur corpora viventia a 
non viventibus non essentialiter, sed accidentaliter tantum differre, 
dispositione aliqua speciali partium, tamen non posset explicari ortus 
corporis viventis ex materia fortuito mota. 


Prob. II p. (Corpus vivens non oritur nisi generatione ex alio cor- 
pore vivente aut interventu causae primae). — Arg. 7 (a priori). Causa 
proportionata effectui, qui est corpus vivens, est aut eiusdem speciei 
cum hoc effectu aut altioris ordinis, ita ut speciem effectus eminenter 
in se contineat. Atqui eiusdem speciei cum hoc effectu non est nisi 
aliud corpus vivens, et ens altioris ordinis, quod hunc effectum emi- 
nenter in se contineat, non est nisi causa prima. Ergo. 

M in. quoad 1l. p. per se patet; quoad 2. p. probatur: Ens altioris 
ordinis, quod eminenter in se continet effectus speciales entium 1n- 
feriorum, non est nisi ens ad nullam speciem coarctatum, i. e. infinitum 
seu causa prima. Atqui ens altioris ordinis, quod hunc effectum, 1. e. 
productionem corporis viventis eminenter in se continet, est ens altioris 
ordinis, quod eminenter in se continet effectus speciales entium inferio- 
rum; nam generatio corporis viventis a corpore vivente est huius 
effectus specialis. Ergo. 

Arg. II (a posteriori), ex experientia: Accuratior investigatio naturae 
ostendit omne corpus vivens ex alio corpore vivo semper esse, omnem 
cellulam vivam ex alia cellula viva. Hoc ostenditur inductione positive 
et negative; positive: ubicumque videbatur ex non vivente nasci vivens, 
detecta sunt semina; negative: si haec semina destruuntur et aliis 
aditus intercluditur, numquam oritur vivens (experimentum Pasteur 
[1822—1895]). Ergo corpus vivens non oritur nisi generatione ex alio 
corpore vivente aut metaphysice interventu causae primae. 


605. Coroll. 1. Ergo generatio aequivoca non tantum est contra ex- 
perientiam, sed etiam in se repugnat. — Generatio aequivoca defendi 
nequit sine absurdo, nisi quatenus dicitur Deus communicasse cum 
materia bruta praeternaturaliter vim seminalem. Sed haec generatio 
aequivoca stricte non est aequivoca; materia enim, quacum vis semi- 

nalis est communicata, vivit virtualiter et causaliter. Attamen haec 
doctrina est contra experientiam, quae ostendit vivens semper oriri ex 
alio vivente et vim seminalem non inhaerere nisi cellulis germinalibus. 

2. Ergo primus ortus vitae corporeae non potest explicari nisi inter- 
ventu causae primae, quae corpora viventia ex nihilo creavit aut 
potius ea ex materia iam praeiacente formavit. Hoc ultimum con- 
venientius est, et hoc etiam tenendum est secundum litteram S. Scrip- 
turae. — Quaestionem de prima origine vitae certo non solvunt, qui, ut 
Helmholtz (1821— 1894), prima viventium semina ex alius sideribus in 
terram nostram delapsa dicunt. Similiter hanc quaestionem non solvunt 
G. Preyer (1831— 1897) et Arrhenius (1859— 1927), qui coiltendunt cor- 
pora viventia semper exstitisse. Etiam dato, non concesso, vitam cor- 
poream semper exstitisse, tamen ad Deum tamquam ad primam causam 
reducenda esset. At abstrahendo etiam ab aliis rationibus, iam scientiae 
naturales suadent vitam corpoream in tempore incepisse: Vita supponit 
processum mundanum seu energiae tensionem, quae ab aeterno esse non 
potest (cf. n. 370), et vita repugnat statui candescenti illi, qui erat 
status primitivus terrae ceterorumque corporum caelestium. 


606. Schol. 1. Secundum S. Augustinum Deus creavit omnia simull; 
attamen initio viventia nondum actu exsistebant, sed secundum rationes 
seminales, i. e. Deus materiae non organisatae vim quandam seminalem 
indidit, qua decursu temporis diversorum viventium species ex materia 
anorganica evolvebantur. — De hac sententia, quae etiam quibusdam 
recentibus placet, dicimus: a) eam in se non repugnare, cum non con- 
tineat nisi generationem aequivocam late dictam : b) non posse refutari 
experientia, qua nihil ostenditur nisi nunc corpus vivens semper oriri 
ex alio corpore vivente, qua proinde non probatur Deum non potuisse 
uti generatione hac aequivoca late dicta ad primam viventium pro- 
ductionem; c) eam minus bene explicare primam viventium originem, 
cum non sit conaturale virtuti seminali adhaerere materiae communi; 
d) hanc sententiam tamen maxime abesse a panpsychismo, qui docet 
vim vitalem esse proprietatem communem materiae, cum S. Augustinus 
doceat esse vim specialem superadditam. 

24. S. Thomam sicut etiam alios veteres philosophos videmus in an- 
gustiis ad explicandum ortum viventium illorum imperfectorum, quae 
ex materia putrescente nasci videbantur. Secundum S. Thomam vires 
naturales, ut virtus corporum caelestium, non possunt agere ad pro- 
ductionem viventis nisi instrumentaliter, quatenus subsunt causae altiori. 
Haec in generatione aequivoca est angelus. Sed de angelo docet S. Tho- 
mas (Pot. 6, 3), eum per se solum imparem esse ad efficiendum corpus 
vivens. Quomodo igitur angelus hoc efficere possit mediante instru- 


| S. Augustinus ita docuit propter textum Ecclesiastici 18, 1: «Qui vivit in aeter- 
num, creavit omnia simul.* Sed secundum versionem graecatu «simul* (kKoivr) idem 
significat ac «pariter*, «sine exceptione* 

mento, explicari nequit, nisi quatenus dicitur: „quia hoc ipsum, quod 
ex materia elementari, virtute seminis vel stellarum possunt animalia 
produci, est ex virtute primitus elementis data" (text, infra cit.), 1. e. ab 
angelo mediante corpore caelesti non producitur vivens ex materia 
bruta nisi quatenus Deus cum materia communicavit (praeternaturaliter) 
vim seminalem, quae actione angeli et corporis caelestis evolvitur. 


607. Obi. Contra I p. Vide n. 246. 

Contra II p. 1. Si generatio aequivoca est possibilis, admittenda est ad vitan- 
dum interventum specialem divinum. Atqui generatio aequivoca est possibilis. Ergo. — 
lieftp. Dist. mai.: Si non est contra experientiam, et si est explicatio conaturalis, 
conc.; Si est contra experientiam, et si non est explicatio conaturalis, nego. Contra- 
dist. min.: Generatio aequivoca stricte dicta est possibilis, nego; late dicta, subdist.: 
Ita est possibilis, ut sit tamen contra experientiam, et ita, ut sit explicatio non 
conaturalis, conc.; ut non sit contra experientiam et sit explicatio conaturalis, nego. 

24. Atqui generatio aequivoca est explicatio conaturalis. Probo. Explicatio ortus 
corporum viventium causalitate agentis incorporei, quod dominium habet super mun- 
dum corporeum, est explicatio conaturalis. Atqui haec explicatio est generatio aequi- 
voca. Ergo. — Resp. Dist. mai.: Explicatio ortus corporum viventium  causalitate 
agentis incorporei, quod est Deus, qui habet dominium absolutum super mundum 
corporeum, conc.; causalitate agentis incorporei, quod non est Deus neque aliud habet 
dominium super mundum corporeum, praeterquam quod potest motu locali applicare 
activa passivis, nego. Contradist. min. 

Ad 603sqq. Aristoteles admittit in viventibus imperfectis „generationem spon- 
faneum . yévgoiv avTouàTüv [aorOuaTov|: De an. IL 4, 415 a27; Hist, animal. V 1, 
539 a22 b 7; c. 19, 550 b32sqq.; De gen. animal. III 11, 761 b 24—26; cf. tamen I 
17, 721 b 6—7. Cf. S. Thom., In De an. II lect. 7 n. 313sq.; In Met. VII lect. 6 
n. 1399sqq.; lect. 8 n. 1457; C. g. II 69 (ed. Leon. tom. XIV 201 a30; cf. Commen- 
taria Ferrariensis in h. l, ib. 204). — S. Thomas: ,In generatione aequi- 
voca....cum animalia ex putrefactione nata virtute solis generantur, ad huius spe- 
ciem non Attingunt (C. g. IV 10; cf. S. th. I 45, 8 ad 3). — S. Thomas: nAvicenna 
posuit omnia animalia posse generari ex aliquali elementorum commixtione absque 
semine, etiam per viam naturae. Sed hoc videtur inconveniens. Quia natura deter- 
minatis mediis procedit ad suos effectus; unde illa, quae naturaliter generantur ex 
semine, non possunt naturaliter sine semine generari. Et ideo dicendum est aliter, 
quod in naturali generatione animalium, principium activum est virtus formativa, 
quae est in semine, in iis, quae ex semine generantur; loco cuius virtutis, in iis 
quae ex putrefactione generantur, est virtus caelestis corporis. Materiale autem 
principium in utrorumque animalium generatione est aliquod elementum vel demen- 
tatum. In prima autem rerum institutione, fuit principium activum Verbum Dei, 
quod ex materia elementari produxit animalia, vel in actu, secundum alios sanctos; 
vel virtute secundum Augustinum [Sup. Gen. ad litt. V 5], non quod aqua aut terra 
habeat in se virtutem producendi omnia animalia, ut Avicenna posuit: sed quia hoc 
ipsum, quod ex materia elementari, virtute seminis vel stellarum possunt animalia 
produci, est ex virtute primitus elementis data (S. th. I 71 a. un. ad ] ; cf. 70, 3 
ad 3; 91, 2c. [cit. ad 609 sqq.] et ad 2—3; Pot. 3, 11 ad 12 et arg. 13 et ad 13— 14). 


CAPUT II. 


DE DISTINCTIONE VIVENTIUM. 


K. Frank, Die Entwicklungstheorie im Lichte der Tatsachen. O. Prochnow, 
Die Theorien der activen Anpassung (Annalen der Naturphilos., 1. Beiheft). Ude, 
Der metaphysische Beweis für die UnraOglichkeit der Tierabstammung des Menschen- 

leibes. Id., Potestne corpus hominis originem habere a bruto? (Xenia thomist. 
p.225sqq.) H. André, Urbild und Ursache in der Biologie, IV, E. 

THESIS LXI: Viventium distinctio explicari non potest evolutione 
darwinistica neque evolutione quacumque tollente omnes differentias 
specificas, sed admittenda est in ordine viventium pluralitas aliqua 
specierum, essentialiter inter se distinctarum. 


608. St. qu. .l. Nidemus viventia corporea distincta in plantas et ani- 
malia bruta et homines, et in genere plantarum et animalium brutorum 
iterum videmus multiplicem distinctionem secundum typos magis vel 
minus inter se diversos. Quaerimus, unde haec distinctio. Ad quam 
quaestionem responderi potest: a) hanc distinctionem originariam esse 
ac 'proinde conditam a Deo, aut b) non esse originariam, sed evo- 
lutione seu descendentia seu transformatione productam, i. e. initio 
non exstitisse nisi unicum typum vel paucos typos, a quibus per trans- 
formationem maxima illa typorum varietas ortum habuisset, quatenus 
per generationes sibi succedentes ex illo unico typo (vel ex illis paucis 
typis) illa maxima varietas pedetentim descendisset seu evoluta esset. 
Theoria igitur evolutionis seu descendentiae est doctrina, quae 
docet illam typorum distinctionem originariam non esse, sed pedetentim 
evolutione seu descendentia ex uno vel paucis typis primitivis ortam 
esse. — Evolutio haec dici potest contigisse aut ex principio aliquo 
teleologico indito aut mere mechanice ab extrinseco. Praeterea potest 
concipi ut monophyletica aut ut polyphyletica. 

2. Darwinismus illud est systema, quod docet ex una imperfectissima 
vel paucis imperfectissimis viventium formis totam hanc, quae nunc 
est, distinctionem typorum pedetentim per continuam transmuta- 
tionem prodiisse; quae evolutio non repetitur ab aliquo interno finali- 
tatis principio, ab aliqua tendentia teleologica indita, quae sit in eo, 
quod evolvitur, sed mere mechanice contigisse dicitur selectione 
naturali fortuita. Quod hoc modo factum esse arbitrantur: Varie- 
tates seu dotes peculiares, in quibusdam individuis viventibus fortuito 
obortae (proles enim numquam accurate similis est genitoribus) in 
posteros transmittuntur vi legis hereditatis. Et sicut homo arti- 
ficiali selectione conservare potest et augere dotes peculiares, copulando 
inter se individua, in quibus eaedem reperiuntur, ita natura selectione 
naturali («natural selection ea individua ad copulam seligit, in quibus 
eaedem, et quidem ad vitam degendam aptiores inveniuntur proprie- 
tates. Quod fit per luctam pro vita («struggle for life“). Cum enim 
in dies augetur numerus individuorum, ea, quibus nutriuntur, non iam 
sufficiunt; unde individua, in quibus exortae sunt proprietates, quibus 
minus apta redduntur ad nutrimentum sibi procurandum, intereunt, et 
remanent ea tantum, in quibus insunt aptiores proprietates. Et non 
solum ex hoc, sed etiam ex influxu climatis aliarumque circumstan- 
tiarum externarum, quae debiliora et minus apta pro istis circumstantiis 
inveniuntur, intereunt, remanent perfectiora et aptiora (,sur- 

vival of the fittest"). Hoc igitur modo a natura seliguntur, quae iisdem, 
et quidem perfectioribus proprietatibus praedita sunt. Quo fit, ut non 
solum per generationes sibi succedentes varietates conserventur et 
augeantur, sed etiam natura semper in perfectius tendat et quodam- 
modo vi ,luctae pro vita“ mechanice, ab extrinseco, versus perfectiora 
pellatur. Atque hoc modo putant ex una vel paucis viventium formis 
in indefinitum semper plures et perfectiores per infinitam seriem mini- 
marum varietatum evolvi potuisse. Hanc doctrinam, a C. R. Darwin 
(1809—1882) magno apparatu scientifico propositam ad viventium 
distinctionem explicandam, ad totum universum extendit E. Haeckel 
(cf. n. 361, 4). 

Darwinismus, postquam per diuturnius tempus multorum mentes 
fascinavit, nunc a rerum naturalium scrutatoribus iam deseritur. Et 
praecipua ratio est doctrina experimentaliter stabilita de transmissione 
hereditaria, qua constat variationes omnino accidentales seu ,modi- 
ficationes" hereditarie non transmitti, sed ,mutationes" tantum, quae 
contingunt secundum insitas dispositiones. Ideo his temporibus 1, qui 
in rebus naturalibus experimentaliter scrutandis occupantur, statuere 
nituntur evolutionem, quae secundum internum aliquod principium 
teleologicum contigisset. Hoc principium inditum. dicunt sub influxu 
diversarum circumstantiarum determinari ad se diversimode in diversos 
typos evolvendum. In hac igitur doctrina organismus seipsum ab 
intrinseco coaptat circumstantiis. Quapropter dicitur theoria activae 
coaptationis, cum darwinismus theoria coaptationis passivae 
dicatur. Et quia principium inditum activae illius coaptationis est prin- 
cipium vitale seu anima, theoria activae coaptationis etiam psych o- 
vitalistica dicta est. Talem doctrinam iam ante Darwin proposuerat 
Lamarck (1744—1829), qui evolutionis principium illud vitale inditum 
cognitione praeditum asseruit et evolutionem ex cognitis exigentiis 
explicavit: Ex circumstantiis datis oriuntur exigentiae seu necessitates, 
quae, cognitae, tendentiam seu appetitum teleologicum gignunt; appe- 
titus autem teleologicus diversa organa producit respondentia exigentiis. 
Ita avis, quae propter circumstantias datas in aqua quaerit cibum suum, 
divaricat digitos pedis ad natandum, quo pedetentim inter singulos 
digitos formantur membranae ad natandum. Multi recentes Lamarckii 
doctrinam amplexati sunt, qui Neolamarckiani vocantur (A. Pauly, 
A. Wagner). Hi omnibus corporibus viventibus (ergo etiam plantis) 
animam tribuunt cognitione praeditaml] atque evolutionem propugnant 
monophyleticam : Ex typo primitivo imperfectissimo diversi typi tum 
plantarum, tum animalium et ipse homo pedetentim evoluti sunt per 
illam tendentiam teleologicam inditam, quo ipso differentias specificas 
omnes tollunt; quae enim per evolutionem ex eadem stirpe oriuntur, 
specifice inter se distincta esse nequeunt. 


| Immo dicunt forte etiam in anorganicis animam inesse (panpsychismus). 

At alii, inter quos optimi naturalistae, ut W. Branca, O. Hertwig, 
Reinke, Kerner a Marilaun, Steinmann, Zittel, Depéret, Koken, W as- 
mann, monophyleticam evolutionem reiciunt et polyphyleticam pro- 
pugnant, atque plures ponunt typos primitivos, ex quibus (ab intrin- 
seco) tum per subitaneam mutationem (quasi per saltum), tum per lentam 
adaptationem, tum etiam per regressioneirt (degenerationem : parasitae) 
alios typos evolutos esse dicunt. Hi proinde tot ponunt species essen- 
tialiter inter se distinctas, quot ponunt stirpes. Hae stirpes seu species 
inter se nullam habent conexionem descendentiae; at intra unam- 
quamque speciem descendentia seu evolutio contingit, quatenus decursu 
temporis per sibi succedentes generationes typus primitivus uniuscuius- 
que stirpis ita modificatur seu ,differentiatur", ut ex eo oriantur plures 
typi diversi. 

3. In thesi nostra ea tantum proponimus, quae certa sunt: a) evo- 
lutionem darwinisticam esse reiciendam, b) evolutionem quamcumque 
monophyleticam similiter reiciendam esse. De evolutione autem poly- 
phyletica probabiliter admittenda dicimus in scholio 2. 


609. Prob. th. I p. (Viventium distinctio explicari non potest evolutione 
darwinistica). — Viventium distinctio explicari non potest evolutione 
per selectionem naturalem fortuitam. Atqui evolutio darwinistica est 
evolutio per selectionem naturalem fortuitam. Ergo. 

Min. patet ex st. qu. — Prob. niai, a) Selectione naturali fortuita 
explicari non possunt neque organismi ad usum viventium accommo- 
datissimi (organismus est enim aliquid valde complexum, cuius partes 
aptissime ad invicem ordinantur, quod proinde sine tendentia teleologica 
oriri non potest) neque typi inter se distincti notis ,biologice indiffe- 
rentibus", 1.-e. notis, quae in „lucta pro vita" nullius sunt utilitatis ad 
individuum et ad speciem conservanda. Atqui viventium distinctio con- 
stituitur ex una parte organismis ad usum accommodatissimis, ex altera 
autem notis biologice indifferentibus. Hoc ultimum praesertim obtinet 
in speciebus ad invicem vicinis. Ergo. — Etiam unumquodque organum 
singillatim sumptum aliquid complexi constituit apte ordinati, quod 
sine teleologica tendentia efformari nequit. 

b) Selectione naturali fortuita non possunt explicari organa, quae, 
cum incipiunt formari per lentam evolutionem, nullius sunt utilitatis 
in lucta pro vita. Atqui distinctio viventium constituitur organis, quae, 
cum incipiunt formari per lentam evolutionem, nullius sunt utilitatis; 
quid enim iuvaret minimum illud initium alae aut pedis ad volandum, 
ad ambulandum? quid iuvat ad natandum minimum initium membranae, 
quae incipit formari inter digitos pedis? Ergo. 

c) Selectione naturali fortuita explicari non potest distinctio viven- 
tium secundum typos abrupte inter se distinctos; cum enim selectione 
naturali typus ex typo evolvatur pedetentim per minimas differentias, 
non possent oriri nisi typi, quorum alter sensim flueret in alterum, seu 

typi inter se coniuncti innumeris formis intermediis. Atqui distinctio 
viventium est secundum typos abrupte inter se distinctos, et innumerae 
illae formae intermediae nusquam reperiuntur neque inter viventia, 
quae his temporibus vitam degunt, neque in stratis terrae. Ergo. 


Prob. II p. (Viventium distinctio explicari non potest evolutione qua- 
cumque tollente omnes differentias specificas, sed admittenda est in 
ordine viventium pluralitas aliqua specierum essentialiter inter se 
distinctarum). — Arg. I. Essentialter differunt, quae proprietatibus 
differunt. Atqui in ordine corporum viventium proprietatibus certo 
differunt homines, qui ratione sunt praediti, et animalia bruta, quae 
carent ratione, sensitiva tamen sunt, et plantae, quae vegetativam 
tantum vitam prae se ferunt, ut patet ex n. 454 sqq. 513 sqq. Ergo. — 
sed praeterea proprietatis rationem habet organisationis typus stabilis 
non tantum nunc, sed etiam per periodos geologicas antecedentes (quod 
enim per omnia tempora sub diversissimis circumstantiis non mutatur, 
hoc stabilitatem absolutam ac proinde proprietatis rationem habet); 
secundum quem organisationis typum adhuc plures possumus distin- 
guere species tum inter plantas, tum inter animalia. Cf. schol. 2. 

Arg. II (a posteriori). Viventium distinctio explicari non potest evo- 
lutione, quae ponit principium prorsus insufficiens ad viventium distinc- 
tonem explicandam. Atqui evolutio tollens omnes differentias specificas 
ponit principium prorsus insufficiens ad viventium distinctionem ex- 
plicandam. Ergo. 

Mai. per se patet. — "Prob. min. Reiecta pluralitate specierum, ad 
viventium distinctionem explicandam ponitur principium aliquod 1n- 
differens, quod potest evolvi secundum innumeras possibilitates et potest 
etiam remanere in statu aliquo imperfectissimo. Ratio autem, cur se 
evolverit in hunc vel in illum sensum, et cur remanserit quoad plura 
individua in statibus diversis imperfectis, et cur tanto tempore stabili- 
tatem in aliquo statu conservaverit, reddi non potest nisi aut series 
generationum aut conditiones externae: climatis, soli etc. 

Atqui spectata tam flora et fauna, quae nunc est, quam ea, quae 
reperitur in periodis anteactis geologicis, hoc principium est prorsus 
insufficiens ad viventium distinctionem explicandam. Videmus enim 
maximam varietatem typorum perfectorum et imperfectorum sub iisdem 
circumstantiis in iisdem periodis, et eosdem typos sub diversis circum- 
stantiis et per diversas periodos. [ta tempus palaeozoicum iam ex- 
hibet omnes typos generaliores animalium, quae nunc vivunt, exceptis 
vertebratis. 


610. Coroll. Ergo distinctio viventium explicari non potest evolutione 
monophyletica. Unica igitur evolutio, quae admitti potest, esset 
polyphyletica intra unamquamque speciem. De qua evolutione 
cf. scholion 2. 

611. Schol. 1. Ad solvendas difficultates nota: 

l^ Speciem gradatim succedere speciei ab imperfectioribus ad per- 
fectiores, ita ut inter species vicinas magna sit similitudo, nihil probat 
pro evolutione; hoc enim optime explicatur ex dispositione divina. Con- 
ditor enim mundi omnes res ita disposuit, ut pulcherrimum quoddam 
artefactum ex omnibus effloresceret. Unde singulas rerum species non 
solum viventium, sed etiam anorganicarum (elementa chimica) ita pro- 
duxit, ut ab inferioribus ad superiora veluti per gradus cuiusdam 
scalae ascenderetur, ita ut, cum altera species non transeat sensim in 
alteram, tamen inter singulas non sit hiatus. ,Natura non facit saltus/ 

Ex eadem ratione explicatur unitas typi, quae viget in anima- 
libus et plantis. Ad unitatem vero typi habendam conferunt organa 
homonyma et rudimentaria. Hoc enim modo mira quaedam unitas, 
non obstante tanta rerum varietate, resultat. 

Praeterea ortus organorum rudimentarium explicatur ex eo, quod 
character genericus tendentiam radicalem habet ad varia variarum 
specierum et sexuum organa gignenda. Sed differentiis specificis vel 
sexualibus fit, ut evolutio huius vel illius organi magis impediatur. 

24^ Neque facta palaeontologica quidquam probant pro darwinismo 
et evolutione monophyletica. — Palaeontologia docet: a) diversa terrae 
strata diversas exhibere organismorum formas; b) generatim, quo re- 
centiora sunt strata, eo plures et perfectiores organismorum formas 
exhibent; c) in hac successione quandoque forma similis ita gradatim 
succedit simili, ut transformationem quasi ad oculos demonstrare vi- 
deatur. — Resp. a) Ut dictum est in argumento II partis II, 1am ab initio 
plurimos invenimus typos animalium, et innumeri illi typi intermedii, 
quos postulare debet darwinismus, in stratis terrae non reperiuntur, 
quod argumentum validum constituit contra evolutionem monophyleti- 
cam et darwinisticam. b) Diversis periodis geologicis diversa flora et 
fauna conveniebat secundum diversas physicas conditiones, quae tunc 
vigebant; organismis imperfectioribus terra praeparatur, ut sit sedes 
conveniens organismorum  perfectiorum et hominis; denique divinam 
sapientiam in producendis organismis ordinem quendam servare dece- 
bat. (Concedimus tamen a Palaeontologia evolutionem aliquam probabi- 
liter suaderi; cf. schol. 2.) 

3^ Lex biogenetica. ab Haeckel proposita ad evolutionem darwini- 
sticam et monophyleticam probandam, falsa est. — Docet Haeckel onto- 
geniam esse abbreviatam phylogeniam: evolutione embryonali (onto- 
genia) corpora viventia breviter repetunt stirpis evolutionem  (phylo- 
geniam), ita ut haec ex illa cognosci possit; ita embryo animalium 
mammalium in determinato stadio esset pisciformis, quo ostenderet 
proavos suos aliquando pisces fuisse. — Hanc ,legeni" dicimus omnino 
falsam esse. Nam a) similitudo, quae vigere videtur inter embryones 
diversorum generum, externa tantum est et specietenus. Revera em- 


bryones diversorum generum ab initio diversi sunt, sicut iam diversae 
Gredt.lElcm philos I. Ed. 7. 

sunt cellulae germinales et tota evolutio est diversa, b) Embryones 
generum superiorum non transeunt per typos inferiorum (ita embryo 
animalium mammalium non transit per typum pisciformem), sed omnes 
embryones, tum superiorum tum inferiorum generum, transeunt per 
stadium, in quo satis ad invicem similes sunt (ita tamen, ut, non ob- 
stante hac similitudine, semper ad invicem distingui possint); quae 
similitudo ex eo provenit, quod evolutio omnis organismi a genera- 
hnoribus incipit et delineamenta distinctiva tardius efformantur. Reiecta 
hac Jege", concedimus tamen quaedam facta embryologica specialia 
evolutionem aliquam polyphyleticam probabiliter suadere; de qua scholio 
sequenti. 

2. De evolutione polyphyletica probabiliter admittenda. —  Reiecto 
darwinismo et evolutione monophyletica, stabilitatem specierum pro- 
fitemur. Species enim essentialiter a specie distincta notas suas speci- 
ficas stabiliter retineat necesse est. Quam tamen stabilitatem non eam 
esse dicimus, quae nullam flexibilitatem typi externi admitteret. Ea 
enim est differentia inter viventia et mineralia, quod haec quoad typum 
suum et proprietates in indivisibili sistunt et quasi in absoluta stabili- 
tate; qualiscumque enim mutatio chimicarum qualitatum, etsi in gradu 
tantum, corruptionem introducit et ortum significat novae formae 
(cf. n. 405sqq.); illa vero latitudinem admittunt et transmutabilitatem 
quandam quoad typum externum. Hoc non solum apparet in augmen- 
tatione et in varietatibus (Rassen, races), obortis in singulis speciebus, 
sed etiam in dimorphismo, qui intra eandem speciem contingit (cf. n. 449). 
Quae cum ita sint, nihil a priori impedit, quominus dicatur etiam per 
diversas periodos geologicas transmutationes quasdam contigisse intra 
singulas species, eadem tamen manente organisatione earum spe- 
cifica, quatenus singulae species sub influxu climatis ceterarumque 
circumstantiarum externarum in maiorem diversitatem typorum se 
evolvissent ab intrinseco (ex principio intrinseco), tum per subitaneam 
mutationem (quasi per saltus), tum per lentam adaptationem, tum etiam 
per regressionem (degenerationem: parasitae). 

Probabiliter suaderi potest haec evolutio a) ex indole typorum primi- 
tivorum : Hi typi apparent tamquam ultimo non determinati, sed ulterius 
determinabiles per adaptationem ad circumstantias in periodis geologicis 
datas, b) Parasitarum et symbiontium typi non originari, sed per 
regressionem et adaptationem exorti videntur, c) Palaeontologia suadet 
evolutionem, ut patet ex supradictis. d) Etiam quaedam facta specialia 
embryologica evolutionem aliquam suadent; ita balaena mysticetus in 
statu embryonali praedita est dentibus, qui procedente evolutione em- 
bryonali penitus transmutantur, ex palaeontologia autem scimus balaenas 
omnes temporum praecedentium dentibus praeditas fuisse. 

Hac doctrina admissa, tria distinguenda sunt: a) varietates (Rassen, 
races), b) typi iam abrupte distincti intra eandem speciem: species 
systematicae, c) species naturales, initio a Deo conditae. Specierum 

systematicarum stabilitas relativa tantum est, naturalium absoluta, 
neque tanta poterit esse diversitas introducta in speciem naturalem 
per species systematicas, ut valeat illius typum specificum, i. e. organi- 
sationem  specificam oblitterare. At difficultas nunc est, discriminare 
species naturales a systematicis. Ex organisatione stricte essen- 
tiali, quae rationem habet proprii stricte (quod soli et semper et 
omni convenit), cum certitudine cognosci possent omnes species natu- 
rales. Sed haec organisatio nos latet; consistit enim in illa micro- 
organisatione, quae iam habetur in cellula germinali (fecundata), unde 
incipit evolutio viventis (cf. n. 406; 449; 452, 3). Cum incipit evolutio 
viventis, anima seu forma substantialis specifica viventis iam adest, 
quae essentialiter conectitur cum hac microorganisatione. Haec enim 
microorganisatio est dispositio proxima ad eam. Evolutione viventis, 
quae divisione cellularum fit, haec dispositio stricte essentialis com- 
municatur cum diversis cellulis. Sed haec microorganisatio fugit etiam 
investigationem microscopicam. Necesse est igitur discamus essentiales 
corporum viventium differentias ex typo externo, ex proprietatibus, 
quae in individuo vivente in decursu evolutionis suae extrinsecus appa- 
rent, ut iam indicavimus argumento I partis II. Ope huius distinctivi 
statim invenimus homines et bruta et plantas specifice naturaliter 
distingui. In genere brutorum etiam diversi sensus specificas differentias 
innuunt. Animalia, quae gustu et tactu (et olfactu) tantum praedita 
sunt, specifice tamquam species naturales distinguuntur ab iis, in quibus 

inest etiam visus et auditus '. Praeterea tum in genere plantarum, tum 
in genere animalium brutorum plures distinguimus species naturales 
secundum organisationis typum stabilem, non tantum nunc, sed etiam 
per periodos geologicas. Necesse est consideremus bruta et plantas 
tamquam genera suprema, quae ulterius distinguuntur in diversa natu- 
ralia genera et species. Determinare autem, quae sint haec genera et 
species, non ad philosophiam, sed ad biologiam pertinet. 

3. Cum genera et species naturales essentialiter inter se differant, 
non potest alterum ab altero oriri per descendentiam. Haec genera et 
species tamquam formae primitivae ad specialem interventum divinum 
reducenda sunt. Possibile tamen esset, Deum ad producendas species 
superiores uti inferioribus, perducendo dispositionem | materiae datam 
ab inferioribus ad organisationem respondentem speciei superiori. Haec 
tamen non esset evolutio et descendentia, sed transformatio divina. 

4. Ad hominem evolutionem applicavit primus Huxley (1825—-1895), 
quem secutus est Haeckel. Ipse Darwin initio doctrinam suam ad ho- 
minem non extendit, fecit tamen postea (1871). — De evolutione ad 
hominem extensa breviter dicimus eam continere materialismum ; ho- 


| At nihil obest, quominus aliqua species propter circumstantias disconvenientes 
in peius deveniat et sensum aliquem amittat. Hoc forte contigit proteo anguineo, et 
etiam parasitae processu regressive organa sensuum amittunt. Tale quid enim per 
accidens est, non ex intentione naturae. 

minem enim per evolutionem ortum duxisse ex animalibus brutis dici 
non potest, nisi quatenus negatur spiritualitas animae humanae. 


Quidam inter animam et corpus distinguentes docebant hoc per viam 
evolutionis prodiisse, illam vero per creationem a Deo produci. Sed ne 
hoc quidem admitti potest. Cum enim homo alterius omnino speciei 
naturalis, immo alterius omnino ordinis sit, etiam corpus eius seu 
organisatio et dispositio praerequisita ad animae infusionem alia sit 
necesse est. Quare producere dispositiones requisitas ad animae humanae 
infusionem non possunt nisi homines aut Deus interventu speciali. Prae- 
terea parentes non tantum disponunt materiam, sed insuper applicant 
materiam formae seu animae (cf. n. 536, 1), id quod iterum super- 
egreditur vires naturales cuiuscumque animalis bruti. 


612. Obi. Contra Ip. 1. Distinctio viventium, quae explicari potest per lentam, 
continuam transformationem influxu extrinseco, est distinctio viventium, quae ex- 
plicari potest evolutione darwinistica. Atqui distinctio viventium explicari potest 
per lentam, continuam transformationem influxu extrinseco. Ergo. — Resp. Dist. mai.: 
Influxu mere extrinseco sine principio aliquo interno finalitatis, conc.; admisso prin- 
cipio aliquo interno finalitatis, nego. Contradist. min.: Distinctio viventium explicari 
potest sine principio aliquo interno finalitatis, nego; admisso hoc principio, subdist.: 
Potest explicari tota haec, quae nunc est, varietas typorum stabilium abrupte inter 
so distinctorum per lentam, continuam transmutationem, nego; potest explicari ali- 
qua typorum modificatio, conc. 


2. Atqui tota varietas typorum explicari potest per lentam, continuam trans- 
mutationem sine principio aliquo interno finalitatis. Probo. Si sub influxu conditio- 
num externarum: climatis, nutrimenti etc., organismi pedetentim transformantur, tota 
varietas typorum explicari potest per lentam, continuam transmutationem sine prin- 
cipio aliquo interno finalitatis. Atqui, ut experientia docet, sub influxu conditionum 
externarum organismi pedetentim transformantur. Ergo.— Resp. Dist. mai.: Si trans- 
formantur coaptatione mere passiva et eousque pedetentim transformantur, ut orian- 
tur typi omnes isti stabiles et abrupte distincti, qui nunc sunt, conc.; si transfor- 
mantur coaptatione non mere passiva neque eousque, ut oriantur typi omnes isti 
stabiles et abrupte distincti, qui nunc sunt, nego. Contradist. min. 


Contra II p. 1. In illo ordine non est admittenda pluralitas specierum essentia- 
liter distinctarum, in quo haec pluralitas non apparet. Atqui in ordine viventium 
corporeorum haec pluralitas non apparet. Ergo. — Resp. Dist. mai.: In quo haec 
pluralitas nullo modo apparet, conc.; in quo saepe difficile est in concreto determi- 
nare distinctiones specificas, in quo tamen ex altera parte evidenter apparet aliquas 
distinctiones specificas esse admittendas, nego. Contradist. min. 

2. Atqui in ordine viventium corporeorum nullae sunt admittendae distinctiones 
specificae. Probo. Distinctiones specificae non sunt admittendae, quae non mani- 
festantur accidentibus propriis uniuscuiusque speciei. Atqui distinctiones specificae 
in ordine viventium corporeorum non manifestantur accidentibus propriis uniuscuius- 
que speciei. Ergo. — Resp. Dist. mai.: Quae non manifestantur microorganisatione 
propria uniuscuiusque speciei, manifestantur tamen accidentibus propriis seu proprie- 
tatibus, quae in decursu evolutionis individui apparent et constanter adsunt, nego; 
quae neque manifestantur accidentibus propriis seu proprietatibus, quae in decursu 
evolutionis individui apparent et constanter adsunt, conc. Contradist. min.: Non mani- 
festantur microorganisatione specifica uniuscuiusque viventis, qua statim omnes dif- 
ferentiae specificae accuratissime cognoscerentur, conc. (haec microorganisatio nos 
latet); non manifestantur accidentibus propriis seu proprietatibus, quae in decursu 

evolutionis individui viventis apparent et constanter adsunt, quibus imperfecte co- 
gnoscimus differentias specificas, nego. 

3. Atqui proprietates, quae in viventibus in decursu evolutionis individui appa- 
rent, non sunt proprietates specificae. Probo. Non sunt proprietates specificae, quae 
in omnibus insunt, in multis latenter, in quibusdam autem extrinsecus apparent se- 
cundum climatis, nutrimenti etc. circumstantias. Atqui ea, quae in diversis viventi- 
bus apparent, ut ratio in homine, diversi sensus in brutis et etiam diversi organi- 
sationis typi externi stabiles, non tantum nunc, sed etiam per periodos geologicas 
praecedentes, optime dicuntur inesse in omnibus, in multis latenter, in quibusdam 
autem apparere faventibus circumstantiis. Ergo. — Resp. Conc. mai.; dist. min. : 
Hoc optime diceretur, si non esset contra naturam: viventia diversa per se non 
habere vires suas conaturales et typum suum conaturalem, conc.; si est contra na- 
turam, nego. Dist. consq. 


Ad 609sqq. S. Thomas: «Prima formatio humani corporis non potuit esse per 
aliquam virtutem creatam, sed immediate a Deo. Posuerunt siquidem aliqui formas 
quae sunt in materia corporali, a quibusdam formis immaterialibus derivari. Sed 
hanc opinionem repellit Philosophus in VII Metaphys. [8, 1033 b3; 9, 1034 b 7 ; 
S. Thom. lect. 7] per hoc quod formis non competit per se fieri, sed composito, ut 
supra [q. 45, 8; 65, 4; 90, 2] expositum est; et quia oportet agens esse simile facto, 
non convenit quod forma pura, quae est sine materia, producat formam quae est in 
materia, quae non fit nisi per hoc quod compositum fit. Et ideo oportet quod forma 
quae est in materia, sit causa formae quae est in materia, secundum quod com- 
positum a composito generatur. Deus autem, quamvis omnino sit immaterialis, tamen 
solus est qui sua virtute materiam producere potest creando. Unde ipsius solius est 
formam producere in materia absque adminiculo praecedentis formae materialis. Et 
propter hoc angeli non possunt transmutare corpora ad formam aliquam, nisi ad- 
hibitis seminibus quibusdam, ut Augustinus dicit in Ili de Trin. [c. 8, 9]. Quia igitur 
corpus humanum numquam formatum fuerat, cuius virtute per viam generationis 
aliud simile in specie formaretur, necesse fuit quod primum corpus hominis imme- 
diate formaretur a Deo? (S. th. 1 91, 2. — His S. Thomas docet corpus humanum 
non posse disponi ad animae humanae infusionem nisi ab hominibus generantibus 
aut a solo Deo, quod est doctrina nostra, tradita schol. 4. Sed praeterea S. Thomas 
principium fundamentale hic enuntiat, quo nituntur theses nostrae LX et LXI: cor- 
pus vivens non posse oriri nisi generatione ex alio corpore vivente eiusdem spe- 
Ciei, aut interventu causae primae, quo excluduntur generatio aequivoca et descen- 
sus unius speciei (naturalis) ex alia. S. Thomas non admittit nisi generationem 
aequivocam late dictam, quae etiam ipsa est per interventum causae primae, qua- 
tenus causa prima cum materia (praeternaturaliter) communicat vim quandam semi- 
nalem, quae actione angeli et corporis caelestis evolvitur, id quod in textu citato 
indicatur verbis: «Angeli non possunt transmutare corpora ad formam aliquam, nisi 
adhibitis seminibus quibusdam 4 


